
FORORD 


Fra  Aar  1857,  i  mine  forskjellige  Stillinger  som  Medlem  af 
Kunstakademiet,  Professor,  Dirigent ,  Direktør,  Formand  for 
Skoleraadet  og  Formand  for  Udstillingskomiteen,  har  jeg  ofte  følt 
Savnet  af  en  historisk  Fremstilling  af  Akademiets  Tilbliven  og  dets 
gradvise  Udvikling  baade  som  Kunstskole,  Kunstnersamfund  og 
Kunstnerraad.  Alt  i  Aaret  1863  foreslog  jeg  derfor,  at  Akademiet 
skulde  gaa  ifærd  med  et  saadant  Arbeide,  og  da  Sekretær  Thiele 
ikke  saae  sig  istand  til  at  udføre  dette,  førtes  jeg  senere  til  ved 
Hjælp  af  afdøde  Literat  M.  Larson  at  samle  det  Materiale,  som 
jeg  har  benyttet  til  første  Del  af  dette  Værk,  der  omfatter  Perioden 
fra  Aar  1700  til  1800;  derefter  har  Hr.  Docent,  Sekretær  Johansen 
selvstændig  beskrevet  Perioden  1800 — 1907. 

At  disse  Arbeider  nu  have  kunnet  udkomme  i  Anledning  af 
Kunstakademiets  150aarige  Stiftelsesfest  skyldes  dels  den  Støtte,  som 
er  bleven  ydet  af  det  Raben-Levetzauske  Fond,  og  dels  det  Bidrag, 
som  efter  en  imødekommende  Indstilling  af  Hs.  Excellence  Kultus¬ 
minister  Christensen  er  ydet  af  Staten,  hvorfor  jeg  herved  bringer 
min  varmeste  Tak. 

Hr.  Assistent  Røder  har  ved  Udgivelsen  ydet  en  værdifuld 
Hjælp. 


Kjøbenhavn  i  Marts  190b. 


F.  MELDAHL 

INDLEDNING. 


Menneskenes  Fantasi  og  Interesse  for  det  Mindebærende  og 
Stemningsvækkende  har  til  alle  Tider  hos  Kulturfolkene 
vakt  den  i  dem  nedlagte  Skaberevne  og  Trang  til  at  frembringe 
Kunst.  Jo  stærkere  denne  Fordring  yttrede  sig  hos  udviklede, 
begavede  Racer  i  økonomisk  velstillede  Samfund,  des  fuldkom- 
nere  blev  det  Kunstskjønne,  som  de  frembragte. 

Næsten  alle  fremragende  Samfundsledere  have  i  Tidernes 
Løb  indseet  Nytten  af  at  pleie  Kunsten  og  søgt  at  fremme  den 
ved  Oprettelsen  af  Skoler  eller  Værksteder.  Ved  disse  Skoler, 
som  især  blomstrede  paa  de  Steder,  hvor  store  Kunstnere  virkede, 
eller  hvor  man  granskede  deres  Værker,  skabtes  den  Tradition 
og  indbyrdes  Undervisning,  som  maa  til  for  at  fremme,  modne 
og  bevare  al  skjøn  Kunst,  »thi,«  som  Blondel  udtalte  ved  Ind¬ 
vielsen  af  Bygningsskolen  i  Paris,  »vi  kunne  kun  have  Kjærlighed 
og  Interesse  for  hvad  vi  kjende,  og  det  er  alene  ved  at  lære 
Kunsten  igjennem  klassiske  Forbilleder,  at  man  i  det  Hele  kan 
erhverve  den  varme  Interesse  og  Kyndighed,  som  udfordres  for 
at  kunne  blive  en  moden  Kunstner.« 

Man  seer,  at  Kunsten  saaledes  gradvis  har  udformet  sig 
igjennem  lange  Tider  i  Ægypten,  Orienten,  Grækenland,  Rom, 
Byzants,  hos  Muhamedanerne,  i  den  middelalderlige  Kirkes 
Tjeneste  og  under  den  nyere  Tids  Eneherskere,  uden  at  man  i 
alle  disse  Tidsrum  og  paa  alle  Steder  nøiagtig  kan  paavise, 
hvilke  enkelte  store  Kunstnere  der  særlig  have  baaret  Udviklingen ; 
thi  ofte  var  det  kun  fremragende  Samfundsledere,  der  ved  at 
stille  store  Opgaver  til  Kunsten  holdt  Udviklingen  gaaende  ved 
Hjælp  af  den  i  Skolen  eller  Værkstederne  traditionelt  forplantede 

Viden,  saaledes  som  Tilfældet  var  i  de  romerske,  byzantinske 
og  middelalderlige  Haandværker-  og  Kunstskoler. 

Saalænge  disse  Skoler,  som  i  Middelalderen,  stod  i  Forhold 
til  de  større  Grupper  af  Statssamfundene  eller  til  enkelte  Slægter 
eller  Fyrster,  som  f.  Ex.  Medicæerne  i  Florents,  Ludovico  il 
Moro  i  Milano,  eller  Frants  den  1ste  i  Frankrig,  der  havde 
Midler  til  at  samle  klassiske  Forbilleder  og  binde  Tidens  første 
Kunstnere  til  Lærergjerningen ,  blev  Kunstudviklingen  fremmet 
ad  denne  Vei,  men  da  disse  Stater  og  de  sociale  Grupperinger 
sygnede  hen  og  Mæcenerne  døde  bort,  blev  det  en  øko¬ 
nomisk  Umulighed  for  de  enkelte,  store  Kunstnere  eller  pri¬ 
vate  Skoler  at  tilveiebringe,  hvad  der  var  fornødent  til  en 
høiere  Kunstundervisning  i  deres  forholdsvis  koi'te  Levetid,  thi 
Alt,  hvad  den  Enkelte  havde  formaaet  at  samle,  spredtes  for 
alle  Vinde,  naar  han  døde,  eller  naar  hans  Skole  mistede  sit  Ry. 

Som  Følge  heraf  lærte  de  nyere  Regeringer  at  indsee,  at  de 
maatte  træde  til  og  ved  stadig  ydede  Midler  støtte  og  vedlige¬ 
holde  hvad  der  gradvis  var  opnaaet,  for  at  de  vundne  Resultater 
ikke  skulde  gaae  tabt  ved  den  enkelte  Kunstners  eller  Lærers 
Død,  men  kunde  komme  til  Nytte  for  de  senere  Slægtled. 

Kunstskolerne  bleve  altsaa  til  Statsinstitutioner,  ligesom 
dengang  Medicæerne  1571,  Paverne  i  Rom  i  det  15de  og  16de 
Aarhundrede  og  Regeringen  i  Venedig  skabte  og  støttede  Skolerne 
for  Kunst,  og  de  ble  ve  til  Hofinstitutioner,  dengang  Colbert 
under  Ludvig  XIV  af  statsøkonomiske  Grunde  ved  Hjælp  af 
Le  Brun  i  Aaret  1665  oprettede  Kunstakademiet  i  Paris,  der  blev 
et  Forbillede  for  alle  senere  Akademier.  Thi  fra  den  Tid  af 
blev  det  ligefrem  en  Modesag  hos  alle  europæiske  Fyrster  at 
have  Kunstakademier  i  deres  Residentsstæder.  Man  ser  saaledes, 
at  Wien  Aar  1692,  Berlin  1694,  Dresden  1697,  Stockholm  1735 — 68, 
Madrid  1752,  Edinburgh  1754,  St.  Petersborg  1757,  Leipzig  1764, 
London  1768,  Munchen  1770,  Kassel  1774  og  mange  andre  Byer 
Verden  over,  som  Barcelona,  Valencia,  Sevilla,  Briissel,  Ant- 
werpen,  Briigge  og  Amsterdam,  fulgte  det  givne  Exempel.  Ogsaa 
Kjøbenhavn  fik,  som  det  skal  vises,  sin  første  Kunstskole  i 
Begyndelsen  af  det  18de  Aarhundrede  og  i  1754  sit  egentlige 
kongelige  Kunstakademi. 

Overalt,  hvor  disse  Skoler  og  Akademier  fremstod,  viste  der 
sig  en  forskjellig  Opfattelse,  dels  af  hvad  der  var  skjøn  Kunst 
og  dels  af  hvad  der  var  den  rette  Maade,  hvorpaa  Undervisningen 

skulde  foregaae,  og  Meget  blev  kun  en  Modesag  og  Efterligning 
af  de  Skoler,  fra  hvilke  den  første  Paavirkning  var  udgaaet. 
Og  da  der  saa  lidt  efter  lidt  udviklede  sig  en  meer  eller  mindre 
konventionel  Kunst  i  Akademierne,  reiste  der  sig  en  Stemning 
imod  dem,  navnlig  da  de  efterhaanden  sank  ned  til  ogsaa  i  høi 
Grad  at  overtage  de  lavere  Skoler  for  Haandværk  og  Kunst¬ 
industri,  hvilket  de  ledende  Statsmænd  under  trange  Tider  vare 
bievne  foranledigede  eller  tvungne  til  at  fordre,  for  at  Nationens 
Haandværk  og  Industri  kunde  faae  den  Støtte  af  Kunsten,  som 
de  saa  haardt  ti'ængte  til  i  den  internationale  Kappestrid.  Men 
da  man  efterhaanden  for  at  fyldestgjøre  de  Krav,  som  Haand¬ 
værk  og  Industri  i  det  19de  Aarhundrede  opstillede  i  de  for- 
skjellige  Lande,  var  kommen  til  at  indsee  Nødvendigheden  af 
at  oprette  særlige  Fagskoler  (tekniske  Skoler),  vandt  den  Tanke 
Raaderum,  at  Kunstakademierne  kun  skulde  yde  den  fornødne 
høiere  Undervisning  for  Malere  og  Billedhuggere,  samt  Stil¬ 
studier  for  Dekoratører  og  Arkitekter,  og  altsaa  kun  give  de 
virkelig  kunstnerisk  begavede  Elever  den  Uddannelse,  der  er 
fornøden  som  Grundlag  for  al  selvstændig  Virksomhed  som 
Kunstner.  Dette  førte  til  den  Opfattelse,  at  Akademiet  burde 
afvise  alle  dem,  som  ikke  strax  viste  særlig  kunstneriske  Anlæg 
og  Fremgang. 

Imod  denne  Opfattelse  reiste  der  sig  dog  stadig  og  med 
Rette  vægtige  Stemmer,  da  Erfaringen  ofte  havde  godtgjort,  at 
nogle  Elever  kun  sent  markere  og  udvikle  deres  Evner  og  dog 
naae  at  blive  Kunstnere  af  Betydning,  medens  andre,  der  strax 
vise  store  Evner,  senere  dog  ikke  bringe  det  til  Noget  som  ud¬ 
øvende  Kunstnere. 

Man  har  derfor  i  den  nyere  Tid,  vistnok  meget  rigtigt,  valgt 
den  naturlige  Middelvei  at  optage  de  Elever,  der  ved  deres  ele¬ 
mentære  Studier  udenfor  Skolen  vise  Anlæg  og  som  ved  deres 
frit  udførte  Arbeider  vise  en  stadig  og  uimodstaaelig  Trang  til 
selvstændig  at  beskjæftige  sig  med  Kunst,  og  derefter  indrette 
Kunstskolen  saaledes,  at  den  hjælper  disse  fremad  og  ansporer 
dem  til  at  foretage  grundige  Studier  i  deres  særlige  Fag  under 
den  befrugtende  Paavirkning,  som  Eleverne  indbyrdes  udøve 
paa  hverandre,  saa  at  de,  efter  endt  Skoletid,  med  et  godt 
Grundlag  kunne  arbeide  videre  som  selvstændige  Kunstnere. 

Nogle  Steder,  som  i  Berlin,  har  man  ved  selve  Akademiet, 
foruden  Mesterateliererne  oprettet  Biatelierer  i  alle  forskjellige 

Fag,  som  for  en  vis  Tid  tildeles  de  mest  begavede,  modne 
Elever,  der  ere  færdige  med  Akademiets  Studier,  saa  at  de  i 
nogle  Aar  kunne  slutte  sig  i  fri  Virksomhed  til  dem  blandt  de 
fremragende  Ihændehavere  af  Mesterateliererne,  hvis  Veiledning 
de  først  og  fremmest  ønske. 

Selv  om  der  nu  ved  disse  forskjellige  Methoder  ikke  fuldtud  er 
opnaaet  Sikkerhed  for  en  let  og  fri  Udvikling  af  de  mest  bega¬ 
vede  Elevers  Evner,  saa  har  man  dog,  som  det  sees,  igjennem 
Aarhundreder  holdt  fast  ved  Troen  paa,  at  akademiske  Stats¬ 
skoler  ere  det  bedste  Middel  til  at  værne  om  og  holde  Kunst¬ 
udviklingen  vedlige  i  et  Kultursamfund. 

Af  det  Foregaaende  vil  man  altsaa  have  seet,  at  den  egent¬ 
lige  Kunstnerevne,  nemlig  Evnen  til  hos  Andre  at  vække  særlige 
Stemninger,  det  være  ved  Tale,  Sang,  Musik,  Maleri,  Billed¬ 
huggerkunst  eller  arkitektoniske  Former  —  den  har  Akademierne 
aldrig  villet  og  kunnet  skabe,  thi  den  maa  være  medfødt.  De 
ville  og  kunne  alene  hjælpe  de  virkelig  kunstbegavede  Individer 
til  at  lære  Methoden  og  Reglerne  for  Kunstens  Udøvelse  at 
kjende,  med  andre  Ord  lære  dem,  hvorledes  de  kunne  bruge 
deres  medfødte  Evne  til  at  frembringe  skjøn  Kunst,  samt  op¬ 
drage  de  Individer,  der  ikke  have  særlig  fremragende  Begavelse 
som  skabende  Kunstnere  til  at  blive  Hjælpekræfter,  hvilke 
de  store  Kunstnere  og  et  udviklet  Samfund  altid  have  Brug  for, 
ja  ikke  kunne  undvære. 

For  nu  bedre  at  forstaae,  hvorledes  Kunstakademiet  og  der¬ 
ved  Kunstudstillingerne  efterhaanden  ogsaa  have  udviklet  sig  i 
Danmark,  maa  man  see  hen  til  Europas  andre  Kulturlande. 

Den  Periode,  som  her  maae  overskues,  strækker  sig  fra  Slut¬ 
ningen  af  det  17de,  til  Midten  af  det  18de  Aarhundrede,  et  Tids¬ 
afsnit,  hvor  man  stiller  Kunstnerne  umaadelige  Opgaver.  Den 
enevældige  Herskermagt,  den  nye  Hofadel  og  Kirken  med  dens 
jesuitiske  Klostermission  søgte  ved  store,  rige  Byggeforetagender 
ligesom  at  overbyde  hverandre  for  ligeoverfor  Befolkningen  at 
markere  deres  Tilværelse  og  Magt,  og  paa  de  Steder,  hvor  man 
ikke  havde  Hjælpere  nok,  indkaldte  man  Kunstnere  og  Haand- 
værkere  fra  Udlandet,  eller  skaffede  sig  derfra  de  Udkast  og 
Projekter,  man  trængte  til.  Man  huske  blot  paa  Tilblivelsen  af 
de  store  Slotsbygninger  i  Versailles,  Madrid,  Lissabon,  Berlin, 
Potzdam,  Dresden,  Wien,  London,  Munchen,  Stockholm,  Prag, 
Fulda,  Bruhl,  Bruchsal,  Caserta,  Turin,  de  utallige  Adelspaladser, 

der  skød  op  omkring  Herskersæderne,  og  de  mange  rige  Klostre 
og  Kirker,  som  skabtes  i  Italien  og  langs  med  og  Nord  for 
Alperne:  St.  Florian,  Melk,  Kremsmunster,  Banz,  Vierzehn  Hei- 
ligen,  Waldsassen,  Ottobeuren  lige  til  Einsiedeln  i  Schweiz,  og 
i  Stæder  som  Wien,  Passau,  Prag,  Miinchen,  Bamberg,  Wiirz- 
burg,  Fulda,  Innsbruck,  Salzburg  lige  til  St.  Gallen,  Byggefore¬ 
tagender,  ved  hvilke  en  Kække  store  Kunstnere  fik  Brug  fol¬ 
deres  rige  Evner.  Her  skal  blot  nævnes  for  Italiens  Vedkommende 
Vanvitelli,  Valvassori,  G.  Fontana,  Galilei,  F.Kuggieri,  Fuga,  Juvara, 
Pozzoerne,  Bibienaerne,  Longhena  og  Scamozzi,  for  Tydsk- 
lands,  Prandauer,  Effner,  Neumann,  Knobelsdorff,  Poppelmann, 
Fischer  von  Erlach,  Longuelune,  de  Bodt,  Brødrene  Asam, 
Decker,  Familien  Dientzenhofer  og  Bibiena  og  for  Frankrigs, 
Blondel,  Le  Brun,  Oppenord,  Aubry,  Gabriel,  Briseux,  Botfrand, 
Meissonier,  Lassurance  og  Lepautre,  hvis  Værker,  ligesom  Sko¬ 
lerne  i  Kom,  Bologna,  Venedig,  Genua  og  Paris,  bleve  Forbilleder 
for  Datiden  og  den  nærmest  følgende  Tid  i  Norden. 

Alle  de  nævnte  Mænds  Arbeider  vare  udførte  i  Barok-  og 
Bokokostilens  Former  med  Anvendelse  af  den  rigeste  Stuk, 
Plastik  og  store  Malerier,  ved- hvilke  alle  de  fremragende  Deko¬ 
ratører  fra  Skolerne  i  Venedig,  Bologna,  Genua,  Norditalien  og 
Tyskland  benyttedes,  ligesom  den  franske  Skoles  dygtigste  Mænd 
kom  til  at  virke  baade  paa  Italien,  Tyskland  og  Nordeuropa 
Man  ser  saaledes,  at  Motiver,  som  findes  hos  Vignola,  udformes 
af  Ammanati,  derefter  optages  af  de  Brosse  og  overføres  til 
Frankrig  for  derfra  at  gaae  tilbage  til  Italien  og  senere  ved 
franske  Kunstnere  at  føres  langt  ind  i  Tydskland,  hvor  de  slut¬ 
telig  optages  af  nordiske  Kunstnere;  og  naar  man  nævner  Navne 
som  G.  Amigoni,  Pietro  da  Cortona,  Tiepolo,  Cuvilliés,  Dubut, 
Candid,  Watteau,  Berain,  De  Cotte,  Le  Brun,  Carlonierne,  Brø¬ 
drene  Asam,  Schluter,  Bibiena,  Zimmermann  og  Wessobrunner 
Skolens  Mænd,  fører  dette  Tanken  ben  paa  enestaaende,  deko¬ 
rative  Kunstnere,  der,  om  de  end  høre  til  hvad  man  bar  kaldt 
en  Forfaldsperiode,  dog  i  deres  Arbeider  have  nedlagt  saa 
store  Evner,  at  disse  Værker  ere  bievne  til  et  Skatkammer,  hvor¬ 
fra  mange  senere  Tiders  Kunst  og  Kunstindustri  har  hentet  sine 
bedste  Forbilleder. 

Paa  de  Udenlandsreiser,  som  Kong  Frederik  IV  foretog 
i  Begyndelsen  af  det  18de  Aarhundrede,  saae  han  en  stor  Del  af 
den  Kunst,  som  her  er  omtalt,  og  det  var  ganske  naturligt,  at  han 

efter  sin  Hjemkomst  følte  Trang  til  at  skabe  noget  Lignende  i  sit 
eget  Land.  Men  da  Danmark  dengang  ikke  eiede  indfødte 
Kunstnere,  maatte  Kongen,  ligesom  Andre  her  hjemme,  hente 
Hjælp  fra  Udlandet,  dels  ved  at  indkalde  Dekoratører,  som  til 
Frederiksberg  og  Fredensborg*),  delsved  at  skaffe  sig  Udkast  fra 
Udlandet  eller  søge  at  tilvejebringe  Kopier  af  Alt,  hvad  det  var 
ønskeligt  at  efterligne.  Det  Sidste  havde  man  allerede  tidligere 
gjort  ved  Opførelsen  af  Charlottenborg,  hvor  man  benyttede  sig 
af  Vingboons  Projekt  til  Raadhuset  i  Amsterdam;  Thotts  Palais 
er  sandsynligvis  en  Gjentagelse  af  Hovedfacaden  paa  Slottet  i 
Marly,  ligesom  Harsdorffs  Kolonnade  senere  uden  Tvivl  er 
bleven  til  som  Efterligning  af  Motivet  i  det  malede  Perspektiv 
paa  en  af  Marlys  Udbygninger.  Ogsaa  i  Moltkes  og  Schimmel- 
manns  Paladser  og  Landkadetakademiet  spores  fremmed  Paa- 
virkning. 

Først  efterat  danske  Kunstnere,  som  Eigtved,  Thura,  Krock, 
Als,  Stanley,  Preisler,  Wiedewelt  og  senere  Wahl  og  Harsdorff 
ved  lange  Reiser  og  grundige  Studier  havde  udviklet  sig  i  Ud¬ 
landet,  blev  man  i  Stand  til  ved  Hjælp  af  dansk  Kunst  at  skabe 
Christiansborg,  Eremitagen,  Frelsers  Kirketaarn,  Fredrikskirken, 
Amalienborg,  Hørsholm  m.  m.,  selv  om  man  tildels  endnu  maatte 
hente  dekorative  Kunstnere  fra  Udlandet. 

Alle  de  nævnte  Kunstneres  Evner  gik  med  til  de  arkitek¬ 
toniske  og  dekorative  Arbeider  ved  disse  Slots-  og  Herregaards- 
b  y  S  S’ e  f°  r  el a  g  e  n  ( 1 e  r ,  eller  til  Udførelsen  af  Malerierne  og  Tapeterne 
i  det  Indre.  En  Kunstproduktion,  som  den,  vi  nutildags  ser 
fremkomme  til  Salg  paa  vore  Udstillinger  og  i  Ateliererne  uden 
foregaaende  Restilling  kjendtes  dengang  ikke,  eller  var  en 
meget  stor  Undtagelse.  Der  var  altsaa  kun  Mulighed  for  at 
skabe  Skolevirksomhed  i  Ateliererne  og  Værkstederne  hos  de 
ved  Slottene  arbeidende  Kunstnere,  og  derfor  var  der  ei  heller 
nogen  Anledning  eller  Trang  til  Udstillinger,  thi  de  særlig  Pri¬ 
vilegerede  kunde  see  hvad  der  frembragtes  paa  Slottene  og  i  de 
offentlige  Bygninger,  og  det  store  Publikum  besad  hverken  Midler 
eller  Dannelse  nok  til  at  forstaae,  at  Kunsten  i  et  kultiveret  Samfund 
er  en  Fornødenhed  for  ethvert  Hjem,  ogsaa  af  Middelklassen. 

*)  I  hvor  stor  Udstrækning  dette  var  Tilfældet,  ses  af  Meiers  Skrifter  om 
Frederiksberg  Slot  og  Fredensborg,  hvor  der  anføres  en  stor  Række 
Kunstnere,  dels  fra  Venedig,  dels  fra  Over-  og  Mellemitalien,  saavel  som 
franske  Kunstnere. 

Men  dette  Slots-  og  Kirkebyggeri  havde  imidlertid  fremkaldt 
den  Erkjendelse  hos  Regeringen,  at  man  savnede  Skoler,  hvor 
de  mange  Hjælpekræfter,  baade  Kunstnere  og  Haandværkere, 
kunde  faae  Kundskaberne,  som  vare  fornødne  til  Gjennem- 
førelsen  af  disse  store  Foretagender  og  saaledes  tillige  bevare 
og  fortsætte  den  Udvikling,  der  alt  var  opnaaet;  og  det  var 
denne  Betragtning,  der  i  Aaret  1754  førte  til  Oprettelsen  af 
vort  Kunstakademi  og,  som  det  andetsteds  skal  blive  viist, 
ogsaa  til  Udstillingerne,  som  staae  i  Foi’bindelse  dermed. 
Man  kan  altsaa  sige:  Det  var  den  enevældige  Kongemagt,  der 
skabte  disse  Institutioner,  som  for  Borgerstanden  i  vore  Dage 
ere  bievne  uundværlige  Hjælpere  i  Haandværk  og  Industri,  og 
som,  samtidig  med  at  bidrage  til  at  forskjønne  Hjemmene,  stadig 
yde  Landet  en  væsentlig  Støtte  under  Konkurrencen  med  Ud¬ 
landet. 


Dengang  Fredrik  IV  1699  fulgte  sin  kongelige  Fader  paa 
Tronen,  levede  der  her  i  Landet,  nærmest  østpaa  i  Sjæl¬ 
land,  et  lille  Antal  mere  eller  mindre  duelige,  bildende  Kunstnere 
i  forskjellige  Fag,  nemlig  femten  Malere,  af  hvilke  de  syv  vare 
indfødte,  fire  franske  og  fire  nederlandske  eller  tydske,  to,  tre 
Billedhuggere  og  vistnok  tre  Medaillører  og  to  Kobberstikkere. 
Af  Arkitekter,  som  i  de  Tider  næsten  alle  tilhørte  Officerstanden, 
fandtes  her  ligeledes  kun  et  Par,  Johan  Conrad  Ernst,  der  har 
opført  Kancellibygningen  1719,  Wilhelm  Frederik  v.  Platen, 
Bygmester  for  Fredriksberg  Slot,  Staldmestergaarden  og  Land- 
kadetakademiet(?),  og  Hans  Steenwinkel,  der  i  Aaret  1671  opførte 
den  nu  nedbrudte  Nørreport*);  og  til  disse  Arkitekter  gjorde 
maaskee  selv  den  unge  Konge  Fordring  paa  at  henregnes. 

Nogen  Læreanstalt  for  Kunst  eiede  Danmark  ikke;  men  paa 
den  Tid,  da  Fredrik  IV  som  Prinds  reiste  til  Udlandet,  fandtes 
der  sammesteds  allerede  ikke  faa  Undervisningsanstalter  for 
Kunst  eller  dermed  beslægtet  Arbeide.  Disse  Skoler  skyldte 
tvende  Omstændigheder  deres  Tilblivelse.  Paa  den  ene  Side  vare 
de,  som  anført,  Frugten  af  den  Forbindelse,  som  siden  Kunsternes 
Gjenopblomstren  i  Italien  i  det  13de  og  14de  Aarhundrede 
havde  udviklet  sig  imellem  de  enkelte  Mestre  og  deres  Elever  i 
Ateliererne,  og  de  bleve  saaledes  et  Samlingssted  for  alle  de 
Mænd,  hos  hvem  Kunstsysler  i  mere  eller  mindre  original  Form 


!)  Lambert  v.  Haven  var  død  1695. 

dreves  som  en  nedarvet  Beskjæftigelse,  d.  v.  s.  egentlige  Kunst¬ 
skoler.  Paa  den  anden  Side  fremgik  de  af  det  selskabelige 
Samkvem,  der  omtrent  paa  samme  Tidspunkt  havde  begyndt  at 
danne  sig  imellem  de  mange  forskjellige  Slags  Haandværkere. 
Iblandt  de  sidstnævntes  Gilder  eller  Broderskaber  opnaaede  de 
til  Ære  for  St.  Lukas  oprettede  Gilder  og  Skoler  én  fremragende 
Betydning.  I  Venedig  omtales  de  allerede  1290—96  og  1345, 
men  den  ældste  Forening  havde  den  hellige  Sophie  til  Skyts¬ 
helgen,  fordi  den  var  organiseret  efter  den,  som  fandtes  i  Con- 
stantinopel  og  pleiede  at  samles  i  St.  Sophiekirken. 

Evangelisten  Lukas  skal  jo  ifølge  en  gammelgræsk  Tradition 
have  givet  sig  af  med  Malerkunsten;  dette  Sagn  fandt  i  det  10de 
Aarhundrede  Indgang  ogsaa  i  Vesteuropas  Kirker,  og  til  hans 
Mindedag  i  Kalenderen  den  18de  Okt.  efter  ny  Stil  knyttede 
Medlemmerne  deres  Samfunds  største,  aarlige  Fest.  Men  skjøndt 
det  saaledes  var  om  Malernes  Skytspatron  at  Interessen  samlede 
sig,  bredte  Broderskabets  Aand  sig  meget  vidt,  og  i  Venedig 
omfattede  Samfundet  saaledes  foruden  Malerne  Forgyldere,  Illu- 
minatorer  og  Maskehandlere,  i  Bologna  Sadelmagere  og  Sværd- 
fegere.  I  Paris  indbefattede  Lauget  Billedhuggere,  Forgyldere, 
Pungmagere,  Rammeskærere,  Bundtmagere,  Knivsmede,  Kam¬ 
magere,  Naalemagere  o.  s.  fr.  Alle  kaldte  de  hverandre  indbyrdes 
for  »kjæreste  Brødre«,  og  en  Tizian  havde  til  Kollega  en  Mand, 
der  malede  Stole  og  Vinduesskodder. 

Dog  efterhaanden  udskilte  Malerne  disse  mangeartede  Be¬ 
standdele  af  deres  Laug  og  oprettede  væsentlig  fra  Midten  af 
det  16de  Aarhundrede  paa  egen  Haand  »Lukas-Akademier«, 
der  havde  til  Formaal  at  give  Begyndere  Undervisning  i  Kunsten 
og  ved  Præmier  at  opmuntre  de  Ældre  til  Kappestrid. 

1  Florents  stiftedes  en  saadan  Skole  Aar  1386,  men  den  kan 
vistnok  føres  tilbage  til  Pisano  Slægten,  der  kom  fra  Pisa,  og 
til  Andrea  Tafi,  der  boede  hos  den  græske  Maler  Apollonio  i 
Slutningen  af  det  13de  Aarhundrede.  I  Rom  omtales  disse 
Skoler  1478;  de  reorganiseredes  1490 — 94  og  senere  i  det  16de 
Aarhundrede  ved  Girolamo  Muziano  og  Federico  Zucchero  1593. 

Allerede  tidligere  havde  Squarcione  1394 — 1417  aabnet  en 
videnskabelig  Kunstskole  i  Padua,  hvor  man  studerede  efter  hans 
fra  Syden  og  Orienten  hjembragte  Antiker  og  Studier,  og  man 
seer,  hvorledes  dette  har  indvirket  paa  Mantegnas  Arbeider. 
Navnet  Kunstakademi  findes  for  første  Gang  knyttet  til  den 

1494  af  Lionardo  da  Vinci  oprettede  Kunstskole  i  Milano,  med 
Hertug  Ludovico  Sforza  som  Protektor.  Men  den  egentlige 
Form  paa  Kunstakademier  kom  først  frem  i  Slutningen  af  det 
16de  Aarhundrede,  dengang  man  oprettede  S.  Luca-Akademierne 
i  Rom  og  i  Bologna  og  senere  1662  i  Niirnberg  ved  Sandrart. 

Derefter  opstod  der  i  Italien,  Frankrig,  Nederlandene  og 
Tydskland  en  Mængde  lignende  Akademier,  som  ofte  indeholdt 
Lærekursus  for  Malere,  Billedhuggere  og  Kobberstikkere,  men 
vistnok  kun  rent  undtagelsesvis  for  Arkitekter.  Disse  Akademier 
skyldte  iøvrigt  ogsaa  de  stedlige  Regeringer,  eller  Kommunal¬ 
bestyrelser,  eller  enkelte  Borgere  deres  Tilblivelse.  Det  mest 
fremragende  Exempel  paa  sidstnævnte  Art  skriver  sig  fra 
Slutningen  af  det  15de  Aarhundrede,  da  Lorenzo  de’  Medici 
aabnede  sine  Samlinger  i  de  medicæiske  Haver  i  Florents  fol¬ 
den  studerende  Kunstnerungdom.  Billedhuggeren  Bertoldo  blev 
udnævnt  til  Forstander,  og  blandt  Eleverne  er  det  nok  at  minde 
om  den  ene:  Michelangiolo  Buonarotti.  I  Aaret  1571  fik  denne 
Skole  af  Hertug  Cosimo  de’  Medici  Titel  af  Accademia  di 
San  Luca. 

I  Danmark  mærker  man  ikke  Noget  til  en  lignende  Sammen¬ 
slutning  imellem  Kunstnerne  og  Kunsthaandværkerne  før  Fred¬ 
rik  IVs  Tid;  men  da  finde  vi,  at  der  blandt  de  Kunstnere  af 
forskj ellig  Nationalitet,  som  levede  og  virkede  her,  har  dannet 
sig  en  Forening,  som  har  indsendt  et  Andragende  af  følgende 
Indhold  til  Tvillingrigernes  Hersker: 

•  Aller-Durchlauchtigster,  Grossmåchtigster  Konig. 

» Allergnådigster  Herr! 

»Ew,  Konigi.  Maytt  Hochstpreisliche  GnÉidige  Intention  zu 
»Beforderung  guter  Wifsenschaften  und  Ktinste  in  dero  Konig- 
»reichen  undt  Landen,  zusamt  deroselben  Weltgepriesene  Gnade 
»und  Guttigkeit,  macht  Uns  Dero  arme  getreue  Diener  und 
»Untherthanen  so  kiihn  das  wir  Uns  understehen  vor  dero 
»hohen  Konigi.  Thron  fufsfållig  zu  erscheinen,  und  Allerunter- 
»thanigst  vor  zu  tragen;  wie  unser  einige  der  Schilder-  und 
»Bildthauer-Kunsterfarene,  Uns  in  eine  regulierte  Societet, 
»unter  Ew  Konigi.  Maytt  hohen  Protection  und  Genehm- 
» haltung  zusammen  gethan,  der  Meinung  und  bestandigen  Vor- 
»satzes,  durch  gewifse  wochentliche  zusammenkunfften,  undt 
»angestellete  Kunstubungen  diese  heutiges  tages  von  allen 

»Courieusen  Hohes  und  Niedern  Standes  so  hoch  beliebte 
»Kilnste,  albier  in  Ewrer  Konigl.  Maytt  Residence,  durch  eine 
»lobliche  Å mulation  unter  uns,  und  mit  andern  f lo  riren  zu 
»machen,  und  mehrer  Ew.  Konigl.  Maytt  Getreue  Unterthanen 
»zu  aufsiibung  derselben  anzufrischen  Ob  wir  nun  zwar  mit 
»solehen  Wercke,  unter  anfuhrung  und  Einrichtung  einiger  vor- 
»nehmen  Persohnen  und  Liebhabere  bereits  einen  wurcklichen 
»guten  anfang  gemachet;  So  befinden  wir  doch  das  Uns  einige 
»dazu  erforderte  Nothwendigkeiten  dasselbe  schwer  machen  und 
»endlich  gar  hindern  diirffte,  Welchen  wir  alleine  Unter  Uns 
»vor  zu  kommen  nicht  vermogen,  daferne  nicht  Ew.  Konigl. 
»Maytt  Uns  Dero  Hohe  Gute  und  Mildthatigkeit  in  etwas  dabey 
»zu  statten  kommen  zu  lassen  Allergnådigst  geruhen  mocbten; 
»insonderheit  bey  dieser  ersten  einrichtung,  welche  Uns,  gleich 
»aller  Anfang  an  diesem  Orte,  da  der  gleichen  vorhin  nimmer 
»tent  ir  et,  beschwerlich  failt. 

»Wir  zweifelen  keines  weges  Ew.  Konigl.  Maytt  werden 
»Unsere  gutte  Intention  und  Demiithigstes  Vei'trauen  zu  dero 
»hohen  Gnade  und  Liebe  ruhmlicher  Kunste  (:  worunter  Uns 
»bekandt  das  die  Unsrige  nicht  den  geringsten  Platz  in  Ew. 
»Konigl.  Ma.  Hohen  estime  hat  :)  nicht  Ungnådig  aufnehmen; 
»sondern  Was  zu  avancirung  dieses  loblichen  wercks  wirdt 
»dienen  konnen,  Ihnen  von  denjenigen  dero  vornehmen  Bedien- 
»ten  welche  defsen  Wifsenschafft  haben,  Allerunterthånigst 
»erofnet  lafsen,  und  uns  mit  einer  Allergnadigsten  Erhorung 
»erfreuen,  die  wir  Zeit  unseres  Lebens  in  tietfester  devotion 
»verharren. 

»Koppenhagen  d.  6.  8br.  A0  1701. 

Ew.  Konigl.  Maytt 
Allerun tei'thånigste  und  Getreue 
Unterthanen 

Thomas  Quellinus. 

Hinrich  Krock.  Jacob  Coning. 

Wilcken  Riboldt.  Otto  de  Willars. 

G.  Saleman.« 

Alle  disse  Kunstnere  arbeidede  dengang  for  Hoffet,  og  med 
Undtagelse  af  Billedhuggeren  Quellinus,  en  Flamlænder,  vare  de 

Malere.  Krock  og  Riboldt  vare  danske  af  Byi'd,  Coning  og 
Saleman  formodentlig  Nederlændere  og  Willars  sandsynligvis 
Franskmand.  Ansøgningen  er,  efter  Sproget  at  dømme,  rimelig¬ 
vis  forfattet  af  den  30-aarige  Flensboi’ger  Hinrich  Krock. 

Dette  »regulierte  Societet«,  der  altsaa  som  det  første  i  sin 
Art  havde  sat  sig  til  Formaal  at  fremme  de  bildende  Kunsters 
Opkomst  i  Landet  ved  at  holde  ugentlige  Sammenkomster  og 
lade  Medlemmerne  ikke  alene  indbyrdes  underkaste  sig  Emula- 
tions-Forpligtelsen  men  ogsaa  give  Undervisning  til  Lærelystne 
eller  hvem  de  ellers  kunde  »anfrischen«,  talte  blandt  de  »for¬ 
nemme  Personer  og  Liebhavere«,  der  nævnes,  først  og  fremmest 
Hans  Majestæts  Yndling,  den  31aarige  Kammerherre  og  Over¬ 
staldmester  Grev  Carl  af  Ahlefeld,  »den  gode  Smags  ivrige  Til¬ 
bedere«.  Selskabet  blev  naturligvis  først  rigtig  konstitueret  ved 
den  rimeligvis  fra  Kongens  Side  redebon  ydede  Hjælp  og  sagtens 
tillige  under  hans  Protektion. 

Carl  Ahlefeld,  som  dengang  endnu  var  ugift,  beboede  paa 
Kongens  Nytorv  en  Stadsbygning,  der  ved  fædrene  Testamente 
var  tilfalden  hans  Broder,  Statholderen  i  Slesvig  og  Holsten;  den 
var  opført  af  Faderen  til  Bolig  for  to  Familier,  en  i  hver  Etage, 
og  havde  en  lille  Have  ved  Siden.  Bygningen  gik  senere  over 
til  Familien  Gram  og  forvandledes  henimod  Slutningen  af  det 
18de  Aarhundrede  til  et  Herberg  og  Trakteursted,  der  blev  fort¬ 
sat  som  »Hotel  d’Angleterre«  og  forsvandt  ved  dettes  Ombygning 
1872.  I  dette  Hus  fandt  —  som  man  vel  nok  tør  udtrykke  sig 
—  Kunstnersamfundets  Indvielsesfest  Sted  den  21de  Okt.  1701. 
Dagsangivelserne  ere  afvigende :  i  Nye  Tidender,  Kjøbenhavns 
Mercurius,  nævnes  den  18de  October,  medens  Andreas  Bussæus 
omtaler  den  21de  som  Dagen;  Møller  anfører  den  19de,  og 
Riegels  har  endog  den  Ilte  Oktober,  Kongens  Fødselsdag.  Vi 
ville  iøvrigt  lade  den  første  Forfatter  ordret  meddele,  hvad  han 
har  at  fortælle  om  denne  hidtil  herhjemme  uhørte  Begivenhed. 
»Mercurius«  beretter. 

» Den  18de  holdte  Kunst-Academiet  her  i  Staden  udi  det 
Høygrævelige  Ahlefeldske  Huns  sin  Sanct  Lucas  Fest.  Gemakket, 
hvorudi  man  tracterede,  var  heel  deiligen  udprydet  og  var  der 
opsat  en  deilig  Schueplads,  beklæd  med  Tapisserier,  hvorpaa 
fremstilledes  Pallas  med  Konge  Skilderie  under  en  Kongel.  Crone 
og  omhængende  Hermelin.  Til  den  Høyre  Side  deraf  stood 
Architectonica,  Musica  og  Arith  metica.  Til  den  venstre: 

Pictoria  og  Statuaria,  imellem  dem  Astronomia,  ethvert 
Billede  med  de  til  sin  Kunst  henhørige  Instrumenter,  alle  Billeder 
udi  Legems  Størrelse  heel  næt  og  gallant  iklædde.  Oven  for 
denne  Schue-Plads  var  at  læse  paa  en  Tavle: 

»Nos  Patriæ  fines  &  dulcia  liqvimus  arva« 

»Italico  evpulsæ,  Marte  furente,  solo.« 

»Ad  te  confugimus,  fretæ  bonitate  perenni« 

»Artibus,  å  teneris,  qvå  FBIDERICE  faves.« 

»Excipe  dementi  vultu  nec  sperne  fugatas« 

»Præsidium  in  nostrum  sceptra  tremenda  vibra« !« 

De  stærkt  belyste  Billeder  fremstillede  (efter  Thieles  Beret¬ 
ning)  de  fra  Italien  flygtede  Kunster,  som  søgte  Beskyttelse  under 
Fredrik  IVs  Pauluner.  Man  vil  af  de  grammatikalske  Former 
i  Verset  ogsaa  see,  at  det  ikke  er  Kunstnerne,  men  Kunsterne, 
der  føre  Ordet  som  Landflygtige.  Det  »yndige  Italien«  hjem¬ 
søgtes  paa  den  Tid  af  den  spanske  Arvefølgekrigs  mangehaande 
Ulykker.  Disse  lyriske  Strofer  gjengives  i  den  længe  efter  Bus- 
sæus’  Død  trykte  Udgave  af  hans  Skrift  i  dansk  Oversættelse 
saaledes : 

»Udstødte  fra  vort  Fædreland,  som  var  saa  sødt  at  elske,« 
»Og  drevne  gjennem  Krigens  Brand  fra  vore  Egne  Velske,« 
»Vi  flyer,  FRIDERICH  til  Dig  og  paa  Din  Godhed  stoler,« 
»Hvor  under  Kunsterne  for  sig  har  faaet  oprettet  Skoler,« 
»Foragt  ey  os  Landflygtige,  men  tag  mod  os  i  Naade,« 

»Vor  mægtige  Beskyttelse  bliv  til  vor  Tarv  og  Baade!« 

(Den  gamle  danske  Oversættelse  lød: 

»Vi  fly  til  Dig  og  paa  Din  Godhed  stoler« 

»Hvor  Kunstnerne  har  faaet  oprettet  Skoler.«) 

»Mercurius«  fortsætter  saaledes: 

»Paa  Veggen  læste  mand  dette  Danske  Vers: 

»Lev  vel,  Kong  FRIDERICH,  Gud  give  Kongen  Lykke!« 

»Med  Fred  og  Salighed  Gud  Kongens  Krone  smykke!« 

»Du  Nordens  milde  Sool,  som  Dyders  Fader  er,« 

»Paa  Naadig-Arme  du  hver  Dyde-Elsker  bær!« 

»Vi  fremmede  i  Noord,  til  Dig,  vor  Sool  os  føye,« 

»Vi  fattig  Kunster  os  for  Kongen  dybt  nedbøye:« 

»Giv  Konge,  Naadigst  Svar,  at  du  vil  giv  os  Ly;« 

»Da  faae  vi  varme  ti  (?)  fra  Kongens  Mildhedssky.« 

»Udi  Vinduverne  til  den  Høyre  Side  udi  Gemakket  saaes 
udi  en  kunstig  Illumination  Statuaria,  som  bemøjede  sig  at 
danne  Kongens  Billede,  derover  »Merito  te  destinat  ævo« 
(Frit  gjengivet :  Du  er,  som  Du  fortjener,  bestemt  til  at  mindes 
evig.)  Nedenfor;  »Modo  fas  sit  fingere  Numen*.  (Blot  man 
har  Bet  til  at  danne  Billedet  af  en  Gud.)  Til  den  Venstre  Side 
i  Vinduverne  ligesaa  Pictoria,  som  skildrede  paa  Dronningens 
Ansigt,  hvorover  dette  Lemma:  »Arte  est  formosior  om  ni«. 
(Hun  er  skønnere  end  alle  Kunstens  Værker.)  Nedenfor:  »Sed 
virtute  Dea  est  non  effingenda  colore.«  (Men  i  Dyder  er 
hun  en  Gudinde,  som  ei  kan  afmales.)  »Ved  Enden  af  Bordet, 
hvor  der  blev  tracteret,  var  et  meget  ziirlig  Skenke-Boord  opsat 
imellem  trende  Vand-Kunster.  Foruden  det,  at  trende  andre  Ge¬ 
makker  vare  med  alle  haande  kunstige  Skilderier,  Billeder  og 
rare  Kunststykker  beprydede.  Udi  saadan  Stats  denne  For¬ 
samling  af  adskillige  deres  Patroner  blev  besøgt,  som  deels  lode 
sig  behage  der  til  Aftens-Maaltid  at  forblive.« 

Bussæus,  eller,  borgerlig  talt  Buss,  en  Normand,  der  stu¬ 
derede  Lovkyndighed  i  Kjøbenhavn,  skildrer  Begivenheden 
væsenlig  paa  lignende  Maade,  men  gjør  den  Tilføielse,  at  »Kunst¬ 
videnskaberne  (Arkitekturen,  Musiken,  o.  s.  v.)  »vare  naturel 
posserede,  at  de  (ved  de)  mange  antændte  Lys  vare  at  ansee 
som  levende  Guder.«  Og  en  anden  samtidig  Forfatter  har  op¬ 
tegnet,  at  »in  des  Herrn  Graf  von  Ahlefelds  Hause  zum  Anfang 
die  vornehmsten  am  Hofe  mit  Wein  und  Confituren  herrlieh 
tractiret  wurden  « 

Kunst-Akademiet,  som  det  med  god  Hjemmel  fra  Udlandet 
blev  kaldt,  var  saaledes  kommet  i  Gang.  Men  hvorledes  det  er 
blevet  ledet  og  under  hvilke  Vilkaar,  i  hvilket  Lokale  eller  hvor 
længe  det  har  bestaaet,  derom  kan  Intetsomhelst  siges.  Carl 
Ahlefeld  giftede  sig  et  halvt  Aars  Tid  efter  hin  Fest,  steg  i 
Værdigheder,  og  ved  Siden  af  sit  Hverv  for  det  i  1704  hoved¬ 
sagelig  til  Fremme  for  Fabrik-  og  Manufakturvæsenet  oprettede 
Kommerce-Kollegium,  lagde  han,  tro  imod  sine  Tilbøieligheder, 
vistnok  altid  et  godt  Ord  ind  for  Kunsten;  men  indtil  sin  Død 
>^  i  1722  nævnes  han  ikke  i  Forbindelse  med  vort  Akademi.  Hans 
Enke,  Grev  U.  F.  Gyldenløves  Datter,  solgte  1734  Huset  paa 
Kongens  Nytorv  til  Geheimeraad  Friederich  von  Gram.  Ogsaa 
Kongens  Forhold  til  Akademiet  er  uopklaret.  Thiele  lader 
(Kunst-Akademiet  og  Heststatuen,  1860,  S.  21)  baade  Tegneskolen 

og  Kunstnernes  Sammenkomster  trives  vel  i  det  Alilefeldske  Hus 
ligetil  1712  ved  Understøttelse  af  Kongens  Velgjørenhed;  Tegne¬ 
skolen  skulde  være  stillet  under  Krocks  Tilsyn."  Men  dette 
er  dog  kun  løse  Hypotheser.  Hvad  Akademiets  nævnte  sex 
Stiftere  angaar,  blev  de  fleste  af  dem  i  Danmark  mange  Aar 
efter  1701,  men  hverken  disse  eller  andre  Kunstnere  findes  om¬ 
talte  senere  som  Ledere  eller  Medlemmer  af  en  saadan  Institution. 
Hvis  man  ikke  af  denne  almindelige  Taushed  vil  slutte,  at 
Akademiet  hurtig  er  bleven  opløst,  eller  at  muligvis  Pesten  i 
1711  har  givet  det  Banesaar  ved  at  udtynde  Kunstnernes  og  de 
med  dem  fagbeslægtede  Haandværkeres  Rækker,  saa  er  der  i 
hvert  Fald  En,  man  har  Lov  til  at  tænke  sig  virksom  for  Op¬ 
retholdelsen  af  Kunstskolen,  nemlig  dens  Medstifter  Heinrich 
Krock. 

Denne  danske  Maler  (født  1671)  lykkedes  det  ved  høie  Be¬ 
skytteres  Hjælp  at  foretage  tre  Reiser  til  Italien  og  Frankrig  i 
Tidsrummet  1693 — 1705,  og  i  begge  Lande  havde  han  Leilighed 
til  at  gjøre  sig  bekjendt  med  flere  af  de  bestaaende  Kunst¬ 
akademier.  »Hvor  han  ikkun  vidste,  at  en  brav  Mester,  eller  et 
berømt  Gallei'i  af  udvalte  Malerier  var  at  finde,  der  reiste  han 
hen,  som  til  Neapolis,  Rom,  Bolognien,  Florentz,  Venedig  etc,, 
alene  for  at  studere  efter  sligt  Arbeid  og  gjøre  sig  det  vel  be- 
kiendt,  og  derfor  dog  ikke  forsømede  Academierne,  der  at 
tegne  efter  Levnet  (o:  efter  den  levende  Model).  Ligesaa  har 
han  og  opført  sig  udi  Frankerige«,  siger  hans  Biograf.  Særlig 
i  Rom  var  der  den  hellige  Lukas’  Malerakademi,  hvis  Organi¬ 
sation  skrev  sig  fra  Aaret  1478  og  som  i  lange  Tider  havde 
nydt  baade  Pavers  og  Kardinalers  Gunst;  man  øvede  sig  der 
fortrinsvis  i  Tegning,  og  de  bedste  Tegninger  bleve  prisbeløn¬ 
nede,  ja  Kardinal  Barberini  pleiede  endog  under  sin  Styrelse  af 
Akademiet  (i  første  Halvdel  af  17de  Aarh.)  at  bestille  Malerier 
efter  de  præmierede  Tegninger.  Foruden  denne  Kunstskole 
havde  Rom  det  allerede  ansete  franske  Malerakademi,  til 
hvilket  Maleren  Le  Brun  havde  givet  Ideen,  medens  Ludvig 
XIV’s  store  Minister  Colbert  har  Æren  for  dets  Oprettelse  1665. 
Meningen  med  det  var,  at  tolv  af  de  unge  Malere,  Billedhuggere 
og  Arkitekter,  der  havde  udmærket  sig  mest  ved  de  aarlige 
Konkurser  ved  Pariser-Akademiet,  skulde  sendes  til  Rom  for  i 
nogle  Aar  at  uddanne  sig  videre  paa  Kongens  Bekostning.  I 
Paris  fandtes  det  nysnævnte,  berømte  Kunstakademi.  Oprindelig 

havde  der  kun  bestaaet  et  »Academie  de  St.  Luc«,  men  da  de  Ma¬ 
lere  og  Billedhuggere,  der  vare  Haandværkere,  stillede  sig  fjendtlig 
ligeoverfor  de  egentlig  kunstdyrkende  Medlemmer,  udsondrede 
disse  sig  omtrent  ved  Aaret  1640,  væsenligst  under  Ledelse  af 
den  nævnte  Le  Brun,  fra  Lukas-Selskabet,  som  imidlertid  vedblev 
at  bestaa  i  mange  Tider,  og  konstituerede  sig  ved  Statsraad 
Soublets  Bistand  som  et  eget  Selskab,  der  dog  først  med  Kar¬ 
dinal  Mazarin  som  Beskytter  opnaaede  den  Ære  at  blive  kaldt 
»Academie  royale  de  peinture  et  de  sculpture  (1648)  og  senere 
(1663)  igjennem  Colbert  opnaaede  et  aarligt  Tilskud  af  4000 
Livres.  I  Aaret  1671  fik  Colbert  ved  Blondels  Hjælp  desuden 
oprettet  et  Akademi  for  Bygningskunst. 

At  Krock  ogsaa  i  Paris  har  lagt  megen  Vind  paa  akademiske 
Studier  fremhæves  af  hans  Biograf,  hvis  Ord  om  ham  ere 
disse:  »Han  har  udi  Frankrige  ikke  opholdet  sig  der  saalænge 
(som  i  Italien)  saasom  han  er  meest  kommen  der,  naar  han 
agtede  sig  snart  liiem,  og  for  den  Sags  Skyld,  som  det  synes, 
sig  der  mere  har  betient  af  Academiet,  hvorfra  han  og  tvende 
Gange  har  erholdet  Prisen  eller  den  saa  kaldede  Premie,  bestaa- 
ende  udi  tvende  smukke  Sølv-Medailler,  hvert  Stykke  12  til  13 
Rdlr.  værdt. « 

Da  Krock  1705  vendte  hjem  fra  sin  tredie  Reise,  havde  han 
særlig  studeret  »under  den  romerske  Skoles  lovpriste  Mester, 
Carlo  Maratta,  Elev  af  Caracciernes  Bologneserskole,  og  var  nu 
eu  Mand,  der  formaaede  at  gjøre  sig  gjældende  paa  Maler¬ 
kunstens  forskj elligste  Omraader.  Men  dette  forlangtes  ogsaa  i 
hine  Dage  af  en  dygtig  Maler  Man  stod  omtrent  paa  samme 
Standpunkt  som  findes  antydet  i  et  Par  Bestallinger  ved  det 
brandenburgske  Hof  godt  et  halvthundrede  Aar  tidligere  (1641). 
Her  havde  en  Hofmaler  til  Opgave  »in  Gemåchern  mit  Ohl  oder 
Wasserfarben  zu  zieren,  zu  verguiden,  zu  versilbern  und  zu  stal- 
firen,  auch  allerhand  Kunststucke,  Historien,  Conterfeyten  (o : 
Portrats),  Perspectiven,  Landschaften  und  wie  es  genannt 
verden  mag  zu  mahlen« ;  og  disse  Fordringer  om  »allerhand 
Kunststucke«  o.  s.  v.  stilledes  endog  til  en  Malersvend. 

Fra  Udlandet  hjembragte  Krock  en  stor  Del  Tegninger, 
blandt  hvilke  der  rimeligvis  ogsaa  har  været  en  Kopi,  eller  et 
Exemplar  af  Nic.  Dorigny’s  Stik  efter  en  Tegning,  som  Maratta 
gjorde  for  Marchese  del  Carpio,  og  som  omtales  paa  følgende 
Maade  :  »Sie  versinnlicht  Lehren  fur  den  jungen  Kiinstler,  die, 

wohl  beherzigt  und  befolgt,  ihm  nulzlicher  werden  konnen  als 
ganze  Bånde  von  Vorschriften.  Er  stellte  auf  diesem  Blatte  eine 
Aka  dem  i  e  dar,  wo  allerley  Personen  mit  verschiednen  Studien, 
die  aber  alle  dem  Mahlen  nothwendig  sind,  mit  Geometrie,  Per¬ 
spektiv,  Anatomie,  Zeichnung  und  Farbengebung,  beschåftigt 
sind.  An  der  Stelle,  wo  ein  Professor  die  Gesetze  der  Perspek- 
tive  erklårt,  liest  man  unten  die  Worte:  Tanto  che  basti.  (So- 
viel  als  liinreicht).  Dasselbe  Motto  setzte  er  unter  die  Tlieile 
der  Zeichnung,  wo  Unterricht  in  der  Geometrie  und  Anatomie 
ertheilt  wird,  urn  anzudeuten,  dass  der  Kunstler  uber  einer  allzu 
wissenschaftlichen  und  umståndlichen  Ergriindung  dieser  Stu¬ 
dien  den  Zweck,  warum  er  sie  treibt,  nicht  aus  den  Augen  ver- 
lieren  soli.  An  der  anderen  Seite  sieht  man  den  Farnesischen 
Herkules,  die  Mediceische  Venus,  den  Apolio  u.  s.  w.,  mit  der 
Unterschrift:  Non  mai  abastanza,  (Niemahls  genug),  weil  das 
Studium  der  Antike  und  des  Nackten  sich  nie  erschopfen  lasst. 
Endlich  erscheinen  die  Grazien  in  einer  Wolke,  und  darunter 
liest  man:  Senza  di  noi  ogni  fatica  é  vana  (Oline  uns  ist  jeg- 
liches  Bemuhn  vergebens)«. 

Disse  Tegninger  kunne  godt  —  som  der  menes  —  være 
bievne  ophængte  paa  Væggene  og  flittig  benyttede  af  de  Kunst¬ 
lærlinge,  Krock  bl.  a.  tog  til  Medhjælpere  i  det  store  Værksted, 
Kong  Frederik  i  1712  havde  indrømmet  Mesteren  i  »Kongens 
Gaard  bag  Børsen«,  hvis  Indre  han  i  et  Par  Aar  havde  dekore¬ 
ret  med  Loftmalerier  og  nu  vist  ogsaa  skulde  smykke  for  Fyrst¬ 
inden  af  Slesvig,  Anna  Sophie  Reventlow.  *) 

Dette  Palais,  der  er  beliggende  i  den  nuværende  Slotsholms- 


*)  Hvorfra  Thiele  har  Dette  om  Kroeks  Værksted,  er  os  ubekjendt,  men  det 
lyder  uneg'telig  i  høi  Grad  sandsynligt,  at  en  Mester,  hvem  Regeringen  gav 
store  Opgaver  at  løse  og  som  maatte  have  Medhjælpere  til  de  forskjellige 
Arter  af  Arbeide,  ogsaa  fik  et  eget  Lokale,  eller,  om  man  vil,  Atelier  til 
sin  Raadighed.  Et  saadant  maa  netop  en  Del  af  den  her  nævnte  Eiendom 
have  kunnet  afgive.  Det  var  den  vestlige  Sidebygning,  der  ligesom 
Forhuset  bestod  af  Kjælder  og  to  Etager  og  »strakte  sig  Halvveien  over 
imod  Proviantgaarden  i  en  Længde  af  godt  40  og  en  Bredde  af  I3V2  Alen«, 
var  af  Bindingsværk  og  saare  skrøbelig,  som  der  siges  om  den  i  Tiden 
omkring  1730.  See  A.  D.  Jørgensen  Centraladministrationens,  Domstole¬ 
nes  og  de  offentlige  Samlingers  Bygningshistorie  (4to,  Kbhvn.  1882)  Side 
22  og  23.  Ogsaa  til  Jonge  Kjbhvns  Beskrivelse  (I.  S.  425)  henvises  for  det 
Følgendes  Vedkommende. 

Kunstakad.  Hist.  2 

gade  Nr.  10  og  for  Tiden  afgiver  Lokale  for  flere  af  Ministe¬ 
rierne,  har  formodentlig  kun  huset  Krocks  Værksted  saalænge 
indtil  han,  formentlig  efter  at  være  bleven  Kancelliraad  i  1722, 
kjøbte  sig  en  Eiendom  i  Wigandtsgade  (Ny  Vestergade).  Fyrst¬ 
inden  blev  boende  i  Palaiet  til  1721,  da  det  i  Begyndelsen  af 
Christian  den  Sjettes  Regering  fik  anden  Bestemmelse,  idet  For¬ 
huset  blev  indrettet  til  kongeligt  Posthus  (General-Postamtet)  og 
Sidebygningen,  der  i  nogle  Aar  skal  have  henstaaet  uden  særlig 
Anvendelse,  1735  overlodes  til  det  nyoprettede  (forøgede)  Gene¬ 
ral-Økonomi  og  Kommerce-Kollegium  og  noget  efter  gjennem- 
gik  en  grundig  Reparation.  I  Aaret  1741  indtog  ogsaa  »Post¬ 
amtet«  en  Del  af  den  da  udvidede  Sidefløi  til  sit  Brug.  medens 
Forhuset  optoges  af  Landetatens  Generalkrigskommissariat. 

Efterat  man  1731  havde  nedbrudt  Kjøbenhavns  Slot,  til  hvis 
Ombygning  under  Frederik  den  Fjerde  den  ansete  svenske 
Arkitekt  Grev  Nicodemus  Tessin  den  Yngre  ogsaa  leverede 
Udkast,  som  dog  kun  delvis  benyttedes,  gav  man  sig  ivrigt  i 
Færd  med  at  opmure  Christiansborg  Slot.  Hovedbygmester 
var  Chefen  for  Fortifikations-Etaten,  Brigadier  E.  D.  Hauser, 
som  ledede  Opførelsen  efter  »italienske  Planer«,  men  i  1735  ind¬ 
kaldtes  den  franske  Billedhugger  og  Stukkatør  Louis  Augustin 
le  Clerc  (født  1688)  for  at  medvirke  ved  den  plastiske  Udstyrelse 
af  Slottet.  Den  in  dr  e  Arkitektur  overdroges  til  Hofbygmestrene, 
Ingenieurkaptain,  senere  Oberstlieutenant  Lauritz  de  Thura  og 
især  til  Kaptain  Nikolai  Eigtved,  hvilken  Sidste  1736  var  kom¬ 
men  hjem  fra  en  af  Kongen  bekostet  treaarig  Studiereise.  Over 
alle  disse  Herrer  stod  fra  1737  en  Bygningskommission.,  af 
hvis  tre  Medlemmer  vi  her  kun  nævne  Christian  den  Sjettes  for¬ 
trolige  Raadgiver,  Tydskeren  J.  A.  von  Schulin,  1735  Oversekretair 
i  det  tydske  Kancelli,  derpaa  1738  Geheimeraad  i  Conseilet, 
m.  m.  Blandt  Kunstnere,  der  vare  indvandrede  hertil  og  lige¬ 
ledes  beskjæftigedes  ved  Slotsbygningen,  maa  vi  nævne  den  ita¬ 
lienske  Freskomaler  Hieronimus  Miani  og  (med  noget  Forbehold) 
Billedhuggeren  Johann  Christoph  Petzoldt  fra  Sachsen. 

Christiansborg  blev,  som  bekjendt,  færdig  i  1740  og  altsaa 
før  den  samtidige  Bygning,  Slottet  i  Stockholm,  hvis  Opførelse 
efter  Tegninger  af  Tessin  havde  staaet  paa  omtrent  fra  1697  og 
endnu  var  langt  fra  at  være  afsluttet.  Det  er  iøvrigt  ikke  be¬ 
vist,  at  det  danske  Kongepar  ikke  netop  ved  dette  Bygnings- 

foretagende  kom  paa  den  Tanke  at  ville  rivalisere  med  eller 
overbyde  Sverige.  Man  mærker  overhovedet  i  hin  Tid  visse 
Strømninger  imellem  de  to  Hovedlande  i  det  skandinaviske 
Norden,  og  disse  staae  tildels  i  Forbindelse  med  Navnet  Tessin. 
Noget  forinden  og  kort  efter  at  Fredriksborg-Freden  var  bleven 
sluttet  i  1720,  var  Nikodemus  Tessins  Søn  Carl  Gustaf  bleven 
modtaget  af  det  danske  Hof  i  et  officielt  Ærinde.  I  Løbet  af 
den  svenske  »Frihedstid«  kom  den  unge  Greve,  der  ved  Fade¬ 
rens  Død  1728  havde  afløst  Denne  som  Overhofintendant  og 
ledede  Slottets  Bygning,  til  at  spille  en  indflydelsesrig  politisk 
Rolle  som  en  af  Hattepartiets  Førere,  og  da  han  »af  sin  fader 
hade  årft  karleken  till  skon  konst«  og  »genom  vidstrackta  resor 
[navnlig  til  Paris  og  Italien]  hade  varit  i  tilfålle  at  vidga  sin 
synkrets  ofver  konstens  allmånna  utveckling«,  besjæledes  han 
selvfølgelig  af  Ønsket  om  at  fremme  sit  Fædrelands  Velfærd 
ogsaa  paa  dette  Omraade.  Der  havde  allerede  i  hans  Faders 
Tid  været  Planer  oppe  i  denne  Retning,  hvad  Dennes  Brev  af 
22de  Febr.  1718  til  Sønnen,  der  paa  det  Tidspunkt  var  paa 
Reise  fra  Italien  til  Paris,  tydelig  viser:  »Når  du  kommer  till 
»Paris  råder  jeg  dig  ifvrigt  att  tage  noga  reda  på  stadgar  och 
»forordningar  som  rora  målare-  och  bildhuggerakademien,  .... 
»och  som  jag  val  på  forhånd  inser,  att  icke  något  dugligt  kan 
»goras  hår  betraffande  de  skona  konsterna  utan  en  dylik  anstalt, 
»behofver  man  for  att  få  en  sådan  i  gång  och  for  att  gifva  ung- 
»domen  en  forstå  idé  om  teckning  endast  hemta  två  goda  historie- 
» målare  och  en  bildhuggare  från  Paris  med  tre  eller  fyra  folje- 
»slagare,  som  åro  goda  tecknare.  Som  jag  icke  ser  något  mera 
»passonde  for  dig  at  begynna  med  ån  ledningen  af  en  sådan 
»anstalt,  ber  jag  dig  taga  saken  i  moget  ofvervågande.«  Brevet 
oplyser  ogsaa,  at  Kong  Carl  XII  er  overbevist  om  Nødvendig¬ 
heden  af  et  Akademi.  Her  var  altsaa  Veien  tydelig  viist.  Me¬ 
dens  den  yngre  Tessin  for  sin  Person  anlagde  Samlinger  i  flere 
Retninger,  gjoixle  han  i  Overensstemmelse  med  Faderens  Raad 
til  Almenhedens  Bedste  Begyndelsen  med  at  oprette  en  Tegne¬ 
skole  i  Stockholm,  som  blev  ledet  af  Maleren  G.  Taraval,  en 
af  de  Franskmænd,  som  vare  bievne  indkaldte  til  Slotsbygnin¬ 
gens  Udsmykning.  Da  den  nye  danske  Gesandt,  Grev  von  Lynar, 
om  hvem  det  hedder,  at  »han  kunde  med  fuld  Overbevisning 
arbeide  paa  at  fremme  et  bedre  og  oprigtigere  Venskabsforhold 
imellem  Landene«  o:  Sverig  og  Danmark,  ankom  til  Stockholm  i 

Sommeren  1735,  efter  alt  tidligere  at  have  besøgt  Wien, 
var  denne  Skole  den  10de  Marts  samme  Aar  ved  Tessin 
bleven  omdannet  til  et  »Kongligt  Ritare-Akademi«,  som  dog 
i  Virkeligheden  fremdeles  kun  var  »en  ritskola,  inrattad  af  de 
från  Frankrike  inforskrifna  målare  och  bildhuggare,  hvilka  på 
egen  bekostnad  skaffat  sig  en  modeli,  sammantrådde  om  aftnarne 
for  att  rita  och  lato  sina  elever  deltaga  i  deras  ofningar« ;  og  da 
Lynar,  efter  at  være  bleven  kaldt  tilbage,  forlod  Stockholm  1740 
havde  Akademiet,  som  ogsaa  kaldtes  »Målare-  och  Bildhuggare- 
Akademien«  Aaret  før,  d.  18de  April  1739,  ved  Tessins  Hjælp 
faaet  Stænderne  til  at  bevilge  det  en  aarlig  Understøttelse  af 
500  Riksdaler  Sølv,  »men  hvilket  foga  råckte  till  ehuru  lårarena 
ej  lingo  någat  arfvode«  ;  dog  Tessin  »gjorde  sig  en  ododlig  fortjenst 
om  fåderneslandet«  allerede  ved  at  stifte  Akademiet,  eftersom 
ban  derved  gjorde  »de  bildande  konsterna,  hvilke  forut  kunde 
anses  som  fråmlingar,  inhemska  i  Sverige«,  og  det  »egentligen 
år  från  denna  tidpunkt,  som  Sverige  borjar  råkna  ryktbara  ar¬ 
tister.«  Det  er  umuligt  andet,  end  at  den  danske  Afsending, 
som  havde  Forbindelser  med  Tessin  og  fandt  ham  værdig  til 
smigrende  Omtale,  ogsaa  har  havt  Kendskab  til  denne  Institu¬ 
tion  og  i  Indberetningen  til  sin  Regering  har  ført  Talen  hen 
derpaa.  Ad  denne  Vei  og  ved  den  i  Tiden  liggende  almindelige 
Bestræbelse,  at  fremme  Kunstens  Udøvelse  gjennem  offentlige 
Anstalter,  i  Forbindelse  med  den  Virksomhed,  der  udfoldedes 
ved  vort  Akademis  Medstifter,  Krock  og  senere  Eigtved,  og  ved 
Paakaldelse  af  Kongens  igjennem  Reiser  vakte  Kunstsands,  vil 
det  efter  vor  Mening  finde  sin  naturlige  Forklaring,  at  man  her¬ 
tillands  følte  sig  dreven  til,  ganske  i  Lighed  med  Tessin,  at  op¬ 
træde  som  beskeden  Efterligner  af  fremmede  Læreanstalter. 

Der  var  ganske  vist  dengang  i  Kjøbenhavn  Ledighed  til  at 
sysle  med  Kunstens  Begyndelsesgrunde,  men  uden  at  gaae  ind 
paa  at  opregne  Rækken  af  Tegnelærere,  i  Datidens  Sprog  »Ridse- 
mestere«,  hvis  Virksomhed  og  Methode  tilmed  er  saare  lidt  be¬ 
lyst,  ville  vi  kun  anføre  en  enkelt,  Frantz  Toxverth,  der  var 
kongelig  Ridsemester  ved  Holmen.  Denne  Mand,  der  havde 
været  to  Gange  udenlands,  kunde  for  9  Mark  om  Maaneden  til¬ 
byde  »got  Folkes  Børn«  Undervisning  2—3  Timer  hver  Ugedag 
»i  Ridsen  og  Teigning«,  »i  alle  slags  Teigninger  af  rød  Kride, 
Tusk  og  Couleurer«.  Beskaffenheden  af  hans  Kursus  kan  sees 
af  hans  noget  pudsige  Program,  hvori  det  hedder:  »Og  skal  et- 

hvert  ungt  Menniske,  der  er  selv  for  at  profitere  og  ikke  ind¬ 
taget  af  det  snart  almindelige  Præjudicium :  At  naar  mand  kan  i 
Couleurer,  da  at  skulle  være  fuldkommen,  befinde  sig  vel  ved, 
at  det  (o:  Vedkommende)  først  bliver  anført  i  det  yderste  Træk, 
og  noget  lidet  beloben  i  alle  Slags  Hoved-Teigninger,  førend  det 
tænker  til  at  skattere  i  een  Couleur  end  sige  i  fleere,  det  alle¬ 
tider  lærer  sig  endog  uden  Maitre,  naar  mand  først  veed  i  Tusch 
at  give  Skyggerne  den  rette  Force  og  Gelindighed;  thi  hart  og 
tørt  maa  ingenlunde  være  i  Gummi-Farver  og  ikke  meget  be¬ 
vendt  (i  hvor  meget  end  det  Bunte.de  kan  frappere  Øyesynet) 
om,  ligesom  Skyggerne,  den  eene  Couleur  ikke  taber  sig  i  hin- 
anden.  Hvorom  hånd  og  fremdeles  skal  meddeele  sine  Scholarer 
faste  Regler«  o.  s.  v. 

Toxverth  samlede  sig  Elever,  men  fik  —  foruden  i  de  al¬ 
mindelige  Tegnelærere,  som  Jacob  Fosie,  Naaman  Prehn  o.  a  , 
inden  kort  Tid  en  Konkurrent  i  selve  Regeringen,  hvis  Plan  om 
et  offentligt  Institut  af  beslægtet  Art  nu  var  moden  og  blev 
realiseret  ved  den  allerede  nævnte  Geheimeraad  Schulin,  der  i 
sin  Ungdom  havde  lagt  sig  med  stor  Forkjærlighed  efter  Tegne¬ 
kunsten  og  nu  i  sin  Egenskab  af  Deputeret  i  Økonomi- Kollegiet 
og  tidligere  Meddirektør  i  General-Postamtet  sikkert  var  Den, 
som  udpegede  Lokalet  for  den  nye  Skole. 

Under  Fredrik  IV’s  næsten  trediveaarige  Regering  er  der 
efter  det  »regulierte  Societets«  Stiftelse  neppe  skeet  Noget  af  Be¬ 
tydning  for  Oprettelsen  af  el  Akademi  eller  blot  en  offentlig 
Tegneskole.  Men  det  var  at  vente,  at  den  nye  Konge,  Christian 
VI,  som  var  ivrig  interesseret  i  Opførelsen  af  det  nye  Slot,  hur¬ 
tig  vilde  komme  til  at  indsee  det  Ønskelige  i  at  uddanne  hjem¬ 
lige  Kræfter,  der  efterhaanden  kunde  afløse  de  kostbare,  for¬ 
dringsfulde  og  ikke  altid  medgjørlige  udenlandske  Kunstnere. 
Hvordan  det  nu  end  forholder  sig,  saa  skriver  Kong  Christian 
VI  fra  Frederiksborg  for  første  Gang  om  Sagen  til  Schulin  d. 
23de  Oktober  1738  paa  følgende  Maade:  »Vi  ville  til  Indretnin¬ 
gen  af  Maler-  og  Tegne  Academiet  strax  lade  udbetale  de  \ 
af  Cancellieraad  Krock  forlangte  500  Rdlr.  paa  det  at  dette  nyt¬ 
tige  Værk  strax  kan  tage  sin  Begyndelse.  Men  siden  ville  vi 
kun  give  aarligen  300  Rdlr.  dertil;  thi  Krock  og  Leclerc  ere  store 
Virtuoser.  Bekom  de  aarligen  kun  200  Rdlr.  saa  turde  dette 
forekomme  dem  altfor  lidet.  Betræffende  Værelser  i  Posthuset, 
da  kunne  saadanne  vel  dertil  indrettes;  men  derom  vil  en  Ordre 

til  Slotspræsidenten  Brør  være  fornøden,  om  at  indrømme  disse 
Værelser.  En  saadan  Ordre  maa  Han  [o;  Schulin]  lade  op¬ 
sætte.«  —  Og  den  29de  i  samme  Maaned  skriver  Kongen :  »Om 
Maler-  og  Tegne-Academiet  have  Vi  befalet  det  Fornødne,  som 
[Slots-Bogholder]  Backer  nærmere  vil  underrette  Ham  om.« 

Af  de  førstnævnte  500  Bdlr.  (dansk  Courant)  betales  derefter 
200  af  Particulierekassen  d.  12.  Novbr.  s.  Aar  til  Krock,  og  Re¬ 
sten  300  Rd.  d.  9.  Janr.  1739  til  Le  Clerc. 

Det  var  —  som  angivet  —  i  Postamts-Bygningen,  at 
dette  Akademi  uden  Medlemmer,  altsaa  denne  Statsskole,  blev 
grundlagt  i  1738,  og  specielt  der,  »hvor  det  Norske  Post-Contoir 
for  nærværende  Tiid  er«,  siger  en  senere  Forfatter.  De  ledende 
Mænd,  Krock  og  Le  Clerc,  har  Læseren  allerede  gjort  Bekjendt- 
skab  med,  men  udover  det  nys  Meddelte  se  vi  os  ikke  i  Stand 
til  at  oplyse  Noget  om  Tilstandene  indenfor  Akademiet. 

Dette  fik  heller  ikke  Lov  til  at  bestaae  ret  længe.  Hinrich 
Krock  døde  som  67-aarig  Mand  den  18de  November  1738,  altsaa 
føje  Tid  efter  Anstaltens  Oprettelse,  og  hans  Død  bevirkede, 
siger  Wiedewelt,  at  »det  henstod  noget«  med  Akademiet  —  en 
Yttring,  der  dog  muligvis  ikke  skal  gjælde  en  pludselig  ind traadt 
Afbrydelse,  hvilket  ogsaa  den  berørte  Udbetaling  til  Le  Clerc  af 
Januar  1739  synes  at  modbevise.  I  hvert  Fald  var  Frantz  Tox- 
verth  forsaavidt  heldigere  med  sine  Kursus.  Denne  driftige 
Mand,  der  ogsaa  havde  opnaaet  Expektance  paa  Klokkerembedet 
ved  Holmens  Kirke,  kunde  nu  informere  baade  Morgen,  Middag 
og  Aften  og  paaberaaber  sig  i  Juni  1739  sine  Elevers  paa  Børsen 
udstillede  Arbeider  for  at  man  »ved  Øyemaal  kand  lære  at  af- 
teigne  en  Ting  lige  saa  justi  som  ved  Afpasning«,  ligesom  han 

—  med  et  Sidehug  til  dem,  der  ikke  ere  »Landsens  Indfødde« 

—  paastaar,  at  »endnu  ingen  af  dem,  der  indformerer,  i  Giernin- 
gen  udviiser  det  samme«  som  han  —  hvorved  skal  forstaaes, 
at  ban,  »førend  hans  Scholarer  tager  fat  paa  et  Stykke,  siger 
dem  Reglerne  de  har  at  opservere,  imidlertid  de  arbeyder  remon- 
strerer  dem  hvordan  lettest  at  angribe  det,  og  naar  Arbeydet  er 
fuldbragt  siger  dem  deres  Feyler  og  hvordan  samme  en  anden 
Tiid  staaer  til  at  evitere  ....  Derefter  finder  hånd  først  tienligt, 
[at]  Scholarerne,  førend  at  give  sig  til  Couleurer,  skatterer,  og 
i  en  eeneste  Couleur  lærer  at  give  Skyggerne  den  rette  Force 
og  Gelindighed,  hvortil  Tusch,  omendskiønt  vanskelig  at  trae- 
tere  [,  er]  meest  beqvem,  siden  hart  og  tørt  [er]  stridigt  i  Vand- 

Farven.  Er  det  med  slet  [o:  jævn]  Skattering  viser  den  ringe 
Scholar-Prøve  paa  Børsen,  at  med  at  anlegge  en  Ting  en  eeneste 
gang  saa  dunkel  som  den  bør  at  være,  ere  Skyggerne  ligesaavel 
at  faae  til  at  tabe  sig,  som  med  at  fare  en  Ting  5  a  6  gange 
over;  og  er  det  i  subtilt  Arbeyde,  viser  iligemaade  hans  Schola- 
rers  Arbeyde  der,  at  Hacheren  giør  alle  Dage  lige  saa  god  Effect 
som  Puncteren,  som  mand  kand  arbeyde  sig  blind  i,  og  ikke 
10de  Deel  komme  saa  fort  afsted  med.«  —  —  Her  standser 
vort  Bekjendtskab  med  Toxverth. 

Men  »Akademiet«?  —  Ja,  man  skulde  næsten  tro,  at  det 
dengang  var  forbundet  med  store  Vanskeligheder  at  faa  en  saa- 
dan  Anstalt  sat  i  Gang  igjen,  hvis  svenske  Sidestykke  C.  G. 
Tessin  under  sit  Ophold  paa  Hirschliolm  netop  i  samme  Som¬ 
mer,  1739,  har  kunnet  skildre  for  Kongen  som  værende  i  en 
glædelig  og  naturlig  Fremgang.  Saa  meget  er  vist,  at  Sagen 
først  kom  i  Orden  Aaret  efter. 

Begivenheden  blev  meddelt  Olfenligheden  den  29de  Januar 
1740  gjennem  følgende  Avertissement: 

s  Efter  at  Hans  Kongel.  Mayest.,  Vores  allernaadigste  Konge 
»og  Herre,  ved  sin  allernaadigste  Forsorg  til  gode  Konsters  og 
»  Videnskabers  Befordring  udi  denne  Kongel.  Residentz-Stad  Kiø- 
»benhavn  haver  ladet  et  Mahler  og  Teignings  Academie  anordne 
»og  udi  den  Kongl.  General-Post-Amts  Hus  ved  Børsen  de 
»dertil  behøvende  Cammere  og  Beqvemligheder  indrette,  saa  og 
»samme  med  Modeller  og  videre,  som  til  denne  Konst  kand  er- 
»fordres,  ladet  forsiune,  samt  den  Anstalt  allernaadigst  føyet,  at 
»icke  alleene  alle  Konstnere  og  Konst-Elskende  i  dette  Mahler 
»og  Teignings  Academie  en  fri  Adgang  kand  have,  men  end  og 
»andre  Professions  -  Forvante  og  Handverkere,  hvilke  i  deres 
»adskillige  Professioner  og  Handverker  Teigne-Konsten  kand 
»være  nødig  og  nyttig,  paa  visse  Dage  og  Timer  i  Ugen,  af 
»habile  Konstnere  uden  nogen  Betaling  eller  Omkostning  skal 
»blive  underrettede  (o:  underviste).  Og  (saasom)  dette  Mahler  og 
»Teignings  Academie  næstkommende  1ste  Febr.  i  dette  Aar  skal  ^ 
»aabnes;  Saa  bliver  dette  til  alles  Efterretning  herved  bekiendt- 
» giort,  paa  det  at  de,  som  udi  Nytten  af  denne  allernaadigst  giorte 
»Anstalt  Deel  vil  tage,  kand  vide  paa  fornævnte  Stæd  sig  at  ind- 
» finde  og  om  dette  Verkes  Indretning  meere  Underretning  ind- 
»hændte,  og  sig  deraf  nyttelig  og  gavnlig  Brug  giøre.« 

At  Akademiet  virkelig  er  bleven  aabnet  den  1ste  Februar 

godtgjøres  kort  efter.  Kong  Christian  besøgte  det  imidlertid  ikke 
førend  den  24de  Marts,  hvilket  kan  sees  af  et  Brev  fra  ham  til 
Schulin,  skrevet  paa  Frederiksberg,  hvori  det  hedder:  »Idag  er 
Veiret  smukt.  Vi  ønskede  gierne,  dersom  det  gik  an,  og  Han 
(Schulin)  havde  Tid  at  være  tilstede,  endnu  i  Eftermiddag  at 
besee  Maler- Academiet.  Kl.  3  ville  vi  holde  derudenfor;  Han 
vil  da  giøre  Anstalt,  at  Alt  henved  den  Tid  er  færdigt,  at  vi 
kunne  komme  ind.« 

Om  det  saaledes  gjenopstandne  Læreinstitut  i  Posthuset 
kan  der  heldigvis  meddeles  Mere  end  om  det  første,  skjøndt  vi 
maa  gaae  fire  Aar  frem  i  Tiden  for  at  skaffe  os  Oplysningerne, 
som  dog  maa  antages  at  kunne  gjælde  ogsaa  for  Akademiet  ved 
dets  Nydannelse. 

»A.  1744«,  siger  nemlig  Wiedewelt,  »bestod  Academiet  udi 
en  Modell-Skole,  hvor  der  blev  tegnet  efter  den  levende  Modeil 
X  og  Gibs-Figurer  og  efter  endehi  Tegninger.  Af  Anticke  Figurer 
var  den  Tid  tilstøde:  Laocoon,  sin  (o:  hans  ene)  Søn,  den  Me- 
diceiske  Venus,  Faunen,  dito,  Hermaphroditen,  den  Borghesiske 
(Fægter?),  samt  nogle  faa  Antique  Hoveder.  Der  haver  ieg 
tegnet  efter  Hand-Tegninger.  En  Mahler  ved  Nauvn  Cardes  var 
den  Tid  Informator  udi  frie  Tegning,  og  havde  200  Rigsd.  Løn 
derfor.  Academiet  blev  bestyret  af  Hoff-Billedhugger  Le  Clerc, 
og  en  Historie-Mahler  Miani,  en  Italiener.  Discipler  var  den  Tid 
omtrent  14  til  16.«  —  I  en  anden  Sammenstilling  (hvor  disse 
Data  —  dog  vistnok  vilkaarligt  —  ere  henførte  endog  til  Akade¬ 
miet  af  1738)  lader  Wiedewelt  Ordene  »og  efter  endehi  Teg¬ 
ninger«  ombytte  med  de  naturligvis  mere  korrekte:  »og  en 
Tegne-Klasse  for  dem,  som  tegnede  efter  en  Deel  i  Forraad 
havende  frie  Haand-Tegninger« ;  hvorved  vi  altsaa  ved  Siden  af 
Modelskolen,  der  lededes  af  Le  Clerc  og  Miani,  udtrykkelig  som 
Professorer,  faa  en  lavere  Frihaandstegnings-Skole,  hvis  For¬ 
standere  vare  to  Informatorer,  nemlig  Maleren  Markus  Cardes 
og  —  som  der  nu  tilføjes  —  Medailløren  Georg  Wilhelm  Wahl , 
»enhver  med  200  Rdlr.  aarlig  Løn«.  »Modellet  hedte  la  Tour«. 
Blandt  Studieapparatet  fortjener  iøvrigt  at  nævnes  en  udvalgt 
Samling  Tegninger,  som  Kongen  i  1740  tilkjøbte  sig  af  Krocks 
Enke  og  forærede  Akademiet;  og  med  Hensyn  til  dettes  Penge¬ 
sager  bør  vel  nedenstaaende  Uddrag  af  Particulierekassens  Regn¬ 
skaber  medtages  her.  Den  3die  Septbr.  1740  fik  Le  Clerc  ud¬ 
betalt  ca.  328  Rdlr.  for  anskaffede  Materialier,  Papir,  Brænde, 


25 


Olie,  Tavler,  Stole  og  smaa  Statuer  samt  som  Lønning  til  Mo¬ 
dellen.  Samme  Dag  kvitterer  han  for  Modtagelsen  af  det  op¬ 
rindelig  fastslaaede  Annuum  300  Rd.,  men  kort  forinden  har 
Kongen  ved  Resolution  af  24de  August  lilstaaet  Le  Clerc  og 
Miani  (paa  Akademiets  Konto)  500  Rd.  aarlig  »ohne  Abzug«,  og 
ved  Resolution  af  16de  Seplbr.  1741  faar  Miani  alene  »zum  be¬ 
sten  gedachter  Academie«  en  »Pension«  paa  200  Rd.  aarlig 
(uden  Dekort)  for  3  Aar.  Denne  Naadegave  er  ogsaa  rigtig  til¬ 
flydt  ham;  men  hvorledes  det  øvrige  Tilsagte  er  bleven  præ¬ 
steret,  derom  faar  man  kun  forvirrede  Indtryk;  først  i  1745  af- 
gjøres  saaledes  3die  og  4de  Kvai'tal  1743  og  1ste  og  2det  Kvartal 
1744  (tilsammen,  som  normeret,  med  500  Rd.).  Akademiets  Til¬ 
stand  har  ved  det  senest  angivne  Tidsmærke  øjensynlig  i  det 
Hele  været  saa  aparte,  at  man  helt  slipper  Traaden  og  maa  slaa 
ind  paa  Hypotheser. 

Paa  den  ene  Side  ser  man  udtalt,  at  Akademiet  »ved 
Historie-Mahleren  Marcus  Tuscher ,  Le  Clerc,  Miani  og  fleere,  blev 
fortsat«,  og  »derefter  [endnu]  under  Christian  den  6tes  Regiering 
blev  Academiet  f  orfl  ø  tt  et  deri  fra  [o:  Posthuset]  hen  ved  Stranden 
udi  et  particulaire  Huus  lige  over  for  Veyer  Roden,  hos  en  Enke 
ved  Nauvn  Madam  Liiders,  hvor  bemeldte  Miani  logerede«.  — 
Nu  er  det  vist,  at  man  ikke  kan  andet  end  tillægge  denne  Meddelelse 
afWiedewelt  historisk  Troværdighed.  Fremdeles  er  det  afgjort,  at 
Tuscher  kom  til  Kjøbenhavn  i  November  eller  December  1743, 
at  Wiedewelt  ovenfor  mindedes  at  have  besøgt  Akademiet  i  Post¬ 
bygningen  i  1744,  at  Miani  tilsyneladende  har  faaet  sin  Afsked 
i  Regyndelsen  af  dette  Aar,  men  vedblev  at  virke  ved  den  nye 
Anstalt  og  først  ved  Midsommertid  1745  kan  have  forladt  Kjø¬ 
benhavn  (for  bestandig),  og  endelig  at  den  nævnte  Udbetaling 
for  2det  Kvartal  1744  ikke  sees  at  være  efterfulgt  af  nogen  senere. 
Det  tør  dog  vist  heraf  sluttes,  at  man  er  flyttet  ind  i  den  pri¬ 
vate  Lejlighed  i  Foraaret  1744  eller  lidt  senere,  medens  Miani 
endnu  boede  der. 

Paa  den  anden  Side  fortæller  Hofbygmester  L.  Thura,  at 
»Maler-  og  Bildthugger-Academiet«  endnu  1148  var  i  Post¬ 
husbygningen,  hvor  højsalig  Kong  Christian  VI  har  »for¬ 
synet  det  med  nogle  Indkomster,  beqvemme  Værelser,  samt  med 
dygtige  og  erfarne  Mestere  i  begge  Videnskaber;  hvor  da  enhver 
Lysthavende  uden  Bekostning  kand  blive  underrettet  i  Tegning 
og  deslige.  Men  denne  Indretning  har  endnu  ikke  naaet  den 

Fuldkommenhed,  som  den  maaskee  med  Tiden  maatte  erlange«. 
—  Kan  man  stille  sig  skeptisk  overfor  en  saa  ædru  Tale,  der 
'  ovenikjøbet  vitterlig  maa  være  fremført  i  det  paagjældende  Aar, 
og  det  af  en  Autoritet  som  Thura,  der  i  Embedsmedfør  maatte 
kjende  Forholdene  ved  de  offentlige  Bygninger  og  ellers  maatte 
vide,  hvad  der  gik  for  sig  i  Kredse,  som  stod  hans  egen  Livs- 
gjerning  saa  nær? 

Men  skal  baade  Thura  og  Wiedewelt  staa  til  troende,  bliver 
der  intet  andet  for,  end  at  antage,  at  Akademiel  har  havt  to 
Afdelinger:  en  lavere  med  de  elementaire  Klasser  i  Postamtets 
Bygning,  og  en  for  de  høiere  Modelklasser  oppe  i  Byen  ved 
Stranden.  Hofmarechal  A.  G.Moltke  blev  ved  Frederik  d.  Femtes 
Tronbestigelse  i  1746  »Præses  af  Maler-Academiet«,  altsaa  da  vel 
for  dette  Akademi. 

Wiedewelts  Udtalelser  kunne  suppleres  med  de  Ord  af  ham, 
at  Akademiet  paa  sit  nye  Sted  »ligeledes  blev  bestyret  af  Le 
Clerc  og  Miani «;  dernæst  anføre  vi  følgende  Udtalelse  af  Reverdil, 
hvis  Slutningspassus  netop  kun  gjælder  for  det  nærværende 
Tidspunkt:  »Quelques  artistes  furent  appelés  des  pays  étrangers 
pour  travailler  å  la  décoration  de  eet  édifice  [o:  Christiansborg]. 
Ils  ne  se  bornérent  pas  å  ce  soin:  ils  voulurent  former  des  éleves 
&  ouvrirent  pour  eet  effet  une  école  de  dessin;«  —  og  endelig 
lade  vi  en  yngre  Forfatter  berette:  »Plusieurs  artistes,  &  entre- 
autres  le  Clerc,  Sculpteur,  Miani ,  peintre  d’histoire,  &  Tuscher, 
peintre,  graveur  &  Architecte,  .  .  .  avaient  formé  une  espéce 
d’Académie«  —  en  Passus,  der  har  faaet  følgende  ved  Skjødes- 
løshed  forvanskede  (og  senere  som  Citat  benyttede)  Gjengivelse 
paa  Dansk;  »Pezold,  som  zirede  Christiansborg  med  Statuer 
[o.  s.  v  j,  le  Clerc,  .  .  .  Miani,  .  .  Touscher  .  .  oprettede  et 

Slags  Academie*. 

Det  er  vanskeligt  at  sige,  om  Wiedewelt  (&  Bertram)  og 
Hennings  have  haft  en  bestemt  Mening  med  i  denne  Forbin¬ 
delse  at  stille  Navnet  Tuscher  henholdsvis  først  og  sidst  i  Rækken. 
Markus  Tuscher ,  en  dengang  40-aarig,  mangesidig,  ja  lærd  Kunst¬ 
ner  fra  Nurnberg,  skal  i  London  have  været  i  Færd  med  at 
»indrette  et  Maler-Academie«,  da  han  i  1743  blev  indkaldt  af 
den  danske  Regering  for  at  stikke  Tavlerne  til  Kapt.  Norden’s 
»Voyage  d’Égypte«.  Det  vidnes,  at  »i  det  af  Kong  Christian 
den  6te  1738  oprettede  Maler-Academie  bag  Børsen  tog  Tuscher 
en  levende  Andel« ;  og  en  Forfatter  fra  en  senere  Tid  mener,  at 

Tuscher,  »som,  under  Kongens  Bifald,  altid  var  omsiggribende 
og  foretagende«,  i  dette  Tilfælde  har  forelagt  Kongen  en  Plan 
til  en  Reform  af  Akademiet.  Det  kan  altsammen  være  sandt 
og  fortræffeligt  —  kun  Skade,  at  man  ikke  kommer  til  at  skimte 
de  tidsmæssige  Fremskridt  i  Planen  for  det  nye  Akademi.  I 
Nurnberg  havde  Tuscher  i  sine  unge  Aar  besøgt  det  af  hans 
Læremester,  Maleren  J.  D.  Preisler,  forestaaede  Kunstakademi, 
det  første  i  Tydskland,  grundet  1662  af  Sandrart,  hvor  man  »stu¬ 
dierte  nach  dem  Nackenden,  und  rncksichtlich  der  Drapperie, 
nach  einer  Gliederpuppe«,  medens  dets  almindelige  Tegneskole 
fra  1718  »sicli  nur  mit  den  Elementen  der  Kunst  beschaftigte«, 
og  det  kan  gjerne  være,  at  Tuscher  er  Den,  som  i  Kjøbenhavn 
har  indført  den  endnu  lange  Tider  efter  hans  Død  berømte 
»Gliedermann«  eller  »Mannequin« ;  men  hvad  vi  vide  om  Under¬ 
visningen  her  hos  os  paa  dette  Tidspunkt  indskrænker  sig  til 
den  tarvelige  Meddelelse,  Wiedewelt  har  om  Akademiet:  at  »her 
blev  ligeledes  tegnet  efter  det  levende  Model  og  efter  Tegninger.« 

»Her«  vil  sige  Lokalet  hos  Madame  Ltiders  eller  Lydersen 
ved  Gammelstrand*),  hvor  Miani  boede  og  hvorhen  han  siges 
at  have  henflyttet  en  Del  af  Skolen  og  ledet  Undervisningen 
indtil  1745.  Wiedewelt  opgiver  Antallet  af  Elever  til  »omtrent 
10  å  12«,  medens  Aug.  Hennings,  der  vistnok  har  det  samme 
Institut  for  Øie,  men  ikke  nævner  sin  Kilde,  siger,  at  »huit  a 
dix  éléves  dessinaient  aprés  un  assez  mauvais  modéle«  —  Op- 

*)  Skattemandtal  i  1743:  Straud-Kvarteer  Nr.  11:  Hans  Lyders  Enke.  Loge¬ 
rende:  Professor  Miano  ved  Maleracademiet.  F.  J.  Meier  kalder  hende 
Hattemager  Ltiders’  Enke,  men  dette  kan  neppe  være  korrekt,  da  der 
endnu  i  70erne  nævnes  en  Hattemager  Ltiders,  som  levede.  Vi  gjenfinde 
Stedet  i  et  Par  Avertissementer :  d.  25de  Febr.  1746  (i  Kbh.  Extraord. 
Relationer),  hvor  der  hos  Enken  er  »comode  Værelser  iden  nederste  Etage 
til  Gaden  for  en  Familie,  eller  og  med  Meubler  for  ugifte  Personer  til 
leye  at  bekomme«,  og  d.  26de  Febr.  1751  (i  Kbh.  Danske  Post-Tidende) 
hvor  man  faaer  at  vide,  at  der  hidtil  i  nogen  Tid  var  bleven  opført  Kon¬ 
certer  hver  Tirsdag  i  et  af  hendes  Lokaler.  —  Weilbach  betegner  i  sit 
»Nyt  Kunstner-Lexikon «  (Artiklen  Miani)  Stedet  som  det  nuværende  Gade¬ 
nummer  40  ved  Gammelstrand,  hvilket  unegtelig  ogsaa  har  ligget,  som 
Wiedewelt  siger,  »skraas  for  Veierhuset«,  der  først  blev  nedrevet  i  1857 
og  dengang  havde  den  vestlige  Del  af  Thorvaldsens  Museum  ligeoverfoi 
sig.  Det  bør  imidlertid  tilføies,  at  den  nuværende  Bygning  Nr.  40  ikke  er 
den  oprindelige;  denne  brændte  nemlig  i  den  store  Ildebrand  den  6te  Juni 
1795. 

givelser,  som  under  alle  Omstændigheder  vise,  at  der  kun  er 
Tale  om  Eleverne  paa  det  øverste  Udviklingstrin:  Modelskolen. 
Vi  erfare  fremdeles  af  Wiedewelt,  at  han  selv  »her  tegnede  efter 
den  levende  Modeli«  og  at  han  her  »forlod  Academiet  og  reyste 
uden  Lands  A°  1750«;  han  var  dengang  næsten  19  Aar  gammel. 
Som  Akademiets  Bestyrere  have  vi  hørt  nævne  Lc  Clerc  og 
Miani;  Tuschers  Rolle  er,  som  man  vil  have  seet  af  det  Fore- 
gaaende,  meget  uklar.  —  Petzolds  Navn  er,  som  ovenfor  antydet, 
uden  Spor  af  Berettigelse  bleven  blandet  ind  i  dette  Forhold, 
og  det  maa  henstaae  uafgjort,  om  Wahl  og  Cardes  paany  have 
overtaget  Informatorpladserne  her,  eller  muligvis  have  vedblevet 
at  virke  i  Posthuset.  Naar  Wiedewelt  lader  den  Bemærkning 
indflyde:  Pilo  og  Preisler  har  ieg  seet  tegne  der«,  eller  præci¬ 
serer  dette  saaledes,  at  »Pilo  og  Preisler  have  og,  da  Academiet 
var  her,  tilligemed  de  andre  forestaaet  samme«,  da  sees  disse 
Mænds  Stilling  jo  ikke  med  fuldkommen  Bestemthed.  Miani 
reiste  1745  bort  for  bestandig  til  Italien,  og  som  hans  Efter¬ 
følger  tænke  vi  os  nærmest  Preisler,  idet  Wiedewelt  ikke  i  denne 
Forbindelse  nævner  Tuscher 

Johan  Martin  Preisler  var  født  1715  og  allerede  før  30  Aars 
Alderen  naaet  saavidt  som  Kobberstikker,  at  vort  Hof  gjennem 
Gesandten  i  Paris,  den  senere  saa  navnkundige  J.  H.  E.  Bern- 
storff,  sluttede  Akkord  med  ham  om  at  dyrke  sin  Kunst  i  Dan¬ 
mark;  det  menes  at  være  Tuscher,  hans  Byesbarn  og  Ven  fra 
Ungdomstiden,  der  har  foreslaaet  at  faae  ham  kaldt  hertil,  hvor 
han  ankom  i  October  1744  og  Aaret  efter  blev  udnævnt  til 
Hofkobberstikker.  Dengang  havde  den  svenske  Portrætmaler  Carl 
Gustaf  Pilo  (født  1712)  levet  tre  Aar  her  i  Kjøbenhavn,  hvor 
han  som  tidligere  (1736)  Elev  af  Kunstakademiet  i  Stockkolm 
1741  ansattes  som  Tegnelærer  ved  Sø  kadet  korpset  med  125  Rbd. 
Lønning  og  175  Rbd.  personligt  Tillæg,  men  derefter  gjennem 
sine  Studier  i  Danneskjold-Laurvigs  Malerisamling  naaede  1746 
til  at  blive  Hofmaler  med  en  aarlig  Lønning  af  500  Rbd.  I 
denne  Stilling  er  det  vel,  at  han  er  kommen  til  at  tage  Del  i 
vort  Akademis  Gjerning. 

Det  lille  tarvelige  Akademi  havde,  som  man  vil  erindre, 
allerede  undergaaet  tre  Faser  i  Løbet  af  syv  Aar.  Dets  Beskytter 
Kong  Christian  VI  døde  1746,  og  hans  Efterfølger,  Frederik  V, 
fandt  en  ny  Reorganisation  tjenlig  i  1748,  hvisaarsag  der  ved 
Resolution  af  12te  Februar  bestemtes:  »Wir  wollen,  dafs  die  in 

unserer  Gage  stehenden  Schildrerer  Tuscher,  Gerhard  und  Pilow 
(o:  Pilo)  ...  le  Clerc  als  Professoren  bey  dieser  Zeichen  und 
Mahler  Academie  seyen.«  Begivenheden  omtales  fra  svensk 
Side  saaledes,  at  »då  Danska  Målera-,  Bildhuggara-  og  Bygnings 
Akademien,  som  hittiis  varit  obetydlig,  erholl  nya  privilegier  ocli 
udvidgades,  antogs  (ibl.  a.)  Pilo  til  Professor  (1748)« ;  ja,  der 
gjøres  den  interessante  Tilføielse,  at  »han  [ Pilo }  hade  och  forut 
uppgifvit  et  project  till  Akademiens  forbåtti'ing,  på  såt  som  nu 
verkstalldes«  —  hvor  der  ved  »forut«  aldeles  afgjort  skal  for- 
staas:  medens  Kongen  var  Kronprinds.  Dersoiu  denne  Beret¬ 
ning  —  som  aabenbart  stammer  fra  Pilo  selv  —  er  helt  kor¬ 
rekt,  og  der  ikke  tales  ud  fra  Kjendskabet  til  det  senere  fuld- 
stændiggjoi'te  Akademi,  maa  der  jo  være  bleven  aabnet  en  Skole 
for  Arkitektur  ved  Akademiet;  og  dette  turde  ikke  alene  finde 
en  Støtte  i  den  Kjendsgjerning,  at  Kongen  stiler  sin  Besolution 
til  Bygmesteren  Eigtwedt,  der  saaledes  bliver  Institutets  For¬ 
stander,  men  ogsaa  give  Plads  for  en  Formodning  om,  at  den 
Rest  af  det  oprindelige  Akademi,  som  ifølge  Thuras  Skildring 
formentlig  er  bleven  tilbage  i  Postbygningen,  efterhaanden  — 
skjønt  Thura  Intet  nævner  derom  —  har  gjort  det  til  en  af  sine 
Opgaver  at  veilede  i  den  civile  Bygningskunst,  der  i  de  Tider, 
foruden  at  være  Lærefag  for  Kadetter,  væsenlig  kun  indøvedes 
ved  det  i  1747  af  Holbergs  Midler  oprettede  Sorø  Akademi,  i 
Overensstemmelse  med  dets  Fundats’  §  II,  12:  »Blandt  de  Ade¬ 
lige  Exercitier  maa  især  lægges  Vind  paa  Ridse-  og  Tegne- 
Konsten,  at  de,  som  dertil  have  Genie,  kand  lære  paa  egen 
Haand  og  ved  Hielp  af  Persp ectivet,  at  giøre  en  Tegning, 
saasorn  Prospecter  af  Byer,  Fæstninger,  Bygninger  og  saa 
fremdeeles«. 

Den  øverste  Leder  eller  Tilsynshavende  —  Præses,  om  man 
vil  —  ved  dette  nye  »Akademi«  siges  at  have  været  den  før  om¬ 
talte  Geheimeraad  Schulin ,  hvis  Rolle  som  Raadgiver  overhovedet 
ikke  var  ringere  hos  den  nye  Konge  end  hos  Christian  VI,  og 
som  ved  denne  Lejlighed  mulig  kan  have  afløst  Kongens  Ynd¬ 
ling,  Geheimeraad  og  Overhofmarechal  Moltke  som  Præses  for 
Anstalten.  Fljdningen  fandt  Sted  i  Eftersommeren  1748*)  til 

*)  Thi  den  28.  Juni  1748  skriver  Eigtved  til  Forvalter  Norup  (Tegne-  og 
Maler-Akademiets  Regnskaber),  at  han  idag  har  tilskrevet  Hofbilledhugger 
Le  Clerc  om  at  flytte  Sagerne  fra  Madam  Lyders  til  Salen  over  Staldene, 

Etagen  over  »Kronprindsens  Stald«  ved  det  ældste  Christiansborg 
Slot,  ud  imod  Kanalen,  hvor  Eigtved  havde  Embedslokale,  o : 
tilhøire  skraas  overfor  den  tidligere  nævnte  Veierbod,  og  følgelig 
i  endnu  mere  afvigende  Linie  overfor  Madam  Luders  Eiendom, 
hvis  Lokaler  altsaa  for  største  Delen  igjen  rømmedes.  Hvad 
Akademiet  fik  til  sit  Brug  i  Staldbygningen  var  nemlig  kun  en 
enkelt  Sal,  som  laa  i  Bygningens  vestlige  Ende  ned  mod  Storm¬ 
bro.  I  det  Følgende  kom  dertil  to  Tegnestuer  (senere  samlede 
i  een  Sal)  ved  Siden  af  Akademiet,  ud  til  Gammelstrand.  Salen 
havde  før  Tronskiftet  1746  været  den  daværende  Kronprinds’ 
Rustkammer,  ligesom  Stalden  dengang  havde  været  benyttet  af 
ham.  Efter  sin  Tronbestigelse  lod  Frederik  V  sin  Vaabensam- 
ling  bringe  over  i  det  Kongl.  Rustkammer,  det  senere  Hoftheater, 
medens  Stalden  overlodes  Enkedronning  Sophie  Magdalene. 

Hvilke  Principer  Pilo  har  fulgt  ved  Ordningen  af  Akademiet, 
har  man  desværre  ingen  Oplysninger  om.  Af  egen  Erfaring 
kjendte  han  to  Akademier,  hvis  Organisation  han  har  kunnet 
tage  til  Mønster,  nemlig  det  alt  et  Par  Gange  omtalte  i  Stock¬ 
holm,  der  endnu  stod  paa  den  gamle  Fod,  og  Kunstskolen  i 
Wien,  der  var  bleven  grundlagt  i  1692  og  fornyet  1726,  ligesom 
andensteds,  med  det  berømte  Pariser  Akademi  til  Forbillede. 
Om  de  to  nye  Mænd,  Gerhard  og  Eigtved,  der  knyttedes  til 
Instituttet,  maa  vi  for  Tyskeren  Johann  Friedrich  Gerhards  Ved¬ 
kommende  nøies  med  at  sige,  at  han  angives  at  være  kommen 
hertil  i  Følge  med  Dronning  Sophie  Magdalenes  Søster,  Enke¬ 
fyrstinden  af  Ostfrisland,  altsaa  i  1734,  at  han  omsider  i  1742 
udnævntes  til  kgl.  Kabinetsskildrer  med  300  Rd.  i  aarlig  Løn  og 
afgik  ved  Døden  i  1748. 

Nikolai  Eigtwedt  (efter  stedlig  Skrivemaade  Eigtved  eller 
Egtved)  var  en  sjællandsk  Bondesøn,  hvis  Udvikling  til  frem¬ 
ragende  Arkitekt  man  aldrig  har  faaet  rigtig  Rede  paa.  Han  var 
født  1701  under  Godset  Skjoldnæsholm  ved  Ringsted,  der  efter 
Grev  Ulrik  Frederik  Gyldenløves  Død  1704  gik  over  til  hans 


og  beder  Norup  modtage  dem  efter  Designation.  Flytningen  foretages  i 
Tiden  fra  den  2  August  til  den  24  September,  og  den  28  Septbr.  kvitterer 
Norup  for  Inventariet,  med  Paategning  af  Eigtved,  at  det  er  fra  det  forrige 
Tegneakademi  ved  Gammel  Strand.  Men  selve  Modelskolen  maa  dog  være 
forbleven  endnu  i  nogen  Tid  ved  Gammel  Strand,  siden  Wiedewelt  er¬ 
klærer  at  have  besøgt  den  der  lige  til  Juni  1750  (da  de  2  andre  Tegne¬ 
stuer  indrettedes,  jfr.  nedenfor). 


Datter,  Hertuginden  af  Augustenborg,  og  siden  1720  var  i  Fami¬ 
lien  Danneskjold-Laurvigs  Eie.  Eigtved  er  her  bleven  oplært  i 
Gartneriet  og  har  i  den  voxne  Alder  uddannet  sig  videre  i  dette 
Fag  ved  Rosenborg  Slot,  hvis  Have  forestodes  af  J.  C.  Krieger, 
der  foruden  at  være  Overgartner  tillige  gav  sig  meget  af  med 
Arkitektur  og  under  sin  Virksomhed  som  Bygmester  kan  have 
taget  sig  af  den  unge  Eigtved  og  fundet  Brug  for  ham  som 
arkitektonisk  Tegner.  I  Egenskab  af  Gartner  reiste  eller  tjente 
Eigtved  derpaa  i  Berlin,  Merseburg  og  Mainau,  men  i  Aarene 
1726—33  virkede  han  som  Arkitekt  og  Konduktør  i  den  polsk- 
sachsiske  Hær  under  de  Bodt  og  forfremmedes  der  til  Kaptain 
i  Fortifikationen,  da  Kong  Christian  VI  lod  ham  hjem¬ 
kalde  efter  General  Poul  Løvenørns  Tilskyndelse.  Hjem  kom 
Eigtved  dog  først  1736,  efter  en  treaarig  af  Kongen  bekostet 
Reise,  og  paa  det  Tidspunkt,  vi  faae  med  ham  at  gjøre,  beklædte 
han  Stillingen  som  Oberstlieutenant  i  Fortifikationen,  Hofbyg¬ 
mester,  adjungeret  Kirkeinspektør  for  Sjælland  og  —  sammen 
med  Thura  —  Medlem  af  den  kgl.  Bygningskommission.  I 
Rom,  som  dengang  var  Centrum  for  Arkitekturens  Studium,  og 
i  Wien,  Dresden  og  Berlin  har  Eigtved  formodentlig  ogsaa 
fundet  Ledighed  til  at  gjøre  sig  bekjendt  med  Kunstakademierne, 
og  det  tør  anses  for  givet,  at  han  alt  tidligere  i  Dresden  paa 
nært  Hold  har  seet  det  derværende  i  1705  (eller  1697)  stiftede 
kgl.  Akademi  for  Maleri,  samt  Billedhugger-,  Bygnings-  og 
Kobberstikkerkunst.  Om  dette  hans  Kjendskab  har  faaet  Be¬ 
tydning  for  den  Piloske  Plan  for  det  nye  Institut  i  Kjøbenhavn 
er  ikke  godt  at  vide;  Akademiet  af  1748  staar  i  det  Hele  taget 
for  os  som  en  Gaade. 

Klarere  Former  antager  Institutionen  først  tre  Aar  efter; 
thi  tiltrods  for  Tuschers  og  Pilos  Bestræbelser  i  den  forløbne 
Tid,  ansaae  Regeringen  det  for  nødvendigt  i  Aaret  1751  atter  at 
give  sin  Kunstskole  en  ny  Skikkelse. 

Vi  ville  her  lade  Samtidige  faae  Ordet: 

Wilh.  Langfeldt ,  Sekretær  i  Kommerce- Kollegiet  under 
Schulin,  meddeler  i  sine  Optegnelser  under  Aaret  1751:  »Et 
Maler  og  Tegne  Academie  blev  og  oprettet,  ...  og  giver  Kongen  ^ 
dertil  værelser  over  Stalden  neere  ved  Slottet«. 

Paa  denne  fattige  Oplysning  har  lykkeligvis  Berlingske 
Tidende  bødet,  og  vi  faa  da  derigjennem  følgende  Redegjørelse. 

»I  Allerunderdanigste  Følge  af  Hans  Kongelige  Majestets  Aller- 

naadigste  prisværdigste  Indretning,  til  et  nyt  oprettet  Mahler- 
og  Tegne-Academie,  haver  bemelte  Academie  efter  nyeste  og 
complette  Indretning  sidst-afvigte  Mandag  den  26.  April, 
under  Præsidium  og  Ober-Direction  af  Hans  Høygrævelige  Ex¬ 
cellence,  Herr  Geheime-Raad  og  Ober- Hof-Marechal  Moltke, 
Ridder,  og  Græve  til  Grævskabet  Rregentwed,  og  Academiets 
Directeur,  Høyædle  og  Velbaarne  Herr  Nicolay  Eigtwedt,  Konge¬ 
lige  Majestets  Obrist  af  Infanteriet,  Hof-Bygmester  og  Kirke- 
Inspecteur,  saa  og  ved  de  øvrige  Academiets  Membra,  de  Vel¬ 
ædle  Herrer  Professorer,  le  Clerk,  Kongelig  Hof- Billedhugger, 
Carl  Gustav  Pilo,  Kongelig  Hof-Mahler,  Johan  Martin  Preusler, 
Kongelig  Hof-Kaaberstikker,  Simon  Carl  Stanley  og  Johan  Chri- 
stoph  Petzold,  begge  Kongelige  Hof-Billedhuggere,  taget  sin 
første  Begyndelse,  hvorpaa  lrøybemelte  hans  Høygrævelige 
Excellence,  Græv  Moltke,  Tirsdagen  den  27  Aprilis  i  egen  liøye 
Nærværelse  lod  Modellet  stille,  og  efter  nogle  for  got  fundne 
giorte  Forandringer  naadigst  befale  og  anordne,  at  Academiet 
med  Modellets  Stillelse  Torsdagen  den  6.  May  skal  aabnes, 
hvormed  3  gange  ugentligen,  nemlig  Tirsdag,  Torsdag  og  Løver¬ 
dag,  herefter  skal  continueres.  Og  som  Hans  Kongelige  Maje- 
slet  ey  alleene  hertil  udi  Residence-Slottet  Christiansborgs  Side- 
Bygning  lige  over  for  Stadens  Veyerhuus  Allernaadigst  haver 
forundt  en  vel  aptered  Sahl,  fri  Bi-ændsel,  Lysning  og  Opvart¬ 
ning,  men  endog  ligeledes  2de  andre  Sahle,  hvor  Academiets 
Informatores  exercere  deres  Videnskaber,  nemlig  udi  den  første 
informerer  Monsr.  Georg  David  Anthon  udi  Geometrie,  Architectur 
og  Perspectiv,  og  udi  den  anden  informerer  Messieurs  Wahler 
[o:  G.  W.  Wahl],  Michael  Cardes  [o:  Markus  C.]  og  Ernst  Henrich 
Løfter  udi  frie  Tegninger,  hvormed  continueres  alle  Søgne-Dage, 
undtagen  Løverdagen,  saaog  hertil  Allernaadigst  forundt,  fri 
Brænde,  Lysning  og  Opvartning,  og  ellers  Allernaadigst  beskikket 
Velædle  Herr  Bygnings-Forvalter  Norup ,  til  dette  Academies 
Regnskab  at  føre:  Alt  saa  inviteres  herved  alle  og  enhver,  saavel 
kunsterfarne  Liebhabere  som  lærvillige  Subjecta,  der  finde  Behag 
udi  deraf  at  profitere,  bemelte  bekiendtgiorte  Dage  fra  6  til  S 
Slet  Eftermiddag  behageligen  at  lade  sig  indfinde«.  — 

Som  det  ses,  vedblev  »Akademiet«  at  være  knyttet  til  Chri¬ 
stiansborgs  Stalde,  men  egentlig  »lige  over  for«  Veierboden  kan 
Lokalet  ikke  have  været,  thi  her  laa  de  kongelige  Remiser  med 
een  Sal  ovenover.  Det  fortælles  udtrykkelig,  at  der  til  de  to  Sale, 


33 


som  Akademiet  —  hvad  vi  jo  vide  —  havde  i  den  vestre  Stald¬ 
bygnings-Firkants  vestlige  og  mellemste  Del,  nu  i  1751  var 
kommet  »en  tredie  stor  Sal  i  Bygningsfirkantens  modsatte  Ende, 
omtrent  der,  hvor  Forhallen  til  Thorvaldsens  Museum  nu  er. 
Den  samlede  Gulvflade  i  disse  Rum  var  3000  □  Fod.«  —  Man 
maa  nu  ikke  stødes  særlig  ved  at  se  Akademiet  saaledes  ind¬ 
rettet  over  Stalde  eller  deslige;  dels  har  nemlig  Regeringen  i 
dette  Tilfælde  som  i  saa  mange  andre  kunnet  paaberaabe  sig 
Exempler  fra  Udlandet,  hvor  bl.  A.  Berliner-Akademiet  lige  fra 
dets  Stiftelse  (1696)  stadig  indtil  1902  havde  havt  sine  Værelser 
»iiber  dem  Neuerbauten  Marrstall  in  der  Dorotheen  Statt«;  og 
dels  var  det  Kongl.  Danske  Videnskabernes  Selskab  ligeledes  i 
lange  Tider  tilfreds  ved  at  være  indlogeret  over  Stalde,  nemlig 
ud  imod  Tøihusgaden.  —  Det  kan  iøvrigt  noteres,  atWiedewelt 
opgiver  Stedet  tor  den  udvidede  Kunstskole  som  »Neben-Byg- 
ningen  ved  Christiansborg  Slot«  og  saa  tilføier,  at  » Eigtwedt 
giorde  den  dertil  fornødne  nye  Indretning«. 

Fra  Lokalet  vende  vi  os  til  Personerne.  Schulin  var  af- 
gaaet  ved  Døden  i  April  1750,  og  det  laa  da  nær  at  udnævne 
Adam  Gottlob  Moltke  til  Akademiets  Præses,  i  hvilken  Egenskab 
vi  jo  have  mødt  ham  allerede  1746.  Moltke,  der  nys  var  bleven 
Lensgreve,  stod  dengang  i  40  Aars  Alderen,  havde  en  Alt  domi¬ 
nerende  Indflydelse  ved  Hoffet  og  indlagde  sig,  som  G.  L.  Baden 
siger,  »store  Fortjenester,  nu  ved  at  anbefale  Kongen  Ministre, 
han  efter  sin  Overbevisning  maatte  ansee  for  duelige  Mænd,  nu 
ved  selv  at  foreslaae  eller  kraftig  understøtte  gode  Forslags  Ud¬ 
førelse«.  I  det  ved  kgl.  Reskript  af  1749  til  Bebyggelse  udlagte 
Amalienborg-Kvarteer  var  hans  Palais  det  første,  hvortil  Grund¬ 
stenen  blev  lagt  paa  Amalienborgplads  (August  1750),  og  dette, 
ligesom  de  øvrige  Palaier  paa  Amalienborg,  havde  Terrainets 
Regulator,  Eigtved,  til  Bygmester,  den  Samme,  der  gjorde  de 
første  Projekter  til  Frederikskirken  eller  »Marmorkirken«. 

Om  de  to  nye  Professorer  er  der  at  bemærke,  at  S.  C.  Stanley, 
en  48aarig,  danskfødt  Mand,  gjennem  Grev  Danneskjold-Samsøe 
blev  indkaldt  fra  London  hertil  som  Billedhugger  af  Kong 
Christian  VI,  kort  forinden  Dennes  Død,  og  at  han  derpaa  af 
hans  Efterfølger  fik  200  Rd.  i  Gage  og  Løfte  om  at  blive  Billed¬ 
hugger  ved  Flaaden  efter  Wiedewelts  Fader. 

J.  C.  Petzoldts  Navn  forekom,  som  det  vil  erindres,  ved  Om¬ 
talen  af  Christiansborgs  Opførelse.  Han  er  vistnok  slet  ikke, 

som  der  siges,  bleven  indkaldt  hertil  i  1738  og  »ved  sit  Komme« 
bleven  Professor  ved  vor  Kunstanstalt.  Petzoldt  var  en  Dresdener, 
Elev  bl.  a.  af  Berliner-Akademiets  Grundlægger,  den  betydelige 
Billedhugger  Andr.  Schliiter;  og  der  siges  kun  om  ham,  at  han 
fra  Potsdam,  hvor  han  havde  virket  en  Tid,  »giorde  en  Reise 
til  Kiøbenhavn,  blev  Professor  der  ved  det  Kongelige  Maler- 
Academie,  og  hans  Antagelses  Stykke  her  var  en  Hercules« 
o.  s.  v.  Allerede  dette  Sidste  om  et  »Antagelsesstykke«  er  Grund 
nok  til  ikke  at  sætte  Petzoldts  Professorat  tidligere  end  til  1751; 
men  det  er  sandt,  at  han  havde  udført  Skulpturarbeider  for 
Hoffet  her  længe  før  den  Tid,  i  alt  Fald  fra  1741,  og  at  han 
siden  1749  havde  200  Rd.  aarlig  at  hæve. 

Blandt  Informatorerne,  af  hvilke  Medailløren  Wahl ,  der  i 
Mellemtiden  efter  1740  var  bleven  Hofmedaillør  og  Stempel¬ 
skærer  ved  Mønten  i  Kjøbenhavn,  og  Cardes  begge  optræde  paany 
i  deres  Lærerpladser,  ere  Anthon  og  Løffler  os  hidtil  fremmede. 
Lieutenant  Georg  David  Anthon  (født  1714)  var  Elev  af  Eigtved 
og  for  Tiden  hans  Bygningskonduktør,  og  han  kom  til  at  be¬ 
sørge  Akademiets  Sekretariatsforretninger,  da  Sekretariatet  i  1751 
blev  flyttet  til  Eigtveds  Embedskontor  paa  Christiansborg,  indtil 
C.  Æ.  Biehl  overtog  dem  1753. 

Ernst  Heinrich  Løffler  var  en  28aarig  Malersvend  fra  Stettin, 
der  havde  arbeidet  i  Kjøbenhavn  siden  Sommeren  1745.  —  Den 
nederste  i  Rækken  af  Institutets  Funktionærer,  ovennævnte 
Thomas  Norup,  var  Indehaver  af  Posten  som  Material-  og  Stald¬ 
bygnings-Forvalter  paa  Christiansborg.  —  Modellen  navngives 
ikke. 

Dette  Akademi  er  det  første,  der  optræder  med  Stempel 
som  selvstændig  Statsinstitution,  hvad  man  kan  over¬ 
bevise  sig  om  ved  at  see  det  opført  i  Hof-  og  Statskalenderen 
for  1752  (Status  1751),  der  kalder  det  »Die  Konigl.  Mahler  und 
'  Zeichnungs-Academie«.  Med  Hensyn  til  dets  Oprettelse  er  der 
et  Forhold  at  berøre,  som  bedst  kan  bringes  frem  paa  dette  Sted. 

Efter  det  Kjendskab,  der  haves  til  Markus  Tuschers  Person 
og  Stilling,  skulde  man  ikke  let  kunne  tænke  sig,  at  han  ikke 
har  havt  nogen  Part  i  Omorganisationen  af  en  Stiftelse  som 
denne.  Wiedewelt  siger  virkelig  ogsaa  først,  at  da  Akademiet 
forlagdes  til  Christiansborg,  »giorte  Eigtved  og  Touscher  dertil 
en  ny  Inretning«,  men  bagefter  lader  han  Eigtved  være  ene 
om  Indretningen.  Forholdet  er  saaledes  uklart;  paa  den  anden 

Side  er  det  imidlertid  en  Kjendsgierning,  at  Tuscher  var  udseet 
til  Professor  ved  Akademiet,  men  døde,  inden  dette  endnu  havde 
begyndt  sin  Virksomhed. 

Det  første  Besøg,  Kong  Frederik  V  aflagde  i  Akademiet, 
fandt  Sted  Tirsdag  d.  8de  Juni.  Herom  berettes  som  følger: 
»Efter  Retouren  til  Christiansborg  behagede  det  Hans  Kongelige 
Majestet  Allernaadigst  at  benaade  det  ny  oprettede  Maler-Academie 
med  sin  høye  Nærværelse,  tillige  med  en  anseelig  Svite  af  Mini¬ 
strer.«  Nu  følger  en  Række  Navne,  hvoriblandt  Dehn  og  Moltke, 
medens  Bernstorff  ikke  omtales. 

»Hr.  Oberste  Eigtvedt  tillige  med  alle  Herrer  Professorer 
imodtoge  Hans  Kongelige  Majestet  uden  for  Academiets  Sals 
Dør,  og  efterat  Hans  Kongelige  Majestet  tillige  med  sin  høye 
Svite  var  indpasseret  i  Salen,  hvor  Modellen  var  stillet,  havde 
Hr.  Professor  og  Kongelig  Hofskildrer  Pilo  den  Naade  at  holde 
for  hans  Kongelige  Majestet  en  kort  Tale.«  I  denne  hedder  det 
bl.  a.  »Allernaadigste  Konge!  vi  have  intet  særdeles  at  forevise 
Eders  Kongelige  Majestet,  efterdi  dette  Academie  endnu  er  i  sin 
første  Fødsel  og  Begyndelse.«  »Siden  behagede  det  allernaadigst 
Hans  Kongelige  Majestet  at  besee  enhvers  Arbeide  eller  Tegning, 
samt  de  opstilte  antique  Gipser  og  Statuer,  hvorved  Hans 
Kongelige  Majest.  viiste  et  naadigt  Behag;  derfra  begav  Hans 
Majestet  sig  til  det  Værelse,  hvor  Architectur  og  Geometrie  stu¬ 
deres,  og  ligeledes  igiennemsaae  alles  Arbeide  og  viiste  derover 
et  særdeles  naadigt  Behag;  videre  gik  Hans  Majestet  til  det 
Værelse,  hvor  Ungdommen  informeres  i  Fundamenterne  og 
andre  Tegninger;  af  Ungdommen  var  der  60  i  Tallet.  Klokken  8 
behagede  det  Monarchen  med  sin  høye  Svite  at  retournere  til 
Slottet  igien.« 

Dengang  sad  der  altsaa  i  Skolerne  60  Elever,  men  otte 
Maaneder  senere  var  Antallet  af  disse  »Discentes«  steget  til  100, 
hvilken  Oplysning  fremkommer  i  Anledning  af,  at  »Hans  Høy 
Grævel.  Excellence  (Moltke)  behagede  den  sidstafvigte  Mandag 
(21  Febr.  1752)  at  vise  endeel  høye  udenlandske  Ministrer,  som 
beærede  Academiet  med  deres  høye  Nærværelse,  dets  Indretning 
og  hidtil  forfærdigede  Verker,  som  bleve  storlig  applauderede.« 

Skolerne  have  ikke  været  tilgængelige  hele  Aaret  rundt, 
hvilket  sees  af  Avisen,  som  ved  Efteraarets  Slutning  gjør  Lære¬ 
lystne  opmærksomme  paa,  at  de  nyde  fri  Adgang,  »thi  det  Konge¬ 
lige  Maler-  og  Tegnings-Academie  er  nu  aabnet  igien.« 

Akademiet  maa  have  været  udrustet  med  Egenskaber  til  at 
udøve  Tiltrækning;  thi  de  nævnte  smigrende  Visiter  stilles  næsten 
i  Skygge  af  en  tredie,  som  det  modtog  i  Februar  1753.  Efter 
at  have  givet  Akademiet  det  Vidnesbyrd,  at  det  »bliver  med 
ønskelig  Succes  og  største  Berømmelse  fortsat«,  fremfører  Avisen 
for  os  et  sandt  Optog  af  Notabiliteter  som  Besøgende  den  12te 
Februar,  en  Mandag,  om  Eftermiddagen.  Man  kom  fra  Taffel 
hos  Overhofmarschalen,  Akademiets  Præses,  Grev  Moltke,  og 
foruden  denne  selv  see  vi :  Hertug  Christian  August  og  Prinds 
Emil  August  af  Holsten -Sønderborg -Augustenborg,  Geheime- 
raaderne  Baron  v.  Dehn,  Juel,  v.  d.  Osten,  v.  Piessen,  Otto 
Thott  og  Greven  af  Laurvig,  endvidere  Kammerherrerne  Baron 
Giildencrone,  Grev  Wedel- Jarlsberg  og  Grev  Wedel-Friis,  frem¬ 
deles  Kommandør  Rømeling,  den  spanske  og  den  polsk-sachsiske 
Gesandt  »og  alle  høye  Herrer,  der  havde  spiist  ved  Marechals- 
Tafelet«.  Selskabet  blev  modtaget  af  Professor  Stanley,  som 
stillede  Modellen  den  Maaned,  og  saaledes  havde  Forrangen, 
samt  Professorerne  le  Clerc,  Pilo  og  Preisler,  og  »behagede  først 
at  trine  ind  i  det  Værelse,  hvor  Ungdommen  informeres  udi 
Grunden  til  Tegne-Kunsten,  af  Ridse-Mester  Lefler,  hvor  der 
fandtes  en  utrolig  Mængde  unge  Mennesker,  meere  end  man 
havde  ventet;  derfra  til  det  Værelse,  hvor  Byg-Inspecteur  Anton 
informerer  i  Architecturen,  og  tilsidst  der,  hvor  Modellen  blev 
stillet«.  Det  høje  Selskab  (der  følgelig  saae  Modellen  blive  stillet 
og  eftertegnet)  viste,  som  Referenten  udtrykker  sig,  »sin  For¬ 
undring  og  Fornøyelse  over  den  gode  Fremgang  denne  høyst- 
priiselige  Indretning  [Akademiet]  paa  saa  kort  en  Tid  har  havt.« 

Med  alt  dette  have  dog  sagtens  Lokalerne  i  Staldbygningen, 
der  optog  saa  mange  lærvillige,  men  meget  forskjelligartede  Ele¬ 
menter,  forekommet  disse  skjønsomme  Mænd  at  svare  alt  for 
lidt  til  et  »Kunsternes  Akademi«,  saaledes  som  det  her  var 
bleven  forbedret  under  Moltkes  Auspicier.  Der  gaaer  i  hvert 
Fald  kun  meget  kort  Tid,  inden  vi  høre,  at  Institutionen  atter 
skal  omorganiseres  og  henlægges  til  et  andet  Sted.  Thi  gjennem 
Berlingske  Tidende  faae  vi  allerede  i  Marts  1753  Efterretning 
om,  at  man  har  noget  Nyt  for.  Der  fortælles,  at  Kongen  har 
ladet  fire  antike  Marmorstatuer  forskrive  fra  Italien,  ligesom 
ogsaa  Moltke  har  været  saa  opmærksom  at  forære  Anstalten  et 
Maleri  (Herkules)  af  Annibale  Carracci,  og  der  føies  til,  at  Sagerne 

ere  overgivne  til  Prof.  Pilos  Varetægt,  imedens  Akademiets 
Forflytning  skeer  til  Charlottenborg  Slot. 

Charlottenborg  var  1672,  da  Grundstenen  til  det  blev  lagt 
den  3die  April  (gi.  Stil),  og  de  paafølgende  Aar  bleven  opført  for 
Kong  Christian  V’s  Halvbroder,  Statholderen  i  Norge,  Grev 
Ulrik  Frederik  Gyldenløve,  som  havde  faaet  Dotationsskjøde 
paa  Grunden  den  22de  Marts  1669.  Til  Bygningen  benyttedes 
en  Del  Materiale  fra  det  nedbrudte  Kalø  Slot.  Hovedfacaden 
imod  Torvet  er  uden  Tvivl,  som  tidligere  omtalt,  udført  efter  det 
Motiv,  som  Vingboons  havde  benyttet  til  sit  Konkurrenceprojekt 
til  Raadhuset  i  Amsterdam.  Arbeidet  lededes  af  Hans  Wiedewelt, 
Billedhuggerens  Bedstefader,  og  Slottet  var  færdigt  1683 

Da  Gyldenløve  trak  sig  tilbage  fra  Hoflivet  og  Statsforret¬ 
ningerne,  solgte  han  ved  Skjøde  af  5te  Juni  1700  Slottet  for 
50000  danske  Krondalere  til  sin  Halv-Svigerinde,  Enkedronning 
Charlotte  Amalie,  efter  hvem  det  derpaa  fik  Navn.  Hun  ind¬ 
rettede  sig  der  et  Kapel  i  T verbygningen  ud  imod  Haven,  og 
Nogle  mene,  at  dette  er  det  Ydre  af  den  nuværende  Kuppelsal. 
Slotshaven  var  ikke  stor,  men  berømt  for  sit  smukke  Anlæg  og 
den  vide  Udsigt,  man  derfra  havde  over  Holmen,  Flaadens  Leie 
og  Sundet.  Foran  Slottet  var  der  et  sirligt,  ovalformet  Have¬ 
anlæg,  i  hvis  Midte  Christian  V’s  Statue  tronede  siden  1688, 
samme  Aar  som  Hallandsaas  fik  Navn  af  Kongens  Nytorv. 

Paa  Charlottenborg  døde  i  Marts  1714  Enkedronningen,  der 
havde  været  de  indvandrede  kunst-  og  industridyrkende  Huge- 
notters  Beskytterinde,  og  Slottet  tilfaldt  ved  Arv  hendes  yngre 
Søn,  Prinds  Carl,  og  da  han  døde  ugift  i  Juli  1729,  hans  Søster, 
Prindsesse  Sophie  Hedvig  —  en  ivrig  Akvarelmalerinde  —  som 
ved  sin  Død  der  i  Marts  1735  testamenterede  det  til  sin  Broder¬ 
søn,  Kong  Christian  VI ;  det  blev  dengang  taxeret  til  48,000  Rdl. 
Kongen  havde  ingen  paatrængende  Brug  for  Eiendommen,  hvis- 
aarsag  Hovedpartierne  ble  ve  staaende  ledige  i  flere  Aar.  Men  i 
Oktober  1736  udgik  hans  Oktroi  til  Oprettelsen  af  de  forenede 
Rigers  allerførste  Bank  (» Kiøbenhavnske  Assignations-Vexel-  og 
Laane-Banqve«),  og  dette  private  Pengeinstitut  gjorde  Begyndel¬ 
sen  med  at  optage  Lokaler  i  Charlottenborg,  idet  det  aabnedes 
i  Marts  1737,  men  rigtignok  ikke  beholdt  disse  længere  end  til 
Oktober  1738,  da  det  flyttedes  til  Børsen.  Kort  efter  erfare  vi, 
at  Kongen  har  været  paa  Slottet  og  beseet  nye  malede  »Tapeter« 
--  formodentlig  i  Riddersalen.  Saa  gaar  der  atter  nogle  Aar. 

Kronprindsen  (Frederik  d.  Femte)  hjemfører  i  December  1743 
sin  engelske  Brud,  og  da  »det  Kongelige  Palais«  ved  Kalle- 
boderne  er  under  Ombygning  (ved  Thura),  tager  det  unge  Par 
Bolig  paa  Charlottenborg,  hvor  samtidig  ogsaa  Prindsens  tid¬ 
ligere  Kammerjunker  og  nuværende  Hofmarskal,  den  os  allerede 
bekjendte  A.  G.  Moltke,  faaer  Leilighed  anvist  og  giver  den 
ovenfor  nævnte  C.  Æ.  Biehl  Ansættelse  i  en  underordnet  Stilling. 
Slottet  og  dets  Have  blev  nu  ofte  Skueplads  for  Fester,  og 
fra  det  udgik  i  1744  og  45  en  pragtfuld  »Carroussel  i  2  Qua- 
driller«,  et  Bidderoptog  med  paafølgende  Landsebryden  i  Chri- 
stiansborgs  Ridehus.  Derefter  flyttede  Deres  kongelige  Højheder 
til  det  nu  færdige  »Prindsens  Palais«,  men  ved  Christian  VI’s 
Død  i  August  1746  forlagde  de  som  Majestæter  selvfølgelig  Resi¬ 
densen  til  Christiansborg.  Profane  Adspredelser  af  forskjellig 
Art,  som  saa  længe  havde  været  banlyste  af  det  pietistiske  Hof, 
begyndte  atter  at  søges  saavel  af  Hoffet  som  af  Folket.  »Ridder¬ 
salen«  paa  Charlottenborg  indrømmedes  af  Kongen  fra  April 
1747  gratis  til  »det  musikalske  Societet«,  som  fra  Mai  indtil 
Aarets  Udgang  gav  ugentlige  Koncerter  her,  mod  en  Entrée  af 
2  Mark  til  Galleriet  og  under  ikke  ringe  Tilstrømning.  I  Mellem¬ 
tiden  var  der,  da  Dronningen  var  en  stor  Elsker  og  Kjender  af 
Musik,  i  Salen  bleven  indrettet  et  Tlieater  for  Mingottis  italienske 
Opera,  og  dette  Selskab,  hvis  Direktør  nød  en  kongelig  Under¬ 
støttelse  aflOOORdl.  og  tilmed  havde  Skueplads,  Musik  og  Bolig 
frit,  aabnede  sine  Forestillinger  paa  Dronningens  Fødselsdag. 
Operaen  gjorde  uhyre  Lykke  og  sluttede  Sæsonen  i  Marts  1748, 
men  begyndte  atter  i  November  s.  A.  for  derpaa  helt  at  slutte 
paa  denne  Scene  i  April  1749,  lige  efter  en  Koncert  af  dets 
Kapelmester,  den  berømte  Gluck;  (den  fortsattes  paa  den  »Danske 
Skueplads*).  Det  lille  Theater  kom  dog  atter  til  Ære  i  April 
1750,  da  det  franske  Skuespilselskab,  der  hidtil  havde  havt 
Lokale  paa  Nørregade,  fik  det  overladt  og  udstyrede  det  med 
egne  Dekorationer.  Denne  Trup  opererede  her  sæson  vis  tilsyne¬ 
ladende  ligetil  Foraaret  1753,  men  saa  maatte  den,  »formedelst 
■  M  ale  racade  miets  Indflytning  paa  Charlottenborg«, 
bekvemme  sig  til  at  rydde  Scenen  for  sine  Triumfer.  —  Anden¬ 
steds  i  Slottet  var  der  ligeledes  fra  Tid  til  anden  dukket  nye 
Beboere  op  for  kongelig  Regning.  I  Sommeren  1747  blev  en 
Del  af  Facadebygningens  Stueetage,  de  samme  Værelser,  Banken 
havde  havt,  occuperet  af  det  Langebekske  »Selskab  til  den  nor- 

diske  Histories  og  Sprogets  Forbedring«,  som  her  ikke  alene 
samlede  sine  boglige,  numismatiske,  naturalistiske  o.  a.  Sager, 
men  ogsaa  i  September  aabnede  sine  videnskabelige  Møder.  Sel¬ 
skabet  blev  dog,  »et  Par  Aars  Tid«  efter,  da  Pilo  som  Professor 
ved  Kunstakademiet  fik  tildelt  en  Stueleiliglied  som  Bolig 
med  Atelier,  nødsaget  til  at  indrette  sig  i  3  Værelser  i  øverste 
Etage.  Medens  det  havde  Lokaler  i  Stuen,  aabnedes  i  Beletagen 
i  Januar  1751  et  »Collége  Royal  de  Langue  et  Belles -Lettres 
Francoises«.  Denne  ægte  tidsmæssige  Anstalt,  der  stod  under 
Moltke’s  Protektion  og  vistnok  skyldtes  hans  og  J.  H.  E.  Bern- 
storffs  fælles  Initiativ,  aahnedes  af  Professoren,  den  nys  ind¬ 
kaldte  De  la  Beaumelle,  som  derpaa  fire  Gange  om  Ugen  læste 
over  Sproget  og  Litteraturen  for  nogle  unge  Adelsmænd  og 
kongelige  Pager,  men  faa  Maaneder  efter  maatte  forlade  Landet. 
Collegiet  kaldtes  dog  atter  til  Live  den  29  Novbr.  1752,  med 
Genferen  Mallet  som  Professor;  det  Langebekske  Selskab  maatte 
—  dog  kun  ved  Bytning  —  overlade  ham  et  Værelse  paa  2den 
Sal,  og  her  maa  man  da  antage,  at  han  holdt  sine  Forelæsninger 
i  et  Par  Aar,  eller  uvist  hvorlænge.  Efter  at  have  naaet  dette 
Tidspunkt  maa  vi  standse,  men  skulle  endnu  kun  tilføie,  at 
»Cliristianshavns  Tydske  Kirkes  Lotteri«  indtil  Septbr.  1753  og 
»det  første  Kongel.  allene  priviligerede  Kiøbenhavnske  Lotterie« 
fra  25  Februar  1754  og  en  meget  lang  Aarrække  igjennem  be¬ 
nyttede  den  dem  indrømmede  Ret  til  at  lade  deres  Trækninger 
gaa  for  sig  i  Beletagens  venstre  Hjørneværelse  ud  imod  Kongens 
Nytorv. 

Paa  Charlottenborg,  Kongens  private  Ejendom,  vilde  man 
altsaa  nu  i  1753  bringe  Kunstakademiet  i  sikker  Havn,  og  dette 
skyldtes  upaatvivleligt  Eigtveds  Indflydelse,  eller  Pilos,  som 
havde  havt  Professorbolig  dér  i  nogle  Aar;  i  hvert  Fald  skyldtes 
dét  Kong  Frederiks  Ja  til  Moltkes  Forestilling  om  »Academiets 
beqvemmeligere  og  rummeligere  Anlæggelse«,  ligesom  dettes  Ind¬ 
retning  skete  efter  Moltkes  Foranstaltning.  I  Efteraaret  har  man 
da  iværksat  Nedbrydningen  af  Theatret  i  »Riddersalen«  og  givet 
denne  med  det  skaanede  Galleri  en  saadan  Skikkelse,  at  den 
kunde  tjene  til  Forsamlings-  og  Solennitetslokale  og  tillige  optage 
den  lille  Samling  Afstøbninger  af  antike  Kunstværker,  som 
Prof.  Petzoldt  altimellem  udbedrede.  Lotteriets  Sal  —  eller 
rettere  Værelser  —  fik  Akademiet  ingen  Raadighed  over,  men 
en  Række  af  de  øvrige  Lokaliteter  i  Beletagen  indrettedes  til 

dets  Brug;  og  Oktober  Flyttedag  ere  rimeligvis  de  sidste  Sager 
bievne  afhentede  fra  Staldbygningen  ved  Kanalen,  hvorefter  dets 
Aabning  kan  have  fundet  Sted  den  1ste  November. 

Det  er  et  fornemt  Besøg,  der  giver  os  det  første,  men  yderst 
flygtige  Fjendskab  til  Akademiet  paa  Charlottenborg  Den  unge 
Dronning  Juliane  Maries  Broder,  Prinds  Ferdinand  af  Braun- 
schweig-Wolfenbiittel,  »geleydet  af  adskillige  Høye  Stands-  og 
Rangs-Personer«,  besaae  det  den  23.  November  og  hørte  derpaa 
en  Forelæsning  af  Mallet,  »over  hvilket  altsammen  Hans  Durch- 
lauchtighed  viiste  en  besynderlig  Fornøyelse.« 

Heraf  fremgaaer  tilvisse  ikke,  at  Prindsen  har  seet  Lærere  og 
Elever  ved  deres  Sysler  ;  der  synes  ikke  engang  at  have  fundet 
en  Etikette-Modtagelse  Sted.  Og  da  vi  have  Tildragelsen  fra 
den  samme  Kilde,  der  ellers  gjentagne  Gange  før  saa  prompte 
og  samvittighedsfuldt  har  afgivet  sin  Beretning,  bliver  maaskee 
1ste  December  at  ansee  for  den  egenlige  Aabningsdag.  Dergaaer 
denne  Gang  over  en  Uge,  inden  der  fremkommer  et  Referat 
Dette  er  fyldigt,  og  da  det  stiller  os  Anstaltens  Forhold  og  Ind¬ 
retninger  levende  for  Øie,  meddeles  det  her  uden  Angivelse  af 
alle  Titler  m.  v. 

»Det  Konge].  Tegne-  og  M  aler- Academie,«  siger 
Tidenden,  »som  er  under  Præsidio  og  Ober-Direction  af  Hans 
Høy-Grævelige  Excellence  Hr.  Geheime  Raad  og  Ober-Hof- 
Marechall  Græve  af  Moltke,  og  Direction  af  Hr.  Oberste  og  Hof- 
Bygmester  Eigtwedt,  med  dertil  hørende  øvrige  Membra,  de  Herrer 
Professorer  Le  Clerc,  Pilo,  J  M.  Preisler,  Petzold  og  S.  C.  Stanley,« 
—  er  nu  paa  Charlottenborg  Slot  —  »indrettet,  saasom :  1.  Den 
store  Sahl  til  Directionens  og  Professorernes  Forsamling,  hvor- 
udi  til  Academiets  Nytte  er  placeret:  Indgangen  paa  venstre 
Haand:  1.  Et  Hoved  af  Marmor,  Homerus  kaldet,  paa  høyre 
Haand  til  Torvet.  2.  Den  Grækiske  Venus,  ved  hende  paa  høyre 
Side  staaer  Faunus  og  et  antique  Hoved,  og  paa  venstre  Side 
staaer  Apolio  og  et  Vestalisk  Jomfrue  Hoved.  3.  en  Antique 
Figur,  hvis  Original  findes  udi  Galleriet  til  Florenz.  4.  En  Ana¬ 
tomisk  Hest,  og  paa  høyre  Side  tvende  Hoveder,  Marchus  Aure- 
lius  af  Marmor  og  Apolio  af  Gibs,  og  paa  venstre  Side  Herculis 
og  Minervæ  Hoveder.  5.  Lacons  [o:  Laocoons]  yngste  Søn.  Til 
Slots-Gaarden :  6.  Lacon  [Laocoonj.  7.  Venus  eller  Bacchantin 
og  Bacchus  Barn,  ved  samme  paa  høyre  Side  tvende  Hoveder 
Mercurius  og  Jupiter,  og  paa  venstre  Side  tvende  Hoveder, 

Niobejs]  Daatter  og  Roma.  8.  Apollo.  9.  Hermaphroditus,  ved 
samme  paa  høyre  Side,  Niobe  Daatters  Hoved,  og  paa  venstre 
Side  Niobe  Hoved.  10.  Berenice  Brostbillede,  og  11.  ved  Ud¬ 
gangen  paa  Venstre  Haand:  Socrates' Hoved  af  Marmor;  des¬ 
uden  omkring  udi  Salen  de  12  første  Keyseres  Bryst-Billeder, 
foruden  adskillige  andre  antique  Gibs-Stykker.  2.  Et  Værelse, 
hvor  Modellet  stilles  og  eftertegnes  3de  Aftener  udi  hver  Uge, 
neml.  Mandag,  Onsdag  og  Fredag,  fra  Kl.  5  til  7  slet.  3.  Et 
Værelse,  hvor  hver  søgne  Aften,  undtagen  Løverdag,  tegnes  efter 
Antique  fra  Rom  erholdte  Gibs-Figurer  og  Hoveder.  Under  Hr. 
Bygnings-Inspecteur  Georg  David  Anthons  Opsigt  som  Archi- 
tecteur,  fra  5  til  7  Slet.  4.  Tvende  Værelser,  hvor  Anthon  in¬ 
formerer  ndi  Geometrie,  Architecture  og  Perspectiv-Videnskaber, 
ligesaa  hver  Aften  (undtagen  Løverdag)  fra  Kl.  5  til  7  Slet. 
5.  Tvende  Værelser,  hvor  Messieurs  Ernst  Henrich  Løffler  og 
Hans  Clio  informex-er,  udi  det  eene  de  yngre,  og  i  det  andet  de 
ældre  udi  Frie-Teigning,  og  efter  Kaaber-Støkker  med  videi-e, 
ligeledes  hver  Aften,  fra  5  til  7  Slet  (undtagen  Løverdagen).« 
»Der  alt,«  slutter  Meddeleiæn  indbydende,  »saaledes  bekiendt- 
giøres  alle  kunsterfarne  Liebhabere,  som  og  læi'villige  Subjecta, 
der  finde  Behag  udi,  dei-af  at  pi-ofitere  ;  ellers  er  for  det  øvrige 
Hr.  B}fgnings-Foi'valter,  Thomas  Frandsen  Norup,  Alleniaadigst 
beskikket,  til  Academiets  Regnskabs- Førex-,  og  Sr  Bille  [o:  C.  Æ. 
Biehl]  til  adskillige  Tings-  og  Soi'tementers-Disti-ibutor,  saavel 
som  desuden  foi-nødene  Opvartere  oi'dinex'ede.«  —  Jacob 
Bischof  var  Slotsforvalter  paa  Charlottenborg,  og  H.  Æ.  Gertken 
Slotsgaiiner. 

Naar  Regeiången  saae  sin  Omsoi’g  for  Undersaatternes  Ud¬ 
vikling  i  aandelige  og  ædle  Sysler  paaskjønnet  i  Landet  selv, 
rnaatte  det  være  den  ikke  mindre  behageligt,  at  Rygtet  dei'om 
naaede  vidt  omki-ing.  Hex'til  bidrog  bl.  A.  Pi-ofessor  Mallet, 
idet  han  betegnede  det  nye  Kunstakademi  som  »eet  utile  &  glo- 
rieux  établiffement,  si  digne  d’exciter  la  curiosité  de  tous  ceux 
qui  s’intéi'essent  au  progi’és  du  gout  &  des  Beaux-Arts.«  Dets 
Værelser  berømmer  han  som  »également  vaftes,  commodes  & 
magnifiques«.  — 

Eigtved  var  altsaa  fremdeles  Direktøi',  og  Professoi'enxe  de 
fra  tidligere  Tid  kjendte.  Akademiet,  som,  skjøndt  ledet  af 
en  Ai'kitekt,  endnu  seilede  under  det  gamle  Flag,  indskræn- 

kede  sig  uforandret  til  at  være  et  Læreinstitut*).  Af  de  forrige 
Informatorer  var  Markus  Cardes  død  i  August  1751;  G.  W.  Wahl 
beholdt  maaske  endnu  noget  efter  denne  Tid  sin  Post,  men  vist 
er  det,  at  den  henved  30-aarige  Hans  Clio  ansattes  i  1751  som 
Tegnelærer.  Arkitekt  Anthon  var  i  Septbr.  1751  bleven  ud¬ 
nævnt  til  kgl.  Bygningsinspektør,  men  fortsatte  under  sin  Vel¬ 
ynder  Eigtved  Funktionerne  ved  Akademiet,  og  var  nu  ikke 
alene  bleven  Informator  i  Bygningskunsten  med  dens  Hjælpe¬ 
videnskaber,  men  ogsaa  Inspektør  ved  den  nyoprettede  Gips¬ 
skole;  derimod  havde  han  afgivet,  eller  afgav,  som  anført,  maaske 
nu  Sekretærforretningerne  til  Christian  Æmilius  Bielil  (født  ca. 
1700);  han  fremtræder  her  senest  som  Akademiets  Økonomi¬ 
forvalter.  Norup  lod  Omsorgen  for  dets  Regnskabsvæsen  frem¬ 
deles  gaa  Haand  i  Haand  med  Forvalterembedet  paa  Chri¬ 
stiansborg. 

Hvem  har  Æren  for  dette  nyomdannede  Akademi?  Ja, 
sandt  at  sige  var  Omdannelsen  endnu  kun  foregaaet  i  de  største 
Træk.  Efter  Alt  at  dømme,  maa  de  ydre  Former  atter  nærmest 
henføres  til  Moltke  og  Reformværket  til  Eigtved  og  Pilo,  der 
Begge  kjendte  flere  af  Europas  Kunstakademier.  At  Pilo,  den 
lleraarige  Professor,  som  skal  have  været  særdeles  godt  anskreven 
baade  hos  Kongen  og  hos  Moltke  og  som  bekjendt  havde  holdt 
Talen  til  Kongen  ved  Dennes  Besøg  i  hans  lille  Kunstinstitut  i 
Juni  1751,  »især  er  bleven  raadspurgt«,  da  Akademiet  »fra  en 
ubetydelig  Indretning  forvandledes  til  et  af  de  mest  anseelige 
og  bedst  privilegerede  Konstakademier,«  er  saa  naturligt;  men 
Eigtved  blev  dog  Den,  der  satte  Prineiperne  for  —  hvad 
man  senere  kaldte  —  »Akademiets  indre  Ordning«  i  be¬ 
hørig  Stil;  og  disse  bleve  trykte.  Thiele  fortæller  om  Eigtved, 
at  »i  Begynhelsen  af  1754  havde  han  .  .  .  bragt  det  saavidt,  at 
de  Statuter  for  et  Maler-,  Billedhugger-  og  Bygnings- 
Akademi,  som  han  havde  udarbeidet,  vare  bievne  underskrevne 
af  samtlige  Professorer«;  og  den  30te  Marts  1754  blev  der  paa 
Charlottenborg  afholdt  en  Forsamling,  i  hvilken  disse  Statuter 
bleve  communicerede. 

Det  varede  noget  længe,  inden  Hans  Majestæt  fandt  Leilig- 


!)  I  Weilbctch’s  Kunstnerlexikon  fortælles,  at  Prof.  Stanley  allerede  i  1752 
blev  »Medlem«  af  Akademiet  »og  udførte  som  Medl  emss  tykke  en  Gany- 
med«.  Er  her  ikke  en  Misforstaaelse? 

hed  til  personlig  at  hilse  paa  Akademiet.  Efter  at  han  de  tre 
Lørdage  i  Marts  1754  havde  dineret  hos  Geheimeraaderne  Bern- 
storff,  Desmerciéres  og  Bolstein,  var  han  nu  den  sidste  Lørdag 
(den  30te)  til  Diner  hos  Geheimeraad  Moltke,  i  Anledning  af  at 
denne  tog  sit  ved  Eigtved  nyopførte  Palais  paa  Amalienborg- 
Pladsen  i  Brug.  Da  Kongen  efter  Taflet  kjørte  bort  herfra,  tog 
han  en  Del  af  sin  Suite  med,  og  »Klokken  hen  imod  7  Slet« 
gjordes  der  Holdt  i  Charlottenborgs  Slotsgaard.  Her  steg  man 
ud,  og  sammesteds,  »nedenfor  Trappen,  blev  Kongen  af  Excellence 
A.  G.  Moltke  som  det  Allernaadigst  oprettede  M  a  1  e  r  o  g  S  c  u  1  p  t  u  r- 
Academies  Præses  og  Ober-Directeur,  samt  Directeuren,  Høj¬ 
ædle  og  Velbaarne  Hr.  Obrist  og  Hof  Bygmester  Nicolay  Eigtved , 
og  samtlige  Professorer«,  Herr.  le  Clerc,  Pilo,  J.  M  Preisler ,  Pezoldt, 
I.  C.  Stanley  og  J.  F.  Saly,  samt  Academiets  Secretair  Christian 
Æmilius  Biehl  »imodtaget  og  med  sin  høye  Suite  Grev  Moltke, 
Baron  v.  Bernstorff,  Geh.  Baad  v.  d.  Osten,  Baron  v.  Gersdorff 
o.  s.  v.  førte  igiennem  de  Gemakker,  som  til  Lotteriets  Træk¬ 
ning,  Allernaadigst  ere  uddeelte,  ind  udi  Academiets  Forsam¬ 
ling-Stue,  og  efter  at  have  taget  samme  med  de  dertil  hen¬ 
hørende  Ting  udi  Allernaadigst  Øyesyn,  begav  Hans  Kongel. 
Majest.  sig,  udi  de  2de  Værelser,  hvor  Informatorerne  Ernst 
Henrick  Løfter  og  Hans  Clio,  udi  Haand-Tegninger  informerer 
Ungdommen,  derfra  passerede  Allerhøystsamme  Hans  Kongel. 
Majest.  med  videre,  udi  andre  2de  Værelser,  hvor  Hr.  Georg 
David  Anthon,  saavel  udi  Architecturen,  som  Perspectiven  under- 
viiser,  hvornæst  Deres  Kongel.  Majest.  indtraadde  udi  det 
Værelse,  hvor  der  efter  den  Professors  Stilling,  hvis  Maaned 
det  er,  tegnes  og  pousseres  efter  det  levende  Model,  og  derpaa 
udi  det  Værelse,  hvor  der  ligeledes  tegnes  og  pousseres  efter 
Gibs-Figurerne.  Og  som  Hans  Majest.  ikke  allene  fandt  alle 
ovenmeldte  Værelser  opfyldte  med  Lærende  og  Tegnende,  men 
endog  paa  hvert  Sted,  Allernaadigst  behagede  at  tage  deres  deels 
heele  og  deels  halve  forfærdigede  Ting  og  Tegninger  udi  Aller- 
høyeste  Øyesyn,  saa  beviiste  Allerhøystsamme  Deres  Kongel. 
Majest.  ikke  allene  sin  Allerhøyeste  Contentement  derover,  samt 
Academiets  fordeelagtige  Indretning,  men  formanede  endog  en¬ 
hver  saaledes  at  continuere,  samt  med  særdeles  naaderige  Tale- 
maader,  dennem  opmuntrede,  paa  det  de  i  Tiden  kunde  være 
og  tiene  Kongen  til  Glæde  og  Fornøyelse,  Landet  og  Rigerne  til 
Nytte  og  Gavn,  og  Forældre  saavel  som  sig  selv  til  Ære  og 

Beste.  Dernæst  behagede  det  Hans  Konge].  Majest.  videre 
Allernaadigst  at  passere  de  Værelser,  hvilke  Hr.  Professor  Pilo 
Allernaadigst  til  sine  Maleriers  Forfærdigelse  ere  forundte,  og 
som  Hans  Kongel.  Majest.  udi  disse  Værelser  tillige  forefandt 
hvad  der  kand  fornøye  Øyet  og  opvække  Admiration  udi  Maler- 
Kunsten,  saa  beviiste  Allerhøystbemeldte  Hans  Kongel.  Majest 
sig  her  ikke  mindre  contenteret,  men  ved  alle  Leyligheder  til- 
kiende  gav  sin  uskatteerlige  Kongel  Naade  og  Mildhed.  Til 
Slutning  nøed  Ridder -Salen,  hvor  Academiets  Statuer  og 
Bildthugger  Arbeyde  ere  placerede,  og  den  Naade  af  Hans 
Kongel.  Majest.  at  vorde  taget  i  allerhøveste  Øvesyn,  hvor  da 
Hr.  Professor  Pilo  i  Anledning  af  den  store  Kongel.  Naade, 
Hans  Kongel.  Majest.  haver  ladet  see  og  daglig  udøver  imod 
dette  Academie,  samt  den  derpaa  følgende  Dag  [3  1te  Marts], 
som  Hans  Kongel.  Majestets  Aller  li  øyeste  og  Aller- 
glædeligste  Fødsels-Dag,  traadde  frem,  og  til  een  saa  ufuld¬ 
kommen  som  allerunderdanigste  Taksigelse,  holdte  følgende  Tale: 

Store  Konge! 

I  Morgen  den  Dag,  bliver  det  31  Aar,  da  Deres  Majestæt  først 
glædede  disse  Nordiske  Lande; 

Den  Dag  i  Morgen,  skal  til  Deres  Majestæts  stedse¬ 
varende  Ihukommelse,  blandt  os  og  Efterkommende 
være  dette  Academies  Fødselsdag,  og  kand  ikke 
andet  end  forvisse  os  om  een  bestandig  og  lykkelig  Frem¬ 
gang,  da  det  just  er  en  Dag,  som  er  saa  stor,  lykkelig,  og 
som  saa  uendelig  glæder  alle  Deres  Majestæts  Undersaatter ; 
Vi  ønske !  og  alle  med  os,  at  Deres  Kongelige  Majestæt  endnu, 
efter  tvende  Gange  31  Aars  Forløb,  maatte  benaade  dette 
Sit  Foster  med  sin  allerdyrebaresle  Nærværelse,  og  see 
det  samme  udi  saa  stor  Flor  og  Fuldkommenhed,  som  vi 
for  nærværende  Tiid  ere  ufuldkomne,  værdeiigen  at  frem¬ 
bringe  vor  allerunderdanigste  Taksigelse,  for  denne  Deres 
Kongelige  Majestæts  stoere,  naadige  og  høypriiselige  Ind¬ 
retning.  — 

Hans  Kongelige  Majestæts  Allernaadigste  Øyesyn,  som  straaler 
af  idel  Kongelig  Giands,  Naade  og  Mildhed,  saavel  som  de  sær- 
deeles  Kongelig  indtagende  naadefulde  Expressioner,  med  hvilke 
Allerhøystsamme  sig  Allernaadigst  herover  udlod,  tilkiendegav 
den  derover  bestaaende  Fornøyelse;  hvorpaa  det  Allernaadigst 
behagede  Deres  Kongelige  Majestæt  med  sin  Allerhøyeste  Nær- 

værelse,  at  beære  Hr.  Professor  Malet’s  Collegium,  .  .  .  hvor- 
paa  Hans  Kongelige  Majestæt  fuld  af  Mildhed  og  Naade,  samt 
særdeeles  Bevaagenheds  Tilkiendegivelse,  saavel  imod  hannem 
som  forrige,  sig  med  sin  Høye  Svite  til  Christiansborg  Slot 
begav.«  — 

Saa  vidt  Avis-Referenten.  Til  Sammenstilling  med  ham  med¬ 
tage  vi  Prof.  Mallets  Yttringer  om,  at  »la  bonté  avec  laquelle 
le  Roi  regardoit  leurs  (Elevernes)  differentes  occupations,  & 
l’approbation  dont  il  daigna  honorer  ceux  qui  se  distinguoient, 
&  généralement  tous  ceux  de  l’application  desquels  il  vit  quelques 
preuves,  sont  des  gages  bien  certains  de  la  protection  que  S.M. 
accorde  aux  beaux  arts,  &  des  succes  qu’on  a  droit  d’attendre 
pour  l’avenir  de  ce  glorieux  &  utile  établissement«.  Og  endnu 
bør  vi  ikke  glemme  de  Lovord,  som  findes  hos  en  anden  For¬ 
fatter:  »Il  ne  faut  plus  ....  qu’un  Monarque  qui  ait  le  gout 
de  la  gloire  &  un  Mécéne  [o :  Moltke]  digne  d’étre  le  confldent 
de  ses  vues  pour  faire  éclore  les  arts.  Voila  .  .  les  causes  qui 
o nt  donné  naissance  a  l’Académie  de  Peinture,  Sculpture  &  Ar- 
chitecture  de  Copenhague«. 

Denne  Begivenhed  stemte  iøvrigt  ogsaa  den  unge  —  senere 
saa  bekjendte  —  F.  W.  Wivet  til  følgende  Rimeri: 

»Den  høye  Skole,  hvor  man  vender  unge  Hænder 

Til  det,  Italien  for  rart  og  konstigt  kiender, 

Den  Høye  Naade  nød,  at  Kongen  Han  besaae, 

Hvad  stort  og  got  man  kand  af  den  Indretning  faae.«  — 

Det  var  ikke  blot  Mundsveir,  Pilo  i  sin  Tale  fremførte  med 
Hensyn  til  Morgendagen,  den  31te  Marts;  thi  paa  denne  foregik 
en  i  Akademiets  Historie  ligefrem  epokegørende  Begivenhed. 

Moltke  har  i  sine  Memoirer  Følgende  om  den  hele  Sag:  >Zu 
Anfang  dieses  angefiilirten  Jahres  1754  erweiterten 
und  verbesserten  der  Konig  zum  Besten  und  Auf- 
nahme  der  Kiinste  die  Stiftung  der  Mahler- Academie; 
die  Fundation  ward  davon  den  31ten  Martii  als  den 
Tag  jhrer  Gebuhrt  unterschrieben.  Sie  verordenten 
mich  zum  Presidenten,  und  lieszen  zu  deren  Sitz  das 
Schlosz  Charlottenbourg  alhier  an  dieselbe  iiber- 
tragen.« 

Til  Minde  om  denne  Nystiftelse  blev  der  endog  bestilt  en 
Medaille  hos  Normanden  M.  G.  Arbien;  (den  blev  dog  først 

færdig  i  1757).  Man  ser  paa  Skuemøntens  Avers  Frederik  V’s 
Portræt,  og  paa  Reversen :  Alit  artes  (o :  han  nærer  Kunsterne). 
Samme  Aar  fik  ogsaa  Moltke  overrakt  en  Medaille,  som  var 
bekostet  af  Akademiets  Medlemmer. 

»Fundationen  for  det  Kongelige  Danske  Skildre-  Bild- 
hugger-  og  By  gn ing s- Acad e m  i e  i  Kiøbenhavn«,  som  man 
nu  endelig  turde  vedkjende  sig  at  benævne  Institutionen,  blev 
noget  efter  sat  i  Trykken.  Det  lille  Opus  i  Kvartformat  er  der¬ 
ved  blevet  saa  meget  bekjendt  for  Offentligheden,  at  vi  her 
kunne  nøies  med  at  gjengive  det  i  Hovedtrækkene: 

»Ligesom  Vi,«  siger  Kongen,  »til  Vore  Rigers  og  Landes 
» Beste,  foruden  Sprog  og  Lærde  Videnskaber,  have  været  be- 
» tænkt  paa,  at  bringe  nyttige  og  smukke  Kunster  udi  en  større 
»Floer  og  Opkomst,  og  til  den  Ende,  især  i  Henseende  til 
»Skildre-  Bild-Hugger-  og  Bygnings-Kunster,  visse  Værelser  paa 
»Vores  Slot  Charlottenborg  ladet  indrømme;  ....  Saa  have  Vi 
»og,  til  ydermeere  at  befordre  en  Os  saa  behagelig  Begyndelse, 
»Allernaadigst  for  godt  funden  herved,  at  tage  dette  saaledes 
»allereede  subsisterende  Academie,  hvorved  alle  og  enhver  paa 
»Vores  Allerhøyest  egen  Bekostning  haver  at  nyde  den  for¬ 
slangende  Lære  og  Underviisning  med  alt  hvad  dertil  for- 
mød  iges,  under  Vores  Kongelige  Protection.«  Derefter  frem¬ 
sættes  Programmet.  Ledelsen  af  Akademiet  skal  være  over¬ 
draget  til  en  Præses,  en  Direktør,  og  6  indtil  12  Professorer, 
der  maanedsvis  paa  Omgang  have  »at  stille  Modellen  og  at 
uddeele  Gibs-Figurerne  til  Eftertegning« ;  af  disse  Professorer, 
der  alle  nyde  Rang  med  »virkelige  Cancellie-Raader«,  skal  den 
maanedhavende  føre  Forsædet  i  Møder.  Under  dem  staa  In¬ 
formatorerne,  hvoraf  2  daglig  have  at  undervise  i  Frihaands- 
tegning,  2  i  Geometri  og  Perspektiv  samt  Bygningskunst,  og  1 
(eller  2)  i  Anatomi  »samt  Mythologie,  Antiqvitet  og  derhen 
hørende  Viidenskaber«.  Men  foruden  at  Professorerne  saaledes 
forestaa  Læreanstalten,  ere  de  ogsaa  pligtige  til  at  bedømme 
deres  Arbejde,  der  ønske  at  optages  til  Medlem  af  Akademiet 
(»Membrum  academicum«  i  den  officielle  Stil),  og  kunne  tillige 
med  Præses’  Samtykke  optage  Æresmedlemmer  (»Membra 
honoraria«).  Akademiet,  der  har  sin  egen  Sekretær  —  bl.  a.  til 
at  føre  de  nu  paabudte  »af  Præside  authoriserede  og  forseglede 
Protocoller  og  Dage-Bøger«  —  skal  hvert  Aar  kunne  tildele 
Elever  4  Slags  Præmier:  en  i  Guld  for  det  bedste  Stykke  enten 

af  »Skiklerie-Tegning,  hvorunder  Architectur  og  Perspectiv  og 
henhører«,  eller  for  Poussering;  en  større  i  Sølv  for  Tegning 
efter  den  levende  Model  i  Aktion,  og  en  lignende  for  arkitek¬ 
tonisk  og  perspektivisk  Tegning;  endelig  en  lille  i  Sølv  for  den 
bedste  Frihaandstegning;  —  Guldmedaillen  bliver  at  tilkjende 
paa  Kongens  Fødselsdag,  Sølvmedaillerne  derimod  hvert  Kvartal. 
Til  Bedste  for  »indfødte  Danske,  Norske  og  andre  Undersaatter«, 
der  have  erhvervet  Guldmedaille,  stilles  der  aarlig  2400  Rdlr.  af 
Kongens  Kasse  til  Raadighed,  for  at  Saadanne,  der  maa  være 
enten  Skildrere  (o:  Malere),  Billedhuggere,  Kobberstikkere  eller 
Arkitekter,  afvexlende  kunne  have  Lejlighed  til  at  studere  i 
fulde  6  Aar  (å  400  Rdlr.)  væd  Udlandets  mest  ansete  Kunst¬ 
akademier,  »saaledes  at  hver  tvende  Aar,  tvende  saadanne 
Membra  udreyser  og  tvende  andre  hiemkommer«.  — 

Dette  fundatsmæssig  vedtagne  Program,  der  ved  Bestem¬ 
melsen  om  Medlemmer  har  givet  Akademiet  en  helt  ny 
Skikkelse  —  og  minder  svagt  om  det  Krock’ske  Forsøg  fra 
1701  —  er  det  altsaa,  som  man  har  Grund  til  at  troe  fremstaaet 
ved  Eigtved’s  og  Pilo’s  Bestræbelser.  Pilo  blev  dets  Haand- 
hæver  indenfor  Akademiet.  Vi  have  seet,  at  han,  uagtet  Eigtved 
var  tilstede  som  Direktør,  Dagen  før  dets  Udstedelse  havde  faaet 
det  Hverv  at  komplimentere  Kongen,  maaske  fordi  personlige 
Egenskaber  anbefalede  ham  dertil,  men  muligvis  ogsaa,  fordi 
Eigtved  ikke  har  været  tilstrækkeligt  Aæd  Kræfter.  Denne  sidste 
Formodning  er  næppe  mindre  sandsynlig  end  den,  man  almin¬ 
delig  har  opstillet:  at  Eigtved  ved  sit  Livs  Aften  har  lidt  under 
Tilsidesættelse  og  en  ydmygende  Behandling.  Vist  er  det,  at 
han  døde  allerede  2  Maaneder  efter,  den  7de  Juni  1754. 

Som  hans  Eftermand  i  Dbrektoratet  vil  man  nu  naturligt 
tænke  sig  enten  Pilo,  eller  en  af  de  ældre  Professorer,  eller 
EigtAæds  Embedsbroder  Thura;  men  denne  Sidstnævnte  var  ikke, 
og  blev  aldrig  paa  nogen  Maade  knyttet  til  Akademiet,  og  hvor¬ 
ledes  Forholdene  have  stillet  sig  med  de  Andre,  er  der  ikke  fra 
hine  Dage  ydet  os  nogen  Antydning  om.  En  Fremmed  blev 
den  Lykkelige;  \i  have  i  ovenstaaende  Referat  fundet  ham  navn¬ 
givet  som  den  Sidste  blandt  Professorerne,  og  skulle  nu  nærmere 
fortælle,  hvordan  han  kom  til  at  optræde  her  og  bane  sig  Vej. 

I  Oktober  1749,  da  den  oldenborgske  Stammes  300-aarige  Rege¬ 
rings  Jubilæum  blev  høitideligholdt  med  stor  Pomp  i  Kjøbenhavn, 
lagdes  Grundstenen  til  »Marmorkirken«,  og  ved  samme  Leilighed 

er  formodentlig  opstaaet  Ønsket  om,  at  Midten  af  den  nye 
Amalienborg-Plads  kunde  blive  prydet  med  et  eller  andet  monu¬ 
mentalt  Værk.  Markus  Tuscher  gjorde  da  i  1749  Udkast  til  et 
saadant,  med  Kong  Frederik  (V’s)  Rytterstatue  som  øverste 
Hoveddel,  som  det  følgende  Aar  forelagdes  Kongen.  Han  døde 
imidlertid  Aaret  efter,  og  dermed  faldt  hans  kostbare  Plan  bort, 
og  Oberst  Wiedemann,  som  var  indkaldt  for  at  støbe  Monu¬ 
mentet,  døde  her  1754  uden  at  have  udrettet  Noget.  Imidlertid 
var  den  oftere  omtalte  Kammerherre  og  Geheimeraad  J.  H.  E. 
Bernstorff  vendt  tilbage  fra  sit  6-aarige  Ophold  som  Gesandt  i 
Paris,  hvor  han  »jouissait  de  lous  les  agremens«  og  deriblandt 
ogsaa  de  rige  Kunstskatte.  Om  Bernstorff  har  været  i  personlig 
Berøring  med  Kunstnere,  maa  vi  lade  staae  hen;  men  han  havde 
under  sig  en  Legationssekretær,  Joachim  Wasserschlebe,  der 
havde  levet  i  Paris  ialfald  siden  1733  (da  han  synes  at  have 
været  ansat  ved  en  Kunst-  eller  Bijouterie-Handel);  han  stod  i 
direkte  Forhold  til  ikke  faa  franske  Kunstnere  og  var  maaskee 
Den,  der  gav  Stødet  til,  at  J.  M.  Preisler  i  1744  sluttede  Kon¬ 
trakten  med  Bernstorff  om  at  komme  til  Danmark;  tillige  var 
han  meget  hjælpsom  mod  unge  nordiske  Kunstnere,  der  stu¬ 
derede  i  Paris.  Til  denne  Mand  skrev  Bernstorff,  der  nu  var 
indtraadt  i  Geheimekonseilet  som  Udenrigsminister,  den  9.  Novbr. 
1751  et  Brev  fra  Kjøbenhavn  og  tilføiede  i  en  Efterskrift: 
»Je  vous  prie  de  demander  a  Mr.  Bouchardon  ou  a  celui 
des  Sculpteurs  de  Paris  et  de  la  France  que  Vous  croirés  le 
plus  habile,  sous  quelles  Conditions  il  entreprendroit  de  faire 
et  de  livrer  icy  la  Statue  Equestre  du  Roi.  Elle  sera  de 
Rronze  et  doit  estre  elevée  sur  la  Place  d’Amalienbourg,  qui  fait 
un  Rond  dont  le  Diametre  est  d’environ  400  pieds«.  —  Edme 
Bouchardon,  den  store  Billedhugger,  skal  have  svaret:  Mit  Dag¬ 
værk  er  nu  tilende;  men  jeg  kan  anbefale  Saly,  en  ung  Kunstner, 
der  ikke  vil  komme  ringere  fra  Arbeidet,  end  jeg.  »Und  Saly 
war  sein  erklårter  Feind«,  udbryder  vor  Hjemmelsmand.  — 
Den  34-aarige  Jacques  Joseph  Francois  Saly  var  født  den  20.  Juni 
1717,  havde  8  Aar  igjennem  uddannet  sig  ved  det  franske 
Kunstakademi  i  Rom  og  var  nylig  (d.  29.  Mai  1751)  i  Paris 
bleven  Medlem  af  det  derværende  Akademi,  efter  at  have  præ¬ 
senteret  som  Receptionsstykke:  En  ung  Faun,  der  holder  et 
Gedekid.  Om  Wasserschlebe’s  Forhandlinger  med  denne  Billed¬ 
hugger  faaer  man  den  bedste  Besked  i  en  ny  Skrivelse  fra  Bern- 

storff  til  W.,  af  29de  Febr.  1752,  hvor  Ministeren,  paa  Grundlag 
af  Kongens  og  Grev  Molktes  Samtykke,  overdrager  ham  at 
slutte  Kontrakt  med  Saly  paa  de  af  Denne  opstillede  Vilkaar: 
30,000  Francs  i  Reisepenge  og  130,000  Francs,  fordelte  paa  6  Aar, 
i  Honorar  for  Rytterstatuen,  samt  fri  Rolig  (»une  Maison  ou 
appartement«),  et  Atelier  og  Gips,  Værktøi  o.  desl.  frit.  »Votre 
Recommendation«,  bemærker  Raron  Rernstorff  sluttelig  til  W., 
»me  suffit  pour  me  faire  croire  le  Sr.  Sally  assés  habile  dans 
son  art  pour  la  Grandeur  de  l’Entreprise,  et  dans  ce  cas  il 
pourra  nous  estre  utile  a  bien  d’autres  Clroses  encore  pendant 
les  7  ans  qu’il  sera  icy*.  —  Disse  lokkende  Udsigter  stilledes 
sikkert  med  et  oprigtigt  Sind;  thi  »die  Kiinste  fanden  in  Bern- 
storff  einen  Beschutzer«,  han  var  stadig  i  Forbindelse  og  i  bedste 
Overensstemmelse  med  Moltke,  ja,  man  har  fra  mange  Sider  rettet 
den  Beskyldning  mod  ham,  at:  »er  hat  alle  Arten  der  angenehmen 
Emsigkeit,  alle  Kiinste  des  Geschmacks  und  des  verfeinerten  Le¬ 
bens,  iiber  das  Vermogen  des  Landes,  ermuntert«. 

Kontrakten  gik  i  Orden,  Wasserschlebe  forlod  Paris  i  1752 
og  indtraadte  i  Udenrigsministeriet  under  Bernstorff;  Saly,  der 
samme  Aar  fik  Navn  af  Professor  ved  Pariser- Akademiet,  skulde 
efter  Aftale  indtræffe  her  i  Foraaret  1753,  men  hans  Sysler  i 
Frankrig  lagde  Hindringer  i  Vejen,  saa  at  han  først  naaede  herop 
den  6te  Oktober.  Han  fik  da  Bolig  og  Atelier  (det  samme,  Thor- 
valdsen  senere  havde)  paa  Charlottenborg. 

Der  høres  i  Begyndelsen  ikke  Noget  til  Saly,  men  da  det 
saa  omsider  skeer,  optræder  han  paa  en  til  hans  Rang  i  det 
franske  Kunstnersamfund  svarende  solen  Maade.  Man  behøvede 
ham  virkelig  ogsaa  nu  ved  Siden  af  den  næsten  70-aarige 
Le  Clerc  og  de  tvende  andre  Billedhuggere,  Petzoldt  og 
Stanley. 

Det  var  den  29de  Marts  1754  (altsaa  Dagen  før  den  ovenfor 
skildrede  Højtidelighed),  at  Præses,  Grev  Moltke,  mødte  i 
Akademiet  for  at  »introducere  og  installere«  Saly  som  dets  Pro¬ 
fessor,  og  Greven  lagde  til:  »Ligesom  nu  Akademiet  er  for- 
sikkret,  at  Mr.  Saly,  medens  sin  Herværelse  umager  sig  for  Alt, 
hvad  til  dets  Flor  og  Fremvæxt  kan  geraade,  saa  forbliver  og 
Enhver  især  hannem  derimod  med  al  amitié  og  Tienstvillighed 
bestandig  forbunden«.  —  Disse  naturlige  Ord  vise  ikke  hen  til 
at  der  fra  Moltkes  Side  var  Intriger,  rettede  mod  Eigtved 
eller  Andre. 

Kunstaltad.  Hist.  4 

Den  nye  Professor  indtog  sit  Sæde  og  kunde  efter  Fundat¬ 
sens  Statuter  gjøre  det  uhindret  ligeoverfor  Spørgsmaalet  om 
Medlems-Værdighed;  netop  Professorer  skulde  jo  have  Retten 
til  at  bestemme  over  Kvalifikationerne  til  »Medlem«,  og  denne 
efter  udenlandsk  Forbillede  i  Programmet  indførte  Klasse  af 
Akademikere  var  endnu  ikke  dannet.  Saly  vidste  fuldt  vel, 
hvilke  Krav  man  ude  omkring  i  Verden  stillede  til  denne  for  et 
Akademi  konstitutive  Klasse;  han  vidste  fra  Paris,  at  man  for 
at  kunne  blive  Professor  absolut  maatte  være  Medlem  forinden. 
Her  i  Kjøbenhavn  forefandt  han  nu  et  Akademi  med  lutter  Pro¬ 
fessorer,  som  ikke  i  noget  enkelt  ad  hoc  udført  Arbejde  havde 
aflagt  Vidnesbyrd  som  Mestre  i  Kunsten.  At  han  —  allerede 
med  Hensyn  paa  sig  selv  —  kan  have  benyttet  sin  mulige  Ind¬ 
flydelse  paa  høieste  Steder  til  at  faa  dette  Forhold  forandret, 
synes  os  saa  rimeligt,  at  man  endog  tør  datere  Bestemmelsen 
om  at  udføre  Receptionsstykker  fra  denne  Tid*).  Det  vides 
at  Saly  af  saadanne  har  afleveret  tre  under  Et:  en  Cupido,  en 
Hebe  og  den  nævnte  Faun  med  Geden  (alle  selvfølgelig  Afstøb¬ 
ninger),  Petzoldt  (1756)  en  Statue  (Herkules,  der  kaster  sig  bag- 
længs  paa  Baalet),  Preisler  (1759)  tre  Kobberstik,  og  Stanley  (1756) 
en  »Ganymedes  med  Ørnen«;  Pilo  maa  have  præsteret  et  eller 
to  Portræter;  fra  Le  Clerc.  er  der  næppe,  og  fra  Eigtved  sikkert 
ingensinde  fremkommet  Noget.  Disse  Arbejder  bleve,  ligesom 
alle  andre  i  Tidernes  Løb  udførte  Medlemsstykker,  indlemmede 
i  Akademiets  Samling  som  dettes  Ejendom,  og  uden  noget  mate¬ 
rielt  Vederlag  til  Mestrene;  disse  »forærede«  dem  til  Akademiet. 

Men  ikke  paa  dette  Omraade  alene  fik  Saly’s  Mellemkomst 
indgribende  Betydning.  Hvad  laa  vel  nærmere  ved  Haanden, 
end  at  Moltke  gjerne  underholdt  sig  med  denne  megetvidende 
og  dygtige  Mand  om  Tilstandene  indenfor  hans  Fædrelands 
Kunst,  om  de  berømte  Akademier  i  Paris  og  Rom  og  særlig  det 
førstes,  Moderinstitutionens,  Organisation  og  Vilkaar  i  det  Hele? 
Wasserschlebe  maa  forresten  ogsaa  —  ligesom  i  sin  Tid  Heinrich 
Krock  og  endvidere  Le  Clerc  —  have  haft  endel  Kjendskab  til 
denne  Sag,  og  da  han  var  meget  afholdt  af  sin  Overordnede, 
Baron  Bernstorff**),  og  Denne,  foruden  selv  at  ynde  det  Rige, 

*)  Stanleys  tidligere  (1752)  omtalte  Medlemsarbeide  maa  beroe  paa  en  Mis- 
forstaaelse. 

**)  Det  være  her  bemærket,  at  Bernstorff  aldrig  er  bleven  optaget  til  Æres¬ 
medlem  af  Akademiet  eller  paa  anden  Maade  knyttet  direkte  til  det, 

Noble  og  forstandsmæssig  Afsluttede  i  de  franske  Kulturformer, 
tillige  idelig  paavirkede  sin  Ven  Moltke  i  Retninger,  hvor  disse 
maatte  tænkes  at  kunne  blive  frugtbare  for  Datidens  for  alt 
Fransk  saa  modtagelige  danske  Samfund,  saa  er  det  begribeligt, 
at  Saly  for  en  Tid  kommer  til  at  spille  en  vis  dominerende 
Rolle  i  vort  lille  Kunstsamfund. 

Eigtveds  akademiske  Regulativ  og  Apparat  maa  utvivlsomt 
have  forekommet  Saly,  der  kom  fra  de  opskruede  Hoftilstande 
i  Frankrig,  altfor  tarveligt,  og  det  var  derfor  ganske  naturligt, 
at  han  førtes  til  at  opstille  de  » idées  pour  la  perfection  et  le 
progrés  de  V Académie«,  som  han  den  9de  April  (1754)  forelagde 
den  første  Akademiforsamling  efter  Fundatsens  Udstedelse.  Moltke 
og  Eigtved  gave  ikke  Møde,  saa  at  Saly  som  Forslagsstiller  selv 
dirigerede  og  vandt  den  neppe  uventede  Tilfredsstillelse,  at 
hans  Forslag  gik  igjennem  med  —  som  det  synes  —  ubetinget 
Enstemmighed.  Da  disse  Statuter,  i  Modsætning  til  de  Eigtvedske, 
foreligge  bestemt  formulerede  og  saaledes  kunne  opstilles  som 
det  første  Reglement  for  Akademiets  indre  Orden,  og  da 
de  ikke  tidligere  have  været  trykte  uden  i  Rrudstykkeform, 
gjengive  vi  dem  her  fuldstændig  og  saaledes  som  de  vedtoges  i 
det  danske  Sprog,  skjøndt  de  af  Saly  vare -- som  Alt,  hvad  han 
skrev  eller  talte  —  affattede  paa  Fransk. 


lmo. 

»At  der  icke  bør  være  meere  end  et  Sted,  hvor  Academiet  bør  forsamles 
»under  det  Nauvn  af  det  Kongl.  Danske  Skildre-Bildhugger  og  Bygnings  Academie; 
»Saavelsom  hvor  Academiets  Lemmer  bør  og  antages,  og  hvor  Præmierne,  med 
»hvilcke  Hans  Kongl.  Mayst.  allernaadigst  benaader  Academiet,  bør  uddeeles. 

2do. 

»Forsamlings-Stedet  er  eengang  for  alle  opofret  til  Dyder,  og  bør  derfor 
»holdes  i  een  besynderlig  Høyagtelse,  og  alt  hvad  der  forefalder,  bør  skee  med 
»een  særdehles  Ærbødighed,  og  med  een  vis  Iskranckeholdelse,  saavel  ey  at 
»forløbe  sig,  enten  imod  Religionen  eller  den  Respect,  man  er  kronede  Hofvéder 
»og  fyrstelige  Persohner  skyldige,  som  og  det  Sted,  paa  hvilcket  man  sig 
•befinder. 

3tio. 

»Det  bør  icke  være  tilladt,  i  Forsamlingen,  at  tale  om  anden  Ting  end 
»om  Konster,  og  hvis  deraf  dependerer,  alt  øvrigt  er  fremmed;  og  hører  icke 
»herhid. 

4to. 

»Academiets  Forsamling  bør  paa  følgende  Maade  tage  deres  Sæde,  Præses, 
»i  hans  Fraværelse  Directeuren,  og  i  begge  deres  Fraværelse,  den  Professor, 

4* 

»hvis  Maaned  det  er  at  stille  Modellet,  og  naar  disse  eller  den  halver  taget 
»deres  Sæde,  bekiendtgiører  Secretairen,  ved  et  Klocke-Lyd,  at  hver  tager  sit 
»Sæde,  hvortil  da  Eenhver  sig  forføyer,  og  aabnes  altsaa  Forsamlingen. 

5to. 

»Hvorpaa  den  Professor,  hvis  Maaned  det  hafver  været,  gifver  Regnskab, 
»for  alt  hvis  udi  samme  Maaned  er  forefalden,  og  bor  derpaa  Eenhver  at  fore¬ 
sstille  [proposer],  hvis  hånd  til  Academiets  Nytte  og  Beste  erag'ter  tienlig,  dog 
»med  den  Condition,  at  hvis  hånd  forestiller,  bør  være  ofvereensstemmende 
»med  Hans  Kongl.  Mayst  s  allernaadigste  Villie,  saavelsom  Præsidis  Vidende, 
>og  conform  med  Academiets  Fundation. 

6to. 

»Det  er  den  Professors  Sag,  som  hafver  Maaneden,  ved  Billietter  at  giøre 
» Forsamlingens  Tilsammenkomst  bekiendt. 

7  timo. 

»Forsamlings-Dagen  bør  at  være  fastsatt,  men  naar  det  endelig  skulde 
»giøres  fornøden,  at  tage  een  anden,  skal  vedkommende  dog  paa  samme  Maade 
»tilsammen  kaldes. 

Man  vedtog  i  denne  Anledning,  at  »den  første  og  sidste  Løfverdag  i  hver 
»Maaned  til  Forsamlingerne  blef  fastsatt<. 

8vo. 

»Alt,  hvad  der  passerer  i  Forsamlingen,  bør  protocolleres,  og  af  Secre- 
»tairen,  førend  Forsamlingen  reiser  sig  [avant  la  levée  du  Siége],  oplæses, 
»hvorpaa  Eenhver  underskrifver,  hvis  aftalt  og  passeret  er. 

9no. 

»Det  er  fornøden  at  Exercitierne  daglig  dags  fortsættes,  paa  det  de  Læ- 
>  rende  icke  hafve  Leylighed  til  at  komme  i  Efterladenhed.  [Il  est  de  la 
» derniére  Consequence,  qne  l’ecole  du  model  soit  tenu  tous  les  jours  de  la 
tsemaine,  la  Distence  ne  servant  qu’å  refroidir  l’imagination  des  Eléves], 

lOcimo. 

»For  at  vedligeholde  een  god  Orden  udi  Exercitierne  [dans  l’Ecole  du 
» Model],  og  at  alt,  hvad  der  passerer,  kand  skee  med  een  Slags  Sømmelig-  og 
»Ærbødighed,  og  blifver  saaleedes  aarlig  vedligeholdet,  saa  er  det  nødvendig, 
»at  det  skeer  paa  følgende  Maade:  At  dersom  det  for  det  første  er  mueligt, 
»bør  Modellet  stilles  Trey  Maaneder  om  Sommeren,  og  Nie  Maaneder  om  Viin- 
»teren,  det  er  at  sige  3  Maaneder  ved  Dagen,  og  9  Maaneder  ved  Lampen,  da 
»den  Forskiel  paa  Lysene  er  meget  fordeelagtig  for  de  Teignende,  for  derved 
»at  luende  Naturens  Effect  om  saa  meget  bedre. 

llcimo. 

»Det  bør  forbiudes  de  Teignende  og  Modellerende,  at  hafve  Kaarden  paa 
»udi  deres  Exercitier,  saavel  som  at  indtræde,  førend  Modellet  er  stillet. 

12cimo. 

»Dersom  de  Lærende  [o :  Eleverne]  forseer  sig  enten  med  Hvisken  eller  imod 
»Sømmeligheden,  og  den  Ærbødighed  de  ere  deres  Superieur  skyldig,  da  bør 
»de  i  Proportion  af  Forseelsen  for  een  vis  Tid  forviises  Academiet. 

13cimo. 

»Hans  Kongl.  May  est ,  som  stedse  er  aarvaagen,  saavel  for  sine  Under- 
»saatters  Beste,  som  Kunsternes  Fremgang,  lader  og  herudi  see  sin  allerstørste 
»Omhue,  ved  det  Allerhøystsamme,  paa  Academiets  allerunderdanigste  For¬ 
slangende,  til  de  Lærende  vil  lade  uddeele  Præmier,  efter  hvilcke  at  erhverfve, 
»de  skal  stræbe,  og  af  Hans  Høy-Grevel.  Excell.  Ober-Hoff-Marechallen,  som 
»Præside,  hver  3die  Maaned  samme  [un  d’cirgent]  annammer;  den  Professor, 
»som  hafver  Maaneden,  setter  Dagen,  naar  derefter  skal  begyndes  at  teigne 
»fconcourir],  og  skal  altid  i  det  mindste  Dagen  forhen  det  bekiendt  giøre 
»[nemlig  >dans  l’ecole •], 


14cimo. 

»De  Teignende  og  Modellerende  skal  være  tilholden,  i  Academiet,  at  lade 
»deres  Teigning'er  og  Figurer  forblifve,  og  icke  enten  at  tage  dem  liiem  med, 
»eller  at  benytte  sig  af  nogens  Hielp,  i  hvad  Nauvn  det  end  hafve  kand;  der- 
»som  de  befindes  herimod  skyldige,  bør  de  icke  meere  til  Exercitierne  [au 
»Concours]  tillades,  men  efter  den  Professors  jugement,  som  hafver  Maaneden, 
»for  een  vis  Tiid  være  gandske  udesluttet  [bang  de  V Academie}. 


15cimo. 

»Disse  forommeldte  Teigninger  og  Modeller  bør  underskrifves  af  den  Pro- 
»fessor,  som  hafver  Maaneden,  og  ofverlefveres  [nemlig  tous  les  soirs]  Secre- 
»tairen  i  sin  Forvaring,  som  indelucker  og  forslutter  samme  udi  et  dertil  ind- 
»rettet  Skab,  og  der  siden  [d  l’ ouverture  de  l’ecole]  gifver  Eenhver  sin  Teig- 
»ning  og  Model  til  Fuldførelse  tilbage  igien,  og  saaledes  fra  Dag  til  Maaned 
»vedholder,  saa  at  eenhver  Teignende  og  Modellerende  giør  Trende  Figurer  udi 
»3de  Maaneder,  da  Academiet  udi  Slutningen  af  den  3die  Maaned  sig  skal  for¬ 
ssamle,  og  ved  fleeste  Stemmer  [ par  serutin]  tildømmer  den  Præmien,  som 
»samme  hafver  fortient,  og  hannem  af  Præside,  som  Hans  Høy-Grevel  Exell.es 
»egen  Haand,  gifves,  der  ønsker  ham  til  Lycke,  og  encouragerer  ham  til  at 
»fortfare,  paa  det  hånd  ligeleedes  kand  erhverfve  den  største  Præmie,  som  paa 
»Hans  Kongl.  Mayst.s  allerhøyeste  Fødsels-Dag  [tous  les  ans  la  veille  de  la  fete 
»de  Sa  Majesté],  efter  Fundationens  Indhold,  allernaadigst  vorder  uddeelt. 

»NB.  For  Teigningerne  til  den  store  Præmie  tages  Hans  Kongl.  Mayst.s, 
»saavel  som  Præsidis,  Hans  Høy-Grevel.  Éxcell.és,  allernaadigste  og  høye  Ordre. 


16cimo. 

»Paa  det  at  aldting  kand  gaae  til  efter  Retten  og  Retfærdighed,  og  saa- 
»ledes,  som  Hans  Kongl.  Mayst.  allernaadigst  er  sindet,  er  det  uomgængelig 
»[ absolument  et  indispensablement]  fornøden,  at  ingen  anden  end  den  Professor, 

»som  hafver  Maaneden,  seer  og  corrigerer  de  Teigninger  og  Modeller,  hvor- 
» efter  Præmierne  skal  erhverfves,  og  at  hånd  i  føl[ge]  og  Exempel  af  andre 
»Academier.  bør  at  aflegge  sin  Eed,  at  handhæfve,  hafve  nøye  Opsigt,  og  holde 
»hellig  ofver  [maintenir ,  garder,  et  observer  religieusement ]  dette  Kongl.  Acade- 
mies  Fundation  og  Reglements,  og  at  vise  Ret  og  Retfærdighed  i  at  dømme 
»om  Præmierne,  og  det  om  saa  meget  meere,  paa  det  et  ungt  Menneske,  ved 
»uretfærdig  Fornærmelse,  ey  skal  tabe  Lyst,  Fiiid  og  Haab. 


17cimo. 

»Det  er  og  gandske  nødvendig,  at  Eenhver,  som  agter  at  freqventere 
»Academiet,  hafver  Een  af  Academiets  Lemmer,  som  hånd  kand  holde  sig  til, 
>  hvileket  skeer  ved  een  Billiet  [un  billet  de  protection ],  som  den  Professor, 
»til  hvilcken  den  Teignende  eller  Modellerende  sig  holder,  til  ham  udstæder, 
»og  til  den  Professor,  der  hafver  Maaneden,  overgifves. 


18cimo. 

»Secretairen  skal  som  een  Medlem  af  Academiet  giøre  Eed,  og  naar  hånd 
»tillige  er  een  af  de  til  Academiet  henhørende  Konstnere  hafve  votum.« 


I  dette  samme  Møde,  hvis  Deltagere  vare  alle  Professorerne 
tilligemed  Sekretær  Biehl,  blev  ogsaa  Eden  for  Akademiets  Med¬ 
lemmer  affattet  og  aflagt  af  de  Tilstedeværende.  Formularen 
kom  til  at  lyde  saaledes: 

»Jeg  lofver  og  forpligter  mig  til,  troligen  at  holde  ofver  og 
»handhæfve  alt,  hvis  Hans  Kongl.  Mayst.  ved  dette  Kongl. 
» Skildre-Bildhugger-  og  Bygnings-Academies  allernaadigste  Ind- 
»retning  intentionerer,  og  den  derofver  formeerede  Fundation  og 
»Anoidninger  fører  i  Munde,  saaledes,  at  ingen  enten  for  Vend- 
»skab  eller  Fiendskab,  Had  eller  Afvind,  Gunst  eller  Gafver,  paa 
»hvad  Maade  det  end  nævnes  kand,  directe  eller  indirecte  af 
mig  skal  vorde  forurettet;  Saa  sandt  hielpe  mig  Gud  og  hans 
»hellige  Ord!«  — 


^aai  man  sammenholder  ovenstaaende  Artikler  med  det 
Konstitutionsværk,  hvorpaa  Tanken  uvilkaarlig  henledes  ved 
Salys  Navn,  nemlig  det  kongelige  Pariser-Akademis  »Statuts  et 
Reglements«  af  24.  Decbr.  1663,  saa  vil  man  finde,  at  det  af 
samtlige  Paragrafer  kun  er  den  1ste,  2den  og  3die,  der  paaviselig 
ere  hentede  fra  denne  Samling,  og  det  endda  for  2  og  3’s  Ved¬ 
kommende  i  meget  forkortet  Skikkelse.  Resten  har  vel  hoved- 
sagelig  været  Dele  af  de  alt  i  tidligere  Møder  vedtagne  Bestem¬ 
melser.  De  24  i  hans  Hjemsted  omhyggelig  udarbeidede  Sta- 

tutter,  indsaae  Saly,  passede  ikke  til  vore  srnaa  Forhold,  og  han 
har  derfor  ladet  sig  nøie  med  at  optage,  hvad  der  alt  var  op- 
naaet  ved  Eigtveds  og  Pilos  Bestræbelser  og  som  havde  fundet 
sit  Udtryk  i  Fundatsen  af  31.  Marts  1754.  Den  1ste  Juli  blev 
den  ny  Fundats  første  Gang  kommuniceret  og  omdelt  til  Profes¬ 
sorerne.  Den  er  aftrykt  i  Bilag  til  Akademiets  Historie.  (Bilajg  l 
viser  den  i  sin  Helhed). 

Imidlertid  havde  Saly  givet  sig  i  Lag  med  Modellerne  til 
sin  kunstneriske  Hovedopgave  her  i  Landet:  Frederik  V’ s  Rytter¬ 
statue.  Det  var  oprindelig  Meningen,  at  denne  skulde  udføres 
for  kongelig  Regning;  men  da  Kongen,  foruden  sin  øvrige  Be- 
vaagenhed,  i  1752  havde  skjænket  det  Ostindiske  eller  Dansk- 
Asiatiske  Handelskompagni  et  fuldtekviperet  Orlogsskib  til  en 
Værdi  af  en  Tønde  Guld,  og  da  Kompagniet  senere  havde  bragt 
sine  Affærer  i  Vejret,  fik  dets  Præses,  Grev  Moltke,  paa  en  Ge¬ 
neralforsamling  i  April  1754  sat  igjennem,  at  det  skulde  over¬ 
tage  Æren  at  bekoste  Monumentet  udført. 

I  den  næstfølgende  Juni  Maaned  hensov  Eigtved  (see  S.  47), 
og  Direktør-Posten  ved  Akademiet  var  saaledes  bleven  ledig. 
Dette  foranledigede  Afholdelsen  af  et  Møde  Mandag  den  1ste 
Juli,  i  hvilket  Grev  Moltke  for  første  Gang  præsiderede  og  af¬ 
lagde  Eden,  og  iøvrigt  samtlige  Professorer  vare  tilstede.  Her 
optog  man  de  første  Æresmedlemmer  (Kammerherre  v.  Stocken, 
Justitsraad  Wasserschlebe,  Universitets-Professor  Møllmann  og 
den  senere  tilbagetraadte  Grev  O.  Thott),  uddelte  ved  Anvis¬ 
ning  paa  den  kgl.  Particuliérekasse  —  det  første  Reisestipendium 
til  Maleren  Anton  (Antoine)  Muller  og  tilkjendte  Lorenz  Pasch  - 
den  første  Sølvmedaille.  Ved  Konference  mellem  Prof.  Møll¬ 
mann  og  Sekretæren  skulde  det  afgjøres,  hvorledes  Æresmed¬ 
lemmernes  Diplomer  skulde  affattes  og  udstyres,  endvidere  om 
der  for  Direktøren  og  Professorerne  skulde  udfærdiges  Diplom 
eller  ordentlig  Embeds-Bestalling,  om  hvorledes  man  havde 
at  forholde  sig  med  Sekretærens  Bestalling,  og  fremdeles  hvilke 
Instruxer  der  ansaaes  tjenlige  for  Direktøren,  Professorerne, 
Sekretæren  og  de  øvrige  Funktionærer.  Til  Professorerne  over¬ 
droges  det  at  tage  Bestemmelse  om  Medaillerne  (deres  Stempler 
o.  s.  v.).  Derimod  blev  Forsamlingen  selv  strax  enig  om,  at 
dette  Akademis  Protokoller  skulde  tænkes  begyndte  fra  Kongens 
Fødselsdag,  den  31te  Marts,  og  at  deri  skulde  indføres  Alt,  hvad 
der  siden  den  Dag  var  forhandlet,  »undtagen  hvis  som 

concernerer  afg.  Obreste  Eigtved«;  desuden  vedtoges  det, 
at  de  Akademiet  vedrørende  Forretninger,  der  hidtil  —  paa 
Grund  af  Akademiets  ufuldstændige  Indretning  —  havde  været 
expederede  fra  Eigtved  s  Kontor  (paa  Christiansborg),  nu 
skulde  henlægges  under  det  nyoprettede  Sekretariat;  og  endelig 
deciderede  Grev  Moltke,  at  »de  forhen  tryckte  og  casserede 
Statuter«  skulde  opbrændes.*) 

Som  naturligt  var,  kom  ogsaa  Spørgsmaalet  om  en  ny  Di¬ 
rektør  paa  Tale  i  Forsamlingen,  men  der  forlyder  intet  Andet 
derom,  end  de  faa  tørre  Ord:  »derofver  indhentes  Hans  Kongl 
Mayst.s  allernaadigste  Villie« .  Læseren  kjender  dog  allerede 
Udfaldet;  i  Mødet  den  25de  Juli  installerede  Moltke  den  af 
Kongen  udnævnte  Prof.  Saly  som  Direktør  og  indførte  de  nye 
Æresmedlemmer. 

I  et  Par  senere  Møder  vedtog  man  nogle  af  Prof.  Preisler 
udarbejdede  »Love«  for  Undervisningsgangen  og  Ordenen  i  Sko¬ 
lerne,  man  bestemte  Mandagen  til  ordinær  Mødedag,  og  Sekretær 
Biehl  meddelte,  at  Kongen  havde  fastsat  hans  Aarsgage  til 
300  Rdlr.  Seki-etæren  blev  saaledes  —  foruden  Informatorerne 
og  de  lavere  Funktionærer  —  den  eneste  Lønnede  i  Akademiet; 
thi  Professorerne,  der  jo  alle  hidtil  vare  indkaldte  Udlændinge, 
fik  ingen  Bestalling  og  heller  intet  Vederlag  som  saadanne,  men 
kontraheret  Gage  som  Hof-Kunstnere. 

Kong  Frederik,  der  efter  den  samtidige  Ludvig  XV  af  Fran¬ 
krigs  Exempel  havde  erklæret  sig  for  sit  Akademis  Protektor, 
gjorde  dette  den  Ære  at  besøge  det  mod  Slutningen  af  Aaret. 

Man  ventede  dengang  atter  en  fransk  Kunstner  —  eller  ret¬ 
tere  to  —  hertil,  og  ved  den  Lejlighed  fik  det  Langebekske 
Historie-Selskab  Befaling  til  at  rømme  alle  sine  tre  Værelser 
paa  2den  Sal.  Saly  havde,  som  bekjendt,  boet  og  havt  Atelier  i 
Stue-Etagen  lige  siden  sin  Ankomst  i  1753,  Pilo  havde  allerede 
i  flere  Aar  havt  Bolig  i  samme  Etage,  men  Atelier  paa  første 
Sal,  et  Par  af  de  andre  Professorer  vare  rimeligvis  ogsaa  i  Be¬ 
siddelse  idetmindste  af  Bolig,  og  nu  blev  hine  Værelser  i  øverste 
Stokværk  satte  i  Stand  til  at  modtage  Brødrene  Nicolas  og  Louis 
Jardin,  to  unge  Arkitekter,  der,  hovedsagelig  for  den  Først¬ 
nævntes  Skyld,  vare  indkaldte  hertil  ved  Geheimeraad  Bernstorffs 


*)  Dette  tyder  paa,  at  man  ligesom  har  villet  grundig  udslette  Mindet  om, 
hvad  Eigtved  og  Pilo  havde  udrettet  ved  Akademiet. 

Mellemkomst,  men  maaskee  efter  Anbefaling  af  Saly,  der  havde 
været  Nicolas  Jardins  Studiefælle  ved  det  franske  Akademi  i 
Rom.  Det  var  som  Professor  i  Bygningskunst,  man  foreløbig 
nærmest  havde  Brug  for  denne  talentfulde  Kunstner,  ligesom 
der  for  hans  yngre  Broder  oprettedes  et  Professorat  i  Perspektiv. 
Medlemmer  af  Akademiet  bleve  disse  Lærere  formentlig  med  det 
samme,  de  forestilledes  det  af  Præses  i  Januar  1755.  Louis 
»forærede«  3  Aar  efter  »et  med  Pennen  tegnet  Perspektiv-Stykke«, 
Nicolas  atter  7  Aar  senere  nogle  kobberstukne  Blade  over 
»Marmorkirken«,  hvilke  Arbejder  maa  betragtes  som  Brødrenes 
Duelighedsprøver  (Medlemsarbeider). 

Den  3die  Februar  1755  blev  der  af  Saly  forelagt  Akademi¬ 
forsamlingen  et  af  ham  med  Hensyn  til  det  foranstaaende  Reg¬ 
lements  §  15  udarbejdet  Udkast  til  »Anordninger  for  Concour- 
sen  til  den  store  Præmie«.  Det  bestod  af  12  Paragrafer, 
som  Professorerne  skulde  forsyne  med  eventuelle  Bemærkninger, 
men  visse  Kjendsgjerninger  lade  slutte,  at  det  er  bleven  tiltraadt 
i  alt  Væsenligt,  maaskee  endog  med  det  samme.  Bestemmelserne 
lød  i  fri  Gjengivelse  saaledes: 

Der  skal  een  Gang  om  Aaret  udsættes  tre  store  og  lige  gode 
Guldmedailler :  en  for  Skildrere  (Malere)  og  en  for  Billedhuggere, 
der  hver  i  sit  Fag  have  at  udarbeide  en  historisk  Komposition, 
hvoi'til  Æmnet  tages  af  Bibelen*),  samt  en  for  Arkitekter  med 
den  Opgave  at  levere  Grundrids,  Facade  og  Gjennemsnit  (af  en 
Bygning  eller  lignende).  Til  Konkursen  have  baade  Kongens 
Undersaatter  (Danske,  Norske  o.  s.  v.)  og  Udlændinge  Adgang, 
de  Sidste  af  Hensyn  til  den  Nytte,  de  som  mere  erfarne  Kunst¬ 
dyrkere  mulig  kunne  stifte  i  Kappestrid;  »man  er  blefven 
den  Nødvendighed  vaer  ved  alle  Academier,  saavel  i  Italien 
som  Franckerig«.  —  Reglerne  for  Konkursen  ere  følgende.  Først 
skal  der  udføres  Skizzer  til  Kompositionerne,  hvis  Æxnner 


*)  Til  Forsvar  for,  at  Malerne  ere  bundne  ene  til  Historiemaleriet,  siges  i 
§  3,  at  det  ikke  feiler,  at  der  jo  blandt  »de  historiske  Kunstnere«  kan 
uddanne  sig  » Portraits-Skildrere,  saml  Skildrere  af  Landskaber,  Søe-Stycker, 
Creaturer,  Blomster,  gamle  Hudera,  miniature  og  Emaillering  med  viidere ; 
Historien  tiener  til  alle  disse  slags  Ting«.  Hvad  særlig  Bibelens  Anvende¬ 
lighed  angaaer,  siges  det,  at  dens  Emner  ere  »de  meest  fordeelagtige,  for 
deraf  at  giøre  en  stor  Kunstner;  Beviisz  paa  dette  hafve  vi  i  Raphael, 
Titien,  Poussin,  Michelange,  og  alle  de  store  Folck,  som  hafver  arbeidet  i 
denne  slags  Historie«. 

skulle  —  om  foi'nødent  ved  Afstemning  —  vælges  og  opgives 
af  det  samlede  Akademi  tidlig  den  ene  og  samme  Dag,  som 
Udførelsen  finder  Sted.  Skildrernes  og  Billedhuggernes  Skizzer 
skulle  være  omtrent  U/2  Fod  høje,  medens  Maalet  for  Arkitek¬ 
ternes  bestemmes  særligt  hvert  Aar.  Udførelsen  gaaer  for  sig 
under  den  m aa n e d havende  Professors  Tilsyn,  og  det  tillades 
ikke  Deltagerne  at  gaae  ud  eller  have  med  Nogen  at  gjøre,  saa 
længe  Arbejdet  staaer  paa.  Naar  det  er  færdigt,  paategnes  og 
gjemmes  det  af  Professoren.  Derefter  foretager  Akademiet  ved 
Afstemning  Bedømmelsen  af  disse  »Schitzer«,  og  Forfatterne  til 
de  bedste  af  dem  faae  da  Lov  til  at  konkurrere  til  Guld- 
m  ed  ail  len,  idet  de  efter  Skizzerne,  og  uden  at  forandre  det 
Mindste  paa  dem,  udføre  Maleriet,  Basrelieffet  (begge 
Dele  i  3 — 4  Fods  Størrelse)  og  de  arkitektoniske  Normal¬ 
tegninger.  Dette  Arbejde,  hvorved  der  hverken  maa  gjøres 
Brug  af  Kobberstik,  fremmede  Tegninger  eller  Gipsfigurer,  men 
vel  af  selvgjorte  Tegninger  efter  Akademiets  eller  en  andensteds 
opstillet  mandlig  levende  Model,  saavelsom  af  selvgjorte  Studier 
efter  en  kvindelig  levende  Model  udenfor  Akademiet,  bliver  at 
foretages  i  »Loger«,  som  indrettes  i  Skolelokalerne;  og  hver 
Morgen,  saa  længe  det  varer,  lukkes  de  Konkurrerende  ind  hver 
i  sin  Loge  og  forlade  denne  senere  igjen  uden  at  medtage  deres 
Arbeide  eller  at  have  konfereret  med  Nogen,  men  overladende 
den  til  Aflukning  af  Opsynsmanden.  Forseelse  imod  For¬ 
skrifterne  medfører  Bortvisning  fra  Konkursen.  —  Samtlige 
Konkursarbejder  skulle  være  færdige,  og  afgivne  uden  Navne¬ 
tilføjelse  af  de  Konkurrerende,  saa  betimelig,  at  Akademiet  Dagen 
før  Kongens  Fødselsdag  kan  afgjøre,  hvilke  af  dem  der  Dagen 
efter,  den  31te  Marts,  »udi  den  store  Sahl,  som  til  den 
Ende  hele  Dagen  skal  staae  aaben,  til  offentlig  Efter- 
siun  kanvorde  udsadt«.  »Denne  offentlige  Udsettelse«, 
motiveredes  der,  »er  meget  fordeelagtig,  saavel  for  at 
Eleverne  skal  kappes  med  hver  andre,  som  og  for 
at  gifve  Publico  Indsigt,  ved  at  opmuntre  Ung¬ 
dommen  at  løbe  samme  Bahne«.  —  Naar  da  Udstillingen 
har  fundet  Sted,  sammentræder  Akademiet  den  1ste  April,  for 
ved  Stemmegivning  at  afgjøre,  hvem  der  har  fortjent  Guld- 
medaille;  og  de,  der  gaae  af  med  Seiren,  ville  senere  modtage 
Medaillen  af  Præses’  egen  Haand,  og  have  erhvervet  sig  Ret  til 

at  »udsøge  sig  den  beste  Plads«  i  Modelskolen  og  Arkitektur¬ 
skolen. 

Denne  Udstdling  danner  Begyndelsen  til  de  aarlige  Udstil¬ 
linger  af  Konkurrencearbeider  m.  m.  og  blev  Indledningen  til 
de  senere  Saloner  og  Nutidens  aarlige  Kunstudstillinger. 

Med  Moltkes  Samtykke  kom  Akademiet  allerede  den  6te 
Februar,  tre  Dage  efter  det  her  omtalte  Møde,  sammen  for  at 
\  alge  Opga^  ei  og  lade  den  første  Konkurs  tage  sin  Begyndelse. 
Den  26de  Marts  besluttede  man,  at  alle  de  otte  da  færdige  Ar- 
beider  skulde  »exponeres«;  og  efter  den  saaledes  stedfundne 
Udstilling  foretog  man  Bedømmelsen  med  det  Resultat,  at  den 
store  Guldmedaille  tilkjendtes  Peder  Als  for  Maleri  og  J.  L.  W. 
Rentz  for  Billedhuggerarbejde.  Arbejderne  skulle,  ligesom  de 
følgende  Aars,  blive  nævnte  under  Udstillingerne;  Tegningen  til 
den  Guldmedaille,  som  komponeredes  af  Saly,  blev,  efter  at 
være  approberet  af  Kongen,  i  Marts  s.  A.  afleveret  til  M.  G. 
Ai  bien,  som  derpaa  gav  sig  i  Lag  med  Stemplerne. 

Mindes  man  nu,  at  Kunstskolen  paa  Christiansborg  et  Par 
Aar  tidligere  (1752)  kun  havde  havt  100  Elever,  saa  see  vi,  at 
Akademiets  Anseelse  og  Fremgang  tog  til  efter  Reformen; 
thi  de  betydelige  Udvidelser  og  de  til  det  knyttede  Fordele  af 
fo rskj ellig  Art  bevirkede,  at  der  i  eller  ved  Aaret  1756  taltes 
paa  Charlottenborg :  over  100  Elever  i  Frihaandstegningsskolen, 
ca.  30  i  Gipsskolen,  24 — 30  i  Modelskolen,  og  desuden  i  Arki¬ 
tekturskolens  2  Afdelinger  (under  G.  D.  Anthon)  »et  snart  større 
snart  mindre  Antal  Personer  af  allehaande  Professioner«.  Altsaa 
i  det  Hele  vel  henimod  200  Elever,  der  jo  alle  ifølge  Fundatsen 
nød  aldeles  fri  Undervisning  og  mulig  ikke  engang  behøvede 
at  betale  Sekretæren  den  fastsatte  1  Mark  pr.  Kvartal  for  For¬ 
nyelsen  af  »Protektions-Billetten«.  De  24 — 30  i  øverste  Skole 
havde  hele  to,  i  1754  fast  ansatte  Modeller  at  øve  sig  efter: 
Josef  Brenner  og  Peder  Iversen  Sandberg,  der  som  ansatte  ved  en 
kongelig  Anstalt  bar  Liberi,  om  end  kun  »Vores  ringeste  Livrée«, 
som  Fundatsens  Ord  lyder. 

Imidlertid  havde  Saly,  gjennemtrængt  —  som  han  selv  siger 
af  »amour  et  zéle  pour  l’Academie«,  grundet  over,  hvorledes 
denne  Institution,  som  han  styrede,  kunde  omskabes  i  endnu 
rigere  Former  —  naturligvis  med  det  franske  Akademi  for  Øje. 
Han  fremkom  da  i  Marts  1757  med  et  Udkast  til  endel  nye 
Statuter.  Denne  Gang  skulde  han  dog  ikke  saa  hurtig  vinde 

Seir;  Medlemmerne  nærede  mange  afvigende  Anskuelser  og  lod 
dem,  væsenlig  skriftligt,  komme  til  Orde,  saa  at  Saly  atter  og 
atter  maatte  omredigere  sin  Text;  men  til  Gjengjæld  kunde  han 
paaberaabe  sig  Kongens  Bestræbelser  for  at  »repandre  Ses 
graces  pour  son  accroissement  et  sa  perfection«  (nemlig  Acade- 
miets),  Grev  Moltkes  »ardeur  de  saisir  les  occasions  de  faire  du 
bien  a  un  corps  dont  il  est  l’appui«,  og  tilmed  »les  invitations 
de  plusieurs  entre  Vous«  (Professorerne).  Endelig,  efter  at  ogsaa 
Moltke  havde  gjort  sine  Ændringer,  fik  Saly  i  Mødet  den  6le 
Marts  1758*)  sine  »Statuter  og  Reglementer«  vedtagne  enstemmig, 
hvad  der  gav  Præses  Anledning  til  at  gratulere  ham  og  ytre  — 
for  at  bruge  Sekretær  Biehls  Ord  — ,  at  »Academiet  har  ingen 
Tiid  kundet  udvælge  nogen  beqvemmere  end  denne,  til  at  for¬ 
fatte  de  nye  Statuter«,  en  »Anordning«,  der  har  vundet  hans 
»største  Biefald«  og  utvivlsomt  vil  »uendelig  contribuere  til 
dette  Academies  Fordeel,  Tilvæxt  og  Ære,  og  intet  eftergifve  de 
berømmeligste  Academier  i  Europa,  lycksalig  Øyemercke!  som 
Vi  alle  sigter  til«. 

Approbationen  fra  Hans  Majestæts  Side  ansøgte  man  derpaa 
om  i  en  Supplik,  men  havde  allerede  den  30  Januar  faaet 
Moltkes  Tilladelse  til  at  iværksætte  en  af  de  nye  Bestemmelser, 
og  kunde  saaledes  for  første  Gang  lade  Kobberstikkere  kon¬ 
kurrere  til  den  store  Guldmedaille  sammen  med  Eleverne  i  de 
andre  Kunstfag.  Til  Arbejdet  indrettede  man  Loger  oppe  paa 
Galleriet  i  Figursalen  (den  forrige  Riddersal). 

Med  selve  Overhofmarchallen  til  Fortaler  opnaaedes  Kon¬ 
gens  Underskrift  paa  de  nye  P  ri  vi  le  gi  er  den  31te 
Marts,  altsaa  lige  4  Aar  efter  Fundatsens  Udstedelse.  De 
udkom  samtidig  trykte  paa  Dansk  og  F ransk,  og  i  Forordet 
siger  Kong  Frederik  d.  Femte,  at  han  ved  denne  Lejlighed  vil 
confirmere  Fundatsen  og  tillige  »extendere  samme  med  de 
Tillæg,  som  Vi  Allernaadigst  have  fundet  fornødne  til  større 
Nytte  og  hastigere  Opkomst  for  Kunstnerne«.  Det  vil  være  af 
særlig  Interesse  at  lære  denne  omfattende,  af  17  Artikler  be- 
staaende  Reformakt  nøjere  at  kjende,  og  vi  sammenarbeide 
derfor  her  de  ofte  spredte  Enkeltheder  til  et  mere  anskueligt 
Hele.  (Se  Bilag  II). 


*)  Fra  dette  Møde  ere  de  ovenstaaende  franske  Citater  tagne. 

Akademiet  —  siges  der  —  skal  bestaae  af  en  af  Kongen 
udnævnt  [ulønnet]  Præses,  en  [ulønnet]  Direktør,  en  [ulønnet] 
Rektor  (eventuelt  to  Rektorer)  med  det  Hverv  at  repræsentere 
Direktøren  i  Dennes  Fraværelse,  sex  (eventuelt  tolv)  Professorer 
for  Modelskolen,  en  Professor  i  Arkitektur  (eventuelt  to),  en 
i  Perspektiv,  en  i  Geometri  og  en  i  Anatomi  (kun  de  to  Sidste 
egentlig  lønnede),  to  (event,  fire)  ulønnede  Akademi-Raader,  og 
en  med  300  Rd.  aarlig  lønnet  Sekretær,  hvilke  Alle  —  und¬ 
tagen  Præses  —  have  Navn  af  »Officiales«  og  Rang  i  Staten 
med  »virkelige  Cancellie-Raader« ;  fremdeles  to  lønnede  In¬ 
formatorer  for  Elementar-  og  Frihaandstegningsskolerne,  og 
en  for  Architekturskolen ;  endelig  et  uindskrænket  Antal  inden¬ 
landske  og  udenlandske  Medlemmer  (»Membra  Academica«) 
samt  indtil  otte  Æresmedlemmer. 

Direktøren  vælges  af  Akademiet  paa  tre  Aar  og  kan 
blive  gjenvalgt,  men  hvis  dette  sidste  ikke  skeer,  træder  han 
tilbage  med  Titel  af  »Olde-Direktør« ;  herved  udelukkes  dog 
ikke,  at  han  kan  vælges  paany.  Han  udtages  enten  af 
Rektorernes  eller  af  Professorernes  Klasse,  med  Forbigaaelse 
af  dem  i  Anatomi  og  i  Geometri;  og  blandt  den  saaledes 
bestemte  øverste  Lærerklasse  (Kunst-Professorerne)  vælges 
ogsaa  Rektorerne  (der,  naar  de  have  tjent  eller  været  fra¬ 
værende  i  10  Aar,  eller  ere  bievne  svagelige,  gaae  over  til  at 
blive  »Olde-Rektorer«),  medens  Professorerne  (der  kunne 
blive  »Olde-Professorer«  uden  Løn)  udtages  blandt  de  akade¬ 
miske  Medlemmer,  navnlig  blandt  Historiemalerne  og  Rilled- 
huggerne,  men  efter  Omstændighedernes  Rydende  ogsaa 
»af  Portraits-  og  Rataille- Skildrernes  Classe,  samt  af  Kaaber- 
stikkerne  en  taille  douce  efter  den  historiske  Maade,  »naar 
der  et  stort  Pund  hos  dennem  maatte  findes  nedlagt«.  Til 
Akademi-Raader  udvælges  dygtige  Medlemmer,  der  ikke 
egne  sig  til  eller  ikke  opnaae  at  blive  Professorer.  Profes¬ 
sorerne  i  Anatomi  og  i  Geometri  derimod  søges  blandt 
Kirurger  og  Landmaalere.  Professoren  i  Perspektiv  skal 
udvælges  blandt  de  Academiske  Medlemmer  af  Rygnings¬ 
kunsten,  »for  at  giøre  Fordeelerne  ved  Rygnings-Kunsten 
saavidt  muelig  er,  lige  saa  store  som  ved  de  andre  Kunster«. 
Samtlige  Valg,  ligesom  Optagelse  af  Medlemmer,  foregaae  ved 
Afstemning. 

Direktøren,  Olde-Direktøren,  Rektorer  og  Olde-Rektorer 

skulle  hver  Lørdag  i  Kvartalet  skiftevis  være  tilstede  i 
Skolerne  »for  tillige  med  de  Professoi’er,  der  have  Maaneden, 
at  rette  Lærlingerne«.  Disse  skiftevis  maanedhavende  Kunst- 
Professorer  skulle  a)  for  Modelskolens  Vedkommende  to  Gange 
om  Ugen  stille  den  levende  Model,  tegne  eller  modellere 
efter  denne  en  »Academie«,  for  dels  herved  og  dels  ved  per¬ 
sonlig  Undervisning  hver  Dag  Kl.  5 — 7  Aften  at  fremme 
eller  korrigere  Elevernes  Arbejder  af  samme  Art,  og  endelig 
ved  Maanedens  Udløb  at  lade  et  med  egen  Haand  udført 
Stykke  i  lignende  Retning  blive  tilbage  i  Skolerne;  b)  for 
Arkitekturens  Vedkommende  hver  Mandag,  i  de  Timer  da 
Modellen  er  stillet,  at  give  Undervisning  og  korrigere  deres 
Elevers  Arbejder,  —  foruden  at  Professoren  i  Perspektiv  en 
Time  hver  Lørdag,  førend  Modellen  stilles,  underviser  i  sin 
Videnskab  og  aarlig  gjennemgaaer  den  i  dens  Helhed.  Pro¬ 
fessoren  i  Anatomi  skal  om  Sommeren  læse  over  Osteologi 
(en  Time,  og  førend  Modellen  stilles),  om  Vinteren  over 
Myologi  (til  passende  Tider);  og  Professoren  i  Geometri  skal 
en  Time  hver  Onsdag,  førend  Modellen  stilles,  indøve  Geo¬ 
metrien  og  hvad  der  ellers  behøves  af  Mathematik.  —  In¬ 
formatorerne,  der  hver  i  sit  Fag  ere  underordnede  Pro¬ 
fessorerne,  skulle  i  de  lavere  Skoler  meddele  Undervisningen 
daglig  i  de  Timer,  da  Modellen  er  stillet  i  den  høieste. 

Hver  første  og  sidste  Mandag  i  Maaneden  samles  Akade¬ 
miet  »for  at  raadslaae  over  dets  Affaires,  og  overlægge  hvis 
[hvad]  der  angaaer  Kunsterne,  samt  at  meddeele  hverandre 
deres  Tanker  og  Indsigt,  alle  andre  Materier  skulle  ikke 
have  Sted«.  —  Hvert  Fjerdingaar  holdes  der  en  General¬ 
forsamling,  hvor  Sekretæren  skal  »oplæse  alle  Overlæggelser«, 
som  have  fundet  Sted  i  det  forløbne  Kvartal;  og  paa  den 
første  Generalforsamling  om  Aaret  skal  han  desuden  fore¬ 
læse  Akademiets  Fundats  og  Reglementer. 

De  indenlandske  Medlemmer,  hvilke  i  Forsamlingerne 
ikke  have  Stemmeret  uden  ved  Tilkjendelse  af  Guldmedaille 
til  Eleverne  —  nyde  Ret  til  at  kalde  sig  »Kongel.  Skildere, 
Rildhuggere,  Rygmestere,  eller  Kaaberstikkere«,  og  skulle, 
hvad  Skildrerne  angaae,  for  Fremtiden  ikke  være  indskræn¬ 
kede  til  at  tilhøre  Historiemaleriet  alene,  men  kunne  rekru- 
teres  fra  »Skildere  i  alle  Slags,  som  for  Exempel,  Portraits, 
Feld-Slags,  Dyrs,  Landskabs,  Søe,  Rlomsters,  Frugt,  Ryg- 

nings,  Miniature  og  Emaille-Skildere« ;  og  foruden  Kobber¬ 
stikkere  kunne  optages  Medaillører  og  Stenskærere.  —  For 
Optagelse  gjælde  følgende  Bestemmelser:  Gjennem  en  af 
sine  Kunstfæller  blandt  Officiales  skal  den  Ansøgende  bede 
om  at  maatte  forelægge  Akademiet  Noget  af  sit  Arbeide; 
indrømmer  man  liam  dette,  da  skal  han  fremstille  sig  i  en 
følgende  Forsamling  dermed.  Anseer  man  ham  her  for  ikke 
duelig  nok,  maa  han  udføre  noget  Nyt;  hvis  derimod  en 
Majoritet  er  for  ham,  da  bifaldes  (»agréeres«)  han  og  faar 
samtidig  opgivet  et  Æmne  til  at  gjøre  en  Skizze  over;  an¬ 
tages  dette  Udkast  ikke,  maae  han  gjøre  det  om,  men  vinder 
det  Anerkjendelse,  da  skrider  han  til  at  udføre  sit  Receptions- 
Stykke  derefter,  i  stor  Maalestok  og  inden  et  fastsat  Tids¬ 
rum,  under  hvis  Forløb  nogle  af  Officiales  jævnlig  skulle 
besøge  ham  for  at  »see  ham  arbeyde«  og  overbevise  sig  om, 
at  det  helt  er  hans  eget  Værk.  Naar  Stykket  saa  er  fær¬ 
digt,  sættes  del  under  Afstemning,  og  hvis  denne  falder  ud 
til  Fordel  for  Kunstneren,  afgiver  han  den  lovbefalede  Ed 
og  tager  Sæde,  »og  hans  Antagelses-Stykke  bliver  i  Acade- 
miet«.  —  Ogsaa  for  at  kunne  optages  til  udenlandsk  Medlem 
maae  man  indsende  et  eller  flere  Arbeider;  og  særdeles  for¬ 
tjente  og  dygtige  Udlændinge,  der  som  Kunstnere  opholde 
sig  i  de  danske  Rigsdele,  kunne  blive  Medlemmer  og  derpaa 
indtræde  i  Akademiets  Embeder  og  nyde  de  hertil  knyttede 
Fordele*). 

Hvad  Eleverne  angaae,  da  skulle  de  ogsaa  for  Frem¬ 
tiden  være  forsynede  med  en  »Protections-Billet«,  og  Op¬ 
rykningen  fra  Skole  til  Skole  (a)  Elementar-,  Frihaands-, 
Gips-,  Modelskolen;  b)  1ste  og  2den  Arkitekturskole)  skel¬ 
etter  Konkurs  hvert  Fjerdingaar.  I  Modelskolen  kan  der 
til  samme  Tid  tilkjendes  en  stor  og  en  lille  Sølvmedaille  foi 
Tegning  og  to  lignende  for  Modellering  efter  den  levende 
Model,  saaledes  som  den  er  bleven  stillet  af  Professoren 
een  Gang  i  hver  af  de  forløbne  tre  Maaneder,  samt  i  2den 
Arkitekturskole  to  lignende  for  Bygningstegninger  efter  op¬ 
givet  Æmne.  De  Elever  af  Modelskolen,  der  ingen  Medaille 


*)  Dette  udvides  ved  kgl.  Approbation  efter  Akademiets  Forestilling  af  12  Fe¬ 
bruar  1779  til,  at  de  >i  Fremtiden  maae  votere  i  alle  de  Tilfælde,  som 
directe  betræffe  Konster«. 

have  vundet,  skulle  konkurrere  indbyrdes  om  de  bedste 
Pladser  i  denne  Skole,  idet  nemlig  den  fungerende  Professor 
i  Januar  Maaned  stiller  Modellen  særlig  i  denne  Anledning, 
og  de  tegnede  eller  modellerede  »Academier«  bedømmes  den 
sidste  Dag  i  Maaneden.  Akademiets  ældste  Elever  er  der 
forundt  Lejlighed  til  at  vinde  Guldmedailler:  en  stor  og  en 
lille  for  hvert  af  de  fire  Kunstfag  (Maler-,  Billedhugger-, 
Bygnings-  og  Kobberstikkerkunst).  Om  disse  Medailler  (»de 
store  Præmier«)  konkurreres  der  kun  een  Gang  om  Aaret, 
og  Udlændinge  have  Ret  til  at  deltage  i  Konkur¬ 
sen.  Det  samlede  Akademi  bestemmer  efter  Direktørens 
Forslag  Æmnet  for  hvert  Kunstfag,  idet  man  for  Malerne, 
Billedhuggerne  og  Kobberstikkerne  vælger  et  fælles  Æmne 
fra  Bibelen;  og  derpaa  skulle  Deltagerne  i  Konkursen  den 
1ste  Februar  møde  i  Akademiet  for  at  »comparere,  og  udi 
det  øvede  Talent  at  componere,  skildre,  modelére  eller  teigne 
een  Udkast  efter  det  Sujet,  som  Academiet  forsamlet  dennem 
foregiver«.  Disse  Skizzer,  under  hvis  Udførelse  ingen  Ud¬ 
gangstilladelse,  Hjælp  eller  lignende  tilstedes,  blive  at  paa¬ 
tegne  af  den  maanedhavende  Professor,  og  de  unge  Kunst¬ 
nere,  hvis  Tegninger  vinde  Bifald,  faae  derefter  —  som  for¬ 
hen —  hver  sin  »Loge«  i  Akademiet  til  at  udføre  det  egent¬ 
lige  Konkursarbejde.  Skildrernes,  Billedhuggernes  og  Arki¬ 
tekternes  Stykker  skulle  være  fuldførte  inden  den  30te  Marts, 
for  at  der  da  kan  tages  Bestemmelse  om,  hvilke  af  dem  — 
for  at  bruge  Majestætens  Ord  —  »Dagen  næst  efter,  d.  31 
som  er  Vores  Høye  Fødsels  Dag,  paa  Academiets  store 
Sahl,  til  offentlig  Beskuelse  kunde  udsettes«;  og  i  den  første 
Plenarforsamling  efter  Udstillingen  tilkjendes  ved  Afstemning 
Præmier,  hvorefter  de  prisbelønnede  Stykker  blive  i  Akade¬ 
miet  som  dettes  Ejendom.  Kobberstikkerne  skulle  have 
sexMaaneder  til  at  stikke  deres  Plade;  denne,  tilligemed  Teg¬ 
ningen,  skal  da  senest  den  1ste  August  være  afleveret  til 
Sekretæren,  som  forvarer  begge  Dele  indtil  den  30te  Marts 
næste  Aar,  paa  hvilken  Dag  det  bestemmes,  om  Arbejderne 
ere  værdige  til  »offentligen  at  kunde  udsættes«  Dagen  efter, 
ligesom  de  øvrige  Kunstneres.  —  Af  de  unge  Skildrere, 
Billedhuggere,  Arkitekter  og  Kobberstikkere,  der  saaledes 
have  erhvervet  den  store  Guldmedaille,  skal  der  fremdeles, 
forsaavidt  de  »ere  af  Vores  indfødde  Danske,  Norske  og 

andre  Undersaatter« ,  efter  Indstilling  fra  Akademiet  til 
Kongen  stadig  kunne  gives  (ikke  længere  sex,  men  kun)  fire, 
saa  vidt  muligt  vexelvis  efter  Fag,  Lejlighed  til  under  Navn 
af  »Kongelige  Pensionairer«  at  foretage  en  6aarig  Rejse  for 
at  uddanne  sig  ved  de  mest  ansete  Kunstakademier  i  Ud¬ 
landet;  Midlerne  hertil  haves  i  det  af  den  kongelige  Parti- 
culairekasse  tilsikrede  aarlige  Fond  paa  ca.  2400  Rdl.,  og 
Pensionærerne,  der  ved  Udreisen  maa  forpligte  sig  til  ikke 
uden  allerliøieste  Tilladelse  at  træde  i  »nogen  anden  Herres 
Tjeneste«,  men  derimod  at  vende  tilbage  til  »Vore  Riger  og 
Lande«,  skulle  hvert  Aar  hjemsende  noget  Arbeide,  og  lige¬ 
ledes  efter  Hjemkomsten  forevise  Akademiet  Arbeider,  hvor¬ 
efter  det  kan  afgiøres,  om  de  fortjene  at  agreeres  eller  endog 
strax  at  optages  til  Medlem. 

Udøvere  af  de  fire  nævnte  Kunstfag  i  Kjøbenhavn  skulle 
—  forsaavidt  deres  Praxis  ikke  er  begyndt  før  denne  Fun¬ 
dats’  Udstedelse  —  herefter  enten  være  Medlemmer  af 
Akademiet  eller  af  et  Laug;  og  de  af  Akademiets  Elever, 
der  have  vundet  Guldmedaillen  [»Artisterne«],  skulle  uden 
Hinder  kunne  nedsætte  sig  hvorsomhelst  i  Kongens  Lande 
som  »privilegerede  Frie-Mestere«,  kun  at  de  løse  Borgerbrev. 
Endelig  har  Akademiet  Ret  til  ved  sine  Vidnesbyrd  at  be¬ 
gunstige  Gipsformere  og  Andre,  som  handle  med  Skulptur¬ 
sager,  Malerier  og  Kobberstik. 

Hvad  der,  ved  ikke  at  benyttes  til  Udenlandsrejser  for 
Eleverne,  hvert  Aar  spares  i  de  2400  Rdl  *),  skal  anvendes 
dels  til  Gratialer,  saaledes  at  Modelskolens  Professorer  hver 
for  sin  Maaned  faae  25  Rdl.  (alle  sex  altsaa  Aaret  rundt  til¬ 
sammen  300  Rdl.),  Professorerne  i  Arkitektur  og  i  Perspektiv 
hver  50  Rdl.  aarlig  (er  der  to  i  Arkitektur,  faae  hver  af 
disse  25  Rdl.),  og  dels  til  virkelige  Embedslønninger,  nemlig 
200  Rdl.  til  Professoren  i  Anatomi,  og  200  til  Professoren  i 
Geometri.  —  Udenfor  dette  Fond  vil  Kongen  stadig  af  sine 
Midler  udrede  Salærerne  til  Informatorerne  og  Gager  til 
Sekretæren,  Forvalteren,  Modellerne  og  Opvarterne;  og  lige¬ 
som  Hans  Majestæt  fremdeles  lader  Charlottenborg  delvis 
være  stillet  til  Raadighed  for  Akademiet  uden  Vederlag, 


*)  Da  hver  Pensionær  uforandret  oppebar  400  Rdl.  om  Aaret,  sparedes  der 
følgelig  normalt  800  Rdl. 

saaledes  vil  han  ogsaa  vedblivende  afholde  Omkostningerne 
ved  Forsyningen  med  Brænde,  Lys  og  alle  øvrige  Nød¬ 
vendighedsartikler  for  Institutionen. 

»Fremdeles«,  hedder  det  til  Slutning,  »ville  Vi  og  i 
Særdeeleshed  bære  ald  Høy-Kongelig  Omhue,  for  alt  hvad 
der  kand  tiene  til  dette  Academies  bestandige  Vedligeholdelse 
og  Opkomst,  og  til  saadan  Ende,  paa  derom  giørende  aller¬ 
underdanigste  Forestilling,  forøge,  forbedre,  ja  efter  Be¬ 
findende  og  Tidernes  Omstændigheder  forandre,  hvis  til  dette 
Academiets  Forbedring  og  ydermere  Fuldkommenhed  maatte 
kunde  tienligt  eragtes.« - 

Kong  Frederik  havde  i  fire  Aar  ikke  besøgt  Akademiet,  men 
dette  ihukom,  som  bekjendt,  siden  1755  hans  Fødselsdag  ved 
paa  denne  (31te  Marts)  at  udstille  Konkursarbeiderne  for  Guld- 
medaillen  offentlig*).  Ogsaa  nu,  i  1758,  fandt  der  Udstilling 
Sted.  Kongen  vilde  denne  Gang  besee  den  og  modtage  Akade¬ 
miets  Tak  for  den  udvidede  Fundats.  Han  kom  Dagen  efter, 
Lørdag  den  1ste  April,  ledsaget  af  Grev  Moltke  og  andre  høie 
Herrer.  Efter  at  have  gaaet  gjennem  Skolerne  og  udtalt  sin 
Fornøielse  over  »Kunsternes  Fremgang«,  blev  han  ved  sin  Ind¬ 
trædelse  i  Forsamlingssalen  »harangueret«  af  Direktør  Saly  med 
en  elegant  fransk  Tale,  hvori  det  bl.  A.  hed:  »La  France  doit 
a  Francois  I  l’avantage  d’avoir  attiré  et  cultivé  les  Beaux  Arts. 
Le  Nord,  Sire!  devra  ce  bonheur  å  Votre  Majesté.  —  L’accueil 
favorable,  Sire,  que  Vous  faites  aux  Artistes,  les  distinctions  et 
les  avantages  que  Vous  leur  accordés,  l’attention  que  Vous 
donnés  å  leurs  productions,  l’émulation  que  la  présence  de  Votre 
Majesté  excite  dans  l’Academie,  et  la  facon  dont  Vous  daignés 
encourager  jusqu’au  moindre  des  éléves  dans  toutes  ces  écoles, 
sont  autant  de  moyens  puissans  d’assurer  la  durée  de  cette 
Academie,  et  le  progrés  des  Beaux  Arts  dans  Vos  Etats«.  — 
Hans  Majestæt  skal  til  Svar  have  ytret:  »Jeg  seer  med  For- 
nøyelse  mit  Academies  Fremgang,  og  kand  Samme  aldtid  giøre 
sig  en  sicker  Beigning  paa  min  Beskiermelse«  —  hvorpaa  han 
gik  tilbage  igjennem  Skolerne  og  sluttelig  besaae  Konkurs¬ 
stykkerne  i  Antiksalen. 


*)  Akademiets  første  »Aarsfest«  fandt  Sted  den  1ste  April  1757,  ved  hvilken 
Leilighed  Moltke  fik  overrakt  en  Medaille  af  Guld. 

Charlottenborg  blev  i  de  følgende  Aar  atter  besøgt,  dels  af 
Kongen  (1759* **)),  60  og  64)  og  dels  af  Kronprinds  Christian  og 
Arveprinds  Frederik  (1761  og  64);  de  første  tre  Aar  gjaldt  Be¬ 
søget  Udstillingen,  medens  det  1764  var  Salys  Model  til  Rytter- 
statuen,  man  besaae.  Valget  af  Dagen  var  noget  forskjelligt. 
Foruden  hvad  Figursalen  bød  af  Seeværdigheder,  kunde  man  nu 
i  Forsamlingssalen  see  Begyndelsen  til  Akademiets  Samling  af 
Receptionsstykker;  de  tidligere  nævnte  efterfulgtes  af  Arbeider, 
udførte  af  Medailløren  M.  G.  Arbien  (der  ved  Valg  i  Februar 
1757  blev  det  første  egentlig  akademiske  Medlem),  Billedhuggeren 
Johannes  Wiedewelt,  der  optoges  til  Medlem  —  paa  en  siddende 
Hercules  —  samme  Dag  (den  30.  Marts  1759)  som  Bataillemaleren 
Mandelberg,  Portrætmaleren  Tocfjiié/ (alt  valgt  1758),  Nattier  og  * 
Peder  Als,  o.  s.  fr.  —  Als’  Stykker  fremstillede  Portræter  af 
Professorerne  Preisler  og  N.  H.  Jardin,  i  Henhold  til  den  i  en 
Generalforsamling  i  Marts  1763  vedtagne  Regel,  at  »en  agreeret 
Portrait-  Skildrers  Receptions -Stykke  alletider  skal  være  2  af 
Officialium  Portraiter«*:i).  —  Endnu  en  Samling  var  der  lagt 
Grund  til  i  Akademiet.  Tillægs-Fundatsens  §3  indeholdt  nemlig 
den  Bestemmelse,  »at  Academiet  herefter  skal  være  forsynet 
med  de  nødvendigste  og  beste  Bøger,  til  hver  Kunsts  Studeringer, 
nogle  til  Skildrer-  og  Bildhuggerie,  til  Bygnings  -  Kunsten,  til 
Perspectiven,  til  Anatomien  og  Geometrien,  og  nogle  til  den 
Bibelske  og  Verdslige  Historie«.  Herved  blev  Bibliotheket 
oprettet;  det  første  Bogkjøb  blev  gjort  i  Mai  1758,  andre  fulgte 
i  1759,  1760  o.  s.  v.,  og  saaledes  kunde  nu  Professorerne  og 
Informatorerne  faae  litterære  Hjælpemidler  til  Bedste  for  deres 
Forelæsninger  og  Undervisning  tillaans,  medens  Eleverne  kun 
havde  Adgang  til  at  benytte  dem  paa  Stedet. 

Paa  Lærelystne  var  der  i  Frederik  V’s  øvrige  Levetid  efter 
Akademiets  Stiftelse  aldrig  Mangel;  endel  maatte  jævnlig  afvises, 
da  man  havde  at  kæmpe  med  praktiske  Vanskeligheder;  men 


*)  Den  3die  April  1759  foretog  Moltke  den  første  virkelige  Præmieuddeling  i 
Forsamlingssalen.  Før  vare  Medaillerne  nemlig  ikke  færdige,  og  Præmie¬ 
tagerne  havde  indtil  da  maattet  nøies  med  at  see  deres  Navne  opslaaede  i 
Skolerne. 

**)  Den  10de  Novbr.  1758  tillod  Moltke,  at  alle  Akademiets  »Officialium  Por- 
traiter  maae  vorde  opslaaet  i  Akademiets  Bibliothéque«  —  altsaa  fik  disse 
neppe  Plads  i  Forsamlingssalen. 

en  Gang  imellem  opnaaede  man  dog  mindre  Udvidelser,  saaledes 
f.  Ex.  i  1764,  da  der  efter  en  Forøgelse  af  Bordenes  Antal  i 
November  viste  sig  at  sidde:  130  Elever  i  Elementår-Skolen,  28 
i  Frihaandstegnings-Skolen,  30  i  de  to  Arkitektur-Skoler,  8  i 
Gipsskolen  og  20  i  Modelskolen,  i  det  Hele  216  —  et  Tal, 
der  repræsenterer  en  forholdsvis  ringe  Tilvæxt  i  Sammenlig¬ 
ning  med  den  tidligere  angivne  Status  i  1756,  men  overrasker 
ved  at  vise  temmelig  afvigende  Forhold  i  de  øverste  Figurskoler 
mod  dengang,  ventelig  som  Følge  af  skærpede  Fordringer  til 
Overgang  fra  de  lavere.  —  Det  manglede  iøvi’igt  ikke  paa  Op¬ 
muntringer  til  Pladsernes  Indehavere*).  I  hele  det  ovenfor  af¬ 
grænsede  Tidsrum,  Akademiets  12  første  Aar  (1765  incl.),  blev 
der  ialt  tilkjendt  157  forskjellige  Medailler,  fordelte  paa  følgende 
Maade.  Den  lille  Sølvmedaille,  der  bar  Overskriften  Alli- 
ciendo  (o :  til  at  fremlokke)**)  og  vejede  4  Lod,  tilfaldt  64  Elever, 
nemlig  16  for  Bygningstegning,  40  for  Tegning  efter  »Gipsfigurer  og 
andre  Bosser«  (Bonde-bosse)  samt  (siden  April  1758)  Tegning  efter 
den  levende  Model,  begge  Dele  fælles  for  Maler-  og  Billedhugger- 
Elever,  og  (siden  Novbr.  1758)  8  for  Modellering  efter  Basrelief. 
Den  store  Sølvmedaille,  med  Overskrift  Examinando  (o:  for 
at  see  ad)  og  6  Lod  tung,  blev  vunden  af  49  i  Skolerne,  nemlig 
af  13  for  Arkitekturtegning  og  extra  (1762  og  63)  af  2  til  »Recom- 
pense«  (Accessit)  som  Konkurrenter  til  Guldmedaille;  fremdeles 
af  28  Maler- og  Billedhugger-Elever  for  Tegning  efter  den  levende 
Model,  og  extra  (1762  og  63)  af  3  som  Konkurrenter  til  Guld¬ 
medaille  ;  endelig  (siden  April  1764)  af  3  Billedhugger-Elever  for 
Modellering,  efter  at  de  tidligere  havde  vundet  samme  Medaille 
for  Tegning.  Den  mindre  Guldmedaille  (»Guldpræmie«), 
paa  3  Lod  og  signeret  Conanti  (o :  for  at  forsøge  sig)  tilkjendtes 
23  for  mere  selvstændige  Arbejder  i  Kunstfagene;  heraf  vare  de 
10  Arkitekter,  7  Skildrere  og  6  Billedhuggere.  Og  de  21,  hvem 
den  store  Guldpræmie,  betegnet  med  Merenti  (o:  til  den  For- 


*)  »Sieur«  titulerede  Publikum  en  stor  Del  af  disse,  og  vare  de  bievne 
Artister  eller  Stipendiater,  kaldtes  de  lige  med  Studenter:  »Monsieur«. 

**)  Denne,  saavelsom  de  øvrige  Medaillers  Omskrifter  vare  forfattede  af  Histori¬ 
keren,  Universitets-Professor  og  Akademiets  Æresmedlem  B.  Møllmann, 
medens  Medaillerne  selv  skyldes  Medaillør  M.  G.  Arbien. 

tjenstlige)  og  af  Vægt  4%  Lod*),  blev  til  Del,  klassificeredes 
som  10  Arkitekter,  4  Skildrere,  5  Billedhuggere  og  2  Kobber¬ 
stikkere  (disse  Sidste,  som  bekjendt,  først  optrædende  med  Aaret 
1759).  — 


*)  Allerede  Biisching  (Nachrichten  III  S.  201)  beskriver  den  store  Guldmedaille 
saaledes  (her  i  Oversættelse):  »Den  veier  4  Lod,  eller  16  Dukater  Paa 
den  ene  Side  har  man  Kongens  Brystbillede  med  den  sædvanlige  Omskrift. 
Paa  den  anden  Side  Minerva  og  Justitia,  og  foran  Denne  tre  Genier.  Den 
ene  holder  et  ved  dens  Fødder  staaende  Maleri,  den  anden  har  et  pous¬ 
seret  Brystbillede  foran  sig  paa  et  Postament,  og  den  tredie  holder  en 
Bygningstegning  i  Haanden.  Minerva,  der  seer  ad  Høire  hen  til  Justitia, 
har  i  sin  høire  Haand  en  Vægtskaal  og  i  den  venstre  en  Krands.  Oven¬ 
over  læses:  Merenti,  og  nedenunder:  Academia  Regia  Pictorum  Sculptorum 
et  Architec torum  i .  — 


sja- 


II. 


Da  Kong  Frederik  døde,  i  Januar  1766,  var  der  foregaaet 
flere  Forandringer  blandt  Akademiets  Lærerpersonale. 
Professorerne  fik  en  Tilvæxt  i  Johan  Christian  Berger 
og  Elie  Salomon  Franeois  Reverdil,  hvoraf  den  Første,  der 
(født  1724  i  Wien)  hidtil  havde  været  Hospitalsmedikus  i 
Kjøbenhavn,  i  Juli  1758  fik  det  nye  Professorat  i  Anatomien; 
medens  Reverdil,  en  i  1732  født  Schweizer,  i  Novbr.  1758 
overtog  et  andet  i  Geometri,  som  han  dog  atter  fratraadte 
1766,  med  Mathematikeren  Johan  Heinrich  Schlegel  som  Efter¬ 
følger.  En  Afgang  led  Akademiet  i  Oktober  1759  ved  Louis 
Jardins  Død;  hans  Plads  som  Professor  i  Perspektiv  beklædtes 
først  ad  interim  af  den  ældre  Broder  N.  H.  Jardin  og  blev  først 
i  April  1766  besat  med  “Arkitekten  Caspar  Frederik  Harsdorff 
(født  1735).  Derimod  erstattedes  den  i  Februar  1761  afdøde 
Professor  S.  C.  Stanley  temmelig  hurtig  med  den  30-aarige 
Billedhugger  Johannes  Wiedewelt,  der  ved  sin  Udnævnelse  blev 
Akademiets  første  i  egentlig  Forstand  danske  Professor.  En 
tredie  af  Professorerne,  Petzoldt ,  forsvandt  herfra  i  1757,  og  da 
man  i  1763  troede  at  kunne  angive  ham  som  død,  blev  hans 
Lærerpost  i  Billedhuggerkunsten  opgiven  til  Fordel  for  Maler¬ 
kunsten,  som  herved  (i  Decbr.  s.  A.)  erhvervede  den  32-aarige, 
svenskfødte  Johan  Edvard  Mandetberg,  der,  efter  at  have  studeret 
—  tildels  for  den  danske  Konges  Regning  —  i  Paris  sammen 
med  Wiedewelt,  var  fulgt  med  Denne  hertil  i  1758  og  i  Marts 
1759  var  —  af  Agtelse  for  de  udmærkede  Kunstprøver,  han 
fremviste  med  Hensyn  til  den  forønskede  Agreation  —  umiddel- 

bart  bleven  optagen  til  Medlem.  En  anden  ny  Professor  i 
Malerkunsten  fik  Akademiet  i  April  1766  i  den  danskfødte, 
40-aarige  Peder  Als.  —  I  Informatorernes  ringe  Tal  nødven¬ 
diggjordes  en  Forandring  derved,  at  Bygningsinspektør  G.D.  An- 
thon,  der  havde  Arkitekturskolerne  at  forestaae,  i  Maj  1760  blev 
udnævnt  til  »Bygmester  ved  de  kongelige  Bygninger  udi  Fyen 
og  Jylland«,  og  saaledes  maatte  opgive  sin  Plads  ved  Akademiet; 
hans  Efterfølger  fandt  man  i  Arkitekten  Johan  Daniel  Hanson, 
som  dog  i  Septbr.  1763  atter  fratraadte  sin  Stilling  og  blev  af¬ 
løst  af  Arkitekten  Georg  Erdmann  Rosenberg  (født  1739  i  Kiel), 
hvis  Lærerhverv  imidlertid  ophørte  den  14.  Marts  1765*),  og 
derpaa  overtoges  af  Arkitekten  Hans  Næss  (født  1729),  som 
havde  Expectance  paa  Pladsen. 

Akademiet  talte  allerede  blandt  sine  Elever  en  lille  Række 
lovende  Kunstneremner,  hvoraf  flere  vare  udsendte  paa  Studie¬ 
rejser  i  fremmede  Lande.  Vilkaarene  for  Kunstneres  Existens 
herhjemme  vare  jo  iøvrigt  gjennemgaaende  slette,  og  de  Løn¬ 
ninger  eller  Vederlag,  der  vare  tilstaaede  Akademiets  Embeds- 
mænd  og  Funktionærer  udenfor  den  Indtægt,  Beskjæftigelse  for 
Hoffet  ydede,  vare  —  som  man  af  det  Foregaaende  vil  have 
seet  —  næsten  ^n  Ynk,  skjøndt  ganske  vist  flere  af  disse 
Mænd  havde  fri  Bolig,  tildels  med  Atelier,  paa  Charlottenborg. 
At  disse  tarvelige  Indtægter  yderligere  skulde  forringes  eller  blive 
usikkre,  havde  der  ikke  været  Grund  til  at  befrygte,  saa  længe 
Akademiets  Stifter  levede  og  Moltke  bibeholdt  sin,  baade  Konge  og 
Institution  støttende  Indflydelse.  Anderledes  nu,  da  en  ny  og  ung 
Regent  havde  indtaget  Sædet  og  gjerne  lyttede  til  andre  Raadgivere 
end  Faderens.  Moltkes  Stilling  var  og  blev  usikker.  Den  3die 
April  1766  deltog  han  i  Bedømmelsen  af  Præmiearbeiderne  og 
uddelte  paa  vanlig  Maade  de  i  de  fire  forløbne  Kvartaler  tilkjendte 
Guld-  og  Sølvmedailler**)  men  efter  Mødet  den  9.  April,  da 


*)  J.  D.  Hanson  døde  antagelig  henimod  Aarhundredets  Slutning;  Rosenberg 
blev  Stadsbygmester  i  Kjøbenhavn  og  afgik  ved  Døden  1788. 

**)  Arbeiderne  skulde  jo  bedømmes  hvert  Kvartal,  men  der  gik  gjerne  flere, 
inden  Bedømmelsen  fandt  Sted,  paa  Grund  af  Moltkes  Optagethed,  som 
hindrede  ham  i  at  give  Møde,  og  han  gav  da  fra  1766  Akademiet  Lov  til 
at  foretage  Bedømmelserne  uden  ham,  men  Uddelingen  af  Præmierne 
var  stedse  forbeholdt  Præses  selv. 

Reverdil  blev  afskediget  og  Schlegel  udnævnt  efter  ham,  Hars- 
dorff  og  Als  valgte  til  Professorer,  og  Wolff  og  Adzer  til  Medlemmer, 
samt  Jens  Petersen  Lund  og  C.  F.  Stanley  agreerede,  gav  han  ikke 
Møde  i  Akademiet  halvandet  Aar  igjennem.  Men  saa  tik  han, 
efter  at  have  været  i  Unaade  hos  Kongen  et  Aars  Tid  og  op¬ 
holdt  sig  paa  sit  Herresæde  Bregentved,  Ledighed  til  at  vise,  at 
Akademiet  ikke  alene  levede  i  hans  Erindring,  men  at  dets  og 
Kunstnerstatens  Interesse  i  det  Hele  bevægede  ham  til  atter  at 
optræde  som  dets  Talsmand.  Efter  at  Akademiet  den  3die 
Septbr.  1767  havde  ladet  overrække  ham  Adzers  Medaille  over 
ham  selv  til  Amindelse  om  hans  tiaarige  Præsidentskab,  over¬ 
raskede  han  det  den  9de  med  den  Meddelelse,  at  han  havde 
udvirket  hos  Kong  Christian  VII,  at  der  blev  tillagt  det  to 
Fonds;  »worauf  denn«,  beretter  Greven  i  sine  Memoirer,  »des 
folgenden  Tages  alle  Glieder  der  Academie  bey  mir  sich  ein- 
funden,  mir  fur  die  der  Academie  aussgewiirckte  konigl.  Gnade 
danckten  und  mir  auftrugen,  Ihro  Majeståt  dem  Konig  ihre 
allerunterthånigste  Erkentlichkeit  dafur  zu  bezeugen.«  Sagen 
var  den,  at  Moltke,  som  ved  Kongens  Ki-oning  i  Forsommeren 
1767  igjen  var  kommen  til  Naade,  havde  under  7de  September 
i  sin  Egenskab  af  Akademiets  Præses  overrakt  Kongen  Wolffs 
»Decennalmedaille«  til  Minde  om  Akademiets  tiaarige  Bestaaen 
og  derpaa,  efterat  have  modtaget  Majestætens  mundtlige  Tilsagn, 
forelagt  Samme  en  »Forestilling«,  hvori  han,  næstefter  at  er¬ 
klære,  at  Akademiet  »haver  naaed  det  Maal,  saavel  i  habile 
Kunstneres  Dannelse,  som  ved  een  almindelig  Influence  og  Ud¬ 
bredelse  i  de  mest  betydelige  Haandværcker . baade  af 

Inden-  og  Udenlandske  meget  vorder  paaskiønnet  og  admireret«, 
viser,  at  Kongens  Kasse  ikke  med  Hensyn  til  Akademiet  vil 
blive  forpligtet  ud  over  Evne,  hvis  a)  de  5000  Rd.  C  o  ur.*) 


*)  I  Wiedeweltiana,  Foliant  S.  569—70  findes  et  Dokument  med  en  Speci¬ 
fikation  af  de  aarlige  Udgifter  ved  Akademiet  (»depuis  5  å  6  années«). 
Aarsudgiften  angives  her  til  5828  Rd.  Af  dette  Dokument,  dateret  Copen- 
hague  le  6.  Septembre  1767,  underskrevet  af  Saly  og  uden  Tvivl  bestemt 
til  Moltke,  fremgaaer,  at  den  ovenfor  omtalte  Ordning  med  de  to  Fonds 
vistnok  har  været  drøftet  en  Tidlang  imellem  Præses  og  Direktøren, 
hvilken  sidste  i  Dokumentet  foreslaaer  en  Reduktion  af  nogle  Udgiftsposter, 
»pour  former  la  somme  de  5000  Risdales  demandée  par  le  mémoire  du  4. 
Juin  dernier.« 

(lavt  regnet)  som  hidtil  have  været  det  aarlig  Forundte  »til 
adskillige  Udgifter«  for  Fremtiden  anvendes  saaledes: 


1)  Efter  den  Kongl.  Fundats  d.  31.  Martii  1758,  Art.  14: 

Salarium  for  Professorerne  udi  Model-Skolen,  å  maa- 

nedlig  25  Rd  ,  giør  for  12  Maaneder .  300  Rd. 

Videre  for  Professoren  udi  Architecturen,  quartaliter 

12  Rd.  48  50  — 

Videre  for  Professoren  udi  Perspectiven  ligesaa .  50  — 

—  —  —  —  Anatomien,  quartaliter  50  Rd.  200  — 

—  —  —  —  Geometrien  ligesaa .  200  — 


De  4  udenlandske  Pensionaires  å  quartaliter  100  Rd.  .  1600  — 

-  2400  Rd. 

2)  Til  adskillige  aarlige  Depenser: 

Til  Præmier  og  Medailler  aarligen . 

Academiets  Secretair,  quartaliter  75  Rd . 

De  3de  Informatores  5  quartal  50  Rd.*) . 

Inventarie-Skriverier  å  quartal  25  Rd . 

De  2de  Modeller  å  quartal  25  Rd . 

Samme  for  Opsyn  ved  Logerne  aarligen . 

De  4  Opvartere  udi  Skolerne  a  quartal  1 0 l/2  Rd 
og  for  at  giøre  reent  udi  Logerne,  aarligen . 

3)  Til  Pensionairers  Retour**)  bringes  efterdags  ikkun  i  Forslag  .  .  300  — 

4)  og  til  Brænde,  Olie,  Lys,  Reparationer  ppter  ikkun . .  608 

Tilsammen...  5000  Rd. 

og  naar  der  til  denne  Sum  føies  b)  en  tilsikkret  aarlig  Gave 
af  6000  Rd.  til  Gager  for  Professorerne,  samt  Pensioner  (saa¬ 
ledes  forstaaet,  at  naar  Vedkommende  »døe  eller  udgaae«,  hen¬ 
lægges  det  derved  indvundne  Beløb  til  Fondet);  samt  undei 
Forudsætning  af,  at  Kongen  vedblivende  »forunder  Academiet 
frie  Værelser,  samt  bekoster  de  2de  Modellers  Klæder.« 


420  Rd. 
300  — 
600  — 
100  — 
200  — 
16  — 
42  — 
14  — 


*)  Informatorernes  Gage  var  reguleret  til  200  Rd.  aarlig  for  hver  i  General¬ 
forsamlingen  den  9de  Decbr.  1763,  da  Cleo  havde  indsendt  Ansøgning  om 
Gageforhøielse. 

**)  Stipendiaternes  Hjemreise  fra  Udlandet.  Naar  de  sex  Aar  vare  udløbne, 
flk  Akademiet  nemlig  i  Regelen  en  Bønskrivelse  om  Penge  til  Hjem¬ 
reisen,  og  Akademiet  anbefalede  da  gjerne  Vedkommende  til  den  kongelige 
Velgjørenhed. 

I  Forsamlingen  den  Ude  Marts  1765  bad  Saly  Præses  om  »at  han  for 
Fremtiden  af  Hs.  Mayst.  Kongen  naadigst  vilde  see  erholdet  og  fastsatt 
en  Summa  for  Pensionairernes  Reiser«  (o:  Hjemreiser),  hvilket  Moltke 

lovede. 

Udenfor  disse  Fonds  gav  Grev  Moltke  en  Fortegnelse  over 
de  Beløb,  som  Professorerne  og  Andre  aarlig  oppebar  af  Parti- 
culairkassen  som  Hof-Kunstnere,  nemlig: 


1.  Direktør  Saly .  1000  Rd. 

2.  Professor  le  Clerc . -  •  800  — 

3.  —  Preisler  .  600  — 

4.  —  Pilo .  500  — 

5.  -  Als  .  800  — 

6  —  Harsdorff .  400  — 

7.  Signetstikker  Aron  Jacobsen .  200  - 

8.  Miniaturmaler  Muller .  300  — 

9.  G.  E.  Rosenberg  (paa  Reise  i  Udlandet  som  Akademiets  Stipend.)  400  — 

10.  Miniaturmaler  C.  Høyer .  400  — 

11  Medaillør  Adzer . .  250  — 


Tilsammen .  .  .  5650  Rd. 


At  Akademiet  kun  boede  til  Leie  paa  Slottet  blev  det  for¬ 
resten  mindet  om  ved  Frederik  V’s  Jordefærd,  thi  da  Institutionen 
vilde  vise  sin  Stifter  den  sidste  Ære  ved  at  dekorere  Slottet,  fik 
det  den  Besked  hos  Præses  (Moltke),  at  »siden  Char lotten¬ 
borg  er  et  kongeligt  Slott,  saa  kan  ey  heller  nogen 
anden  end  Kongen  selv  der  lade  giøre  enten  Pry¬ 
delser  eller  Illumination.« 

Da  Sagen  var  saa  vidt  fremmet,  greb  den  unge  Kong  Chri¬ 
stian  Leiligheden  til  at  stadfæste  Fundatsen  af  1758,  og  efterat 
have  foræret  Akademiet  en  Samling  af  154  Tegninger  og  49 
Kobberstik  bestemte  han  da  tillige  i  den  trykte  »Con  fir  mation«, 
dateret  Frederiksberg  d.  25de  Septbr.  1767  (s ee  Bilag  1 1 1),  at  det  »i 
Steden  for,  som  hidtil  at  bekomme  paa  en  uvis  og  ubestemt  Maade 
de  Summer,  som  udfordredes  til  dets  Vedligeholdelse,«  for  Frem¬ 
tiden,  fra  1ste  Oktbr.  s.  A.  at  regne,  skulde  faae  udbetalt  af 
Particulairkassen  1250  Rd.  pr.  Kvartal  af  et  fast,  aarligt  Fond 
paa  5000  Rd.  til  fri  Disposition  i  dette  Øiemed.  Og  foruden 
denne  oprettede  han  nu  allernaadigst  et  andet  Fond  paa  6000  Rd. 
»til  Femten  vedvarende  Pensioner  for  Skildere,  Bild- 
huggere,  Architecter  og  Kaaberstikkere,  for  derved 
desmeere  at  befordre  disse  Kunsters  Floer  og  Op¬ 
komst,«  hvilke  15  Pensioner,  kvartalvis  udbetalte,  vilde  blive 
at  anvende  paa  følgende  Maade:  »a)  6  Pensioner  å  600  Rdl.  be¬ 
stemmes  til  Academiets  Officiales,  som  ere  Kunstnere,  og  som 
meest  have  viist  sig  meriterede«  (qva  Professor  skulde  Ingen  have 


75 


særlig  Ret  dertil,  efterdi  han  som  saadan  blev  honoreret  af  den 
første  Fond,  der  grundede  sig  paa  Fundatsen  af  1758);  b)  6  a 
300  Rdl.  til  de  af  Akademiets  Elever,  der,  efter  at  have  reist  i 
Udlandet  paa  dets  Stipendium,  optages  til  Medlemmer;  indtræde 
de  blandt  Officiales,  beholde  de  Pensionen  saa  længe,  indtil  en 
af  'de  høiere  paa  600  Rdl.  bliver  ledig;  c)  3  a  200  Rdl.  »for¬ 
nemmelig  til  Enker  af  de  Academiets  Officiales,  som  have  er¬ 
hvervet  meest  Rerømmelse.«  —  Tildelingen  af  disse  Pensioner 
skulle  skee  efter  Stemmeflerhed  i  Akademiets  Forsamlinger  og 
paafølgende  Indstilling  til  Kongen.  —  Endelig  oprettede  Con- 
firmationen  et  nyt  Embede  ved  Akademiet.  Dette  fik  en  K  a  s- 
serer  eller  » Tresorier «,  som  skulde  vælges  paa  3  Aar  blandt 
Officiales  ved  Majoritetsafstemning,  men  forresten  ingen  Løn 
nyde  for  sit  Arbejde.  Pengemidlerne  vilde  være  at  forvare  i  en 
Kasse,  lukket  »med  2de  Laase,  hvortil  Directeuren  skal  have 
den  ene  Nøgle,  og  Academiets  Tresorier  den  anden.«  —  En 
Rapport  om  Akademiets  Pengesager  og  øvrige  Forhold  for¬ 
ventedes  foredraget  for  Kongen  gjennem  Præses  ved  hvert  Aar- 
skifte.  Til  Kasserer  valgtes  i  December  (1767)  Professor  Wiede- 
welt. 

Hvad  Under,  at  Kunstakademiet  overfor  saa  megen  kongelig 
Omsorg  følte  sig  smigret  og  styrket. 

Ligeoverfor  Moltke  havde  Akademiet  ved  denne  Lejlighed 
dobbelt  Grund  til  at  være  taknemmelig;  thi  Præses  vidner  selv, 
at  hans  Modstander  ved  Hoffet,  General-Admiral  Danneskiold,  i 
Oktober  1767  søgte  »es  dahin  zu  bringen,  dasz  die  Mahler- 
Academie  von  Charlottenbourg  delogiret  und  dahingegen  die 
See-Cadetten  alldorten  einquartiret  werden  solten.  Wie  ich  dieses 
erfuhr,  liesz  ich  mich  bey  dem  Konig  melden,  und  stellte  jhm 
ernstlich  vor,  wie  sehr  es  seiner  Gloire  und  seinem  Versprechen 
entgegen  seyn  wiirde,  dasz,  da  er  die  Academie  so  neulich  auf 
eine  so  eclatante  Weyse  unter  seinen  konigl.  Scliutz  genommen, 
er  selbige  nun  der  Rede  nach  delogiren  und  eines  jhrer  grosten 
und  anseheligsten  Vorrechte  berauben  wolte.  Ihro  Majeståt 
lieszen  meine  Bitte  und  Vorstellung  bey  sich  Gehoi  finden,  und 
versicherten  mir,  wie  sie  die  Academie  in  jhrer  Besitzung 
schutzen,  und  keine  wiedriege  Vorstellung,  welche  jhnen  dieser- 
wegen  gemacht  werden,  wolten  bey  sich  Gehor  finden  laffen.« 

Udbetalingerne  gik  for  det  første  Fonds  Vedkommende 
glat  nok.  Af  »Pensions« -Annuet  (de  6000  Rdl.)  blev  der 

derimod  Intetsomhelst  præsteret,  og  da  Akademiet  fandt  dette 
noget  ubehageligt,  besluttede  det  i  en  under  Grev  Moltke’s 
Forsæde  den  30te  Marts  1768  afholdt  Plenarforsamling,  at  der 
af  de  ved  Maleren  Corn.  Høyer’s  for  tidlige,  men  forøvrigt  beret¬ 
tigede  Hjemkomst  fra  Studiereisen  sparede  400  Rdl.  skulde  til- 
staaes  Professor  Mandelberg  300  Rdl.  som  Medlems-Pension  og 
Pilo  100  Rdl  som  Tillæg  i  Lønning. —  I  samme  Møde  blev  det 
vedtaget,  at  Uddelingen  af  Præmier  til  Eleverne,  som  hidtil  var 
gaaet  for  sig  i  Forsamlingssalen,  herefterdags  skulde  skee  i 
den  store  Figursal  (Antiksalen). 

Koi't  efter,  den  6te  April,  aflagde  den  unge  Konge  et  Besøg 
i  Akademiet,  ledsaget  af  Moltke  og  andre  Herrer.  Direktør  Salg 
gav  selvfølgelig  sin  Velkomsthilsen  et  saa  nobelt  Udtryk,  som 
stemte  med  hans  franske  Personlighed.  Besøget  var  imidlertid 
at  opfatte  som  en  Afskedshilsen  fra  Majestætens  Side:  en  af  de 
nærmeste  Dage  skulde  han,  ledsaget  af  Bernstorff  og  et  glim¬ 
rende  Følge,  begive  sig  paa  en  længere  Udenlandsreise.  —  Den 
12te  April,  da  Konkurrencearbeiderne  for  Guldmedaillen  vare 
udstillede,  havde  Akademiet  den  Æie  at  see  Enkedi-onning  Juliane 
Marie  og  hendes  Søn,  Arveprinds  Frederik,  som  Gjæster  i  sine 
Lokaler;  og  i  Plenannødet  samme  Dag  meddelte  Salg,  at  han  i 
Egenskab  af  Direktør  havde  modtaget  kongelig  Bestalling  som 
virkelig  Justitsraad. 

I  henved  otte  Maaneder  nød  nu  Kongen  Vei'denslivets,  Kun¬ 
stens  og  den  industi'ielle  Vindskibeligheds  Tillokkelser  i  Neder¬ 
landene  og  England,  Fi-ankrig  og  Tyskland.  Da  saa  hans  Hjem¬ 
komst  meldtes  at  skulle  skee  ved  Nytaarstid  (1769),  besluttede 
man  i  Akademiet  at  høitideligholde  denne  Begivenhed  ved  i  de 
sidste  Dage  af  Januar  at  arrangere  en  efter  paiåsiske  Forbilleder 
saakaldet  Salon.  Dette  blev  Akademiets  første  egentlige 
Kunstudstilling.  I  Bogen  om  Udstillingerne  vil  dette  blive 
nærmere  behandlet. 

Saly  havde  havt  den  væsentligste  Del  i  denne  Salons  Til- 
bliven,  ligesom  han  ovei-hovedet  indtog  den  betydeligste  Stilling 
i  den  danske  Kunstnerstat,  baade  som  Mester  for  Kong  Fi’edei'ik 
V’s  Rytterstatue,  der  —  som  vi  vide,  bekostet  af  det  dansk¬ 
asiatiske  Compagni  —  endelig  var  bleven  opstillet  færdig  paa 
Amalienboi-g-Pladsen  i  August  1768,  og  i  Egenskab  af  Direktør 
og  F ranskmand.  Men  netop  paa  Grund  af  disse  sidste  Egen¬ 
skaber  begyndte  der  nu  at  yttre  sig  en  Stemning  imod  ham, 

udgaaende  fra  de  danske  Elementer  i  Professorgruppen.  Man 
var  uden  Tvivl  kjed  af  de  dominerende  Fremmede  og  længtes, 
ligesom  det  allerede  var  bleven  udtalt  i  1738,  efter  at  see  ind¬ 
fødte  Kunstnere  i  de  ledende  Stillinger.  Det  første  aabenbare 
Sammenstød  fandt  Sted  i  Juli  1770,  idet  Akademiet  forkastede 
Salys  Forslag,  der  kun  fandt  Støtte  hos  Moltke  og  Jardin,  at 
agreere  hans  unge  Landsmand,  Billedhuggeren  Rachette.  Man 
seer  hos  Thiele,  Meier  o.  fl.  denne  Sag  fremstillet  saaledes,  som 
om  Saly  her  havde  villet  begaae  et  Overgreb  imod  Lov  og  Ret. 

Men  hvis  man  ellers  kan  gaae  ind  paa  at  betragte  Rachette  (der 
i  1764  havde  vundet  den  store  Guldmedaille,  men  desuagtet  som 
Udlænding  ikke  kunde  faae  Adkomst  til  Reisestipendium  og 
saaledes  eiheller  kunde  blive  Agreeret  ad  denne  Vei)  som  en 
dygtig  Kunstner,  værdig  til  at  anbefales,  da  var  Retten  uimod¬ 
sigelig  paa  Salys  Side  og  ikke  paa  Professorernes,  der  spillede 
de  Fornærmedes  og  Protesterendes  Rolle.  Thi  det  bør  erindres, 
at  Fundatsen  af  1758,  Art.  15,  bestemte,  at  »alle  Udenlandske 
af  særdeles  Merite  og  Dygtighed,  og  hvad  Landsmænd  de  end 
maatte  være,  og  som  kunde  opholde  sig  i  vore  Stater,  maa  vorde 
antagne  til  Med-Lemmer  af  dette  Academie  og  derefter  nyde 
saavel  Embeder,  som  de  til  Embederne  hørende  Fortrin«. 

Den  egentlige  Storm  udbrød  dog  først  nogle  Aar  efter  og 
var  da  ikke  rettet  imod  Franskmanden,  men  imod  hele  den  ham 
underlagte  Institution. 

Livlægen  Struensee,  der  var  bleven  attacheret  Kongen  paa 
hans  Udenlandsreise,  fulgte  ogsaa  med  til  Danmark.  Velbegavet, 
belæst  og  rastløs  fremadhigende  i  sin  Tankegang,  forstod  han 
at  vedligeholde  og  ydermere  at  befæste  sin  Anseelse  hos  Monarken ; 
han  steg  efterhaanden  op  til  at  blive  Forelæser,  Etatsraad  og 
Konferentsraad  og  bragte  det  endog  i  Sept.  1770  dertd,  at  Første¬ 
ministeren  Bernstorff  blev  afskediget  og  han  selv  stillet  i  Spidsen 
for  Regeringen  —  en  Magtstilling,  som  yderligere  befæstedes  den 
27de  Dec.  ved  Statsraadets  Ophævelse  og  følgelig  samtlige  Mini¬ 
stres  Afskedigelse.  Blandt  disse  Ministre  var  Moltke,  der  alle¬ 
rede  den  8de  Dec.  ved  egenhændig  Skrivelse  af  Kongen  fik 
Afsked  uden  Pension.  Foruden  andre  betroede  Poster  mistede  y. 
han  sin  Værdighed  som  Præses  for  Kunstakademiet,  som  han 
havde  beklædt  i  henved  tyve  Aar,  og  Dette  maatte,  som  man 
vil  kunne  fatte,  ramme  ham  paa  det  Føleligste.  Det  var  Nyaars- 
aften,  da  Akademiet  fik  Meddelelsen  om,  at  Moltke  var  afsat. 

Man  havde  for  Skik  at  lykønske  Præses  to  Gange  om  Aaret, 
paa  hans  Fødselsdag  og  Nyaarsaften;  da  man  dennegang  lod 
forhøre,  om  han  vilde  modtage  Akademiets  Medlemmer,  fik  man 
til  Svar,  at  som  Ven  vilde  han  gjerne  modtage  dem,  men  ikke 
længere  som  Præses,  da  Kongen  havde  frataget  ham  alle  hans 
Embeder*).  Denne  Meddelelse  var  et  daarligt  Varsel  for  det 
nye  Aar  (1771),  og  dette  skulde  da  ogsaa  blive  det  mest  bevægede 
for  Akademiet  i  det  18de  Aarhundrede. 

Akademiets  Stilling  blev  nu  saa  truet,  at  der  allerede  i 
Mødet  den  7de  Jan.  1771  gik  Rygter  om,  at  det  skulde  ophæves. 
Alligevel  gav  man  sig  til  at  drøfte  det  Spørgsmaal,  om  der  efter 
den  oprindelige  Bestemmelse  vilde  kunne  tilveiebringes  en  ny 
Udstilling  det  Aar,  men  kom  til  det  Resultat,  at  der  umuligt 
vilde  kunne  samles  Arbeider  nok  dertil. 

Man  faaer  af  Dette  et  Indblik  i,  hvorledes  Kunstakademiet 
allerede  drev  om  for  Lunernes  Vinde;  og  snart  skulde  Kronen 
blive  sat  paa  Værket,  men  dog  sandtnok  for  atter  paa  en  Vis 
at  gjøre  Tilstanden  varig.  Det  gjaldt  for  Kongen,  hvis  store 
Reise  efter  Sigende  havde  slugt  4 — 500000  Rdlr.  Courant  (2 ljt 
Millioner  Kroner  efter  Nutidsregning),  og  hvem  Fædrenearven 
»Marmorkirken«  i  sin  ufuldendte  Tilstand  stod  i  c.  3  Miil.  Kr., 
om  paa  alle  Maader  at  indføre  Besparelser  i  Stats-  og  Hofhus¬ 
holdningen.  Da  Kabinettet  derfor  den  21  Januar,  to  Uger  efter 
den  i  Akademiet  stedfundne  Forhandling  angaaende  en  Salon, 
udbad  sig  Oplysning  om  Stiftelsens  økonomiske  Vilkaar  og 
herpaa  erholdt  en  ligesaa  koncis  som  sanddru  Fremstilling,  gav 
denne  Monarken  Anledning  til  at  tilstille  Akademiet  følgende 
mindeværdige  Ordre  af  16de  Februar  1771: 

»Da  Ich  alle  iiberflussige  Ausgaben  in  Zukunft  eingeschrånkt 
»wissen  will;  Also  sollen  auch  die  15  Pensionen,  welche  der 
»Maler-  Bildhauer-  und  Bau-Academie,  vermoge  des  Ilten  und 
»der  dahin  gehorenden  folgenden  Articule,  der  ihr  unter  dem 
»25sten  September  1767  ertheilten  Confirmation  ihrer  Privilegien 
»zugestanden,  bis  jetzo  aber  noch  nicht  bezahlt  worden,  hie- 
,  »durch  aufgehoben  und  also  gåntzlich  abolieret  an- 
»gesehen  und  betrachtet  werden.  Die  Professores  Pilo 
»und  Mandelberg  geniessen  indessen  fernerhin  die  darauf  schon 


*)  Molke,  der  dog  fik  Pension  1773,  døde  først  1792.  Bernstorff,  der  døde 
1772,  var,  som  anført,  ingensinde  knyttet  direkte  til  Akademiet. 

»erhaltenen  100  und  300  Rthlr.,  doch  so,  dass  solche  nach  ihrem 
»Abgange  wieder  zuruck  fallen«. 

Saaledes  svandt  med  eet  Slag  den  korte  Herlighed,  Pensions- 
Fondet  paa  de  6000  Rdlr.,  hvoraf  Medlemmerne  og  deres  even¬ 
tuelle  Enker  havde  lovet  sig  saa  Meget.  Men  ogsaa  det  andet 
Fond,  der  som  »bestandigt«  skulde  holde  Akademiet  selv  paa 
Fode,  skulde  snart  blive  beklippet. 

Den  urolige  Struensee  havde  nemlig  foruden  meget  Andet  i 
Stat  og  Kirke  ogsaa  udsøgt  sig  Kunstakademiet  til  Gjenstand  for 
sin  Omstøbningspolitik.  Der  er  fra  hine  Dage  bevaret  et  Akt¬ 
stykke*),  der  ved  sin  vistnok  over  al  Tvivl  hævede  Authenticitet 
kaster  et  godt  Lys  over  hans  Anskuelser  om  en  saadan  Kunst¬ 
anstalt,  særlig  i  dens  Forhold  til  dansk  Nationalitet. 

»L’Academie,«  siges  der  her,  »est  utile  å  1  Etat  et  aux  Fi- 
nances  du  Roi,  aux  dernieres,  parcequ’elle  forme  des  artistes  dans 
la  nation,  qui  seront  moins  chers  que  les  Etrangers,  å  1  Etat, 
parceque  les  éléves  qui  n’arrivent  point  å  1  excellence,  répandent 
dans  les  differens  métiers  et  fabriques  l’agrément  et  le  gout,  sur-  / 

tout  si  å  l’avenir  on  dirige  leurs  études  vers  ce  but . Il 

n’est  guéres  probable,  qu’il  y  aura  jamais  å  la  fois  douze  arti¬ 
stes  éminens  dans  ce  pays,  et  ils  seroient  de  trop.  Le  Roi  peut 
toujours  recompenser  les  artistes,  seion  qu  il  le  jugeia  piopos, 

et  pourvoir  aux  besoins  des  veuves« .  . 

I  Overensstemmelse  med  disse  Grundtræk  til  en  ny  Ordning 
udgik  der,  selvsamme  Dag  som  den  ovenstaaende  Resolution 
faldt,  den  16de  Febr.  1771**),  Befaling  til  Professorerne  Pilo, 
Harsdorff  og  Wiedewelt,  altsaa  En  for  hvert  af  Hovedfagene  i 
Kunsten,  til  i  Forening  med  Professoren  i  Anatomi,  kgl.  Liv- 
medikus  Berger  og  en  Akademiet  fjerntstaaende,  men  ved  sin 


*)  Aftrykt  helt  i  Thiele’s  Skrift  om  Kunstakademiet  og  Heststatuen,  S. 

:*)  Thiele  og  F.  J.  Meier  (>J.  Wiedewelt«  S.  88)  have  16de  Fe  r.  ,  men 
denne  Angivelse  holder  ikke  Stik,  efterdi  Struensee,  i  hvem  Alle  see  Op¬ 
havsmanden  til  hint  Skridt,  paa  den  Tid  endnu  ikke  var  traadt  direkte 
op  i  Kongens  Raad  som  Reformator.  Wiedewelt  selv  (Hovedbindet  . 
N.  192,  S.  466  paa  Universitetsbibliotheket)  og  J.  K  Høst  tiuensee  o 
hans  Ministerium  I  S.  133)  sætte  netop  Kommissionens  Udnævnelse  i 
1771,  Naar  Thiele  i  sit  ovenfor  anførte  Skrift,  S.  152,  fortæ  er,  a 
»hverken  var  givet  Akademiet  eller  Nogen  fra  Akademiet  Leilighe  ti  a 
udtale  sig«,  da  er  denne  Yttring  altfor  overraskende  til  ikke  at  væk  e 
Tvivl. 

Dannelse  og  tillige  ved  sin  tidligere  Stilling  til  Bernstorff  og  sin 
nærværende  som  Meddirektør  i  Generalpostamtet  vel  anseet 
Mand,  Legationsraad  H.  P.  Sturz*),  at  træde  sammen  som 
Kommission  for  at  udtænke  en  ny  Fundats  for  Akademiet. 
Ordren  gik  ud  paa  at  faae  følgende  Spørgsmaal  tagne  under 
Overveielse: 

»1)  Wie  in  Zukunft  die  Akademie  durch  einen  aus  ihren 
Mitteln  fiir  eine  bestimmte  Zeit  zu  wåhlenden  Director  verwaltet 
werden  konne,  indeni  Ihre  K.  M.  die  Stelle  eines  Pråsidenten 
eingehen  zu  lassen,  nicht  wieder  zu  besetzen,  vor  gut  befinden. 

2)  Da  nur  wenige  Schiller  der  Academie  es  in  den  Kunsten 
zur  Vortrefflichkeit  bringen,  und  ihre  K.  M.  dessen  zum  Haupt- 
Entzweck  aller  Ihrer  Anstalten  sehen,  so  soli  diese  Commission 
einen  Plan  entwerfen.  wie  eine  Anzahl  junger  Leute  zu  der  Art 
von  Zeichnung  angewiesen  werden  mogen,  welche  den  bildenden 
Handwerkern,  Fabrikanten  niitzlich  und  nothwendig  ist. 

3)  Ob  nicht  an  der  jåhrlichen  Ausgabe  von  5000  Rthl.  noch 
etwas  fiiglich  konne  ersparet  werden  (und  wenigstens  alle  Prae- 
mien  und  Pensionen  fiir  Kunstler  und  ihre  Witwen  davon  konne 
abgehalten  werden,  zumahl  da  Ihre  Majest.  wollen,  dass  nur 
junge  Leute  von  ganz  vorziiglichen  Talenten  kunftig  reisen,  und 

x  also  die  grossten  Preise  seltener,  als  bisher  gescliehen,  ausgetheilt 
werden  sollen. 

4)  Ueber  alles,  was  etwa  in  der  itzigen  Einrichtung  mit 
Nutzen  konne  veråndert  oder  derselben  hinzugefiiget  werden.« 

Kommissionens  Arbeide  stod  paa  i  et  Fjerdingaar,  og  da 
det  var  tilendebragt,  havde  Struensee  bemægtiget  sig  Enevælden 
i  Landet  og  udstedte  nu  uden  Medvirkning  fra  Kongens  Side 
den  ene  Kabinetsordre  efter  den  anden,  og  deriblandt  det  for 
Akademiet  vigtige  Reskript  af  6te  August  s.  A.,  hvori  bestemtes, 
at  Kunstakademiet  til  sine  aarlige  Fornødenheder  og  Lønninger 
for  Fremtiden  havde  at  lade  sig  nøie  med  4000  Rdl. 
(i  Stedet  for  de  oprindelige  5000)  af  Generalzahlkassen,  med 
hvilken  Kongens  Particulairkasse,  som  Akademiet  før  havde  sine 
Indtægter  fra,  nylig  var  bleven  slaaet  sammen. 

Fundatsen**),  eller  som  den  blev  kaldt,  Reglementet  af 

*)  Sturz,  Kommissionens  Sekretær  og  Tilhænger  af  de  nye  Magthavere,  fik 

efter  Salys  Afsked  fra  Akademiet  (Juli  1771)  dennes  Bolig  paa  Charlotten- 

boi'g,  men  beholdt  den  kun  det  halve  Aar  til  Struensees  Fald. 

**)  Fundatsen  findes  i  sin  Helhed  i  Bilag  IV. 

21de  Juni  1771,  Akademiets  Grundlov,  udfærdiget  af  Kongen 
paa  Hørsholm,  var  bleven  til  under  den  bestemte  Forudsætning, 
at  Akademiet  ikke  længere  skulde  have  Noget  med  en  kongelig 
Repræsentation  at  gjøre;  men  under  Udarbeidelsen  var  der  — 
man  forklare  Fremkomsten,  hvorledes  man  vil  —  udkommet  et 
lille  halvt  Arks  Flyveskrift:  »Zwey  Briefe  iiber  die  Akademie 
der  Ktinste«,  der  under  Anonymitetens  Skjul  (med  Kommis¬ 
sionens  Medlem  Sturz  til  Forfatter)  paaviste  Kunstakademiets 
Betydning  baade  for  Staten  og  i  og  for  sig. 

Reglementet,  der,  som  det  sees,  bestaaer  af  5  Afdelinger  (til¬ 
sammen  30  Artikler)  slutter  med  de  Ord:  »Som  nu  dette  Regle¬ 
ment  indeholder  alle  de  Forskrifter,  som  for  Eftertiiden  skal 
tiene  Academiet  til  Rettesnor  ved  sammes  Forvaltning;  Saa 
bliver  alle  forhen  værende  Anordninger,  dette  Academie  betræf¬ 
fende,  hermed  samtlig  ophævede.«  Af  dets  Indhold,  som  i 
mange  Punkter  stemmer  overens  med  den  Fundats,  det  erklærer 
at  skulle  afløse,  ville  vi  her  fremstille  det  Hovedsagelige  og  mere 
eller  mindre  Nye. 

Det  Første,  der  falder  i  Øinene,  er,  som  nys  antydet,  at 
P  ræ  se  s  værdigheden  er  bleven  afskaffet;  Direktøren,  valgt 
ved  Stemmeflerhed  paa  to  Aar,  skulde  herefter  danne  Mellem¬ 
leddet  mellem  den  høieste  Styrelse  og  Akademiet.  Alt,  hvad  der 
hed  Olde-Direktør,  Olde-Rektor,  Rektorer  og  Akademi-Raader 
vedkjendte  man  sig  ikke  længer.  Professorernes  Antal  blev  fast¬ 
sat  til  fem  for  Modelskolen,  hvilke  skulde  tages  blandt  Historie¬ 
malerne  (eller  eventuelt  Portrætmalerne  og  Kobberstikkerne)  og 
Billedhuggerne,  desuden  to  i  Bygningsskolen,  tagne  blandt  Arki¬ 
tekterne,  samt  en  i  Anatomi  og  en  i  Geometri.  Blandt  de  syv  først¬ 
nævnte  Professorer  vælges  Direktøren,  der  samtidig  maa  varetage 
sin  Professorgjerning  i  Skolen.  Af  Informatorerne,  hvis  Under¬ 
visningstid  bestemtes  til  5 — 7  om  Eftermiddagen,  og  som  skulde 
vælges  »fornemmelig  blandt  Medlemmer  og  unge  Kunstnere,  som 
Academiet  har  opdragen,  prøvet  og  befunden  dygtige«,  blev  der 
indrømmet  Frihaandstegningen  tre  og  Bygningskunstens  Elemen¬ 
ter  en.  Sekretæren  maatte  gjerne  være  Kunstner  og  skulde 
ialfald  være  Kjender  af  Kunst.  En  for  to  Aar  ad  Gangen  blandt 
Professorerne  valgt  Kasserer  og  endelig  en  Forvalter  bibeholdtes. 
Foruden  de  nævnte  Embedsmænd  skulde  Akademiet  i  sin  Midte 
tælle  et  ubegrændset  Antal  ordentlige  Kunstmedlemmer,  endvidere 
otte  i  Kjøbenhavn  bosatte  og  et  ubestemt  Antal  andetsteds  (ogsaa  i 

Udlandet)  boende  Æresmedlemmer.  Til  sine  samtlige  Lokaler 
havde  Akademiet  ogsaa  for  Fremtiden  Charlottenborg  til  Raa- 
dighed.  —  Med  Hensyn  til  Professorernes  Hverv,  om  Møder, 
Afstemninger  og  Medlems-Optagelse  blev  de  ældre  Regler  væsenlig 
staaende  ved  Magt.  —  Artikel  4  i  Afdeling  II  bestemmer,  at  »i 
Forsamlings  Stuen  skal  alle  Academiets  Documenter,  Pi-otocoller 
og  Brevskaber,  forvares  og  indelukkes«  —  og  Art.  6:  »Academiet 
skal,  ved  hvert  Aars  Begyndelse,  indsende  til  Vores  Rente- 
Kammer  en  Hoved-Beretning  om  dets  Oeconomiske  Forvaltning, 
og  Cassens  Tilstand«.  —  Skolevæsenet  danner  Hovedafdelingen 
(III)  i  Reglementet.  Artikel  1  lyder  saaledes:  »Alle  Vore  Under- 
saattere  skal  være  berettigede  til,  Uden  Betaling,  at  lade  sig 
underviise  paa  Academiet,  og,  saalænge  Rummet  i  Skolerne  det 
tillader,  maa  ikke  nogen,  af  hvad  Starid  han  og  være  maatte, 
afviises.  —  Paa  det  og  den  gode  Smag,  og  de  rigtige  Grundsæt¬ 
ninger  i  Tegning,  ikke  alleene  iblandt  Konstnere,  men  endog 
iblandt  Haand  værkerne,  som  udkræve  Kundskab  i  Tegning, 
kunde  vorde  udbredet,  ville  Vi,  at  alle  i  Vores  Kongelig  Resi- 
dentz-Stad  værende  Professionister  og  Haandværkere,  som  ikke 
kand  undvære  Tegning,  skal  tilholde  deres  Lærlinge  flittig  at 
besøge  Academiet.«  —  Om  Indladelses-Billet,  Skolerne  og  Sølv- 
medaille-Konkurser  gjælde  de  tidligere  Regler.  Derimod  skal 
der  herefter  kun  hvert  2 det  Aar  konkurreres  for  Guld- 
medailler  *)  (af  Indfødte  saavelsom  af  Fremmede),  og  det  saa¬ 
ledes,  at  Begyndelsen  (Skizzetegningen)  sker  den  1ste  Juni,  og 
Malerne,  Billedhuggerne  og  Arkitekterne  have  deres  Stykker 
fuldførte  inden  to  Maaneder,  Kobberstikkerne  inden  sex.  De  bedste 
af  Arbeiderne  blive  —  ligesom  hidtil  —  at  udstille  offentlig, 
hvorefter  de  bedømmes  af  Akademiet  i  den  paafølgende  For¬ 
samling,  og  hvis  der  bliver  tilkjendt  dem  Præmie,  uddeles  denne 
af  Direktøren  den  31te  Marts  næste  Aar,  og  Arbeiderne  forblive 
i  Akademiet  som  dettes  Ejendom.  »Alle  de,  som  have  vunden 
den  store  Priis,  skal,  dersom  de  ikke-  ville  tabe  det  Haab,  at 
reyse,  Maanedlig,  i  Fald  de  ere  nærværende,  teigne  eller  mo¬ 
dellere  en  Figur  efter  Modellen,  og  Aarligen  lade  Academiet  see 
et  Stykke  af  deres  Arbeyde,  samt  fremdeeles  holde  sig  til  Pro- 


*)  Der  kunde  kun  uddeles  een  i  hvert  af  de  4  Kunstfag.  Følgelig  bortfaldt 
den  >lille  Guldpræmie*,  men  den  blev  dog  snart  igjen  indført  ved  Akade¬ 
miets  Indstilling  med  kongelig  Approbation  af  8  Aug.  1773. 

fessorerne  af  den  Konst,  som  de  øver,  og  føre  sig  deres  Under¬ 
visning  til  Nytte«.  Om  Reisende  (alle  kun  Indfødte)  gjælder 
det,  at  der  aldrig  maa  være  mere  end  to  udenlands  paa  een  Gang, 
og  at  disse  skiftevis  skulle  være  Historiemalere,  Billedhuggere 
og  Arkitekter  (Hver  med  en  Reisetid  paa  sex  Aar)  eller  Portræt- 
malere  og  Kobberstikkere  eller  andre  Kunstnere  end  de  allerede 
nævnte  (med  en  Reisetid  for  Enhver  paa  kun  tre  Aar)  og  de 
skulle  hjemsende  Arbeider,  udførte  paa  Reisen.  —  Betydningsfuld 
og  ny  er  følgende  Bestemmelse:  »Vores  Billed-Gallerie  paa  Chri¬ 
stiansborg  skal  for  alle  unge  Konstnere,  som  enten  have  vundet 
den  store  Priis,  eller  en  stor  Sølv-Medaille  i  Modell-Skolen,  fra 
1ste  Maji  til  sidste  Septembris,  hvert  Aar  alle  Dage  i  Ugen,  Søn¬ 
dag  og  Hellige  Dage  undtagen,  staae  aaben  fra  om  Morgenen 
Kl.  8  til  1,  og  være  dennem  tilladt,  efter  de  derudi  befmdtlige 
Malerier,  at  øve  sig.  —  Til  den  Ende  have  De  at  forsiune  sig 
med  en  Billet  fra  Directeuren,  og  dermed  at  melde  sig  hos 
Konstkammer-Forvalteren.«  —  Afdeling  IV  angaaer  »Akademiets 
Frieheder  og  Rettigheder«,  og  heri  udvikles  det,  a)  at  der  ved 
Besættelsen  af  enhver  Post  i  Staten,  »hvortil  udfordres  Kund¬ 
skab  og  Indseende  i  Konsterne«,  skal  fremlægges  Attest  fra  eller 
gjøres  Forespørgsel  hos  Akademiet,  —  b)  at  enhver  Kunstner 
uhindret  skal  kunne  praktisere  i  sit  Fag  i  Kongens  Riger  og 
Lande,  forsaavidt  som  han  har  Dueligheds-Attest  fra  Akademiet, 
—  c)  at  (Artikel  3):  »Til  saa  meget  desmeere  at  befordre  den  gode 
Smag«,  skulle  Alle,  der  ville  nedsætte  sig  i  Kjøbenhavn  som 
Mester  i  en  af  de  Professioner  eller  Haandværk,  hvortil  der 
behøves  Tegning,  »forelegge  Academiet  Ridset  af  deres  Mester- 
Stykke,  og  endelig  Mester-Stykket  selv  til  Approbation,  som 
skriftlig  og  uden  Betaling  af  Academiet  skal  meddeeles  dem  og 
derhen  sees,  at  nyttige  og  ingen  kostbare  Stykker  bliver  for¬ 
færdigede«;  —  d)  at  endelig  Akademiets  Artister*),  ligesom 
hidtil,  overalt  i  Rigerne  have  Ret  til  at  di'ive  Profession,  Hver  i 
sit  Fag,  uden  at  gjøi'e  Mesterstykke,  men  blot  tage  Borgerskab. 

Det  var  en  tung  Pligt  for  Akademiet  at  maatte  skride  til 
Gjennemførelsen  af  den  saaledes  paabudte  Ordning  under  Om¬ 
stændigheder  som  hine,  der  vare  gaaede  forud :  Inddragelse  for 
bestandig  af  »Pensions »fondet  paa  6000  Rdl.  og  Nedsættelse  af 
det  andet  til  4000  Rdl.  aarlig.  Herved  blev  enhver  Udsigt  til  at 


*)  De  Elever,  der  havde  vundet  Guldmedaille. 


6* 


84 


forbedre  de  allerede  i  Forvejen  usle  økonomiske  Kaar  afskaaren 
for  Alle;  og  det  er  ikke  til  at  undres  over,  at  Direktøren,  Saly, 
nu  foretrak  helt  at  give  Slip  paa  sin  Stilling,  inden  Reductionen 
traadte  i  Kraft  (den  6  August);  det  skete  ved  en  Skrivelse  af 
15de  Juli  1771.  Af  hans  Landsmænd  ved  Akademiet  var  den 
gamle  le  Clerc  død  i  Marts  i  sit  83de  Aar,  og  N.  H.  Jardin  op¬ 
gav  ganske  kort  efter  sit  Professorat,  for  senere  at  vende  til¬ 
bage  til  Frankrig*). 

I  Salys  Sted  valgte  Akademiet  den  17de  Juli  Professor 
C.  G.  Pilo  til  Direktør,  og  Kongen  stadfæstede  Valget.  De  hid¬ 
tilværende  Embeds-  og  Bestillingsmænd  bibeholdt  deres  Funk¬ 
tionel',  dog  at  C.  F.  Harsdorff,  som  1766  var  bleven  valgt  til 
Professor  i  Perspektiv,  strax  fik  Professoratet  i  Arkitektur**), 
og  Billedhugger  A.  Weidenhaupt  indtraadte  i  Bergers  Sted  som 
Professor  i  Anatomi. 

Pilo,  den  svenskfødte  Kunstner,  havde  jo  som  Lærer  været 
knyttet  til  Stiftelsen  lige  siden  den,  omdannet  paany,  begyndte 
paa  Christiansborg;  og  der  er  ingen  Grund  til  at  tvivle  om  hans 
Villie  til  at  udrette  det  bedste.  Vanskelighederne  ved  at  styre 
Kunstanstalten  viste  sig  for  Pilo  neppe  ringere  end  for  Saly, 
thi  den  nationale  Stemning  reiste  sig  ogsaa  lidt  efter  lidt  imod 
ham;  det  var  jo  en  Tid,  hvor  det  blev  en  Betingelse  at  have 
Indfødsret  for  at  blive  Embedsmand.  Men  det  kan  være,  at  Pilo 
bedre  end  Saly  sympathiserede  med  Haandværkernes  Uddan¬ 
nelse  i  den  nu  foreskrevne  Retning,  og  i  saaFald  har  han  staaet 
ved  Wiedewelts  Side,  der  aabenbart  —  som  man  bl.  A.  kan  see 
af  en  Promemoria  fra  ham  til  »Hs.  Høy-Grevl.  Exe.«,  vistnok 
J.  H.  E.  Bernstorff,  af  Decbr.  1764 —  satte  Pris  paa  at  see  Pro¬ 
fessionister  søge  en  Forbundsfælle  i  Kunsten.  Af  fremragende 
Vigtighed  var  det  imidlertid  for  Akademiet  i  sin  nu  saa  mislige 
Forfatning  at  have  en  Talsmand  ved  Hoffet,  men  her  var  Stem¬ 
ningen  for  den  nye  Direktør  mindre  velvillig,  skjøndt  han  havde 


*)  Jardin  døde  i  Paris  1799  som  kongl.  Arkitekt.  Saly  blev  i  Kjøbenhavn 
indtil  Juli  1774  og  døde  2  Aar  efter,  ligeledes  i  den  franske  Hovedstad. 

**)  I  Dresdens  Akademies  Historie  findes  Antydninger,  der  ligesom  vise  hen  til, 
at  man  der,  da  man  i  Midten  af  18de  Aarh.  søgte  en  Professor  i  Byg¬ 
ningskunst,  har  seet  hen  til  Kjøbenhavn.  Endelsen  af  Navnet  tyder  paa 
Harsdorff.  Have  de  ledende  Mænd  lært  Harsdorff  at  kjende  paa  hans 
Reise? 

været  Kongens  Lærer  i  Tegning.  Han  forsøgte  vel  at  vinde 
Sti uensee’s  Gunst:  den  19de  August  blev  Denne  tilligemed  Sturz, 
Berger  (Kongens  Livlæge)  og  den  uundgaaelige  Grev  Brandt 
samt  C.  A.  Struensee  og  Hofmtendant  Wegener  »enstemmig« 
optagne  til  Æresmedlemmer.  Akademiet  fik  dog  for  de  Flestes 
Vedkommende  ingen  anden  Glæde  end  Æren  af  Udnævnelsen, 
og  Struenseerne  og  Brandt  kom  forøvrigt  aldrig  i  Besiddelse  af 
deres  akademiske  Diplomer.  Men  slog  Pilos  Beregning  end 
Klik  her,  saa  har  han  dog  Krav  paa  at  mindes  som  Direktør, 
ialfald  forsaavidt  som  han  senere  satte  sig  imod  Eichstedts,  Hof¬ 
revolutionens  Leders  Plan,  at  Charlottenborg  skulde  gjøres  til 
Kommandantbolig  *). 

Da  Aaret  1772  oprandt,  sporedes  der  Tegn  til,  at  Struensees 
Herredømme  havde  bestaaet  sin  længste  Tid.  Enkedronning 
Juliane  Marie  og  hendes  Søn,  Arveprinds  Frederik,  havde  lagt 
deres  Plan  til  at  styrte  Usurpatoren  og  naaede,  som  bekjendt, 
at  iværksætte  den  Natten  til  den  17de  Januar,  lige  efter  et  Hof¬ 
bal.  Den  sindssvage  Konge  vedblev  for  Syns  Skyld  at  føre 
Regeringen,  men  Hovedet  for  Statsraadet  blev  den  19aai-ige  Arve¬ 
prinds,  rigtignok  under  Kontrol  af  sin  Moder  og  sin  tidligere 
Lærer  og  Kabinetssekretær  Ove  Guldberg,  der  forfremmedes  til 
Statsminister. 

Hvorvidt  Juliane  Marie  og  hendes  Søn  have  næret  en  dybere 
Kjærlighed  til  de  skjønne  Kunster,  maa  man  overlade  Andre 
at  afgjøre.  Her  skal  —  bortseet  fra  den  Passion,  som  saa  godt 
som  hele  Kongefamilien  tidligere  havde  havt  for  Kunstdreining 
under  Lor.  Spenglers  Veiledning  —  kun  gjøres  opmærksom  paa,  at 
Dronningen  senere  i  Tiden  blandt  en  Række  Opdragelsesregler 
noterer:  »Vi  har  et  Konst-Academie;  det  er  anstændigt  at  have 
Konster;  og  vi  have  ledet  vores  hen  til  at  danne  og[saa]  gode  Haand- 
værkere,  og  det  (er)  sær  vigtigt«.  Hvad  Arveprindsen  angaaer, 
saa  gav  han  sig  i  ethvert  Fald  af  med  at  male,  og  Kunstakade¬ 
miet  modtog  senere  et  lille  Billede  af  ham:  »Den  hellige  Familie 


*)  Skal  denne  Sag  henføres  til  Nyaarstid  1771 — 72,  da  General  Gude  efter 
Struensees  Ordre  afløste  Oberst  Sames  som  Kommandant  i  Kjøbenhavn? 
Eller  skulde  det,  som  Thure  Wennberg  antyder  i  sin  Mindetale  over  Pilo, 
virkelig  være  Regeringen  under  Arveprinds  Frederik,  der  efter  den  store 
Statsbegivenhed  i  Januar  har  pønset  paa  at  foretage  dette  Indgreb  i  Aka¬ 
demiets  Forhold? 

paa  Flugten  til  Ægypten  i  landskabelig  Omgivelse«,  hvilket 
Akademiets  Medlemmer  endog  betragtede  som  hans  Receptions¬ 
stykke. 

Da  nu  Prindsen  tillige  indtog  en  saa  fremragende  Plads  i 
Statsstyrelsen,  er  det  let  at  fatte,  at  Akademiet  med  Glæde  gav 
sit  Ja  til  det  af  Direktøren,  Pilo,  den  24de  Febr.  1772  stillede 
Forslag,  at  bede  Kongen  skjænke  det  sin  Halvbroder  til  Præses, 
uagtet  denne  Værdigked  var  bleven  ophævet  i  1771.  Udnævnel¬ 
sen  fandt  ogsaa  Sted  d.  29de  Febr.  1772  og  blev  sikkert  af 
Enhver  hilst  som  et  Varsel  om  lysere  Tider  for  Læreanstalten 
og  dens  Kunstnersamfund. 

Der  gik  imidlertid  den  ene  Maaned  efter  den  anden,  uden 
at  der  øinedes  nogen  hjælpende  Haand;  man  fik  stadig  Anvis¬ 
ning  paa  Fremtiden.  Dertil  kom,  at  Hoffets  Uvillie  imod  Direk¬ 
tøren  snarere  tiltog  end  aftog.  Dette  vidste  Pilo  selv  og  synes 
endog  at  have  fremskyndet  sit  Fald  ved  at  undlade  at  holde  en 
Velkomsttale  til  Arveprindsen,  da  Denne  for  første  Gang  besøgte 
Akademiet  som  dets  Præses.  Den  Ilte  Sept.  s.  A.  ansøgte  han 
om  sin  Afsked  som  Direktør  og  Professor  og  fik  den  øieblikkelig 
med  300  Rd.  i  Pension. 

Peder  Als  menes  at  have  bidraget  til  at  styrte  Pilo,  støttet 
af  Guldberg  og  Schumacher.  At  Gustav  III  af  Sverrig  udnævnte 
ham  til  Ridder,  og  at  han  som  saadan  aflagde  Ed  til  en  fremmed 
Fyrste  og  ikke  strax  adlød  Refalingen  at  indsende  en  Afskrift  af 
Eden  til  Arveprindsen,  førte  til  forskjellige  ny  Ordrer,  som  Pilo 
ikke  strax  efterkom,  hvorfor  han  d.  17de  Sept.  1772  fik  Befaling 
til  inden  tre  Uger  at  forlade  Landet,  en  Behandling,  som 
Gustav  III  kritiserer  meget  skarpt  i  Breve  til  den  svenske  Ge¬ 
sandt,  Sprengporten,  i  Kjøbenhavp.  Pilo  tog  tilbage  til  Sverrig, 
blev  i  1781  Direktør  for  Kunstakademiet  i  Stockholm  og  døde  i 
denne  Stilling  den  2den  Marts  1793. 

Til  Pilos  Eftermand  i  Direktoratet  i  Kjøbenhavn  valgte  Aka¬ 
demiet  i  Mødet  den  5te  Oktober  Professor  Wiedewelt,  og  Denne 
blev  som  Kasserer  i  Januar  1773  afløst  af  Harsdorff. 

Den  nye  Ornamentskole,  som  man  havde  maattet  oprette 
i  Henhold  til  Bestemmelserne  i  Reglementet  af  1771  om  Haand- 
værkeres  Adgang  til  fyldigere  Specialundervisning  i  Akademiet, 
og  som  var  bleven  aabnet  for  dem  den  12te  Okt.  s.  A.,  betrag¬ 
tedes  af  Arveprindsen  med  store  Forventninger  og  blev  hans 
stadige  Kjæledægge.  Der  var  heller  ikke  Mangel  paa  ny  Elever 


87 


fra  Laugene,  ja,  man  indsaae  efter  nogen  Tids  Forløb,  at  Skolen 
trængte  til  at  udvides  med  Hensyn  til  Læregangen.  Kun  skor¬ 
tede  det  paa  Plads  i  Akademiet  med  dets  snart  henved  halv¬ 
fjerde  hundrede  unge  Mennesker.  Dette  føltes  bl.  a.  senere  paa 
Aaret  1773,  da  man  af  Mangel  paa  en  bekvem  Sal  maatte  op¬ 
give  Tanken  om  at  faae  en  Salon  istand.  Men  tydeligst  fremtræder 
det  i  et  privat  Promemoria  af  28de  April  1774  fra  Wiedewelt 
til  Arveprindsen.  Direktøren  klager  her  over,  at  Akademiet  med 
de  det  tillagte  4000  Rdl.  om  Aaret  nu  har  en  Gjæld  paa  467  Rdl., 
og  fortsætter  saaledes  om  Lokaliteterne:  »For  nærværende  Tid 
»er  Charlottenboi-g  Slot  occuperet  med  Academiet  og  dets  Skoler 
»og  Konstnere,  og  er  intet  fremmet  derinde,  undtagen  a)  Lotte- 
»riet,  som  trækkes,  b)  Professor  Ascanius,  som  har  et  Hjørne  i 
»3die  Etage*)  c)  Mr.  Chenebras,  som  er  i  Faveur  af  Saly,  d) 
»Gazotti,  som  har  2de  smaa  Kamre  i  3die  Etage,  e)  det  Lærde 
»Selskab,  som  har  2de  Værelser  til  Magazin**),  f)  adskillige  af 
»Kielderne.  For  nærværende  Tiid  er  ikkun  ledig  forhen  værende, 
»afdøde  Konst-Forvalter  Morels  Værelser  i  3die  Etage.  — 
»For  at  indrette  Academiet  som  det  sig  burde,  vilde  Lotterie- 
»Salen  være  høyst  fornøden  til  at  anlegge  1)  den  nye  Ornament- 
» Skole,  2)  til  et  Expositions-Værelse  og  3)  til  at  udvide  Biblio- 
»thequet.  —  Ornament-Skolen  behøves  at  være  rommelig,  dertil 
»er  fornøden  en  Deel  Modeller  af  Antique  Ornamenter,  Archi- 
»tektoniske  Capitæler.  —  Efter  Kongel.  Befaling  occuperer  Pro- 
»fessor  Als  Academiets  store  [Figur-]  Sal  til  Verckstæd,  hvilcken, 
»skiønt  han  samme  maae  udrømme  ved  Academiets  Concour- 
»ser  [hvert  2det  Aar  med  ulige  Tal]  og  Solennitæter,  saa  hindres 
»dog  Academiet  derved  dens  rette  Brug.  Der  findes  Leylighed 
»at  afhielpe  saadant  ved  at  placere  hans  Verckstæd  paa  det 
»Sted,  som  det  Lærde  Selskab  occuperer.  —  For  nærværende 
»Tiid  ere  følgende  Konstnere  ved  Academiet  og  i  Hans  Mayets 
»Tieneste  staaende  uden  Ateliers,  nemlig  1)  Professor  Man- 
» delberg ,  2)  Prof.  Weidenhaupt,  3)  Prof.  Harsdorff,  4)  Professoren 


*)  Ascanius  forestod  det  ved  Oeder  1756  grundlagte  »Naturalie-  og  Huus- 
holdnings-Cabinet«,  der  fik  Plads  paa  Charlottenborg,  hvorfra  det  1772 
flyttedes  til  Universitetet.  Charlottenborgs  Slotshave  blev  1778  indrettet 
til  botanisk  Have  med  Læsesal  i  Bagbygningens  Portværelse  eller  »Vesti¬ 
bule«. 

**)  Det  Langebekske  Historie-Selskab. 

»i  Perspectiven,  [og]  Medlemmer:  Landskabs-Maler  Lund,  Mig- 
»niatur-Maler  Høyer,  Medailleur  Wolff  og  Adzer;  [ej  heller  have 
»Følgende  Bolig  paa  Slottet]  5,  6,  7,  8)  Academiets  4re  Informa- 
»torex-,  9)  dets  Forvaltei',  10-11)  tvende  Modeller.  Naar  bemeldte 
»11  Persohner,  som  tilhøre  egentlige  Academiets  Staben  (?)  blive 
»inlogerede,  saa  kan  ingen  af  deds  Medlemmer  rummes,  og  da 
»de  Academiske  Medlemmei's  Antall  er  uinskrenket,  saa  vil 
»ded  blive  umulig,  for  det  mindste  meget  vanskelig,  at  bestemme, 
»hvilke  dertil  have  størst  Rett,  nu  og  i  Eftertiden,  ligesom  deres 
»Antal  tiltager.  [Endelig  maa  der  haves]  Magaziner  til  Acade- 
» miets  Effecter  og  alt  hvad,  som  henhører  til  dets  Inventarium«. 

Hvad  der  egentlig  kom  ud  af  denne  Foi'estilling,  vides  ikke 
helt,  men  det  var  dog  allerede  Noget,  at  Wiedewelts  Veklage 
over  Gj ælden  fandt  et  naadigt  Øie,  og  i  den  næstfølgende  Mai 
Maaned  1774  skjænkede  Kongen  af  Partikulairkassen  500  Rdl. 
til  dens  Dækning.  Dog  efter  nogle  Kvartalers  Forløb  mødte 
der  atter  utilfi-edsstillede  Kreditorer,  og  Gjældsposterne  øgedes 
stadig,  indtil  Præses  endelig  paany,  i  Februar  1776,  lod  sig  be¬ 
væge  til  at  foi’skaffe  Akademiet  en  Gave  af  Partikulairkassen 
paa  500  Rdl.,  hvilket  anspoi'ede  det  til  nogle  Maaneder  efter  at 
tage  fat  paa  Ornamentskolens  Udvidelse  ved  Inddi'agelse  af  den 
i  Juli  s.  A.  afdøde  Prof.  Als’  Værksted,  saa  at  Ornamentskolen 
fra  Sept.  s.  A.  kom  til  at  bestaa  af  en  høiere  og  en  lavere 
Klasse. 


Endnu  før  Aarsfesten  1777  blev  høitideligholdt,  havde  Akade¬ 
miets  Nestor,  Prof.  J.  M.  Preisler,  i  Plenai’foi’samlingen  den 
3die  Febr.  1777  foreslaaet  »en  aarlig  Æmulations-Concours  imellem 
dennern,  som  hafve  rampoi’teret  Sølv-Medaillerne«,  og  derpaa 
forelagt  Forsamlingen  den  24de  i  samme  Maaned  følgende  for- 
mulei-ede  Program. 

»Aus  einer  vieljåhrigen  Erfahnxng  håbe  ich  wahrgenommen, 
dass  unsere  jungen  Leute  auf  der  Academie,  so  (o:  welche)  die 
grosse  Silbeime-Medaille  nach  dem  lebendigen  Model  gewonnen 
haben,  meistentheils  sehr  nachlåssig  werden,  nicht  nur  mit  we- 
niger  Feuer  und  Eifer  zeichnen,  sondei’n  sehr  oft  gantze  Mo- 
nathe,  Viei'teljahi’e,  ja  wohl  gar  gantze  Jahre  wegbleiben.  Dieses 

Uebel  einiger  massen  Einhalt  zu  thun  wåre  mein  Vorschlag: 

Ob  es  nicht  gut  wåre,  dass  man  alle  halbe  Jahre,  oder  auch 
nur  alle  Jahre,  eine  Figur  stellte,  wonach  die  jungen  Herren,  die 
die  grosse  Silberne-Medaille  gewonnen  hatten,  um  den  Rang 
concourirten  und  wodurcli  zugleich  walrrgenommen  werden 
konnte,  in  wie  weit  sie  nach  dem  Leben  zu  zeichnen,  vor-  oder 
hinterwårts  giengen.« 

Da  Forslaget  vitterlig  tiltalte  Akademiet,  er  det  uden  Tvivl 
ogsaa  bleven  vedtaget  med  det  Samme.  Uagtet  der  heri  ikke  er 
Tale  om  andet  end  Frembringelser,  som  i  de  Tider  kun  ud¬ 
stilledes  ved  at  hænges  op  iblandt  Skolestykkerne  i  Bibliotlreket, 
nævnes  det  dog  her,  fordi  det  blev  en  Spore  til  at  forøge 
Elevernes  Virksomhed  og  derved  efterhaanden  bidrog  til,  at  ogsaa 
Sølvmedaillernes  Ihændehavere  optraadte  med  friere  Arbeider  paa 
de  Udstillinger,  der  aarlig  hædredes  ved  Arveprinds  Frederiks 
Nærværelse  som  Præses  og  Uddeler  af  Medaillerne. 

To  Aar  efter  var  Akademiet  igjen  i  Vaande;  nu  var  der  til¬ 
med  bleven  afholdt  en  Salon  i  Januar  1778,  og  da  Adgangen  X 
var  fri  for  Alle,  kunde  man  ikke  bære  Tabet  af  de  ca.  400  Rdl., 
den  havde  kostet.  Enden  blev  da,  at  Kongen,  denne  Gang  i 
September,  skjænkede  det  700  Rdl.  af  Zahlkassens  Midler.  Op- 
naaelsen  af  disse  ædelmodigt  givne  Tilskud  krævede  sikkert  en 
for  Akademiet,  altsaa  fortrinsvis  dets  Direktør,  meget  pinlig 
Mission.  Man  havde  ogsaa  udtænkt  og  foreslaaet  Midler  til  paa 
anden  Maade  at  hjælpe  Frederik  den  Femtes  dyrebare  Stiftelse 
ud  over  de  Vanskeligheder,  som  den  havde  at  kjæmpe  med 
under  hans  Efterfølger.  Wiedewelt  formaaede  saaledes  Akade¬ 
miet  til  at  søge  den  livsvarige  Pension  paa  1000  Rdl.,  som  var 
hjemfalden  til  Partikulairkassen  efter  Salys  Død  (Maj  1776  i 
Paris),  overført  som  et  Appendix  til  dets  Driftsfond;  og  paa  For¬ 
anledning  af  Harsdorff,  der  i  Begyndelsen  af  1777  havde  afløst  y  z 
Wiedewelt  som  Direktør,  vedtog  det  Aaret  efter  en  Indstilling 
om,  at  naar  de  2000  Rdl.,  som  vare  fastsatte  til  den  aarlige 
Vedligeholdelse  af  Charlottenborg  paa  Tag  og  Fag,  bleve  udson¬ 
drede  fra  Kongens  Kasse  og  henlagte  under  Akademiets  For¬ 
valtning,  vilde  dette  »vedligeholde  Slottet,  saavel  som  og  bestyre 
Academiets  extraordinære  Udgifter«.  Men  til  ingen  af  disse  Ind¬ 
rømmelser  var  Regeringen  tilbøielig.  Langt  om  længe,  da  det 
saae  ud  til,  at  Skolerne  rnaatte  lukkes,  fordi  Leverandørerne  af 

Lys,  Brænde  osv.  ikke  vilde  give  yderligere  Kredit,  og  efter 
gjentagne  bønlige  Forestillinger,  kom  den  dog  til  Erkjendelse 
af,  at  Akademiets  Pengevæsen  maatte  hvile  paa  et  sundere  Grund¬ 
lag,  ifald  der  skulde  være  Trivsel  ved  Anstalten.  Der  udgik  der- 
forunder  14de  Februar  1781  et  kongeligt  Reskript  (BilagV) 
angaaende  Akademiets  »bedre  Indretning  til  Bestandighed«,  ifølge 
hvilket  a)  dets  Fond  paany  forhøiedes  (fra  4000)  til  5000  Rdl. 
aarlig,  der  som  sædvanlig  kvartalsvis  vilde  blive  at  udbetale 
gjennem  Zahlkassen,  og  b)  der  desuden  af  Kongens  Kasse  til- 
stodes  det  1900  Rdl.  een  Gang  for  alle  til  at  klare  Gjældsposterne. 
Det  blev  i  Reskriptet  smaaligt  foreskrevet,  hvad  der  med  Hensyn 
til  Charlottenborg  Slot  skulde  afholdes  af  Kongens,  og  hvad  af 
Akademiets  Midler ;  og  derefter  gjordes  Sagen  om  Reis  est  i  pen- 
dier  til  Gjenstand  for  en  længere,  karakterisk  Udvikling  i  §  3, 
som  vi  gjengive  her  ordlydende.  »Academiet  bør,«  hedder  det, 
»ved  dets  Forslage  til  Reise-Stipendiers  Uddeeling  i  Fremtiiden 
»nøie  have  følgende  almindelige  Regler  for  Øine:  a)  at  Staten 
»stedse  kan  være  forsynet  med  det  Antal  faste  og  fuldkomne 
»duelige  Konstnere  i  ethvert  Fag,  som  dets  virkelige  Fornøden- 
»hed  udkræver,  nemlig  to  Billedhuggere,  een  Historie- 
»Mahler,  to  Bygmestere  i  Hovedstaden,  to  Portrait- 
»Mahlere,  een  M  igniatur-M ah  1  er,  een  Medailleur,  to 
»Kobberstikkere,  og  een  til  at  stikke  Karter,  saaledes,  at, 
»naar  en  saadan  Konstners  Plads  i  et  eller  andet  Fag  bliver 
»ledig,  man  da  altid  kan  have  et  værdigt  Subject  i  Beredskab 
»til  at  besætte  Pladsen;  b)  at  derimod  de  unge  Kunstneres  Tal 
»ved  overflødige  Reise-Stipendier  ingensinde  alt  for  meget  for- 
»øges,  saaledes,  at  det  overstiger  den  sande  Fornødenhed,  enten 
»i  Almindelighed  i  alle  Classer,  eller  i  Særdeeleshed  i  een  eller 
»anden  enkelt  Classe;  og  c)  at  følgelig  Reise-Stipendiers  Uddee- 
»ling  ikke  just  bør  være  bunden  enten  til  nogen  vis  Tiid,  saa- 
» ledes,  at  den  nødvendig  skulde  skee  hvert  Aar,  hvert  andet, 
»tredie  eller  fjerde  Aar,  ei  heller  til  nogen  bestemt  Afvexlings- 
» Orden  imellem  Classerne  indbyrdes,  men  at  tvertimod  aldeeles 
»intet  Reise-Stipendium  nogensinde  af  Academiets  Fond  tilstaaes, 
»førend  paa  den  Tiid,  naar  een  blandt  Classerne  virkelig  be- 
»høver  en  Reserve,  og  da  til  den  dueligste  Eleve  i  samme 
»Classe;  dog  forstaaer  det  sig  selv,  at  saadanne  Subjecta,  om 
»hvis  Duelighed  man  efter  deres  Hiemkomst  seer  sig  nødsaget 
»at  tabe  det  Haab,  man  forud  haver  givet  sig,  bør  ansees  som 

»udgaaede  af  de  duelige  Reservers  Antal  i  deres  Classe,  og 
»følgelig  andre  i  deres  Sted,  ligesom  naar  Dødsfald  er  indtruffen, 
»ved  Ledighed  forundes  Stipendium:  og  paa  det  at  denne  nød- 
» vendige  Orden  i  Fremtiden  nøie  og  uforanderligen  kan  vorde 
»overholdt,  saa  haver  Academiet  i  enhver  allerunderdanigst 
»Forestilling  og  Forslag  om  deslige  Stipendier  udførligen  at 
»fremsætte  de  Aarsager  og  Omstændigheder,  som  bevæge  det  til 
»at  foreslaae  samme  Stipendium  for  en  vis  Classe  frem  for  de 
»øvrige,  og  i  Særdeeleshed  for  en  vis  navngiven  Eleve,  at  nemlig 
»denne  Classe  formedelst  Dødsfald,  anden  Befordring,  eller  liiem- 
»kommen  Elevers  vitterlige  Mangel  af  Duelighed,  fattes  en  Re- 
» serve  udi  det  fastsatte  Antal,  da  derimod  de  øvrige  Classer  ere 
»eller  snart  blive  forsynede  med  deres  bestemte  Antal,  enhver 
»for  sig,  eller  og  endnu  mangle  duelige  Subjecta  til  at  reise  paa 
»samme:  at  den  Eleve,  som  i  Særdeeleshed  til  Stipendiet  bringes 
»i  Forslag,  besidder  de  Egenskaber  og  den  Duelighed,  som  dertil 
»udkræves:  og  at  Udgivten  kan  bestrides  af  Academiets  Fond, 
»uden  Byrde  for  Kongens  Casse,  med  videre.  Uden  hvilke  for- 
» anførte  Aarsagers  og  Omstændigheders  Rigtighed  intet  Stipen- 
»dium  herefter  af  Academiet  maae  foreslaaes  eller  ventes  bevilget. 
»Endelig,  hvad  angaaer  de  tvende  mindre  nødvendige  Konster, 
»nemlig  Lan  d  skab  s-  og  Cabinets-Mahling,  samtEmaille- 
»Mahling,  da  maae  vel  en  og  anden  duelig  Eleve,  saafremt 
»nogen  saadan  herefter  skulde  melde  sig,  derpaa  forundes  Reise- 
»Stipendium,  naar  dette  af  Academiets  Fond,  uden  Savn  for  de 
»øvrige  Classer  af  meere  nødvendige  Konstnere,  kan  bestrides; 
»men  derfor  skal  paasees,  at  saadanne  Konstneres  Antal  ikke 
»maae  forøges  til  meere  end  een  ældre,  og  een  til  tvende  yngre 
»Konstnere  i  enhver  af  bemeldte  tvende  Classer.« 

Selvsamme  Dag,  som  dette  kongelige  Reskript  udfærdigedes, 
blev  der  ligeledes  givet  Akademiet  et  nyt  saakaldet  »Kasse- 
Reglement«,  gjældende  fra  1ste  Januar,  og  med  den  Tilføielse, 
at  det  skulde  »overlades  Academiet,  saaledes  at  repartere  de 
»Udgivter,  der  ikke  ere  staaende  Lønninger,  som  det  efter  Om- 
»stændighederne  og  i  særdeeles  Tilfælde  formeener  at  være 
»tjenligt  og  til  største  Nytte,  naar  ikkun  det  hele  Fond  ei  over- 
» skrides;  men  Directeuren  skal  pligtig  være,  strax  efter  ethvert 
»Aars  Forløb  at  indlevere  over  Kassens  Tilstand  en  Fortegnelse 
»til  dets  Præses.«  — 

Den  i  Kasse-Reglementet  normerede  Fordeling  af  Udgifterne, 
som  naturligvis  var  bestemt  efter  Opgivelse  fra  Akademiet  selv, 
har  følgende  Form : 


Til  6  Professores  i  Model-  og  Gibs-Stuerne,  sk  maanedlig  25  Rd.  .  300  Rd. 

For  Lectionen  udi  Architecturen .  50  — 

—  —  Perspectiven .  50  — 

—  —  —  Anatomien .  200  — 

—  —  —  Mythologien  og  Historien .  200  — 

Secretairen .  300  — 

Tre  Informatores  udi  fri  Haandtegning  .  600  — 

Een  udi  Begyndelses-Grundene  i  Bygnings-Konsten.  .  .  . .  200  — 

To  Modeller .  200  — 

Opvartning  i  de  7  Skoler .  100  — 

Til  Kobbere  og  Bøger .  150  — 

- —  Forvalteren .  100  — 

—  Pensioner  for  de  Reisende .  800  — 

—  Premier  og  Medailler .  250  — 

—  unge  Kobberstikkere  at  opdrage .  100  — 

—  Brænde  og  Lys  i  alle  Skolerne,  samt  Olie  til  Lamperne  i 

Model-  og  Gibs-Stuen .  600  — 

—  antique  Statuer  og  andre  Konstsager,  samt  Ornamenter  og 

deslige  til  Ornament- Skolens  Brug .  95  — 4  ft 

—  Trykker-Løn  for  Tabeller  og  Billetter,  Skriv-Materialier  og 

Diplomers  Udstødelse .  80  — 

—  Skriveriet  ved  Casse-Bogen  og  dets  aarlige  Regnskab .  50  — 

—  de  fornødne  Meublers  og  Effecters  Anskaffelse  og  Vedlige¬ 

holdelse .  100  — 

—  Academiets  Værelser  at  vedligeholde,  Tran  og  Olie  til  Lygterne 

i  Opgangene  til  Skolerne  og  andre  dets  Værelser,  samt  ved 
Udgivter  til  Expositioner .  270  — 


4795  Rd,  4  fi 


—  Portneren  til  Løn  og  Klæder . 

Vægteren . 

Arbeids-Karlen . 

Vægteren  og  Portneren,  i  Stedet  for  8  Lpd.  2  Pd,  Lys 

in  natura . 

Vægteren  i  Stedet  for  Brænde  in  natura . 

og  Portneren  ligeledes  . 


70  Rd. 

50  — 

50  — 

18  —  92  fi 
6  — 

10  - 

-  204  —  92  ft 

5000  Rd. 


Det  er  næsten  en  Ynk  at  see  en  Liste  med  et  saadant  Ind¬ 
hold  gjort  til  Norm  endnu  paa  hint  Tidspunkt,  selv  om  Penges 
Værd  dengang  var  endel  forskj  ellig  fra  nu.  For  Akademiet 

havde  dog  Forhøielsen  af  det  aarlige  Fond  med  1000  Rdl.  fore¬ 
løbig  ikke  saa  lidt  at  sige.  løvrigt  vedblev,  som  man  seer, 
Reglementet  af  1771  at  gjælde  som  Grundlov  for  Styrelse,  Ind¬ 
retning  og  Forvaltning. 

At  ogsaa  den  akademiske  Undervisning  nu  virkede  til  sær¬ 
deles  megen  Gavn  baade  i  de  høiere  og  lavere  Haandværk,  som 
i  Arbeidets  Medfør  behøvede  et  vist  Maal  af  Øvelse  i  Tegning, 
bevidnes  af  flere  Samtidige.  Regeringen  gik  netop  ud  paa  — 
ligesom  Struensee  —  at  løfte  H  aqndvæj'ket,  og  for  ikke  at  lade 
det  blive  ved  hine  ordnede  Øvelser  og  de  for  Akademiets 
Medlemmer  ofte  b  c  s  v  æ  ri  i  gg_J3  e  døm  m  c  1  s  e  r  af  Skitsetegninger 
og  færdige  Mesterstykker,  gik  den  et  Skridt  videre  i  den  Ret¬ 
ning,  som  Fundatsen  af  1758  og  Reglementet  af  1771  havde 
anviist  med  Hensyn  til  Laugsrettighed  for  Kunstnere.  Sidst¬ 
nævntes  4de  Afdelings  3die  Artikel  (som  vi  have  gjengivet  foran) 
blev  nemlig  ved  kongeligt  Reskript  af  18de  December  1782 
ændret  saaledes,  at  Akademiets  Professorer  og  Medlemmer 
skulde  have  Ret  til,  uden  at  løse  Borgerbrev,  at  indtræde  i  et 
tø  <  Laug  og  at  holde  slentøé  eller  andre  Medhjælpere  —  at  de  Elever, 
der  havde  erhvervet  »den  store  Guld-Præmie«  og  derefter  tog 
Borgerskab,  fik  Lau  gsrétiif  heder  uden  at  gjøre  Mesterstykke,  — 
og  at  de  Elever,  som  havde  vundet  den  største  Sølvmedaille, 
skulde,  uden  at  have  staaet  i  Lære,  ansees  som  virkelige  Laugs- 
svende,  »saaledes:  at  en  Laugs-Mester  maa  have  Friehed  til  at 
»betiene  sig  af  en  saadan  Eleve,  naar  han  haver  hans  Tieneste 
»nødig,  men  ey  være  tvungen  til  at  antage  ham,  medmindre 
»han  kan  bruge  ham,  og  maa  en  saadan  Eleve  have  lige  Ret 
»med  en  Amts-Sieml  til  at  melde  sig  for  vedkommende  Laug 
»til  at  giøre  Mesterstykke,  da  deraf  kan  skiønnes,  om  han  har 
»lært  og  besidder  de  fornødne  Haan'dgreb  i  Professionen;  men 
»i  Henseende  til  Laugs-Drengene,  der  ligeledes  kan  have  vundet 
»den  samme  Sølv-Medaille,  da  skal  det  ved  den  imellem  Me- 
»sterne  og  dem,  eller  deres  Værger,  indgangne  Contract,  hvorved 
»Lære- Aarene  ere  fastsatte,  fremdeeles  have  sit  forblivende, 
»medmindre  Mesteren  selv,  ved  Magistratens  Mellemhandling, 
»ville  afstaae  deres  Rettighed,  og  efterat  saadanne  have  faaet 
»bemelte  Sølv-Medaille,  giøre  dem  til  Svenne.« 

harlottenborg  vedblev  at  være  Sædet  for  vort  Akademi  i 
Kraft  af  den  Brugsret,  Konge  efter  Konge  havde  indrømmet. 
Det  blev,  alt  som  Aarene  gik,  en  rodfæstet  Forestilling  hos  Alle, 
at  Slottet  helt  og  holdent  og  for  bestandig  maatte  tilhøre  Institu¬ 
tionen  med  dens  Skoler,  Funktionærer  og  Kunstnere;  og  man 
seer  derfor  egentlig  intet  Paafaldende  i,  at  Akademiet,  »for  at 
komme  den  oeconomiske  Bestyrelse  til  Hielp«,  den  16de  Juni 
1777  indgav  et  Andragende  til  Kongen  om,  at  Slottet  maatte  blive 
overdraget  det  til  Eiendom.  Et  Arrangement  i  denne  Retning 
kom  dog  ikke  i  Stand  —  hvad  der  iøvrigt  senere,  »efter  nøyere 
Overveyelse  og  i  Betragtning  af  de  Vanskeligheder,  som  derved 
vilde  møde«,  ingenlunde  var  Akademiet  ukjært.  I  et  nyt  An¬ 
dragende,  Januar  1781,  undslog  man  sig  for  at  overtage  For¬ 
pligtelsen  til  at  holde  den  store  Bygning  vedlige  imod  at  faae  en 
vis  Sum  om  Aaret  dertil,  og  ved  det  kongl.  Reskript  af  14de 
Februar  1781  fik  man  da  atter  Brugsretten  fornyet  under 
bestemte  Former.  »Uagtet  det  nu  just  ikke  i  allerhøyst- 
meldte  Resolution  udtrykkeligen  er  sagt,  at  Academiet  maae 
have  Dispositionen  over  de  ved  Dødsfald  eller  andre  Aarsager 
ledig  blivende  Logementer«,  saa  udbad  man  sig  dog  6  Aar  efter 
(24.  Januar  1787)  stadig  Tilladelse  hos  Kongen  til  at  foreslaae 
ledigblevne  Værelser  overdragne  til  dem,  man  udpegede.  Men 
endnu  længe  forinden  havde  Akademiets  fleraarige  Æresmedlem, 
Overhofmarechal  Numsen,  udkastet  en  fuldstændig  Plan  til 
Værelsernes  Fordeling.  Den  tilkjendegiver  sig  som  en  aller¬ 
underdanigst  Forestilling  af  24de  December  17  85; 
og  har  efter  sin  Natur  Krav  paa  at  aftrykkes  in  extenso.  Den 
lyder  saaledes: 

»Da  den  høysal.  Konge  Friderich  den  Femte,  af  høy- 
»lovlig  Ihukommelse,  stiftede  det  Kongl.  Maler  og  Billed- 
» hugger  Academie,  og  Charlottenborg  Slot  dertil  blev  ind¬ 
rettet,  boede  udi  samme  adskillige  Academiet  uvedkommende 
»Personer,  som  allerhøystbemeldte  høysalige  Konge,  efter 
»sin  sædvanlige  og  over  hele  Landet  udbredte  Mildhed  og 
»Naade,  ikke  vilde  fratage  denne  betydelige  Fordeel. 

»Dette  er  uden  Tvivl  Aarsagen,  hvorfor  dette  Slot  ikke 
’ strax,  og  tillige  med  Indretningen  til  de  Academiske  Skoler, 
»blev  ordentlig  inddeelt  til  Boepæl  for  Konstnere.  Ikkuns 
»Tid  efter  anden,  og  eftersom  ovenmeldte  Academiet  uved- 
» kommende  Personer  enten  ved  Døden  eller  formedelst 

»forandrede  Omstændigheder  afgik,  blev  det  bragt  derhen, 
»hvor  det  nu  er,  at  nemlig:  Slottetene  og  aleneeste  beboes 
»af  Artister  og  Academiets  Betiente.  Da  nu  dette  er  opnaaet, 
»som  uden  al  Tvivl  har  været  den  allerliøyeste  Stifters 
»faderlige  og  velgiørende  Hensigt,  saa  staaer  intet  tilbage 
»uden  dette,  at  inddele  Konstnernes  Boeliger  paa  en  mere 
»Academisk  og  bestemt  Maade,  end  det  hidindtil  har  kundet 
»være. 

»Til  et  allerunderdanigst  Forslag  herom  at  giøre,  finder 
»ieg  Anledning  ved  Informator  Cleos  dødelige  Afgang,  om 
»hvis  fradøde  Værelser  mange  Ansøgninger  ere  indkomne; 
»men  ihvorvel  dette  Forslag,  om  det  skulde  finde  Deres 
»Mayts  allerhøyeste  Approbation,  ikke  strax  kan  sættes  i 
»Værk,  men  ikkuns  efterhaanden  som  de  der  nu  boende 
»Academiske  Medlemmer  fradøe  deres  Boeliger  kan  udføres, 
»saa  formoder  ieg  dog,  at  det  kunde  tiene  til  en  Regel  for 
»Fremtiden,  hvorefter  enhver  forud  kunde  vide,  i  hvad 
»Orden  han  ved  forefaldende  Vacance  kunde  vente  at  faae 
»den  ellers  ved  alle  saadanne  Leyligheder  af  saa  mange 
»ansøgte  Boelig. 

» Charlottenborg  Slot  er  eengang  for  alle  bestemt 
»til  et  Kon  s  ter  s  Academie,  og  til  Boelig  for  Konstnere. 
»Naar  nu  antages  som  en  paa  Billighed  og  Academisk  Or- 
»den  og  Rigtighed  sig  grundende  Regel,  at  alle  Konster  bør 
»have  lige  Adgang  til  de  Fordeele,  som  Academiet  aller- 
»naadigst  ere  forundte,  saa  følger  deraf,  at  Konstnerne  ind- 
»træde  i  de  Konsters  Rettigheder,  som  de  dyrke,  og  Billig¬ 
shed  udkræver  altsaa:  at  naar  Rummet  det  tillader,  een 
»Konstner  af  hver  Konst  i  det  ringeste  først  maatte  have 
»Boelig  ved  Academiet,  forinden  fleere  kunde  tage  Deel  udi 
»en  i  disse  Tider  fornemmelig  saa  betydelig  Fordeel. 

»For  nærværende  Tid  er  Slottet,  foruden  de  Academiske 
»Skolers  og  Sahles  Indretning,  inddeelt  i  9  Boeliger,  og  til 
»den  10de  kunde  Forføyning  giøres,  om,  naar  Fornødenhed 
»det  udfordrer,  nogle  af  de  Værelser,  som  Migniature-Maler 
» Muller  nu  beboer,  og  som  han  har  til  Overflod,  bleve  sær- 
»skildt  indrettede. — Af  de  Konstnere,  som  efter  ovenanførte 
»Grunde  maatte  have  frie  Boelig,  fraregner  ieg  Billedhuggeren, 
»saasom  [denne  for  Tiden  o:]  Professor  Wiedewelt  haver  Bolig 
»og  Attelier  paa  Material  Gaarden,  hvilket  hans  Eftermand 

»i  denne  Konst,  ved  hans  Afgang,  raaatte  tilfalde.  Der  blive 
■  altsaa  tilbage  af  Konstnere:  1)  een  Architecte,  2)  een  Por- 
»trait-Maler,  3)  een  Histoi'ie-Maler,  4)  een  Landskabs-Maler, 
»5)  een  Theater-Maler,  6)  een  Migniatur-Maler,  7)  een  Kaabber- 
»stikker,  8)  een  Medailleur.  Hvortil  kommer  endnu  9)  den 
»ældste  Informator  i  Tegningen,  10)  Slotsforvalteren,  om 
»samme  i  sin  Tid  ikke  bliver  en  af  de  der  boende  Acade- 
»rniske  Medlemmer,  hvilket  Academiet  helst  ønskede,  eller 
»i  det  mindste,  at  det  maatte  blive  een  af  Academiets 
»agreerede  Elever,  paa  det  ingen  Fremmed  imellem  dem 
»maatte  være. 

»Maatte  det  nu  behage  Deres  Kongl.  Majt  for  Frem¬ 
stiden  allernaadigst  at  bestemme,  at  efter  ovenstaaende  Liste 
»de  Tid  efter  anden  ledig  blivende  Boeliger  eengang  for  alle 
»skal  bestemmes;  saa  maatte,  ved  den  derved  forbundne 
»Uddeling,  Værelsernes  Beliggenhed,  Lysning  og  Høyde  tages 
»i  Betragtning,  i  Forhold  til  de  Konster,  som  derudi  skal 
»dyrkes;  og  da  vil  det  blive  nødvendigt,  at  Portrait-, 
»Historie-,  Landskabs-  og  Theater-Malerne  gives  de  høyeste 
»Værelser. 

i  »Efter  denne  Regel  kunde  altsaa  Portrait-Maleren  an- 
jji  (M' 1  j  »viises  i  underste  Etage  de  Værelser,  som  nu  beboes  af 
»Justice-Raad  Preisler;  For  Theater- Maleren:  Professor 
» Weidenliaupts  Værelser  i  samme  Etage,  da  dermed  er  for¬ 
bunden  2  store  Atteliers;  For  Landskabs-Maleren:  Professor 
» Høyers  Værelser  i  samme  Etage;  og  den  fierde  Boelig  i 
»samme  Etage,  som  nu  beboes  af  Professor  Mandelberg, 
»kunde  til  Architecten  bestemmes,  saasorn  det  dertil  ind- 
»rettede  Comptoir  dertil  støder. 

»I  mellemste  Etage  befmdes  de  Academiske  Skoler,  og 
»til  Boelig  er  aleneste  for  een  Familie  indrettet,  som  kunde 
»formedelst  Værelsernes  Høyde  bestemmes  til  Historie- 
» Maleren. 

»I  øverste  Etage  kunde  Migniatur-Maleren  blive  der, 
»hvor  Muller  nu  er;  Medailleuren  ligeledes,  hvor  Adzer  er; 
»og  Informatoren  beholde  det,  som  Løffler  har;  og  for  Slots- 
»forvalteren  indrettes  nogle  Værelser,  som  fratoges  Muller  af 
»dem,  som  han  har  overflødig. 

»Til  Oplysning  for  dette  Fordeelings-Forslag  bielægges 
»herved  Planerne  over  hver  Etage  i  sær,  hvilket  alt  ieg  her- 

»med  underdanigst  henstiller  til  Deres  Kong.  Majestæts 
»allerliøyeste  Resolution«.  — 

Kongen  gav,  med  Kronprinds  Frederiks  Parafering,  Indstil¬ 
lingen  følgende  Paategning: 

»Forestillingen  approberes,  men  uden  Prejudice  for  de 
»nu  værende  Beboere«. 

Denne  hele  Sag  blev  imidlertid  ikke  meddelt  Akademiet 
førend  i  Aaret  1787,  da  det  —  som  alt  meldt  —  fandt  sig  for¬ 
anlediget  til  at  indkomme  med  et  Andragende.  Herpaa  re¬ 
solverede  Kongen  saaledes  (Numsen’ s  Meddelelse  til  Akademiet 
d.  18de  April): 

»At  det  maae  være  Academiet  tilladt  herefter  selv  igien- 
»nem  dets  høye  Præses  Hans  Kongel.  Høyhed  Arve-Prindsen, 
»og  med  Høystsammes  Samtykke,  at  disponere  over  Char- 
»lottenborg  Bygning,  og  de  derudi  med  Tiden  ledig  vor¬ 
dende  Værelser,  samt  de  herefter  ledig  vordende  Under- 
»Betientes  Pladsel',  paa  følgende  Vilkaar:  først,  at  de  nu 
»efter  den  afdøde  Professor  Mandelberg  ledig  bievne  Værel¬ 
ser,  og  den  allerførste  Vacance  som  herefter  maatte  ind- 
»treffe,  blive  besatte  af  de  tvende  Professorer  Abildgaard  og 
„Meyn,  for  derved  saasnart  som  mueligt  at  giøre  det  Kongl. 
»Palais  [ved  Kalveboderne]  ryddeligt;  og  for  det  andet, 
»at  det  af  Hans  Kongl.  Mayt.  under  24.  December  1785 
»allernaadigst  approberede  Reglement,  som  herved  in  origi- 
»nali  følger,  og  hvorefter  Indlogeringen  herefter  paa  Char- 
» lottenborg  skal  slcee,  uryggelig  holdes  i  Henseende  til  det 
»Princip,  som  herudi  er  antaget:  at  alle  Konster  skal  have 
»lige  Adgang  til  den  Fordeel,  Hans  Mayt  allernaadigst  for¬ 
ender  Academiet,  eene  og  aleneste  at  være  i  Besid- 
» delse  af  denne  Bygning;  saaledes  at  herefter  og  naar 
»først  Professorerne  Abildgaard  og  Meyn  have  faaet  frie 
»Boelig  paa  Charlottenborg,  ikke  Konstnerne,  men  den 
»Konst  som  de  dyrke,  skal  komme  i  Betragtning  og  give 
»dem  Rettighed  til  frie  Boelig.  Dog  haver  det  allernaadigst 
»behaget  Hans  Kgl.  Mayt.  derhos  at  tillade,  at  om  ved 
»Konsternes  Bestemmelse,  og  Boeligernes  Fordeelelse,  Acade- 
»miet  skulde  have  noget  at  erindre  til  Forandring  eller 
»Forbedring  ved  ovenanførte  Reglement,  det  da  skal  være 

Kunstakad.  Hist. 

»Academiet  tilladt  derom  at  giøre  et  allerunderdanigst  For¬ 
islag  til  Forandring,  som  ved  dets  høye  Præses,  Hans  Kongl. 
»Høyhed  Arve-Prindsen,  Hans  Mayt.  kunde  forelægges«.  — 


Saaledes  see  vi  da  Kunstakademiet  endelig  komme  til  Ro  efter 
mangeaarige  Kampe.  Dets  økonomiske  Velfærd  er  atter, 
om  den  end  langtfra  kan  kaldes  gunstig,  dog  betrygget,  dets 
Skoler  ere  i  frodig  Blomstring,  og  over  Charlottenborg  er  det, 
paa  Lidt  nær,  blevet  Eneherre.  Vi  have  nøie  fulgt  det  gjennem 
dets  vexlende  Skjæbner  og  søgt  i  en  udførlig  Fremstilling  saa 
vidt  muligt  at  gjøre  Læseren  fortrolig  med  dets  Udviklingsfaser 
fra  1701  til  1787.  Med  dette  sidste  Aar  kunne  vi  følgelig  godt 
afslutte  den  detaillerede  Redegjørelse,  for  i  det  næste  Afsnit  at 
give  et  Overblik  over,  hvad  der  er  foregaaet  senere  i  Tiden. 
Men  forinden  vi  gaae  over  til  denne  sidste  Del  af  Opgaven, 
ville  vi  dvæle  ved  de  fremtrædende  Forhold  ved  Charlotten¬ 
borg,  saaledes  som  de  vare  i  1787. 

At  de  i  Aarene  efter  1772  vundne  Resultater  opnaaedes  med 
Arveprinds  Frederik  som  Præses  er  gjentagne  Gange  viist. 
Direktøren,  J.  Wiedewelt,  der  var  valgt  første  Gang  i  Oktober 
1772,  fungerede  for  syvende  Gang,  samtidig  med  at  han  virkede 
som  Professor  i  Billedhuggerkunsten*).  De  øvrige  Professorer 
vare,  for  Malerkunstens  Vedkommende  J.  M.  Preisler,  Nikolai 
Abildgaard  (valgt  i  Stedet  for  den  afdøde  P.  Als)  og  Jens  Juel 
(afdøde  Mandelbergs  Efterfølger);  i  Billedhuggerkunsten  Weiden- 
haupt  og  Carl  Frederik  Stanley  (hvilken  sidste  erstattede  Saly)  i 
Arkitekturen  Harsdorff  og  Peter  Meyn;  desuden  Universitets¬ 
professor  Abraham  Kali  i  Historie  og  Mythologi.  Af  disse 
havde  Wiedewelt,  Preisler,  Weidenhaupt,  Stanley,  Harsdorff  og 
Abildgaard  Titel  af  Justitsraader,  hvilket  ligeledes  var  Tilfældet 
med  Hof-Miniaturmaler  Cornelius  Høyer ,  der  fungerede  som 
Sekretær  siden  C.  Æ.  Biehls  Død  i  1777.  Kasserer  varWeiden- 


*)  Man  maa  erindre,  at  Direktøren  ifølge  Reglementet  af  1771  valgtes  paa  to 
Aar.  Wiedewelt  blev  efter  Aaret  1787  atter  valgt  for  8de  og  sidste  Gang 
i  1793  og  døde  i  1802.  Saly  havde  dog  havt  en  længere  Funktionstid: 
han  beholdt  Sædet  paa  det  Nærmeste  uafbrudt  i  17  Aar. 

liaupt,  som  tillige  var  Professor  i  Anatomi,  og  Bibliothekar  var 
Hof-Miniaturmaler  W.  A.  Miiller.  Som  Informatorer  træffe  vi 
den  gamle  E.  H  Løffler  og  afdøde  Cleos  Efterfølger  Jørgen  Dine¬ 
sen  ansatte  i  Frihaandstegningsskolerne,  Johan  Christian  Almer  i 
Ornamentklasserne  og  Joseph  Christian  Lillie  (i  Hans  Næss’  tid¬ 
ligere  Stilling)  i  Skolerne  for  Arkitektur,  Perspektiv  og  Geometri. 
Forvalterpladsen  havde  den  tidligere  Model  Joseph  Brenner 
(Norups  Eftermand)  og  Regnskabsførelsen  besørgedes  af  Wiede- 
welts  nære  Slægtning  P.  F.  Zeise.  Altsaa  vare  nu  i  1787  alle 
Poster  (Preislers  ene  undtagen)  besatte  med  Danske. 

Akademiet  talte  dengang  15  (14?)  ordentlige  Medlem¬ 
mer,  foruden  Professorerne,  nemlig  7  Malere,  3  Kobberstikkere, 

1  Billedhugger,  2  Medaillører,  og  2  (1?)  Arkitekter;  endvidere  4 
Agreerede,  o:  2  Malere  og  2  (3?)  Arkitekter;  desuden  23  (22?) 
Æresmedlemmer  og  9(8?)  udenlandske  Medlemmer  (Kunstnere)*). 

Det  var  kun  forholdsvis  faa  af  de  mange  her  nævnte  Per¬ 
soner,  der  havde  Bolig,  end  sige  Atelier,  indenfor  Charlotten- 
borgs  Mure.  Af  Professorerne  boede  her:  Preisler,  Abildgaard, 
Juel  Weidenhaupt  og  Harsdorff;  af  Informatorerne  kun  Løffler 
(som  den  ældste)  og  af  de  akademiske  Medlemmer  kun  Adzer 
(den  ældste);  desuden  Sekretæren  (Høyer),  Bibliothekaren  (Muller) 
og  Forvalteren.  Derimod  havde  Direktør  Wiedewelt  Bolig  med 
Atelier  paa  Civiletatens  Materialgaard,  Professor  og  Hof-Byg¬ 
mester  Meyn  paa  det  nuværende  Prindsens  Palæ,  og  Medlem, 
Professor  Magens,  som  Hof-Bygmester,  paa  Christiansborg.  Alle 
de  Øvrige  boede  privat  i  Byen. 

De  øvrige  Lokaler  i  Charlottenborg  benyttedes  paa  følgende 
Maade:  I  Beletagen  var  Forsamlingssalen;  her  hang  Medlem-  ; 
rnernes  Receptionsstykker,  og  i  dettitstødende  Bibliothek  fandtes 
Professorernes  og  Medlemmernes  oliemalede  Portræter,  samt 
Grev  Moltke’s  Portrætbuste.  I  Skolerne  var  der  ialt  300  Elever. 
Omkring  paa  Væggene  i  de  høiere  Skoler  var  anbragt  de 
Konkursarbejder  af  hvert  Kunstfag,  der  lige  siden  Akademiets 
Stiftelse  have  vundet  den  store  Guldmedaille.  —  Paa  Gangen  og 


*)  Ovenstaaende  Tal  ere  tagne  efter  Veiviseren  1787.  Ifølge  Hof-  og  Stats¬ 
kalenderen  1786  og  1787  var  der  14  ordentlige  Medlemmer,  deraf  kun 
1  Arkitekt,  5  Agreerede,  eller  2  Malere  og  3  Arkitekter,  22  Æresmedlemmer 
og  9  udenlandske  Medlemmer. 

7* 

Trapperne  hang  eller  var  opstillet  de  med  den  mindre  Guld- 
medaille  belønnede  Stykker.  »Figursalen«  (Festsalen)  udmærkede 
sig  ved  en  temmelig  beskeden  Samling  af  antike  Gibs-Statuer 
o.  lign  ,  der  daglig  hele  Aaret  igjennem  vare  Gjenstand  for 
Studium  i  Tegning  eller  Modellering  af  de  Elever,  som  havde 
vundet  Sølvmedaille ;  desuden  hang  der  et  Par  Malerier  (af  Ann. 
Caracci  og  Rubens),  tidligere  Gaver  fra  Moltke  Den  31te  Marts, 
Mindedagen  for  Akademiets  Stiftelse,  »Aarsfesten«,  var  ikke  alene 
Galleriet,  men  ogsaa  en  Del  af  Gulvet  taget  i  Besiddelse  af  Ele¬ 
vernes  Forældre,  Slægtninge  og  Venner,  som  ønskede  at  overvære 
Præmieuddelingen,  der  foretoges  ved  Repræsentanten  for  det 
høikongelige  Hus.  I  Værelset  ved  Siden  af  Figursalen  var  der 
endel  Modeller  til  Brug  for  Ornamentskolen  og  et  Oplag  af 
forskjelligartede  Tegninger. 


III. 

Da  Wiedewelt  traadte  fra  i  Aaret  1789  valgtes  den  3die  Marts 
Abildgaard  til  Direktør.  Under  ham  var  i  1790  Preisler, 
Wiedewelt,  Harsdorff,Weidenhaupt,  Stanley,  Juel,Meyn  Professorer 
og  Dajon,  Haas,  Lorentzen  og  Paulsen  Medlemmer  af  Akade¬ 
miet.  Men  den  8de  Marts  1791  frabad  Abildgaard  og  Wiede 
welt  sig  Direktørstillingen,  og  Professor  Weidenhaupt  blev  valgt 
til  Direktør  og  Magens  til  Kasserer  istedenfor  Meyn.  Den  4de 
Marts  1793  valgtes  Wiedewelt  til  Direktør  og  Juel  blev  Kasse¬ 
rer,  og  da  der  ved  Direktørvalget  i  1795  blev  afgivet  lige  mange 
Stemmer  for  Meyn  og  Juel,  udnævnte  Arveprindsen,  der  var 
Præses,  Juel  til  at  være  Wiedewelts  Afløser,  og  Magens  blev 
Kasserer  efter  Juel,  medens  Sonin  blev  Forvalter.  Den  6teMaits 
1797  valgtes  Meyn  til  Direktør  istedetfor  Juel,  og  Genrens  valg¬ 
tes  til  Kasserer.  Da  man  atter  ved  Direktørvalget  i  1799  gav 
Juel  og  Wiedewelt  lige  mange  Stemmer,  udnævnte  Arveprindsen 
paany  Juel,  idet  han  henviste  til  Wiedewelts  skrøbelige  Helbred. 
Wiedewelt  havde  forøvrigt  selv  frabedt  sig  Valg.  Briinnich  blev 
Kasserer  istedetfor  Gemens. 

Det  er  ved  dette  Direktørvalg,  at  Akademiet  henstiller,  om 
Udnævnelsen  til  Direktør  ikke  herefter  kunde  foregaae  imellem 
Professorerne  efter  Anciennetet  og  efter  Tur.  Det  seer  næsten 
ud  til,  at  man  var  begyndt  at  blive  bange  for  den  strengere 
Haandhævelse  af  Forretningsgangen,  som  den  dygtige,  fortsatte 
Ledelse  ofte  medførte. 

Det  var  vistnok  Abildgaard,  der  saaledes  fik  vedtaget,  at, 

naar  et  Medlem  udeblev  et  helt  Aar  fra  Akademiets  Møder  uden 
gyldig  Grund,  Sygdom,  Bortreise  eller  lignende,  skulde  Vedkom¬ 
mende  ikke  mere  tilsiges  til  Akademiets  Forsamlinger,  hvilket 
viser  hen  til,  at  der  maa  have  været  stor  Forsømmelighed  i 
denne  Retning;  og  af  Protokollerne  fremgaaer  da  ogsaa,  at  Mange 
hyppigt  have  undladt  at  give  Møde. 

Til  andre  Tider  kunde  Akademiet  være  særlig  galant,  som 
dengang  man,  i  Anledning  af,  at  en  Jfr.  Møller  d.  8de  Nov.  1789 
havde  forevist  sine  Broderier,  skriver,  at  »da  Kunsten  aldrig 
gjør  stor  Fremgang  uden  Gratiernes  Hjælp«,  beder  man  hende 
om  at  blive  ved  med  at  virke  ved  den  Art  af  Kunstgjerning  og 
tilbyder  hende  Bistand  og  Raad  i  Fremtiden.  Denne  Opmuntring 
virkede  saa  godt  paa  hende,  at  hun  den  29de  Marts  1790  paa 
sine  Kunstbroderier  blev  optaget  som  Medlem  af  Akademiet  — 
samme  Dag  som  Zoega.  I  Skrivelsen  til  hende  siges,  at  »Akade¬ 
miet  lader  ingen  Leilighed  gaae  forbi,  hvor  det  kan  bevidne 
Musernes  Yndling  sin  Agt  (Hyldest)«.  Det  var  for  bl.  a.  at  kunne 
nyde  disse  Broderier  i  Ro,  at  Kunstkritikerne  udtalte  Ønsket 
om,  at  Adgangsprisen  maatte  blive  forhøiet  visse  Timer  paa 
Dagen. 

At  Akademiet  ogsaa  med  stor  Alvor  søgte  at  værne  om  Kun¬ 
stens  Rettigheder,  sees  af  Følgende:  Da  man  erfarede,  at  Infor¬ 
mator  Lillie  skulde  ansættes  i  kgl.  Tjeneste  som  Hofdekoratør, 
og  da  ifølge  Reglementet  »Kunst-Embeder«  ikke  maatte  bortgives 
uden  Akademiets  Betænkning,  indgik  Akademiet  den  22de  Okt. 
1790  efter  den  myndige  Abildgaards  Forslag  med  en  Forestil¬ 
ling,  i  hvilken  det  paaviste,  hvormange  Studier  og  hvormegen 
Dygtighed  der  udfordredes  for  at  kunne  varetage  en  saadan  Stil¬ 
ling,  og  at  den  Slags  Embeder  derfor  burde  forbeholdes  Akade¬ 
miet. 

Af  andre  Forhold,  der  vedrører  Medlemmer  og  Lærere  m.  m. 
ved  Akademiet  i  denne  Periode,  fremhæves  Følgende: 

Den  7de  Jan.  1792  bliver  Eleven  Friis  Informator  istedet- 
for  Lillie,  der  søgte  sin  Afsked,  vistnok  i  Anledning  af  Akade¬ 
miets  ovennævnte  Udtalelse. 

Den  13de  Juli  s.  A.  bliver  Eleven  Mørk  Informator  i  afdøde 
Almers  Sted,  og  Juel  faaer  Almers  Bolig. 

Den  30te  Sept.  1793  indsender  Akademiets  udenlandske  Med¬ 
lem,  Billedhugger  Schadow  (Berlin)  det  af  ham  lovede  Receptions- 
Stykke  (en  siddende  Mars),  og  paafølgende  4de  Nov.  vælges  Cardinal 

Borgia  til  Æresmedlem.  25de  Aug.  det  følgende  Aar  optages  Sergel 
som  udenlandsk  Medlem. 

Den  17de  Nov.  s.  A.  døer  Akademiets  ældste  Medlem,  Prof. 
Preisler,  80  Aar  4  Maaneder  gammel.  Han  havde  været  Med¬ 
lem  og  Professor  ligefra  Akademiets  Stiftelse  1754,  altsaa  i 
40  Aar. 

Under  7de  Dec.  1795  anbefalede  Akademiet,  at  Dajon  og 
Lorentzen  skulde  have  hver  200  Rbd.  og  Clemens  og  Haas  hver 
100  Rbd.  af  den  Lønning,  Prof.  Preisler  tidligere  havde  oppe- 
baaret.  —  Clemens,  Johan  Georg  Preisler,  Dajon,  Kammerraad- 
inde  Bærens,  Haas  og  Lorentzen  havde  ansøgt  Finantskollegiet 
om  delvis  eller  helt  at  faae  disse  ledige  600  Rbd. 

Den  4de  Jan.  1796  vedtog  Forsamlingen,  at  der  for  Frem¬ 
tiden  ingen  danske  Ny-Aars  Fortegnelser  skulde  trykkes.  Ind¬ 
til  da  var  der  blevet  trykt  saadanne  Lister  over  Professorerne 
og  Medlemmerne  m.  m. 

Den  27de  Marts  1796  døer  Informatoren  Løffler;  Informator 
Dinesen  rykker  op  i  hans  Plads,  og  Historiemaler  C.  Propsthavn 
faaer  dennes  Plads  i  1ste  Frihaandstegningsklasse. 

Den  10de  Sept.  1797  er  Informator  Dinesen  død.  I  hans 
Sted  rykker  Propsthayn  fra  1ste  op  til  2den  Frihaandstegnings¬ 
klasse,  medens  Cabot  faaer  ny  Ansættelse  i  1ste  Klasse. 

Den  24de  Maj  1799  døer  Harsdorff,  og  Meyn  vælges  enstem¬ 
mig  til  Professor  i  hans  Sted,  medens  Magens  faaer  Meyns  Plads 
som  Professor  i  Perspektiv. 

Den  30te  Sept.  1799,  da  Informator  P.  Friis  ønsker  at  fra¬ 
træde  Bygningsskolen,  vælges  Arkitekten  Kreiser  i  hans  Sted. 

Det  er  i  denne  Periode,  at  Akademiet  for  Alvor  faaer  at 
føle,  at  det  er  bleven  en  stor  Skole  for  Haandværkere,  thi  det 
maa  bestandig  kæmpe  for  at  skaffe  Lokaler  til  Skolerne,  der 
efterhaanden,  som  Følge  af  Struensees  Skoleplan,  bleve  overfyldte 
med  Haandværkselever.  Da  Adgangen  til  Akademiets  Skoler 
stod  aaben  for  Alle  og  Enhver,  var  Elevantallet  nemlig  i  stadig, 
om  end  stødvis  Stigen  indtil  Aar  1772.  I  November  1764  havde 
der,  ifølge  en  af  Saly  foretagen  Optælling,  været  216  Elever, 
hvoraf  130  i  1ste,  28  i  2den  Frihaandsklasse,  30  i  Arkitektur-, 
8  i  Gibs-  og  20  i  Modelskolen.  I  Aaret  1771  angiver  H.  P.  Sturz 
Antallet  til  henved  200  Drenge,  af  hvilke  dog  kun  6  egentlig 
offrede  sig  for  Kunsten.  Men  da  man,  i  Medfør  af  Reglement 
af  21de  Juni  1771,  i  Oktober  oprettecfe  den  første  Ornamentskole, 

og  da  i  Henhold  til  dets  §  I  »alle  i  Vores  Kongl.  Residentz  Stad 
værende  Professionister  og  Haandværkere,  som  ikke  kunne  und¬ 
være  Tegning,  skal  tilholde  deres  Lærlinge  flittigt  at  besøge  Acade- 
miet«  —  fik  dette  efterhaanden  en  ret  betydelig  Tilgang  af  Elever. 
I  Slutningen  af  1773  var  der  —  fraregnet  dem,  der  alt  havde 
erhvervet  en  af  Guldmedaillerne  —  317,  hvoraf  140  i  1ste  Fri- 
haandsklasse,  43  i  2den,  70  i  Arkitektur-,  21  i  Gibs-,  26  i  Model¬ 
og  17  i  Ornamentskolen,  foruden  33  af  Frihaandsskolens  Elever. 
I  Begyndelsen  af  1776,  noget  før  Ornamentskolens  2den  Afdeling 
var  bleven  indrettet,  var  Elevantallet  steget  til  461  —  heraf  156 
i  1ste,  82  i  2den  Frihaandsklasse,  134  i  Arkitektur-,  35  i  Gibs-, 
37  i  Model-  og  17  i  Ornamentskolen,  foruden  42  af  Frihaands- 
klassen.  Men  nu  maatte  der  sættes  en  Stopper  herfor,  idet  Lo¬ 
kalerne  ikke  kunde  optage  nær  saa  mange,  og  Skolerne  havde 
derfor  1784  kun  330  Elever,  hvoraf  119  i  1ste,  49  i  2den  Fri¬ 
haandsklasse,  43  i  Arkitektur-,  20  i  Gibs-,  29  i  Model-  og  70  i 
Ornamentskolen,  og  Antallet  sank  i  Nov.  1789  til  295;  men 
selv  dette  var  mere  end  Lokalerne  kunde  rumme*).  I  Aaret  1796 
maatte  man  negte  50  Elever  Adgang  til  Skolen  paa  Grund  af 
Pladsmangel;  der  var  dengang  endnu  150  Elever  paa  Forberedelses¬ 
klassen.  Først  efterat  Akademiet  endelig  havde  faaet  Lotteri¬ 
lokalet  overdraget,  muliggjordes  atter  Optagelsen  af  flere  Elever. 
Aar  1799  var  der  henved  400  Elever  ved  Akademiet. 

At  der  ofte  maatte  gjøres  noget  Særligt  for  at  skaffe  Forbilleder 
til  at  tegne  efter,  sees  deraf,  at  Abildgaard  under  sit  Ophold  i  Rom 
maa  udarbeide  43  Fortegninger  til  Skolen  efter  Antiker  og  Rafael. 

Skolerne  havde  Ferie  om  Sommeren  og  lidt  Extralerie  næsten 
hele  Februar  igjennem,  paa  Grund  af  Udstillingerne  m.  m.  efter 
Kongens  Fødselsdag  den  30te  Januar. 

Akademiet  blev,  navnlig  under  Abildgaards  Direktorat, 
efterhaanden  strengere  og  strengere  i  de  Fordringer,  det  stillede 
til  Eleverne.  Saaledes  havde  det  fra  1772  været  Skik  og  Brug, 


*)  Et  Begreb  om,  hvormegen  Plads  man  paa  den  Tid  beregnede  til  Eleverne,  faaer 
man  ved  at  mindes,  at  Harsdorff  1795,  da  han  skulde  opgive  Akademiets  Be¬ 
hov,  dengang  man  tænkte  paa  at  indrette  Klasselokaler  i  det  1794  afbrændte 
Christiansborg  Slot,  anslog  254  □  Alen  som  værende  tilstrækkelige  til  150 
Elever  paa  Forberedelsesklassen  (143  □  Alen  til  1ste  Frihaandsklasse,  460 
□  Al.  til  Ornamentskolen,  150  □  Al.  til  Gibsskolen,  172  □  Al.  til  Model¬ 
skolen  og  190  og  113  □  Al.  til  Arkitekturskolen). 

at  de  bedste  Elever  frivillig  og  uforment  indfandt  sig  ved 
Aarsfestens  Udstilling  med  de  Arbeider,  de  i  det  forløbne  Aar 
selvstændig  havde  udført  i  Hjemmet.  Men  denne  Sædvane  til¬ 
fredsstillede  efter  ti  Aars  Forløb  ikke  længere  Akademiets  Besty¬ 
relse,  og  d.  4de  Marts  1782  blev  der  ved  Sedler  paa  Dørene  til- 
kjendegivet  Skolerne,  at  »hvo,  som  i  Anledning  af  Hs.  kgl.  Høi- 
lieds  Nærværelse  i  Academiet  agtede  at  præsentere  et  eller  andet 
Konst-Arbeyde,  maatte  til  den  Tid  indlevere  saadant,  for  at  forud 
paaskjønnes ;  da  intet  Arbeyde  uden  forud  paakiendt  af  Acade¬ 
miet  tillades  at  exponeres«.  Det  var  altsaa  en  Akademi-Censur, 
som  indførtes  her  for  første  Gang. 

For  at  holde  Eleverne  til  Studierne  udgik  der  i  Juli 
1789  en  af  Abildgaard  (Direktøren)  og  Professor  Weidenhaupt 
undertegnet  Plakat,  saalydende  .  .  .  »de  Elever,  der  have  erhol- 
det,  eller  herefter  maatte  vorde  tilkjendt  Academiets  Præmier 
(Guldmedailler)  eller  Sølv  Medailler,  skal  være  pligtige  til  at  fort¬ 
sætte  deres  Øvelser  i  Academiets  Skoler  og  i  det  ringeste  ved 
hver  Qvartals-Forsamling  forevise  en  Prøve  af  deres  Fremgang: 
Malere  og  Billedhuggere  en  efter  Modellen  malet,  tegnet  eller 
modelleret  Figur,  og  Architecterne  enten  Compositioner  af  hele 
Bygninger  efter  Opgaverne,  eller  enkelte  Partier,  udførte  i  det 
Store  med  yderste  Flid  og  Detail.  Desuden  paalægges  det 
enhver  saadan  Eleve  paa  Academiets  Stiftelsesdag  at 
forevise  et  Stykke  af  sit  eget  Arbeide,  forfærdiget  efter  Behag  i 
eller  udenfor  Academiet.  Den,  som  formedelst  Sygdom  eller 
anden  uovervindelig  Forhindring  ikke  kan  efterkomme  denne 
ham  paalagte  Pligt,  maa  melde  sit  Forfald  for  den  maaned- 
havende  Professor  . . .  Men  udebliver  Nogen  uden  gyldig  Aarsag> 
maae  han  ingensinde  gjøre  sig  Haab  om  enten  at  vorde  bragt  i 
allernaadigst  Forslag  til  Reise-Stipendiers  Erholdelse,  eller  til  at 
nyde  nogen  anden  Fordeel  af  Academiet«;  og  for  yderligere  at 
fastslaae  Akademiets  skarpe  Opsyn  med  de  unge  Kunstnere  ind¬ 
gik  der  i  Juli  1790  et  Forslag  fra  Abildgaard  til  Kongen  om,  at 
Reisetiden  for  Medaillisterne  burde  indskrænkes  til  tre  Aar,  imod 
at  Akademiet  i  hvert  enkelt  Tilfælde  fik  Ret  til  at  udstrække 
Tiden  til  fire,  fem,  eller  de  oprindelige  sex  Aar,  naar  den  uden¬ 
lands  værende  Elev  ved  usædvanlige  Talenter,  forenet  med 
uafbrudt  Flid,  gav  grundet  Haab  om  at  opnaae  en  høi  Grad  af 
Fuldkommenhed  i  sin  Kunst.  Dette  Forslag  approberedes  af 
Kongen  under  13de  Juli  s.  A. 

Det  her  omtalte  Paalæg  til  Eleverne,  kvartalvis  Indlevering 
af  deres  Arbeider,  havde  i  de  første  Aar  en,  som  det  lader,  ret 
tilfredsstillende  Virkning,  men  alt  eftersom  Tiden  gik,  slappedes 
Fordringerne  mere  og  mere,  og  fra  1795  synes  man  ganske  at 
have  sat  sig  ud  over  det. 

Akademiet  vaagede  1790—91  ogsaa  strengt  over  Pensionærer¬ 
nes  Færd;  thi  da  Arkilekt  Loffler  fra  Jylland  havde  meldt  at 
ville  reise  udenlands  som  Akademiets  Pensionær,  stillede  Abild- 
gaard  det  Forslag,  at  han  først  skulde  bevise  sin  Værdighed,  da 
Akademiet  i  ni  Aar  ikke  havde  seet  noget  af  hans  Arbeider,  og 
den  17de  Febr.  1791  modtog  han  som  Opgave:  »Et  Raadhuus, 
som  til  Kiøbenhavn,  med  Alt  hvad  dertil  henhører«.*) 

Med  Hensyn  til  Guldmedaille-Konkurrencerne  fik  Abildgaard 
sidst  i  Mai  1789  sat  igjennem,  hvad  der  forøvrigt  allerede  var 
bleven  drøftet  i  Juni  1773,  da  man  bestemte  Opgavernes  Art,  at 
Eleverne  i  Kobberstikkerkunsten,  i  Stedet  for  selv  efter  fundats¬ 
mæssig  Vedtægt  at  componere  en  historisk  Tegning  til 
det  Sujet,  de  senere  skulde  udarbeide  i  Kobber,  »hvilken  For¬ 
dring  formentlig  er  stridende  mod  Hensigten  med  Kobberstikker¬ 
kunsten,  som  kun  bestaar  i  at  mangfoldiggjøre  et  Maleri,« 
alene  skulde  gravere  en  Plade  efter  et  dem  af  Akademiet  fore¬ 
lagt  Maleri,  »hvilken  Plade  i  Fremtiden  skal  tilhøre  dens  For¬ 
fatter«  ;  og  i  Samklang  hermed  vedtog  Akademiet  den  1ste  Juni 
1791,  at  Kobberstikkerne  skulde  »efter  Maleriet  gjøre  en  udført 
Tegning  i  Sort-Kride,  som  de  siden  skulle  stikketil  deres  Premie- 
Sujet«.  —  Malerierne,  hvorefter  disse  unge  Kunstnere  kom  til  at 
arbeide,  bleve  i  den  følgende  Tid  som  staaende  Regel  hentede 
til  Akademiet  fra  Kunstkammeret  paa  Christiansborg.  Det  ved¬ 
toges  ogsaa  i  April  1790,  at  Gravører  og  Medaillører  skulde 
gjøre  et  originalt  Arbeide  og  ikke  Kopier  for  at  blive  Med¬ 
lemmer  af  Akademiet. 

Men  ligesom  Abildgaard  kunde  stille  store  Fordringer,  saa- 
ledes  kunde  han  ogsaa  være  frisindet  i  sin  Fortolkning  af  Regle¬ 
menterne,  thi  under  6te  Juni  1791  hævder  han  i  et  længere  Brev, 
at  en  Medaillør  —  i  dette  Tilfælde  Gianelli  —  ogsaa  skal  kunne 
erhverve  et  Reisestipendium ,  og  under  4de  Juli  giver  Arve- 


*)  Samtidig  fik  Wolff  det  for  en  Historiemaler  ledige  Stipendium  til  en  Uden- 
landsreise  i  tre  Aar. 

* 

prindsen  (Akademiets  Præses)  sit  Samtykke  til,  at  Gianelli  faaer 
Stipendiet. 

At  man  var  imod  de  store  meningsløse  Projekter,  som  Arki¬ 
tekterne  udarbeidede  ved  Medaillekonkurrencerne,  fremgaaer  af 
en  Bestemmelse  af  1ste  Juni  1795,  ifølge  hvilken  der  skulde  ydes 
Opstalt  og  Gjennemsnit,  og  »da  Academiet  i  Regelen  ikke  giver 
General  Maal,  saa  vil  Academiet  lade  sin  Opmærksomhed  falde 
paa  den,  der  ved  en  god  Architecture  udfører  denne  Opgave  paa 
den  mindste  Etendue«. 

At  Akademiet  holdt  streng  Justits,  faaer  man  at  see  den  9de 
Jan.  1799,  da  en  Elev  Gerkardt  Loser  i  Arkitekturskolen  havde 
været  uforskammet  og  »brugt  dumdristige  og  fornærmelige  Ud¬ 
tryk  imod  Academiet«,  fordi  han  ingen  Medaille  havde  faaet; 
thi  han  blev  enstemmig  paa  Grund  af  sit  »uforskammede  og  op¬ 
sætsige  Forhold  forviist  Academiet  indtil  Februari  Maaneds  Ud¬ 
gang«,  og  hans  Navn  opslaaet  paa  Dørene  i  alle  Akademiets  Skoler. 

Medens  man  efter  bedste  Evne  søgte  at  værne  om  Gjennem- 
førelsen  af  Guldmedaille-Konkurrencearbeidernes  Udstilling  ved 
Aarsfesterne  den  31te  Marts,  afviste  man  derimod  Sølvmedaille- 
Konkurrencearbeiderne,  saaledes  som  det  skete  den  18de  Marts 
1799,  da  Eleven  Neuhausen  bad  om  at  maatte  faae  sit  Arbeide 
udstillet  samtidig  med  Guldmedaille-Arbeiderne.  Afslaget  motive¬ 
redes  med,  at  det  stred  imod  Reglementet  og  at  det  vilde  føre  til 
Udgifter,  som  Akademiet  ikke  kunde  bære.  Ifølge  Bekjendtgjø- 
relsen  af3die  August  1787  skulde  Guldmedaille-Arbeiderne  udstilles 
den  8de  August  og  Skolerne  derefter  atter  begynde  midt  i  August ; 
man  forlængede  dette  1795  til  den  28de,  og  1797  til  den  21de 
August.  Dette  bekjendtgjordes  da  for  første  Gang  i  Avisen. 

Den  6te  Okt.  1794  foretager  man  for  første  Gang  Avance¬ 
ments-Bedømmelse  i  Ornamentskolen  sammen  med  Sølvmedaille- 
Bedømmelse. 

Da  det  er  i  denne  Periode,  at  Thorvaldsen  arbeider  sig 
igjennem  Akademiet,  saa  følge  her  nogle  Data  vedrørende  ham. 

Den  30te  Mai  1789  fik  han  den  store  Sølvmedaille. 

Til  den  d.  1ste  Juni  1791  for  Guldmedaille  udsatte  Opgave: 
(Heliodorus  som  udjages  af  Templet)  for  Malere  og  Billedhuggere, 
melder  han  sig  blandt  de  Andre  og  opnaaer  d.  15de  August  s.  A. 
den  anden  Guldmedaille. 

Den  14de  August  1793  faaer  han  den  store  Præmie.  (Der  fandt 
dengang  kun  Konkurrence  Sted  hvert  andet  Aar). 

D.  2den  Dec.  1793  tilkjender  Akademiet  Thorvaldsen  100 
Rdl.  Reisehjælp,  som  var  udsat  for  en  Kobberstikker,  hvilket 
Arveprindsen  approberer  d.  18de  Febr.  1794. 

I  Aaret  1794  fremstiller  Thorvaldsen  ved  Aarsudstillingen 
en  »Minothaurus«  i  Ler. 

Den  5te  Jan.  1795  foreviser  Thorvaldsen  et  Rasrelief:  »Numa 
Pompilius  og  Nymphen  Egeria«  og  ansøger  om  ogsaa  for  dette 
Aar  at  maatte  faae  (Kobberstikkernes)  100  Rdl.,  hvilket  bevilges. 

D.  2den  Nov.  1795  ansøger  Thorvaldsen  om  at  maatte  faae 
det  første  ledigblevne  Reisestipendium,  hvilket  loves  ham;  25de 
Juli  det  følgende  Aar  faaer  han  første  Kvartal  af  sit  Stipendium 
udbetalt  forud. 

Den  13de  Febr.  1797  melder  Thorvaldsen  efter  en  besværlig 
Søreise  sin  Ankomst  til  Neapel  for  strax  at  gaae  til  Rom. 

Den  30te  Juni  1798  melder  Thorvaldsen,  at  han  har  udført 
Basreliefet  »Bacchus  og  Ariadne«  og  en  Række  Busteri  Marmor. 

Den  25de  Febr.  1799  faaer  Thorvaldsen  sit  Stipendium  for¬ 
længet,  og 

Den  30te  Sept.  1799  indsender  »Pensionæi'en«  Thorvaldsen  sin 
Gruppe  »Bacchus  og  Ariadne«  fra  Rom.  Den  vandt  Forsam¬ 
lingens  Bifald,  og  man  bevilgede  ham  25de  Nov.  endnu  et  Aars 
Ophold  i  Rom  og  et  Aars  Stipendium  til  Hjemrejse. 

Af  alt  dette  kan  man  see,  at  Thorvaldsen  har  brugt  10  —11 
Aar  til  sin  Udvikling  i  Akademiet  —  en  lille  lærerig  Paamin- 
delse  for  dem,  som  tro,  at  man  med  nogle  faa  Aars  Arbeide  kan 
være  færdig  med  sin  Studietid  som  Kunstner. 


Uom  man  vil  have  seet,  havde  Brugen  af  Charlottenborgs 
^  Lokaler  altid  medført  stort  Bryderi,  dels  fordi  Overdragelsen 
til  Akademiet  først  skete  lidt  efter  lidt,  og  dels  fordi  der  opstilledes 
saa  høist  forskjellige  Fordringer  til  Brugen  af  dem,  thi  snart  var 
det  Samlinger,  Boliger,  snart  Klasser,  Udstillinger  eller  Lotteriet, 
der  lagde  Beslag  paa  dem.  En  Mængde,  Akademiet  ganske  uved¬ 
kommende  Personer  med  eller  uden  Husstand  bleve  efterhaanden 
indlogerede  der  —  saaledes  Kobberstikker  Lahde,  Dekorations¬ 
maler  Fabris,  Fabriktegner  Chenebrard,  en  Hr.  Gazotti,  Kunst- 

kammerforvalter  Morel  og  den  franske  Professor  Mallet.  Disse 
Personer  blev  man  efterhaanden  af  med,  og  1772  flyttedes 
Naturalie-Cabinettets  Samling  tilligemed  Niebuhrs  og  Forskåls 
arabiske  Samlinger  til  Universitetet.  Men  først  da  det  Lange- 
beclcske  Historie-Selskabs  Arkivalier  fjernedes  Aar  1781,  blev 
Akademiet  Herre  over  Bygningen. 

Ved  kgl.  Reskript  af  14de  Febr.  1781,  fremkaldt  ved  Akade¬ 
miets  Indstilling  af  2.  Jan.  1781,  var,  som  tidligere  anført,  dets 
aarlige  Fond  paany  bleven  løftet  til  5000  Rbd.,  og  samtidig 
skjænkede  Kongen  det  1900  Rbd.  til  Afdrag  paa  dets  Gjæld,  men 
derhos  blev  der  truffet  den  vigtige  Ordning,  at  Akademiet  for 
Fremtiden  skulde  bekoste  alle  forefaldende,  af  dets  Behov  frem¬ 
kaldte  Forandringer  og  Istandsættelser  i  det  Indre,  medens  Ud¬ 
gifterne  til  Statsbygningens  Vedligeholdelse  (af  »Tag  og  Fag«) 
skulde  afholdes  af  Kongens  Kasse. 

Alt  hvad  der  vedrørte  Brugen  af  Charlottenborg  var  vel,  som 
anført  i  det  Foregaaende,  ved  Overhofmarschal  Numsens  Indstil¬ 
ling  1785  og  den  kongelige  Resolution  af  1787  formelt  bleven 
ordnet  paa  bedste  Maade*),  men  i  Virkeligheden  stod  det  dog 
daarligt  til,  da  Pengemangelen  gjorde  det  vanskeligt  at  faae  Lo¬ 
kalerne  indrettede  paa  en  for  Brugen  tjenlig  Maade.  Stadig  maa 
Akademiet  klage  og  bede  om  Forbedring.  I  September  1789  ind¬ 
giver  Akademiet  saaledes  et  Andragende  til  Rentekammeret  om  at 
faae  det  brøstfældige  Galleri  i  Antiksalen  fjernet,  for  at  Figurerne 
nede  i  Salen  kunde  blive  bedre  belyste  til  Fremme  for  Elevernes  Stu¬ 
dier,  og  9de  Novbr.  1789  maa  man  bede  om  at  faae  overladt  Lotteri¬ 
salen  til  Brug  for  Skolerne,  da  der  ventes  stor  Tilgang  paa 
Ornamentskolen,  der  kom  i  Gang  1790,  og  hvor  man  i  Januar 
s.  A.  maa  ansætte  Claudius  Mørk  som  interimistisk  Informator 
for  at  erstatte  den  syge  Almer.  Ja,  Trangen  er  saa  stor,  atAbild- 
gaard  tilbyder  at  laane  sit  Lokale  til  Trækningen  af  Lotteriet, 
men  uden  at  opnaae,  at  Lotterisalen  afgives  til  Akademiet,  saa 
at  dette  den  17de  Febr.,  den  29de  Marts  og  den  6te  April  1790 
atter  maa  tigge  og  bede  om  at  faae  denne  Sal.  Vel  blev  Akade¬ 
miet  omsider  fri  for  at  afgive  Lokale  til  Lotteriets  Trækning, 


*)  At  Medlemmernes  Boliger  maa  have  været  forholdsvis  godt  ordnede,  sees  af 
Kunstkjenderen  Ramdohrs  Yttring  .  .  .  »die  Akademisten,  die  auf  Char- 
lottenburg  wohnen,  sind  besser  logiert,  als  die  franzosischen  im  Louvre«. 
(Studien  auf  einer  Reise  nach  Danemark  1792.  Hannover  I,  S.  163J. 

men  den  6te  Juni  1795  maa  man  lade  Politiet,  der  var  bleven 
husvild  ved  Raadhusets  Brand,  flytte  ind  paa  Charlottenborg  i 
Prof.  Preislers  Bolig;  og  under  16de  Juni  ansøger  den  kgl.  Finants- 
kasses  Direktion,  der  ogsaa  var  bleven  husvild  ved  Baadhusets 
Brand,  om  at  maatte  faae  overladt  en  Sal  ud  imod  Torvet  til 
Lotteriets  (Tallotteriets)  Trækning,  samt  Tilladelse  til  »foran  Porten 
at  anbringe  en  bevægelig  Forhøining  til  at  sætte  Machinen  paa 
med  Drengen,  som  skal  trække«,  og  man  udbeder  sig  tillige,  at 
der  paa  Altanen  over  Porten  maatte  »placeres  de  Musicanter, 
som  skal  blæse  ved  hvert  Nummers  Udtræk«. 


Som  det  af  det  Foregaaende  vil  sees,  befandt  Akademiet  sig  sta¬ 
dig  i  en  vanskelig  Stilling,  thi  ikke  nok  med,  at  det  belemredes 
med  Politiet  og  Lotteriet  og  saaledes  indskrænkedes  i  sin  Virk¬ 
somhed,  plagedes  det  tillige  af  Pengetrang.  Ved  Udgangen  af 
1780  havde  Akademiet,  som  anført,  en  Gjæld  paa  1900  Rbd.,  som 
Kongen  betalte  1781 ;  desuden  maatte  Akademiet  gjentagne  Gange 
tye  til  Præses,  Arveprinsen,  for  at  faa  Hjælp.  Denne  be¬ 
talte  saaledes  den  26de  Juli  1790  500  Rbd.,  for  at  Akademiet 
ved  Kronprinsens  Formælingsfest  kunde  illuminere  og  reise  et 
»Gratiernes  og  Videnskabernes  Tempel«  udenfor  Slottet,  hvilke 
Dekorationer,  der  udførtes  af  Harsdorff,  bagefter  solgtes  for  100 
Rbd.  —  Den  29de  Marts  s.  A.  havde  Præses  af  egne  Midler 
bevilget  100  Rbd.  aarlig  til  Zoega  i  Rom,  imod  at  han  hver  Maaned 
skulde  aflægge  Rapport  til  Akademiet  om  Kunstens  Tilstand  i 
Italien  —  Alt  fordi  Akademiet  hverken  havde  Midler  til  at  del¬ 
tage  i  officielle  Festligheder  eller  yde  Kunsten  tilbørlig  Støtte. 

Atgnian  efter  fattig  Ledighed  i  disse  Aar  dog  søgte  at  fremme 
Undervisningen  i  Kunst  ved  Akademiet  sees  deraf,  at  man  den 
22de  Febr.  1790  fik  Arkæologen  Munter  optaget  som  Æresmedlem 
og  ansat  til  at  holde  Forelæsninger  over  Kunsthistorie  hver 
Fredag  4 — 5  fra  den  1ste  Nov.  s.  A.  at  regne.  Men  at  de 
økonomiske  Forhold  end  yderligere  bleve  forværrede,  frem- 
gaaer  af  en  Skrivelse  fra  Kancelliet  af  5te  Febr.  1791,  hvori  det 
hedder,  at  »den  det  kgl.  Maler-  og  Billedhugger-Academie  af  det 
samme  bevilgede  og  paa  Civil  Reglementet  anførte  Summa  5000 
Rdl.  skal  lide  en  Afkortning  af  6  pr.  Ct.  aarlig«.  Forgjæves 

gjør  Akademiet  bl.  a.  under  14de  Marts  Modforestillinger  og 
anfører,  at  Lønningerne  alt  i  Forveien  ere  nede  paa  et  saa- 
dant  Lavmaal,  at  de  ikke  kunne  tilfredsstille  menneskelige  For¬ 
dringer  til  Livets  Ophold,  og  at  man  ved  slige  Afkortninger  kun 
til  Skade  for  Kunsten  vil  blive  ført  til  at  give  mindre  Reisehjælp 
til  de  Unge.  Akademiets  Indvendinger  hjalp  ikke  Noget,  det  fik 
den  Besked,  at  det  maatte  ansøge  om  Hjælp  naar  og  hvor  der 
viste  sig  Trang;  og  dette  havde  til  Følge,  at  Akademiet  herefter 
stadig  maatte  bede  om  Extra-Understøttelse  for  sine  Medlemmer. 
Rude  indstilles  saaledes  til  at  faae  de  100  Rdl.,  som  Haas  havde 
havt  i  nogle  Aar,  og  den  27de  Juni  1791  ansøger  Akademiet  Præses 
om  Tilladelse  til  at  tilbageholde  et  Reisestipendium  paa  300  Rdl., 
som  Erstatning,  eller  for  at  kunne  komme  igjennem  med  Pen¬ 
gene,  efterat  den  nylig  beordrede  Afkortning  af  6  pr.  Ct.  havde 
fundet  Sted.  Under  3die  Sept.  1792  maa  Akademiet  svare  Infor¬ 
mator  Cleos  Enke,  der  -i  sine  trange  Kaar  beder  om  Hjælp,  at 
det,  »hvor  gjerne  det  end  ønskede  af  være  hende  behjelpelig«, 
ikke  er  i  Stand  dertil,  »da  dets  Finantser  kun  lige  slaae  til  til 
de  fornødne  Poster«.  Senere  tik  Enken  dog  10  Rbd.  og  enkelte 
Medlemmer  og  Læreres  Enker  lignende  smaa  Beløb. 

Hvor  nærgaaende  man  kunde  være  imod  Akademiet  sees  deraf, 
at  Rentekammeret  den  7.  Okt.  1793  anmoder  Akademiet  om  at  til¬ 
bageholde  af  Professor  Stanleys  Lønning  39  Rd.  56  Sk.,  som  Denne 
skylder  for  Rang-  og  Extraskat.  Herpaa  svarer  Akademiet,  at 
Pro  f.  Stanley  ikke  havde  nogen  Gage  somProfessor  —  Profes¬ 
sorerne  vare  som  saadanne  ulønnede,  —  og  at  det  Eneste,  han 
nyder  af  Akdemiet,  er  en  Betaling  for  hver  Gang  han  stiller  Modellen. 

At  mange  af  Professorerne  og  Medlemmerne  sad  smaat  i 
det  sees  af  deres  Andragender  om  Forskud  og  Hjælp.  Da  Prof. 
Stanley  d.  27de  Okt.  1794  androg  om  Forskud,  blev  dette  ikke 
bevilget,  »saasorn  han  endnu  staaer  i  Giæld  til  Kassen«. 

Den  8de  Mai  1798  skriver  Akademiet  atter  til  Finants- 
kollegiet,  at  det  ikke  kan  afsee  de  6  pr.  Ct.,  som  dette  har  af¬ 
kortet  af  dets  5000  Rd.  Informatorernes  Løn  var  dengang 
200 — 300  Rd.  aarlig,  Oppassernes  40  Rd.  og  Forvalterens  150  Rd. 
Denne  Akademiets  Skrivelse  gjorde  Indtryk  paa  Finantskollegiet, 
og  under  15de  Sept.  s.  A.  modtog  Akademiet  følgende  Svar: 

»I  Anledning  af  den  fra  det  kongl.  Maler-Billedhugger  og 
Bygnings-Academie  under  8de  Maii  d.  A.  modtagne  Forestilling, 
som  af  Finants-Collegio  allerunderdanigst  er  bleven  Hs.  Mayestæt 


112 


foredragen,  liar  det  under  12te  d.  M.  allernaadigst  behaget  aller- 
høystsamme  at  resolvere  saaledes:  »Vi  approbere  allernaadigst, 
at  Maler-Billedhugger  og  Bygnings-Academiet  i  Kiøbenhavn  til 
dets  Gieids  Betaling,  af  Vores  Casse  maae  bevilges  en  over¬ 
ordentlig  Understøttelse  af  800  Rdl.  eengang  for  alle«.  Denne 
allerhøyeste  Resolution  har  man  herved  tienstlig  villet  tilmelde 
Academiet  til  behagelig  Efterretning,  næst  at  melde,  at  Finants- 
Casse-Directionen  er  bleven  anmodet  om  at  anvise  denne  Summe 
af  den  kongl.  Casse«. 


Akademiets  Forhandlingsprotokoller  fra  Slutningen  af  det  18de 
Aarhundrede  vise  endvidere  det  store  Arbeide,  det  har 
maattet  yde  i  sit  Forhold  til  Haandværket,  som  det  ved 
Struensees  Reform  var  bleven  ført  ind  paa.  I  hvert  Møde  be¬ 
handles  store  og  smaa  Haandværkssager,  og  der  klages  uafbrudt 
over,  dels,  at  man  har  undladt  at  indsende  de  befalede  færdige 
Mesterstykker  til  Akademiets  Bedømmelse,  dels,  at  det  Indsendte 
er  udført  efter  daarlige  Forbilleder.  Saaledes  klager  Akademiet 
under  17de  Juli  1789  til  Kancelliet  over  Gjørtlere,  Kandestøbere 
og  Kobbersmede;  og  under  24de  Okt.  s.  A.  seer  man,  at  Magi¬ 
straten  dog  har  støttet  Akademiet  og  givet  Laugene  Tilhold  om 
at  gjøre  hvad  Akademiet  forlanger;  men  under  21de  Aug.  1789, 
28de  Juni  1790,  o.  s.  fr.  maa  Akademiet  atter  og  atter  klage 
over  Laugenes  Forsømmelighed.  Hyppigt  forekommer  det,  at 
Akademiet  nok  approberer  Tegningen  til  Mesterstykker,  men 
tillige  resolverer  alvorlig  at  paaminde  Lauget  om  Forbedring 
og  Forandring  for  Fremtiden.  Magistratens  Opmærksomhed 
henledes  tillige  paa  at  opmuntre  Glasmaleriet  og  Kunstindustrien. 

Som  Følge  af  en  Skrivelse  fra  Kancelliet  af  6te  Febr.  1790, 
drøfter  Akademiet  den  22de  Febr.  s.  A.,  hvorledes  man  i  For¬ 
ening  med  Kjøbenhavns  Magistrat  kunde  overveie  Iværksættelsen 
af  nogle  foreslaaede  Forbedringer  ved  Haandværksstanden;  men 
man  undlader  at  svare  Kancelliet,  indtil  Spørgsmåalet  om  Af¬ 
givelse  af  Lotterisalen  til  Udstillingslokale  havde  fundet  sin  Af- 
gjørelse.  Det  seer  ud  til,  at  Akademiet  med  Flid,  af  Hensyn  til 
denne  Sag,  har  trukket  Spørgsmaalet  om  Haandværkerforholdene 
i  Langdrag,  fordi  det  ikke  i  sine  Lokaler  kunde  faae  Plads  til 

det  store  Antal  Elever,  der  meldte  sig,  især  paa  Ornament- 
skolerne,  saa  at  man  maatte  negte  Elever  Adgang.  Men  den 
31te  Dec.  1791  var  Lotteriets  Trækning  ophørt  paa  Akademiet, 
og  nu  skrider  Sagen  om  Kommissionsbehandlingen  fremad.  Ifølge 
Skrivelse  fra  Kancelliet  valgte  Akademiet  d.  13de  Jan.  1792  Abild- 
gaard,  Wiedewelt  og  Meyn  til  at  træde  sammen  med  Magistraten 
for  at  drøfte  Forslagene  til  Haandværkersagens  og  Laugenes 
Fremme.  Den  30te  Jan.  1792  behandles  to  Skrivelser  fra  Magi¬ 
straten  af  18de  Jan.  og  25de  Jan.  s.  A.,  i  hvilke  den  beder  om 
at  høre  Akademiets  Forslag  vedrørende  Haandværkerne  og 
Laugene. 

At  Haandværkernes  Forhold  til  Akademiet  ogsaa  af  Sam¬ 
tiden  anerkjendtes  som  et  Gode,  sees  af  et  1792  offentlig  fremsat 
Vidnesbyrd,  saalydende,  at  »Akademiet  har  uddraget  os  af  et 
Slags  Barbarie,  og  har  omdannet  vore  Haandværkere  (i  det  hele 
taget)  fra  ukyndige,  ubehielpelige,  med  Nød,  grovt  nok  efter  eet 
og  det  samme  Model  arbeidende,  til  Folk,  som  selv  have  Ideer, 
kunne  selv  give  Tegninger  i  forskellig  Smag  og  kunne  med  Ziir- 
lighed,  om  ei  med  engelsk  Fuldkommenhed,  udføre  det.« 

Ogsaa  til  Jøderne  udstrakte  Muligheden  for  at  opnaae  dette 
Gode  sig,  efter  at  der  ved  Reskript  i  1788  var  tilstaaet  dem  Ad¬ 
gang  til  Haandværkerstanden. 

Ifølge  kgl.  Ordre  af  7de  Januar  1792^  nedsattes  altsaa  oven¬ 
nævnte  Kommission  til  Haandværkets  Fremme;  den  arbeidede 
i  otte  samfulde  Aar,  og  som  Udbytte  af  dens  Overveielse  frem¬ 
kom  endelig  den  omfattende  »Forordning  af  21de  Martii  1800 
angaaende  Haandværks-Laugene  i  Kiøbenhavn« ;  og  er  det  i  denne 
Sammenhæng  ogsaa  værdt  at  minde  om  Pastor  Christianis  i  1795 
oprettede,  humanistiske  Institut,  der  bl.  a.  bød  sine  Elever  Under¬ 
visning  i  Mekanik,  fremdeles  om  det  1793  stiftede  »Præmieselskab 
for  den  mosaiske  Ungdoms  Anbringelser  til  Kunster  og  Haand- 
værker«. 

Regeringen  benyttede  sig  ogsaa  af  Akademiets  Hjælp  for  at 
tilveiebringe  Fortegninger  til  forskellige  Skoler;  saaledes  fik  > 
Weidenhaupt  og  Magens  under  7de  Jan.  1792  det  Hverv  af 
Rentekammeret  at  udsøge  294  af  Kunstakademiets  Medailleteg- 
ninger,  dels  Arkitektur-,  dels  Frihaandstegninger  til  Kongsberg 
Skole.  Samme  Aar  besluttede  Akademiet,  at  Haandværkselevernes 
Præmiestykker  for  Fremtiden  ogsaa  skulde  ophænges  i  Skolerne 
og  paa  Gangene  paa  Akademiets  Bekostning. 

Kunstakad  Hist. 

Da  der  viste  sig  Uvillie  hos  Svendene  til  at  lære  det  For¬ 
nødne  for  at  kunne  bestaae  Mesterprøven,  indgav  under  17de 
Sept.  1794  fire  Oldermænd  en  Skrivelse  til  Akademiet,  hvori  de 
bad  om  dets  Betænkning  over  et  »Forslag  til  Mesterstykkernes 
Afskaffelse,  som  til  Laugene  er  gjort  af  den  Commission,  som  er 
nedsat  paa  Grund  af  Uordenen  blandt  Laugs  Svendene«.  Her- 
paa  vedtog  Akademiet  d.  6te  Okt.  1794  at  svare,  at  »da  Publicum 
tydelig  har  sporet  Forbedring  siden  den  Tid,  det  blev  Laugene 
paalagt  at  forevise  deres  Mesterstykker  i  Academiet  og  der  at  er¬ 
holde  Attest,  saa  troer  Academiet,  at  dersom  denne  Indretning 
blev  forandret  og  denne  Vedtægt  afskaffet,  det  da  vilde  blive 
skadeligt  for  det  almindelige« ;  og  Forsamlingen  besluttede  at 
erklære,  at  Akademiets  Formening  var,  at  Mesterstykkernes  For- 
færdigelse  ikke  burde  ophøre. 

Men  i  Aarenes  Løb  kom  det  til  Sammenstød  imellem  Lau¬ 
gene  og  Akademiet,  idet  sidstnævnte  underkjendte,  hvad  Laugs- 
mændene  havde  indstillet  af  Mesterstykker  til  dets  Approbation; 
paa  den  anden  Side  kunde  Akademiet  ogsaa,  som  det  skete  den 
29de  Juni  1795,  approbere  Arbeider,  der  ikke  vare  ledsagede  af 
Laugets  Attest,  da  Akademiet  fandt,  at  de  vare  ligesaa  gode  som 
dem,  Laugene  pleiede  at  indstille  til  Akademiets  Approbation. 
Og  da  Magistraten  under  31te  Aug.  1795  bad  om,  at  Caspar  F. 
Hallander  maatte  blive  indtegnet  i  Tømmerlauget  som  Mester, 
naar  han,  uden  at  udføre  det  reglementerede  Mesterstykke,  ud 
førte  en  Tegning  efter  Akademiets  Opgave,  gik  man  saa  vidt,  at 
Akademiet  gav  følgende  detaillerede  Opgave:  »en  Tegning  (Model) 
til  et  Hængeværk  over  en  Bygning  paa  60  Alens  Dybde  udven¬ 
dig  og  54  Alen  indvendig,  med  Vinkeltag,  som  ikke  har  andre 
Hvilepunkter  end  de  udvendige  Mure  og  Tagforbindingen  og 
skal  være  forsynet  med  de  fornødne  Stød  og  Hængesøiler  for 
at  kunne  bære  sig  og  Bjelkerne  den  angivne  Bredde  over.  Viist 
i  Profil  og  Plan  l/a"  pr.  Alen.  Jernarbeidet  i  Taget  skal  vises  i 
Tegningen«. 


Af  Spørgsmaal,  der  vedrørte  Akademiets  Stilling  som 
Baadgiver  for  Staten  og  Private  med  Hensyn  til  kunst¬ 
neriske  Foretagender,  kom  Akademiet  i  det  sidste  Decennium  af 
det  18de  Aarhundrede  til  at  beskjæftige  sig  med  følgende : 

Under  27de  Jan.  1794  skrev  Grosserer-Societetet  til  Akade¬ 
miet  og  forespurgte,  om  det  vilde  deltage  i  og  bedømme  en  Kon¬ 
kurrence  om  et  Monument  for  den  af  Landet  saa  fortjente  Stats¬ 
minister  Bernstorff,  med  Præmier,  en  paa  100  og  en  paa  50  Rd., 
og  man  antydede  tillige,  at  Akademiets  Elever  jo  kunde  deltage 
i  Konkunencen.  Akademiet  ironiserede  stærkt  over  denne 
mærkelige  Anmodning,  dels  over  Præmiernes  Lidenhed  og  dels 
over  Tanken  om,  at  Akademiets  Professorer  og  Medlemmer 
skulde  konkurrere  med  dets  Elever,  samtidig  med,  at  de  skulde 
være  Dommere  i  Sagen.  Sagen  blev  derfor  afviist  Forhandlin¬ 
gerne,  der  give  et  karakteristisk  Tidsbillede  og  Indblik  i  Akade¬ 
miet  ere  aftrykte  i  Bilag  VI. 

I  Anledning  af,  at  Spørgsmaalet  om  Gjenopførelsen  af  Nicolai 
Kirke  var  bleven  reist,  udtaler  Akademiet  den  28de  Juli  1795,  at 
det  ikke  kan  paatage  sig  noget  Hverv  i  Retning  af  Projekt  eller 
Overslag.  Det  fraraader  at  opføre  Kirken  i  dens  ældre  Skikkelse, 
da  dette  ikke  vilde  blive  en  tækkelig  Kirke  for  Nutiden,  men 
vanærende  tor  Kunsten  at  gjøre  det.  Taarnet  kunde  blive  staaende 
til  Nytte  og  Ziir  for  Byen,  men  uden  Spir.  Ruinen  burde  under¬ 
søges  ved  Hjælp  af  Stilladser.  Arbeidet  burde  overdrages  een 
Mand  —  to  eller  flere  egnede  sig  ikke  til  et  saadant  Arbeide. 
Under  29de  Aug.  1796  anbefaler  Akademiet  Magens’  Projekt  til 
Nicolai  Kirke,  men  det  fraraades  at  sætte  Kuppel  paa  Taarnet; 
dog  henstiller  man,  om  Fredrikskirken  ikke  først  burde  fuld¬ 
føres  i  modificeret  Form. 

Under  28de  Juli  1798  modtog  Akademiet  en  Skrivelse  fra 
Finantskollegiet  vedrørende  Harsdorffs  Projekter  til  Fuldførelse 
af  Marmor-  (Frederiks)  Kirken.  Men  da  Akademiet  under  15de 
Sept.  s.  A.  kun  svarede  ved  at  indsende  et  Cirkulaire,  paa  hvilket 
ethveit  Medlem  havde  udtalt  sin  Mening  uden  al  Kommentar, 
og  da  der  i  Akademiet  ikke  findes  nogen  Gjenpart  deraf,  saa  er 
det  ikke  muligt  her  at  fremsætte  Mere  om  denne  Sag.  En 
temmelig  stor  Model  findes  den  Dag  i  Dag  henstaaende  i  Akade¬ 
miet.  Kirken  vilde,  ifald  man  havde  fulgt  denne  Plan,  i  det 
Ydre  være  bleven  en  trykket  Rundbygning  med  flad  Kuppel  og 
et  smaaligt  Portal  imod  Øst,  medens  den  i  det  Indre  vilde  have 
mindet  om  Pantheon. 

Af  det  Foregaaende  vil  man  have  seet,  hvilket  stort  Arbeide 
der  i  det  18de  Aarhundrede  er  blevet  ydet  i  Danmark  for 
fra  en  beskeden,  tarvelig  Begyndelse  at  oparbeide  det  kongelige 
Kunstakademi.  Tildels  ved  Hjælp  af  fremmede  Kræfter  og  ofte 
under  de  kummerligste,  økonomiske  Forhold  har  man  i  mange 
Tider  måttet  offre  meget  Arbeide  paa  en  Undervisning,  som  ikke 
havde  Noget  med  Kunst  at  gjøre,  men  med  alt  det  modnedes 
og  udvikledes  efterhaanden  de  indfødte  Kunstnere,  saa  at  de 
bleve  istand  til  at  udfylde  de  ledende  Stillinger  som  Lærere, 
Professorer  og  Direktører.  Fra  at  have  havt  konventionelle, 
tildels  fremmede  imiterende  Kunstnere,  naaede  Akademiet  om¬ 
kring  Aaret  1800  til  at  udsende  danske  Mænd  som  Thorvaldsen, 
der  vandt  europæisk  Berømmelse,  og  som  Eckersberg,  der  skabte 
Grundlaget  for  en  særlig  national  Kunst,  samtidig  med  at  det 
kunde  opvise  Professorer  som  Wiedewelt,  Harsdorff  og  Juel, 
der  frembragte  Arbeider,  som  i  Skjønhed  stod  i  fuld  Høide 
med,  hvad  man  i  Udlandet  i  hin  Tid  var  istand  til  at  yde,  og 
Professorer  som  Eigtved  og  Abildgaard,  der  foruden  at  være 
fremragende  Kunstnere  optraadte  som  Organisatorer  af  første 
Rang.  Lægger  man  nu  hertil  Alt,  hvad  Akademiet  samtidig 
havde  virket  til  Haand  værkets  Fremme,  vil  man  see,  at  der  i  det 
18de  Aarhundrede  i  denne  Institution  har  været  nedlagt  et  Arbeide, 
som  ikke  kunde  andet  end  varsle  Godt  for  det  kommende  19de 
Aarhundrede. 


DET  KONGELIGE 
AKADEMI  FOR  DE 
SKJØNNE  KUNSTER 

1800 — 1904 

VED 


P.  JOHANSEN 


Materialet  til  det  efterfølgende  kunde  jeg  først  begynde  at  samle, 
da  jeg  i  Februar  1901  var  bleven  udnævnt  til  Akademisekretær. 
Fra  dette  Tidspunkt  til  November  1903  er  Materialet  gjennemgaaet 
og  Texten  skrevet  ned.  Denne  knappe  Frist ,  som  var  nødvendig 
for,  at  hele.  Bogen  kunde  foreligge  færdig  til  Akademiets  150-Aars 
Stiftelsesfest  den  31.  Marts  190b,  har  medført,  at  jeg  hovedsagelig 
har  maattet  holde  mig  til  de  Kilder,  som  Akademiets  Dagbøger  og 
Archiv  frembød,  og  kun  i  begrænset  Omfang  kunde  benytte  andre 
Kilder.  Det  har  været  mit  Maal,  paa  dette  hidtil  temmelig  uop¬ 
dyrkede  Grundlag  at  skabe  en  nogenlunde  fuldstændig,  objektiv 
Fremstilling  af  Akademiets  Udviklingsgang  i  det  19de  A  århundrede, 
uden  Indblanding  af  personlige  Domme  og  Anskuelser.  Selvfølge¬ 
lige  Diskretionshensyn  har  voldet,  at  de  seneste  Aars  Historie  kun 
er  antydet  i  sine  korteste  Hovedtræk. 

Kammerherre  Meldahl  har  med  stor  Velvillie  meddelt  mig  for- 
skjellige  Oplysninger  til  Forklaring  af  det,  som  er  hændet  i  den 
lange  Tid,  han  har  taget  Del  i  Akademiets  Virksomhed.  Bibli- 
otheksassistent  Røder  skylder  jeg  Tak,  fordi  han  har  hjulpet  mig 
med  at  gjennemgaa  en  Del  af  det  vidtløftige  Materiale.  Historikeren 
rand.  polit.  Fr.  Schiøtt  takker  jeg  for  venlige  Oplysninger  ved¬ 
rørende  Brugen  af  Charlottenborg  Slot. 

Med  Hensyn  til  det,  som  vedrører  Understøttelsesfonden  og 
Udstillingerne,  henviser  jeg  til  Kammerherre  Meldahls  Værk  om 
Udstillingernes  Historie.  Charlottenborg  s  egentlige  Bygningshistorie 
og  alt  hvad  der  angaar  Haandværkerne  har  jeg  ment,  laa  udenfor 
den  Opgave,  jeg  har  stillet  mig. 

IAaret  1800  er  Akademiets  Præses  Arveprins  Frederik,  dets 
Direktør  Maleren  Jens  Juel  (1799—1801),  dets  Professorer 
(foruden  Juel)  i  Modelskolen  Wiedewelt,  Weidenhaupt,  Abild- 
gaard,  Carl  Fr.  Stanley,  i  Architekturen  Peter  Meyn,  i  Perspek¬ 
tiven  Joh.  Boye  Magens,  i  Kunsthistorie  og  Mythologi  Abr. 
Kali,  i  Anatomie  ovennævnte  Weidenhaupt.  Posten  som  Pro¬ 
fessor  i  Geometri  havde  staaet  ledig  efter  Reverdil  og  Schlegel; 
først  den  29  Decbr.  1800  besættes  den  med  Rawert.  Akademiets 
Sekretær  Cornelius  Høyer  var  tillige  Slotsforvalter.  Dets  øvrige 
Medlemmer  var  Miniaturmaler  Wilh.  Andr.  Muller,  Portræt¬ 
maler  Peter  Brunnich,  Historiemaler  A.  Chr.  Rude,  Blomster¬ 
malerinde  Fru  Magdalene  Margrethe  Bårens,  Kobberstikker 
Joh.  Jacob  Georg  Haas,  Billedhugger  Nic.  Dajon,  Historiemaler 
Chr.  Aug.  Lorentzen,  Kobberstikker  Joh.  Fr.  Clemens.  Architekt 
C.  F.  Hansen,  Kobberstikker  Joh.  Georg  Preisler,  Medaillør 
Jesper  Johansen  Holm,  Malerinde  (Brodeur)  Cathrine  Marie 
Muller,  Gravør  Salomon  Aron  Jacobson,  Medaillør  Peter  Gianelli, 
samt  ovennævnte  Architekt  Jørgen  Hendrik  Rawert.  Ialt  var 
der  24  ordinære  Medlemmer  af  Akademiet. 

Dertil  kom  som  extraordinære  Medlemmer  Kobberstikker 
Jacob  Schmutzer  i  Wien,  fransk  Kobberstikker  Ch.  Clément 
Bervic,  tysk  Kobberstikker  Ignaz  Leb.  Klauber,  engelsk  Gravør 
Nathaniel  Marchant,  den  tyske  Billedhugger  Gottfried  Schadow 
og  den  svenske  Billedhugger  J.  T.  Sergeli.  Endelig  var  der  en 
lang  Række  Æresmedlemmer:  Hertug  William  Henry  af  Glou- 

cester,  Arveprins  Frederik  Adolf  af  Sverige,  Etatsraad  Ove  Høeg- 
Guldberg,  Geh.  Conferentsraad  Greve  Joachim  Gottsche  v.  Moltke, 
Prins  Peter  Friedrich  Ludwig  af  Holsten-Gottorp,  Kmhr.  E.  C. 
E.  v.  Schack,  Geh.  Conferentsraad  Chr.  Fr.  Numsen,  Kmhr.  A. 
G.  v.  Lowzow,  Kmhr.  Joh.  v.  Biilow,  Conferentsraad  C.  Anckei, 
Kmhr  G.  Chr.  v.  Haxthausen,  Landgreve  Carl  af  Hessen,  Dr.  med. 
Jens  Bang  (siden  Professor  i  Anatomi  1805—08),  Dr.  theol.  Prof. 
Fr.  Munter,  Professor  N.  I.  Schow,  Agent  i  Rom  Georg  Zoega, 
Appellationsraad  Fr.  W.  B.  v.  Ramdohr,  Cardinal  Stefano  Borgia, 
Kmhr.  E.  H.  v.  Biilow,  Kmhr.  Fr.  v.  Bliicher,  Prof  Thorkil  Baden, 
Kmhr.  Edm.  v.  Bourke,  Kmhr.  Berendt  Ancker,  Greve  E.  H.  Schim- 
melmann  og  Greve  D.  Chr.  Fr.  Reventlow.  De  extraordinære  og 
Æresmedlemmernes  Antal  var  saaledes  i  alt  31. 

Kasserer  var  Weidenhaupt,  Forvalter  var  Sonin. 

Lærere  ved  Skolerne  (Informatorer)  var  Propstheyn  og  Cabott 
i  Frihaandstegneklasserne,  Claudius  Mørck  i  Ornamentskolen  og 
Lorenz  Kreiser  i  Bygningsskolen. 

Man  skulde  vel  tro,  at  et  Akademi  med  saa  mange  for¬ 
nemme  Æresmedlemmer  maatte  trives  paa  det  frodigste,  og  dets 
egentlige  Medlemmer  staa  i  høj  social  Anseelse.  Dette  var  dog 
ingenlunde  Tilfældet.  Det  kunde  knibe  haardt  nok  for  Kunst¬ 
nerne  —  kun  to  Aar  efter  drukner  Wiedewelt  sig  af  Nærings¬ 
sorger,  og  han  havde  dog  været  en  af  de  mest  ansete  Kunstnere 
i  Danmark,  gentagne  Gange  Akademiets  Direktør,  første  Gang 
1772  og  sidste  Gang  1801—02  —  men  ogsaa  for  Akademiet  som 
Institution  var  Tiderne  grumme  vanskelige.  Det  er  neppe  ud¬ 
tømmende  Forklaring  at  henvise  til  den  ved  Napoleon-Krigene 
fremkaldte  almindelige  økonomiske  Misere;  Sansen  for  Kunst 
var  vistnok  ikke  meget  levende,  hverken  i  Folket  eller  ved 
Hoffet,  og  havde  ikke  Struensee  ved  et  Magtsprog  lagt  hele 
Haandværkerundervisningen  paa  Akademiets  Skuldre  og  derved 
hægtet  det  til  det  praktiske  Livs  Krav,  er  det  maaske  et  Spørgs- 
maal,  om  Akademiet  havde  overlevet  de  kommende  strenge 
Tider. 

Paa  den  anden  Side  havde  hele  denne  Haandværkerunder- 
visning  stillet  meget  forøgede  Krav  ikke  blot  til  Akademiets 
Kræfter,  men  ogsaa  til  dets  Pengepung.  Den  vældige  Tilstrøm¬ 
ning  af  Haand  værksele  ver  og  den  særligt  for  dem  oprettede  Or¬ 
namentskole  bragte  Udgifterne  stærkt  op.  Især  steg  Udgifterne 
til  Lærere,  Lys  og  Opvarmning,  og  Akademiets  aandelige  Kræfter 

tynges  af  alt  dette  Haandværksvæsen.  I  Aarhundredets  Begyn¬ 
delse  optages  Møderne  i  aldeles  overvejende  Grad  af  de  dertil 
knyttede  Bedømmelser,  og  endnu  mere  bliver  dette  Tilfældet,  da 
Akademiet  faar  den  Pligt  (foruden  Mesterstykkerne)  ogsaa  at 
bedømme  Svendestykkerne.  Med  alt  dette  følger,  at  der  lægges 
Beslag  paa  Akademiets. IGræfter  til  at  afgive  Skøn  over  en  Mængde  / 
Ting,  der  strakte  sig  fra  Haandværket  til  Kunsten,  som  Gravmonu¬ 
menter  paa  Assistens  Kirkegaard,  Tegninger  til  Møntstempler, 
til  Gallionsfigurer  o.  a.  paa  Orlogsskibene,  give  Raad  med  Hensyn 
til  Kongens  eller  Hoffets  Anskaffelse  af  Kunstværker  o.  a.  m.  Det 
paalaa  jo  Akademiet  overalt  at  »fremme  den  gode  Smag«,  og 
det  forstaas  let,  at  der  kunde  være  Brug  herfor  i  en  Tid,  hvor 
ny  Smag  og  ny  Stil  var  ved  at  arbejde  sig  frem.  Men  paa  den 
anden  Side  faar  man  Indtrykket  af,  at  det  specielt  kunst¬ 
neriske  drukner  noget  i  alt  det  øvrige,  og  at  man  paa  det 
Punkt  staar  lidt  i  Stampe,  indtil  de  tre  gjennembrydende  Re¬ 
formatorer  C.  F.  Hansen,  Eckersberg  og  Hetsch  efterhaanden 
knyttes  til  Akademiet  som  Professorer. 

Det  kneb  rentud  for  Akademiet  med  at  bestaa  økono¬ 
misk,  og  det  havde  i  Aarenes  Løb  paadraget  sig  en  Del 
Gjæld,  uagtet  alle  Udgifter  forelagdes  i  Plenarforsamlingen  til 
Approbation. 

I  Slutningen  af  September  1801  giver  man  de  tre  Professorer 
»i  Videnskaberne«  det  Hverv  at  træde  sammen  i  en  Kommission 
for  at  undersøge  Akademiets  Økonomi  og  gjøre  Forslag  til  Be¬ 
sparelser.  Der  gaar  et  helt  Aar  hen,  inden  de  kommer  til 
noget  Resultat,  og  selv  da  staar  man  hjælpeløs  med  Hensyn  til 
at  finde  et  radikalt  Middel  mod  Ondet.  Kommissionen  kan  kun 
tilraade  en  skærpet  Økonomi  overfor  de  to  store  Udgiftsposter 
Lys  og  Brændsel,  og  hele  Indstillingens  Indhold  er,  dels  at  man 
skal  søge  at  slutte  særlige  Kontrakter  med  en  Lysestøber  og  en 
Urtekræmmer  om  Leverancen  af  Lys  og  Lampeolie,  dels  at 
man  skal  søge  at  klare  sig  med  16  Favne  Brænde.  Først  i 
Januar  1803,  da  Akademiet  i  foregaaende  December  havde  mistet 
de  to  Professorer  Juel  og  Wiedewelt,  finder  man  en  Udvej  til 
at  skaffe  Akademiet  en  ny  Indtægt,  idet  man  andrager  paa,  at 
de  Extragager  —  ialt  900  Rdlr.  —  som  Kongen  havde  givet  disse 
to  Kunstnere,  maa  vedblive  at  »komme  Akademiets  Kunstnere 
til  Nytte«.  Men  denne  Indtægt  kommer  rigtignok  kun  til  Gavn 
med  Hensyn  til  Lønninger,  idet  Kongen  den  26.  Marts  bevilger 


Professorerne  Weidenhaupt  og  Stanley  samt  Medlem  Rude  hver 
et  Lønningstillæg  af  200  Rdlr  og  Elias  Meyer  (Medlem  fra  1801) 
100  Rdlr.,  medens  de  resterende  200  Rdlr.  inddrages  i  Stats¬ 
kassen.  Paa  Akademiets  egen  Økonomi  hjælper  dette  altsaa 
ikke.  Derimod  hjalp  det  lidt,  da  Thorvaldsen  i  1805  var 
X  valgt  til  Professor,  idet  hans  Gage,  400  Rdlr.,  ikke  kunde  ud¬ 
betales  ham,  saa  længe  han  var  i  Udlandet.  Man  faar  da  Lov 
indtil  videre  at  anvende  disse  400  Rdlr.  til  Akademiets  For¬ 
nødenheder,  navnlig  til  de  stigende  Udgifter  til  Lys  og  Varme. 
Men  Forholdene  bliver  værre  og  værre;  i  December  1807  maa 
Akademiet  endog  tage  under  Overvejelse  kun  at  brænde  enkelte 
Væger  i  nogle  af  Lygterne  for  at  spare  paa  »den  dyre  Thran 
og  Olie«,  og  i  September  1808  foreslaar  Direktøren,  at  man  i 
den  Vinter  skal  lade  nogle  Skoler  gaa  ind,  i  Retragtning  af  de 
-  høje  Priser  paa  Rrænde  og  Olie  osv.,  »hvorved  kunde  spares 
og  Akademiet  befries  for  at  sætte  sig  i  Gieid,  som  ellers  vilde 
være  uundgaaelig  for  en  Stiftelse  med  saa  indskrænket  Fond 
som  Konstakademiets  Fond  er«.  Men  Forslaget  afvises  af  den 
nye  Præses  Prins  Christian,  og  alle  Skoler  aabnes  som  sæd¬ 
vanligt. 

Arveprins  Frederik  var  død  i  December  1805,  og  Ledelsen 
af  Akademiets  Anliggender  maatte,  indtil  der  udnævntes  en  ny 
Præses,  overtages  af  Direktøren,  dengang  Abildgaard,  som  var 
en  streng,  myndig  Mand,  og  vistnok  ogsaa  i  Besiddelse  af  ad¬ 
ministrativ  Dygtighed.  Men  omend  Medlemmerne  var  vante  til 
at  bøje  sig  for  Præses’  Afgjørelser,  saa  var  de  til  Gjengjæld 
ikke  vante  til  at  se  Direktøren  paa  den  Maade  som  ledende  gaa 
i  Spidsen  med  selvstændig  Autoritet  og  dette  gav  undertiden 
nogen  Skarphed  i  Forhandlingerne.  Abildgaard  havde  heller  ikke 
før  været  bange  for  at  hævde  sin  Stilling,  selv  om  han  skulde  give 
den  forx-ige  Præses  et  Sidehug.  Hans  Myndighed  bragte  ham  i 
Slutningen  af  1803  i  spændt  Forhold  til  Sekretæren  Høyer. 
Denne  offentliggjorde  i  Adresseavisen  Nr.  461  en  Artikel  imod 
Abildgaard,  og  dette  efterfulgtes  af  en  Skrivelse  af  18  Decbr. 
fra  Arveprins  Frederik  til  Akademiet,  hvori  han  erklærer  at 
have  erfaret,  at  Reglementet  af  1771  ikke  efterleves  saa  nøje 
som  det  bør,  og  paalægger  Akademiet  at  vogte  herpaa;  han 
retter  særligt  dette  Paalæg  til  Direktøren  Abildgaard.  Dette 
medfører  øjeblikkelig  en  Skrivelse  fra  Abildgaard  til  Akademiet, 
hvori  han  udtaler,  at  han  efter  Høyers  Artikel,  som  han  for- 


moder  er  sket  efter  højere  Ordre,  anser  sig  for  suspenderet 
fra  sine  Direktørrettigheder;  men  han  tilføjer  dog  strax  efter  — 
for  ikke  at  drive  Sagen  for  vidt  —  at  han  nu  efter  Præses’ 
Skrivelse  nok  indser,  at  Høyer  ikke  har  havt  højere  Bemyn¬ 
digelse.  Dog  agter  Ahildgaard,  overensstemmende  med  den 
»Delicatesse,  som  enhver  rettænkende  Mand  aldrig  bør  for¬ 
nægte«,  at  afholde  sig  fra  al  Deltagelse  i  Akademiets  Forhand¬ 
linger  om  denne  Sag,  og  han  venter  at  Høyer  vil  gjøre  ligesaa. 
Han  ønsker  bestemt  formuleret,  hvad  det  er,  Høyer  lægger  ham 
til  Last  ved  hans  Embedsførelse,  »og  vil  ieg  vel  vide  at  for¬ 
svare  mig«.  Til  Slutning  protesterer  han  imod,  at  Høyer  aabner 
de  til  Akademiet  indkomne  Breve,  og  erklærer,  at  »det  skeer 
paa  hans  eget  Ansvar,  ifald  han  vedbliver  denne  sin  reglements¬ 
stridige  Adfærd«.  Følgen  heraf  er,  at  Akademiet  forlanger  en 
skriftlig  Redegjørelse  af  Høyer,  og  denne  —  som  har  været  saa 
fornærmet,  at  han  kun  paa  Akademiets  bestemte  Forlangende 
har  føjet  sig  i  at  indføre  Abildgaards  nysnævnte  Skrivelse  i 
Dagbogen  —  sender  da  under  27  Decbr.  sin  Redegjørelse,  hvori 
han  hævder,  at  det  er  ham,  der  skal  besørge  Akademiets  Korre¬ 
spondance,  og  klager  over,  at  Ahildgaard  har  gjort  Indgreb  i 
hans  Forretninger.  Han  slutter  meget  udfordrende:  »For  det 

Tribunal,  hvortil  De,  mine  Herrer,  have  erigeret  sig,  agter  ieg 
ingenlunde  at  møde,  førend  de  fremvise  den  fornødne  Autori¬ 
sation;  og  saalænge  de  ikke  ere  forsynede  ved  denne,  vil  ieg 
bede  om  at  være  forskaanet  for  al  videre  Correspondence  i 
denne  Sag«.  Han  har  sagtens  stolet  paa  at  have  Præses  i 

Ryggen>  men  dertil  har  han  nu  vovet  sig  for  langt  ud.  Det 

ender  med,  at  han  den  6  Febr.  1804  ansøger  om  Afsked  paa 

Grund  af  Svaghed,  men  han  kan  ikke  nægte  sig  den  Tilføjelse : 
»Jeg  inaae  iøvrigt  tilstaae,  at  dersom  mine  Kræfter  tillade  mig 
at  møde,  ieg  dog  maatte  ansee  min  Nærværelse  som  overflødig; 
thi  da  Sagerne,  hvori  ieg  skal  arbeide,  holdes  mig  skiult  indtil 
det  Øyeblik  de  foretages,  saa  er  ieg  herved  sat  ud  af  Stand  til 
at  forrette  mit  Embede.  Denne  Maade  er  desuden  stridende 
mod  de  Vilkaar,  paa  hvilke  Secretariatet  er  mig  overdraget«. 

Han  faar  sin  Afsked  den  23  Febr.  1804  og  den  5  Marts 
vælges,  paa  Præses  Forslag,  Thorkil  Baden  til  Akademiets 
Sekretær.  Er  det  et  1  ilfælde,  at  Forvalteren  Sonin  i  Juni  samme 
Aar  søger  anden  Beskæftigelse?  Hans  Efterfølger  hed  Ringsted. 

Et  Par  Aar  efter  kom  Ahildgaard  i  en  ny  Konflikt. 

Professoren  i  Geometri  Rawert  havde  nemlig  tilladt  sig 
offentlig  at  avertere  sine  Forelæsninger  ved  Akademiet.  Denne 
tilsyneladende  ret  uskyldige  Ting  bragte  Abildgaard  i  Harnisk, 
saa  han  den  3.  Decbr.  1806  udsendte  følgende  Cirkulære:  »Da 
»en  af  de  væsentligste  Pligter,  der  paaligger  mig  som  Directeur, 
»er  den  at  holde  over  Orden  i  Skolerne:  saa  maa  æg  spørge 
»mine  Hr.  Colleger,  om  de  ere  af  den  Formening,  at  god  Orden 
»kan  bestaae,  naar  man  sammenkalder  alle  og  enhver,  som  vil 
»høre  Forelæsninger,  og  som  efter  Reglementet  ere  bestemte  fra 
»4—5,  der  er  den  Tid,  da  de  egentlige  Øvelser  begynde;  og  om 
»man  da  i  det  Øjeblik  kan  være  sikker,  at  enhver  Uvedkom- 
»mende  strax  vil  forlade  Skolerne,  da  Uorden  i  manglende  Fald 

»vilde  finde  Sted.«  , 

Professorerne  slutter  sig  til  Abildgaard,  deriblandt  »c  e 
lærde«:  Kali,  Rang,  der  var  bleven  Professor  i  Anatomi  1805, 
og  Baden.  Kun  Professor  N.  J.  Schow  (Æresmedlem  fia 
1793)  tager  meget  ivrigt  Rawerts  Parti  i  Mødet  den  29.  Decbr. 
Han  bruger  stærke  Udtryk,  taler  om  Abildgaards  »odiøse,  elen¬ 
dige  og  usle  Tanke«  og  »nærgaaende  Krænkelse«,  men  Abild- 
gaard  slaar  drabeligt  fra  sig,  henviser  Scliow  og  hans  Udtalelser 
til  »Gammelstrand«  og  Enden  paa  Krigen  bliver,  at  Forsamlingen 
i  ét  og  alt  giver  sin  Direktør  Medhold  imod  Rawert  og  imod 
Schows  »hadefulde  og  ubillige  Beskyldninger«.  For  Nutiden 
er  dog  Abildgaards  Frygt  for  »Uorden«  lidt  ubegribelig,  da 

Rawert  kun  havde  5  Tilhørere. 

Man  har  udlagt  denne  Strid  som  Udtryk  for  en  Uvillie  Ira 
Kunstnerne  mod  de  »lærde«  Professorer*)  og  deri  søgt  Oprin¬ 
delsen  til  Abildgaards  Lyst  til  at  fortrænge  dem  ved  selv  at 
overtage  et  lærd  Professorat,  men  dette  kan  dog  ikke  være 
rigtigt.  Thi  alt  næsten  to  Aar  forud,  i  Febr.  1805  havde  Abild¬ 
gaard  søgt  den  daværende  Præses,  Arveprins  Frederik,  om  at 
faa  Løfte  paa  Professoratet  i  Mythologi,  hvis  han  skulde  ovei- 
leve  Kali.  Dette  kan  muligvis  have  været  Grunden  til  Schows 
Fjendskab,  der  maaske  havde  Lyst  til  selv  at  blive  Professor  i 
Historie  og  Mythologi,  —  som  han  jo  ogsaa  blev  1815.  Abild- 
gaards  Drivfjer  var  vel  dog  kun  hans  Lyst  til  at  faa  Anvendelse 
for  sine  videnskabelige  Studier.  Akademiet  slutter  sig  til  hans 


*)  jfr.  Stein  i  »Musæum«  1896,  pag.  185. 

Ønske,  men  Præses  vil  ikke  binde  sig  paa  Forhaand.  I  Decbr. 
1807,  da  der  ingen  Præses  findes,  tilbyder  Abildgaard  paany  at 
holde  Forelæsninger  over  Mythologi,  og  Akademiet  modtager 
Tilbudet,  uagtet  Kali  endnu  lever  og  først  faar  sin  Afsked,  med 
Pension  af  200  Rdlr.,  i  Januar  1809.  Men  saa  tager  Abildgaard 
Munden  for  fuld,  thi  da  næste  Aar  Professoren  i  Anatomi,  Jens 
Bang,  er  død,  kj ender  Akademiet  aabenbart  Abildgaards  Ønske, 
og  vælger  ham  den  1ste  Marts  »af  egen  Drivt  eenstemmig  til 
Professor  i  Anatomien«,  uagtet  der  var  indkommet  Ansøgninger 
fra  Professor  Schonheider  og  Divisionslæge  Klingberg.  Kong 
Fiederik  VI,  der  som  bekjendt  interesserede  sig  meget  mere  for 
Militair  end  for  Kunstnere,  kasserer  Valget  og  resolverer  under 
29.  Marts  »Vi  ville,  at  Lærer-Embedet  i  Anatomien  ved  Vort 
Maler-,  Billedhugger-  og  Bygnings- Academie  paa  sædvanlig  Maade 
af  Vort  Cancellie  skal  opslaaes  som  vacant«.  Resultatet  blev, 
at  Kongen  under  2.  Juli  1808  udnævner  Klingberg  til  Professor 
i  Anatomi,  uden  at  han  dertil  var  valgt  af  Akademiet,  og  uagtet 
dettes  nye  Præses  særlig  havde  fremhævet  Abildgaard  som 
»konstforstandig  Anatom«.  Det  kunde  nemlig  undtagelsesvis 
ske,  at  en  Professor  fik  kongelig  Udnævnelse,  saaledes  som 
f.  Ex.  Bang  og  Thorvaldsen;  men  da  Akademiet  den  4.  Juli  1808 
i  Anledning  af  C.  F.  Hansens  Ansættelse  som  Professor  i  Archi- 
tekturen  ansøger  om,  at  alle  Professorer  maa  faa  kongelig  Be¬ 
stalling,  svares  der,  at  dette  Spørgsmaal  maa  udsættes,  til  For¬ 
slaget  om  et  forbedret  Reglement  foreligger. 

Den  følgende  Sommer,  den  4  .Juli  1809,  døde  Abildgaard. 


Kunstakad.  Hist. 

Den  21.  April  1808  var  Prins  Christian  Frederik  (senere  Kong 
Christian  VIII.)  sat  i  Spidsen  for  Akademiet  som  dets 
Præses.  Fire  Dage  efter  indtager  han  Forsædet  i  Akademiets 
Forsamling  og  holder  følgende  Tale:  »Jeg  haaber,  at  Academiet 
»er  forvisset  om,  at  jeg  med  sand  Fornøjelse  for  første  Gang 
»idag  beklæder  dette  Sæde,  og  at  jeg  vil  regne  det  blandt  mine 
»gladeste  Timer,  naar  jeg  kan  virke  til  Gavn  for  Academiet.  Ikke 
»blot  min  Pligt  skal  drive  mig  dertil,  nei!  en  uindskrænket 
»Agtelse  og  Interesse  for  denne  ophøjede  Stiftelse.  Jeg  beder 
»dem  samtlige  mine  Herrer  at  bidrage  med  Raad  og  Daad  til 
»vort  fælles  Maal,  Academiets  vedvarende  Nytte  og  forøgede 
»Hæder«.  Dette  var  ikke  blotte  Talemaader.  Den  unge  Præses 
var  en  Mand  af  livlige  Interesser  navnlig  overfor  Kunst  og 
Videnskab,  hvis  Udøvere  han  gjerne  stod  i  personligt  Forhold 
til,  —  som  man  bl.  a.  kan  se  det  af  hans  Breve  til  Thorvaldsen 
- —  og  den  Adgang  han  ved  sit  nære  Forhold  til  Kongen  havde 
til  at  faa  sine  Ønsker  opfyldte,  benyttede  han  i  stort  Omfang  i 
Akademiets  Interesse.  Ogsaa  viser  det  sig  i  de  følgende  Tider, 
at  han  opfattede  sit  Hverv  som  Præses  ret  alvorligt.  Han  er 
mere  end  jævnligt  tilstede  i  Forsamlingerne,  han  tager  sig  af 
Styrelsen  selv  til  ret  smaa  Detailler,  og  conciperer  ikke  sjeldent 
personlig  Indstillingerne  til  Kongen.  Igjennem  Protokollernes 
underdanige  Form  synes  man  derhos  at  kunne  mærke,  at  han 
virkelig  ofte  har  været  den,  der  havde  den  sunde  og  praktiske 
Tanke  til  Løsning  af  de  foreliggende  Spørgsmaal  og  at  han  i 


mange  Maader  har  været  Drivfjeren  i  Akademiet;  sikkert  er 
det  i  ethvert  Tilfælde,  at  den  stillestaaende  Periode  i  Aarhun- 
dredets  første  Aar  nu  afløses  af  en  stadig  friskere  Udviklings¬ 
periode.  Dette  skyldes  naturligvis  i  en  væsentlig  Grad  de 
nye  Kræfter,  der  efterhaanden  træder  til  som  Medlemmer  og 
Pro  fessorer,  men  at  de  kunde  faa  Luft  under  Vingerne,  dertil 
har  det  ligesaa  sikkert  bidraget  overmaade  meget,  at  Præses 
havde  Følelse  og  Sympathi  for  de  nye  kunstneriske  Rørelser  i 
Tiden. 

At  Præses  havde  Lyst  til  Forandringer  og  Forbedringer  ser 
man  strax  i  det  første  Møde:  »Efter  Præsidis  Ordre  var  opsat 
»allerunderdanigst  Forestilling  til  Kongen,  hvori  Akademiet  an¬ 
sholder  om  kongelig  Bekræftelse  og  Stadfæstelse  af  dets  Regle- 
»ment  de  Dato  21.  Januar  1771,  samt  udbeder  sig  som  en 
»Naade,  at  Hans  Majestæts  Opmærksomhed  maa  være  henvendt 
»til  de  mulige  Forbedringer  ved  samme,  som  Tidernes  For- 
»dringer  kunde  gjøre  ønskelige«.  Præses  forstaar  at  sætte  Gang 
i  Tingene,  thi  alt  i  næste  Maanedsmøde  foreligger  følgende  Skri¬ 
velse  fra  ham  af  6.  Maj : 

»Hs.  Majestæt  Kongen  har  ved  et  kongelig  Commisorium 
til  mig,  til  Kammerherre  og  Præsident  Kaas  og  til  de  Hrr.  Pro¬ 
fessorer  Abildgaard  og  Hansen*)  befalet  os  at  sammentræde  i 
en  Commission  under  mit  Præsidio  for  at  tage  under  Over- 
veielse  og  dernæst  til  allernaadigst  Resolution  at  fremlægge  de 
Forslag  vi  maatte  finde  passende  at  giøre  til  Forbedringer  i 
Reglementet  for  Maler-,  Billedhugger-  og  Bygnings-Academiet«, 
og  han  slutter  med  en  Opfordring  til  alle  Medlemmer  om  at 
meddele  ham  deres  Tanker  »som  kunde  tiene  Commissionen  til 
Grundlag  eller  Veiledning  for  sammes  videre  Forslag  til  Hans 
Majestæt  Kongen«. 

Det  varer  dog  nogle  Aar,  inden  denne  Sag  bringes  tilende, 
og  imidlertid  bestræber  Præses  sig  for  at  bringe  Gang  i  Akade¬ 
miets  Forretninger  og  indre  Forhold.  Han  vil  selv  gribe  aktivt 
ind.  Under  samme  Dato  (6.  Maj)  giver  han  Akademiet  tilkjende, 
at  for  Fremtiden  vil  Akademiets  Fremstillinger  blive  indsendte 
direkte  til  Kongen  ved  ham,  og  hvis  han  ikke  underskriver  dem 
i  Forsamlingen,  da  vil  han  vedlægge  en  Forestilling  fra  ham 


*)  Architekten  C.  F.  Hansen,  som  var  bleven  Professor  den  25.  April  samme 
Aar,  efter  Meyn. 


selv  som  Præses,  »paa  hvilken  Hans  Majestæt  allernaadigst  vil 
resolvere«.  Med  andre  Ord,  Præses  forbeholder  sig  en  afgjø- 
rende  Indflydelse  paa  Akademiets  Indstillinger.  Foreløbigt  ud¬ 
virker  han  en  ny  Hjælp  af  Statskassen,  i  Septbr.  1809,  men 
ligesom  i  1803  kommer  den  kun  nogle  Medlemmer  tilgode,  ikke 
Akademiet  som  saadant;  der  bevilges  nemlig  »personlige  Extra- 
ordinaria«  til  Kobberstikkerne  Clemens  og  Haas  og  Maleren 
Ritde,  300  Rdlr.  aarlig  til  den  første  og  100  Rdlr.  aarlig  til  hver 
af  de  andre.  Det  viser  sig  da  ogsaa,  at  Akademiets  Kasse  stadig 
er  i  en  højst  bedrøvelig  Forfatning.  Det  er  saa  galt,  at  man 
1810  maa  svare  Architekten  Dam,  der  i  1797  havde  vundet  store 
Guldmedaille,  og  altsaa  havde  Ret  til  Rejsestipendium,  at  man 
»paa  Grund  af  Kassens  slette  Tilstand«  først  kan  give  ham 
Haab  om  Stipendium  ad  Aare  »naar  Kassen  forbedres«.  Man 
ved  ikke  bedre  end  at  sende  Præses  en  Skrivelse  »om  Cassens 
Forfatning  og  Creditorernes  Fordringer  paa  deres  Tilgodehavende«. 
Han  har  alt  gjort  noget  for  at  hjælpe  Akademiet,  idet  der  ved 
kgl.  Plakat  af  12.  April  1809  er  paalagt  en  Afgift  af  nye  Byg¬ 
ningers  Opførelse  til  Gaden  og  Facaders  Maling,  hvoraf  Ind¬ 
tægten  skal  tilfalde  Akademiet.  Det  ses,  at  denne  nye  Indtægt 
fra  Plakatens  Udstedelse  til  Novbr.  1810  udgjør  425  Rdlr.,  i 
Novbr.  1811  er  det  387  Rdlr.  og  fra  1810 — 14  ialt  1800  Rdlr. 
Men  Præses  nøjes  ikke  dermed.  Under  9.  Decbr.  1810  kom¬ 
mer  følgende  Skrivelse  fra  ham : 

»Hr.  Direktør!  Academiets  Forestilling  om  Gieldens  Betaling  og  Efter¬ 
givelse  bliver  rigtigst  at  indgive  i  denne  Maade.  Til  den  Ende  ville  de  for¬ 
anstalte  alle  ubetalte  Regninger  indfordrede  under  Haanden,  og  Forestillingen 
conciperet.  Dog  ønsker  jeg  at  læse  den  førend  den  reenskrives.  Academiet 
kan  i  samme  beraabe  sig  paa,  at  jeg  havde  givet  det  Haab  om,  at  en  fornyet 
og  forbedret  Organisation  vilde  ved  Hs.  Majestæts  Naade  fra  næste  Aar  af 
sætte  Academiet  istand  til  at  virke  stadigen  og  virksom  frem  til  sit  for  Staten 
gavnende  Maal,  men  at  det,  oplivet  ved  dette  Haab  dog  indsaae  at  en  saa 
trykkende  Gieid,  som  den  hvori  Academiet  befinder  sig  maatte  stedse  lægge 
uovervindelige  Hindringer  i  Veien  for  Udførelsen  af  Hs.  Majestæts  velgørende 
Hensigter  med  Academiet,  hvis  Hs.  Majestæt  ikke  lagde  den  Velgierning  til  al 
den  Naade,  som  skienkedes  denne  Stiftelse,  at  ville  grundfæste  den  ny  Indret¬ 
ning  ved  at  giøre  Academiet  gieldfri.  Academiet  ausaae  det  derfor  at  være 
sin  allerunderdanigste  Pligt  at  giøre  Indberetning  om  Gieldens  Beløb  etc. 
Aarsagerne,  som  naturligvis  have  foranlediget  den,  maae  ligeledes  berøres.  Jeg 
bemærker  tillige,  at  det  vil  være  nødvendigt,  at  Academiet  efter  forrige  Aarin- 
gers  Erfaringer  om  Forbrugen  af  Brænde,  Lys,  Olie  og  Tran,  nu  anskaffer 
eller  optager  paa  Regning  det  der  af  disse  Artikler  vil  blive  at  forbruge  indtil 

Ferierne  i  Junii  Maaned  1811,  for  at  denne  betydelige  Udgift,  som  Academiet 
ikke  har  Midler  til  at  bestride,  kan  regnes  blandt  Gielden«. 

Denne  Forestilling  til  Kongen  indsendes  den  17.  Decbr., 
saalydende : 

»Academiet  har  af  dets  høje  Præses  modtaget  Haab  om,  at  en  fornyet  og 
forbedret  Organisation  vilde,  ved  deres  Majestæts  Naade,  fra  næste  Aar  af 
sætte  det  i  Stand  til  at  virke  stadigen  og  virksom  frem  til  sit  for  Staten 
gavnende  Maal.  Særligen  oplivet  ved  dette  Haab,  indseer  Academiet  dog,  at 
en  saa  trykkende  Gieid,  som  den  hvori  det  befinder  sig,  maatte  lægge  uover¬ 
vindelige  Hindringer  i  Veien  for  Udførelsen  af  deres  Majestæts  velgiørende 
Hensigter  med  Academiet,  hvis  deres  Majestæt  ikke  til  den  Naade,  som  skienkes 
denne  Stiftelse,  lagde  den  Velgierning,  at  ville  grundfæste  den  nye  Indretning 
ved  at  giøre  Academiet  gieldfri.  Academiet  anseer  det  derfor  at  være  sin 
allerunderdanigste  Pligt,  at  forelægge  Deres  Majestæt  en  almindelig  Oversigt 
over  Gieldens  Beløb  for  de  til  Dato  forbrugte  Artikler  af  Brænde,  Lys,  Olie 
og  Tran,  og  de  til  ult.  Junii  1811  forbrugende  Artikler  deraf,  som  Academiet, 
i  Betragtning  af  Prisernes  daglige  Stigen,  har  troet  at  burde  forsyne  sig  med  ■ 

Urtekræmer  Bentzen  for  leveret  Bomolie  fra  1.  Jan.  1808  til  ult.  Mart. 
1809,  646  rd.  8  /3.  Herpaa  betalte  300  rd.,  giør  346  rd.  8  /S.  Ditto  for  ditto 
fra  Oct.  1809  til  ult.  Mart.  1809  (1810),  534  rd.  2  fi.  8  /.(.  Lysestøber  Lassen 
for  leveret  Lys  fra  1.  Oct.  1808  til  ult.  Mart.  1809,  1268  rd.  4  $  2  /3,  herpaa 
betalt  900  rd.,  giør  368  rd.  4  $  2  ji.  Ditto  for  ditto  fra  1.  Oct.  1809  til  ult. 
Mart.  1810,  1452  rd.  2  [i.  Kiøbmand  Busch  for  Tran  fra  1.  Jan.  til  ult.  Dcc. 
1809,  276  rd.  2  $>'.  Glarmester  Clausen  for  Glas  til  Tegninger  fra  1.  Jan.  til 
ult.  Dec.  1809,  71  rd.  1  $  12  li.  Lysestøber  Lassen  for  Lys  til  Skolerne  fra 
1.  Oct.  1810  til  ult.  Mart.  1811,  2940  rd.  Urtekræmmer  Bentzen  for  Bomolie 
fra  1.  Oct.  1810  til  ult.  Mart.  1811,  880  rd.  Kiøbmand  Busch  og  Hørkræmer 
Møller  for  Tran  til  Gaarden  og  Trappegangenes  Oplysning  fra  1.  Januar  1810 
til  ult.  Jun.  1811.  681  rd.  Summa  7550  rd.  14  li.  Til  disse  Udgifters  Bestri¬ 
delse  har  Academiet  i  Casse  Beholdning  til  Dato  421  rd.  3  $  141/*  /S,  og  hæver 
i  Zahlkassen  til  ult.  Jun.  3  Quartaler,  som  udgiør  tilsammen  3825  rd.,  Summa 
4246  rd.  Derfra  afgaar  de  staaende  Gager  for  Oct.,  Jan.,  Apr.  samt  Reise- 
stipendierne,  Medailler  m.  m,  2731  rd.  1  |  8  [i,  giør  1515  rd.  2  £  6 '/a  ,8. 
Hvorefter  Gieldens  totale  Beløb  bliver  6034  rd.  4  $  7Va  /5. 

Til  denne  Høide  er  Academiets  Gieid  voxen,  ikke  ved  dets  egen  Skyld, 
da  det  er  sig  bevidst  altid  at  have  forvaltet  Stiftelsens  Midler  forsvarligen, 
men  derved,  at  Priserne  paa  de  mangehaande  og  store  Nødvendigheder,  som 
udfordres  til  Academiets  Vedligeholdelse,  ere  i  de  sidste  Aar  stegne  til  meer 
end  det  Tredobbelte  Saa  meget  tillidsfuldere  indskyder  det  sig  da  under 
Deres  Majestæts  allerhøieste  Beskyttelse  med  allerunderdanigst  Bøn  og  Be- 
giering,  at  denne  saaledes  paadragne  Gieid  ved  Deres  Majestæts  høipriselige 
Ædelmodighed  maae  vorde  betalt,  paa  det  at  Academiet  med  desto  friere 
Hænder  og  lettere  Hierter  kan  møde  den  bebudede  ny  Tingenes  Orden,  og  i 
sine  Pligters  Opfyldelse  fuldkommen  svare  til  Deres  Majestæts  vise  og  vel¬ 
giørende  Hensigter  med  Stiftelsen«. 

Alt  den  31.  Decbr.  kan  Præses  meddele,  at  han  har  ind¬ 
leveret  den  til  Kongen  og  »denne  havde  modtaget  den  i  Naade 
til  gladeste  Udsigt  for  Academiet  i  det  tilkommende«  —  uagtet 
Gælden  beløb  sig  til  ikke  mindre  end  6034  Rdlr.  4  jt  7l/g  ■•>. 


* 

xxx  - 

For  Lys  og  Olie  alene  skylder  man  Penge  helt  fra  1808. 
Den  3.  Januar  1811  letter  en  kongelig  Resolution  en  stor  Sten 
fra  Akademiets  Hjerte  ved  at  bevilge  et  rentefrit  Laan  paa 
4000  Rdlr.  til  at  ordne  og  indrette  forskjellige  Lokaler  (se  neden¬ 
for  Kap.  III),  samt  et  overordentligt  Tilskud  af  6000  Rdlr.  En 
Maaned  efter  har  Akademiet  faaet  første  Halvdel  af  dette  Til¬ 
skud  og  kan  begynde  at  udbetale  Regninger  i  Massevis.  Men 
det  hjælper  rigtignok  kun  i  Øjeblikket,  thi  Akademiets  Indtægtel 
er  og  bliver,  trods  den  nysnævnte  Plakat  af  12.  April  1809,  for 
smaa  i  Forhold  til  dets  Udgifter.  Den  23.  Oktober  1812  maa 
Kongen  da  lukke  Pungen  endnu  mere  op,  idet  han  skænker 
Akademiet  9200  Rdlr.  »til  Gjælds  Betaling  og  Udgivters  Bestri¬ 
delse  i  1812«,  og  i  1813  tilstiller  Kongen  igjen  Akademiet  300  Rdlr. 

i  Anledning  af  sit  Besøg  paa  Udstillingen. 

Tiderne  er  yderst  vanskelige.  Alle  Folk  indskrænker  sig. 
Afgiften  af  nye  Bygninger  og  Facaders  Maling  synker  i  1812 
til  348  Rdlr.  men  gaar  dog  i  1813  op  til  594  Rdlr.  d.  C.  i 
Sedler.  Men  Seddelpengenes  Værdi  bliver  forsvindende.  Sam¬ 
tidigt  fordyres  alting,  og  Akademiets  Forbrug  af  Nødvendigheds- 
artikler  kan  ikke  godt  indskrænkes  ud  over  en  vis  Grænse;  i 
Januar  1813  ser  man,  at  der  udbetales  en  Regning  for  Lys  paa 
ikke  mindre  end  3601  Rdlr.  1  $.  (selvfølgelig  dog  kun  i  Seddel¬ 

\ . 

Ig/YJIfr**. 

)  /tWV  l**J uX  V 

I*  \ 

penge). 

Saaledes  kan  det  ikke  vedblive  at  gaa,  og  et  kgl.  Rescript  af 
5.  Marts  1813  maa  paalægge  alle  Institutioner,  der  oppebære 
Understøttelse  af  Staten,  hvert  Aar  at  indsende  et  Budget  til 
Finanskollegiet,  for  at  der  kan  komme  Kontrol  og  Orden  i 
Tingene.  Dette  Budget  udarbejdes  af  Direktøren  og  Kassereren, 
Prof.  Magens,  der  siden  tilsiges  til  Møde  med  et  Udvalg  Ira 
Finanskollegiet  den  28.  April  for  at  forhandle  nærmere  om 
Budgettet,  og  udarbejde  det  i  Detailler.  Akademiet  selv  som 
saadant  affatter  ikke  noget  Budget. 

Da  Norge  er  blevet  skilt  fra  Danmark,  kommer  der  i  Fe¬ 
bruar  1814  Forespørgsel,  om  ikke  Akademiet  i  den  Anledning 
vilde  faa  nogle  »Indskrænkninger«,  men  man  maa  svare,  at 
Akademiet  for  nærværende  Tid  ikke  har  større  Indtægter,  end 

det  fra  Begyndelsen  har  havt,  ja  at  det  i  de  sidste  Tider  stadig 
har  maattet  »supplicere«  om  Tilskud  for  overhovedet  at  »ved¬ 
ligeholde  Indretningen«.  Dette  hjælper  saa  meget,  at  Kongen 
den  13.  April  s.  A.  eftergiver  Akademiet  de  600  Rdlr.,  som  Præses 
i  Oktober  f.  A.  har  laant  til  at  betale  en  Del  i  Rom  indkøbte 
Ornamenter  (o:  Gibsafstøbninger)  med. 

At  Præses  havde  Blik  for  de  rigtige  Principer,  hvorefter 
Akademiet  burde  gaa  frem,  navnlig  at  det  maatte  komme  an 
paa  altid  at  sætte  de  kunstneiåske  Krav  i  forreste  Række,  og  at 
han  ikke  var  bange  for  at  gribe  ind,  hvor  det  gjaldt  disse  Prin¬ 
ciper,  det  viser  følgende  Historie.  (Derimod  synes  der  ikke  at 
foreligge  Exempler  paa,  at  han  har  villet  hæmme  Akademiets 
Frihed  ved  at  tvinge  sin  personlige  Anskuelse  igjennem,  naar 
der  ikke  var  Tale  om  et  Princip.  En  anden  Ting  er,  at  Med¬ 
lemmerne  vistnok,  ofte  halvt  uvilkaarligt,  tog  en  Del  Hensyn  til 
Meninger,  som  udtaltes  af  en  Prins). 

Professor  Stanley  var  gammel  og  svagelig,  og  hans  Levevis 
ikke  som  den  skulde  være;  han  søgte  og  fik  sin  Afsked  den 
5.  Marts  1810.  Hans  Embede  som  Professor  ved  Modelskolen 
søgtes  af  Kobberstikkerne  Clemens  og  Haas  samt  af  Portrætmaler 
Hans  Hansen  (Constantin  Hansens  Fader).  Muligvis  har  man 
villet  have  Vished  for,  at  Kobberstikkerne  ogsaa  var  istand  til 
at  lede  Undervisningen  i  Modelskolen,  ialtfald  vedtoges  det  at 
foranstalte  en  Konkurrence  mellem  Ansøgerne  saaledes,  at  hver 
af  dem  skulde  tegne  en  »academisk  Figur«  efter  den  nøgne  Model, 
og  Resultatet  blev,  at  Akademiet  enstemmigt  valgte  Haas  til 
Professor  den  18.  Juni.  Præses  opfattede  dette,  som  om  man 
havde  lavet  en  Konkurs  til  Professoratet,  og  i  Virkeligheden 
indrettet  og  bedømt  den  paa  ganske  samme  Maade  som  Elev- 
Konkurserne.  Derfor  sender  han  under  24.  Juni  Akademiet  en 
Skrivelse,  hvori  han  nægter  at  indstille  Valget  til  Kongens 
Approbation,  fordi  den  aflagte  Prøve  paa  Færdighed  i  at  gjøre 
en  Modeltegning  ikke  bør  »ansees  som  nogen  Concours  eller  lige¬ 
frem  efter  dets  Udfald  bestemme  Valget  af  en  Professor  i 
Modelskolen,  hvortil  i  Sandhed  udkræves  mere  til  Academiets 

Tarv  end  at  kunne  tegne  en  academisk  Figur . 

Desuagtet  har  Academiet  i  Forsamlingen  af  18.  brugt  samme 
Forhold  som  om  det  bedømte  Concours-Arbeide,  og  grundet 
sit  Valg  ene  derpaa«.  Det  kan  ikke  nægtes,  at  dette  Rai- 

sonnement  er  fuldstændig  rigtigt.  Men  Akademiet  fastholdt  sit 
Valg  og  erklærede,  at  det  havde  taget  samtlige  kunstneriske 
Kvalifikationer  i  Betragtning,  ja  antydede  endog,  at  der  i 
Præses’  Brev  var  »nogen  Yttring  af  Personlighed  mod  Kobber¬ 
stikker  Haas«,  saa  Præses  bestemt  maa  fralægge  sig  dette*). 
Men  da  Akademiet  saaledes  ved  fornyet  Foretagelse  fastholder 
Valget,  giver  Præses  loyalt  efter,  og’jValget  approberes  af  Kongen 
den  13.  Juli  1810. 

To  Aar  efter,  den  7.  Septbr.  1812  optager  Akademiet  et  nyt 
Medlem,  Historiemaleren  Høyer,  omend  kun  paa  Betingelse  af, 
at  han  udfører  sit  Medlemsarbejde  (»Signe  og  Habor  forenes 
for  Freias  Alter«)  bedre  »inden  det  gives  Plads  blandt  Acade- 
miets  Receptionsstykker«.  I  omarbejdet  Skikkelse  antages  det 
den  14.  Marts  1814.  Havde  Akademiet  anet,  hvor  mange  Kvaler 
det  senere  skulde  faa  af  dette  Medlem,  var  man  neppe  gaaet 
saa  lemfældigt  tilværks.  Høyer  var  en  Mand  med  store  Tanker 
om  sig  selv  og  han  var  ikke  beskeden.  Endnu  inden  hans 
Medlemsarbejde  var  omarbejdet,  sender  han  til  Kongen  en  An¬ 
søgning  om  at  udnævnes  til  kgl.  Historiemaler  —  den  Post  hans 
Velynder  Abildgaard  havde  beklædt  —  med  en  Løn  af  800  Rdlr. 
om  Aaret,  og  til  Professor.  Høyer  har  sikkert  ment  at  staa  i  en  vis 
Gunst  paa  allerhøjeste  Sted,  og  Præses  har  rimeligvis  tidligere  næret 
Forhaabninger  om  ham.  Men  i  Stedet  for  at  følge  med  den 
fremskridende  Kunstudvikling,  det  voxende  Naturstudium,  for¬ 
skansede  Høyer  sin  ringere  Begavelse  bag  en  stædig  Fastholden 
af  det  18.  Aarhundredes  Klassicisme  som  den  eneste,  der  hæv¬ 
dede  Kunstens  »høje  Maal«,  og  søgte  ud  derfra  at  tiltrumfe  sig 
en  fremskudt  Plads.  Akademiets  Betænkning  om  Høyers  An¬ 
søgning  henviser  dels  til  hans  mangelfulde  Medlemsarbejde, 
dels  til  »at  Academiets  høje  Præses  viselig  har  besluttet  ikke 
at  andrage  om  ansøgte  Plads’  Besættelse,  førend  de  andre 
Kunstnere  i  samme  Fag,  som  derved  turde  komme  i  aller- 
naadigst  Betragtning,  ere  samlede«.  Ved  disse  »andre  Kunst¬ 
nere«  mente  man  i  Grunden  kun  en,  nemlig  Eckersberg,  der 
paa  denne  Tid  var  i  Paris,  men  havde  gjort  sig  saaledes  be¬ 
mærket,  at  man  kun  ventede  paa  hans  Hjemkomst  for  at 


*)  Weilbach  formoder,  at  Præses  Optræden  skyldtes  et  Ønske  om  at  faa 
Clemens  valgt.  Archivet  indeholder  intet  herom. 

sætte  ham  paa  den  Professorplads,  der  stod  ledig  siden  Abild- 
gaards  Død.  Derfor  gaar  det  heller  ikke  J.  L.  Lund  bedre 
end  Høyer,  da  han  i  April  1814  søger  om  at  ansættes  som 
Professor.  Ved  Aarsfesten  1812  omtales  vel  Høyer  og  J.  L. 
Lund  som  to  hjemvendte  Kunstnere,  hvem  Akademiet  venter 
sig  meget  af,  men  Eckersberg,  der  er  paa  Stipendierejse, 
kaldes  »en  af  dets  kiæreste  og  haabefuldeste  Elever«.  1814 
forlænges  da  ogsaa  hans  Stipendium  til  Udgangen  af  1815. 


II 


III. 


Fra  Aarene  1799 — 1800  har  man  et  ganske  morsomt  Vidnes¬ 
byrd  om,  hvorledes  det  var  at  være  Elev  ved  Akademiet. 
Det  er  den  tyske  Maler  Philip  Otto  Runge  (født  1776),  der  gjor 
Rede  for  sine  Indtryk  i  Rreve  til  Slægt  og  Venner  i  Hamburg. 

Han  begynder  at  besøge  Akademiet  i  Novbr.  1799,  og  falder 
strax  i  Forundring  over,  at  man  vil  have  ham  til  at  tegne  med 
spidst  Sortkridt,  »som  de  alle  gjør.  Men  nu  synes  de  dog  at 
»give  efter,  og  baade  Abildgaard  og  Juel  har  opmuntret  mig  til 
»at  vedblive  at  tegne  efter  Gibs«.  Dog  kan  Runge,  trods  denne 
Venlighed,  ikke  forstaa,  at  »saadanne  store  Mænd  som  Profes¬ 
sorerne«  kan  tage  saa  smaaligt  paa  mange  Ting.  Særlig  finder 
han  deres  sirlige  Fremgangsmaade  pinagtig,  først  at  trække 
Konturen  yderst  nøjagtigt  op  og  derefter  begynde  Gjennem- 
førelsen  fra  oven  —  uden  Hensyn  til  hvad  der  er  øverst  —  og 
saa  gradvis  gaa  nedad  med  Udførelse  i  Krydsstregemaneer. 
Runge  synes,  at  det  kommer  mere  an  paa  at  forstaa,  hvad  der 
er  Hovedsagen;  man  bør  altid  først  og  fremmest  holde  sig 
den  for  Øje.  Han  har  ogsaa  en  anden  Tanke,  som  man 
muligvis  nok  endnu  i  vore  Dage  kunde  lære  noget  af. 
Han  finder  det  nemlig  urigtigt  at  begynde  med  at  tegne 
»idealske«  (antike)  Hoveder;  det  individuelle  Udtryk  i  et  Por¬ 
træt  efter  Naturen  er  langt  lettere  for  den  unge  at  faa  fat  paa, 
og  kun  gjennem  mange  af  dem  kan  man  naa  til  Forstaaelse  af 
Antikens  klassiske  Skønhed.  Derfor  er  det  klassiske  ikke  Runge 
imod,  han  har  netop  en  stor  Længsel  derimod,  og  Akademiets 

Antiksal  forekommer  ham  som  et  Sted,  han  kjender  fra  sine 
Drømme.  Navnlig  Laokoonsgruppen  gjør  et  mægtigt  Indtryk 
paa  ham:  »i  det  Øjeblik  følte  jeg,  hvad  Kunst  er«. 

Studiet  paa  Skolen  falder  ham  i  flere  Henseender  vanske¬ 
ligt.  Saaledes  klager  han  over,  at  Fortegningerne  —  Sortkridts¬ 
tegninger  —  sidder  i  Glas  og  Ramme,  for  bedre  at  bevares,  thi 
Lyset  speiler  sig  i  Glasset,  saa  man  ikke  kan  se  Tegningen 
rigtigt.  Desuden  er  alle  Tegnebordene  lige  høje,  uden  Hensyn 
til  Elevernes  forskjellige  Væxt.  Værre  er  hans  Klage  over  Mangel 
paa  aandelige  Interesser  hos  de  vordende  Kunstnere,  selv  om 
man  her  maa  tage  Hensyn  til  hans  tyske  Temperament,  der 
havde  svært  ved  at  forstaa  den  danske  Jævnhed.  Han  kan  ikke 
forsone  sig  med,  at  de  ikke  kjender  anden  Anvendelse  af  deres 
Aftener  end  at  spille  Kort.  Ogsaa  hos  Abildgaard  og  Juel  søgei 
han  forgæves  Impulser  i  kunstnerisk  Retning,  hans  mange 
Spørgsmaal  har  aabenbart  været  dem  besværlige;  de  opfordrer 
ham  blot  til  at  tegne  flittigt.  Naar  han  spørger  dem,  om  han 
om  Aftenen  hjemme  skal  studere  Perspektiv  og  Anatomi  eller 
han  skal  gjøre  Skizzer,  giver  de  ham  det  lidt  underlige  Svar: 
»Bliv  bare  ved  at  arbejde  efter  mine  Fortegninger  —  men  Per¬ 
spektiv,  den  behøver  De  ikke;  og  Anatomi,  den  er  det  nok  at 
se  lidt  paa  engang  imellem,  ellers  spilder  De  blot  deres  Tid 
dermed«.  Imidlertid  hører  Runge  dog  anatomiske  Forelæsninger 
hos  Schellerup  »en  yderst  dygtig  Mand«. 

Forholdet  mellem  Professorerne  synes  ikke  at  have  været 
meget  hjerteligt.  »Professorerne  bor  alle  paa  Charlottenborg 
siger  Runge  —  hvor  de  tilsyneladende  er  som  én  Familie,  men 
de  taler  aldrig  med  hinanden  undtagen  i  det  højeste  engang  om 
Maaneden,  da  der  er  Møde  den  første  Mandag,  thi  der  gaai 
nogle  af  dem  hen.  Naar  man  vil  lære  noget  her,  maa  man 
ubetinget  vælge  sig  en  af  dem;  er  man  da  saa  heldig,  at  han 
interesserer  sig  for  en,  da  er  det  godt;  men  slaar  dette  fejl,  da 
er  der  intet  at  gjøre,  thi  nu  har  man  ved  dette  Forsøg  saa  at 
sige  faaet  alle  de  andre  til  Fjender.  At  jeg  helst  vilde  henvende 
mig  til  Juel,  er  jeg  paa  det  rene  med,  men  hvordan  skal  jeg 
undvære  Abildgaard,  da  han  har  Opsynet  med  Antiksalen?« 
Det  lykkes  ham  dog  at  vinde  Juels  Velvillie,  og  han  trøster  sig 
med,  *  at  han  ialtfald  kan  tegne  videre  i  Antiksalen,  til  Abild¬ 
gaard  rentud  jager  ham  bort.  Det  var  nemlig  det  eneste  Sted, 
han  kunde  studere  om  Dagen,  da  der  kun  var  Skole  om  Aftenen. 

Ogsaa  hos  Lorentzen  (Professor  1803)  finder  han  Velvillie,  men  han 
mener  dog,  at  »man  her  mest  maa  hjælpe  sig  selv«.  »Man  maa 
rentud  opgive  at  faa  Raad  og  Hjælp  af  de  Herrer  Professorer«. 
Mærkeligt  nok  raader  baade  Juel  og  Lorentzen  og  den  bekjendte 
Fru  Frederikke  Brun  ham  til  snarest  at  gaa  til  Udlandet. 

Man  maa  vel  erindre,  at  disse  stærke  Udtalelser  fremkommer 
fra  et  Elevstandpunkt,  hvor  Professorernes  Mangler  altid  falder 
nok  saa  stærkt  i  Øjnene  som  deres  Fortrin.  Derhos  synes  de 
at  være  fremkomne  under  en  noget  forknyt  Sindsstemning,  fordi 
det  forekom  Runge,  at  Studierne  ikke  gik,  som  de  skulde.  Man 
ser  da  ogsaa,  at  den  Ven,  til  hvem  han  beklager  sig,  har  et 
meget  lysere  Syn  paa  Tingene  og  opmuntrer  ham  til  at  blive 
ved:  »Kan  Du  faa  Lov  at  male  hos  ham  (o:  Juel),  saa  var  dette 

dog  ikke  at  foragte, .  Saavidt  mit  Kjendskab  gaar,  er 

Juel  vel  af  det  Slags  Mænd,  man  ikke  hyppigt  træffer,  navnlig 
hvad  angaar  Indsigt  i  Koloriten,  og  at  begynde  hos  ham,  er 
efter  min  Mening  vel  værdt  at  ønske  sig.  Det  er  noget  som 
ikke  en  af  Hundrede  opnaar«.  Det  viser  sig  ogsaa,  at  Juel  er 
meget  tilfreds  med  Runge  som  Elev.  Men  han  »siger  ingenting, 
eller  dog  meget  lidt«. 

Karakteristisk  for  det  Kjendskab,  man  paa  den  Tid  havde 
til  den  klassiske  Kunsts  virkelige  Væsen,  og  Opfattelsen  deraf, 
er  den  Begejstring  hvormed  man  lærer  Flaxmans  Konturer  at 
kjende.  Runge  faar  tilsendt  dem  til  Iliaden  og  til  Æskylos, 
og  »takker  derfor  med  Taarer.  Min  Gud,  noget  saadant  har  jeg 
endnu  aldrig  i  mit  Liv  set« !  Juel  bliver  lige  saa  begejstret  der¬ 
over  og  beder  Runge  snarest  skaffe  ham  Flaxmans  Omrids  til 
Iliaden,  til  Æskylos,  og  om  muligt  ogsaa  til  Odysseen  og  til 
Dante. 

Runge  giver  en  meget  morsom  Skildring  af  Akademiets 
Aarsfest  den  31  Marts  1800,  —  ogsaa  set  fra  et  Elevstandpunkt : 
»Jeg  har  lige  set  Prisuddelingen  paa  Akademiet,  hvorved  de 

smukke  Antikafstøbninger  maatte  lide  meget .  Første 

Akt:  Det  er  endnu  Dag  i  Værelserne,  som  lige  er  gjort  rene  og 
er  meget  propre.  Enhver  staar  ved  sin  sidste  Tegning  i  Frygt 
og  Forventning  med  Hensyn  til,  hvad  der  skal  komme;  Scenen 
er  i  Gibssalen.  Arveprinsen  træder  ind,  fulgt  af  Ministeren  osv. 
osv.  og  alle  Professorerne.  Vinduesskodderne  lukkes  til  og  Lys 
og  Lamper  gjør  deres  behørige  Virkning.  Første  Tegning  (den 
forestiller,  som  alle  de  andre,  den  lille  Apolio,  men  paa  denne 

Tegning  ser  han  ud  som  han  var  frugtsommelig  og  kunde  for¬ 
resten  snarest  antages  for  en  af  Furierne).  Prinsen  ser  opmærk¬ 
somt  paa  den  og  gaar  videre.  Juel  kommer  efter  ham  og  ler; 
de  andre  kommer  en  efter  en  derhen,  og  naar  man  ser  paa 
Retningen  af  deres  Hoveder,  skulde  man  næsten  tro,  at  de  vir¬ 
kelig  saa  paa  den.  Min  Tegning  var  den  sidste.  Prinsen  til 
Juel:  Den  er  den  bedste!  Han  gaar  hurtigt  ind  i  Modelsalen. 
Juel  til  mig:  Er  det  Deres  Tegning?  —  Jeg:  Ja!  De  følgende 
Personer  ser  med  Øjnene  efter  Prinsen,  men  betragter  Tegningen 
med  Resten  af  deres  Legeme.  Alle  gaar  ind  i  Modelsalen  —  — - 
Anden  Akt:  Først  forestilles,  hvorledes  man  venter  paa  Manden, 
der  aabner  Døren  til  Antiksalen;  saa  ind  med  et  Rabalder. 
Antiksalen  er  oplyst  af  mange  Glaslysekroner.  Midt  imellem 
Antikerne  er  udbredt  et  rødt  Tæppe,  rundt  omkring  staar  Stole, 
bagtil  en  stor  forgyldt  Stol  til  Prinsen  og  foran  den  et  lille 
Rord  med  rødt  Fløjlstæppe,  hvorpaa  Guld-  og  Sølvmedaillerne 
ligger.  I  Midten  staar  et  stort  Rord,  hvorpaa  ses  en  Bog  og 
Lys  og  flere  Ting,  og  ved  det  Sekretærens  Stol.  I  Hold  styrter 
Ungdommen  ind  fra  alle  de  Klasser,  som  Prinsen  er  marcheret 
igjennem,  og  trænger  heftigt  paa;  Antikerne  ryster  i  deres 
Grundvold  og  truer  med  at  falde  om,  Soldaterne  holder  ublidt 
igjen,  men  en  af  dem  faar  sin  Bajonet  brækket:  Sejr,  Sejr! 
Fæstningen  er  vor!  —  Man  stormer  og  bestiger  Fæstningen 
(Antikerne);  nogle  ubevæbnede  tapre  unge  Kunstnere  (hvoriblandt 
jeg)  fordriver  med  Magt  de  stormende,  en  Stol  gaar  itu,  osv.  — - 
Støjen  bliver  stærkere  —  Lysekronerne  og  de  andre  Lys  er  nu 
tændt,  Galleriet  er  propfuldt,  der  er  en  skrækkelig  Hede.  Prinsen 
er  imidlertid  gaaet  gjennem  de  Værelser,  hvor  Udstillingen  er 
(den  er  ikke  saa  lidt  ringere,  end  den  i  Hamburg  var);  Ud¬ 
stillerne  kommer  nu  først  ind.  —  —  Tredie  Akt:  Scenen  er 
uforandret.  Prinsen  kommer  med  sit  Følge;  de  sætter  sig. 
Gjennemgangen  lukker  sig  efter  dem  og  der  opstaar  et  Haand- 
gemæng;  man  kravler  op  paa  Antikerne,  et  Hoved  eller  hvad 
det  er  knuses,  og  sikkert  beskadiges  meget,  som  man  ikke  i 
Øjeblikket  bemærker.  Sekretæren  vinker,  at  man  skal  være 
rolig,  og  begynder  uden  at  oppebie  dette  at  læse  (bl.  a.  at  jeg 
avancerer  til  Modelsalen),  Navnene  raabes  op,  Præmierne  uddeles, 
og  Selskabet  gaar  fra  hinanden.  —  Den  1ste  April.  Idag  har 
jeg  set  Ødelæggelserne:  den  liggende  Fægter  har  faaet  alle 
Tæerne  brudte  af  venstre  Fod;  ligesaa  har  den  mediceiske  Venus 

mistet  to  Fingre,  som  alt  engang  var  satte  paa,  og  den  venstre 
Fod;  Laokoons  yngste  Søn  har  mistet  en  Finger.  Hvad  der 
desuden  er  trampet  itu  og  ved  Vold  gjort  ubrugeligt,  kan  ikke 
opregnes.  Det  ærgrer  mig,  og  kunde  jeg  bare  give  de  Opsyns¬ 
havende  .  .  .  .« 

Det  var  alle  de  Hundreder  af  uvidende  og  uopdragne 
Haandværkslærlinge,  som  Struensee  havde  paabyrdet  Akademiet, 
der  afstedkom  saadanne  Scener.  Hvad  Interesse  havde  de  vel 
for  Kunstværker?  Det  faldt  ofte  Akademiet  meget  svært  at 
holde  Orden  og  Justits  indenfor  sine  egne  Mure*),  og  »Akademi¬ 
drengenes«  Vildskab  og  Optøjer  paa  Kongens  Nytorv  og  til¬ 
stødende  Gader  om  Aftenen,  naar  Skolen  sluttede,  var  berygtede 
over  hele  Byen.  Undertiden  maatte  Elever  bortvises  for  Uordener. 
Først  1807  forbydes  det  Portneren  at  sælge  01  og  Brændevin 
til  dem. 

Man  maa  vel  antage,  at  den  af  Bunge  skildrede  Maade  at 
holde  Aarsfest  paa  bedrede  sig  noget,  eftersom  man  kom  ind  i 
det  nye  Aarhundrede  og  navnlig  efter  at  Prins  Christian  var 
bleven  Præses.  Men  først  den  10  Marts  1828  vedtages  der  dog, 
paa  Thieles  Forslag,  en  bestemt  Orden  for  disse  Fester.  Ele¬ 
verne  indlades  og  placeres  derefter  klassevis,  hver  Klasse  under 
sin  Lærers  Opsyn,  og  hver  Klasse  faar  Billetter  af  en  særlig 
Farve.  Desuden  engageres  der  fremmede  Folk  til  Kontrollen 
for  at  forebygge  Misbrug.  Foruden  Eleverne  bar  Medlemmer 
og  Lærei'e  Adgang  til  Festen;  deres  Billetter  tildeles  dem  af 
Direktøren. 

Ved  Læsningen  af  Runges  Skildring  maa  det  dog,  som  alt 
sagt,  haves  i  Erindring,  at  den  er  skreven  fra  et  Elevstandpunkt, 
og  at  et  og  andet  kan  forskyde  sig  skævt,  naar  det  ses  saa 
stærkt  fra  neden.  Bl.  a.  turde  Professorernes  ringe  Kollegialitet 
og  Skinsygen  mellem  Juel  og  Abildgaard  være  betydeligt  over¬ 
dreven.  De  Virkninger,  som  Runge  for  sit  Vedkommende  fryg¬ 
tede  deraf,  udeblev  jo  ogsaa. 

I  de  første  Aar  af  Aarhundredet  mærkes  ikke  nogen  syn- 


)  I  Decbr,  1803  klager  Clemens  over,  at  »Drengene«  slaa  lians  Ruder  ind 
med  Sneboldte  og  at  de  tilsøle  lians  Trappe  med  deres  Urenlighed.  Det 
vedtages  da,  at  Modellerne  skal  holde  Opsyn,  men  det  er  vel  et  Spørgs- 
maal,  hvormeget  dette  har  hjulpet 

derlig  Udvikling  i  Skolerne.  Der  foreligger  i  1800  fra  Tønder, 
der  var  ansat  i  samme  Foraar  med  Lønning  af  200  Rdlr.  af 
Kongens  Kasse  til  at  undervise  i  Modellering  i  Ornamentklassen, 
en  Klage  over,  at  hans  »Bestemmelse  ikke  er  anvendelig«, 
fordi  den  store  Mængde  af  Eleverne  neppe  kan  tegne  Begyn- 
delsesgrmidene7~enclsige  modellere.  Men  Akademiet  svarer  ham, 
at  han  blot  trøstig  skal  blive  ved,  »thi  Erfarenhed  har  viist,  at 
det  er  muligt,  at  man  kan  besidde  Færdighed  i  Modellering 
uden  at  kunde  tegne«.  Det  kan  ikke  ses,  om  Tønder  fik  mere 
Udbytte  af  sin  Undervisning  efter  dette,  men  man  faar  uvil- 
kaarligt  en  Forestilling  om,  at  Undervisningens  Resultater,  idet- 
mindste  i  de  lavere  Klasser,  ikke  var  store.  Det  var  jo  ikke 
saa  underligt,  da  der  var  en  Mængde  Elever,  og  der  undervistes 
efter  det  Princip,  at  der  i  de  første  Aar  alene  skulde  arbejdes 
efter  Fortegninger,  ornamentale  i  Ornamentskolen,  figurlige  i 
Frihaandsskolerne,  og  disse  Fortegninger  var  vistnok  meget  ofte 
kun  de  bedre  af  dem,  der  var  udførte  af  Eleverne  i  de  øverste 
Klasser.  Naar  man  ser  en  Række  saadanne  Tegninger,  udførte 
meget  løst  med  sort  og  hvidt  Kridt  paa  blaat  Papir  efter  en 
ogsaa  ret  løs  Fortegning  (der  kunde  være  af  selve  Abildgaardl), 
saa  undrer  man  sig  over,  at  der  kunde  komme  saa  gode  Kunst¬ 
nere  fra  Akademiet,  som  der  dog  gjorde.  Først  1806 — 07  ser 
man,  at  der  anskaffes  Kobberstik  af  Hoveder  til  at  tegne  efter  i 
Skolerne  —  og  Gud  ved,  hvorledes  de  har  været.  Det  »brusende 
Skæggehoved«  havde  i  sin  Tid  et  slemt  Lov  paa  sig. 

Det  sker  da  ogsaa  i  1811,  at  nogle  af  Malernes  og  Billed¬ 
huggernes  Konkursarbejder  for  Guldmedaillen  er  saa  maadelige, 
at  det  efter  Samraad  med  Præses  bestemmes,  at  de  ikke  skal 
udstilles,  —  saaledes  som  jo  ellers  Reglen  var. 

Med  Hensyn  til  de  ovenomtalte  Modellereøvelser  under 
Tønders  Vejledning  ses  det  forøvrigt,  at  Akademiet  forsøger  at 
opmuntre  Eleverne  til  at  deltage  deri,  ved  at  fastsætte,  at  »den 
som  modellerer  det  bedste  Stykke  i  Vox  eller  Leer,  et  tegnet 
eller  graveret  Ornament,  skal  tilkiendes  to  danske  Courant- 
Ducater«.  Dette  er  vistnok  den  ældste  Pengepræmie  ved  Aka¬ 
demiets  Skole.  Den  tilkjendes  første  Gang  i  Januar  1801  til 
Eleven  Holger  Mølsted. 

Man  havde  i  disse  Tider  en  voxende  Forestilling  om,  at 
den  almindelige  Intelligensudvikling  og  Erhvervelsen  af  konkrete 
Kundskaber  var  af  stor  Værdi  for  vordende  Kunstnere.  Men 

det  kneb  baade  med  Midler  til  Lønninger  og  med  at  finde 
duelige  Lærerkræfter.  Særligt  kneb  det  vistnok  med  at  skaffe 
Architekterne  den  Viden  i  de  techniske  Fag  (Bygningskonstruk¬ 
tioner,  Materialier  m.  v.)  som  er  saa  nødvendig  for  en  praktisk 
Bygmester.  Derfor  griber  man  med  Glæde  et  Tilbud,  som  Stads¬ 
konduktør  Professor  Rawert  gjør  i  Efteraaret  1800,  om  gratis  at 
holde  to  ugentlige  Foredrag  over  Matliematik,  hvorved  muligvis 
ogsaa  forstodes  lidt  af  Mathematikens  og  Fysikens  Anvendelse 
i  Bygningskunstens  Tjeneste.  Man  har  intet  Vederlag  at  byde 
Rawert,  men  istedetfor  udnævner  man  ham  til  ordentlig  Pro¬ 
fessor  ved  Akademiet,  uden  Gage.  For  at  faa  Eleverne  til  at 
følge  hans  Forelæsninger  med  Interesse,  opslaas  det  i  Skolerne, 
at  de  »som  ved  Flittighed  udmærke  sig  ved  de  mathematiske 
Forelæsninger  og  ved  Fremgang  i  dette  Videnskab,  skulde,  komme 
i  Betragtning  saavel  ved  Medaillers  som  ved  Præmiers  Tilkjen- 
delse« — altsaa  som  en  kvalificeret  Anbefaling  ved  Konkurserne. 

Emnerne  af  den  nordiske  Mythologi  stod  lige  fra  Johannes 
Ewalds  Tid  i  høj  Grad  paa  den  kunstneriske  Dagsorden.  Aka¬ 
demiet  benyttede  dem  flere  Gange  som  Opgaver,  og  det  var 
da  vistnok  med  Tilfredshed,  at  Akademiet  i  December  1804 
modtog  Oehlenschlågers  Tilbud  om  at  holde  Foredrag  for  Ele¬ 
verne  over  den  nordiske  Poesi  og  Mythologi.  Desværre  gik 
Sagen  istykker,  muligvis  paa  Grund  af  Digterens  Vægelsindethed; 
ialtfald  angav  han  en  saa  lidet  sandsynlig  Grund  til,  at  han 
trak  sig  tilbage,  at  han  ikke  kunde  være  »tjent  med«  det  an¬ 
viste  Auditorium,  Bygningsskolen.  Man  havde  nemlig  endnu 
intet  fast  Auditorium. 

Da  Prins  Christian  er  bleven  Præses,  ser  man  at  han  1811 
i  sit  Palais  lod  »den  udmærkede  Kunstner  i  sit  Fag,  Patrick 
Peale«,  holde  5 — 6  Forelæsninger  over  Mimiken  og  opfordrer 
Akademiet  til  at  lade  Eleverne  i  Modelskolen  tegne  sig  paa  en 
Liste  over,  hvem  der  vil  være  Tilhørere.  Der  tegnede  sig  19, 
deriblandt  formodentlig  ogsaa  Professorerne.  Men  man  havde 
dog  vist  neppe  gjort  Regning  paa,  at  Akademiet  bagefter  maatte 
betale  230  Rdlr.  for  disse  Billetter  —  forhaabentlig  dog  kun  i 
Sedler. 

Alt  under  Arbejdet  paa  den  nye  Fundats  begynder  man  at 
reformere  paa  Skolerne.  I  Februar  1809  havde  man  paa  For¬ 
valterens  Forslag  skærpet  Skoleordenen  noget  og  i  Vinteren 
1811  —  12  faar  man  indrettet  en  Malerstue  »for  Lærlinge  af  den 

højere  Klasse,  som  under  en  Kunstners  Veiledning  der  skulde  >V 
haandtere  Pensel  og  øve  sig  i  Malning«,  hvilken  Øvelse  forhen  x 
kun  kunde  faas  privat  i  Professorernes  Ateliers.  Desuden  indrettes 
et  Anatomikammer  og  en  fast  Foredragssal.  Bihliotheket  faar 
en  værdifuld  Forøgelse  i  Abildgaards  Kobberstik  og  Bøger. 

Det  siges  ogsaa,  at  man  bliver  strengere  i  alle  Bedømmelser. 

Det  store  Antal  Elever,  som  Akademiet  havde  faaet,  da 
Haandværkerundervisningen  af  Struensee  lagdes  over  paa  det 
havde  længe  voldt  Lokalevanskeligheder.  Planen  fra  1795  om 
at  skaffe  Akademiet  Plads  i  det  afbrændte  Christiansborg  Slot 
var  ikke  kommen  til  Udførelse;  man  maatte  blive  i  Charlotten- 
borg,  som  jo  i  det  væsentlige  var  stillet  til  Disposition  for 
Akademiets  Skoler  og  til  Boliger  for  Professorer  og  Medlemmer, 
men  det  varede  dog  mange,  mange  Aar  endnu,  inden  Akademiet 
fik  dette  Slot  i  et  og  alt  til  sin  udelukkende  Benyttelse.  Det 
synes  at  være  Direktøren  C.  F.  Hansen,  som  i  Aaret  1811  tager 
Spørgsmaalet  om  Forbedring  af  Skolelokalerne  op.  Hvilke  For¬ 
dringer,  man  stillede,  kan  skønnes  af  Architekternes  Guld- 
medailleopgave  1811 :  »Et  Kunstacademi,  hvori  anbringes  Lei-  v 
lighed  for  alle  Undervisningens  Skoler,  hvilke  hver  maa  have 
sin  separate  Udgang«  —  af  Hensyn  til  de  mange  uvorne  Elever 
—  »og  flere  end  een  Opgang,  naar  Skolerne  vare  beliggende  i 
2den  Etage.  I  denne  Bygning  bliver  Indretning  for  en  rummelig 
Statue-Sal,  et  Billedgalleri*)  samt  et  Bibliothek,  en  stor  Sal  til 
Academiets  Forsamlinger  og  Festiviteter,  samt  Sal  til  Expositi- 
oner  af  Kunstsager,  et  Værksted,  hvori  unge  Kunstnere  der 
studere  Billedhuggerkunsten,  kan  øve  dem  i  at  arbeide  i  Marmor ; 
dette  maa  være  beliggende  i  Nærheden  af  Statuesalen,  ligesom 
ogsaa  en  Malerstue  til  Brug  for  Malerne  i  Nærheden  af  Galleriet. 

Et  Værelse  og  en  Sal  til  forskjellige  Maskiner  og  Modeller  til 
Brug  for  Architekterne.  Forskjellige  Sale  til  Forelæsninger  over 
Perspektiv,  Geometri,  Architektur,  Anatomi  og  øvrige  for  en 
Kunstner  behøvende  Videnskaber.  Foruden  disse  Indretninger 
bliver  Boliger  for  Professorer  og  Informatorer«. 

At  faa  en  saa  rigelig  og  særlig  Bygning  for  Akademiet 
kunde  imidlertid  selvfølgelig  ingen  vente,  og  C.  F.  Hansen  nøjes 
derfor  ogsaa  med  foreløbig  at  forelægge  en  Plan  til  Udvidelse 
af  Akademiets  Skoler  ved  at  inddrage  den  Bolig,  som  hidtil  har 

*)  Den  kongelige  Malerisamling  var  jo  dengang  ikke  offentlig  tilgængelig. 

været  beboet  af  Læreren  i  Perspektiv,  Professor  Magens,  for 
dertil  at  henlægge  Architekturskolerne.  Bibliotheket  bliver,  hvor 
det  er,  men  udvides  ved  Borttageisen  af  et  Skillerum;  derved 
vindes  tillige,  at  det  kan  aflukkes  og  ikke  behøver  at  tjene  til 
Gjennemgang  ved  Festligheder  og  andre  Lejligheder.  Projektet 
bifaldes  paa  Præses’  varme  Anbefaling  af  Kongen,  som  endda 
erklærer  sig  villig  til  at  støtte  dette  Projekt  »med  nogle  Tusinde 
Rixdalers  Forskud,  naar  derom  indgives  Forestilling  efter  hans 
Hjemkomst«.  Dette  Forskud  bestod  i  de  i  Kap.  II  nævnte  4000  Rdlr., 
som  bevilgedes  ved  kgl.  Resolution  af  3  Januar  1811. 

Man  synes  ogsaa  paa  anden  Maade  hist  og  her  at  have 
ønsket  en  Foregriben  af  de  Reformer,  som  den  nye  Fundats 
skulde  bringe.  Navnlig  savnede  man  en  forberedende  Klasse 
for  Architekterne,  bl.  a.  fordi  der  var  Mangel  paa  indfødte 
Stukkaturarbejdere  —  en  Grund  der  nu  lyder  noget  besyndeilig, 
men  som  forklares  ud  fra,  at  her  var  et  Punkt,  hvor  Savnet  af 
Medarbejdere  ved  Gjenopførelsen  af  Christiansborg  Slot  var 
særligt  føleligt  for  C.  F.  Hansen.  Det  bekræftes  da,  at  Tønders 
ovennævnte  Modelereøvelser  i  første  Ornamentskole  ikke  kan 
have  baaret  synderlig  Frugt.  Den  ønskede  forberedende  Archi- 
tekturklasse  fik  man  dog  først  —  under  Navn  af  2den  Ornament¬ 
skole  —  efter  at  den  nye  Fundats  var  traadt  i  Kraft. 


IV. 


Imidlertid  var  Arbejdet  paa  den  nye  Fundats  skredet  saa- 
ledes  fremad,  at  den  kunde  modtage  kongelig  Stadfæstelse 
den  28.  Juli  1814.  Nogen  Forsinkelse  var  vel  nok  voldet  ved 
Præses’  Fraværelse,  først  ved  Hæren  i  Holsten,  siden  i  Norge. 
Det  er  værd  at  bemærke,  at  uagtet  hans  Formaal  deroppe  var 
at  sætte  Norges  Kongekrone  paa  sit  Hoved,  og  dette  selvfølgelig 
vilde  »saalænge  det  er  Guds  Villie,  afholde  mig  fra  at  deltage  i 
Academiets  Bestyrelse«,  synes  han  dog  ikke  et  Øjeblik  at  opgive 
Stillingen  som  Præses.  Han  har  vel  havt  en  Anelse  om,  at  hans 
Fraværelse  ikke  vilde  vare  længe.  Alt  den  23.  Novb.  1814  ind¬ 
tager  han  atter  sit  Forsæde  i  Akademiets  Forsamling. 

Den  nye  Fundats  griber  paa  afgjørende  Maade  ind  i  Akade¬ 
miets  Tilværelse,  og  stiller  det  paa  ret  Kjøl,  saa  dets  Udvikling 
kan  gaa  sikrere  og  roligere  for  sig. 

Dets  Navn  forandres  fra  »Maler-Billedhugger-  og  Bygnings- 
Academie«  til  »Det  kongelige  Academie  for  de  skiønne  Kunster«. 
Alt  derved  antydes,  at  det  er  stillet  paa  en  hæderfuldere  Plads 
i  Staten,  og  dette  understreges  yderligere  ved  Formuleringen  af 
dets  Opgave,  at  det  skal  dels  være  en  Kunstskole  til  at 
danne  Kunstnere,  dels  et  Kunstselskab  til  at  udbrede 
god  Smag.  Akademiet  skal  altsaa  ikke  blot  være  den  Under¬ 
visningsanstalt,  hvortil  Struensee  havde  trykket  det  ned,  selv 
om  det  endnu  i  over  40  Aar  maatte  slide  med  Haandværkerne, 
men  det  skulde  tillige  være  Landets  kunstneriske  Autoritet. 
Dette  sidste  var  ikke  tomt  Mundsvejr.  Akademiets  Erklæring 

indhentes  efterhaanden,  i  langt  større  Omfang  end  tidligere,  paa 
en  Mængde  Omraader  og  i  en  Mængde  Anliggender,  hvor  kunst¬ 
nerisk  Smag  og  Indsigt  var  af  Betydning,  ligefra  Orlogsskibenes 
Gallionsfigurer  og  Gravmonumenterne  paa  Assistents  Kirkegaard 
til  store  Byggeplaner  og  Spørgsmaalet  om  Voldenes  Sløjfning  og 
Byens  Udvidelse.  Først  i  det  sidste  Par  Decennier,  da  flere 
officielle  og  ikke  officielle  Kunstautoriteter  er  voxede  frem,  har 
Staten  delvis  opgivet  denne  Praxis.  Om  dette  er  heldigt,  vil  vel 
Fremtiden  vise. 

Akademiet  skal  bestaa  af  et  ubegrænset  Antal  Medlemmer: 
ordentlige  »saa  mange  som  Academiet  anseer  duelige  og  vær¬ 
dige«,  Kunstnere  og  de  Videnskabsmænd  der  give  Undervisning 
ved  Akademiet,  og  overordentlige  eller  Æresmedlemmer, 
nemlig  »Elskere  og  Kjendere  af  de  skjønne  Kunster,  og  andre 
værdige  Mænd,  som  paa  en  eller  anden  Maade  mærkeligen  bi¬ 
drage  til  disse  Kunsters  Fremme.« 

Der  skal  være  7  Professorer  i  Kunsten  »hvoraf  2  Architekter, 
og  3  Professorer  i  Videnskaberne«  (i  Mathematik,  i  Anatomi,  i 
Historie  og  Mythologi). 

Præses  foredrager  Akademiets  Forestillinger  til  Kongen. 
Direktøren  vælges  blandt  Professorerne  for  3  Aar,  og  kan  ikke 
umiddelbart  gjenvælges.  Han  leder  den  daglige  Bestyrelse  af 
Akademiet  og  træder  i  Præses  Sted,  naar  denne  er  fraværende. 

Sekretæren  kan  være  en  Kunstner,  men  skal  »idetmindste 
være  Kjender  og  Elsker  af  Kunsterne«.  Han  er  som  saadan 
livsvarigt  ordentligt  Medlem  af  Akademiet.  Tilsynet  med  Bi- 
bliotheket  og  Kunstsamlingen  kan  overdi'ages  ham. 

Alene  Professorerne,  Æresmedlemmerne  og  Sekretæren  har 
Stemme  i  alle  Sager  —  de  øvrige  ordentlige  Medlemmer  har 
kun  Stemme  ved  Kunstarbejders  Bedømmelse.  Af  Æres¬ 
medlemmerne  kan  dog  ikke  flere  deltage  i  Afstemningen  end 
saamange  som  der  er  Professorer  i  Kunsterne  tilstede.  For  at 
en  Forsamling  skal  være  beslutningsdygtig  kræves,  at  mindst  7 
Medlemmer,  hvoraf  3  Professorer  i  Kunsterne,  ere  tilstede. 

Nogen  Optagelsesprøve  for  at  komme  ind  i  Akademiets 
Skole  findes  ikke.  Dog  forlanges  det,  at  de  almindelige  Kund¬ 
skaber  i  Skrivning,  Begning  og  Modersmaalet,  som  disse  Fag 
læres  i  gode  Borger-  og  Almueskoler,  skal  Eleverne  selv  for¬ 
skaffe  sig,  ligesom  de  første  Grunde  i  Geometri  og  Historie,  »for 
saa  vidt  disse  fordres«. 

Skolerne  —  eller  som  vi  nu  vilde  sige :  Klasserne  —  deles 
i  de  lavere  og  de  højere,  de  første  er  baade  for  Haandværkere 
og  Kunstnere,  de  sidste  alene  for  Kunstnere.  De  lavere  Skoler 
er:  »Irende  Frihaandstegneskoler,  tvende  Ornamentskoler,  og 
een  Architekturskole,  som  kaldes  den  første«.  De  højere  Skoler 
er:  Modelskolen  og  anden  Architekturskole.  I  de  højere  Skoler 
og  den  øverste  Frihaandsskole  (hvor  der  tegnes  efter  Gibsfigurer) 
gives  Vejledning  af  Professorerne,  i  de  øvrige  af  Informatorer 
under  Professorernes  Opsyn  og  Bestyrelse.  Hver  af  disse  In¬ 
formatorer  kan  vælge  sig  en  Assistent  blandt  sine  egne  Lærlinge 
(saaledes  kaldes  Eleverne  i  de  lavere  Skoler). 

Professorerne  ved  Modelskolen  skiftes  maanedsvis  til  at 
forestaa  denne  samt  føre  Opsyn  med  Frihaandsskolerne  og  første 
Ornamentskole.  Af  Professorerne  i  Architekturen  forestaar  den 
ene  Architekturskolerne  og  anden  Ornamentskole,  medens  den 
anden  foredrager  Perspektiven.  For  Eleverne  af  de  højere  Skoler 
holdes  endvidere  Forelæsninger  over  Geometri,  Meclianik  (for 
Architekter),  Anatomi,  Historie  (derunder  Kunsthistorie),  Mytho- 
logi  og  deslige. 

Naar  Eleverne  er  færdige  med  det  egentlige  Kursus  i  Akade¬ 
miets  Skoler  afsluttes  dette  ved  Konkursen  til  den  store  Sølv- 
medaille  (den  lille  Sølvmedaille  var  Accessit).  Først  derefter 
kan  »Medaillisten«  konkurrere  til  Guldmedailleime,  som  ud¬ 
sættes  en  Gang  hvert  andet  Aar. 

Medaillerne  er  ikke  noget  nyt.  Derimod  træffer  vi  i  §  49 
en  Bestemmelse,  som  vi  ikke '  har  kjendt  før,  nemlig  at  der 
ogsaa  skal  udsættes  Pengepræmier  »efterhaanden  som  Acade- 
miets  Fonds  og  Indtægter  det  tillade«.  De  udsættes  hvert  andet 
Aar,  mindre  Præmier  for  Malere,  Billedhuggere  og  Arkitekter,  der 
har  vundet  Sølvmedaille,  og  større  for  dem,  der  har  vundet 
Guldmedaille :  Malere,  Billedhuggere  og  Arkitekter  samt  Kobber¬ 
stikkere  og  Medaillører,  »naar  i  de  2  sidstnævnte  Fag  findes 
Nogen,  som  kan  komme  i  Betragtning«.  Pengepræmierne  for¬ 
beholdes  Indfødte,  Medaillerne  kan  ogsaa  tildeles  Fremmede, 
som  har  gaaet  Akademiets  Skoler  igjennem. 

Naar  »Artisterne«  har  vundet  den  store  Guldmedaille,  kan 
»de  fortrinligste«  faa  Akademiets  Rejsestipendium  (tidligere 
havde  de  Ret  dertil) ;  dette  gjælder  dog  kun  Historiemalere, 
Billedhuggere,  Arkitekter,  Kobberstikkere  og  Medaillører,  som 
de  eneste,  for  hvem  der  er  Guldmedaillekonkurser.  (Ved 


Historiemalere  forstaas  ikke  i  de  Tider,  saaledes  som  nu,  en 
Kunstner,  der  maler  Emner  af  Historien,  men  blot  en  Kunst¬ 
ner  som  maler  »Historier«  o:  Billeder  af  fortællende  Indhold, 
altsaa  det,  man  nutildags  kalder  en  Figurmaler.  Egentlige 
Folkelivsbilleder  tænkte  man  dog  ikke  paa).  Kunstnere,  der 
ikke  hørte  til  Guldmedaillefagene,  saasorn :  Theatermalere,  Por¬ 
trætmalere,  Miniaturmalere,  Landskabs-,  Dyr-  og  Blomstermalere 
kan  vel  ikke  faa  Stipendium,  men  hvis  nogen  »besynderligen 
udmærker  sig«  stilles  der  dog  en  Rejseunderstøttelse  i  Ud¬ 
sigt,  »naar  Academiet  dertil  har  Evne«.  Det  er  noget  nyt,  som 
man  ikke  har  kjendt  før.  Et  Rejsestipendium  er  800  Rdlr.  Sølv 
aarlig,  Rejseunderstøttelse  ikke  over  640  Rdlr.  Sølv  aarlig.  De 
tildeles  kun  for  3  Aar,  men  Stipendierne  kan  for  Historiemalere, 
Billedhuggere  og  Architekter  forlænges  1  —  2  Aar  til.  Imidlertid 
holder  Reglementet  paa,  at  Ansøgerne,  ogsaa  efter  at  de  har 
vundet  Guldmedaillen,  skal  vise  at  de  stadig  dyrke  deres  Kunst; 
de  skal  mindst  en  Gang  hvert  Kvartal  male  eller  modellere  en 
Figur  paa  Akademiet,  de  skal  »flittigen  besøge  vedkommende 
Professorers  Atteliers  og  de  Malergallerier  her  i  Staden,  til 
hvilke  de  kunne  faa  Adgang,  for  at  gjøre  sig  bekjendt  med  de 
gode  Maleres  Arbejder,  og  at  copiere  dem«.  Architekterne  skal 
aarlig  forevise  Akademiet  »en  fuldstændig  Bygningstegning  af 
deres  Arbeide,  samt  vedblive  at  besee  offentlige  eller  store  pri¬ 
vate  Bygninger,  som  staae  under  Arbeide,  eller  at  føre  Opsyn 
over  samme  som  Conducteurer«.  Desuden  forlanges,  at  Arti¬ 
sterne  skal  »flittigen  søge  de  højere  Forelæsninger,  som  holdes 
ved  Academiet«,  samt  erhverve  sig  et  vist  Kjendskab  til  det 
franske  og  italienske  Sprog.  Tysk  gik  man  vel  ud  fra,  at  alle 
forstod  noget  af. 

Reglerne  var  fortræffelige.  Enhver  dygtig  og  begavet  ung 
Kunstner,  som  havde  vundet  den  store  Guldmedaille  —  den 
egentlige  Afslutning  paa  det  akademiske  Studium  —  havde  der¬ 
efter  Udsigt  til  at  kunne  foretage  en  mindst  treaarig  Studierejse. 
Der  var  kun  én  Vanskelighed:  Pengene.  Og  det  var  en  over- 
maade  stor  Vanskelighed,  thi  netop  Aaret  før  Fundatsens  Under¬ 
skrift  havde  man  havt  Statsbankerotten,  og  alle  økonomiske 
Forhold  var  fortvivlede.  Man  maatte  se  Tiden  an,  og  Kongen 
kunde  foreløbigt  ikke  give  mere  end  en  Løfteparagrapli :  »Naar 
saadanne  Reisestipendier  og  saadan  aarlig  Understøtning  kan 
udredes  for  reisende  Artister,  beroer  paa  Academiet,  indtil  videre, 


151 


at  bestemme  i  Forhold  til  dets  Fonds  og  Indtægter.  Men,  saa- 
snart  Udveie  dertil  kan  findes,  ville  Vi,  paa  Academiets  nærmere 
allerunderdanigste  Forslag,  fastsætte  visse  Summer  til  dette  Øje¬ 
med  aarlig«. 

Foreløbig  sker  der  altsaa  ikke  nogen  væsentlig  Forandring, 
men  man  har  faaet  et  Haab  for  Fremtiden. 

Det  er  ikke  blot  paa  dette  enkelte  Punkt,  det  kniber  med 
Pengene,  men  Kongen  kan  ikke  for  Øjeblikket  gjøre  mere  end 
at  give  Løfter:  »Til  Academiets  faste  Udgifter,  saasom  dets 
Embedsmænds  og  Betjentes  Lønninger,  de  aarlige  Præmier, 
Stipendier  og  Understøtninger  til  Reiser,  ville  Vi  til  de  Summer, 
som  dertil  for  nærværende  Tid  ere  henlagte,  endvidere  tilføie 
passende  Tillæg,  og  skal  derover  i  sin  Tid  forfattes  et  særskilt 
nyt  Kassereglement«.  Men  for  dog  at  hjælpe  lidt  paa  Sagerne 
med  det  samme  fastsættes  det,  at  Eleverne  i  de  lavere  Skoler 
(ikke  de  højere)  skal  betale  12  Rdlr.  Sølvværdi  aarlig  i  Skole¬ 
penge  »til  de  Udgivter,  som  ikke  kunne  fast  reglementeres,  saa¬ 
som,  Lysning,  Varme,  Bøger  og  Kunstsager  med  mere«.  Fri- 
tagne  er  Lærlinge,  der  ingen  Løn  faar  af  deres  Mester,  og  Lær¬ 
linge  fra  Holmens  Konstruktionsskole;  desuden  kan  Akademiet 
tilstaa  trængende  Lærlinge  Friplads. 

Derhos  faar  Akademiet  Lov  at  tage  Betaling  for  Adgangen 
til  Udstillingerne  og  for  Kataloget  dertil,  og  det  loves,  at  skulde 
der  blive  »Udsigt  til  at  andre  Indtægter  af  lignende  Beskaffen¬ 
hed  (som  de  ved  Plakat  12.  Marts  1809  paalagte:  af  malede 
Facader  etc.)  gjøres  muelige,  ville  vi  ogsaa  da  tage  Hensyn  til 
Academiet«.  Endelig  prøver  man  paa  at  lokke  Privatmænd  til 
at  skænke  Akademiet  Gaver  eller  Legater,  idet  §  106  gjør  det 
til  Pligt  for  Akademiet  at  hædre  »saadanne  Velgiøreres  Minde 
ved  Buster  eller  Medailloner  eller  Malerier«,  som  skal  »i  Akade¬ 
miets  Forsamlingssal  opstilles.« 

Præses  havde  alt  udset  den  Mand,  der  som  Direktør  vilde 
være  bedst  egnet  til  at  gjennemføre  den  nye  Fundats,  nemlig 
Architekten  C.  F.  Hansen,  sin  Tids  mest  fremragende  Bygnings¬ 
kunstner,  Mester  for  Christiansborg  Slot,  Raad-  og  Domhuset, 
Frue  Kirke,  Metropolitanskolen  o.  m.  a.  Han  var  en  begavet 
Mand  af  betydelig  administrativ  Dygtighed,  med  et  stort  Syn 
paa  Kunst  og  paa  Forhold,  men  haard  og  til  Tider  vistnok 
hensynsløs.  Siden  han  i  1808  var  bleven  Professor  blev  hans 


152 


Indflydelse  i  Akademiet  stadig  større;  det  er  nok  troligt,  at  han, 
der  var  vant  til  at  tumle  med  omfattende  Foretagender  og 
mange  Mennesker,  har  forstaaet  at  sætte  en  stærkere  Fart  i 
Tingene  ogsaa  indenfor  Akademiet.  Ham  skyldes  det  vistnok 
bl.  a.,  at  man  i  disse  Aar  strammer  Fordringerne  overfor  Haand- 
værkslaugene.  Da  han  1813  gjenvælges  til  Direktør,  benytter 
Præses  ogsaa  Lejligheden  til  i  sin  Indstilling  til  Kongen  varmt 
at  fremhæve  hans  Fortjenester,  idet  han  derhos  betoner,  »at 
ingen  bedre  end  han  vil  kunne  forestaae  Udførelsen  af  den  nye 
academiske  Orden«,  som  er  i  Vente.  Præses  vilde  ogsaa,  at 
C.  F.  Hansen  i  en  Aarrække  skulde  vedblive  at  lede  Akademiet 
under  den  nye  Orden.  Fundatsen  af  1814  indeholdt  i  §  16  den 
Bestemmelse,  at  en  afgaaende  Direktør  ikke  umiddelbart  kunde 
gjenvælges,  men  da  C.  F.  Hansens  Funktionstid  var  udløben  i 
1815,  faar  Akademiet  alligevel  en  Skrivelse  fra  Præses,  som  var 
i  Udlandet,  med  udtrykkelig  Opfordring  til  at  tilsidesætte  Fun¬ 
datsens  Bestemmelse  og  gjenvælge  C.  F.  Hansen.  Muligvis 
havde  Præses  Ret  i,  at  Hansen  var  Manden,  man  burde  holde 
paa,  men  det  var  dog  sin  Sag  saaledes  strax  at  fravige  den  nye 
Fundats  paa  et  saa  væsentligt  Punkt,  og  Akademiet  gik  derfor 
imod  Præses’  Henstilling  og  valgte  Dajon  til  Direktør  for  1815 
— 18.  Men  den  kgl.  Stadfæstelse  paa  dette  Valg  kom  ikke,  og 
efter  Præses  Hjemkomst  et  Par  Maaneder  senere  fik  Akademiet 
den  lidt  overraskende  Meddelelse  fra  ham,  at  Kongen  havde 
fundet  sig  foranlediget  til  at  bestemme,  at  C.  F.  Hansen  skulde 
vedblive  at  være  Direktør  de  tre  følgende  Aar.  Man  skulde 
synes,  at  dette  maatte  være  en  lidt  pinlig  Situation  for  Hansen; 
men  han  var  en  selvsikker  og  myndig  Mand,  som  neppe  lod 
sig  videre  afficere  deraf. 

Uagtet  den  væsentlige  og  afgjørende  Ledelse  af  Akademiets 
Anliggender  i  alle  Sager  af  Betydning  ogsaa  efter  den  nye  Fun¬ 
dats  forblev  hos  Præses,  hvis  Interesse  selv  for  mindre  Anlig¬ 
gender  forblev  usvækket,  indtil  han  som  Konge  besteg  Tronen, 
saa  var  det  dog  Direktøren,  der  havde  den  daglige  Administra¬ 
tion  og  i  det  enkelte  vaagede  over  bl.  a.  Undervisningens  Gang; 
han  havde  her  idelig  Lejlighed  til  at  gribe  direkte  ind,  om  han 
vilde.  Desuden  var  Direktøren,  ifølge  det  nye  Reglement  for 
den  indvortes  Orden,  som  Kongen  havde  approberet  under 
samme  Dato  som  Fundatsen,  den  som  førte  Forsædet  i  Præses’ 
Fraværelse,  og  den  hvem  Sagerne  først  forelagdes,  ligesom  han 

var  Dirigent  i  Møderne  og  i  Reglen  der  havde  Ret  til  at  udtale 
sig  først  om  Sagerne.  Kun  i  Skrivelser  til  Kongen,  til  Præses, 
til  Collegierne  og  »andre  offentlige  Autoriteter«  skal  Direktørens 
Underskrift  ledsages  af  Professorernes  og  Æresmedlemmernes 
(forsaavidt  disse  have  deltaget  i  den  paagjældende  Akademi¬ 
beslutning).  For  en  Direktør,  der  havde  Styrke  og  Villie  til  at 
gjøre  sig  gjældende,  og  ved  sin  Personlighed  kunde  vinde  Øre 
hos  Præses,  blev  der  altsaa  ikke  liden  Lejlighed  til  at  skaffe  sig 
Indflydelse  og  Myndighed.  Der  er  da  ogsaa  Vidnesbyrd  om,  at 
C.  F.  Hansen  har  baade  faaet  og  brugt  Myndigheden,  endog 
saa  meget,  at  der  var  nogle,  som  fandt  det  for  meget.  Men  der 
kan  neppe  være  Tvivl  om,  at  Præses  saa  rigtigt,  naar  han 
mente,  at  der  behøvedes  en  Mand  med  et  klart  Hoved  og  en 
fast  Haand,  om  man  ikke  skulde  nøjes  med  en  Reform  paa 
Papiret  men  virkelig  faa  den  gjennemført  til  nyt  Liv  for  Akade¬ 
miet. 

Reglementet  for  den  indvortes  Orden  giver  navnlig  for 
Undervisningens  Vedkommende  de  Bestemmelser,  som  udfordres 
for  at  supplere  Fundatsen 

Undervisningens  Gang  er  da  følgende. 

Haandværkslærlingene  optages  strax  i  første  Ornament¬ 
skole,  som~sæfIigt  er  indrettet  for  dem;  de  tegner  der  »efter 
Fortegninger  af  de  Ornamenter,  som  forekomme  i  de  forskjellige 
Professioner,  hvis  Arbeider  fordre  Tegning«.  Om  egentlig  Fag¬ 
tegning,  hvortil  der  maaske  dog  nok  har  været  nogen  Trang 
blandt  Haandværkerne,  er  der  ikke  Tale.  Det  vilde  sikkert 
ogsaa  have  været  Akademiet  uoverkommeligt  at  skaffe  Lærer¬ 
kræfter  og  Undervisningsmateriel  dertil.  Mange  Haandvæi’ks- 
lærlinge  besøgte  blot  denne  Klasse.  Kun  de  »meest  udmær¬ 
kede«  iblandt  dem  kunde,  naar  de  selv  ønskede  det,  faa  Plads 
i  2den  Ornamentskole,  der  særlig  var  indrettet  med  Hensyn  til 
Architekterne. 

Axrehitekter  (og  Bygningshaandværkere)  begyndte  i  første 
Architekturskole  med  at  »kjende  og  tegne  Søjleordenerne  og  andre 
Dele  af  Bygninger  efter  Regler«  (alt  efter  Fortegninger);  desuden 
meddeltes  »de  Kundskaber,  ved  hvilke  Lærlinge  sættes  istand 
til  at  udarbejde  Bygningstegninger  efter  Opgave«.  Medens  de  gik 
i  denne  Klasse,  havde  de  tillige  at  besøge  2den  Ornamentskole 
»i  saa  lang  Tid  som  den  Professor  i  Architekturen,  som  fore- 

staar  Skolen,  foreskriver«.  Undervisningens  Emne  var  architek- 
tonisk  Ornamentik  og  hvad  dertil  hørte,  efter  Fortegninger. 

Derfra  gik  de  vordende  Architekter,  naar  de  havde  aflagt 
Prøve  paa,  at  de  endnu  havde  de  »almindelige  Kundskaber«, 
som  krævedes  for  overhovedet  at  komme  ind  i  Akademiet,  over 
til  2den  Architekturskole.  For  at  komme  der  nd  maatte  de  des' 
uden  fremlægge  til  Bedømmelse  en  »Tegning  efter  Opgave  til  en 
simpel  borgerlig  Bygning  eller  til  en  Portal  eller  anden  architek- 
tonisk  Sammensætning,  samt  nogle  Profiler  i  naturlig  Størrelse 
og  et  Ornament  efter  forelagt  Tegning«. 

Prøven  i  de  »almindelige  Kundskaber«  aflagdes  for  en 
Examenskomité  bestaaende  af  Professorerne  i  Mathematiken  og 
Histoiåen  samt  Sekretæren.  Prøven  gaaf  ud  paa  at  vise,  »at 
de  skx-ive  dei-es  Modersmaal  nogenledes  l'igtigt  efter  hvad  som 
tilsiges  dem;  at  de  have  nogen  Øvelse  i  at  fremsætte  deres 
Tanker  skriftlig;  at  de  kjende  de  første  Elementer  i  Geometiåen 
samt  Regula-de-tri  og  Brøk-Regning«.  Imidlertid  kan  denne 
Px'øve  udskydes,  indtil  vedkommende  vil  konkui-rere  til  Sølv- 
medaille. 

I  anden  Architekturskole  »meddeles  de  mere  udvidede  Kund¬ 
skaber  i  Architektui-en,  og  der  udai'bejdes  Bygnings-Tegninger«, 
dels  til  Øvelse,  dels  under  Konkurser  om  Præmier  eller  Medailler. 
I  sidste  Fald  udai'bejdes  Tegningei'ne  uden  Vejledning,  men 
korrigeres  bagefter  af  Pi'ofessoi'en.  Stilen  var  selvfølgelig  ude¬ 
lukkende  den  antike. 

De,  som  ville  være  Malere  eller  Billedhuggere  (ogsaa  Haand- 
værkei'e),  begynde  Undervisningen  i  første  Frihaandsskole,  hvor 
der  tegnes  efter  Fortegninger  af  enkelte  Dele  af  Legemer  eller  andre 
Gjenstande;  gaa  derfra  over  til  anden  Frihaandsskole,  hvor  der 
tegnes  efter  Fortegninger  af  hele  Figurer;  først  i  tredie  Frihaands¬ 
skole  faar  de  Lov  at  tegne  eller  modellex-e  efter  Afstøbninger  i  Gibs 
eller  Metal.  Paa  et  Arbejde  af  denne  Art  kan  de  avancere  op  i 
Modelskolen.  Dog  maa  de,  ligesom  Architekterne,  aflægge  Pi-øven 
i  almindelige  Kundskabei',  hvortil  desuden  kommer  »det  vigtigste 
af  den  almindelige  Historie  efter  den  Lærebog,  som  for  Læi'lin- 
gene  i  de  lavere  Skoler  autoi'isei'es«.  I  Modelskolen  tegnes  og 
modelleres  efter  den  levende  Model,  dels  til  Øvelse,  dels  under 
Konkurs  til  Præmie. 

Naar  Lærlingene  er  rykkede  op  i  Modelskolen  eller  2den 
Architekturskole,  benævnes  de  Elever  og  anses  som  dem,  »der 

ville  danne  sig  til  Kunstnere  eller  fortrinlige  Haandvær- 

kere«. 


For  Eleverne  holdes  Forelæsninger  over  Geometri,  Perspektiv 
og  Kunsthistorie,  samt  —  særlig  for  Malere  og  Billedhuggere  — 
over  Mythologi,  Anatomi,  [hvorunder  om  »Temperamenternes 
og  Sindsstemningernes  synlige  Virkninger  i  Miner  og  Bevægelser«] 
og  —  særlig  for  Architekter  —  over  Mekanik,  Bygningsmaterialer 
og  Bygningsoverslag. 

Opflytninger  foretages  hvert  Kvartal,  og  hele  Akademiet 
deltager  da  i  Bedømmelsen. 

Desuden  bestemmes,  at  »i  den  Tid,  medens  de  højere  Skoler 
søges,  anvises  og  vejledes  ogsaa  Malerne  til  Farveblandinger, 
Malere  og  Billedhuggere  til  Pensels  og  Meisels  Brug.  Architec- 
terne  derimod  gjøre  sig  bekjendte  med  det  Practiske  af  Muur- 
og  Tømmer- Arhej  de,  deels  ved  at  besee  de  under  Arbeide  staaende 
offentlige  og  private  Bygninger,  deels  ved  at  arbeide  selv  i  Muur- 
og  Tømmer-Professionerne,  eller  at  modellere,  i  samme  under 
duelig  Mesteres  Veiledning,  hvorom  de  skulle  fremlægge  Attest«. 

Naar  det  egentlige  Undervisningskursus  i  de  højere  Skoler 
er  gjennemgaaet,  kommer  Konkursen  for  Sølvmedaillen  2  Gange 
aarlig;  den  store  Sølvmedaille  danner  den  definitive  Afslutning, 
den  mindre  er  Accessit,  men  som  Begel  faar  man  dog  først  den. 
Konkursarbejderne  bestaa  for  Modelskolen  i  Tegning  eller  »Pous- 
sering«  efter  levende  Model,  for  Architekturskolen  i  en  Bygnings¬ 
tegning  efter  Opgave. 

Den  som  har  vundet  store  Sølvmedaille  har  derefter  som 
Hjelpemiddel  til  videre  Uddannelse  »Veiledning  af  Academiets 
Professorer  i  deres  Atelier,  Adgang  til  det  kgl.  Maleri-Gallerie, 
til  Academiets  Bibliothek  og  Kunstsamlinger  og  den  fornødne 
videnskabelige  Undervisning  ved  de  academiske  Forelæsninger«. 
Elever  med  store  Sølvmedalle  kaldes  Medaillister. 

Efter  dette  kommer  Konkursen  for  Guldmedaillerne,  hvert 
andet  Aar.  Der  arbejdes  efter  udsatte  Opgaver,  to  i  hvert  Fag, 
og  der  gives  4  særskilte  Opgaver  for  Kobberstikkere  og  Medail- 
lører.  Først  gjøres  der  Udkast  i  to  Dage  under  Tilsyn  i  Loge; 
de  bedømmes  særskilt,  hvorefter  der  gives  2  Maaneder  til  Ud¬ 
førelsen  under  Tilsyn  i  Akademiet.  Kobberstikkere  og  Medail- 
lører  skal  i  denne  Tid  gjøre  deres  Tegninger  og  faar  deretter  4 
Maaneder  til  at  udføre  disse.  Der  tildeles  lille  eller  store  Guld- 
medaille,  efter  Arbejdets  Værd,  dog  er  man  tilbøjelig  til  at  be- 

tragte  den  mindre  som  et  Slags  Accessit.  Den  som  har  vundet 
Guldmedaille  kaldes  Akademiets  Artist  og  har  nu  Adgang  til 
Rejsestipendierne.  I  Forbindelse  med  Guldmedaillekonkursen, 
enten  før  eller  efter,  maa  aflægges  en  Kundskabsprøve.  Denne 
knytter  sig  til  Forelæsningerne  og  omfatter  for  Malere,  Billed¬ 
huggere,  Kobberstikkere  og  Medaillører:  Geometri,  Anatomi, 
Perspektiv,  Historie  og  Mythologi;  for  Architekter:  Geometri, 
Perspektiv,  Mekanik  og  Historie  —  alt  efter  Omfanget  af  de 
autoriserede  Lærebøger.  Men  disse  lykkedes  det  først  efter- 
haanden  at  faa,  og  endda  ikke  i  alle  Fag  (f.  Ex.  ikke  i  Kunst¬ 
historie).  Examinatorer  er  Professorerne  i  de  paagjældende 
Videnskaber,  Censorer  er  Direktøren  og  Sekretæren. 

Jævnsides  med  dette  gaar  Pengepræmierne.  Opgaverne  fol¬ 
de  mindre  af  disse  er  henholdsvis  en  malet  eller  modelleret 
Modelfigur,  eller  en  for  de  nordiske  Lande  passende  Bygning 
med  naturlige  Profileringer  samt  Overslag  over  de  Materialier, 
som  dertil  udfordres.  Præmierne  kan  vindes  saavel  i  som  uden¬ 
for  Konkurs.  Men  den,  der  har  faaet  den  mindre  Pengepræmie 
efter  at  have  faaet  lille  Sølvmedaille,  maa  have  store  Sølv- 
medaille,  inden  han  kan  konkurrere  igjen.  Har  han  vundet 
den  mindre  Pengepræmie  efter  at  have  faaet  store  Sølvmedaille, 
maa  han  konkurrere  til  Guldmedaillen,  før  han  igjen  kan  ind¬ 
stille  sig  til  Pengepræmien. 

Til  de  større  Pengepræmier  kan  kun  de  konkurrere,  som 
hai  vundet  Guldmedaillen.  Hensigten  er  at  »opmuntre  og  under¬ 
støtte  til  vedholdende  Flid  og  Øvelse  ved  Academiet«.  De  ud¬ 
sættes  hvert  andet  Aar,  naar  der  ikke  er  Guldmedaillekonkurs. 
Opgaven  er  for  Malere:  et  historisk  Maleri,  og  for  Billedhuggere: 
et  historisk  Basrelief  eller  en  fritstaaende  enkelt  Figur  eller 
Gruppe.  Figurerne  maa  være  i  mindst  halv  naturlig  Størrelse. 
For  Architekter  er  Opgaven:  en  større  offentlig  eller  borgerlig 
Bygning,  passende  for  de  nordlige  Lande,  med  dertil  hørende 
naturlige  Profiler  samt  nøjagtige  Overslag  over  Materialierne. 
For  Kobberstikkere  er  Opgaven  et  Kobber  efter  opgivet  Maleri, 
og  for  Medaillører  en  Medaille  efter  opgivet  Sujet.  Den  som  har 
faaet  den  større  Præmie  efter  at  have  vundet  den  mindre  Guld¬ 
medaille,  kan  ikke  konkurrere  paany,  før  han  har  store  Guld¬ 
medaille.  Forøvx-igt  kan  baade  de  mindre  og  de  større  Penge¬ 
præmier  vindes  mere  end  en  Gang  af  samme  Person. 


Virkeliggjørelsen  af  disse  Pengepræmiekonkurser  iaa  imid¬ 
lertid  endnu  adskillige  Aar  ude  i  Tiden. 

Artister  har  gratis  Adgang  til  alle  Forelæsninger,  medens 
andre  maa  betale.  Til  Forelæsningerne  i  Kunsthistorie  kan  ikke 
blot  Artister,  men  ogsaa  »enhver  anden  Kunstelsker  af  Staden« 
faa  Adgang,  men  Elever  og  Lærlinge  har  ikke  Adgang  dertil. 

Undervisningstiden  er  fra  1ste  Oktober  til  30.  Juni  (med  Fra¬ 
drag  af  Udstillingstiden).  I  Sommerferien  holdes  Konkurserne 
til  de  store  Pengepræmier  og  Guldmedaillerne. 

Af  Professorerne  skal  idetmindste  en  Historiemaler,  en  Billed¬ 
hugger  og  en  Architekt  holde  Ateliers  til  Øvelse  for  Elever  og 
Artister  i  praktiske  Haandgreb,  Redskabers  Benyttelse  osv.,  samt 
til  den  højere  Uddannelse  i  Architekturen.  En  egentlig  Maler¬ 
skole  findes  derimod  ikke. 


V. 


Saaledes  forelaa  en  som  Helhed  ret  god  Skoleordning  paa 
Papiret.  Men  nu  gjaldt  det  om  at  føre  den  ud  i  Livet;  og 
da  voldte  Pengene  en  Del  Vanskeligheder. 

Pengepræmierne  er  der  af  den  Grund,  som  sagt,  ingen  Mu¬ 
lighed  for  at  indføre  foreløbigt. 

Den  nye  Klasse,  som  man  synes  at  have  sat  en  Del  Haab 
til,  nemlig  anden  Ornamentskole,  lykkes  det  at  faa  aabnet  strax 
den  første  Vinter  1814 — 15,  da  Grev  Gottsche  Moltke  alt  i  Marts 
1813  har  skænket  Albertollis  Ornamenttegninger,  til  Værdi  af 
425  Rdlr.,  som  kan  bruges  til  Fortegninger.  Desuden  købes  i 
ved  Præses  Foranstaltning,  men  paa  Akademiets  Regning,  for 
200  Seudi  Romani  Gibsafstøbninger  i  Italien  (jfr.  Kap.  II).  Det 
bemærkes,  at  Klassen  er  ret  talrigt  besøgt,  men  det  nøjagtige 
Elevantal  kan  ikke  nu  ses. 

Det  øvrige  Elevantal  var,  saavidt  det  kjendes,  i  Oktober 
Kvartal  1814:  i  1ste  Frihaandsskole  97  (hvoraf  kun  20  betalende), 
i  2den  Frihaandsskole  28  (11  betalende),  i  1ste  Ornamentskole  93 
(11  betalende),  i  Gibsskolen  (3die  Frihaandsskole)  7  (4  betalende) 
og  i  Rygningsskolen  48  (21  betalende).  Det  samlede  Elevantal 
var  271.  Skoleindtægten  var  359  Rdlr. 

Med  Hensyn  til  Forelæsningerne  giver  Akademiets  Dagbøger 
kun  sparsomme  Oplysninger.  Af  en  Notits  under  28  Marts  1815 
ses,  at  Professoren  i  Anatomi,  Klingberg,  har  havt  en  Kandidat 
til  Hjælp  »med  Kadaverne«.  Saadanne  synes  man  altsaa  at  have 
faaet  udleveret  fra  Hospitalerne.  Dog  maa  dette  neppe  forstaas 
saaledes,  at  Tilhørerne  have  faaet  Lov  at  deltage  i  en  Dissektion. 

Rawert,  som  i  1800  efter  eget  Tilbud  var  bleven  Professor  i 
Mathematik  uden  Gage  (jfr.  Kap.  III),  finder  nu  i  Decbr.  1815,  da 
han  efter  den  nye  Fundats  tillige  skal  læse  over  Mekanik,  at 
han  bør  have  Løn  ligesom  de  andre  Professorer.  Til  Gjen- 
gjæld  vil  han  for  samme  Løn  holde  Forelæsninger  over 
»Bygningskunstens  theoretiske  og  practiske  Dele«.  Det  synes, 
som  om  man  i  Akademiet  ikke  har  været  særdeles  begejstret 
over  hans  Undervisning,  thi  man  gjør  Gagen  afhængig  af,  at 
han  først  forelægger  sine  nye  Lærebøger  i  Geometri  og  Mekanik. 
Dette  gjør  han  det  følgende  Aar,  men  Akademiet  udsætter 
alligevel  hans  fornyede  Andragende  om  Gage  og  forelægger  hans 
Manuskript  for  to  Mænd  udenfor  Akademiet,  Etatsraad  Wolf  og 
Professor  Degen,  til  Erklæring.  Mistilliden  har  aabenbart  været 
begrundet,  thi  de  to  Censorers  Erklæring,  som  afgives  i  Januar 
1817,  gaar  ud  paa  bestemt  at  tilraade  »enten  en  Omarbejdelse 
af  det  hele  eller  dog  en  gjentagen  streng  Revision«.  Rawert 
bliver  højligt  krænket,  men  bekvemmer  sig  tilsidst  til  at 
give  efter  og  foretage  nogle  Rettelser  i  Manuskriptet.  De  har 
dog  neppe  været  saa  gjennemgribende  som  ønskeligt,  thi  han 
kan  ingen  Forlægger  finde,  og  da  han  i  Juli  1817  paany  søger 
om  Gage  under  Henvisning  til,  at  »Academiets  Tilstand  meget 
er  forbedret,  da  det  nylig  har  erholdt  20000  Rdlr.«  (jfr.  Kap.  VIII), 
sætter  Præses  sig  imod  hans  Andragende.  Fornærmet  herover 
søger  Rawert  da  om  at  blive  fritagen  ogsaa  for  sine  Forelæs¬ 
ninger  over  Mathematik,  men  da  han  dog  gjerne  vil  beholde  sin 
Stilling  og  Titel  som  Professor  ved  Akademiet,  tilbyder  han 
»som  Assessor  at  deltage  i  Examina«.  Dette  Kompromis  gaar 
man  ind  paa,  og  paa  Akademiets  Ansøgning  bevilger  Kongen 
125  Rdlr.  Sølvværdi  aarlig  som  Lønning  for  en  anden  Lærer  i 
Mathematik,  medens  Akademiet  tilskyder  ligesaa  meget  af  sin 
egen  Kasse,  for  at  denne  Lærer  tillige  skal  overtage  Perspektiv¬ 
undervisningen.  I  denne  nye  Post  ansættes  Portrætmaleren 
Hans  Hansen,  som  1810  forgjæves  havde  søgt  om  at  blive  Pro¬ 
fessor  i  Modelskolen  efter  Stanley,  men  maatte  vige  for  Haas. 
Af  en  Bemærkning  i  Aarsberetningen  1818  synes  at  fremgaa,  at 
man  har  været  vel  tilfreds  med  Hansens  Undervisning. 

I  1819  opnaar  man  endelig  at  faa  de  længe  ønskede  Fore¬ 
læsninger  over  den  nordiske  Mythologi  i  Gang,  idet  Kongen 
under  10  April  bevilger  Fin  Magnusen,  som  i  (le  foregaaende 
3  Aar  havde  holdt  Foredrag  ved  Universitetet  med  kongelig 


Understøttelse,  en  fast  Lønning  imod  Forpligtelse  til  tillige  at 
holde  offentlige  Forelæsninger  ved  Akademiet  »om  Nordens 
ældste  Litteratur  og  gamle  Mythologie«.  Disse  Forelæsninger 
begynder  i  Oktober  samme  Aar.  Alt  i  1814  havde  Justitsraad 
Weinwich  forgæves  søgt  om  at  faa  den  ledige  Post  som  Professor 
i  Mythologien. 

Det  viser  sig  i  det  hele,  at  Akademiet  har  været  fremsynet 
nok  til  ogsaa  i  andre  Tilfælde  at  lade  et  Professorat  staa  ubesat 
i  Aarevis  for  at  vente,  til  den  rette  Mand  kom.  Saaledes  giv 
det  f.  Ex.  med  Abildgaards  Professorat.  I  1814  søgte  baade 
C.  F.  Høyer  og  J  L.  Lund  derom,  men  man  fik  en  kgl.  Reso¬ 
lution  for  at  det  »maa  henstaae  ubesat  indtil  samtlige  md- 
bemeldte  Kunstnere  derom  kunne  concurrere«.  Præses  var 
meget  interesseret  i  denne  Sag,  og  da  han  i  1817  skulde  iejse 
bort,  forordnede  han,  at  Professorvalget  »skjønt  nødvendigt« 
skulde  vente,  til  han  kom  tilbage.  Først  i  1818,  da  Eckersbeig 
var  kommen  hjem,  foretoges  Valget  den  18  April  Ansøgere 
var  Eckersberg,  Preisler,  Hans  Hansen,  Høyer  og  J.  L-  Lund. 
Valgets  Udfald  var  ikke  tvivlsomt.  Til  første  Professor  i  Model¬ 
skolen  valgtes  Eckersberg  med  alle  (12)  Stemmer;  J.  Lund  — ■  som 
endnu  var  i  Italien  —  valgtes  til  2den  Professor  i  Modelskolen 
efter  Haas,  med  9  Stemmer.  (Hansen  fik  1  Stemme,  Høyer  2).  Til 
overordentlig  Professor  i  Thorvaldsens  Fraværelse  valgtes  Kobber¬ 
stikkeren  Clemens;  men  her  havde  Høyer  lige  saa  mange  Stemmer 
som  han,  og  Præses  maatte  gjøre  Udslaget. 

I  November  samme  Aar  faar  Akademiet  Meddelelse  om,  at 
Thorvaldsen  vil  komme  til  Kjøbenhavn,  og  man  faar  travlt  med 
at  sætte  Bolig  og  Atelier  istand  til  ham;  de  var  jo  forbeholdt 
ham  fra  hans  Udnævnelse  til  Professor,  Men  Akademiet  vil  i 
sin  Glæde  over  at  skulle  modtage  dette  sit  verdensberømte 
Medlem  gaa  meget  videre,  end  det  var  pligtigt  til.  Man  lader 
baade  tapetsere,  male,  opsætte  Ovn  »i  det  lille  Atelier«  osv., 
for  en  Bekostning  af  320  Rdlr.  Sedler;  dog  venter  man  »med 
Anskaffelsen  af  de  øvrige  til  Bekvemmelighed  eller  Pynt 
hørende  Ting,  indtil  man  faar  nærmere  Vished  om  Profes¬ 
sorens  Ankomst«.  Dette  sidste  Forbehold  var  ganske  naturligt, 
da  Thorvaldsens  Ubeslutsomhed  og  Vanskelighed  ved  at  løsrive 
sig  fra  Rom  var  velbekjendt.  Forvalteren  faar  Varsel  om  at 
flytte  ud  af  Thorvaldsens  Lejlighed  og  op  i  Bygningens  2den 
Etage,  »hvormed  han  selv  bedst  er  tjent«.  Imidlertid  er  der 

ingen  Grund  til  at  jage,  thi  først  10  Maaneder  efter,  i  Septbr. 
1819,  faar  Akademiet  Brev  fra  Præses  om,  at  Thorvaldsen  nu 
for  Alvor  er  paa  Vejen  hjem;  han  er  den  2  Septbr.  i  Ems,  led¬ 
saget  af  J.  L.  Lund,  som  altsaa  først  nu  kommer  for  at  over¬ 
tage  sit  Professorat.  Præses  beordrer,  at  Forvalteren  strax 
maa  flytte,  for  at  Thorvaldsen  kan  »stige  af«  i  sin  Bolig  og  at 
Thorvaldsen  i  det  første  Møde  maa  modtages  med  en  Velkomst¬ 
tale  enten  af  Direktøren  eller  af  Sekretæren  Man  faar  igjen 
travlt;  der  kjøbes  for  187  Rdlr.  Gulvtæpper  og  for  155  Rdlr. 
Møbler  til  Thorvaldsens  Bolig,  og  man  opnaar  Tilladelse  til,  at 
dei  indrettes  en  Indgang  til  hans  Atelier  gjennem  botanisk 
Haves  Læsesal,  dog  ikke  længere  end  til  de  botaniske  Sommer¬ 
forelæsninger  begynder,  først  i  Maj  1820.  J.  P.  Møller  tilbyder 
selv  at  afstaa  Thorvaldsen  sit  Atelier  under  hans  Ophold,  paa 
Betingelse  af  siden  at  faa  det  igjen,  og  dette  Tilbud  modtages.- 

Endelig  kommer  da  Thorvaldsen,  og  modtages  den  5  Oktbr. 
i  en  særlig  i  den  Anledning  tilsagt  Forsamling,  med  en  pathetisk 
»Tiltale«  af  Sekretæren  Baden.  »Thorvaldsen  besvarede  denne 
Tiltale  med  et  hjerteligt  Haandtryk  og  en  mundtlig  Forsikring 
om  den  inderlige  Glæde,  som  han  følte  over  en  saadan  Mod¬ 
tagelse«. 

Der  siges  ikke  noget  særligt  om  Thorvaldsens  Virksomhed 
^ ed  Akademiet  i  den  Tid  han  var  hjemme;  blot  bemærkes  det, 
at  han  og  J.  L.  Lund  nu  maa  »tage  deres  Maaned«  ligesom  de 
øvrige  Professorer.  Thorvaldsen  har  vel  neppe  »havt  Maaned« 
mere  end  én,  allerhøjst  to  Gange.  Men  det  maa  alligevel  have 
været  en  mærkelig  Vinter  for  Akademiets  Elever.  Selv  den 
Smule  Thorvaldsen  viste  sig  paa  Skolen,  med  sit  jævne  og 
indladende  Væsen,  maa  have  bragt  et  meget  føleligt  Pust  af 
noget  langt  større,  friere,  højere  end  det  man  var  vant  til  her¬ 
hjemme.  Den  verdensberømte  Thorvaldsen  var  jo  næsten  som 
en  Sagnhelt  for  Eleverne,  Repræsentant  for  det  fjerne  Idealernes 
Land,  Italien,  og  det  maa  have  været  med  underlige  Følelser, 
Eleverne  fremstillede  deres  Arbejder  for  ham.  Ogsaa  J.  L.  Lund,’ 
som  rigtignok  siden  skulde  komme  til  at  indtage  en  mere 
isoleret  Stilling,  bragte  Pust  fra  Italien  med  sin  varme  Interesse 
for  Rafaels  og  Højrenaissancens  Kunst;  han  var  derhos  en 
æsthetisk  fint  dannet  Mand.  Men  allermest  virkede  Eckersberg, 
som  først  den  foregaaende  Vinter  havde  begyndt  sin  Lærer- 
gjerning,  paa  de  unge.  Enhver  ved  jo,  hvilken  afgjørende  Be- 

Kunstakad.  Hist. 

tydning  hans  klare,  sunde,  indtrængende  Realisme  hele  hans 
nye  maleriske  Syn  fik  for  de  efterfølgende  Tiders  Kunst  i  Dan¬ 
mark  Det  maa  have  været  for  Eleverne,  som  en  mærkeligt  ny 
og  straalende  dagklar  Sol  var  gaaet  op  over  Akademiet  og 

Kunsten.  Vedkommende  varede  det  imidlertid 

ikke  længe.  Alt  i  Juli  1820  meddeler  han,  at  han  vil  rejse  bort 
Hen.  Dog  reserverer  han  sig  sin  Bolig,  selv  om  han  ikke  hai 
noget  imod,  at  en  anden  benytter  den  i  hans  Fraværelse.  Denne 
anden  blev  J.  L.  Lund.  Det  gaar  ud  over  Forvalter  Ringsted, 
som  definitivt  mister  sin  Fribolig,  og  ikke  kan  beholde  den 
interimistiske  Rolig  i  2den  Etage,  men  maa  søge  sig  en  Lejlighed 
i  Ryen.  Dog  giver  Akademiet  ham  et  halvt  Aars  Husleje,  122Rdli. 
3  li  Sølv,  og  siden  bevilger  Kongen  ham  en  Huslejehjælp  at 
200  Rdlr.  Sølv  aarlig,  paa  Retingelse  af,  at  Akademiet  snarest 
muligt  igjen  skaffer  ham  Fribolig.*) 


*)  Det  ses,  at  Forvalter  Ringsted  drev  en  Baandfabrik.  Akademiet  gaar  1820 
i  Kaution  for  et  Laan  dertil  paa  600  Rdlr.,  som  skal  aldrages  med  25  Rdlr. 
Kvartalet.  Det  har  altsaa  neppe  været  nogen  stor  Fabrik. 


Der  var  et  Medlem  af  Akademiet,  som  slet  ikke  var  fornøjet 
med  alt  dette  nye;  det  var  C.  F.  Høyer.  Som  ovenfor 
omtalt  havde  han  havt  Vanskeligheder  ved  sin  Reception 
og  derhos  mødt  Akademiets  Modstand,  da  han  søgte  om  at 
hlive  Abildgaards  Efterfølger  som  »kongelig  Historiemaler«. 
Siden  skuffes  atter  hans  Haab  om  at  blive  Professor,  og 
han  maa  se  Eckersberg  og  J.  L.  Lund  foretrukne.  Dermed 
løber  Bægeret  over  for  ham.  Samme  Dag,  som  Eckersberg  og 
Lund  vælges  til  Professorer,  faar  Akademiet  Ordre  fra  Kongen 
til  at  udtale  sig  i  Anledning  af,  at  Høyer  har  forlangt  en  Be¬ 
taling  af  3000  Rdlr.  for  nogle  Allegorier,  han  havde  malet  til 
Reformationsfesten,  da  Summen  forekommer  Kongen  »ret  højt 
ansat«.  Akademiets  Skøn  gaar  ud  paa,  at  der  »med  Billighed« 
kun  kan  tilstaas  Høyer  1000  Rdlr.  Sølv;  »hvad  ham  tilstaaes 
derover,  maa  ansees  for  en  besynderlig  Naade,  som  at  Hans 
Maiestæt  beviser  ham  i  Betragtning  af  de  i  hans  Ansøgning  an¬ 
førte  Omstændigheder«.  Formodentlig  for  at  lægge  lidt  Plaster 
paa  Saaret,  —  eller  maaske  som  Følge  af  en  direkte  eller  in¬ 
direkte  Bøn  fra  Høyer  —  kommer  der  et  Par  Uger  efter  Fore¬ 
spørgsel  fra  Kongen,  om  han  skulde  benaade  Høyer  og  Møller 
med  Professortitelen;  men  Akademiet  maa  fraraade  dette,  da 
denne  Titel  maa  være  forbeholdt  Akademiets  Professorer,  og 
andre  ellers  let  forledes  til  at  besvære  Hans  Majestæt  med  An¬ 
søgninger. 

Da  kan  Høyer  ikke  styre  sig  længere,  men  sender  direkte 

til  Akademiet  en  Skrivelse,  hvori  han  besværer  sig  over  at  være 
tilsidesat  for  Eckersberg  og  Clemens,  og  begjærer  Erstatning  af 
Akademiet.  Dette  sender  Skrivelsen  til  Præses,  som  erklærer, 
at  Akademiet  ikke  kan  gaa  i  Rette  med  Høyer  om  Fundatsen, 
og  at  man  slet  ikke  skal  svare  ham;  bringer  han  Sagen  frem  i 
Forsamlingen,  skal  man  henvise  ham  til  Præses.  Dette  med¬ 
deles  mundtlig  Høyer,  og  fremkalder  to  nye  Skrivelser  fra  ham, 
som  heller  ikke  besvares.  Saa  erklærer  han,  at  han  har  sendt 
Kongen  Gjenpart  af  sine  Skrivelser,  men  hans  Forsøg  paa  at 
opnaa  en  Indskriden  fra  allerhøjeste  Sted  til  Fordel  for  sig 
personlig  mislykkes —  som  den  Art  Forsøg  altid  bør  mislykkes. 
Høyer  ved  da  intet  andet  at  gjøre,  end  krænket  at  holde  sig 
borte  fra  Forsamlingerne,  hvilket  Akademiet  let  fandt  sig  i ; 
men  da  Høyer  et  Aar  efter  i  April  1819  paany  sendte  en  Skri¬ 
velse  med  de  gamle  Klager,  saa  taber  man  Taalmodigheden  og 
beslutter  at  anvende  Fundatsens  §  35,  hvorefter  den,  som  et 
helt  Aar  er  udebleven  fra  Forsamlingerne  uden  at  melde  For¬ 
fald,  ikke  mere  skal  tilsiges.  Høyer  klager  til  Kongen  over  at 
være  »udelukket«  af  Akademiet,  hvilket  han  jo  slet  ikke  var; 
og  Klagen  fik  da  heller  ingen  anden  Følge  end  en  Forespørgsel 
fra  Cancelliet,  der  var  let  nok  at  besvare. 

Da  Thorvaldsen  rejser  bort  i  1820  og  Lund  faar  hans  Bolig, 
føler  Høyer  sig  paany  forurettet*),  og  sender  Akademiet  en 
Klage  over,  at  man  »behandler  ham  despotisk«  ved  at  give 
Lund  Boligen.  Dermed  kommer  han  dog  ingen  Vegne,  da  det 
er  Præses,  som  tildeler  Boliger. 

Da  Høyer  saaledes  ikke  ved  sin  egen  formentlige  Foruret¬ 
telse  kan  skyde  nogen  Breche  i  Akademiet,  ser  han  sig  om 
efter  andre  Angrebspunkter,  og  her  finder  han  en  allieret  i 
Sekretæren  Baden.  Det  som  skaffede  ham  denne  Bistand,  var 
den  fælles  Uvillie  mod  alt  det  nye  i  Tiden.  De  saa  begge  lige 
skævt  til  den  Kunstopfattelse,  som  Eckersberg  havde  bragt  med 
sig  hjem,  og  Baden  var  desuden  en  svoren  Fjende  af  den  Be¬ 
gejstring  for  det  oldnordiske,  der  af  Oehlenschlåger  og  hans 
Kreds  var  skudt  saa  stærkt  i  Forgrunden.  Baden  forfattede  i 
den  Anledning  et  polemisk  Skrift,  om  »den  nordiske  Mythologis 


*)  Alt  1  1814  °8  1816  havde  han  søgt  om  Fribolig  »som  Historiemaler«, 
man  havde  ikke  fundet  ham  kvalificeret  og  nøjedes  med  at  give 
ham  to  Værelser  som  Medlem. 

Ubrugbarhed  for  de  skjønne  Kunster«,  som  han  i  Septbr.  1820 
sendte  Akademiet.  Uagtet  dens  Formaal  var  at  faa  Finn  Magnu- 
sens  Forelæsninger  afskaffede,  havde  Akademiet  dog  neppe  fore¬ 
taget  noget  i  den  Anledning;  men  Baden  havde  ladet  den  led¬ 
sage  af  en  Skrivelse  fra  Høyer,  hvori  denne  udtaler,  at  da  nu 
Baden  har  paavist  den  nordiske  Mythologis  Ubrugbarhed,  saa 
vilde  det  være  passende,  at  man  androg  Kongen  om,  at  »for- 
skaane«  Akademiet  for  Forelæsninger  derover.  Akademiet  nøjedes 
med  at  tage  den  milde  Hævn  over  Baden,  at  denne  som  Sekretær 
selv  maatte  tilføre  Protokollen  den  ironiske  Bemærkning,  at 
Akademiet  ikke  fandt  dette  »passende«,  da  Eleverne  ikke  ved 
nogen  Lov  var  tvungne  til  at  høre  disse  Foredrag,  »og  den 
Skade,  som  en  Lærer  kunde  forvolde  ved  at  anprise  den  nor¬ 
diske  Mythologie  paa  den  græske  Mythologies  Bekostning,  nok¬ 
som  var  forebygget  ved  det  Badenske  Skrift.« 

Dette  Slag  var  altsaa  tabt  for  Høyer.  Men  da  han  har 
sundet  sig  paa  det  i  nogle  Maaneder,  tager  han  fat  igjen  og 
sender  i  Januar  1821  Akademiet  et  Brev,  hvori  han  klager  over 
stedmoderlig  Behandling,  forlanger  at  ansættes  som  Professor, 
at  faa  en  hel  Bolig  paa  Charlottenborg,  bebrejder  Akademiet 
Overtrædelse  af  Fundatsen  m.  m.  Og  kort  efter  kommer  der 
en  ny  Besværing  over,  at  han  ikke  er  tilsagt  til  Forsamlingen, 
uagtet  han  var  bleven  tilsagt,  medens  Thorvaldsen  var  her. 
Begge  disse  Skrivelser  sender  Akademiet  til  Præses,  som  svarer 

saaledes:  »Historiemaler  Høyers  Promemoria  af  27  Januar . 

berettiger  efter  min  Formeening,  Academiforsamlingen  til  at  an¬ 
vende  Fundatsens  §  36*)  paa  det  Medlem,  som  beskylder  samme 
for  og  vil  have  ført  til  Protokol,  at  Academiet  ey  forstaaer  Fun¬ 
datsen.  Blandt  alle  de  mange  af  Høyer  anførte  Lovsteder  synes 
han  ganske  at  have  glemt  §  35  og  36,  men  da  han  ifølge  §  35 
uden  Tvivl  forlængst  har  udelukket  sig  selv  af  Academiets  For¬ 
samling,  saa  tænker  jeg,  at  man  kan  lade  hans  skriftlige  For¬ 
nærmelse  uden  Svar,  stolende  iøvrigt  paa,  at  Academiet  og  dets 
Directeur  ved  forefaldende  Ledighed  vil  vide  at  iagttage  det 
Forhold  mod  Historiemaler  Høyer,  som  det  skylder  sin  egen 
Værdighed  og  Tarv«. 

Høyer  havde  altsaa  paany  tabt  Slaget.  Men  der  gaar  ikke 


*)  Om  Udelukkelse  af  det  Medlem,  der  ikke  viser  Akademiet  tilbørlig 
Agtelse. 

længere  Tid  end  til  Maj  Maaned,  saa  kommer  han  igjen.  Denne 
Gang  tilbyder  han  at  føre  Tilsyn  med,  at  Figursalen  —  med 
Afstøbningerne  —  holdes  i  Orden;  men  da  der  ingen  Uoidenei 
var  forefaldet,  og  Akademiet  havde  sine  Betjente  til  at  være 
Opsyn,  naar  Eleverne  om  Sommeren  tegnede  i  Figursalen,  »saa 
fandt  man  Hr.  Høyers  Tilbud  overflødigt«. 

Snart  efter  indsender  Høyer  til  Akademiet  et  af  ham  for¬ 
fattet  Skrift  (Optryk  af  en  Række  Artikler  i  »Dagen«)  med  den 
mærkelige  Titel:  »Tilegnet  det  kgl.  Kunstacademies  Medlemmei 
og  unge  Kunstnere«.  I  Fortalen  advares  disse  sidste  mod  at 
lade  sig  »forlede  til  nordisk  Afguderie«.  Det  efterfølges  af  en 
Skrivelse,  hvori  han  paany  raser  imod  Finn  Magnusens  Fore¬ 
læsninger  og  den  nordiske  Mythologie.  Denne  kalder  han  »vore 
raa  Oldefædres  Religion,  aldrig  forædlet  ved  Kunsten«;  han  er 
overbevist  om,  at  havde  man  set  dette  saa  klart  for  10  Aar 
siden  som  nu,  saa  havde  man  aldrig  faaet  Fundatsens  Bestem¬ 
melse,  at  Emner  deraf  kunde  bruges  til  Opgaver  for  Medlems¬ 
arbejder.  »Jeg  for  min  Deel  var  i  høieste  Grad  misfornøiet  med 
den  Opgave,  som  blev  mig  givet.  Men  dengang  var  Tiden  ikke 
kommen  og  det  nyttede  ikke  at  tale«.  Eftertiden  maa  ganske 
vist  give  Høyer  Ret  i,  at  den  nordiske  Mythologi  ingen  stor 
Betydning  har  faaet  for  vor  Kunst,  men  ingen  kan  forlange,  at 
man  skulde  forudse  dette  dengang,  da  den  spillede  en  saa  ovei'- 
ordentlig  Rolle  for  Litteraturen,  og  man  maa  smile,  naar  man 
ser,  at  Høyers  Hovedargument  til  Fordel  for  den  græske  My¬ 
thologi  er  det,  at  man  ved  at  udelukke  den,  vilde  »nægtes  Ny¬ 
delsen  og  Brugen  af  sindrige  Emblemer,  philosophiske  Billeder 
og  forstaaelige  Allegorier«,  medens  han  mod  den  nordiske  My¬ 
thologi  egentlig  kun  har  at  indvende,  at  det  at  tage  kunstneriske 
Motiver  derfra  er  »at  bruge  sin  Tid  og  sit  Talent  paa  Gjenstande, 
som  ved  Christendommens  Indførelse  ere  banlyste«.  Høyer  fore- 
slaar  paa  ny,  at  man  skal  andrage  Kongen  om,  at  Akademiet 
forskaanes  for  Finn  Magnusens  Forelæsninger,  der  »ikke  have 
Interesse  for  andre  end  dem,  som  grandske  nordiske  Oldsager« 
og  derfor  bør  henlægges  til  disses  Museum.  Selvfølgelig  vilde 
man  ikke  høre  noget  herom.  Fjorten  Dage  efter  faar  Akademiet 
et  Brev  fra  Høyer,  at  Modelskolen  trænger  til  en  bedre  nøgen 
Model;  men  Brevet  havde  en  saadan  Form,  at  der  ikke  kunde 
svares  derpaa;  dog  beslutter  man  at  avertere  i  Adresseavisen 
om  »velskabte  Personer«  til  Modeller. 

Trods  Høyers  mange  drillende  Angreb  vilde  Akademiet 
aabenbart  ikke  indlade  sig  i  Strid  med  ham.  Der  skulde  en 
ydre  Anledning  til,  og  den  kom  et  Aar  efter,  i  Oktober  1822. 
Da  havde  Høyer  ansøgt  Kongen  om  at  maatte  male  et  stort 
Billede,  Alexander  hos  Diogenes,  til  Christiansborg.  Kongen 
giver  Slotsbygningskommissionen  Ordre  til  at  indhente  Akade¬ 
miets  Betænkning,  og  dette  meddeler  derfor  Høyer,  at  det  vil 
tage  hans  Skizze  i  Øjesyn  den  30  Oktober.  Dette  fremkalder 
en  Protestskrivelse  fra  Høyer,  hvori  han  erklærer,  at  Slots¬ 
bygningskommissionen  ikke  har  noget  over  Akademiet  at  befale, 
og  at  man  derfor  vil  finde  hans  Døre  lukkede.  Paa  Præses 
Bud,  at  det  er  Kongens  Befaling,  og  at  Akademiet  vil  komme 
den  30te  Kl  12,  giver  Høyer  for  saa  vidt  efter,  som  han  lader 
Medlemmerne  komme  ind.  Foruden  Skizzen  til  Diogenesbilledet 
forefinder  de  et  andet  Billede  »Seneca«,  hvortil  det  første  skulde 
være  Pendant.  Præses  befaler  Lorentzen,  Eckersberg  og  Lund 
at  give  Betænkning  over  dem,  og  den  gaar  ud  paa,  at  »Seneca« 
er  noget  »skjødesløs«  i  Tegning  og  Kolorit,  som  var  det  ikke 
»ganske  fuldført«.  Men  da  Forsamlingen  i  sin  Helhed  dog  synes 
ret  godt  om  Skizzen  til  »Diogenes«,  indstilles  denne  til  Antagelse, 
fordi  Høyer  i  ældre  Arbejder  »har  viist,  at  han,  naar  han  an¬ 
vender  Flid,  kan  frembringe  noget,  som  er  værd  at  see«,  men 
stiller  rigtignok  det  Vilkaar,  at  »han  giver  Hovedfiguren  en  mere 
værdig  Stilling«,  og  at  han  ikke  betales,  medmindre  Arbejdet 
vinder  Kongens  Bifald.  Billedet  blev  udført,  og  kom  senere  til 
at  tilhøre  den  kgl.  Malerisamling. 

Dette  var  ganske  vist  kun  en  betinget  Sejr  for  Høyer,  men 
han  fattede  dog  derved  saa  meget  Mod,  at  han  efter  Dajons 
Død  den  12  Decbr.  1823  indgiver  direkte  Ansøgning  til  Kongen 
om  at  ansættes  som  Professor  ved  Akademiet,  uagtet  Dajon  jo 
var  Billedhugger.  Kongen  nøjes  med  at  sende  Ansøgningen  til 
Akademiet,  og  dette  henlægger  den  foreløbig  til  Valg  skal  fore¬ 
tages,  men  beslutter  samtidig  at  skrive  til  H.  E.  Freund,  som  da 
var  i  Italien,  at  der  »savnes  en  Billedhugger  i  Fædrelandet«. 
Dette  var  vel  omtrent  det  værste  man  kunde  gjøre  Høyer,  da 
Freund  alt  dengang  var  beskjæftiget  med  den  Opgave,  til  Chri¬ 
stiansborg  at  udføre  en  Frise  med  »de  vigtigste  Momenter  af 
Nordens  Mythologie«.  (Bagnarokfrisen).  Høyers  Bitterhed  og 
Vrede  blev  stærkere  og  stærkere  og  tilsidst  gik  han  saa  vidt,  at 
han  paany  begyndte  at  skrive  i  Bladene,  med  direkte  Angreb 

paa  Akademiet.  Den  5  April  1825  faar  Akademiet  en  Skrivelse 
fra  Cancelliet,  idet  Kongen  har  fordret  dettes  Betænkning  i  An¬ 
ledning  af,  at  Høyer  »flere  Gange  offentlig  har  fremsat  ubeføjede 
Angreb  og  Udfald«  mod  Akademiet,  senest  i  no.  68  af  Bladet 
»Dagen«.*)  Kongen  ønsker  at  vide,  »hvorledes  saadant  kunde 
være  at  ansee  og  Gientagelser  for  Fremtiden  kunde  forebygges«. 
Akademiet  indskrænker  sig  til  at  svare,  at  Høyers  Optræden 
formentlig  kun  skyldes  krænket  Egenkjærlighed,  »fornemlig« 
fordi  man  ikke  havde  valgt  ham  til  Professor.  Man  ønsker 
ikke,  at  der  skal  foretages  noget  imod  ham,  men  foreslaar 
»fremdeles  at  overlade  Mortificationen  af  Hr.  Høyers  Beskyld¬ 
ninger  til  retsindiges  Erkiendelse  af,  hvad  Akademiet  hidtil  har 
virket  og  til  de  modnere  Frugter  det,  uagtet  Hr.  Høyers  og 
Professor  Badens  Spaadomme,  fortrøster  sig  til  at  love  Fædre¬ 
landet  for  Fremtiden«. 

En  ny  Skrivelse  fra  Høyer  til  Akademiet,  hvori  han  »for¬ 
mener,  at  Reglementets  §  2  (om  Tilsigelse  til  Møderne)  med 
Hensyn  til  ham  ikke  paaagtes«,  henlægges  uden  Svar,  og  en 
Ansøgning,  han  paany  havde  sendt  Kongen  om  at  ansættes  som 
Professor,  henlægges  ligeledes  til  der  indtræder  Vakance.  Men 
saa  taber  Akademiet  omsider  Taalmodigheden.  Da  Høyer  gaar 
saa  vidt,  at  han  faar  fat  i  en  Sag,  der  cirkulerer  blandt  Med¬ 
lemmerne  (om  Tegneundervisning  i  Almueskolen)  og  skriver  en 
Artikel  derom  i  »Dagen«,  paatager  Præses  sig  at  give  ham  en 
Irettesættelse  for  denne  Indiskretion,  og  noget  efter  opsiger  han 
Høyer  til  at  fraflytte  den  Malerstue,  han  hidtil  har  havt  paa 
Charlottenborg,  til  Oktober  Flyttedag  1825,  »da  Akademiet  nu 
selv  har  Brug  derfor«  (til  en  Malerstue  for  Eleverne  —  som  dog 
ikke  blev  indrettet  der  ).  Denne  Flytning  voldte  store  Vanske¬ 
ligheder,  Høyer  vil  ikke  modtage  Opsigelsen ,  saa  den  maa 
bringes  ham  af  Notarius  Publicus,  han  laaser  og  forsegler  sin 
Dør,  saa  Kongens  Foged  to  Gange  maa  til  for  at  sætte  ham  og 
hans  Møbler  ud.  Saa  er  Maalet  fuldt  og  den  10  April  1826 


*)  Høyer  lod  samme  Aar  disse  Artikler  trykke  i  Form  af  en  lille  Piece  med 
Titel  »Bidrag  til  det  kongelige  Kunstacademies  Annaler*.  Foruden  en 
Del  Selvros  og  uforgribelige  Meninger  om  Kunst,  ud  fra  den  ældre  Skoles 
Syn  herpaa,  indeholder  de  heftige  og  haanende  Angreb  paa  G.  F.  Hansen, 
Eckersberg  og  Hetsch. 

udelukkes  han  enstemmigt  af  Akademiet.  Først  efter  denne 
Udelukkelse  faar  man  ham  definitivt  ud  af  Charlottenborg. 

Ni  Aar  efter,  1835,  spøger  Spørgsmaalet  Høyer  igjen  et  Øje¬ 
blik  i  Akademiet,  i  Anledning  af,  at  dette  havde  forkastet  hans 
og  Bygmester  Mallings  Dekoration  til  Universitetet.  Malling  har 
skrevet  i  en  Avis  derom,  og  der  brugt  det  Udtryk,  at  Akademiet 
har  »mishandlet«  Høyer.  Malling  faar  en  Advarsel,  og  da  han 
stikker  denne  i  Lommen,  faar  Sagen  ingen  videre  Følger. 

Hele  denne  lange  Strid  havde  imidlertid  havt  en  anden  og 
vigtigere  Følge  for  Akademiet,  idet  Sekretæren  Baden  har  stillet 
sig  saa  ivrigt  paa  Høyers  Side,  at  han  i  April  1823  finder  Situ¬ 
ationen  uholdbar*)  og  indgiver  sin  Ansøgning  om  Afsked  som 
Sekretær  og  Bibliothekar,  men  ikke  som  Slotsforvalter,  da  han 
i  denne  Stilling  var  uafhængig  af  Akademiet.  Dette  ønsker 
tydeligvis  gjerne  at  komme  helt  af  med  ham,  bl.  a.  fordi  han 
som  Slotsforvalter  havde  en  Fribolig,  som  man  gjerne  vilde 
overføre  paa  en  ny  Sekretær,  thi  det  skriver  i  sin  Betænkning, 
at  det  vel  ikke  kan  udtale  sig,  da  det  ikke  kjender  hans  Mo¬ 
tiver,  men  man  vil  nødig  have  hans  Pension  lagt  paa  Akade¬ 
miets  Kasse,  og  det  antydes,  at  han  kunde  ansættes  »i  det  lærde 
Skolefag,  hvor  han  vistnok  vilde  passe  sig  bedre  end  i  Forbin¬ 
delse  med  de  skiønne  Kunsters  Dyrkere  eller  i  hvilket  s  om¬ 
helst  Embedsforhold  til  Deres  Maiestæts  Academie  for  de 
skiønne  Kunster«.  Den  29  Maj  bevilger  da  Kongen  hans  Afsked 
som  Akademiets  Sekretær  og  Bibliothekar  med  en  Pension  paa 
450  Bdlr.  Sølv  af  Kongens  Kasse.  Som  Æresmedlem  af  Akade¬ 
miet  kan  man  dog  ligesaalidt  blive  af  med  ham,  som  man  kan 
faa  ham  fjernet  fra  Slotsforvalterstillingen.  Troligvis  har  han 
dog  aldrig  siden  besværet  Akademiets  Forsamlinger  med  sin 
Nærværelse.  At  man  ikke  skiltes  i  Venskab,  fremgaar  af,  at 
der  maa  sendes  ham  en  meget  bestemt  Skrivelse  for  at  faa  en 
Kopibog  og  flere  Akter  udleverede.  J.  N.  Schow,  der  midler- 


*)  Hertil  har  vistnok  ogsaa  den  Omstændighed  bidraget,  at  Baden  havde 
oversat  og  indrykket  i  >  Dagen«  en  Erklæring,  som  Akademiet  i  Paris 
havde  afgivet  og  hvori  det  underkjendte  Forkastelsen  af  Architekten 
Benjamin  Schlicks  Arbejde  for  Optagelse  i  det  danske  Akademi.  Baden 
har  muligvis  tænkt  derved  at  gjøre  sig  behagelig  paa  allerhøjeste  Sted, 
men  i  saa  Fald  forregnede  han  sig.  Om  Affæren  Schlick  jfr.  nærmere 
Weilbachs  Kunstnerlexikon  og  Th.  Stein  i  Museum  1895  pag.  252  53. 

tidigt  paatager  sig  Sekretærforretningerne,  udtaler  ved  Aars- 
festen  den  31  Marts  1824,  at  der  »foregik  i  Sekretariatet  en 
uventet  Forandring,  hvilken,  saa  overraskende  den  end  i  Øie- 
blikket  var,  aldeles  ikke  har  været  til  nogen  Hinder  for  det 
hele«. 

Schow  ønskede  dog  ikke  selv  at  ansættes  som  Sekretær. 
Han  følte  sig  gammel,  og  udtaler  i  September  1825  Ønsket 
om,  snarest  muligt  at  blive  fritagen  baade  for  Sekretærforret¬ 
ningerne  og  for  sit  Embede  som  Professor  i  Historie  (derunder 
■xl  Kunsthistorie)  og  Mythologi.  Dette  sidste  Embede  lader  han  sig 
dog  overtale  til  at  beholde,  men  Sekretærposten  opslaas  vakant, 
og  der  melder  sig  5  Ansøgere,  deriblandt  Akademiets  Medlem 
Preisler  og  Sekretær  ved  det  kgl.  Bibliothek  Just  Mathias  Thiele, 
som  f.  T.  opholdt  sig  i  Rom.  Denne  sidste,  som  støttedes  af 
Præses,  vælges  den  12  Oktober  1825  enstemmigt  til  Akademiets 
Sekretær  og  Bibliothekar*),  og  i  Oktober  1826  tildeler  Præses 
ham  Høyers  hidtidige  Bolig  paa  Charlottenborg.  Thiele  var  en 
ung  og  vii’kelysten  Mand,  der  nærede  levende  Interesse  for 
kunstneriske  Anliggender  og  derhos  under  sit  Ophold  i  Rom 
havde  faaet  en  næsten  sværmerisk  Begejstring  for  Thorvaldsen 
og  hans  Kunst,  og  Akademiet  fik  i  denne  nye  Sekretær  en  ar¬ 
bejdende  Kraft,  som  blev  det  til  overmaade  stor  Nytte.  Han 
sætter  et  nyt  og  stærkt  Liv  i  Forretningsgangen,  og  hans  altid 
vaagne  Opmærksomhed  for  alle  Akademiets  Anliggender  giver 
sig  ikke  blot  Udslag  i  en  hidtil  ukjendt  Nøjagtighed  og  Om¬ 
hyggelighed  paa  alle  Omraader,  der  henhørte  under  ham,  men 
ogsaa  gjennem  Aarenes  Løb  i  en  lang  Række  Smaareformer  i 
den  indre  Ordning,  som  det  her  vilde  blive  altfor  vidtløftigt 
nærmere  at  omtale,  men  som  dog  har  været  af  Betydning  for, 
at  hele  Maskineriet  kunde  virke  godt  og  hensigtsmæssigt.  I 
Akademiets  videre  Udvikling  bliver  Thiele  derfor  indtil  de  seneste 
Aar  før  sin  Død  en  Kraft,  som  ikke  maa  undervurderes,  selv 
om  hans  Virksomhed  i  ringere  Grad  end  f.  Ex.  Direktørens 
og  Professorernes  maatte  træde  frem  paa  Overfladen.  Derimod 
kan  hans  Betydning  delvis  maales  i  den  store  Anseelse,  han 
mere  og  mere  erhverver  sig  indenfor  Akademiet,  og  som  ingen¬ 
lunde  alene  kan  tilskrives  hans  økonomiske  Velstillethed,  den 


*)  Baden  var  den  2  Oktober  1815  bleven  »virkelig  Bibliothekar*  istedetfor 
Miniaturmaler  Muller. 

Yndest  han  stod  i  hos  Præses,  eller  hans  Stilling  som  Kon¬ 
gens  Haandbibliothekar.  Ogsaa  paa  anden  Maade  fik  han 
Betydning  for  danske  Kunstforhold,  baade  som  Thorvaldsens 
Biograf  og  som  Grundlægger  af  Kobberstiksamlingen  (jfr.  herom 
Th.  Stein:  Just  Mathias  Thiele). 

midlertid  var  der  —  allerede  i  1815  —  kommet  en  dengang 
27aarig  Mand  til  Danmark,  som  skulde  faa  en  endnu  langt 
større  Betydning  for  Akademiet,  navnlig  som  Kunst- og  Haand- 
værkerskole,  nemlig  Wurttembergeren,  Architekt  Gustav 
/  Friedrich  Hetsch.  Det  er  et  Par  Gange  antydet,  at  Akademiet 
vai  meget  vaagent  overfor  de  Pust  fra  de  store  europæiske 
Kunststrømninger,  som  kunde  trænge  herop,  og  denne  Vaagen- 
hed  fornægter  sig  heller  ikke  overfor  Hetsch,  der  som  Elev  af 
Empirestilens  Grundlægger,  Napoleon  den  Stores  Hofbygmester 
jy. ,  i /ffffaty  Percier>  netop  bragte  et  saadant  Pust  med  sig.  At  han  kom  til 
&/]*,)  Danmark  har  sin  Aarsag  i,  at  han  i  Rom  var  bleven  ret  nær 
fy* i>  ^or^un(^en  med  den  danske  Kreds  om  Thorvaldsen  og  Eckers- 
'V  ber_§-  Der  traf  han  ogsaa  Architekten  Peder  Malling  (siden 
7  Universitetets  Bygmester),  og  det  var  denne,  som  i  1815  foreslog 
fpf  ijsuxuA  ham  at  tage  med  til  Danmark. 
jfav  •'  -Kawu-  Selve  den  Maade,  hvorpaa  Hetsch  introducerer  sig  ved 
Akademiet,  viser  de  to  Egenskaber,  som  hele  hans  Liv  var  de 
væsentlige  hos  ham:  Energi  og  Flid;  hvorimod  han  just  ikke 
/U\L  K  søger  at  gjøre  sig  gjældende  saa  meget  som  selvstændigt  ska- 
hende  Kunstner.  Hans  kunstneriske  Form  har  jo  egentlig  heller 
,m,n  /,  anden  Indskrift  end  denne:  det  nøjeste  Studium  og  den 

1  *  æreh-ygtsfuldeste  Efterligning  af  Antiken.  Allerede  inden  han 

,af  **■1  **  selv  er  kommen  til  Kjøbenhavn,  sender  han  iforvejen  sine  Teg- 
djf  »  "  11  finger,  ikke  originale  Kompositioner,  men  en  udvalgt  Samling 
m-  k  r^P™aalinger  af  (vistnok  udelukkende  antike)  Bygningsmonu- 

menter  i  Italien.  De  blev  set  af  Akademiet  den  23.  Oktober 
1815  med  Fornøjelse  og  Beundring  af  Nøjagtigheden,  og 
saa  stor  er  denne  Beundring,  at  da  Hetsch  selv  kommer  heft  il 
og  ansøgei  om  at  ansættes  som  Informator  i  architektonisk 
Oinamentskole,  vælges  han  den  20.  Novbr.  1815  enstemmigt 
dertil.  Dermed  har  man  strax  angivet  Hovedformaalet  for  og 
Hovedudbyttet  af  hans  Livsgjerning  her  i  Landet,  det  kunstner¬ 
opdragende.  Hetsch  var  født  til  Lærer,  og  det  pædagogiske  var 
altid  hans  Hovedinteresse. 


Samtidigt  med,  at  han  ansættes  som  Informator,  er  han  be¬ 
tænkt  paa  at  udnytte  sine  egne  Studier  til  Bedste  for  Skolerne. 
Han  søger  om  Støtte  til  at  udføre  Gjentagelser  af  sine  Opmaa- 
linger,  »som  han  i  Rom  har  forfærdiget  efter  de  bedste  antike 
Bygninger,  og  udføre  dem  saaledes,  at  de  kunne  gjøre  Architek- 
turskolens  Elever  forud  bekjendte  med  Monumenterne  og  saa¬ 
ledes  lette  dem  deres  Studier  i  Rom,  eller  give  dem,  som  ikke 
have  den  Lykke  at  komme  derhen,  et  bedre  Begreb  om  de 
Gamles  Værker  end  det,  man  sædvanligen  finder  i  Bøger«.  Del¬ 
er  strax  en  ny  Aand  i  dette.  Hetsch  A'il  give  Forbilleder,  som 
ikke  alene  kan  lære  Eleverne  Tegnefærdighed,  men  som  tillige 
kan  tjene  til  et  virkeligt  Studium,  til  en  kunstnerisk  Intelligens¬ 
udvikling. 

Akademiet  modtager  med  Glæde  Forslaget  og  søger  Kongen 
om  1200  Rdlr.  (Navneværdi)  strax  til  Honorar  for  dette  Arbejde 
»og  Løfte  om,  at  han  maae  bevilges  ligesaameget,  naar  han  er 
færdig  med  Arbeidet«.  Ved  Præses  Hjælp  opnaas  ogsaa  denne 
Bevilling.  Det  var  mønsterværdige  og  meget  omhyggeligt  gjennem- 
førte  Tegninger,  der  var  Tale  om;  først  omtrent  3  Aar  efter,  i 
Juli  1818  tilstiller  den  flittige  Mand  Akademiet  de  sidste  Teg¬ 
ninger  og  faar  de  lovede  andre  1200  Rdlr.  Af  Badens  Beretning 
ved  den  følgende  Aarsfest  kan  man  se,  at  der  ialt  var  29  Blade, 
hvoraf  de  9  indeholdt  Detailler  og  de  8  Ornamenter,  udvalgte 
efter  et  bevidst  pædagogisk  System.  »Hans  Hovedhensigt  var 
—  siger  Baden  —  at  fremstille  de  3  Søjleordener,  den  doriske, 
ioniske  og  corinthiske,  i  deres  hele  Renhed  og  alle  deres  Dele, 
for  at  give  Eleverne  en  sikker  Rettesnor  i  Hænder  ....  Han 
valgte  overensstemmende  med  sin  Hensigt  kun  de  fortrinligste 
Monumenter  i  Rom«.  Disse  Blade,  som  alle  er  udførte  i  samme 
Maalestok,  ville  »vænne  Eleven  til  en  vis  Nøiagtighed  og  Be¬ 
stemthed  i  Udførelsen«  og  »for  at  vække  Elevernes  Opmærk- 

somhed  ....  stillede  han  hist  og  her  den  forskiellige  Behand¬ 
ling  af  Lys-  og  Skyggepartier  lige  overfor  hinanden«.  Det  til¬ 
føjes,  at  disse  nye  Forbilleder  sikkert  »meget  vil  bidrage  til 
Elevernes  Fremskridt  og  Kunstens  Stigen«.  De  findes  og  be¬ 
nyttes  endnu  den  Dag  idag  paa  Akademiets  Architekturskole, 
hvor  de  betragtes  som  en  udmærket  Del  af  Undervisnings¬ 
materialet. 

Informatorstillingen  var  selvfølgelig  ikke  nok  til  at  optage 
Hetsch’s  Tid  og  i  Novbr.  1817  forelægger  han  derfor  Akademiet 
en  Plan  til  en  privat  Tegneskole,  han  vil  oprette  til  Øvelse  i  de 
forskj ellige  Dele  af  Tegnekunsten  og  derved  gjøre  Eleverne  »saa 
meget  dueligere  til  Akademiets  Undervisning  og  Konkurser«. 
Akademiet,  som  ellers  vaagede  ret  nidkært  over  sit  Privilegium 
paa  at  give  Tegneundervisning*),  giver  beredvilligt  sit  Samtykke, 
men  forlanger  blot,  at  denne  Undervisning  lægges  udenfor 
Akademiets  Skole-  og  Forelæsningstid.  Da  Akademiet  kun 
havde  Aftenundervisning,  lod  dette  Krav  sig  jo  let  opfylde. 

I  Begyndelsen  af  1820  blev  Hetsch  agréeret  til  Medlem, 
karakteristisk  nok  paa  et  rent  pædagogisk  Arbejde,  nemlig  en 
Samling  Tegninger  til  et  Kursus  i  den  mathematiske  Tegnelære, 
hvorunder  formodentlig  ogsaa  indbefattedes  Perspektivtegningen. 
Den  12.  Juni  blev  han  optagen  som  Medlem  paa  et  Projekt  til 
et  Pantheon.  Først  nu  som  Medlem  kunde  han  efter  Fundatsen 
tænke  paa  at  blive  Professor  ved  Akademiet,  og  han  søger  alt  i 
August  Maaned  —  vistnok  støttet  af  C.  F.  Hansen,  der  havde 
megen  Brug  for  ham  til  Udsmykningen  af  Christiansborg  Slot 
—  under  Henvisning  til  sin  Agreationstegninger,  om  »den  hidtil 
interimistisk  besatte  Plads  som  Professor  i  Perspektiven  eller 
anden  Professor  i  Architekturen,  ....  hvorved  han  kunde  have 
Ledighed  udførligere  at  foredrage  alle  i  Samlingen  angivne  Dele 
af  Tegnekunsten«.  I  saa  Fald  vilde  han  til  Sommer  udarbejde 
en  skriftlig  Text,  som  siden  kunde  trykkes,  til  Vejledning  ved 
F  omlæsningerne. 

Denne  Sag  havde  imidlertid  den  Vanskelighed,  at  en  An¬ 
sættelse  af  Hetsch  som  Professor  vilde  være  en  Forbigaaelse  af 
to  ældre  Medlemmer,  Architekterne  Hornbech  og  Malling.  Denne 


*)  En  vis  Lehmann  faar  i  1819  Lov  at  oprette  en  Frihaandstegneskole 
men  kun  for  Børn.  Efter  Fundatsen  maatte  ingen  Tegnelærer  undervise  i 
Kjøbenhavn  uden  Akademiets  Tilladelse. 

sidste,  som  jo  var  en  personlig  Ven  af  Hetsch,  renuncerer  for 
sit  Vedkommende,  men  foreslaar,  at  Hornbech  ansættes  som 
2den  Professor  i  Architekturen,  samtidigt  med  at  der  oprettes 
et  nyt  Professorat  i  Perspektiven,  som  gives  til  Hetsch,  og  dette 
Forslag  vedtager  Akademiet  at  indstille  til  Præses.  Denne  er 
fraværende,  men  sender  Akademiet  et  Brev  af  26.  Septbr.,  hvori 
han  med  Iver  tiltræder  Tanken  om  at  faa  Hetsch  til  Professor, 
men  dog  udtaler,  at  Hensynet  til  Hornbech  og  Malling  gjør  det 
vanskeligt  at  gjøre  Hetsch  til  2den  Professor  i  Architekturen 
»selv  om  hans  Duelighed  kunde  berede  ham  Veien  dertil«. 
Men  hvis  Professoren  i  Mathematik,  Rawert,  (der  jo  faktisk  ikke 
virkede  siden  1817  jfr.  Kap.  V)  vilde  opgive  sin  Plads,  kunde  Hetsch 
faa  den  og  Foredragene  over  Perspektiven  henlægges  til  ham.  Der¬ 
ved  vilde  det  undgaas  at  gjøre  Forandringer  i  Fundatsen.  Vil 
Rawert  ikke  gaa,  kan  man  maaske  foreløbig  faa  Hetsch  ud¬ 
nævnt  til  Lektor  i  Perspektiven  samtidigt  med,  at  han  beholder 
Tilsynet  med  architektonisk  Ornamentskole,  hvor  han  saa  kan 
faa  en  Medhjælper.  Lektorgagen  foreslaar  Præses  ansat  til 
200  Rdlr.  af  Akademiets  Kasse.  Lektor  Hansen,  der  i  sin 
Tid  blev  saa  meget  paaskjønnet,  protesterer  selvfølgelig  af  alle 
Kræfter  mod  saaledes  at  fejes  tilside,  men  Iveren  for  at  faa 
Hetsch  ansat  er  saa  stor,  at  Præses  intet  Hensyn  tager  til 
Hansen.  Akademiet  kan  ansætte  til  Foredragsholder,  hvem  det 
finder  sig  »bedst  tient  med«;  forøvrigt  kan  Hansen  jo  beholde 
den  egentlige  Mathematikundervisning  for  125  Rdlr.  Sølv  om 
Aaret  (det  halve  af  hans  hidtidige  Gage)  og  vil  han  ikke  dette, 
kan  Akademiet  indstille  til  Kongen,  at  han  beholder  hele  sin 
Gage  som  Pension,  »ligesom  til  andre  akademiske  Medlemmer 
er  forundt.« 

Men  Rawert  vilde  ikke  trække  sig  tilbage,  og  Hetsch  vilde 
ikke  nøjes  med  at  være  Lektor,  lige  saa  lidt  nu,  som  for  3  Aar 
siden  (Præses  havde  dengang  tilbudt  ham  det),  da  han  »til¬ 
strækkeligt  har  vist  sin  Duelighed  og  ved  sin  Reception  har 
opnaaet  samme  Ret  som  ethvert  andet  Medlem  til  at  kunne 
vælges  til  Professor«.  Saa  giver  Præses  efter  og  foreslaar  Akade¬ 
miet  at  ansøge  Kongen  om  at  maatte  »for  denne  Gang«  fravige 
Fundatsen  og  gjøre  Hetsch  til  Professor  i  Perspektiven  med 
Gage  som  en  Professor  i  Videnskaberne  (300  Rdlr.).  Men  nu 
forvikles  Sagen  yderligere  dels  ved,  at  Lektor  Hansen  ogsaa 
melder  sig  som  Ansøger  til  dette  nye  Professorat,  dels  ved,  at 

Hetsch  ikke  vil  have  et  extraordinært  Professorat,  men  være 
ordinær  anden  Professor  i  Architekturen,  og  derfor  foreslaar  at 
dette  Embede  nu  besættes  ved  Valg  mellem  de  hidtil  berettigede 
Medlemmer.  Han  stoler  altsaa  paa,  at  ingen  vilde  foretrække 
Hornbech  for  ham.  Han  erklærer,  at  bliver  han  ikke  valgt, 
skal  han  dog  søge  at  yde  samme  Nytte  for  de  unge  ved  Fore¬ 
læsninger  udenfor  Akademiet,  og  Bestyrelsen  af  2den  Ornament¬ 
skole  fratræder  han  med  Fornøjelse  til  en  af  sine  Elever  (han 
anbefaler  Rosenberg);  saaledes  vil  ingen  kunne  sige,  at  Lovene 
ikke  bliver  overholdte  eller  at  nogen  er  bleven  forurettet  for 
hans  Skyld. 

Saa  giver  baade  Akademiet  og  Præses  sig  (i  April),  den 
sidste  dog  med  Betoning  af,  at  det  ialtfald  bør  paalægges  Hetsch 
tillige  at  holde  Foredrag  over  Perspektiven.  Dermed  skulde 
Sagen  synes  at  være  klar;  men  den  maa  alligevel  være  stødt 
paa  Vanskeligheder,  sagtens  Klager  og  Protest  fra  Lektor  Han¬ 
sen,  thi  den  gaar  tilbage  til  det  forrige  Standpunkt,  at  man  vil 
have  en  særlig  Professor  i  Perspektiv.  I  September  vedtages 
det  i  saa  Fald  at  lade  Ansøgerne  konkurrere,  og  Hansen  an¬ 
modes  om  indtil  videre  at  udsætte  sine  Forelæsninger  over 
Perspektiven.  Først  den  19.  Novbr.  kommer  Kongens  Tilladelse 
til  at  oprette  et  Professorat  i  Perspektiv,  Stereometri  og  Skygge¬ 
lære,  med  Sæde  i  Akademiet,  og  Pladsen  opslaas  vakant.  Til 
at  bedømme  de  to  Ansøgere,  Hansens  og  Hetschs,  Kursus  i 
Perspektiven,  nedsættes  et  Udvalg  bestaaende  af  Eckersberg, 
Lorentzen,  Malling  og  Wallich. 

Det  synes,  som  om  Præses  har  taget  Rawert  det  ilde  op,  at 
han  ikke  vilde  følge  Opfordringen  til  at  trække  sig  tilbage,  thi 
da  Rawert  paany  ansøger  om  den  ham  »belovede  Gratification« 
for  hans  mange  Aars  gratis  Forelæsninger,  erklærer  Præses,  at 
han  ingen  Gratification  kan  faa,  før  han  gaar  af. 

Alt  inden  den  kgl.  Resolution  kom,  havde  Hetsch  erhvervet 
Kancelliets  Tilladelse  at  holde  offentlige  Forelæsninger  over 
Perspektiv  og  Skyggelære.  Det  har  dog  ikke  været  disse  og 
Hansens  Forelæsninger  ved  Akademiet,  der  har  udgjort  Konkur¬ 
rencen,  men  derimod  en  skriftlig  Fremstilling  af  Perspektivlæren 
fra  hver  af  de  to  Ansøgere.  Bedømmelseskomitéens  Betænkning, 
som  forelægges  for  Akademiet  den  4.  Februar  1822,  gaar  ud 
paa,  at  Hansens  Fremstilling  ikke  kan  bruges.  Den  indeholder 
kun  de  første  Regler:  Linie,  Kvadrat,  Cirkel,  Cubus  og  Kugle, 

og  man  »savner  sammensatte  Exempler,  uden  hvilke  Kunst¬ 
neren  ikke  kan  anvende  Grundreglerne  ....  Exempler  paa 
Anskuelse  af  Bygningslokaler  i  det  indre  er  aldeles  forbigaaet 
....  den  for  Kunstneren  saa  nødvendige  Skyggelære  og  Re- 
flexen  i  Vandspeilet  er  udeladt«.  Han  anbefaler  »altid  at  vælge 
Standpunktet  midt  for  den  ai'chitektoniske  Hovedgjenstand«,  og 
han  har  ikke  »Evne  til  at  fremstille  skiønne  architektoniske 
Former«.  Man  faar  unægtelig  ikke  høje  Tanker  om  det  Trin, 
Perspektivundervisningen  hidtil  havde  staaet  paa  ved  Akademiet. 

Derimod  har  Bedømmelseskomitéen  kun  de  varmeste  Lov¬ 
prisninger  overfor  Hetsch.  Han  giver  alt,  med  rigelige  Exempler, 
»fremsat  i  det  klareste  Lys  ved  sindrige  Modeller«.  Der  ind¬ 
rømmes  derefter  de  Konkurrerende  en  Tidsfrist  til  at  gjøre  deres 
Bemærkninger  i  Anledning  af  Bedømmelsen. 

Udfaldet  var  ikke  tvivlsomt,  skjønt  hele  Sagen  forsinkes 
noget  ved  Præses’  Fraværelse  lige  til  September.  Hetsch  gaar 
af  med  Sejren  og  vælges  til  Professor  i  Perspektiv  den  30.  Septbr. 
1822  med  Lønning  af  200  Rdlr.  Han  udnævnes  den  15.  Oktober. 
I  et  Brev  foreslaar  Præses  dog  Akademiet  at  føje  den  Betingelse 
til  Ansættelsen,  at  »Professoren  i  Perspektiv  skal,  naar  det  for¬ 
langes,  læse  over  Mathematik  i  Almindelighed  og  som  saadan  i 
sin  Tid  indtræde  i  Academiet  som  Professor  i  Mathematik  for¬ 
bunden  med  Professuren  i  Perspektiven  (o:  uden  Forhøjelse  af 
Gagen).  Academiet  vil  heri  see  min  Hensigt  at  holde  os  Fun¬ 
datsen  efteri-ettelig  og  idetmindste  ey  at  forøge  Udgivterne  .... 
Jeg  vilde  endogsaa  foreslaae  strax  at  overdrage  Forelæsningerne 
i  Mathematik  til  den  Professor,  der  vælges  i  Perspektiven.  Men 
Lektor  Hansen  har  nu  mere  eller  mindre  grundet  Forventning 
om  at  succedere  Rawert«.  Rawert  havde  nemlig  omsider  fundet 
sig  i  at  trække  sig  tilbage  mod  at  faa  sit  Gratiale  og  udnævnes 
til  Æresmedlem  af  Akademiet,  hvilket  dette  gaar  ind  paa.  Han¬ 
sen  bliver  dog  narret  for  Rawerts  Professorat;  han  maa  nøjes 
med  at  blive  Lektor  i  Mathematik  med  en  noget  forhøjet  Løn¬ 
ning.  Tre  Aar  efter,  i  Novbr.  1825,  opgav  han  denne  Stilling, 
skjønt  hans  økonomiske  Forhold  vistnok  paa  ingen  Maade  til¬ 
lod  ham  at  undvære  Indtægten.  Han  døde  i  Januar  1828. 

Efter  Hansens  Afgang  maa  Hetsch  ifølge  den  fastsatte  Be¬ 
tingelse  ogsaa  overtage  Forelæsningerne  i  Mathematik,  men  han 
gjør  det  kun  »nødig«  og  »interimistisk«.  Han  begynder  ogsaa  paa 
dem,  men  kun  14  Dage  efter  (den  20.  Novbr.)  faar  Akademiet 

Kunstakad.  Hist. 

en  »Forestilling«  fra  ham,  hvori  han  beder  sig  fritagen.  Han 
er  Kunstner  og  ikke  Videnskabsmand,  han  har  saa  meget  at 
gjøre  iforvejen,  endog  meget  mere*)  end  han  er  pligtig  til,  og 
han  foreslaar  hellere  at  ansætte  en  ny  Lærer  i  Mathematik. 
Hetsch  faar  dog  ikke  dette  Ønske  opfyldt  lige  strax.  Først  i 
Juli  1826  kommer  der  en  Ansøgning  fra  Dr.  Ursin  om  at  blive 
ansat  som  Docent  (ikke  som  Professor)  i  Mathematik  og  Mecha- 
nik  og  om  at  optages  som  Medlem  af  Akademiet.  Om  han  er 
tilskyndet  dertil  af  Hetsch  og  dennes  Svigerfader  C.  F.  Hansen, 
vides  ikke;  men  Sagen  gribes  ganske  praktisk  an,  idet  Ursin 
tillige  tilbyder  at  overtage  Mekaniken  o:  de  for  Architekterne 
nødvendige  techniske  Fag,  hvor  der  vistnok  var  Trang  til  en 
forbedret  Undervisning.  Allerede  i  Oktober  1823  var  Ursin 
kommen  i  Forbindelse  med  Akademiet,  idet  dette  »med  For¬ 
nøjelse«  har  erfaret,  at  nogle  af  dets  Elever  har  bivaanet  hans 
Forelæsninger  over  Mechaniken.  Det  førte  til,  at  Ursin  tilbød 
at  læse  gratis  for  Eleverne,  naar  han  maatte  laane  Akademiets 
Høresal  en  Time  om  Ugen.  Samtidigt  søgte  han  rigtignok  om 
at  blive  ansat  i  Rawerts  Plads  som  Professor  i  Mathematik,  men 
denne  Ansøgning  henlægges,  da  Hans  Hansen  jo  Aaret  forud  var 
ansat  som  Lektor  i  dette  Fag.  Nu,  efter  at  Hansen  selv  var 
gaaet  af,  stiller  Sagen  sig  ganske  vist  anderledes,  men  man 
trykker  sig  dog  lidt  ved  at  ansætte  Ursin;  man  kan  ikke  ret  finde 
Formen  derfor,  og  vil  nødig  nu  igjen  ansætte  en  Professor  i  et 
Fag,  der  ikke  direkte  har  noget  med  Kunst  at  gjøre.  Alligevel 
bestemmer  man  sig  tilsidst  til  at  vælge  ham  til  Professor,  til¬ 
syneladende  under  et  Tryk  fra  Præses,  idet  det  vilde  være 
vanskeligt  at  bestemme  en  Docents  Rettigheder.  Først  under 
27.  Decbr.  1826  foretages  dog  det  endelige  Valg.  Hetsch  var 
umiddelbart  forinden  af  Kongen  bleven  fritagen  for  Forelæs¬ 
ningerne  i  Mathematik**). 

*)  Hetsch  fik  i  1824  Støtte  af  Rejersens  Fond  til  at  holde  en  Række  Fore¬ 
læsninger  for  yngre  Kunstdyrkere  og  Haandværkere  over  de  vigtigste  Vær¬ 
ker  over  Architektur.  Han  vilde  holde  dem  gratis  for  alle  Akademiets 
Elever  Onsdag  og  Lørdag  8 — 9. 

**)  Ursin  var  vistnok  en  dygtig  og  ivrig  Mand.  Det  undrer  derfor  noget  at 
se,  at  han  —  ialtfald  senere  —  havde  vanskeligt  ved  at  trække  Eleverne 
til  sig.  I  et  Angreb  paa  Akademiet  i  Kjøbenhavnsposten  for  12.  Oktbr.  1841 
siges  det,  at  der  til  hans  Timer  ikke  sjeldent  kun  indfinder  sig  to  eller 
tre  Tilhørere. 

Derefter  holder  Hetsch  sig  i  Ro  til  Novbr.  1829,  da  han 
paany  søger  om  at  blive  2den  Professor  i  Architekturen.  Men 
nu  vil  man  nødigt  af  med  ham  for  Perspektivens  Vedkommende, 
og  da  det  for  Hetsch  væsentligt  kom  an  paa  at  opnaa  den  for¬ 
delagtigere  Stilling  som  »Professor  i  Kunsterne«  istedetfor  »i 
Videnskaberne«,  andrager  Akademiet  paa,  at  han  udnævnes  til 
»overordentlig  Professor  i  Architekturen  med  samme  Rettigheder 
som  Professorerne  i  Kunsten«,  og  dette  approberes  af  Kongen 
den  21.  Novbr.  1829.  Hetsch  kaldes  herefter  til  daglig  »den 
Professor  i  Architekturen,  der  har  Tilsyn  med  Ornamentskolen«. 
Hans  Virksomhed  er  altsaa  i  Realiteten  uforandret.  Den  ordi¬ 
nære  Post  som  2den  Professor  i  Architekturen  staar  vedblivende 
ledig,  til  Præses  engang  finder,  at  den  skal  besættés  —  og  dette 
varer  lige  til  C.  F.  Hansen  i  1835  er  saa  gammel,  at  han  ikke 
mere  kan  overkomme  Virksomheden  som  Professor. 


K 


12* 


VIII. 


Den  nye  Fundats*)  kunde  selvfølgelig  ikke  med  et  Slag  for¬ 
bedre  Akademiets  finansielle  Status;  Pengekrisens  Tider 
var  dertil  altfor  vanskelige.  Kun  langsomt  vinder  Akademiet 
frem  til  bedre  Tilstande. 

Akademiets  aarlige  Tilskud  fra  Staten  var  5900  Rdl.  foruden 
200  Rdlr.  extra  til  en  Informator.  Dertil  kom  Afgiften  af  malede 
Facader  og  en  Afgift  af  Karnapvinduer,  som  ved  Plakat  21.  Maj 
1811  var  føjet  dertil.  Fra  1ste  April  1814  til  Decbr.  s.  A.  an¬ 
drager  den  1558  Rdlr.  1  %  4  J3  og  i  Juli  1815  indbetales  igjen 
1470  Rdlr.  —  men  alt  rigtignok  kun  i  Seddelpenge. 

I  1817  er  Afgiften  af  malede  Facader  256  Rdlr.,  og  i  1818 
er  den  157  Rdlr.  Sølv  og  26  Rdlr.  Sedler;  Karnapafgiften  er  i 
Aaret  1817 — 18  ialt  1395  Rdlr.  Sedler,  i  1819 — 20  udgjør  den 
664  Rdlr.  rede  Sølv.  I  1820  er  Afgiften  af  malede  Facader 
stegen  til  447  Rdlr.  48  fi,  idet  der  nu  af  Politiet  føres  bedre 
Kontrol  med  Afgiftens  Erlæggelse. 

En  vigtig  Nyindtægt  var  den  ved  Fundatsen  1814  indførte 
Betaling  for  Adgang  til  Skolerne.  I  Budgettet  for  1816  anslaas 
den  til  900  Rdlr.  Sedler. 

Man  er  nødt  til  at  gjennemføre  en  meget  streng  Økonomi, 
og  Præses  benytter  enhver  Lejlighed  til  at  indskærpe  dette. 
Exempelvis  skal  nævnes,  at  Direktøren  C.  F.  Hansen  i  Efter- 
aaret  1816  udfinder,  at  man  aarlig  kan  spare  c.  10  Lispund  Lys 
i  Skolerne,  og  det  bestemmes  i  den  Anledning,  at  der  skal  holdes 
nøje  Regnskab  og  den  maanedhavende  Professor  føre  skarpt 


*)  Om  dennes  Bestemmelser  i  det  enkelte,  jfr.  nærmere  F.  Meldahl:  Supple¬ 
mentsbind  til  Kunstakademiets  Historie,  Bilag  VII. 

Tilsyn  —  10  Lispund  Lys  koster  170  Rdlr.  20  Sedler*).  Aaret 
efter  vedtages  det,  at  Forvalteren  hver  Mandag  skal  levere  In¬ 
formatorerne  det  Kvantum  Lys,  som  bruges  i  Klassen  i  Ugens 
Løb,  to  Lys  for  hver  Plads,  hvorefter  Informatorerne  gjøres  an¬ 
svarlige  for  Lysenes  Brug.  Ligeledes  skal  Informatorerne  passe 
godt  paa  de  under  Glas  og  Ramme  værende  Tegninger.  Direk¬ 
tøren  slutter  selv  Kontrakt  med  Urtekræmmer  Holm  om  at 
levere  Olie  til  Lamperne  for  15  %  8  li  Potten.  I  Januar  1820 
bruger  man  Lys  for  264  Rdlr.  1  $.  Sedler;  i  Decbr.  1823  appro¬ 
beres  en  Regning  for  Lysesaxe  til  Skolerne  paa  27  Rdlr.  Sedler 
og  i  Januar  Kvartal  1824  bruges  Voxlys  for  24  Rdlr.  4  $.  8  fi 
Sedler  og  andre  Lys  for  210  Rdlr.  Sedler.  I  1818  er  i  Januar 
Kvartal  Lysestøberens  Regning  834  Rdlr.  1  %  Sedler. 

Med  Lønningerne  ved  Akademiet  var  det  grumme  skralt. 
Man  havde  svært  nok  ved  at  klare  det  nødvendigste  og  de 
underordnede  Læreres  og  Betjentes  Lønninger,  som  jo  skulde 
udredes,  da  man  ellers  ingen  Lærere  og  Betjente  fik.  Med  Pro¬ 
fessorerne  og  andre  maatte  det  gaa  som  det  kunde,  og  Æren 
maatte  bøde  paa  den  mangelfulde  eller  helt  udeblivende  Løn¬ 
ning.  Navnlig  gjaldt  det  om  at  passe  paa,  om  der  kunde  være 
lidt  at  redde  fra  Statskassen,  naar  en  Gage  eller  Pension  blev 
ledig,  men  Statskassen  maatte  paa  sin  Side  være  paaholdende. 
Haas  havde  saaledes  som  Hofkobberstikker  en  Gage  fra  Kongen 
af  450  Rdlr.,  og  saasnart  han  er  død,  melder  Preisler  og  Lahde 
sig  for  at  opnaa  idetmindste  en  Del  deraf.  Preisler  indstilles  af 
Akademiet  til  100  Rdlr.,  men  hverken  han  eller  Lahde  faar  noget. 
Derimod  bevilger  Kongen  den  30.  Juli  1817  Gebauer  en  Gage  af 
200  Rdlr.  Sølv  »som  Dyrmaler«.  Men  engang  imellem  maa 
Kongen  gjøre  lidt  »for  at  lette  sine  Embedsmænds  Kaar«  —  det 
var  jo  dog  dem,  Pengekrisen  gik  værst  ud  over.  Saaledes  be¬ 
vilges  i  1816  en  Gratification  af  50  Rdlr.  Navneværdi  for  hver 
100  Rdlr.  Sølvværdi  af  Gager  indtil  1200  Rdlr.  Sølv  og  de  første 
1200  Rdlr.  Sølv  af  alle  højere  Gager.  For  Pensioner  er  Gratifica- 
tionen  det  halve  og  Maximum  for  den  paagjældende  Pension 
paa  lignende  Maade  1000  Rdlr.  I  1817  gjentages  dette,  men 
med  Tilføjelse,  at  man  maa  ikke  vente  at  faa  den  oftere,  »men 
derimod  kunde  gjøre  sig  Haab  om  at  faa  deres  Gager  og  Pen- 


*)  Det  ses,  at  i  1817  regnes  320  Rdlr.  rede  Sølv  =  600  Rdlr.  Sedler. 

sioner  enten  aldeles  eller  for  en  Del  udbetalte«.  Det  har  man 
altsaa  ikke  altid  faaet  hidtil. 

Samme  Aar  tilstaar  Kongen  Professorerne  Dajon,  Lorentzen 
og  Haas  personlige  Lønningstillæg  af  150  Rdlr.  til  hver  om  Aaret, 
og  50  Rdlr.  aarlig  til  Sekretæren  Baden  i  5  Aar.  Naar  Akade¬ 
miets  Gjæld  til  Staten  er  betalt,  skal  dets  egen  Fond  overtage 
disse  Beløb.  I  1822  gjøres  dette  Tillæg  livsvarigt  for  de  3  nævnte 
Professorer,  »men  aldeles  uden  Følge  for  Kunstacademiets  andre 
Embedsmænd«. 

Professorerne  synes  foreløbig  slet  ingen  Gage  at  have  faaet, 
udover  de  50  Rdlr.,  der  tilkom  dem,  naar  de  »havde  Maaned«. 
Man  ser  ialtfald,  at  J.  L.  Lund  i  1821  søger  om  at  faa  den  i 
Kassereglementet  bestemte  Professorgage,  hvilket  foranlediger  en 
Indstilling  fra  Akademiet  til  Præses  om,  at  der  maa  tilstaas  de 
Professorer,  som  ingen  Gage  have  (o:  af  Kongens  Kasse  som 
Kunstnere),  150  Rdlr.  Sølv,  det  samme  som  Hans  Majestæt  i  sin 
Tid  bevilgede  Professorerne  Dajon  og  Lorentzen,  da  »det  hele 
ej  kan  tilstaaes  dem  uden  at  opoffre  det  hele  aarlige  Overskud«. 
—  Man  havde  nemlig  efterhaanden  drevet  det  til  at  faa  et  Over¬ 
skud.  —  Akademiet  vover  saa  meget  mindre  at  foreslaa  en 
højere  Gage,  da  Lorentzens  og  Dajons  Gager  efter  al  Formod¬ 
ning  vil  tilfalde  Akademiet  at  udrede,  naar  Gager  tilstaas  de 
andre  Professorer.  Præses  erklærer  i  sit  Svar:  »Den  forrige 
Casserer  Hornemanns  Andragende  om  Gratiale  for  den  Tid,  han 
har  havt  Gassen,  kan  ikke  bevilges,  thi  saa  ville  ogsaa  alle  hans 
Eftermænd  have  Gratialer.  Akademiet  har  højere  Formaal  end 
at  tiene  til  Levebrød  for  dets  Embedsmænd«.  (Disse  skal  nemlig 
leve  af  deres  Kunst).  I  ethvert  Tilfælde  er  efter  den  kongelige 
Anordning  Professorerne  nærmere  til  at  fordre  Gager,  nu  da  der 
er  et  ikke  ubetydeligt  Overskud.  »Roesværdigt  vilde  det  være, 
indtil  videre  kun  at  andrage  paa  at  oppebære  halv  Gage,  og 
endda  vil  denne  Udgift  nu  beløbe  sig  til  900  Rdlr.  rede  Sølv 
aarligen,  men  saa  levnedes  dog  noget  til  andre  Forbedringer  ved 
Academiet  og  til  Pengepræmiers  Indførelse,  hvortil  efter  min 
Formening  Resterne  af  Hofraad  Meyers  Legat,  noget  forøget, 
burde  anvendes,  medens  Resten  af  det  Moltkeske  Legat*)  ufra- 
vigeligen  anvendtes  til  Bøgers  og  Kunstsagers  Anskaffelse  og 
endda  en  Sum  af  Renterne  aarligen  henlagdes  til  Rentefondet.« 


*)  Om  disse  Legater  jfr.  strax  nedenfor. 

Da  herved  »Hs.  Højhed  havde  givet  sit  naadigste  Samtykke«, 
gjør  Akademiet  Indstilling  til  Kongen  og  modtager  i  December 
dennes  Resolution  for,  at  de  5  Professorer  i  Modelskolen  og  den 
ene  i  Bygningsskolen  (der  er  jo  for  Tiden  kun  en)  nu  maa  faa 
Gage  »det  halve  af  hvad  der  i  sin  Tid  for  dem  var  bestemt«, 
150  Rdlr.  Sølv  aarlig,  som  udredes  af  Akademiets  Kasse,  første 
Gang  den  1ste  Januar  1822.  Da  Hetsch  bliver  Professor  i  Per¬ 
spektiven  3  Fjerdingaar  senere,  faar  han,  som  anført  200  Rdlr. 
i  Lønning,  altsaa  mere  end  de  andre  Professorer. 

Det  skyldtes  J.  L.  Lund,  at  disse  Gager  overhovedet  blev 
bevilgede,  og  han  synes  at  have  havt  Evne  til  at  sætte  slige 
Krav  igjennem.  Thi  medens  Præses  i  1821  nægter  Hornemann 
Gratiale  som  Kasserer  af  Hensyn  til  hans  Efterfølgere,  opnaar 
J.  L.  Lund  i  Sommeren  1823,  at  Akademiet  anbefaler  og  Kon¬ 
gen  den  23.  Septbr.  bevilger,  at  han  faar  Gage  som  Kasserer, 
100  Rdlr.  Sølv  aarlig,  dog  saaledes,  at  den  ikke  maa  opføres 
som  fast  Gage  (det  bliver  den  først  ved  kgl.  Resol.  12.  Jan.  1837). 
Men  først  i  Febr.  1828  opnaar  Lund  at  han  og  Eckersberg 
gageres  lige  med  de  videnskabelige  Professorer  (200  Rdlr.  aarlig). 

Det  er  berørt,  at  Akademiet  efterhaanden  havde  drevet  det 
til  at  faa  Overskud  paa  sit  Regnskab.  Foruden  de  forbedrede 
og  forøgede  normale  Indtægter  havde  man  nemlig  efterhaanden 
faaet  forskjellige  extraordinære  Indtægter,  som  hjalp  Akademiet 
til  at  komme  af  med  den  Gjæld,  der  havde  trykket  i  saa  mange 
Aar,  ja  endog  til  at  grundlægge  en  Formue.  Det  er  utvivlsomt 
Præses  Indflydelse,  som  har  været  virksom  her. 

Da  det  kongelige  Møbelmagasin  nedlægges  i  1815,  bliver  den 
Sum,  3271  Rdlr.,  som  Magasinet  havde  havt  tilgode  hos  Com- 
merzfonden  tillagt  Akademiet.  Det  næste  Aar  gaar  Kongen  ind 
paa  at  kjøbe  en  Del  Dubletter  fra  Akademiets  Bibliothek  for 
1400  Rdlr.  Navneværdi,  som  betales  med  400  Rdlr.  Sølv.  Dette 
Beløb  besluttes  det  dog  at  anvende  til  Bibliothekets  Forøgelse. 
Af  3000  Rdlr.,  som  i  1817  er  bevilgede  til  Istandsættelse  af  Cle- 
mens  Bolig  og  den  botaniske  Havesal,  spares  443  Rdlr.  4  I  5  ]?, 
som  gaar  i  Akademiets  Kasse.  Da  samme  Aar  Kommissionen 
for  Kjøbenhavns  Forsyning  med  Brændsel  ophæves  og  Behold¬ 
ningen  realiseres,  skænker  Kongen  Akademiet  20,000  Rdlr.  Navne¬ 
værdi  (=  godt  10,000  Rdlr.  Sølv)  af  det  derved  indkomne  Beløb  *). 


*)  I  1836  er  det  ved  »at  benytte  passende  Conj tinkturer  og  at  anvende  klog 
Sparsommelighed«  steget  til  37,000  Rdlr. 

Summen  udbetales  dels  i  Penge  dels  i  »Effecter«  (bl.  a.  en  Pante- 
obligation).  Af  disse  Penge  bruges  1060  Rdlr.  til  at  istandsætte 
Hornemanns  Bolig,  men  de  skal  af  ham  forrentes  og  afdrages 
med  150  Rdlr.  aarlig  i  28  Aar*);  Resten  derimod  sættes  i  Ban¬ 
ken  som  rentebærende  Formue.  Denne  Gave  har  vistnok  vakt 
stor  Glæde  i  Akademiet,  thi  ved  Aarsfesten  1818  fremkalder  den 
fra  Baden  den  Udtalelse,  at  »for  denne  Undervisningsanstalt  selv 
og  Elevernes  Dannelse  er  kongeligen  sørget«. 

Fundatsens  fine  Vink  til  eventuelle  Velgjørere  blev  heller 
ikke  uden  betydelige  Frugter.  Om  man  ogsaa  har  Præses  Ind¬ 
griben  i  nogen  Del  at  takke  herfor,  kan  ikke  oplyses. 

Da  Hofraad,  Grosserer  David  Amsel  Meyer  er  død  i  1814, 
er  der  ved  hans  Testamente  henlagt  en  Sum  af  294,000  Rdlr. 
Sølv,  hvoraf  Renterne  efter  en  i  1813  mellem  Meyer  og  Finan¬ 
serne  indgaaet  Transaction  er  bestemte  til  Bedste  for  »Stiftelser 
og  Indretninger«  som  af  Kongen  ere  eller  blive  sanctionerede. 
Akademiet  skriver  derfor  i  Efteraaret  1814  til  Executores  testa- 
menti  for  at  »anbefale  Akademiet  til  deres  Godhed«.  Det  var 
sagtens  ikke  nogen  helt  behagelig  Maade  at  bringe  sig  i  Er¬ 
indring  paa,  men  det  havde  den  Virkning,  at  der  tillægges 
Akademiet  Renten  af  10,000  Rdlr.  Sølvværdi,  at  udbetale  fra 
11.  Decbr.  1815.  Den  bestemmes  at  skulle  anvendes  til  Rejse¬ 
stipendium  for  en  Artist  efter  Grundsætningerne  i  Fundatsen  af 
1814.  Først  i  Januar  1823  faar  Akademiet  Obligation  paa 
selve  Kapitalen.  Renten  gaar  siden  ind  i  Akademiets  Stipendie¬ 
fond. 

Fra  Æresmedlem  Grev  Adam  Gottsche  Moltke  —  ham  som 
i  1804  lod  den  Moltkeske  Malerisamling  blive  offentlig  tilgænge¬ 
lig  —  havde  Akademiet  alt  i  en  Række  Aar  modtaget  en  Gave 
først  af  200  Rdlr.  og  siden  400  Rdlr.  Navneværdi  til  Indkøb  af 
Værker  til  Bibliotheket,  i  Aarene  1813 — 18  ialt  1590  Rdlr.  Sølv, 
da  man  i  Januar  1819  faar  Meddelelse  om,  at  han  i  sit  Testa¬ 
mente  har  tillagt  Akademiet  Renterne  af  10,000  Rdlr.  »til  Akade¬ 
miets  fortskridende  Fuldkommenhed«.  Som  Rente  fra  11.  Juni 
til  11.  Decbr.  1818  er  der  strax  indbetalt  218  Rdlr.  72  Sedler. 

Endelig  faar  Akademiet  i  1819  et  meget  stort  Legat  ud¬ 
betalt  fra  Malei'mester  Neuhausens  Bo  (som  har  været  under 


)  Disse  Afdrag  voldte  dog  meget  Besvær.  Hornemann  erklærede  sig  flere 
Gange  ude  af  Stand  til  at  betale  saa  meget,  fik  Renter  eftergivet  osv. 

Skiftebehandling  fra  1816)  ikke  mindre  end  21,187  Rdl.  3  $  i 
Obligationer  og  831  Rdlr.  1  #  2  !$  i  Repræsentativer,  som  alle  er 
indsatte  i  Overformynderiet.  De  havde  den  særlige  Restemmelse 
at  tjene  til  Prisbelønninger  ved  de  saakaldte  Neuhausenske  Kon¬ 
kurser  (se  herom  Kap.  XIV).  I  1827  gav  Akademiet  sin  Erkjendt- 
lighed  Udtryk  ved  at  overdrage  Professor  Jacobson  jun.  at  mo¬ 
dellere  to  Portrætmedailloner  af  Meyer  og  Neuhausen,  som 
»Akademiets  Vel  gi  ørere«. 

Det  var  ikke  ubetydelige  Midler,  som  i  disse  faa  Aar  strøm¬ 
mede  ind  over  Akademiet,  budgettet  for  1817  udviser  et  Deficit 
af  2139  Rdlr.  4  #,  hvoraf  kun  1000  Rdlr.  er  Afdrag  paa  Gjælden 
til  Finanserne.  —  Lejlighedsvis  forbauses  man  over  de  Reløb, 
der  er  beregnede  til  Lys  og  Brændsel,  selv  om  det  kun  er  Navne¬ 
værdi,  saaledes  til  Brænde  800  Rdlr.,  til  200  Lispund  Lys  3466  Rdlr. 
4  #,  til  Bomolie  1200  Rdlr.  og  til  Tran  507  Rdlr.  3  $.  Det  er 
over  en  Femtedel  af  Akademiets  samtlige  Udgifter.  —  Men  i 
1819  er  man  saavidt,  at  man  kan  tænke  paa  at  gjøre  Forslag 
om,  hvad  de  overskydende  Penge  skal  anvendestil;  ved  Aars- 
opgjørelsen  er  der  en  Kassebeholdning  paa  1886  Rdlr.  Sølv  og 
4022  Rdlr.  28  li  Sedler.  Udgifterne  til  Lys  og  Brændsel  er  nu 
ved  de  bedre  Pengeforhold  gaaede  en  Del  ned,  men  andrager 
dog  ialt  2533  Rdlr.  2  li.  Aarsoverskuddet  er  i  Virkeligheden 
kun  492  Rdlr.,  idet  der  endnu  skal  afdrages  1000  Rdlr.  aarlig  til 
Finanserne;  men  desforuden  har  man  i  Renteindtægter  2071  Rdlr.*) 
Disse  Renter  betragtes  som  en  Fond  for  sig,  hvoraf  400  Rdlr. 
anvendes  til  Bibliotheket  og  til  Kunstsager,  medens  det  øvrige 
forbeholdes  til  Akademiets  nærmere  Bestemmelse,  til  Penge¬ 
præmiers  Indførelse  m.  v.  eller  til  Kapitalens  Forøgelse.  Da 
man  imidlertid  fra  det  foregaaende  Aar  har  den  ovennævnte 
store  Kassebeholdning  vedtages  det  af  denne  at  anvende  2000 
Rdlr.  til  Afdrag  paa  Gjælden  til  Finanserne.  For  Resten  af 
Kassebeholdningen  kjøbes  kgl.  Obligationer. 

Det  følgende  Aar,  Januar  1820,  er  Kassebeholdningen  endnu 
større,  3208  Rdlr.  72  /i  i  Sølv  og  3706  Rdlr.  7  li  i  Sedler.  Deraf 
kjøbes  for  1000  Rdlr.  kgl.  Obligationer  til  4  pCt.  og  det  følgende 
Aar  sætter  man  igjen  2000  Rdlr.  paa  Rente.  Da  J.  L.  Lund  i  Juli 
1821  overtager  Kassen  efter  Hornemann,  ser  Status  saaledes  ud : 


*)  De  forvirrede  Pengeforhold  gjør  det  vanskeligt  nu  at  følge  disse  Regnskaber 
i  det  enkelte. 

1  Obligationer  .  5700  Rdl.  Sølv  og  25,475  Rdl.  Sedler  og  Tegn. 

Understøttelseskassen .  1000  —  — 

En  Sparebankactie .  625  —  — 

2  Kvart  Speciesbaukactier .  312  —  3 

Kassebeholdning  ved 

Slutningen  af  April  Kvartal  2583  —  8  JS  og  1746  —  84  /S  —  — 

Man  har  faaet  ganske  anderledes  Pengemidler  at  passe  paa 
end  forhen.  Alt  i  1819  har  da  ogsaa  Præses  foreslaaet,  at  der 
skal  anskaffes  en  Jernpengekasse  med  3  forskjellige  Nøgler, 
hvoraf  Kassereren  skal  have  den  ene,  Direktøren  den  anden  og 
en  dertil  valgt  Professor  den  tredie.  Men  da  Kassereren  Horne- 
mann  gjør  Indsigelse  og  henviser  til,  at  der  kan  »opvækkes 
Mistanke«  mod  ham,  faar  han  Lov  til  at  forvare  alle  3  Nøgler, 
saalænge  han  er  Kasserer. 

Præses  er  i  det  hele  nu  meget  opsat  paa  at  faa  x'igtig  Orden 
i  Pengeforholdene,  og  nøjes  ikke  mere,  som  forhen,  med  ideligt 
at  formane  til  strengeste  Økonomi.  I  April  1821  vedtages,  at  da 
Akademiet  nu  har  faaet  »rentebærende,  tildeels  voxende  Capital 
og  adskillige  nye  Indtægtskilder,  der  afgive  meer  eller  mindre  i 
eet  Aar  end  i  et  andet«,  maa  man  ogsaa  se  at  faa  et  hensigts¬ 
mæssigere  System,  en  ny  og  bedre  controllerbar  Form,  for  Regn¬ 
skabet.  Hidtil  har  dette  vistnok  gaaet,  som  det  kunde  bedst; 
engang  opdager  man,  at  Forvalteren  har  undladt  at  indbetale  en 
Del  Indtægter,  som  man  først  ved  Afdrag  gjennem  flere  Aar  faar 
fra  ham.  Kassererne  var  jo  heller  ikke  forretningskyndige,  og 
Præses  maa  vistnok  kæmpe  en  Del  for  efterhaanden  at  faa  rigtig 
System  i  Økonomiforvaltningen.  Saaledes  faar  han  i  April  1823 
gjennemført,  at  Kassereren  ingen  Udgift  maa  afholde  uden  efter 
skriftlig  Udgiftsordre  fra  Direktøren.  Hidtil,  og  endnu  i  adskil¬ 
lige  Aar,  var  det  nemlig  vel  Skik,  at  alle  Regninger  forelagdes 
til  Approbation  i  Akademiets  Forsamlinger,  men  enhver  kan 
sige  sig  selv,  hvor  megen  Betydning  dette  kunde  have.  Det  ses 
aldrig,  at  nogen  Regning  er  bleven  afvist  eller  kriticeret.  I  1824 
faar  Præses  indført,  at  man  vedtager  et  virkeligt  Budget,  hvis 
Poster  ikke  maa  overskrides.  Der  lindes  vel  ogsaa  i  tidligere 
Aar  opstillet  Budgetter,  men  disse  synes  kun  at  have  været 
Overslag,  ikke  bindende  Vedtægt. 

Hvor  stærkt  denne  hele  økonomiske  Fremgang  føltes  i 
Akademiet,  kan  man  skønne  af  Sekretæren  Badens  Udtalelser 
ved  Aarsfesten  1824: 


187 


»Hvad  her  fremføres  er  factisk  Sandhed,  ikke  Smiger:  naar 
vore  Efterkommere,  med  Hensyn  til  Nutidens  Historie,  under¬ 
søge  vore  offentlige  Stifteisers  Archiver,  vil  findes,  at  neppe  i 
hvilketsomhelst  Land  eller  Rige  under  lige  Omstændigheder 
ere  giorte  saa  store  Opofrelser  for  det  hele  Forædlingsvæsen 
ved  Kunster  og  Videnskaber,  som  i  dette  Rige  og  under  vor 
Konge.  Hans  Majestæt  lod  det  ikke  blive  ved  øjeblikkelig 
Hjælp.  Allerhøistsamme  forunder  det  offentlige  Indtægtskilder, 
benaadede  det,  som  flere  andre  Stiftelser,  med  en  betydelig 
Capital,  der  nu  er  henlagt  til  Academiets  Fond;  i  Henseende 
til  Reisestipendier  eller  andre  Academiets  indre  Fornødenheder 
har  Bestyrelsen  hos  Finantserne  erholdt  den  hurtigste  og  be¬ 
redvilligste  Understøttelse  i  Forskud  og  Tilskud,  alt  eftersom 
Trang  og  Tilfælde  fordrede  det.  Academiet  maatte  herved 
daglig  vinde  i  Fasthed,  Ro  og  lettede  Kaar;  det  kom  lidt  efter 
lidt  ud  af  sin  trykkende  Gieid;  dets  Fond  til  endnu  større 
Kraft  ved  private  Legaters  Stiftelse  til  Udvidelse  i  Academiets 
særskilte  Grene  af  Kunst  og  Kunstner-Videnskab.  Vor  naa- 
digste  Præses  har  især  i  denne  Deel  af  Bestyrelsen  med  ufra¬ 
vendt  Øje  vaaget  over  Academiets  Tarv;  H.  H.  har  selv  ved 
uafladeligt  Arbeide  bragt  Academiets  øconomiske  Bestyrelse  til 
en  Orden  og  Fasthed,  hvorved  det  ei  alene  for  Fremtiden  kan 
bestaae,  men  maaske  endog  komme  til  nogenlunde  Sikkerhed 
mod  uforudseete  Tilfælde.  Højstsamme  har  ved  sine  Anmærk¬ 
ninger  over  Aarsregnskabet,  der  i  en  af  de  sidste  Forsam¬ 
linger  forelagdes  Academiet,  forenet  med  et  Budget,  del¬ 
er  flere  Aars  Regnskabers  Resultat,  og  kan  tiene  til  Norm  for 
tilkommende  Regnskaber,  hvorfor  det  approberedes  for  tre  Aar: 
af  hvilket  sees,  at,  uagtet  Academiet  har  forøget  dets  Udgivter 
ved  Pengepræmier,  og  beregnet  den  fastsatte  Afbetaling  paa 
Gielden  til  Finantserne,  vil  haves  et  klækkeligt  Overskud  af 
Indtægt  mod  Udgivt«. 

Dog  maa  Præses  endnu  i  Marts  1830  minde  om,  at  Bud¬ 
gettet  ikke  for  Fremtiden  maa  »i  flere  Dele  saa  betydeligen 
overskrides.« 

Rigtig  systematisk  Orden  og  Gang  i  Regnskabsførelsen  og 
den  økonomiske  Bestyrelse,  saa  de  hyppige  Revisionsantegnelser 
kunde  undgaas,  fik  man  dog  først  i  December  1829,  da  Profes¬ 
soren  i  Mathematik,  Ursin,  er  bleven  opmærksom  paa,  at  For¬ 
valteren  glat  væk  betaler  alle  Regninger,  uden  nogen  nøjere 

Prøvelse  af  deres  Rigtighed  eller  Rimelighed.  Under  Henvis¬ 
ning  til,  at  Akademiets  økonomiske  Tarv  »synes  hidtil  lidet 
passet  af  Forvalteren«,  foreslaar  Ursin,  at  der  ansættes  en 
Økonomi-Inspektør,  »til  hvem  Regningerne,  alt  som  de  ind¬ 
komme,  kunne  sendes  og  af  hvem  de  forelagdes  Academiet  til 
Approbation«.  Han  skal  antage  Haandværkere  og  have  Tilsyn 
med  deres  Priser  og  paategne  alle  Regninger,  før  de  anvises. 
Han  kan  kræve  Oplysninger  vedrørende  Regningerne,  han  fore- 
staar  alle  Leverancer  og  har  Tilsyn  med  Forbruget.  Han  an¬ 
sættes  for  et  Aar  ad  Gangen.  Paa  Præses  Opfordring  modtager 
Ursin  selv  Valg  til  denne  Stilling  for  Aaret  1830,  og  han  førte 
i  de  følgende  Aar  et  meget  skarpt  og  effektivt  Tilsyn,  som  var 
Akademiet  til  betydelig  Gavn. 

I  Aaret  1830  udvirker  Præses  endelig,  at  Kongen  tilstaar 
Akademiet  aarlig  1600  Rdlr.  Sølv  til  Rejsestipendier  og  Rejse- 
understøttelser,  som  man  hidtil  har  maattet  udrede  saa  godt 
man  kunde,  dels  af  Akademiets  egne  Midler,  dels  ved  Forskud 
og  lejlighedsvise  Tilskud  fra  Statskassen.  Kongen  forbeholder 
sig  blot  at  approbere  Tildelingen  af  disse  Stipendier,  saaledes 
som  Forholdet  jo  er  endnu  den  Dag  i  Dag.  Dermed  var  Akade¬ 
miets  Pengesager  definitivt  bragte  paa  ret  Kjøl. 

Budgettet  for  1831  ser  nu  saaledes  ud. 


Indtægter.  Rdlr.  Sølv.  Rdlr.  Sedler 

og  Tegn. 

Faste  Indtægter  og  Legatrenter .  6871 

Afgift  af  Karnapvinduer  og  malede  Fafader .  400 

Obligationerne .  1580 

Adgang  til  Skolerne .  600 

Udstillingen .  3300 

8451  4300 

Udgifter. 

Gager .  5088 

Pengepræmier  og  Medailler .  400 

Kunstsager  og  Bøger .  500 

Skole  og  Kontor .  450 

Brænde  og  Belysning .  1800 

Bygnings-  og  Haandværkerregninger .  650 

Ubestemte  Udgifter .  808  650 

Understøttelseskassen .  1100 

Renter  og  Afdrag .  1304 


8100 


4650 


Indtægter. 

Stijrendiefonden. 

Rede  Sølv. 


Kassebeholdning .  400 

Fra  Finanserne .  1600 

2000 

Udgift .  2000 


Budgettet  for  1832  regner  med  et  Overskud  af  600  Rdlr.  Sølv. 


Efterat  Mænd  som  Hetsch  og  Eckersberg  have  faaet  An¬ 
sættelse  ved  Akademiet,  mærkes  en  meget  følelig  Fremgang 
i  Undervisningen.  Megen  gammel  Slendrian  forsvinder  efter- 
haanden  og  der  kommer  System  og  Methode,  tilligemed  en 
strammere  Orden,  hvoraf  ogsaa  Thiele  har  nogen  Fortjeneste. 
Hetsch’s  Virksomhed  kommer  for  en  meget  betydelig  Del  Haand- 
værkerstanden  tilgode,  hvilket  dog  ikke  her  nærmere  skal  om¬ 
tales,*)  men  ogsaa  i  selve  Akademiets  Undervisning  spores  hans 
Energi  og  fremragende  pædagogiske  Anlæg  paa  mangfoldige 
Maader. 

Saaledes  hører  man  ved  Aarsfesten  1817,  at  Akademiet  er 
betænkt  paa  at  gjøre  den  Undervisning,  som  gives  i  Ornament¬ 
skolen  »alt  mere  og  mere  gavnlig  for  Haandværkerne,  og  at 
bibringe  de  Elever,  som  oplæres  til  Haandværkere,  Smag  paa 
de  skiønneste  Former  af  didhørige  Tegninger«.  Og  i  Decbr. 
1821  besluttes  det,  for  ved  passende  Opmuntringer  at  bringe 
meFe  Liv  i  Ornamentskolen,  den  talrigste  af  Skolerne  og  Plante¬ 
skolen  for  Professionister,  at  dele  den  i  to  Klasser,  den  ene  for 
Begyndere,  den  anden  for  Lærlinge,  som  allerede  har  gjort 
Fremskridt  i  Ornamenttegning.  Eleverne  kan  ved  Kvartals¬ 
bedømmelsen  opflyttes  til  andre  Klasser,  til  Frihaandstegne- 
skolen  eller  den  architektoniske  Ornamentskole  eller  Bygnings- 


*)  Der  kan  herom  henvises  til  Prof.  C.  Nyrops  fortræffelige  Bog:  Bidrag  til 
dansk  Haandværkerundervisnings  Historie.  1893. 

skolen.  Dermed  er  Ornamentskolen  ikke  mere  afskaaren  fra  de 
andre  Skoler,  men  kan  blive  en  Forberedelse  til  disse 
-»saa  Eleverne  ikke  som  tilforn,  ved  paatrængende  Søgen  og 
andres  Anbefaling,  men  alene  ved  egen  Flid  og  Stræbsomhed 
maa  forhverve  sig  den  forønskede  Adgang  til  samme«.  »Ifølge 
deraf  skulle  Klasserne  adskilles  ved  et  Skillerum  af  Brædder« 
og  det  overdrages  Direktøren  (C.  F.  Hansen),  Modelskolens  Pro¬ 
fessorer  og  Hetsch  at  forsyne  Ornamentskolen  med  »Mønster¬ 
blade«  Sandsynligvis  har  Hetsch  der  gjort  det  væsentlige  Ar¬ 
bejde.*)  Man  har  det  Held  i  1824  at  faa  en  dygtig  Assistent  i 
Eleven  Rosenberg,  og  tre  Aar  efter  maa  man  istedetfor  en  Lærer 
og  en  Assistent  ansætte  to  Lærere  i  disse  Klasser:  Rosenberg  og 
Olsen;  hver  med  50  Rdlr.  Sølv  om  Aaret  i  Gage.  Ved  Aars- 
festen  1826  siges  det,  at  under  den  mærkelige  Fremgang  i  Teg¬ 
ning  for  Haandværkere  (o:  ved  Hetsch’s  Arbejde)  er  Tilgangen 
saaledes  stegen,  at  man  har  maattet  oprette  20  nye  Pladser,  saa 
der  nu  ialt  er  c.  500  Elever.  (Der  var  i  hver  Klasse  Plads  til  j* 
et  vist  Antal  Elever,  og  flere  optoges  ikke).  I  1828  oplyses,  at 
af  de  500  Elever  og  Lærlinge  hører  c.  300  under  Haandværker- 
klasserne. 

Det  kan  jo  altid  tage  sig  godt  ud  for  en  Skole  at  kunne 
trække  saa  mange  Elever  til  som  muligt,  og  for  en  saa  energisk 
og  virkelysten  Mand  som  Hetsch  var  det  naturligt  at  stræbe  i 
den  Retning,  tilmed  da  det  maaske  ikke  er  helt  urimeligt  at 
formode,  at  hans  Interesse  og  Sans  i  Grunden  var  nok  saa  stor 
for  Haandværket  som  for  Kunsten.  Som  Kunstner  blev  han 
selv  aldrig  mere  end  agtværdig.  Men  ved  en  Kunstskole,  som 
Akademiet  jo  dog  først  og  fremmest  skulde  være  trods  Paa- 
hænget  af  Haandværkerne,  er  det  altid  farligt  at  lægge  Vægten 
paa  Kvantiteten  af  Elever  fremfor  paa  Kvaliteten;  de  mange 
Middelmaadigheder  trække  let  Niveauet  nedad.  Heldigvis  havde 
Akademiet  en  meget  stærk  kunstnerisk  Modvægt  i  Eckersberg. 

At  Hetsch’s  levende  Omsorg  for  Haandværkerne  og  hans  stærke 
pædagogiske  Lyster  ikke  blot  kunde  vække  Beundring,  men 
ogsaa  en  svag  Betænkelighed,  finder  man  Udtryk  for  i  Thieles 
Tale  ved  Aarsfesten  1830,  idet  han,  ved  Siden  af  den  obligato¬ 
riske  Lovprisning  af  Akademiets  Betydning  for  Haandværket, 


*)  I  1821  vedtages  det  at  samle  Medaillisternes  Ornamenttegninger  i  Byg¬ 
ningsskolen  til  Monsterblade  i  første  Ornamentskole. 

dog  ikke  kan  lade  være  med  at  dvæle  ved  den  »Anstødssten« 
det  er,  at  Haandværkerne  ved  Sammenblandingen  af  Kunst  og 
Haandværk  undertiden  lokkes  ind  paa  Kunstnervejen,  uden  at 
deres  Evner  svare  dertil.  Han  klager  ogsaa  over,  at  Forældrene 
støtter  de  unge  deri  og  »ikke  sieldent  opoffre  Drengens  Lykke 
for  en  daarlig  Forfængelighed«.  Kan  den  unge  ikke  blive  en 
udmærket  Kunstner  »vilde  det  have  været  ham  selv  og  Staten 
gavnligere,  om  han  dog  havde  lært  et  Haandværk«.  Denne 
»Anstødssten«,  at  talentløse  eller  middelmaadigt  begavede  Men¬ 
nesker  ved  Akademiets  Undervisningsiver  lokkes  ind  paa  Kunst¬ 
nerbanen,  omtales  her  for  første  Gang,  og  dette  har  troligvis 
lidet  behaget  den  mægtige  Hetsch,  saa  det  kan  forstaas,  at  1  hiele 
ikke  oftere  vender  tilbage  dertil. 

Det  var  ikke  let  at  styre  disse  Ornamentklasser  for  Haand- 
værkerlærlinge,  og  den  højst  mangelfulde  Disciplin  blandt  dem 
havde  selvfølgelig  ikke  nogen  god  Virkning  paa  de  øvrige 
Klasser,  tilmed  da  Portneren  en  Tidlang  havde  havt  Udsalg  af 
01  og  Brændevin.  Dette  blev  dog  tilsidst  forbudt.  Endnu  i  1820 
maa  et  kgl.  Reskript  paabyde  Politiet  at  træffe  skarpere  For¬ 
anstaltninger  mod  de  Uordener  og  den  Støjen,  som  blev  drevet 
paa  Kongens  Nytorv  og  tilstødende  Gader  af  Eleverne  fra  Aka¬ 
demiet  og  fra  andre  Skoler.  Dette  var  nu  noget,  som  laa  uden¬ 
for  Akademiets  Myndighedsomraade,  men  i  selve  dets  Haand- 
værkerklasser  synes  det  ogsaa  nu  og  da  at  have  gaaet  som  det 
kunde  bedst.  Lærerne  var  heller  ikke  altid  Engle.  Saaledes  er 
der  i  Decbr.  1823  Klage  fra  en  vis  L.  B.  Olivarius  over,  at  Infor¬ 
mator  i  1ste  Ornamentskole  Jørgen  Lassen  har  taget  Penge  for 
at  skaffe  en  Dreng  Plads  i  Skolen  udenfor  Tur,  skønt  Plads- 
tildelingen  mellem  de  mange  Aspiranter  ellers  foregik  efter  Orden 
ved  en  dertil  særlig  valgt  Komité.  Vedkommende  er  misfornøjet, 
fordi  han  først  har  budt  Lassen  en  Specie,  men  denne  svarede, 
at  han  »stedse  pleiede  at  faa  to  Specier«.  Sagen  undersøges  og 
det  viser  sig,  at  Lassen  ikke  har  rent  Brød  i  Posen;  men  det 
ser  næsten  ud,  som  man  har  været  lidt  bange  for  at  røre  for 
meget  ved  Sagen,  thi  man  nøjes  med  at  suspendere  Lassen  i  et 
halvt  Aar  og  bruger  hans  Lønning  i  den  Tid  dels  til  at  tilbage¬ 
betale  de  2  Specier,  dels  til  at  lønne  en  Vikar  (A.  Rosenberg). 
Lassen  synes  dog  ikke  at  have  forbedret  sig  tilstrækkeligt,  thi 
alt  to  Aar  efter  klager  Hetsch  over  hans  Uefterrettelighed,  og 
Direktøren  maa  paatage  sig  at  give  ham  en  Irettesættelse;  det 

ender  med  at  Lassen  omsider  afskediges  1827.  Hans  Efterfølger 
bliver  Rosenberg. 

Stæikest  føles  Undervisningens  Fremgang  i  den  Klasse,  som 
Hetsch  direkte  havde  at  gjøre  med  som  Lærer,  nemlig  archi- 
tektonisk  Ornamentskole. 

Denne  Klasse,  som  var  oprettet  ved  Fundatsen  1814,  synes 
ikke  at  være  kommen  i  Gang  før  Aaret  efter,  muligvis  fordi  man 
først  maatte  skaffe  noget  Undervisningsmateriale,  som  det  jo  i 
de  Tider  kunde  være  svært  nok  at  faa  fat  i.  I  altfald  siges  det 
først  i  Aarsberetningen  for  1815—16  at  denne  Klasse  er  »aabnet 
og  i  fuld  Drift.«  To  Aar  efter  udvidedes  den  ved  et  Magtsprog 
af  C.  F.  Hansen  —  uagtet  han  da  var  gaaet  af  som  Direktør*) 
—  til  paany  ogsaa  at  omfatte  ornamental  Modelering.  (Denne 
Undervisning  var  aabenbart  standset  ved  Tønders  Afgang  1806, 
idet  hans  Efterfølger  blev  Maleren  Kongslev).  Det  er  tydeligvis 
Trangen  til  brugbare  Kræfter  i  dette  Fag  ved  Udsmykningen  af 
Christiansborg  Slot,  som  har  foranlediget  dette,  thi  C.  F.  Hansen 
meddeler  i  Mødet  den  30  Novbr.  1818,  at  han  har  antaget  Or¬ 
namentbilledhugger  Romanelli  for  3  Aar  »til  at  undervise  den 
architektoniske  Ornamentskoles  Elever  i  at  poussere«,  og  at  den 
forholdsvis  høje  Lønning,  400  Rdlr.  aarlig,  vil  blive  udredet  af 
Slotsbygningskommissionen.  Meddelelsen  optages  som  Akademiet 
»særdeles  behagelig«.  Romanelli  forblev  ved  denne  Gjerning  til 
sin  Død  1827,  men  tabte  efterliaanden  Interessen  derfor,  saa  der 
i  1825  klages  over,  at  han  er  forsømmelig  og  af  Direktøren  maa 
tilholdes  daglig  at  møde.  Efter  ham  ansættes  Dalhoff,  men  kun 
med  en  Fjerdedel  af  Gagen  —  han  havde  jo  ikke  den  Fordel 
at  være  Udlænding. 

Ved  Aarsfesten  den  31  Marts  1822  hedder  det:  »Den  archi¬ 
tektoniske  Ornamentskole  er  nu  i  fuld  Virksomhed.  Den  be¬ 
sidder  ikke  alene  et  Antal  fortrinlige  Kobbere  til  at  tegne  efter 
men  ogsaa  en  for  Eleverne  særdeles  nyttig  Samling  Original¬ 
tegninger  —  udførte  af  Hetsch  efter  hans  romerske  Studier,  ved 
Hjælp  af  hans  bedste  Elever.  —  For  Elever,  som  have  gjort 
større  Fremskridt,  er  der  Ledighed  til  at  tegne  efter  Gybs,  da 
en  Samling  af  Afstøbninger  staar  i  Forbindelse  med  Skolen. 
Ogsaa  i  Ornament-Modellering  i  Leer  og  Vox  samt  Formning 


*)  Dajon  var  bleven  hans  Efterfølger  for  Aarene  1818—21;  men  1821—27 
bliver  C.  F.  Hansen  igjen  Direktør. 

og  Afstøbning  i  Gibs  gives  der  Undervisning  under  Hr.  Roma- 
nellis  specieliere  Tilsyn,  eftersom  Øvelse  i  disse  Kunster  for 
Ornamentbilledhuggere,  Guld-  og  Sølvarbeidere,  Gjørtlere,  Kob¬ 
bersmede  og  flere  andre  Professionister  er  ligesaa  nødvendig 
som  Tegning«.  Hetsch  har  stadig  en  Hovedpart  af  sin  Interesse 
henvendt  paa  Haandværket.  I  Januar  1828  besluttes  det  paa 
Hetsch’ s  Forslag,  at  lade  den  hjemvendende  Artist  Freund  kjøbe 
en  Del  mindre  Afstøbninger  af  Ornamenter  i  Berlin  til  Brug  for 
Modelering  i  Ornamentskolen. 

I  December  1824  kommer  der  fra  Hetsch  et  Forslag  om 
»en  ny  Indretning«  ved  Akademiets  Architekturskole,  og  dermed 
følger  50  Tegninger  til  Forbilleder  ved  Elementarundervisningen 
i  første  Bygningsskole.  Sagen  er  nok  den,  at  man  vel  hidtil 
har  havt  en  Undervisning  i  Geometri  og  Perspektiv,  men  kun 
gjennem  Forelæsninger,  som  »ikke  ere  tilstrækkelige«  —  hvad 
man  jo  let  kan  tænke  sig.  Det  Hetsch  nu  vil,  er,  at  der  skal 
oprettes  et  virkeligt  Tegnekursus  i  Geometrisk-  (og  Projektions-) 
Tegning  samt  i  PerspeEtivtegning  og  Skyggelære,  og  han  vil 
have  dette  Kursus  henlagt  til  1ste  Bygningsskole,  hvor  det  alt- 
saa  bliver  Begyndelsen  til  den  senere  selvstændige  Perspektiv¬ 
skole.  Dertil  er  de  50  nye  Fortegninger  bestemte.  Hetsch  gjør 
opmærksom  paa  at  Arcliitekter,  som  ikke  ere  tilstrækkeligt  inde 
i  de  ovennævnte  Discipliner,  kan  ikke  »tegne  Glieder,  Søjler, 
Gesimser  og  tuske  dem«;  han  foreslaar  derfor,  at  Perspektiv  og 
Skyggelære  skal  være  tilegnet  først,  hvorfor  Architekterne  og 
visse  Haandværkere  skal  have  Lov  til  strax  at  deltage  i  disse 
Kursus,  ligesom  de  skal  gjøre  en  Prøve  deri,  inden  de  gaar 
over  til  den  »egentlige  Architekturtegning«.  Til  Hjælp  skal  en 
duelig  Elev  ansættes  i  den  ledige  Post  som  Assistent  i  første 
Bygningsskole.  Forslaget  vedtages  enstemmigt,  og  efter  Andra¬ 
gende  faar  Hetsch  som  Honorar  for  dette  Arbejde  »der  har  for¬ 
anlediget  en  Deel  Udlæg«  bl.  a.  til  Hjælpere,  400  Rdlr.  Sølv,  i 
Betragtning  af  hans  samlede  Fortjeneste  af  Skolen.  Denne  sidste 
Tilføjelse  kunde  tyde  paa,  at  man  har  anset  Honoraret  for  ret 
højt.  Medens  de  øvrige  Professorer  først  to  Aar  tidligere  om¬ 
sider  har  opnaaet  halv  Gage,  150  Rdlr.,  fik  Hetsch  hele  Tiden 
200  Rdlr.  aarlig,  og  desuden  —  som  f.  Ex.  nu  —  flere  Gange 
Extrahonorarer;  men  det  tør  vel  til  Gjengjæld  antages,  at 
han  med  større  Iver  end  de  fleste  andre  gik  op  i  sin  Lærer- 
gjerning. 

Dette  nye  Kursus  tager  sin  Begyndelse  strax  fra  Januar 
1825,  og  Elev  Hans  Chr.  Hansen  ansættes  som  Assistent  med 
24  Rdlr.  Kvartalet  i  Extraløn.  Samtidigt  bestemmes,  at  Opryk¬ 
ningen  fra  første  til  anden  Bygningsskole  skal  ske  »efter  aflagt 
Prøvetegning  af  Søjleordener  eller  andre  Dele  af  Bygnings¬ 
kunsten,  i  et  fra  Fortegningen  afvigende  Maal«  —  for 
at  forhindre  Misbrug  af  Fortegningerne.  I  April  samme  Aar 
fremlægger  Hetsch  yderligere  50  geometriske  Tegninger  med  til¬ 
hørende  Forklaring  til  Vejledning  ved  Undervisningen  i  Pro¬ 
jektionslære,  Stereometri  og  geometrisk  Skyggelære.  De  mod¬ 
tages  med  Tak,  skjønt  man  tilraader  at  »gjøre  Kunstudtrykkene 
forstaaeligere  for  Eleverne«.  Desuden  udfører  Assistent  Hansen, 
efter  Hetsch’s  Anvisning,  de  simpleste  Figurer  i  Pap  eller  Træ 
til  Brug  ved  Foredragene,  for  et  Honorar  af  30  Rdlr. 

Akademiets  Bygningsskoler  havde  efterliaanden  vundet  en 
vis  Anseelse.  I  Vinteren  1826 — 27  hedder  det,  at  de  besøges  af 
en  Del  unge  tilrejsende  Kunstnere,  anbefalede  af  Tysklands 
første  Architekter.  I  Efteraaret  1826  klager  C.  F.  Hansen  over, 
at  der  har  meldt  sig  et  langt  større  Antal  Ansøgende  om  Pladser 
i  Architekturskolerne,  end  der  for  Tiden  kan  modtages.  Man 
maa  derfor  udvide  Hetsch’s  Klasse  ved  at  borttage  Skillerummet 
ud  mod  Gangen,  men  selv  dette  forslaar  ikke,  og  man  griber 
da  paa  Hansens  Forslag  til  en  Maade  at  udvide  sig  paa,  som 
hidtil  har  været  ukjendt,  nemlig  ved  at  lade  1ste  og  2den  Byg¬ 
ningsskole  enes  om  Pladsen  saaledes,  at  den  første  benytter 
Lokalerne  om  Aftenen  og  den  anden  om  Dagen  o:  Kl.  2 — 5, 
hvorved  vindes  »en  beqvemmere  og  mere  uforstyrret  Arbeids- 
tid«.  Dette  er  et  fuldstændigt  Brud  paa  Akademiets  hidtidige 
Princip,  kun  at  have  Undervisning  om  Aftenen.  Det  trækker 
senere,  i  Efteraaret  1829,  med  sig,  at  Eleverne  i  Medailleskolen, 
der  alt  før  et  Par  Gange  har  faaet  Lov  at  arbejde  noget  længere 
end  de  normale  Aftentimer,  nu  paa  C.  F.  Hansens  Forslag  faar 
Tilladelse  til  at  arbejde  »ogsaa  ved  Dagslyset«. 


* 


I  Modelskolen  har  man  heller  ikke  havt  Dag-Undervisning, 
men  man  har  dog  alt  tidligere  været  inde  paa  en  saadan  uden¬ 
for  den  egentlige  Skoleorden.  I  den  Malerstue,  Baden  nævner  i 
Aarsberetningen  1812,  jfr.  ovenfor  Kap.  III,  har  der  dog  neppe 
været  Tale  om  at  male  efter  nøgen  Model.  Skal  man  slutte  fra 
Tidens  Skik,  som  den  var  nedarvet  fra  de  foregaaende  Aar- 

hundreder,  har  Øvelserne  væsentlig  bestaaet  i  Kopiering  af 
Malerier.  Denne  Malerstue  maa  hurtigt  være  falden  bort  igjen, 
thi  hvorvel  det  i  Reglement  for  den  indvortes  Orden  af  1814 
§  37  hedder,  at  Malerne  skal  »veiledes  og  anvises  til  Farve- 
blandinger,  Malere  og  Billedhuggere  til  Pensels  og  Meisels  Brug«, 
synes  denne  extraordinære  Klasse  dog  aldrig  at  være  bleven 
oprettet.  I  Novbr.  1822  indgiver  nemlig  J.  L.  Lund  og  Eckers- 
berg  et  Forslag  til  Præses  »om  Oprettelse  af  en  Skole,  hvori  de 
unge  Elever,  der  vilde  uddanne  sig  til  Kunstnere,  kunde  faae 
de  Fordele,  som  ere  saa  nødvendige  til  Kunstens  Studium,  og 
som  mangle  dem,  naar  de  see  sig  selv  overladte,  nemlig  i  at 
male  efter  Naturen,  for  at  studere  Farverne,  som  ogsaa  at  mo¬ 
dellere,  at  lægge  Drapering  og  at  nyde  Veiledning  i  de  Ting, 
som  henhøre  til  Komposition  og  Kunstens  Væsen«.  Præses  gik 
beredvilligt  ind  paa  Forslaget  og  »roste  begges  Iver«,  men  det 
kneb  med  Lokale  til  en  saadan  Malerstue;  man  hjalp  sig  imid¬ 
lertid  ved  at  benytte  Gibs-  og  Modelskolen  om  Dagen,  indtil 
»det  udseete  Lokale  bliver  ryddeligt«.  Derfor  skal  der  i  begge 
de  nævnte  Skoler  tilvejebringes  det  fornødne  Lys  ved  Anbrin¬ 
gelse  af  et  » Maiervindue « ,  hvilket  dog  ikke  vilde  sige  andet 
end,  at  man  erstattede  de  almindelige  smaa  Ruder  med  større. 
Dette  medførte  noget  Extraarbejde  for  Lund  og  Eckersberg, 
men  først  i  Marts  1824  ser  man,  at  de  faar  hver  et  Gratiale  af 
24  Rdlr.  »for  den  havte  Tilsyn  med  Male- og  Tegneøvelser  uden¬ 
for  Academiets  Timer«.  Forud  for  Oprettelsen  af  den  nye  Maler¬ 
stue  havde  J.  L.  Lund  gjort  et  Slags  Generalprøve  ved  i  Sommer¬ 
ferien  1822  med  Akademiets  Samtykke  at  holde  Øvelser  i  at 
male  efter  Modellen,  fire  Timer  hver  Formiddag;  ni  Elever  af 
Gibs-  og  Modelskolen  havde  deltaget  deri. 

I  September  1824  faar  den  nye  Malerstue  interimistisk  sit 
eget  Lokale,  idet  et  Værelse  ved  Ornamentskolen  overlades  Lund 
»for  deri  at  beskæftige  Malere  i  deres  Kunst«.  Eckersberg  nævnes 
ikke  i  denne  Sammenhæng,  men  han  maa  dog  paa  lignende 
Maade  enten  have  faaet  en  »Malerstue«  til  sine  Elever  eller  — 
snarere  —  have  havt  disse  hos  sig  i  sin  Bolig  (Værelset  nærmest 
Porten),  thi  i  Novbr.  1826  nævnes  det,  at  Eckersberg  og  Lund 
hver,  »tor  i  Vinter«  faar  to  Favne  Brænde  for  dermed  at  holde 
Værelser  varme  til  de  Øvelser  i  Kunsten,  som  adskillige  af  Ele¬ 
verne  nyde  under  deres  særegne  Vejledning,  og  i  Foraaret  1826 
samt  i  følgende  Aar  faar  de  hver  en  Gratification  paa  150  Rdlr. 

»foi  det  Tilsyn,  de  have  med  Eleverne  udenfor  Academiets 
Timer«.  Først  i  Efteraaret  1828  faar  man  dog  definitiv  Ordning 
paa  Sagen,  idet  det  ved  Aarsfesten  1829  nævnes  som  en  »væ¬ 
sentlig  Tilvæxt,  at  en  Malerstue  til  daglig  Øvelse  nu  er  indrettet 
til  Brug  for  de  dueligste  af  Modelskolens  Elever«. 


De  Pengepræmier,  som  var  indførte  paa  Papiret  i  1814,  var 
i  en  Række  Aar  ikke  komne  Virkeligheden  nærmere,  uagtet 
Præses  aldrig  glemte  denne  sin  Yndlingstanke  og  jævnligt  min¬ 
dede  om  den.  Endnu  i  Januar  1821  faar  Akademiet  et  Brev  fra 
ham,  hvori  han  berører,  »hvor  vigtigt  det  vilde  være,  at  Penge¬ 
præmier  indførtes  jo  før  jo  heller«.  Og  da  Lund  i  April  1822 
kommer  med  sit  (Kap.  IX)  omtalte  Forslag  om  Sommerøvelser  i 
at  male  efter  Modellen,  griber  Præses  paany  Lejligheden  til  at 
drage  Pengepræmiespørgsmaalet  frem;  han  vil  helst  have  dem 
indførte  »endnu  i  denne  (Juni)  Maaned.  Thi  langt  bedre  vilde 
Eleverne  opmuntres  ved  dette  Middel  end  ved  nogensomhelst 
Tvang«.  Han  foreslaar  at  tage  Renten  af  Meyers  Legat  dertil, 
hvorved  man  kunde  faa  3  Præmier  paa  hver  100  Rdlr.  samt 
100  Rdlr.  til  Omkostninger,  medmindre  Akademiet  selv  vil  bære 
disse  og  derved  vinde  de  100  Rdlr.  til  en  fjerde  Præmie  for  en 
modeleret  Modelfigur,  udført  i  de  samme  3  Maaneder.  Før 
næste  Aar  bliver  det  dog  ikke  til  noget.  Da  udsættes  der  i  April 
1823  tre  Præmier,  men  kun  paa  50  Rdlr.  Sølv  hver,  en  for 
Malere,  en  for  Billedhuggere  og  en  for  Architekter,  idet  man 
ifølge  Fundatsen  maa  begynde  med  de  mindi'e  Pengepræmier, 
inden  man  aabner  Konkursen  for  de  større.  Med  Hensyn  til 
Modelskolens  Konkurrenter  vedtages  det,  at  de  skal  hver  for 
sig,  under  Professorens  Tilsyn  stille  Modellen  og  tegne  et  Ud¬ 
kast  af  Stillingen,  »som  altid  skal  forestille  en  Handling«; 
at  dernæst  disse  Udkast  forelægges  Akademiet,  for  at  Modellen 

kan  stilles  efter  den,  som  befindes  at  være  den  bedste ;  og  at 
endelig  den  Konkurrent,  hvis  Tegning  har  Fortrinet,  vælger 
først  Plads,  og  de  andre  kaste  Lod  om  Pladserne.  Konkursen 
finder  Sted  i  Juni  Maaned,  med  4  Timers  Ai'bejdstid  daglig. 

Landskabsmaler  J.  P.  Møller  foreslog,  at  man  ogsaa  skulde 
udsætte  Præmier  for  Dyr-  og  Landskabsmalere,  andre  Medlem¬ 
mer  tilføjede  Blomstermalere,  men  man  var  ikke  uden  Betænke¬ 
lighed  ved  at  indlade  sig  derpaa,  idet  Fundatsens  §  51  udtryk¬ 
keligt  siger,  at  de  mindre  Pengepræmier  kun  udsættes  for 
»Malere  (o:  Figurmalere),  Billedhuggere  og  Architekter«,  og  man 
vil  først  se,  om  der  melder  sig  nogen  Konkurrent.  Dog  gives 
som  Opgave:  En  Trægruppe.  Overfor  et  Forslag  af  den  ind¬ 
flydelsesrige  Hetsch  fraviger  man  derimod  uden  Betænkning 
Fundatsens  Ordlyd.  Han  foreslaar  nemlig,  af  Hensyn  til  sine 
kære  Haandværkere,  at  der  ogsaa  skal  udsættes  en  Præmie  fol¬ 
den  bedste  Komposition  af  de  til  Ornamentfaget  henhørende 
Gjenstande  (Vaser,  Kandelabrer,  Lysekroner,  Fontæner,  Møbler 
osv.),  da  dette  »vilde  bidrage  til  at  udbrede  Smagen  blandt  de 
Professionister,  som  befatte  sig  med  saadanne  Gjenstande«,  og 
man  gaar  ind  paa  at  udsætte  ikke  blot  én,  men  to  Præmier  for 
Elever  af  den  architektoniske  Ornamentskole,  den  ene,  paa  20 
Bdlr.  Sølv,  for  Tegning  eller  Modelering  efter  Gibs,  den  anden, 
paa  30  Rdlr.  Sølv,  for  Komposition  af  en  til  Ornament-  eller 
Møbelfaget  hørende  Gjenstand.  Opgaven  bliver:  en  Stol  i 
antik  Stil. 

Opgaverne  sanktioneres  af  Kongen  den  13  Maj  1823. 

Nutiden  forekommer  det  lidt  underligt,  at  man  saa  glat 
føjer  Hetsch,  uagtet  det  er  et  Brud  paa  Fundatsens  §  51,  som 
udelukkede  Ornamentskolens  Elever  ved  at  bestemme,  at  ingen 
maatte  konkurrere  uden  at  have  vundet  Sølvmedaillen,  medens 
man  stiller  sig  trægere  overfor  J.  P.  Møllers  Forslag,  uagtet 
Dyre-  og  Landskabsmalere  dog  burde  ligge  Akademiet  mere  paa 
Hjerte  end  Hensynet  til  »Professionisterne«.  Møller  fik  imidler¬ 
tid  alligevel  sit  Forslag  igjennem,  idet  der  i  August  Maaned 
melder  sig  7  Deltagere;  men  der  udsættes  kun  én  Præmie,  paa 
30  Rdlr.  Sølv.  Fremgangsmaaden  kaster  et  ejendommeligt  Lys 
paa  Tidens  Opfattelse  af  Landskabsmaleriet,  idet  det  fastsættes, 
at  hver  af  Konkurrenterne  skal  gjøre  en  Tegning  af  en  Træ¬ 
gruppe —  som  jo  Opgaven  lød  paa  —  og  efter  den  Tegning, 
som  Akademiet  finder  bedst,  skal  de  alle  male  (»fuld- 

føre  den  i  Oliefarve«),  Den  som  har  gjort  den  bedste  Tegning, 
har  Forret  til  først  at  vælge  Plads.  Man  overfører  altsaa  uden- 
videre  Fremgangsmaaden  fra  Konkurser  i  Modelmaling,  uagtet 
den  slet  ikke  passer  Det  ses  ikke,  at  Realisten  Eckersberg  har 
gjort  nogen  Indvending  derimod. 

Pengepræmien  for  Figurmalere  vindes  denne  første  Gang  af 
Kiichler,  den  for  Architekter  af  Thielemann.  I  Ornamentskolen 
uddeles  en  Præmie  mere  end  der  er  udsat,  idet  Constantin 
Hansen  og  H.  A.  Muller  faar  hver  en  Præmie  paa  20  Rdlr.  og 
Ch.  Thorén  faar  Præmien  paa  30  Rdlr. 

Pengepræmien  for  Landskabsmalere  udsættes  igjen  i  1825. 
Opgaven  er  en  Trægruppe  paa  Kastelsvolden.  Der  er  kun  to 
Konkurrenter,  R  A.  Holm  og  Runtzen,  og  da  de  bor  paa  for- 
skjellige  Steder  udenfor  Byen,  slipper  de  for  at  male  Billedet  i 
Akademiet,  og  for  at  tage  Motivet  fra  Kastelsvolden,  og  faar 
Lov  at  vælge  hver  sin  Gruppe  Træer  »i  den  troeste  Efterligning 
af  Naturen«.  Buntzen  fik  Præmien,  ligesom  vistnok  ogsaa  for¬ 
rige  Gang. 

De  mindre  Pengepræmier  udsattes  i  de  efterfølgende  Aar 
regelmæssigt.  De  større  naaede  man  aldrig  at  faa  indført,  og 
da  mange  Aar  senere  Neuhausens  Præmier  traadte  i  Kraft, 
opgav  man  dem  helt. 

I  1823  foreslaar  Wallich,  Lund,  Clemens,  Hetsch  og  Fritsch 
at  indføre  en  Mention  honorable  som  accessit  ved  begge  Guld- 
medaillekonkurserne  og  ved  Pengepræmiekonkurserne.  Denne 
Mention  skulde  bestaa  i,  at  Vedkommende  blev  nævnet  ved 
Aarsfesten.  Da  det  kommer  til  Afstemning,  svigter  imidlertid 
Clemens  og  Hetsch,  og  Forslaget  falder.  To  Aar  efter  tages  det 
op  igjen  af  Wallich,  men  han  naar  ikke  videre  end  til,  at  Aka¬ 
demiet  lover  at  »overtænke  det  paany«. 

Derimod  naar  man  nogle  Aar  senere  paa  et  andet  Punkt 
til  at  opfylde  Fundatsens  Bestemmelse,  idet  det  nemlig  i  Septbr. 
1827  paa  Forslag  af  Thiele  vedtages,  at  man  skal  oprette  et 
Kursus,  hvor  Elever  med  lille  Guldmedaille  kan  erhverve  de 
Sprogkundskaber,  som  ifølge  §  61  fordres  for  Opnaaelse  af 
Rejsestipendium.  Elever  med  store  Sølvmedaille  skal  ogsaa 
have  Adgang  dertil,  og  Undervisningen  sættes  under  Tilsyn  af 
Thiele.  Som  Lærer  antages  cand.  Willerup  for  3  &  Timen;  han 
begynder  efter  Nvtaar  at  læse  i  Bibliothekslokalet  én  Time 

daglig,  afvexlende  Tysk,  Fransk  og  Italiensk.  Der  melder  sig 
9  Deltagere. 

Man  føler  i  dette  Aarti  Vingerne  voxe.  Dog  lykkes  ikke 
alle  de  Planer,  som  dukker  op.  Saaledes  fremkommer  der  i 
Novbr.  1824  fra  Lorentzen,  Clemens,  Eckersberg,  Lund,  Hetsch, 
Hornemann,  Malling  og  Møller  et  Forslag  om  ved  Akademiet 
ligefrem  at  oprette  en  Jithografisk  Anstalt  til  kunstneriske  Litho- 
grafier  efter  Kunstværker  »i  Særdeleshed  i  Kridemaneer«.  Denne 
Kunstart,  som  var  ny  og  havde  gjort  megen  Lykke  i  Udlandet, 
havde  man  svært  Mod  paa  ogsaa  at  faa  frem  herhjemme.  Det 
bestaaende  kgl.  danske  Steentrykkeri  havde  vel  et  Privilegium, 
men  da  det  slet  ikke  gav  sig  af  med  kunstneriske  Frembrin¬ 
gelser,  mente  Akademiet  at  dets  Plan  faktisk  ikke  vilde  gribe 
ind  i  dette  Privilegium.  Af  den  meget  forstandige  Motivering 
fremhæves:  »De  mangfoldige  Fordele,  som  af  dets  rigtige  An¬ 
vendelse  vilde  flyde,  kan  neppe  omtvivles :  hvor  megen  Be- 
skiæftigelse,  Fortieneste,  Virksomhed  og  Opmuntring  for  alle 
Slags  tegnende  Kunstnere  vilde  ikke  derved  frembyde  sig? 
Hvormeget  Liv  i  Kunsten  vilde  ikke  opstaae?  ....  hvor  inter¬ 
essant  maatte  det  ikke  være  med  Tiden  at  see  de  bedste  Male¬ 
rier  af  vores  ypperlige  Samlinger  paa  en  lignende  Maade  mang- 
foldiggjorte,  som  det  nu  er  Tilfældet  med  den  Boisseréeske 
Samling,  Galleriet  i  Munchen  og  flere  andre«.  Naar  man  husker 
paa,  at  man  ikke  havde  kjendt  andre  Reproduktionsmaader  end 
det  kostbare  Kobberstik,  kan  det  forstaas,  med  hvilken  Iver  man 
greb  efter  Muligheden  for  at  faa  forholdsvis  billige  kunstneriske 
Gjengivelser.  Man  tænkte  sig,  at  det  lithografiske  Trykkeri 
skulde  ledes  af  en  enkelt  Mand,  hvortil  man  foreløbigt  udpegede 
Kobberstikker  Bagge,  medens  Akademiet  forbeholdt  sig  Kon¬ 
trollen  og  Udsalgsretten.  Man  haabede  sagtens  ogsaa  paa  derved 
at  faa  en  lille  Indtægtskilde.  Men  man  havde  gjort  Regning 
uden  Militæret.  I  Spidsen  for  det  kgl.  danske  Steentrykkeri 
stod  en  Major  Abrahamson,  der  ikke  var  tilsinds  at  gjøre  Ind¬ 
rømmelser  overfor  Kunstnere.  Han  holdt  paa  sit  Privilegium, 
og  selv  Præses’  Mellemkomst  fik  ham  ikke  videre  end  til  at 
erklære,  at  han  vilde  komme  Kunstnerne  imøde  paa  enhver 
Maade:  Pressen  til  Kridtmaner  var  opstillet  i  et  Værelse  for 
sig  og  betjentes  af  Lieutenant  Krossing  »som  nu  er  hjem¬ 
kommen«  (samt  et  Par  Hjælpere).  Overfor  denne  Modstand 

opfordrer  Præses  til  hellere  først  at  prøve,  om  man  dog  ikke 
kan  komme  ud  af  det  med  det  kgl.  Stentrykkeri.  Men  det  har 
Akademiet  slet  ikke  Lyst  til,  da  »Aand  i  Militærvæsen  og  Aand 
i  skiønne  Kunster  ere  fra  hinanden  meget  afvigende«,  og  man 
forudser  at  der  vil  blive  »mange  Vanskeligheder«.  »Til  Skade 
for  Sagens  Fremme  ere  i  Major  Abrahamsons  Instrux  til  en 
ham  Undergiven  Udtryk,  der  kunne  støde  Kunstneren«.  Hvis 
man  endda  kunde  faa  det  indrettet  saaledes,  at  Kunstnerne 
kunde  henvende  sig  direkte  til  Krossing  og  slet  ikke  havde 
noget  med  Abrahamson  at  gjøre,  saa  kunde  det  maaske  bedre 
gaa.  Men  »egentligen  er  det  Kunstnernes  Ønske  at  have  et 
eget  og  uafhængigt  Steentrykkeri,  som  de  med  uindskrænket 
Frihed  kunne  benytte«. 

Man  kom  ved  Præses’  Hjælp  saa  vidt,  at  Abrahamson  gik 
ind  paa,  at  Krossing  uden  nærmere  Ordre  fra  ham  skulde  ud¬ 
føre  enhver  Begjæring  fra  Kunstnerne,  Akademiets  Medlemmer 
og  Artister.  Og  dermed  haaber  saa  Præses,  at  Vanskeligheden  er 
hævet.  Sit  egentlige  Ønske  fik  Akademiet  ikke  opfyldt;  naar  det 
kom  til  Stykket,  havde  Militæret  mest  at  sige  under  Frederik  VI. 


XI. 


Blandt  de  Medlemmer,  som  —  foruden  de  alt  nævnte  nye 
Professorer  —  var  optagne  siden  1814,  var  egentlig  kun 
Landskabsmaleren  J.  P.  Møller,  Dyrmaleren  Gebauer,  Slots¬ 
bygmesteren  Malling  og  Porlrætmaleren  C.  A  Jensen  af  nogen 
særlig  Vægt.  Nu  dukker  imidlertid  et  Par  nye  Navne  frem, 
som  fik  stor  Betydning  for  dansk  Kunst,  saavelsom  for  Aka¬ 
demiet. 

I  December  1825  kom  der  Anmodning  fra  en  ung  Mand, 
der  ikke  var  Kunstner,  om  at  maatte  besøge  Modelskolen  for 
saaledes  at  kunne  »studere  det  nøgne«.  Hans  Navn  var  Niels 
Lauritz  Høyen.  Da  Vinteren  var  gaaet,  kom  der  paany  et  An¬ 
dragende  fra  ham  om  at  maatte  holde  Prøveforelæsninger  over 
Kunsthistoiåe  for  Eleverne.  Det  bevilges,  og  fra  1ste  Oktober 
1826  skal  han  læse  hver  Søndag  Kl.  12 — 2  over  græsk  Maler¬ 
kunst. 

To  Aar  efter,  i  December  1828  faar  han  efter  Ansøgning 
paany  Lov  at  holde  Foredrag  for  Eleverne,  og  Tiden  sættes  til 
Torsdag  Kl.  5 — 6.  I  den  paafølgende  Januar  Maaned  søger 
Schow  for  2den  Gang  (jfr.  Kap.  VI)  sin  Afsked  som  Professor  i 
Kunsthistorie  og  Mythologi,  og  Afskeden  bevilges  nu  af  Kongen 
fra  1  April  at  regne.  Finn  Magnusen  var  alt  i  November  Maaned 
fritagen  for  sine  Forelæsninger  over  nordisk  Mythologi  mod  at 
udarbejde  en  Haandbog  deri  hvorved  han  »formener  at  kunne 
stifte  mere  Nytte«. 

Den  24  Marts  1829  vælges  Høyen  til  Schows  Efterfølger  som 

Professor  i  Historie  og  Mythologi.  Det  bestemmes,  at  han  skal 
læse  Onsdag  over  Historie,  Lørdag  over  Mythologi  og  i  én  Time 
ugentlig  over  Kunsthistorie  for  Artisterne  —  alt  efter  Fundatsen 
og  Reglementet,  hvis  Bestemmelser  saaledes  opfriskes.  Bredoms 
»Mærkværdige  Begivenheder  af  Verdenshistorien«  oversat  af 
Kofoed  skal  lægges  til  Grund  for  Historieundervisningen,  dog 
skal  enhver  Lejlighed  benyttes  til  at  vække  Interessen  for  Kunst¬ 
historien.  Videre  gik  man  ikke.  Det  hele  var  nærmest  et  Slags 
Skoleundervisning  —  Høyen  maatte  holde  Examinatorier  —  hvis 
Formaal  var  den  Examen  i  almindelige  Kundskaber,  som  Regle¬ 
mentets  §26  fordrer  for  Oprykning  til  de  højere  Klasser  og  som 
man  nu  finder  »bør  indføres«.  Sammen  med  Ursin  og  Thiele 
skal  Høyen  gjøre  nærmere  Forslag  om,  hvorledes  dette  kan  ske. 
Efter  Finn  Magnusens  Afgang  blev  det  tillige  Høyens  Sag  at  ind¬ 
drage  den  nordiske  Mythologi  under  sine  Forelæsninger 

Hvorledes  det  er  gaaet  med  Høyens  Undervisning  i  den  al¬ 
mindelige  Historie  og  Foredragene  over  Mythologien,  kan  ikke 
ses  af  Akademiets  Dagbøger.  Rimeligvis  har  han  indskrænket 
dem  til  det  mindst  mulige,  og  derimod  søgt  at  trække  Kunstens 
Historie  stærkt  frem  fra  den  vistnok  meget  beskedne  Stilling 
den  hidtil  havde  indtaget.  Man  kan  næppe  gaa  ud  fra,  at  hans 
Forgængere  Kali  og  Schow  har  havt  Betingelser  for  at  give  nogen 
værdifuld  Fremstilling  paa  dette  Omraade.  Deres  Kjendskab 
til  Kunsten  kunde  ikke  være  af  synderligt  Omfang,  og  de  til¬ 
hørte  en  Tid,  for  hvilken  endnu  Lebrun  stod  som  den  store 
Mester.  Det  maa  have  gjort  en  mægtig  Forandring  da  Høyen 
kom  til,  ikke  blot  med  sin  Livfuldhed  og  sin  store  Begavelse, 
men  ogsaa  med  et  paa  Rejser  erhvervet  direkte  Kjendskab  til 
Kunstværkerne,  som  maatte  være  noget  ganske  ualmindeligt 
paa  en  Tid,  hvor  man  herhjemme  sad  og  beundrede  Antikerne 
efter  de  tarvelige  Stik  i  de  store  italienske  Museumsværker. 
Man  havde  naturligvis  fra  først  af  tænkt  sig,  at  Høyen  skulde 
foi tsætte  i  lignende  Skure  som  den,  hvori  denne  Undervisning 
hidtil  havde  gaaet,  om  man  end  ventede  væsentlige  Fremskridt, 
men  man  havde  sikkert  ikke  ventet  saa  meget  som  det,  Høyen 
virkelig  kom  til  at  yde.  Derfor  opgiver  man  ogsaa  hurtigt  at 
fordre  en  nøjere  Fastholden  ved  den  overleverede  Plan,  og  det 
ses  i  1833,  at  Høyen  faar  fuld  Frihed  til  at  læse  over  Kunst¬ 
historie  og  Mythologi  —  to  Timer  om  Ugen  i  de  sex  Vinter- 
inaanedei  efter  sin  egen  Plan,  ifølge  hvilken  »tilstedeværende 

Kunstværker«  lægges  til  Grund  for  Undervisningen.  Disse  til¬ 
stedeværende  Kunstværker  var  ikke  blot  Akademiets  Afstøb¬ 
ninger,  men  navnlig  alle  de  Afbildninger,  som  Høyen  kunde 
skaffe  tilveje.  Efter  Fundatsens  §  44  og  Reglementet  for  den 
indvortes  Orden  §  70  skulde  der  egentlig  være  to  Foredrags¬ 
rækker,  en  for  Eleverne  hvor  han  skulde  læse  over  »det  mærke¬ 
ligste,  ikke  alene  af  den  almindelige  Historie,  men  ogsaa  af 
Kunsthistorien«,  og  en  for  Artister  og  Kunstelskere.  Der  gives 
imidlertid  nu  Høyen  Frihed  til  at  benytte  begge  de  ugentlige 
Timer  til  én  samlet  Foredragsrække,  og  denne  har  sikkert  meget 
hurtigt  kun  omfattet  Kunsthistorien,  medens  Mythologien  blot 
optraadte  i  lejlighedsvise  Forklaringer  til  Kunstværkerne.*)  Det 
kan  vistnok  ikke  positivt  ses,  men  er  vel  dog  at  formode,  at 
Gjennemgangen  af  Kofoeds  »Mærkelige  Begivenheder«  snart  er 
indskrænket  til  det  mindst  mulige  og  efterhaanden  helt  for¬ 
svandt.  Men  Lærebøger  vilde  man  meget  gerne  have.  Man 
havde  sukket  forgæves  efter  dem  i  flere  Aar.  Finn  Magnusen 
havde  omsider  givet  et  Tilsagn,  og  man  kræver  da  ogsaa  nu  af 
Høyen,  at  han  skal  udarbejde  en  Lærebog  i  Kunsthistorien  til 
Brug  for  Artisternes  Examen;  men  det  lykkes  ikke  at  fravriste 
ham  mere  end  et  Løfte  om  nogle  kunsthistoriske  Tabeller.  Det 
var  efter  hans  Mening  nok  —  thi  det  er  dog  Aanden  i  Kunsten 
og  ikke  det  magre  historiske  Skelet,  det  kommer  an  paa  — 
men  selv  disse  Tabeller  fik  man  heller  aldrig. 

Derimod  opnaaede  Akademiet,  at  Ursin,  Hetsch  og  siden 
Stein  udarbejdede  gode  Haandbøger  i  deres  mere  exakte  Fag: 
Mathematik,  Perspektiv  og  Anatomi. 

Som  ovenfor  (Kap.  VI)  omtalt  havde  Akademiet  strax  efter 
Professor  Dajons  Død  vedtaget  at  skrive  til  H.  E.  Freund,  som 
da  var  i  Italien,  at  man  trængte  til  en  Billedhugger  herhjemme, 
og  Præses  sendte  ham  et  Brev  med  Opfordring  til  at  komme 
hjem  »for  at  benytte  Dajons  skønne  Atelier  og  være  Academiet 


*)  Til  Trods  for  det  Ry,  der  gik  af  Høyens  Forelæsninger,  synes  Eleverne 
kun  i  mindre  Grad  at  have  ladet  sig  paavirke  af  den  almindelige  Be¬ 
undring  for  dem.  I  Kjøbenhavnsposten  for  12  Oktober  1841  klages  der 
idetmindste  over,  at  der  kun  vises  ringe  Interesse  for  Prof.  Høyens 
Foredrag,  uagtet  den  levende  Begeistring  og  det  blomstrende,  populaire 
Sprog,  hvormed  han  omhandler  ethvert  Thema«. 


nyttig«.  Men  Freund  kom  ikke  strax,  han  havde  for  travlt 
med  sin  kunstneriske  Udvikling  i  Rom,  i  Thorvaldsens  Nærhed ; 
derimod  hjemsendte  han  i  1826  en  Tegning,  udført  af  Tyskeren 
Lindau,  efter  Skizzen  til  Ragnarokfrisen,  som  vakte  saa  betydelig 
Opmærksomhed  —  og  med  Rette,  da  den  var  en  ny  og  selv¬ 
stændig  Reliandling  af  et  nyt  Emne  —  at  Akademiets  Taal- 
modighed  fornyedes.  Nu  i  November  1828  kom  han  endelig 
hjem,  blev  strax  agreeret  og  udførte  som  Medlemsarbejde  en 
»Thor«,  der  vandt  særdeles  Bifald,  saa  han  enstemmigt  blev 
optagen  som  Medlem  den  27  Juli  1829.  Akademiet  besluttede  i 
sin  Begejstring  yderligere  at  anmode  Rentekammeret  om,  at 
Freund  maatte  faa  Dajons  tidligere  Bolig  og  Atelier  paa  Material- 
gaarden,  hvilket  uden  Vanskelighed  bevilgedes. 

Lorentzen  var  død  i  1828  og  som  Ansøgere  til  hans  Embede 
meldte  sig  nu  Freund,  C.  A.  Jensen  og  —  trods  alt  hvad  der  var 
sket  —  C.  F.  Høyer.  Denne  havde  sendt  sin  Ansøgning  direkte 
til  Kongen,  fra  hvem  Akademiet  fik  den ;  men  da  han  var  ude¬ 
lukket  som  Medlem,  kunde  han  selvfølgelig  ikke  komme  i  Be¬ 
tragtning.  Den  26  Oktober  1829  valgtes  Freund  til  Pi-ofessor 
og  udnævntes  af  Kongen  den  19  Novbr. 


C.  F.  Hansen  havde  været  Akademiets  Direktør  uafbrudt  fra 
-  1811  til  1818;  i  dette  Aar  valgtes  Billedhuggeren  Professor  Dajon, 
men  da  hans  Funktionstid  var  udløben  1821,  blev  C.  F.  Hansen 
atter  Direktør.  I  1824  kunde  Hansen  efter  Fundatsen  ikke  gjen- 
vælges,  og  Stemmerne  samlede  sig  derfor  om  Lorentzen,  men 
denne  undskyldte  sig  med  sin  Alder.  Vistnok  under  Tryk  fra 
Præses  valgte  man  da  alligevel  den  myndige  C.  F  Hansen  til 
Direktør  igjen,  og  Præses  udvirkede  Kongens  Samtykke  til  dette 
Brud  paa  Lovene.  Men  da  næste  Valg  kom,  1827,  fik  Hansen 
kun  en  eneste  Stemme,  og  Eckersberg  blev  —  underligt  nok  for 
V  eneste  Gang  i  sit  Liv  —  valgt  til  Direktør.  Den  29  Marts  1830 
blev  C.  F.  Hansen  atter  Direktør  —  for  sjette  Gang  —  men  der 
var  nu  en  særlig  Grund  medvirkende  hertil,  idet  han  den  24 
April  kunde  fejre  sit  50aars  Embeds  Jubilæum.  (Han  var  i  1780 
bleven  Konduktør  ved  Harsdorff  s  Opførelse  af  Christian  V’s 
Kapel  ved  Roskilde  Domkirke).  Dette  Jubilæum  fejredes  af  Aka¬ 
demiet  med  en  stor  Fest  i  Antiksalen,  hvor  baade  Præses  og 
Prinserne  Frederik  (siden  Frederik  Vil)  og  Ferdinand  var  til¬ 
stede.  Der  overraktes  Jubilaren  Udkast  til  en  Medaille  med 

hans  Portræt  —  udført  af  Christensen  —  bestemt  til  Præmie  for 
Architekter.  Uet  meddeltes  at  Hansens  Buste  vilde  blive  opstillet 
i  Akademiet  og  Eleverne  sang  en  Kantate.  Det  havde  de  kun 
gjort  en  Gang  før,  da  Præses  1823  var  vendt  hjem  fra  sin  fler- 
aarige  Rejse;  ved  Aarsfesterne  var  der  hverken  Musik  eller  Sang, 
kun  Oplæsning  af  Sekretærens  Beretning  og  Præmieuddeling, 
hvilken  sidste  til  Gjengjæld  omfattedes  med  en  ganske  anden 
Interesse  end  nutildags. 

Busten  var  rigtignok  ikke  færdig;  den  skulde  først  model¬ 
leres  af  Freund.  Den  blev  udstillet  i  Marmor  1833.  Christensens 
Medaille  var  heller  ikke  præget  endnu;  ikke  før  i  Juli  1832 
sender  »Foreningen  til  C.  F.  Hansens  Jubelfest«  Akademiet  et 
færdigt  Exemplar  af  Medaillen.  Den  ledsages  af  3  Obligationer 
paa  et  Beløb  af  ialt  250  Rdlr.,  hvis  Renter  skal  anvendes  til 
aarlig  at  præge  et  Exemplar  af  Medaillen  i  Bronze  »til  Opmun¬ 
tring  for  en  ung  Kunstner  i  Bygningsfaget«.  Den  kaldtes  Æres- 
medaillen  i  Architekturen;  først  1860  faar  den  Navnet  Hansens 
Medaille.  Den  30  Juli  1832  vedtages  paa  Hetsch’s  Forslag  Regler 
for  dens  Anvendelse,  hvis  Hovedindhold  er  følgende:  Den  kan 
vindes  af  Artister  og  Elever  af  Bygningsfaget,  som  har  vundet 
store  Sølvmedaille,  men  endnu  ikke  store  Guldmedaille.  Der 
skal  gives  særskilte  Opgaver  til  den  og  Konkursen  skal  være 
»aldeles  fri«.  Det  vil  sige,  at  der  vel  paa  én  Dag  i  Begyndelsen 
af  Novbr.  skal  udføres  en  Skizze,  (detailleret  Plan,  Snit  og 
Facade)  i  Loge  i  Akademiet,  hvilken  Skizze  er  forbindende  fol¬ 
den  nærmere  Udførelse,  men  denne  finder  derefter  Sted  under 
fri  Forhold,  ikke  som  de  andre  Konkurser  i  Loge  i  Akademiet. 
Projektet  skal  ledsages  af  en  skizzeret  Perspektiv.  Det  afleveres 
senest  den  1ste  Marts,  og  udstilles  fra  1ste  til  fode  Marts  for 
Akademiets  Medlemmer  og  Elever,  efter  hvilken  Tid  Bedøm¬ 
melsen  foretages.  Den  første  Konkurs  begynder  den  12  Novbr. 
1832. 

Den  7  Maj  1860  vedtog  Akademiet  et  ændret  Reglement  for 
Medaillen,  som  approberedes  af  Ministeren  den  29  Maj.  Det 
bestemtes  deri,  at  med  Hansens  Medaille  kan  belønnes  »ethvert 
monumentalt  Projekt,  som  ikke  er  udført  til  nogen  anden 
Konkurs,  og  hvori  Architekturen  er  anvendt  i  heldig 
Forening  med  Maler-  eller  Billedhuggerkunstens  Vær¬ 
ker,  eller  ogsaa  med  begge  Dele«.  Projektet  indleveres  i 
Tegninger  til  den  aarlige  Udstilling  og  bedømmes  der.  Bestem- 

melsen  om  Forholdet  til  de  andre  Medailler  bortfalder;  den  kan 
nu  tilkjendes  enhver  herværende,  ældre  eller  yngre,  indfødt  eller 
fremmed  Kunstner,  men  kun  med  2/3  af  Stemmerne.  Den  ud¬ 
deles  i  Sølv,  og  giver  særlig  forstærkende  Kvalifikation  til  Rejse¬ 
stipendium. 

Endelig  den  29  Februar  1888  forandredes  Reglementet  saa- 
ledes,  at  den  sidste  Bestemmelse  om  Stipendierne  bortfalder,  og 
at  ikke-indfødte  Kunstnere  udelukkes.  Derhos  tilføjes,  at  den 
ogsaa  kan  tilkendes  udenfor  Konkurs,  naar  3  Architekter  af 
Akademiraadet  foreslaa  det,  for  et  alt  udført  Bygningsarbejde, 
der  maatte  vise  en  særlig  kunstnerisk  Gjennemførelse,  naar  et 
saadant  er  tilendebragt  i  Løbet  af  de  sidste  to  Aar.  I  Praxis 
er  stadig  den  Opfattelse  bleven  staaende,  at  Hansens  Medaille 
rangerer  mellem  Akademiets  Afgangsbevis  og  store  Guldmedaille*). 

Den  oprindelige  Fond  er  ved  Renter  voxet  saaledes,  at 
Akademiraadet  den  15  Febr.  1892  kunde  vedtage,  at  naar  Ka¬ 
pitalen  har  naaet  5600  Kr.,  skal  Renten  af  de  600  Kr.  anvendes 
til  Medailler  og  Renten  af  de  5000  Kr.  til  en  Opmuntringspræmie 
for  Architekter  i  Lighed  med  Sødrings  Præmie.  Dette  Tidspunkt 
vil  snart  indtræde. 

Indstiftelsen  af  Medaillen  var  vistnok  oprindeligt  Præses’ 
Tanke.  Allerede  i  Decbr.  1828  havde  han,  med  den  Motivering 
at  man  savnede  en  duelig  Medaillør  her  i  Landet,  for  at  op¬ 
muntre  unge  begavede  Kunstnere  til  at  forsøge  sig  i  dette  Fag, 
udsat  en  Præmie  paa  100  Rdlr.  til  en  Konkurs  mellem  Eleverne 
om  at  gjøre  en  Medaille.  Der  meldte  sig  5  Konkurrenter:  Chr. 
Christensen,  Simonsen,  Krohn,  Gianelli  og  Heldtz  (Holbech??). 
Foreløbigt  skulde  Modellen  udføres  i  Vox,  og  der  udsættes  herfor 
en  særlig  Præmie  paa  50  Rdlr.,  som  Christensen  vandt  den 
2  Marts  1829.  Konkursen  for  selve  Præmien  paa  de  100  Rdlr., 
Udførelsen  af  Stemplerne,  ansættes  til  1  Marts  1830,  aabenbart 
med  Tanken  paa  Hansens  Jubilæum.  Men  Christensen  blev, 
som  sagt,  ikke  færdig  til  den  Tid;  først  den  19  Decbr.  samme 
Aar  kunde  han  forelægge  Akademiet  en  Prøve  paa  sit  »fore¬ 
havende  Arbejde«,  som  dette  blev  saa  begejstret  over,  at  det 
strax  bevilgede  ham  et  Extragratiale  paa  200  Rdlr.  Sølv.  Ved 


*)  Ved  kgl.  Resol.  9  Marts  1894  blev  Hansens  Medaille  stillet  lige  med  en 
Aarsmedaille,  forsaavidt  angaar  Adgangen  til  at  blive  Medlem  af  Akade¬ 
miets  Plenarforsamling. 

Afleveringen  af  selve  de  færdige  Stempler  den  15.  August  1831 
fik  han  omsider  selve  Præmien  paa  de  100  Rdlr.,  og  desforuden 
fik  han  Akademiets  Rejsestipendium. 

I  1835,  den  26.  Marts,  kunde  C.  F.  Hansen  igjen  holde  50- 
Aars  Jubilæum,  denne  Gang  som  Medlem  af  Akademiet.  Ved 
denne  Lejlighed  overrakte  Akademiet  »in  corpere«  ham  et  Exem- 
plar  af  hans  Medaille  i  Guld. 

Han  var  nu  79  Aar  gammel  og  følte  omsider  Alderen  trykke, 
men  han  kunde  dog  ikke  overvinde  sig  til  helt  at  opgive  sin 
Virksomhed  og  sin  Stilling  i  Akademiet.  Istedetfor  at  tage  sin 
Afsked,  andrager  han  den  9  Marts  1835  om  »nogen  Lettelse«  i  sine 
Forretninger  som  Professor,  »i  den  Overbeviisning,  at  det  ikke 
kan  være  Academiets  Ønske,  at  han  ganske  skal  unddrage  sig 
det  Kunstnersamfund,  hvor  han  nu  i  et  halvt  Seculo  har  været 
Medlem«.  Da  Hetsch  alt  er  Professor  med  samme  Rettigheder 
som  en  ordentlig  Professor  i  Kunsten  og  altsaa  ikke  paany  skal 
vælges,  men  af  sig  selv  indtræder  i  sit  Nummer  som  ordentlig 
Professor  i  Architekturen,  henstiller  C.  F.  Hansen,  om  man  vil 
vælge  en  anden  ny  Professor,  med  eller  uden  Tilføjelse  af 
extraordinær. 

Det  synes  foreløbigt,  at  Hansen  sætter  sin  Krig  igjennem. 
Hetsch  anerkjendes  nu  omsider  som  Professor  i  Ai’chitekturen 
—  det  han  saa  længe  havde  ønsket.  Pladsen  som  2den  Pro¬ 
fessor  havde  staaet  ledig  siden  Harsdorffs  Død  1799,  og  er  altsaa 
nu  egentlig  besat  med  Hetsch;  men  da  denne  jo  hidtil  havde 
været  extraordinær  Professor,  vil  man  ikke  opgive  dette  Embede, 
men  lader  som  om  det  er  Embedet  som  2den  Professor,  der  nu 
skal  besættes  med  en  ny  Mand.  Det  foreslaas,  at  denne  under 
C.  P.  Hansens  Overtilsyn  skal  »have  det  specielle  og  ugent¬ 
lige  Tilsyn  med  de  architektoniske  Skoler,  og  i  1ste  Rygnings¬ 
skole  rette  Elevernes  Arbejder  ....  give  theoretisk-practisk  An¬ 
visning  i  Constructionslæren,  lede  Eleverne  i  at  forfatte  Over¬ 
slag,  bedømme  Rygningsmaterialier  og  lære  det,  der  endvidere 
udfordres  til  practisk  Dannelse  i  Architekturen«.  Hansen  vilde 
paa  denne  Maade  faktisk  indtage  en  extraordinær  Professor¬ 
stilling,  medens  Hetsch  blev  første  og  den  nye  Mand  anden 
ordinære  Professor;  det  var  jo  en  ganske  fint  udregnet  Maade, 
hvorefter  Hansen  kunde  beholde  hele  Magten  og  en  anden  gjøre 
Arbejdet.  Men  Akademiet  var  ikke  saa  føjeligt,  som  Hansen  og 

Kunstakad.  Hisi.  J4 

Præses  havde  ventet.  I  det  følgende  Møde  den  23.  Marts  rejser 
der  sig  en  Storm  imod  Forslaget,  under  Henvisning  til  Fun¬ 
datsen,  som  alt  et  Par  Gange  var  brudt  for  Hansens  Skyld. 
Oppositionen  var  vistnok  fremkaldt  af  eller  dog  fremmet  ved 
Høyen,  der  ønskede  en  ny  Aand  i  Architekternes  Undervisning, 
og  derhos  i  det  hele  var  tilbøjelig  til  at  modarbejde  Præses’ 
Indflydelse  i  Akademiet.  Det  var  ham,  som  havde  fremsat 
Kravet  paa,  at  den  nye  Professor  skulde  undervise  i  Konstruk¬ 
tionslære  m.  v.  Præses  følte  sig  ilde  berørt  ved  Oppositionen 
mod  den  af  Hansen  i  Forstaaelse  med  ham  foreslaaede  Ordning, 
og  antydede,  at  den  var  »udelikat«  mod  Hansen,  men  kun 
Æresmedlemmet  Minister  Møsting  holdt  med  Præses,  og  der 
opnaaedes  ikke  videre,  end  at  man  skulde  indhente  en  Udtalelse 
fra  Hansen,  der  ikke  var  tilstede.  Derefter  fremlægger  Høyen 
en  Skrivelse,  hvori  han  hævder  Vigtigheden  af,  at  Eleverne 
studere  den  architektoniske  Konstruktionslære;  Akademiet  har 
endnu  meget  at  indhente  i  denne  Henseende  og  det  er  paa 
høje  Tid,  at  Undervisningen  faar  en  Retning,  der  svarer  til 
Tidens  Fremgang.  Den  nye  Professor  bør  ikke  blot  være  en 
praktisk  Architekt,  men  ogsaa  have  et  grundigt  theoretisk  Stu¬ 
dium.  Da  man  ikke  kjender  Ansøgernes  Kvalifikationer  paa 
dette  Omraade,  foreslaar  han  en  Konkurs.  Præses  synes  slet 
ikke  om  dette  Forslag,  og  hævder,  at  man  ikke  af  en  ny  Pro¬ 
fessor  kan  fordre  Forelæsninger  over  Konstruktionslære,  men 
blot  at  han  skal  »anvise  Eleverne  practisk-theoretisk  i  deres 
Fag«,  og  det  kan  »enhver  Architect,  der  kan  bygge«.  Vil  man 
endelig  have  Forelæsninger  af  denne  Art,  maa  man  hellere  søge 
med  Tiden  at  oprette  et  særskilt  Professorat  deri.  Da  Ursin 
støtter  Høyen  og  hævder,  at  ingen  Architekt  for  Tiden  kan 
nok  af  Konstruktionslæren,  bliver  Præses  vred  og  afskærer 
videre  Diskussion.  Høyens  Forslag  kommer  slet  ikke  under 
Afstemning. 

Der  er  kun  to  Ansøgere,  Koch  og  Friis,  og  denne  sidste 
udtaler  sig  i  selve  sin  Ansøgning  imod  Hansens  Overtilsyn  og 
anmoder  om  en  Konkurrence.*)  Det  ender  med,  at  Koch  med 
11  Stemmer  mod  3  vælges  til  Professor,  da  han  erklærer  sig 


*)  Hofbygmester  Koch  var  bleven  Medlem  1831,  Architekt  Fr.  F.  Friis  i 
1833. 

villig  til  at  rette  sig  efter  de  Bestemmelser,  som  Akademiet 
træffer.  Med  Hensyn  til  Hetsch  vedtages  det,  at  han  skal  være 
ordentlig  Professor  i  Architekturen,  men  derhos  samtidig  ved¬ 
blive  at  lede  Perspektivundervisningen,  og  dette  approberes  af 
Kongen  den  29  Marts. 

C.  F.  Hansen  synes  at  være  bleven  betænkelig  ved  Oppo¬ 
sitionen,  thi  da  Sagen  har  været  til  hans  Erklæring,  vedtages  i 
det  næste  Møde,  den  16  Maj,  en  noget  ændret  Ordning,  hvorved 
den  nye  Professors  Underordning  under  Hansen  bortfalder. 
Hetsch  skal  alene  bestyre  begge  Ornamentskoler  og  derhos 
holde  sine  Forelæsninger  over  Perspektiven;  desuden  skal  han 
skifte  med  Koch  til  hveranden  Maaned  at  korrigere  Elevernes 
Tegninger  i  Elementarskolen,  architektonisk  Forberedelsesklasse 
og  første  og  anden  Bygningsskole.  De  skal  hver  have  200  Rdlr. 
om  Aaret  i  Gage.  Høyen  faar  delvis  sin  Krig  sat  igjennem,  idet 
det  paalægges  Koch  paa  begge  Bygningsskoler  »ved  Tegninger, 
Modeller  og  Opgaver  at  gjøre  Eleverne  den  practiske  Construc- 
tionsmethode  forstaaelig  og  lede  dem  lil  al  kjende  vort  Byg¬ 
ningsmateriales  mere  eller  mindre  Fortrinlighed  samt  hen¬ 
sigtsmæssigste  Anvendelse,  ligesom  og  at  lede  baade  Elever 
og  Artister  til  at  forfatte  nøjagtige  Overslag  og  Beregninger«; 
men  der  bliver  ikke  Tale  om  Forelæsninger.  Opflytninger  i 
Bygningsskolerne  afgjøres  af  Hetsch,  Koch  og  C.  F.  Hansen  i 
Forening.  Da  C.  F.  Hansen  ikke  vil  opgive  sit  Professorat, 
overdrages  det  ham  at  have  Tilsyn  med  Medailleskolen  og 
at  give  Opgaverne  til  Præmiekonkurserne,  samt  efter  Bedøm¬ 
melsen  i  disse  at  forklare  Konkurrenterne  deres  Arbejders  Fejl 
eller  Fortrin.  Det  hele  ender  altsaa  med  et  Kompromis. 

Hvoraf  Oppositionen  mod  C.  F.  Hansen  er  opstaaet,  kan 
ikke  nøjere  paavises.  Den  har  neppe  alene  havt  sit  Udspring  i 
Uvillie  mod  Hansens  despotiske  Karakter,  men  sikkert  ogsaa 
bundet  i,  at  man  ønskede  Raaderum  for  nye  Principer.  Tro¬ 
ligvis  har  dette  bestaaet  i,  at  man  ikke  vilde  nøjes  med 
Hansens  ensidige  Vedhængen  ved  Antiken  alene.  Der  var 
efterhaanden  vaagnet  en  stærk  Interesse  for  Middelalderen  (og 
Renaissancen),  som  i  C.  F.  Hansens  kraftige  Aar  havde  været 
dybt  foragtet  af  alle.  At  den  almindelige  Stemning  i  Akademiet 
var  svinget  i  denne  Retning,  kan  ses  af,  at  man  i  1833  havde 
givet  Theatermaler  Troels  Lund  som  Receptionsopgave  »en 


>, x  gothisk*)  Sal  med  Gallerier«  (en  Dekoration  til  Balletten  »Val¬ 
demar«,  udført  paa  det  kongelige  Theater).  Paa  den  optoges 
han  til  Medlem  den  24.  August  1835. 


*)  Det  maa  dog  haves  i  Erindring,  at  man  ved  gothisk  forstod  baade  middel¬ 
alderlig  Stil  i  det  hele  og  Renaissance. 

I  Skolerne  havde  man  efterhaanden ,  ved  Initiativ  dels  af 
Hetsch  dels  af  Thiele,  i  Aarenes  Løb  faaet  indført  en 
Mængde  smaa  praktiske  Forbedringer  i  Administration  og  ydre 
Orden.  Alt  i  1823  var  det  vedtaget,  at  de  indtrædende  Elever  i 
Gibsskolen  skulde  øves  i  at  tegne  Hænder,  Fødder,  Hoveder 
ved  Siden  af  de  almindelige  Øvelser  i  at  tegne  hele  Figurer.  I 
1827  faar  Thiele  sat  igjennem,  at  Pladserne  skal  numereres  i 
de  lavere  Skoler  og  at  der  for  hver  Skole  skal  indrettes  et 
Matrikel  over  Eleverne,  og  i  1830  faar  Forvalteren  Ordre  til  i 
hver  Skole  at  opslaa  en  Liste  over  Eleverne.  Ligeledes  for¬ 
ordnes  det,  at  Skolelokalerne  hver  Uge  skal  fejes  med  vaadt 
Sand  »for  bedre  Renlighed«,  og  Gaardskarlen  Søren  Andersen 
faar  til  dette  Øjemed  1  Rdlr.  om  Ugen.  I  1831  faar  Thiele  ind¬ 
ført  trykte  Optagelsesblanketter  for  Eleverne,  med  Angivelse  af 
Opholdssted,  Haandværk,  Alder  og  deslige.  Samme  Aar  ved¬ 
tages  paa  Forslag  af  Hetsch  en  »forbedret  Indretning«  af  Gibs- 
og  Modelskolen,  nemlig  med  Hensyn  til  Plads  og  Belysning; 
ligeledes  fastsættes  en  bestemt  Størrelse  af  Tegnebrædder  i  Gibs¬ 
skolen,  23  x  19  Tommer.  1830  bestemmes  det,  at  Antiksalen  i 
Sommermaanederne  skal  staa  aaben  for  Modelskolens  Elever 
Kl.  9 — 12  og  3 — 6,  og  der  skal  udstedes  Adgangskort  for  en 
Maaned  ad  Gangen;  andre,  udenfor  Akademiet,  kan  faa  Kort 
til  hver  Onsdag  Kl.  11 — 3  ved  Henvendelse  til  Eckersberg.  At 
Tonen  mellem  Betjentene  ikke  altid  var  helt  tilfredsstillende, 
fremgaar  af,  at  i  1830  er  to  af  dem  bievne  syge  paa  Grund 

af  »uordentlig  Levemaade«,  saa  Portneren  maa  have  skriftlig 
Befaling  til  »ikke  i  Fremtiden  at  holde  Værtskab  eller  at  skænke 
for  Akademiets  Opvartere«. 

Vigtigere  er  dog  den  Reform,  som  Hetsch  i  en  Skrivelse  af 
20.  April  1830  foreslaar  med  Hensyn  til  Undervisningsmethoden. 
Den  prøves  først  i  Hetsch’s  egen  Klasse,  anden  Ornamentskole, 
under  hans  personlige  Anvisning,  og  falder  der  saa  godt  ud,  at 
det  i  Begyndelsen  af  September  enstemmigt  vedtages,  at  denne 
nye  Methode  skal  »efterhaanden  sættes  i  Værk«.  Hetsch  skal 
»foranstalte  det  fornødne«  og  Freund  paatager  sig  at  besørge 
adskillige  Gibsafstøbninger  til  Brug  i  Friliaandsskolerne.  Skolens 
Samling  af  Gibsafstøbninger  forøges  i  den  følgende  Tid  jævnlig. 
Saaledes  køber  i  1833  Brøndsted  44  Afstøbninger  af  antike  Or¬ 
namenter  i  London  for  100  Rdlr.  Sølv  og  Chr.  Hansen  køber  i 
1834  for  50  Specier  græske  Ornamenter  i  Athen,  (jfr.  ogsaa 
nedenfor  Kap.  XXXV.) 

Det  var  en  meget  betydningsfuld  Reform,  en  »væsentlig 
Forbedring«  som  den  kaldes,  idet  den  dels  betegner  det  første 
Brud  paa  den  overleverede  Undervisning  efter  Fortegninger,  dels 
Betyder,  at  Akademiet  selv  overtager  hele  Tegneundervisningen 
lige  fra  de  første  Begyndelsesgrunde,  saa  der  ingen  forberedende 
Uddannelse  fordres  hos  dem,  der  optages  som  Lærlinge. 

Dette  sidste  —  som  rigtignok  havde  sin  betænkelige  Side,  idet 
Akademiet  ikke  blot  beholdt  sin  delvise  Karakter  som  Haand- 
værkerskole  men  derhos  gav  alle  ganske  uhindret  Adgang  til 
Undervisningen  saalænge  der  bare  var  Plads  —  skete  paa  den 
Maade,  at  der  oprettedes  en  almindelig  Elem  entarskole, 
hvortil  alle  Begyndere  henvistes,  medmindre  de  ved  Prøven 
godtgjorde,  at  de  besad  de  Forkundskaber,  som  lærtes  i  denne. 
y,  Strax  den  første  Vinter  havde  Elementarskolen  100  Lærlinge, 
for  største  Delen  Haandværkere.  De  to  Lærere,  Snedkermester 
Olsen  og  Rosenberg,  som  begge  iforvejen  var  ansatte  ved  Aka¬ 
demiet,  leder  Undervisningen  i  denne  nye  Klasse  under  Tilsyn 
af  Hetsch.  Undervisningen  gaar  ud  paa  at  begynde  med  at 
lære  geometrisk  Tegning  og  de  første  Elementer  af  Perspektiv¬ 
tegning  efter  Forbilleder,  som  er  udarbejdede  og  skænkede  af 
Hetsch,  og  desforuden  —  her  møder  vi  den  anden  Side  af  Hetsch’s 
Reform,  dens  værdifuldeste  Side  —  skal  Lærlingene  i  Elementar¬ 
skolen  lære  at  tegne  Omrids  med  Antydning  af  Lys  og  Skygge 
efter  enkelte  og  sammensatte  geometriske  Legemer  (det  man  nu 

kalder  Klodser),  som  henstilles  for  dem  »under  særskilt  Belys¬ 
ning«.  (Næste  Aar  laver  Hetsch  et  Sæt  gjennemsigtige  mathema- 
tiske  Figurer  af  Kobbertraad.)  Først  naar  Lærlingene  er  nogen¬ 
lunde  øvede  heri,  tillades  det  dem  at  kopiere  lette  Fortegninger, 
som  enten  skyggede  eller  i  Omrids  fremstille  Gjenstande  af  det, 
som  de  i  de  følgende  Skoler  skulle  øve.  Der  fordres  Prøve¬ 
tegning,  baade  efter  Klodser  og  efter  Fortegning,  for  at  kunne 
opflyttes  til  1ste  Frihaandsskole,  architektonisk  Forberedelses¬ 
skole  eller  Ornamentskolerne.  Ai'chitekterne  maa  i  2den  Orna¬ 
mentskole  tegne  efter  Gibsornamenter  og  Vaser  af  antik  Form, 
men  er  saa  færdige  med  den  Art  Tegning. 

For  Malere  og  Billedhuggere  gjennemføres  det  nye  Princip 
yderligere  I  første  Frihaandsskole  maa  de  vel  som  hidtil 
kopiere  Fortegninger,  helt  op  til  »udførte  Hoveder  efter  de 
bedste  Mestres  Arbejder«.*)  Men  ved  Siden  af  disse  Kopier 
skal  Eleverne  nu  øves  i  »selv  rigligen  at  kunne  se  og  efterligne 
legemlige  Gjenstande«.  »En  Del  af  Skolens  Locale  er  til  denne 
Hensigt  saaledes  indrettet,  at  enkelte  lettere  Dele,  afstøbte  i  Gibs 
over  Antiken  og  oplyst  ved  en  Lampe  (dette  var  en  Flothed, 
ellers  nøjedes  man  med  Tællelys)  kunne  fremstilles  til  Aftegning 
for  de  dueligste  Lærlinge,  som  skiftevis  afbenytte  disse  Pladser«. 
For  Opflytning  fordres  et  Hoved  og  en  Haand  eller  Fod  efter 
Fortegning  samt  en  Tegning  efter  Gibs.  Som  Lærer  beholdtes 
Malermester  Wormer,  der  alt  fra  1815  havde  været  Lærer  ved 
Akademiet.  Klassen  har  i  Vinteren  1830—31  ikke  mindre  end 
108  Lærlinge  »for  største  Delen  henhørende  til  Malerlauget«.  X 
I  anden  Frihaandsskole  arbejdes  skiftevis  efter  Gibs  og  efter 
Fortegninger  af  levende  Model.  Lærer  er  Krigsassessor  Schow 
(fra  1818).  Der  er  58  Lærlinge,  mest  henhørende  under  Maler¬ 
lauget. 

Disse  Øvelser  har  navnlig  deres  praktiske  Betydning  derved, 

.at  Lærlingene  gradvis  er  vænnede  til  at  tegne  efter  virkelige 


*)  Nutildags  er  man  saa  tilbøjelig  til  at  fordømme  denne  Kopiering,  som 
forlængst  er  opgiven.  Men  man  maa  dog  huske,  at  sikkert  alle  Fortidens 
store  Kunstnere,  ligetil  Rafael  og  Rembrandt  er  underviste  paa  denne 
Maade,  idetmindste  i  Begyndelsen.  Man  tør  da  vel  spørge,  om  den  vir¬ 
kelig  saa  helt  er  af  det  onde,  og  om  den  ikke  bidrog  meget  til  at  bevare 
den  »Stil«  og  den  Tradition  i  Kunsten,  hvis  Forsvinden  alle  dog  er  saa 
nogenlunde  enige  om  at  beklage. 

Gjenstande,  inden  de  ved  Opflytning  til  3die  Frihaandsskole  — 
eller  Gibsskolen,  som  den  nu  almindelig  kaldes  —  sættes  til  at 
tegne  efter  hele  Statuer  i  Gibs  under  den  maanedhavende  Pro¬ 
fessors  direkte  Tilsyn.  Der  tilvejebringes  en  jævnere  Frem- 
skriden  i  Undervisning,  og  de  som  kun  besøge  de  lavere  Klasser, 
faar  dog  lært  andet  end  at  arbejde  efter  Fortegning. 

I  Vinteren  1830 — 31  var  der  i  Gibsskolen  36  Lærlinge,  i 
Modelskolen  ikke  mindre  end  50  Elever.  Det  var  jo  et  ganske 
urimeligt  Antal,  og  man  havde  ved  Akademiet  selv  en  For¬ 
nemmelse  deraf.  Tliiele  bemærker  i  sin  Tale  ved  Aarsfesten 
1831  at  det  er  et  Antal  »som  vistnok  langt  overstiger  Landets 
Fornødenhed«,  men  han  tør  dog  ikke  andet  end  tilføje,  at  det 
»ogsaa  efter  Fleei’hedens  grundede  Forsøg  og  billige  Prøve  af 
egne  Kræfter  i  Tiden  vil  afgive,  foruden  et  ringere  Antal  sande 
Kunstnere,  Fædrelandets  dueligste  Malermestre«.  Det  var  i 
Virkeligheden  ogsaa  den  eneste  Redning,  at  det  dengang  endnu 
ikke  —  som  nutildags  —  ansaas  for  en  Skam  at  gaa  tilbage 
til  Haandværket  fra  en  paabegyndt  Kunstnerbane,  og  dertil 
kom  at  Medaillerne,  store  Sølvmedaille  og  Guldmedaillerne, 
dengang  holdtes  i  høj  Ære,  saa  ingen  mente  sig  ret  færdig 
med  sin  Kunstneruddannelse,  før  han  havde  opnaaet  idet- 
mindste  den  lille  Guldmedaille.  Derved  havde  man  et  Mid¬ 
del  til  endnu  i  sidste  Øjeblik  at  sigte  de  middelmaadige  Be¬ 
gavelser  fra. 

For  Fuldstændigheds  Skyld  kan  anføres,  at  1ste  Ornament¬ 
skole  samme  Vinter  har  45  Lærlinge  (mest  Snedkere,  Drejere, 
Gjørtlere,  Guldsmede  og  Kleinsmede),  2den  Ornamentskole  har 
56,  architektonisk  Forberedelsesklasse  (som  svarer  til  den  nu¬ 
værende  Perspektivskole)  29,  1ste  Bygningsskole  17  og  2den 
Bygningsskole  19  Elever.  Ialt  er  der  saaledes  460  Lærlinge  og 
Elever  foruden  Medaillisterne. 

Det  vil  ses,  at  Malerlaugets  Lærlinge  langt  udgjør  det  over¬ 
vejende  Antal  i  Akademiets  forberedende  Klasser.  I  Efteraaret 
1832  er  af  443  Lærlinge  i  disse  Klasser  de  229  af  Malerlauget 
(mod  6  Billedhuggere,  24  Snedkere,  82  Tømrere,  54  Murere  og 
\  Stenhuggere,  13  Smede,  7  Guldsmede,  5  Gjørtlere,  3  Giarmestre, 
2  Kunstdrejere,  1  Gibser,  1  Forgylder,  1  Bogbinder,  1  Instru¬ 
mentmager,  4  fra  Porcelænsfabriken  og  10  fra  Sø-Artilleriskolen). 
Det  besluttes  derfor  for  Fremtiden  at  fordele  Pladserne  mere 
ligeligt  mellem  de  forskjellige  Haandværk. 

Elevantallet  stiger  efter  Elementarskolens  Oprettelse  meget 
betydeligt.  I  Aaret  1833 — 34  er  der  ikke  mindre  end  597  Elever 
og  Lærlinge,  i  1835  udgøre  Artister,  Elever  og  Lærlinge  ialt  620, 
i  1836  er  der  594,  i  1837  er  der  646,  i  1838  er  der  endog  683,  i 
1841  er  der  623.  - —  Og  saa  maatte  man  endda  stadig  nægte  en 
Del  Ansøgere  Optagelse  af  Mangel  paa  Plads,  uagtet  de  Mass- 
mann’ske  Søndagsskoler  (grundlagte  1800)  og  det  ved  Abildgaards 
Initiativ  stiftede  Institut  for  Metalarbejdere  dog  trak  en  Del 
Haandværkslærlinge  til  sig. 

At  Tonen  i  Akademiet  var  meget  forbedret,  fremgaar  af 
Thieles  Udtalelse  ved  Aarsfesten  1840:  »Den  Ungdom,  som  her 
skulde  dannes  til  Kunst  og  Haandværk,  der  i  1814  var  saa 
tøilesløs  og  uden  Disciplin,  at  Sproget  modtog  en  ny  Benæv¬ 
nelse  paa  kaad  Drengeagtighed  fra  denne  Stiftelse  (»Akademi- 
drengene«) —  og  endnu  hviler  hos  mange  omhyggelige  Forældre 
en  Foi'dom  fra  hiin  Tid  mod  disse  Skoler  —  en  Fordom  som, 
vi  kunne  trøstigen  sige  det,  nu  er  aldeles  ugrundet!  Thi  ingen 
privat  eller  offentlig  Skole  frembyder  størx-e  Rolighed  og  Orden«. 
Tliiele  havde  som  anført  selv  været  meget  ivrig  for  Indførelse 
af  forskjellige  smaa  Oi’densbestemmelser,  men  Hovedforandiången 
var  natuiligvis  fi'emkaldt  ved  Læi'enies  Personligheder,  navnlig 
Hetsch  og  Eckersberg,  som  forstod  at  gjøre  sig  baade  agtede  og 
afholdte  af  Elevei'ne.  Til  syvende  og  sidst  er  Personlighedenie 
altid  af  støi're  Betydning  end  Reglementerne. 

Hetsch  er  i  sin  sæiiige  Omsorg  for  Haandværkenie  betænkt 
paa  at  indiætte  Avancementet  saaledes,  at  de  saa  vidt  muligt 
føres  til  den  Undervisning,  der  netop  passer  for  dem,  og  derved 
samtidigt  noget  l'egulei'e  Tilgangen  til  de  egentlige  Kunstner¬ 
klasser.  Han  faar  dei-for  i  April  1832  vedtaget,  at  de  Læiiinge 
af  Elementarskolen,  som  er  Tømrei'e,  Murere,  Snedkeiæ,  Sten¬ 
huggere  og  Smede,  fortrinlig  faa  Adgang  til  architektonisk 
Forberedelsesskole,  hvor  de  skulle  have  Lejlighed  til  at  øve 
Konstruktionstegning  i  deres  Fag;  dei'fra  gaa  kun  Murere, 
Tømrere  og  de,  der  ville  danne  sig  til  Architekter,  over  i  Byg- 
ningsskolei-ne,  medens  Snedkei-e,  Stenhuggere  og  Smede  fra 
architektonisk  Forbeiædelsesskole  henvises  til  Ornamentskolerne. 
Alle  andi'e  Haandværkslærlinge,  som  ikke  skal  ind  i  Fiåhaands- 
skolerne  (altsaa  ikke  Malere  og  Billedhuggere),  skal  i  anden 
Afdeling  af  Elementarskolen  have  noget  mere  Øvelse  i  Orna¬ 
menttegning  end  hidtil,  og  ovei'gaa  derefter  til  første  Ornament- 


218 


skole,  hvor  »de  fremdeles  skulle  øves  i  Ornamenttegning  og 
Tegning  efter  Gienstande,  henhørende  til  dette  Fag,  og  hvorfra 
de  efter  aflagt  Prøve  gaae  over  til  anden,  eller  saakaldte  archi- 
tectoniske,  Ornamentskole  for  der  at  øves,  saavel  efter  Forteg¬ 
ninger  som  efter  Gibs,  i  at  tegne  Gienstande  henhørende  til 
deres  særskilte  Haandværksfag,  ligesom  de  og  her  skulle  øves  i 
at  tegne  og  modellere  efter  Fortegninger  og  efter  Gibs«.  Des¬ 
uden  bestemmes  det,  at  Elever  fra  Frihaandsskolerne  og  fra 
Bygningsskolerne  en  Tid  skal  gaa  over  i  den  architektoniske 
Ornamentskole  for  der  at  øves  i  Ornamenttegning.  Denne 
Klasse  bliver  med  andre  Oid  Spiren  til  den  senere  Dekorations¬ 
skole. 

Ogsaa  den  øverste  Klasse  for  Architekter  (Medailleskolen) 
faar  Godt  af  Hetsch’s  Reformiver,  idet  man,  foreløbigt  som 
Forsøg,  indretter  Konkursen  »paa  samme  Maade,  som  bruges  i 
Paris«,  nemlig  saaledes  »at  de  Elever,  som  have  vundet  (lille) 
Sølvmedaille,  skulle  i  Academiet  efter  en  af  Professoren  dicteret 
Opgave  i  Løbet  af  samme  Dag  udføre  en  Skizze,  som  bestaaer 
af  en  detailleret  Plan,  Giennemsnit  og  Opstalt,  efter  hvilke 
Skizzer,  hvoraf  hver  tager  sin  Giennemtegning  medens  Origi¬ 
nalen  bevares  under  Segl,  hver  Elev  hjemme  hos  sig  selv 
eller  i  de  forskiellige  Ateliers  (o:  hos  Professorerne)  i  Løbet  af 
to  Maaneder  udføre  Projekterne,  som  derefter  indsendes  til 
Academiets  Bedømmelse«.  Det  er  vistnok  første  Gang,  Eleverne 
faa  Lov  at  udføre  deres  Arbejder  uden  Akademiets  direkte 
Kontrol  i  dets  eget  Lokale. 

Guldmedaillearbejderne  udførtes  endnu  i  mange  Aar  i 
»Loge«  o:  smaa  Rum,  dannede  af  4  Alen  høje  uhøvlede  Brædder, 
et  for  hvert  Vindue  i  Lokalerne  paa  1ste  Sal  ud  mod  Nyhavn. 
Der  lukkedes  Eleverne  inde,  hver  i  sit  Rum,  saalænge  Kon¬ 
kursen  stod  paa.  Der  var  Hængelaas  for  Døren,  og  ingen  kunde 
forlade  sin  Loge  uden  at  ledsages  baade  frem  og  tilbage  af 
Opvarterne,  som  Dag  og  Nat  holdt  Vagt  udenfor.  Kun  ved 
Maaltiderne  maatte  Konkurrenterne  være  sammen,  og  om 
Aftenen  kunde  det  endda  ske,  at  de  fik  sig  en  lille  Bolle 
Punsch.  Saasnart  Konkursens  10  Uger  var  gaaede,  blev 
Skillerummene  slaaede  ned  og  Arbejderne  var  i  8  Dage  ud¬ 
stillede  paa  den  Plads,  hvor  de  var  udførte,  inden  Bedøm¬ 
melsen  foretoges. 

Ved  Guldmedaillekonkursen  i  1833  fraviger  man  for  første 
Gang  den  hidtil  fulgte  Skik  kun  at  give  Malere  og  Billed- 
h uggere  Opgaver  af  Bibelen,  »da  Fundats  og  Reglement  intet 
desangaaende  bestemmer«,  og  giver  Billedhuggerne  en  Opgave 
af  Homer  (Odysseen  IX  v.  347:  Odysseus  skænker  Vin  for 
Kyklopen). 

I  dette  samme  Aar  blev  Guldmedaillekonkursen  Gjenstand 
for  en  offentlig  Kritik,  i  en  Artikel  i  Kjøbenhavnsposten  den 
26.  September.  Den  anonyme  Forfatter  af  disse  »frimodige 
Yttringer«  er  forbittret  over,  at  Akademiet  har  tilkjendt  et  archi- 
tektonisk  Projekt  (af  Bindesbøl])  store  Guldmedaille,  uagtet  det 
er  udført  i  gothisk  Stil  »hvis  væsentlige  Mangel  er  overflødig 
Rigdom«,  hvorfoFUen  aldrig  vil  »kunne  bestaae  for  den  gode 
Smags  Domstol«.  Derhos  indvendes,  at  Projektet  »ikke  kan 
bestaae  med  Rimelighed  for  Udførelsen  i  det  Practiske«.  Den 
4.  Oktober  indrykker  en  anden  anonym  Forfatter  et,  iøvrigt 
temmelig  køligt,  Forsvar  for  Akademiets  Dom  og  Gothikens 
♦  technisk-æsthetiske«  Berettigelse,  idet  han  hævder,  at  den  ikke 
forudsætter  nogen  »architectonisk-practisk  Urimelighed«.  Aka¬ 
demiet  selv  værdiger  ikke  Angrebet  noget  direkte  Svar,  men 
Præses  finder  dog  Anledning  til  at  indskærpe  en  større  Om¬ 
hyggelighed  i  Bedømmelsen,  idet  han  forstandigt  fremhæver, 
hvad  det  derved  mest  kommer  an  paa.  Medens  man  ved  Sølv- 
medaillekonkursen  særlig  skal  prøve,  om  Eleven  har  den  for¬ 
nødne  solide  Dygtighed,  skal  man  ved  Guldmedaillekonkursen 
desuden  lægge  Mærke  til,  om  »Sujettet  er  opfattet  med  Aand  og 
Følelse«,  og  for  Architekternes  Vedkommende  om  »Opgaven  er 
nøiagtigen  fattet  og  fyldestgjort  i  Planen,  og  idet  hele  saa  prak¬ 
tisk  udtænkt  som  muligt,  saaledes  at  der  derefter  kunde 
bygges  her  tillands«.  Præses  tilføjer:  »Det  er  uden  Tvivl 
tilladeligt,  at  Geniet  gaar  udenfor  de  sædvanlige  Regler  eller 
afviger  fra  den  Stil,  der  i  Skolerne  læres;  men  Akademiet  bør 
formentligen  vogte  sig  for  udelukkende  at  lønne  det  excentriske 
Genis  Frembringelser,  hvilket  let  kunde  bringe  de  vordende 
Artister  paa  de  farligste  Afveje«.  Præses  støtter  altsaa  nærmest 
det  konservative  Parti. 

For  at  sikre  Fagmændene  en  væsentlig  Indflydelse  paa  Be¬ 
dømmelsen  faar  Præses  derhos,  trods  nogen  Modstand,  sat 
igjennem,  at  der  dannes  fire  staaende  Fagudvalg  (de  første  i 
Akademiet)  til  at  gjøre  skriftlig  Indstilling,  inden  Akademiet 


foretager  den  endelige  Bedømmelse.  De  skal  bestaa  af  1)  samt¬ 
lige  Historiemalere,  2)  samtlige  Billedhuggere,  3)  samtlige  Archi- 
tekter  og  4)  for  Kobberstikkere  og  Medaillører  de  paagjældende 
Fagmænd  i  Akademiet  i  Forening  med  alle  Professorerne  ved 
Modelskolen. 

Guldmedaillekonkurserne  afholdtes  hvert  andet  Aar.  Den 
som  havde  vundet  store  Guldmedaille,  havde  Ret  til  at  søge 
Akademiets  Rejsestipendium,  og  formelt  ogsaa  Ret  til  at  faa 
det,  men  da  der  kun  var  to  Stipendier  paa  800  Rdlr.  aai'lig  i 
3  Aar,  som  jævnlig  foi'længedes  til  4 — 5  Aar,  var  det  en  Selv¬ 
følge,  at  Akademiet  ikke  kunde  tilsiki'e  det  til  enhvei-,  som 
havde  Medaillen.  Derfor  var  man  gaaet  til  at  foi'beholde  sig  at 
anordne  en  yderligeiæ  Konkurs,  naar  flere  ligeberettigede  paa 
en  Gang  søgte  Stipendiet.  Saaledes  maatte  Eddelien  og  Adam 
Muller  i  Aaret  1837 — 38  konkun-ei-e  med  en  ny  Opgave  (Chi'istus 
i  Emaus).  Eddelien  vandt  og  fik  Akademiets  Stipendium,  men 
man  udvirkede,  at  Adam  Muller  af  Kongen  fik  tilstaaet  et  Extra- 
stipendium  paa  800  Rdlr.  aarlig  i  to  Aar. 

Til  Guldmedaillekonkui’serne  slutter  sig  fra  Aai'et  1838,  som 
nye  Institutioner  i  lignende  Retixing,  Udstillingsmedaillen  og  de 
Neuhausen’ske  Præmier  (jfr.  nedenfor  Kap.  XIII  og  XIV). 


Hetsch’s  Reform  af  Undei-visningen  viste  sig  at  være  meget 
heldbi'ingende.  Ved  Aarsfesten  1833  siger  Thiele,  at  ved  den 
»aabnes  allerede  nu,  ved  Synet  af  de  ikke  fuldt  udviklede 
Blomstel',  Haabet  om  de  glædeligste  Frugter.  Det  har  været 
en  oplivende  Glæde  at  give  Agt  paa  den  mærkelige  Fi-emgang, 
som  ikke  alene  enkelte  begavede  Læi'linge,  men  selv  hele 
Skoler,  ved  de  fi'emstillede  Ai'bejder  have  lagt  for  Dagen.  En 
større  Grundighed  og  en  mere  almindelig  Sikkei-hed  i  Fi-em- 
stillingen  af  Forbillederne,  end  man  tidligere  var  vant  til  at 
finde  hos  de  begyndende  Klasser,  udmæi'ker  allerede  nu  de 
lavere  Skoler  og  bestyrker  ved  hver  Pi'øveudstilling  mere  og 
rnex'e  Forvisningen  om,  at  hine  Foi'etagender  (o:  Refoi'men)  ikke 
kunne  blive  uden  gavnlig  Indflydelse  paa  Kunsten  og  Haand- 
væi'ket  i  Danmark«. 

Opi'ettelsen  af  Elementarskolen  medførte  en  forøget  Til¬ 
strømning  af  Lærlinge,  saa  det  blev  nødvendigt  at  tænke  paa  at 
skaffe  mere  Plads,  men  dette  var  ikke  nogen  let  Sag. 


Præses  henstiller  i  August  1831  om  det  ikke  vilde  være  den 
heldigste  Løsning  at  henlægge  Elementarskolen  udenfor  Akade¬ 
miet  til  en  Bygning  i  Nærheden,  og  Hetsch  tager  det  paatænkte 
Lokale  i  Øjesyn.  Men  han  tinder  det  ikke  hensigtsmæssigt  og 
de  fleste  af  Akademiet  finder  det  ogsaa  »gavnligere  og  passe¬ 
ligere«  at  alle  Akademiets  Skoler  vedbliver  at  have  Lokale  paa 
Charlottenborg.  Man  vælger  derfor  den  Udvej  at  forhandle  med 
Direktionen  for  Universitet  og  de  lærde  Skoler,  om  ikke  botanisk 
Have  kunde  afstaa  sin  Læsesal,  som  laa  i  Østfløjen  der,  hvor 
der  nu  er  Gjennemgang  til  Udstillingsbygningen.  Man  tilbyder 
at  opføre  en  ny  Bygning  til  Læsesal  ude  i  Haven,  men  Direk¬ 
tionen  stiller  saa  store  Fordringer,  at  denne  Tanke  maa  opgives. 
Derimod  bliver  man  enig  om  en  Afstaaelsessum  af  2500  Rdlr., 
for  hvilken  botanisk  Have  saa  selv  kan  bygge  sig  en  ny  Læse¬ 
sal  i  Sommerens  Løb.  Pengene  vil  man  faa  ved  at  optage  et 
Laan.  Dette  approberes  af  Kongen,  og  den  1ste  September  1832 
afleverer  botanisk  Have  sin  hidtidige  Læsesal  til  Akademiet. 
Samtidigt  inddrager  man  et  Værelse  af  den  Bolig  i  Stueetagen 
af  Charlottenborgs  nordøstlige  Hjørne,  som  var  bleven  ledig  ved 
Professor  Clemens’  Død  den  5  Novbr.  1831,  og  Elementarskolen 
lægges  nu  dels  i  den  forrige  botaniske  Læsesal,  dels  i  dette  til¬ 
stødende  Værelse  af  Clemens’  Bolig  (den  nuværende  Billedhugger¬ 
skole).  Man  indfører  der  en  ny  Reform,  idet  man  til  en  Prøve 
vil  oplyse  det  ene  af  disse  nye  Klasseværelser  ved  Lamper 
istedetfor  ved  Tællelys.  I  de  følgende  Aar  indføres,  ved  Ursins 
Initiativ,  ogsaa  Lamper  i  begge  Ornamentskoler  og  begge  Byg¬ 
ningsskoler.  Hetsch,  som  faar  den  tiloversblevne  Del  af  Clemens’ 
Bolig,  faar  Lov  til  om  Dagen  at  benytte  det  Værelse,  der  er 
afgivet  til  Elementarskolen,  som  Øvelsesstue  for  de  unge  Archi- 
tekter,  der  tegne  hos  ham.*) 

Ved  denne  Udvidelse  bliver  det  Lokale  ledigt,  som  Elementar¬ 
skolen  hidtil  har  benyttet,  og  saaledes  faar  man  bedre  Plads  til 
de  andre  Skoler,  der  undergaar  en  Del  Omflytning.  Bl.  a.  faar 
architektonisk  Forberedelsesskole  nu  Plads  til  »jævn  lig  en  at 
kunne  optage  de  Lærlinge,  som  ønske  at  gaa  over  til  Bygnings¬ 
skolerne,  hvilket  tidligere  kun  kunde  ske  undtagelsesvis«.  Man 


*)  Malling  taler  rigtignok  noget  om,  at  dette  Atelier  burde  holdes  disponibelt 
for  Tilfælde  af  Thorvaldsens  Hjemkomst,  men  man  mener,  at  dermed 
har  det  lange  Udsigter. 

opnaar  ogsaa,  at  alle  Bygningsskolerne  og  Ornamentskolerne 
faar  en  samlet  Beliggenhed  ligesom  alt  tidligere  Frihaands- 
skolerne.  Forelæsningssalen  henlægges  til  det  Lokale,  som  hidtil 
architektonisk  Forberedelsesskole  har  havt,  og  Bibliotheket,  der 
har  maattet  nøjes  med  to  adskilte  Værelser  paa  første  Sal,  faar 
Medailleskolens  hidtilværende  Lokale,  som  laa  ved  Siden  af 
Forsamlingssalen.  Dette  bliver  disponibelt  ved  en  anden  Reform, 
der  foreslaas  af  Direktøren  C.  F.  Hansen,  nemlig  at  Medaille¬ 
skolens  Elever  herefter  skal  arbejde  om  Dagen  fra  Kl.  10—3 
istedetfor  om  Aftenen  (hvorved  de  kan  benytte  samme  Lokale 
som  Bygningsskolerne).  »Derved  kan  de  levere  mere  omhygge¬ 
ligt  udførte  Tegninger,  og  Aftentimerne  kunne  benyttes  deels  til 
Øvelser  i  den  architektoniske  Ornamentskole  og  deels  til  stadigere 
Freqvents  af  Forelæsningerne«.  Desuden  vil  man  jo  spare  en 
Del  paa  Udgiften  til  Belysning. 

Den  8.  Oktober  1832  kan  Præses  tage  de  nyindrettede  Skole¬ 
lokaler  i  Øjesyn. 

Da  man  saaledes  har  faaet  Blod  paa  Tanden,  foreslaar 
J.  L.  Lund,  der  idet  hele  synes  at  have  staaet  nær  sammen 
med  Hetsch  med  Hensyn  til  store  og  smaa  Reformplaner,  -i 
Decbr.  s.  A.,  at  man  ogsaa  skal  indrette  Perspektivøvelser  om 
Dagen  under  Ledelse  af  Hetsch.  Hidtil  har  man  nemlig  savnet 
et  saadant  praktisk  Kursus  i  Perspektivtegning  ved  Siden  af 
Forelæsningerne,  men  Hetsch  har  nu  nylig  udgivet  et  Kursus 
Fortegninger  i  Perspektiv,  som  kan  bruges  til  disse  Øvel¬ 
ser.  Forslaget  vedtages  naturligvis  og  Øvelserne  henlægges  til 
Tirsdag  og  Lørdag  Kl.  3J/2 — 5  i  Vinterhalvaaret.  Elev  Th(eo- 
philus  ?)  Hansen  ansættes  som  Assistent  med  Lønning  af  3  #  i 
Timen. 

Trods  disse  Omordninger  af  Lokalerne  kom  det  dog  ved 
det  stigende  Elevantal  snart  igjen  til  at  knibe  med  Pladsen.  I 
Oktober  1835  er  Elementarskolen  saa  fyldt,  at  den  ikke  ved 
Kvai  talsskiftet  kan  optage  en  eneste  ny  Elev,  og  det  overdrages 
derfor  paany  Hetsch  sammen  med  Koch  at  undersøge,  om  man 
ikke  udenfor  Charlottenborg  kan  faa  et  passende  Lokale  til 
Elementarskolen.  Dette  lykkes  imidlertid  ikke,  men  det  føl¬ 
gende  Efteraar  griber  man  istedetfor  til  den  af  Forvalteren  fore- 
slaaede  Udvej  at  dele  Elementarskolen  i  to  Hold,  hvoraf  det 

ene  arbejder  Kl.  4 — 6  og  det  andet  om  Aftenen.  Lejlighedsvis 
kan  bemærkes,  at  Elementarskolerne  ikke  standsedes  under 
Udstillingen,  saaledes  som  Skolerne  paa  1ste  Sal. 

At  Akademiet  selv  var  særdeles  vel  tilfreds  med  Undervis¬ 
ningen,  som  den  nu  var  indrettet,  fremgaar  af  en  Udtalelse  ved 
Aarsfesten  1836.  »Vi  ere  allerede  paa  det  Standpunkt,  at  det 
for  nærværende  Tid  baade  i  Rom  og  Miinchen  er  en  Anbefaling 
for  enhver  yngre  Kunstner,  at  han  er  udgaaet  herfra«.  Hoved¬ 
æren  for  dette  tilkommer  utvivlsomt  især  Eckersberg,  Freund 
og  Hetsch.  Som  et  enkelt  Tegn  paa  den  Iver,  hvormed  Studiet 
drives,  kan  anføres,  at  da  en  fransk  Athlet,  Jean  Dupuis,  kommer 
til  Byen,  faar  han  Lov  at  fremstille  sig  for  Modelskolens  Elever 
og  Akademiets  Medlemmer,  og  det  overdrages  endog  Freund  at 
tage  en  Afstøbning  af  hans  Arm  »som  fandtes  udviklet  i  over¬ 
ordentlig  høj  Grad«.  Den  findes  endnu  i  Akademiets  Skole¬ 
samling. 

Et  Hovedprincip  i  Undervisningen  er  det  stadig  at  anspore 
Elevernes  Kappelyst.  Derfor  er  der  altid  Konkurs  ved  Opflyt¬ 
ninger;  kun  de  bedste  kan  naa  frem,  da  der  jo  er  knapt  med 
Plads.  Og  i  de  øverste  Klasser,  hvor  der  arbejdes  efter  Gibs- 
statuer  og  Model,  konkurreres  der  uafladeligt  saaledes,  at  den, 
som  har  gjort  det  hedste  Arbejde,  faar  Lov  først  at  vælge  Plads 
til  den  næste  Opgave.  Sølvmedaillekonkursen  finder  nu  Sted 
to  Gange  aarligt;  der  konkurreres  altid  til  den  store,  den  lille 
er  accessit,  skjønt  det  har  været  paatænkt  at  skille  dem  i  to 
særskilte  Konkurser. 

Malerskolen  om  Dagen  gaar  stadigt  videre  under  Ledelse  af 
Eckersberg  og  J.  L.  Lund.  I  1840  fremstiller  Eckersberg  endog 
fra  denne  Klasse  et  Antal  Malerier  efter  kvindelig  Model,  hvilket  . 
dengang  var  baade  nyt  og  dristigt.  Man  kom  siden  bort  derfra 
igjen  og  først  mange  Aar  senere  blev  det  Regel  at  benytte 
kvindelig  Model  afvexlende  med  mandlig  i  Akademiet. 

Akademiet  begyndte  at  blive  lidt  træt  af  de  mange  Haand- 
værkssager,  som  optog  saa  stor  en  Del  af  dets  Tid  og  Kraft.  I 
Decbr.  1834  bliver  man  enig  om,  at  man  fremtidig  kun  vil  be¬ 
dømme  Mester-  og  Svendeprøver  i  hvert  andet  Møde,  og  man 
taler  endog  om  at  udskille  enkelte  Haandværksfag  »som  synes 
mindre  passende  til  at  undergaae  Academiets  Dom«.  Men  Hetsch 
bliver  ikke  træt  af  Haandværkerne,  de  tager  endog  en  meget 

væsentlig  Part  af  hans  Interesse*)  og  der  kan  vel  strides  om, 
hvorvidt  hans  Betydning,  ikke  har  været  nok  saa  stor  for  dem 
som  for  Kunstnerne.  Det  hedder  da  ogsaa  i  Aarsberetningen 
1838,  at  Ornamentskolerne,  ved  Akademiets  (o:  Hetsch’s)  stadige 
Bestræbelser  for  gjennem  disse  at  virke  paa  Haandværkerne, 
har  vundet  en  større  Betydning  og  Udvikling  end  før,  hvorfor 
man  nu  ogsaa  har  indført  Præmiekonkurser  i  dem,  navnlig  ud¬ 
sættes  i  øverste  Ornamentklasse  som  Præmie  saadanne  Kobber¬ 
værker,  der  især  antages  at  være  en  nyttig  Besiddelse  for 
Haand  vær  kere  af  forskjellige  Fag.  To  Aar  efter  fremhæves 
det  som  en  stor  Fortjeneste,  at  Hetsclr  overalt  har  sejret  i  sin 
Kamp  for  at  gjennemføre  den  rene,  o:  antike,  Stil  som  absolut 
eneherskende:  »de  klassiske  Forbilleder  i  Ornamentfaget  have 
nu  fortrængt  de  barokke  Forsiringer,  hentet  fra  en  fordærvet 
Kunstskole,  som  i  sin  Tid  opstilledes  som  Mønstre  til  Haand- 
værkernes  Smagsdannelse«.  Lige  til  1840  varede  det  altsaa, 
inden  Hetsch  fik  Rococoen  fuldstændig  udryddet  af  Haand- 
værkeruddannelsen.  Og  saa  maatte  han  endda  gaa  med  til  at 
aabne  Døren  for  en  ny  Rival  til  hans  elskede  Antik,  nemlig 
Gothiken  o:  vistnok  navnlig  den  italienske  Renaissance.  I  1841 
er  han  selv  med  til  at  foreslaa,  at  der  skal  anvendes  100  Rdlr. 
til  »Anskaffelse  af  en  Samling  Gibsafstøbninger  af  gothiske  For- 
ziringer  og  en  lille  Statue  i  samme  Stil«,  og  disse  faas  ganske 
rigtigt  i  Juli  Maaned  fra  Billedhugger  Rotermund. 

For  at  faa  Adgang  til  Forelæsningerne,  var  det  i  Fundatsens 
§  46  foreskrevet,  at  Eleverne  skulde  have  visse  elementære 


*)  I  1838  foreslaar  Oldermanden  for  Bogbinderlavet,  Falck,  at  der  i  Akade¬ 
miet  skal  oprettes  en  Søndagsskole  for  Lærlinge,  som  ikke  kan  faa  Tid  at 
besøge  dets  ordinære  Skoler.  Dette  Forslag  synes  at  være  foranlediget 
fra  Akademiet  selv  (Hetsch?),  da  dette  »allerede  i  længere  Tid  havde 
været  opmærksom  paa  de  Vanskeligheder,  som  almindeligen  hindre  dets 
Indflydelse  i  at  naae  de  Værksteder,  hvor  Arbeidet  ikke  standser  om  Af¬ 
tenen«.  Der  opnaas  et  aarligt  Tilskud  af  Reiersens  Fond,  og  paa  Forslag 
af  Hetsch  ansættes  Eleven  Stilling  som  Lærer  med  Løn  af  50  Rdlr.  om 
Aaret;  da  der  strax  melder  sig  42  Lærlinge,  ansættes  yderligere  Eleven 
Kayser  som  Lærer  med  samme  Løn.  Undervisningstiden  bestemmes  til 
Kl.  7 — 9  Morgen  om  Sommeren  og  Kl.  1 — 3  Eftermiddag  om  Vinteren. 
Denne  Søndagsskole  gik  senere  sammen  med  Elementarskolen  over  til 
Technisk  Institut. 

Kundskaber  i  Dansk,  Skrivning,  Regning,  Geometri  og  Historie. 
Denne  Fordring  synes  ikke  at  være  overholdt  i  nogen  synderlig 
Grad,  siden  Ursin  i  1834  maatte  foreslaa  at  gjenoplive  den. 
Med  Hensyn  til  Undervisningen  i  Sprog,  som  fordredes  for  at 
faa  Rejsestipendium,  var  der  ogsaa  indtraadt  en  saadan  Slappelse, 
at  den  efterhaanden  helt  var  ophørt  af  Mangel  paa  Deltagelse. 
I  1840  søger  Eleverne  selv  om,  at  den  maa  begynde  igjen  med 
to  Lærere,  en  for  hvert  Sprog,  men  dette  optages  ret  unaadigt. 
Akademiet  erklærer,  at  Undervisningen  er  ophørt,  fordi  den 
ikke  behørigt  benyttedes  af  vedkommende,  og  man  finder  sig 
ikke  nu  foranlediget  til  atter  at  lade  den  begynde.  En  med¬ 
virkende  Aarsag  til  dens  Ophør  har  dog  ogsaa  »Timelærerens 
vedvarende  Sygdom«  været. 

Professoren  i  Anatomi,  Klingberg,  døde  den  17  April  1835 
og  efterfulgtes  af  S.  A.  W.  Stein.  En  enkelt  Bemærkning  tyder 
paa,  at  man  tidligere  har  faaet  Kadavere  udleverede  til  Brug 
for  Forelæsningerne  i  dette  Fag;  men  enten  har  Klingberg  havt 
en  personlig  Adgang  til  at  faa  fat  i  disse,  eller  ogsaa  er  det 
gaaet  af  Brug,  thi  paa  Steins  Anmodning  søger  Akademiet  om 
Cancelliets  Tilladelse  til  aarlig  at  faa  udleveret  6  Kadavere  fra 
Fattigvæsenet,  men  dette  afslaas  (Febr.  1836),  paa  Grund  af 
Sundhedskollegiets  Modstand.  Istedetfor  tilbydes  det  Akademiet 
at  laane  Præparater  fra  Anatomikammeret,  og  dette  synes  man 
at  have  taget  imod.  Steins  Forelæsninger  har  vistnok  vakt 
levende  Interesse  hos  Eleverne.  Idetmindste  klages  der  over, 
at  »en  Del  uberettigede  af  de  lavere  Skoler«  fylder  Auditoriet, 
saa  det  maa  indskærpes,  at  kun  Elever  af  de  højere  Skoler  og 
Artister  har  Adgang. 

Ved  Siden  af  de  ordinære  Forelæsninger  faar  man  lejlig¬ 
hedsvis  i  disse  Aar  en  Række  extraordinære.  Akademiets  Med¬ 
lem  Bygningsinspektør  Friis  holder  i  Vinteren  1834—35  nogle 
Foredrag  over  Varmelæren  og  i  1836—37  holder  han  et  praktisk 
Kursus  over  Bygningsmaterialiernes  Natur  og  Egenskaber  led¬ 
saget  af  Anvisning  til  Material-  og  Transportberegninger,  nær¬ 
mest  med  Hensyn  til  Bygningsvæsenet  i  Danmark.  Hetsch 
holder  1836—37  en  Række  private  Forelæsninger  over  Byg¬ 
ningskunstens  Theori  efter  Durand,  og  i  de  følgende  Aar  holder 
han  oftere  Oplæsninger  at  architektoniske  Værker.  I  Decbr. 
1836  tilstiller  en  Hr.  Gustav  Michelsen  Akademiet  10  Adgangs¬ 
kort  til  hans  Kursus  over  »Hestens  Exterieur«,  til  Brug  for  de 

Kunstnere,  som  ønsker  at  benytte  dem.  I  Januar  1840  be¬ 
vilges  et  Andragende  fra  Eleverne  af  anden  Bygningsskole  om, 
at  exam.  polyt.  H.  Kayser  maa  laane  Foredragssalen  til  praktisk 
Øvelse  og  Repetition  i  Mathemathiken.  Men  da  cand.  theol. 
Wiborg  omtrent  samtidigt  søger  om  at  maatte  holde  Forelæs¬ 
ninger  over  nordisk  Mythologi,  faar  han  Afslag  i  Henhold  til 
Høyens  Indstilling. 


XIII. 


I  denne  Periode,  mellem  1830  og  1840,  spiller  Akademiet  en 
stor  Rolle  udadtil,  vistnok  større  end  i  de  foregaaende  Aar- 
tier,  og  det  tør  sikkert  formodes,  at  den  levende  Interesse,  hvor¬ 
med  Præses  omfattede  dets  Anliggender,  har  bidraget  væsentligt 
til  saaledes  at  løfte  dets  Stilling  og  Anseelse. 

Ved  Hetsch  var  dets  Indflydelse  paa  Haandværkerstanden, 
baade  dens  Uddannelse  og  dens  selvstændige  Virksomhed,  i  høj 
Grad  udvidet.  Der  var  en  Mængde  Svende-  og  Mesterstykker 
at  bedømme,  saa  mange  at  man  i  Februar  1840  maa  overlade 
til  en  Komité  at  gjøre  Indstilling  om  Bedømmelsen  af  Mester¬ 
stykkerne,  da  de  ellers  vilde  sluge  altfor  meget  af  Akademiets 
Tid.  Ogsaa  fra  Tegneskoler  i  Provinserne  sendes  Tegninger  til 
Bedømmelse,  og  der  er  stadig  Anmodning  om  Forbilleder. 
Akademiet  maa  bedømme  Bogbinderlavets  Tegninger  til  Stempler 
og  skaffe  det  andre  Tegninger;  det  tages  paa  Raad  i  mang¬ 
foldige  Spørgsmaal  af  højst  forskjellig  Art,  Omlægningen  af 
Kongens  Nytorv,  Brandforanstaltninger  i  det  kgl.  Teater,  Bedøm¬ 
melse  af  Ornamenterne  til  den  nye  Brig  Mercurius,  og  mang¬ 
foldige  andre  Ting,  der  vedkom  Kunst  og  Smag.  I  1828  faar 
Akademiet,  efter  Initiativ  af  J.  P.  Møller,  Rentekammeret  til  at 
træffe  Foranstaltninger  til  at  sikre  det  gamle  Billede  i  Nøddebo 
Kirke  (»Nøddebo-Altret«)  mod  »Bedærvelse«,  om  man  end  ikke 
vil  tage  det  bort  fra  Kirken,  fordi  Menigheden  sætter  Pris  paa 
det.  En  enkelt  Gang  kan  dog  Akademiet  give  en  lidt  vel 
snæversynet  Betænkning,  som  da  Cancelliet  i  1834  vil  have  dets 

Betænkning  angaaende  Forslaget  til  en  Forordning  om  Beskyt¬ 
telse  for  Kunstnerretten;  da  svarer  Akademiet  halvt  afvisende, 
idet  det  mener,  at  en  Kunstner  bedst  beskyttes  ved,  at  hver 
enkelt  Reproduktion  af  hans  Værker  stemples  af  ham  selv.  Det 
var  tilstrækkeligt  i  de  Tider! 

I  1839  søger  Cancelliet  Akademiets  Raad  med  Hensyn  til 
Anskaffelse  af  Altertavler  istedetfor  ældre,  som  formentlig  efter- 
haanden  bør  borttages,  fordi  de  er  forfaldne  eller  altfor  daar- 
lige*).  Akademiet  tilbyder  sin  Medvirken,  men  gjør  dog  op¬ 
mærksom  paa  den  Fare,  der  kunde  være  forbunden  med,  at 
gamle  Altertavler,  Malerier  eller  Skulpturer,  nedtages  uden  Tilsyn 
af  Archæologer  eller  Kunstkjendere. 

I  Januar  1840  anbefaler  Akademiet  —  ligesom  Thorvaldsen 
selv  —  at  forgylde  Alternichen  i  Frue  Kirke  bag  Thorvaldsens 
Christus. 

Selv  naar  nogen  —  som  f.  Ex.  i  1840  en  F.  A.  Brockdorff 
eller  en  Landskabsmaler  Otto  —  vil  have  Lov  at  fremvise 
Panoramer  i  Provinserne,  indhentes  Akademiets  Erklæring. 

Ganske  ejendommeligt  er  det  nu  at  høre  om  den  Opmærk¬ 
somhed  og  Interesse,  som  det  vakte  i  Akademiet,  da  Præses  i 
Oktober  1839  foreviste  Prøver  paa  en  ny  Opfindelse,  som  han 
havde  modtaget  fra  Paris.  Det  var  to  Daguerreotypier.  Man 
undrede  sig  meget  over  dem,  men  hvem  anede  dengang,  hvilken 
Rolle  Fotografien  skulde  komme  til  at  spille  for  Kunsten  og 
Kunsthistorien ! 


Den  3.  Decbr.  1839  var  Frederik  VI  død  og  Akademiets 
Præses  havde  besteget  Tronen  som  Christian  VIII.  Dermed  var 
hans  umiddelbare  Forhold  til  Akademiet  forbi,  men  man  be¬ 
høvede  ikke  at  frygte  for,  at  hans  Interesse  derfor  skulde  vende 
sig  fra  det,  og  man  mærkede  ogsaa  paa  mange  Maader,  at  den 
var  levende,  saalænge  han  var  Konge,  undertiden  endog  ved 


*)  Den  31.  Marts  1871  skænkede  Finansministeriet  Akademiet  30  smaa  Ud¬ 
kast  til  Altermalerier,  som  ved  ovenomtalte  Tid  ere  udførte  af  forskjellige 
Kunstnere.  De  staa  formentlig  i  Forbindelse  med  ovenanførte  Forhand¬ 
linger. 

Med  disse  Udkast  fulgte  to  smaa  Gibsmodeller  af  et  græsk  og  et 
romersk  Tempel.  Det  hele  er  f.  T.  anbragt  i  Akademiets  Bibliothek. 

direkte  Indgriben.  Akademiet  skyldte  ham  meget,  og  det  var 
derfor  kun  rimeligt,  at  man  strax  besluttede  at  »foranstalte«  et 
Album  med  Tegninger  af  Akademiets  Professorer  og  Medlemmer 
(de  agreerede  maatte  ikke  være  med),  som  i  en  smagfuldt  ud¬ 
arbejdet  Portefeuille  skulde  overrækkes  Christian  VIII  ved  hans 
første  Besøg  i  Akademiet,  ved  Udstillingen  1840.  I  sit  Sted  ud¬ 
nævnte  Kongen  Kronprins  Frederik  til  Akademiets  Præses  den 
30.  Januar  1840.  Denne  stillede  sig  altid  meget  velvillig  overfor 
Akademiet,  men  hans  Interesser  gik  i  andre  Retninger  og  kun 
ved  ganske  særlige  Lejligheder  var  han  tilstede  i  Forsamlingerne; 
naar  det  var  uundgaaeligt  nødvendigt  for  Forretningsgangen, 
blev  Sagerne  bragte  til  ham,  men  i  det  hele  kom  Akademiet  nu 
til  alene  at  styre  sine  Anliggender,  uden  Indgriben  af  Præses. 
En  Følge  deraf  blev,  at  Direktørens  Stilling  herefter  maatte  voxe 
i  Betydning  og  Indflydelse. 

Aaret  efter  Christian  VIII  Tronbestigelse,  i  Oktober  1840, 
fornyede  Kongen  Fundatsens  Bestemmelse  om,  at  Akademiets 
Betjente  maa  bære  hans  Hofliberi  med  den  røde  Kjole,  det  saa- 
kaldte  »lille  Livrée«.  Tidligere  havde  Hofmarchallatet  leveret 
disse  »Klæder«,  men  nu  faar  de  hver  en  aarlig  Liberipenge  fra 
Hofmarchallatet  af  30  Rdlr.  Dette  havde  den  Virkning,  at  ogsaa 
nogle  af  Akademiets  Medlemmer  fik  Pyntelyster.  Der  blev  rejst 
en  Diskussion  om  det  ønskelige  i,  at  Akademiet  allerunderdanigst 
androg  om  at  faa  reglementeret  en  Uniform,  ja  der  fremlagdes 
endog  i  Forsamlingen  den  26.  April  1841  en  Tegning  til  denne. 
Men  der  kom  ikke  noget  ud  deraf;  kun  5  Medlemmer  stemte 
for  det. 


C.  F.  Hansen  havde  været  Akademiets  Direktør  fra  1821  til 
1827.  For  de  følgende  Aar  valgtes  Eckersberg  til  Direktør,  men 
efter  ham  valgtes  C.  F.  Hansen  igjen  1830—33.  Da  naaede 
Rygtet  hertil,  at  Thorvaldsen  tænkte  paa  at  vende  hjem,  og  man 
fik  derfor  paa  C.  F.  Hansens  Forslag  Kongens  Tilladelse  til  at 
vælge  ham  til  Direktør  fra  1.  April  1833,  saaledes  at  den 
maanedhavende  Professor  varetog  Forretningerne  til  hans  Hjem¬ 
komst. 

Akademiet  havde  i  Aarenes  Løb  gjentagne  Gange  faaet  til¬ 
sendt  Afstøbninger  af  Thorvaldsens  Arbejder.  I  1826  var  den 
første  Samling  af  dem  kommen  hertil  og  havde  paa  Udstil- 

lingen  vakt  umaadelig  Begejstring.  I  Vinteren  1828—29  fik 
man  yderligere  Statuerne  af  de  3  Gratier,  Grevinde  Ostermann, 
og  et  stort  Antal  Relieffer.  Sammen  med  dem  havde  man 
desuden  faaet  nogle  meget  betydningsfulde  Afstøbninger  efter 
Antiken :  Venus  fra  Milo,  Gavlgrupperne  fra  Æginatemplet,  Silen 
med  Bacchusbarnet,  den  borghesiske  Achilles,  Mercur  fra 
Museo  borbonico  i  Napoli,  Bryderne  fra  Florenz  o.  fl.  Antik¬ 
salen  var  fyldt  med  disse  kostelige  Ting  og  man  vaagede  om¬ 
hyggeligt  over,  at  der  intet  skulde  tilstøde  dem.  Derfor  ude¬ 
lukkede  man  nu  fra  Akademiets  Aarsfester  Lærlingene  af  de 
lavere  Klasser,  »af  hvem  man  har  Grund  til  at  befrygte 
Uordener«.  Kun  Elever  af  Modelskolen  og  Medailleskolen 
fik  Lov  at  komme  med,  og  der  udstedtes  ikke  mere  end  200 
Adgangskort  ialt,  for  at  Salen  ikke  skulde  overfyldes.  Til  Er¬ 
statning  fik  Lærlingene  fri  Adgang  til  Udstillingen  den  1ste 
April-  h)et  bestemtes  desuden  i  Juli  1829,  at  de  som  vilde  gjøre 
Studier  efter  Afstøbningerne,  skulde  henvende  sig  til  selve  Direk¬ 
tøren  om  Adgangskort,  og  der  indskærpedes  dem  Forsigtighed, 
for  at  Figurerne  ikke  skulde  tage  Skade 

Det  saa  virkelig  ud,  som  Thorvaldsen  vilde  komme  hjem  i 
1833.  Da  han  har  faaet  Meddelelsen  om,  at  han  er  valgt  til 
Direktør,  skriver  han  til  Akademiet  for  at  udtale  sin  Tak,  og 
han  tilføjer  da:  »Med  Hensyn  til  det  høje  Academies  Spørgsmaal 
om  min  Afreise  fra  Rom,  da  tror  ieg  med  Vished  at  kunne  til¬ 
træde  samme  kort  efter  Corvettens  Afgang  fra  Livorno  med  de 
indskibede  Arbeider.  Med  megen  Taknemlighed  seer  iegAcade- 
miets  Omhu  for  mig  i  Henseende  til  Bolig  og  Atelier,  og  ieg 
bemærker  kun,  at  ieg  nødig  ved  min  Nærværelse  vilde  give 
Anledning  til  Boligs-Uleilighed  for  nogen  af  mine  andre  Kunst¬ 
brødre«.  Igjen  i  Novbr.  kom  der  Brev,  at  han  vilde  forlade 
Rom  i  Foraaret  1834.  Men  det  varede  dog  lang  Tid,  inden  han 
kom ;  i  5  Aar  endnu  holdtes  han  tilbage  i  Rom  af  nye  og  store 
Bestillinger.  Derimod  kom  Galathea  i  September  1833  med  40 
store  Kister,  som  mest  var  fyldte  med  Thorvaldsens  Arbejder  i 
Gibs  og  Marmor.  Desuden  medførte  den  fra  Napoli  4  Kister 
Afstøbnmger  over  Antiker  og  en  Psyche  i  Gibs  af  Billedhuggeren 
Lab  ');  den  var  en  Gave  til  Akademiet  fra  Cav.  Ambrosio  i  Napoli. 


*)  Denne  var,  ifølge  Thiele,  en  af  Thorvaldsens  Elever  og  Hjælpere  jfr 
Thorvaldsen  i  Rom  II.  p.  126.  ’ 

Det  kneb  med  Plads  til  alle  disse  Arbejder  af  Thorvaldsen,  der 
selvfølgelig  betragtedes  som  en  kostelig  Skat,  for  hvilken’  alle 
andre  Hensyn  maatte  vige.  Man  vidste  ingen  anden  Udvej  end 
at  opstille  dem  i  Elementarskolen,  som  jo  laa  ved  Siden  af  det 
for  Thorvaldsen  bestemte  Atelier.  Denne  Klasse  maatte  da 
flyttes  et  andet  Sted  hen  og  det  saa  et  Øjeblik  ud,  som  om  det 
vilde  blive  nødvendigt  at  standse  Tilgangen  af  nye  Lærlinge  til 
den.  Det  medførte  nogen  Omflytning  af  Bygnings-  og  Orna¬ 
mentskolerne,  men  ved  at  give  en  af  dem  Plads  i  det  Lokale, 
som  Medailleskolen  brugte  om  Dagen,  gik  det  hele  dog  uden  at 
man  led  noget  Tab  af  Pladser. 

Dog  var  det  i  Længden  vanskeligt  at  finde  sig  i  denne 
interimistiske  Ordning,  og  i  August  1835  søger  Akademiet  derfor, 
efter  Præses  Forslag,  om  at  maatte  faa  overladt  et  Lokale  i 
Gammelholms  Garnmagasinbygning,  som  laa  lige  op  ad  Char- 
lottenborg,  for  der  at  opbevare  Thorvaldsens  Arbejder.  Men  da 
dette  havde  sine  Vanskeligheder  og  Tiden  trak  ud,  tog  man 
foreløbig  mod  Admiralitetets  Tilbud  om  et  Interimslokale  paa 
Søetatens  Proviantgaard,  hvor  nogle  af  de  store  Kasser  blev 
magasinerede.  Sagen  var,  at  der  med  Fregatten  Bellona  var 
ankommet  yderligere  55  Arbejder  af  Thorvaldsen,  og  de  kunde 
umuligt  rummes  paa  Charlottenborg.  Snart  efter  indrømmede 
imidlertid  Kongen  en  Række  Værelser  paa  Christiansborg,  hvor¬ 
til  saa  idetmindste  en  stor  Del  af  Thorvaldsens  Arbejder  over¬ 
førtes.  Uagtet  Thorvaldsen  endnu  ikke  officielt  havde  skænket 
sine  Arbejder  til  sin  Fødeby,  vakte  denne  store  Samling  af  dem 
dog  alt  nu  Tanken  om  at  bygge  et  Museum  for  dem.  Denne 
Sags  Historie  hører  andet  Steds  hen;  her  skal  blot  nævnes,  at 
Akademiet  1837  opnaaede  Kongens  Samtykke  til  af  sin  Formue 
at  afgive  3000  Rdlr.  Sedler  til  Museumsbygningen. 

Thorvaldsen  selv  kom  ikke,  man  maatte  nøjes  med  en 
Buste  af  ham,  som  H.  V.  Bissen  i  Rom  havde  udført  i  Marmor 
paa  Bestilling  af  en  Kreds  af  Landsmænd,  der  skænkede  den  til 
Akademiet. 

I  1837  kjøbtes  desuden  til  Akademiets  Kunstsamling  en 
Buste  af  Thorvaldsen  udført  af  Matthæi. 

Derimod  fik  man  strax  travlt  med  at  indrette  alt  til  hans  Mod¬ 
tagelse.  Man  foreslaar  Rentekammeret  at  indsætte  to  »saakaldte 
Studio-Vinduer«  i  hans  Atelier  og  til  dettes  øvrige  Istandsættelse 
faar  man  i  Juni  1834  en  Extrabevilling  af  Kongen  paa  355  Rdlr. 
68  /$  i  Sedler  og  Tegn. 

Da  Thorvaldsen  endnu  ikke  var  kommen  i  Marts  1836,  fik 
man  Kongens  Samtykke  til  at  lade  et  nyt  Direktørvalg  skyde 
over,  »da  de  samme  Grunde,  som  har  ledet  Academiets  Valg  i 
1833  af  Etatsraad  Thorvaldsen,  endnu  ere  tilstede«. 

Medaillør  Christensen,  der  som  ovenfor  omtalt,  havde  ud¬ 
ført  C.  F.  Hansens  Medaille,  havde  siden  foretaget  en  fleraarig 
Rejse  i  Udlandet.  Ved  sin  Hjemkomst  i  1835  blev  han  agreeret, 
og  til  Opgave  for  Medlemsstykket  gav  Akademiet  ham:  en  Me¬ 
daille  i  Anledning  af  Hidsendelsen  af  Thorvaldsens  Arbejder. 
Det  blev  en  temmelig  stor  Medaille,  som  indeholdt  ikke  blot 
Thorvaldsens  Portræt  og  allegoriske  Figurer  (Dana  og  Galathea) 
men  ogsaa  paa  begge  Sider  en  rundtløbende  Frise  med  Frem¬ 
stillinger  af  en  Del  af  Thorvaldsens  Arbejder.  I  1837  blev  det 
vedtaget,  at  et  Exemplar  af  Medaillen  skulde  ciseleres  i  Sølv  og 
overrækkes  Thorvaldsen  ved  hans  Hjemkomst  (dette  Exemplar 
findes  nu  i  Akademiets  Bibliothek),  og  samme  Aar  fremlægger 
Høyen  i  Akademiet  Forslag  til  et  Reglement,  hvorefter  Thor¬ 
valdsens  Medaille  skal  tildeles  for  »de  heldigste  Arbeider,  der 
aarligen  offentligen  udstilles  i  Akademiet«.  Dette  Reglement 
vedtages  og  faar  kongelig  Approbation  den  22.  August  1838. 
»Udstillingsmedaillen«,  som  den  nu  almindelig  kaldes,  tilkjendtes 
første  Gang  i  1838  for  et  Billede  af  Rørbye,  »en  tyi-kisk  Notar, 
som  afslutter  en  Ægtepagt«,  uagtet  Medaillen  dengang  endnu 
ikke  var  færdig,  og  Rørbye  maatte  vente  paa  den.  Først  i  Au¬ 
gust  1838  kunde  Christensen  fremlægge  den  færdige  Medaille, 
hvorpaa  han  enstemmigt  blev  optagen  som  Medlem  af  Akade¬ 
miet. 

Da  man  skulde  begynde  Prægningen  til  »Udstillingsmedaille« 
indtraf  der  et  Uheld  med  Stemplerne,  saa  disse  maatte  skæres 
om  og  først  var  færdige  igjen  i  Juli  1842.  Der  blev  da,  foruden 
Rørbyes  Medaille,  præget  to  Exemplarer  i  Guld,  hvoraf  den  ene 
blev  overrakt  Thorvaldsen  den  31.  Oktober  s.  A.,  da  han  efter 
sin  Rejse  til  Rom  mødte  første  Gang  i  Akademiet;  den  anden 
overrakte  han  selv  som  Direktør  til  Christian  VIII. 

Udstillingsmedaillen  overraktes  de  paagjældende  Kunstnere 
i  et  paafølgende  Plenarmøde,  hvortil  de  særligt  blev  indkaldte. 
Først  i  Maj  1860  vedtog  Akademiet,  at  Medaillen  skulde  sendes 
dem  med  en  Skrivelse. 

Det  var  imidlertid  blevet  til  Alvor  med  Thorvaldsens  Hjem¬ 
rejse,  nu  da  alle  hans  Arbejder  var  sendt  forud,  og  i  Juli  1838 

sejlede  han  med  Fregatten  Rota  fra  Livorno.  J.  L.  Lund,  der 
havde  benyttet  Thorvaldsens  Professorbolig  siden  hans  sidste 
Bortrejse,  maatte  nu  rykke  ud.  Han  lejede  sig  en  Lejlighed  i 
Norgesgade  for  500  Rdlr.,  som  Akademiet  foreløbigt  maatte 
betale  tilligemed  125  Rdlr.  til  øjeblikkelige  Flytteudgifter. 
Først  i  1841  overtager  Staten  de  500  Rdlr.  til  hans  Husleje, 
men  det  tilføjes  da,  at  dette  Tilskud  bliver  at  nedsætte  for 
Fremtiden. 

Den  17.  Septbr.  1838  steg  Thorvaldsen  i  Land  paa  Told¬ 
boden.  Frederik  VI  havde  forbudt,  at  han  maatte  køre  over 
Amalienborg  Plads  til  Charlottenborg,  men  Folkemængden  til¬ 
sidesatte  Forbudet.  Ved  Gjennemgangen  gjennem  Kolonnaden 
skete  en  lille  Tumult  og  en  Student  blev  saaret  i  Hovedet  af  en 
Skildvagts  Bajonet.  Men  han  blev  bragt  bort  af  sine  Kamme¬ 
rater  og  ingen  fik  at  vide,  hvem  han  var*). 

I  Akademiet  modtoges  Thorvaldsen,  ligesom  forrige  Gang 
med  en  højstemt  Tale,  af  Thiele. 

Thorvaldsen  tiltraadte  nu  sine  Stillinger  som  Akademiets 
Direktør  og  Professor  ved  Modelskolen.  Stor  Betydning  fik  han 
dog  ikke  i  nogen  af  dem,  dertil  var  han  altfor  udelukkende  op¬ 
tagen  af  sin  egen  Kunstnervirksomhed.  Den  nylig  afdøde  Billed¬ 
hugger,  Professor  Theobald  Stein,  der  i  1841  kom  ind  i  Akade¬ 
miets  Skoler,  og  desuden  fra  Faderen  og  ældre  Samtidige  kan 
have  hørt  adskilligt,  skriver  herom  (i  Museum  1896):  »Naar 
Thorvaldsens  imponerende  Skikkelse  paaVeien  til  Forsamlings¬ 
salen,  med  gravitetiske  Skridt,  passerede  Skolerne,  vendte  alle 
vi  Unge  Øjnene  efter  ham,  saa  længe  han  var  at  se.  Med  det 
tykke,  hvide  Haar,  der  som  en  Manke  laa  ud  over  Kraven  paa 
den  store  blaa,  romerske  Slængkappe,  og  med  det  gjennem- 
skuende  Blik  bag  de  store,  runde  Sølvbriller,  lignede  han  en 
Løve.  —  Foruden  Gagen,  der  var  lille,  havde  Professorerne  sær¬ 
skilt,  hver  Gang  de  havde  »Maaned«  50  Rbd.  Denne  Extra- 
indtægt  renoncerede  Thorvaldsen  paa,  og  Pengene  fordeltes 
mellem  hans  Kolleger  i  Modelskolen,  imod  at  han  slap  for 
Tilsynet  med  de  lavere  Skoler,  der  ligeledes  paalaa  den  maaned- 
havende  Professor.  Nu  skulde  man  vel  tro,  at  i  de  akademiske 
Møder  og  deres  Forhandlinger  maatte  den  store,  alle  overlegne 


*)  Mundtlig  Meddelelse  af  den  hin  Dag  vagthavende  Gardeløjtnant. 

Kunstners  Meninger  og  Domme  blive  betragtede  som  Rettesnor, 
eller  idetmindste  have  den  allerstørste  Betydning.  Saaledes  var 
det  dog  ikke,  som  Forholdene  var  ved  at  udvikle  sig  i  Akade¬ 
miet  under  den  Høyenske  Indflydelse;  mest  betragtedes  han  af 
Alle  som  et  kosteligt  Sirat  for  Akademiet.  Paa  den  selvskrevne 
Æresplads,  han  beklædte  i  Forsamlingen,  øvede  han  neppe 
nogen  selvstændig  Indflydelse  paa  Administrationen ;  i  den  Hen¬ 
seende  havde  han  en  forstandig  og  taktfuld  Veileder  i  Akade¬ 
miets  Sekretær.  Endnu  mere  overfor  Bedømmelsen  skulde  man 
formode,  at  Akademiet,  endnu  mere  end  efter  Præsidis,  vilde 
have  ladet  sig  paavirke  af  Thorvaldsens  Dom.  Heller  ikke  dette 
synes  i  særlig  Grad  at  have  været  Tilfældet.  Der  var  tydelige 
Tegn  paa  en  Strømkæntring,  som  begyndte  at  reise  sig  mod 
den  tidligere  Smag  i  Kunsten  herhjemme,  og  det,  der  tidligere 
nødes  som  »god  Latin«,  mødte  Modstand  fra  Høyen  og  det  lille 
Parti  i  Akademiet,  der  efterhaanden  samledes  om  ham.  Thor- 
valdsen  stod  fremmed  ligeoverfor  de  nyere  Rørelser  i  vor  Kunst. 

I  den  store  Verden,  han  saa  længe  havde  levet  i  som  en  Fyrste, 
maatte  al  Ensidighed  og  Enkeltmands  Paavirkning  forsvinde 
som  en  Draabe  i  Havet  —  hver  Kunstner  kunde  finde  sin  Plads 
og  sit  ejendommelige  Virkefelt  indenfor  det  store  Hele.  I  sine 
Kunstanskuelser  var  Thorvaldsen  Kosmopolit  under  Skjøn- 
hedens  Fane  og  maatte  blive  kold  og  uforstaaende  lige  over¬ 
for  Høyens  Ensidigheder;  og  saa  gammeldags  var  han  tillige, 
at  hvad  hans  Konge  og  Akademiets  Præses  var  bevaagne, 
det  stemte  han  ikke  imod.  Derfor  kunde  det  fylde  ham  med 
Vrede,  naar  en  Kunstner  eller  hans  Arbeide,  som  han  var 
velvillig  stemt  imod,  faldt  igjennem  ved  den  hemmelige  Afstem¬ 
ning,  mest  fordi  Alle,  forinden  Ballotationen,  syntes  at  være 
enige  med  ham«. 

I  1839,  da  Thorvaldsens  Direktørperiode  var  udløben,  fik 
Akademiet  ved  Præses  Hjælp  Lov  at  lade  Valget  af  en  ny 
Direktør  skyde  over.  Thorvaldsen  vedblev  at  være  Akademiets 
Direktør  lige  til  sin  Død.  Først  derefter  vælges  Architekten 
Koch  til  denne  Post  for  1844 — 47. 

Den  31.  Marts  1844  var  det  50  Aar  siden  Thorvaldsen  havde 
vundet  den  store  Guldmedaille.  I  den  Anledning  vedtoges  det 
den  11.  Marts,  og  stadfæstedes  af  Kongen,  at  Christensen  skulde 
udføre  et  Stempel  til  en  ny  stor  Guldmedaille  for  Akademiet, 
med  et  af  Thorvaldsen  i  den  Anledning  udført  Relief  paa  Re- 

versen  (Architekturen,  Malerkunsten  og  Billedhuggerkunsten  i 
Forening)  og  med  Datum  den  31.  Marts  1844.  Thorvaldsen 
oplevede  dog  ikke  denne  Festdag;  allerede  den  24.  Marts 
døde  han  pludselig.  Akademiets  aarlige  Stiftelsesfest  maatte 
opsættes  til  den  8.  April  og  forandres  til  en  Sørgefest  for 
ham.  Medaillen  blev  forandret  til  en  Erindringsmedaille  for 
Thoivaldsen  med  dennes  Statue  paa  Forsiden  og  en 
Sejrsgudinde  paa  Bagsiden  —  men  kun  Skizzerne  dertil 
blev  forelagte  Akademiet  og  den  blev  ikke  fuldført,  da  Chri¬ 
stensens  Helbred  blev  svagt,  og  han  døde  den  21.  August 
Aaret  efter. 

Efter  Thorvaldsens  Død  opgjøres  det,  hvilke  Udgifter 
Akademiet  har  havt  af  ham  (hans  Atelier,  Opvartning,  Op¬ 
hold  m.  m.)  og  det  vedtages  at  søge  disse  Beløb  refunderede 
af  Statskassen,  tilligemed  de  1500  Rdlr.,  som  hans  Begravelse 
har  kostet  (derunder  456  Rdlr.  89  /i  til  at  arrangere  Akade¬ 
miets  Lokaler  paa  passende  Maade).  Det  lykkes  dog  ikke 
at  opnaa  mere  end  1500  Rdlr.  ialt  af  Statskassen  som  extra- 
ordinært  Tilskud. 


Den  30.  Juni  1840  var  H.  E.  Freund  død.  Hans  Efter¬ 
følger  som  Professor  blev  den  12.  Oktober  H.  V.  Bissen,  der  i 
1835  var  optagen  som  Medlem  af  Akademiet.  Han  var  fra  sin 
Studietid  i  Rom  en  Ven  af  Høyen  og  Thiele,  og  han  slutter  sig 
i  Akademiet  til  Høyens  Kreds. 

Ved  kgl.  Resolution  af  18  Marts  1841  overdrages  Freunds 
hidtidige  Bolig  og  Atelier  i  Civiletatens  Materialgaard  ved  Frede- 
riksholms  Kanal  Bissen  til  fri  Beboelse  og  Brug. 

Kort  efter  Thorvaldsens  Død  nødte  Alder  og  Svagelighed 
omsider  »Akademiets  Nestor«,  den  88-aarige  C.  F.  Hansen,  til 
at  trække  sig  helt  tilbage  fra  Lærervirksomheden.  Ved  kgl. 
Resolution  af  30.  Maj  1844  entledigedes  han  »fra  Tilsynet  og 
Bestyrelsen  af  Skolen,  men  forbeholdt  sig  dog  den  Indflydelse 
paa  Akademiets  Forhandlinger,  han  i  sin  nuværende  Stilling  kan 
have  (o :  Sæde  og  Stemme  som  Professor  i  Forsamlingerne), 
idet  hans  afkræftede  Alder  endnu  visselig  forraader  hans 
store  Interesse  for  denne  Stiftelse«.  Den  10.  Juli  1845 
døde  han. 

Derved  blev  en  Professorplads  ledig,  og  en  anden  havde 
alt  i  flere  Aar  staaet  ledig;  i  Architekturen  havde  man  jo  to 
Professorer,  Hetsch  og  Koch,  og  paa  Akademiets  Indstilling 
udnævnes  derfor  den  13.  September  1844  Medaillør  Christensen 
og  Maleren  Rørbye  til  Professorer  ved  Modelskolen.  Chri¬ 
stensen  levede  rigtignok  kun  et  Aar  til,  og  hans  Embede  stod 
da  ubesat  i  4  Aar.  Først  efter  Rørbyes  Død  1848  vælges  Mar- 
strand  og  Aaret  efter  Jerichau  til  Professorer. 


XIV. 


Det  Legat,  som  i  1816  var  testamenteret  Akademiet  af  Maler¬ 
mester  Neuhausen,  traadte  først  i  Kraft  ved  hans  Enkes 
Død  den  25  April  1836.  Det  bestod  da  oprindeligt  af  22018  Rdlr. 
4  12  ft,  dels  i  Rigsbankobligationer  dels  i  Sedler  og  Tegn, 
hvoraf  11,187  Rdlr.  3  V-  var  indsatte  paa  3die  Prioritet  i  en 
Ejendom  i  Møntergade,  medens  Resten  indestod  i  Overformynde¬ 
riet.  Datidens  indviklede  Pengeforhold  gjorde  imidlertid,  at 
denne  Prioritet  i  1825  havde  maattet  konverteres  til  6000  Rdlr. 
Sølv,  og  den  resterende  Del  af  Legatet  udbetales  nu  af  Over¬ 
formynderiet  til  Akademiet  med  9251  Rdlr.  55  {i  kontant  Sølv. 
Deraf  anvender  man  9242  Rdlr.  2  /i  til  at  kjøbe  kongelige 
Obligationer  til  et  Paalydende  af  10,000  Rdlr. 

Efter  vidtløftige  Forhandlinger,  hvori  Høyen  synes  at  have 
taget  ivrig  Del,  naar  man  den  6.  Marts  1837  til  at  vedtage  et 
Reglement  for  Legatet,  som  faar  kongelig  Approbation  den  18. 
Marts. 

Det  bestemmes  heri,  at  der  hvert  andet  Aar  (hvori  der  ikke 
konkurreres  til  Guldmedaille)  skal  udsættes  Præmier  fra  100—300 
Rdlr.  »i  ethvert  af  Kunstens  Fag«.  Der  skal  først  indleveres 
Skizzer,  som  dog  ikke  er  »bindende  i  Henseende  til  de  mindre 
væsentlige  Dele«.  Enhver  »herværende«  Kunstner,  som  ikke  er 
Medlem  af  Akademiet,  kan  konkurrere. 

Opgaverne  udsættes  for  første  Gang  i  1838,  ikke  mindre 
end  10  forskjellige  Opgaver,  af  hvilke  enkelte  falder  ind  under 
det,  man  nu  kalder  Kunstindustri  (f.  Ex.  en  Armstol  med  til- 

hørende  Bord,  udført  i  Træ  med  Indlægning  —  en  flad  Skaal 
paa  Fod,  udført  i  Bronze  eller  Sølv  —  tvende  Porcelænstaller¬ 
kener  malede  med  Ornamenter  og  Blomster).  Der  melder  sig 
dog  hverken  i  dette  eller  de  følgende  Aar  Konkurrenter  til  alle 
Opgaverne.  Denne  Gang  vindes  kuh  tre  Præmier,  af  Nebelong 
jun.  for  et  Badeværelse  (150  Rdlr.),  af  Adelgunde  Herbst  for  en 
Ko  med  diende  Kalv  i  Bronze  (300  Rdlr.)  og  af  H.  Conradsen 
for  Stempler  til  »en  Species,  kunstnerisk  behandlet  efter  de 
gjældende  Typer,  dog  anbringes  Vildmændene  ved  Vaabnet« 
(200  Rdlr.).  I  1840  gives  11  Opgaver,  som  foruden  egentlig 
Billedkunst  og  Architektur  bl.  a.  omfatter  Drivning  i  Sølv,  Elfen¬ 
bensskæreri,  en  Camée,  Modellering  til  Porcellæn  og  Xylografi, 
og  man  holder  endnu  en  Række  Aar  fast  ved  at  give  saa  mange 
forskjelligartede  Opgaver  —  i  1846  gives  der  endog  17  —  men 
omsider  svinder  dette  dog  ind  og  Opgaverne  bliver  betydeligt 
færre.  I  1850  gives  kun  5  Opgaver,  i  Figurmaleri,  Billedhugger¬ 
kunst,  Landskabsmaleri,  Architekturmaleri  og  Marinemaleri. 
Alle  de  mere  eller  mindre  kunstindustrielle  Opgaver  er  nu 
strøgne. 

Kravet  paa,  at  der  først  skulde  indleveres  Skizzer  til  en 
foreløbig  Bedømmelse,  gjorde  imidlertid,  at  Kunstnerne  trykkede 
sig  ved  at  deltage  i  disse  Konkurser.  Alt  i  1846  er  man  be¬ 
tænkt  paa  at  gjøre  en  Forandring  paa  dette  Punkt;  men  det  var 
aabenbart  svært  at  komme  bort  fra  det  nedarvede  Krav  paa 
Skizzer.  I  Januar  1848  ser  det  et  Øjeblik  ud,  som  man  vil 
samle  sig  sammen  for  at  faa  en  Forandring.  Det  er  da  »en 
almindelig  Mening«  i  Akademiet,  at  Forholdene  de  sidste  Aar 
»kun  altfor  meget  vidne  imod  disse  Konkursers  Indflydelse  til 
sand  Opmuntring«  for  unge  Kunstnere.  For  en  Del  tilskrives 
dette  de  indskrænkende  Bestemmelser  ved  Opgavei'ne  (Skizzerne), 
og  det  vedtages  derfor  næsten  enstemmigt  at  forsøge  »at  der  til 
den  forestaaende  Konkurs  kun  bestemtes  et  Antal  af  Præmier  i 
forskj  ellige  Fag,  og  at  disse  Præmier  da,  uden  nogen  foregaaende 
Betingelse  eller  Indlevering  af  Skizzer,  tilkjendtes  tilsva¬ 
rende  Arbejder  paa  Udstillingen,  for  saa  vidt  de  dertil 
fandtes  værdige«.  Men  da  man  nærmer  sig  Udstillingens  Be¬ 
gyndelse,  kan  man  dog  ikke  bekvemme  sig  til  en  saa  gjennem- 
gribende  Forandring  og  »Resultatet  blev,  at  Reglementet  frem¬ 
deles  bliver  at  tage  tilfølge«. 

I  Januar  1849  opdager  man,  at  Neuhausens  Gravsted,  som 

»hidtil  havde  været  Akademiet  ubekjendt«,  er  forsømt,  og  ved¬ 
tager  at  vedligeholde  det.  Man  køber  det  for  100  Aar,’  og  over¬ 
drager  Hetsch  at  gjøre  Tegning  til  en  Gravsten  med  ’  Indskrift. 
Bekostningen  ved  alt  dette  andrager  130  Rdlr.  3  K  14%  fi. 

De  Neuhausenske  Konkurser  medfører  i  April  1841  en  Ind¬ 
stilling  om,  at  Fundatsens  §  51  om  de  mindre  Pengepræmier 
maa  bortfalde,  da  de  nu  ere  gjorte  overflødige.  Det  blev  dog 
istedetfor  de  større  Pengepræmier,  som  faldt  bort  ved  Fundats¬ 
ændringen  i  1842. 


XV. 


De  mange  Omdannelser,  som  Skolen  efterhaanden  havde 
gjennemgaaet,  og  Akademiets  Udvikling  i  det  hele  havde 
bevirket,  at  Fundatsen  af  1814  ikke  længere  var  tidssvarende. 
Der  var  derfor  nedsat  en  Komité,  bestaaende  af  Eckersberg, 
Hetsch,  Freund,  Ursin  og  Thiele,  til  at  gjøre  Forslag  om  en 
Revision  af  Fundatsen  og  Reglementet,  og  dette  Forslag  fore¬ 
lagdes  for  Akademiet  i  Februar  1840.  Men  det  trak  ud  med  at 
faa  det  vedtaget  i  Akademiet,  dels  fordi  »forskjellige  Anskuelser 
gjorde  sig  gjældende«  og  foranledigede  Komitéen  til  at  sup¬ 
plere  sig  med  flere  Medlemmer  og  tage  Sagen  for  igjen,  dels 
fordi  der  fra  Polyteknisk  Læreanstalt  den  14.  Juni  1840  frem¬ 
kom  Forslag  om  at  danne  en  Kommission  til  nærmere  at  over¬ 
veje  og  modne  en  Plan  til  Foranstaltning  og  Fremme  for  viden- 
X  skabelig  Undervisning  i  Bygningsteknik  for  Akademiets  Elever. 
Det  hedder  i  dette  Forslag  at  »man  allerede  i  flere  Menneske¬ 
aldre  har  havt  den  bedste  Ledighed  til  at  lære  den  skiønne 
Bygningskunst,  og  man  paa  den  anden  Side  hos  practiske  Byg¬ 
mestre  har  kunnet  lære  Bygningstechnik  .  .  .  (men)  omend- 
skiønt  det  vel  ikke  har  manglet  paa  god  Underviisning  i 
enkelte  Dele  deraf,  har  man  dog  ikke  havt  en  sammenhæn¬ 
gende  og  tilstrækkeligt  omfattende  Underviisning  i  alle  didhen- 
'  hørende  Fag.« 

Det  vil  erindres,  at  Høyen,  formodentlig  under  Paavirkning 
fra  yngre  Architektkredse,  1835  i  Akademiet  kæmpede  for,  at 
det  skulde  paalægges  en  ny  Professor  i  Architekturen  at  overtage 

en  saadan  Undervisning  gjennem  Forelæsninger*),  men  at  dette 
dengang  stødte  paa  Modstand.  Nu  var  Stemningen  i  Akademiet 
slaaet  om,  og  Hetsch,  Koch  og  Ursin  vælges  ind  i  en  Kommis¬ 
sion  til  sammen  med  de  Delegerede  Forchhammer  og  Hummel 
fra  polyteknisk  Læreanstalt  at  drøfte  en  Undervisning  i  Byg¬ 
ningsteknik  —  men  dermed  sinkedes  selvfølgelig  foreløbigt  Ar¬ 
bejdet  paa  Akademiets  eget  nye  Undervisningsreglement  noget. 
Først  i  November  1841  foreligger  et  Udkast  dertil,  som  det  ved¬ 
tages  at  ansøge  om  at  faa  provisorisk  approberet.  Man  vil 
derhos  andrage  paa  at  ogsaa  Fundatsen  maa  revideres,  uagtet 
Ursin  og  Koch  har  Betænkeligheder  ved  at  tage  fat  paa  dette 
nu,  da  det  vil  komme  »i  Berøring  med  saa  mange  af  Nutidens 
uafgjorte  Spørgsmaal«. 

Hele  Sagen  synes  at  have  fundet  Bifald  paa  allerhøjeste 
Sted,  thi  Præses  skynder  paa,  og  befaler  desuden  Akademiet  at 
»nedlægge  allerunderdanigst  Forestilling  angaaende  de  For¬ 
andringer  i  Fundatsen,  hvoraf  det  i  Forslag  bragte  fornyede 
Reglement  afhænger  tilligemed  andre  Forandringer,  som  ved 
senere  emanerede  Resolutioner  ere  indførte«.  Akademiet  maa 

*)  Ogsaa  udenfor  Akademiet  havde  han  virket  i  denne  Retning.  Saaledes 
havde  han  foranlediget,  at  Kunstforeningen  udsatte  følgende  Prisspørgs- 
maal:  »Hvilke  Fordringer  burde  der  vel  især  gjøres  til  en  Bygmester  i 
Danmark  med  Hensyn  til  Landets  nuværende  Nødtørft  og  Culturtilstand, 
og  hvorledes  kunde  den  vordende  Bygmester  bedst  sættes  i  Stand  til  at 
opfylde  disse  Fordringer?« 

Der  blev  indsendt  en  Besvarelse,  formentlig  af  Architekten  H.  J. 
Koch,  som  Foreningens  Bedømmelseskomité  — -  der  bestod  af  Coliin, 
Ørsted,  Qvaade,  Hetsch  og  Høyen  —  vel  ikke  fandt  værdig  til  Præmien, 
men  dog  værdifuld  nok  til  at  udgives  paa  Tryk  af  Kunstforeningen  (1834). 
Forfatteren  kræver'  her  baade  en  Haandværkslæretid  og  en  »videnskabe¬ 
lig«  Uddannelse  for  Architekter  og  foreslaar,  i  Forbindelse  med  Akade¬ 
miet  at  oprette  en  »Højskole«,  hvor  i  Løbet  af  2  Aar  alle  de  techniske 
Videnskaber  (Mathematik,  Fysik,  Statik,  Materialisere,  Maskinisere  o.  a.  m.) 
kan  meddeles.  Den  Vejledning,  som  hidtil  gives  ved  Akademiet,  finder  han 
højst  ufuldkommen,  medens  den  Polytekniske  Læreanstalts  Kursus  er 
for  omfattende  og  langvarigt  for  vordende  Architekter.  »Vi  troe,  at 
Academiet,  som  eneste  Læreanstalt  for  Bygmesteren,  ei  tiis  trække]  igen 
har  opmuntret  til  technisk  (ø:  Haandværks)  Dannelse,  og  næsten  aldeles  y_ 
ikke  har  bidraget  til  Bygmesterens  videnskabelige  Dannelse«.  Det  føl¬ 
gende  Aar  blev  Koch  Professor  ved  Akademiet,  men  evnede  ikke  at 
gjennemføre  en  saa  omfattende  Reform,  som  var  krævet  i  denne  Afhand- 
■  ling. 


Kunstakad.  Hist. 

da  sætte  Fart  paa,  og  allerede  den  1.  Marts  1842  foreligger  baade 
det  nye  Reglement  og  den  ændrede  Fundats  med'  kongelig 
Stadfæstelse.*) 

Ændringerne  i  Fundatsen  angaa  væsentlig  Spørgsrnaalet  om 
Pengepræmier  og  Medailler.  De  større  Pengepræmier  bortfalder, 
og  i  deres  Sted  sættes  de  Neuhausenske,  som  dog  beholder  deres 
særlige  Reglement.  De  mindre  Pengepræmier  udsættes  aarligt 
dels  for  Figurmalere,  Billedhuggere,  Architekter  og  Dekora¬ 
tører,  som  har  vundet  Sølvmedaille,  dels  i  Landskabs-  og 
Prospektmaleriet  for  de  Kunstnere  i  Almindelighed,  som  frekven¬ 
tere  Akademiets  Skoler.  For  at  faa  Adgang  til  Guldmedaille- 
konkursen  maa  der  aflægges  en  Prøve  i  de  nødvendige  Kund¬ 
skaber,  praktisk  Duelighed  og  Øvelse  i  Komposition. 

Denne  Prøve,  som  første  Gang  afholdes  i  Juni  1843,  om¬ 
fattede  Geometri,  Perspektiv,  Kunsthistorie  og  Mythologi  for 
Architekterne  tillige  Mekanik,  for  de  andre  tillige  Anatomi. 
(Foredragene  i  Mechanik  var  dog  grumme  langt  fra  at  tilfreds¬ 
stille  Kravet  paa  en  teknisk  Undervisning).  De  øvrige  Elever 
kan  være  Tilhørere  ved  denne  Examen,  og  Akademiet  føler  sig 
»forvisset  om,  at  ingen  begavet  ung  Kunstner  i  denne  Foranstalt¬ 
ning  vil  finde  en  væsentlig  Hindring  for  sin  kunstneriske  Ud¬ 
vikling,  men  kun  en  gavnlig  Opfordring  fra  den  ældre  til  den 

yngre,  en  Anviisning  af  den  Vej,  ad  hvilken  han  sikkert  vil 
komme  til  Maalet«. 

Architekterne  skal  desuden  øve  sig  praktisk  paa  Rygge¬ 
pladsen  og  maa  fremlægge  Attest  herfor,  før  de  kan  konkurere 
til  Guldmedaillen. 


Den  tidligere  Examen  i  Sprog,  som  krævedes  af  Artister 
ør  de  kunde  tiltræde  deres  Stipendierejse,  omtales  ikke  i  de' 
nye  Restemmelser,  og  det  vedtages  derfor  i  Juni  1846  fremtidigt  at 
nøjes  med  Attester  for,  at  de  er  dygtige  nok  i  Fransk  og  Italiensk 
Det  nye  Reglement  fastsætter  først  en  bestemt  Forskjel 
mellem  Betegnelserne  Skole  og  Klasse,  som  hidtil  ere  brugte 

a  Tu  .  TT  hedder  nu  Hovedinddelingerne,  Modelskole  og 
Architekturskoie,  og  Klasser  er  deres  Underafdelinger.  Ordningen 

af  selve  Undervisningen  er  væsentlig  den  samme  som  den  var 
bleven  ved  de  foregaaende  Aars  forskjellige  Reformer.  Særligt 
er  kun  at  bemærke,  at  der  oprettes  en  Dagklasse  i  Ornament- 


Bilag  VIII. 


*)  Deus  °rdlyd  kan  ses  i  F.  Meldahl:  Supplementbind. 

skolernes  første  Klasse,  hvor  der  »gives  Leilighed  til  at  tegne 
efter  kolorerede  Forbilleder  i  dette  Fag«  (dens  praktiske  Op¬ 
rettelse  blev  rigtignok  udsat  »indtil  videre«),  og  at  de  extra- 
ordinære  Øvelser  i  at  male  efter  Model,  som  Eckersberg  og  Lund 
jævnlig  har  ledet,  forandres  til  en  fast  Dagklasse,  en  »Malerstue«, 
som  Del  af  Modelskolen.  Derved  kan  der  ogsaa  nu  stilles 
større  Fordringer  til  Sølvpræmiekonkurserne.  Den  lille  Sølv- 
medaille  er  ikke  mere  accessit,  men  tilkjendes  for  en  Tegning 
efter  Model,  medens  den  store  tilkjendes  for  et  Maleri  efter 
Model,  mindst  i  halv  naturlig  Størrelse. 

Med  Hensyn  til  den  nye  Malerskole  vedtages  det  strax  i 
Septbr.  1842,  at  den  skal  staa  aaben  for  Modelskolens  Elever, 
først  dem  der  har  faaet  den  mindre  Sølvmedaille,  dernæst  for 
saa  mange  af  de  andre  Elever,  som  der  er  Plads  til.  Tiden  er 
daglig  10 — 2.  En  Maaned  efter  vedtages,  at  ogsaa  Lærlinge  af 
de  lavere  Skoler  kan  faa  Adgang  til  Malerstuen,  naar  der  er 
Plads  og  de  anbefales  dertil  af  Professorer  eller  Medlemmer  — 
dog  kun  naar  der  ikke  arbejdes  til  Konkurs. 

Eleverne  begynder  strax  den  28.  Novbr.  med  at  andrage 
om,  at  Eckersberg  maa  skiftes  med  J.  L.  Lund  til  at  lede 
Undervisningen  i  Malerstuen  hvert  Kvartal  istedetfor  hver  Maa¬ 
ned,  og  i  Februar  gaar  Akademiet  ind  paa  dette.  Da  Eleverne 
i  Juli  1843  yderligere  andrager  om  at  maatte  vedblive  under 
Eckersbergs  Vejledning  ogsaa  i  Sommerferien  —  Juli,  August, 
September  —  overtager  Eckersberg  Tilsynet  i  disse  Maaneder. 

Architekterne  konkurrere  til  den  mindre  Sølvmedaille  med 
Projekt  til  en  »borgerlig  eller  økonomisk  Bygning«,  til  den  større 
med  Projekt  til  en  offentlig  eller  større  privat  Bygning.  De  skal 
nu  kun  udføre  Skizzerne  i  Loge  i  Akademiet,  men  selve  Pro- 
jektet  udføre  de  hjemme. 

Billedhuggere  konkurrere  til  den  mindre  Sølvmedaille  med 
»Modelleringer  efter  Model«,  til  den  større  med  et  Belief  efter 
en  særlig  dertil  stillet  Model,  i  halv  naturlig  Størrelse. 

Endelig  er  der  skabt  en  Dekorationsskole,  som  ganske 
vist  særlig  er  til  for  Haandværkernes  Skyld  Disse  maatte  nemlig 
hidtil  fra  Ornamentskolerne  gaa  over  i  et  af  Kunstfagene,  naar 
nogen  af  dem  vilde  naa  »et  højere  Trin  i  sin  Udvikling«  —  og 
»mangen  Elev,  som  vilde  have  udviklet  sig  til  en  udmærket  og 
smagfuld  Haandværker,  fristedes  ved  den  Fremgang,  han  mulig 
gjorde  i  Kunstnernes  Række,  til  at  betræde  en  Bane,  hvortil  han 

blot  manglede  det  vigtigste,  og  blev  en  maadelig  Kunstner«. 
Derfor  stilles  Ornamentskolerne  nu  ved  det  nye  Reglement  »som 
et  i  og  for  sig  fuldendende  Skolekursus«,  jævnsides  med  Model¬ 
skolen  og  Bygningsskolen,  og  de  slutter  med  en  »højere«  Klasse. 
»Dekorationsklassen«,  der  er  ligestillet  med  de  andre  højere 
Klasser.  Der  gjøres  i  den  »Bekjendtskab  med  de  bedste  For¬ 
billeder  af  Ornament-  og  Meubelfaget«,  og  den  bestyres  af  en 
Professor  (Hetsch).  Eleverne  af  Dekorationsskolen  have  Adgang 
til  Sølvmedaillekonkursen,  og  den  store  Sølvmedaille  fritager 
dem  for  at  gjøre  Svendestykke,  ligesom  den  frier  dem  for  Militær¬ 
tjeneste.  Til  den  mindre  Sølvmedaille  konkurrere  de  med  Kom¬ 
position  af  en  simplere  Gjenstand,  som  de  udføre  hjemme  efter 
en  i  Akademiet  gjort  Skizze;  til  den  store  Sølvmedaille  kon- 
kurere  de  med  »mere  omfattende«  Kompositioner,  som  udføres 
hjemme  efter  Skizzer,  der  gjøres  paa  Akademiet,  »tegnede  og 
kolorerede,  malede  i  Olie  eller  Liimfarver,  modellerede  eller  i 
andet  Materiale  plastisk  behandlede«. 

I  Januar  1843  har  der  meldt  sig  9  Elever  til  Dekorations¬ 
klassen,  saa  Undervisningen  nu  er  i  fuld  Gang  og  Konkurs¬ 
opgaver  givne.  I  December  samme  Aar  foreslaar  Hetsch,  at 
man  ikke  blot  til  Sølvmedaillekonkurs  skal  kræve  malede  Ar¬ 
bejder,  men  at  man  ogsaa  i  Klassen  skal  give  Undervisning  i 
koloreret  Ornamenttegning  og  Maling.  Sagen  henvises  til  en 
Komité,  bestaaende  af  Hetsch,  Ursin  og  Troels  Lund,  men  der 
bliver  den  liggende  omtrent  et  helt  Aar. 

Der  nedsættes  en  Komité  til  at  gjennemføre  det  nye  Under¬ 
visningsreglement,  og  paa  Forslag  af  denne  oprettes  der  yder¬ 
ligere  fra  1.  Oktober  1842  en  ny  Perspektivklasse  for  20—25 
Elever,  under  Ledelse  af  Eckersberg  med  Marinemaler  Dahl  som 
Lærer  (for  en  maanedlig  Løn  af  12  Rdh\). 

Den  ydre  Foranledning  hertil  var  den,  at  Eckersberg  i 
Marts  havde  vist  Akademiet  en  Samling  perspektiviske  Teg¬ 
ninger,  udførte  af  3  af  hans  Elever,  og  dertil  knyttet  en  Fore¬ 
spørgsel,  om  det  ikke  var  paa  Tiden  at  gjøre  noget  for  Kunst¬ 
elevernes  praktisk-artistiske  Skoledannelse.  Den  Undervisning  i 

Pexspektiv,  som  Hetsch  foruden  sine  Forelæsninger  _  g<iv 

har  antagelig  ikke  gaaet  videre  end  til  et  mere  elementært 
Standpunkt,  siden  den  ikke  af  Eckei-sberg  ansaas  for  tilstrække¬ 
lig.  I  Januar  1844  modtager  Akademiet  ogsaa  »med  Glæde«  et 
Tilbud  af  Eckeisberg  om  at  afholde  et  »theoretisk- praktisk 

Kursus  i  at  ordne  maleriske  Kompositioner  efter  Linearperspek¬ 
tivens  Regler  i  Forening  med  perspektivisk  Skyggelære«.  Han 
holdt  det  i  sin  Bolig,  men  vistnok  kun  i  et  enkelt  Kvartal. 
Hetsch  erklærer  i  Oktober,  at  hans  Helbredstilstand  ikke  godt 
tillader  ham  at  tale,  hvorfor  han  fritages  for  sine  Forelæsninger 
og  nøjes  med  Perspektivundervisningen  i  anden  Elementarklasse 
og  1ste  Bygningsklasse. 

Der  kom  dog  Forviklinger  paa  Perspektivskolen,  som  stod 
under  Tilsyn  af  baade  Hetsch  og  Eckersberg  og  denne  sidste 
bliver  saa  misfornøjet,  at  han  i  September  1848  vil  træde  til¬ 
bage.  Forsoning  tilvejebringes  ved  at  ofre  Læreren  Marinemaler 
Dahl  —  som  jo  muligvis  ogsaa  har  været  Aarsag  i  Striden  — 
og  i  hans  Sted  ansættes  Architektur maleren  Heinrich  Hansen 
som  Lærer  den  25.  Septbr.  1848. 

Der  har  vistnok  gjæret  Planer  om  en  yderligere  Reform  at 
Undervisningen  i  Modelskolen,  m aaske  paa  Baggrund  af  de 
Ateliers,  som  anordnes  ved  Reglementets  §§  106—107.  »For  at 
unge  Kunstnere,  udenfor  den  sædvanlige  Underviisningstid,  kunne 
have  Leiliglied  til  videre  Uddannelse  i  deres  Fag,  skulle  de 
Professorer,  som  have  fri  Bolig  i  Charlottenborg  eller  andet¬ 
steds,  være  forpligtede  til  at  veilede  dem  i  særskilte  Ateliers. 
Til  bemeldte  Ateliers,  hvortil  der  leveres  det  fornødne  Brændsel, 
skulle  Academiets  Artister  og  Elever  have  fri  Adgang,  for,  under 
vedkommende  Professorers  Raad  og  Veiledning,  at  øve  sig  i  det 
Practiske  af  Kunsten,  hvortil  Academiets  Skoler  ikke  aabne 
Ledighed«.  Det  kan  ikke  tydeligt  ses,  om  og  paa  hvilken 
Maade  disse  Ateliers  virkede;  ialtfald  var  vistnok  Eckersberg 
den  Lærer,  hvis  Undervisning  af  denne  Art  fdi  mest  Betydning, 
da  Ungdommen  gjennemgaaende  hellere  sluttede  sig  til  ham  end 
til  J.  L.  Lund*). 


*)  Ifølge  mundtlig'  Tradition  skal  der  endog  en  Gang  i  Aarene  1841  43  af 

Eleverne  være  indgivet  en  Adresse  mod  J.  L.  Lund  og  for  Eckersberg. 
Dersom  denne  Adresse  er  identisk  med  den  foran  nævnte  af  28.  No¬ 
vember  1842  kan  den  dog  ikke  siges  at  være  rettet  mod  Lund;  i  modsat 
Fald  findes  Adressen  nu  ikke  mere  i  Akademiets  Arkiv.  løvrigt  viste 
Eleverne  tydeligt  nok,  at  de  ikke  yndede  Lund.  Naar  han  havde  »Maa- 
ned<  opførte  de  sig  ret  demonstrativt,  sang  og  talte  meget  højrøstet  i 
hans  Nærværelse.  Lund,  for  hvem  dette  maatte  være  meget  kræn¬ 
kende,  bad  blot  paa  sin  stilfærdige  og  blide  Maade,  om  de  dog  ikke  vilde 
være  saa  elskværdige  at  vise  mere  Ko,  da  det  ellers  var  ham  umuligt  at 

Planerne  om  yderligere  Reformer  af  Undervisningen  i  Model¬ 
skolen  finder  Udtryk  i  Aarsberetningen  den  31.  Marts  1842: 

»Et  af  de  vigtigste  Spørgsmaal,  som  vil  forelægges  de  føl¬ 
gende  Aar  at  undersøge  og  besvare,  vil  upaatvivlelig  blive  det, 
hvorledes  Tegning  efter  den  levende  Model  saaledes  som  den 
skolemæssigt  og  næsten  uforandret  har  fundet  Sted  i  Akade¬ 
miernes  Aarhundreder,  i  den  Grad  befordrer  Udviklingen  af 
sand  Konst,  som  man  saa  længe  har  tillagt  dem«  ....  Det 
»turde  være  et  alvorligt  Spørgsmaal,  om  dette  sande  Kjendskab 
(til  det  menneskelige  Legeme)  paa  en  kunstnerisk  Maade  til¬ 
egnes  ved  stadig  Tegning  efter  akademiske  Modelstillinger,  som 
uden  væsentlig  Afvexling  gjentages  i  de  saakaldte  Modelskoler 
til  Trættelse  for  den  livlige  og  opvakte,  til  farlig  Udenadslære 
for  den  flittige  unge  Konstner.  Det  vil  være  et  Spørgsmaal, 
om  ikke  mange  andre  højstvigtige  Fordringer  til  Kunstneren  er 
stillede  i  Baggrunden  for  denne  enkelte  Del  af  hans  Fornøden¬ 
hedel  ,  om  ikke  Studiet  af  Modellernes  Detailler  vilde  være 
mere  frugtbringende  end  Opfattelsen  af  vanskelige  Modelstillin¬ 
ger;  om  ikke  Anatomiens  og  Perspektivens  Studium  her  prak¬ 
tisk  burde  indøves;  om  Øvelse  i  Komposition  og  i  Drapperiets 
Anvendelse  ikke  ogsaa  havde  retmæssige  Fordringer  paa  den 
unge  Kunstners  Læretid«.  (De  mange  andre  Slags  Anvisninger 
og  Raad,  som  en  ung  Kunstner  kunde  trænge  til,  skulde  han 
have  i  de  foran  nævnte  Professor-Ateliers). 

Foreløbigt  kom  der  imidlertid  ikke  noget  ud  af  disse  Reform¬ 
planel .  Eckersberg  og  Lund  var  ældre  Mænd,  og  den  nye  Professor, 
som  den  13.  Septbr.  1844  udnævntes  i  Modelskolen,  Maleren 
Røibye,  var  vel  en  dygtig  og  solid  Kunstner,  men  ubestrideligt 
noget  tør.  Det  har  neppe  ligget  for  ham  at  optage  Ideer  som 
de  ovennævnte.  Han  var  desuden  sygelig.  Den  anden  nye 
Professor  ved  Modelskolen,  som  samtidigt  udnævnes,  Medail- 
løien  Christen  Christensen,  var  ogsaa  sygelig  og  døde  alt  det 
følgende  Aar. 


korrigere.  Men  det  hjalp  ikke  meget.  Grunden  til  denne  Elevernes 
Tagen-Parti  var  overvejende  af  kunstnerisk  Art;  man  vilde  navnlig  pro¬ 
testere  mod  Lunds  Fastholden  af  afblegede  andenhaands-klassiske  Idealer 
i  Modsætning  til  Eckersbergs  friske  og  nationale  Realisme.  Desuden  var 
Eckersberg  langt  mere  pædagogisk  anlagt  end  Lund,  trods  al  dennes 
Dannelse. 


1  1843  var  det  techniske  Institut  blevet  oprettet  som  en  ud¬ 
trykkeligt  for  Haandværkere  beregnet  Skole*).  Det  tech¬ 
niske  Selskab  fremsender  i  Novbr.  sin  Undervisningsplan  til 
Akademiet,  som  bifalder  den,  men  dog  gjør  opmærksom  paa 
Fundatsens  §  115,  hvorefter  Akademiets  Duelighedsvidnesbyrd 
udfordres  for  de  Lærere,  som  ansættes.  Dette  volder  forøvrigt 
ingen  Vanskeligheder.  Hetsch  var  meget  interesseret  i  Institutet, 
han  var  fra  1846  dets  Undervisningsinspektør  og  Troels  Lund 
var  Medlem  af  Bestyrelsen. 

Det  techniske  Selskab  havde  vistnok  tidligt  sigtet  paa  at  naa 
en  saadan  Position,  at  dets  Skole  kunde  overtage  den  Haand- 
værkerundervisning,  som  fra  1771  var  lagt  paa  Akademiet.  Der 
er  ingen  Tvivl  om,  at  dette  var  rigtigt  set.  En  Skole,  der  ind¬ 
rettedes  udelukkende  efter  Haandværkernes  Tarv,  maatte  være 
langt  gavnligere  for  dem  end  Undervisningen  ved  Akademiet, 
hvor  de  kunstneriske  Hensyn  altid  maatte  gaa  forud.  Og  Aka¬ 
demiet  tyngedes  stærkt,  og  til  Skade  for  dets  egentlige  Opgave, 
af  Haandværkerne,  som  overfyldte  dets  Lokaler  og  optog  den 
væsentlige  Del  af  dets  Møder  med  Bedømmelser  af  Svende-  og 
Mesterstykker,  saa  man  endog  fra  1846  havde  maattet  indrette 
extraordinære  Møder  for  at  vinde  Tid  til  at  behandle  kunstne¬ 
riske  Anliggender.  Man  skulde  da  tro,  at  Overførelsen  af  Haand- 


*)  jfr,  nærmere  herom  C.  Nyrop:  Bidrag  til  dansk  Haandværkerundervisnings 
Historie. 

værkerundervisningen  til  Institutet  maatte  gaa  glat,  men  det  var 
dog  ingenlunde  Tilfældet.  Der  var  i  Akademiet  flere  Medlemmer, 
som  ikke  ønskede  den  Art  af  Forandringer  og  som  saa  mindre 
velvilligt  paa  det  nye  Institut.  Man  har  troligvis  været  bange 
for,  at  der  skulde  ske  Indskrænkning  i  Akademiets  fundats¬ 
mæssige  Eneherredømme  over  al  Tegneundervisning  i  Landet. 
Da  Hetsch  og  Troels  Lund  den  17  April  1845  sender  Akademiet 
en  Forespørgsel,  om  det  ikke  maatte  være  hensigtsmæssigt  at 
inddrage  de  to  Afdelinger  af  Elementarskolen,  som  besøges  Kl. 
5 — 7  og  7—9,  og  henvise  Begynderne  til  det  tekniske  Selskabs 
Skole,  hvorfra  de  senere  kan  indgaa  i  Akademiet,  —  saa  viser 
der  sig  »flere  Vanskeligheder  og  navnligen  Academiets  Forplig¬ 
telser  mod  Haandværkerne  stillede  sig  herimod«;  man  kommer 
ikke  videre  end  dertil,  at  det  overlades  Komitéen  for  Elementar¬ 
skolen  at  henvise  aldeles  raa  Begyndere,  som  ikke  ere  i 
Lære,  til  det  tekniske  Selskabs  Skole. 

Hetsch  opgiver  dog  ikke  derfor  Sagen.  I  Juli  Maaned  det 
følgende  Aar  faar  han  sat  igjennem,  at  det  overdrages  ham 
sammen  med  Ursin  at  undersøge  »hvorledes  Elementarskolen 
efterhaanden  maatte  kunne  inddrages  og  overgaa  til  den  her¬ 
værende  techniske  Skole« ,  men  de  synes  at  have  stødt  paa 
Vanskeligheder  med  Hensyn  til  Lærerne,  og  maa  selv  foreslaa, 
at  Sagen  udsættes,  til  der  indtræder  en  Vacance  mellem  disse. 
Dog  hedder  det  den  16  November,  at  da  Akademiet  agter  at 
inddrage  den  ene  Afdeling  af  Elementarskolen,  vil  man  fore¬ 
løbig  underrette  Læreren,  Hr.  Stilling,  herom,  idet  man  »for¬ 
beholder  sig  hans  gode  Tjeneste  ved  indtræffende  Leilighed«. 
Akademiet  havde  nemlig  i  1844  paa  Kochs  Forslag  vedtaget, 
fremtidigt  kun  at  ansætte  Lærerne  for  4  Aar  ad  Gangen,  for  at 
Akademiet  kunde  staa  friere  overfor  dem.  1853  vedtager  man 
kun  at  ansætte  dem  for  ét  Aar  ad  Gangen. 

Saaledes  trækker  Sagen  hen  til  Juli  1849,  da  Hetsch  og 
Ursin  faar  Direktøren  Koch  med  til  igjen  at  rejse  Spørgsmaalet 
ved  et  positivt  Forslag  om,  fra  1.  Oktober  at  inddrage  den  Af¬ 
deling  af  Elementarskolen,  hvori  Rosenberg  er  Lærer,  »da  denne 
allerede  i  længere  Tid  paatænkte  Forandring  nu  lettere  vilde 
kunne  realiseres«.  Foreløbigt  vandt  dette  Forsamlingens  Bifald, 
men  dermed  var  Sagen  dog  ikke  afgjort  endnu.  Der  nedsættes 
en  Komité  til  at  gjøre  nærmere  Forslag,  og  da  disse  foreligger 
til  F  oi handling  den  5  November,  opstaar  der  en  meget  levende 

Debat,  som  strækker  sig  gjennem  flere  Møder.  Hetsch  og  Troels 
Lund  staar  sammen  med  Marstrand  og  Høyen,  hvilken  sidste 
kæmper  ivrigt  for  Sagen  og  halvvejs  synes  at  true  med  Ind¬ 
griben  fra  Ministeriets  Side.  Det  »var  at  antage«,  siger  han,  at 
Ministeriet  vilde  forelægge  Forslaget  for  en  kombineret  Komité, 
eftersom  »det  er  noksom  bekjendt,  at  der  fra  andre  beslægtede 
Institutioner  allerede  er  indsendt  Betænkninger,  som  berøre  dette 
Anliggende«.  Koch  helder  en  Tid  til  Høyens  Side.  Modstanden 
kommer  navnlig  tilorde  gjennem  Bygningsinspektør  Friis,  der 
søger  at  trække  Spørgsmaalet  om  hele  Akademiets  Ordning  som 
Kunstnersamfund  med  ind  i  Sagen  for  derved  at  vanskeliggjøre 
dens  Fremgang.  Han  antyder  desuden,  at  »saadanne  Skoler 
ogsaa  rnaatte  forplantes  til  Provinsbyerne«.  Komitéen,  for  hvil¬ 
ken  Høyen  bliver  Ordfører,  proponerer  videregaaende  Ændringer 
i  Akademiets  hele  Skoleordning;  ogsaa  de  øvrige  lavere  Skoler 
vil  man  komme  til  at  udskille,  alene  af  Hensyn  til  Lokaler,  og 
man  vil  helt  bort  fra  den  gamle  Fortegningsundervisning,  — 
skjønt  J.  L.  Jensen  og  Jerichau  holder  paa  den,  fordi  den  »giver 
Øvelse  i  Foredraget«  —  som  man  alt  i  det  techniske  Selskabs 
Skole  med  Held  har  forladt.  Direktøren  Koch  er  bange  for  at 
Udskillelsen  af  Haandværkerne  skal  medføre  en  Nedsættelse  af 
Statens  Tilskud  til  Akademiet. 

Først  i  Februar  1850  naar  man  tilende  med  dette  Spørgs- 
maal,  men  det  lykkes  da  Modstanderne  at  hænge  en  Stopper 
derpaa,  idet  endelig  Beslutning  ikke  skal  tages,  før  Komitéen 
tillige  har  gjort  Udkast  til  en  Omorganisation  af  den  øvrige  Del 
af  Akademiets  Virksomhed.  En  Hindring  har  det  ogsaa  hidtil 
været,  at  technisk  Institut  havde  havt  det  knebent  med  Plads, 
men  i  Juli  1850  kan  Hetsch  meddele,  at  det  har  kjøbt  en 
Ejendom  og  nu  godt  kan  modtage  Elementarskolens  Elever 
til  Oktober.  Hetsch  viser  sig  derhos  som  en  klog  Taktiker  ved 
at  fremstille  Sagen,  som  om  det  i  Virkeligheden  kun  drejer  sig 
om  den  gamle  Tanke  at  henlægge  Elementarskolen  til  et  Lokale 
udenfor  Charlottenborg,  idet  han  tilføjer,  at  »dette  i  Hovedsagen 
og  indtil  videre  kun  betragtes  som  en  Omflytning,  saaledes 
at  Akademiet  bibeholder  sin  Indflydelse  paa  disse  Skolers  Be¬ 
styrelse,  og  at  en  Overenskomst  træffes  angaaende  den  øcono- 
miske  Side  af  Sagen«.  Han  havde  saameget  lettere  ved  at  love 
dette,  som  baade  Akademiets  Indflydelse  og  technisk  Skoles 
Ledelse  i  væsentlig  Grad  var  samlede  i  hans  Person.  Der  har 


s 


250 


X 


XX 


vistnok  i  Akademiet  været  en  Skinsyge  mod  denne  Hetsch’s 
dobbelt  mægtige  Stilling,  men  der  er  tillige  Partimodstand  mod 
Høyen  og  hans  Tilhængere,  som  her  støtter  Hetsch.  I  ethvert 
Fald  kniber  det  med  at  føre  Sagen  igjennem,  uagtet  Direktøren 
gjør  gjældende,  at  man  derved  vilde  »indvinde  den  højst  for¬ 
nødne  Plads  til  Conservation  og  hensigtssvarende  Opstilling  af 
den  Deel  af  Gibssamlingen,  som  allerede  længe  henligger  uden 
Nytte  og  udsat  for  Fare«.  Modstanderne  holder  sig  til  Sammen¬ 
koblingen  med  Spørgsmaalet  om  Akademiets  Reform  idet  hele, 
og  først  da  Hetsch  paa  en  Maade  slaar  i  Bordet  ved  at  erklære 
»at  han  som  25-aarig  Lærer  og  som  den,  paa  hvis  Forslag 
Elementarskolen  er  i  sin  Tid  etableret,  maatte  erklære 
sig  til  Fordeel  for  den  i  Forslag  bragte  Forandring,  da  den 
tiener  Kunstens  højere  Interesser«,  først  da  lykkes  det  at  faa 
Forslaget  vedtaget,  rigtignok  kun  med  4  Stemmer  imod  4,  saa 
Direktøren  Bissens  Stemme  maa  gjøre  Udslaget.  Men  Eckers- 
berg,  J.  L.  Lund,  Koch  og  Steins  Modvotum  sendes  med  til  Mini¬ 
steriet,  som  derved  faar  nogen  Betænkelighed  og  først  vil  have 
at  vide,  hvorledes  Minoriteten  har  tænkt  sig,  at  man  uden 
Elementarskolens  Flytning  kunde  faa  de  fornødne  Lokaler  til 
Samlingens  Opstilling;  der  indsendes  Betænkninger,  ledsagede 
af  Tegninger,  fra  begge  Partier.  Endelig,  den  11.  Novbr.  1850 
kommer  der  en  kongelig  Resolution  for,  at  Elementarskolerne 
skal  flyttes  til  technisk  Institut,  forsaavidt  ikke  økonomiske 
Hensyn,  efter  nærmere  Overvejelse,  lægger  Hindringer  ivejen. 
Disse  Klasser  skal  »tiene  til  Normalskole  for  den  elementære 
Tegneunderviisning«,  og  Akademiet  skal  beholde  Bestyrelsen  af 
dem,  til  hele  dets  Undervisningsreform  er  gjennemført,  og  det 
skal  ikke  med  Hensyn  til  denne  bindes  af  Overførelsen.  Om¬ 
kostningerne  ved  Flytningen  maa  afholdes  uden  Extrabevilling, 
Oppositionen  tager  Anledning  heraf  til  et  nyt  Forsøg  paa  at 
hindre  Elementarskolens  Flytning.  Bissen  og  Hetsch  sammen 
med  Kassereren  udregner,  at  Omkostningerne  ikke  vil  blive 
mere  end  54  Rdlr.  aarlig  for  Akademiet,  men  Koch  bestrider 
heftigt  dette.  Det  lykkes  ikke  at  opnaa  Spor  af  Enighed; 
skjønt  man  ender  med  at  meddele  Ministeriet  begge  Partiers 
Standpunkt,  vægrer  dog  flere  af  Professorerne  sig  ved  at  under¬ 
skrive  Brevet,  hvorfor  Bissen  erklærer,  at  det  skal  indsendes 
med  de  Underskrifter,  som  det  faar.  Ministeriet  svarer  den  31. 
Decbr.  1850,  at  det  ikke  skønner,  at  Udgiften  er  saa  betydelig, 

»at  der  skulde  være  tilstrækkelig  Anledning  til  at  lade  den  Lej¬ 
lighed  til  at  fremme  flere  for  Akademiet  ønskelige  Foranstalt¬ 
ninger  gaae  unyttet  hen«,  hvorfor  det  giver  sit  Samtykke  til 
Elementarskolernes  Flytning  »paa  den  af  Majoriteten  foreslaaede 
Maade«.  Ministeriet  venter  desuden  Forslag  om  Benyttelsen  af 
de  indvundne  Lokaler,  Indretningen  af  en  Perspektivklasse, 
Ordning  af  Kunstsamlingen  m.  m.  Dette  paatager  Bissen  sig  at 
gøre  sammen  med  Hetsch  og  Høyen.  Deres  Plan  approberes  af 
Ministeriet  den  20  Januar  1851,  og  Opstillingen  fuldføres  i  Som¬ 
meren  1853. 

Tilsynet  med  Skolernes  Flytning  overdrages  Hetsch  og  Flyt¬ 
ningen  foretages  vistnok  strax,  thi  af  Aarsberetningen  den  31. 
Marts  1851  ses  det,  at  den  er  tilendebragt  og  Lærerne  fulgte 
med.  I  April  1851  anvises  første  Gang  55  Rdlr.  til  teknisk 
Institut,  »som  Leje  af  Lokalet  til  Elementarskolerne«.  Koi’t  efter 
anmodes  Reiersens  Fond  om  fremtidigt  at  anvise  tecknisk  In¬ 
stitut  de  100  Rdlr.,  den  hidtil  har  givet  til  Haandværkernes 
Søndagsskole,  som  ogsaa  flyttes  derover. 

Denne  Reform  fremtraadte  formelt  kun  som  en  Skiften 
Lokale;  men  reelt  gik  den  langt  videre,  og  det  er  rigtigt  nok, 
naar  det  i  Aarsberetningen  den  31.  Marts  1851  hedder,  at  »en 
Adskillelse  fra  Kunstskolen  foreløbigt  er  antydet«.  Her  begynder 
den  Bevægelse,  som  endte  med,  at  Akademiet  omsider  helt  blev 
befriet  fra  Haandværkerundervisningens  Byrde,  til  utvivlsom 
Gavn  for  alle  Parter.  Det  konservative  Parti  saa  altsaa  for  saa 
vidt  ganske  rigtigt,  naar  det  tillagde  dette  Spørgsmaal  saa  stol¬ 
en  principiel  Betydning. 

Haandværkerkomitéens  Virksomhed  overfor  Haandværkerne 
svandt  betydeligt  ind  ved  den  nye  Næringslov,  der  ophævede 
Lavstvangen,  men  helt  bortfaldt  den  dog  først  fra  1.  Januar  1885 
ved  den  nye  Ordning  af  Bedømmelsen  af  Svendestykker.  Man 
lod  ganske  vist  Komitéen  bestaa  endnu  et  Par  Aar,  af  Hensyn 
til  »eventuelt  fremkommende  Forespørgsler  vedrørende  Haand- 
værkssager«,  men  ved  Akademiets  Reform  1887  afgik  den  defi¬ 
nitivt  ved  Døden. 

Endnu  kan  fremhæves,  at  det  er  første  Gang,  man  i  Aka¬ 
demiets  Forhandlinger  ret  mærker  Modsætningen  mellem  Høyens 
Parti  og  de  konservative  Elementer.  I  Bissen  havde  Akademiet 
faaet  en  Direktør,  som  ikke  frygtede  for  energisk  at  stille  sig 
paa  de  førstes  Side,  hvor  hans  Sympathi  og  Overbevisning  laa. 

Underligt  nok  ser  man  kun  i  ringe  Grad  Høyen  optræde  direkte 
i  Akademiets  Forsamlinger,  uagtet  Traditionen  jo  beretter,  at 
han  spillede  saa  stor  en  Rolle  som  Partihøvding.  Har  hans 
Indflydelse  nærmest  givet  sig  Udslag  i  Partimøder  og  Forhand¬ 
linger  udenfor  Akademiets  Møder?  Derom  lærer  man  intet  af 
Akademiets  Dagbøger. 


XVII. 


Akademiets  økonomiske  Forhold  skred  langsomt  fremad,  efter 
.  som  Tiderne  i  det  hele  bedrede  sig.  Fra  1814  var  Statens 
Tilskud  aarlig  5900  Rdlr.,  hvortil  fra  1830  kom  1600  Rdlr.  aarlig 
til  Rejsestipendier  for  to  Artister.  Det  er  ovenfor  nævnt,  hvor¬ 
ledes  Akademiets  Formue  efterhaanden  forøges.  I  1836  ansættes 
derhos  Udstillingsindtægten  aarlig  til  3 — 4000  Rdlr.,  Skoleind¬ 
tægten  til  c.  1200  Rdlr.,  og  Afgiften  af  Karnapvinduer  og  malede 
Facader  til  c.  350  Rdlr.  Indtægterne  er  alt  ialt  c.  13000  Rdlr. 
aarlig.  Deraf  lønnes  Professorer,  Lærere  og  Betjente,  udredes 
Medailler  og  Pengepræmier  til  Eleverne,  vedligeholdes  og  jævnlig 
forøges  Kunstsamlingen  og  Bibliotheket,  samt  afholdes  alle  andre 
Udgifter.  Derhos  forrentes  og  afdrages  med  c.  1000  Rdlr.  aarlig 
Akademiets  Gæld,  dels  til  Understøttelseskassen,  dels  til  Staten 
(især  for  forskudsvis  udbetalte  Stipendier,  før  Akademiet  fik  sin 
egen  Stipendiefond).  Gælden  er  i  1836  bragt  ned  til  4300  Rdlr., 
og  vil  altsaa  om  faa  Aar  være  afdraget.  Desuden  er  Akademiets 
Embedsmænd  og  Betjente  fra  1.  Jan.  1836  fritagne  forden  i  1768 
og  1770  paabudte  Afkortning  i  deres  Embedsindtægter.  Paa  den 
anden  Side  fastsættes  det  ved  kgl.  Resolution  29.  Maj  1842,  at 
Finanskassens  Understøttelser  til  akademiske  Medlemmer  ved 
indtræffende  Vacance  skal  inddrages. 

Ved  et  kgl.  Rescript  af  31.  Marts  1840  forøges  Stipendie- 
suramen  fra  1600  Rdlr.  til  5100  Rdlr.,  og  disse  er  nu  stillede 
under  Akademiets  egen  Bestyrelse,  saa  det  direkte  kan  gjøre 
Indstilling  til  Kongen  om  Tildelingen  af  Stipendier.  I  1843  er 

Statens  hele  Tilskud  12288  Rdlr.,  men  af  Stipendiefondet  skal 
afgives  590  Rdlr  til  Gagernes  Supplering. 

Derhos  stilles  ifølge  samme  Rescript  aarlig  3000  Rdlr.  til 
Disposition  for  Præses  til  Indkjøb  af  Kunstsager  paa  den  aarlige 
Udstilling  »i  Særdeleshed  for  at  opmuntre  unge  lovende  Kunst¬ 
nere«.  I  1848,  da  Frederik  VII  er  bleven  Konge,  ønsker  han 
ikke  selv,  saaledes  som  Christian  VIII,  at  bestemme  disse  Indkøb 
til  den  kgl.  Malerisamling,  men  befaler  Akademiet  for  Fremtiden 
at  tage  under  Overvejelse,  hvilke  af  de  udstillede  Malerier  Præses 
kan  indstille  til  Kongen  at  kjøbe.  Dette  Valg  lægges  altsaa  nu 
for  første  Gang  i  Akademiets  Haand,  og  det  er  forgjæves,  at 
Høyen  protesterer  derimod  (han  vilde  naturligvis  have  Valget 
overladt  til  Galleridii'ektøren).  I  1849  spørger  Finansministeriet, 
om  der  ikke  »paa  Grund  af  Statens  finansielle  Forhold«  kan 
spares  noget  af  disse  3000  Rdlr.,  men  Akademiet  svarer,  at  det 
kan  man  ikke;  »netop  indeværende  Aars  Udstilling  vilde  under 
andre  Tidsomstændigheder  endog  have  gjort  det  ønskeligt,  at 
en  endnu  større  Sum  kunde  anvendes«. 

Det  ovennævnte  Rescript  af  1840  fastsætter  Lønningerne 
saaledes: 

De  fem  Professorer  i  Modelskolen  hver  300  Rdlr.,  og  des¬ 
uden  betales  der  hver  Maaned  50  Rdlr.  til  den  af  dem,  der 
stiller  Modellen  og  har  Opsigt  i  Modelskolen. 

De  to  Professorer  i  Architekturen  hver  300  Rdlr.,  og  des¬ 
uden  aarlig  hver  100  Rdlr.  for  Opsyn  i  Skolerne  og  for  Foiæ- 
læsninger  i  Perspektiven.  Foreløbig  faar  dog  kun  Hetsch  disse 
100  Rdlr.,  da  man,  saalænge  C.  F.  Hansen  endnu  er  Professor, 
maa  udrede  250  Rdlr.  aarlig  til  ham. 

De  tre  Professorer  i  Videnskaberne  hver  300  Rdlr. 

Sekretæren  400  Rdlr.,  samt  100  Rdlr.  som  Bibliothekar. 

Kassereren  100  Rdlr.,  de  11  Lærere  ved  Skolen  ialt  2100  Rdlr., 
Forvalteren  300  Rdlr.  Portner  og  Vægter  hver  120  Rdlr.,  4  Op¬ 
vartere  og  en  Kontormedhjælper  hver  100  Rdlr.  De  5  Assistenter 
ved  Skolen  hver  50  Rdlr. 

Ialt^  andrager  disse  Lønninger  7640  Rdlr.  Men  da  der  hertil 
kun  aarlig  af  Staten  ydes  6300  Rdlr.  medens  Akademiet  af  »de 
Fonds,  som  ere  henlagte  til  dets  Rejsestipendier«  yderligere  maa 
anvende  750  Rdlr.  til  Lønninger,  —  ialt  7050  Rdlr.  —  formaar 
man  ikke  at  udrede  alle  de  normerede  Lønninger,  og  man  maa 
derfor  hjælpe  sig  lidt,  som  man  kan.  Det  naas  ved,  at  Embeds- 

mænds  og  Betjentes  Antal  ikke  altid  er  fuldtalligt.  I  1840  bruger 
man  saaledes  kun  6590  Rdlr.  til  Gager. 

I  1845,  da  J.  L.  Lund  igjen  faar  Bolig  efter  Thorvaldsens 
Død,  ansøger  man  om  og  opnaar  ved  kgl.  Resolution  af  10. 
Decbr.,  at  de  400  Rdlr.,  Lund  har  havt  i  Huslej egodtgjørelse 
under  Thorvaldsens  Ophold  her,  maa  beholdes  og  udbetales  af 
Statskassen  som  Huslejeunderstøttelse  for  tvende  ordentlige  aka¬ 
demiske  Medlemmer  efter  Akademiets  Valg,  og  denne  Naades- 
bevisning  skal  vedblive,  indtil  Akademiet  ved  indtræffende  Af¬ 
gang  i  sammes  extraordinære  Udgifter  bliver  istand  til  enten  fol¬ 
en  Del  eller  i  det  hele  selv  at  afholde  denne  Udgift.  Disse  to 
Huslejeunderstøttelser  existere  endnu  den  Dag  idag.  De  tildeles 
i  1846  første  Gang  F.  F.  Friis  og  Fabritius  de  Tengnagel,  og  ud¬ 
betales  ved  Flyttedagstiderne.  Da  Fabritius  de  Tengnagel  dør 
1850,  gjør  Finansministeriet  et  Forsøg  paa  at  inddrage  disse 
Understøttelser,  men  det  ender  dog  med,  at  Akademiet  faar  Lov 
til  ogsaa  fremtidig  at  opføre  dem  paa  Budgettet. 

I  1847  gjør  man  et  Forsøg  paa  at  faa  oprettet  en  særlig 
Pensionskasse  for  Kunstnere  og  deres  Enker,  som  bidrage  til 
Udstillingen  uden  at  være  Medlemmer  af  Akademiet.  Men  dette 
faar  bestemt  Afslag  af  Kongen.  Man  finder  da  en  lille  Trøst  i 
mulig  at  kunne  give  »Enker  efter  dertil  qualificerede  Kunstnere« 
Gratialer  af,  hvad  der  maatte  være  til  Raadighed  af  Udstillings¬ 
indtægtens  Overskud,  naar  denne  er  opgjort. 

I  1848  bevilger  Kongen  paany,  paa  Forslag  af  Overhofmarchal 
Levetzau,  at  der  af  den  kongelige  Hofkasse  aarlig  maa  udbetales 
120  Rdlr.  til  Akademiets  fire  Opvartere,  som  Hjælp  til  Anskaffelse 
af  de  foreskrevne  Liberier  som  kongelige  Tjenere,  men  efter 
Grundlovens  Indførelse  hedder  det  i  Maj  1851,  at  Kultusmini¬ 
steriet  vil  inddrage  disse  Liberier,  »som  hidtil  ere  bekostede  af 
Civillisten  *)«.  Paa  Akademiets  Erklæring,  at  Opvarternes  Løn 
er  saa  ringe,  at  dette  »Emolument«  ikke  kan  undværes,  faar 
dog  Akademiet  Lov  at  optage  Beløbet  paa  sit  Budget.  I  1855 
og  1856  søger  Betjentene  og  Lærerne  Lønningsforhøjelse  og  Dyr¬ 
tidstillæg,  men  da  Ministeriet  siger  bestemt  Nej  til  de  førstes 
Andragende,  anser  man  det  for  haabløst  at  indgive  de  andres. 

Den  gode  Orden,  som  efterhaanden  var  kommen  i  Akade¬ 
miet,  baade  Orden  i  Regnskabsførelse  og  Orden  i  Skolerne, 


)  jfr.  Kap.  XIII. 

skyldtes  for  en  væsentlig  Del  Ursin,  der  som  anført  var  bleven 
Økonomiinspektør  i  1830,  en  Virksomhed  han  røgtede  med 
megen  Iver.  Han  havde  i  denne  Stilling  en  aarlig  »Gratification« 
af  200  Rdlr.  I  Novbr.  1842  føjer  man  hans  Anmodning  om,  at 
den  maa  forhøjes  til  300  Rdlr.,  medens  man  ikke  kan  gaa  med 
til  hans  Ønske  om,  at  den  maa  optages  mellem  Gagerne  for 
Akademiets  Embedsmænd,  da  dette  antages  ikke  at  ville  vinde 
Kongens  Rifald. 

Ved  Siden  af  Stillingerne  som  Professor  i  Geometri  og  Øko¬ 
nomiinspektør  maa  Ursin  derhos  fra  1838  paatage  sig  Forvalter 
Freuchens  Forretninger  (har  denne  været  svagelig?),  mod  et 
Honorar  af  300  Rdlr.  aarlig,  og  da  Freuchen  dør  den  25.  Septbr. 
1844,  søger  Ursin  hans  Post  og  faar  den  med  de  hidtidige  300 
Rdlr.  i  Lønning  og  et  Tillæg  af  200  Rdlr.,  som  dog  skal  bort- 
falde,  hvis  han  ogsaa  bliver  Slotsforvalter.  Som  hans  Assistent 
paa  Kontoret  ansættes  Volontær  Truelsen  fra  den  kgl.  Rygnings¬ 
administration,  med  en  Lønning  af  100  Rdlr.  som  Skriver  og 
50  Rdlr.  som  Regnskabsfører.  Freuchen  har  havt  100  Rdlr  om 
Aaret  for  ogsaa  at  assistere  Sekretæren  med  Afskrivning,  men 
Thiele  vil  ikke  have  Truelsen;  han  gjør  gjældende,  at  han  kun 
har  beholdt  Freuchen  af  Hensyn  til  dennes  økonomiske  Kaar, 
og  nu  vil  han  have  en,  der  tillige  kan  assistere  ham  i  Bibli- 
otheket.  Da  disse  100  Rdlr.  maa  ansees  for  et  Beløb,  der  er 
tilstaaet  Thiele  personlig  til  Medhjælp,  føjer  man  ham  i,  at  han 
selv  maa  antage  den  Hjælp  han  vil  have,  og  han  faar  endda 
Lov  til  at  disponere  over  de  40  Rdlr.,  som  Bibliotheksopvarter 
Olsen  hidtil  har  faaet.  En  anden  af  Opvarterne,  Ørting,  be¬ 
ordres  nu  til  at  gjøre  Tjeneste  i  Bibliotheket  uden  Extravederlag. 

Slotsforvalterposten  maatte  Ui'sin  vente  paa  lige  til  Badens 
Død  i  Februar  1849.  Han  faar  den  da  som  en  Selvfølge,  idet 
kgl.  Resolution  af  10.  Marts  1840  har  fastsat,  at  den  skal  for¬ 
enes  med  Akademiforvalterposten,  og  Lønningen  da  nedsættes 
fra  488  Rdlr.  til  300  Rdlr.  Naar  man  husker  paa,  at  Slots¬ 
forvalteren  desuden  havde  fri  Bolig,  har  dette  Embede  været 
paafaldende  godt  lønnet,  langt  bedre  end  noget  af  Akademiets 
Embeder,  uagtet  det  neppe  kan  have  givet  synderligt  Arbejde. 
De  188  Rdlr.,  som  nu  egentlig  skulde  spares,  faar  Akademiet 
alligevel  Lov  til  at  beholde*),  »da  dets  Indtægter  i  forskjellige 


*)  Slotsforvaltergagen  udbetaltes  fra  1841  gjennem  Akademiet. 


257 


andre  Retninger  ere  forringede«.  Forøvrigt  modsætter  Indenrigs¬ 
ministeriet  sig,  at  Slotsforvalterposten  besættes  definitivt,  men 
Ursin  faar  Lov  at  fungere  indtil  videre  med  de  300  Rdlr.  i 
Lønning  pro  rata  temporis,  ligesom  han  maa  flytte  ind  i  Badens 
Bolig  indtil  videre. 

Ursin  havde  nu  faaet  sig  en  forholdsvis  god  Stilling,  300 
Rdlr.  som  Professor,  300  som  Akademiforvalter,  300  som  Øko¬ 
nomiinspektør,  300  som  Slotsforvalter  og  fri  Bolig.  Ret  længe 
fik  han  dog  ikke  Glæde  deraf,  thi  alt  i  Slutningen  af  samme 
Aar  døde  han. 

Truelsen  blev  hans  Efterfølger,  men  hans  Stilling  blev  be¬ 
tydeligt  ringere.  Økonomiinspektørposten  inddrages,  og  Truelsen, 
som  skal  være  baade  Akademiforvalter  og  Slotsforvalter,  gjøres 
»pligtig  stadig  at  være  tilstede,  overtage  alle  Inspektørens  tid¬ 
ligere  Forretninger,  assistere  Kassereren  som  Regnskabsfører  og 
Sekretæren  som  Afskriver«  (ogsaa  dette !)  for  en  Løn  af  600  Rdlr. 
og  en  mindre  Bolig,  naar  en  saadan  bliver  ledig.  Derhos  maa 
han  underkaste  sig  de  Forandringer,  der  kan  blive  Følgen  af 
en  fremtidig  Omordning  af  Akademiet  og  dets  Forvaltning.  Den 
Huslejehjælp  af  50  Rdlr.,  han  hidtil  havde  havt  af  Naades- 
sekretariatet  bortfaldt.  Denne  Ordning  approberes  af  Kongen 
den  2.  Februar  1850.  Truelsen  faar  først  i  Februar  1851  Lov  at 
flytte  ind  i  en  Del  af  den  forrige  Slotsforvalterbolig.  Slottet  er 
ifølge  Ministeriets  Skrivelse  af  13.  April  1850  henlagt  under  1ste 
Bygningsinspektorat. 

Ursins  Post  som  Professor  i  Mathematik  vedtages  det  ikke 
paany  at  besætte,  formodentlig  af  Hensyn  til  den  Reform  af 
Akademiet,  som  var  under  Arbejde.  Derimod  konstitueres  cand. 
polyt.  H.  Kayser  til  foreløbigt  at  overtage  Undervisningen  i 
Geometri  og  Mechanik;  hans  Honorar  sættes  til  50  Rdlr.  for 
en  Vinter. 

XVIII. 


Under  Forhandlingerne  om  Elementarskolernes  Flytning  til 
technisk  Institut  er  det  flere  Gange  berørt,  at  man  tillige 
tænkte  paa  en  videregaaende  Ordning  af  Akademiet. 

Dette  maatte  nemlig  efterliaanden  se  en  Opposition*)  opstaa 
blandt  Kunstnerne  udenfor,  neppe  uden  Forbindelse  med  den 
af  Høyen  i-ejste  Bevægelse.  Om  ham  havde  nemlig  samlet  sig 
en  Kreds  af  yngre  Kunstnere,  hvoriblandt  Begavelser  som  Køblte, 
Lundbye,  Marstrand,  Constantin  Hansen,  Dalsgaard,  Vermehren 
o.  fl.  Høyens  Bestræbelser  for  at  betone  en  særlig  national 
Kunst  stod  for  Datidens  Syn  noget  i  Strid  med  den  i  Akade¬ 
miet  herskende  Tradition  og  med  de  ældre  Kunstneres  Opfat- 


*)  I  1843  gjorde  Journalisten  K.  F.  Wiborg  sig  paa  en  ret  ejendommelig 
Maade  til  Talsmand  for  denne  Opposition  (i  Journal  for  Litteratur  og 
Kunst  1843  I  p.  18).  Han  klager  over  Kunstens  Forfald  i  Almindelighed 
og  Akademiet  i  Særdeleshed.  Men  i  de  Midler,  han  anbefaler  derimod, 
fandt  han  sikkert  lige  lidt  Paaskjønnelse  hos  Kunstnerne  og  hos  Høyen. 
Hans  Hovedremedium  er  Kunstfilosofien  (som  aldrig  har  gjort  andet  end 
Ulykker)  og  hans  praktiske  Reformforslag  er,  at  kræve  noget  lignende 
som  Studenterexamen  for  Adgang  til  Akademiet,  og  afslutte  dettes  Under¬ 
visning  med  en  Exameu  i  Kunsthistorie,  Mythologi,  Archæologi,  Verdens¬ 
historie  og  Kunstfilosofi  (ikke  at  forglemme).  »Paa  denne  Maade  var 
Academiet  en  virkelig  Konstanstalt,  en  Høiskole  for  Konsten,  der  traadte 
i  videnskabelig  Forbindelse  med  Tidens  Dannelse«.  Samtiden  var  dog 
utaknemlig  nok  til  ikke  at  tage  mod  dette  velmente  Raad,  som  jo  burde 
have  skaffet  Wiborg  en  Docentpost  i  den  ædle  Kunstfilosofi. 

telse,  skjønt  der  nutildags  synes  os  at  være  mere  Fællesskab  og 
Kontinuitet  ved  det  modsatte.  Men  Kongen,  Hoffet  og  Publikum 
favoriserede  ved  deres  Indkjøb  de  ældre  Kunstnere  og  dem, 
som  sluttede  sig  til  disse.  Det  er  en  naturlig  Ting,  at  det  der 
selv  melder  sig  som  noget  nyt,  og  tilmed  melder  det  i  en  vis 
Kamptone,  i  den  første  Tid  finder  nogen  Tilbageholdenhed  hos 
Publikum,  og  det  er  ligesaa  naturligt,  at  de  unge  i  dette  ser  en 
uretfærdig  Modstand.  Saaledes  vil  det  være  til  alle  Tider. 
Oppositionen  maatte  næsten  selvfølgeligt  rette  sig  mod  den 
Institution,  der  repræsenterede  det  overleverede,  Akademiet,  og 
man  kan  heller  ikke  helt  fri  sig  for  det  Indtryk,  at  Høyen 
nærede  nogen  Modvillie  mod  Akademiet,  af  hvis  Medlemmer 
adskillige  vægrede  sig  ved  at  anerkjende  ham  som  Fører  paa 
samme  Maade,  som  yngre  Kunstnere  og  andre  gjorde  det. 
Alligevel  ser  det  ud,  som  om  der  ikke  i  Akademiet  har  hersket 
nogen  virkelig  uvenlig  Stemning  mod  de  unge  —  der  findes 
ikke  i  Dagbøgerne,  en  eneste  Udtalelse  i  den  Retning.  Akade¬ 
miet  var  tilmed  beredvilligt  nok  til  at  agreere  de  unge,  men  der 
var  hos  disse  opstaaet  en  —  ikke  ganske  uberettiget  —  Uvillie 
mod  den  fundatsmæssige  Form  for  den  endelige  Optagelse:  det 
efter  Opgave  udførte  Medlemsstykke.  De  havde  faaet  Øjet  op  \ 
for,  at  et  saaledes  »til  Examen«  og  under  Opsyn  udført  Arbejde 
vanskeligt  kunde  inspirere  nogen  tilstrækkeligt,  og  at  Medlems¬ 
stykkerne  derfor  som  Regel  blev  forholdsvis  svage  og  aandløse. 
Medlemsstykket  og  dets  Redømmelse  var  Anstødsstenen  og 
Oppositionens  Program  maatte  derfor  i  det  væsentlige  blive  en 
anden  Form  for  Optagelsen  som  Medlem  af  Akademiet,  et  Pro¬ 
gram,  som  det  ogsaa  tilsidst  —  efter  aarlange  Kampe  —  lyk¬ 
kedes  at  føre  igjennem. 

Denne  Situation  skærpedes  ved,  at  Akademiet  i  1846  for¬ 
kastede  Medlemsarbejderne  af  to  Malere,  som  i  Virkeligheden 
hørte  til  de  bedste  Kræfter  blandt  de  yngre,  nemlig  Constantin 
Hansen  og  Christen  Købke. 

At  Constantin  Hansen  var  en  Kunstner,  som  burde 
have  Sæde  i  Akademiet,  var  sikkert  nok,  ligesaa  vist  som 
han  hører  til  de  mest  »akademiske«  Kunstnere,  Danmark 
har  havt.  At  E.  Hannover  i  sin  ualmindeligt  smukke  og  dyg¬ 
tige  Monografi  er  kommen  til  at  overdrive  hans  kunstneriske 
Værd  noget,  er  vist  de  fleste  enige  om.  I  denne  Sammen¬ 
hæng  er  der  Grund  til  at  gjøre  opmærksom  paa,  at  Hannovers 

Fordømmelse  af  Akademiet  i  Anledning  af  Forkastelsen  afConst. 
Hansens  Medlemsarbejde  »Orfeus«  ogsaa  turde  være  noget  for 
streng.  Han  indrømmer,  at  dette  Arbejde  havde  Svagheder,  og 
han  burde  indrømme,  at  Akademiets  Medlemmer  ikke  kunde 
vide,  hvorledes  Const.  Hansens  efterfølgende  Produktion  vilde 
blive.  Han  belyser  selv  strax  efter,  hvorledes  Manglen  paa 
Forstaaelse  af  det  klassiske  var  hele  »Tidens«,  der  med  Høyen 
i  Spidsen  krævede  en  folkelig  og  national  Kunst,  —  men  uden 
at  lade  dette  mildne  Dommen  over  Akademiet,  hvis  Medlemmer 
dog  ogsaa  var  Børn  af  deres  Tid.  Akademiet  var  ikke  en  my¬ 
stisk  Ting,  men  en  Samling  af  Kunstnere,  som  Hannover  sikkert 
enkeltvis  vil  fælde  en  meget  hensynsfuld  Dom  over.  »Tiden« 
havde  vistnok  Ret  i  sit  Syn  paa  Kunsten  —  ialtfald  har  det 
vist  sig,  at  Const.  Hansens  Syn  ikke  slog  Rod  hos  os.  Derfor 
kan  man  godt  indrømme,  at  Const.  Hansen  burde  være  optaget 
som  Medlem,  selv  om  »Orfeus«  ikke  fandtes  antagelig,  og  dette 
blev  sikkert  ogsaa  Opfattelsen  i  Akademiet,  hvor  der  netop  nu 
voxede  et  stærkt  Ønske  frem  om  at  faa  Medlemsstykkerne  af¬ 
skaffede. 

At  Constantin  Hansen  ikke  forfulgtes  systematisk  af  Akade¬ 
miet  fremgaar  bl.  a.  af,  at  han  i  1852  tik  Udstillingsmedaillen. 
At  han  ikke  blev  Medlem  af  Akademiet  før  1864,  efter  de 
ændrede  Optagelsesregler,  hænger  sammen  med,  at  han  ikke 
paany  vilde  male  Medlemsstykke,  og  heller  ikke  vilde  modtage 
Valg  efter  Reglerne  fra  1857. 

I  Anledning  af  den  Strid,  som  rejste  sig  ved  det  Monradske 
Lønningslovforslag  (jfi\  Kap.  XIX)  skrev  Constantin  Hansen  et 
Indlæg  i  Fædrelandet  den  18.  Decbr.  1861 ,  hvori  han  stiller 
sig  paa  de  Kunstneres  Side,  som  han  kalder  »Ikke-Academister«, 
og  mellem  hvilke  han  særligt  nævner  —  foruden  sig  selv  — 
Exner,  Dalsgaard,  Hilker,  Ottesen,  Rump,  Skovgaai'd  og  Ver- 
mehren.  Han  fremhæver,  at  den  »nationale«  Bestræbelse  hos 
dem,  hvorefter  man  har  givet  dem  Partinavn,  i  Virkeligheden 
knytter  sig  nøje  til  den  Eckersbergske  Tradition  — ,  og  heri 
maa  Eftertiden  give  ham  Ret.  Han  tilføjer:  »Den  her  antydede 
Konstretning  Finder  kraftig  Støtte  i  nogle  af  de  mest  fremragende 
Konstnere  i  Academiet.  Det  vilde  være  interessant,  om  det 
modsatte  Parti  vilde  udtale,  hvilken  Konstanskuelse  eller  hvilket 
konstnerisk  Maal  der  samler  dem  under  eet  Banner«. 

Slutningen  af  hans  Indlæg  angaar  hans  personlige  Forhold 

til  Academiet:  »Det  er  blevet  sagt,  at  enkelte  af  de  her  nævnte 
Konstnere  have  afslaaet  Indbydelse  fra  Academiet.  Hermed 
forholder  det  sig  saaledes :  Optagelsen  til  Medlem  sker  ved 
Ballotation*)  af  Plenarforsamlingen,  der,  foruden  Konstnerne  og 
de  videnskabelige  Professorer,  tæller  et  Antal  Æresmedlemmer, 
som  ikke  ere  Konstnere.  Enhver,  som  ønsker  at  optages,  maa 
enten  selv  skriftlig  anmode  derom  eller  lade  sig  foreslaa  ved  et 
Medlem.  Naar  nu  nogen  af  Academiet,  selv  om  det  var  Direc- 
teuren,  godhedsfuld  personlig  tilbyder  en  Konstner,  at  ville 
foreslaae  ham  til  Ballotation,  uden  sikkert  at  kunne  indestaae 
for  et  heldigt  Udfald,  da  kan  vel  neppe  nogen  betragte  dette 
som  en  Indbydelse  fra  Academiet,  mindst  naar  den  paagjældende 
allerede  een  Gang  er  falden  igjennem.  Men  under  anden  Form 
er,  saavidt  vides,  intet  Tilbud  skeet«. 

Dette  fremkaldte  den  27.  Decbr.  et  Gjensvar  fra  Jerichau 
som  Direktør,  hvoi'i  det  hedder,  at  det  er  »ikke  gjøi'ligt  at  vise 
støiTe  Imødekommen  mod  en  Konstnei',  end  naar  flere  Med¬ 
lemmer  paatage  sig  at  foreslaa  ham,  og  dette  er  netop  sket  med 

Prof.  Hansen**) . Indestaae  for  Antagelsen  kunde 

Forslagsstillerne  vistnok  ikke,  men  det  er  dog  vel  klai't,  at  de, 
især  her,  hvor  det  gjaldt  at  fjerne  den  Anstødssten,  der  har 
fremkaldt  saa  megen  beklagelig  Spaltning  iblandt  Konstnerne, 
ikke  vilde  have  gjoi't  et  saadant  Skridt,  uden  først  at  have  for¬ 
visset  sig  om  et  gunstigt  Udfald«.  I  sit  Svar  den  30.  Decbi\ 
undgik  Const.  Hansen  yderligei-e  Debat  hei'om,  fordi  det  »vilde 
bære  for  meget  ind  paa  det  Pei'sonlige«,  men  uden  selv  at  blive 
mindi-e  bitter.  Senei-e  blev  han  dog,  som  bekjendt,  baade 
Medlem  (23.  Maj  1864)  og  Vicedirektør  (1873). 

Med  Hensyn  til  Købke  er  at  fremhæve,  at  hans  Medlems¬ 
stykke,  ligesom  det  Arbejde  hvoi-paa  han  i  1842  blev  agreeret, 


*)  Saaledes  blev  Ordningen  1857,  jfr.  nedenfor. 

**)  Ifølge  Nic.  Bøgh:  J.  A  Jerichau  (1884)  p.  231—32  havde  Jerichau  alt 
tidligere  henvendt  sig  til  Const.  Hansen  for  at  faa  ham  til  at  træde  ind 
i  Akademiet,  men  Const.  Hansens  Svar  var  undvigende  og  gik  især  ud 
paa,  at  dersom  han  ikke  kunde  indtræde  i  en  Embedsstilling  og  saaledes 
have  en  tilfredsstillende  Virksomhed,  saa  vilde  han  hellere  staa  udenfor 
dette  Samfund«.  I  1860  var  Marstrand  den  ene  Proponent  for  Const. 
Hansen  og  Skovgaard,  men  de  vægrede  sig  begge  ved  at  lade  sig 
foreslaa. 

var  et  italiensk  Motiv  og  ikke  stod  paa  Højde  med  hans  Bil¬ 
leder  af  dansk  Natur.  Motivvalget  er  neppe  sket  imod  Købkes 
Villie,  dette  vilde  i  saa  Fald  have  været  et  paafaldende  Und¬ 
tagelsestilfælde.  Under  Hensyn  til  hans  foregaaende  Virksomhed 
kan  det  dog  godt  indrømmes,  at  Dommen  var  for  streng  og  at 
Akademiet  bui'de  have  optaget  ham  alligevel.  Men  naar  E. 
Hannover  i  sin  ypperlige  Biografi  af  Købke  omtaler  en  »Tradi¬ 
tion«  om,  at  det  var  personlige  Grunde,  Skinsyge  mellem  J.  L. 
Lund  og  Eckersberg,  der  førte  til  Forkastelsen,  saa  maa  det  dog 
—  selv  om  Traditionen  kunde  bevises  —  vel  haves  i  Erindring, 
hvor  mangfoldig  Erfaring  der  haves  for,  at  Kunstnere  og  deres 
Venner  gjerne  lægger  personlige  Motiver  under  de  Domme,  der 
gaar  dem  imod,  og  saare  sjeldent  vil  indrømme,  at  de  kan  have 
deres  Udspring  alene  i  Dommernes  ærlige  Overbevisning.  Hvem 
der  har  lidt  praktisk  Erfaring  i  slige  Forhold,  vil  vide,  hvor 
letsindigt  saadanne  Beskyldninger  fremsættes  og  tros,  og  hvor 
yderligt  sjældent  der  er  blot  det  ringeste  Grundlag  for  dem.  I 
dette  Tilfælde  stemmer  Beskyldningen  da  heller  ikke  med,  at 
J.  L.  Lund  havde  modtaget  Valg  som  Tilsynshavende  ved 
Købkes  Medlemsstykke,  og  at  den  anden  »Kommissair«,  den 
konservative  Landskabsmaler  J.  P.  Møller,  aabenlyst  stemte  for 
hans  Optagelse.  Ærgrelsen  over  at  være  forkastet  siges  at  have 
taget  saa  haardt  paa  den  skrøbelige  Købke,  at  den  menes  at 
have  fremskyndet  hans  Død,  som  rigtignok  først  indtraf  henved 
to  Aar  efter,  den  7.  Febr.  1848.  Havde  han  levet,  var  han  nok 
en  anden  Gang  bleven  Medlem  af  Akademiet.  Men  det  er  let 
forstaaeligt,  at  dette  Sammenstød  af  Omstændigheder  ikke  bidrog 
til  at  mildne  Stemningen  mellem  Købkes  Venner.  Det  er  jo  en 
Ejendommelighed,  ikke  blot  for  Kunstnere,  at  man  villigt  til¬ 
giver  en  Privatmand  forhastede  Domme  og  skarpe  Udtalelser, 
men  at  man  aldrig  tilgiver  en  offentlig  Institution,  om  den 
kommer  til  at  begaa  en  Fejl,  skjønt  Institutionen  jo  dog  ogsaa 
bestaar  af  Mennesker.  Købkes  Venner  kunde  med  lige  saa  god 
Ret  have  spurgt  Høyen,  hvorfor  han  ikke  ved  den  paagjældende 
Lejlighed  gav  Møde  i  Akademiet  og  forsvarede  Købkes  Sag. 
Hvorfor  var  heller  ikke  Marstrand,  der  var  enstemmigt  optagen 
som  Medlem  i  1843,  tilstede?  eller  H.  V.  Bissen,  der  var  bleven 
Professor  1840?  De  kunde  dog  maaske  trukket  flere  Medlemmer 
over  paa  deres  Side,  naar  Høyen  lagde  sin  Veltalenhed  i  Vægt- 
skaalen. 


Forkastelsen  af  Købkes  Receptionsstykke  havde  forøvrigt 
tilfølge  en  Beslutning  om,  at  saadanne  Arbejder  fremtidig  før 
Bedømmelsen  alene  skal  udstilles  for  Professorer  og  Medlemmer, 
men  efter  Bedømmelsen  skal  udstilles  offentlig  i  8  Dage,  »med¬ 
mindre  det  er  forkastet  og  den  agreérede  i  saa  Fald  selv  maatte 
forlange  det  tilbage«. 

En  anden  yngre  Kunstner,  der  var  af  haardere  Stof  end 
Købke  og  Constantin  Hansen,  førte  en  hel  Krig  med  Akademiet 
for  at  blive  optagen  som  Medlem,  men  selve  denne  Krig  viser, 
at  Akademiet  i  Virkeligheden  ikke  var  saa  »forstokket«,  som 
det  tik  Ord  for. 

Gertner  havde  i  1843  faaet  Udstillingsmedaillen,  og  fik  der¬ 
efter  Rejsestipendium.  Men  istedetfor  at  benytte  dette,  forlangte 
han  at  blive  agreeret,  og  opgav  sit  Stipendium.  Heri  kunde 
Akademiet  ikke  med  den  bedste  Villie  føje  ham,  da  Fundatsen 
forlangte,  at  enhver  Kunstner  først  maatte  foretage  en  Rejse, 
inden  han  kunde  agreeres.  Idet  Akademiet  meddeler  ham  dette 
tilføjes,  at  man  gjerne  vil  give  ham  Rejsestipendiet  alligevel, 
uagtet  han  selv  har  frasagt  sig  det.  Svaret  herpaa  er  et  Brev 
fra  Gertner  af  »usømmelig  Tone«,  hvori  han  bl.  a.  spydigt 
spørger,  hvor  langt  han  skal  rejse.  Derefter  gaar  der  et  halvt 
Aars  Tid,  til  Gertner  den  8.  Januar  1846  paany  sender  Akade¬ 
miet  en  Skrivelse,  hvori  han  forlanger  at  agreeres  paa  en  Del 
Malerier  og  Tegninger  »som  ikke  var  fremsendte«.  Han  for¬ 
langer,  at  Akademiet  enten  skal  tage  disse  Arbejder  under  Be¬ 
dømmelse  eller,  hvis  dette  nægtes,  meddele,  hvad  der  i  Fun¬ 
datsen  er  til  Hinder  for  hans  Begjæring.  At  hans  Andragende 
ikke  kunde  opfyldes,  derom  var  alle  enige,  men  medens  nogle 
vilde  nøjes  med  at  henvise  til  Akademiets  tidligere  Svar,  sejrede 
dog  de,  som  holdt  paa,  at  »Svaret  med  Bestemthed  skulde  ud¬ 
tale  samme  Mening,  men  tillige  møde  hans  Andragende  med 
den  Velvillie,  som  Akademiet  dog  maatte  nære  ovex-for  en  saa 
begavet  ung  Kunstner,  uagtet  hans  Fremgangsmaade  mod  Akade¬ 
miet  havde  givet  saa  megen  Anledning  til  Misfornøjelse«.  Det 
vedtages  saa  at  svare,  at  da  det  ved  en  Akademibeslutning  er 
afgjort,  at  Spørgsmaalet  om  hans  Agreation  under  Sagens  ufor¬ 
andrede  Stilling  ikke  kan  foretages,  tilraader  Akademiet  ham, 
erkjendende  hans  Talent,  at  foretage  en  Rejse  idetmindste  ét 
Aar,  til  kunstnerisk  Uddannelse,  hvortil  Akademiet  endnu  til¬ 
byder  ham  Rejseunderstøttelsen  og  en  Forlængelse  deraf,  hvis 

han  maatte  ønske  det,  efter  hvilken  Tid  Spørgsinaalet  om  hans 
Agreation  ved  hans  Tilbagekomst  vil  blive  optaget. 

Efter  dette  erklærer  Gertner,  at  han  med  Tak  modtager 
Stipendiet  og  vil  rejse  til  Forsommeren.  Imidlertid  gaar  Tiden 
hen  og  Gertner  rejser  stadig  ikke.  Han  vil  tvinge  sin  Krig 
igjennem.  I  April  1850  faar  han  Ministeriet  til  at  blande  sig  i 
Sagen  og  kræve  en  Redegjørelse  af  Akademiet,  der  selvfølgelig 
maa  fastholde  sin  Opfattelse  af  Fundatsen.  Dennes  §  79  om 
Agreation  lyder  saaledes:  »Naar  nogen  saadan  Stipendiat  eller 
anden  Artist,  som  til  Reise  har  havt  Pengeunderstøtning  fra 
Academiet,  efter  sin  Hiemkomst  ønsker  at  indtræde  som  ordent¬ 
ligt  Medlem,  bliver  det  først  ved  de  fleste  Stemmer  at  afgiøre, 
om  han,  efter  de  Prøver  af  hans  Arbeider,  som  han  ved  Hjem¬ 
komsten  har  foreviist,  eller  videre  foreviser,  kan  gives  Adgang 
til  at  udarbejde  Receptionsstykke«.  §  84  lyder  saaledes:  »Der¬ 
som  ellers  nogen  indenlandsk  Artist,  somenten  ikke  har  havt 
Leilighed  at  søge  Academiets  Skoler,  nogle  eller  alle, 
eller  som  har  reist,  uden  af  Academiet  at  være  understøttet, 
begierer  at  indtræde  som  ordentligt  Medlem,  bør  han  have  giort 
sig  offentligen  bekiendt  ved  udmærkede  Kunstarbeider  i  sit  Fag 
og  forevise  Academiet  saadanne  Prøver,  efter  hvilke  han  med 
de  fleste  Stemmer  kan  erkiendes  værdig  til  at  gives  Adgang  til 
at  arbeide  for  Reception«.  Efter  Ordene  her  havde  Akademiet 
utvivlsomt  Ret,  naar  det  forlangte  at  Gertner  skulde  foretage  en 
Rejse,  thi  da  han  havde  gjennemgaaet  Akademiets  Skole,  kunde 
§  84  ikke  anvendes  paa  ham.  Men  Gertner  havde  Støtte  i  for- 
maaende  Kredse,  og  den  3.  Juni  1850  kommer  der  en  Skrivelse 
fra  Ministeriet,  hvori  dette  erklærer,  at  det  ikke  har  fundet,  at 
f  undatsens  g  84  indeholder  en  absolut  Restemmelse  om,  at 
ingen  kan  optages  som  Medlem  uden  at  have  foretaget  en  Rejse 
i  Udlandet,  og  at  Gertner  som  Følge  deraf  maa  have  Adgang 
til  at  agreeres,  under  Forudsætning  af,  at  han  har  gjort  sig 
offentlig  bekjendt  ved  udmærkede  Kunstværker  i  sit  Fag  og 
indsender  et  Prøvearbejde. 

Dette  var  en  skruet  Fortolkning,  da  det  var  §  79  der  skulde 
anvendes,  et  Magtsprog,  fremkaldt  ved  Gertners  Yndest  i  »højere 
Kredse«,  og  Akademiet  havde  ikke  andet  at  svare  end,  at  det 
efter  denne  Fortolkning  afventede  de  nærmere  Skridt,  som  Hr. 
Gertner  i  denne  Henseende  maatte  gjøre.  Resultatet  blev,  at 
Gertner  den  15.  Juli  1850  agreeredes  med  8  Stemmer  mod  3. 

I  samme  Møde  synes  Akademiet  at  have  taget  en  lille  Hævn 
over  Gertner.  Ministeriet  havde  nemlig  forlangt  en  Erklæring 
angaaende  Prisen  for  to  Kroningsbilleder,  som  han  havde  ud¬ 
ført  paa  Bestilling  af  Christian  VIII.  Bestillingen  gik  kun  ud 
paa  4  Tegninger  til  Gjengivelse  i  Kobberstik  eller  Lithografi, 
men  de  to  sidste  i  Rækken  havde  han  egenmægtigt  udført  i 
Olie  og  forlangte  nu  ikke  mindre  end  3000  Rdlr.  for  hvert,  og 
dette  faldt  Frederik  VII  for  Brystet.  Ved  Afstemningen  finder 
J.  L.  Lund,  Eckersberg,  J.  L.  Jensen,  Simonsen  og  Buntzen,  at 
dette  Beløb,  i  Betragtning  af  den  anvendte  Tid,  ikke  er  for 
meget  for  »dette  mindre  heldige  Arbejde«,  men  Hetsch,  Bissen, 
Hornbech,  C.  A.  Jensen  og  Kloss  mener,  at  3000  Rdlr.  kan 
være  nok  for  det  3die  og  4de  Billede  tilsammen,  da  »det  ikke 
er  oplyst,  at  Kunstneren  har  havt  tilstrækkelig  Grund  til  at  for¬ 
lange  dobbelt  Pris  for  disse  sidste  Billeder«.  Bissens  Direktør¬ 
stemme  gjør  Udslaget  til  Fordel  for  denne  sidste  Anskuelse. 

Som  Bidrag  til  Gertners  Karakteristik  og  hans  kollegiale 
Følelse  kan  anføres,  at  han  i  1847  indsender  sit  Portræt  af 
Oehlenschlager  til  Udstillingen  med  den  Betingelse,  at  det  skal 
hænges  ved  Siden  af  Roeds  Portræt  af  Digteren.  En  saadan 
Betingelse  kunde  man  selvfølgelig  ikke  gaa  ind  paa,  og  Gertners 
Portræt  blev  først  udstillet  i  1850. 

Gertners  Medlemsopgave  var  et  Portræt  af  Eckei'sberg.  Han 
fuldførte  det  i  Løbet  af  et  Par  Maaneder  og  da  han  desuden, 
som  et  Slags  halv  Imødekommen  overfor  Akademiet,  havde 
foretaget  en  lille  Rejse  til  Dresden,  optoges  han  derefter  som 
Medlem  den  30.  September  1850  med  18  Stemmer  mod  3.  Men 
det  er  værd  at  lægge  Mærke  til,  at  der  indsendtes  skriftlige 
Stemmer  til  Gunst  for  ham  fra  Æresmedlemmerne  Arveprins 
Frederik,  Grev  Moltke,  Overkammerherre  Stemann  og  Overhof- 
inarchal  Levetzau. 

Gertner  var  da  nu  Medlem  af  Akademiet,  men  han  synes 
ikke  strax  at  være  kommen  paa  nogen  rigtig  god  Fod  med 
sine  nye  Kolleger,  hvilket  sikkert  maa  skrives  paa  hans  strid¬ 
bare  Naturs  Regning.  Idetmindste  ser  man,  at  han  to  Aar  efter 
klager  over,  at  hans  Medlemsarbejde  endnu  ikke  er  ophængt 
mellem  de  andre,  og  spydigt  tilbyder  selv  at  ville  tage  det  i 
Forvaring.  Forvalteren  faar  da  Ordre  til  at  hænge  det  op. 
Samme  Aar  faar  Gertner  paa  Forlangende  Udskrift  af  Akade¬ 
miets  Dagbog  vedrørende  Stemmegivningen  ved  hans  Optagelse 

samt  Afskrift  af  Formularen  til  Medlemseden,  og  da  Kobber¬ 
stikker  Sonnes  Medlemsarbejde  samtidig  skal  bedømmes  (det 
blev  forøvrigt  ikke  antaget),  søger  han  at  gjøre  Vanskeligheder, 
idet  han  —  med  Urette  —  paastaar,  at  Sagen  skulde  være  sendt 
i  Circulære  før  Bedømmelsen,  og  advarer  Akademiet  mod  at 
begaa  »en  Vilkaarlighed«. 

Som  ovenfor  anført  havde  Komitéen  angaaende  Elementår- 
skolens  Flytning  ogsaa  faaet  den  Opgave  at  beskæftige  sig  med 
Spørgsmaalet  om  Akademiets  Omordning  i  det  hele,  som  jo 
havde  ligget  i  Luften  alt  i  flere  Aar.  Det  var  sikkert  Forkastelsen 
af  Købkes  og  Constantin  Hansens  Medlemsarbejder,  som  gav 
Stødet  til,  at  Sagen  nu  blev  taget  op.  Allerede  den  28.  Oktober 
1846  sendte  Hetsch  Akademiet  et  Forslag  til  en  anden  Ordning 
med  Hensyn  til  nye  Medlemmers  Optagelse.  Han  udtaler  selv 
som  sit  Haab,  at  derved  kunde  naas  den  Fordel  »at  Ingen  saa 
let  kunde  ti'oe  sig  forurettet  eller  tilsidesat«,  og  at  »ogsaa  de  i 
den  senere  Tid  stedfindende  ubehagelige  Conflicter  imellem  Aca- 
demiet  og  mange  ellers  dygtige  Kunstnere  derved  vilde  forsvinde«, 
ligesom  det  kunde  opnaas,  at  de  yngre  kunde  gjøre  deres  »fri¬ 
skere  Kunstanskuelser«  gjældende.  Hans  Plan  er  da,  at  alle 
agreerede  Kunstnere  skulde  danne  som  et  Slags  større  Plenar¬ 
forsamling  under  Navn  af  akademiske  Kunstnere;  de  skulde  til¬ 
siges  til  Kvartalsmøderne  og  skulde  —  eventuelt  sektionsvis  — 
tage  Del  i  Bedømmelser  af  Kunstværker,  Præmiearbejder,  Haand- 
værksarbejder  osv.,  og  naar  de  viste  »udmærkede  Egenskaber« 
eller  ydede  »fortrinlige  Præstationer«  skulde  de  efterhaanden 
kunne  optages  blandt  de  egentlige  Medlemmer.  Men  de  skulde 
ikke,  som  hidtil,  selv  ansøge  om  dette,  og  de  skulde  ikke 
mere  udføre  Medlemsstykker,  selv  om  det  vilde  være 
»glædeligt«  om  Akademiet  kunde  komme  i  Besiddelse  af  et  eller 
andet  Arbejde  af  dem.  Desuden  foreslaar  Hetsch,  at  der  skal 
dannes  et  Senat,  bestaaende  af  Direktøren,  Vicedirektøren,  Pro¬ 
fessorerne,  Akademiets  Embedsmænd,  samt  muligvis  et  Par 
Medlemmer,  til  at  afgjøre  alle  administrative  og  økonomiske 
Forretninger. 

Af  de  skrittlige  Vota  til  dette  Forslag  fremgaar,  at  alle  ere 
enige  med  Hetsch  i,  at  Medlemsstykkerne  bør  afskaffes,  dels 
fordi  det  er  uretfærdigt  at  bedømme  en  Kunstner  efter  et  enkelt 
Aibejde,  dels  fordi  dette  Arbejde  skal  udføres  og  afgives  til 

Akademiet  uden  Vederlag,  og  denne  Karakter  af  et  pekuniært 
Offer  maa  nødvendigvis  svække  Lysten  og  Interessen  hos  de 
paagjældende  Kunstnere.  Troels  Lund  siger  rentud,  at  »den 
hidtil  brugte  Fremgangsmaade  neppe  er  i  Stand  til  at  fremlokke 
Arbeider  af  Konstneren,  som  han  maae  ønske  opbevaret  som 
Repræsentant  paa  hans  Konstnerstandpunkt«,  og  han  kalder  det 
»en  forældet  Form,  der  minder  om  Langs  væsen «  —  hvorfra  det 
utvivlsomt  ogsaa  stammede.  Derimod  synes  man  gjennemgaa- 
ende  ikke  om  Kategorien  »de  akademiske  Kunstnere«;  flere  ud¬ 
taler  ligefrem,  at  de  der  er  dygtige  og  talentfulde  nok,  bør  op¬ 
tages  strax  som  ordentlige  Medlemmer,  og  enkelte  lægger  ikke 
Skjul  paa,  at  Grunden  til  denne  Del  af  Hetsch’s  Forslag  er  en 
Frygt  for  at  vække  Modstand  ved  at  gjøre  altfor  mange  del¬ 
agtige  i  de  »materielle  Goder«,  som  var  forbundne  med  at  være 
Medlem,  nemlig  Adgangen  lil  Friboliger  og  til  Hjælp  af  Under¬ 
støttelseskassen.  At  Hetsch  personlig  skulde  have  ladet  sig  lede 
af  dette  Motiv,  kan  der  ikke  være  Tale  om,  da  han  var  gammel 
nok  til  at  staa  i  første  Række  med  Hensyn  til  Understøttelser 
og  som  Professor  havde  Fribolig;  men  han  har  været  klar  over, 
at  andre  Medlemmer  kunde  paavirkes  deraf. 

Der  er  dog  almindelig  Enighed  om,  at  selv  om  Hetsch’s 
Forslag  ikke  løser  Vanskeligheden,  saa  maa  der  gjøres  noget, 
og  helst  maa  man  andrage  Kongen  om  at  faa  nedsat  en  Kom¬ 
mission  til  at  udarbejde  Forslag  til  gjennemgribende  Ændringer 
i  Akademiets  hele  Fundats,  ikke  blot  paa  et  enkelt  Punkt. 

Det  viser  sig  altsaa,  at  der  i  Akademiet  var  en  almindelig 
Reklagelse  af,  at  man  ikke  havde  kunnet  optage  Købke  og 
Const.  Hansen,  fordi  deres  Medlemsstykker  tilfældigvis  ikke  var 
befundne  saa  gode,  som  de  burde  være.  Og  det  viser  sig  des¬ 
uden,  at  de  yngre  Kunstneres  Misfornøjelse  saa  langt  fra  frem¬ 
kalder  nogen  Kampstemning  i  Akademiet,  at  der  tvertimod  op¬ 
stod  et  levende  Ønske  om  Lovændringer,  der  kunde  gjøre  det 
muligt  at  undgaa  lignende  Tilfælde  i  Fremtiden. 

Men  Sagen  gik  desværre  meget  langsomt.  Hetsch’s  Forslag 
var  hele  to  Aar  om  at  cirkulere,  saa  der  den  2.  Novbr.  1848 
fremkom  en  Skrivelse  fra  Roed,  Sonne,  Rindesbøll  og  Marstrand, 
for  at  skynde  paa,  saa  der  for  Alvor  kunde  tages  fat  paa  Sa¬ 
gerne.  Det  vedtages  da,  at  Sagen  skal  afgives  til  den  Komité, 
som  »efter  Forventning  snart  vil  blive  nedsat  til  foreløbig  Re- 

handling  af  det  vigtige  Spørgsraaal  om  Academiets  Reorgani¬ 
sation«. 

Der  var  nemlig  den  12.  April  samme  Aar  fra  et  Antal  Kunst¬ 
nere  indkommet  en  Adresse  med  et  andet  Forslag  til  en  Om¬ 
ordning  af  Akademiet.  Det  er  skrevet  med  Vermehrens  Haand, 
og  blandt  Underskriverne  træffer  man  foruden  Vermehren  Navne 
som  Rump,  Ring,  Saabye,  Meldahl,  Herholdt,  Hammer,  W.  Melbye, 
Eddelien,  Lundbye,  Dalgas  og  Fr.  Rohde.  Der  udtales  i  Akade¬ 
miet  ikke  direkte  Uvillie  over  denne  Adresse,  skjønt  den  for  sin 
Tid  maa  have  syntes  overmaade  radikal;  men  Rehandlingen  af 
den  udsættes  til  hele  Reformspørgsmaalet  skal  tages  for.  Det 
Adressen  betoner  som  sin  Hovedfordring  er  »at  Studiet  af  Kun¬ 
sten  i  det  Enkelte  og  sin  Heelhed  sikres  en  større  Frihed«, 
og  kun  for  nærmere  at  belyse  dette  Krav  fremsættes  nogle  faa 
Punkter.  Man  ønsker  da  1)  at  Haandværket  helt  skal  udskilles 
fra  Akademiet  og  henvises  til  en  technisk  Anstalt,  —  2)  at  »de 
lavere  Skoler  maa  falde  bort  og  at  Øvelserne  paa  Academiet 
maa  bestaae  i  udelukkende  Studium  af  den  levende  Model,  An- 
tiken  og  Dyr,  med  Anviisning  til  Studium  af  det  antike  Liv  og 
Kostume,  forsaavidt  det  ved  Forelæsninger,  Modeller  der  bevæge 
sig  i  Kostume,  og  Samlingernes  bedre  Opstilling  og  friere  Til- 
gjængelighed  kan  opnaaes«,  —  3)  »at  al  Medailleconcours  af¬ 
skaffes,  da  det  ofte  har  viist  sig,  at  Erhvervelsen  af  Medailler 
ikke  staae  i  ret  Forhold  til  Kunstnernes  øvrige  Virksomhed«, 
ligesom  man  frygter,  mange  derved  vil  »drages  bort  fra  deres 
paabegyndte  eiendommelige  Retning  ind  paa  et  fremmed  Gebeet«. 
(Af  Malere  kan  jo  kun  Figurmalere  konkurrere).  —  4)  at  Sti¬ 
pendierne  ikke  uddeles  til  visse  Tider,  men  naarsomhelst  kan 
gives  til  værdige  Ansøgere,  helst  saa  de  kan  leve  i  to  Aar  i  Ud¬ 
landet  uden  at  være  tvungne  til  at  arbejde  for  Opholdet.  Derhos 
ønsker  man  Fritagelse  for  iforvejen  at  indsende  Rejseplan  og 
tor  at  hjemsende  Arbejder.  —  5)  »at  Opgaverne  til  de  Neu- 
hausen’ske  Pengepræmier  for  Fremtiden  maa  blive  saa  lidet 
hemmende  for  Kunstnerne,  som  de  f.  Ex.  iaar  ere  stillede.«  — 
6)  »At  de  ved  Academiet  bestemte  mindre  Pengepræmier  aarlig 
udsættes  og  bortgives  udelukkende  for  dygtige  Studier  i  de  for- 
skjellige  Retninger  af  Kunsten.  De  kunne  da  for  den  yngre 
være  Hjælpekilder  til  at  gjøre  sig  bekjendt  med  Fædrelandets 
Natur  og  Folkeliv,  da  Stipendier  til  indenlandske  Rejser  ikke 
kunne  erholdes  ved  Academiet«.  —  7)  »at  Agreation  og  Reception 

ikke  opnaaes  efter  Kunstnernes  Forlangende  og  dertil  udførte 
Arbeider,  men  kun  ved  Academiets  Indbydelse,  og  at  alle  der¬ 
med  forbundne  materielle  Goder  ophøre.« 


Det  er  en  Række  Krav,  af  hvilke  Eftertiden  har  opfyldt  et 
Par,  men  ikke  alle.  Af  Adressens  Indhold  føler  man  stærkt,  at 
det  ny  opblussende  Studium  af  dansk  Landskab  og  Folkeliv,  til 
hvis  ivrigste  Kræfter  jo  netop  Vermehren  hørte,  har  været  ikke 
uvæsentligt  medvirkende  til  dens  Fremkomst  og  Indhold.  Det 
»klassiske«  Maleri  havde  længe  været  ved  at  forsvinde  i  Danmark. 

En  af  Underskriverne  vedføjede  en  Skrivelse,  hvori  han  tog 
Afstand  fra  Adressen,  for  saa  vidt  angaar  Medlemsoptagelsen  og 
Ophøret  af  de  »materielle  Goder«,  hvilket  han  er  meget  imod. 
Det  er  Maleren  Balsgaard,  som  vi  her  træffer  for  første  Gang. 

Man  ved,  at  Christian  VIII  var  venlig  stemt  mod  Tanken 
om  en  Reform,  og  heller  ikke  Frederik  VII  viser  nogen  Uvillie 
imod  den.  De  politiske  Forhold  og  Krigen  volder  nogen  For¬ 
haling,  men  i  1849  kommer  der  dog  en  kgl.  Resolution  af  25. 
Juni,  hvori  meddeles,  at  Akademiet  »under  fremdeles  Bibehold 
af  allerhøjstsammes  umiddelbare  Protektorat«  henlægges  under 
Kultusministeriet,  som  skal  gjøre  »Forslag  om  Akademiets  Or¬ 
ganisation  og  Forhold  til  beslægtede  Institutioner«.  Tillige  hen¬ 
lægges  Charlottenborg  Slot  under  samme  Ministerium.  Dette 
selv  tilføjer,  at  da  det  ved,  at  der  allerede  i  Akademiets  Midte 
har  fundet  Forhandlinger  Sted  om  Modifikationer  i  dets  Orga¬ 
nisation  og  Virksomhed,  ønsker  Ministeren  at  se  disse  Forhand¬ 
linger  i  Akademiet  forberedte  paa  den  Maade,  samme  maatte 
finde  mest  passende,  og  derefter  at  modtage  Akademiets  Andra¬ 
gende  og  Indstilling  desangaaende. 

Den  10.  Februar  samme  Aar  var  der  indkommet  et  nyt 
Reformforslag  fra  C.  F.  Christensen,  J.  L.  Jensen,  Kiærschou, 
Monies  og  Ursin.  Dette  Forslag  søger  at  slippe  med  saa  lidt 
Reform  som  muligt,  men  gjør  dog,  i  Følelsen  af  Nødvendig¬ 
heden,  nogle  Indrømmelser  overfor  de  stærkest  fremsatte  Krav. 
Det  vil  ikke  paa  nogen  Maade  udskille  Haandværkerne  fra  Aka¬ 
demiet,  men  gaar  med  til  at  afskaffe  Receptionsarbejderne:  en 
Kunstner,  der  vil  være  Medlem,  maa  andrage  herom  under  Hen¬ 
visning  til  et  eller  flere  Arbejder  paa  Udstillingen;  findes  disse 
ikke  antagelige,  kan  han  igjen  forsøge  en  anden  Gang.  Ogsaa 
Medaillerne  vil  man  lade  bortfalde  med  Undtagelse  af  Thor- 
valdsens  Medaille  og  Hansens  Æresmedaille,  som  jo  ikke  kunde 

afskaffes  paa  Grund  af  deres  særlige  Oprindelse,  og  man  vil 
indføre  »højere  Belønninger  i  Penge  for  fortrinlige  udstillede 
Arbejder«;  ligeledes  vil  man  ved  Siden  af  de  egentlige  Rejse¬ 
stipendier  oprette  »Understøttelser  til  videre  Udvikling  i  Kunst 
i  Almindelighed«,  hvorved  man  vistnok  navnlig  tænkte  paa  de 
Fag,  der  faldt  udenfor  det  gammeldags  Begreb  om  Figurmaleri, 
altsaa  Folkeliv,  Landskab  osv.  Med  Hensyn  til  Akademiets 
indre  Ordning  foreslaas  noget  lignende  som  Hetsch’s  Senat, 
nemlig  en  Administration,  bestaaende  af  Direktøren,  3  Admini¬ 
stratorer  valgte  blandt  Medlemmerne  for  3  Aar,  og  Sekretæren. 
Professorerne  i  Videnskaberne  skal  for  Fremtiden  kun  hedde 
Docenter,  men  være  Medlemmer,  saalænge  de  beklæder  deres 
Embede.  Endelig  skal  Akademiet  deles  i  tre  Sektionel-,  en  for 
Malerkunst,  en  for  Billedhuggerkunst  og  en  for  Bygningskunst, 
der  skulle  give  enhver  Sag  en  forudgaaende  Behandling  og  gjøre 
skriftlig,  motiveret  Indstilling  derom  til  Akademiet. 

Dette  Forslag  var  vistnok  fremkommet  som  et  Slags  Mæg¬ 
lingsforslag,  men  havde,  som  saadanne  i  Reglen,  den  Skæbne 
hverken  at  tilfredsstille  de  konservative  eller  de  fremskridts¬ 
venlige  Elementer  i  (og  udenfor)  Akademiet.  De  sidste,  mellem 
hvilke  Høyen  spillede  en  stor  Rolle,  krævede  meget  mere.  E 
Par  Dage  efter,  at  ovennævnte  Forslag  var  indleveret  til  Aka¬ 
demiet,  fremkom  der  i  Fædrelandet  for  13.  og  14.  Februar  1850 
to  Artikler,  underskrevne  3,  hvori  der  opstilles  et  meget  videre 
gaaende  Program.  Det  er  ikke  godt  nu  at  vide  med  Vished, 
om  de  er  skrevne  af  Høyen  eller  en  anden,  men  det  maa  ialt- 
fald  omtrentlig  være  hans  Anskuelser,  de  udtaler,  da  han  stod 
som  Fører  for  Fremskridtspartiet.  Forfatteren  motiverer  Artik¬ 
lernes  Fremkomst  med,  at  »der  hviler  et  ægyptisk  Mørke  over 
Alt,  hvad  der  vedkommer  Academiets  indre  Liv«,  og  Akademiet 
har  modsat  sig  Offentliggjørelsen  af  Komitéens  Udkast.  Han 
begynder  derefter  med  at  hævde,  at  Kunsten  skal  have  Rod  i 
Folket;  man  ikke  mere  støtte  sig  alene  til  Kongerne,  der  »maa 
bygges  paa  en  dybere  og  fastere  Grundvold«,  og  dette  maa 
Akademiet  selv  have  følt,  da  det  valgte  sin  Komité  til  at  gjøre 
Forslag  om  Undervisningen.  Naar  Akademiet  vil  omfatte  baade 
Kunstner-  og  Haandværkeruddannelsen,  da  kan  ingen  af  Par¬ 
terne  være  tjent  dermed.  Derefter  forklarer  han  Akademiets 
Indretning  og  beklager,  at  Æresmedlemmerne  har  større  Ind¬ 
flydelse  end  de  egentlige  Medlemmer.  Ligeledes  klager  han  over, 

at  C.  F.  Hansens  kunstneriske  Syn  og  store  Indflydelse  har  op¬ 
hævet  Forbindelsen  mellem  Maleri,  Skulptur  og  Architektur. 
Medlemsstykkerne  er  han  meget  ivrig  for  at  faa  afskaffede;  »en 
paafaldende  Vilkaarlighed  finder  ogsaa  Sted  ved  Kunstnernes 
Optagelse  i  Academiet.  Snart  gjælder  den  Bestemmelse,  at  ingen 
indfødt  Konstner  maa  udføre  sit  Receptionsarbeide  i  Udlandet, 
snart  gjælder  denne  Bestemmelse  ikke.  Snart  bedømmes  det 
enkelte  indsendte  Arbeide  uden  Hensyn  til  Konstnerens  øvrige 
Virksomhed,  snart  vælges  i  Konstnerens  Atelier  et  Arbejde,  som 
træder  i  Stedet  for  det  indsendte,  og  snart  optages  et  Medlem 
aldeles  uden  Receptionsstykke*)  osv.«  Med  Hensyn  til  Under¬ 
visningen  siger  Forfatteren,  at  Lærerne  i  de  10  lavere  Klasser 
»enten  blot  ere  eller  maae  betragtes  som  Haandværkere  uden 
højere  Konstdannelse  ....  Den  store  Masse  af  Elever  vanske- 
liggjør  i  høi  Grad  Undervisningen  og  Bedømmelsen  med  Hensyn 
til  Avancement  maa  blive  høist  vilkaarlig,  da  Dommerne  (hele 
Academiet)  ikke  kjender  den  Enkeltes  Udviklingstrin,  Alder  eller 
Fremadskriden«.  Det  som  læres  i  de  to  Elementarklasser,  er 
kun  den  Frihaandstegning,  som  burde  læres  i  enhver  Borger¬ 
skole.  De  øvrige  8  Klasser  er  alene  anlagte  for  Haandværkere, 
men  selv  for  disse  mangler  der  ganske  Veiledning  i  alt  det  > 
konstruktive,  Hensyn  til  Materiale  osv.  Technisk  Institut  giver 
ganske  vist  noget  af  dette,  men  mangler  til  Gjengjæld  helt  det 
kunstneriske  Element;  det  burde  staa  under  Akademiets  Tilsyn. 

»En  konstnerisk  Behandling  af  vor  egen  Planteverden,  vor  egen 
Dyreverden  i  Udskæring  eller  Indlægning  findes  der  ikke  Spor 
af«.  I  de  3  højere  Klasser,  hvor  Konkurserne  til  Sølvmedaillerne 
begynder,  er  der  den  samme  Ulempe,  at  Dommerne  mangle 
Kjendskab  til  Eleverne.  Disse  sidste  mangle  paa  deres  Side 
virkelig  Formforstaaelse,  fordi  de  mangle  anatomisk  Indsigt. 

»Ved  Tegneøvelserne  efter  levende  Model  synes  Academiet  at 
lægge  mere  Vægt  paa  en  øvet  Haandfærdighed,  end  paa  en  vel- 
forstaaet  Gjengivelse  af  Form  og  Character.  Der  sørges  ikke  for 
at  stille  Modeller  af  forskjellige  Aldere,  og  Øvelsen  i  at  behandle 
draperede  Figurer  er  aldeles  forsømt.  De  anatomiske  Forelæs¬ 
ninger  finder  kun  Sted  1  Time  ugentlig  i  Vintersaisonen  og  uden 


')  Dette  gjælder  kun  om  et  eneste  Medlem,  Ernst  Meyer,  og  der  med  kgl. 
Bevilling.  Grunden  var  hans  stadige  Ophold  i  Italien.  Den  foregaaende 
Bemærkning  er  af  lignende  Gyldighed. 

Forbindelse  med  Tegningen  efter  levende  Model.  Selv  den  dyg¬ 
tigste  Lærer  kan  paa  denne  Maade  ikke  tilfredsstille  den  Kunstner, 
som  føler  Trang  til  et  alvorligere  Studium  af  det  anatomiske. 
Uagtet  de  perspektiviske  Forelæsninger  ledes  med  samme  Dyg¬ 
tighed  som  de  anatomiske,  synes  dog  Malerne  ikke  i  Alminde¬ 
lighed  at  have  tilegnet  sig  denne  Kundskab  og  Grunden  hertil 
maa  da  søges  i  Manglen  paa  nøiere  Forbindelse  af  de  maleriske 
og  perspektiviske  Øvelser.  Den  maanedlige  Afvexling  af  Lærere 

1  Modelskolen  kan  ikke  andet  end  bidrage  til  at  forvilde  den 
unge  Kunstner«.  For  Architekternes  Vedkommende  klager  For¬ 
fatteren  over,  at  Undervisningen  kun  omfatter  den  antike  Stil, 
»og  dog  vilde  Architekten  ved  Kundskab  til  Bygningskonstens 
særegne  Udvikling  gjennem  Middelalderen  indtil  den  nyere  Tid, 
hos  de  forskjellige  tildels  med  os  beslægtede  Folkestammer, 
netop  finde  Traaden  til  en  med  vore  Forhold  og  Fornøden¬ 
heder  overeensstemmende  Stil.  Dette  udelukkende  Studium  af 
den  antike  græske  (og  romerske)  Bygningskonst  har  ført  Aca- 
demikerne  til  at  betragte  alle  andre  Tiders  og  Folks  Konst  som 
noget,  der  bør  afskyes,  ja  om  muligt  tilintetgjøres«.  Med  Hensyn 
til  Guldmedaillekonkurserne  ønsker  Forfatteren  at  afskaffe  de 
bindende  Skizzer,  som  udføres  i  Loger.  Ogsaa  med  Hensyn  til 
Benyttelsen  af  Charlottenborg  ønsker  han  gjennemgribende  For¬ 
andringer.  Boligerne,  som  nu  tildels  kommer  Medlemmerne  til 
Gode,  er  dog  vel  »nærmest  paatænkte  at  skulle  tjene  til  Atteliers 
for  Professorerne,  uagtet  de  kun  lidet  ere  skikkede  til  dette 
Brug.  Slige  til  Atteliers  beqvemt  indrettede  større  Lokaler  ere 
en  Fornødenhed,  som  burde  afhjælpes.  Academiet  har  egentlig 
kun  eet  Attelier  og  dette  er  indrettet  for  en  Billedhugger,  uden¬ 
for  Charlottenborg.  Dersom  Professorerne  vare  anstændigt  løn¬ 
nede,  kunde  vel  ogsaa  adskillige  Friboliger  paa  Charlottenborg 
inddrages  og  den  saa  følelige  Mangel  paa  Plads  saaledes  vindes 
til  Brug  for  Skolen  og  Samlingen«.  Denne  sidste  er  knebent  og 
højst  uheldigt  opstillet.  Forelæsningssalen  er  for  lille  og  ube¬ 
kvem.  Bibliotheket  har  saa  lidt  Plads,  at  »neppe  mere  end 

2  Personer  ad  Gangen  kunne  benytte  Kobberværker,  naarVeiret 
ikke  er  klart«,  og  Midlerne  til  Nyanskaffelser  er  meget  for  smaa. 
Udstillingen  har  altfor  knebne  Lokaler,  og  en  permanent  Ud¬ 
stilling  vilde  være  ønskelig. 

Det  positive  Program,  som  Forfatteren  sluttelig  opstiller, 
gaar  ud  paa  at  Elementarundervisningen  udsondres  fra  Akademiet 

og  henlægges  til  Børneskolerne;  at  der  enkelte  Steder  i  Landet 
oprettes  Skoler,  hvor  »Forkundskaberne  til  den  højere  Konst- 
dannelse,  saavel  for  Haandværkere  som  for  Konstnere«  kan  er¬ 
hverves.  De  skal  staa  under  Tilsyn  af  Akademiet,  og  dette 
sørger  for  duelige  Lærere  til  dem.  Akademiets  egen  Skole  skal 
udelukkende  være  en  Kunstskole,  og  for  at  komme  derind,  maa 
man  have  gjennemgaaet  en  af  de  fornævnte  forberedende  Skoler. 
I  Akademiet  skal  Architekterne  ikke  blot  studere  den  græske, 
men  ogsaa  andre  Stilarter.  I  Modelskolen  skal  hver  af  Pro¬ 
fessorerne  have  sit  eget  afsluttede  Kursus,  og  de  videnskabelige 
Forelæsninger  skal  sættes  i  nøjere  Forbindelse  med  de  praktiske 
Øvelser.  Medaillekonkurserne  afskaffes  aldeles,  og  Stipendier 
tildeles  efter  Hensyn  til  de  Arbejder,  som  de  unge  Kunstnere 
viser  paa  Udstillingerne.  Friboligerne  inddrages  saa  vidt  muligt, 
saa  der  kan  faas  gode  Lokaler  til  Skolen,  Samlingen  og  Bibli- 
otheket  Professorerne  lønnes  saaledes,  at  de  kan  offre  den 
fornødne  Tid  paa  Undervisningen  og  holde  Ateliers,  hvor  de 
unge  Kunstnere  kan  »henvende  sig  for  at  faae  Øvelse  i  det 
Practiske«.  Medlemmer  optages  efter  Indbydelse. 

Artiklerne  slutter  sig  altsaa  nær  til  den  ovenfor  nævnte 
Adresse  af  12.  April  1848  og  opfrisker  dens  Indhold.  Men  i  1850 
maatte  dette  forekomme  de  ældre  Kunstnere  og  deres  Menings¬ 
fæller  overmaade  vidtgaaende,  og  det  skulde  ikke  gjøre  Stem¬ 
ningen  blidere,  at  man  stadig  vilde  røre  ved  de  meget  efter¬ 
tragtede  Medlemsboliger.  Paa  den  anden  Side  havde  Frem¬ 
skridtsvennerne  Ret  paa  mange  væsentlige  Punkter,  og  de  følte 
selv  dette  stærkt.  De  stridende  Anskuelser  formede  sig  i  to 
Partier,  der  i  Akademiet  stod  omtrent  lige  talrige  overfor  hin¬ 
anden,  og  dette  gjorde,  at  Sagen  ikke  ret  kunde  komme  af 
Stedet.  Da  taber  Ministeriet  tilsidst  Taalmodigheden  og  erklærer 
den  24.  Decbr.  1850,  at  der  bør  nedsættes  en  særlig  Kommission 
til  at  tage  sig  af  Reformsagen.  Det  har  Form  af  en  Henstilling, 
men  er  i  Virkeligheden  en  Ordre.  Til  Kommissionens  Formand 
skal  beskikkes  »en  med  Kunstens  Interesser  bekjendt  højere 
Statsembedsmand«  —  det  blev  Departementschef  Holm  i  Finans¬ 
ministeriet  —  til  Medlemmer  af  Kommissionen  vil  Kongen,  for¬ 
uden  Direktøren  (Bissen)  der  er  selvskreven,  paa  Ministeriets 
Indstilling  vælge  3  blandt  Akademiets  Professorer  og  Medlemmer, 
medens  Akademiet  selv  af  sin  egen  Midte  vælger  4  andre  Med¬ 
lemmer.  Denne  Kommission  skal  forelægge  Ministeriet  Forslag 

18 


y 


v,  3  I-M 


X 


Kunstakad.  Hist. 


274 


om,  hvilke  Forandringer,  der  maa  anses  for  tilraadelige  for 
Akademiets  Organisation  og  Virksomhed  som  Kunstsainfund  og 
Læreanstalt.  Der  er  ikke  andet  for  Akademiet  at  gjøre  end 
»enstemmigt«  at  bifalde  Ministeriets  Tanke,  og  vælge  sine  4 
Medlemmer  til  Kommissionen;  det  bliver  Architekten  Fr.  Friis, 
t  J.  L.  Lund,  Jerichau*)  og  Blomstermaler  J.  L.  Jensen,  temmelig 
konservative  Mænd  og  Modstandere  af  den  Høyenske  Kreds. 
Kongen  vælger  Hetsch,  Koch  og  Høyen. 

Saa  gaar  Sagen  i  Kommission,  men  den  synes  ikke  at  faa 
mere  Fart  paa  sig  der.  Den  19.  Januar  1852  beslutter  Akademiet 
at  spørge  Ministeriet,  hvorledes  det  gaar  »eftersom  Behandlingen 
i  forskjellige  af  Academiets  Anliggender  under  Tingenes  nuvæ¬ 
rende  Forhold  ikke  tilbørligen  kunne  fremmes«,  og  den  14.  Februar 
faar  man  da  gjennem  Ministeriet  en  Bedegjørelse  fra  Kommis¬ 
sionens  Formand.  Han  oplyser  først,  at  Forhandlingerne  »gjordes 
vidtløftigere  og  besværligere  ved  den  Dissents,  som  i  væsentlige 
Poster  strax  dannede  sig  mellem  dens  Medlemmer«.  Desuden 
har  flere  af  disse  maattet  foretage  Bejser,  bl.  a  er  Bissen  i  Italien. 
Alligevel  har  man  faaet  udarbejdet  Udkast,  som  nu  cirkulerer, 
men  Bissen  kan  ikke  ventes  tilbage  før  i  April.  Holm  undrer 
sig  over,  at  Akademiet  ikke  har  kunnet  faa  alle  Oplysninger  af 
de  Medlemmer,  der  sidder  i  Kommissionen. 

Imidlertid  gærer  der  forskelligt  indenfor  Akademiet,  men 
der  kan  selvfølgelig  intet  ske,  saalænge  man  ikke  har  faaet 
Kommissionens  Forslag.  Saaledes  kommer  den  34aarige  Gertner 
i  December  1852  med  et  Forslag  om,  at  Lærerne  i  1ste  og  2den 
Frihaandsskole  »removeres«  og  disse  Poster  overdrages  til  yngre 
Kræfter.  F orslaget  udsættes  til  Skolereformen  foreligger,  men 
hvad  Gertner  vilde,  bliver  tydeligt,  da  Spørgsmaalet  om  disse 
Lærere  igjen  tages  for.  Gertner  erklærer  da  »at  for  saa  vidt  der 
maatte  befrygtes  Vanskeligheder  i  at  finde  en  duelig  Lærer  til 
denne  Post,  vilde  han,  af  Interesse  for  Sagen,  tilbyde  sig  midler¬ 
tidigt  at  besørge  denne  Undervisning«,  —  et  Tilbud,  for  hvilket 
Akademiet  »bevidnede  Hr.  Gertner  sin  Paaskjønnelse«,  men  som 
det  dog  var  haardhjertet  nok  til  ikke  at  tage  imod.  Betydnings¬ 
fuldere  var  det,  at  Bindesbøll  foreslog  at  oprette  en  Dekorations¬ 
skole  med  Hilker  som  Lærer,  og  dette  Forslag  finder  saa  megen 

*)  Om  Jerichaus  Anskuelser  kan  henvises  til  hans,  noget  uklare,  Betragt¬ 
ninger  i  N.  Boghs  Biografi  af  ham  (1884)  p.  233 — 39. 

Anklang,  at  man  beslutter  at  gjenoptage  det  til  Behandling  inden 
næste  Skoleaars  Begyndelse*).  Det  skulde  dog  vare  lidt  endnu, 
inden  denne  Tanke  blev  til  Virkelighed.  Hilker  havde  forøvrigt 
alt  nogle  Aar  før  søgt  om  at  ansættes  som  Lærer  ved  den 
existerende  Dekorationsskole,  uden  at  opnaa  det. 

Endelig,  den  16.  Juni  1853,  kom  Kommissionens  Reform¬ 
forslag,  hvis  Hovedindhold  var  følgende:  hele  Kommissionen 
holdt  fast  ved  den  Udskillelse  af  Elementarklasserne,  som  havde 
fundet  Sted  i  1850,  og  foreslog  Oprettelsen  af  et  Undervisnings- 
raad  (det  senere  Skoleraad),  men  Minoriteten**)  ønskede,  at  Aka¬ 
demiet  kun  skulde  beholde  de  højere  Klasser  (Modelskolen,  den 
øverste  Architekturklasse,  en  Dekorationsklasse  eller  muligvis  en 
Perspektivklasse),  medens  de  lavere  Klasser  overførtes  til  et 
»Normalinstitut«,  som  dels  skulde  være  en  Tegneskole,  dels  en 
Skole  for  Haandværkere,  grænsende  op  til,  hvad  man  nutildags 
vilde  kalde  en  Kunstindustriskole.  I  dette  Institut  —  hvorved 
man  sikkert  har  tænkt  paa  en  videre  Udvikling  af  Technisk 
Institut  —  skulde  da  ogsaa  Kunstnerne  have  den  forberedende 
Undervisning.  Hele  Kommissionen  var  enig  om  at  lade  Recep¬ 
tionsarbejderne  bortfalde  og  istedetfor  optage  nye  Medlemmer  V 
efter  en  Bedømmelse  af  deres  hele  kunstneriske  Virksomhed. 
Med  Hensyn  til  Præmierne  var  Meningerne  stærkt  delte.  Majo¬ 
riteten  vilde  bibeholde  Sølvmedaillerne  i  Skolerne  og  Guld- 
medaillekonkurserne  »som  Opmuntringsmiddel  for  Historie¬ 
malere,  Billedhuggere  og  Architekter«,  da  »disse  Kunstfag  have 
stor  Betydning  og  ikke  altid  nyde  den  Opmuntring  udenfra, 
som  maae  ansees  for  en  nødvendig  Betingelse  for  deres  heldige 
Udvikling«,  medens  Minoriteten  vilde  udvikle  Pengepræmierne 
og  afskaffe  Medaillerne.  (Om  Forslagets  Indhold  vedrørende 
Skolerne  jfr.  nedenfor  Kap.  XXIV). 

Akademiet  skulde  nu  give  Ministeriet  sin  Betænkning.  Ifølge 
Fundatsens  §  30  havde  kun  Professorerne  og  Æresmedlemmerne 
Ret  til  at  behandle  denne  Sag  og  deltage  i  Afstemningen,  men 
da  man  var  paa  det  rene  med,  at  en  saadan  Behandling  aldrig 
vilde  tilfredsstille,  søgte  man  —  efter  Ministeriets  Anvisning  — 
at  komme  uden  om  Fundatsen  ved  at  lade  Forslaget  trykke  og 


*)  Dekorationsskolen  fra  1842  var  nemlig  i  Hetsch’s  Hænder  aldrig  blevet 
andet  end  en  Haandværkerklasse. 

**)  Bissen,  Hetsch,  Holm  og  Høyen. 

omsende  til  samtlige  Medlemmer  med  Anmodning  om  inden 
1.  Oktober  at  indsende  deres  Betænkninger,  om  de  maatte  finde 
Anledning  dertil.  Da  Medlemmerne  alligevel  maatte  være  mis¬ 
fornøjede  med  at  holdes  halvvejs  udenfor,  foreslaar  J.  L.  Jensen 
at  trodse  Fundatsen  og  først  behandle  Sagen  i  et  Plenarmøde; 
det  vedtages  da  den  4.  Juli,  at  man  i  September  vil  holde  en 
Række  Plenarmøder  om  Reformsagen.  Man  havde  aabenbart 
ikke  megen  Tillid  til  Æresmedlemmerne,  af  hvilke  flere  var 
stærkt  konservative  og  Størsteparten  ikke  kunde  have  den  for¬ 
nødne  Indsigt  i  disse  Forhold. 

Den  lange  Tid,  der  var  gaaet,  havde  bevirket,  at  Sindene 
var  faldne  noget  mere  til  Ro.  Der  kommer  kun  et  eneste  Æn¬ 
dringsforslag,  nemlig  fra  Gertner,  som  holder  paa  den  gamle 
Optagelsesmaade  med  Receptionsstykke  og  er  vred  over,  at 
Medlemmer  skal  være  udelukkede  fra  at  faa  Rejsestipendier, 
skjønt  han  selv  gjorde  saamegen  Modstand  mod  at  rejse  i  sin 
Tid,  da  man  tilbød  ham  Stipendium  Gang  efter  Gang.  Men 
dette  Ændringsforslag  vækker  neppe  en  Gang  nogen  Diskussion. 
Alle  længes  efter  at  komme  til  en  Afslutning,  og  den  6.  Oktober 
1853  kan  Akademiet  meddele  Ministeriet,  at  det  indsender  et 
Forslag,  »der  kan  betragtes  som  forfattet  under  Enstemmighed«. 

Men  dermed  var  man  endnu  ikke  ved  Maalet.  Om  det  har 
været  den  Smule  Forøgelse  af  Budgettet,  Reformen  førte  med 
sig,  der  forsinkede  Sagen,  eller  hvad  Grunden  har  været,  kan 
ikke  ses  af  Akademiets  Akter,  men  saa*Tneget  er  vist,  at  først 
den  28.  Juli  1857  (under  Hall’s  Ministerium)  udkommer  den 
X  kgl.  Bekjendtgjørelse  om  Akademiets  indre  Ordning*). 

Havde  det  varet  længe,  saa  var  det  ogsaa  meget  væsentlige 
og  gjennemgribende  Forandringer,  som  nu  gjennemførtes. 

Allerførst  ophæves  Forbindelsen  med  Haandværket,  og  den 
for  dette  indrettede  Undervisning.  Akademiet  skal  alene  virke 
som  Kunstskole  og  Kunstselskab,  og  Skolen  falder  kun  i 
3  Afdelinger:  Tegneskolen,  Modelskolen  og  Bygningsskolen,  til 
hvilken  sidste  der  nu  endelig  knyttes  Forelæsninger  over  Kon¬ 
struktionslære  m.  v.  Forøvrigt  skal  der  udarbejdes  et  nærmere 
Regulativ  for  Undervisningen. 

Det  brændende  Spørgsmaal  om  Medlemsoptagelsen  faar 
den  længselsfuldt  ventede  Løsning,  at  baade  Agreeringen  og 


*)  Aftrykt  i  F.  Meldahls  Supplementbind,  Bilag  IX. 

Receptionsarbejdet  bortfalder.  Der  gives  fremtidig  ikke  mere  ^ 
»agreerede«  Kunstnere.  Nye  Medlemmer  vælges  af  Akademiet, 
enten  efter  Forslag  af  to  Medlemmer  eller  efter  Vedkommendes 
eget  Andragende  (dog  kun  forsaavidt  det  er  en  Kunstner,  der  er 
Tale  om).  For  Medlemmernes  Antal  er  der  ingen  Grænse.  ^ 
Æresmedlemmernes  Kategori  falder  bort,  man  har  nu  kun 
ordentlige  (indenlandske)  og  udenlandske  Medlemmer;  de  hid¬ 
tidige  Æresmedlemmer  bliver  ordentlige  Medlemmer,  selv  Kongen 
opføres  blandt  disse  (foruden  at  han  er  Protektor).  Alle  ordent¬ 
lige  Medlemmer  er  ligeberettigede,  udenlandske  Medlemmer  har 
ikke  Stemmeret.  Dermed  er  ajtsaa  Æresmedlemmers  og  Pro¬ 
fessorers  Privilegium  paa  alene  at  afgjøre  alt  andet  end  Bedøm¬ 
melser  faldet  bort.  De  ordentlige  Medlemmer  skal  som  Regel 
være  Kunstnere,  der  er  fyldt  30  Aar.  Ikke-Kunstnernes  Antal 
maa  kun  naa  til *  l/4  af  Kunstnernes  Antal.  Dermed  er  altsaa 
Kunstnernes  Overvægt  sikret. 

Med  Hensyn  til  Akademiets  Styrelse  falder  først  i  Øjnene, 
at  det  ikke  mere  har  nogen  Præses;  han  passede  ikke  under 
den  nye  Statsforfatning,  og  siden  Frederik  VII  blev  Konge  og 
dermed  gik  over  til  at  være  Protektor,  var  der  heller  ingen  ny 
Præses  udnævnt.  De  Pligter,  som  forhen  paahvilede  Præses, 
var  alt  ved  kgl.  Rescript  af  30.  Marts  1848  overdragne  Direk¬ 
tøren,  medens  Kongen  som  Protektor  fremdeles  vil  »føre  Præ¬ 
sidiet  i  Akademiets  Forsamlinger,  naar  dertil  maatte  findes  An¬ 
ledning«.  Til  Direktør  kan  Akademiet  nu  vælge,  hvem  det  vil 
af  sine  Medlemmer,  uden  længere  at  være  bundet  til  Profes¬ 
sorernes  Kreds.  Som  noget  nyt  indføres  en  Vicedirektør  til 
lejlighedsvis  at  vikariere  for  Direktøren;  de  vælges  begge  for 
3  Aar  ad  Gangen.  Sekretæren  er  Medlem  af  Akademiet;  dette 
er  derimod  Professorer  i  Videnskaberne  ikke  mere*);  dog  be¬ 
holder  de  nuværende  Professorer  deres  Egenskab  af  Medlemmer, 


*)  I  Kommissionen  havde  Bissen  og  Holm  holdt  paa,  at  de  skulde  vedblive 
at  være  Medlemmer:  >Vi  troe  nemlig  ikke  alene,  at  de  i  de  nævnte 
tvende  Fag  ansatte  Professorers  Kundskaber  ofte  under  Forhandlingerne 

i  Academiet  kunde  komme  til  Nytte,  men  vi  antage  ogsaa,  at  disse 
Lærere  ikke  kunne  udfylde  deres  Plads  ved  Academiet,  uden  i  én  ikke 
ringe  Grad  at  besidde  Sands  for  Kunsten  og  Interesse  for  dens  Anlig¬ 
gender.  Vi  troe  ikke,  at  det  behøver  nogen  videre  Begrundelse  for  Kunst- 
Historikerens  Vedkommende,  hvis  Udvikling  for  en  stor  Del  kun  kan 
skee  gjennem  et  Studium  af  Kunstens  bedste  Frembringelser . « 

men  kun  saalænge  de  ere  i  Embedet.  Fremtidig  skal  der  ikke 
være  flere  end  to  videnskabelige  Professorer,  em  Anatomi  og 
en  i  (Kunst-)Historie  og  Mythologi;  for  Perspektivens  og  on- 
struktionslærens  Vedkommende  nøjes  man  med  Docentel,  g 
Professoratet  i  Mathematik  falder  bort  -  som  det  vil  erindres, 
havde  det  staaet  ledigt  siden  Ursins  Død  og  Forelæsningerne 

var  midlertidigt  besørgede  af  H.  Kayser. 

De  kunstneriske  Professorers  Antal  er  uforandret  fem 
Modelskolen  og  2  i  Bygningsskolen.  Direktør  Vicedirektøi, 
Sekretær,  Kasserer,  Professorer  i  Kunsten  og  i  Videnskaberne 
udnævnes  af  Kongen.  Forvalteren  vælges  af  Akademiet  og  an¬ 
sættes  af  Ministeriet.  Alle  øvrige  Funktionærer,  Lærere  osv. 
antages  af  Akademiet  paa  Opsigelse. 

Noget  nyt  med  Hensyn  til  Forretningsgangen  er  de  s,  a 
der  hvert  Aar  skal  vælges  en  Dirigent  til  at  lede  Plenarforsam¬ 
lingens  Møder  (det  har  oprindelig  Præses  gjort),  dels,  og  under 
Muligheden  for  et  betydeligt  forøget  Medlemsantal  vigtigere 
endnu,  at  Plenarforsamlingen  ikke  blot  som  hidtil  kan  nedsætte 
Udvalg  til  Behandlingen  af  enkelte  Sager,  men  ogsaa  staaende 
Udvalg,  for  hvilke  der  skal  udarbejdes  særlige  Regulativer  (et 
af  de  betydningsfuldeste  bliver  Skoleraadet).  I  selve  Bekjen  t- 
gjørelsen  fastsættes  4  saadanne  staaende  Udvalg  eller  Komiteer, 
nemlig  for  Stipendierne,  for  Bibliotheket,  for  Kunstsamlingen  og 
for  Udstillingen.  Denne  sidste  stilles  endda  halvt  uafhængig 
af  Akademiet,  idet  dette  kun  faar  Ret  til  at  vælge  de  3  Med¬ 
lemmer,  medens  Udstillerne  vælger  de  andre  3  og 
Ministeriet  beskikker  Formanden.  En  tredie  væsentlig 
Forandring  er  den,  at  de  ugentlige  Plenarmøder  holder  op. 
Akademiet  behøver  nu  kun  at  samles  hvert  Kvartal,  medmindre 
der  er  særlig  Grund  til  at  holde  flere  Møder  eller  10  Medlemmer 
forlanger  det.  Til  Gjengjæld  vedtages  det  da  paa  Roeds  Forslag 
i  Decbr.  1858,  at  alle  de  i  Mellemtiden  expederede  Sager  skal 
refereres  i  det  følgende  Plenarmøde.  For  at  en  Plenarforsamling 
kan  være  beslutningsdygtig,  maa  mindst  Halvdelen  af  Medlem¬ 
merne  være  tilstede,  dog  medregnes  her  ikke  de  lovligt  fra¬ 
værende,  eller  de  som  et  helt  Aar  er  udeblevne  uden  at  melde 
lovligt  Forfald  ;  disse  sidste  tilsiges  ikke  oftere  og  kan  exkluderes. 
Medlemsoptagelse  eller  Præmie  i  en  Konkurs  kan  kun  vedtages 
med  2/s  af  de  afgivne  Stemmer.  Direktøren  underskriver  alle 
Indtægts-  og  Udgiftsordrer,  medens  tidligere  enhver  »Expedition« 

undertegnedes  af  samtlige  Professorer.  Akademiet  vælger  selv 
sine  to  Revisorer  og  deciderer  selv  sit  Regnskab. 

Guld-  og  Sølvmedaillekonkurserne  bibeholdes*),  men  Penge- 
præmier  er  nu  kun  de  Neuhausenske.  Med  Hensyn  til  Stipen¬ 
dierne  imødekommes  de  yngre  Kunstneres  Krav.  De  knyttes 
ikke  mere  blot  til  Guldmedaillerne,  men  kan  tildeles  »indfødte 
Kunstnere,  der  ikke  ere  academiske  Medlemmer,  og  som  med 
Talent  forene  en  alvorlig  Stræben,  uden  Udelukkelse  af  noget 
enkelt  Fag«.  Nu  kan  altsaa  ogsaa  andre  end  Figurmalere  faa 
Stipendier.  Disse,  som  højst  tildeles  for  3  Aar  ad  Gangen,  faar 
ingen  bestemt  Størrelse,  men  denne  saavel  som  Varigheden 
retter  sig  efter  de  af  Kunstnerne  opgivne  Formaal  for  Renyt- 
telsen.  Rejseplan  og  Indsendelse  af  Arbejder  falder  bort, 
men  Akademiet  kan,  naar  det  synes,  give  en  særlig  Instrux  for 
Stipendiets  Renyttelse,  og  enhver  Stipendiat  skal  efter  sin  Hjem- 


*)  I  Kommissionen  havde  Bissen,  Hetsch,  Holm  og  Høyen  foreslaaet  helt  at 
afskaffe  Guldmedaillerne:  »For  det  første  tro  vi  nemlig  ikke,  at  det  over¬ 
hovedet  lader  sig  gjøre  ved  ydre  Midler  at  bringe  visse  Retninger  i  Kun¬ 
sten  til  at  fremblomstre,  der  paa  Grund  af  hele  Tidsaanden  ere  trængte 
tilbage  og  have  tabt  den  Interesse  for  Folket,  der  maa  ansees  for  en  af 
de  væsentligste  Betingelser  for  deres  kraftige  Udvikling;  dette  gjælder 
efter  vor  Formening  i  særdeles  Grad  Historiemaleriet  og  vi  troe  i  denne 
Henseende  alene  at  behøve  at  henlede  Opmærksomheden  paa,  at,  uagtet 
der  nu  saalænge  Academiet  har  bestaaet,  har  været  udsat  Guldmedailler 
for  denne  Kunstretning,  har  det  dog  ikke  villet  lykkedes  at  kalde  den 
tillive  eller  for  Folket  at  vække  en  højere  Grad  af  Interesse  for  samme. 
Dernæst  troe  vi,  at  Anvendelse  af  Guldmedaillen  forudsætter  en  Classi- 
fication  af  Kunstfagene,  som  ikke  vel  kan  bestaae  med  en  efter  vor 
Formening  rigtig  Opfattelse  af  Kunsten  i  det  hele.  Det  er  nemlig 
ikke  Kunstarten,  som  bestemmer  en  Kunstners  Plads  og  Betydning, 
men  Talentet;  vi  antage  ogsaa,  at  Kunsthistorien  tilstrækkeligt  har  godt¬ 
gjort,  at  Malere,  der  have  virket  i  enhver  anden  Retning  end  Historie¬ 
maleriet,  have  kunnet  øve  en  Indflydelse  paa  deres  Tid,  som  samtlige 
dygtige  Historiemalere  ikke  have  formaaet  at  tilegne  sig.  Hertil  kommer 
endnu  den  store  Vanskelighed,  der  kan  være  forbundet  med  at  trække 
en  Grænse  mellem  Historiemalere  og  andre  Figurmalere  ....« 

Som  Illustration  hertil  kan  det  anføres,  at  store  Guldmedaille  fra 
1754 — 1800  er  tildelt  12  Malere,  fra  1800 — 1853  kun  7  Malere  —  sidste 
Gang  i  1837  —  og  efter  1853  kun  en  eneste  Maler,  nemlig  Holger  Roed 
i  1870.  I  de  samme  Tidsrum  er  den  store  Guldmedaille  før  1800  tildelt 
12  Billedhuggere  og  27  Architekter,  1800—1853  fire  Billedhuggere  og  fjorten 
Arcliitekter  og  efter  den  Tid  henholdsvis  6  og  14. 

komst  indsende  en  Beretning  om  Rejsen.  Alt  i  Marts  1857  udtaler 
Ministeriet  i  sin  Skrivelse  om  Statskassens  Tilskud  for  1857—58, 
at  der  ogsaa  kan  gives  Stipendier  til  at  studere  i  Indlandet. 

I  Henhold  til  dette  nye  Reglement  holdes  den  14.  September 
1857  et  Plenarmøde,  hvor  det  usædvanligt  store  Antal  af  20  Med¬ 
lemmer  er  tilstede,  og  desuden  er  der  sendt  skriftlige  Stemmer 
fra  Bissen,  Bøyen,  Christensen  og  Schiøtt.  Jerichau  vælges  til 
Direktør*)  med  12  Stemmer  (Marstrand  faar  kun  6),  Stein  vælges 
til  Vicedirektør,  men  da  han  vægrer  sig,  vælges  Friis  (med  8 
Stemmer)  og  Stein  bliver  saa  Dirigent.  Da  Stein  kort  efter 
foretager  en  mindre  Rejse,  dirigerer  Jerichau  selv  saalænge.  Det 
viste  sig  nu  og  da  senere,  at  Jerichaus  Forestillinger  om  Direk¬ 
tørens  Myndighed  gik  noget  videre  end  Akademiets.  Man  har 
maaske  havt  dette  paa  Fornemmelsen,  thi  man  vil  strax  give 
ham  baade  en  Budgetkomité  og  en  Forretningskomité  paa  Siden, 
men  Jerichau  afviser  dette  ganske  bestemt;  han  skal  nok  selv 
klare  Sagerne  med  den  Assistance,  han  tinder  fornøden.  Vice¬ 
direktøren  Friis  bemærker  i  den  Anledning,  at  naar  Direktøren 
paa  denne  Maade  overtager  Ansvaret,  bliver  Sekretæren  moralsk 
ansvarlig,  og  man  bryder  sig  ikke  en  Smule  om  Thieles  for¬ 
tvivlede  Protest  herimod;  dog  slipper  han  for  at  medunderskrive 
paa  Indtægts-  og  Udgiftsordrer,  idet  det  paa  dette  Punkt  »er- 
kiendes,  at  han  ikke  kan  dele  Ansvaret«. 

Bekjendtgjørelsens  §  14  foreskrev,  at  en  Plenarforsamling 
ikke  var  kompetent,  medmindre  Halvdelen  af  Medlemmerne  var 
tilstede.  Dette  kom  til  at  volde  en  Del  Vanskelighed,  da  f.  Ex. 
de  tidligere  Æresmedlemmer  i  Reglen  ikke  plejede  at  give  Møde 
og  man  vel  neppe  heller  nu  vilde  sætte  Pris  paa  at  faa  dem 
med  til  alle  Forhandlinger.  Naar  Forsamlingen  ikke  var  kom¬ 
petent,  var  der  ganske  vist  aabnet  den  Udvej,  at  Direktøren  med 
sit  Forslag  kunde  indstille  Sagen  til  Ministeriets  Afgjørelse,  men 
det  var  en  Selvfølge,  at  man  kun  nødigt  saa  denne  Bestemmelse 
anvendt. 

Det  viste  sig  strax  i  det  andet  Møde,  den  9.  Novbr.,  at  der 

*)  I&lge  Nic.  Bøghs  Biografi  (p.  231  og  239—40)  var  han  valgt  som  en  »god 
Murbrækker«  mod  Høyens  Kreds.  De  iøvrigt  anførte  Træk  illustrerer 
godt,  hvor  lidet  han  egnede  sig  til  at  være  Leder  af  en  parlamentarisk 
Forsamling;  dertil  var  det  ikke  nok  at  være  en  svoren  Fjende  af  Høyen 
og  hans  Parti. 

ikke  var  mødt  Halvdelen  af  Medlemmerne.  Tilstede  var  Jerichau, 
Hetsch,  Marstrand,  Simonsen,  Friis,  Kloss,  Roed,  Sonne,  Monies, 
Gertner,  Conradsen,  Schiøtt,  J.  H.  Nebelong,  N.  S.  Nebelong, 
Sørensen  og  Thiele.  Men  fraværende  var:  J.  L.  Lund,  Malling, 
C.  A.  Jensen,  Høyen,  Koch,  Bissen,  Stein,  Troels  Lund,  Theater- 
maler  Christensen,  Kiærschou,  Buntzen,  Schleisner,  Chr.  Hansen 
og  de  forrige  Æresmedlemmer.  Uagtet  den  Høyenske  Kreds  i  det 
væsentlige  havde  sejret  ved  Reformen,  begyndte  nogle  af  dens  mest 
fremtrædende  Medlemmer  dog  strax  den  nye  Æra  med  at  udeblive, 
istedetfor  at  møde  og  skaffe  sig  Indflydelse.  Men  saaledes  gaar  det 
jo  den  Dag  idag  med  Kunstnerne:  de  er  ivrige  nok  til  at  kritisere 
tagne  Beslutninger  og  forarges  over  Udfaldet  af  Valg,  men  de 
kan  kun  vanskeligt  rnande  sig  op  til  den  lille  Ulejlighed  selv  at 
møde  eller  afgive  deres  Stemmer,  og  Følgen  deraf  maa  uund- 
gaaelig  blive,  at  den  afgjørende  Indflydelse  kommer  til  at  ligge 
hos  den  forholdsvis  mindre  Kreds,  som  gider  gjøre  sig  gjældende. 
Dette  kan  intet  nok  saa  fuldkomment  Reglement  raade  Bod  paa. 

Denne  Ligegyldighed  hos  Kunstnerne  for  deres  egne  Anlig¬ 
gender  hk  Akademiet  strax  at  føle.  Bestemmelsen  i  §  14  havde 
man,  og  det  gjaldt  om  at  finde  sig  tilrette  med  den.  Man  be¬ 
gyndte  derfor  med  at  revidere  Medlemslisten,  og  det  viste  sig 
da  uheldigvis,  at  13  Medlemmer  »stode  i  et  saadant  Forhold  til 
de  akademiske  Forsamlinger,  dels  paa  Grund  af  høj  Stilling, 
dels  paa  Grund  af  Fraværelse  for  længere  Tid,  at  de  med  Grund 
kunde  betragtes  som  ikke  deltagende  i  de  akademiske  Møder, 
og  at  saaledes  det  lovbefalede  Antal  Tilstedeværende  vanskeligt 
vilde  kunne  imødesees  ved  de  fremtidige  Plenarmøder«.  Man 
haaber  vel  paa,  at  Mødernes  fremtidige  Sjeldenhed  skal  hjælpe 
noget,  og  henviser  til,  at  der  idag  savnes  10  Medlemmer,  som 
ellers  plejer  at  give  Møde.  Men  man  er  dog  lidt  trykket  af 
dette  Resultat,  og  i  det  næste  Møde  den  16.  Novbr.  tager  man 
igjen  fat  paa  Medlemslisten.  Denne  Gang  naar  man  til  at  fast¬ 
sætte,  at  de  Medlemmer,  som  kan  vente  at  være  tilstede  og  saa¬ 
ledes  maa  regnes  med  til  Beslutningsdygtigheden,  er  følgende 
34:  J.  L.  Lund,  Malling,  Grev  Moltke,  Hetsch,  C.  A.  Jensen, 
Thiele,  Kongen,  Høyen,  Arveprins  Ferdinand,  Koch,  Friis,  Bissen, 
Troels  Lund,  Stein,  Kloss,  Christensen,  Geheimeraad  Collin, 
Marstrand,  Roed,  Kiærschou,  Kammerherre  Levetzau,  Sonne, 
Simonsen,  Monies,  Jerichau,  Buntzen,  Gertner,  Conradsen, 
Schleisner,  Schiøtt,  J.  H.  Nebelong,  N.  S.  Nebelong,  Fr.  Søren- 

sen  og  Chr.  Hansen  —  deraf  altsaa  7  ikke-Kunstnere,  af  hvilke 
man  faktisk  ikke  kunde  gjøre  Regning  paa  de  5.  Der  kræves 
mindst  17  tilstedeværende  Medlemmer  og  det  var  meget  mere, 
end  man  tidligere  havde  været  vant  til  at  se  i  Møderne. 

Imidlertid  hjalp  denne,  lidt  vilkaarlige,  Reduktion  dog  saa 
meget,  at  man  kom  Vinteren  igjennem.  Men  man  havde  ikke 
regnet  med,  at  Medlemsantallet  kunde  voxe  S5rnderligt,  og  det 
var  netop  det,  det  gjorde.  Den  nye  Ordning  gjorde  jo  Adgangen 
betydeligt  nemmere,  og  da  dette  først  var  gaaet  ind  i  Bevidst¬ 
heden,  fik  man  Blod  paa  Tanden  med  at  foreslaa  nye  Medlem¬ 
mer.  Alt  i  Juli  1858  optages  ikke  færre  end  7  nye  ordentlige 
Medlemmer,  nemlig  Balsgaard  (den  eneste  som  selv  havde  ansøgt 
derom),  Theophilus  Hansen,  Winstrup,  Stilling,  Meldahl,  Hein¬ 
rich  Hansen,  Anton  Melbye  og  Grønland,  hvilken  sidste  rigtignok 
boede  i  Paris  og  saaledes  ialtfald  indtil  videre  blev  udenlandsk 
Medlem  Desuden  optages  i  Decbr.  Biskop  Monrad  som  ordent¬ 
ligt  Medlem,  og  som  udenlandske  Medlemmer:  Architekterne 
A.  Bary,  Dona  Idson,  Hittorph,  Stieler,  Lawes,  Cockerell,  Malerne 
Eastlake,  W.  Kaulbach,  Bendemann,  Lessing,  Jul.  Schnorr  v. 
Karol’sfeld  og  Landseer,  Billedhuggerne  Rietschel,  Quarnstrom, 
Kobberstikkeren  Steinle  og  Forfatteren  Caristie. 

Efter  dette  krævedes  der  altsaa  nu  20  Medlemmers  Tilstede¬ 
værelse,  for  at  en  Forsamling  kunde  være  beslutningsdygtig,  og 
havde  man  ikke  før  havt  Besværligheder  paa  dette  vigtige  Punkt, 
saa  fik  man  det  nu,  thi  der  var  ikke  ret  meget  over  20  Med¬ 
lemmer,  som  overhovedet  gav  sig  af  med  at  møde.  I  Januar 
1859  er  der  42  Medlemmer  at  regne  med,  uagtet  man  ser  bort 
fra  alle  bortrejste.  Det  er  Æresmedlemmerne,  som  især  tynger, 
og  man  vedtager  da  at  andrage  Ministeriet  om,  at  Kongen,  de 
to  Prinser,  de  gamle  Æresmedlemmer  og  et  Par  Stykker  til,  ialt 
10,  maa  holdes  udenfor  det  Tal,  der  skal  regnes  med.  Men  i 
et  følgende  Møde,  den  14.  Marts,  er  Monrad  tilstede,  og  paa 
hans  Forslag  vedtages  det  hellere  at  søge  om,  at  der  kun  maa 
kræves  Tilstedeværelse  af  en  Trediedel  af  Medlemmerne,  og  dette 
approberes  af  Kongen  allerede  den  29.  Marts.  I  samme  Resolu¬ 
tion  fastsættes  desuden,  at  Tildelingen  af  Udstillingsmedaillen, 
Neuhausens  Præmier  og  Rejsestipendierne  skal  foregaa  paa  et 
Møde  i  Udstillingslokalet  den  4de  Tirsdag  og  Onsdag  i  April 
Maaned,  istedetfor  den  1ste  og  2den  April.  Derved  fik  Medlem¬ 
merne  bedre  Tid  til  at  modne  deres  Dom. 

Den  Selvraadighed,  som  man  synes  at  have  frygtet  hos 
Jerichau  lige  fra  hans  Valg  til  Direktør,  bragte  ham  virkelig 
tilsidst  i  en  Konflikt  med  Akademiet,  fordi  han  slet  ikke  var 
Parlamentariker.  Troligvis  er  denne,  som  saa  mange  saadanne 
Stridigheder,  fremkaldt  ved  en  Række  af  ganske  smaa  Aarsager, 
der  ikke  senere  lade  sig  efterspore;  kun  en  enkelt  af  dem  kan 
man  nu  faa  fat  paa.  Det  drejede  sig  om  Lærerne  Rosenberg  og 
Olsen,  der  i  sin  Tid  var  fulgte  med  Elementarklasserne  over  til 
technisk  Institut.  Den  første  af  dem  var  71  Aar,  den  anden 
kun  30.  Der  var  Tale  om  at  afskedige  dem  mod  en  »passende 
Understøttelse«,  og  der  var  intet  uretfærdigt  heri,  da  de  alt  i 
1851  ved  Overgangen  til  technisk  Institut  var  mundtlig  opsagte 
af  Hetsch,  der  i  sin  Tid  ogsaa  mundtlig  havde  antaget  dem. 
Istedetfor  nu  at  afvente  Akademiets  Reslutning,  for  Jerichau  til 
at  afskedige  dem  uden  videre.  Dette  fremkaldte  Protest  fra 
Thiele  og  andre,  som  ei'klæi'ede  dette  Ski'idt  for  »forhastet«, 
hvorover  Jexicliau  blev  foi'nærmet  og  nedlagde  sin  Direktørpost. 
Akademiet  vedtog,  at  Vicediiæktøren,  Friis,  skulde  fungere  til  et 
nyt  Valg  kunde  foi-etages  den  31.  Marts  1860,  men  Ministeriet 
nægtede  at  gaa  ind  paa  denne  Ordning  og  forlangte,  at  Jerichau 
skulde  vedblive  at  fungere.  Surmulende  ei'klærer  han  da,  at 
hans  Helbiæd  ikke  tillader  ham  at  indfinde  sig  i  Forsamlingerne. 
Akademiet  vedtager  i  et  Møde  i  September  1859,  at  Sagen  om  de  to 
Lærei-es  Afsked  maa  gaa  sin  l'ette  Gang  med  Indstilling  til 
Ministeriet,  men  Friis  søger  foi’gæves  bagefter  at  faa  Jerichau 
til  at  blive  fornuftig  Han  er  stædig  og  sender  til  næste  Møde, 
den  26.  Septbr.,  Akademiet  en  Skiåvelse,  hvorpaa  han  under¬ 
tegner  sig  »Direktøren  ved  Kunstakademiet«,  og  hvoi'i  han  for¬ 
søger  at  hævde,  at  denne  Afskedigelse  hører  til  de  »løbende 
Sager«,  som  Direktøren  har  Ret  at  afgjøre  paa  egen  Haand. 
Selvfølgelig  lykkes  det  ham  ikke  at  føre  dette  Synspunkt  igjen- 
nem ;  men  paa  den  anden  Side  var  de  to  Lærere  jo  faktisk 
afskedigede,  og  Spørgsmaalet  om  Understøttelse  til  dem  trak 
hen.  Man  nøjes  med  i  1860  at  takke  dem  for  dei’es  Tjeneste  i 
den  Tid,  de  har  fungeret.  Rosenberg  døde  i  Februar  1861,  men 
Olsen  lod  sig  ikke  saa  let  afvise;  han  vedblev  at  gjøre  stoi't 
Spektakel  og  foi’drede  ihærdigt  at  faa  sin  Løn  udbetalt,  til  han 
skriftlig  blev  opsagt.  Det  ender  med  at  Ministeriet  i  Juli  1862 
erklærer,  at  han  kan  lægge  Sag  an  mod  Akademiet,  om  han 
vil;  uden  Pi'oces  faar  han  ingenting.  Processen  blev  dei-,  saa- 

vidt  man  kan  se,  ikke  noget  af.  Senere  blev  han  Konservator 
ved  Thorvaldsens  Museum  og  døde  1896. 

Denne  Alfære  lærte  dog  ikke  strax  Jerichau  at  blive  for¬ 
sigtig.  Snart  efter  gjør  han  paa  egen  Haand  Skridt  for  at  faa 
Kong  Carl  XV  af  Sverige  og  Norge  til  Medlem  af  Akademiet, 
og  henvender  sig  baade  til  den  danske  Konge  og  til  den  svenske 
Gesandt  derom,  inden  han  forelægger  Sagen  for  Akademiet. 
Selvfølgelig  maatte  dette  —  den  12.  Decbr.  1859  —  optage 
Carl  XV  ved  Akklamation,  men  bagefter  vedtages  det  med 
»Akademiets  fuldstændige  Bifald«  at  sende  Jerichau  en  »Til- 
kjendegivelse«  af,  at  slige  Overgreb  vil  man  ikke  finde  sig  i  for 
Fremtiden.  Saa  gaar  Modet  fra  Jerichau:  den  29.  Decbr.  faar 
Akademiet  en  Skrivelse  fra  ham,  hvori  han  erkjender,  at  Akade¬ 
miet  har  Ret  i  sit  Princip,  og  derhos  meddeler,  at  han  fra  1ste 
Januar  igjen  vil  fungere  som  Direktør  i  Forsamlingerne.  I  det 
første  Møde  efter  Nytaar  takker  han  Vicedirektøren,  fordi  denne 
har  ledet  Møderne  under  hans  »Sygdom«,  og  da  man  kommer 
hen  i  Marts  Maaned,  og  den  Termin  nærmer  sig,  til  hvilken 
han  efter  sin  egen  Erklæring  skulde  træde  tilbage  fra  Direktør¬ 
stillingen,  har  han  slet  ikke  Lyst  til  at  gjøre  Alvor  af  dette 
Skridt,  men  tilkjendegiver  tvertimod,  at  han  finder  det  passende, 
enten  at  vente  med  Valget  til  September,  umiddelbart  før  det 
nye  Skoleaar  skal  begynde,  eller  hellere  vente  til  Marts  næste 
Aar,  da  det  er  ham  en  »kjær  Pligt«  at  forblive  paa  Direktørposten 
i  de  3  Aar,  for  hvilke  han  er  valgt.  Han  fik  da  ogsaa  Lov  at 
beholde  Værdigheden  lige  til  1863,  da  Marstrand  afløste  ham. 


XIX. 


Hele  denne  Historie  var  maaske  medvirkende  til,  at  Mini¬ 
steren  Monrad  fik  den  Tanke  at  oprette  en  Post,  til  hvilken 
en  væsentlig  Del  af  Direktørens  Gjerning  kunde  henlægges,  og 
som  stilledes  i  direkte  Afhængighed  af  Ministeriet.  Derved 
vilde  dettes  Myndighed  i  Akademiets  Anliggender  jo  ogsaa  ud¬ 
vides.  Monrad  har  aabenbart  tænkt  paa  Thiele,  men  denne 
fralægger  sig  meget  energisk  enhver  Andel  i  Tanken,  selv  om 
han  nok  kunde  ønske  en  »Gagefoi’bedring« . 

Ministeren  forelægger  nemlig  i  Efteraaret  1861  Rigsdagen  et 
Forslag  til  en  Lov  om  Lønninger  ved  Akademiet.  Det  var  en 
virkelig  meget  paaskøn nelsesværdig  Forbedring,  han  derved 
vilde  indføre,  nemlig  at  forhøje  Pi-ofessorernes  Lønninger  til 
600  Rdlr.  stigende  hvert  5te  Aar  til  et  Maximum  af  1000  Rdlr., 
foruden  Fribolig  eller  en  Huslejegodtgjørelse  af  400  Rdlr.  Til 
Gjengjæld  skulde  Brændselsdeputaterne  og  de  50  Rdlr.  til  den 
maanedhavende  Professor  falde  bort.  Men  samtidigt  vil  Mini¬ 
steren  benytte  denne  lidt  usædvanlige  Lejlighed  til  at  udvide 
sin  egen  Myndighed  over  Akademiet,  idet  Loven  indeholder  en 
Bestemmelse  om,  at  Professorerne  ansættes  af  Kongen  efter 
Ministerens  Indstilling  »efter  at  der  er  givet  Akademiet  Ledighed 
til  at  ytre  sig  om  de  indkomne  Ansøgninger«.  Motiveringen 
var,  at  da  Professorerne  nu  stilledes  lige  med  andre  kongelige 
Embedsmænd,  maatte  ogsaa  Udnævnelsesmaaden  være  den 
samme.  Det  vilde  derefter  være  en  Indrømmelse,  at  Akademiet 
tik  Lov  at  yttre  sig;  men  Akademiet  havde  i  over  100  Aar  havt 

Ret  til  selv  at  vælge  sine  Professorer,  og  denne  Ret  vilde  efter 
Lovforslaget  falde  bort.  Det  var  en  meget  indgribende  Forrin¬ 
gelse  af  Akademiets  Selvstændighed,  thi  alt  fra  1814  havde  Pro¬ 
fessorerne  været  kongelige  Embedsmænd. 

Dernæst  indeholdt  Lovforslaget  en  §  2,  som  lød  saaledes: 
»Ved  Academiets  Skoler  ansættes  en  Inspecteur,  der  er  Medlem 
af  Skoleraadet  og  hvis  Virksomhed  bestemmes  i  en  af  Mini¬ 
steriet  for  Kirke-  og  Undervisningsvæsenet  approberet  Instrux. 
Han  udfører  tillige  Forretningerne  som  Academiets  Secretair  og 
Bibliothekar ;  han  har  Fribolig  i  Academiets  Bygning,  og  med 
Hensyn  til  hans  Ansættelse  og  Lønning  gjælder,  hvad  ovenfor 
er  bestemt  for  Professorerne.  Den  ved  Academiet  nu  ansatte 
Secretair  overtager,  naar  denne  Lov  træder  i  Kraft,  Inspecteurens 
Forretninger;  hans  Embedstid  regnes  fra  den  Tid,  han  blev 
ansat  som  Secretair«.  Denne  Inspektør  kunde  herefter  blive 
stillet  ret  uafhængigt  indenfor  Akademiet  (dog  ikke  mere  end 
Professorerne)  og  han  kunde  tænkes  at  skulle  være  et  Middel 
for  Ministeriet  til  at  trykke  Akademiets  Selvstændighed.  Det 
siges  nemlig  i  Lovens  Motiver,  at  Hensigten  er  »at  samle  alle 
de  med  den  administrative  Deel  af  Academiets  indre  og 
oeconomiske  Anliggender  forbundne  Forretninger  under  een 
Embedsmand,  som  boer  paa  Stedet,  og  paa  hvem  saaledes  An¬ 
svaret  for  en  stadig  Control  med  Undervisningen  og 
for  Besørgelsen  af  de  daglige  Forretninger  og  alle  de  fra  Acade¬ 
miet  udgaaende  Udfærdigelser  vil  komme  til  at  hvile«.  Nogle 
opfattede  dette,  som  om  Ministeren  viste  Kloen,  og  blev  be¬ 
tænkelige  derved.  Der  udtaltes  fra  forskjellige  Sider  Frygt  for, 
at  Direktørposten  skulde  blive  ganske  betydningsløs,  medens 
andre  (f.  Ex.  Troels  Lund  og  Meldahl)  mente,  at  det  kunde  være 
gavnligt  nok  at  faa  lidt  mere  Fasthed  og  Fart  i  det  forretnings¬ 
mæssige,  og  i  Virkeligheden  vilde  Forslaget  neppe  have  medført 
stort  andet,  end  at  Sekretæren  blev  kaldt  Inspektør  og  fik  den 
hele  daglige  Ledelse  af  Forretningerne.  Akademiet  kan  da 
heller  ikke  enes  om  at  fremsætte  nogen  Protest  derimod.  At 
der  alligevel  ikke  blev  noget  af  dette  Embede,  skyldes  hele 
Sagens  videre  Gang. 

Bestemmelsen  om  Professorernes  Ansættelse  bragte  derimod 
Akademiet  i  det  stærkeste  Oprør.  Man  vilde  paa  ingen  Maade 
miste  den  gamle  Ret  til  selv  at  vælge  dem  og  man  frygtede  for, 
at  en  Minister  under  en  eller  anden  Indflydelse,  som  ikke  kunde 

kontrolleres,  skulde  kunne  finde  paa  at  ansætte  Kunstnere  uden¬ 
for  Medlemmernes  Kreds  som  Professorer*),  muligvis  en  og 
anden,  som  vilde  være  Akademiet  højligt  imod.  Hvorvel  ikke 
alle  delte  disse  Betænkeligheder  —  Troels  Lund  f.  Ex.  ikke  — 
saa  enedes  man  dog  om  at  andrage  Ministeriet  om,  at  den  paa- 
gjældende  Passus  maatte  ændres  til  at  lyde  »efter  Academiets 
Forslag  indstiller  Ministeriet  til  Kongen«,  hvorved  den  gamle 
Valgret  dog  saa  nogenlunde  vilde  opretholdes.  Og  dette  lovede 
Ministeren  at  gaa  ind  paa,  men  han  naaede  dog  ikke  at  frem¬ 
sætte  noget  Forslag  derom  i  Rigsdagen**). 

Thi  Sagen  var  endnu  ikke  tilende.  Under  Forhandlingerne 
i  Folketingets  Udvalg  rejser  der  sig  en  langt  farligere  Plan. 
Ministeren  forklarer  under  Sagens  første  Behandling,  hvad  hans 
Hensigt  er,  nemlig  at  drage  et  nogenlunde  skarpt  Skel  mellem 
Akademiet  som  Kunstselskab  og  Akademiet  som  Kunstskole,  og 
han  begrunder  dette  med,  at  der  i  Kunstselskabet  findes  for- 
skjellige  Partier  og  »det  Fleertal,  som  engang  har  udviklet  sig 
og  faaet  Magten  i  en  Forsamling  vil,  saasnart  der  danner  sig 
Partier,  gjøre  alt  for  at  vedligeholde  denne  Magt  og  dette  Fleer¬ 
tal«,  og  navnlig  gjerne  sætte  sine  Tilhængere  paa  de  lønnede 
Poster.  Derfor  vil  han  gjøre  Skolen  selvstændig  og  lade  den 
lede  af  Professorerne,  uden  at  de  øvrige  Medlemmer  faa  Ind-  \ 
flydelse  derpaa.  Tanken  om  denne  Adskillelse  fandt  saa  stærk 
Gjenklang  hos  nogle  Rigsdagsmænd,  at  der  endog  fremkom 
Yttringer  om  helt  at  opgive  en  Statsskole  for  Kunst  og  istedetfor 
understøtte  fremragende  Kunstnere,  som  privat  vilde  holde  \ 
Elever. 

Der  røres  altsaa  her  ved  nogle  af  de  Tanker,  som  var 
fremme  i  det  ovenfor  omtalte  Minoritetsvotum  fra  1853,  og 
dette  har  sikkert  foranlediget  nogle  af  denne  Minoritet  (Høyen?) 
og  dens  Meningsfæller  til  at  forsøge  paa  nu  gjennem  Rigsdagen 


*)  Monrad  udtalte  selv  i  Folketinget,  at  dette  netop  var  »Pointen  i  Sagen«. 

**)  Sammen  med  Heinr.  Hansen  indgiver  Meldahl  et  Forslag  om,  at  der 
skal  udarbejdes  en  Oversigt  over  »Akademiets  Organisationsforhold,  disses 
historiske  Udvikling  og  den  heldbringende  Nytte,  der  nu  ved  den  hele 
Institution  lader  sig  paavise«,  for  at  man  derved  kunde  paavirke  Mini¬ 
sterens  Syn  paa  Akademiet.  Forslaget  blev  vedtaget,  men  med  Virkelig- 
gjørelsen  deraf  blev  det  aldrig  til  noget,  da  Thiele  ikke  kunde  overkomme 
dette  store  og  omfattende  Arbejde. 

at  faa  den  Plan  realiseret,  som  det  ikke  lykkedes  dem  at 
gjennemføre  i  Akademiet.  Det  er  neppe  uberettiget  at  antage, 
at  det  er  Paavirkning  fra  denne  Kreds,  som  bevæger  de  to  al 
Udvalgets  fem  Medlemmer,  Fallesen  og  H.  Kayser,  til  at  frem¬ 
sætte  et  Ændringsforslag,  hvorefter  Professorernes  Antal 
skulde  indskrænkes  til  tre,  som  kaldes  Førstelærere  istedet- 
for  Professorer,  og  som  sammen  med  de  øvrige  Lærere  skulde 
udgjøre  en  Lærerforsamling,  der  skulde  »forhandle  alle  de  Sager, 
der  maatte  have  nogen  Betydning  for  Undervisningen«,  medens 
Plenarforsamlingen  ingen  Indflydelse  fik  herpaa.  Inspektøren 
bibeholdes  som  i  Ministerens  Forslag.  De  to  Forslagsstillere 
betoner  derhos,  at  det  der  saaledes  spares  i  Professorgager,  vilde 
kunne  anvendes  til  at  »betale  dygtige  Kunstnere  for  at  give 
talentfulde  unge  Mænd  Underviisning  i  deres  Ateliers«. 

Fallesen  nævner  selv  en  Skrivelse  fra  6  »ansete  Kunstnere« 

_  han  tilføjer  ikke,  hvem  disse  Kunstnere  er,  »for  ikke  at 

sætte  dem  paa  Kant  med  den  ærede  Minister«  *).  Han  og  Kayser 


*)  Brevet  var  sendt  til  Kayser. 

I  følgende  Artikel  i  Fædrelandet  for  30.  Decbr.  1861,  navngav  disse  6 
Kunstnere  sig  selv  som  Chr.  Dalsgaard,  J.  Exner,  Const.  Hansen,  Mar- 
strand,  C.  Peters  og  Skovgaard:  »Efter  at  Academisagen  første  Gang  var 
behandlet  i  Folkethinget,  fandt  vi  os  foranledigede  til  at  tilskrive  Hr. 
Tømmermester  Kayser  et  Privat-Brev  ...  I  samme  henledte  vi  hans 
Opmærksomhed  paa  det  efter  vor  Formening  ønskelige  i,  at  Forhøjelsen 
af  Professorgagerne  foreløbigt  blev  stillet  i  Bero,  indtil  en  Omorganisation 
af  Academiet  i  dets  Helhed  —  navnlig  hvad  Undervisningsvæsenet  an- 
gaaer  —  var  bleven  samvittighedsfuldt  forhandlet  og  vedtagen.  Derunder 
hørte  jo  naturlig  Gagespørgsmaalet,  mente  vi;  og  det  var  ganske  vist 
vort  Ønske,  hvis  Hr.  Kayser  vilde  have  arbejdet  hen  til,  at  en  saadan 
Omordning  først  kunde  blive  foretagen.  Som  Udgangspunkt  for  denne 
Reform  af  Academiet  foreslog  vi  at  benytte  den  saakaldte  »hvide  Bog« 

(o :  Komitébetænkningen  af  1849,  jfr.  nedenfor  Kap.  XXIV) . Vi 

henledte  endvidere  Hr.  Kaysers  Opmærksomhed  paa,  at  hvis  Konsten 
skal  naae  nogen  større  Udvikling  herhjemme,  da  vil  det  være  nødvendigt, 
at  Staten  gjør  Bestillinger  paa  større  monumentale  Arbeider.  Ved  at 
anvende  Penge  paa  den  Maade,  fremfor  til  mange  Skoler  paa  Academiet 
og  til  forhøjede  Professorgager,  mente  vi,  vilde  alle  Parter  være  bedst 
tjente.  Staten  fik  Arbeider  for  Pengene,  og  da  saadanne  Arbeider  jo  i 
Reglen  maatte  være  offentlige  og  let  tilgængelige,  kan  det  neppe  feile,  at 
de  vilde  komme  til  at  virke  dannende  og  i  flere  Henseender  gavnlig  paa 
Folket.  I  Konsten  selv  vilde  der  komme  Liv;  de  ældre  Konstnere,  hos 
hvem  Bestillingerne  blev  gjorte,  fik  herved  Ledighed  til  at  udføre  større 

forsvarede  deres  Forslag  med  saa  stor  Behændighed  og  Vel¬ 
talenhed,  at  de  fik  Monrad  til  at  gaa  over  paa  deres  Parti. 
Fallesen  gaar  saa  vidt  som  til  rentud  at  erklære,  at  de  nuvæ¬ 
rende  Professorer  kun  »have  meget  lidt  at  tage  vare«  og  han 
hævder,  at  de  hver  Maaned  skiftende  Professorers  forskjellige 
»brune«  eller  »blonde«*)  Partistandpunkt  maatte  forvirre  Ele¬ 
verne.  Monrad  sluttede  sig  uforbeholdent  til  dette  Forslag  og 
slog  paa,  at  han  godt  kunde  faa  Kongens  Samtykke  til  For¬ 
andringer  i  Akademiets  Fundats,  selv  om  de  var  stridende  mod 
dettes  udtalte  Ønsker.  Men  hele  denne  Plan  vakte  stærk  Mod¬ 
stand  hos  Tscherning  og  J.  A.  Hansen,  der  tvertimod  vilde  have 
Akademiet  trukket  saa  lidt  ind  under  Staten  som  muligt,  fordi 


Værker,  og  kun  ved  saadanne  udvikles  Kræfterne;  og  de  yngre  Konst- 
nere,  der  maatte  benyttes  som  Hjælpere,  vilde  paa  denne  Maade  lære 
ganske  anderledes  mere,  end  de  nu  kunne  det  ved  den  tørre  academiske 
Undervisning.  Eleven  vilde  ligesom  bygge  videre  paa  sin  Mesters  Erfa¬ 
ring,  medens  enhver  Konstner  nu,  under  de  tilstedeværende  Forhold, 
maa  begynde  saa  godt  som  forfra.  Men  skal  en  yngre  Konstner  kunne 
benyttes  som  Medarbejder  af  en  ældre,  da  er  det  nødvendigt,  at  han  er 
inde  i  dennes  Maade  at  male  paa.  Dette  kan  kun  skee,  naar  han  ud¬ 
dannes  i  dennes  Atelier  fra  ganske  ung  af,  og  vi  antydede  derfor  det 
Ønskelige  i,  at  Staten,  i  Stedet  for  at  holde  Tegneskoler  for  Begyndere 
paa  Academiet,  skulde  understøtte  de  Mænd,  der  saaledes  næsten  blev 
nødte  til  at  oprette  slige  Skoler  hjemme  hos  dem  selv.  Vi  mente  slutte¬ 
lig,  at  det  ikke  burde  komme  i  Betragtning,  om  de  Konstnere,  hos  hvem 
saadanne  Bestillinger  gjordes,  var  Professorer  og  Medlemmer  af  Acade¬ 
miet  eller  ikke.  —  Dette  var  omtrent  Indholdet  af  vort  Brev  til  Hr. 
Kayser.  Det  var  intet  Forslag,  til  hvis  Gjennemførelse  vi  prøvede  paa  at 
benytte  ham  som  Redskab,  men  kun  nogle  aphoristiske  Hentydninger, 
med  Pointen  lagt  paa,  at  Academiforholdene  først  efter  en  grun¬ 
dig  B  eh  an  dling  burde  ordnes,  før  en  ny  Lønningslov  endelig 
vedtoges. 

Vi  troe  ikke  hermed  at  have  gjort  andet,  end  hvad  enhver  ærekjær 
Mand  er  berettiget  —  ja  maaskee  forpligtet  —  til  at  gjøre,  naar  han, 
ved  at  meddele  sig  til  en  af  Rigsdagens  Medlemmer,  antager  at  kunne 
gavne  en  Sag,  der  skal  behandles  paa  den,  .  .  og  vi  formene  endnu, 
at  vi  hermed  have  forsøgt  at  virke  til  Gavn  for  Konsten. 

Vi  sige:  have  forsøgt  — ;  thi  Hr.  Kayser  tog  jo  tilsyneladende  ikke 
nogen  videre  Notits  af  vore  o  venan  tydede  Ønsker,  men  gik  en  ganske 
anden  Vei,  hvilket  jo  vil  være  bekjendt  for  enhver,  som  har  fulgt  Folke- 
thingets  Behandlinger  af  denne  Sag«. 

*)  Betegnelser  for  det  konservative  og  det  Høyenske  Parti. 

Kunstakad.  Hist. 

de  i  Almindelighed  ønskede,  at  enhver  Undervisning  skulde 
være  saa  »privat«  og  uafhængig  som  muligt,  og  de  fandt  det 
rigtigt,  at  »en  kunstnerisk  Skole  er  under  Indflydelse  af  de  mest 
fremtrædende  Mænd  i  Kunsten«,  som  netop  allerbedst  kan  fore¬ 
tage  Valg.  De  stillede  derpaa  et  andet  Ændringsforslag,  der 
blot  gik  ud  paa,  at  Statens  aarlige  Tilskud  forhøjedes  med 
4500  Rdlr.  (til  14,500  Rdlr.)  uden  videre  Tilføjelse.  Det  maatte 
saa  blive  Ministerens  og  Akademiets  Sag,  hvorledes  disse  Midler 
bedst  skulde  anvendes.  Det  lykkedes  dem  at  faa  dette  Forslag 
vedtaget  med  6  Stemmers  Majoritet  ved  anden  Behandling.  Men 
ved  3die  Behandling  kom  Fallesen  og  Kayser  igjen  med  deres 
Forslag.  Ministeren  erklærede  sig  uvillig  til  at  tage  mod  Loven, 
som  den  var  vedtagen  ved  anden  Behandling,  og  Striden  be¬ 
gyndte  paany.  Den  blev  ret  skarp,  og  der  falder  bl.  a.  følgende 
Udtalelse  fra  Tscherning:  »Ministeren  jo  har  en  overordentlig 
stor  Indflydelse  paa  Akademiet  med  Hensyn  til  de  Beslutninger, 
som  det  kommer  til . han  vil  have  en  Afgjørelse,  til¬ 

deels  imod  en  stor  Deel,  og  jeg  tør  sige  Flertallet  af  Akademiets 
Medlemmer,  og  nu  vil  han  bruge  os  til  at  hjælpe  sig,  for  ikke 

selv  at  rage  de  gloende  Kastanier  ud  af  Ilden . han  skal 

faa  sin  fulde  Understøttelse,  naar  han  kommer  her  og  foreslaar 
os  at  formindske  Tilskudet  til  dette  ulydige  og  urimelige 
Akademi,  og  forelægger  os  en  nøjagtig  Forklaring  om, 
hvori  dets  Urimelighed  bestaar«  .  .  . 

Men  en  saadan  nøjagtig  Forklaring  vidste  Tscherning  godt, 
at  Monrad  ikke  kunde  give. 

Enden  blev,  at  Tschernings  og  J.  A.  Hansens  Forslag 
ogsaa  sejrede  ved  tredie  Behandling  med  6  Stemmers  Majoritet. 

Momad  gav  sig  imidlertid  ikke  endnu.  I  Landstinget  tog 
Carl  Ploug  atter  Fallesens  og  Kaysers  Tanke  op,  men  uden 
Heid.  Loven  blev,  med  32  Stemmer  mod  en,  vedtagen  som  den 
var  affattet  i  Folketinget. 

Td  dette  endelige  Resultat,  har  sikkert  den  offentlige  Diskus¬ 
sion,  som  Sagen  fremkaldte,  bidraget. 

I  Novbr.  1861  udsendte  Meldahl  en  Piece  med  Titel  Nogle 
Betragtninger  over  Behandlingen  af  Kunstacademiets  Anliggender  i 
Folkethinget,  hvori  han  navnlig  udtaler  følgende:  »Hvor  vil  man 
finde  en  Lærer,  der  fyldestgjørende  kan  overkomme  at  lede 
Undervisningen  for  samtlige  Elever,  uden  at  man  risikerer  at 
iaae  en  reen  mechanisk,  aandløs  Form  paa  den  hele  Undervis- 

ning,  og  hvorledes  vil  en  Professor  eller  Førstelærer  f.  Ex.  kunne 
overkomme  at  lede  samtlige  Architekturskoler?  det  vil  blive  en 
Umulighed,  selv  for  den  i  den  Retning  meest  begavede  Mand. 
Man  har  jo  indseet  det  i  Forhold,  der  ligne  Academiets  f.  Ex. 
Universitetets;  der  leder  en  Professor  eller  Førstelærer  ikke  al 
med  hans  Fag  beslægtet  Undervisning,  deels  fordi  en  Enkelt 
ikke  kan  overkomme  det  Hele,  og  deels  fordi  den  faaer  en  langt 
mere  alsidig  Behandling,  ved  at  Flere  behandle  den.  Vel  yttrede 
den  ærede  Forslagsstiller  (Fallesen),  at  naar  Eleven  var  utilfreds 
med  den  Lærers  Veiledning,  som  Academiet  bød,  saa  kunde 
Vedkommende  henvende  sig  til  en  af  de  udenfor  staaende  Kunst¬ 
nere,  og  i  dennes  Atelier  søge  sin  Udvikling  —  men  det  ærede 
Medlem  glemte  at  gjøre  Thinget  opmærksom  paa  de  meget 
vigtige  Grunde  Eleven  har  til,  netop  at  søge  Academiets  Under¬ 
visning  nemlig,  at  ingen  privat  Lærer  eier  eller  kan  have  ved 
Haanden  det  værdifulde  Apparat,  som  staaer  aabent  og  let  til¬ 
gængeligt  for  selve  Academiets  Elever  og  at,  gaar  han  ikke 
denne  Vei,  saa  kan  han,  efter  de  bestaaende  Bestemmelser  og 
Love,  ikke  let  faae  Adgang  til  de  Goder  den  academiske  Vei 
byder,  nemlig  de  store  Reisestipendier,  og  vil  han,  selv  om  han 
nu  satte  sig  ud  over  dette,  altid  senere  ved  Ansøgning  om 
Embeds- Ansættelse  f.  Ex.  som  Architect,  let  finde  sig  forbigaaet 
af  den,  der  har  arbeidet  sig  gjennem  Academiets  Skole  og  der 
faaet  et  Stempel . man  vil  altid  under  almindelige  For¬ 

hold  respectere  det  af  en  Højskole  givne  Stempel  —  thi  det  er 
det  nemmeste,  og  det  er  det,  der  giver  mindst  Ansvar  for  højere 
Vedkommende.  Det  samme  ærede  Medlem  opstillede  en  Bereg¬ 
ning  over  den  Tid,  Professoren  i  Modelskolen  anvendte  paa  den 
Undervisning,  der  var  ham  anbetroet,  og  omtalte  kun  Aften¬ 
undervisningen  i  2  Timer  i  6  Vintermaaneder  (og  fik  derved  et 
underligt  udseende  Forhold  ud  mellem  Tidsanvendelsen  og  Be¬ 
talingen  for  denne)  men  glemte  reent  Dagundervisningen  — 
glemte  reent  hvor  ofte  Professorernes  Tid  om  Dagen  anvendes 
til  at  være  Raadgiver  for  de  Yngre  —  glemte  reent,  at  efter  den 
nye  Undervisningsplan,  som  han  maa  have  kjendt,  skal  Skolen 
ikke  blot  være  Aftenskole  i  6  Vintermaaneder,  men  tillige  være 
Dagskole  i  den  største  Deel  af  Aaret . Det  ærede  Ud¬ 

valg  mente,  at  man,  ved  at  inddrage  4  Professorater,  kunde  er¬ 
hverve  Summer,  som  kunde  anvendes  til  Understøttelse  for 
dygtige  Kunstnere,  imod  at  disse  da  optoge  Elever  i  deres  Atelier, 

19* 


292 


men  derved  gives  jo  atter  et  Ministerium  Magt  over  Anvendelsen 
af  en  vis  stor  Sum,  der  staaer  i  Forbindelse  med  individuelt 
Valg  og  Bedømmelse  af  Kunstnernes  Dygtighed,  og  netop  vil 
bevirke  et  lignende  Onde,  som  enkelte  af  Thingets  Medlemmer 
med  Rette  søgte  at  afværge,  det  nemlig,  at  give  Ministeren  ved 
Valg  af  Academiets  Professorer  Magt  til  at  vælge  og  vrage  blandt 
Kunstnerne  og  ikke  overlade  selve  Kunstnerne  dette  Arbeide  og 

Ansvar . Jeg  betvivler,  at  der  her  i  Landet  findes  saa 

stor  Indsigt  hos  de  Mænd,  der  efter  denne  (Minister)  kommer 
til  at  indtage  hans  Plads,  at  man  altid  kan  være  sikker  paa  at 
fmde  en  saadan  Dygtighed  og  Selvstændighed,  som  dertil  ud- 
fordres,  og  jeg  betvivler,  at  der  i  selve  Ministeriet  altid  vil 
findes  den  Udvikling  hos  de  Ministeren  assisterende  Mænd,  som 
der  paa  det.  Sted  udfordres  for  at  vælge  rigtigt  og  veilede  den 

mindre  kyndige  Minister . Hvorledes  vilde  Forholdet 

blive,  naar  det  blev  afhængigt  af  et  Ministerium  hvert  Aar  eller 
til  ubestemt  Tid  efter  eget  Godtbefindende  at  uddele  lignende 
Understøttelser  (o:  til  private  Kunstnere  for  at  uddanne  Elever)? 
Ved  hver  uforudseelig  Svingning  i  Ministeriets  Opfattelse  af  en 
Kunstners  Værd  vilde  maaske  dygtige  Mænd  blive  udsatte  for  i 
det  kommende  Aar  ikke  mere  at  findes  værdige  til  Understøt¬ 
telsen;  den  vilde  da  muligen  blive  dem  unddragen  og  overført 

paa  andre . Det  vilde  iblandt  Kunstnerne  ende  med  en 

Kamp  for  at  tilegne  sig  det  ene  Aars  Understøttelse  og  saa  lade 
den  kommende  Tids  Fordringer  skjøtte  sig  selv«.  Meldahl 
paaviste  derefter  Nødvendigheden  for  at  faa  Docenter  i  Dekora¬ 
tionskunst  og  i  Bygningstechnik,  og  sluttede  saaledes:  »Vil  man 
ikke  give  tilstrækkelige  Midler  til,  at  Academiet  kan  faae  det 
^  Hele  (o :  ogsaa  den  techniske  Undervisning)  ordnet  i  sine  Skoler, 
saa  lad  Kunstskolen  udelukkende  blive  en  Kunstskole  i  For¬ 
bindelse  med  Kunstselskabet  og  lad  Kunstacademiet  faae  frie 
Hænder  og  Midler  til  at  udvikle  sin  egen  Sag,  noget  det  da  nok 
vil  kunne  overkomme;  thi  der  er,  vil,  og  bør  samles  den 
største  Deel  af  de  Mænd,  som  her  i  Landet  forstaae  sig  paa  det 
saa  vigtige  Spørgsmaal.  At  der  nu  paa  unaturlig  Maade  findes 
en  Række  af  dygtige  Kunstnere,  som  ikke  have  Sæde  i  Acade¬ 
miet,  maa  ikke  betragtes  som  normal  Tilstand;  thi  det  beroer 
paa,  at  mange  af  disse  selv  unddrage  sig  den  Pligt,  der  paa¬ 
hviler  Enhver,  som  ret  alvorlig  ønsker  Kunstens  Tarv  fremmet, 
dog  haabe  Alle,  at  dette  blot  er  et  forbigaaende  Onde,  som 

Tiden  vil  raade  Bod  paa,  og  at  man  snart  maa  see  den  Opposi¬ 
tion,  som  disse  nu  danne  udenfor  Academiet,  gjøre  sig  gjældende 
indenfor  dettes  Enemærker«. 

Denne  Piece  fremkaldte  i  Fædrelandet  for  13.  Decbr.  1861 
et  Tilsvar  fra  Tømmermester  Kayser,  hvori  denne  gjorde  det 
formelle  Hensyn  gjældende,  at  naar  Professorerne  i  Lønning  og 
Udnævnelse  stilledes  lige  med  andre  Embedsmænd,  burde  de 
ogsaa  udnævnes  paa  samme  Maade.  Det  var  »navnlig  uhensigts¬ 
mæssigt,  om  de  valgtes  af  en  Forsamling,  som,  idet  den  sup¬ 
plerer  sig  selv,  har  det  i  sin  Magt,  at  vedligeholde  visse  An¬ 
skuelser  i  Flertallet,  og  besætte  ethvert  Professorat  med  en  af 
dettes  Candidater«  *).  Men  forøvrigt  mener  han,  at  Akademiet 
selvfølgelig  i  det  faktiske  væsentlig  vil  beholde  sin  Indflydelse 
paa  fremtidige  Professoransættelser.  Med  Hensyn  til  Spørgs- 
maalet  om  at  indskrænke  Professorernes  Antal  til  3,  nøjes  Kayser 
med  at  henvise  til,  at  en  Professor  jo  ikke  vilde  være  ene  om 
hele  Undervisningen,  men  faa  flere  Lærere  til  Hjælp;  de  skulle 
undervise  i  de  forberedende  Klasser  og,  foruden  selve  Under¬ 
visningen  i  den  øverste  Klasse,  skulde  Professorerne  kun  have 
»Tilsyn«  med  dem.  Kayser-  mente,  at  derved  »kan  en  nødven¬ 
dig  Sammenhæng  bevares  i  Undervisningen«.  Han  betragter 
altsaa  Akademiet  blot  som  en  højere  Tegneskole,  ikke  som  en 
Kunstskole.  Overfor  Meldahls  Tvivl  om,  at  Ministeriet  til  enhver 
Tid  vilde  forstaa  at  træffe  det  rigtige  Valg,  naar  det  drejede  sig 
om  at  understøtte  Kunstnere  til  privat  Elevuddannelse,  siger 
Kayser:  »en  saadan  Magt  vil  Prof.  Meldahl  hævde  for  Konst- 
academiet  alene,  uanset  at  denne  Forsamling  selv  vælger  sine 
Medlemmer,  og  derved  er  udsat  for  let  at  komme  til  at  bevare 
en  vis  ensidig  Betragtningsmaade,  der  kan  blive  ubillig  mod 
Konstnere,  der  hylde  en  anden  Retning,  og  som  netop  kan  frem¬ 
kalde  den  mechaniske  og  aandløse  Form,  han  med  Urette  be¬ 
frygter  der,  hvor  der  ingen  Fare  er  tilstede.  Men  det  »Onde« 
som  Prof.  Meldahl  her  bekæmper,  er  allerede  i  Forvejen  tilstede; 
beklager  han  da,  at  Staten  uden  Academiets  Mellemkomst  har  i 
mange  Aar  ydet  betydelige  aarlige  Understøttelser  til  dygtige 
Konstnere  i  og  udenfor  Academiet?  Gjør  han  ikke  det,  hvorfor 


*)  Han  glemte,  at  naar  Valget  overlades  Ministeren  alene,  bliver  det  ganske 
uberegneligt,  hvilke  Kredse,  maaske  ganske  smaa  Minoriteter  eller  endog 
uansvarlige  Enkeltmænd,  der  faa  den  virkelig  afgjørende  Indflydelse. 

vil  han  da  beklage,  om  disse  Understøttelser  udvidedes,  og  om 
Staten  vilde  forlange  i  Undervisningens  Interesse  et  Vederlag  af 
Konstnerne  for  den  ydede  Understøttelse? . Ifald  Ministe¬ 

riet  trænger  til  Veiledning  i  sit  Valg,  vil  det  vist  ikke  undlade 
at  henvende  sig  til  Konstacademiet,  hvis  Indsigt  da  uden  Tvivl 
vil  faae  en  afgjørende  Betydning«. 

Den  18.  Decbr.  svarede  Meldahl  herpaa  i  Fædrelandet:  »Jeg 
troer,  at  der  er  mere  Ensidighed  at  befrygte,  ved  at  een  Minister 
efter  eget  Skjøn  uddeler  Understøttelser  til  Undervisningens  Tarv, 
end  naar  dette  skeer  ved  et  Academi,  der  dannes  af  c.  40  af 
Landets  dygtigere  Konstnere,  og  at  naar  en  saadan  Forsamling, 
efter  modent  Overlæg  har  udtalt  sig  for,  at  syv  Professorer  (og 
ikke  Tre)  ere  fornødne,  saa  er  det  et  meget  fyldigt  Bevis  for,  at 
dette  er  det  rigtige,  især  lige  overfor  et  Forslag,  fremsat  afMænd, 
der  ikke  ere  Konstnere.  I  alle  Tilfælde  maa  vel  Hr.  Kayser 
indrømme  mig,  at  der  ved  at  have  to  Professorer  er  dobbelt  saa 
megen  Chance  for  at  undgaae  Ensidighed,  som  naar  der  kun  er 
een.  Jeg  mener  endvidere,  at  det  var  urigtigt,  om  Ministerens 
Forslag,  at  give  Konstacademiets  Konstskole  et  yderligere  Tilskud, 
af  Kayser  og  Fallesen  netop  skulde  benyttes  til  at  berøve  Acade- 
miet  Midler,  og  til  at  skaffe  enkelte  udenfor  Academiet  staaende 

Konstnere  faste  aarlige  Understøttelser . Naar  Hr.  Kayser 

vil  erindre  Forhandlingerne  i  Folkethinget  den  20.  i  f.  M.,  saa 
maa  han  tillade  mig  at  troe  paa  Muligheden  af  skadelige  Op¬ 
fattelser  og  Svingninger  hos  en  Minister,  selv  om  han  ved  denne 
Leilighed  (da  Svingningen  var  i  hans  Interesse)  ikke  har  fundet 
Anledning  dertil«. 

Den  20.  Decbr.  hævder  Fallesen  herimod  ganske  kort,  at 
hans  og  Kaysers  Forslag  »ved  at  give  en  betydelig  Sum  til  Kon¬ 
stens  Fremme  aabner  Adgang  til  at  ansætte  et  lige  saa  stort  Antal 
Lærere,  som  af  Ministeren  foreslaaet,  vistnok  uden  kongelig  Ud¬ 
nævnelse,  men  denne  kan  da  ikke  have  nogen  Indflydelse  paa 
den  konstneriske  Udvikling.  Tillige  aabner  vort  Forslag  en 
Mulighed  for,  at  Konstnere  ogsaa  udenfor  Academiet  kunne 
erholde  Understøttelse  af  Summen«*). 


*)  Det  er  d°g  vistnok  et  stort  Spørgsmaal,  om  disse  Understøttelser,  saaledes 
som  Kunstforholdene  nu  engang  er  og  vistnok  vedbliver  at  være  i  Dan¬ 
mark,  vilde  have  medført  andet  end  en  eller  flere  Smaaskoler  saa  temme- 
ligt  i  Lighed  med  Akademiet,  blot  med  et  ringere  Undervisningsapparat, 

Alt  dette  maatte  ganske  naturligt  forurolige  Akademiet  og 
give  det  Indtryk  af,  at  Ministeren  vilde  dets  Selvstændighed  til¬ 
livs.  Ganske  vist  var  det  direkte  Angreb  afslaaet,  men  en  ad¬ 
ministrativ  Omordning  af  Fundatsen  kunde  jo  til  enhver  Tid 
befrygtes,  hvis  Ministeren  vilde  sætte  sig  ud  over  Akademiets 
Ønsker  og  Villie.  Man  tænkte  derfor  endog  —  i  Januar  1862  — 
paa,  efter  Meldahls  Forslag,  at  gaa  lige  til  Kongen  som  Akade¬ 
miets  Protektor  og  bede  om  hans  Beskyttelse  mod  Ministeren. 
Det  blev  dog  ikke  til  noget,  thi  imidlertid  traf  Chr.  Hansen  til¬ 
fældigt  paa  Gaden  Monrad  (som  havde  faaet  et  Vink  af  Kongen 
om  at  berolige  Akademiet)  og  talte  med  ham  om  Sagen,  indtil 
han  tik  Lov  at  bringe  Akademiet  den  Besked,  at  Ministeren  bad 
det  »være  beroliget« ;  han  skulde  intet  afgjøre,  ud.en  at  Akade¬ 
miet  fik  fuld  Lejlighed  til  at  blive  hørt.  Dette  hjalp  noget  paa 
Stemningen,  og  i  Svaret  paa  Akademiets  Henvendelse  betoner 
Ministeren  vel,  at  Kongens  Beslutninger  vedrørende  Fundatsen 
ikke  ere  afhængige  af  Akademiets  Samtykke,  men  tilføjer  dog, 
at  han  nærer  »fuld  Fortrøstning  om,  at  det  vil  lykkes  i  sin  Tid 
at  tilvejebringe  fuldstændig  Enighed  med  Akademiet«.  Uvejret 
drev  da  over,  Akademiet  fik  det  Tilskud  (4500  Rdlr.)  til  at  for 
bedre  Lønningerne,  som  Rigsdagen  havde  bevilget,  men  Inspektør 
posten  blev  ikke  oprettet  og  der  skete  heller  ingen  Ændringer 
med  Hensyn  til  Valget  af  Professorer. 


—  og  m  aa  ske  med  indbyrdes  Skinsyge,  som  kunde  fortsætte  sig  i  for¬ 
stærket  Klikevæsen.  Da  ingen  danske  Malere  bruger,  eller  ønsker  at 
bruge  Hjælpere  paa  den  Maade,  som  Fortidens  Malere  gjorde  det,  vilde 
man  vist  alligevel  ikke  udenfor  Akademiet  have  opnaaet  de  Mesterateliers, 
man  ønskede,  og  som  i  og  for  sig  kunde  være  meget  ønskelige.  Noget 
anderledes  stiller  Sagen  sig  for  Billedhuggeres  og  Architekters  Vedkom¬ 
mende. 


I  Akademiets  Sammensætning  var  der  i  det  sidste  halvandet 
Decennium  foregaaet  en  Del  Forandring.  Rørbye  var  død  i 
1848,  Eckersberg  i  1853,  Jerichau  og  Simonsen  var  bievne  Pro¬ 
fessorer  i  Modelskolen;  Conradsen  var  bleven  Medlem  1851, 
Prins  Christian  (IX)  Æresmedlem  1854.  Koch  var  bleven  tiæt, 
baade  i  1850  og  i  1853  vælger  man  ham  til  Direktør,  men  han 
vægrer  sig  begge  Gange  ved  at  modtage  Valget;  istedetfor  bliver 
først  H.  V.  Bissen  (1850—53)  derefter  Marstrand  (1853—57)  Direktør. 
Da  der  efter  Bekjendtgjørelsen  af  28.  Juli  1857  skal  vælges  ny 
Direktør,  falder  Valget,  som  anført,  paa  Jerichau  (1857  63). 

Den  1.  Januar  1856  gaar  Koch  af  som  Professor,  men  vælges 
til  Æresmedlem;  han  lever  til  den  13.  Januar  1860.  I  Decbr. 
1856  bliver  Marinemaleren  Fr.  Sørensen  Medlem.  Efter  Reformen 
optages  1858  en  hel  Række  Kunstnere,  som  alt  ovenfor  er 
nævnte.  En  af  disse  var  Architekten  F.  Meldahl,  en  ung  ener¬ 
gisk  og  arbejdsdygtig  Mand,  der  i  de  følgende  snart  halvhundrede 
Aar  stærkere  og  stærkere  skulde  skrive  sit  Navn  i  Akademiets 
Historie.  Den  første  Halvdel  af  Halvtreserne  havde  han  brugt  til 
omfattende  Rejser  i  og  udenfor  Europa;  nu  var  han  kommen 
hjem  i  1856  og  havde  i  de  to  følgende  Aar  opført  Blindeinsti- 
tutet  paa  Citadellets  Glacis,  i  en  Stil,  der  for  Samtiden  maatte 
staa  som  noget  ganske  nyt  og  temmelig  dristigt.  Lige  efter 
denne  Bygnings  Opførelse  blev  han  Medlem  af  Akademiet,  og 
da  Frederiksborg  Slot  var  brændt  1859,  blev  dets  Gjenopførelse 
lagt  i  hans  Hænder. 

Da  Koch  havde  taget  sin  Afsked  som  Professor  i  Architek- 
turen,  meldte  der  sig  fire  Ansøgere  til  dette  Embede;  Friis, 

N.  S.  Nebelong,  J.  H.  Nebelong  og  Bindesbøll.  Denne  sidste, 
som  en  halv  Snes  Aar  forud  havde  fuldført  Thorvaldsens  Mu¬ 
seum,  maatte  som  udmærket  Kunstner,  højt  beundret  af  de 
fleste  yngre  Architekter  og  skattet  Medlem  af  den  Høyen’ ske 
Kreds,  naturligt  have  store  Chancer,  og  dog  kom  der  et  Forsøg 
paa  at  spærre  ham  ude.  Det  kom  fra  Hetsch.  Uagtet  der  ingen 
Grund  er  til  at  tvivle  om,  at  Hetsch  i  alle  Maader  var  en 
Hædersmand,  saa  er  det  dog  en  velkjendt  Sag,  at  han  var  en 
ilter  og  til  Tider  ret  ensidig  Natur;  Bindesbøll  havde  vist 
stærke  Sympathier  for  den  af  Hetsch  saa  ringeagtede  middel-  \ 
alderlige  Bygningskunst,  og  der  er  ingen  Tvivl  om,  at  hans 
polychrome  Museum  har  forekommet  Hetsch  en  ren  Vanhelli¬ 
gelse  af  den  »ædle  antike  Stil«  og  den  »rene  Smag«,  som  han 
hele  sit  Liv  saa  energisk  havde  forfægtet.  Den  Mand,  han 
kaster  mod  Bindesbøll  som  Konkurrent,  var  da  netop  ogsaa  en 
Bygningskunstner,  der  kunde  ventes  at  ville  forsvare  den  rene 
græske  Stil,  nemlig  Christian  Hansen,  som  lige  fra  1831  til  1850 
havde  været  i  Grækenland,  først  som  ung  studerende  Mand, 
siden  som  udøvende  Bygmester.  Han  havde  været  hjemme  en 
Tur  i  1848,  og  var  da  bleven  agreeret,  men  naaede  ikke  at  blive 
optagen  som  Medlem,  da  han  strax  efter  igjen  rejste  bort.  Fra 
1850  havde  han  været  i  østerrigsk  Tjeneste  og  var  nu  uetop 
ifærd  med  at  opføre  Marinearsenalet  i  Triest  Han  var  en 
moden  Mand,  født  1803,  men  dog  3  Aar  yngre  end  Bindesbøll. 

Ham  har  Hetsch  sat  sig  i  Forbindelse  med  og  indgiver  paa 
hans  Vegne  Ansøgning  om  Professoratet.  Det  »vækker  levende 
Sympathi«  —  thi  der  maatte  vel  gaa  Ry  af  en  Kunstner,  der 
arbejdede  saa  mange  Aar  i  selve  det  klassiske  Grækenland,  som 
der  havde  opført  berømte  Bygninger  i  den  klassiske  Stil,  ja 
endog  været  med  til  at  udgrave  og  restaurere  Bygninger  fra 
Oldtiden.  Men  der  var  den  Hindring  for  at  vælge  Hansen,  at 
han  ikke  var  Medlem.  Flere  Medlemmer,  som  havde  Sympathi 
for  hans  Valg,  bl.  a.  Direktøren  Marstrand,  har  Lyst  til  at  ud¬ 
sætte  Valget  for  at  finde  en  Maade  til  at  vinde  »saa  udmærkede 
Kræfter«  for  Akademiet,  men  Valget  er  nu  engang  ansat  til  dette 
Møde  —  den  3.  Marts  1856  —  og  der  er  sendt  skriftlige  Stemmer 
fra  Arveprinsen,  Moltke,  Levetzau,  fra  Høyen,  Jerichau,  Koch 
og  Fru  Voigt,  saa  det  gaar  ikke  vel  an  at  udsætte  Sagen. 

Resultatet  bliver  da,  at  Bindesbøll  vælges  til  Professor  med 
6  Stemmer.  Friis  faar  5  Stemmer  og  N.  S.  Nebelong  2.  Bindes¬ 
bøll  udnævnes  den  18.  Marts  af  Kongen. 

Hetsch  giver  dog  ikke  strax  tabt.  I  de  følgende  Møder 
kæmper  han  for,  at  man  skal  søge  Ministeriets  Samtykke  til 
»uden  Iagttagelse  af  de  sædvanlige  Former,  at  imødekomme 
Chr.  Hansens  Ønske  paa  en  for  ham  ærefuld  Maade«  —  men 
nu  var  Sagen  jo  afgjort  og  Hetsch  kom  til  at  staa  ganske  ene 
med  dette  Forslag. 

Hurtigere  end  man  havde  ventet,  kom  Spørgsmaalet  dog 
igjen  for,  ved  Bindesbølls  Død  den  14.  Juli  samme  Aar.  Kun 
^  godt  3  Maaneder  havde  han  været  Professor  ved  Akademiet. 

Hetsch  tager  nu  energisk  fat  igjen  og  faar  Chr.  Hansen  til 
at  sende  ham  Tegningerne  til  det  Arsenal,  han  bygger  paa  i 
Triest,  for  derpaa  at  optages  som  Medlem.  Dette  er  mod  Reg¬ 
lerne,  da  Receptionsstykket  jo  skulde  udføres  efter  Opgave,  men 
man  var  nu  i  December  1856,  den  nye  Reform  stod  lige  for 
Døren,  og  Akademiet  erhverver  derfor  let  kongelig  Tilladelse  til, 
at  disse  Tegninger  maa  betragtes  som  Receptionsstykker.*)  Den 
/^12.  Januar  1857  optages  da  Chr.  Hansen  som  Medlem,  med 
15  Stemmer  mod  1  (Gertner),  uagtet  et  Parti,  hvoriblandt  Friis 
og  begge  Nebelongerne,  er  ivrigt  derimod  og  vil  ikke  stemme. 
Men  Hetsch  var  lige  saa  ivrig  derfor,  og  efter  at  Professoratet 
havde  været  opslaaet  vakant,  vælges  Chr.  Hansen  enstemmigt 
til  Professor.  Collin  og  Høyen  havde  sendt  skriftlige  Stemmer 
for  ham.  I  1860  bliver  Chr.  Hansen  Vicedirektør. 

Da  Hetsch  var  død  den  7.  Septbr.  1864,  søgtes  hans  Pro¬ 
fessorat  af  Architekterne  Herholdt,  Nebelong,  Stilling  og  —  efter 
særlig  Opfordring  fra  Marstrand  —  af  Meldahl,  som  desuden 
støttedes  af  Skovgaard,  Vermehren,  Roed  o.  fl.  Meldahl  blev 
/  den  foretrukne  med  18  Stemmer.  Nebelong  fik  15,  Stilling  2 
og  Herholdt  1.  Den  31.  Decbr.  1864  udnævntes  Meldahl  da  til 
Professor  i  Bygningskunst. 


*)  En  Gang  før  havde  man  gjort  en  Undtagelse,  nemlig  overfor  Ernst  Meyer, 
der  ogsaa  stadigt  levede  i  Syden.  Da  han  var  hjemme  en  kortere  Tid. 
optoges  han  ved  kgl.  Bevilling  som  Medlem  uden  Receptionsarbejde  den 
18.  Marts  1843,  men  Grunden  var  hans  Sygdom,  der  hindrede  ham  i  at 
arbejde,  og  det  udtaltes.  at  man  ventede  at  faa  et  Medlemsarbejde  senere, 
naar  han  blev  rask.  Men  man  fik  det  aldrig ;  Ernst  Meyer  vilde  hellere 
sælge  sine  Billeder  end  forære  Akademiet  dem. 

Den  i  1857  indførte  Form  for  Optagelse  af  nye  Medlemmer 
kom  i  den  følgende  Tid  flere  Gange  til  at  volde  Vanskeligheder, 
idet  der  nu  blev  en  vid  Mark  for  Diskussioner  og  Styrkeprøver 
mellem  de  forskjellige  Grupper,  medens  det  tidligere  var  gaaet 
ganske  stille  af  under  Kugleafstemningen  over  de  enkelle  Re¬ 
ceptionsarbejder.  Som  Troels  Lund  lejlighedsvis  bemærkede, 
det  var  nu  blevet  »de  proponerende  Medlemmers  personlige 
Anliggende  (d.  v.  s.  en  Forfængelighedssag),  at  deres  Forslag  til 
Optagelse  af  Medlemmer  sker  Fyldest«.  Disse  Vanskeligheder 
fik  man  bl.  a.  at  føle,  da  Architekterne  Herholdt  og  Th.  Sørensen 
i  Januar  1861  foreslaas  optagne  som  Medlemmer.  Der  rejser  sig 
strax  stridende  Anskuelser.  Conradsen  finder,  at  man  hellere 
skulde  optage  nogle  Billedhuggere  »hvoraf  der  findes  et  for¬ 
holdsvis  lille  Antal,  medens  Architekterne  er  saa  vel  repræsen¬ 
terede,  at  det  ikke  er  i  Akademiets  Interesse  for  Tiden 
at  optage  flere  i  dette  Fag«.  Det  er  værd  at  lægge  Mærke  til 
denne  Udtalelse,  fordi  den  viser,  hvor  langt  man  i  Aarenes  Løb 
var  kommen  bort  fra  den  oprindelige  Hensigt,  at  alle  Kunstnere, 
som  havde  naaet  en  vis  Dygtighed  og  Betydning,  skulde  have 
Sæde  i  Akademiet.  Kunstnernes  Antal  er  voxet  saaledes,  at 
man  uvilkaarligt  glider  over  i  den  Forestilling,  at  Akademiet 
skal  være  en  Repræsentation  for  Kunstnerstanden.  I  de 
følgende  to  Decennier  skulde  Kunstnernes  Antal  voxe  endnu 
meget  stærkere  og  gjøre  Modstriden  mellem  Akademiets  oprinde¬ 
lige  Hensigt  og  Tidens  Krav  mere  og  mere  følelig,  til  den  til- 
sidst  medførte  en  hel  Omdannelse  af  Akademiet. 

Conradsens  Repræsentationstanke  støder  allerede  ikke  mere 
nogen.  Man  tager  den  som  ganske  selvfølgelig.  Direktøren 
Jerichau  erklærer,  at  han  har  udsat  Spøi'gsmaalet  om  Herholdt 
og  Sørensen,  fordi  han  gjerne  først  vilde  have  et  Par  Malere 
ind  —  han  har  forøvrigt  ikke  engang  drevet  det  til  at  faa  nogen 
foreslaaet.  Thiele  søger  at  hævde  det  oprindelige  Standpunkt 
ved  at  udtale,  at  man  »ikke  burde  møde  Medlemsantallets  Ud¬ 
videlse  med  altfor  stor  Modstand,  da  det  vilde  være  til  Akade¬ 
miets  sande  Gavn  og  Anseelse,  saavidt  muligt  at  komme  til  at 
omfatte  alle  dygtige  og  anerkjendte  danske  Kunstnere,  uden 
nogen  Spaltning  mellem  lige  dygtige  Kunstnere  i  og  udenfor 
Akademiet  —  hvilket  nu  kunde  ske  med  saa  megen  mere  Føje, 
som  det  væsentlige  stadige  Arbejde  var  henvist  til  Komitéerne«. 
Thiele  har  aabenbart  en  ubestemt  Fornemmelse  af  det  farlige  i 

den  Modsætning,  som  siden  skulde  volde  Akademiet  saa  megen 
Kval,  men  han  finder  ikke  megen  Forstaaelse,  saameget  mindre 
som  Faren  neppe  stod  ham  selv  videre  klar.  Jerichau  modsiger 
ham  og  hævder,  at  det  »akademiske  Medlems  Værdighed  derved 
vilde  svækkes«,  idet  han  henviser  til  adskillige  Akademier  i  Ud¬ 
landet,  hvis  Medlemsantal  er  begrænset.  Balsgaard  finder  sig 
endog  foranlediget  til  at  foreslaa  et  helt  nyt  Reglement  for 
Medlemsoptagelse  —  selvfølgelig  forgjæves.  Der  kunde  imidlertid 
ikke  for  Alvor  være  Tale  om  at  vrage  en  Kunstner  som  Herholdt, 
der  netop  fuldendte  Universitetsbibliotheket,  og  han  optages  da 
ogsaa  den  13.  Marts  med  19  Stemmer  mod  5.  Tli.  Sørensen 
optages  først  den  21.  Juni,  da  Johanneskirken  var  færdig.  Sam¬ 
tidigt  optages  Fru  Jerichau-Baumann  og  Th.  Stein. 

Der  opstaar  en  ny  Strid,  da  J.  L.  Lund  søger  sin  Afsked 
som  Professor  fra  31.  Marts  1861.  Det  er  Gertner,  som  har 
Mod  paa  at  blive  hans  Efterfølger,  og  i  ubetinget  Tillid  til  sin 
egen  Dygtighed  foreslaar,  at  der  skal  arrangeres  en  Konkurrence 
mellem  Ansøgerne,  saaledes  at  den,  der  kan  male  den  bedste 
nøgne  Modelfigur,  skal  foretrækkes.  Første  Gang  afviser  man 
ham  med,  at  J.  L.  Lund  jo  ikke  er  gaaet  af  endnu,  men  han 
kommer  saa  igjen  med  det  efter  31.  Marts.  Hans  Forslag 
vækker  megen  Modstand,  og  Marstrand  hævder  gjentagne  Gange, 
at  en  saadan  »Duelighedsprøve«  strider  mod  den  akademiske 
Værdighed;  man  skal  lægge  Vægten  paa  at  faa  den  betydeligste 
Kunstner  til  Professor;  en  saadan  Konkurrence  vilde  faktisk 
føre  til  noget  lignende  som  den  gamle  Medlemsoptagelse  paa 
Receptionsstykke,  og  den  maatte  da  ialtfald  aabnes  for  alle 
Kunstnere,  ikke  blot  for  Akademiets  Medlemmer.  Uagtet  Gertner 
har  faaet  5  indsendte  skriftlige  Stemmer  for  sig  (bl.  a.  Arveprinsen), 
falder  hans  Forslag  dog  med  14  Stemmer  mod  10.  Men  da  der 
rejses  Strid  om  de  skriftlige  Stemmers  Gyldighed,  udsættes  Sagen 
paany.  Ministeriet  bliver  imidlertid  utaalmodigt  og  skynder 
paa  en  Afgjørelse.  Gertner  kommer  igjen  med  sit  Forslag,  men 
denne  Gang  falder  det  med  20  Stemmer  mod  10,  og  Roed  vælges 
til  Professor  med  22  Stemmer;  Gertner  faar  kun  5. 

J.  L.  Lund,  der  havde  været  Professor  fra  1818  og  Akade¬ 
miets  Kasserer  fra  1854,  levede  lige  til  den  3.  Marts  1867.  Han 
var  født  1777.  Ved  Aarsfesten  1867  oplæste  Thiele  følgende 
noget  snurrige,  men  velmente  Ord  om  ham:  »Henimod  Slut¬ 
ningen  af  det  akademiske  Aar  udslettede  Dødens  Genius  i  faa 

Dage  tre  Navne  paa  Listen  over  denne  Stiftelses  Medlemmer, 
blandt  disse  Akademiets  Senior,  Professor  Johan  Ludvig  Lund, 
som  fuldendte  sit  Liv  i  en  Alder  af  henved  90  Aar.  Siden  hans 
friske,  altid  stræbende  Kunstnerdage  ligger  der  nu  allerede 
Generationer  af  yngre  Kræfter,  dog  bevarede  han  med  Klarhed 
og  Livlighed  sin  første  Kjærlighed  til  Kunsten  til  det  sidste. 
Selv  i  en  Periode  af  sit  Oldingeliv,  da  han  savnede  Dagens  Lys, 
var  han  vedholdende  den  samme  Elsker,  og  da  Lyset  atter  saae 
ind  til  ham,  brændte  han  endnu  med  ungdommelig  Lyst  efter 
atter  at  gribe  Paletten.  En  saa  høj  og  uforgængelig  Lykke 
bragte  Kunsten  ham,  fordi  han  havde  elsket  meget«. 

Mange  af  de  foran  omtalte  og  andre  Kontroverser  kunde 
maaske  have  været  undgaaede,  dersom  man  ikke  havde  havt 
den  hemmelige  Afstemning  ved  sorte  og  hvide  Kugler,  som 
fritog  Medlemmerne  for  Pligten  til  hver  især  aabenlyst  at  frem¬ 
sætte  sit  Standpunkt.  Der  fremkom  derved  megen  Uklarhed, 
og  stridbare  Folk  som  Balsgaard  og  Gertner  benyttede  sig  Gang 
efter  Gang  deraf  til  Forsøg  paa  at  faa  Afstemninger  erklærede 
ulovlige,  naar  Udfaldet  ikke  passede  dem.  Man  var  desuden 
fremmed  for  strengt  parlamentariske  Former;  saaledes  kostede 
det  i  1859  Dirigenten  ikke  ringe  Møje  at  gjøre  en  ellers  saa 
forstandig  Mand  som  Roed  det  begribeligt,  at  der  skal  stemmes 
om  Ændringsforslag,  før  der  stemmes  om  Hovedforslaget.  Der 
var  et  Medlem,  som  saa,  at  der  maatte  skaffes  Aabenhed  og 
Klarhed  i  den  parlamentariske  Fremgangsmaade,  det  var  Mel- 
dahl.  I  December  1859  fremsætter  han  et  Forslag  om,  at  man 
skal  afskaffe  Kuglerne  og  stemme  aabenlyst  ved  at  rejse  sig  op. 
Han  støttes  heri  af  Mænd  som  Marstrand,  Thiele,  Hetsch, 
Bissen,  Chr.  Hansen,  Schleisner,  Roed,  Sonne,  Heinrich  Hansen, 
J.  L.  Lund,  Kiærschou,  Simonsen,  Anton  Melbye  og  N.  S.  Nebe- 
long,  men  den  Gertner — Balsgaard’ske  Fraktions  Modstand  var 
for  stærk.  Den  erklærer  Forslaget  for  unødvendigt,  da  man  har 
Lov  at  afgive  sin  Kugle  aabenlyst,  og  for  ikke  at  faa  sit  Forslag 
forkastet,  vælger  Meldahl  at  tage  det  tilbage.  Først  langt  senere, 
i  hans  egen  Direktøx-tid,  blev  Afstemning  ved  Rejsning  det  al¬ 
mindelige,  men  Kugler  benyttes  dog  den  Dag  i  Dag  ved  vigtigere 
Sager. 

Paa  dette  Sted  kan  indskydes  en  ganske  kort  Bemærkning 

om  Akademiets  aarlige  Stiftelsesfester.  Den  Form  for  deres  Af¬ 
holdelse,  som  er  omtalt  foran  (Kap.  III),  havde  i  flere  Decennier 
holdt  sig  i  Hovedtrækkene  uforandret,  med  Præses’  Uddeling  af 
Præmier  og  Medailler  og  Sekretærens  monotone  Oplæsning  af 
Aarsberetningen.  I  sin  Tid  havde  man  et  enkelt  Aar  modtaget 
Prins  Christian  Frederik  med  en  Kantate,  men  det  blev  derved. 
I  Maj  1845  opfordrer  den  daværende  Præses,  Kronprins  Frederik, 
Akademiet  til  at  nedsætte  en  Komité  til  at  sørge  for,  at  Stif¬ 
telsesdagen  i  Fremtiden  kan  højtideligholdes  paa  »en  mere 
solenne  Maade«,  uden  at  der  dog  ses  at  være  kommet  noget 
ud  deraf.  Christian  VIII  kom  ikke  mere  til  denne  Fest,  der¬ 
imod  besøgte  han,  ligesom  Frederik  VI,  hvert  Aar  Udstillingen 
en  Dag  kort  efter  dens  Aabning,  men  i  Modsætning  til  Frederik  VI 
gjentog  han  gjei'ne  disse  Besøg,  fordi  han  havde  en  virkelig 
levende  Interesse  for  Kunst;  han  holdt  da  mest  af  at  gaa  ganske 
alene  i  Udstillingslokalerne.  Først  i  1850  finder  man  paa  at 
indbyde  Kultusministeren  til  Aarsfesten  og  det  var  endda  kun, 
fordi  man  af  »adskillige  Grunde*  ikke  havde  Lyst  at  gaa  den 
sædvanlige  Vej  at  optage  ham  som  Æresmedlem.  Denne  Ind¬ 
bydelse  gjentages  de  følgende  Aar.  Da  derimod  Akademiet  i 
1854  kan  fejre  100-Aars  Dagen  for  sin  officielle  Stiftelse,  gjør 
man  Anstrengelse  for  at  faa  et  festligere  Arrangement  istand. 
Man  beder  Henrik  Hertz  om  at  skrive  en  Sang,  som  Eleverne 
skal  afsynge  under  Ledelse  af  Kammermusikus  Hansen.  Man 
beder  Kongen  som  Akademiets  Protektor  om  at  komme  tilstede 
ved  Festen,  og  han  modtages  af  Direktøren  tillige  med  de  to 
ældste  Professorei-,  Hetsch  og  Koch,  og  de  to  ældste  Medlemmer, 
Møller  og  C.  A.  Jensen.  Kultusministeren  indbydes,  man  faar 
Vagtmandskab  fra  Kjøbenhavns  Militærgouvernør  og  der  udstedes 
Billetter  til  Salen:  70  Siddepladser  og  100  Staapladser.  Desuden 
skal  Akademiets  Opvartere  have  et  lille  Gilde  om  Aftenen.  Thiele 
oplæser  en  lang  Beretning,  hvori  han  giver  en  Oversigt  over  det 
vigtigste  af  Akademiets  Historie.  De  følgende  Aar  gaar  Festen 
som  sædvanligt. 

Men  i  1858,  efter  den  nye  Ordning,  tilkj endegiver  Kongen 
selv,  at  han  som  Protektor  vil  være  tilstede  ved  Festen  den 
31.  Marts.  Thiele  kalder  dette  i  sin  Tale  for  en  »overraskende 
Ære  og  Glæde«  og  betoner,  at  Kongen  »har  derved  ligesom 
villet  lægge  Grundstenen  til  den  nye  Bygning«. 

De  følgende  Aar  indbyder  man  ogsaa  de  tre  Medlemmer  af 
Udstillingskomitéen,  som  er  valgte  af  Kunstnerne. 

I  de  nærmest  følgende  Aar  er  Kongen  stadig  tilstede  ved 
Akademiets  Stiftelsesfest,  ledsaget  af  sit  Hof.  I  1861  uddeler 
han  for  første  Gang  selv  Præmierne.  Det  hedder  derom  i 
Sekretærens  Tale:  »Hans  Majestæt,  Akademiets  kongelige  Pro- 
tector,  har  allernaadigt  villet  indtage  Højsædet  ved  denne 
akademiske  Mindefest  for  den  danske  Kunstskoles  Indstiftelse, 
for  at  de  unge  Kunstnere,  som  i  Aarets  Løb  have  vundet  de 
udsatte  Præmier,  skulle  modtage  disse  af  allerhøjstsammes  egen 
naadige  og  velvillige  Haand.  Det  er  en  skjøn  Forhøjelse  af  de 
vundne  Præmiers  Værd,  at  Danmarks  folkekjære  Konge  saaledes 
bygger  sin  Throne  her  i  Kunstens  Forgaard,  og  med  sin  egen 
fadermilde  Haand  peger  hen  ad  Vejen,  ad  hvilken  den  unge 
Kunstner  fremdeles  har  at  vandre.  For  Stiftelsens  Samfund 
være  det  en  Paamindelse  om,  at  Kongen  altid  er  nær,  og  at 
han  fremdeles  følger  os  med  sin  kongelige  Naade  og  Beskyttelse«. 

Med  Frederik  VlPs  Død  ophørte  Kongens  Nærværelse  ved 
Akademiets  Stiftelsesfester  foreløbigt,  saalænge  Marstrand  var  Di¬ 
rektør.  Først  fra  1874,  efter  at  Meldahl  var  bleven  Direktør,  blev 
det  en  fast  Skik,  at  Kongen  ledsaget  af  Kongefamiliens  Medlemmer 
præsiderede  ved  Festerne  og  uddelte  Medaillerne.  Fra  1877  har 
det  desuden  været  fast  Skik  at  indbyde  Conseilspræsidenten, 
Kultusministeren  og  forskjellige  Autoriteter  til  at  overvære  Festerne. 

1892  opførtes  første  Gang  en  ny  Kantate,  med  Text  af  Ch. 
Gandrup  og  Musik  af  Barnekow.  Opførelsen  dirigeredes  de 
første  Gange  af  Professor  Barnekow  selv,  siden  af  Kapelmester 
Joakim  Andersen.  Solopartierne  har  velvilligt  været  udførte  af 
Kammersanger  Simonsen  og  Kantor  Bielefeldt,  senere  af  Kammer¬ 
sanger  Herold. 


XXI. 


Man  havde  ved  Reglementet  af  28.  Juli  1857  gjort  et  meget 
betydeligt  Skridt  fremad  med  Hensyn  til  Medlemsopta¬ 
gelsen,  og  man  tænkte  vel  derved  at  være  kommen  den  nye 
Tid  saa  langt  imøde,  som  behøvedes.  Men  det  viste  sig  dog 
snart,  at  deri  havde  Akademiet  taget  fejl.  Den  yngre  Kreds  og 
alle  de,  som  flokkede  sig  om  Høyen,  var  ikke  fornøjede  med 
den  udvidede  Adgang  til  at  komme  ind  i  Akademiet;  de  vilde 
ogsaa,  at  den  skulde  benyttes  ganske  efter  deres  Ønsker. 
Disse  kunde  vistnok  ofte  være  velbegrundede,  og  Eftertiden  kan 
ikke  andet  end  indrømme,  at  det  var  urigtigt  ikke  blandt  de 
første  nye  Medlemmer  at  optage  Kunstnere  som  Exner,  Rump, 
P.  C.  Skovgaard,  Constantin  Hansen*),  Dalsgaard  og  Vermehren. 
Det  var  en  uklog  Ensidighed  at  holde'  dem  udenfor;  man 
nærede  derved  Misfornøjelsen  og  støttede  de  Elementer  blandt 
Akademiets  Modstandere,  for  hvem  Spørgsmaalet  om  egen  Magt 
og  Indflydelse  ogsaa  spillede  en  Rolle  —  thi  saadanne  Elementer 
findes  jo  altid.  I  de  yngre  Kunstneres  Kreds  næredes  Fore¬ 
stillinger  om,  at  Akademiet  burde  saa  vidt  muligt  omfatte  alle 
Kunstnere  —  og  deri  var  en  rigtig  Tanke,  som  jo  ogsaa  i  selve 
Akademiet  var  fremhævet  bl.  a.  af  Hetsch  og  Thiele  —  men 
man  formaaede  ikke  at  forme  det  paa  en  saadan  Maade,  at 
Tanken  fik  Udviklingsmuligheder. 

Den  3.  Marts  1862  modtog  Akademiet  følgende  Skrivelse, 
undertegnet  af  Chr.  Dalsgaard,  Constantin  Hansen  og  F.  Vermehren : 


*)  Idetmindste  for  dennes  Vedkommende  var  Aarsagen  dog  hans  egen  Vægring. 

»Ifølge  dertil  meddeelt  Bemyndigelse  tillade  Undertegnede  sig  herved 
»ærbødigst  at  underrette  det  høie  Academie  om,  at  der  under  Dags  Dato  til 
»Ministeriet  for  Kirke-  og  Underviisningsvæsenet  er  indgivet  en  af  15  Kunst¬ 
nere  undertegnet  Adresse  angaaende  en  mulig  Omordning  af  Academiet  som 
»Kunstselskab.  Det  er  os  bekjendt,  at  denne  Sag  har  været  Gjenstand  for 
»Overvejelse  af  flere  af  Academiets  Medlemmer,  og  vi  formene,  at  en  Betragt- 
»ning  af  Sagen  fra  vort  Standpunkt  kunde  bidrage  til  Løsningen  af  et  Spørgs- 
»maal,  der  vedrører  alle  danske  Kunstneres  Interesser  og  er  af  Betydning  for 
»selve  Kunstudviklingen  i  vort  Fædreland.  Vi  tillade  os  ærbødigst  at  frem- 
» sætte  de  i  ovennævnte  Adresse  udtalte  Hovedpunkter: 

1)  At  det  nuværende  Kunstselskab  udvides  til  at  omfatte  alle  de  Kunst¬ 
nere,  der  i  det  Hele  5  Gange  og  deraf  idetmindste  een  Gang  i  de  sidste  5  Aar 
have  havt  selvstændige  Kunstværker  antagne  til  de  danske  Kunstneres  alminde¬ 
lige,  aarlige  Udstilling. 

2)  At  dette  Kunstselskab  ved  Stemmegivning  vælger  en  Repræsentation 
eller  et  Udvalg,  bestaaende  af  7  Medlemmer,  der  vælges  for  4  Aar,  og  hvoraf 
3  eller  4  skifteviis  afgaae  hverandet  Aar. 

3)  At  enhver  Kunstner,  der  ifølge  (1)  bar  Valgret,  og  som  har  fyldt  sit 
35  Aar,  er  valgbar  til  Repræsentationen. 

4)  At  dette  Udvalg  af  7  Medlemmer  i  Forening  med  de  af  Academiets 
Professorer,  der  ere  Kunstnere,  ere  de  eneste  stemmeberettigede  i  Academiets 
Anliggender  og  udgjøre  den  af  Staten  anerkjendte  Kunstautoritet,  samt  at  der¬ 
hos  en  Formand,  der  ikke  behøver  at  være  Kunstner,  udnævnes  af  Ministeriet 
til  at  lede  samtlige  Forhandlinger  og  varetage  dets  Administration. 

5)  At  Udvalgets*)  særlige  Opgave  bliver  under  Ledelse  af  Formanden  at 
forestaa  Udstillinger,  forvalte  Udstillingsfondet  og  overhovedet  varetage  Kunst¬ 
selskabets  Interesse. 

6)  At  Udvalget  og  Professorerne  arbeide  i  Forening  i  alle  andre  Sager 
med  Undtagelse  af  dem,  der  angaae  Skolens  indre  Oekonomie  og  Admini¬ 
stration. 

De  nuværende  Medlemmer,  forsaavidt  de  ikke  ere  Professorer  ved  Skolen 
eller  maatte  blive  valgte  til  Repræsentationen,  gaae  over  til  at  være  Æres¬ 
medlemmer  med  Bibeholdelse  af  deres  Anciennitet,  Ret  til  Friboliger  osv.  og 
saaledes  ville  de  ydre  Former  for  Academiets  Optræden  ved  denne  Ordning 
ikke  væsentlig  forandres«. 

Forslaget  lider  af  Uklarhed  i  Forholdet  mellem  Akademiet 
og  Udstillingskomitéen,  og  det  var  vistnok  imod  Andragernes 
Villie,  at  det  gav  Professorerne  lige  saa  megen  Indflydelse  som 
alle  de  øvrige  Kunstnere  tilsammen,  foruden  at  det  opgav  en¬ 
hver  Adgang  til  Kontrol  eller  Medbestemmelse  i  deres  Ledelse 
af  Skolen.  Den  Tanke,  at  Direktøren  ikke  nødvendig  skulde 


*)  Altsaa  kun  de  7  valgte  Medlemmer. 

være  en  Kunstner,  var  optagen  fra  Kommissionsbetænkningen 
af  1853,  men  de  nuværende  Forslagsstillere  havde  neppe  nøje 
gjort  sig  dens  Rækkevidde  klar.  Man  har  ikke  usandsynligt 
tænkt  sig  Høyen  paa  denne  Plads,  —  og  har  Tanken  mon  været 
ham  ubehagelig?  —  men  man  har  ikke  betænkt,  at  man  ialtfald 
ikke  altid  vilde  have  en  Høyen  til  at  besætte  den  med,  og  at 
det  kunde  blive  Indledningen  til  at  gjøre  Kunstnerne  ret  umyn¬ 
dige  i  deres  eget  Hus.  Naar  Underskriverne  mente,  at  »de  ydre 
Former  for  Academiets  Optræden«  ikke  væsentligt  vilde  for¬ 
andres,  er  der  ingen  Grund  til  at  tvivle  om  deres  gode  Tro, 
men  saa  meget  mere  Grund  til  at  tvivle  om  deres  Fremsyn. 

At  denne  Adresse  ikke  blev  tagen  tilfølge,  laa  i  dens  egen 
Karakter;  den  var  uklar  og  altfor  lidt  gjennemført  til,  at  det 
ikke  vilde  have  krævet  et  stort  Arbejde  at  gjøre  noget  brugeligt 
ud  af  den,  selv  om  der  kunde  være  frugtbare  Tanker  i  den. 
Desuden  fik  Mænd  som  Gertner  og  Balsgaard  adskillige  Med¬ 
lemmer  med  sig  i  deres  ivrige  Modstand  mod  enhver  Indrøm¬ 
melse  til  den  Høyenske  Side.  De  var  begge  meget  store  Beun¬ 
drere  af  sig  selv,  og  Balsgaard  idetmindste  var  derhos  en  drille- 
lysten  og  ubehagelig  Person.  Han  var  forbittret  over,  at  man 
slet  ikke  vilde  indrømme  hans  Prætensioner  paa  at  være  en 
meget  betydelig  Kunstner  og  han  havde  specielt  imod  Marstrand 
for  dennes  aabne  og  djærve  Udtalelser.  Denne  Modvillie  over¬ 
førte  han  i  Aarenes  Løb  paa  en  hel  Række  andre  Personer,  der 
skød  ham  forbi  i  kunstnerisk  Anseelse.  Som  Dronningens  Lærer 
havde  han  faaet  Adgang  til  en  Indflydelse,  som  han  ikke  altid 
brugte  paa  en  Maade,  der  gavnede  Akademiet  og  Kunsten  bedst. 

Disse  to  Kunstnere,  der  begge  selv  havde  presset  paa  for  at 
komme  ind  i  Akademiet,  tyngede  stærkt  til  en  Side,  som  ikke 
var  til  Held  for  det  rolige  Fremskridt  og  et  godt  Forhold  til 
Kunstnerne  udenfor. 

Bevægelsen  mellem  de  udenforstaaende  Kunstnere  fandt  dog 
ogsaa  villige  Øren  indenfor  Akademiet,  bl.  a.  hos  den  daværende 
Direktør,  Marstrand.  For  ikke  strax  at  skulle  slaas  med 
Modstanderne,  holdt  han  først  to  »pi'ivate  Møder«  med  de 
Medlemmer,  som  han  kunde  antage  var  nogenlunde  villige 
til  at  fremkalde  en  hensigtsmæssig  Forandring,  og  disse  Møder 
førte  til  Formuleringen  af  et  Forslag  om  en  ny  Form  for  Op¬ 
tagelse  af  Medlemmer,  som  Marstrand  forelagde  i  Plenarforsam¬ 
lingen  den  21.  Decbr.  1863.  Det  lød  saaledes: 

■»Idet  jeg  er  gaaet  ud  fra  Nødvendigheden  af  at  Academiet,  for  at  det 
kan  fortsætte  sit  Liv  i  Tiden,  altid  maa  have  et-  fortsat  Tilskud  af  Medlemmer 
og  ikke  kan  lade  det  komme  an  paa  Tilfældigheder  om  disse  kommer  tilstede 
eller  ei,  da  der  bestandig  i  Academiet  kræves  et  Arbejde  gjort,  ikke  alene 
igjennem  Skolen,  men  ved  mange  Spørgsmaals  Besvarelse,  som  dels  Regjeringen 
forelægger  Academiet  og  tillige  som  Ko  nstens  Interesse  i  det  hele  fremkalder, 
saa  forekommer  det  mig,  at  den  Maade,  hvorpaa  Academiet  hidtil  har  sup¬ 
pleret  sig,  ikke  er  hensigtsmæssig  eller  tilstrækkeligt  sikkrer  Academiet  en 
jævnt  tilgaaende  Besiddelse  af  gode  og  nye  Kræfter.  Det  viser  sig  nemlig,  at 
for  Øieblikket  staaer  en  heel  Række  Konstnere  udenfor  den  Virksomhed,  som 
Academiet  bør  ønske  sig  saa  fyldig  og  levende  som  muligt.  De  have  de  fuld¬ 
stændigt  berettigede  Qualificationer  til  at  være  paa  denne  Plads  og  ønske 
ogsaa  Deelagtighed  i  Academiets  Arbeider,  men  de  holder  sig  borte  paa  Grund 
af  den  Forms  Anstødelighed,  hvorunder  de  nu  kun  kunne  optages.  Det  holdes 
for  en  Æressag  at  blive  Medlem  af  Academiet  og  visselig  bør  det  ogsaa  være 
en  Ære,  men  saa  meget  mindre  kunne  de  selv  søge  om  en  saadan,  eiheller 
godt  give  deres  Minde  til,  at  en  anden  søger  for  dem  om  denne  Ære.  Vil 
derimod  Academiet  vise  en  Konstner  en  Ære,  saa  maa  den  ogsaa  vise  sig  i  sin 
fulde  værdige  Skikkelse,  nemlig  deri,  at  Academiet,  efter  at  være  bleven  enig 
om,  at  han  er  en  Konstner,  ogsaa  ved  en  Indbydelse  opfordrer  ham  til  at 
lade  sin  Røst  høre  igjennem  Konstens  Organ.  Men  der  er  ogsaa  en  Forplig¬ 
telse  for  Academiet,  som  alene  har  Magten  til  at  supplere  sig,  at  det  ogsaa 
stadigt  bruger  denne  Magt,  baade  for  at  styrke  sig  selv  med  frisk  tilstrøm¬ 
mende  Kræfter,  og  tillige  for  igjennem  denne  eneste  af  Staten  indsatte,  be¬ 
skyttede  og  bemidlede  Institution  at  give  enhver  dygtig  Konstner  Lejlighed  til 
at  medvirke  i  Konstens  Sag  i  sit  Fædreland.  Og  Academiet  hædrer  sig  selv  og 
hædrer  Konsten  ved  at  hædre  dens  Bærere,  men  det  er  ikke  heller  alene  en 
Hæder  vi  tilbyde,  det  er  ogsaa  en  Byrde  vi  paalægge  hvei’andre :  at  vaage  over 
og  arbeide  med  forenede  Kræfter  paa,  at  Konstens  Anseelse  og  Værdighed  be¬ 
vares  og  fremmes.  Derfor  er  det,  at  jeg  ogsaa  finder,  at  den  Maade,  Akade¬ 
miet  hidtil  har  fulgt  for  at  supplere  sig,  hverken  er  tidssvarende  eller  ret 
hædrende,  og  jeg  tillader  mig  saaledes  at  foreslaae,  at  Medlemsoptagelsen  her¬ 
efter  skeer  ifølge  en  Indbydelse  af  Akademiet. 

§  1.  Akademiet  skal  ved  sin  Sekretær  føre  en  Liste  over  alle  de  Konst¬ 
nere  i  Landet,  som  enten  have  reist  for  et  akademisk  Stipendium,  eller 
modtaget  Udstillingsmedaillen,  og  som  have  opnaaet  den  i  Loven  fastsatte 
Alder  af  30  Aar.  Dog  kunne  Kunstnere,  som  ikke  have  de  førstnævnte  Be¬ 
tingelser,  samt  Kunstvenner,  tilføres  denne  Liste  af  ethvert  Medlem,  under 
hans  Navn  og  Ansvar,  ved  Henvendelse  til  Akademiet  gjennem  Direktøren. 

§  2.  Den  første  Forsamling  i  hvert  Aars  Januari  Maaned  skal  denne 
Liste  underkastes  en  Afstemning,  for  derved  at  erfare,  hvem  paa  samme 
Akademiet  dette  Aar  vil  optage  som  Medlem.  Enhver  der  ved  Afstemningen 
har  naaet  3/s  Stemmer  af  Forsamlingen  for  sig,  er  dermed  valgt  og  udstryges 
af  Listen. 

§  3.  Og  beslutter  Akademiet  at  indbyde  ham  til  at  tage  Sæde  ved  en 
Skrivelse,  som  Forslagsstilleren  har  tænkt  sig  saaledes:  »Akademiet  har  i 

»Forsamlingen  af  Dato  valgt  Dem  til  sit  ordentlige  Medlem,  saavel  i  Erkjen- 
»delse  af  Deres  Fortjenester  som  Kunstner,  som  i  Forvisning  om  Deres  Rede- 
» bonhed,  som  god  Borger,  til  at  deltage  i  den  Virksomhed,  som  denne  af 
»Staten  indsatte  og  beskyttede  Institution  skal  udfolde  til  Kunstens  Bedste  i 
»Fædrelandet,  og  indbyder  Dem  herved  til  at  tage  Sæde  i  dets  næste  For¬ 
ssamling.« 

Dette  Forslag  gjorde  det  altsaa  muligt,  at  enhver  Kunstner, 
som  blot  kunde  finde  et  Medlem,  der  vilde  foreslaa  ham,  kunde 
faa  Spørgsmaalet  om  sin  Optagelse  sat  under  Afstemning.  Des¬ 
uden  skulde  Kunstnere,  der  var  komne  et  Stykke  frem  paa 
deres  Kunstnerbane,  betragtes  som  eo  ipso  proponerede.  Sikker¬ 
hedsventilen  var  de  2/3  Stemmers  Majoritet,  der  krævedes.  For¬ 
slaget  ser  ret  radikalt  ud,  men  i  Virkelighed  bevarer  det  endog 
Akademiets  Selvsuppleringsret  ganske  ubeskaaren. 

Imidlertid  vidste  jo  alle  og  enhver  at  det,  som  laa  bagved, 
var  Ønsket  om  en  væsentlig  Udvidelse  af  Medlemmernes  Kreds. 
Desuden  maatte  muligvis  selve  Tonen  deri  støde  flere  af  de 
ældre  Medlemmer;  den  har  for  meget  Præget  af  Aanden  fra 
1848.  Udtrykkene  som  »en  god  Borger«  eller  Betegnelsen  som 
en  »af  Staten«  indsat  Institution,  istedetfor  »af  Kongen«,  maatte 
let  lyde  ildevarslende  i  de  Mænds  Øre,  hvis  Ungdom  var  levet 
i  Frederik  VI. s  patriarkalske  Tider.  Men  der  var  ogsaa  reelle 
Betænkeligheder,  som  havde  virkelig  Betydning,  navnlig  dels 
Frygten  for  at  Medlemsantallet  skulde  stige  saa  stærkt,  at  For¬ 
samlingen  blev  altfor  upraktisk  stor,  dels  Frygten  for,  at  nogen 
skulde  foreslaa  Kunstnere  uden  at  være  vis  paa,  at  de  ogsaa 
ønskede  at  blive  Medlemmer.  Dersom  de  saa  bagefter  nægtede 
at  modtage  Valget,  kunde  dette  volde  Fortrædeligheder  og  det 
vilde  hverken  bidrage  til  at  styrke  Akademiets  Anseelse  eller  til 
at  bedre  Forholdet  overfor  de  udenforstaaende  Kunstnere.  Det 
mest  forudseende  Hoved  i  Forsamlingen  saa  dette,  det  var 
Meldahl,  som  ved  sin  Dygtighed  og  sit  store  Arbejde  ved 
Skolereformen  havde  erhvervet  sig  en  betydelig  Anseelse  og 
Indflydelse  i  Akademiet.  Han  udtalte  strax  i  det  første  Møde 
disse  Betænkeligheder,  og  ved  anden  Behandling  den  28.  De¬ 
cember  fremsatte  han  et  Ændringsforslag  gaaende  ud  paa  dels, 
at  »Akademiets  Medlemsantal  ikke  maatte  overstige  et  vist 
nærmere  bestemt  Antal«,  dels  at  »Afstemning  paa  nye  Med¬ 
lemmer,  som  ikke  have  givet  Secretairen  skriftlig  Meddelelse 
om,  at  de  tillader  deres  Navn  optaget  til  Afstemning,  kan  ikke 

finde  Sted.  Enhver  som,  efter  at  være  indbudt  af  Academiet 
til  at  være  dets  Medlem,  maatte  undslaa  sig  for  at  efterkomme 
denne  Opfordring,  kan  ikke  oftere  komme  paa  Valg  og  kan 
altsaa  aldrig  senere  blive  Medlem  af  Academiet«.  Dette  sidste 
indeholdt  et  Pres  paa  de  udenforstaaende  Kunstnere  til  ogsaa 
virkelig  at  modtage  Valg,  saa  eventuelle  Stridigheder  kunde 
udfægtes  indenfor  Akademiets  egne  Vægge,  uden  deri  at  ind¬ 
drage  Publikum,  som  ikke  altid  kan  have  tilstrækkelige  Forud¬ 
sætninger  for  at  lægge  Opinionens  Vægtlod  i  den  rette  Skaal. 

Meldahls  Forslag  vakte  baade  Bifald  og  Modsigelse  og  der 
blev  en  »lang  og  levende  Debat  fra  begge  Sider.« 

»Det  bemærkedes  fra  flere  Sider,  at  dette  vilde  medføre 
»Forandring  af  §  5* **))  i  Bekjendtgjørelsen  af  28.  Juli  1857,  samt 
»at  man  endnu  aldrig  havde  fundet  Anledning  til  at  ønske  en 
»saadan  Begrændsning,  om  det  endog  kan  paa  vises,  at  noget 
»saadant  finder  Sted  ved  Akademiet  i  Paris.  For  en  altfor 
»demokratisk  Basis,  som  synes  at  befrygtes,  var  der  stillet  et 
»Værn  i  den  Dygtighed  og  de  Betingelser,  som  Valgmaaden 
»fordrer;  det  vilde  desuden  være  vanskeligt  og  unyttigt  at  be- 
» stemme  et  fast  Antal  Medlemmer,  og  at  Spørgsmaalets  Afgiø- 
»relse  til  alle  Tider  ligger  frit  til  Besvarelse  i  Akademiets 
»Hænder«. 

Af  Hensyn  til  Sagens  Vigtighed  overgaves  den  da  til  et 
Udvalg,  som  kom  til  at  bestaa  af  Marstrand  (som  Direktør  og 
Forslagsstiller),  Monies,  Meldahl,  Roed  og  Heinr.  Hansen. 

Resultatet  af  dette  Udvalgs  Forhandlinger  forelaa  i  Mødet 
den  22.  Februar  1864,  som  følgende  »Forslag  til  en  udvidet 
Optagelsesmaade  af  Medlemmer  i  Kunstakademiet«. 

§  1.  Kunstnere  og  Venner  og  Befordrere  af  Kunsten,  saavel  udenlandske 
som  indenlandske,  som  dertil  udvælges  med  %  Stemmer  i  en  fuldtallig*) 
Plenarforsamling  i  Akademiet,  ville  herefter  blive  at  indbyde  til  at  tage  Sæde 
som  ordentlige  Medlemmer  af  Akademiet. 

§  2.  Blandt  indenlandske  Kunstnere  tages  kun  Hensyn  til  saadanne,  som 
have  foretaget  en  større  Studierejse  i  Udlandet,  og  til  dem,  som  have  modtaget 
Udstillingsmedaillen,  men  alle  skulle  de,  førend  de  kunne  komme  paa  Valg, 
have  opnaaet  den  i  Loven  fastsatte  Alder  af  30  Aar. 


*)  »Antallet  af  ordentlige  Medlemmer,  saa  vel  som  af  udenlandske  Med¬ 
lemmer  er  ubestemt«. 

**)  Dette  forstodes  i  Praxis  Overensstemmende  med  Reglerne  i  §§  6 — 7. 

§  3.  Over  samtlige  saaledes  kvalificerede  akademiske  Kunstnere  føres  ved 
Protokollen  en  Fortegnelse  å  jour. 

§  4.  Andre,  paa  andre  Maader  kvalificerede  Kunstnere  og  Ikkekunstnere 
kunne  bringes  under  Forslag  til  Optagelse  paa  den  hidtil  fulgte  Maade, 
naar  et  Medlem  af  Akademiet,  under  Navn  og  Ansvar,  skriftlig  desangaaende 
henvender  sig  til  Akademiet  igjennem  Direktøren,  eller  naar  Vedkommende 
selv  melder  sig  —  alt  efter  de  for  disse  Forhold  gjældende  Regler. 

§  5.  I  den  første  Forsamling  i  hvert  Aars  Januari  Maaned  tager  Akade¬ 
miet  Spørgsmaalet  om  Medlemmers  Optagelse  under  Forhandling,  og  har 
Akademiet  med  simpel  Majoritet  besluttet,  at  der  i  dette  Aar  skal  foretages 
Valg,  berammes  Valghandlingen  til  et  følgende  Møde,  om  hvilket  samtlige 
Medlemmer  underrettes  ved  Circulaire. 

§  6.  I  det  paafølgende  Møde  foretages  Valghandlingen  ved  Navneangivelse 
i  lukkede  Sedler  fra  mødende  Medlemmer  og  i  indsendte  Stemmesedler,  under 
Forsegling,  fra  de  ikke-mødende,  med  Navns  Undertegnelse. 

§  7.  Naar  alle  disse  Stemmesedler  ere  samlede  og  optalte,  udtales  An 
tallet  af  de  Stemmegivende  til  Protokollen  og  To-Trediedelen  bestemmes,  saa¬ 
ledes  at  den  altid  beregnes  efter  det  fulde  Tal,  der  ligger  over  de  Brøkdele, 
som  opstaa  ved  Beregningen,  saaledes  at  til  Ex.  2/s  af  19  Stemmer  er  13  og  af 
20  afgivne  Stemmer  er  den  14. 

§  8.  Aabningen  og  Sammentællingen  af  Stemmerne  overdrages  derefter 
Direeteuren  i  Forening  med  Dirigenten  og  Sekretæren,  og  Resultatet,  nemlig 
Navnene,  som  saaledes  findes  at  have  2/3  Stemmer  for  sig,  nævnes  alene, 
medens  samtlige  Stemmesedler  henlægges  under  Forsegling  i  Akademiets 
Archiv. 

§  9.  Akademiet  indbyder  de  saaledes  valgte  med  følgende  Skrivelse: 

»I  Erkjendelse  af  deres  Fortjenester  som  Kunstner  og  i  Forventning  om 
»deres  Beredvillighed  til  at  ville  deltage  i  den  Virksomhed,  som  denne,  af 
»Staten  indsatte  og  beskyttede  Institution  skal  udfolde  til  Kunstens  Fremme  i 
»Fædrelandet,  har  Akademiet  i  Forsamlingen  den  (Dato)  valgt  dem  til  sit 
»ordentlige  Medlem  og  indbyder  Dem  herved  til  at  tage  Sæde  i  Akademiets 
»næste  Forsamling.  Akademiets  Love  vedlægges«. 

Det  vil  ses,  at  dette  Forslag  er  Marstrands  noget  modificeret, 
navnlig  saaledes  at  Akademiet  ikke  var  tvunget  til  hvert  Aar  at 
foretage  Afstemning  over  de  paa  Listen  opførte  Kunstnere. 
Ifølge  §  5  sammenholdt  med  §§1—4  blev  Akademiet  altsaa  selv 
Herre  over,  naar  det  vilde  forøge  sit  Medlemsantal;  det  blev 
ikke  stillet  overfor  det  Alternativ,  enten  strax  at  maatte  optage 
enhver  Kunstner,  som  var  nogenlunde  kvalificeret,  eller  at  maatte 
forkaste  Folk,  som  man  dog  nødigt  vilde  give  saa  haard  en 
Medfart,  og  den  relativt  hemmelige  Afstemning  tog  det  saarende 
bort  fra  dem,  der  blev  stemt  om,  uden  at  de  opnaaede  Valg. 
Paa  den  anden  Side  var  Kunstnerne  ikke  mere  afhængige  af, 
at  et  Medlem  vilde  foreslaa  dem,  men  de  havde  nu  Adgang  til 

selv  at  melde  sig.  Endelig  gaves  der  faste  og  klare  Regler  for 
Afstemningen  (her  har  vi  vistnok  Meldahls  Haand)  og  ved  at 
udstrække  denne  over  to  Møder,  forebyggedes  al  Overilelse  eller 
Overrumpling. 

Dette  modificerede  Forslag  vedtages  enstemmigt. 

Desuagtet  var  Enigheden  kun  tilsyneladende.  Nogle  vilde 
strax  gjøre  Brug  af  de  nye  Regler,  medens  andre  igrunden  var 
utilfredse  med  dem.  Alt  i  det  følgende  Møde,  8  Dage  efter,  er 
der  Tale  om  at  optage  nye  Medlemmer  efter  de  nys  vedtagne 
Regler,  og  Balsgaard  og  Gertners  —  formelt  berettigede  —  Protest 
under  Henvisning  til,  at  disse  Regler  ikke  var  approberede*), 
bevirker  kun,  at  man  med  17  Stemmer  mod  deres  vedtager 
strax  at  indstille  de  nye  Regler  til  Approbation  samt  i  et  føl¬ 
gende  Møde,  den  21.  Marts,  at  foretage  Valg  af  nye  Medlemmer. 

Sagen  gik  dog  ikke  saa  hurtigt,  som  man  havde  tænkt  sig. 
Ministeriet  gjorde  Approbationen  afhængig  af  visse  Ændringer  i 
Forslaget,  og  for  ikke  at  forhale  eller  forspilde  Udsigten  til  et 
Resultat  gik  Akademiet  den  21.  Marts  enstemmigt  ind  derpaa. 
Til  Gjengjæld  vedtog  man  at  andrage  om,  at  de  nye  Regler 
rnaatte  træde  i  Kraft  endnu  samme  Aar  med  Dispensation  fra 
Reglen  om,  at  Valget  skulde  foretages  i  Januar  Maaned,  og  i 
samme  Møde  forelagdes  en  Liste  over  valgbare  Kunstnere.  Der¬ 
efter  approberes  Reglerne  af  Kongen  den  20.  April  1864  sam¬ 
tidigt  med  at  Akademiet  faar  den  ansøgte  Dispensation  for 
dette  Aar. 

De  Ændringer,  som  var  indførte  i  Akademiets  Forslag,  var 
for  det  første  den,  at  Reglerne  indskrænkes  til  at  angaa  inden¬ 
landske  Kunstnere,  medens  Optagelse  al  Ikke-Kunstnere  eller 
udenlandske  Medlemmer  foregaar  som  hidtil,  for  det  andet, 
at  Forslagets  §  4  bortfaldt  og  §  3  kom  til  at  lyde  saaledes: 
»Over  samtlige  saaledes  qualificerede  indenlandske  Kunstnere 
føres  ved  Protokollen  en  Fortegnelse  a  Jour,  som  ved  Med¬ 
lemmers  Forslag  og  Forsamlingens  Billigelse  successive  kan 
forøges«.  Med  Hensyn  til  Reglerne  for  Afstemningen  er  den 
væsentligste  Forandring,  at  Stemmesedler  der  er  indsendte  in 
blanco  betragtes  som  nægtende.  De  øvrige  Ændringer  er  rent 
redaktionelle. 


)  Direktøren  havde  ikke  fundet  det  fornødent  at  indhente  Approbation, 
efter  den  Conference,  han  desangaaende  havde  havt  med  Ministeriet. 

Den  Maade,  hvorpaa  de  nye  Regler  bragtes  til  Anvendelse, 
gjorde  Akademiet  al  Ære.  *)  Strax  den  23.  Maj  1864  optages 
X  Malerne  Constantin  Hansen,  P.  C.  Skovgaard,  Exner  og  Ver- 
mehren  som  Medlemmer  (medens  man  hele  det  foregaaende 
Aar  kun  havde  optaget  Architekt  Walther,  der  senere  blev  Byg¬ 
ningsinspektør  i  Jylland).  Akademiet  stillede  sig  altsaa  alt 
andet  end  uforsonligt  overfor  dem,  som  havde  fremsat  de  stærke 
Reformkrav. 

Den  6.  Februar  næste  Aar  optages  Kronprins  Frederik  som 
Medlem  paa  Forslag  af  Marstrand. 

Den  26.  April  1865  optages  Carl  Bloch  enstemmigt,  den 
21.  Januar  1866  Vilh.  Petersen,  G.  F.  Hertzog,  G.  Rump,  Ottesen 
og  Peters.  Den  14.  Januar  1867  optages  Hilker,  Den  17.  Juni 
samme  Aar  optages  Kong  Georg  af  Grækenland  og  den  5.  Juli 
samme  Aar  Dronning  Louise. 

De  nye  Regler  syntes  da  at  være  lykkeligt  førte  igjennem, 
men  der  har  aabenbart  paany  gjort  sig  Indflydelser  gjældende 
bag  Akademiets  Ryg  [Balsgaard?  eller  var  det  Minister  Heltzen 
selv,  som  havde  Lyst  til  at  blande  sig  ind  i  Akademiets  Anlig¬ 
gender?  —  eller  begge  Dele?]  I  hvert  Fald  maa  det  med¬ 
deles  i  Mødet  den  17.  Januar  1865,  da  man  skulde  foretage 
Valg  af  nye  Medlemmer,  at  der  under  4.  Januar  er  kommet  en 
Skrivelse  fra  Ministeriet,  om  »at  det  foreløbigt  har  suspenderet 
»Tillæg  til  Bekjendtgj øreisens  §  4  angaaende  Medlemmers  Op- 
»tagelse,  og  henstiller  til  Akademiet,  om  det  ikke  maatte  anses 
»ønskeligt  at  søge  dette  Tillæg  af  20.  April  f.  A.  ophævet,  even- 
»tualiter  saaledes,  at  andre  Regler,  der  fuldstændigere  betrygge 
»Fyldestgjørelsen  af  de  fundatsmæssige  Betingelser  eller  Hensyn, 
»undergives  allerhøjeste  Sanction«. 


*)  Efter  Thieles  Opgjørelse  var  de  Kunstnere  udenfor  Akademiet,  som  havde 
Udstillingsmedaillen:  Dalsgaard,  William  Hammer,  Exner,  Constantin 
Hansen,  C.  Peters,  G.  Rump,  P.  C.  Skovgaard  og  F.  Vermehren.  De  som 
kun  havde  havt  Rejsestipendium  var:  Aagaard,  Ballin,  Carl  Bloch,  Brend- 
strup,  Bflnzow,  Carl  Bøgh,  Carmiencke,  Chr.  Dahl,  V.  Dahlerup,  A.  Dorph, 
Erling  Eckersberg,  Rasm.  Eilersen,  Chr.  Freund,  Gemzøe,  H.  J.  Hammer, 
Carsten  Henrichsen,  Herzog,  Hæger,  T.  Jensen,  Kjeldrup,  Kolberg,  Krohn, 
Kyhn,  Kølle,  Lehmann,  Libert,  F.  C.  Lund,  A.  Lunde,  Læssøe,  Mackeprang, 
C.  A.  Møller,  Muhle,  Neumann,  Olrik,  Ottesen,  Ove  Petersen,  P.  Petersen, 
Vilh.  Petersen,  Plum,  Fr.  Rohde,  Rosenfalck,  Saabye,  Schack,  Schovelin, 
Siegumfeldt,  S.  Simonsen,  Thørrestrup,  Wegener,  Wtirtzen  og  Zillen. 

Dette  kom  Akademiet  som  en  meget  ubehagelig  Overraskelse. 
Inden  Sagen  sattes  i  Circulation  udtalte  Direktøren  (Mars trand) 
i  Mødet  sin  »Beklagelse  over  den  formentlig  feilagtige  Opfattelse 
»af  Sagen,  som  maatte  ligge  til  Grund  for  dette  Skridt«,  og  i 
Mødet  den  10.  April  har  han  vedlagt  den  en  Oversigt,  hvori  han 
udtaler  sig  om  »Misforstaaelsen,  der  synes  at  ligge  til  Grund  for 
»Ministerens  Anskuelse,  —  Ministeren  havde  hentydet  til,  at  det 
»var  ham  bekjendt,  at  der  i  Akademiet  var  Misfornøjelse  med 
»den  ifjor  trufte  Ændring  af  §4«.  Det  vedtages  med  14  Stemmer 
mod  4  at  fastholde  de  ifjor  vedtagne  Regler.  Men  Ministeriet 
fastholdt  ogsaa  sit  Standpunkt.  I  Mødet  den  8.  September  1865 
meddeles  en  Skrivelse  af  12.  Juni,  hvorefter  »Ministeriet  ikke 
>har  fundet  tilstrækkelig  Føje  til  allerunderdanigst  at  bevirke 
»Tilbagekaldelsen  af  den  ved  allerh.  Resol.  af  31.  Deebr.  f.  A. 
»givne  Bestemmelse  om  en  midlertidig  Suspension  af  de  ved 
»Resol.  20.  April  f.  A.  approberede  Tillægsbestemmelser  til  §  4  i 
»Bekjendtgjørelsen,  hvis  Bestemmelser  om  Optagelse  af  Med¬ 
slemmer  indtil  videre  ville  være  at  anvende«. 

Sagen  overgives  til  en  Komité  bestaaende  af  Marstrand, 
Heinr.  Hansen,  Meldahl,  Troels  Lund,  Const.  Hansen  og  Thiele. 

I  Mødet  den  9.  Oktober  1865  fremkommer  Ændringsforslag  for¬ 
uden  fra  Meldahl,  fra  Monies,  Gertner,  Balsgaard,  Th.  Stein  og 
Skovgaard,  som  derefter  optages  i  Udvalget. 

Dette  Udvalg  udarbejder  da  et  Forslag  til  en  hel  Revision 
af  Akademiets  Reglementer,  som  vedtages  deiinitivt  i  Mødet  den 
13.  Februar  1866;  Forretningsordenen  og  de  derefter  følgende 
Reglementer  indsendes  til  Approbation.  Men  man  fastholder 
den  nye  Optagelsesmaade  af  Medlemmer. 

Imidlertid  viser  Ministeriet  stadig  samme  Lyst  til  at  blande 
sig  i  Detailler.  Akademiet  faar  Sagen  tilbage  med  Forslag  til 
Ændringer,  og  den  maa  igjen  i  Udvalget,  som  nu  vælger  Mel¬ 
dahl  til  Ordfører.  I  Mødet  den  13.  Juni  afgiver  Udvalget  sin 
Erklæring  om  Ministeriets  Ændringsforslag  samt  »Tilføjelse  an- 
gaaende  Sekretærens  Stilling  overfor  Komitéerne*)  og  om  Fri- 

*)  Bestemmelserne  om  Sekretæren,  som  nævnes  ovenfor,  er  dels  Forretnings¬ 
ordenens  §4:  »Naar  Directeuren  ønsker  det,  kan  han  sammentræde  i  en 
staaende  Forretningskomité  med  Dirigenten  og  Sekretæren,  for  med  disse 
at  samles  til  Behandling  og  Expedition  af  ovennævnte,  indkommende 
Sager.  Alt  hvad  der  paa  denne  Maade  afgiøres,  bliver  at  referere  i  det 
næste  Plenarmøde«.  —  Man  ser,  at  Direktøren  egentlig  intet  kan  gjøre 


314 


boliger  og  Ateliers«.  Udvalgets  Indstilling  vedtages,  og  Sagen 
sendes  paany  til  Ministeriet,  hvorefter  den  gaar  endelig  i  Orden, 
saa  Akademiet  i  1866  kan  lade  trykke  en  komplet  Samling  af 
alle  sine  gjældende  Reglementer  og  Vedtægter. 

De  Ændringer,  som  her  er  foretagne  i  Bekjendtgjørelsen  af 
28.  Juli  1857  er  dog  i  Hovedsagen  kun,  hvad  der  følger  af  det 
nye  Undervisningsreglement  af  1863  (jfr.  nedenfor  Kap  XXIV) 
og  Ordningen  af  det  derved  oprettede  Skoleraad,  samt  af  de 
andre  specielle  Reglementer,  som  strax  skal  omtales.  Reglerne 
af  1864  om  Optagelse  af  nye  Medlemmer  er  vedtagne  uforandrede, 
uagtet  Suspensionen  endnu  var  gjældende.  Den  ophæves  først 
den  31.  Marts  1868,  i  Henhold  til  et  Andragende  fra  Akademiet, 
hvori  det  siges,  at  »denne  saa  brat  ophævede  Valgmaade  mere 
end  nogen  anden  tilfredsstillede  Academiets  Pluralitet  og  i  Gier- 
ningen  havde  viist  sig  bifaldsværdig«.  Ved  Skrivelse  af  3.  April 
1868  tillod  derefter  Ministeriet,  at  Medlemsvalget  dette  Aar  fore¬ 
toges  i  April  istedetfor  i  Januar.  Særligt  er  blot  at  bemærke, 
at  fraværende  Medlemmer  ikke  mere  i  noget  Tilfælde  kan  frem¬ 
sende  skriftlige  Stemmer,  (derved  afskares  bl.  a  de  ikke-mødende 
Æresmedlemmer  fra  Indflydelse)  samt  at  formel  Udelukkelse  ved 
kgl.  Resolution  af  Medlemmer,  der  mindst  ét  Aar  i  Træk  ude¬ 
bliver  fra  Møderne,  ikke  mere  kan  finde  Sted. 

Vigtig  er  den  Bestemmelse,  som  optages  i  Forretnings¬ 
ordenen  (approberet  af  Ministeriet  den  24.  Juli  1866),  at  Direk¬ 
tøren  under  særegne  Omstændigheder  selv  kan  nedsætte  et  Ud¬ 
valg  til  at  behandle  en  Sag,  inden  den  forelægges  Plenarfor¬ 
samlingen.  Det  fastsættes  derhos,  at  Afstemning  kan  ske  enten 
ved  Rejsning  med  Kontraprøve,  skriftligt,  eller  ved  sorte  og 
hvide  Kugler.  Naar  ikke  Forsamlingen  forlanger  en  -bestemt 
Voteringsmaade,  afgjøres  den  af  Dirigenten.  Som  mindre  vigtige 
nye  Bestemmelser  i  Forretningsordenen  kan  nævnes  Indførelsen 
al  Journal,  Sagprotokol  og  særskilte  Protokoller  for  Udvalgene. 
Forretningsordenen  nævner  de  staaende  Udvalg,  nemlig  Skole- 
raadet,  Bibliothekskomitéen  (en  Maler,  en  Billedhugger  og  en 
Architekt,  valgte  af  Skoleraadet,  Docenten  i  Kunsthistorie  og 


paa  egen  Haand,  og  at  der  vaages  nøje  over,  at  Plenarforsamlingen  er 
den  afgjørende  i  alt  —  og  §  6,  at  Secretæren  paa  Forlangende  er  pligtig 
at  møde  i  Udvalgene  og  bistaa  der  —  undtagen  i  Skoleraadet  og  Ud- 
stilliugskomitéen,  som  har  deres  egne  Sekretærer. 

Sekretæren,  der  tillige  er  Bibliothekar);  Komitéen  for  Afstøbnings¬ 
samlingen  (en  Maler,  en  Billedhugger  og  en  Architekt,  valgte  af 
Skoleraadet,  og  Docenten  i  Kunsthistorie),  Komitéen  *)  til  at  give 
Erklæringer  i  Bygningssager  (samtlige  Architekter  samt  en  Maler 
og  en  Billedhugger,  valgte  for  ét  Aar),  Komitéen  for  de  Neu- 
hausen’ske  Konkurser  (7  Medlemmer  af  forskjellige  Kunstfag), 
Guldmedaillekomitéerne,  Stipendiekomitéen  (7  Medlemmer),  Ko¬ 
mitéerne  for  Eybeschutz’  og  Sødrings  Legater,  Udstillingskomi¬ 
téen  og  Haandværkskomitéen.  Denne  sidste  bestod  af  9  Med¬ 
lemmer  og  sammenkaldes,  i  Henhold  til  Lov  af  29.  Decbr.  1857, 
lejlighedsvis  af  Formanden  til  at  afgive  Bedømmelser  over  ind¬ 
kommende  Svende-  og  Mesterprøver  fra  Laugene,  og  til  at  give 
Møde  i  Magistraten  eller  paa  Byggepladserne. 

Marstrand  kunde  da  endelig  som  Direktør  meddele  i  Plenar¬ 
forsamlingen  den  6.  Marts  1867  »at  fra  idag  af,  forsaavidt  det 
ikke  alt  var  skeet,  vilde  den  nye  Tingenes  Orden  indtræde  i 
Overensstemmelse  med  de  publicerede  og  reviderede  Love  og 
Vedtægter«. 


*)  En  saadan  Komité  havde  Akademiet  alt  den  21.  December  1857  nedsat 
af  egen  Drift,  bestaaende  af  samtlige  Architekter,  Marstrand,  Simonsen 
og  Jerichau.  Bibliotheks-  og  Samlings-Komitéerne  var  indførte  ved  Be- 
kjendtgjørelsen  af  28.  Juli  1857. 


XXII. 


Reglerne  for  Guldmedaillekonkurserne  var  i  Tidens  Løb 
bievne  noget  forældede,  og  Deltagelsen  i  disse  Konkurser 
var  stadig  bleven  mindre,  navnlig  for  Malernes  Vedkommende. 
I  Journal  for  Litteratur  og  Kunst  for  1843  (II  p.  237)  fremsætter 
en  anonym  Indsender  et  skarpt  Angreb  paa  dem.  »Da  slige 
Prøvers  Upaalidelighed,  ja  vi  tør  vel  sige  Skadelighed,  har  været 
erkjendt  gjennem  langvarig  Erfaring  og  da  fremfor  noget  andet 
denne  sidste  Concours  (ved  sin  ringe  Tilslutning)  ligeledes  har 
godtgjort,  at  idetmindste  den  yngre  Generation  stiltiende  er- 
kjender  dette  Princips  Ugyldighed,  saa  bui'de  man  vel  ikke 
længere  tøve  med  at  ophæve  en  Foranstaltning,  som  snart  kun 
vil  bestaae  af  Navn  og  som  staaer  hæmmende  for  Kræfternes 

nyttigere  Anvendelse .  Kunsten  lader  sig  hverken  ægge 

eller  tvinge  ved  slige  Midler;  fri  og  selvstændig  bør  den  hæve 
sig  af  en  dybere,  betydningsfuldere  Kilde,  thi  Kunstens  Genius 
er  af  en  høiere  guddommelig  Oprindelse,  og  enhver  Lænke,  der 
gjennem  philistrøse  Betingelser  lægges  stækkende  omkring  dens 
Vinger,  vil  altid  virke  deprimerende  paa  Kunstneraandens  høiere 
Udvikling«.  Nu  da  alle  Stipendier  er  samlede  ved  Akademiet, 
kan  der  jo  ogsaa  blive  Understøttelser  »disponible  for  Kunst¬ 
produktioner  i  andre  Retninger,  og  det  vil  endvidere  blive  en 
Selvfølge,  at  ingen  begavet  Kunstner,  der  kraftigt  føler  Aandens 
Vinger  bevæge  sig,  herefterdags  vil  lade  sig  uværdig  lænkebinde 
i  hæmmende  Ledebaand«. 

Denne  Spaadom  skulde  slaa  til  i  langt  højere  Grad,  end 

nogen  dengang  maaske  for  Alvor  troede.  Men  foreløbigt  fik  den 
ingen  Følger.  Først  en  halv  Snes  Aar  senere  begynder  man  i 
Akademiet  saa  smaat  at  røre  ved  Sagen.  I  1854  foreslaar  J.  L. 
Lund  at  afskaffe  Logerne,  men  uden  Resultat. 

I  1855  og  1857  opnå  ar  Architekterne  Fritagelse  for  at  ud¬ 
føre  deres  Projekter  i  Akademiets  Loger,  af  Hensyn  til  deres 
praktiske  Virksomhed  paa  Byggepladserne.  Reformen  1857  med¬ 
fører  ikke  nogen  Ændring;  man  taler  nok  om  at  indføre  en 
fagvis  Bedømmelse,  men  denne  Tanke  gaar  ikke  igjennem. 
Bekjendtgjørelsen  af  1857  siger,  at  der  skal  gaas  frem  efter  de 
specielle  Reglementer,  men  et  saadant  fandtes  ikke  for  Guld- 
medaillerne,  og  Akademiet  som  saadant  gjorde  intet  for  at  faa 
et,  før  Marstrand,  Roed  og  Chr.  Hansen  den  28.  Marts  1859 
forelagde  Plenarforsamlingen  et  Udkast  dertil.  Nu  blev  man 
nødt  til  at  tage  fat  paa  Spørgsmaalet  —  saa  meget  mere  som 
der  jo  ogsaa  arbejdedes  paa  et  nyt  Skolereglement  —  og  der 
nedsattes  et  Udvalg,  hvori  foruden  Forslagsstillerne  tillige  Hetsch 
og  Bissen  fik  Sæde.  Omtrent  samtidigt  fremsætter  Meldahl  den 
Tanke  at  lade  Guldmedaillekonkursen  finde  Sted  hvert  Aar  samt 
at  ophæve  Aldersgrænsen,  og  Balsgaard  foreslaar  helt  at  afskaffe 
den  lille  Guldmedaille,  der  jo  havde  ført  en  vexlende  Tilværelse 
mellem  et  blot  accessit  og  en  selvstændig  Medaille.  Disse  Spørgs- 
maal  kom  altsaa  det  nedsatte  Udvalg  ogsaa  til  atbeskjæftige  sig  med. 

Allerede  den  16.  Maj  indsender  Udvalget  sit  Forslag.  Det 
er  i  sin  Motivering  baseret  paa  den  overleverede  Tankegang,  at 
først  Guldmedaillekonkursen  danner  Afslutningen  paa  Akademiets 
Undervisning,  et  Vidnesbyrd  om  den  unge  Kunstners  »Modenhed 
til  paa  egen  Haand  at  kunne  virke  i  en  kunstnerisk  Retning  og 
at  han  saaledes  er  værdig  til  af  Statens  Midler  at  modtage  den 
Hjælp  til  en  Udenlandsrejse,  hvorved  han  vil  faa  Leilighed  til 
yderligeiæ  at  uddanne  sine  Talenter«. 

Forslaget,  som  foretages  i  Plenarforsamlingen  den  26.  Sep¬ 
tember,  giver  Adgang  til  Konkurserne  for  dem,  som  har  vundet 
store  Sølvmedaille  eller  Hansens  Medaille  og  ikke  er  over  35 
Aar.  Dette  ændres  i  Mødet  derhen,  at  Bestemmelsen  om  Hansens 
Medaille  udskydes,  samt  at  Aldersgrænsen  bortfalder.  Prøven  i 
»Videnskaberne«  bibeholdes  forud  for  Konkursen,  men  speciferes 
ikke  nærmere*)  Hvert  Aar  udsættes  en  lille  Guldmedaille  og 
hvert  andet  Aar  en  stor.  Den  lille  Medaille  skal  vindes  først. 


*)  Den  havde  altid  været  praktiseret  med  yderste  Lemfældighed. 

Udvalget  havde  foreslaaet,  at  Opgaverne  skulde  gives  af 
Skoleraadet,  men  paa  Meldahls  Initiativ  ændredes  denne  §  til 
at  lyde:  »Opgaver  til  disse  Konkurser  gives  af  Plenarforsam¬ 
lingen  efter  Forslag  af  en  dertil  i  Plenarforsamlingen  udvalgt 
Komité.  Denne  Komité  vælges  paany  ved  hver  Konkurs«. 

Opgaverne  til  den  mindre  Guldmedaille  skulde  for  Malere 
og  Billedhuggere  tages  af  Bibelen  eller  Homer.  Malerne  udfører 
?  en  gjennemført  (Roeds  Forslag)  Karton,  Billedhuggerne  en  frit- 
7  staaende  Figur  eller  Gruppe,  ikke  under  2/3  naturlig  Størrelse, 
*  og  Architekterne  en  større  Komposition  i  græsk  Stil.  Meldahl 
protesterede  forgjæves  imod,  at  der  foreskrives  en  bestemt  Stil, 
som  vilde  binde  Individualiteten  netop  paa  det  Tidspunkt,  da 
den  skulde  til  at  udfolde  sig. 

Opgaverne  til  den  store  Guldmedaille  tages  for  Malere  og 
Billedhuggere  af  Bibelen  eller  Oldtidens  Historie  og  udføres  i 
^  Maleri  eller  Relief.  Af  Architekter  kræves  »en  omfattende  Kom¬ 
position,  som  kan  behandles  paa  fri  Maade«,  hvortil  efter  Mel¬ 
dahls  Forslag  føjes:  »og  hvis  Ydre  tillige  maa  vises  i  en  større 
perspektivisk  Fremstilling«. 

Konkurserne  sættes  for  Malere  og  Billedhuggere  om  Som¬ 
meren,  for  Architekter  om  Vinteren.  Skizzerne  bibeholdes.  Ud¬ 
valget  foreslaar  helt  af  afskaffe  Logerne,  men  paa  Forslag  af 
Meldahl,  Marstrand  og  J.  L.  Lund  vedtages  det,  at  Skizzerne  skal 
udføres  i  to  Døgn  under  Tilsyn  i  Akademiets  Lokaler.  For 
selve  Konkursarbejdernes  Vedkommende  afskaffes  derimod  Lo¬ 
gerne  definitivt,  dog  maa  Arbejderne  ikke  uden  Akademiets 
Samtykke  udføres  udenfor  Kjøbenhavn.  Til  Udarbejdelsen  gives 
5  Maaneder.  De  belønnede  Arbejder  skal  optages  paa  Udstil¬ 
lingen.  Den  store  Guldmedaille  giver  fortrinsvis  Adkomst  til  et 
større  Rejsestipendium.  Konkursarbejderne  forblive  Kunstnernes 
Ejendom. 

I  denne  Skikkelse  gaar  Udkastet  ind  til  Ministeriet,  som 
betænker  sig  noget  paa  at  approbere  det,  men  dog  foreløbigt 
under  26.  Oktober  tillader,  at  man  strax  aabner  Konkursen  for 
Architekter  efter  Forslagets  Regler.  Først  den  3.  Marts  1860 
faar  Reglementet  sin  endelige  Approbation. 

Paa  Forslag  af  August  Schiøtt  erhverves  under  5.  Februar 
1860  en  kgl.  Resolution  for,  at  Udlændinge,  som  har  studeret  i 
Akademiets  Skoler,  faar  lige  Ret  til  at  vinde  Akademiets  Me- 
dailler,  men  ikke  Pengepræmier.  Den  30.  Oktober  samme  Aar 

faar  man  paa  Meldahls  Forslag  Ministeriets  Samtykke  til,  at 
Opgaverne  først  skal  gives  af  Udvalget  samme  Morgen,  som 
Konkursen  begynder. 

Det  ser  ud,  som  om  det  ikke  blev  til  noget  med  at  over¬ 
holde  Kravet  paa  Skizzerne,  og  Forhandlingerne  om  Skole¬ 
reformen  har  sagtens  været  Skyld  deri.  Da  det  nye  Under¬ 
visningsreglement  er  færdigt  og  approberet,  kommer  der  da  ogsaa 
Henstilling  fra  Skoleraadet,  hvori  der  gjøres  opmærksom  paa, 
at  visse  Ændringer  i  Guldmedaillereglementet  nu  er  fornødne. 
Det  var  navnlig  Prøven  i  Videnskaberne,  der  maatte  bortfalde, 
da  disse  Kundskaber  nu  for  en  stor  Del  alt  krævedes  for  at  faa 
Adgang  til  Afgangsprøven,  og  Afgangsbeviset  maatte  træde  istedet- 
for  den  store  Sølvmedaille.  Der  nedsættes  strax  et  Udvalg,  be- 
staaende  af  Marstrand,  Meldahl,  Constantin  Hansen,  Troels  Lund 
og  Heinrich  Hansen,  men  Sagen  gaar  kun  langsomt  og  Tiden 
trækker  hen.  Foreløbigt  faar  man  i  1865  vedtaget  en  Lempelse 
for  de  under  Overgangstiden  konkurrerende  Architekter,  saa- 
ledes  at  de  videnskabelige  Prøver,  Skoleraadet  har  fritaget  dem 
for,  heller  ikke  skal  kræves  af  dem  ved  Guldmedaillekonkursen. 
Der  kommer  yderligere  Ændringsforslag  fra  Meldahl,  og  først 
den  4.  December  1866  kan  Plenarforsamlingen  vedtage  Udvalgets 
Forslag.  En  meget  væsentlig  Del  heraf  var  det,  at  Skizzekon- 
kursen  helt  afskaffedes,  fordi  »de  Baand,  den  lægger  paa  Kunst-  X 
neren,  kan  være  en  ødelæggende  Hindring  for  ham  til  at  vise 
og  udvikle  sin  egentlige  Begavelse«  —  en  anden,  at  Architek- 
ternes  Arbejde  for  den  mindre  Guldmedaille  ikke  mere  skal 
være  bundne  til  den  græske  Stil,  men  blot  til  »en  bestemt  an-  ^ 
given  Stil«,  ligesom  der  ved  Konkursen  til  den  store  Guld¬ 
medaille  gives  Konkurrenterne  selv  »frit  Valg  af  Stil«.  Dekora¬ 
tører  er  der  heller  ikke  denne  Gang  givet  Adgang  til  nogen 
Konkurs  for  Guldmedaillerne. 

Ministeriet  undrer  sig  over,  at  Reglementet  af  1860  allerede 
trænger  til  Modifikationer,  men  approberer  dog  de  af  Akademiet 
vedtagne  Ændringer  den  22.  December  1866. 


XXIII. 


Ved  Bekjendtgjørelsen  af  28.  Juli  1857  var  det  fastsat,  at 
Stipendierne  skulde  uddeles  efter  Indstilling  af  en  særlig 
Komité.  I  denne  vedtages  det  strax  i  December,  at  de  forskjel- 
lige  Kunstfag  skal  repræsenteres;  den  kommer  første  Gang  til  at 
bestaa  af  Jerichau,  Marstrand,  Simonsen,  Hetsch,  Schleisner, 
Bissen  og  Chr.  Hansen.  Den  1ste  April  1859  approberer  Mini¬ 
steriet,  at  Komitéens  Indstilling  om  Stipendierne  skal  behandles 
i  det  Møde  den  4de  Tirsdag  og  Onsdag  i  April,  hvor  der  tages 
Beslutning  om  Udstillingsmedaillen,  Neuhausens  Præmier  (siden 
ogsaa  Eybeschutz’s  og  Sødrings  Præmier). 

Nogen  bestemt  Størrelse  for  Stipendierne  var  ikke  fastsat. 
De  var  tidligere  paa  600  Rdlr.,  men  i  Praxis  ansættes  de  nu  til 
800  og  600  Rdlr.  Nu  kommer  der  i  April  1862  en  Indstilling 
fra  Stipendiekomitéen,  med  Meldahl  som  Ordfører,  om  at  fast¬ 
sætte  følgende  nærmere  Regler: 

1)  at  de  støi’re  Stipendier  forhøjes  fra  800  Rdlr.  til  1000 
Rdlr.  aarlig;  at  de  gives  for  2  Aar  og  kun  undtagelsesvis  det 
3die  Aar; 

2)  at  de  mindre  Stipendier  til  Udlandet  forhøjes  fra  600  Rdlr. 
til  800  Rdlr.  aarlig,  og  at  de  i  Reglen  kun  gives  for  ét  Aar;  det 
andet  Kvartals  Rate  kan  ikke  udbetales,  før  Rejsen  er  paa¬ 
begyndt  ; 

3)  at  der  uddeles  Stipendier  paa  indtil  300  Rdlr.  til  Studie¬ 
rejser  i  Indlandet  eller  i  Nabolandene,  eller  til  Understøttelse 
for  Kunstnere,  der  opholde  sig  i  Udlandet. 

I  Motiveringen  hedder  det,  at  denne  Forhøjelse  af  de  større 
Stipendier  »vilde  anspore  den  rejsende  Kunstner  til  at  benytte 
sit  Stipendium  paa  bedste  Maade,  og  at  det  bl.  a.  kunde  føre 
Architekter  til  grundigt  Studium  og  Opmaaling  af  Udlandets 
bedste  Monumenter  —  Studier,  som  Akademiet  da  kunde  af- 
kjøbe  Kunstnerne*)  og  derved  for  Akademiets  Skole  erhverve  et 
værdifuldt  Supplement  til  dets  Apparat«.  Man  ser,  at  Meldahl 
stadig  har  Skolens  Tarv  i  Erindring.  Desuden  fries  Stipendia¬ 
terne  ved  denne  Forhøjelse  fra  Nødvendigheden  af  at  arbejde 
for  Opholdet  under  Rejsen.  Den  oprindelige  Fordring  om  Hjem¬ 
sendelse  af  Arbejder  er  nu  helt  forsvunden. 

Dette  Forslag  vedtages  —  det  faar  kongelig  Approbation  den 
5.  Maj  —  og  man  er  saa  glad  for  det,  at  man  strax  beslutter  at 
bringe  det  til  Anvendelse**). 

Lejlighedsvis  skal  blot  bemærkes,  at  det  Rygte  som  —  fra 
en  vis  konservativ  Side  —  i  de  følgende  Aar  blev  udspredt  om, 
at  ved  Marstrands  Skyld  en  Del  af  Stipendiebeløbet  for  at  for¬ 
urette  de  unge  Kunstnere  ikke  blev  uddelt,  naturligvis  savnede 
enhver  Grund. 

I  1868  kommer  der  atter  en  Ændring  i  Stipendiereglerne, 
paa  Foranledning  af  Vei’mehren.  Et  i  den  Anledning  nedsat 
Udvalg,  bestaaende  af  Vermehren,  Meldahl,  Roed  og  Skovgaard 
gjør  Indstilling  om: 

1)  at  de  mindre  Stipendier  som  Regel  kun  tildeles  saadanne 
Kunstnere,  som  kommer  ind  under  den  ved  Udtrykket,  »under 
særegne  Omstændigheder«  tænkte  Kategori,  saa  at  man  strax 
med  det  samme  kan  tildele  dem  Stipendiet  for  to  Aar. 

2)  at  de  smaa  Stipendier  paa  300  Rdlr.  kun  faa  denne  Stør¬ 
relse,  naar  de  gives  til  Kunstnere,  som  alt  opholder  sig  i  Ud¬ 
landet,  men  at  de  til  Rejser  i  Indlandet  og  Nabolandene  deles  i 
Portioner  paa  150  Rdlr.  Ansøgninger  om  disse  Portioner  maa 
ledsages  af  Kunstnerens  Studier  fra  det  sidste  Aar,  og  der  skal 
fortrinsvis  tages  Hensyn  til  større  Studier  og  Enkeltheder.  Af- 
gangsbevis  fra  Dekor ationss kolen  giver  Adgang  til 
disse  smaa  Stipendier. 

3)  for  at  opnaa  Kontinuitet  mellem  de  forskjellige  Aars 


*)  Hertil  opnaaede  man  først  i  1889  en  Bevilling  paa  1000  Kr.  En  stor 
Samling  af  saadanne  Studier  findes  nu  i  Akademiets  Bibliothek. 

**)  Der  havdes  det  Aar  4350  Rdlr.  til  Raadighed  til  Stipendier. 


Kunstakad.  Hist. 

Stipendiekomitéer,  foretages  Valgene  saaledes,  at  de  tre  yngste 
Medlemmer  gaa  over  i  Komitéen  for  det  følgende  Aar. 

4)  der  maa  ikke  gives  Løfter  om  i  Fremtiden  at  faa  Sti¬ 
pendium. 

Disse  Regler  vedtages  enstemmigt. 

Endelig  vedtages  det  den  9.  Marts  1870  paa  Forslag  af  Mel- 
dahl,  at  Stipendier  skal  udbetales  kvartalsvis  og  kun,  naar  ved¬ 
kommende  virkelig  er  paa  Rejse. 

Den  Æresmedaille  i  Architekturen,  som  var  indstiftet  i  An¬ 
ledning  af  C.  F.  Hansens  Jubilæum,  havde  jo  alt  været  uddelt 
siden  1832  (ialt  12  Gange).  Nu  maa  man  ogsaa  røre  ved  den, 
for  at  faa  den  bragt  i  Overensstemmelse  med  de  øvrige  Frem¬ 
skridt  i  Akademiets  Forhold.  Det  begynder  med,  at  Ralsgaard 
i  Marts  1859  indsender  Forslag  til  et  fornyet  Reglement,  hvori 
han  bl.  a.  ønsker  at  den  ikke  mere  skal  kaldes  Æresmedaille, 
men  » den  Hansenske  Medaille«.  Hetsch  udtaler  i  den  Anled¬ 
ning,  at  Hensigten  med  Medaillen  —  at  holde  Eleverne  i  Øvelse 
i  Mellemtiden  mellem  den  store  Sølvmedaille  og  den  lille  Guld- 
medaille  —  jo  nu  tildels  er  falden  bort,  idet  man  paatænker 
Konkurs  hvert  Aar  for  den  lille  Guldmedaille,  og  som  en  af  de 
opi'indelige  Stiftere  af  Medaillen  indbringer  ogsaa  han  et  for¬ 
muleret  Forslag  til  et  nyt  Reglement  for  Medaillen,  og  delte 
vedtages  den  7.  Maj  1860  og  approberes  af  Ministeriet  den  29 
Maj  s.  A. 

Det  nye  i  dette  Reglement  er  dels  Benævnelsen  »Hansens 
Medaille«,  dels  at  den  ogsaa  kan  tildeles  fremmede  Kunstnere. 
For  indfødte  Kunstnere  giver  den  særlig  Kvalifikation  til  at 
opnaa  Stipendium.  Medaillen  tildeles  i  Sølv  og  forsynes  med 
den  Vindendes  Navn.  Bedømmelsen  foregaar  i  Mødet  den  4. 
Tirsdag  eller  Onsdag  i  April.  Skizzerne  bortfalder. 

Den  16.  Febr.  1857  fik  Plenarforsamlingen  den  Meddelelse, 
at  der  var  skænket  Akademiet  et  nyt  Legat  ved  Testamente  af 
afdøde  Justitsraad  Eybeschiitz.  Der  nedsattes  et  Udvalg  paa  3 
Medlemmer,  som  den  25.  Oktober  næste  Aar  kan  forelægge  et 
Reglement,  der  strax  vedtages  og  faar  Ministeriets  Approbation 
den  28.  Februar  1859. 

Legatet  bestaar  i  300  Rdlr.  aarlig,  som  terminsvis  indbetales 
til  Akademiet  fra  det  mosaiske  Trossamfund.  Disse  Beløb  op- 

spares  til  hvert  3die  Aar  at  udgjøre  en  Præmie,  som  bestaar  af 
900  Rdlr.  tilligemed  de  paaløbne  Renter.  Da  Hensigten  er  »at 
fremkalde  større  historiske  Arbejder  i  den  af  Testator  udtalte 
Retning  (o:  Behandling  af  Emner  af  det  gamle  Testamente),  saa 
maa  ethvert  Ai'bejde  for  at  erholde  en  Præmie  bestaa  af  en 
Komposition  med  fleiæ  Figurex,  og  maae  disse  ikke  være  under 
halv  natuilig  Størrelse.  Dog  skal  en  enkelt  Figur  ogsaa  kunne 
erholde  Præmie,  men  i  dette  Tilfælde  foi’dres,  at  den  ikke  er 
under  natui'lig  Størrelse«.  Arbejderne  indleveres  til  Udstillingen 
og  bedømmes  i  Mødet  den  4de  Tirsdag  eller  Onsdag  i  April. 
Præmien  kan  eventuelt  deles  mellem  to  lige  kvalificei'ede  Ar¬ 
bejder.  Arbejdei’ne  foi’blive  altid  Kunstnernes  Ejendom.  Ud¬ 
deles  ingen  Præmie  i  et  Triennium,  kan  der  disponeiæs  over  to 
Piæmier  næste  Gang. 

Reglementet  approbeiæs  paany  den  25.  April  1866  uden 
anden  Foi-andring  end  den,  al  der  istedetfor  »indenlandske« 
siges  »danske*  Kunstnere,  og  de  Tilføjelser,  at  Præmien  kan 
vindes  mere  end  en  Gang  af  samme  Kunstner,  samt  at  Nav¬ 
nene  paa  de  vindende  bekjendtgjøres  ved  Akademiets  Stif¬ 
telsesfest. 

Ved  Testamente  af  27.  September  1860  testamenterede  Frøk¬ 
nerne  Zimmer  Akademiet  2000  Rdlr.  til  et  Legat  i  velgjørende 
Retning.  Efter  nogen  Forhandling  approberes  den  7.  Juni  1866 
et  Reglement,  hvorefter  Renten  anvendes  til  Understøttelser  for 
Kunstnei'e  og  disses  Enker  eller  til  saadanne,  som  har  staaet  i 
Forhold  til  Akademiet.  Direktøren  bestemmer,  naar  Anledning 
forekommei-,  over  Rentebeløbet  i  Overlæg  med  Akademiet. 

I  disse  samme  Aar  stiftes  ogsaa  af  Landskabsmaler  Sødring 
(død  1862)  et  Legat  til  bedste  for  danske  Kunstnere  og  deres 
Enker.  Et  Reglement  derfor  approberes  den  3.  Max-ts  1865. 
Legatets  Midler  er  anbragte  i  forskjellige  indenlandske  og  uden¬ 
landske  Effekter,  ialt  henved  60,000  Kr.  Legatet  uddeles  dels  i 
livsvarige  Portioner  paa  100  Rdlr.  til  danske  Kunstnere  og 
deres  Enker,  først  og  fremmest  Landskabsmalere,  dels  til  en 
aarlig  Opmunti'ingspræmie  paa  100  Rdlr.  »til  den  af  de  yngre 
Landskabsmalere,  hvis  paa  den  aarlige  Udstilling  ophængte 
Arbejder  maatte  findes  bedst«.  Begge  Dele  tildeles  af  Akademiets 
fungei-ende  Professor  i  Malerkunsten. 

Ligesom  Reglementet  for  Hansens  Medaille  maatte  ogsaa 
Bestemmelserne  angaaende  Neuhausens  Konkurser  bringes  i 
Sanddang  med  Tidens  forandrede  Krav.  Hetsch  rører  først  ved 
Sagen  i  1860,  saa  fremsætter  Marstrand  to  Aar  efter  Kravet  paa, 
at  Skizzerne  skal  afskaffes,  og  endelig  bliver  hele  Reglementet 
paany  approberet  den  20  April  1866.  Ændringerne  er  kun  saa- 
danne,  som  følger  af  Ændringer  paa  andre  Omraader:  Præ¬ 
mierne  udsættes  hvert  andet  Aar  uden  at  gjøres  afhængige  af 
Guldmedaillekonkurserne,  Opgaverne  gives  af  Udvalget  istedetfor 
af  hele  Akademiforsamlingen,  Arbejderne  skal  være  indsendte 
8  Dage  før  Bedømmelsen,  som  finder  Sted  i  Mødet  den  4de 
Tirsdag  eller  Onsdag  i  April.  En  væsentlig  Forandring  er  kun 
det,  at  Skizzekonkursen  ophæves. 

Endelig  faar  Akademiet  i  1861  Meddelelse  om  Oprettelsen 
af  de  Ancherske  Legater.  Men  med  disses  Bestyrelse  og  Udde¬ 
ling  har  Akademiet  intet  at  gjøre. 

Samme  Aar  stiftes  Treschows  Legat  som  en  Del  af  det 
Treschowske  Fideicommis.  Dets  Kapital  er  50000  Kr.,  hvis 
Renter  uddeles  i  4aarig  Rotation :  de  to  første  Aar  til  en  Kunst¬ 
ner  ved  det  kgl.  Theater,  det  3die  Aar  til  en  Maler  og  det  4de 
til  en  Billedhugger.  Angaaende  disse  to  sidste  gjøres  af  en  særlig 
dertil  i  Akademiet  valgt  Komité  hemmelig  Indstilling  til  Legatets 
Bestyrer  om  to,  af  hvilke  han  vælger  den  ene. 

I  1869  faar  Akademiet  Meddelelse  om,  at  af  den  Hjelm- 
stjerne-Rosencroneske  Stiftelse  (Fundats  1822)  Legatkasse  V  kan 
de  2/3  af  de  aarlige  Indtægter  anvendes  til  Understøttelse  af  unge 
talentfulde  Kunstnere*).  Et  Beløb,  som  hvert  Aar  opgives  af 
Bestyrelsen,  deles  mellem  danske  og  norske  Kunstnere,  medens 
et  andet  gives  til  danske  alene.  Efter  Akademiets  Forslag,  til- 
traadt  åf  Bestyrelsen  1873,  kan  Midlerne  dog  ogsaa  anvendes  til 
ældre  Kunstnere  (fortrinsvis)  som  Hjælp  til  bestemte  Arbejder  af 
kunstnerisk  Værdi,  eller  til  en  Udenlandsrejse,  dog  aldrig  for 
længere  Tid  end  3  Aar. 

I  1873  oprettes  Marie  Lehmanns  Legat  (stiftet  i  Henhold  til 
Orla  Lehmanns  Testamente).  Dets  Kapital  er  27,600  Kr.  Renten 
anvendes  til  bedste  for  Kunsten  paa  den  Maade,  Bestyreren  finder 


*)  Ved  dette  og  de  følgende  Legater  er  kun  omtalt  det,  som  angaar  Kunst¬ 
nere  og  Akademiet. 

hensigtsmæssig,  helst  til  ved  Køb  eller  Bestilling  al  anskaffe 
Kunstværker  til  Prydelse  af  Kirker,  Kirkegaarde,  Raadstuer  eller 
andre  offentlige  Bygninger,  navnlig  ved  at  yde  Bidrag  til  saa- 
danne  Foretagender,  som  søges  udførte  ved  manges  Samvirken. 
Først  naar  en  Bestyrer  dør  uden  at  have  udnævnt  sin  Efter¬ 
mand,  eller  denne  ikke  vil  modtage  Hvervet,  kommer  Legatet  i 
Berøring  med  Akademiet,  idet  dette  da  skal  udnævne  en  Bestyrer. 
Forandringer  i  Fundatsen  kan  kun  foretages,  naar  Akademiet 
tilraader  dette  og  det  approberes  af  Ministeriet. 

Stoltenbergs  Legat  er  oprettet  1871  ved  Gavebrev  af  Justits- 
raad  Stoltenberg.  Dets  Kapital  er  2000  Pund  Sterling  i  italienske 
Jernbaneaktier.  Renten  tildeles  for  3  Aar  ad  Gangen  til  en 
yngre  talentfuld  Kunstner  (Maler,  Billedhugger  eller  Architekt) 
der  vil  studere  i  Udlandet  og  som  ikke  har  nydt  noget  andet 
Rejsestipendium  og  ikke,  ved  at  have  vundet  Akademiets  store 
Guldmedaille,  har  Adgang  til  Akademiets  egne  Stipendier.  Paa 
Grund  af  Pengenes  synkende  Værdi  blev  det  1889  fastsat,  at  de 
3  Aars  Renter  kun  skal  bruges  til  2  Aars  Rejse.  I  Løbet  af  12 
Aar  skal  Legatet  to  Gange  tildeles  en  Maler,  en  Gang  en  Billed¬ 
hugger  og  en  Gang  en  Architekt.  Det  bortgives  af  et  særligt 
Udvalg  i  Akademiet.  Bekjendtgjørelse  sker  i  Januar  Maaned  i 
Berlingske  Tidende. 

Krafts  Legat  er  1877  stiftet  af  Frøken  Fanny  Kraft  til  Minde 
om  Landskabsmaler  Fr.  C.  J.  Kraft.  Dets  Kapital  er  en  1ste 
Prioritet  i  Klosterstræde  Nr.  9.  400  Kr.  tildeles  en  værdig  og 

trængende  yngre  Landskabsmaler  for  3  Aar  ad  Gangen.  Rentens 
Overskud  opspares  og  anvendes,  efter  Direktørens  nærmere  Be¬ 
stemmelse,  hvert  2det  eller  3die  Aar  til  Præmier  for  kunstnerisk 
udført  Skønskrift,  kunstnerisk  udførte  Adresser,  Diplomer  eller 
lign.  Legatet  uddeles  af  Direktøren  sammen  med  de  3  Profes¬ 
sorer  i  Malerkunst  og  3  Landskabsmalere.  Udelukkede  er  de, 
som  har  faaet  Akademiets  Stipendium  til  LTdlandet  eller  Stolten¬ 
bergs  Legat.  Skønskriftpræmien  uddeles  af  Direktøren  og  4 
Medlemmer,  som  maa  antages  at  have  særlig  Udvikling  og  Inter¬ 
esse  for  sligt.  Der  gives  en  Opgave,  men  ogsaa  andre,  samtidigt 
udførte,  Arbejder  kan  belønnes  Midlerne  har  hidtil  kun  en  Gang 
—  i  1900 — 01  —  tilladt  at  stille  Opgave  og  uddele  Præmier. 

Albertinalegatet  er  stiftet  af  Brygger  Carl  Jacobsen  jun.  1879. 
Dets  Kapital  er  100,000  Kr.  Renten  anvendes  til  Anskaffelse  al 
Billedhuggerværker  til  Pryd  for  offentlige  Pladser  og  Haver  i 

Kjøbenhavn.  Akademiets  Plenarforsamling  vælger  det  ene  af 
Bestyrelsens  3  Medlemmer. 

Frk.  Julie  Joshua  Levins  Legat  er  oprettet  1881  med  en 
Kapital  af  11,149  Kr.  og  bestyres  af  Ministeriet  ved  en  særlig  Eforus. 
Et  Beløb  af  400  Kr  tildeles  hvert  andet  Aar  til  en  ung  Mand 
eller  Kvinde,  der  helliger  sig  de  bildende  Kunster.  De  mest 
trængende,  og  blandt  dem  atter  Kvinder,  har  Fortrinet.  Den 
samme  Person  kan  højst  nyde  Legatet  tre  Gange.  Stipendie-  og 
Legatudvalget  gjør  Indstilling  til  Akademiraadet. 

V.  Laubs  Legat  er  stiftet  af  Enkefru  K.  G.  Th.  V.  Laub, 
født  Thomsen.  Fundatsen  er  approberet  1881.  Kapitalen  er 
50,000  Kr.  Foreløbigt  er  det  et  Familielegat,  og  først  naar  dette 
engang  ophører,  kan  af  Renten  Vs  tildeles  en  ung  Mand  (Maler, 
Billedhugger,  Musiker  eller  Student)  mellem  17  og  19  Aar,  for  5 
Aar  ad  Gangen,  til  LTddannelse  i  hans  Fag.  Der  skiftes  regel¬ 
mæssigt  mellem  en  Kunstner  og  en  Student.  De  2/3  af  Renten 
tildeles  for  4 — 5  Aar  ad  Gangen  unge  Kvinder,  som  enten  ud¬ 
danner  sig  til  et  bestemt  Studium  (navnlig  lægevidenskabeligt) 
eller  til  Kunstner  (Malerinde  eller  Musiker)  eller  til  Lærerinde. 
Det  bortgives  af  Ministeriet,  for  Maleres  og  Billedhuggeres  Ved¬ 
kommende  efter  Indstilling  af  to  af  Akademiets  Professorer  i 
Forbindelse  med  et  Medlem  af  Legatstifterindens  Familie.  De¬ 
scendenter  af  den  Thomsenske  og  Laubske  Familie  har  Fortrinet. 

Victor  Freunds  Legat  er  oprettet  1884,  med  en  Kapital  af 
13,750  Kr.,  men  træder  først  i  Kraft,  naar  Kapitalen  er  voxet  til 
25,000  Ivr.,  hvilket  antagelig  vil  ske  i  Løbet  af  et  Par  Aar  Selv 
da  maa  kun  de  9/i0  af  Renten  anvendes  (den  kan  opsamles  for 
højst  3  Aar  ad  Gangen),  og  Vi  o  lægges  til  Kapitalen.  Legatet 
skal  anvendes  til  Fremme  af  Billedhuggerkunsten  her  i  Landet, 
fortrinsvis  ved  Bestillinger  hos  Kunstnere.  Det  har  en  Bestyrelse 
paa  3  Medlemmer.  De  første  er  Executores  testamenti,  V.  Bissen, 
Th.  Stein  og  H.  R.  Baumann,  og  de  supplerer  sig  selv  (efter 
Steins  Død  med  Aarsleff)  indtil  den  længstlevende  af  de  tre  er 
død;  derefter  vælger  Akademiet  en  ny  Bestyrelse  paa  3  Med¬ 
lemmer,  hvoraf  aarlig  den  ældste  afgaar. 

Kauffmanns  Legat  er  stiftet  ved  Testamente  af  Landskabs¬ 
maler  A.  Kauffmann  (død  1890).  Kapitalen  er  43,486  Kr.  Hele 
den  aarlige  Rente  tildeles  hvert  Aar  en  talentfuld  dansk  Kunstner, 
i  4-aarig  Rotation  (to  Gange  en  Maler,  en  Gang  en  Billedhugger, 
en  Gang  en  Architekt  —  Kobberstikkere  og  andre  grafiske  Kunst- 

nere  gaa  lige  med  Malere).  Legatet  kan  kun  tildeles  Kunstnere, 
som  har  studeret  ved  Akademiet  men  ikke  længere  er  Elever  af 
samme,  og  som  ved  et  eller  flere  dygtige  Arbejder  har  vist  sig 
som  selvstændige,  i  deres  Udvikling  fremskredne  Kunstnere. 
Det  ydes  som  Hjælp  til  en  Rejse  i  Udlandet  (mindst  4  Maaneder) 
for  at  erhverve  sig  nye  Kundskaber  og  Ideer.  Stipendie-  og 
Legatudvalget  gjør  Indstilling  til  Akademiraadet. 

Bielkes  Legat  er  oprettet  1890  af  Stiftsdame  Frk.  H.  B.  C.J. 
Bielke.  med  en  Kapital  af  350,000  Kr.  Af  Renten  uddeles  aarlig 
4  Portioner  a  600  Kr.  til  unge  Kunstnere,  navnlig  Malere,  til 
Uddannelse  i  deres  Fag  ved  Rejse  eller  paa  anden  Maade.  Om 
Uddelingen  skal  Bestyrelsen  konferere  med  Akademiet.  I  1897 
er  der  vedtaget  en  Aldersgrænse  af  35  Aar  for  dem,  der  kan 
komme  i  Betragtning. 

Billedhugger  Frederik  Gottlieb  Hertzogs  Legat  er  stiftet  ved 
Testament  af  1892  af  Enkefru  Johanne  Bredine  Jensen,  f.  Hertzog, 
og  konfirmeret  1900.  Kapitalen  er  10,000  Kr.  Renten  opspares 
i  3  Aar  ad  Gangen  og  anvendes  da  til  Præmie  for  det  bedste 
Arbejde  paa  Udstillingen  over  et  frit  valgt  Emne  fra  den  klassiske 
Oldtid  eller  det  nye  Testamente  (Malere  og  Billedhuggere).  Med¬ 
lemmer  af  Akademiraadet  og  Kunstnere  over  40  Aar  er  udelukkede. 
Præmie-  og  Legatudvalget  gjør  Indstilling  til  Akademiraadet. 

Det  L’ske  Legat  er  stiftet  1892  af  en  unævnt  Grosserer  L. 
med  en  Kapital  af  12,000  Kr.  Renten  tildeles  Elever  af  Akade¬ 
miet,  som  ikke  har  nydt  noget  af  dets  Stipendier  til  Udlandel. 
Kammerherre  Meldahl  er  af  Stifteren  beskikket  til  første  Bestyrer 
af  Legatet;  han  udnævner  selv  sin  Eftermand. 

Det  Hansenske  Præmielegat  for  Genremaleri  er  oprettet  1896 
af  Grosserer  Johan  Serdin  Hansen  med  en  Kapital  af  10,000  Kr. 
Renten,  300  Kr.,  anvendes  til  et  Genremaleri  af  en  dansk  Kunstner 
paa  Udstillingen.  Præmie-  og  Medailleudvalget  gjør  Indstilling 
til  Akademiraadet,  men  Stifteren  har  Ret  til  af  Indstillingen  at 
udskyde  de  Kunstnere,  han  ikke  ønsker  tagne  i  Betragtning. 

Meldahls  Legat  er  stiftet  1897  af  Kammerherre  Meldahl  med 
en  Kapital  af  1000  Kr.,  som  siden  paa  forskjellig  Maade  er  voxet 
til  4255  Kr.  Renten  anvendes  til  Understøttelse  for  Akademiets 
Betjente  og  deres  Efterladte.  Legatet  bestyi’es  af  Akademiets 
Forvalter  og  de  to  ældste  Betjente  under  Tilsyn  af  Direktøren. 

Sørensens  Legat  er  oprettet  ved  Testamente  af  Architekt 
A.  M.  Sørensen,  approberet  1902.  Dets  Kapital  er  19,550  Kr. 


328 


Halvdelen  af  Renten  uddeles  af  Ministeriet,  eftei'  Indstilling  af 
Akademiraadets  Architektudvalg  i  Portioner  paa  150  Kr.  til  saa- 
danne  unge  Mennesker  som,  efter  at  have  lært  et  Haandværk,  ved 
Kunstakademiet  i  Kjøbenhavn  søge  Uddannelse  som  Architekter. 

Kittendorffs  Legat  er  oprettet  ved  Testamente  af  Lithograf 
A.  Kittendorff  og  traadt  i  Kraft  1903.  Af  Kapitalens  Rente  til¬ 
deles  der  livsvarigt  en  trængende  og  værdig  Lithograf  og  Xylograf 
hver  100  Kr.  aai’lig,  medens  Resten  deles  i  livsvarige  Portioner 
til  to  værdige  og  trængende  danske  Kunstnere  (først  til  V.  Kyhn, 
F.  Vermehren,  Siegumfeldt,  Adolph  Larsen  og  A.  Dorph).  Findes 
ingen  saadanne  værdige  og  trængende  Kunstnere  (hvilket  Tilfælde 
neppe  vil  indtræde)  deles  Renten  i  Portioner  paa  150 — 200  Kr. 
til  unge  Kunstneres  Uddannelse  ved  Akademiet.  Legatet  bestyres 
af  Akademiets  virkelige  Professorer. 


XXIV. 


O  om  det  vil  erindres,  (jfr.  ovenfor  Kap.  XVIII)  var  der  i  1850 
kJ  af  Ministeriet  nedsat  en  Kommission  til  at  overveje  nød¬ 
vendige  Forandringer  ved  Akademiet,  bestaaende  af  Departements¬ 
chef  Holm,  som  Formand,  Bissen,  Friis,  Hetsch,  Høyen,  Jensen, 
Jerichau,  Koch  og  Lund.  Denne  Kommission  begyndte  sine 
Møder  den  21.  Januar  1851  og  dens  Betænkning  er  dateret  den 
11.  April  1853.  Deri  er  ogsaa  indeholdt  et  Forslag  til  Omord¬ 
ning  af  Skolerne  og  Undervisningen. 

I  dette  Forslag  henvises  først  til  den  Plan,  som  den  25. 
Oktober  1849  var  forelagt  af  Akademiets  egen  Komité  (Bissen, 
Hetsch,  Marstrand,  Høyen  og  Thiele),  og  hvis  Hovedtanke  var: 
i)  at  den  elementære  Tegneundervisning  som  et  almindeligt 
Dannelsesmiddel  burde  optages  i  alle  offentlige  Skoler;  2)  at 
den  forberedende  Undervisning,  fælles  for  vordende  Kunstnere 
og  Haandværkere  skulde  gives  i  en  efter  Kunstens  og  Indu¬ 
striens  Tarv  indrettet  Tegneskole  og  3)  at  den  egentlige  akade¬ 
miske  (o:  kunstneriske)  Undervisning  skulde  gives  i  Akademiets 
Kunstskole,  som  altsaa  udelukkende  skulde  tage  Sigte  paa 
Kunstnere.  Denne  fornuftige  Plan  har  sikkert  dengang  fore¬ 
kommet  altfor  radikal,  og  den  »hvide  Bog*,  som  den  siden 
kaldtes,  blev  henlagt  uden  Diskussion,  ja  uden  engang  at  have 
været  oplæst.  Den  nye  Kommission  tog  den  nu  op  og  lagde 
den  »til  Grund«  for  sine  Forhandlinger,  men  saasnart  disse 
skred  en  lille  Smule  frem,  fremtraadte  der  en  Spaltning  i  Komi¬ 
téen,  som  delte  sig  i  et  Flertal  og  et  Mindretal.  Kun  saameget 

var  alle  enige  om,  at  Akademiets  Forbindelse  med  Elementår- 
skolen,  der  jo  heller  ikke  fandtes  oprindeligt,  maatte  helt  op¬ 
høre.  Flertallet  (Friis,  Jensen,  Jerichau,  Koch  og  Lund),  nøjedes 
hermed,  medens  Mindretallet  (Bissen,  Hetsch,  Holm  og  Høyen) 
udtalte  sig  positivt  for  Indførelsen  af  elementær  Tegneunder¬ 
visning  i  alle  offentlige  Skoler,  Borger-  og  Almueskoler,  Real¬ 
skoler  og  helst  ogsaa  lærde  Skoler. 

Med  Hensyn  til  den  øvrige  Undervisning  vil  Majoriteten 
gjøre  de  mindst  mulige  Forandringer  i  det  bestaaende;  den  be¬ 
toner  endog  sin  »Ulyst  til  at  discutere  Academiets  Ordning  efter 
den  ovennævnte  Comitébetænkning«  (af  1849).  Mere  end  Ele- 
X  mentarskolerne  vil  den  paa  ingen  Maade  udskille  fra  Akademiet, 
og  Tanken  om  al  henlægge  endnu  flere  af  de  forberedende 
Klasser  til  f.  Ex.  technisk  Institut  lader  den  endogsaa  forudse, 
at  »dette  maaskee  i  en  ikke  fjern  Fremtid  vilde  have  Academiets 
X  Opløsning  tilfølge«.  Majoriteten  vil  i  de  egentlige  Skoler  beholde 
fælles  Undervisning  for  Kunstnere  og  Haandværkere*),  thi  vel 
bør  »det  Kunstneriske  være  det  fremherskende«,  men  »den  aca- 
demiske  Undervisning  skal  staae  lige  saa  adskilt  fra  Kunstnerens 
Atelier  som  fra  Haandværkerens  Værksted«  og  den  skal  heller 
ikke  indlade  sig  paa  de  specieliere  Retninger  i  Kunsten.  Disse 
^  skal  dyrkes  i  »Atelieret«,  som  skal  være  det  Sted,  hvor  den 
egentlige  Kunstneruddannelse  gives,  medens  alt  det  foregaaende 
kun  er  »almindeligt  forberedende«.  »Atelierets  Natur  og  Væsen 
er  Ensidighed  og  Specialitet,  der  fremgaar  af  den  Indflydelse, 
som  den  enkeltstaaende  fremragende  Kunstner  nødvendig  maa 
udøve  paa  de  yngre  Kunstnere,  der  gruppere  sig  om  ham  som 
den  yndede  og  med  al  Føie  beundrede  Lærer  i  den  enkelte 
Retning«.  Flertallets  Hensigt  hermed  var  vistnok  at  vise  »Ate¬ 
liererne«  bort  fra  Akademiet,  men  Tanken  kunde  være  tagen  op 
til  megen  Gavn,  thi  i  et  saadant  Mesteratelier  baade  gives  de 
kunstneriske  Impulser  og  bevares  den  kunstneriske  og  techniske 
Tradition  bedre  end  noget  andet  Sted,  —  men  man  havde  i 
"  Virkeligheden  kun  havt  én  saadan  Ateliermester  af  Betydning, 
nemlig  Eckersberg;  han  var  nu  gammel  og  der  var  —  som 
ogsaa  Eftertiden  skulde  vise  —  ingen  anden  Kunstner,  der  paa 
den  Maade  vilde  tage  en  saadan  Opgave  paa  sig**).  Dermed 

*)  Heri  var  Haandværkets  ledende  Mænd  paa  den  Tid  afgjort  af  en  anden 
Mening,  jfr.  Nyrop  1.  c. 

**)  De  monumentale  Statsbestillinger,  som  de  6  Kunstnere  i  Brevet  til  Kayser 

faldt  Tankens  Levedygtighed  foreløbig,  og  Majoriteten  har  aaben- 
bart  selv  havt  en  ubestemt  Følelse  heraf,  idet  den,  som  et  Slags 
Indrømmelse,  dog  vil  afslutte  den  egentlige  akademiske  Under¬ 
visning  med  en  »Malerskole  efter  den  levende  Model«.  Endelig 
holder  Majoriteten  paa,  at  Opflytning  fra  Klasse  til  Klasse  skal 
ske,  som  hidtil,  efter  Prøvetegninger,  der  bedømmes  af  »flere 
Kunstnere«  o:  Plenarforsamlingen,  samt  at  Skolepræmier  bør 
bibeholdes. 

Med  Hensyn  til  Spørgsmaalet  om  Oprettelsen  af  en  virkelig 
Dekorationsskole,  da  mener  Majoriteten,  at  der  bør  gjøres  Alvor 
heraf,  og  Undervisningen  bør  gjøres  fyldig,  idet  man  ved  de 
existerende  Præmiekonkurser  i  Dekorationsfaget  har  »forlangt 
et  Resultat,  til  hvis  Opnaaelse  man  ingen  Anviisning  eller  Midler 
ydede«.  Den  i  Reglementet  af  1842  §36  anordnede  Dekorations- 
klasse  er  nemlig  aldrig  bleven  oprettet,  men  man  har  nøjedes 
med  Konkurserne. 

Minoriteten  slutter  sig  til  Komitébetænkningen  af  1849  i 
Ønsket  om,  at  den  væsentlige  Forberedelse  i  Tegning  maa  hen¬ 
lægges  udenfor  Akademiet,  og  ønsker  at  technisk  Institut  maa 
saaledes  udvides,  at  det  kan  overtage  denne  Opgave.  Det  maa 
alligevel  paatage  sig  en  Del  deraf,  af  Hensyn  til  Haandværkerne, 
og  Kræfterne  bør  ikke  spredes.  Desuden  er  det  ikke  heldigt 
paa  saa  tidligt  et  Standpunkt  at  gjøre  Skjel  mellem  Kunstnere 
og  Haandværkere,  fordi  det  i  den  Alder  og  paa  det  Udviklings¬ 
trin,  der  her  er  Tale  om,  vil  være  meget  vanskeligt  at  skønne 
over  Regavelsens  Art  og  Rækkevidde.  En  yderligere  Grund  er, 
at  Frihaandsklasserne,  Ornamentklasserne  og  de  nederste  Archi- 
tekturklasser  alligevel  ikke  passe  for  Haandværkerne,  som  de 
ere  ved  Akademiet,  idet  »Hensynet  til  Livet  og  Værkstedet  er 
tilsidesat«.  En  forbedret  Undervisning  maatte  derfor  kræve 
meget,  som  ikke  let  vilde  kunne  medtages  i  Akademiet.  Det 
vilde  være  gavnligt  ikke  blot  at  faa  en  Udvidelse  af  technisk 
Institut,  men  endogsaa  at  faa  oprettet  lignende  Skoler  i  Provin¬ 
serne,  f.  Ex.  i  Aarhus  »hvor  der  allerede  er  virket  noget  i  denne 
Retning«.  Forøvrigt  burde  Akademiet  have  Tilsyn  dermed  og 


—  (jfr.  ovenfor  Kap.  XIX,  Note),  drømte  om,  vil  vistnok  altid  ved¬ 
blive  at  høre  til  Utopierne  i  et  nordisk  Land,  naar  man  ser  hen  til 
Udviklingen  de  foregaaende  Aarhundreder  i  Nederlandene,  Nordtyskland 
og  Skandinavien. 

»endog  en  væsentlig  Andel«  i  Bestyrelsen,  da  Undervisningen  jo 
ogsaa  skulde  omfatte  vordende  Kunstnere,  og  der  bør  afholdes 
aarlige  Skoleudstillinger. 

Selv  Gibsskolen  vil  man  ikke  beholde  som  hidtil,  thi  Mino¬ 
riteten  »erkjender  fuldtvel  Antikkens  store  Betydning,  men  Eet 
er  Studium  af  Antikken,  et  Andet  Anvendelsen  af  Antikken  som 
Forbillede  ved  Tegneøvelser.  Studiet  af  Antikken  kan  og 
y  bør  ikke  gaae  forud  for  Underviisn ingen  i  Model¬ 
klassen,  thi  deels  er  det  vistnok  en  urigtig  Anskuelse,  at  Studiet 
af  det  Skjønne  i  Kunsten  skulde  være  en  Forudsætning  for 
Studiet  af  Skjønheden  i  Naturen,  deels  kan  en  kunstnerisk 
Opfattelse  af  Antikken  ikke  finde  Sted,  forinden  et 
\  grundigt  Kendskab  til  det  menneskelige  Legeme  er 
erhvervet;  dette  skeer  først  i  Modelklassen,  og  først  efter  at 
have  gjennemgaaet  denne  vil  Kunstneren,  fi'igjort  for  alle  tech- 
niske  Vanskeligheder,  med  Kjærlighed  og  Nytte  kunne  træde  til 
Studiet  af  Antikken;  et  saadant  Selvstudium  skal  Academiet 
befordre  ved  at  aabne  Kunstneren  Adgang  til  dets  Samlinger  af 
Afstøbninger  over  Antikken«.  Dette  udelukker  ikke,  at  man  i 
de  lavere  Klasser  kan  anvende  Afstøbninger  til  at  tegne  efter 
»paa  samme  Maade  som  Classikerne  benyttes  i  de  lærde  Skoler 
ved  Sprogundervisningen«. 

y  »Ateliererne«  vil  Minoriteten  gjerne  have  ved  Akademiet ;  den 
mener  kun  dels,  at  Adgangen  dertil  skal  blive  mere  almindelig, 
saa  »den  forældede  Classification  af  de  forskjellige  Kunstfag 
kunde  bortfalde«,  dels  at  Akademiet  foregaaende  Undervisning 
bør  være  mere  alsidig  og  faa  et  »friskere  Liv«. 

Akademiet  skulde  altsaa  kun  have  tre  Skoler,  Modelskolen 
I  for  Malere  og  Billedhuggere,  Architekturskolen,  og  Perspektiv- 
/  skolen  for  Malere  og  Architekter.  Under  Modelskolen  hører 
/  tillige  Maling  efter  Model,  om  Sommeren  helst  ogsaa  Øvelse  i 
fri  Luft,  samt  Studier  efter  Dyr.  Tillige  skulde  der  være  Fore¬ 
drag  og  Undervisning  baade  i  Menneskets  og  Dyrenes  Anatomi. 
For  Architekternes  Vedkommende  ønsker  Minoriteten,  at  Kon¬ 
struktionslæren  kunde  henlægges  til  en  »samlet  højere  Bygnings- 
^,skole«  udenfor  Akademiet,  som  det  vilde  være  meget  ønskeligt 
at  faa  oprettet,  medens  man  i  Akademiet  til  Gjengjæld  skulde 
lægge  stor  Vægt  paa  »Stiildannelsen«.  Forelæsningei’ne  i  Kunst- 
/  historie  og  Mythologi  skal  bibeholdes.  Sølvmedaillerne  bør 
bortfalde,  (Pengepræmierne  er  allerede  længe  ikke  bievne  udsatte) 


idet  en  Bedømmelse  af  Elevens  Fremgang  i  det  hele  vil  afgive 
et  langt  sikkrere  Vidnesbyrd  om  hans  Modenhed  end  Bedøm¬ 
melsen  af  et  enkelt  mere  eller  mindre  heldigt  Arbejde.  Medail- 
lerne  kan  vel  vække  Kappelyst,  men  de  vil  tillige  »kunne  tjene 
til  at  vække  Forhaabninger  om  en  fremtidig  Kunstnervirksomhed, 
hvortil  Elevens  Evner  ikke  berettige,  og  saaledes  holde  ham  end 
mere  paa  en  Bane,  han  hellere  burde  forlade«. 

Endelig  anbefaler  Minoriteten,  at  den  daglige  Ledelse  af  og 
Tilsynet  med  Undervisningens  Gang  i  Aarets  Løb  nærmest  bør 
undergives  et  Udvalg  af  sagkyndige  Mænd  som  Undervisnings- 
raad,  medens  det  hidtil  har  været  overdraget  Professorerne  alene. 
Minoriteten  er  enig  med  Majoriteten  i,  at  samtlige  Lærere  bør 
have  Sæde  i  dette  Raad,  med  Undtagelse  af  Assistenterne. 

Det  er  et  godt  Vidnesbyrd  om  det  klare  Overblik  og  den 
skarpe  Forstaaelse  af  Sagens  Kjerne,  som  Hetsch  endnu  med 
sine  65  Aar  var  i  Besiddelse  af,  at  han  er  med  til  Minoritets¬ 
forslaget. 

Af  disse  Motiveringer  fremgik  to  Forslag  til  Skolens  Ordning. 

Majoritetens  Forslag  deler  Skolen  i  tre  Afdelinger,  Tegne¬ 
skolen,  Modeleiæskolen  og  Bygningsskolen.  De  to  første  har  en 
nederste  Klasse,  der  svarer  til  den  nuværende  almindelige  For¬ 
beredelsesklasse,  og  to  andre  der  svarer  til  den  nuværende 
Modelskole  med  dens  Forberedelsesklasse;  desuden  skulde  der 
være  en  Malerskole.  Architekterne  maatte  først  gjennemgaa 
Tegneskolens  to  nederste  Klasser,  og  gjøre  Prøve  i  de  til  Ele¬ 
menterne  af  Architekturen  hørende  Videnskaber,  inden  de  kom 
ind  i  1ste  Bygningsklasse,  hvori  der  læres  Stereometri,  Projek¬ 
tionslære,  Konstruktion,  Perspektiv  og  Skyggelære;  i  de  to  næste 
Klasser  drives  Stilstudier  og  Kompositionsøvelser.  For  Malere 
og  Billedhuggere  er  der  Foredrag  over  Geometri,  Perspektiv 
(men  ikke  praktiske  Øvelser  heri),  Kunsthistorie,  Mythologi  og 
Anatomi,  for  Architekterne  Undervisning,  med  en  afsluttende 
Prøv_e,  i,  V^thematik,  Fysik,  tecbnisk  Mekanik  og  Technologi, 
ligesom  der  i  øverste  Klasse  gives  Vejledning  til  at  affatte  Over¬ 
slag.  Professorernes  Antal  er  det  samme  som  hidtil,  Sølv-  og 
Guldmedaillerne  bibeholdes.  Fri  Undervisning  kan  gives  træn¬ 
gende  Elever. 

Minoritetens  Forslag  vil  kun  have  én  Modelskole  og  én 
Bygningsskole.  Optagelse  betinges  af,  at  Vedkommende  forud 
har  erhvervet  »den  Duelighed  i  Tegning,  Modelering,  Construction 

og  andre  Kundskaber,  som  ere  fornødne,  for  at  han  med  Nytte 
kan  paabegynde  den  academiske  Undervisning«.  I  Modelskolen 
er  følgende  Øvelser  fælles  for  Malere  og  Billedhuggere:  ana¬ 
tomisk  Tegning,  Tegning  efter  levende  Model,  Tegning  efter  Na¬ 
turen  saavel  efter  Modellen  i  rolig  Stilling  (under  Lærerne  i 
Maling  og  Modellering)  som  efter  Modellen  naar  den  bevæger 
sig  (under  Vejledning  af  Lærerne  i  anatomisk  Tegning)  samt 
historisk  Vejledning  til  at  forstaa  og  benytte  Kunstmonumen¬ 
terne  (dette  maa  altsaa  være  ved  Professoren  i  Kunsthistorie). 
Særskilt  undervises  Malerne  i  Maling  efter  Naturen,  samt  i  Per¬ 
spektiv,  saavel  ved  Forelæsninger  som  ved  perspektiviske  Øvelser; 
Billedhuggerne  tillige  i  Modellering  efter  Naturen.  Saasnart  og 
saa  længe  Sommeren  tillader  det,  skal  der  paa  en  dertil  ind¬ 
rettet  Plads  gives  baade  Malere  og  Billedhuggere  Lejlighed  til 
at  tegne,  male  og  modellere  efter  Mennesker  og  Dyr  under 
aaben  Himmel.  Bygningsskolen  bestaar  af  to  Afdelinger:  i 
første  Afdeling  undervises  i  Tegning  —  saavel  malerisk  som 
geometrisk  —  og  Modellering  efter  saadanne  Bygningsdele  som 
betegne  Stilen.  Disse  Øvelser,  der  ske  i  den  Orden,  som  Læ¬ 
reren  anviser,  sættes  i  Forbindelse  med  et  vejledende,  sammen¬ 
hængende  Foredrag  over  vedkommende  Stilarts  Karakter  og 
historiske  Udvikling.  I  anden  Afdeling  meddeles  Undervisning  i 
Komposition  og  Tegning  efter  Opgaver,  der  stilles  saaledes,  at 
de  give  Anledning  til  at  anvende  det  lærte  med  særligt  Hensyn 
til  de  her  i  Landet  gjældende  Forhold.  Ligeledes  bliver  der  for 
Architekter  at  anordne  Sommerøvelser,  nærmest  efter  Opgaver, 
hvis  Udførelse  frit  bliver  overladt  til  Eleverne  efter  deres  bedste 
Lejlighed.  Undervisningen  er  fri.  Sølv-  og  Guldmedaillerne  af¬ 
skaffes.  Derimod  oprettes  —  foruden  Neuhausens  Præmier  — 
en  aarlig  Konkurs  for  Pengepræmier  ved  Arbejder,  som  ind¬ 
sendes  til  Udstillingen.  De  udsættes  afvexlende  i  alle  Kunstfag, 
og  deltage  kan  enhver  ved  Akademiet  studerende  dansk  Kunstner. 
Hansens  Medaille  og  Udstillingsmedaillen  er  man  nødt  til  at  bi¬ 
beholde,  paa  Grund  af  deres  særegne  Oprindelse. 

Professorernes  Antal  indskrænkes  til  5:  én  Maler,  én  Billed - 
'  hugger,  én  Architekt,  én  Professor  i  Anatomi  og  én  i  Historie 
og  Mythologi.  De  to  sidste  kan  vælges  udenfor  Akademiet,  men 
bliver  da  ikke  Medlemmer  af  dette,  medmindre  de  særligt  vælges 
dertil.  Professorerne  kan  selv  antage  Assistenter. 

Fælles  for  begge  Forslag  er  Undervisningsraadet.  Intet  af 

dem  omtaler  nogen  Dekorationsskole,  skjønt  Majoriteten  jo  i 
sine  Motiver  udtaler  sig  for  Oprettelsen  af  en  saadan. 

Disse  Forslag  blev  forelagte  Akademiet  i  Juni  1853,  og  den 
l  enighed,  som  fandtes  i  Kommissionen,  havde  selvfølgelig  sit 
tilsvarende  i  Plenarforsamlingen;  der  maatte  derfor  en  Række 
Møder  til,  inden  man  kunde  enes  om  nogle  almindelige  Bestem¬ 
melser,  der  i  Oktober  1854  indsendtes  til  Ministeriet,  som  en 
Del  af  den  Ordning,  der  senere  blev  approberet  som  den 
ovenfor  omtalte  Bekjendtgjørelse  af  28.  Juli  1857. 

Denne  Ordning  bibeholder  de  hidtilværende  Professorers 
Antal  uformindsket  (undtagen  Professoren  i  Mathematik).  Hoved¬ 
inddelingen  bliver  Majoritetens:  Tegneskolen,  Modelskolen  og  ) 
Bygningsskolen.  I  de  to  første  arbejdes  efter  levende  Model,  j 
efter  Antiken  og  andre  skjønne  Forbilleder.  I  Bygningsskolen 
læres,  hvad  der  i  kunstnerisk  og  nærmest  dertil  sig  sluttende 
technisk  Henseende  hører  til  en  Architekts  Dannelse.  For  de 
bedste  Skolearbejder  kan  der  tilkjendes  Præmie.  Der  skal  være 
Forelæsninger  over  Perspektiv,  Kunsthistorie,  Mythologi,  Ana¬ 
tomi  og  Konstruktionslære  m.  v.  Fri  Undervisning  kan  tilstaas 
trængende  og  begavede  Elever.  Baade  Sølv-  og  Guldmedaille- 
konkuiseine  bibeholdes.  Der  indrettes  ingen  nye  Pengepræmier. 

En  Dekorationsskole  nævnes  ikke. 

Som  den  største  og  betydningsfuldeste  Forandring  maa  det 
nævnes,  at  al  den  særegne  Undervisning  for  Haand-  y 
vær  kere  falder  bort.  Akademiet  har  endelig  rystet  denne 
Tynge  at  sig,  og  dets  Skole  er  fra  nu  af  alene  indrettet  for 
Kunstnere. 

Det  var  altsaa  i  det  væsentlige  Majoritetens  Forslag,  der 
blev  fulgt.  Men  det  var  sikkert  kun  ved  saaledes  at  begrænse 
sig  til  de  alleralmindeligste  Hovedtræk,  at  Enigheden  var  op- 
naaet.  Disse  Hovedtræk  maatte  nu  nærmere  udformes,  og  det 
forordnedes  derfor,  at  der  skulde  udarbejdes  et  særligt  Regle¬ 
ment  for  Undervisningen  og  dens  Bestyrelse,  som  skulde  ind¬ 
sendes  til  Ministeriets  Approbation. 

Indtil  dette  sker,  gaar  da  Undervisningen  saa  temmelig  i 
den  gamle  Gænge. 

Særligt  er  kun  at  bemærke,  at  de  to  Professorer  i  Viden¬ 
skaberne  ved  eventuelt  Personskifte  ikke  mere  vilde  være  selv¬ 
skrevne  Medlemmer  af  Akademiet. 

Der  skulde  altsaa  nedsættes  en  Komité  til  at  udarbejde  et 

nyt  Undervisningsreglement.  Det  vedtages  den  23.  Novbr.  1857, 
at  Professorerne  skal  være  selvskrevne  Medlemmer  af  denne,  og 
desuden  vælges  den  14.  Decbr.  en  Architekt  og  tre  Malere, 
nemlig  Friis,  Roed  (efter  eget  udtalt  Ønske)  Sclileisner  og  Monies. 
Høyen  kommer  altsaa  ikke  med  denne  Gang 

Den  25.  Oktober  1858  fremsender  denne  Komité  et  Udkast, 
der  er  tiltraadt  af  alle  Medlemmer  undtagen  Roed,  som  frem¬ 
sender  et  Særvotum,  hvori  han  forfægter  den  fuldstændige  Af¬ 
skaffelse  af  Sølvmedaillerne. 

Efter  dette  Forslag  skulde  først  indrettes  en  Række  lavere 
Skoler:  *)  Frihaands-  og  Modelereskoler,  omtrent  svarende  til 
den  nuværende  Almindelige  Forberedelsesklasse  og  Modelskolens 
Forberedelsesklasse,  2)  geometriske  Tegneskoler,  hvor  der  under¬ 
vises  i  Anvendelsen  af  den  exakte  Fremstillingsmaade  paa  Skygge¬ 
lære,  Perspektiv  og  Rygningskonstruktioner  samt  Forberedelse 
til  Tegning  af  architektoniske  Enkeltheder,  3)  en  Perspektiv¬ 
skole  og  4)  en  Dekorationsskole. 

Der  fordres  fremlagt  Prøver  fra  de  lavere  Skoler  for  at 
kunne  rykke  op  i  de  højere.  Disse  er  *)  Modelskolen,  hvor  der 
tegnes,  males  og  modelleres  efter  den  levende  Model  samt  eftei 
Antikken,  og  udføres  Studier  efter  drapperede  Modeller  og  Mo¬ 
dellen  i  Bevægelse ;  ligeledes  gives  Lejlighed  til  at  udføre  Studier 
efter  levende  Dyr.  *)  Architekturskolen,  hvori  erholdes  Lejlighed 
til  at  gjøre  sig  bekjendt  med  de  bedste  Monumenter  fra  Fortid 
og  Nutid  ved  Kobberværker,  Tegninger  og  Afstøbninger,  samt 
holdes  Foredrag  over  Konstruktioner  og  Architekturen,  ligesom 
her  gives  Lejlighed  til  at  udarbejde  Bygningsprojekter  under 
stadig  Anvendelse  af  rationelle  og  æsthetiske  Principper  og  Iagt¬ 
tagelse  af  Stilens  Renhed  i  dens  forskjellige  Retninger. 

Der  holdes  Forelæsninger  over  x)  Elementær-Mathematik, 
Statik,  Mechanik,  samt  Konstruktionslære  og  Bygningstechnik, 
?)  over  Anatomi  og  dens  Anvendelse  for  Kunstneren,  3)  over 
Kunsthistorie  og  Mythologi,  4)  over  Theorien  og  Principerne  for 
Architekturen  som  Kunst  betragtet,  samt  over  dens  klassiske 
Forbilleder  m.  m. 

Som  det  vil  ses,  er  dette  et  Kompromis  mellem  de  to  For¬ 
slag  fra  1853.  Nærmest  har  man  dog  fulgt  Majoritetsforslaget, 
men  det  maa  vel  erindres,  at  man  endnu  ikke  udenfor  Akade¬ 
miet  havde  nogen  Skole,  hvortil  alt  det  kunde  henlægges,  som 
Minoriteten  vilde  udskille. 

Der  betales  for  Adgangen  til  de  lavere  Skoler.  Haandvær- 
kere  betale  kun  det  halve,  og  Friplads  gives  nogle  af  dem,  efter 
de  ældre  Regler. 

Der  holdes  hvert  Aar  i  April  en  Skoleudstilling,  og  der  op¬ 
rettes  et  Skoleraad,  bestaaende  af  Professorerne  og  nogle,  for  ét 
Aar  valgte  Medlemmer. 

Den  store  Sølvmedaille  danner  Afslutningen  paa  den  egent¬ 
lige  Undervisning,  og  ingen  Medaille  kan  erholdes  mere  end 
en  Gang. 

I  Forhandlingerne  om  dette  Forslag  træffer  vi  Akademiets 
nye  Medlem,  Meldahl,  som  en  ivrig  Deltager.  Han  faar  indsat 
enkelte  ikke  uvæsentlige  Tilføjelser,  saaledes,  at  der  i  Archi- 
tekturskolen  skal  gives  Vejledning  i  Kjendskab  til  vort  Lands 
ejendommelige  Byggeforhold,  at  der  i  Forbindelse  med  Fore¬ 
læsningerne  skal  holdes  Examinatorier  og  at  der  ved  Architek- 
ternes  Konkursarbejde  for  den  store  Sølvmedaille  ogsaa  skal 
kræves  en  perspektivisk  Fremstilling  af  Bygningen.  Vigtigere 
var  dog  hans  Deltagelse  i  Debatten,  da  man  kom  til  Spørgs- 
maalet  om  Oprettelsen  af  et  Skoleraad.  Der  var  stærk  Modstand 
herimod*),  og  det  skyldes  Meldahl,  som  blev  støttet  af  Departe¬ 
mentschef  Monrad  (der  var  bleven  Medlem  1858),  at  Oprettelsen 
blev  vedtaget  i  Mødet  den  10.  Januar  1859.  Det  kostede  den 
Indrømmelse,  som  Meldahl  foreslog,  at  Raadet  kun  fik  døm¬ 
mende  Myndighed,  naar  mindst  s/3  af  dets  Medlemmer  var  til¬ 
stede.  Stemmerne  stod  lige,  saa  Vicedirektøren  Friis,  i  Direk¬ 
tøren  Jerichaus  Fraværelse,  maatte  gjøre  Udslaget. 

Ligesaa  skyldes  det  Meldahl,  at  Skoleraadet  fik  Lov  at  be¬ 
holde  Tildelingen  af  den  lille  Sølvmedaille  —  den  store  maatte 
man  overlade  Plenarforsamlingen  —  og  endelig  fik  han  indsat 
den  meget  vigtige  »Løfteparagraf«:  »Professoren,  som  overtager 
Dekorationsfaget,  leder  Undervisningen  heri  og  giver  de  til  Kon¬ 
kurserne  fornødne  Opgaver«.  Dermed  var  det  slaaet  fast,  at 
der  skulde  oprettes  et  Professorat  i  Dekorationskunst,  y 


•j  Den  kotn  tilorde  i  en  Skrivelse  fra  Balsgaard,  Conradsen,  Christensen, 
Schiøtt,  C.  A.  Jensen,  Kloss,  Fr.  Sørensen,  Stilling,  Sonne,  Kiærschou, 
N.  S.  Nebelong,  J.  H.  Nebelong,  Gertner  og  Ant.  Melbye.  De  vilde,  at 
Plenarforsamlingen  ikke  blot  skulde  bedømme  alle  Præmie-  og  Konkurs- 
arbejderne,  men  ogsaa  Opflytning  til  de  øverste  Klasser.  Balsgaard  søgte 
yderligere  ved  en  Kække  Skrivelser  at  forvirre  og  stanse  Forhandlingerne, 

og  indii-ekte,  at  denne  Klasse  maatte  ligestilles  de  andre  højere 
Klasser.  Men  det  fik  rigtignok  lange  Udsigter  med  Virkelig- 
gjørelsen  af  dette  Professorat;  man  er  endnu  ikke,  trods  enkelte 
Tilløb,  naaet  saa  vidt,  at  det  er  blevet  besat. 

Meldahl  havde  paatænkt  flere  Ændringer,  efter  Overlæg  med 
de  øvrige  Architekter  og  Docent  H.  Kayser.  Han  fik  et  Mino¬ 
ritetsvotum  »betræffende  de  yngre  Architekters  fremtidige  viden¬ 
skabelige  og  techniske  Uddannelse  og  om  Dekorationsskolens 
Forhold  til  den  nuværende  Undervisningsplan«  sendt  med  til 
Ministeriet,  men  uden  Resultat. 

Endelig  fik  man  afskaffet  Sommerkvartalet,  da  Hetscli  er¬ 
klærede,  at  det  »saa  godt  som  ikke  benyttedes«.  Til  Gjengjæld 
reglementeredes  Friluftsøvelser  om  Sommeren  —  men  heller 
ikke  de  kom  længere  end  paa  Papiret,  fordi  man  intet  Sted 
havde  til  dem. 

Gertner  gjorde  et  forgjæves  Forsøg  paa  at  oplive  den  gamle 
Regel,  at  Professoren  i  Modelskolen  selv  skulde  tegne  med. 

Den  16.  April  1859  approberer  Ministeriet  Undervisnings¬ 
reglementet. 

Formand  for  Skoleraadet  blev  Hetsch  Til  Medlemmer 
deraf,  foruden  Professorerne,  vælges  Nebelong,  Conradsen,  Roed 
og  Meldahl. 

Allerede  kort  før  det  nye  Reglement  blev  approberet,  var 
der  den  5.  April  i  Fædrelandet  fremkommet  en  lang  Artikel  af 
E.  F.  T.  (Meldahl),  som  paa  meget  indtrængende  Maade  behand¬ 
lede  Spørgsmaalet  om  Architekternes  Uddannelse.  Der  klages 
over,  at  den  praktiske  og  techniske  Side  deraf  forsømmes  ved 
Akademiet;  man  »savner  Veiledning  i  at  lægge  en  ordentlig 
Plan  for  de  sædvanlige  Bygninger,  hvorfor  ogsaa  selv  af  vore 
dygtigste  Architekter  mange  ganske  mangle  Evnen  til  at  afveie 
de  mange  og  forskjellige  Fordringer  og  Hensyn,  der  gjøre  sig 
gjældende  ved  Anordningen  af  en  Bygnings  forskjellige  Rum, 
ja  ofte  endog  staae  tilbage  i  godt  Valg  af  Bygningsanlægget  i 
det  Hele«.  Har  en  Architekt  Viden  og  Indsigt  paa  disse  Om- 
raader,  saa  er  den  erhvervet  paa  anden  Maade:  De  »gode,  ja 

udmærkede  Architekter . have  Academiet  kun  lidet  at  takke 

for.  Man  kan  næsten  uden  Undtagelse  antage,  at  alle  de,  der 
have  bragt  det  til  noget,  have  faaet  deres  Uddannelse  hos  ældre 
Architekter«.  Ved  Akademiet  holder  Tømmermester  Kayser 
ganske  vist  Foredrag  over  »elementair  Mathematik  og  Mechanik 

samt  Tømmerkonstruktioner«  (det  sidste  dog  kun  i  de  senere 
Aar),  men  denne  Undervisning  er  baade  »overflødig  og  unyttig«, 
fordi  dette  elementære  læres  bedre  paa  anden  Maade  end  gjen- 
nem  Foredrag. 

Derefter  underkastes  de  brugelige  Prøver  for  Architekter, 
ved  Oprykning  i  Skolen  og  ved  Medaillerne,  og  Formen  fol¬ 
deres  Konkurser,  en  skarp  Kritik.  Der  klages  over,  at  det  ikke 
er  en  bestemt  positiv  Dygtighed,  der  fordres,  og  at  det  mere 
kommer  an  paa,  hvilke  Medkonkurrenter  man  har,  end  hvad 
man  selv  duer  til.  Derved  faar  det  hele  noget  ubestemt  over 
sig.  »Det  er  ikke  sjeldent  at  see  Architekter  i  en  Alder  af 
henved  40  Aar  opnaae  den  store  Guldmedaille  samt  det  til¬ 
hørende  Rejsestipendium,  hvorved  han  skal  arbeide  paa  sin 
videre  Uddannelse  ....  Intet  Under,  at  den  Tro  indsniger  sig, 
at  det  meget  kommer  an  paa,  om  Vedkommende,  som  vil  avan¬ 
cere,  har  gjennemgaaet  en  Professors  private  Skole,  eller  om 
den  Elev,  som  attraaer  en  Medaille,  staaer  sig  godt  med  den 
ene  eller  den  anden  Professor,  har  Ord  for  at  slutte  sig  til  det 
ene  eller  det  andet  Parti  i  Konstens  (?)  Rige.  Om  ogsaa  saadanne 
Forestillinger  ere  ganske  uberettigede,  saa  ere  de  dog  højst  for¬ 
dærvelige  ....  Hovedmanglen  ved  denne  Art  Prøver  (o:  Kon¬ 
kurserne)  er  naturligvis,  at  der  ikke  gives  Vedkommende  Lej¬ 
lighed  til  at  lægge  for  Dagen,  hvorvidt  de  have  tilegnet  sig  en 
bestemt  Indsigt  og  hvorvidt  de  forstaae  at  bruge  den;  det  er 
snarere,  eller  kunde  være,  en  Prøve  paa,  om  de  besidde  Smag, 
forstaae  at  benytte  bekjendte  Motiver  paa  en  smuk  Maade,  og 
navnlig  om  de  kunne  tegne  smukt,  hvilket  sidste  desto  mere 
maa  gjøre  Udslaget,  jo  mindre  moden  den  Prøvede  er«.  Op¬ 
gavernes  Beskaffenhed  gjør  Ulemperne  endnu  mere  følelige.  De 
indrettes  ikke  efter  Elevernes  Standpunkt,  men  er  enten  for 
lette  eller  for  svære,  og  der  gjøres  intet  for,  at  Eleverne  kunne 
have  Begreb  om,  hvorledes  en  Bygning  skal  indrettes  efter  den 
praktiske  Brugs  Fordringer.  Desuden  er  Bedømmelsen  ikke 
sagkyndig,  thi  den  foretages  af  samtlige  c.  30  Medlemmer,  hvoraf 
kun  6 — 7  er  Architekter.  »Det  er  let  at  indsee,  at  der  under 
disse  Omstændigheder  kun  tages  lidt  Hensyn  til  det  Gode  og 
Fornuftige,  der  kunde  være  i  Planen,  men  desto  mere  til,  hvad 
der  falder  i  Øjnene,  til  Dekoration,  Stil,  Tegning  m.  m.  Acade- 
miet  s kjønn e r  egentlig  kun,  om  Opgaven  er  tilfredsstillende 
løst  eller  ei,  nærmest  betragtet  fra  et  konstnerisk  Standpunkt; 

den  subjektive  Anskuelse  gjør  sig  utilbørligt  gjældende,  fordi 
ethvert  Grundlag  for  en  objectiv  Dom  fattes.  Derfor  have  vi 
heller  ikke  hørt  nogen  Concurrence  omtale,  uden  at  det  afgivne 
Skjøn  har  givet  de  Sagkyndige  Anledning  til  Strid,  og  som 
oftest  viser  det  sig  tilmed,  at  Ingen  paa  fornuftig  Maade  kan 
motivere  det«.  En  Uretfærdighed  er  det  derhos,  at  »forskjellige 
Prøver  kunne  afhænge  af  samme  Opgave;  to  Personer  levere 
lige  udmærkede  Løsninger  deraf,  men  alligevel  faaer  den  ene 
den  store  Guldmedaille,  fordi  han  i  Forveien  har  den  lille, 
medens  den  anden,  som  ikke  har  dette  Forspring,  maa  nøies 
med  den  lille«. 

Indsenderen  gaar  efter  denne  Kritik  over  til  at  formulere 
sit  positive  Program  for  en  hensigtsmæssig  Undervisning  for 
Architekter. 

Som  Forkundskaber  maa  kræves  Mathematik,  Fysik  og  geo¬ 
metrisk  Tegning,  saa  meget  som  der  fordres  ved  den  i  1855  op¬ 
rettede  Realafgangsexamen.  Derefter  maa  gjennemgaaes  et  Kursus, 
som  vil  kunne  vare  allerhøjst  2  Halvaar,  og  ved  hvilket  fore¬ 
drages  Stereometri  og  nogen  analytisk  Geometri  (til  Beregning 
af  Arealer  og  Volumina),  mekanisk  Fysik,  Varmelære,  Material¬ 
isere,  Ventilation,  Kemi,  deskriptiv  Geometri,  Skyggelære,  Per¬ 
spektiv  og  Stensnit  m.  m.  Desuden  skal  der  holdes  Foredrag 
over  Fundering,  Jordarbeide,  Hvælvingskonstruktioner  og  maaske 
lidt  Vandbygning,  navnlig  Brobygning.  Alt  dette  ledsages  af 
Tegneøvelser.  I  et  tredie  Halvaar  holdes  Foredrag  over  Byg- 
X  ningskunsten  og  dens  Historie;  dog  kan  »Intet  være  til  Hinder 
for,  at  den  konstneriske  Tegning  begynder  tidligere  og  fortsættes 
i  et  stedse  voxende  Omfang«.  .i  , 

Dette  Kursus  skulde  være  Uddannelse  nok  for  jævne  prak¬ 
tiske  Bygmestre  og  for  Bygningsinspektører.  Prøverne  kunde 
være:  en  Opgave  strax  ved  Slutningen  af  Kursus,  der  »kun 
gaar  ud  paa  at  kræve  en  simpel,  solid  og  forstandig  Indretning 
af  et  mindre  Hus  med  dertil  svarende  Ydre«,  og  senere  en  Op¬ 
gave,  der  omfatter  »et  større  Anlæg,  hvorved  ikke  hine  Hensyn 
gjøre  sig  gjældende,  men  navnlig  det  Constructive  gjør  sine 
Fordringer  og  tilmed  væsentlig  betinger  det  Ydre«. 

De  Bygmestre,  der  vilde  være  Kunstnere,  skulde  derefter 
ved  Academiet  søge  en  videregaaende  Uddannelse.  »Ogsaa  denne 
bør  da  afsluttes  inden  en  vis  Tidsgrænse  og  ende  med  en  Prøve 
hvorved  der  kunde  fordiæs  løst  een  eller  flere  Opgaver,  hvor  det 

reent  architectoniske  skulde  være  det  fremherskende.  Man  kunde 
saaledes  forlange  Tegning  og  Overslag  over  en  større  Bygning 
til  Beboelse  efter  nærmere  Opgivelse  af  dens  Størrelse  og  Be¬ 
liggenhed,  og  hvorved  der  kunde  anvendes  noget  mere  end 
sædvanligt  paa  dens  Udstyrelse,  saasom  en  Rigmands  Landsted, 
et  fyrsteligt  Hotel  m.  m.,  endvidere  en  offentlig  Bygning  med  x. 
speciel  Tendens  paa  bestemt  opgiven  Byggeplads,  saasom  en 
Kirke,  et  Hospital,  et  Theater,  hvor  altsaa  ligeledes  Dekoration, 
Stil  m.  m.  kom  væsentlig  i  Betragtning,  og  endelig  kunde  Op¬ 
gaven  blot  gaae  ud  paa  at  give  noget  architectonisk  Skjønt,  et 
Portal,  et  Monument,  en  Stadport  osv.«. 

Økonomisk  Betydning  for  Statskassen  vilde  en  saadan  Re¬ 
form  neppe  faa,  da  Maalet  vilde  kunne  naas  med  de  »for- 
haandenværende  Lærerkræfter«.  Men  at  henlægge  den  fore- 
slaaede  første  (teehniske)  Undervisning  til  Akademiet,  vilde  blive 
det  dyreste  og  det  mest  upraktiske.  Det  Fox-slag,  som  f.  T.  fore¬ 
ligger  fra  Polyteknisk  Læreanstalt  om  at  indrette  et  saadant 
Kursus,  stiller  ganske  vist  for  store  Fordringer  til  Architekterne, 
men  naar  Pensum  nedsættes,  vil  Polytechnisk  Læreanstalt  sik- 
kert  være  et  hensigtsmæssigt  Sted  for  den  teehniske  Undervis- 
ning,  medens  den  kunstneriske  maa  gives  ved  Akademiet.  Hvad 
dette  vilde  spare  ved  at  inddrage  sine  Læi'ei-poster  i  Mathematik 
osv.,  vilde  sikkert  kunne  dække  den  Merudgift,  som  Polytechnisk 
Læreanstalt  vilde  faa.  —  Men  det  allerbedste  vilde  være,  om 
den  teehniske  Undei'visning  kunde  finde  Sted  ved  Technisk 
Institut,  efter  dettes  forestaaende  Omordning. 

Betydningen  af  disse  Reformkrav  har  for  mange  neppe 
staaet  ganske  klar.  En  anden  Indsender  til  Fædrelandet  for 
21.  Septbi-.  —  P.  —  har  saaledes  ikke  forstaaet,  at  Bygnings- 
haandværkerne  efter  dette  slet  ikke  vil  faa  noget  at  gjøre  med 
Akademiet.  De  bør  efter  hans  Mening  beholde  samme  Adgang 
som  hidtil  til  en  kunstnerisk  Uddannelse  og  »ved  Indtrædelsen 
(i  Akademiet)  maa  der  ikke  fordres  stort  mere  af  ham,  end  at 
han  kan  holde  paa  et  Blyant«.  P.  finder  det  rigtigt  nok,  at 
Architekterne  skal  søge  deres  teehniske  Uddannelse  ved  technisk 
Institut,  men  Akademiet  bør  ikke  have  Ret  til  at  gjøre  dette  til 
en  Betingelse  for  Adgang  til  sin  Undervisning,  »hvorfor  binde 
Individets  Frihed  og  Selvbestemmelsesret  mere  end  nødvendigt?« 
Med  Hensyn  til  den  kunstneriske  Undervisning  ved  Akademiet 
holder  P.  væsentligt  paa  det  gamle.  »Efter  Tid  og  Ledighed 

skulde  de  øve  sig  i  Composition;  men  disse  Øvelser  maatte 
mere  betragtes  som  Øvelser  i  velforstaaet  Erindring  af  de  Gamle, 
end  som  Øvelser  i  selvstændig  Nutidskunst.  Saasnart  de  ved 
disse  lagde  en  slig  historisk  Kundskab  som  Tænksomhed  og 
Dannelse  for  Dagen,  kunde  man  uden  Hensyn  til  den  for  Tiden 
herskende  rene  Smag  lade  dem  avancere  og  begynde  med 
Medaillekonkurserne.  Antallet  af  disse  er  temmelig  ligegyldigt 
....  det,  som  det  kommer  an  paa,  er  jo  at  vække  Kappelysten 
og  derigjennem  tvinge  Eleverne  til  anstrengt  Arbeide,  saavel 
hvad  Tegning  som  Conception  angaaer.  Deres  Nytte  hertil,  troe 
vi,  anerkjendes  af  de  Fleste,  som  have  været  i  Ilden  ....  Et 
Misgreb  vilde  det  være,  dersom  man  ombyttede  Konkurserne 
med  Examinei',  thi  hermed  vilde  man  krænke  Konsten  i  dens 
inderste  Væsen«.  En  anden  Ting  er,  at  Staten  kunde  kræve  en 
technisk  Examen  af  sine  Bygningsinspektører. 

I  sit  Svar  herpaa,  den  30.  Septbr.,  som  Meldahl  undertegner 
med  sit  Navn,  kunde  han  henvise  til,  at  hans  Fordringer  var 
optagne  i  det  Forslag,  som  Akademiet  havde  indsendt  til  Mini¬ 
steriet,  og  som  var  blevet  approberet  den  16.  April. 

Men  det  nye  vil  ofte  fremkalde  Misfornøjelse  og  Modvillie, 
selv  om  det  er  approberet  af  et  Ministerium  —  og  den  tech- 
niske  Undervisning,  som  anordnedes  i  det  nye  Undervisnings¬ 
reglement,  har  neppe  havt  bedre  Skæbne.  Derfor  fandt  Meldahl 
det  fornødent  den  11.  Febr.  1860  at  indrykke  en  ny  Artikel  i 
Fædrelandet,  til  Forsvar  og  Forklaring  af  den  nye  Ordning. 
Det  i’inge  Tilskud,  som  Statskassen  tidligere  gav  Akademiet, 
gjorde,  at  Undervisningen  for  Professorer  og  Lærere  maatte 
være  en  Biting  ved  Siden  af  deres  Hovederhverv.  »Den  unge 
Architekt  fik  derfor  i  konstnerisk  Retning  hidtil  kun  Ledighed 
til  at  uddanne  sig  ved  2  Timer  hver  Aften  i  de  6  Vintermaaneder 
at  have  Øvelser  i  Frihaandstegning,  og  nogle  Øvelser,  som  man 
kaldte  Stiløvelser,  men  som  knap  kunde  fortjene  dette  Navn, 
samt  paa  et  senere  Udviklingstrin  Leilighed  til  at  deltage  i 
Medaillekonkursen.  Den  til  disse  sidste  Concurser  fornødne 
Udvikling  maatte  han  selv  forskaffe  sig,  enten  ved  at  reise  og 
lære  noget  ved  at  see  fremmede  Landes  Frembringelser  eller 
Aed  at  arbeide  for  de  Architekter,  der  stode  udenfor  Academiet; 
i  begge  Tilfælde  en  temmelig  møjsommelig  og  ufuldkommen 
Maade  at  udvikles  paa.  Det  vil  deraf  sees,  at  Konstacademiet 
hidtil  ikke  har  havt  anden  Deel  i  Architekternes  Udvikling  end 

den  at  have  givet  dem  Leilighed  til  nogle  Concurser,  ved  hvilke 
de,  idet  de  saa  ofte  fik  nogle  meget  tarveligt  fremsatte*)  Op¬ 
gaver,  kunde  faae  Leilighed  til  at  vise,  at  den  ene  Concurrent 
havde  havt  Leilighed  til  udenfor  Academiet  at  tilegne  sig 
en  større  eller  mindre  Dygtighed  end  den  anden.  Det  var  en 
bedrøvelig  Form  baade  for  Konstneren  og  for  Landet.«  Det 
stod  endnu  værre  til  med  den  tekniske  Undervisning.  Der  var 
kun  lidt  deraf,  og  den  betragtedes  ganske  som  en  Biting.  »Ele¬ 
verne  gad  næppe  møde  til  det  Par  Forelæsninger,  der  blev 
holdt  heri  ....  At  denne  Mangel  paa  teknisk  Undervisning 
har  havt  sine  sørgelige  Følger,  vil  vistnok  Enhver,  der  har  lagt 
Mærke  til  Gangen  i  mange  af  vore  Byggeforetagender,  indrømme. 
Mange  af  de  Taler  og  meget  af  den  Bitterhed,  der  er  bleven 
udslynget  mod  Autoriteterne  og  Bygmestrene  baade  i  Rigsraadet 
og  Rigsdagen  m.  m.,  vidne  for  denne  min  Paastand  ....  Jeg 
skal  endnu  tilføie,  at  Konsten  —  Architekturen  —  vistnok  kun 
kan  fremmes  ved,  at  Architekterne  snarest  muligt  faae  saa- 
megen  Udvikling  i  practisk  Retning,  at  den  Mistillid,  der  har 
indsneget  sig  imod  dem,  naar  der  er  Tale  om  den  practiske 
Side  af  deres  Virksomhed  (see  Prof.  Clausens  Forslag  i  Beii 
Tid.,  at  lade  Haandværkerne  give  Overslag  til  Frederiksborg 
Slots  Restauration),  kan  blive  hævet  i  rette  Tid  ....  Jeg  vil 
ikke  opfordre  Staten  til  at  »lade  Konsten  seile  sin  egen  Sø«**), 
naar  der  ved  Akademiet  fordres  Examiner  i  disse  »blandede 
Emner« ;  men  jeg  paastaar  tvertimod,  at  det  har  været  Konstens 
Ulykke,  at  den  hidindtil  har  faaet  Lov  til  at  seile  i  sit  eget  Hav 
af  Uvidenhed,  og  at  det  er  paa  Tide,  at  der  kommer  et  Quan¬ 
tum  Fornuft  og  Kundskaber  til  for  at  hjælpe  den  ud  af  denne 
Havsnød,  hvori  den  nu  ofte  stedes.« 

I  Akademiet  var  det,  som  sagt,  lykkedes  Meldahl  at  ind¬ 
føre  de  Krav,  han  havde  gjort  sig  til  Talsmand  for.  Men  for 
at  den  nye  Ordning  kunde  komme  til  at  træde  ret  i  Virksom¬ 
hed,  udfordredes  yderligere  en  Række  Specialbestemmelser. 

Den  3.  Decbr.  1859  forelægger  Skoleraadet  da  et  Forslag 
dertil,  som  vedtages  i  Akademiet  den  16.  Januar  1860  og  appro¬ 
beres  af  Ministeriet  den  paafølgende  10.  Februar.  Det  indeholder 

*)  o:  uden  virkelig  Forklaring  af,  hvad  Opgaven  rummede  af  forskellige 
Krav  —  de  Oplysninger,  som  en  Architekt  ellers  faar  af  sin  Bygherre  og 
derefter  uddyber  ved  eget  Kjendskab  og  Studium. 

**)  P.  havde  ment,  at  det  vilde  blive  Følgen. 


foruden  Bestemmelse  af  de  enkelte  Undervisningstider  tillige  en 
nøjere  Fastsættelse  af  Virksomheden  i  Dekorationsskolen,  der 
ogsaa  skal  omfatte  Kompositionsøvelser  og  derved  faktisk  bringes 
op  i  en  Stilling,  som  svarer  til  de  »højere«  Skolers.  Det  er 
særligt  Meldahl,  som  hurtigt  var  bleven  et  indflydelsesrigt  Med¬ 
lem  af  Skoleraadet,  der  fastholder  Tanken  om  en  højere  Ud¬ 
vikling  af  Dekorationsskolen. 

Den  forberedende  Undervisning  til  Akademiet  ligger  nu  i 
det  techniske  Institut,  hvor  den  i  Grunden  har  været,  ligesiden 
Elementarskolerne  henlagdes  dertil.  Akademiet  har  vel  opgivet 
sit  direkte  Tilsyn  med  disse,  men  det  vedbliver  at  være  en 
Regel,  at  et  Medlem  af  Akademiet  skal  have  Sæde  i  Institutets 
Bestyrelse.  Til  Gjengjæld  faar  Institutet  Dimissionsret  til  Akade¬ 
miets  nederste  Klasse.  Det  sender  i  den  Anledning  den  21.  Sept. 
1859  Akademiet  en  Udsigt  over  sin  nye  Undervisningsorden,  og 
det  Bidrag  paa  620  Rdlr.  om  Aaret,  som  det  har  faaet  af  Akade¬ 
miet,  siden  det  overtog  Elementarskolerne,  forlænges  derfor  den 
4.  Januar  1860  for  de  følgende  5  Aar.  Dette  Tilskud  har  In¬ 
stitutet  og  derefter  det  techniske  Selskabs  Skole  siden  til  Stadig¬ 
hed  oppebaaret,  skønt  Dimissionsretten  og  (,1  er  med  Skolens  sær¬ 
ligt  forberedende  Stilling  er  ophørt. 

Flere  Medlemmer  af  Skoleraadet,  og  deriblandt  Meldahl, 
stod  imidlertid  stadig  paa  et  Standpunkt,  der  i  visse  Maader 
nærmede  sig  til  Minoritetsforslaget  af  1853,  idet  man  mere  og 
mere  blev  klar  over,  at  den  techniske  Undervisning  for  Archi- 
tekter  ikke  tilfredsstillende  blev  given,  eller  kunde  gives,  af 
Akademiets  Professorer  og  Lærere,  som  var  Kunstnere  og 
ikke  Technikere.  Meldahl  havde  jo  i  de  ovenanførte  Artikler 
bestemt  holdt  paa,  at  den  helt  burde  udskilles  fra  Akademiet. 
Da  derfor  Raadet  tilstiller  Akademiet  et  Forslag  om  Lærer¬ 
personale  og  Undervisningsapparat,  vedføjes  en  Skrivelse  af  27. 
April  1860  tra  7  af  dets  Medlemmer,  hvori  andrages  paa,  at  Akade¬ 
miet  hos  Ministeriet  vil  bevirke  Oprettelsen  af  en  Læreanstalt, 
hvor  tilkommende  Architekter,  Civilingeniører  osv.  kan  erholde 
en  grundig  Vejledning  i  de  til  deres  Fag  svarende  Kundskabs- 
grene. 

Men  Plenarforsamlingen  er  utilbøjelig  til  at  gaa  ind  herpaa 
og  sender  baade  det  ene  og  det  andet  tilbage  til  fornyet  Behand- 
ling  i  Skoleraadet.  ForslageUændres  da  derhen,  at  man  vil  have 
et  Professorat  i  Bygningstechnik  ved  Akademiet,  idet  det  sagtens 

indtil  videre  anses  for  haabløst  at  søge  en  Læreanstalt  som  den 
paatænkte  oprettet.  Men  Plenarforsamlingen  vil  hverken  gaa 
med  til  dette  eller  til  at  besætte  Professoratet  i  Dekorationskunst. 
Man  kommer  ikke  videre  end  til  en  dygtig  Lærer  i  Dekorations¬ 
skolen  under  Tilsyn  af  en  af  Professorerne  og  til  en  Docent  i 
Bygningsteknik.  Tillige  vedtages,  at  der  skal  være  en  Docent  i 
Perspektiv,  en  Docent  i  elementær  Mathematik  og  8  Lærere  ved 
Skolen  under  Professorerne.  Dette  vedtages  den  4.  og  11.  Juni 
1860. 

Docenten  i  Bygningstechnik  vedblev  at  være  Kayser,  og  paa 
dette  Punkt  skete  derfor  ingen  væsentlig  Forandring  Med 
Hensyn  til  Docenturen  i  Perspektiv  kommer  man  heller  ikke 
strax  til  nogen  virkelig  Forandring.  Hetsch  vil  i  Vinteren  1860 — 61 
ikke  læse  over  Perspektiv,  men  over  »Principerne  forden  archi- 
tektoniske  Kunst«,  og  de  praktiske  Øvelser  i  Perspektiven  fort¬ 
sættes  som  hidtil  under  Ledelse  af  Heinrich  Hansen  som  Lærer. 
Hvorledes  det  gik  med  Professoratet  i  Dekorationskunst,  skal 
blive  omtalt  særskilt  nedenfor. 

Imidlertid  kommer  Ministerens  ovenfor  (Kap.  XIX)  om¬ 
talte  Lønningsforslag  og  det  dermed  følgende  Forsøg  paa  en 
gjennemgribende  Omordning  af  Akademiet  og  dets  Undervisning. 
Disse  usikre  F’orhold  havde  nødvendigvis  til  Følge,  at  det  paa¬ 
begyndte  Reformarbejde  i  Undervisningen  standsede.  Men  Mel- 
dahl  var  ikke  tilsinds  saaledes  at  lade  den  Reform  dø,  som 
han  saa  ivrigt  havde  kæmpet  for  at  faa  gjennemført,  han  øn¬ 
skede  tvertimod  snarere  at  gaa  endnu  videre.  Da  Stormen  er 
dreven  over,  dukker  derfor  hans  Planer  op  igjen.  Den  10  Sept. 
1862  sendte  Ministeriet  et  Udkast  til  et  helt  nyt  Undervisnings¬ 
reglement*)  til  Akademiets  Betænkning,  med  Tilføjelse  af,  at 
Ministeren  personlig  vilde  deltage  i  den  Plenarforsamling,  hvori 
Sagen  foretoges  til  Afgjørelse. 

I  Akademiet  fik  dette  Forslag  en  meget  blandet  Modtagelse. 
Det  synes,  som  om  Anstødsstenen  særligt  har  været  den  be¬ 
tydeligt  udvidede  Myndighed,  der  var  tiltænkt  Skoleraadet,  og 
en  Frygt  for,  at  Skolen  som  selvstændig  Institution  faktisk 

*)  Hvem  der  i  nærmere  Forstand  har  konciperet  dette  Udkast,  derom  inde¬ 
holder  hverken  Akademiets  eller  Ministeriets  Archiv  nogensomhelst 
Oplysning.  Men  at  Aanden  og  Tanken  er  Meldahls,  det  fremgaar  tydeligt 
nok  hl.  a.  af  hans  ovenfor  anførte  Bladartikler. 

ganske  skulde  skilles  ud  fra  Akademiet,  hvorved  dette  visselig 
ogsaa  vilde  være  blevet  i  væsentlig  Grad  svækket.  Med  den 
foregaaende  Vinters  Rigsdagsforhandlinger  i  frisk  Minde  var 
denne  Frygt  forklarlig,  selv  om  sligt  i  Virkeligheden  laa  ganske 
udenfor  Forslagets  Tendens. 

Foruden  Meldahl  talte  dog  baade  Marstrand,  Hetsch  o.  fl. 
meget  varmt  for  Forslaget,  som  tilsidst  henvistes  til  en  foreløbig 
Behandling  i  Skoleraadet.  Dette  valgte  Meldahl  til  sin  Ordfører, 
da  Forslaget  i  den  af  ham  redigerede  Form  forelagdes  for 
Akademiet  den  19.  Decbr.  samme  Aar. 

I  Skoleraadet  havde  Meldahl  samtidigt  foreslaaet  dels,  at 
man  skulde  engagere  Professor  Hornemann  til  at  holde  en 
Række  Foredrag  for  Architekter  over  hygieiniske  Forhold  (Lys, 
Luft,  Placering  mod  Solen,  Grundundersøgelse,  Brøndanlæg,  de 
nyere  Varme-  og  Ventilationsanlæg  m.  m.),  dels  om  at  standse 
med  Kaysers  Forelæsninger  og  Øvelser,  da  allerede  Reglementet 
af  1859  krævede  langt  mere,  end  disse  hidtil  havde  givet,  og 
istedetfor  søge  Ministeriet  om,  at  de  techniske  Discipliner  maatte 
optages  ved  technisk  Institut. 

Disse  Punkter  inddrages  imidlertid  i  den  almindelige  For¬ 
handling  om  den  nye  Undervisningsplan,  men  i  Tanken  fik 
Meldahl  underhaanden  (og  i  Aarenes  Løb  gjentagne  Gange)  en 
meget  varm  Støtte  af  Høyen,  der  jo  selv  i  sin  Tid  havde  tænkt 
paa  noget  lignende. 

Ogsaa  ved  Behandlingen  i  Skoleraadet  var  Ministeren  til¬ 
stede.  Direktøren,  Jericlrau,  blev  derimod  demonstrativt  borte, 
hvilket  indbragte  ham  en  Beklagelse  fra  Monrad,  der  smagte 
stærkt  af  en  Reprimande.  I  Raadet  vedtages  Forslaget  med 
Tilføjelse  af  en  Bestemmelse  om,  hvormange  Medlemmer  der 
skal  være  tilstede,  for  at  Raadet  kan  være  kompetent;  desuden 
betoner  man,  at  der  bør  være  en  Professor  i  Dekorationskunst, 
en  Docent  i  Perspektiv,  en  i  Anatomi  og.  en  i  Kunsthistorie  og 
Mythologi.  Raadet  skal  have  sin  egen  Sekretær. 

Da  Forslaget  i  denne,  af  Meldahl  redigerede  Skikkelse,  den 
23.  Decbr.  kom  for  i  Plenarforsamlingen,  opstod  der  en  meget 
varm  og  udførlig  Debat.  Ministeren  var  igjen  tilstede.  Der 
forelaa  Ændringsforslag  fra  Balsgaard,  Th.  Sørensen  og  Stein. 
Balsgaards  og  Steins  Forslag  gik  ud  paa,  at  Direktøren  skulde 
være  Skoleraadets  Formand;  men  de  opnaaede  kun,  at  han 
skulde  være  født  Medlem,  da  det  jo  ikke  var  givet,  at  Direktøren 

altid  egnede  sig  til  denne  Plads.  Balsgaards  Særforslag  gik  ud 
paa,  at  Docenterne  ikke  skulde  være  fødte  Medlemmer  afRaadet. 
Efter  Ordførerens  (Meldahls)  Paavisning  af  Docenternes  Betydning 
forkastedes  dog  dette  Forslag  med  20  Stemmer  mod  Balsgaards 
egen.  Det  tredie  Ændringsforslag  søgte  at  svække  Forslagets 
Bestemmelse  om,  at  »enhver  Indstilling  til  Ministeriet,  enhver 
almindelig  Forholdsregel  til  Undervisningens  Ordning  eller  den 
dermed  forbundne  Tjeneste  —  derunder  Anskaffelser,  Ansættelser 
af  Lærere  og  Betjente  og  Bedømmelse  af  Afgangsprøver  —  fore¬ 
tages  af  Skoleraadet«.  Det  gik  ud  paa,  at  ingen  væsentlig  For¬ 
andring  eller  Forholdsregel  udenfor  det  vedtagne  maatte  ske 
uden  Plenarforsamlingens  Samtykke. 

Meldahls  Tanke,  som  laa  til  Grund  for  Hovedforslagets 
Bestemmelse,  var  den,  at  Skolen  krævede  en  Styrelse  alene  efter 
sit  eget  Tarv  og  sine  egne  Principper,  uden  at  inddrages  i  de 
skiftende  Strømninger  i  den  almindelige  Kunstnerverden,  fordi 
en  Skole  fremfor  alt  kræver  en  rolig  Udvikling.  Denne  Tanke 
var  ikke  blot  rigtig,  den  var  ogsaa  relativt  ny,  thi  intet  af  de 
tidligere  Forslag  havde  udtalt  den  saa  klart  og  skarpt  som  dette 
sidste,  og  det  var  da  kun  at  vente,  at  den  maatte  møde  Mod¬ 
stand  og  Betænkeligheder.  Ordførerens  kloge  Optræden  førte  dog 
Hovedsagen  igjennem,  og  han  fik  Støtte  af  Ministeren,  som  ud¬ 
talte,  at  der  ikke  vilde  ske  nogen  »Forandring«  uden  at  Akade¬ 
miet  fik  Lejlighed  til  at  udtale  sig  derom. 

Ligesaa  overvandtes  Modstanden  mod,  at  Skoleraadet  skulde 
bedømme  Afgangsprøverne. 

Med  Hensyn  til  Professoratet  i  Dekorationskunst  var  det 
selve  Ministeren,  som  rejste  Modstanden.  Hans  Lønningslovfor¬ 
slag  af  1861  havde  kun  tænkt  paa  en  Docent  til  at  holde  Fore¬ 
læsninger  over  Dekorationskunst.  Han  fandt  Professoratet  over¬ 
flødigt,  idet  »Dekoration  som  Undervisningsgjenstand  vel 
nærmest  maatte  tænkes  i  Forbindelse  med  Architekturen«,  og 
der  var  sikkert  flere,  som  delte  denne  Anskuelse.  Men  støttet 
bl.  a.  af  Marstrand,  Roed  og  Heinrich  Hansen  paaviste  Ord¬ 
føreren,  at  Dekorationskunst  ikke  alene  angik  Architekturen, 
men  tillige  omfattede  en  særegen  Art  af  Maler-  og  Billedhugger¬ 
kunst,  hvorfor  det  gjaldt  om  til  Ledelsen  af  denne  Undervisning 
at  faa  en  Mand  af  en  »i  Almindelighed  udviklet  kunstnerisk 
Dygtighed,  der  ved  Siden  af  sit  Hovedfag  besad  den  fornødne 
kunstneriske  Udvikling  i  de  andre  Fag«,  eller  med  andre  Oi'd, 

at  der  krævedes  en  Specialdannelse  og  en  særlig  Kunstevne, 
som  man  ikke  udenvidere  kunde  vente  at  finde  hos  de  øvrige 
Professorer.  Selv  om  man  ikke  i  Øjeblikket  havde  en  saadan 
Mand,  kunde  det  ventes,  »at  Oprettelsen  af  en  saadan  Post 
vilde  i  Tidens  Løb  medføre,  at  Kunstnere,  som  dertil  maatte 
føle  særeget  Kald,  uddannede  sig  mere  specielt  til  at  beklæde 
den  —  thi  der  var  her  i  Landet  en  Trang  til  Udvikling  af  det 
Fag,  som  denne  Skole  skal  repræsentere«.  Man  havde  jo  alt 
følt  denne  Trang  ved  Opførelsen  af  Christiansborg  og  af  Thor- 
valdsens  Museum,  og  kom  der  nye  store  Byggeforetagender, 
vilde  den  vel  igjen  blive  stærkt  følelig*). 

Trods  de  varme  Debatter  lykkedes  det  dog  tilsidst  Meldahl 
ganske  at  vinde  Monrad  for  sin  Tanke  og  derefter  at  faa  For¬ 
slaget  vedtaget,  endda  enstemmigt,  og  indsendt  til  Ministeriet. 
Men  dermed  var  dets  Prøvelsestid  ikke  forbi.  Ministeren  fore¬ 
tog  selv  en  Række  Ændringer  deri,  ganske  vist  mest  af  redak¬ 
tionel  Natur;  væsentligere  var  kun,  at  han  raadede  til  at  lade 
Undervisningen  i  Kemi  og  kemisk  Fysik  være  frivillig,  for  ikke 
at  overbebyrde  Eleverne,  og  at  han  vilde  have  den  udtrykkelige 
Bestemmelse  om,  at  Skoleraadet  ingen  væsentligere  Forandringer 
kunde  foretage  uden  Plenarforsamlingens  Samtykke,  udskudt 
som  »uforenelig  med  den  kongelige  Approbation«,  ti'ods  det 
Tilsagn  han  mundtlig  havde  givet  i  Akademiet.  Plan  vilde  ikke 
opgive  denne  Rest  af  sin  oprindelige  Tanke  om  en  forøget 
ministeriel  Magt  over  Skolen.  Sagen  maatte  da,  i  Februar  1863, 
tilbage  til  Skoleraadet,  og  derfra  igjen  til  Plenarforsamlingen, 
som  nu  vedtog  alle  Ministerens  Ændringer  den  13.  Marts,  hvor¬ 
efter  Reglementet  atter  gik  tilbage  til  Ministeriet. 

Dette  maatte  saa  forhandle  med  polytechnisk  Læreanstalt 
og  technisk  Institut,  til  hvilke  nu  hele  Architekternes  techniske 
Uddannelse  skulde  henlægges;  dette  tog  Tid,  og  først  den  12. 
August  kunde  Ministeriet  meddele,  at  der  var  opnaaet  Enighed 
paa  Betingelse  af,  at  Disciplinerne  Logarithmeregning  og  Plan¬ 
geometri  medtoges.  Dette  gik  man  ind  paa,  og  Reglementet 
7  blev  da  endeligt  stadfæstet  af  Kongen  den  7.  Septbr.  1863.**) 

Roed  havde  i  Skoleraadet  den  2.  Marts  1863  forsøgt  at  faa 


*)  Denne  Argumentation  havde  sit  Sigte  paa  de  Udtalelser,  som  1861  vare 
faldne  i  Rigsdagen  om,  at  det  ikke  var  rigtigt  at  oprette  en  saadan  Post 
for  en  enkelt  Mands  (Hilkers)  Skyld. 

**)  Aftrykt  i  F.  Meldahl:  Supplementbind,  Bilag  X, 

ogsaa  den  nye  almindelige  Forberedelsesklasse  lagt  udenfor 
Akademiet  —  men  forgjæves. 

Skolen  er  da  fra  nu  af  en  relativt  selvstændig  Institution 
indenfor  Akademiet.  I  Spidsen  for  den  staar  Skoleraadet,  hvis 
væsentlige  Myndighed  ovenfor  er  nævnt.  Foruden  samtlige 
Professorer  og  Docenter  har  det  to  af  Plenarforsamlingen  valgte 
Medlemmer.  Raadet  vælger  selv  sin  Formand  af  sin  Midte. 
Han  har  at  lede  det  heles  Gang,  saavel  i  Henseende  til  Under¬ 
visning  som  til  Økonomi,  samt  at  udfærdige  alle  Skrivelser, 
disse  Sager  vedkommende.  Raadets  Sekretær  blev  Forvalter 
Truelsen.  Dernæst  deler  Raadet  sig  i  Fagkomitéer,  som  har 
Tilsyn  med  de  enkelte  Skoler.  Alle  Valg  er  treaarige.  Komi¬ 
téerne  for  Bibliotheket  og  Kunstsamlingerne  henlægges  under 
Skoleraadet. 

Dette  havde  altsaa  nu  faaet  Ret  til  selvstændigt  at  gjøre 
Indstillinger  til  Ministeriet  om  sine  egne  Sager,  og  i  Begyndelsen 
fastholdt  det  denne  Ret.  Men  da  Ministeriet  (navnlig  efter  Mon¬ 
rads  Fratræden)  uden  Undtagelse  sendte  alle  Skoleraadets  Ind¬ 
stillinger  til  Akademiets  Betænkning,  ved  hvilken  Omvej  man 
sinkedes  istedetfor,  som  Hensigten  havde  været,  at  spare  Tid, 
foretrak  Raadet  efter  faa  Aars  Forløb  selv  at  sende  Sagerne 
igjennem  Akademiet,  hvorfra  de  saa  med  dettes  Betænkning 
indgik  til  Ministeriet. 

For  at  komme  ind  i  Akademiet  som  Elev  (de  gamle  Be¬ 
tegnelser  Lærlinge,  Medaillister  og  Artister  falder  bort)  krævedes 
nu  enten,  at  Aspiranten  var  dimitteret  fra  det  techniske  Institut, 
eller  at  han  viste  Prøver  paa  tilsvarende  Dygtighed  (udførte 
Tegninger,  efter  Klodser,  skjønt  formede  Kar  og  Gibsafstøbning 
af  et  Ornament,  samt  et  elementært  Kjendskab  til  Perspektiv  og 
Mathematik).  Viste  han  større  Modenhed,  kunde  han  optages  i 
en  højere  Klasse.  Naar  Eleven  saaledes  var  optagen,  kom  han 
ind  i  almindelig  Forberedelsesklasse,  hvor  der  øvedes  videre 
Frihaandstegning  efter  Gibsafstøbninger.  Først  derefter  deler 
Skolen  sig  efter  Fag.  For  Malere  og  Billedhuggere  er  der  først 
Modelskolens  Forberedelsesklasse,  hvor  der  arbejdes  efter  Gibs¬ 
afstøbninger  af  hele  Figurer,  og  derefter  Modelskolen,  hvor  der 
tegnes,  males  og  modelleres  efter  levende  Model.  (Fordringen 
om  F riluftsøvelser  er  bibeholdt,  men  kommer  alligevel  aldrig  til 
Virkeliggjørelse  i  Praxis).  Dertil  knyttes  Forelæsninger  over 

Anatomi  og  over  Kunsthistorie  i  Form  af  Vejledning  til  at  be¬ 
nytte  vore  Kunstsamlinger  og  Bibliotheker. 

Architekter  gaa  fra  almindelig  Forberedelsesklasse  over  i 
axchitektonisk  Forberedelsesklasse,  hvor  Stilstudiet  dyrkes  sam¬ 
men  med  Opmaalingsøvelser,  og  derfra  til  Architekturklassen, 
hvor  der  komponeres  i  opgivne  Stilarter.  Der  skal  især  tages 
Hensyn  til  en  Forbindelse  af  Hensigtsmæssighed  og  Renhed  i 
Stilen.  Foruden  de  ovennævnte  kunsthistoriske  Foredrag  holdes 
der  af  Professorerne  Forelæsninger  over  Architekturens  Principer 
og  de  forskjellige  Stilarter.  For  at  komme  ind  i  Architektur- 
klasserne  kræves  særskilt,  at  Eleven  har  aflagt  Prøve  i  Loga- 
rithmeregning,  Plangeometri,  Projektions-  og  Skyggelære,  mecha- 
nisk  Fysik,  Statik,  borgerlig  Bygningskunst,  nogen  descriptiv 
Geometri,  Landmaaling,  Nivellering,  Fundering  og  Jordarbejde. 

>:  Alle  disse  Øvelser  er  henlagte  til  polytechnisk  Læreanstalt;  dog 
kan  Prøverne  i  Fysik  og  Statik  ogsaa  aflægges  ved  technisk 
Institut.  Forinden  nogen  kan  faa  Afgangsbevis  som  Architekt, 
maa  han  desuden  ved  polyteknisk  Læreanstalt  bestaa  en  Prøve 
i  kemisk  Fysik  og  Kemi. 

Den  Kamp,  som  lige  fra  Fyrrerne  havde  staaet  om  Under¬ 
visningen  i  de  techniske  Fag  for  Architekter,  var  altsaa  nu  af¬ 
sluttet,  og  de  havde  sejret,  som  indsaa,  at  Akademiet  ikke  under 
de  daværende  Omstændigheder  selv  vilde  kunne  gjøre  den  ret 
tilfredsstillende. 

Om  Dekorationsskolen  hedder  det  blot  ganske  kort;  for  de 
videre  fremrykkede  Elever  af  Model-  og  Architekturskolen,  der 
særlig  ville  udvikle  sig  i  Dekoration,  gives  der  Lejlighed  til 
Øvelser  i  de  forskjellige  Retninger  i  dette  Fag.  Den  er  altsaa 
ikke  mere  blot  nogen  »lavere«  Skole. 

Opflytning  fra  Klasse  til  Klasse  kan  finde  Sted  til  enhver  Tid 
efter  Bedømmelse  af  Klassekomitéen.  Fripladser  kan  tilstaas 
trængende  og  begavede  Elever.  LTndervisningstiden  er  fra 
1.  Oktober  til  30.  Juni  (med  Fradrag  af  Udstillingstiden).  Paa 
en  Tid,  som  nærmere  bestemmes  (i  April)  holdes  Udstilling  af 
Skolearbejderne. 

Professorerne  har  ikke  længere  »Maaned«,  men  hver  af  dem 
vælges  af  Raadet  for  3  Aar  ad  Gangen  til  at  forestaa  en  be¬ 
stemt  Klasse.  Assistenterne  ansættes  efter  deres  Indstilling. 
Derved  kommer  der  mere  Sammenhæng  og  Plan  i  Undervis¬ 
ningen. 

Undervisningen  udvides  nu  for  alle  Skoler  (undtagen  Per¬ 
spektivskolen)  til  at  omfatte  baade  Formiddagen  og  Aftenen, 
saaledes  som  det  alt  var  slaaet  fast  ved  Skolereglementet  af  1859. 

Af  særlig  Betydning  er  det,  at  Sølvmedaillerne  helt  bort¬ 
falder.  Istedetfor  indføres  en  Afgangsprøve  og  dertil  sig  slut-  >< 
tende  Afgangsbeviser.  Eleven  maa  fremlægge  sine  Arbejder,  for 
at  det  deraf  kan  skjønnes,  om  der  kan  gives  ham  Adgang  til 
at  deltage  i  Adgangsprøven.  Denne  udføres  da  efter  Opgave  (en 
Modelfigur,  et  architektonisk  Prospekt)  og  naar  dette  Arbejde 
findes  tilfredsstillende,  udfærdiges  der  et  Afgangsbevis.  Til  dette 
tegnede  Constantin  Hansen  1866  en  dekorativ  Indramning,  som 
blev  lithograferet  af  Kittendorff. 

Det  vil  ses,  at  Fremskridtspartiet  fra  1853  nu  omsider 
havde  faaet  meget  væsentlige  Dele  at  sine  Ideer  realiserede, 
fordi  der  var  kommet  en  Mand,  som  havde  Klogskab  nok  til  at 
se,  hvad  der  for  Tiden  var  gjennemførligt,  og  Energi  og  Be¬ 
hændighed  nok  til  at  gennemføre  det. 

Da  den  nye  Ordning  nu  skulde  føres  ud  i  Praxis,  følte 
Hetsch  sig  for  gammel  dertil.  Han  tænkte  et  Øieblik  paa  at 
faa  Professor  ved  polyteknisk  Læreanstalt  Hummel  optagen  som 
Medlem  af  Akademiet,  for  at  denne  kunde  blive  Skoleraadets 
Formand,  uagtet  han  var  ganske  fremmed  for  kunstneriske  For¬ 
hold.  Da  Meldahl  dertil  ytrede,  at  det  dog  vilde  være  en  Skam 
for  Akademiet,  om  det  ikke  indenfor  sin  egen  Kreds  kunde  finde 
de  fornødne  Kræfter,  tog  Hetsch  ham  saa  at  sige  paa  Ordet  og 
foreslog  ham  selv  til  Formand. 

Skoleraadet  valgte  ham  da  den  3.  Maj  1864  enstemmigt  til 
Formand,  uagtet  han  først  det  følgende  Nytaar  blev  Professor. 
Denne  Formandsplads  har  han  siden  uafbrudt  beklædt. 

Som  en  Følge  af  Omordningen  voxer  ogsaa  Udgifterne  be¬ 
tydeligt.  Budgettet  forøgedes  jo  alt  paa  Finansloven  for  1863 — 64 
med  4500  Rdl.  til  Lønningsforhøjelsen.  De  8  Professorer  i  Kun¬ 
sten  lønnes  med  hver  700  Rdl.,  de  3  Docenter  med  hver  400 
Rdl.,  Akademiets  Sekretær  og  Bibliothekar  med  500  Rdl.,  For¬ 
valteren  med  700  Rdl.,  Kassereren  med  100  Rdl.,  Assistenterne 
med  200 — 400  Rdl.,  de  nye  Poster  som  Skoleraadets  Formand 
med  200  Rdl.  og  som  dets  Sekretær  med  150  Rdl.  Til  Modeller 
budgetteres  500  Rdl,  til  Inventar  250,  til  Skrivematerialier  30, 
til  Lampeglas  25,  til  ubestemte  Udgifter  300  Kr.  Skoleindtægten 
anslaas  til  550  Rdl. 

Extraordinært  bevilges  2000  Rdl.  til  Forøgelse  og  Forbedring 
af  Undervisningsapparatet.  De  anvendtes  bl.  a.  til  Indretning 
af  »Havesalen«  for  Architekturskolen  (300  Rdl.),  til  Køb  af  72 
Tegninger  af  Hetsch  (755  Rdl.)  og  af  Hilkers  Tegninger  til  De¬ 
korationsskolen  (300  Rdl.). 

Thiele  kunde  med  Rette  sige  ved  Stiftelsesfesten  1864,  at  nu 
forelaa  der  Skoleraadet  »et  omfangsrigt  og  højst  vigtigt  Arbeide 
til  en  Ordning  i  Henseende  til  Vei  og  Maade,  hvormed  Under¬ 
visningen,  som  Academiets  Hovednerve,  forhaabentlig  maa  blive 
forynget  og  styrket.«  Reglerne  var  fastslaaede,  det  gjaldt  nu 
om  at  føre  dem  ud  i  Livet.  Dette  blev  Meldahls  Opgave  i  de 
følgende  Aar;  thi  det  viste  sig,  .at  de  øvrige  Medlemmer  gen- 
nemgaaende  saa  mindre  klart  end  han,  hvorledes  dette  skulde 
gøres,  og  nogle  af  dem  greb  ofte  paa  en  paafaldende  Maade  til¬ 
bage  i  en  Tankegang,  som  nu  skulde  høre  Fortiden  til.  Navnlig 
faldt  det  flere  svært  at  gøre  sig  fortrolige  med,  at  Haandværker- 
uddannelsen  ikke  mere  vedkom  Akademiet. 

Det  første,  der  var  at  gøre,  var  at  sikre  sig  Lærerkræfter, 
der  kunde  og  vilde  tage  fat  med  god  Villie  og  Evne  efter  den 
nye  Plan.  Derfor  opsiges  med  Ministeriets  og  Akademiets  Sam¬ 
tykke  alle  de  ældre  Lærere  til  1.  Septbr.  1864,  idet  Raadet  dog 
fremhæver,  at  det  selvfølgelig  i  V alget  af  sine  Assistentei  i  alle 
Maader  vil  stræbe  efter,  saavidt  muligt  at  benytte  de  af  de 
ældre  Lærerkræfter  som,  med  Skolens  Tarv  for  Øie,  nogenlunde 
kunne  benyttes. 

Dernæst  tages  fat  paa  en  Revision  og  Ordning  af  Skolens 
Inventar  og  Undervisningsapparat,  og  Meldahl  lader  udarbejde 
en  trykt  Fortegnelse  derover.  Foruden  de  ovennævnte  2000 
Rdl.  faar  han  de  følgende  Aar  Lov  af  Ministeriet  at  benytte 
snart  en  lille  Besparelse  her  og  snart  et  Overskud  der  til  For¬ 
øgelse  af  Undervisningsapparatet.  Han  lagde  den  største  Vægt 
paa  dette  og  forsømte  aldrig  nogen  Leilighed.  Det  blev  da 
heller  ikke  saa  lille  en  samlet  Sum,  han  efterhaanden  kunde 
anvende  herpaa.  Han  forstod,  at  det  bedst  mulige  Apparat  var 
en  væsentlig  Forudsætning  for  Skolens  Trivsel,  og  det  er  da 
ogsaa  efterhaanden  kommet  ganske  godt  paa  Højde  med  Tider¬ 
nes  stigende  Fordringer.  For  at  kunne  røre  sig  paa  dette 
Punkt  uden  altfor  mange  Hindringer  fik  han  Ministeriets  Sam¬ 
tykke  til,  at  Skolens  Budget  blev  udskilt  og  henlagt  under 
Skoleraadet,  hvis  Formand  selv  anviser  Indtægter  og  Udgifter.  Et 

Udslag  af  hans  Bestræbelser  for  at  konsolidere  Skolen  og  skaffe 
den  fornødne  Stabilitet  var  ogsaa  det,  at  Raadet  fik  Ret  til  at 
indstille  Docenternes  Ansættelse  direkte  til  Ministeriet. 

Der  var  altsaa  nu  indført  en  hel  Række  Prøver  i  techniske 
Discipliner  for  Architekturskolens  Elever,  som  i  ikke  uvæsentlig 
Grad  forøgede  de  Krav,  der  blev  stillet  til  dem,  og  det  var  nød¬ 
vendigt  at  indrømme  en  vis  Frist,  dels  for  at  ældre  Elever,  som 
omtrent  havde  fuldført  deres  Studier,  ikke  skulde  stanses  heraf, 
dels  for  at  de  yngre  Elever  kunde  faa  den  fornødne  Tid  til  at 
forberede  sig  i  disse  Fag. 

Efter  Skoleraadets  Indstilling  approberer  Ministeriet  d.  14. 
Septbr.  1865  følgende  Overgangsbestemmelser  (for  Architektur¬ 
skolens  Vedkommende): 

Skolereglementet  af  1863  træder  fuldtud  i  Kraft  d.  1.  April 
1867  baade  med  Hensyn  til  Afgang  og  Opflytning.  Vil  nogen 
opnaa  Afgangsbevis  før  denne  Frist,  maa  han  fremlægge  samt¬ 
lige  de  anordnede  techniske  Prøver  (han  behøver  altsaa  ikke  at 
have  en  vis  Del  af  dem  for  at  komme  ind  paa  Arclritektur- 
klasserne,  men  kan  vente  til  Afgangsbeviset),  dog  har  Raadet 
Magt  til  under  Overgangsforholdene  at  bevilge  Modifikationer 
efter  særlige  Andragender. 

For  de  Elever,  som  har  forberedt  sig  privat  i  disse  Di¬ 
scipliner,  ordnes  Sagen  saaledes,  at  de  kan  lade  sig  examinere 
ved  Teknisk  Institut  og  polyteknisk  Læreanstalt. 

Endelig  henledes  Elevernes  Opmærksomhed  paa,  at  der  nu 
vedtTechnisk  Institut  og  polytechnisk  Anstalt  er  indrettet  Kursus, 
som  er  afpassede  for  Akademiets  Elever,  »for  at  de  itide  kunne 
»bestaa  de  nævnte  Prøver  og  saaledes  senere  undgaa  Stansning 
»i  deres  Studier  ved  Kunstacademiet.« 

Allerede  under  25.  Novbr.  1864  har  Raadet  fastsat  nærmere 
Bestemmelser  om  Klasseopflytning  og  Afgangsprøver.  Disse 
sidste  sættes  for  Malere  og  Billedhuggere  til  et  Maleri  eller  et 
Relief  af  en  nøgen  Modelfigur,  ikke  under  halv  naturlig  Størrelse, 
samt  »en  under  frie  Forhold  udført  Skitse  af  sammenstillede 
Figurer,  være  sig  en  Composition  eller  en  Tegning  efter  Naturen«, 
og  for  Architekter :  to  Skizzeprøver  efter  Opgave,  udførte  i  Loge, 
et  større  Bygni'ngsprojekt  i  opgiven  Stilart,  og  »en  arkitektonisk 
perspektivisk  Skizze,  tegnet  efter  Naturen,  under  frie  Forhold«. 

I  1865  føjes  dertil  en  Række  Regler,  hvori  nærmere  spe¬ 
cificeres,  hvad  der  skal  øves  i  de  forskjellige  Klasser  og  hvad 

der  kræves  for  Opflytning.  De  ere  i  det  væsentlige  de  samme 
som  de  endnu  gældende.  Særlig  maa  blot  bemærkes: 

1)  at  det  indføres,  at  Docenten  i  Perspektiv  holder  Fore¬ 
drag,  hvori  han  giver  »et  Overblik  over  Perspektivens  Principer 
og  dens  Anvendelse  paa  de  forskellige  Grene  af  Konsten«. 

2)  at  der  for  at  faa  Adgang  til  Afgangsprøven  som  Maler 
eller  Billedhugger  kræves  »udenfor  Skolen  udførte  Ar¬ 
bejder  og  Studier  efter  Naturen«  (dette  er  senere  faldet 
bort,  men  i  1904  paa  ny  indført  efter  Meldahls  Forslag). 

3)  at  der  i  Arkitekturskolens  Forberedelsesklasse  øves  ikke 
blot  Studium  af  den  antike  Bygningskunst,  men  ogsaa  Detail¬ 
studier  af  »Rundbuens  og  Spidsbuens  Former«.  (Deri 
indbefattedes  dengang  endnu  Renaissancen)  ligesom  der  i  Archi- 
tekturskolen  skal  udføres  tre  gennemarbejdede  Projekter,  dels  i 
antik,  dels  i  middelalderlig  Stil  (o:  indtil  Afslutningen  af  den 
Raphaelske  Periode).  Her  er  altsaa  Middelalderen  og  Renais¬ 
sancen  stillede  jævnsides  med  Antiken ;  dette  er  noget  nyt,  som 
bar  sin  Forklaring  i,  at  Meldahl  den  31.  December  1864  havde 
efterfulgt  Hetsch  som  Professor  i  Arkitekturskolen. 

4)  at  Professoren  i  Architekturskolens  Forberedelsesklasse 
holder  Foredrag  over  »Principperne  for  de  architektoniske 
Stilarter«  og  Professoren  i  Architekturskolen  Foredrag  »til  Vei- 
ledning  i  Distribution,  samt  giver  Oversigt  over  Udviklingen  af 
de  forskellige  Stilarter«. 

5)  endelig  at  Afgangsprøven  for  Dekorationsmalere  fast¬ 
sættes  til  en  Skizze,  udført  i  Loge,  en  i  Farve  udført  Dekoration 
i  bestemt  Stil  til  et  opgivet  Rum  med  gennemførte  malede 
Detailler  i  fuld  Størrelse,  malede  Figur-,  Dyre-,  Plante-  og  Or 
namentstudier,  samt  Compositioner  udførte  under  frie  Forhold, 

6)  og  for  Dekorationsbilledhuggere  til  to  Skizzer,  udførle  i 
Loge,  en  større  plastisk-dekorativ  Gjenstand  i  en  bestemt  Stil, 
om  fornødent  med  Detailler  i  fuld  Størrelse,  Figur-,  Dyre-,  Plante- 
og  Ornamentstudier  samt  Compositioner,  udførte  under  frie 
Forhold. 

Der  var  nemlig  i  Mellemtiden  ogsaa  indrettet  Afgangsprøve 
og  Afgangsbevis  for  Dekoratører,  for  at  disse  »i  Forhold  til  Sti¬ 
pendier«  kunde  stilles  lige  med  de  andre  Skolens  Elever.  Den 
29.  Decbr.  1864  havde  Skoleraadet  andraget  om  denne  Tilføjelse 
til  Reglementet  af  1863.  Dette  blev  tiltraadt  i  Akademiets  Møde 
17.  Jan.  1865,  men  Ministeriet  foreslog  først  under  11.  Marts  at 

stille  denne  Sag  i  Bero,  til  Spørgsmaalet  om  Valg  af  en  Pro¬ 
fessor  i  Dekoration  var  afgjort,  og  udtalte  dernæst  i  Skr.  6.  Juli 
til  Akademiet,  »at  det  ikke  kan  samtykke  i,  at  der  gjøres  en 
Forandring  i  Reglementet  som  den  foreslaaede.  Derimod  finder 
Ministeriet  intet  at  erindre  imod,  indtil  videre,  paa  Skoleraadets 
enstemmige  Indstilling,  og  som  til  Forsøg,  at  bemyndige  Skole- 
raadet  til  at  meddele  Eleverne  af  Dekorationsklassen  Afgangs¬ 
bevis  i  plastisk  eller  malerisk  Dekoration,  med  Ret  til  derefter 
at  søge  Akademiets  mindre  Stipendier,  hvorved  Ministeriet 
holder  sig  overbevist  om,  at  Akademiet  ikke  vil  indstille  nogen 
fra  Dekorationsklassen  afgaaet  Elev  til  Stipendium,  uden  at  han 
ved  Afgangsprøven  har  præsteret  Arbejder,  der  sætter  ham  i 
Klasse  med  Eleverne  fra  Model-  og  Architekturskolen.  løvrigt 
henstiller  Ministeriet  til  Akademiet  om  det,  efter  den  Erfaring, 
der  i  Tidernes  Løb  gjøres  om  denne  Klasses  Virksomked  og 
praktiske  Betydning,  maatte  finde  sig  opfordret  til,  efter  Sagens 
fornyede  Behandling  af  Plenarforsamlingen,  at  forelægge  Mi¬ 
nisteriet  mere  detaillerede  Bestemmelser  i  saa  Henseende.« 

Man  er  altsaa  trods  de  vedtagne  Bestemmelser  endnu  til¬ 
bøjelig  til  at  betragte  Dekorationskunsten  som  et  »ringere«  Fag, 
og  synes  at  se  paa  hele  denne  Skole  med  nogen  Mistro. 

Med  Hensyn  til  Kravet  paa  de  nye  Techniske  Discipliner 
for  Architekter,  havde  det  ikke  kunnet  undgaas,  at  en  Del  ældre 
Elever  følte  sig  forurettede  ved  det  øgede  Krav,  der  saaledes 
stilledes  til  dem  —  trods  Overgangsbestemmelserne  —  og  for¬ 
søgte  paa  at  opponere  derimod. 

Den  31.  Oktober  1864  tilstiller  Ministeriet  Skoleraadet  en 
Ansøgning  fra  11  af  Architekturskolens  Elever  om  fortsat  fri 
Undervisning,  og  om  at  der  i  en  Aarrække  maa  afholdes  Sølv- 
medaillekonkurser  for  dem,  med  Tilløjelse,  at  Ministeriet  (Heltzen 
var  nu  Minister)  finder  »at  Billighed  taler  for  den  at  dem  an¬ 
søgte  Lempelse«. 

Det  synes  imidlertid,  at  Drivfjedren  til  denne  Ansøgning 
har  været  dels  Lysten  at  faa  selve  Medaillen  istedetfor  et  Af¬ 
gangsbevis,  dels  en  almindelig  U villie  til  at  føje  sig  efter  den 
nye  Ordning,  thi  af  Skoleraadets  Svar  den  7.  Novbr.  fremgaar, 
baade  at  alle  de  andre  Elever  uden  Vanskelighed  har  fundet  sig 
tilrette  med  den  nye  Undervisning,  og  at  5  af  Ansøgerne  alt 
har  den  lille  Sølvmedaille  og  saaledes  udenvidere  kan  ind¬ 
stille  sig  til  Afgangsprøven,  og  at  de  andre,  for  saa  vidt  de  er 

dygtige  nok,  efter  en  Maaneds  Studium  paa  Skolen  kan  opnaa 
det  samme,  hvorfor  Raadet  maa  fraraade  at  Andragendet  be¬ 
vilges.  Med  Hensyn  til  den  frie  Undervisning  henvises  til,  at 
Betalingen  er  saa  lav,  2 3/4  Skilling  (=  5  Øre)  pr.  Time  og  at  ube¬ 
midlede  kan  søge  Friplads ;  med  Hensyn  til  Medaillerne  motiveres 
Afslaget  med  at  »Sølvmedaillekonkurserne  netop  er  afskaffede, 
fordi  man  bemærkede  en  mindre  tjenlig  Stræben  efter  Er¬ 
hvervelsen  af  disse  ydre  Udmærkelsestegn  og  derimod  en  mindre 
Lyst  til  paa  grundig  Maade  at  erhverve  sig  de  Kundskabei',  de 
egentlig  have  nødig.  Det  nye  Reglement  blev  væsentlig  til  for 
at  skaffe  Academiets  Elever  en  bedre  Underviisning,  der  tillod 
den  flittige  og  dygtige  Elev  paa  kortere  Tid  end  tidligere  at 
gjennemgaa  Academiets  foi-skellige  Grader«.  Raadet  vil  ogsaa 
»for  disse  Elevers  Vedkommende  fordre  Beviis  før  bestaaet  Prøve 
i  mechanisk  Fysik,  Landmaalings-Nivellement,  funderende  Jord¬ 
arbejde  osv.«,  hvorimod  man  vil  fritage  dem  for  de  Prøver, 
der  fordiæs  for  Adgang  til  Architekturklasserne,  alt  dog  saaledes, 
at  »ifald  Fremtiden  skulde  vise,  at  Vedkommende  uagtet  anvendt 
Flid  ikke  har  kunnet  erhvervet  sig  disse  Kundskaber  til  samme 
Tid  som  de  bestaa  Prøven  i  Architekturklassen,  da  vil  Raadet 
til  den  Tid  paany  tage  under  Overveielse,  hvilke  Bestemmelser 
og  Lempelser,  der  da  blev  at  tage,  for  at  Eleverne  ikke  skulde 
blive  hindrede  i  til  rette  Tid  at  tage  Deel  i  Academiets  Guld- 
medaille-Concourser  (thi  dette  er  jo  det  Maal,  der  af  disse  Elever 
særligt  stræbes  efter)  .  .  .  Skulde  Tiden  vise,  at  der  blandt  de 
11  Ansøgere  findes  Elever,  der  viste  sig  atvære  yderligere  særlig 
Undtagelse  værdige,  da  vil  Raadet  visselig  ikke  undlade  paa  alle 
Maader  at  lette  disse  deres  Studiebane  som  Kunstnere,  men 
saadanne  Betingelser  maatte  da  ogsaa  først  have  viist  sig  at  være 
tilstede,  før  der  tænkes  paa  Lempelser.  Indtil  nu  have  ingen 
af  de  11  Elever  viist  Evner,  der  maatte  opfordre  dertil«. 

Disse  Grunde  bevægede  Ministeriet  til  at  slutte  sig  til  Skole- 
raadets  Anskuelse.  Elevernes  Andragende  blev  saaledes  ikke 
bevilget,  og  Skoleraadet  kunde  under  24.  Novbr.  meddele  dem 
dette,  med  Tilføjelse  at  »enhver  af  d’Hrr.  nu  efter  nærmere 
skriftlig  Henvendelse  til  Raadet  vil  blive  meddelt  Underretning 
om,  hvilke  Prøver  de  endnu  ville  have  at  aflægge,  samt  hvilke 
Lempelser  der  kunne  tilstaaes  dem,  hvilket  alt  vil  komme  til  at 
staae  i  Forhold  til  det  Udviklingstrin,  Enhver  især,  ved  Frem- 

læggeisen  af  sine  Arbeider  og  Beviser  for  muligt  alt  bestaaede 
Prøver,  maatte  befindes  at  have«. 

Imidlertid  synes  der  vedblivende  at  have  været  en  stadig 
Opposition  mod  det  nye  Reglements  Fordringer,  og  den  kom 
ogsaa  frem  i  Dagspressen  paa  en  noget  overdrivende  Maade. 

Akademiet  tilstod  i  Overgangsaarene  flere  unge  Architekter  Ad¬ 
gang  til  Guldmedaillekonkursen,  skjønt  de  ikke  havde  lært  de 
krævede  techniske  Discipliner,  og  bagefter  vægrede  adskillige  af 
dem  sig  ved  at  aflægge  disse  Prøver,  skønt  dette  varen  Forudsæt¬ 
ning  for  Tilladelsen.  Skoleraadet  maa  derfor  den  28.  Marts 
1867  minde  Akademiet  om,  at  disse  Elever  ikke  bør  have  Rejse¬ 
stipendium,  før  de  har  opfyldt  Fordringerne. 

Først  efterhaanden  falder  man  til  Ro  i  de  nye  Forhold. 

Aarsag  til  de  Klager,  som  kom  tilorde,  var  bl.  a.  den  ikke  helt 
ubegrundede,  at  Architekterne  maatte  tage  Undervisningen  i  de 
techniske  Discipliner,  som  de  kunde  faa  den  paa  de  fremmede 
Undervisningsanstalter,  uden  at  der  fra  disses  Side  gjordes  noget 
for  ved  Tidens  eller  Stoffets  Ordning  og  Afgrænsning  at  skabe  et 
sæi’lig  for  Architekter  afpasset  Kursus.  Det  var  vel  dette  Skole¬ 
raadet  indsaa,  da  det  i  1870  fik  Terminen  for  de  midlertidige 
Lempelser  og  Forandringer  forlænget,  og  i  1876igjen  fik  den  for¬ 
længet  til  1882. 

Nogenlunde  taaleligt  blev  Forholdet  dog  først,  da  fra  1866  ( 

den  væsentlige  Del  og  fra  1.  April  1879  hele  Undervisningen  i 
de  techniske  Discipliner  henlægges  til  det  techniske  Selskabs 
Skole.  Derved  opnaaede  man  i  ethvert  Fald  at  undgaa  det  for 
Architekter  urimelige  Omfang,  hvori  de  havde  været  nødte  til 
at  lære  flere  af  Fagene  ved  polytechnisk  Læreanstalt;  For¬ 
dringen  om  deskriptiv  Geometri  havde  man  alt  i  1866  maattet 
opgive.  I  1868  androg  en  Del  Elever  paa,  at  hele  denne  tech¬ 
niske  Undervisning  maatte  henlægges  til  Akademiet,  men  dette 
kunde  ikke  imødekommes,  om  ikke  af  andre  Grunde,  saa  fordi 
man  hverken  havde  Lokale,  Lærerkræfter  eller  Pengemidler 
dertil. 

Naar  saaledes  ikke  blot  Dimissionsretten  i  den  forberedende 
Frihaandstegning  m  m.,  men  ogsaa  en  væsentlig  Part  af  de  for 
Architekterne  saa  vigtige  Discipliner  fra  1866  blev  henlagte  til 
det  techniske  Institut,  saa  var  det  kun  rimeligt,  at  Akademiet 
maatte  ønske  en  vis  Kontrol  med  den  Undervisning,  der  gaves. 

Da  derfor  Technisk  Skole  i  1867  søger  om  Fornyelse  af  Akade- 

miets  Tilskud  paa  620  Rdlr.,  benytter  man  Lejligheden  til  at 
udtale  overfor  Ministeriet,  at  man  »da  der  ved  Bygningsinspektør 
Sørensens  dødelige  Afgang  er  indtraadt  enVacance  i  Bestyrelsen, 
ikke  kan  forbigaae  at  henlede  Opmærksomheden  paa  det  i  Aca- 
demiets  Skrivelse  til  Ministeriet  af  13.  August  1859  udtalte  Ønske, 
at  der,  paa  Grund  af  det  Forhold,  livoi'i  flere  af  Institutets 
Klasser  staa  til  Academiet,  bør  være  et  delegeret  Medlem  af 
Academiets  Skoleraad  i  Technisk  Instituts  Bestyrelse«.  Mini¬ 
steriet  svarer,  at  det  i  1868,  naar  der  paany  bliver  Spørgsmaal 
om  at  indsætte  Medlemmer  i  Bestyrelsen,  vil  have  Opmærk¬ 
somheden  henvendt  paa  det  af  Akademiet  stillede  Forslag,  men 
der  blev  dog  endnu  dengang  ikke  noget  deraf,  fordi  technisk 
Institut  gjorde  gjældende,  at  dette  vilde  kræve  en  Forandring  i 
dets  Love.  Først  i  1874,  da  Tilskuddet  til  technisk  Institut 
igjen  skal  fornyes,  og  Akademiet  benytter  Lejligheden  til  paany 
at  minde  om  sit  gamle  Ønske,  at  et  Medlem  af  dets  Skoleraad 
altid  maa  have  Sæde  i  det  techniske  Instituts  Bestyrelse,  giver 
Ministeriet  den  2.  Novbr.  sit  formelle  Bifald  hertil.  Architekt 
Fenger  bliver  da  valgt  (men  ikke  af  Akademiet)  til  Medlem  af 
technisk  Instituts  Bestyrelse.  Men  derved  var  der  ikke  sikret 
Akademiet  nogen  Bet,  da  Sagen  afhang  af  Institutets  frie  Valg. 
Paa  den  Maade  havde  Hetsch  været  Medlem  af  Bestyrelsen  fra 
Institutets  Oprettelse  til  sin  Død  1864,  og  efter  ham  baade  begge 
Nebelongerne  og  Chr.  Hansen.  Men  da  der  i  1875  nedsættes  en 
Kommission  til  at  forberede  en  væsentlig  Omdannelse  og  Ud¬ 
videlse  af  technisk  Institut,  blev  Fenger  af  Akademiet  valgt  til 
Medlem  af  den;  og  efter  Institutets  Omdannelse  til  »det  tech¬ 
niske  Selskabs  Skole«  1876  blev  han  Akademiets  Delegerede  i 
dens  Bestyrelse.  Da  han  i  April  1882  trak  sig  tilbage,  efter¬ 
fulgtes  han  af  Vilh.  Petersen,  som  atter  i  Oktober  1889  afløstes 
af  V.  Dahlerup. 

I  1874  fik  den  techniske  Skole  i  Odense  Tilladelse  til  at 
dimittere  Elever  til  Akademiet  paa  lignende  Maade  som  den 
techniske  Skole  i  Kjøbenhavn.  I  1878  betinges  det  dog  af,  at 
der  søges  Overenskomst  med  Skolen  i  Kjøbenhavn  om  at  faa 
ens  Censurforhold  i  begge  Skoler;  dette  ordnes  saaledes,  at  den 
sidstnævnte  udnævner  fælles  Censorer.  Siden  fornyes  Tilladelsen 
hvert  femte  Aar.  I  1885  faar  den  techniske  Skole  i  Aarhus 
samme  Stilling  som  den  i  Odense. 

I  1888  fastsættes  et  nærmere  Reglement  for  Undervisningen 

I  Statik  og  borgerlig  Bygningskunst,  og  i  1903  fastsættes  »godt« 
som  mindste  Gjennemsnitskarakter  for  at  bestaa  Prøven.  I  1899 
fastsættes  det,  at  disse  Prøver  skal  være  bestaaede,  inden  en 
Elev  kan  rykke  op  i  Architekturskolens  Forberedelsesklasse. 

Ikke  alene  i  Forholdet  til  Architekternes  techniske  Disci¬ 
pliner  maatte  man  lempe  sig  gjennem  Overgangstiden  og  finde 
sig  i  Modstand  og  Træghed  fra  forskjellig  Side,  men  med 
utrættelig  Seighed  holdt  Skoleraadets  Formand  fast  ved  sine 
Tanker,  indtil  han  efterhaanden  gjennem  Aarenes  Løb  fik  alting 
til  at  glide,  som  det  skulde. 

Han  omordner  for  en  Del  Skolens  Lokaler.  Det  hidtil¬ 
værende  Bibliotliek  bliver  Malerskole  og  Architekturskolen  faar 
Hetsch’s  Atelier,  som  man  af  Enken  faar  velvillig  Tilladelse  til 
.strax  at  tage  i  Brug.  Der  gjøres  ogsaa  mindre  Ændringer. 

Man  tvinger  Heinr.  Hansen  til  hvert  Semester  at  holde  Foredrag 
over  Perspektiven,  skjønt  han  »troede  ikke«,  at  de  vilde  være 
til  stor  Nytte.  Man  vedtager,  at  der  i  Modelskolen  skal  tegnes 
Anatomifigurer  efter  levende  Model,  bl.  a.  fordi  man  paa  den 
Maade  »mulig  ogsaa  kunde  erhverve  sig  et  Materiale  til  Anven¬ 
delse  ved  Forelæsningerne,  naar  Cadavere  mangle.«  Disse 
Øvelser  ledes  baade  af  Docenten  i  Anatomi  og  af  Professoren. 

I  1866  køber  man  Steins  store  Anatomifigur  for  450  Rdlr. 

Et  Forsøg  af  Heinrich  Hansen  og  Roed  i  1864  paa  at  binde 
Architekternes  Afgangsopgave  til  den  græske  Stil  bliver  heldigt  v 
afslaaet.  Derimod  faar  Meldahl  1865  slaaet  fast,  at  Opgaverne 
i  Architekturskolen  skal  gives  saaledes,  at  de  »passede  til  en 
vis  bestemt  Art  eller  Klasse  af  Fortidens  bedste  Monumenter,  yX 
uden  Hensyn  til,  om  Løsningen  medførte  et  Projekt,  anvendeligt 
under  vore  Forhold,  thi  det  maatte  erindres,  at  denne  Klasse 
navnlig  skulde  lære  Eleverne  Fortidens  Former  at  kjende«,  dog 
ikke  ved  Kopiering  men  ved  »Forsøg  paa  kunstnerisk  Anven-  ^ 
delse«.  Ved  Siden  deraf  vil  Meldahl  (i  Henhold  til  Reglementet) 
»ved  Foredrag  veilede  til  at  see  det  Liv,  de  Fordringer  og  de 
Forhold,  som  have  ligget  til  Grund  for  Monumenternes  Til- 
bliven«.  Desuden  skal  der  jo,  af  den  anden  Professor  i  Archi- 
tekturen  »som  Tilknytning  til  Livet  udenfor  Skolen«  holdes 
Foredrag  over  Distributionslæren,  og  ved  de  Skizzer,  som  ud¬ 
føres  paa  Skolen,  skal  der  tages  særligt  Hensyn  til  deres  prak¬ 
tiske  Anvendelighed. 

Disse  Forelæsninger,  som  nu  skal  holdes  for  Architektur- 

klassernes  Elever,  er  noget  nyt,  saameget  mere,  som  de  skal 
holdes  af  Kunstnere  og  ikke  af  Videnskabsmænd,  og  der  maa 
derfor  nogen  Tids  Forberedelse  til,  inden  de  kan  blive  til  Virke¬ 
lighed.  Den  ene  af  Architekturskolens  Professorer,  Chr.  Hansen, 
sætter  en  passiv  Modstand  mod  Forlangendet.  Naar  man  trænger 
meget  ind  paa  ham,  ei'klærer  han  (den  19.  Marts  1870),  at  han 
har  givet  sine  Forelæsninger  »i  Form  af  Forklaringer  til  de 
Øvelser,  som  foretages  af  Eleverne  paa  selve  Klassen,  og  som 
var  den  eneste  Form,  under  hvilken  han  kunde  paatage  sig  at 
yde  det,  der  var  tilsigtet  ved  de  nævnte  Foredrag«.  Først  under 
hans  Efterfølger,  Hans  J.  Holm,  bliver  denne  Vejledning  given 
i  særlige  Forelæsningstimer.  Den  anden  Professor,  Meldahl, 
som  selv  er  Ophavsmand  til  Kravet  paa  disse  Forelæsninger 
maa,  forinden  han  kan  gjøre  Alvor  deraf,  selvfølgelig  gjøre  ret 
omfattende  Studier,  da  ingen  dansk  Architekt  før  havde  gjort 
noget  lignende,  og  disse  Studier  maa  tage  Tid.  Meldahl  for¬ 
klarer  dette  for  Skoleraadet  i  1866,  at  han  foreløbigt  maa  nøjes 
med  at  give  Eleverne  fornøden  Forklaring  til  Opgaverne  og 
under  disses  Løsning  vejlede  Eleverne  saaledes,  at  man  gradvis 
fører  dem  hen  imod  det  Maal,  der  tilstræbes,  alt  idet  han  sam¬ 
tidigt  vil  dels  arbejde  paa  at  samle  det  til  denne  Undervisning 
fornødne  Apparat  og  dels  foretage  Studier  og  Forarbejder  til  de 
egentlige  Forelæsninger.  Sygdom  og  Rejser  sinker  ham  imid¬ 
lertid,  saa  han  først  i  Efteraaret  1869  virkelig  kan  begynde.  1 
den  Vinter  holder  han  de  første  16  Forelæsninger  over  Stil¬ 
arternes  Udvikling. 

Høyen,  der  jo  som  Docent  ved  Universitetet  hver  Vinter, 
med  Ministeriets  Billigelse,  i  Antiksalen  holdt  én  Række  Fore¬ 
læsninger,  der  gjaldt  baade  for  Akademiet  og  for  Universitetet, 
var  ogsaa  utilbøjelig  til  at  forandre  noget  heri  for  at  rette  sig 
efter  den  nye  Ordning.  Den  første  Vinter,  1864—65,  læste  han 
ganske  vist  efter  Programmet  over  Benyttelsen  af  vore  Kunst¬ 
samlinger  og  Bibliotheker  i  kunstnerisk  Henseende,  men  derved 
blev  det,  uagtet  Eleverne  viste  megen  Interesse  derfor,  og  Klager 
fra  Elever  eller  Pression  fra  Skoleraadet  hjalp  ikke.  Meldahl 
søgte  i  1865  at  faa  ham  til  at  indrette  sine  Forelæsninger  saa¬ 
ledes,  at  Eleverne  »i  en  vis  Aarrække«  kunde  faa  et  samlet 
Overblik  over  Kunsthistorien,  men  Høyen  strittede  imod.  Han 
henviste  til,  at  han  i  Bibliotheket  havde  holdt  Foredrag  over  at 
benytte  Værkerne,  i  hvilke  Eleverne  selv  kan  »repetere  det 

gjennemgaaede«,  men  uden  at  give  nogen  egentlig  afsluttet 
historisk  Fremstilling.  »Mange  Aars  Erfaring  havde  lært  ham, 
at  det  var  det  rette«.  Han  henviste  derhos  til  sine  Foredrag  i 
Antiksalen,  der  gav  »den  fyldige  Udvikling,  som  egentlig  ud- 
fordredes  for  at  nytte  Eleverne«.  Marstrand  vilde  have  ham  til 
at  læse  over  Mythologi,  som  jo  hans  Udnævnelse  til  Professor 
lød  paa;  men  det  vilde  Høyen  heller  ikke.  Der  kunde  efter 
hans  Mening  kun  være  Tale  om  græsk  Mythologi  og  i  den 
gaves  der  »saa  mange  Hjælpemidler«,  at  Foredrag  ikke  behø¬ 
vedes.  Man  kunde  henvise  til  Universitetet  og  »saaledes  drage 
Nytte  af  at  leve  med  i  et  udviklet  Samfundsforhold«.  Fin 
Magnusens  Foredrag  over  nordisk  Mythologi,  som  man  i  Aar- 
hundredets  Begyndelse  havde  sat  saa  megen  Pris  paa,  var 
ganske  gaaede  i  Glemmebogen.  Forholdet  blev  som  det  var, 
indtil  Meldahl  i  1868  traf  den  unge  Jul.  Lange  paa  en  Rejse  i 
Italien,  og  opfordrede  ham  til  at  overtage  de  Foredrag  til  Over¬ 
blik  over  hele  Kunsthistorien,  som  Høyen  ikke  selv  vilde  holde, 
men  som  han,  efter  Aftale  med  Meldahl,  ikke  havde  noget  imod, 
at  man  overdrog  Lange.  I  Henhold  dertil  indgav  Lange  i  No¬ 
vember  samme  Aar  et  Andragende  om  at  holde  saadanne  Fore¬ 
drag,  og  dette  bevilgedes  med  Glæde.  Man  skaffede  ham  et 
Honorar  af  300  Rdlr.  af  den  ledige  Gage  for  en  Professor  i 
Dekorationskunst,  og  det  vedtoges,  at  alle  Elever  skulde  have 
Adgang  til  hans  Forelæsninger.  Men  da  han  efter  Høyens  Død 
1873  var  bleven  ansat  som  Docent,  ønskede  ogsaa  han  noget 
at  modificere  Reglementets  Krav.  I  1876  fremhæver  han  i  et 
Skoleraadsmøde,  at  Vejledningen  til  Benyttelse  af  Kunstsamlinger 
og  Bibliotheker  ikke  egnede  sig  til  Foredragsform  —  og  han 
kunde  vel  have  Ret  i,  at  dette  vilde  blive  stykkevis  og  usammen¬ 
hængende.  Baade  Høyens  og  hans  egne  Erfaringer  havde  lært 
ham,  at  en  saadan  Vejledning  maatte  meddeles  mere  lejligheds¬ 
vis.  Han  vil  desuden  gjerne,  under  Henvisning  til  Forelæs¬ 
ningerne  for  Architekturskolens  Elever,  fritages  for  at  læse  over 
Architekturens  Historie  og  blot  gaa  ud  paa  at  »meddele  det, 
hvortil  Eleverne  maatte  trænge  ved  Forstaaelsen  af  den  store 
Billedkunst,  dels  ved  de  poetiske,  mythologiske  og  historiske 
Forestillinger,  som  laa  til  Grund  for  denne,  dels  ved  en  historisk 
Udsigt  over  den  Aand  og  Stil,  i  hvilken  Menneskefiguren  var 
bleven  fremstillet  i  Historiens  forskjellige  Perioder«.  I  alle  de 

følgende  Aar  fortsatte  han  derefter  sine  Forelæsninger  i  et  lig¬ 
nende  Spor  som  Høyens. 

Ved  Siden  af  de  reglementerede  Foredrag  holdtes  nu  og  da 
forskjellige  andre.  Da  Architekt  Fenger  var  kommen  hjem  fra 
Udlandet,  faar  han  saaledes  paa  Anmodning  Lov  til  i  Vinteren 
1871 — 72  at  holde  en  Række  Foredrag,  særlig  for  Architektur- 
skolens  Elever,  hvori  han  meddelte  »Udbyttet  af  hans  paa  Rejsen 
indhøstede  Kundskaber  og  Erfaringer  i  architektonisk  Retning«. 
De  drejede  sig  væsentlig  om  arabisk  Architektur,  og  blev  fulgte 
»med  Lyst  og  Interesse«  baade  af  Elever  og  andre.  Som  Honorar 
fik  man  Lov  at  give  ham  300  Rdlr.  af  den  8de  Professorgage. 
Den  følgende  Vinter  holdt  Architekt  Chr.V.  Nielsen  to  Foredrag 
over  lettere  Methoder  til  perspektivisk  Tegning. 

Forelæsninger  over  Dyrenes  Anatomi  har  man  1871 — 72  og 
1874  ved  Dr.  med.  Krabbe,  som  honoreres  med  150  Rdlr.  af  den 
ledige  Professorlønning.  I  December  1879  indgiver  8  Dyrmalere, 
hvoriblandt  Otto  Rache,  et  Andragende  om  at  faa  dem  i  Gang 
paany,  og  det  vedtages  da,  at  man  skal  søge  at  faa  saadanne 
Foredrag  hvert  andet — tredie  Aar  fremtidig.  Foreløbigt  arran¬ 
geres  Sagen  da  saaledes,  at  Dr.  med.  Krabbe  i  Januar  Kvartal 
1881  holder  en  Række  Foredrag  for  et  Honorar  af  300  Kr,  der 
tages  af  samme  Konto  som  før.  De  8  Dyrmalere  ønsker  end¬ 
videre,  at  der  skal  anskaffes  Afstøbninger  over  anatomiske  Dele 
af  Dyr,  samt  Bøger  angaaende  Dyrenes  Anatomi.  Disse  Ønsker 
blev  efterhaanden  nogenlunde  opfyldte;  man  fik  bl.  a.  et  helt 
Skelet  af  en  Hest.  Yderligere  andrager  de  paa,  at  de  i  Regle¬ 
mentet  foreskrevne  Studier  af  Dyr  i  fri  Luft  maa  blive  til  Alvor. 
Grunden  til  at  de  aldrig  var  bievne  til  Virkelighed,  laa  i,  at 
man  ikke  havde  noget  Sted  til  dem,  og  denne  Grund  stiller  sig 
ogsaa  denne  Gang  i  Vejen  for  at  opfylde  Ansøgernes  Ønske. 
Disse  Øvelser  er  overhovedet  aldrig  komne  længere  end  paa 
Papiret. 

I  April  1880  foreslaar  Meldalil  som  Direktør,  at  man  skal 
søge  Midler  til,  at  der  aarlig  kan  holdes  c.  6  Foredrag  over 
Fædrelandets  og  Nordens  Historie,  særligt  afpassede  for  Kunst¬ 
nere,  og  han  tilføjer  et  Ønske  om,  at  disse  Foredrag  bagefter 
kunde  trykkes.  Samme  Efteraar  opnaar  han  fra  den  Hjelm- 
stjerne-Rosencroneske  Stiftelse  Midler  til  et  Honorar  derfor, 
rigtignok  saaledes,  at  de  ikke  bevilges  til  Akademiet  men  til 
den  paagjældende  Historiker,  og  man  engagerer  Dr.  Troels  Lund. 

Han  læser  i  to  Vintre  med  stort  Bifald,  saa  der  i  Oktober  1882 
kommer  Andragende,  fra  68  Tilhørere  om,  at  disse  Forelæsninger 
ogsaa  fortsættes  de  følgende  Aar. 

De  for  Perspektivklassen  foreskrevne  »Øvelser  i  det  Frie« 
blev  derimod  ikke  til  noget,  idet  Docenten  i  det  paagjældende 
Fag,  Heinrich  Hansen,  fandt  Øvelserne  i  Klassen  sammen  med 
Forelæsningerne  tilstrækkelige  for  Undervisningens  Formaal. 

Først  under  hans  Efterfølger,  Chr.  V.  Nielsen,  begyndte  Ele¬ 
verne,  efter  Docentens  Anvisning,  at  gjøre  nogle  perspektiviske 
Studier  rundt  om  i  Byen  (offentlige  Bygninger,  gamle  Gaarde 
o.  a  ) 

Som  foran  antydet  havde  i  Komitébetænkningerne  af  1849 
og  1853  den  Tanke  været  fremme,  paa  Charlottenborg  at  ind¬ 
rette  hvad  man  nutildags  vilde  kalde  »Mesterateliers«.  Komité- 
betænkningen  af  1853  sagde  dog,  at  man  maatte  lade  dette  For¬ 
hold  udvikle  sig  under  den  størst  mulige  Frihed,  da  saadanne 
Ateliers  ifølge  Omstændighedernes  Natur  kun  kunde  være  faa 
og  da  Lokalerne  paa  Charlottenborg  altfor  lidt  svarede  til  dette 
Øjemed.  Desuden  kunde  man  ikke  »imod  de  ældre  Kunstneres 
Ønske  paalægge  dem  en  Forpligtelse,  som  ofte  paa  utilbørlig 
Maade  vilde  gribe  forstyrrende  ind  i  deres  Virksomhed«.  Men 
samtidigt  anbefalede  Komitéen  paa  det  varmeste  Staten  at  lette 
ældre,  dygtige  Kunstnere  Adgangen  til  gode  Ateliers,  thi  dengang 
var  saadanne  endnu  mere  sjeldne  end  nu.  Denne  Opfordring 
bar  dog  ingen  Frugt.*) 

I  1867  dukker  Tanken  om  disse  »Mesterateliers«  op  igjen. 
Den  bliver  ganske  vist  lige  saa  lidt  til  Virkelighed,  men  af  den 
udvikler  sig  noget  andet,  nemlig  Spiren  til  de  nuværende  Penge- 
præmiekonkurser  om  Sommeren  og  til  Fortsættelsesskolen.  I 


*)  Først  senere  byggede  Prior  i  Bredgade  no.  33  en  Bygning  med  store 
Atelierer,  hvoraf  det  ene  benyttedes  af  hans  Son,  den  tidligt  afdøde 
Billedhugger  Prior.  Siden  har  dels  forskjellige  Kunstnere,  dels  i  nogle 
Aar  »Kunstnernes  Studieskole«  (jfr.  nedenfor  Kap.  XXIX)  havt  Ate¬ 
liers  der. 

Efter  Meldahls  Initiativ  stiftedes  den  23.  Juni  1871  en  Forening 
»Kunstnerhjemmet« ,  som  i  Gothersgade  no.  143  har  ladet  opføre  en 
Bygning  med  Boliger  og  Ateliers  for  ældre  og  yngre  Kunstnere  og  nogle 
Boliger  for  Kunstnerenker.  Dette  Foretagende  blev  særligt  støttet  af 
Etatsraaderne  O.  B.  Suhr  og  J.  Holmblad. 

Juli  1867  faar  Marstrand  nemlig  Skoleraadets  Samtykke  til  i 
Sommerferien  at  stille  en  Model  for  Elever,  som  frivillig  vil 
deltage  i  saadanne  Øvelser,  paa  Betingelse  af  at  der  melder  sig 
mindst  3  Elever  og  at  Udgiften  ikke  overstiger  50  Rdlr.  I  De¬ 
cember  1872  foreslaar  Simonsen,  at  man  skal  tillade  de  dygtigste 
Elever  at  faa  en  kvindelig  Model,  og  det  bevilges,  naar  Simonsen 
selv  er  tilstede.  Det  var  nemlig  noget  usædvanligt;  Reglen  var, 
at  man  kun  havde  mandlige  Modeller,  og  i  Aarhundredets  Be¬ 
gyndelse  havde  der  endda  ingen  Afvexling  været,  idet  Model¬ 
lerne  var  fast  ansatte.  Simonsen  erklærer,  at  han  slet  ikke 
frygter  for  nogen  »Uorden«  ved  at  have  kvindelig  Model.  Den 
følgende  Vinter  bevilges  det  samme  igjen  om  Aftenerne  i  Oktober 
Kvartal,  og  det  hedder  siden,  at  Arbejderne  ses  med  »megen 
Interesse«.  Endnu  i  Oktober  1878  maa  Eleverne  søge  om  at 
^  faa  kvindelig  Model  to  Aftentimer  i  et  Kvartal,  og  det  indrømmes 
som  en  Gunst  for  flittige  og  talentfulde  Elever.  I  Firserne  for¬ 
andrer  dette  sig,  og  kvindelig  Model  bruges  jævnligt  efter  Pro- 
>  fessorens  eget  Skøn. 

Spix-en  til  .Eortsættelsesskolen  træffe  vi  i  December  1871,  da 
nogle  Kunstnere  (ikke  Elever)  ansøge  om  at  maatte  laane  Lokale, 
Lys  og  Varme  nogle  Gange  om  Ugen  for  at  foiætage  »Øvelser  i 
hurtig  og  sikker  Opfatning  af  Staffagefigui-er,  især  for  Landskabs- 
og  Marinemalei'e«.  Man  indrømmer  dem  Malerskoien,  foreløbigt 
for  et  Kvai'tal  og  indlægger  Gas  deri  for  disse  Øvelsers  Skyld. 
Adgang  til  disse  Øvelser  maa  kun  gives  dem,  som  er  Elever  af 
Modelskolen,  eller  har  Akademiets  Afgangsbevis  eller  har  ud¬ 
stillet  i  3  Aar;  dog  kan  der  gjøres  Undtagelser,  bl.  a.  overfor 
Udlændinge.  Bekostningen  anslaas  til  225  Rdlr.  Øvelserne  be¬ 
gynder  i  Januar  1872  og  man  synes  at  have  ventet  sig  noget 
dei’af.  Skoleraadets  Formand  udtaler  det  Haab,  at  Kunstnerne 
vil  vide  at  drage  Nytte  af  dette  Ai-rangement.  Imidlertid  kan 
det  ikke  ses,  om  disse  Øvelser  blev  fortsatte.  De  synes,  maaske 
under  de  unge  Kunstneres  stigende  Opposition  til  Akademiet,  at 
være  sygnede  hen,  og  lever  først  op  igjen,  da  i  1883  Kunstnernes 
frie  Studieskoler  oprettes,  som  atter  i  1885  afføder  Akademiets 
Fortsættelsesskole  (jfr.  Kap.  XXIX). 

Det  vil  erindres,  at  de  Spi-ogkui-sus,  som  opi’indeligt  havde 
været  knyttede  til  Guldmedaillekonkurserne,  efterhaanden  var 
gaaede  istaa,  endda  længe  før  Kravene  paa  Sprogkundskaber 

formeligt  ophævedes.  Men  i  deres  Sted  voxede  efterhaanden 
noget  andet  frem. 

I  1858  har  en  Sproglærer  J.  F.  Gruner  Lov  at  holde  Øvelser 
i  Fransk  i  et  af  Akademiets  Lokaler,  men  denne  Undervisning 
betragtes  dog  vistnok  som  ganske  privat  I  Februar  1863  faar 
Ph.  Weilbach  Lov  at  holde  et  Kursus  i  Italiensk,  ogsaa  som  et 
privat  Foretagende.  Det  ses  derfor  heller  ikke,  at  dette  har  havt 
nogen  Varighed;  det  har  neppe  betalt  sig  for  de  paagjældende. 

I  Oktober  1861  faar  Professor  Borring  Tilladelse  til  at  be¬ 
nytte  Akademiets  Foredragssal  til  et  Kursus  i  Fransk  og  Italiensk 
for  Akademiets  Elever  og  unge  Kunstnere  efter  en  let  fattelig, 
praktisk  Methode  og  med  særligt  Hensyn  til  Brugen  af  Sprogene 
paa  Kejser.  Men  der  gaar  rigtignok  10  Aar,  inden  Borring 
kommer  igien.  Først  1872  tilbyder  han  et  nyt  Kursus  for  3  Mark 
maanedlig  af  hver  Deltager,  naar  der  er  mindst  4  Elever.  Jul. 
Lange  mener  ganske  vist,  at  det  var  bedre  at  faa  en  yngre 
Lærer,  men  da  man  ingen  Penge  har  til  Honorar,  modtager 
man  alligevel  Borrings  Tilbud.  Endnu  det  næste  Aar  underviser 
Borring  i  Italiensk,  men  da  han  1874  paany  tilbyder  at  under¬ 
vise  gratis,  svarer  man  først,  at  man  ikke  kan  modtage  dette 
Tilbud,  fordi  man  ikke  kan  byde  noget  passende  Vederlag,  og 
man  ikke  vedblivende  kan  tage  hans  Undervisning  som  Gave. 

I  1874  opnaar  Meldahl  en  Bevilling  af  2431  Kr.  til  en  for¬ 
bedret  Ventilation  i  Skolelokalerne.  Ved  denne  Lejlighed  sattes 
ogsaa  mange  af  de  ældre,  brandfarlige  Bøgrør  i  bedre  Stand. 


XXV. 


SOM  det  vil  erindres,  havde  det  Ønske  gentagne  Gange  i  Lø¬ 
bet  af  en  lang  Aarrække  været  fremme  i  Akademiet  at  faa 
en  virkelig  Dekorationsskole  oprettet,  uden  at  man  desuagtet 
havde  faaet  dette  Ønskes  Opfyldelse  længere  end  paa  Papiret. 
Der  var  indrettet  Konkurser  for  Dekorationskunstnere,  men 
nogen  Undervisning,  som  forberedte  dertil,  havde  man  ikke,  thi 
Dekorationsklassen  fra  1842  blev  aldrig- andet  end  en  Haand- 
værkerklasse.  Det  synes,  som  Hilker  ved  en  halvt  privat  Un¬ 
dervisning  har  forsøgt  at  bøde  lidt  derpaa,  thi  han  fik  i  1854 — 55 
50  Rdl.,  og  i  de  følgende  Aar  (undtagen  i  1858—59  og  i  1860 — 61) 
til  1862  aarlig  100  Rdl.  (af  den  inddragne  Lærergage)  for  den 
Veiledning  han  gav  »ved  Dagsøvelser  i  Dekorationsmaleriet «  — 
altsaa  som  et  extraordinært  Engagement. 

Men  nogen  fast  Ordning  var  der  ikke  i  dette,  og  Sagen 
vanskeliggjordes  endmere  ved  den  Usikkerhed,  der  herskede  i 
Akademiet  med  Hensyn  til  den  Stilling,  en  Dekorationsskole 
skulde  have.  De  fleste  kunde  kun  tænke  sig  den  som  en  »la¬ 
vere«  Skole,  et  Slags  udvidet  Fortsættelse  af  den  gamle  Orna¬ 
mentskole,  medens  den  videre  Uddannelse  i  dekorativ  Retning 
maatte  ske  i  Architekturskolen.  Dekoration  som  et  selvstæn¬ 
digt  Fag  for  Malere  og  Billedhuggere  kunde  mange  ikke  ret 
tænke  sig.  Reglementet  af  1863  maatte  tilsyneladende  gaa  med 
til  denne  Opfattelse,  men  ved  at  faa  vedtaget  Bestemmelsen 
om,  at  der  skulde  ansættes  en  selvstændig  Professor  i  Dekora¬ 
tionskunst  og  at  der  paa  Dekorationsskolen  skulde  være  Øvelse 


367 


i  Komposition,  var  det  lykkedes  Meldahl  faktisk  at  seire  for  sin 
Opfattelse,  at  Dekorationsskolen  skulde  være  en  »høiere«  og 
selvstændig  Skole. 

Foreløbig  var  det  dog  kun  en  Sejr  paa  Papiret.  Nu  gjaldt 
det  om  at  føre  den  ud  i  Virkeligheden,  og  her  mødte  en  stor 
Vanskelighed  ved  selve  den  Maade,  hvorpaa  Seiren  var  vunden. 
De,  som  kun  vilde  se  en  »lavere«  Skole  i  Dekorationsskolen, 
havde  ikke  nedlagt  Vaabnene,  men  kunde  endnu  kæmpe  fol¬ 
deres  Opfattelse. 

Den  første  Vanskelighed  var  at  linde  den  rette  Mand  til 
det  nye  Professorat.  Havde  man  blot  ham,  vilde  meget  være 
vundet  for  den  videre  Udvikling.  Men  netop  paa  dette  Punkt 
herskede  stor  Usikkerhed.  Allerede  Monrad  havde  i  en  Skri¬ 
velse  19.  Febr.  1863  (se  Kap.  XXIV)  berørt  dette  Punkt,  idet 
han  fraraadede  i  Reglementet  at  benytte  Udtrykket:  »malerisk, 
plastisk  og  architektonisk  Dekoration«,  under  Henvisning  til,  at 
der  kun  skulde  »anvendes  een  Professor  som  Bestyrer  af  denne 
Undervisningsgreen.  Skjøndt  nu  vistnok  enhver  Kunstner  kan 
have  en  vis  almindelig  Indsigt  i  andre  Grene  af  Kunsten  end 
hans  nærmeste  Fag,  som  Maler,  Billedhugger  eller  Architekt,  vil 
det  dog  væsentlig  beroe  paa  det  Fag,  han  særlig  har  dyrket, 
om  han  vil  være  istand  til  at  lede  Undervisningen  i  malerisk, 
plastisk  eller  architektonisk  Retning,  og  det  sjældnere  Tilfælde 
vil  være,  at  den  vedkommende  Bestyrer  kan  udfolde  en  lige  stor 
Virksomhed  i  alle  Retninger.« 

Men  var  det  end  svært  at  finde  den  rette  Mand,  saa  var  der  i 
Skoleraadet  en  varm  Iver  for,  at  han  skulde  findes,  en  Iver, 
der  fik  saa  sjeldent  et  Udtryk  som,  at  samtlige  7  Professorer 
(Marstrand,  Jerichau,  Bissen,  Roed,  Hetscli,  Simonsen,  Christian 
Hansen)  frivilligt  afgav  100  Rdl.  hver  af  deres  Gage  for  deraf  at 
danne  en  Lønning  for  en  kommende  Professor  i  Dekoration. 
Til  Gengjæld  forudsaa  man,  at  der  vilde  gaa  Tid,  inden  der 
kom  rigtig  Gang  i  denne  Undervisning,  idet  selv  en  ung  og 
dygtig  Professor,  naar  han  blev  funden,  ikke  strax  vilde  kunne 
samle  ret  mange  Elever  om  sig,  og  Raadet  vedtog  derfor,  at  en 
eventuel  Professor  i  de  første  Aar  tildels  maatte  opfatte  sin 
Lønning  som  Vederlag  for  at  udarbeide  en  Række  Forbilleder, 
der  kunde  bruges  ved  Studierne  i  Dekorationsskolen.  Man  var 
jo  henvist  til  Haandtegninger  og  Akvareller  dengang  i  langt 
høiere  Grad  end  nu,  hvor  der  dog  existerer  baade  Fotografier 

og  adskillige  gode,  tildels  farvetrykte,  Værker  over  dekorativ  Kunst. 
Men  forøvrigt  betones  det  af  Meldahl  som  Raadets  Formand, 
dels  at  med  det  mangelfulde  Apparat,  man  endnu  havde,  kunde 
ikke  mange  Elever  ventes  i  de  første  Aar,  dels  at  ingen  Kunstner 
særligt  i  den  Retning  havde  stemplet  sig  saaledes  til  Posten,  at 
hans  Valg  vilde  være  Udtrykket  for  overveiende  almindelig 
Anerkendelse,  hvorfor  man  ikke  kunde  tilraade,  at  Embedet 
foreløbig  blev  besat,  idet  man  mente,  at  »man  vel  ikke  nu  havde 
nogen,  der  egnede  sig  til  Posten,  men  at  det,  at  der  var  en  saa- 
dan  Post,  kunde  føre  til,  at  der  i  Fremtiden  kunde  udvikle  sig 
en  Kunstner,  som  kunde  udfylde  Pladsen.« 

Skoleraadet  indstiller  da  den  11.  Mai  1864  til  Akademiet  og  til 
Ministeriet,  at  Valget  af  en  8de  Professor  foreløbigt  maa  stilles 
i  Bero,  fordi  man  ved  Valget  særligt  maatte  tænke  paa  en  Le¬ 
der  af  Dekorationsskolen.  Men  Ministeriet  svarer  den  23.  Mai, 
at  Emhedet  skal  opslaas  vakant,  og  betoner  samtidigt,  at  der, 
paa  Grund  af  Forholdene,  er  Opfordring  til  at  søge  en  Mand, 
som  er  istand  til  at  overtage  Ledelsen  i  malerisk  Dekoration, 
ligesom  han  maa  forpligte  sig  til,  i  Forbindelse  med  sin  As¬ 
sistent,  at  tilveiebringe  det  i  Dekorationsskolen  nødvendige  Ap¬ 
parat. 

Embedet  opslaas  da  vakant.  Den  6.  Juli  indkommer  en 
Ansøgning  fra  J.  H.  Nebelong  og  den  12.  Avgust  —  en  Maaned 
efter  Ansøgningsfristens  Udløb  —  en  fra  Balsgaard.  Den  sidste 
blev  henlagt  som  for  sent  indkommen 

Der  var  ikke  Stemning  for  Nebelong.  Roed  udtalte  aabent, 
at  hans  Kvalifikationer  ikke  var  lagte  tilstrækkeligt  for  Dagen, 
andre  henviste  til,  at  Opslaget  særlig  nævnede  malerisk  Dekora¬ 
tion,  medens  Nebelong  jo  var  Architekt.  Andre  støttede  ham 
under  Hensyn  til  hans  Fortjenester  i  hans  eget  Fag.  Man  op¬ 
fordrede  sluttelig  Nebelong  til  at  fremlægge  sine  Studier  i  den 
angivne  Retning,  men  dette  vilde  han  ikke.  Ogsaa  paa  en 
skriftlig  Opfordring  dertil  svarede  han  afvisende.  Sagen  blev 
henvist  til  Skoleraadet,  som  under  24.  Septbr.  igen  indstillede,  at 
Professoratet  foreløbig  henstod  ubesat,  men  at  der  istedetfor 
maatte  ansattes  en  Docent  til  at  varetage  denne  Undervisning, 
indtil  der  fremstillede  sig  en  i  alle  Maader  efter  de  bestemte  Be¬ 
stemmelser  kvalificeret  Ansøger.  Det  samme  udtalte  Const. 
Hansen  og  12  andre  Medlemmer,  hvortil  siden  slutter  sig  Heinr. 
Hansen  og  Roed,  i  en  Skrivelse  af  4.  Septbr.  til  Akademiet. 

Følgen  var,  at  Nebelong  fik  Afslag  med  24  Stemmer  mod 
10  i  Mødet  den  26.  Septbi\,  og  det  indstilledes  til  Ministeriet,  at 
der  midlertidig  ansattes  en  kvalificeret  Lector  og  at  den  nor¬ 
merede  Professorgage  forbeholdtes  Skoleraadet  dels  til  hans  Løn¬ 
ning  og  dels  til  Dekorationsskolens  øvrige  Behov. 

Da  saaledes  Nebelong  var  afvist,  har  Balsgaard,  der  havde 
meget  høje  Tanker  om  sig  selv,  aabenbart  tænkt,  at  det  nu 
kunde  være  Tid  for  ham  at  tage  Affære.  Maaske  har  han  havt 
Bagveie  til  Ministeriet,  maaske  har  han  ogsaa  stolet  paa  en  eller 
anden  høi  Beskytter,  der  har  troet  paa  hans  Forsikringer  om 
hans  eget  store  Værd  som  Kunstner,  nok  er  det,  at  der  allerede 
den  1.  Oktober  s.  A.  kommer  en  Skrivelse  fra  Ministeriet,  hvori 
det  erklæres,  at  Balsgaards  Ansøgning  ikke  hurde  have  været 
henlagt  (skjønt  den  er  for  sent  indkommen),  og  at  den  nu 
skal  tages  for. 

Dette  skete  da  i  Plenarforsamlingens  Møde  den  10.  Oktober. 
Efter  Reglerne  burde  Balsgaard  forlade  Forsamlingen,  medens 
hans  Ansøgning  var  for,  men  trods  Direktørens  Opfordring  er¬ 
klærede  han,  at  han  »agtede  at  forblive  under  Sagens  Behand¬ 
ling«  og  »forlangte  Ansøgningen  fremlagt,  som  han  selv  vilde 
forelæse.«  Istedetfor  at  Akademiet  nu  skulde  vægre  sig  ved  at 
tage  Sagen  for,  var  man  godmodig  nok  til  at  give  efter.  »Dette 
skete  efter  hans  Begæring  —  hedder  det  i  Protokollen  —  men 
istedetfor  en  nærmere  Diskussion  udtaltes  fra  flere  Sider  An¬ 
modning  til  Ansøgeren  om  at  tage  Ansøgningen  tilbage.  Denne 
velvillige  Opfordring  blev  af  Hr.  Balsgaard  tagen  tilfølge,  efter 
at  han  havde  udtalt  sig  om  sine  formentlige  Qualificationer.« 
Hans  Ansøgning  findes  nu  ikke  mere  i  Akademiets  Arkiv  — 
maaske  er  den  tilbageleveret  ham  — ,  men  ifølge  mundtlig  Med¬ 
delelse  fra  Kunstnere,  som  dengang  var  Medlemmer  af  Akade¬ 
miet,  skal  et  af  hans  væsentlige  Støttepunkter  for  hans  »Quali- 
fikationer«  have  været  det,  at  han  vilde  anlægge  en  national  de¬ 
korativ  Stil,  baseret  paa  de  danske  Farver,  rødt  og  hvidt. 

I  Overensstemmelse  med  Akademiets  Beslutning  havde 
Skoleraadet  imidlertid  indstillet  til  Ministeriet,  at  Dekorations¬ 
maler  Hilker  maatte  ansættes  som  Docent  i  Dekorationsskolen 
med  en  Lønning  af  400  Rdl.  aarlig,  og  Ministeriet  gik  i  Skri 
velse  af  7.  Novbr.  1864  ind  paa,  at  han  ansættes  midlertidigt 
som  Lærer,  men  ikke  med  Titel  af  Docent,  paa  3  Maaneders 
Opsigelse.  Skoleraadet  havde  tillige  søgt  om,  at  Resten  af  den 

8de  Professorlønning  maatte  anvendes  til  Undervisningsapparat 
for  Dekorationsskolen,  men  dette  nægtede  Ministeriet,  fordi  det 
ikke  havde  opgivet  Haabet  om,  at  der  kunde  findes  en  brugelig 
Mand  til  Professoratet.  (Hilker  kunde  ikke  vælges  til  Professor, 
da  han  ikke  var  Medlem  af  Akademiet.  Man  faar  næsten  Ind¬ 
trykket  af,  at  det  heller  ikke  var  ham,  Ministeriet  ønskede  valgt). 
Ministeriet  forlanger  derfor,  at  Professoratet  skal  opslaas  paany, 
men  uden  den  tidligere  Tilføielse,  at  en  Maler  skulde  have  For¬ 
trinet.  Maaske  har  man  troet,  at  denne  Bestemmelse  havde 
været  Hindringen  for  at  finde  den  rette  Mand. 

En  Mand,  som  nu  maaske  mange  vilde  tro  nær  til  denne 
Post,  var  Constantin  Hansen.  Man  tænkte  ogsaa  dengang  paa 
ham  og  opfordrede  ham  til  at  søge,  men  i  en  Skrivelse  af  4. 
Septbr.  1864  erklærer  han,  at  han  ikke  vil;  derimod  anbefaler 
han  Hilker  og  stemmer  imod  Nebelong.  »Idet  Kunsten  som 
Dekoration  omfatter  og  samler  alle  Kunstarter  til  et  harmonisk 
Hele,  betegner  det  dekorative  Kunsten  i  sin  liøieste  Udvikling 
og  synes  at  maatte  blive  det  ideelle  Udgangspunkt  for  en  frem¬ 
tidig  Kunstperiode.  Opgaven  forekom  mig  fra  dette  Synspunkt 
lige  saa  meget  at  overstige  mine  Kræfter  og  Evner  som  de  Mid¬ 
ler,  der  i  dette  Øiemed  staae  til  Akademiets  Raadighed . 

Der  har  hidtil  hos  os,  efter  min  Mening,  været  lagt  for  liden 
Vægt  paa  den  maleriske  Dekorations  Fremme,  og  Architekterne 
har  næsten  udelukkende  beskæftiget  sig  med  dekorativ  Kompo¬ 
sition.  Det  plastiske  har  derved  faaet  overveiende  Betydning, 
idet  Architekten  som  Kunstner  væsenlig  er  Plastiker.« 

Havde  Hilker  været  Medlem,  var  han  ikke  usandsynligt 
ble  ven  valgt  til  Professor.  Som  Forholdene  var,  foretrak  man 
da  at  beholde  ham  indtil  videre  som  Lærer.  Naar  Skolen  var 
kommen  i  god  Gang,  og  han  var  bleven  Medlem,  kunde  Spørgs- 
maalet  om  Professoratet  jo  altid  tages  op  igjen. 

Men  da  imidlertid  Ministeriet  har  befalet,  at  Professoratet  skal 
opslaas  vakant  for  anden  Gang,  melder  J.  H.  Nebelong  sig  igen. 
Han  har  vistnok  udfoldet  en  kraftig  Agitation,  thi  Direktøren, 
Marstrand,  udtaler  i  en  Skrivelse  til  Akademiet  sin  »store  Foi-- 
undring«  over,  at  »flere  af  Medlemmerne  have  forandret  deres 
Anskuelser  og  finde,  at  Posten  bør  besættes  af  den  Ansøgende,« 
og  han  henleder  Forsamlingens  »alvorlige  Opmærksomhed  paa 
det  mislige  i  at  forandre  Mening  paa  en  i  Realiteten  saa  lidt 
grundet  Motivering.«  Han  opfordrer  Nebelong  til  at  tage  sin  An- 

søgning  tilbage,  men  denne  nægter  det;  og  Sagen  kommer  da 
for  i  Mødet  den  1.  Mai  1865.  De  fleste  Medlemmer  synes  dog 
at  have  havt  en  klar  Følelse  af,  at  der  bag  alt  dette  laa  en  Fare 
for,  at  Akademiets  Selvstændighed  skulde  svinde  bort,  naar  Mi¬ 
nisteriet  saaledes  Gang  efter  Gang  søgte  at  omstøde  dets  Af- 
gjørelser,  og  Marstrand  udtalte  strax  ved  Sagens  Forelæggelse, 
at  da  der  »intet  væsentligt  nyt  var  fremkommen  siden  Akade¬ 
miets  sidste  Beslutning  om  ikke  at  besætte  Pladsen,«  troede 
han,  »at  have  al  Opfordring  i  Situationen  til  paa  det  indstæn¬ 
digste  at  paakalde  Forsamlingens  Opmærksomhed  for  Akade¬ 
miets  Ære  og  Anseelse  ligeo verfor  Ministeriet  og  Offentligheden.« 
Følgen  var,  at  det  med  24  Stemmer  mod  4  vedtoges  at  fast¬ 
holde  den  tidligere  Indstilling. 

Saa  gav  Ministeriet  efter.  I  Skrivelse  af  10.  Juni  meddeler 
det,  at  Professoratet  i  Dekoration  maa  være  ubesat  og  »Un- 
»dervisningen  midlertidig  ledes  af  de  Kræfter,  som  dertil  haves 
»til  Disposition,  saaledes  at  Udgiften  afholdes  af  den  ledige 
» Pi’ofessorlønning. « 

Det  synes  som  om  Clir.  Hansen  har  været  tilbøjelig  til  at 
støtte  Nebelong.  Derimod  var  Høyen  og  Meldahl  ivrigt  imod 
at  træffe  Afgjørelse  til  Fordel  for  ham,  idet  den  sidste  i  et  ud¬ 
førligt  skriftligt  Votum  endog  siger,  at  et  Valg  nu  »om  et  Aar 
kunde  føre  til  den  Prostition  for  Akademiet,  at  det  hos  Mini¬ 
steriet  anstændigvis  kommer  til  at  andrage  paa,  at  Posten  atter 
inddrages.  Thi  Akademiet  vilde  ikke  paa  sit  Budget  kunne  for¬ 
svare  aarligt  at  indstille  en  Professor  til  Gagering,  som  ikke 
har  faaet  Elever  eller  nogen  Undervisning  i  Skolen,  hvortil  der 
virkelig  udfordres  en  Professor.  Det  er  ikke  Meningen  at  op¬ 
rette  et  Undei'støttelsesembede.«  Det  gjaldt  om  at  tinde  en  vir¬ 
kelig  betydelig  Mand  til  den  vanskelige  Opgave  at  skabe  en 
Dekorationsskole  saa  temmelig  fra  Grunden  af.  Og  Meldahl 
fremhæver  yderligere,  »at  Nebelong  ikke  vil  kunne  tilfredsstille, 
thi  det  er  vedtaget,  at  i  Skolen  foretages  Studier  efter  de  bedste 
Forbilleder  fra  den  antike  Konst  og  Middelalderens  Konst  ind¬ 
til  Slutningen  af  den  Raphaelske  Periode,  baade  i  malerisk  og 
plastisk  Retning,  og  af  dette  har  til  Exempel  Ansøgeren  Intet 
seet  og  kan  altsaa  med  sin  bedste  Villie  i  den  Retning  ikke  yde 
nogen  for  Skolen  tilfredsstillende  Undervisning.« 

Enden  paa  Sagen  blev  da  den,  at  Hilker  blev  siddende  som 
Lærer,  men  uden  nogensinde  at  blive  Professor.  Han  nød 

megen  Anseelse  som  Kunstner  hos  sin  Samtid,  og  Akademiet  op¬ 
tog  ham  den  14.  Januar  1867  som  Medlem  med  29  Stemmer 
mod  1.  Grunden  til,  at  han  aldrig  blev  Professor,  var  vel  dels 
den,  at  Dekorationsskolen  kun  udviklede  sig  langsomt  og  be¬ 
sværligt,  dels  den  at  Hilkers  Helbred  var  skrøbeligt  og  hans 
Lyst  til  at  fortsætte  denne  Gjerning  derfor  ikke  stor.  Alt  i  Sep¬ 
tember  1866  vil  han  opgive  det  hele  »ialtfald  til  hans  Helbred 
bedrer  sig« ;  Meldahl  søger  forgæves  at  overtale  ham,  og  man 
faar  et  Løfte  af  Heinr.  Hansen  om  at  vikariere,  hvis  der  melder 
sig  Elever.  Sagen  trækker  saa  hen  til  31.  Januar,  og  da  lover 
Hilker  at  blive,  mod  at  Dekorationsskolen  flyttes  over  i  et  Væ¬ 
relse,  som  ligger  lige  ved  Siden  af  almindelig  Forberedelses¬ 
klasse,  saa  han  om  Aftenen  kan  faa  Hjælp  af  Assistenten  der, 
medens  der  gives  ham  Udsigt  til  at  faa  en  egen  Assistent  om 
Dagen,  hvis  der  bliver  for  meget  at  gøre  om  Dagen  i  malerisk 
Retning.  Hilker  kunde  nu  som  Medlem  have  søgt  Professor- 
ratet,  men  gjør  det  ikke,  navnlig  af  Helbredshensyn.  Omtrent 
3  Aar  efter,  i  Decbr.  1869,  skriver  han  derimod  igen  til  Skole- 
raadet,  at  han  ønsker  at  fratræde,  »fordi  jeg  ikke  kan  faa  den 
Hjælp,  der  kan  være  mig  tjenlig,«  og  fordi  han  ikke  kan  ofre 
Tid  paa  at  besørge  hele  Undervisningen  alene,  da  han  ikke  vil 
opgive  noget  af  sit  private  Arbeide.  Det  er  altsaa  ikke 
lykkedes  ham  at  faa  Skolen  saaledes  i  Gang,  at  den  kan  fange 
hans  Interesse.  Denne  Gang  hjælper  ingen  Overtalelse,  Hilker 
fratræder  definitivt  den  1.  April  1870. 

Midlertidigt  paatager  Professorerne  Peters  og  Roed  sig  at 
bestyre  Dekorationsskolen,  til  man  kunde  finde  en  Efterfølger 
for  Hilker.  En  saadan  troede  man  i  Decbr.  1872  at  finde  i 
Maler  L.  Schondel,  en  af  Hilkers  Elever,  som  netop  kom  hjem 
fra  en  Udenlandsrejse  og  forelagde  Skoleraadet  sine  Studier. 
Med  Ministeriets  Samtykke  ansættes  han  da  fra  1.  Januar  1873 
med  samme  Lønning,  som  Hilker  havde  havt.  Man  havde 
tænkt  paa  en  anden  af  Hilkers  Elever,  J.  J.  Reinau,  som  hans 
eventuelle  Efterfølger,  men  Reinau  var  allerede  død  i  1867. 

Schondel  var  en  brav  og  samvittighedsfuld  Mand ;  men  den 
Tilgang  af  Elever  paa  Dekorationsskolen,  som  Hilker  ved  sin 
Anseelse  havde  formaaet  at  fremkalde,  evnede  Schondel  ikke 
at  opnaa,  og  Skolens  Elevantal  sank  til  et  Minimum.  Der 
skulde  en  stærk  Energi  til  for  at  sætte  denne  Sten  i  Revægelse, 
og  der  krævedes  dertil  desuden  en  Forandring  i  den  almindelige 

Opfattelse  af  Dekorationens  Betydning,  som  kun  Tidens  Ud¬ 
vikling  kunde  bringe 

Imidlertid  vedblev  disse  Forhold  at  ligge  Akademiet  paa 
Sinde.  Havde  man  oprettet  denne  Skole,  vilde  man  dog  ogsaa 
gjerne  se  noget  Udbytte  deraf.  Midlet  dertil  var  at  søge  gennem 
en  ny  Leder  af  Skolen.  I  April  1875  (Hilker  var  død  den  13.  Januar 
s.  A.)  fremkom  derfor  Fenger  med  et  Forslag  om,  at  Dekorations¬ 
skolens  provisoriske  Tilstand  skulde  ophøre,  og  at  der  skulde 
gives  de  bedste  herværende  dekorative  Kræfter  Lejlighed  til  at 
søge  Lærerposten  ved  Dekorationsskolens  maleriske  Afdeling. 
Forslaget  henvises  til  Skoleraadet,  som  i  Skrivelse  af  10.  Maj 
foreslaar,  at  Embedet  opslaas  ledigt  om  2—3  Aar,  og  at  det  da 
besættes,  om  en  kvalificeret  Ansøger  melder  sig.  Uagtet  Fenger 
kæmpede  for,  at  det  skulde  opslaas  strax,  vedtages  dog  Skole- 
raadets  Indstilling  med  22  Stemmer  mod  7.  Grunden  var  natur¬ 
ligvis,  at  man  ikke  i  Øjeblikket  vidste  nogen,  som  kunde  være 
tilstrækkeligt  kvalificeret,  men  naar  der  gaves  et  Par  Aars  Re¬ 
spit,  kunde  det  jo  tænkes  at  en  dygtig  Kunstner  i  den  Tid  vilde 
supplere  sin  Udvikling  i  denne  Retning. 

Men  Tiden  gik  og  der  maa  neppe  have  været  nogen  Kunstner 
som  lod  sig  lokke  af  Opgaven,  thi  Professoratet  blev  ikke 
opslaaet. 

Da  tabte  Ministeren  Fischer,  under  Tryk  fra  Finansud¬ 
valget,  Taalmodigheden  og  skrev  27.  Oktober  1880  til  Akademiet, 
at  han  tænkte  paa  at  lade  den  8.  Professorlønning  bortfalde,  da 
den  aldrig  var  bleven  benyttet  som  saadan,  og  ved  den  fore- 
staaende  Revision  af  Lønningsloven  foreslaa  Medhjælpssummen 
forhøjet  med  1600  Kr.  som  Erstatning  herfor  —  med  andre  Ord, 
opgive  at  finde  et  passende  Professoremne  og  lade  den  hid¬ 
tidige  Ordning  med  en  Bestyrer  blive  permanent.  Sagen  gik 
til  Skoleraadet,  som  meget  energisk  (den  3.  Novbr.)  fastholdt 
Professorposten  og  dens  Lønning,  samtidigt  med  at  man  gjerne 
vilde  have  Medlijelpssummen  forhøjet,  saa  Assistenten  ikke 
mere  skulde  lønnes  af  den  ledige  Professorgage.  Dette  til- 
traadtes  enstemmigt  af  Plenarforsamligen,  og  Ministeren  opgav 
da  sin  Plan. 

Ministeriet  havde  som  sagt  i  sin  Tid  nægtet  sit  Samtykke 
til,  at  de  uanvendte  300  Rdl.  af  den  8de  Professorgage  maatte 
benyttes  til  at  forbedre  Akademiets  Undervisningsapparat.  Det 
lykkedes  dog  Meldahl  Aar  for  Aar  alligevel  at  opnaa  denne 

Tilladelse,  og  gjennem  en  Aarrække  skabtes  derved  en  stadig 
og  stigende  Forbedring  af  Apparatet.  Noget  af  det,  som  paa 
denne  Maade  kom  Dekorationsskolen  til  Gode,  var  i  1867  Kjøbet 
af  Reinaus  86  Studietegninger  for  200  Rdlr.  Ligeledes  overlod 
i  1864  Hilker  Skolen  8  store  Tegninger  for  300  Rdlr.,  rigtignok 
med  det  Forbehold  senere  at  ombytte  dem  med  Kopier. 

Havde  flere  af  Akademiets  Medlemmer  næret  den  Op¬ 
fattelse,  at  Dekorationsskolen  skulde  være  en  »lavere«  Skole, 
saa  vandt  Meldahl  fuldstændigt  Hilker  for  sin,  modsatte,  An¬ 
skuelse.  Det  vedtages  strax  i  Novbr.  1864,  at  alle  Elever,  der  ønskede 
Oplagelse  i  Dekorationsskolen,  forinden  skulde  have  gjennemgaaet 
enten  Modelskolens  Forberedelsesklasse  eller  Architekturskolens 
Forberedelsesklasse,  og  samtidigt  ansøger  Skoleraadet,  paa  Mel- 
dahls  Forslag,  om  og  opnaar  Ministeriets  Samtykke  til,  en  saadan 
Ændring  i  Undervisningsreglementet  af  1863,  at  der  kan  indrettes 
Afgangsprøve  for  Dekoratører  —  hvorved  de  jo  tillige  vilde  faa 
Adgang  til  at  konkurrere  til  Guldmedaille  og  søge  Akademiets 
Stipendier  (dette  blev  dog  først  langt  senere  til  Virkelighed).  1 
Juli  1865  gives  der  for  første  Gang  Afgangsopgaver  i  De¬ 
korationskunst. 

Det  viser  sig  imidlertid  vanskeligt  at  faa  Elever  i  De¬ 
korationsskolen,  og  man  maa  derfor  beslutte  sig  til  at  lette 
Adgangen  til  den.  I  Februar  1866  faar  Eleverne  Lov  at  avancere 
dex-ind  lige  fra  almindelig  Forberedelsesklasse  og  i  Februar  1870 
gaar  man  endog  saa  vidt,  at  Elever,  der  blot  har  bestaaet  Op¬ 
tagelsesprøven  til  almindelig  Forberedelsesklasse,  kan  gaa  lige 
ind  i  Dekorationsskolen.  Følgen  er,  at  denne  maa  faa  to  Af¬ 
delinger,  en  lavere,  hvor  der  studeres  ved  Kopiering,  og  en 
højere,  hvor  der  komponeres.  Samtidig  anordnes  der  jævnsides 
løbende  Undervisning  for  Dekorationsmalere  og  Dekorations¬ 
billedhuggere.  Men  efter  Hilkers  Fratræden  gik  det  ringere  og 
ringere  med  Tilslutningen  af  Elever  paa  Dekorationsskolen;  det 
saa  ud,  som  om  den  rent  skulde  sygne  hen.  Der  maatte  gøres 
noget,  og  man  besluttede  yderligere  at  lette  Adgangen,  navnlig 
for  Dekorationsbilledhuggere.  I  Decbr.  1874  vedtages,  at  disse 
skal  kunne  optages  uden  at  bestaa  Akademiets  almindelige 
Prøver,  naar  de  blot  »ved  et  fremvist  Arbejde  godtgøre  nogen 
Begavelse«,  og  hele  denne  Afdeling  stilles  under  Bestyrelse  af 
Peters,  der  ved  sine  mange  Arbejder  for  Kunstindustrien  mentes 
at  have  vist  særlige  Evner  i  den  Retning.  I  Marts  1875  vil 

man  endogsaa  direkte  optage  Elever,  som  blot  har  gjennem- 
gaaet  de  forberedende  Klasser  i  technisk  Institut  og  »ved  frem¬ 
sendte  plastiske  Arbejder  godtgøre  Begavelse  som  Modelere«. 

Schondel  synes  at  have  opfattet  Dekorationskolen  nærmest 
blot  som  en  videre  Uddannelsesskole  for  Haandværkere,  og 
denne  Opfattelse  deltes  vistnok  af  nogle  Medlemmer,  men  den 
stemmede  ikke  med  den  Plan,  Meldahl  havde  havt  med  denne 
Skole.  Han  indskærpede  overfor  Schondel,  at  det  skulde  være 
en  Skole  for  Kunstnere,  og  i  Decbr.  1880  udtalte  han  i  Skole- 
raadet,  at  »vi  arbejdede  nu  paa  Dekorationsskolen  med  en  Del 
unge  Mennesker,  som  aldrig  blev  Kunstnere.  Den  lette  Adgang 
vi  havde  givet  til  Skolen,  havde  dog  ikke  hidført  Elever,  og  vi 
burde  tage  under  Overvejelse,  om  man  ikke  burde  gaa  tilbage 
til  den  oprindelige  Basis,  at  fordre  større  Dygtighed  for  Ad¬ 
gangen,  altsaa  løfte  denne  Afdeling  til  en  virkelig  Kunstskole«. 
Dette,  som  ogsaa  havde  været  Hilkers  Opfattelse,  fandt  imidlertid 
Modstand  hos  Fenger,  der  holdt  paa  Haandværkerstandpunktet 
som  Skolens  »naturlige  Basis«,  og  alting  blev  for  den  Gang  ved 
det  gamle.  Da  Diskussionen  tages  op  igen  i  Marts  1881  udtaler 
Fenger,  at  man  burde  se  at  faa  Forbindelse  med  Haandværker- 
standen,  men  han  maa  dog  indrømme,  at  hos  denne  selv  og  hos 
»visse  Folk,  som  stod  technisk  Skoles  Bestyrelse  nær, 
var  der  ikke  ringe  Fordom  mod  Haandværkerstan- 
dens  Forbindelse  med  Akademie  t«,  idet  de  ikke 
ønskede,  at  deres  Lærlinge  skulde  »lokkes  til  at  blive 
Kunstnere«.  Peters,  som  jo  nu  kjendte  Skolen  ganske  godt, 
erklærede,  at  man  burde  »have  Tanken  henvendt  paa  at  finde 
en  dygtig  Lærer,  der  med  theoretisk  og  praktisk  Uddannelse  i 
Faget  tillige  forenede  en  Personlighed,  som  man  kunde  forud¬ 
sætte  at  ville  kunne  bringe  Liv  i  Skolen.  Dog  skulde  han  ikke 
have  Sæde  i  Skoleraadet,  men  Skolens  Tarv  varetages  af  de 
fungerende  Professorer,  helst  af  en  Professor  i  Architekturen  og 
helst  af  den,  der  altid  havde  vist  denne  Sag  den  største  Interesse, 
nemlig  Etatsraad  Meldahl.«  Enden  bliver,  at  Schondel  opsiges 
til  1ste  Juli  1881,  og  det  vedtages,  med  6  Stemmer  mod  5,  navnlig 
støttet  af  Bloch  og  Roed,  medens  Meldahl  var  af  modsat  An¬ 
skuelse,  at  hans  Efterfølger  ikke  skal  være  Medlem  af  Skole¬ 
raadet  (hvad  Hilker  og  Schondel  havde  været). 

Maleren  Fristrup  søgte  nu  den  ledige  Post,  idet  han  frem¬ 
sendte  sine  Rejsestudier,  og  valgtes  med  9  Stemmer  af  11.  Mini- 


steriet  approberede  hans  Valg  den  30.  Juni,  men  med  Til¬ 
føjelse,  at  han  skulde  være  Medlem  af  Skoleraadet  med  fuld 
Stemmei'et.  To  Aar  efter  valgtes  han  til  Medlem  af  Aka¬ 
demiet. 

Under  hans  energiske  Ledelse  kom  der  efterhaanden  mere 
Tilgang  til  Dekorationsskolen. 

I  1884  faar  han  et  Lønningstillæg  af  300  Kr.  og  fra  1.  Juli 
1885  forhøjes  hans  Løn  til  1600  Kr. 

Samme  Aar  opnaar  man  en  Bevilling  paa  950  Kr.  aarlig  til 
at  lønne  en  Docent,  som  skal  holde  Foredrag  over  Dekorations¬ 
kunst.  Den  21.  Septbr.  vælger  Skoleraadet  dertil  Architekt 
L.  Fenger  og  Valget  bifaldes  af  Ministeriet  den  27.  Novbr. 

I  August  1888  indstiller  Akademiet,  at  der  oprettes  en  Kon¬ 
kurs  til  store  Guldmedaille  for  Dekoratører,  hvilket  approberes 
af  Ministeriet,  og  at  der  bevilges  1000  Kr.  til  Stipendier  for 
Elever  af  Dekorationsskolen,  som  vise  særlig  Talent.  Der  op- 
naas  dog  kun  800  Kr.,  som  fordeles  paa  to  Elever,  til  Støtte 
medens  de  studere  paa  Skolen. 

Fra  1858  til  1868  var  der  optaget  24  nye  Medlemmer  i 
Akademiet.  Uagtet  der  i  samme  Tidsrum  var  død  10  Med¬ 
lemmer,  var  Plenarforsamlingen  dog  efterhaanden  bleven  tal¬ 
rigere  end  den  nogensinde  havde  været.  Den  bestod  i  1869  af 
47  Medlemmer,  nemlig:  Thiele,  C.  A.  Jensen,  Høyen,  Harder, 
Gurlitt,  Kloss,  Theatermaler  Christensen,  Marstrand,  Roed,  Joh. 
Møller,  Kiærschou,  Sonne,  Simonsen,  Monies,  J.  A.  Jerichau, 
Buntzen,  Gertner,  Conradsen,  Schleisner,  Aug.  Schiøtt,  J.  H. 
Nebelong,  N.  S.  Nebelong,  C.  F.  Sørensen,  Chr.  Hansen,  Bals- 
gaard,  Theophilus  Hansen,  Winstrup,  Stilling,  Meldahl,  Heinr. 
Hansen,  Anton  Melbye,  Herholdt,  Fru  Jerichau-Baumann,  Tb. 
Stein,  Walther,  Constantin  Hansen,  P.  C.  Skovgaard,  Exner, 
Vermehren,  Carl  Bloch,  Vilh.  Petersen,  Hertzog,  Rump,  Ottesen, 
Peters,  Hilker  og  Kobberstikker  Sonne. 

Selv  om  kun  en  Del  af  alle  disse  Medlemmer  gav  Møde  i 
Plenarforsamlingen,  havde  denne  dog  naaet  en  Størrelse,  der 
tyngede  og  vanskeliggjorde  dens  Forhandlinger,  og  endda  frem¬ 
stod  der  efterhaanden  en  lang  Række  Kunstnere  udenfor  Akade¬ 
miet,  som  paa  Grund  af  deres  Dygtighed  og  Begavelse  mente 
sig  berettigede  til  ogsaa  at  have  Indflydelse  paa  kunstneriske 
Forhold.  Der  optages  derfor  i  de  følgende  Aar  en  hel  Række 
nye  Medlemmer:  i  1869  Neuman,  G.  Chr.  Freund,  1870  Kyhn, 
1871  Olrik,  Ejlersen,  Vilh.  Bissen,  William  Hammer,  A.  Dorph, 
Vilh.  Melbye,  Saabye,  Evens,  Kølle,  Ove  Petersen,  Dahlerup, 
Fenger,  Jul.  Lange,  1872  Dalsgaard,  la  Cour,  O.  Bache,  1873  Hans 

J.  Holm,  1874  Aagaard,  1875  J.  H.  Hammer,  Brendstrup,  1877 
Ballin,  Frolich,  Kuedder,  F.  C.  Lund  —  medens  der  kun  var 
død  13  Medlemmer,  nemlig  1870  C.  A.  Jensen  og  Høyen,  1871 
Gertner,  J.  H.  Nebelong,  N.  S.  Nebelong,  1873  Tliiele,  Harder, 
Marstrand,  1875  Ant.  Melbye,  Skovgaard,  Hilker,  1878  Kobber¬ 
stikker  Sonne  og  1879  C.  F.  Sørensen.  I  1880  talte  Akademiet 
altsaa  61  Medlemmer,  hvoraf  dog  nogle  faa  levede  i  Udlandet 
eller  i  Provinserne. 

Under  denne  stærke  og  stigende  Tilvæxt  af  Medlemmer  var 
det  ganske  naturligt,  at  Spørgsmaalet  om  Medlemsoptagelsen 
igjen  trængte  sig  i  Forgrunden.  Skulde  man  gaa  videre  paa 
samme  Maade,  skulde  man  i  endnu  højere  Grad  søge  at  knytte 
alle  Kunstnere  til  Akademiet  som  Medlemmer,  eller  skulde  man 
søge  en  Begrænsning? 

Den  1.  Juli  1868  —  netop  som  Bestemmelserne  af  1864 
endelig  var  traadte  i  Kraft  —  indsendte  Meldahl  et  Forslag,  der 
gik  ud  paa  at  ændre  Bestemmelserne  om  Optagelse  af  nye  Med¬ 
lemmer  saaledes,  at  kun  Kunstnere  over  30  Aar  kunde  blive 
ordentlige  Medlemmer,  medens  Ikke-Ivunstnere  gik  over  til  at 
blive  Æresmedlemmer,  der  ligesom  de  udenlandske  Medlemmer 
ikke  havde  Stemmeret.  Forslaget  vakte  heftig  Modstand,  navnlig 
hos  Boed,  der  muligvis  har  misforstaaet  det  som  et  Forsøg  paa 
at  berøve  Høyen  hans  Stemmeret;  derfor  tilføjede  Meldahl  en 
Ændring,  hvorved  til  de  ordentlige  Medlemmers  Kække  regnedes 
»de  Videnskabsmænd,  der  give  Undervisning  ved  Akademiet  i 
de  Videnskaber,  som  der  med  Hensyn  til  Kunsten  læres«. 

I  det  første  Udvalg  opnaaedes  ingen  Enighed.  I  Plenar¬ 
forsamlingen  den  17.  Februar  1869  udtalte  Meldahl,  at  »Grunden 
til  dette  Forslag  var  gammel.  Da  man  nemlig  vedtog  den  nu¬ 
værende  Form  for  Optagelsen,  var  mange  Stemmer  imod  samme, 
navnlig  de  Medlemmer,  der  nærede  Frygt  for,  at  den  nye  Form 
skulde  være  til  Skade  istedetfor  til  Gavn,  og  til  disse  hørte  han 
selv.  Da  han  nu  havde  troet,  at  Besultatet,  som  forelaa  siden 
Vedtagelsen,  viste  hen  til,  at  der  var  en  Uklarhed  og  Uoverens¬ 
stemmelse  i  Anskuelserne,  som  kunde  virke  ødelæggende  paa 
Forhold,  som  man  havde  troet  at  tilsikkre  en  bedre  Ordning, 
saa  ansaae  han  det  for  rigtigt,  at  Akademiet  søgte  at  klare  for 
sig  selv,  hvorledes  man  opfattede  sit  Forhold  til 
Kunstnersamfundet.  Der  var  to  Strømninger  i  Akademiet; 
den  ene  hyldede  en  bred  Basis  for  Optagelsen,  den  anden  en 

mere  begrændset,  og  man  maatte  søge  at  tinde  jen  Maade  at 
ordne  Forholdene  paa,  ved  at  bringe  disse  to  afvigende  Me¬ 
ninger  til  at  nærme  sig  hinanden  og  til  loyalt  at  arbejde 
sammen.  Da  saadanne  Spørgsmaal  ikke  kunde  behandles  i  et 
Plenarmøde,  vilde  han  derfor  foreslaa,  at  det  omhandlede  An¬ 
liggende  overgaves  til  Behandling  i  et  Udvalg«.  Han  fik  delvis 
Støtte  af  Vermehren,  der  siden  selv  fremsatte  et  Forslag,  hvori 
han  hyldede  den  »brede  Basis«,  idet  derefter  enhver  Kunstner 
over  35  Aar,  som  havde  rejst  ved  Akademiets  Stipendium  eller 
havde  faaet  Udstillingsmedaillen,  eo  ipso  skulde  være  Medlem; 
dog  kunde  andre  Kunstnere,  som  var  fyldt  30  Aar,  naar  de 
særlig  udmærkede  sig,  uden  disse  Betingelser  optages  med  2/3  af 
Stemmerne  i  en  fuldstændig  Plenarforsamling.  Monies  gaar 
endnu  videre,  og  vil,  at  alle  Kunstnere,  som  har  udstillet  i  3  Aar, 
skal  være  med  til  at  tilkjende  Udstillingsmedaillen,  og  at  denne 
skal  give  umiddelbart  Sæde  i  Akademiet.  Dog  maa  der  ikke  til- 
kjendes  flere  end  to  Medailler  aarlig. 

Balsgaard  og  Aug.  Schiøtt  frygter  for  Akademiets  Opløsning. 
Roed  finder  vel,  at  »Plenarforsamlingen  alt  nu  har  en  saadan 
Størrelse,  at  ingen  Sag  af  Betydning  der  kunde  finde  en  fyldig 
Behandling,  men  altid  maatte  henvises  til  et  Udvalg«,  men 
alligevel  ønsker  han  en  meget  bred  Basis  for  Optagelsen;  »samt¬ 
lige  Kunstnere«  bør  være  valgbare  og  valgberettigede.  I  Ud¬ 
valget  opnaas  der  ingen  Enighed.  Minoriteten  vil  endogsaa,  at 
enhver  indenlandsk  Kunstner,  der  virker  som  saadan  og  har 
rejst  udenlands  med  Akademiets  Stipendium  eller  har  modtaget 
Udstillingsmedaillen  samt  fyldt  sit  30te  Aar,  skal  være  Medlem. 
Sagen  trækker  hen,  uden  at  man  kan  samle  sig  om  noget  Re¬ 
sultat,  og  i  Plenarforsamlingen  den  24.  Februar  1871  er  man 
ikke  naaet  videre,  end  at  Meldahl,  som  Udvalgets  Formand, 
maa  foreslaa  at  henlægge  Sagen,  hvilket  vedtages  med  25 
Stemmer  mod  Monies  og  Balsgaard.  Denne  sidste  maa  have 
udtalt  sig  særdeles  heftigt,  siden  Dirigenten  blev  nødt  til  at  fra¬ 
tage  ham  Ordet.  I  et  senere  Møde  fremkom  Balsgaard  yder¬ 
ligere  med  en  Skrivelse,  der  fra  Dirigenten  (Meldahl)  indbragte 
ham  en  skarp  Tilrettevisning  for  at  spilde  Forsamlingens  Tid 
med  umodne  Forslag;  den  kom  ikke  engang  under  Forhandling. 

Spørgsmaalet  vedblev  imidlertid  at  ulme,  men  uden  at  der 
foreløbigt  skete  noget  positivt  af  Betydning.  I  Løbet  af  Halv¬ 
fjerdserne  vendte  en  Række  yngre  Kunstnere,  blandt  hvilke 

Krøyer  var  den  ypperste,  hjem  fra  Studieophold  i  Paris  og 

gjorde  Krav  paa,  at  der  toges  billigt  Hensyn  til  dem.  Forholdet 
vanskeliggjordes  ved,  at  de  medbragte  et  nyt  og  frisk  Syn  paa 
Kunsten,  navnlig  paa  Opfattelsen  af  det  maleriske,  som  mange 
af  de  ældre  kun  vanskeligt  kunde  forlige  sig  med,  medens  paa 
den  anden  Side  de  yngre  kunde  være  tilbøjelige  til  at  under- 
kjende  Værdien  af  den  ældre  Kunsts  Traditioner. 

Denne  Modstrid  i  kunstneriske  Anskuelser  fik  først  Udtryk 
med  Hensyn  til  Udstillingsmedaillen.  Denne,  som  i  1871  til- 
kjendtes  la  Cour  og  i  1872  Otto  Bache,  blev  derefter  i  9  Aar 
ikke  uddelt,  fordi  man  i  Akademiet  ikke  kunde  komme  til 
Enighed  om  Tilkjendelsen.  Krøyers  »Smedie  i  Hornbæk«  faar  i 
1875  sytten  Stemmer  for  sig,  men  nitten  Stemmer  imod  (der¬ 
iblandt  Carl  Blochs).  I  1880  er  Godfred  Christensen  nær  ved  at 
faa  Medaillen,  men  mangler  to  Stemmer.  I  1881  foreslaar  Ver- 
mehren  forgjæves  Krøyers  »Markarbejdere  i  Abruzzerne«.  Der 
gjøres  i  disse  Aar  et  Par  mislykkede  Forsøg  paa  at  faa  indført 
et  Udvalg  til  at  gjøre  Indstilling  om  Tilkjendelsen. 

De  yngre  Kunstnere  saa  i  alt  dette  en  forsætlig  U  villie  imod 
at  tilkjende  dem  de  Medailler,  som  de  havde  fortjent,  og  denne 
Uvillie  gav  sig  omsider  Luft  i  et  Andragende  af  23.  Novbr.  1881, 
som  lød  saaledes: 

Undertegnede  Udstillere  paa  Charlottenborg  tillade  sig  herved  at  hen¬ 
vende  sig  til  det  kgl.  Akademi  for  de  skjønne  Kunster  med  et  ærbødigt  An¬ 
dragende  om  en  Forandring  i  Reglementet  for  den  Thorvaldsenske  Udstillings- 
medaille. 

Denne  Hæderspræmie,  som  er  den  eneste  Udmærkelse,  der  bliver  tilkjendt 
Arbejder  paa  de  aarlige  Udstillinger  af  yngre  Kunstnere,  der  »fortrinligen  røbe 
Talent  og  heldig  Bestræbelse«,  bliver  nu  sjældnere  uddelt.  Efterat  den  i  nogle 
Aar  efter  dens  Indstiftelse  havde  været  uddelt  omtrent  hvert  Aar,  begyndte  der 
at  hengaa  et  Par  Aar  mellem  hver  Gang,  og  nu  er  Mellemrummet  voxet  til 
9  Aar. 

Da  Forhandlingerne  i  Akademiets  Plenarforsamling  ikke  kommer  til 
Kunstnernes  Kundskab  udenfor  Akademiet,  en  Omstændighed,  som  vi  i  denne, 
som  i  mange  andre  Retninger,  beklage,  ere  vi  i  Uvidenhed  om  de  Motiver,  der 
hver  Gang  have  ledet  Akademiet  i  dets  Beslutninger  ved  Uddelingen  af  Me- 
daillerne,  men  ifølge  vor  Opfatning  forekommer  de  os  saa  meget  mere  ufor¬ 
klarlige,  som  den  sidste  og  de  nærmest  foregaaende  Udstillinger  netop  synes 
at  have  udmærket  sig  ved  Arbejder,  der  i  fortrinlig  Grad  kunde  have  egnet  sig 
til  at  hædres  paa  den  omtalte  Maade.  Vi  troe,  at  Ulemperne  ved  den  nu¬ 
værende  Ordning  kunne  hæves,  naar  Udstillingsmedaillen  blev  uddelt  af  et 
særligt  Udvalg,  valgt  til  dette  Hverv  for  et  vist  Antal  Aar  ad  Gangen  af  alle 

Udstillerne.  Man  vilde  derved  opnaa,  at  Uddelingen  af  denne  Hædersbelønniug 
til  enhver  given  Tid  var  i  Overensstemmelse  med  Kunstnernes  almindelige 
Opfatning,  hvad  vi  tillægger  stor  Betydning,  naar  Talen  er  om  en  Udmærkelse 
af  denne  Natur. 

Vi  tillade  os  derfor  at  foreslaa,  at  Akademiets  Medlemmer  i  Forening 
med  alle  de  andre  danske  Kunstnere,  naar  disse  sidste  have  udstillet  3  Gange 
i  Løbet  af  de  sidste  5  Aar  paa  Foraarsudstillingen  paa  Charlottenborg,  vælge 
for  3  Aar  ad  Gangen  et  større  Udvalg  paa  12  å  15  Medlemmer  blandt  Akade¬ 
miets  Medlemmer  Dette  Udvalg  bestemmer  da  ved  simpel  Majoritet  henimod 
Midten  af  Udstillingen,  hvilket  eller  hvilke  af  de  udstillede  Arbejder  af  Kunst¬ 
nere,  som  ikke  ere  Medlemmer  af  Akademiet,  der  skal  tildeles  Udstillings- 
medaillen. 

Skjøndt  nærværende  Forslag  muligvis  vil  gribe  noget  ind  i  Akademiets 
indre  Ordning,  henstille  vi  det  dog  med  Tillid  til  Akademiets  forhaabentlig 
velvillige  Overvejelse,  fordi  vi  troe,  at  et  inderligere  Samarbejde  mellem  Aka¬ 
demiets  Medlemmer  og  de  andre  danske  Kunstnere,  ret  beseet,  er  lige  saa 
meget  til  Kunstnernes  som  til  Kunstens  sande  Gavn,  ligesom  det  hellerikke  er 
uden  Betydning,  at  den  yngre  Slægt  derved  vil  faa  en  mere  gradvis  Andel  i 
Afgjørelsen  af  enkelte  Kunstspørgsmaal.  Sluttelig  skulle  vi  tillade  os  at  hen¬ 
vise  til,  at  en  i  Hovedtrækkene  lignende  Ordning  som  den  her  foreslaaede 
allerede  er  gjenuemført  flere  Steder  i  Udlandet,  bl.  a.  ved  den  aarlige  Salon 
i  Paris. 

Chr.  Blache.  Carl  Bøgh.  Vilh.  Grolh.  L.  Hasselriis.  Aug.  Jerndorff. 
Carl  Thomsen.  Chr.  Zacho.  Axel  Helsted.  H.  P.  Hansen.  F.  L  Storch.  Hans 
Fischer.  Augusta  Læssøe.  Joh.  Boesen.  Aksel  Hansen.  Kristian  Zahrtmann. 
Robert  Barnekow.  Carsten  Henrichsen.  R.  Bøgebjerg.  C.  Eckardt.  Carl  Carlsen. 
O.  Glosimodt.  Hans  Nicolai  Hansen.  Julius  Schultz.  Schlichting-Carlsen. 
Thørrestrup.  Louis  Jensen.  P.  Raadsig.  J.  U.  Bredsdorff.  Frederik  Winther. 
O.  A.  Hermansen.  Jensen-Egeberg.  W.  Tornøe.  Anker  Lund.  Thorvald  Niss. 
Arnold  Winther.  Karel  Sedivg.  N.  Bredal.  Oscar  Herschend.  Eiik  Henningsen. 
Louise  Bonfils.  P.  Petersen.  Hans  Friis.  Chr.  Zeuthen.  V.  Irminger. 


Under  Diskussionen  herom  i  Mødet  den  12.  Decbr.  1881 
foreslaar  Frølich,  at  man  skal  vende  tilbage  til  de  tidligere 
Forslag  om,  at  Akademiet  selv  nedsætter  et  Udvalg  til  at  gjøre 
Indstilling  om  Medaillens  Tilkjendelse;  Vermehren  gaar  videre 
og  udtaler,  at  de  udenfor  Akademiet  staaende  Kunstnere  havde 
Ret  til  at  anke.  Han  foreslaar  en  Mellemvej,  saa  der  ind¬ 
rettes  Udstillingsmedaille  baade  i  Guld  og  i  Sølv,  hvilken  sidste 
kunde  uddeles  efter  en  lempeligere  Maalestok  end  den,  Akade¬ 
miet  hidtil  havde  anlagt.  Monies,  som  i  1869  havde  været  saa 
radikal,  er  nu  blandt  de  ivrigst  konservative  imod  Forslaget. 
Hertzog  finder  Ændringer  i  Reglerne  unødvendige,  naar  enhver 
forud  for  Mødet  vilde  overveje  Sagen  grundigt  nok,  men  hertil 

svarer  Meldahl,  som  var  bleven  Direktør  i  1873,  at  naar  Plenar¬ 
forsamlingen  er  saa  stoi’,  maa  en  væsentlig  Del  af  Arbejdet 
foregaa  i  Komitéer;  paa  selve  Mødet  var  er  vanskeligt  at  sam¬ 
menarbejde  Stemmerne.  Lange  stiller  sig  resolut  paa  Andra¬ 
gernes  Side.  Deres  Tanke  stemmer  med,  at  Udstillingen  nu,  i 
Modsætning  til  dengang  Medaillen  stiftedes,  væsentlig  er  sondret 
fra  Akademiet;  det  var  dog  en  Indrømmelse  til  Akademiet,  at 
Komitéen  skulde  vælges  blandt  dettes  Medlemmer.  Dog  mente 
han,  at  der  ved  Tilkjendelse  maatte  fordres  2/3  Majoritet  i 
Komitéen.  Peters  og  Bache  finder  ikke  Andragendet  urimeligt, 
og  raader  til,  at  Akademiet  for  sin  egen  Skyld  ikke  skal  stille 
sig  for  stivt  mod  slige  Begjæringer. 

Sagen  henvises  til  en  Komité  bestaaende  af  Meldahl,  Roed, 
Monies,  Heinr.  Hansen,  Vermehren,  Hertzog,  Yilh.  Petersen, 
Peters,  Lange,  Bache  og  Frølich.  Denne  Komité  foreslaar  i 
Januar  1882,  at  Akademiet  selv  skal  nedsætte  et  Udvalg  til  at 
gjøre  Indstilling  om  Tildeling  af  Udstillingsmedaillen;  ethvert 
Medlem  har  Ret  at  indsende  Forslag,  som  Udvalget  skal  være 
pligtigt  at  behandle.  Et  Mindretal  (Peters,  Lange  og  Bache)  fore¬ 
slaar,  at  Medaillen  skal  tilkjendes  af  et  Udvalg  paa  15  Med¬ 
lemmer  af  Akademiet,  som  vælges  af  Akademiets  Medlemmer  i 
Forbindelse  med  alle  Kunstnere,  der  have  Valgret  til  Udstillings¬ 
komitéen.  Frølich  slutter  sig  hertil,  men  saaledes,  at  det  bliver 
en  ny  Medaille,  der  oprettes.  Roed  vil  have  to  Udstillings- 
medailler,  i  Sølv  og  i  Guld,  som  tilkjendes  af  Akademiets  eget 
Udvalg,  men  han  staar  nu  ene  med  dette  Forslag. 

Men  inden  man  var  kommen  videre,  traadte  Sagen  ind  i  et 
helt  nyt  Stadium.  Den  26.  Februar  1882  modtog  Akademiet 
nemlig  følgende  Adresse: 

Da  vi  have  erfaret,  at  der  i  en  nær  Fremtid  i  Kunstakademiets  Plenar¬ 
forsamling  vil  skee  Afstemning  angaaende  Optagelse  af  nye  Medlemmer,  tro  vi 
at  burde  benytte  dette  Øjeblik  til  at  fremsætte  vor  Mening  om  de  udenfor 
Akademiet  staaende  Kunstneres  Forhold  til  Akademiet. 

Vi  holde  os  da  først  og  fremmest  for  overbeviste  om,  at  for  Tiden  yderst 
faa  —  om  nogen  —  blandt  dygtige  danske  Kunstnere  vilde  modtage  Æren  af 
at  blive  optaget  som  Medlem  af  Akademiet,  fordi  der  ved  den  bestaaende 
Klasseinddeling  af  Kunstnere  er  vakt  og  stadig  maa  næres  en  dyb  Misstemning, 
og  fordi  ved  Sondringen  de  Kræfter,  der  maatte  betragtes  som  selvskrevne  til 
Repræsentanter  for  de  udenfor  Akademiet  staaende  Kunstnere,  udsættes  for  at 
gaa  tabt  for  disse  ved  at  optages  i  den  anden  Klasse.  Vi  kunne  ikke  see  nogen 
naturlig  Grund  til  en  slig  Ordning  og  vi  fole  den  som  lidet  tidssvarende  til 

Varetagelse  af  Kunstens  Anliggender.  Livet  i  ethvert  kunstnerisk  Samfund 
vilde  lide  under  slige  Forhold,  og  er  Samfundet  saa  lille  som  vort,  ansee  vi 
en  Samstemning  for  dobbelt  nødvendig. 

Idet  vi  saaledes  her  aabent  have  udtalt  vor  Betragtning  af  den  bestaaende 
Tilstand,  antage  vi  ikke,  at  Akademiet  kan  nære  nogen  Tvivl  om  den  Stilling, 
vi  for  vort  Vedkommende  ville  indtage  lige  overfor  mulige  Medlemsvalg  i 
Fremtiden. 

Vi  nære  det  Haab,  og  ville  til  enhver  Tid  arbejde  paa,  at  vore  Kunst¬ 
forhold  maa  bringes  ind  under  mere  tidssvarende  Form. 

Kjøbenhavn  den  26.  Februar  1882. 

P.  S.  Krøyer.  V.  Johansen.  Carl  Thomsen.  Chr.  Zacho  Axel  Helsted. 
Edvard  Petersen.  Vilh.  Groth.  F.  Schwartz.  Chr.  Blache.  Anton  Thiele.  Hans 
Nic.  Hansen.  Julius  Schultz.  Frants  Henningsen.  Otto  Haslund.  Bernh, 
Middelboe.  Kristian  Zalirtmann.  V.  Irminger.  Thorvald  Niss.  August  Jerndorff. 
M.  Therkildsen.  Hans  Fischer.  Malthe  Engelsted.  Harald  Foss.  Erik  Henningsen. 
Joh.  Boesen.  Hans  Friis.  H.  Brasen. 

Paa  et  Kunstnermøde  den  1.  Marts  tiltraadtes  denne  Adresse 
endnu  af  66  andre  Kunstnere,  hvoriblandt  Hans  Tegner,  Viggo 
Pedersen,  Th.  Bindesbøll,  Niels  Skovgaard,  Henrik  Jespersen, 
Schlicliting-Carlsen,  Locher,  Tuxen,  Michael  Ancher,  Anna 
Ancher  og  Pietro  Krohn. 

Adressen  giver  ingen  Besked  om,  hvad  det  egentlig  er, 
Underskriverne  ønsker.  Men  dens  Karakter  af  en  Krigserklæring 
er  tydelig  nok. 

Strax  i  Mødet  den  følgende  Dag,  da  Adressen  er  forelagt 
for  Akademiet,  gav  Plenarforsamlingen  sig  til  at  drøfte  Spørgs- 
maalet,  om  nogen  af  de  27  Underskrivere  skulde  optages  som 
Medlem.  Der  foretages  Afstemning  med  det  Resultat,  at  ingen 
af  dem  vælges. 

Oppositionen  fik  større  Styrke,  end  man  vistnok  havde 
ventet  i  Akademiet,  idet  den  fandt  Støtte  hos  daværende  Kultus¬ 
minister  Scavenius.  Denne  opfordrede  privat  Akademisekretæren 
Jul.  Lange*)  til  at  udarbejde  et  Forslag  til  en  hel  Omordning  af 


*)  Forholdet  var  vistnok  hurtigt  blevet  noget  spændt  mellem  Lange  og 
Meldahl.  Den  sidste  har  derom  meddelt  Forf.  følgende:  Strax  efter  at 
Meldahl  første  Gang  var  bleven  Direktør  (1873)  syntes  det,  som  Lange 
havde  faaet  en  Frygt  for,  at  han  skulde  blive  for  mægtig,  og  derfor  øn¬ 
skede  at  danne  et  Slags  Raad  til  at  overveje  vigtige  Sager,  før  de  fore¬ 
lagdes  i  Plenarforsamlingen.  Lange  foranledigede  et  Møde  herom  i  Ate¬ 
lieret  i  Garnmagasinet,  men  da  Mødetimen  slog,  traadte  Meldahl  uventet 

Akademiet.  Dette  skete  i  den  dybeste  Hemmelighed,  for  »at 
der  ikke  skulde  »komme  Rygter  om  Sagen  ud  i  Byen«  og  give 
»forønsket  Lejlighed  til  andre  Machinationer  i  kontrær  Retning«. 
Det  var  Meningen,  at  Forslagets  Fremkomst  skulde  være  et 
»Bombespring«  i  Akademiet* *).  Dog  havde  Lange  ønsket,  at 
hans  Navn  blev  holdt  udenfor  Sagen**).  I  Overensstemmelse 
med  denne  Plan  bragtes  Ministeriets  Skrivelse  med  Langes 
Forslag  af  daværende  Fuldmægtig  i  Ministeriet  A.  P.  Weis  til 
Akademiets  Direktør  en  Time  før  Plenarforsamlingens  Møde 
den  6.  Marts  1882,  med  Anmodning  om  samme  Aften  at 
foretage  Sagen  og  at  faa  Akademiets  Betænkning  inden  Ud¬ 
gangen  af  April  Maaned.  Direktøren  var  imødekommende  nok 
til  at  forelægge  Sagen,  skjønt  han  strengt  taget  ikke  kunde  være 
pligtig  dertil. 

I  dette  første  Møde  kunde  Sagen  da  egentlig  blot  meddeles, 
idet  Medlemmerne  jo  maatte  have  Tid  til  at  gjøre  sig  nærmere 
bekjendt  med  den.  Direktøren,  Meldahl,  udtalte,  at  det  vistnok 
var  utvivlsomt,  at  Sekretæren  havde  handlet  af  Interesse  for 
Kunsten,  men  at  man  dybt  maatte  beklage,  at  han  paa  en 
saadan  Maade  havde  omgaaet  Akademiet.  Han  paatalte  den 
saarende  uretfærdige  Omtale  af  Forsamlingen  og  dens  Arbejde. 
Overfor  Sekretærens  Udtalelse,  at  det  var  paa  Ministeriets  egen 
Opfordring  han  var  gaaet  direkte  til  dette,  da  Sagen  vilde  være 
druknet  i  Plenarforsamlingen,  nedlagde  Direktøren  bestemt  Ind¬ 
sigelse  imod,  at  noget  »druknede*  i  Forsamlingen.  Lange  sva¬ 
rede,  med  Hensyn  til  den  fremsatte  Bebrejdelse  for  en  saarende 
uretfærdig  Bedømmelse  af  Plenarforsamlingen  og  dens  Arbejde, 
at  hans  Yttringer  om  Forsamlingen  strængt  havde  holdt  sig  til, 
hvad  den  var  som  Arbejdsredskab,  og  at  dette  ikke  sigtede 
paa  dens  Medlemmer. 


ind  og  udtalte,  at  han  havde  hørt  om  den  Tanke,  der  var  Aarsag  til 
Mødet,  men  han  vilde  aabent  erklære,  at  han  strax  vilde  nedlægge  Direk¬ 
toratet,  ifald  en  Forening  som  den  paatænkte  blev  dannet.  Han  gik 
derpaa  sin  Vej,  men  Dagen  efter  søgte  han  Minister  Hall  og  fortalte 
denne,  hvad  der  var  sket,  med  Tilføjelse,  at  efter  hans  Opfattelse  vilde 
Arbejdet  i  Akademiet  ikke  føre  til  noget  under  saadanne  Forhold.  Hall 
talte  strax  med  Lange  og  Resultatet  blev,  at  den  paatænkte  Forening 
ikke  blev  stiftet. 

*)  se  Breve  fra  Jul.  Lange,  udgivne  af  P,  Købke,  p.  168. 

**)  jfr.  Georg  Brandes’  Fortale  til  Jul.  Langes  udvalgte  Skrifter,  udgivne  af 
P.  Købke. 


Langes  Skrivelse  lød  saaledes: 


Kjøbenhavn,  d.  3die  Marts  1882. 


Til 

Ministeren  for  Kirke-  og  Undervisningsvæsenet. 


Efter  Deres  Excellences  Tilskyndelse  har  jeg  den  Ære  at  indsende  efter¬ 
følgende  Forestilling  om  Kunstakademiets  Organisation  og  mulige  Midler  til  at 
afhjælpe  sammes  Mangler,  i  Overensstemmelse  med  Grundtrækkene  i  en  Ud¬ 
arbejdelse  af  mig  om  denne  Sag,  som  ad  anden  Vej  er  blevet  Deres  Excellence 
forebragt. 

De  Fejl  ved  Akademiet,  hvorover  der  efter  min  Mening  med  Rette  kan 
klages,  ligge  først  og  fremmest  i  Plenarforsamlingen:  det  er  dens  Mangler,  som 
have  medført  de  øvrige.  Talen  er  her  selvfølgelig  ikke  om  Forsamlingens  en¬ 
kelte  Personligheder,  der  ikke  behøve  mit  Vidnesbyrd  om  at  de  udføre  deres 
Hverv  med  Troskab  og  efter  ærlig  Overbevisning,  men  om  Forsamlingen  som 
Helhed,  som  Hovedled  i  en  Organisation.  Jeg  troer,  at  nogle  offentlig  frem¬ 
satte  Angreb  paa  Akademiet  —  navnlig  Hr.  V.  Groths  i  »Morgenbladet«  for 
17de  og  18de  Februar  —  have  fejlet  meget  ved  at  sammenblande  Kritik  af 
Personlighederne  med  Kritik  af  Organisationen.  Thi  saa  bliver  det  jo  alligevel 
uklart,  hvor  vidt  Akademiet  ikke  kunde  komme  i  Orden  ved  Personalforan- 
dringer.  Naar  man  som  Hr.  Groth  taler  for  at  reformere  en  Institution,  maa 
man  holde  sig  skarpt  og  bestemt  til  hvad  der  beroer  paa  Institutionen;  thi 
Andet  kan  man  jo  ikke  ramme  ved  en  Reform. 


For  at  forstaae,  hvad  Akademiets  Plenarforsamling  vil  sige,  maa  man 
stadig  have  for  Øje,  at  den  ikke  har  at  gjøre  med  Andet  end  Forretningssager. 
Den  skiller  sig  fra  andre  privilegerede  Selskaber  til  Kulturens  Fremme  (f.  Ex. 
Videnskabernes  Selskab  eller  Oldskrift-Selskabet)  derved,  at  den  ikke  giver  sig 
af  med  Meddelelse  og  Diskussion  undtagen  med  Hensyn  til  Sager,  som  fore¬ 
ligge  til  praktisk  Afgjørelse.  Medens  Forsamlingens  Medlemmer  optages  alene 
efter  Hensyn  til  rent  kunstneriske  Adkomster,  tales  der  i  Akademiet  ikke  saa 
meget  direkte  om  kunstneriske  Spørgsmaal  som  om  alskens  administrative 
Sager;  og  hvor  egentlige  Kunst-Problemer  komme  paa  Bane,  sker  det  kun  i 
Anledning  af  Noget,  f.  Ex.  en  Concurrence,  som  til  sidst  afgjøres  ved  en  Af¬ 
stemning.  For  saa  vidt  ligner  Plenarforsamlingen  i  Virkeligheden  mindre  et 
»Akademi«  end  et  administrativt  Raad  som  Universitetets  Consistorium. 

Plenarforsamlingen  er  meget  for  stor.  Til  ethvert  Møde  indbydes  nu  52 
Personer,  nemlig  Akademiets  ordentlige  Medlemmer,  som  boe  i  Kjøbenhavn ; 
de  udenbys  Medlemmer  kunne  lejlighedsvis  ogsaa  give  Møde.  Der  kan  ikke 
være  Tvivl  om,  at  Forsamlinger  som  Kjøbenhavns  Borger-Repræsentation  eller 
Consistorium  have  langt  sværere  Sager  og  større  Forhold  at  bestyre,  og  de 
bestride  det  dog  med  et  langt  mindre  Medlems-Tal,  henholdsvis  36  og  16. 

Et  saa  løst  og  tungt  Maskineri  sættes  ikke  i  Bevægelse  uden  at  Regle¬ 
menternes  Forskrifter  eller  anden  Nødvendighed  byder  det.  Derfor  holdes  der 
Kunstakad.  Hist. 

kun  Møde  gjennemsnitlig  med  5  eller  6  Ugers  Mellemrum.  Derfor  opsamles 
der  atter  saa  mange  Sager,  som  det  paa  nogen  Maade  gaar  an,  til  hvert  enkelt 
Mødes  Behandling.  Gjennemsnitlig  give  31  Medlemmer  Møde  i  hver  Forsam¬ 
ling.  Men  det  er  ikke  de  samme  31.  Der  gives  vel  en  fast  Stok  af  Medlemmer, 
som  temmelig  stadig  møde;  men  alligevel  bestaar  den  ene  Forsamling  for  en 
stor  Del  af  andre  Medlemmer  end  den  anden. 

Deraf  følger  Mangel  paa  Sammenhæng  mellem  de  enkelte  Møder  og  i 
Forsamlingens  Holdning  som  Helhed.  Det  er  desuden  en  Kjendsgjerning,  som 
ikke  kan  benægtes,  at  med  Undtagelse  af  Direktøren,  Dirigenten  og  Sekretæren 
kun  ganske  enkelte  Medlemmer  —  hver  Gang  en  eller  to  —  gjøre  sig  noget 
bekjendte  med  Sagernes  Indhold,  før  de  refereres  paa  Mødet  —  en  Fejl.  del¬ 
er  karakteristisk  for  og  aabenbart  hidrører  fra  Forsamlingens  Natur  som 
Helhed.  Deraf  følger  atter  med  Nødvendighed,  at  de  Enkelte  have  meget 
vanskelig  ved  at  danne  sig  en  selvstændig  Dom,  og  at  Forsamlingen  slet  ikke 
forud  er  sammenarbejdet.  Under  en  livlig  Diskussion  improviseres  der  hyppig 
Meninger  i  de  allerforskelligste  Retninger,  og  naar  Beslutningen  skal  tages, 
have  Meningerne  ondt  ved  at  finde  hinanden.  Da  skeer  Et  af  To:  Enten 
stormes  Afgjørelsen  igjennem  paa  en  enkelt  Mands  Autoritet,  eller  den  løber 
paa  Grund  under  Indflydelse  af  en  vis  Raadvildhed.  Af  Forsamlingens  Mangel 
paa  Evne  til  at  fatte  positive  Beslutninger  fremgaar  et  uforholdsmæssigt  Antal 
af  negative,  som  i  Grunden  de  Allerfleste  have  været  enige  om  at  beklage.  V il 
man  f.  Ex.  spørge  de  enkelte  Medlemmer,  saa  vil  man  næsten  kun  høre  én 
Mening  om,  at  Udstillings-Medaillen  burde  være  uddelt  langt  hyppigere  end 
den  faktisk  er  blevet ;  man  vil  høre  Misbilligelse  af,  at  den  store  Guld-Medaille 
for  Malere  allerede  forlængst  faktisk  er  ophævet,  idet  Forsamlingen  hverken 
har  kunnet  samle  sig  til  at  tilkjende  den  efter  den  bestaaende  Ordning  af 
Concursen  eller  til  at  søge  at  faa  Ordningen  ændret. 

Jeg  har  saa  mange  Yttringer  for  mig  i  denne  Henseende,  at  jeg  ikke 
troer  at  gaae  for  vidt  ved  at  sige,  at  Forsamlingen  som  Helhed,  som  Led  af 
en  Organisation,  end  ikke  tilfredsstiller  sine  egne  Medlemmer.  Intet  Under 
da,  at  den  heller  ikke  tilfredsstiller  Andre. 

Grunden  til,  at  Medlemmernes  Antal  er  blevet  for  stort,  ligger  deri,  at 
der  stødvis  har  været  en  Tendens  til  at  optage  alle  nogenlunde  kompetente 
valgbare  Kunstnere  til  Medlemmer  af  Akademiet,  til  at  gjøre  Akademiet  til  en 
almindelig  Kunstnerforsamling  —  hvilket  da,  hvis  det  iværksattes,  atter  nød¬ 
vendigvis  maatte  medføre,  at  der  udvalgtes  et  snævrere  Senat.  Stødvis  har 
man  atter  trukket  sig  tilbage  fra  denne  Tanke  og  mere  villet  fastholde,  at 
Akademiet  selv  skulde  vedblive  at  være  Senat.  Men  det  har  Forsamlingen 
allerede  forlængst  været  meget  for  stor  til  at  være:  den  er  en  Mellemting 
mellem  Folkeforsamling  og  Senat,  mellem  Generalforsamling  og  Bestyrelses- 
raad,  og  kan  nu  hverken  gjøre  Tjeneste  som  det  Ene  eller  det  Andet. 

Dette  Misforhold  kan  Akademiet  selv  umulig  raade  Bod  paa:  der  kræves 
en  Reform  fra  oven. 

Thi  Akademiet  kan  ikke  formindske  sig  selv:  det  har  ingen  Ret  dertil 
lige  over  for  sine  egne  Medlemmer.  Det  kan  heller  ikke  sige:  Nu  maa  det 
foreløbig  være  Nok  med  de  Medlemmer,  vi  have,  nu  maa  Døden  i  Aarenes  Løb 

fortynde  vore  Rækker,  for  at  vi  kunne  komme  ind  paa  en  anden  Form  af 
Akademi.  Det  vilde  være  Uret  mod  de  Kunstnerkræfter,  som  i  Løbet  af  de 
samme  Aar  vilde  fremstaae  udenfor  Akademiet,  og  som  muligvis  vilde  have 
lige  saa  meget  Krav  paa  at  være  indenfor  det  som  de  nuværende  Medlemmer. 
Det  vilde  heller  ikke  kunne  nytte  Noget,  om  Plenarforsamlingen  i  et  givet 
Øjeblik  samlede  sig  til  at  optage  alle  kompetente  valgbare  Kunstnere  i  sin 
Midte  og  derpaa  udvalgte  et  snævrere  Senat,  til  hvilket  al  Forretning  blev 
overdraget.  Selv  om  det  i  Øjeblikket  vilde  lykkes — hvilket  jeg  ikke  troer  — , 
vilde  det  dog  være  betydningsløst,  hvis  Forsamlingen  ikke  tillige  konsekvent 
fastholdt  Beslutningen  om  hvert  Aar  ved  frivilligt  Valg  at  optage  alle  nye 
Kræfter ;  men  paa  Forventningen  herom  kan  Intet  bygges.  Noget  Lignende 
gjælder  om  en  Tanke,  der  undertiden  dukker  op,  naar  det  bliver  altfor  trangt, 
at  alt  det  virkelige  Arbej de  maa  lægges  over  paa  Komiteerne,  som  Forsamlingen 
nedsætter  næsten  med  Hensyn  til  alle  Sager.  Muligvis  vilde  Plenarforsamlingen 
en  kort  Tid  kunne  fastholde  en  resignerende  Holdning  lige  over  for  Komi¬ 
teernes  Indstillinger;  og  paa  denne  Maade  er  unægtelig  alt  det  gode  og  frugt¬ 
bare  Arbejde  fremkommet,  som  Akademiet  i  den  sidste  halve  Snes  Aar  har 
præsteret.  Men  al  den  Stund  enhver  endelig  Beslutning,  i  Følge  Grund¬ 
bestemmelserne  i  Akademiets  Forfatning,  i  det  Hele  og  i  det  Enkelte  dog  skal 
tages  af  Plenarforsamlingen,  er  der  ikke  mindste  Garanti  for,  ikke  mindste 
Udsigt  til,  at  den  nogensinde  i  Længden  vilde  give  Afkald  paa  sin  Ret  til  at 
gjøre  Komiteernes  Arbejde  om.  Under  en  heldig  Organisation  burde  den  jo 
beller  ikke  give  Afkald  derpaa.  Akademiets  Skoleraad,  der  staar  i  en  virkelig 
friere  og  selvstændigere  Stilling  til  Plenarforsamlingen,  kan  ikke  opfattes  som 
en  Komité  af  denne,  da  det  —  med  Undtagelse  af  to  Pladser  —  er  Embeds¬ 
forhold,  som  giver  Sæde  i  Raadet.  Som  Plenarforsamlingen  udviklede  sig, 
maatte  det  selvfølgelig  blive  en  Nødvendighed  at  tage  Bestyrelsen  af  Skolerne 
ud  af  dens  Haand  og  henlægge  den  under  en  snævrere  og  mere  sammenhæn¬ 
gende  Myndighed ;  det  skete  allerede  1863. 

Grunden  til,  at  Akademiet  er  kommet  ind  i  Vanskeligheder,  som  det  ikke 
ved  egne  Kræfter  kan  faae  Bugt  med,  ligger  atter  i,  at  det  har  suppleret  siy 
selv,  og  det  uden  fast  Grændse.  Dette  er  den  gamle  akademiske  Vedtægt,  som 
har  gjældt  for  Kunst,  ligesom  for  Litteratur  og  Videnskab,  især  fra  Ludvig 
den  Fjortendes  Tid  af.  Der  ligger  en  Tanke  deri,  som  især  er  anvendelig,  saa 
længe  som  Kulturen  ligesom  danner  sig  som  Øer  i  et  aabent  Hav  af  Barbari : 
men  for  Nutids-Forhold  er  den  uden  Tvivl  for  aristokratisk,  og  den  staar  i 
aabenbar  Strid  med  Grundsætningerne  for  repræsentativ  Styrelse.  Paa  dette 
Punkt  er  det,  at  Kravet  til  Forandring  lyder  stærkest,  alt  eftersom  der  udenfor 
Akademiet  er  opdyrket  mere  og  mere  Terrain  for  Kunsten. 

En  Forandring  gjennemførtes  delvis  allerede  1857  —  det  er  nu  Fjerde¬ 
delen  af  et  Aarhundrede  siden.  Det  maatte  blive  klart,  at  Akademiet  i  Følge 
sin  Forfatning  og  Stilling  ikke  stod  i  noget  saadant  Forhold  til  Kunstner- 
Verdenen  i  Almindelighed,  at  det  kunde  gjøre  noget  retligt  Krav  paa  at  ad¬ 
ministrere  dennes  af  Udstillings- Indtægten  opsparede  Fælles-F’ormue  (Udstillings- 
Fonden),  og  overhovedet  ikke  kunde  repræsentere  hele  Kunstner-Samfundet  i 
Udstillings-Sager,  i  hvilke  jo  alle  Kunstnere  have  saa  stor  direkte  og  personlig 

Interesse.  Jeg  skal  afholde  mig  fra  Betragtninger  over,  hvor  vidt  det  ikke 
havde  været  det  Heldigste,  om  man  dengang  havde  omordnet  Akademiet  selv 
saaledes,  at  det  virkelig  kunde  blive  en  Repræsentation  af  Kunstnersamfundet, 
og  saaledes,  omgivet  med  Tillid  fra  alle  Kanter,  kunde  have  beholdt  Udstillings- 
Fonden  og  Udstillings-Væsenet  under  sig.  Det  skete  nu  imidlertid  ikke:  man 
lod  de  nævnte  Sager  gaae  over  til  en  Udstillings-Komité,  som  ikke  sattes  i 
noget  underordnet  Forhold  til  Akademiet,  men  direkte  under  Ministeriet. 
Følgen  af  Akademiets  gamle  Forfatning,  hvis  Grundtræk  lodes  urørte,  blev 
altsaa,  ligesom  ved  Dannelsen  af  Skoleraadet,  et  forøget  og  mere  indviklet 
Maskineri.  Og  for  Valget  af  Udstillings-Komiteen  gav  man  Bestemmelser,  som 
—  hvilke  Motiver  der  nu  end  oprindelig  have  medført  dem  —  i  høj  Grad  bære 
Præget  af  en  Overgangs-Situations  Halvhed,  og  som  under  den  paafølgende 
Udvikling  have  virket  til  megen  Skade. 

Det  skulde  synes  mest  stemmende  med  Sagens  Natur,  om  man  ved  Valget 
af  denne  Komité  havde  samlet  alle  udstillende  Kunstnere  som  saadanne,  hvad 
enten  de  vare  Medlemmer  af  Akademiet  eller  ikke,  til  én  Vælger-Korporation, 
fordi  de,  uden  Hensyn  til  deres  Stilling  til  Akademiet,  havde  en  ligeartet 
Interesse  i  Udstillingen  og  dens  Indtægt.  Paa  denne  Maade  vilde  man  have 
indrømmet,  hvad  ret  og  sandt  er,  at  en  Forsamling,  der  supplerer  sig  selv, 
overhovedet  ikke  kan  betragtes  som  en  almindelig  Kunstner-Repræsentation.  I 
Stedet  derfor  opstillede  man  to  skarpt  sondrede  Vælger-Korporationer,  idet  man 
lod  Akademikerne  vælge  for  sig  og  ikke-Akademikerne  for  sig,  hver  lige  mange 
Medlemmer  af  Komiteen  (3).  Saaledes  sanktionerede  man  Akademiet  som  særli°' 
Korporation  paa  et  Omraade,  hvor  der  ingen  Grund  var  dertil,  og  sanktionerede 
samtidig  Mistilliden  til  Akademiet  som  Kunstner-Repræsentation  og  Autoritet 
Idet  man  samlede  de  Kunstnere,  der  ikke  vare  Medlemmer  af  Akademiet,  til 
et  Vælger-Korps  for  sig,  opstillede  man  —  hvad  Tiden  tilstrækkelig  har  vist  — 
ved  Siden  af  Akademiet  et  Slags  Anti-Akademi.  Der  kan  næppe  tænkes  nogen 
mere  udvortes  og  uorganisk  Sammenføjning  af  to  indbyrdes  stridige  Principer 
end  denne  Valg-Ordning. 

At  al  Hindring  for  Cirkulationen  sætter  ondt  Blod,  er  en  ufejlbarlig  Lov 
lige  saa  vel  for  Samfundslivet  som  for  det  fysiske  Liv.  Et  organisk  Led  skal 
vel  være  bestemt  begrændset;  men  der  maa  sørges  for  Stofskiftet,  og  Grændsen 
kan  ikke  alene  bestemmes  ved  det  enkelte  Led  selv,  men  ved  en  Vexelvirkning 
af  alle  berettigede  Indflydelser.  Valgmaaden  til  Udstillings-Komiteen  er  ligesom 
skabt  til  at  samle  Betændelse  til  begge  Sider  af  den  uheldige  Grændse.  Og 
Fejlen  gaar  netop  ud  over  Plenarforsamlingen.  Det  er  en  uskreven,  men  al¬ 
deles  nødvendig  given  Forudsætning  for  at  denne  skal  kunne  virke  efter  sin 
Bestemmelse,  at  de  udenfor  staaende  Kunstnere  frivillig  anerkjende  dens  Au¬ 
toritet  og  gjerne  modtage  Indbydelse  til  at  indtræde  i  den.  Nu  har  Vah- 
maaden  til  Udstillings-Komiteen  imidlertid  efterhaanden  ført  til,  at  de  aller¬ 
fleste  Kunstnere  udenfor  Akademiet  have  erklæret  ikke  at  ville  modtage  Valg 
til  det,  idet  de  ville  have  deres  egne  —  anti-akademiske  —  Repræsentanter  i 
Udstillings-Komiteen.  Man  dømme  nu  om  dette  Skridt,  hvad  man  vil,  saa  er 
saa  Meget  sikkert,  at  Kunstnerne,  hvis  de  fastholde  deres  Beslutning,  foktisk  i 
Længden  ville  kunne  gjøre  et  Akademi  umuligt. 

Atter  paa  dette  Punkt  forekommer  en  Indgriben  fra  Ministeriets  Side 
mig  ganske  nødvendig. 

Idet  jeg  nu  tillader  mig  at  gjøre  mine  positive  Henstillinger  til  Deres 
Excellence  om  en  Ordning,  som  kunde  træde  i  Stedet  for  den  bestaaende  og 
raade  Bod  paa  dens  Mangler,  haaber  jeg,  at  mit  Forslag  vil  findes  ej  alene 
frisindet  i  sin  Aand,  men  i  lige  saa  høj  Grad  udgaaet  fra  Ønsket  om  at  til¬ 
vejebringe  en  stærkere  og  handledygtigere  Ledelse  af  vore  Kunst-Anliggender, 
end  den  som  Plenarforsamlingen  efter  sit  Væsen  nu  kan  præstere. 


Akademiet  hør  være  —  hvad  det  for  den  største  Del  har  været  og  for  en 
mindre  Del  endnu  er  —  tre  Ting,  nemlig: 

1)  Et  Kollegium  af  Kunstforstandige,  hvis  Erklæring  kan  æskes  i  alle 
kunstneriske  Anliggender,  som  vedkomme  det  offentlige  Liv.  Det  bør  ogsaa, 
ligesom  nu,  selv  kunne  tage  Initiativet  til  Foranstaltninger  i  offentlige  kunst¬ 
neriske  Øjemed.  I  denne  Egenskab  forhandler  det  direkte  med  Staten,  med 
andre  offentlige  Myndigheder  og  —  i  det  Offentliges  Interesse  —  med  Private. 
Den  bedste  Garanti  for,  at  det  er  i  fuld  Besiddelse  af  den  Sagkundskab,  som 
saaledes  kræves  af  det,  ligger  i,  at  de  som  have  en  Stemme  med,  selv  have 
præsteret  noget  Dygtigt  og  Fremragende  som  Kunstnere.  Det  frie,  flersidige 
og  overlegne  Blik  paa  enhver  kunstnerisk  Sag  betinges  tillige  af,  at  Kunstnere 
af  alle  Kunstens  Hovedfag  kunne  gjøre  deres  Mening  om  den  gjældende. 

2)  En  Undervisnings- Anstalt.  Som  saadan  staaer  Akademiet  i  Forhold  til 
dem,  som  kunne  kaldes  de  Umyndige  i  Kunsten,  dem,  som  endnu  ikke  have 
eller  kunne  have  Stemmeret  i  dens  Anliggender.  Det  underviser  dem  og  vej¬ 
leder  dem  til  Kunstens  Udøvelse  og  administrerer  den  Understøttelse,  som  af 
offentlige  og  private  Midler  er  bestemt  til  vordende  Kunstneres  Uddannelse. 
F’or  at  Akademiet  i  denne  Henseende  kan  gjøre  Fyldest,  bør  naturligvis  alle 
Skolens  Hoved-Lærere  og  Lederne  af  de  enkelte  F'ag-Klasser  have  Sæde  og 
Stemme  i  det.  Men  ikke  mindre  vigtigt  er  det,  at  Aanden  og  Retningen  i 
Undervisningen  paavirkes  af  andre  kvalificerede  Kræfter,  som  Landets  modnede 
og  udviklede  Kunst  frembyder. 

3)  En  Repræsentation  af  Landets  Kunstner-Verden.  Som  saadan  staaer 
Akademiet  lige  over  for  myndige  Personligheder,  der  udøve  Kunsten  efter  deres 
Begreb  om  den  og  ikke  staae  Akademiet  til  Ansvar  for  deres  Udøvelse  af  den, 
men  have  den  frie  Borgers  Ret  til  at  stille  sig  i  ethvert  lovligt  Forhold  til 
Publikum.  Det  er  imidlertid  lige  meget  i  Kunstner-Verdenens  og  i  det  Offent¬ 
liges  Interesse,  at  Kunstner-Kredsen  til  enhver  Tid  er  repræsenteret  gjennem 
en  Elite,  som  nyder  dens  fulde  Tillid,  hvis  Myndighed  den  frivillig  anerkjender 
og  som  kan  tale  og  handle  paa  dens  Vegne.  Dette  kommer  særlig  i  Betragt¬ 
ning  i  alle  Sager,  som  angaae  offentlig  Udstilling  og  Præmie-Uddeling  og  ved 
Bestyrelsen  af  Kunstnernes  Fælles-Indtægt.  Derfor  bør  Kunstner-Verdenen  have 
en  given  og  betydelig  Del  i  Akademiets  Sammensætning. 

De  tre  her  nævnte  Hoved-F’oi'maal  ere  nu  omtrent  fordelte  saaledes,  at 
det  første  er  tilfaldet  Akademiets  Plenarforsamling,  det  andet  Skoleraadet,  det 
tredie  Udstillings-Komiteen.  Men  de  bør  kun  udgjøre  én  samlet  Myndighed, 

ligesom  før  1857.  Hvor  Forretningerne  ikke  ere  større  end  de  her  ere,  vil  et 
fornuftig  organiseret  Raad  meget  godt  kunne  bestride  det  Hele.  Derved  vil 
ogsaa  en  hel  Del  Forretning  falde  bort,  meget  Komité-Arbejde  og  al  indbyrdes 
Correspondance  og  Forhandling  mellem  de  tre  Kollegier. 

Desuden  gribe  de  tre  Formaal  paa  saa  mangfoldige  Maader  ind  i  hver¬ 
andre,  at  ethvert  af  dem  for  sin  egen  Skyld  ikke  taaler  at  skilles  fra  de 
to  andre. 

Naar  f.  Ex.  Staten  spørger  Akademiet  til  Raads  med  Hensyn  til  et  stort 
offentligt  Bygnings-Foretagende  eller  en  Komité  æsker  dets  Erklæring  med 
Hensyn  til  et  offentligt  Monument,  saa  er  man  interesseret  i  ej  alene  at  faae 
et  Svar,  der  beroer  paa  Sagkundskab,  men  ogsaa  i  at  Svaret  udgaaer  fra  en 
Kunstner-Repræsentation,  som  staar  i  et  givet  Tillids-  og  Autoritets-Forhold  til 
det  hele  Kunstner-Samfund.  Derved  maa  al  Tale  bortfalde  om  egoistiske  aka¬ 
demiske  Interesser,  om  at  Akademiet  vil  gjøre  sig  selv  til  en  privilegeret 
Kunstner- Kaste;  det  bliver  vitterligt,  at  der  tages  et  berettiget  Hensyn  til  alle 
for  Haanden  værende  kompetente  Kræfter,  hvilket  lige  meget  er  til  Gavn  for 
disse  Kræfter  og  for  Opgavens  Løsning. 

Eller  Talen  er  om,  at  der  udvikler  sig  en  eller  anden  ny  og  ejendommelig 
Retning  i  Kunsten,  der  selvfølgelig  nærmest  maa  tænkes  baaren  af  yngre 
Kunstnere.  Efter  Akademiets  nuværende  Forfatning  vil  en  given  Majoritet  be¬ 
standig  kunne  styrke  sig  selv  og  saa  længe  det  skal  være  udestænge  Repræsen¬ 
tanterne  for  den  nye  Retning,  endog  i  det  Tilfælde,  at  denne  i  Livet  udenfor 
allerede  havde  vundet  en  berettiget  Sejr.  I  Akademiets  Erklæringer,  Afstem¬ 
ningel  og  Svar  vil  dette  Nye  ikke  kunne  spores.  Sligt  kan  kun  undgaas  ved. 
at  Akademiet  selv,  ikke  alene  Udstillings-Komiteen,  bliver  en  Kunstner-Repræ¬ 
sentation.  Men  har  ikke  ogsaa  Undervisningen  Krav  paa,  at  de  nye  Syns- 
maader,  alt  som  de  voxe  op  til  Magt  i  Livet,  faae  Lov  til  at  udøve  deres  Ind¬ 
flydelse  paa  den?  Med  andre  Ord:  bør  Akademiet  som  Undervisnings-Rand 
boldes  skarpt  sondret  fra  Akademiet  som  Kunstner-Repræsentation?  Paa  ingen 
Maade:  En  saadan  Sondring  kan  til  en  given  Tid  overskære  Udviklingens 
Sammenhæng  og  medføre  skarpe  Brud  mellem  den  ældre  og  den  yngre  Kunstner- 
Slægt,  til  Skade  for  begge. 

Eller  Talen  er  om  at  fordele  Understøttelser  til  yngre  Kunstnere  eller  til 
Elever.  Akademiet  har  sine  Legater  og  Stipendier  at  uddele,  til  Dels  paa 
Statens  Vegne;  og  Udstillings-Komiteen  bevilliger  Understøttelser  af  Udstillings¬ 
fonden.  Bør  der  ikke  saavidt  muligt  være  klar  Oversigt,  indbyrdes  Enhed  og 
konsekvent  Plan  i  alt  dette  Væsen?  Og  vil  ikke  Akademiet,  naar  det  tillige 
er  Undervisnings- Raad,  i  Følge  den  Pligt  og  den  særlige  Lejlighed,  det  derved 
vilde  have  til  at  følge  de  Yngres  Udvikling,  have  saa  meget  des  større  Evne 
til  en  heldig  Administration  af  disse  Forhold? 


Derfor  henstiller  jeg,  at  den  Myndighed,  som  nu  er  tildelt  Akademiets 
Plenarforsamling,  Skoleraadet  og  Udstillings-Komiteen  gaar  samlet  over  til  et 
Raad  paa  21  Medlemmer.  Dette  Raad  kunde  da  føre  Navn  af  Akademi-liaad 

og  Udstillings-Komité *  :  Arven  fra  Fortiden  vilde  formentlig  gjøre  begge  Navne 
nødvendige.  Men  det  skulde  alligevel  kun  være  én  Forsamling. 

Tanken  om  et  saadant  begrændset  Raad  har  foresvævet  Flere,  der  indsaae 
Vanskelighederne  ved  den  nuværende  Plenarforsamling.  Man  har,  saa  vidt  som 
jeg  har  mærket,  tænkt  sig  Raadet  valgt  nedenfra,  af  hele  Kunstner-Samfundet, 
hvilket  jeg  paa  en  vis  Maade  ogsaa  betragter  som  nødvendigt.  Men  uden  videre 
at  lade  alle  Kunstnere  foretage  frit  Valg  af  det  fuldmyndige  Raad  gaaer  ikke 
an.  Derved  opgav  man  den  Fordel,  som  den  nuværende  Ordning  tilsigter,  at 
Raadet  kom  til  at  bestaae  af  Kunstnere  af  større  Anseelse  og  Dygtighed.  Man 
vilde  udsætte  sig  altfor  meget  for  at  faae  et  Kollegium  af  Mænd,  der  forstod 
sig  godt  paa  at  agitere  Kunstner-Samfundet,  uden  ellers  at  betyde  Noget  som 
Kunstnere,  af  gode  Talere,  men  slette  Malere  —  hvilket  naturligvis  hverken 
Staten  eller  Undervisningen  kunde  være  tjent  med.  For  at  kunne  optages  i 
Raadet  bør  der  kræves  visse  Garantier  for,  hvad  Vedkommende  er  som 
Kunstner. 

Disse  Garantier  kunne  søges  i,  enten  at  man  hører  til  Akademiets  nuvæ¬ 
rende  Medlemmer,  der  naturligvis  alle  bør  beholde  deres  Æres -Titel:  Medlem 
af  Akademiet,  ellei'  (for  Fremtiden)  i,  at  man  har  opnaaet  Udstillings-Medaillen, 
der  bør  tilkjendes  efter  ændrede  Regler. 

Udstillings-Medaillen  bør  hvert  Aar  af  Akademi-Raadet  tilkjendes  til  den 
Kunstner,  der  med  Hensyn  til  et  bestemt  udstillet  Kunstværk  skjønnes  bedst 
at  fortjene  den.  under  Forudsætning  af,  at  han  ikke  hører  til  Akademiets  nu¬ 
værende  Medlemmer,  eller  ikke  allerede  har  opnaaet  den.  Den  bor  hvert  Aar 
ogsaa  kunne  tilkjendes  til  Flere,  men  kun  til  Én  i  hvert  enkelt  Kunstfag. 
Malerkunst,  Billedhuggerkunst,  Arkitektur  og  Dekoration,  de  to  sidste  Fag  reg¬ 
nede  som  ét  (de  mere  underordnede  bag  indordnes  under  Hoved-Fagene). 

Denne  Ordning  af  Udstillings-Medaillen  vil  først  og  fremmest  have  den 
Virkning,  at  Arkitekterne  vænnes  til  at  udstille  deres  kunstneriske  Bygnings- 
Tegninger,  hvilket  kun  kan  være  til  Gavn  for  Bygnings-Kunsten  selv  og  for 
Publikums  Interesse  for  den  og  for  Fremtiden  let  vil  lade  sig  ordne  i  den  nye 
Udstillings-Bygning.  Overhovedet  vil  Ordningen  i  alle  Henseender  være  til 
Gavn,  den  vil  medføre  en  friskere  Konkurrence  fra  Deltagernes  Side  og  en 
livligere  Interesse  fra  Publikums  Side  end  den  nuværende.  Nu  gjælder  det  for 
Akademiet  hvert  Aar  om  at  udfinde,  om  der  findes  noget  Arbejde  paa  Udstil¬ 
lingen,  som  kan  bestaae  ved  Siden  af  dem,  der  tidligere  ere  belønnede  med 
Medaillen  —  en  Maalestok,  som  overmande  vanskelig  kan  fastholdes  paa  læn¬ 
gere  Hold,  og  som  næsten  rent  tabes,  uaar  den  hengaaer  en  lang  Aar-Række,  i 
hvilken  ingen  Medaille  uddeles,  som  det  netop  nu  har  været  Tilfældet.  Man 
anlægger  en  meget  mere  praktisk  anvendelig  Maalestok  ved  at  spørge.  Hvad 
er  det  Bedste  af  det,  som  findesf  Idet  man  saaledes  gjør  Forholdet  mellem  det 
enkelte  Aars  Frembringelser  til  det  afgjørende,  kan  der  fremkomme  nogen 
Ujævnhed  i  Forholdet  mellem  de  forskjellige  Aars  bedste  Præstationer.  Men 
hvis  man  overhovedet  for  enhver  Pris  skulde  undgaae  Ujævnhed,  saa  kunde 
man  slet  ikke  belønne  de  allerbedste,  de  sjældent  fremragende  Arbejder,  fordi 
man  derved  kom  ind  paa  en  Maalestok.  der  vanskelig  kunde  fastholdes.  Man 
maa  desuden  betænke,  at  et  subjektivt  Skjøn  altid  spiller  en  Rolle  i  Dommen 

over  Kunst,  og  at  ingen  nøjagtig  Værdi-Maaling  paa  dette  Omraade  er  mulig 
Lad  Ingen  forlange  Mere  af  Udstillings-Medaillen,  end  at  den  skal  være  en 
lelativ  Udmærkelse,  knyttet  til  et  bestemt  paaviseligt  Arbejde  og  uddelt 
tor  Publikums  Øjne.  Jeg  har  overvejet,  om  det  vilde  være  nødvendigt  at  tage 
Bestemmelser  med  Hensyn  til  det  Tilfælde,  at  der  paa  en  Udstilling  aldeles 
mtet  Arbeide  skulde  findes,  som  passende  kunde  belønnes  med  en  Medaille  • 
men  da  jeg  ikke  troer,  at  et  saadant  Tilfælde  i  Mands  Minde  er  indtruffet  og 
heller  ikke  ser  nogen  Grund  til  at  frygte  for  det  i  Fremtiden,  skal  jeg  ikke 
fordybe  mig  i  abstrakte  Muligheder. 

Foruden  Udstillings-Medaillen,  der  i  Følge  Sagens  Natur  næppe  nogensinde 
Ml  kunne  tildeles  en  ganske  ung  Kunstner,  bør  der  til  at  kunne  optages  i 
Akademi-Raadet  —  ligesom  nu  i  Akademiet  -  kræves,  at  Kunstneren  har  fyldt 
det  30te  Aar.  Faar  han  Medaillen  i  en  tidligere  Alder,  maa  han  vente  til  det 
30te  Aar  for  at  blive  valgbar  til  Raadet.  Hvis  man  sætter  Pris  paa  at  bevare 
Titlen  »Medlem  af  Akademiet«  for  kommende  Slægter,  vil  man  jo  kunne  knytte 
den  til  Udstillings-Medaillen  og  det  fyldte  30te  Aar;  den  vilde  da  med  Hensvn 
til  Kunstens  Styrelse  ikke  betyde  Andet,  end  at  Vedkommende  var  valgbar  til 
Raadet.  Medlemmernes  Antal  vilde  saaledes  forøges  omtrent  lige  saa  hurtig 
som  hidtil. 

Saaledes  vil  den  Fordring  fyldestgjøres,  at  der  i  Akademi-Raadet  kun  kan 
optages  Kunstnere,  som  høre  til  Eliten,  og  hvis  Mening  i  rent  kunstneriske 
Spørgsmaal  derfor  har  et  ubestrideligt  Krav  paa  at  respekteres.  De  Kunstnere, 
som  i  Aarenes  Løb  naae  op  til  at  gjøre  sig  gjældende  som  de  bedste  i  Selskabet, 
kunne  ikke  antages  at  vinde  deres  Pris  uden  virkeligt  Talent  og  alvorligt  Ar- 
beide.  Idet  man  paa  denne  Maade  rekruterer  den  Stamme,  som  udgjøres  af 
Akademiets  nuværende  Medlemmer,  kræver  man  hver  Gang  Almenheden  til 
Vidne  paa,  at  Medaillen  og  Titlen  ikke  kan  benyttes  til  blot  Høfligheds-Bevis 
Ikke  han  uddeles  af  Hensyn  til  skjulte  Talenter,  eller  en  vis  almindelig  For-’ 
tjeneste,  som  ikke  formaar  at  lægge  sig  for  Dagen  i  virkelig  fremragende  Præ¬ 
stationer.  Desuden  vil  den  hele  Ordning  bidrage  mægtig  til  at  holde  sammen 
paa  vor  Udstilling,  paany  knytte  den  fast  til  vor  Kunsts  hele  Ledelse  og  give 
den  forhøjet  Betydning. 


Men  at  en  Mand  paa  et  bestemt  Punkt  af  sit  Liv,  især  i  de  yngre  Aar 
indlægger  sig  en  betydeligere  Fortjeneste  som  Kunstner  og  naar  op ‘"i  første 
Række,  bør  heller  ikke  uden  videre  give  ham  Stemme  i  Afgørelsen  af  alle 
kunstneriske  Spørgsmaal,  allermindst  for  Livstid.  Det  gaar  med  Kunsten  som 
med  enhver  Fagvirksomhed,  der  heroer  paa  Evner  og  Uddannelse  i  en  ganske 
enkelt  Retning:  det  kan  hændes,  at  den,  der  i  sin  Retning  virkelig  er  frem¬ 
ragende  e  lers  mangler  Lyst  eller  Anlæg  til  administrative  Sager  eller  begge 
Dele.  Det  kan  hændes,  at  han,  efter  engang  at  have  dyrket  Kunsten  med  Held 
senere  opgiver  den,  gaaer  over  til  et  rent  praktisk  eller  studerende  Liv  eller  til 
e  uvirksomt  Liv  og  saaledes  mister  al  sand  Adkomst  til  at  repræsentere 

Derfor  bør  Akademi-Raadet  udtages  blandt  disse  præmierede  Kunstnere 
og  nuværende  Medlemmer  af  Akademiet.  Første  Gang  det  konstitueres  i  nv 
Form,  udtages  det  alene  blandt  de  sidstnævnte,  da  der  -  i  alt  Fald  i  dette 

Øjeblik  —  ikke  findes  nogen  Kunstner,  som  har  Udstillings-Medaillen,  uden  at 
han  tillige  er  Medlem. 

Optagelsen  bør  skee  efter  følgende  Kegler: 

9  af  Raadets  Medlemmer  vælges  af  alle  Kunstnere,  som  efter  de  nu  gjal¬ 
dende  Regler  have  Valgret  til  Udstillings-Komiteen.  Hvad  enten  de  ere  Med¬ 
lemmer  af  Akademiet  eller  ikke,  danne  de  kun  én  Vælger-Korporation.  Valgene 
fornyes  saaledes,  at  der  hvert  andet  Aar  efter  Tur  udtræder  3,  og  et  tilsvarende 
Antal  Valg  foretages.  Der  vælges  efter  Forholdstal,  allerede  af  den  Grund,  at 
Loven  af  24de  Juli  1880  har  indført  denne  Valgmaade  ved  Udstillings-Komi¬ 
teen.  Men  den  vil  ogsaa  her  være  at  foretrække,  fordi  den  giver  Kunstnere  af 
forskjellige  Fag,  der  ellers  ere  i  født  Mindretal  —  det  gjælder  baade  om  Billed¬ 
huggere  og  Arkitekter  i  Forhold  til  Malere  —  Lejlighed  til  at  sætte  deres  Kan¬ 
didater  igjennem.  Den  kan  ligeledes  komme  til  Nytte  ved  Partidelinger  i 
Kunstner -Verdenen,  skjønt  den  vigtigste  nu  existerende  Partideling:  den  mellem 
Akademikere  og  Anti-Akademikere,  jo  vil  falde  bort  af  sig  selv  ved  en  Reform 
af  Akademiet. 

3  af  Raadets  Medlemmer  udnævnes  af  Ministeriet  for  Kirke-  og  Under¬ 
visnings-Væsenet  for  3  Aar  ad  Gangen.  Da  Akademiet  faaer  sit  regelmæssige 
Stats -Tilskud,  bør  Ministeriet  have  Lejlighed  til  at  gjøre  eu  udjævnende  Ind¬ 
flydelse  gjældende  over  Kunstnernes  Valg.  Men  Ministeriet  bør  ligesom  Kunst¬ 
nerne  tage  sine  Repræsentanter  blandt  Dem,  der  efter  de  ovenfor  foreslaaede 
Bestemmelser  ere  valgbare. 

De  resterende  9  Medlemmer  ere  Akademiets  Embedsmænd  (8  Professorer 
og  1  Sekretær).  Naar  Ledighed  efter  de  nuværende  Embedsmænd  indtræder, 
vælger  Raadet  —  ligesom  nu  Plenarforsamlingen  —  nye,  og  Valget  indstilles  til 
Kongens  Stadfæstelse.  Denne  Forøgelse  af  Raadet  foregaar  altsaa  ved  indirekte 
Valg.  Undtagelsesvis  bør  Raadet  vistnok  ogsaa  til  Professor-Embeder  kunne 
indstille  Mænd,  som  ikke  høre  til  de  ellers  valgbare  Kunstnere,  ogsaa  Udlæn¬ 
dinge;  de  blive  efter  Udnævnelsen  selvfølgelig  Medlemmer  af  Raadet.  En  Tanke, 
som  undertiden  er  fremsat,  ogsaa  i  Hr.  Groths  Artikler,  om  at  Akademiets  Pro¬ 
fessorer  herefter  ikke  bør  ansættes  paa  Livstid,  men  for  et  begrændset  Antal 
Aar  —  i  Lighed  f.  Ex.  med  Hospitalernes  Overlæger  —  skal  her  ikke  nøjere 
drøftes,  da  den  vil  kunne  gjennemføres,  hvad  enten  den  her  udviklede  Orga¬ 
nisations-Plan  bliver  til  Virkelighed  eller  ikke.  Den  hører  ikke  nødvendig 
hjemme  i  denne  Sammenhæng.  Forøvrigt  vedkjender  ogsaa  jeg  mig  at  være  en 
Tilhænger  af  denne  Tanke,  men  kun  under  den  Forudsætning,  at  Staten  da  vil 
lønne  de  Professorer,  som  ansættes  paa  begrændset  Aaremaal,  adskilligt  højere 
end  dem,  som  nu  ere  ansatte  for  Livstid.  Ellers  udsætter  man  sig  for  ej  at 
kunne  vinde  vore  bedste  Kunstnere  for  Professor-  Km  hederne,  hvilket  vilde  være 
til  største  Skade. 

Nøjere  Bestemmelser  for  Raadets  Virksomhed  er  det  ikke  her  Stedet  at 
komme  ind  paa.  Alt  er  i  denne  Henseende  givet  derved,  at  det  forener  den 
nuværende  Plenarforsamlings,  Skoleraadets  og  Udstillings-Komiteens  Funktioner. 
Deraf  følger  f.  Ex.,  at  det  vælger  Akademiets  Direktør,  Vicedirektør  o.  s.  v. 
Hvor  vidt  det  vil  fordele  det  forberedende  Arbejde  paa  Komiteer,  eller  f.  Ex. 
helt  overlade  underordnede  Sager  i  Skolebestyrelsen  til  en  snævrere  Skole- 

Komité,  bør  formentlig  overlades  til  det  selv.  Derimod  maa  det  regnes  for  en 
Grundbestemmelse,  at  Akademi-Raadet  som  Helhed  tilkjender  Udstillings-Me- 
daillen.  Udstillings- Juryen  kunde  det  udvælge  af  sin  Midte. 


Fordelene  ved  den  her  foreslaaede  Ordning  kunne  sammenfattes  saaledes. 
at  den  vender  tilbage  til  den  gamle  Simpellied  i  Maskineriet  og  forener  den 
med  Nutidens  Krav  paa  repræsentativ  Styrelse  og  frisk  Cirkulation.  Alle  be¬ 
rettigede  Faktorer  faae  deres  Indflydelse  paa  Raadets  Sammensætning :  den 
store  Kunstner-Mængde  besætter  9  Pladser,  den  overordnede  Myndighed  3  (men, 
om  fornødent,  i  hurtigere  Skiften);  Raadet  selv  vælger  i  langsommere  Cirkulation 
9  Medlemmer  (Embedsmændene).  Raadet  selv  giver  —  men  kun  efter  bestemt, 
offentlig  konstateret  Adkomst  —  Valgbarhed,  og  som  Udstillings-Jury  Valgret 
med  Hensyn  til  9  af  dets  Medlemmer.  Raadet  staar,  allerede  ved  den  Maade. 
hvorpaa  det  sammensættes,  i  givet  Tillids-Forhold  til  Staten  og  til  Kunstner- 
Samfundet  som  Helhed.  Der  er  baade  Kontinuitet  og  frisk  Afvexling  i  dets 
Sammensætning;  det  kan  derfor  være  virkelig  stærkt  og  bestyre  de  kunstneriske 
Anliggender  med  ubestridt  Myndighed.  Dets  Størrelse  gjør  det  egnet  baade  til 
alsidig  Drøftelse  og  rask  Afgjorelse. 


Idet  jeg  henstiller  ovenstaaende  Betragtninger  og  Forslag  til  Deres  Excel¬ 
lences  gunstige  Overvejelse,  forbliver  jeg 

med  Højagtelse 

Deres  Excellences  ærbødigste 

Jul.  Lange. 

I  Ministeriets  Skrivelse  tilføjes: 

Da  Ministeriet  ogsaa  erkjender,  at  en  Reform  af  Akademiets  Styrelses- 
maade  er  nødvendig,  for  at  tilveiebringe  en  Ordning,  der  staaer  i  bedre  Har¬ 
moni  med  Nutidens  Krav  end  den  uugjældende,  har  det  ikke  villet  undlade  at 
tilstille  Akademiet  Docent  Langes  Forslag  til  nærmere  Overveielse.  Uden  at 
ville  foregribe  den  endelige  Afgjørelse,  finder  Ministeriet  allerede  paa  dette 
Stadium  af  Sagen  sig  foranlediget  til  med  Hensyn  til  det  fremkomne  Forslag 
at  gjøre  følgende  Bemærkninger: 

En  Ophævelse  af  Akademiet,  som  Forslaget  fra  en  Side  seet  maa  siges  at 
gaae  ud  paa,  troer  Ministeriet  ikke  at  kunne  samstemme  i.  Derimod  synes 
Omordningen  ret  passende  at  kunne  gaae  ud  paa,  at  Akademiets  Plenarfor¬ 
samling  fremtidig  indskrænkes  til  at  være  en  Valgforsamling,  hvis  Hverv  vilde 
være  at  vælge  Akademiets  Direkteur  og  Vicedirekteur  iblandt  det  foreslaaede 
Akademiraads  Medlemmer,  Professorerne  i  Kunsten,  2  Medlemmer  afAkademi- 
laadet,  samt,  paa  Indstilling  af  Akademiraadet,  Æresmedlemmer  og  udenlandske 
Medlemmer  af  Akademiet,  medens  alle  Forsamlingens  øvrige  Forretninger  og 
Rettigheder  maatte  gaae  over  til  Akademiraadet.  Medlem  af  Akademiet  skulde 
en  Kunstner  for  Fremtiden  blive,  ikke  ved  at  optages  af  Plenarforsamlingen, 

men  ved  at  modtage  Udstillingsmedaillen.  Akademiraadet  formener  rettest  at 
skulle  bestaa  af  Professorerne  i  Kunsten,  Akademiets  Sekretær,  2  af  Plenarfor¬ 
samlingen  paa  9  Aar  valgte  Medlemmer,  og  9  Medlemmer,  valgte  ligeledes  paa 
9  Aar  —  dog  saaledes  at  3  afgaae  hvert  3die  Aar  —  af  alle  Kunstnerne  '•'> :  af 
alle  Medlemmer  af  Akademiet  og  af  alle  Kunstnere  udenfor  Akademiet,  der 
have  udstillet  i  de  tre  sidste  Aar.  Ingen  kan  vælges,  der  ikke  er  Medlem  af 
Akademiet.  Det  nuværende  Skoleraad  ophæves,  dets  Forretninger  henlægges 
til  Akademiraadet.  Den  nuværende  Udstillingskomite  ophæves,  saasnart  skee 
kan,  og  dens  Forretninger  henlægges  til  Akademiraadet. 

Med  disse  Bemærkninger  skulde  Ministeriet  tjenstligst  udbede  sig  Akade¬ 
miets  Betænkning  over  Sagen,  hvilken  Man  vilde  sætte  Pris  paa  at  modtage 
inden  Udgangen  af  førstkommende  April  Maaned. 

Kjøbenhavn,  den  6.  Marts  1882. 

J.  F.  Scavenius.  _ _ 

A.  Asrmissen. 

I  de  paafølgende  Plenarforsamlingsmøder  om  denne  Sag  lod 
Direktøren  Forhandlingerne  stenografere,  for  at  der  ikke  siden 
skulde  opstaa  Usikkerhed  om,  hvad  der  var  sagt  eller  ikke,  idet 
de  sædvanlige  Protokoltilførsler  jo  kun  gav  summariske  Refe¬ 
rater. 

Det  første  Møde  var  den  21.  Marts. 

Idet  Meldahl  som  Direktør  indledede  Forhandlingerne  be¬ 
gyndte  han  med  at  sige,  at  det  nu  skulde  drøftes  »først  om  og 
hvorvidt  de  Mangler  er  tilstede,  der  skulde  foranledige  os  til  at 
tage  Spørgsmaalet  om  en  Reform  under  Overvejelse,  og  dernæst 
om  de  foreslaaede  Midler  ere  saadanne,  at  de  vilde  kunne  af¬ 
hjælpe  de  paapegede  Mangler.«  Kommer  man  til  den  Erkjen- 
delse,  at  der  er  Mangler,  maa  man  være  betænkt  paa  at  finde 
Midler  derimod.  Han  tilføiede,  at  Kravet  paa,  at  Akademiet 
skulde  være  en  Repræsentation  for  Kunstnerne,  var  noget  nyt, 
som  der  ikke  stod  noget  om  i  de  gældende  Bestemmelser,  eftei 
hvilke  Akademiets  Virksomhed  hidtil  var  ledet. 

Dirigenten,  Heinr.  Hansen,  henstillede,  at  man  ikke  skulde 
komme  ind  paa  at  omtale  den  Maade,  hvorpaa  Forslaget  vai 
kommet  til  Akademiet.  Alligevel  havde  tydeligvis  denne  Maade 
vakt  en  betydelig  Uvillie  blandt  Akademiets  Medlemmei ,  dei 
var  sikkert  flere,  der  opfattede  den  som  et  Slags  Overrumpling. 
Der  var  ogsaa  forskjellige  Udtryk  i  Langes  Motivering,  som 
forekom  mange  stødende,  f.  Ex.  det,  at  Sagerne  enten  stoi medes 
igjennem  paa  en  enkelt  Mands  Autoritet  eller  løb  paa- Gi  und  af 

Raadvildhed.  »Overrumplingen«  førte  altsaa  til  det  modsatte  af, 
hvad  der  havde  været  ønskeligt,  idet  Sagen  ikke  nu  blev  mod¬ 
tagen  med  den  rolige  Velvillie,  som  den  maaske  ellers  kunde 
have  mødt,  i  det  mindste  hos  en  Del  Medlemmer. 

Dette  foranledigede  senere  følgende  Erklæring  fra  Lange: 


Da  det  Udtryk  i  min  Forestilling  til  Ministeren,  at  Afgjørelserne  under¬ 
tiden  stormes  igjennem«  Akademiets  Plenarforsamling,  har  vakt  Beklagelse 
især  hos  Akademiets  Direktør  og  Plenarforsamlingens  Dirigent,  som  deri  synes 
at  have  seet  en  Antydning  af,  at  der  nogensinde  skulde  være  gjort  uberettiget 
Vold  paa  Forsamlingens  Frihed,  kan  jeg  ikke  andet  end  beklage  at  have  brugt 
dette  Udtryk,  da  det  aldeles  ikke  har  været  min  Mening  at  antyde  noget  Saa- 
dant.  Efter  min  Opfattelse  —  den  være  rigtig  eller  ikke  —  har  Forsamlingen 
paa  Grund  af  sin  Størrelse  og  sin  Maade  at  fungere  paa  vanskeligt  ved  at 
komme  til  Afgjørelser,  som  fremgaa  naturligt  af  Diskussionen  og  Stemningen. 
Naar  derfor  Afgjørelsen,  for  at  bruge  mit  maaske  uheldig  valgte  Udtryk, 
stormes  igjennem-,  er  dette  efter  min  Opfattelse  saa  lidt  uberettiget,  at  jeg 
fuldstændig  erkjender,  at  jeg,  hvis  jeg  var  i  det  Tilfælde  at  være  Forsamlingens 
Leder,  undertiden  maatte  og  vilde  gjøre  det  Samme,  som  jeg  ved  mit  Udtryk 
har  villet  betegne.  —  1  Almindelighed  maa  det  være  mig  tilladt  at  fremhæve, 
at  Indledningsbetragtningerne  i  min  Indstilling  saa  tydeligt,  som  det  har  været 
mig  muligt,  urgere,  at  der  ingen  personlige  Sigtelser  eller  Hentydninger  findes 
i  min  hele  Indstilling,  Ikke  alene  vilde  jeg  finde  saadanne  lidet  passende  mod 
Foresatte  og  Kolleger;  men  de  vilde,  som  jeg  har  udtalt,  aldeles  ikke  være  paa 
deres  Plads  i  et  Reformforslag,  fordi  et  saadant  jo  kun  kan  have  Indretningen, 
men  ikke  Personlighederne  til  Gjenstand.« 


Heinr.  Hansen  udtalte  videre,  at  Sammensmeltningen  af 
Udstillingskomiteen  og  Skoleraadet  med  det  foreslaaede  Akademi- 
raad  neppe  vilde  medføre,  at  disse  Forretninger  afgjordes 
hurtigere  og  nemmere;  han  antog,  at  det  modsatte  vilde  blive 
Tilfældet.  Desuden  mente  han,  at  Sekretæren  efter  Langes  For¬ 
slag  faktisk  vilde  faa  det  meste  Arbejde,  som  hidtil  paahvilede 
Direktøren,  og  saaledes  blive  »det  mest  formaaende  Medlem.« 

Vilh.  Petersen  saa  i  Langes  Forslag  en  Ophævelse  af  Aka¬ 
demiet.  »Vejen  vilde  derved  være  glidebanet  for  en  snarlig  Om¬ 
dannelse  af  det  nye  Akademiraad  til  en  af  direkte  Valg  neden¬ 
fra  udgaaet  Repræsentation,  thi  de  Yngre  vilde,  naar  de  faae 
Lov  til  at  være  Deltagere,  ikke  lade  sig  nøje  med  den  første 
form.  Naar  man  saa  efter  deres  Forlangende  kommer  ind  paa 
diiekte  Valg,  saa  er  man  i  det  Uføre,  som  Hr.  Lange  beskri¬ 
ver  - «  uden  videre  at  lade  alle  Kunstnere  faa  frit  Valg  af  det 

luldmyndige  Raad  gaar  ikke  an . man  vilde  udsætte  sig 

altfor  meget  for  at  faa  et  Kollegium  af  Mænd,  der  forstod  sig 
godt  paa  at  agitere  Kunstnersamfundet  uden  ellers  at  betyde 
noget  ....  osv.«  Dog  vilde  han  anse  en  Ændring  i  Optagelses- 
maaden  for  ønskelig. 

Stein  erklærede,  at  »hvis  den  ærede  Sekretær  havde  forhørt 
sig  her,  inden  han  var  kommen  frem  med  sit  Forslag,  vilde 
han  have  fundet  en  rigtig  god  Villie  til  at  gaa  ind  paa  Refor¬ 
mer.«  (Hør!) 

Carl  Bloch  mente,  at  Akademiets  Forretninger  var  ledede 
med  al  ønskelig  Dygtighed,  men  i  én  Retning  trængte  man  til 
en  Reform,  »nemlig  med  Hensyn  til  Valgmaaden,  med  Hensyn 
til  Optagelsen  af  Medlemmer.  Jeg  tror,  at  vi  heroppe  er  for 
vrangvillige  til  at  optage  Medlemmer;  det  har  vist  sig  i  de  sidste 
Aar  ....  Der  er  Folk  blandt  de  udenforstaaende,  der  er  lige 
saa  dygtige  som  nogen  af  os  i  Akademiet  og  lige  saa  berettigede 
til  at  dømme  og  handle  i  de  Sager,  der  vedrøre  Kunstnersam¬ 
fundet.«  Men  blev  Plenarforsamlingen  saa  stor,  som  den  paa 
denne  Maade  burde,  saa  blev  det  en  Umulighed  at  arbejde  med 
den.  Hans  Meninger  om,  hvad  der  burde  gøres,  afveg  dog  en 
hel  Del  fra  Langes. 

Meldahl  erklærede,  at  en  større  Forsamling  meget  godt  vilde 
kunne  arbejde,  naar  den  i  tilstrækkelig  Grad  benyttede  Udvalg, 
som  eventuelt  kunde  afgjøre  mindre  Sager.  »Det  har  nu  været 
mig  af  Interesse  at  lade  uddrage  af  vore  Protokoller  fra  atten 
Hundrede  og  nogle  og  tres  indtil  nu,  hvem  der  har  mødt  her  i 
Forsamlingen  hver  Aften,  der  har  været  Møde,  og  jeg  finder  da, 
at  der  er  mellem  18  og  20,  der  kunne  siges  til  Stadighed  at 
have  været  tilstede*).«  Han  sluttede  deraf,  at  heller  ikke  af  en 
større  Forsamling  vilde  der  i  Reglen  møde  uoverkommeligt 
mange,  og  det  vilde  aldrig  blive  anderledes,  end  at  enkelte 
Mænd,  som  viste  særlig  Interesse,  fik  særlig  Tillid  og  dermed 
særlig  Indflydelse.  Ingen  Sag  af  Vigtighed  var  »stormet  igjen- 
nem«,  thi  den  havde  altid  været  behandlet  i  et  Udvalg.  »Jeg 
hører  ikke  til  dem,  der  tro,  at  der  udenfor  denne  Forsamling 
sidder  et  saa  stort  Antal  modne  Mænd,  som  der  kan  blive 
Tale  om  at  optage.  Jeg  tror,  at  naar  det  gaar  sin  rolige  nor¬ 
male  Gang,  ville  vi  gradvis,  ved  at  optage  2,  3  eller  4  ad  Gangen. 


*)  Denne  Oversigt  blev  indsendt  med  Sagen  til  Ministeriet,  hvor  den  imid¬ 
lertid,  saavidt  vides,  ikke  mere  findes.  Den  er  imidlertid  nu,  i  Anled¬ 
ning  af  dette  Skrift,  udarbejdet  paany. 

faa  dem  med,  som  der  kan  være  Tale  om,  naar  man  skal  blive 
indenfor  den  rimelige  Aldersgrænse  af  30  Aar;  men  jeg  tror 
ikke,  at  den  udenforstaaende  Kreds  er  saa  stor,  at  vi  ikke  lette- 
lig  skulde  overkomme  den  Pligt  at  faa  dem  med,  som  bør 
optages.  Jeg  mener  imidlertid  ligesom  Professor  Bloch,  at 
kunde  man  finde  en  anden  Maade  at  supplere  Forsamlingen 
paa,  saaledes  at  man  undgik  den  odiøse  Selvsupplering,  saa 
skulde  vi  se  at  komme  ind  derpaa«.  Derimod  mente  han,  at  en 
eventuel  Vælgerklasse  ikke  burde  udstrækkes  fuldt  saa  vidt  som 
af  Lange  foreslaaet.  Mange  udstiller,  medens  de  endnu  er 
Elever,  og  Lange  taler  selv  om  de  »umyndige  i  Kunsten.« 

Otto  Baohe  mente,  at  naar  man  skulde  have  en  Reform, 
maatte  man  ind  paa  et  fuldstændig  nyt  System.  Man  burde 
hverken  have  Selvsupplering  eller  Mandater  paa  Livstid.  Plenar¬ 
forsamlingens  Maskineri  var  for  stort  og  kompliceret.  Akademiet 
havde  mistet  Tilliden  udefra.  Dets  Medlemmer  burde  vælges  af 
Kunstnerne.  Han  sluttede  sig  til  Tanken  om  et  Akademiraad 
paa  21  Medlemmer. 

Jul.  Lange  indrømmede,  at  en  Reform  kunde  ske  paa 
mange  Maader,  men  han  beklagede,  at  der  syntes  ham  at  være 
Stemning  for  helt  at  afvise  enhver  Reform,  da  Ministeriet  jo  i  sin 
Skrivelse  erkendte  en  Reform  for  nødvendig.  »Jeg  haaber,  at 
Ministeriet  vil  høre  Akademiets  Stemme  og  lægge  nøje  Mærke 
til  den;  men  det  skulde  gjøre  mig  ondt  for  Akademiet,  om  det 
udenvidere  skulde  afvise  en  Reform,  thi  saa,  synes  jeg,  er  Mini¬ 
steriet  ved  den  Maade,  hvorpaa  det  har  udtrykt  sig,  bundet  til 
at  tilsidesætte  Akademiets  Stemme.  Man  maa  ogsaa  lægge  Mærke 
til,  at  det  er  et  Spørgsmaal,  hvad  Ministeriet  vil  anerkjende  som 
en  Reform.  Det  maa  dog  vel  være  en  Reform,  der  er  nogen¬ 
lunde  i  Overensstemmelse  med  de  Udtalelser,  der  er  fremkomne 
i  Pressen  eller  paa  anden  Maade.  Hvad  der  blot  er  en  Reform 
med  Hensyn  til  Arbejdsmaaden  i  Komitéer  eller  sligt  antager  jeg 
ikke,  at  Ministeriet  kan  betragte  som  en  Reform  af  Akademiets 
Styrelsesmaade  .  .  .  Med  Hensyn  til  den  Maade,  hvorpaa  Sagen 
er  gaaet  igjennem  Ministeriet,  beder  jeg  de  Herrer  være  forsik¬ 
rede  om,  at  der  er  noget  derved,  som  ikke  ganske  tilfredsstillede 
mig  selv.  Imidlertid,  vi  have  vor  fælles  Foresatte.« 

Det  næste  Møde  var  den  28.  Marts. 

Meldahl  begyndte  med  at  protestere  mod  Bebrejdelsen  for, 
at  det  var  gaaet  istaa  med  Optagelsen  af  Medlemmer.  I  de 

sidste  10  Aar  var  der  »snart  optaget  4  Medlemmer,  snart  5,  snart 
1,  2,  3.  I  fjor  optoges  1  Medlem,  men  Aaret  forud  4,  og  var  ikke 
det  Skridt  kommet,  som  nu  er  kommet,  er  der  al  Rimelighed 
for,  at  et  lignende  Antal  vilde  komme  ind  iaar.«  Han  undrede 
sig  over,  at  de  Medlemmer,  som  fremsatte  denne  Anke,  eller  som 
mente  at  lignende  Anke  kunde  fremsættes  med  Hensyn  til  Ud¬ 
stillings-  og  Guldmedailler  *),  da  ikke  til  forskjellig  Tid  havde 
stillet  Forslag  om  Optagelse  eller  Medaille-Tilkjendelse.  »Der  har 
ikke  rejst  sig  en  eneste  Stemme  med  et  bestemt  Forslag  i  de  9 
Aar,  der  har  været  Tale  om.«  .  .  .  Den  ærede  Sekretær  siger 
først,  at  vi  have  ikke  at  gjøre  med  andet  end  Forretningssagei'. 
Det  er  mig  uklart,  hvad  han  mener  dermed.  Er  det  en  Anke, 
at  denne  Forsamling  behandler  Forretningssager?  Skal  det  være 
en  Anke,  saa  er  det  galt,  thi  vi  skulle  netop  behandle  Forret¬ 
ningssager  ifølge  vort  Reglement,  og  de  21’s  Raad  kommer  heller 
ikke  til  at  gjøre  andet,  og  det  vil  faa  mere  end  nok  af  Forret¬ 
ningssager.  Det  kan  vel  altsaa  ikke  være  nogen  Anke,  men  blot 
en  Oplysning.  Hvad  er  det  nu  for  Forretninger  vi  have?  Vort 
Akademi  er  alene  en  Forsamling,  der  har  en  Undervisning  under 
sig,  og  som  skal  være  et  raadgivende  Kunstselskab.  Hvor  Staten 
eller  overhovedet  nogen  ønsker  vor  Udtalelse,  skulle  vi  være 
Raadgivere.  Vi  maa  forhandle  og  administrere,  og  det  gjælder 
altsaa  at  finde  en  Form,  under  hvilken  vi  kunne  administrere. 
Den  ærede  Sekretær  mener  nu  maaske,  at  vi  kunne  ikke  være 
administrative  i  denne  store  Forsamling  (Lange:  Ja!)  Men  saa 
spørger  jeg:  hvor  have  vi  da  administreret  daarligt?  Sekretæren 
maa  bevise,  at  vi  have  udført  vor  Administration  slet,  siden  vi 
nu  paa  en  Gang  skulle  desavoueres,  siden  man  vil  sige  til  os: 
nu  du  I  ikke  længer  dertil,  der  skal  slaas  en  Streg  over  Jer. 
Vi,  der  have  set  Forretningsgangen,  tro  at  kunne  sige,  at  Forret¬ 
ningerne  ere  gjorte  bravt  og  dygtigt.  Fra  denne  almindelige  Ud¬ 
talelse  kommer  Sekretæren  til  det  Postulat,  at  Forsamlingen  er 


*)  En  af  de  Ting,  Kunstnerne  udenfor  Akademiet  klagede  over  som  en  Uret¬ 
færdighed,  var  det,  at  Aug.  Jerndorff  ikke  i  1874  havde  faaet  store  Guld- 
medaille  for  sit  Maleri  » Israeliternes  Vandring  i  Ørkenen«.  Nu  tør  man 
vel  nok  sige,  at  den  almindelige  Anskuelse,  ogsaa  i  Akademiet,  er,  at  dette 
Billede  burde  have  havt  Guldmedaille.  Siden  den  Tid  er  store  Guldmedaille 
ikke  tilkjendt  nogen  Maler.  Der  har  ogsaa  kun  været  ringe  Deltagelse  i 
Konkursen« 

for  stor,  og  at  den  derfor  danner  et  løst  Maskineri.  Jeg  forstaar 
ikke  dette,  og  det  kommer  ikke  senere  frem,  hvori  dette  løse 
bestaar.  Det  maa  Sekretæren  bevise,  saa  kan  man  tales  ved 
derom.  Det  første  Klagepunkt  han  anfører,  er  jo,  at  der  holdes 
kun  Møder  med  5 — 6  Ugers  Mellemrum,  og  at  der  saa  er  dynget 
en  Mængde  Sager  op;  men  den  ærede  Sekretær  ved,  at  det  slet 
ikke  er  Tilfældet,  thi  der  holdes  Møder,  saasnart  der  er  Sager, 
og  det  har  ofte  været  Tilfældet,  at  i  det  Øjeblik,  der  blev  ansat 
Møde,  har  der  kun  været  en  eller  to  Sager,  og  i  den  Uge  der  er 
løben  paa,  er  der  saa  kommet  flere  Sager.  Men  jeg  kjender  ikke 
mere  end  et  eller  to  Møder  —  dem  angaaende  Udstillings- 
medaillen  —  hvor  vi  have  udsat  Sager,  hvor  vi  ikke  have  kun¬ 
net  overkomme  at  behandle  de  vigtige  Sager,  der  forelaa.  Mindre 
vigtige  Sager  om  Gravsteder  og  sligt  kunne  vi  have  udsat,  fordi 
Tiden  var  fremrykket,  men  ikke  fordi  vi  have  manglet  Kræfter 
til  dem.  Vi  have  ikke  akkumuleret  Sagerne  saaledes,  at  de  blev 
uoverkommelige  for  Foi-samlingen.  Naar  Klokken  blev  8V2  have 
vi  afsluttet,  og  saa  kan  en  enkelt  Gang  en  uvæsenlig  Sag  være 
bleven  skudt  ud,  men  deri  ligger  ikke,  at  der  har  været  for  lange 
Mellemrum  mellem  Møderne.  Reglementet  siger,  at  der  skal 
holdes  Møder  en  Gang  hvert  Kvartal,  Sekretæren  klager  over, 
at  der  kun  holdes  Møder  med  5 — 6  Ugers  Mellemrum.  Men  vi 
have  da  altsaa,  ogsaa  efter  hans  Angivelse,  været  meget  hurtigere, 
end  Reglementet  fordrer. 

Hans  næste  Klagepunkt  er,  at  der  ikke  har  været  Kontinuitet 
i  vort  Arbejde,  og  d’Herrer  maa  erindre,  at  det  er  et  af  de  væsent¬ 
ligste  Punkter.  Da  jeg  sagde  til  ham,  at  Klagen  var  uretfærdig, 
svarede  han,  at  der  maatte  tales  stærkt  for  at  gjøre  Virkning. 
Derfor  er  den  ærede  Sekretær  kommen  til  at  tale  stærkere,  end 
der  er  Sandhed.  Han  siger,  at  det  er  vexlende  Kræfter  som 
møde.  Jeg  har  jo  paavist  sidste  Gang,  at  det  er  det  ikke.  Sekre¬ 
tæren  ved,  at  i  Reglen  møde  nogle  og  Tredive  Medlemmer,  og 
deraf  ere  nogle  og  Tyve  —  syv  og  Tyve  stadig  tilstede.  Det  kan 
jeg  konstatere,  og  saa  kan  Sekretæren  ikke  have  Lov  til  at  an¬ 
føre  som  Klage  imod  os,  at  det  er  vexlende  Kræfter  som  møde. 
Jeg  kan  paavise  det  med  Tal  for  de  sidste  25  Møder,  og  gaar 
jeg  længere  tilbage,  finder  jeg  ligeledes,  at  det  er  en  fast  Stok, 
der  har  været  tilstede.  Naar  der  tales  om  Mangel  paa  Kontinuitet, 
vil  jeg  spørge,  om  der  er  nogen  Forsamling  i  Danmark,  som 

indeholder  et  større  Antal  Kræfter,  hvis  Medlemmer  er  bedre 
inde  i  Sagerne,  kjende  dem  bedre  og  kunne  være  fuldstændigere 
med  ved  Afgjørelsen  end  denne  Forsamlings  Medlemmer?  Det 
forekommer  mig  ogsaa,  at  det  vilde  have  været  rigtigt  fra  Sekre¬ 
tærens  Side  ovei'for  Ministeren  at  tilføje,  at  hvis  de  tilstede¬ 
værende  Kræfter  havde  været  saa  vexlende,  var  dette  ikke  en  Klage, 
der  kunde  anføres  imod  Akademiet,  thi  efter  Reglementet  be¬ 
høver  der  kun  at  være  Vs  af  Medlemmerne  tilstede  ved  en  Af- 
gjørelse,  og  dette  er  i  sin  Orden,  thi  der  er  Tider  afAaret,  hvor 
det  ikke  kan  fordres  af  en  Forsamling  som  denne,  atdensMed- 
lemmer  alle  skulle  være  tilstede;  deres  Studier,  deres  Rejser,  deres 
Maade  at  virke  og  arbejde  paa  forudsætter,  at  en  Del  af  dem  maa 
være  fraværende.  Men  jeg  tror  ikke,  at  der  kan  paavises  nogen  Sag, 
hvor  Afgjørelsen  har  manglet  Kontinuitet,  der  har  været  Kræfter 
nok  tilstede,  som  har  kunnet  bevare  Kontinuiteten. 

Dernæst  kommer  denne  Udtalelse  om,  at  vore  Sager  stormes 
igjennem  paa  Grund  af  Overbebyrdelse  osv.  Der  er  nu  det  ejen¬ 
dommelige,  at  Sekretæren  overser,  at  der  paa  et  senere  Sted  i 
Indlæget  staar,  at  det  gode  Arbejde  der  er  kommet,  er  kommet 
derved,  at  der  næsten  med  Hensyn  til  alle  Sager  nedsættes  Komi¬ 
teer,  som  forbereder  Arbejdet.  Man  kan  dog  ikke  sige,  at  vort 
Arbejde  stormes  igjennem  med  tilfældige  Afgjørelser,  naar  man 
samtidig  erkjender,  at  næsten  alle  Sager  gaa  over  til  Komitéer, 
om  hvis  Arbejde  Klageren  selv  erkjender,  at  det  er  godt  Arbejde. 
Her  maa  der  absolut  være  en  Modsigelse  og  det  er  et  af  de 
Punkter,  vi  maa  imødegaa.  Dermed  falder  ogsaa  det  næste  Punkt, 
at  vore  Afgjørelser  ske  under  Indflydelse  af  en  vis  Raadvildhed. 
Ja  det  er  haarde  Ord.  Naar  en  saadan  Sag  staar  paa  Dags¬ 
ordenen,  maa  man  jo  læse  igjennem,  hvad  der  er  fremkommet, 
for  hver  Gang  man  gjør  det,  bliver  man  mere  og  mere  irriteret 
over,  at  der  kan  komme  saadanne  Udtalelser  om  vort  Arbejde. 
Jeg  kan  slet  ikke  forstaa  dette  sidste.  Den  ærede  Sekretær  ved, 
hvor  højt  jeg  sætter  ham  personlig  og  hvor  meget  jeg  holder  af 
hans  store  Evner,  men  han  maa  bære  over  med  at  jeg  siger,  at 
paa  det  Omraade  burde  han  have  været  noget  forsigtigere,  thi 
det  er  en  Kjendsgjerning  i  denne  Forsamling,  at  Sekretæren  ikke 
kan  have  været  med  i  Detaillerne  af  vore  Forhandlinger;  der  er 
ofte  kommet  Udtalelser  til  mig  om,  at  vor  Protokol  ikke  inde¬ 
holder  det  naturlige  Referat  af  vore  Forhandlinger.  Altsaa  denne 
Bemærkning  om  Raadvildhed  falder  tildels  tilbage  paa  den  ærede 

Sekretær;  den  viser,  at  der  har  været  en  vis  Mangel  paa  Evne 
til  at  følge  os.  *) 

Nu  kommer  vi  til  det  egentlige  Anklagepunkt,  om  Udstillings- 
medaillens  Uddeling.  Jeg  ved,  at  hvis  jeg  havde  taget  dette  An¬ 
klagepunkt  op  imod  en  Forsamling,  hvoraf  jeg  var  Medlem, 
vilde  jeg  have  tilføjet  en  Ting,  dette  nemlig,  at  naar  Udstillings- 
medaillen  ikke  er  bleven  uddelt  i  9  Aar,  har  jeg  selv  erklæret 
— -  det  har  den  ærede  Sekretær  gjort  —  at  jeg  erkjender,  at  der 
i  Grunden  ikke  er  gjort  nogen  væsentlig  Uret  derved.  Det  er 
omtrent  samstemmende  med  hans  Udtalelse,  at  den  ikke  er  ud¬ 
delt,  men  det  er  Synd  at  bruge  dette  som  en  Anklage  mod  os. 
Og  jeg  vilde  have  tilføjet:  det  er  saa  naturligt  i  en  Brydnings¬ 
periode  som  den,  vi  have  oplevet,  hvor  vi  fra  1857,  eller  nogle 
og  Tres,  have  gjennemarbejdet  en  Reform,  der  var  bleven  Pro¬ 
duktet  af  en  Kritik  fra  Elementer,  der  stod  udenfor  Akademiet, 
den  saakaldte  Høyenske  Reform.  Denne  Reform  gjennemarbej- 
dede  vi,  og  ere  midt  i  dette  Arbejde  —  saa  kommer  en  ny  Luft¬ 
ning  over  Europa  og  den  kommer  ogsaa  til  os.  Vore  Kunstnere 
kommer  hjem  fra  Paris  med  en  helt  ny  Synsmaade  i  deres  Be¬ 
tragtning  af  Kunsten.  Vi  have  faaet  den  mellem  os  ved  de  suc¬ 
cessive  Optagelser.  Natui'ligvis  kan  der  saa  i  en  Forsamling 
som  denne  være  delte  Meninger  om,  hvad  der  kommer  frem  paa 
Udstillingerne,  og  komme  en  momentan  Stansning  i  Tilkjendel- 
sen  af  en  Medaille,  der  gaar  ud  paa  at  stemple  noget  som  det 
udmærkede.  Naar  denne  Gæring  har  gæret  sig  igjennem,  vil 
det  hele  Forhold  ordne  sig.  Man  vil  komme  bort  fra,  at’ kun 
det  ene  har  Berettigelse,  og  det  vil  komme  frem,  at  der  er  flere 
Maader  at  se  det  sande  og  skjønne  paa.  Denne  Oplysning  om 
den  tilstedeværende  Gæringsperiode  vilde  have  været  særdeles 
gavnlig  for  den  Autoritet,  der  staar  overfor  os  og  som  skal  dømme 
os  efter  Modtagelsen  af  dette  Indlæg.  Jeg  skal  henstille  til  For¬ 
samlingen,  om  ikke  den  ærede  Sekretærs  Udtalelse  om  Guld- 
medaillen  kan  forklares  paa  denne  Maade.  Det  er  saa  naturligt, 
at  efter  den  Retning,  hvori  Kunsten  er  gaaet  i  de  sidste  10—15 
Aai,  kunne  de  unge  ikke  ledes  hen  til  Historiemaleriet  og  hvad 
dertil  hører,  men  saa  sikkert  som  der  er  Rotation  og  Cirkelgang 
i  al  Udvikling,  vil  der  efter  denne  realistiske  Periode  komme  en 
anden,  hvor  Historiemaleriet  vil  komme  til  sin  Ret.  Denne 

naturlige  Forklaring  af,  at  Guldmedaillen  ikke  er  bleven  uddelt, 
kunne  de  udenforstaaende  ikke  se;  men  den  burde  den  ærede 
Sekretær  have  givet.  Hvorvidt  de  Udtalelser,  jeg  har  gjennem- 
gaaet,  kunne  tiltrædes  af  saa  mange  Medlemmer,  at  Sekretæren 
kan  tro  sig  berettiget  til  at  sige,  at  han  optræder  som  Talsmand 
for  Forsamlingens  egne  Medlemmer,  er  noget  jeg  betvivler.  Skulde 
han  hist  og  her  have  hørt  Udtalelser  af  Medlemmer  i  disse  Ret¬ 
ninger,  tror  jeg  ikke,  at  de  have  bemyndiget  ham  til  at  udtale 
sig  saaledes,  selv  om  de  i  enkelte  Punkter  have  udtalt  Enighed 
med  ham.  Det  har  ikke  Præget  af  det  rigtige,  naar  disse  Ud¬ 
talelser  akkumuleres  paa  den  Maade,  hvorpaa  det  her  er  sket. 
Hvad  Optagelsen  af  Medlemmer  angaar,  som  er  det  næste  Punkt, 
der  omtales,  vil  jeg  sige,  at  Akademiet  har  gradvis  optaget  de 
modne  Kunstnere,  der  var  tilstede,  Mænd  med  højst  forskjellige 
Anskuelser  om  Kunsten,  og  højst  forskjellig  Udvikling,  højst  af¬ 
vigende  fra  tidligere  Generationers.  Derigjennem  er  den  natur¬ 
lige  Tilgang  kommen  og  den  naturlige  Forandring  i  Anskuelserne 
i  Forsamlingen.  Og  det  vil  vedblive  at  gaa  sin  Gang  saaledes. 
At  Akademiet  har  et  vexlende  Antal  af  Medlemmer  er  jo  forud¬ 
sat  ogsaa  af  Reformen  1857.  Der  har  derfor  ikke  været  noget 
Spring,  men  en  gradvis  optagen  af  Medlemmer  i  Henhold  til 
denne  Reform,  og  tillige  en  ganske  klar  Bevidsthed  om,  at  de 
maatte  gnipperes  til  Komitéarbejde.  Det  laa  klart  i  Bevidstheden 
ved  Reformen  af  1857,  som  vi  neppe  have  gjennemarbejdet  endnu. 
Den  første  naturlige  Følge  var  Skoleraadskomitéen  og  de  beslut¬ 
tende  Komitéer,  som  have  den  afgjørende  Myndighed  indenfor 
deres  Forum,  men  som  ere  baserede  paa  Valg  i  denne  Forsam¬ 
ling,  som  ere  Børn  af  denne  Forsamling  —  Professorerne  vælges 
her  og  de  tilforordnede  vælges  her  —  og  denne  Forsamling  kan 
dekretere,  hvorledes  de  skulle  virke.  Denne  Forsamling  har  den 
Pligt  at  rejse  Spørgsmaalet  om  deres  Arbejdsmaade  og  reorgani¬ 
sere  Komitéen,  naar  den  ikke  følger  det  Program,  som  Forsam¬ 
lingen  med  sine  modne  Kræfter  giver.  I  deres  daglige  Gjerning 
og  i  Kontinuiteten  af  deres  Gjerning  kan  Forsamlingen  derimod 
ikke  gribe  ind.  Der  kan  være  Spørgsmaal  om  de  to  Komitéer, 
der  ere  nævnte,*)  ere  nok;  men  hvorledes  man  kantro,  at  man 
efter  at  have  faaet  dem  til  at  virke,  skal  kunne  paaoktroiere  dem 
en  hel  Del  Kræfter  og  skyde  andre  ud,  forstaar  jeg  ikke,  og  i 


0  Skoleraadet  og  Udstillingskomitéen. 


26* 


404 


den  Henseende  er  der  en  stor  Modsigelse  i  Forslaget.  Jeg  har 
jo  omtalt,  hvorledes  Komiteerne  her  væsenlig  forberede  og  modne 
Sagerne,  og  hvorledes  Forsamlingen  i  de  allerfleste  og  væsenligste 
Sager  støtter  sine  Komiteer.  Der  har  været  enkelte  Sager,  hvor 
man  ikke  har  fulgt  en  Komité,  men  det  er  ikke  til  Skade,  at  vi 
søge  at  forbedre  deres  Arbejde.  Væsenlig  kuldkastet  er  imidler¬ 
tid  kun  et  enkelt  Forslag  blevet  —  og  det  er  vel  det,  der  navn¬ 
lig  har  berørt  den  ærede  Sekretær  —  nemlig  det  Forslag,  der 
kom  fra  ham  om  Guldmedaillereformen.  Jeg  husker  ikke  andre 
Sager,  der  ere  strandede  paa  Forsamlingens  Modstand  (Lange: 
det  kom  ikke  fra  mig).  Den  ærede  Sekretær  var  meget  varm 
for  det.  Med  Hensyn  til  disse  Komitearbejder  synes  nu  Reform¬ 
forslaget,  som  jeg  sidst  fremhævede  —  men  jeg  har  hørt,  at  jeg 
ikke  er  bleven  rigtigt  forstaaet,  og  skal  derfor  gjentage  det  — 
at  gaa  ud  paa,  at  vi  ikke  selv  kunne  vælge  de  Kræfter,  som  ere 
i  Samklang  med  Tidens  Fordringer,  med  Kunstnerne  udenfor. 
Vi  kunne  nok  være  værdige  til  at  vælges,  men  det  skal  ikke  gaa 
efter  vort  Hoved;  de  der  staa  udenfor,  have  et  sundere  og  bedre 
Blik  paa  at  faa  de  yngre  Kræfter  frem  eller  at  udpege  visse 
Kræfter  i  Forsamlingen,  der  bedre  forstaa  dem,  der  staa  udenfor. 
Det  er  Hovedtanken,  at  disse  Kræfter  skulle  være  væsenlig  med¬ 
virkende.  Jeg  har  nu  taget  vore  Komitélister  for  mig  og  har  da 
set,  at  af  Medlemmerne  i  vore  Komitéer  hører  til  de  ældre 
og  */g  til  de  yngre  Kræfter.  Altsaa  i  denne  Henseende  ere  vi 
ikke  ude  afStand  til  at  vælge.  Ser  jeg  dernæst  paa,  hvad  Komi¬ 
teerne  have  at  gjøre,  er  det  mig  uforstaaeligt,  at  ikke  det  Antal 
Medlemmer  hvoraf  de  bestaa,  maaske  supplerede  med  en  enkelt, 
skulde  være  istand  til  at  gjøre  den  Gjerning,  der  paahviler  dem. 
Men  er  dette  Tilfældet,  hvorfor  skulle  vi  saa  have  de  21?  Des¬ 
uden,  Tanken  er  jo,  at  de  21  skulle  kunne  dele  sig  i  Komitéer, 
men  at  disses  Arbejde  skal  gaa  tilbage  til  de  21.  Derved  vil  jo 
noget  af  den  tilsigtede  Friskhed  gaa  tabt.  Der  er  her  opstillet 
en  Theori,  som  bevæger  sig  udenfor  det,  det  praktiske  Liv  har 
vist  er  brugeligt  og  nyttigt.  Jeg  kan  kun  forklare  mig  det  der¬ 
ved,  at  Forslagsstilleren  ikke  har  været  inde  i  Detaillen;  ellers 
vilde  dette  Forslag  ikke  være  kommet  frem.  Sekretæren  mener, 
at  Forsamlingen  aldrig  vil  give  Afkald  paa  at  blande  sig  i  Komi¬ 
teernes  Arbejder,  men  det  er  igjen  en  uretfærdig  Omtale  af  vor 
Færd.  For  ikke  at  tale  om  Skoleraadet  vil  jeg  nævne  den  Eibe- 
schiitzske,  den  Stoltenbergske ,  den  Sødringske,  Bibliotheks- 

Komitéen;  de  have  alle  Afgjørelsen  i  deres  Haand.  Vi  kunne 
altsa a  ikke  sige,  at  Akademiet  ikke  paa  mange  Omraader  har 
lagt  den  fulde  Myndighed  over  til  Komiteerne.  Det  er  en  Vej  vi 
kan  fortsætte,  og  er  man  bange  derfor,  saa  kan  man  gjøre  Af¬ 
gjørelsen  afhængig  af  en  kvalificeret  Majoritet,  og  man  kan  lade 
Komiteerne  vexle  og  fornyes  f.  Ex.  hvert  3die  Aar,  saaledes  at 
der  hver  Gang  besættes  et  Par  Pladser.  Vi  kunne  sige  f.  Ex., 
at  naar  en  Komité  ikke  kan  blive  enig  om  en  Afgjørelse  med 
2/3  af  Stemmerne,  saa  falder  Afgjørelsen  tilbage  til  Forsamlingen. 
Paa  den  Maade  kunne  vi  udvikle  vor  Institution  uden  at  sprede 
den  til  alle  Verdens  Hjørner,  efter  at  der  i  100  Aar  er  præsteret 
et  Arbejde  af  Modenhed  og  Betydning  paa  alle  Omraader,  som 
det  var  Synd  at  kaste  ombord.  Jeg  skal  ikke  komme  tilbage 
til,  hvad  jeg  sidst  nævnte  om  Udstillingsfondens  Bestyrelse. 
Ingen  faar  mig  til  at  tro,  at  man  vil  underlægge  den  de  21’s 
Baad.  Men  jeg  vil  bemærke,  at  der  er  jo  en  Fare  for  en  god 
Udvikling  af  Udstillingskomiteen  som  Institution  deri,  at  den 
har  særlige  Fonds,  hvortil  der  knytter  sig  store  Interessei,  og 
derfor  maa  staa  i  en  vis  Rapport  til  alle  Udstillere,  til  hvilke 
den  derfor  kommer  til  at  staa  i  et  Valgforhold.  Knyttes  nu 
disse  Fonds  til  den  paatænkte  Institution  (det  nye  Akadennraad) 
saa  faa  vi  der  en  politisk  Valplads,  som  vi  Gudskelov  hidtilhave 
været  fri  for  i  alle  Forhold,  der  vedrøre  Kunsten.  Et  enkelt 
Punkt  maa  jeg  endnu  omtale.  Efter  Forslaget  skal  der  i  de  21  s 
Raad  sidde  dels  de  der  vælges,  dels  Professorerne.  Men  For¬ 
slagsstilleren  glemmer,  at  Docenten  i  Kunsthistorie  faar  ingen 
Plads  der.  Det  falder  dog  af  sig  selv,  at  hvor  der  er  Tale  om 
Undervisning  i  et  Kunstakademi,  maa  denne  Docent  dog  nød¬ 
vendigvis  have  sin  Plads  i  Skoleraadet,  og  det  samme  gjældei 
om  den,  der  skal  undervise  i  Anatomi,  og  om  den,  der  skal  lede 
Perspektivundervisningen;  men  disse  tre  ere  strøgne.  De  kunne 
efter  Forslaget  ikke  tale  et  Ord  med  i  det  store  Raad.  Vi  komme 
ogsaa  til  et  Punkt,  som  det  er  noget  vanskeligt  at  omtale,  men 
som  jeg  dog  maa  bringe  frem.  Det  er  Sekretærens  Stilling.  Jeg 
tror  at  det  er  rigtigt,  hvad  der  i  den  tidligere  Behandling  af  Re¬ 
formen  1857  blev  meget  stærkt  fremhævet,  at  det  vil  være  gavn¬ 
ligt  for  Institutionen,  at  Sekretæren  ikke  er  Medlem.  Det  frem¬ 
sattes  saa  bestemt  af  meget  alvorlige  Mænd,  at  der  deived  vil 
komme  en  langt  roligere  Gang  i  Forretningerne.  Denne  Mand 
kunde  have  Del  i  Udførelsen  af  Beslutningerne,  men  ikke  have 

Part  i  Afgjørelserne.  Det  kom  ogsaa  frem  dengang,  at  det  er 
næsten  ikke  menneskeligt  at  forlange  af  en  udviklet  Mand,  der 
har  taget  den  Post  paa  sig,  at  han  efter  at  have  taget  bestemt 
Parti  som  Medlem  —  og  det  kan  jo  træde  saa  stærkt  frem,  at 
han  gjør  Reformforslag,  der  gaa  udenfor  Akademiet  —  skal  kunne 
upartisk  behandle  og  gjøre  Indstillinger  om  Forslag,  som  gaa  i 
en  Retning,  der  er  hans  modsat,  at  han  paa  en  fyldig  Maade 
skal  kunne  gjøre  anden  Mands  Tanke  til  sin  og  gjøre  anden 
Mands  Gjerning.  Efter  Reformforslaget  skal  jo  Akademiets  Se¬ 
kretær  ogsaa  være  Akademiraadets  Sekretær.  Jeg  har  forstaaet 
dette  saaledes,  at  det  er  foreslaaet  for  at  faa  Enheden  frem,  idet 
Ministeren  jo  vil,  at  Akademiet  skal  bevares  —  og  det  skulle 
vi  takke  ham  for,  thi  det  viser,  at  han  i  dette  Øjeblik  har  Hjerte 
foi  denne  Institution.  Men  at  Sekretæren  kommer  derind,  vil 
jo  føie  til,  at  et  i  Sagerne  stærkt  impliceret  Medlem  kommer  til 
at  føre  Protokollen.  Jeg  tror,  at  dette  er  umuligt  i  de21’sRaad. 
Med  Hensyn  til  et  Par  Yttringer  af  den  ærede  Sekretær  i  for¬ 
rige  Møde  maa  jeg  endnu  gjøre  en  Remærkning,  for  at  vor  Stil¬ 
ling  til  Sagen  ikke  skal  blive  misforstaaet.  Den  ærede  Sekretær 
henviste  stærkt  til,  hvad  vi  nu  skulde  gjøre,  og  i  hvilket  For¬ 
hold  vi  stod  til  Ministeren.  Det  forekommer  mig,  at  denne 
Forsamling  ikke  behøver  at  mindes  paa  en  saa  alvorlig  Maade 
fra  nogensomhelst  Side  om,  hvad  vi  have  at  gjøre.  Vi  have 
simpelthen  at  se  paa  det  Forslag,  som  foreligger  fra  Ministeren 
og  Sekretæren,  og  saa  efter  bedste  og  ærligste  Overbevisning  at 
give  de  Raad,  vi  kunne,  i  Henhold  til  den  Ed,  vi  have  aflagt 
om  at  varetage  denne  Institutions  Interesser,  og  saa  maa  det 
ingen  Betydning  have  for  os,  hvem  der  har  forelagt  det,  om  det 
er  en  Minister  eller  en  anden;  thi  vi  maa  tro,  at  han  har  fore¬ 
lagt  det  for,  at  vi  skulle  gjøre  hvad  der  er  vor  Pligt,  og  ikke 
for  at  vi  skulle  gjøre  hvad  han  ønskede.« 

Jul.  Lange,  som  egentlig  helst  vilde  have  undgaaet  at  tage 
Ordet,  søgte  først  ved  Forklaring  af  sin  Tankegang  og  sine  Mo¬ 
tiver  at  mildne  den  Irritation,  som  var  opstaaet  ved  den  Maade, 
hvorpaa  Forslaget  var  kommet  frem,  og  ved  forskjellige  Ud¬ 
tryk  den.  Han  værgede  sig  særligt  imod  at  have  villet  rette 
Beskyldninger  mod  Forsamlingens  Medlemmer.  »Naar  den 
ærede  Direktør  udtalte,  at  der  arbeidedes  bravt,  honnet  og  dyg¬ 
tigt,  saa  gad  jeg  vidst,  paa  hvilket  Sted  i  min  Forestilling' til 
Ministeren  noget  saadant  er  modsagt  eller  i  mindste  Maade 

draget  i  Tvivl.  Jeg  vil  opfordre  Forsamlingen  til  at  overveje 
det  og  tage  det  i  en  Betragtning,  der  ikke  forud  er  indtagen 
imod  mig.  Jeg  er  jo  bleven  fredløs  her  i  Forsamlingen ;  dette 
er  det  4de  Møde,  hvor  jeg  maa  løbe  Spidsrod.  Nu,  jeg  har 
været  forberedt  paa,  at  jeg  vilde  vække  nogen  Stemning  imod 
mig,  men  jeg  havde  oprigtig  talt  ikke  troet,  at  den  vilde  tage 

saa  stor  Plads  op  i  Forsamlingen . Der  er  ikke  Spor  af 

Fornærmelse  i  at  sige  til  en  Forsamling:  I  arbejder  under  en 
uheldig  Organisation,  som  drager  de  og  de  uheldige  Følger  efter 
sig  ...  .  Jeg  beklager  mig  ikke  over  den  ærede  Direktørs  Ud¬ 
talelse  —  han  udtalte  jo  en  personlig  Velvillie,  som  jeg  skønner 
meget  paa,  og  som  jeg  tidligere  har  faaet  Beviser  paa  —  men 
det  forekommer  mig,  at  den  ærede  Direktør  er  bleven  irriteret 
over  noget,  som  efter  Sagens  Natur  ikke  er  eller  kan  være  irri¬ 
terende  ....  Naar  man  har  Valget  mellem  et  af  to,  enten  at 
noget  skal  løbe  paa  Grund  eller  at  det  skal  stormes  igjennem, 
hvad  vælger  man  saa?  Jeg  vælger,  at  det  stormes  igjennem,  og 
jeg  forsikrer,  at  jeg  mange  Gange  har  været  den  ærede  Dii'ektør 
taknemlig,  naar  jeg  har  hørt  den  Opfattelse,  at  en  Sag  er  bleven 
stormet  igjennem.  Der  har  for  mig  ikke  været  noget  uberet¬ 
tiget  deri.  Jeg  erkjender  nemlig,  at  vanskelige  Forhold  beher¬ 
skes  bedst  af  en  enkelt  Mands  Villie.  Men  det  jeg  efter  Evne 
er  gaaet  ud  paa  er,  efter  Evne  at  give  Bidrag  til,  at  Forholdenes 
Vanskelighed  kan  blive  hævet  ....  Jeg  har  bestandig  været 
paa  det  rene  med,  at  en  Forsamling,  hvis  Organisation  er 
mangelfuld,  fordrer  en  enkelt  dygtig  Mand  som  Direktør  .... 
Hvorledes  mener  Direktøren  sin  Udtalelse  om  den  Betydning, 
der  herefter  skal  gives  Komiteerne  her  i  Akademiet  —  det  er 
en  Tanke,  som  ikke  i  Aften  kommer  første  Gang  frem  fra  hans 
Side  —  en  Betydning,  som  gaar  ud  over  den  Betydning  Komi¬ 
teer  har  i  andre  Forsamlinger?  Ligger  der  ikke  heri,  at  For¬ 
samlingen  er  for  stor,  og  at  der  maa  drages  særlige  Omsorgs¬ 
regler  for,  at  denne  Omstændighed  ikke  skal  virke  til  Skade, 
Forholdsregler  der  ikke  høre  hjemme  i  andre  Forsamlinger, 
hvor  Komiteerne  staar  i  et  andet  Forhold  til  Hovedforsamlingen. 
Hvorvidt  Direktørens  Tanke  fører  til  en  praktisk  Reform,  er 
Øjeblikket  ikke  nu  til  at  diskutere;  men  jeg  benytter  blot  hans 
Bemærkninger,  og  det  forekommer  mig  med  fuld  Ret,  til  at  vise, 
i  hvilken  Retning  hans  Tanke  gaar,  at  deri  ligger  en  Indrøm¬ 
melse  af,  at  Forsamlingen  er  for  stor.  Naar  de  senere  Komiteer, 

den  Treschowske,  den  Stoltenbergske,  den  Sødringske  have  faaet 
afgjørende  Myndighed,  og  Direktøren  selv  betegner  dette  som  en 
Retning,  hvori  Akademiets  hele  Arbejdsmaade  gaar,  at  Komi¬ 
teerne  blive  mere  og  mere  selvstændige,  at  de  ikke  blot  blive 
forberedende  og  raadgivende,  men  faa  en  afgjørende  Myndighed, 
er  det  saa  ikke  et  Bevis  for,  at  Forsamlingen  er  for  stor?  Vise 
det  ikke,  om  jeg  saa  maa  sige,  at  Forsamlingens  Unger  voxe 
fra  den,  løbe  ud  i  Verden  og  lade  den  gamle  Forsamling  sidde 
tilbage  i  Reden  uden  at  have  den  Kompetence,  som  Forsam¬ 
linger  ellers  have?  Nuvel,  jeg  skal  ikke  optage  Forsamlingens 
Tid  synderligt  længere.  Der  er  blot  et  mig  personlig  vedrørende 
Punkt,  som  jeg  vil  omtale;  det  er  Sekretærens  Stilling  efter  det 
Reformforslag  jeg  har  indgivet.  Der  kan  ikke  være  noget 
sandere  end  det,  den  ærede  Direktør  antydede  herom  i  sit  Fore¬ 
drag.  Det  er  ganske  rigtigt,  at  den  Sekretær,  som  staar  omtalt 
i  mit  Reformforslag,  kan  ikke  være  mig;  jeg  har  først  og 
fremmest  slagtet  mig  selv.  Det  er  noget,  jeg  ikke  har  omtalt 
for  Forsamlingen,  fordi  jeg  ikke  fandt  det  passende  og  det  hele 
Punkt  ikke  er  saa  farlig  fremragende,  men  den  Ting  er  sikker, 
at  et  Kontorembede*)  som  det,  her  er  Tale  om,  er  aldeles  ikke 
noget  for  mig  ....  Altsaa,  under  Forudsætning  af,  at  den  Re¬ 
form,  jeg  har  antydet,  bliver  gennemført,  gaar  jeg  min  Vej  som 
Sekretær.  Forresten  vil  jeg  med  Hensyn  til  min  Efterfølger  — 
under  Forudsætning  af,  at  Reformen  gaar  igjennem,  hvad  der 
maaske  ikke  er  noget  Haab  om;  men  hvis  d’Herrer  ville  af  med 
mig  som  Sekretær,  vil  jeg  raade  dem  til  snart  at  føre  Reformen 
igjennem  —  med  Hensyn  til  min  Efterfølger  vil  jeg  bemærke, 
at  jeg  tror  alligevel,  man  ikke  gjør  rigtigt  i  ikke  at  give  Akade¬ 
miets  Sekretær  Stemme.  Man  skal  naturligvis  vælge  en  Mand 
af  en  anden  Natur  end  min  —  jeg  er  for  uroligt  et  Hoved  til  i 
længere  Tid  at  være  Sekretær  ved  et  Akademi,  og  min  Til¬ 
bøjelighed  gaar  ikke  i  Retning  af  det  kontormæssige,  som  den 
ærede  Direktør,  der  har  baaret  over  med  mig,  ved  —  men  naar 
man  tager  en  Ikke-Kunstner  ind  i  Forsamlingen,  vil  jeg  blot 
sige  med  Hensyn  til  min  Efterfølger :  man  skal  ikke  sjofle  ham, 
man  skal  ikke  sætte  ham  i  en  Stilling,  han  maatte  føle  som  en 
Ydmygelse.  Jeg  udtaler  det  som  et  ganske  simpelt  og  ligefremt 


*)  Den  anden  Virksomhed,  som  Akademiets  Bibliothekar,  var  dengang  hverken 
saa  omfattende  eller  saa  betydningsfuld,  som  den  senere  er  bleven. 

Raad  til  Akademiet  med  Hensyn  til  denne  Mand,  som  ialfald 
ikke  bliver  mig.  Jeg  forudsætter,  at  han  ikke  er  et  uroligt 
Hoved  og  ikke  falder  paa  Reformforslag  og  det  Slags  Ting. 
Han  maa  underordne  sig  paa  en  ganske  anden  Maade,  end  jeg 
har  gjort  —  det  føler  jeg  overmaade  godt  —  men  man  skal 
alligevel  behandle  ham  venligt  og  ikke  berøve  ham  hans 
Stemme.« 

Fenger  mente,  at  Svaret  til  Ministeriet  maatte  indledes  med 
en  Beklagelse  af  den  Maade,  hvorpaa  Reformspørgsmaalet  var 
blevet  rejst,  og  man  maatte  kritisere  Langes  Forslag.  Det  gav 
ingen  Garantier  for,  at  Udstillings-  og  Guldmedailler  i  Frem¬ 
tiden  vilde  blive  uddelte  paa  en  mere  tilfredsstillende  Maade 
end  hidtil.  Langes  Anker  er  rent  theoretiske.  Akademiet  har 
ikke  svigtet  sin  Opgave  som  Skole  og  Kunstselskab,  men  en 
Repræsentation  har  det  ikke  været,  og  det  vil  tabe  ved  at  blive 
det.  Udstillerne  kan  ikke  vælge  Lærerne,  saa  lidt  som  Studen¬ 
terne  vælge  deres  Professorer.  Høyen  søgte  at  fremme  Repræ¬ 
sentationstanken  for  derved  at  modvirke  Hoffets  Indflydelse. 
»Jeg  tror,  at  hvis  man  dengang  (i  Halvtreserne)  havde  taget  Sagen 
alvorligere  og  med  mere  Resignation,  hvis  man  havde  været 
liberalere  mod  den  Opposition,  der  stod  udenfor,  saa  kunde 
Akademiet  have  udviklet  sig  under  de  samme  Former  som  fra 
Aarhundredets  Begyndelse  uden  at  være  stemplet  som  en  aristo¬ 
kratisk  Institution.«  Det  havde  været  godt  at  beholde  den 
gamle  Optagelse  paa  Medlemsarbejder.  »Dette  blev  imidlertid 
forandret,  vi  kom  til  en  anden  Valgmaade  ved  Siden  af  den 
gamle,  Medlemsarbejdet  faldt  bort,  og  det  maa  erkjendes,  at  de 
Høyenske  Ideer  paa  mange  Maader  har  havt  en  Eftervirkning, 
idet  denne  Tanke,  at  Akademiet  samtidigt  med  at  være  Akademi 
ogsaa  skal  være  en  Repræsentation  for  Kunstnersamfundet, 
endnu  ikke  er  helt  opgiven.«  Men  denne  Repræsentation  har 
man  paa  allerbedste  Maade  faaet  i  Udstillingskomiteen.  Langes 
Repræsentationstanke  tager  altfor  ensidigt  Sigte  paa  Udstillerne 
og  glemmer  helt  Architekterne,  som  faktisk  vil  blive  udelukkede 
fra  Akademiraadet.«  Paa  den  anden  Side  mente  Taleren,  at 
Akademiet  var  for  stort,  ca.  40  Medlemmer  var  tilstrækkeligt. 
Misstemningen  hos  de  udenforstaaende  skulde  man  søge  at 
fjærne,  og  med  Hensyn  til  Udstillingsmedaillen  var  der  jo  god 
Villie  hertil.  »Det  har  ofte  været  udtalt  her  i  Akademiet,  at 
man  ønskede  Forandringer  i  den  Maade,  hvorpaa  Udstillings- 

medaillen  bortgives.  Akademiet  kan  fuldstændig  give  denne 
Sag  fra  sig,  uden  at  det  vilde  afficere  dets  Stilling  det  aller¬ 
mindste.«  Udstillerne  kunde  godt  faa  Indflydelse  paa  Medaillens 
Tildeling.  Ogsaa  med  Hensyn  til  de  udvidede  Øvelser  i  Model¬ 
skolen  for  dem,  der  var  færdige  med  Akademiets  Skole,  burde 
man  komme  de  unge  i  møde. 

Lor.  Frølich  støttede  delvis  Lange.  Han  fandt  ogsaa  For¬ 
samlingen  for  stor,  men  Komiteer  kunde  afhjælpe  Manglerne 
derved.  Medaillerne  burde  have  været  uddelte,  og  der  var 
mange,  som  burde  have  været  optagne  som  Medlemmer.  Men 
Langes  Valgbasis  var  umulig;  det  var  Kunstnernes  Kvalitet,  som 
skulde  give  dem  Valgret. 

Exner  fandt  Langes  Valgbasis  altfor  lav.  At  der  ingen  Del¬ 
tagelse  var  til  Guldmedaillekonkursen  for  Malere  laa  for  største 
Delen  i,  at  »det  offentlige  og  private  Forlangende  om  historiske 
Fremstillinger  saa  godt  som  ikke  er  tilstede.«  Han  havde  selv 
flere  Gange  forgæves  talt  og  stemt  for  Tildeling  af  Udstillings- 
medaillen. 

F.  C.  Lund  udtalte  sig  meget  voldsomt  imod  Langes  For¬ 
slag  om  Indskrænkning  af  Forsamlingen,  men  han  mente  dog, 
at  nye  Medlemmer  burde  vælges  af  alle  Kunstnerne. 

Mødet  den  4.  April  1882: 

Der  forelaa  et  Brev  fra  Jerichau,  hvori  han  tilraadede  »at 
vise  Imødekommenhed  mod  Ministerens  Forslag  og  at  gaa  saa 
vidt  i  liberal,  tidssvarende  Retning,  som  det  lader  sig  forene 
med  Akademiets  Bestaaen  og  Selvstændighed.« 

Meldahl  udtalte  sig  paany  mod  en  Reform  af  hele  Akade¬ 
miet,  hvorimod  han  kunde  gaa  med  til  visse  Forandringer,  saa- 
ledes  at  lade  samtlige  Kunstnere  faa  Indflydelse  paa  Udstillings- 
medaillens  Uddeling,  at  indskrænke  Medlemsantallet  til  højst 
40  eller  50,  at  undgaa  Selvsupplering  f.  Ex.  ved  at  gjøi'e  dem 
valgbare,  som  havde  faaet  Udstillings-  eller  Guldmedaille. 

Stilling  pi'otesterede  mod,  at  Størstedelen  af  Medlemmerne 
faktisk  skulde  miste  deres  Sæde  i  Akademiet.  (En  stor  Del  af 
Forsamlingen  var  utvivlsomt  enig  med  ham  heri.) 

Godfr.  Christensen  mente,  at  det  nu  var  det  rette  Tids¬ 
punkt  til  at  reformere  Akademiet. 

Vermehren:  ....  »Bonnåt,  som  anses  for  en  overordentlig 
dygtig  Lærer  og  under  hvem  de  danske  Malere,  der  have  været 
i  Paris,  have  arbejdet,  har  udtalt  stor  Tilfredshed  med  dem  og 

sagt,  at  det  var  nogle  af  de  kæreste  Elever,  han  havde,  og  at 
hele  deres  Standpunkt  viste,  at  de  havde  gennemgaaet  en  grundig 
Skole  og  var  vel  forberedte.  Dette  tyder  dog  paa,  at  de  har 
været  godt  underviste  her,  thi  jeg  ved  ikke  af,  at  nogen  af  dem 
har  faaet  Undervisning  andetsteds  end  paa  Akademiet.  Dernæst 
vil  jeg  med  Hensyn  til  den  Malemaade,  som  de  har  lært  i  Paris, 
sige,  at  der  ganske  vist  baade  her  og  i  Frankrig  er  kommet 
Synsmaader  frem  med  Hensyn  til  Formen  og  Farvegivningen 
som,  om  de  end  ikke  er  noget  nyt  for  os,  dog  ikke  har  været 
tilstrækkeligt  paaagtede.  Jeg  tror,  at  vi  alle  kunne  have  godt 
af  at  lægge  Mærke  dertil,  og  at  ogsaa  Skolen  vil  blive  nødt  til 
at  tage  Hensyn  dertil.«  Langes  Kritik  af  Plenarforsamlingen 
kunde  han  ikke  finde  berettiget.  Et  Raad  paa  21  var  for  lille 
til  at  give  Garanti  mod  Ensidighed,  men  Forandring  i  Valg- 
maaden  var  ønskelig.  »Jeg  finder  det  ikke  nødvendigt,  at  man 
inddeler  Kunstnerne  i  Klasser.  Det  er  ikke  blot  Selvsuppleringen, 
der  i  høj  Grad  har  stødt  mig,  men  ogsaa  det,  at  man  ved  Valgene 
inddeler  Kunstnerne  i  Klasser  ....  Jeg  erkjender,  at  der  er  en 
Forskjel  mellem  begavede  og  ubegavede  Kunstnere,  dygtige  og 
udygtige,  at  der  er  Navne,  der  ville  leve,  og  Navne,  der  hurtigt 
dø ;  men  dette  er  ingen  Grund  til  at  sætte  de  dygtige  i  en  Klasse 
og  de  mindre  dygtige  i  en  anden,  og  jeg  ser  allermindst  nogen 
Grund  til,  at  Kunstnerne  gjøre  det  selv.  Den  Anerkjendelse, 
der  kan  tilkomme  en  Kunstner,  vil  han  faa  af  sin  Samtid  og  af 
Historien;  men  hvad  fører  denne  Klasseinddeling  til?  Jeg  kan 
ikke  se,  at  der  nogensinde  er  blevet  udrettet  noget  godt  derved. 
Jeg  finder,  at  hele  det  Syn,  der  ligger  til  Grund  derfor,  er 
ukunstnerisk  ....  Hvor  er  den,  som  kan  drage  Skjellet?  Og 
naar  det  ikke  kan  gjøres  med  Retfærdighed,  hvorfor  saa  indlade 
sig  derpaa?  Der  opnaas  heller  ikke  noget  derved.  Maalet  er 
jo  efter  Sekretærens  Forslag  at  finde  et  Antal  dygtige  Kunstnere, 
som  kunne  varetage  de  Hverv,  der  overdrages  dem  af  Staten, 
bestyre  Skolen  og  være  Mellemled  mellem  Staten  eller  Folket 
og  Kunsten.  Men  det  tror  jeg  man  maa  kunne  tilvejebringe, 
uden  at  lade  Kunstnerne  gaa  igjennem  denne  Sigte.  Maa  jeg 
give  Dem  et  lille  Udkast  til  Belysning  af  min  Tanke.  Jeg  vil 
sige,  at  Akademiet  skal  bestaa  af  et  Kunstnersamfund,  hvis 
Medlemmer  have  udstillet  6  Gange  og  ere  fyldte  30  Aar.  Det 
vælger  en  Bestyrelse,  som  skal  varetage  alt,  hvad  der  hører 

under  Akademiets  Autoritet.  Kærnen  af  denne  Bestyrelse  er 
Professorerne  og  Embedsmænd.  Derhos  vælges  12  Malere,  6 
Architekter  og  6  Billedhuggere,  og  af  alle  disse  afgaar  nogle 
hvert  2det  eller  3die  Aar.  Denne  Bestyrelse  vælger  Direktør, 
Vicedirektør  og  Professorer  og  varetager  alle  Anliggender  med 
Undtagelse  af  Udstillingen.  Med  Hensyn  til  denne  er  Ord¬ 
ningen  saa  god,  som  den  kan  ønskes;  en  enkelt  Ændiing 
kunde  jeg  inaaske  ønske,  nemlig  saaledes  som  Direktøren  om¬ 
talte,  at  alle  Komiteens  Medlemmer  vælges  af  den  store  Kunstner¬ 
masse,  og  at  Ministeriet  beskikker  Formanden.  Naar  den  Ord¬ 
ning,  jeg  har  angivet,  gjennemførtes,  ssa  vilde  Forskj ellen  mellem 
de  Kunstnere,  der  havde  Bet  til  at  tale  med  om  Kunstens  offent¬ 
lige  Forhold,  og  dem,  der  ikke  havde  Ret  dertil,  kun  være  en 
Aldersforskjel.  Jeg  tror  ikke,  at  der  var  den  ringeste  Faie  for, 
at  man  ikke  paa  denne  Maade  vilde  faa  valgt  de  dygtigste  .... 
Jeg  ser  ikke,  hvorfor  ikke  Kongen  skulde  kunne  være  Protektor 
for  en  saadan  Anstalt.  Jeg  sætter  ogsaa  Pris  paa,  at  Valgrets- 
og  Valgbarheds-Betingelserne  ere  de  samme.  Ville  De  sige,  at 
de  yngre  Kunstnere  blive  forholdsvis  for  mange  og  at  de  kunne 
ikke  nok,  saa  svarer  jeg:  jeg  kan  ikke  betragte  dem  som  Nuller 
og  endnu  mindre  som  Minus,  som  noget  der  skal  tlækkes  fia. 
Enhver  af  dem  medbringer  et  vist  Kvantum  af  Dygtighed,  som 
maa  kunne  bruges,  ialfald  medbringe  de  Dygtighed  nok  til  at 
kunne  vælge.  Jeg  har  nu  angivet  mit  Standpukt.  Ministeriets 
Forslag  kan  jeg  ikke  gaa  ind  paa.« 

Baches  Tanke  om  Kunstnerraadet  faldt  omtrent  sammen 
med  Vermehrens,  men  Skolens  Ordning  var  ham  det  væsent¬ 
ligste. 

Der  nedsattes  et  Udvalg  paa  11  Medlemmer,  bestaaende  af 
Meldahl,  Heinr.  Hansen,  Jul.  Lange,  Fenger,  Conradsen,  Exner, 
Stein,  Vilh.  Petersen,  Bloch,  Vermehren,  Roed. 


I  Overensstemmelse  med  de  forskjellige  Udtalelser,  som  vare 
faldne,  vedtog  Akademiet  den  25.  April,  at  Udstillingsmedaillen 
skulde  uddeies.  Den  tilkjendtes  Axel  Helsted  for  »Fader  og 
Søn«  (36  Stemmer),  Vilh.  Rosenstand  for  »Udenfor  et  Brasserie« 
(33  Stemmer)  og  Krøyer  for  »Et  italiensk  Hattemagerværksted« 
(30  Stemmer).  Der  blev  ialt  afgivet  40  Stemmer. 

En  Maaned  senere,  den  23.  Maj,  indsendte  Jul.  Lange  sin 
Ansøgning  om  Afsked  *)  som  Akademiets  Sekretær  fra  30.  Septbr., 
tilligemed  en  Ansøgning  om  Rejsetill adelse  fra  den  11.  Juni  til 
den  30.  Septbr.  mod  at  Ph.  Weilbach,  som  havde  tilbudt  sig, 
fungerede  for  ham.  Ansøgningen  blev  selvfølgelig  bevilget. 

Lange  havde  jo  alt  i  Debatten  udtalt  sin  Hensigt  at  trække 
sig  tilbage.  Men  denne  hans  Hensigt  blev  til  en  Nødvendighed, 
da  det  viste  sig,  at  han  ikke  blot  var  kommen  i  Modstrid  med 
Akademiets  Flertal,  men  at  han  heller  ikke  havde  Kunstnerne 
udenfor  Akademiet  saaledes  med  sig,  som  han  havde  troet.  De 
Punkter,  paa  hvilke  de  var  uenige  med  ham,  var  dels  hans  For¬ 
slag  om  at  drage  Udstillingskomitéens  og  Skoleraadets  Virksom¬ 
hed  ind  under  Akademiraadet,  dels  at  man  fandt  de  af  ham 
opstillede  Valgbarhedsbetingelser  altfor  snevre  og  hans  Valgrets¬ 
betingelser  altfor  vide.  Efter  de  foregaaende  Aars  Erfaringer  har 
man  vel  neppe  havt  Tillid  til,  at  Udstillingsmedaillen  vilde  blive 
tildelt  i  det  Omfang  eller  til  de  Kunstnere,  som  man  helst  øn¬ 
skede.  I  et  ret  bittert  Brev  af  22.  April  fra  Lange  til  Maleren 
Fr.  Schwartz,  som  dengang  spillede  en  vis  Rolle  blandt  Kunst¬ 
nerne  udenfor  Akademiet,  forekommer  følgende  Passus:  »Det  er 
i  Sandhed  ikke  min  Mening,  at  man  havde  en  Forpligtelse  til 
at  slutte  sig  til  mig  i  Alting;  men  man  skulde  alligevel  i  sin 
egen  Interesse  omgaas  lidt  økonomisk  med  mig,  da  jeg  indenfor 
Akademiet  har  været  den  virksomste  og  dygtigste  Talsmand  fol¬ 
en  Reform  i  frisindet  Retning.  Nu  er  jeg  aldeles  kastet  ud  af 
enhver  Position  i  denne  Sag,  endog  faktisk  ud  af  mit  Embede.«  **) 

Der  er  ikke  Tvivl  om,  at  Lange  havde  de  ærligste  og  bedste 
Hensigter  med  sit  Reformforslag.  Men  det  maa  indrømmes,  at 
han  ialtfald  ikke  fulgte  nogen  klog  Taktik.  Han  har  muligvis 
neppe  tænkt  sig,  at  Ministeren  saa  hensynsløst  vilde  stille  ham 
i  Brechen,  omend  han  maatte  være  sig  bevidst,  at  hans  Post 
kunde  blive  noget  udsat.  Det  havde  ganske  sikkert  været  baade 
klogere  og  formaalstjenligere,  om  han  ikke  havde  stilet  sit  For¬ 
slag  saaledes,  at  det  i  væsenlig  Grad  blev  et  Angreb  paa  den 
daværende  Plenarforsamling,  thi  dette  maatte  uundgaaeligt  irri¬ 
tere  og  derved  vanskeliggjøre  Vejen  til  et  godt  positivt  Resultat. 
Det  synes  dog  at  fremgaa  af  de  foran  refererede  Forhandlinger, 


*)  I  denne  betonede  han  særligt  sin  Tunghørighed  som  Aarsag. 

**)  Breve  fra  Julius  Lange,  udgivne  af  P.  Købke,  p.  173. 

at  der  i  Akademiet  var  en  Del  god  Villie  til  at  gjøre  noget  for 
at  udjævne  Misstemningen,  thi  en  saa  ivrig  Opposition  kunde 
aldrig  blive  Akademiet  ligegyldig.  Det  skadede  utvivlsomt,  at 
Forhandlingerne  saa  meget  kom  til  at  staa  paa  Spørgsmaalet 
om  Plenarforsamlingens  Arbejdsdygtighed,  thi  dette  var  i  Virke¬ 
ligheden  noget  periferisk.  Havde  det  mon  ikke  været  meget 
bedre,  om  Lange  paa  hensynsfuld  Maade  ligefrem  var  gaaet  løs 
paa  Sagens  Kærne  og  havde  stillet  Spørgsmaalet  saaledes  di¬ 
rekte  til  Akademiet :  Der  er  Misfornøjelse  med,  at  en  Del  betyde¬ 
lige  Kunstnere  holdes  udenfor  Akademiet,  og  med  at  Udstillings- 
og  Guldmedaillerne  ikke  uddeles.  Der  er  de  og  de  bestemte 
Tilfælde,  som  man  særligt  er  misfornøjet  med.  Mange  ser  i 
Akademiets  Holdning  en  Uretfærdighed,  eller  de  finder  den 
præget  af  en  uberettiget  Fordom  mod  det  Kunstsyn,  som  de 
yngre  holder  for  det  rette.  Akademiet  er  vel  netop  det  Sted, 
hvor  de  forskjellige  Anskuelser  skal  have  deres  Tumleplads,  og 
det  har  den  Pligt  at  være  upartisk  i  kunstneriske  Anliggender.  Ere 
disse  Klager  helt  eller  delvis  begrundede,  hvilke  Midler  skal  vi 
da  vælge  for  at  oprette  de  Fejl,  som  kan  være  begaaede? 

Var  Spørgsmaalet  saaledes  stillet  direkte  paa  Sagens  Kærne, 
saa  havde  vist  baade  Sagen,  Akademiet  og  Lange  staaet  sig 
bedst  derved.  En  saadan  loyal  Henstilling  vilde  formentlig 
neppe  være  bleven  opfattet  som  gaaende  ud  over  hans  Yttrings- 
frilied  som  Medlem. 

Langes  F orslag  var  altfor  doktrinært,  derfor  svigtedes  han  af 
Kunstnerne.  Han  saa  for  meget  paa  Plenarforsamlingen  som 
rent  praktisk  Arbejdsredskab  indadtil,  og  maaske  for  lidt  paa, 
hvad  Akademiet  burde  være  udadtil  overfor  Kunstnerstanden. 
Enten  skulde  Lange  være  gaaet  direkte  til  Akademiet  med  sine 
Reformplaner,  eller  han  skulde  forud  have  sikret  sig,  at  han  var 
i  Overensstemmelse  med  Kunstnerne.  Nu  blev  hans  Stilling 
isoleret  og  derved  uholdbar. 

Imidlertid  indkom  fra  en  Kreds  af  Kunstnere  udenfor  Aka¬ 
demiet  en  ny  Adresse  til  Kultusministeriet,  som  var  vedtagen 
paa  et  Møde  den  25.  April  og  dateret  den  1.  Maj.  Den  sendtes 
den  9.  Maj  i  Kopi  til  Akademiet  med  en  kort  Følgeskrivelse, 
der  var  undertegnet  af  Vilh.  Groth,  Alb.  Jensen,  Aug.  Jerndorff, 
V.  Klein,  V.  Koch,  P.  S.  Krøyer,  Jul.  Schultz,  F.  Schwartz  og 
Carl  (Rohi)  Smith. 

Det  er  Udkastet  til  denne  Adresse,  som  Lange  sigtede  til  i 

sit  ovenanlørte  Brev  af  22.  April.  Den  havde  ikke  færre  end 
105  Underskrifter. 

Det  udtaltes  i  den,  at  Kunstnerne  vel  var  enige  med  Lange 
i,  at  der  burde  blive  en  Repræsentation,  men  at  de  maatte  er¬ 
klære  sig  for  ganske  uenige  med  ham  i  Henseende  til  den 
Maade,  hvorpaa  deres  Repræsentation  i  Akademiet  skulde  til¬ 
vejebringes.  Den  af  ham  foreslaaede  Valgbasis  forekom  dem 
meget  for  rummelig.  Der  var  jo  slet  ingen  Sikkerhed  for,  at 
den,  der  havde  udstillet  en  enkelt  Gang,  vedblivende  vilde  til¬ 
høre  Kunstnersamfundet,  eller  at  han  havde  Modenhed  til  at 
dømme  om,  hvem  der  skulde  vælges.  Heller  ikke  Langes  For¬ 
slag  om  bunden  Tildeling  af  Udstillingsmedaillen  og  om  at  kun 
de,  der  havde  denne,  var  valgbare,  fandt  Kunstnernes  Bifald, 
idet  de  mente,  at  der  paa  denne  Maade  vilde  frembringes  en 
særegen  Klasse  af  Kunstnere,  der  »baade  er  for  lille  til  at  være 
et  almindeligt  Kunstnersamfund  og  for  stor*)  til  at  være  en 
Samling  af  virkelig  fremragende  Mænd«.  Adressens  Forslag  gik 
derfor  ud  paa  at  begrænse  Valgretten  til  Kunstnere,  der  var 
fyldt  30  Aar,  havde  udstillet  5  Gange,  deraf  mindst  1  Gang  i  de 
sidste  5  Aar,  eller  havde  Udstillingsmedaillen,  eller  havde  rejst 
for  et  af  de  større  Stipendier,  samt  endelig  Akademiets  nu¬ 
værende  Medlemmer.  Valget  skulde  foretages  gruppevis.  Paa 
denne  Maade  vilde  der  formes  et  Kunstnersamfund,  til  hvilket 
Staten  uden  Fare  kunde  henvende  sig  for  at  faa  valgt  en  Re¬ 
præsentation.  [Valgbarheden  omtaltes  ikke,  men  tænktes  for¬ 
modentlig  begrænset  paa  samme  Maade  som  Valgretten],  Akade- 
miraadet  skulde  bestaa  af  de  8  Professorer  samt  24  Medlemmer 
(12  Malere,  6  Billedhuggere  og  6  Architekter).  Raadet  skulde 
selv  vælge  sin  Formand. 

Adressen  var  meget  utilfreds  med  Langes  Forslag  om  at 
inddrage  Udstillingskomitéen  og  Skoleraadet  i  Akademiraadet ; 
man  ønskede  tværtimod  deres  hidtidige  Selvstændighed  bevaret. 
Det  foresloges,  at  den  første  skulde  bestaa  af  10  Medlemmer 


*)  Heri  regnede  man  dog  ikke  ganske  rigtigt.  Fra  Udstillingsmedaillen  ud¬ 
deltes  første  Gang  i  1838  til  1881  var  den  ialt  tilkjendt  18  Malere  og  2 
Billedhuggere,  og  af  dem  var  7  døde.  Fra  1882  til  1903  er  Udstillings¬ 
medaillen  kun  tildelt  15  Malere  og  én  Billedhugger.  Denne  Medaille  vilde 
altsaa  tvertimod  give  et  altfor  snevert  Udvalg.  I  1903  lever  kun  21  Kunst- 
liere,  som  har  denne  Medaille,  og  flere  af  dem  er  meget  gamle. 


(6  Malere,  2  Billedhuggere  og  2  Architekter)  valgte  gruppevis  af 
alle  Kunstnere,  der  havde  udstillet  én  Gang  i  de  sidste  3  Aar. 
Formanden  skulde  beskikkes  af  Ministeriet.  [Akademiets  Ret  til 
at  besætte  de  3  Pladser  vilde  altsaa  falde  bort.] 

Skoleraadet  foresloges  bevaret  som  hidtil,  blot  at  Assisten¬ 
terne  optoges  deri  (men  uden  Stemmeret). 

Den  22.  Maj  forelaa  Udvalgets  Forslag  til  et  Svar  til  Mini¬ 
steriet,  underskrevet  af  samtlige  Udvalgsmedlemmer  undtagen 
Lange,  Roed  og  Vermehren,  som  forbeholdt  sig  i  Plenarforsam¬ 
lingen  at  stille  et  Minoritetsforslag*). 

Sagen  kom  da  for  paany  i  et  Møde  den  2.  Juni  1882. 

Roed  havde  fremsendt  et  Separatvotum,  hvis  Indhold  faldt 
sammen  med,  hvad  han  havde  udtalt  i  de  foregaaende  Møder. 
Vermehren  og  Bissen  havde  indsendt  et  andet  Separatvotum, 
der  gjengav  det  tidligere  af  Vermehren  udtalte.  Bache  havde 
meddelt,  at  han  fastholdt  sit  udtalte  Standpunkt. 

Bache,  Frølich,  Saabye,  Godfr.  Christensen  og  Kiærschou 
havde  meldt  Forfald. 

Fenger  motiverede  som  Ordfører  Udvalgets  Flertalsforslag, 
hvilket  han  betegnede  som  et  imødekommende  Mæglingsforslag, 
der  bui'de  kunne  tilfredsstille  de  fleste. 

Direktøren  begyndte  med,  efter  Konference  med  Højesterets¬ 
advokat  Liebe,  at  udtale,  at  man  burde  være  meget  varlig  med 
at  søge  nogen  Forandring  i  Udslillingsfondens  Bestyrelse.  Kul¬ 
tusminister  Fischer  havde  overfor  Rigsdagen  bestemt  hævdet,  at 
den  var  en  særlig  Fond,  som  Staten  ikke  kunde  røre  ved,  men 
Scavenius  havde  i  Rigsdagen  udtalt  det  stik  modsatte. 

Monies  og  Olrik  fandt,  at  der  var  gjort  vel  liden  Indrøm¬ 
melse  til  de  unge.  Olrik  fandt  særligt,  at  Udstillingsmedaillen 
burde  tilkjendes  af  Udstillingskomitéen;  det  var  en  Ændring, 
som  de  unge  vistnok  vilde  sætte  megen  Pris  paa. 

Den  9.  Juni  kom  Sagen  sidste  Gang  for  i  Plenarforsam¬ 
lingen. 

Med  Hensyn  til  sin  Ansøgning  om  Rejsetilladelse  oplyste 
Lange  der  følgende:  »Et  Par  Dage  efter  at  jeg  havde  indgivet 
Ansøgning  om  Afsked,  fik  jeg  Bud  fra  en  Embedsmand  i  Kultus- 


'■)  I  Forsamlingen  den  2.  Juni  erklærede  Lange  det  for  at  være  sket  ved  en 
Fejltagelse,  at  hans  Navn  ogsaa  stod  under  dette  Forbehold. 

ministeriet,  at  Ministeren  ønskede  at  tale  med  mig.  Da  jeg  kom 
til  Ministeren,  opfordrede  han  mig  til  ialtfald  ikke  strax  at  for¬ 
lange  Afsked,  men  at  opsætte  det  noget.  Jeg  svarede,  at  jeg 
maatte  fastholde  min  Ansøgning  om  Afsked,  men  at  jeg  selv¬ 
følgelig  vilde  rette  mig  efter  et  Ønske  fra  Ministerens  Side  om 
en  kortere  Tids  Opsættelse,  og  da  Ministeren  bestemt  yttrede 
det  Ønske,  at  Afskeden  først  bevilgedes  fra  1.  Oktober  eller  30. 
Septbr.,  havde  jeg  naturligvis  ikke  noget  derimod  at  indvende, 
men  saa  udbad  jeg  mig  Permission  for  den  resterende  Tid,  og 
dertil  svarede  Ministeren,  at  det  havde  han  intet  at  indvende 
imod.«  Derefter  vedtoges  det  at  modtage  Weilbachs  Tilbud  om 
midlertidigt  at  besørge  Sekretærforretningerne.  Direktøren  ud¬ 
talte  derefter  sin  Tak  og  Anerkjendelse  for  det  Arbejde,  Lange 
som  Sekretær  havde  udført  i  Akademiet. 

Til  dette  Møde  var  der  indkommet  særlige  Forslag  fra  Ver- 
mehren  og  Bissen,  Roed,  Frølich*),  Hertzog  og  William  Hammer. 

Hertzogs  Forslag  gik  ud  paa  at  afvise  enhver  Forandring, 
fordi  Akademiet  skulde  være  en  Repræsentation  af  Kunsten, 
men  ikke  af  Kunstnerne,  hvorfor  det  altid  maatte  have  Frihed 
til  at  optage  alle  for  dets  Formaal  ønskelige  Kræfter. 

Vermehrens  og  Bissens  Forslag  var  meget  indgribende,  og 
vistnok  i  temmelig  nær  Overensstemmelse  med  de  udenfor- 
staaende  Kunstneres  Ønsker.  Akademiet  skulde  være  et  Kunstner¬ 
samfund,  bestaaende  af  alle  Kunstnere,  der  havde  fyldt  30  Aar 
og  udstillet  6  Gange.  De  skulde  vælge  et  Akademiraad  paa  24 
Medlemmer  —  12  Malere,  6  Billedhuggere  og  6  Architekter  — 
i  hvilket  tillige  Professorerne,  Docenterne  og  Sekretæren  havde 
Sæde  som  fødte  Medlemmer.  Af  de  valgte  skulde  8  afgaa  hvert 
3die  Aar.  Skoleraadet  og  de  hidtil  værende  Komitéer  bibehold¬ 
tes.  Medlemmernes  Plenarforsamling  skulde  kun  have  det  Hverv 
at  foretage  Valgene  til  Akademiraadet,  men  kunde  efter  dettes 
Beslutning  i  overordentlige  Tilfælde  sammenkaldes.  Udstillings¬ 
komitéen  blev  som  hidtil,  men  dens  6  Medlemmer  skulde  vælges 
af  alle  Udstillerne,  som  ogsaa  skulde  tildele  Udstillingsme- 
daillen. 

Baches  Forslag  begyndte  med  at  udtale  stærk  Sympathi  for 
Lange.  »Det  er  de  to  Grundpiller  for  Forsamlingens  Organisation, 
Selvsuppleringen  og  Livsvarigheden,  der  tidligt  eller  sent  ville  volde 


*)  Dennes  Forslag  findes  ikke  i  Akademiets  Akter. 


Kunstakad.  Hist. 

dens  Undergang,  thi  alle  de  Angreb,  der  have  været  rettede  mod 
Akademiet,  gaa  løs  paa  dem«.  Derimod  var  han  uenig  med 
Lange  om  den  Suppleringsform,  der  skulde  sættes  istedet,  thi 
at  lægge  hele  Vægten  paa  Udstillingsmedaillen  vilde  dels  blot 
blive  Selvsupplering  paa  en  anden  Maade,  dels  skabe  en  privili- 
geret  Klasse  af  medaillerede  Kunstnere,  og  dels  let  udelukke 
Architekterne.  Langes  Valgret  fandt  han  for  vid  —  der  maatte 
fordres  30  Aars  Alder  og  6  Aars  Udstilling,  eller  for  Architekter- 
nes  Vedkommende,  at  de  havde  havt  et  af  de  større  Stipendier. 
Han  udtalte  sig  meget  bestemt  imod,  at  Udstillingskomitéen 
droges  ind  i  Akademiet,  og  troede  —  med  Rette  —  at  alle 
Kunstnere  deri  var  enige  med  ham.  Han  var  enig  med  Lange 
i,  at  Plenarforsamlingen  var  for  stor,  og  foreslog  derfor  en 
»Kunststyrelse«,  bestaaende  af  de  8  Professorer  samt  9  Malere, 
3  Billedhuggere  og  3  Architekter,  valgte  af  Akademiets  nuværende 
Medlemmer  i  Forbindelse  med  det  ovenfor  angivne  Vælgerkorps. 
Hvert  3die  Aar  skulde  5  af  de  Valgte  afgaa.  Valgbar  skulde 
enhver  dansk  Kunstner  være.  Valgene  skulde  approberes  af 
Ministeriet.  Kunststyrelsen  skulde  vælge  Skoleraadet  af  sin 
Midte,  og  Professorer  og  Docenter  være  fødte  Medlemmer  deraf. 
Udvalgene  fik  alle  besluttende  Myndighed.  Direktøren  valgtes 
blandt  Professorerne.  Udstillingskomitén  udvidedes  til  at  bestaa 
af  11  Medlemmer  foruden  Formanden,  der  skulde  være  Kunst¬ 
ner  og  beskikkes  af  Ministeriet.  Med  Hensyn  til  Antallet  af 
Kunststyrelsens  Medlemmer  var  han  villig  til  at  gjøre  Indrøm¬ 
melser,  dog  burde  det  være  saa  lille  som  muligt.  Endelig  for¬ 
langte  han  sit  Forslag  fremlagt  helt  og  ubeskaaret,  og  sidensom 
Minoritetsvotum  indsendt  til  Ministeriet. 

Roed  foreslog  et  Akademiraad  paa  25  Medlemmer,  bestaaende 
af  Professorerne,  Docenterne  og  Sekretæren,  3  Medlemmer  ud¬ 
nævnte  af  Kongen  for  3  Aar  ad  Gangen  og  9—10  valgte  Med¬ 
lemmer,  hvoraf  »/s  afgik  hvert  Aar.  Til  Valgret  udfordredes 
Udstillingsmedaille,  lille  Guldmedaille,  eller  30  Aars  Alder  og  at 
have  udstillet  5  Gange  i  de  sidste  10  Aar.  Alle  valgberettigede 
var  valgbare. 

William  Hammers  Forslag  afviste  egentlig  enhver  Reform. 
Det  er  kun  mærkeligt  ved  sit  hadefulde  Angreb  paa  Lange: 
Akademiet  burde  være  Ministeren  taknemlig,  fordi  han  havde 
fremsendt  Langes  Forslag,  »hvilket  neppe  har  været  efterstræbt 
af  Hr.  Lange.  Hs.  Excellence  vil  ikke  undlade  at  indsee,  at 

Motivet  til  denne  Tilsidesættelse  af  alle  Hensyn  er  Magthaveri 
og  Lyst  til  at  fiske  i  rørt  Vand,  kort  sagt  et  Udslag  af  den  re¬ 
volutionære  Aand,  der  for  Tiden  vil  beherske  Samfundet  .  .  . 
Sekretæren  bør  være  Stenograf,  edfæstet  men  ikke  Medlem  af 
Akademiet  og  kan  afskediges  med  kort  Frist.  .  .  .  Docentposten 
i  Kunsthistorie  og  Mythologie  ophæves.  Til  at  holde  Forelæs¬ 
ninger  i  disse  Fag  engageres  yngre  Videnskabsmænd  ....  Er¬ 
klærede  Ateister  eller  Fritænkere  eller  Mænd,  der  have  erklæret 
sig  for  saadanne,  bør  ikke  antages.« 

Igrunden  var  et  saadant  Angreb  jo  kun  naivt,  og  Hammer 
fandt  selvfølgelig  ikke  Bifald  hos  sine  Kolleger  dermed. 

Under  Forhandlingerne  støttedes  Baches  og  Vermehrens  For¬ 
slag  af  Peters  under  Henvisning  til  den  Bevægelse,  der  havde 
været  i  1862  (jfr.  Kap.  XXI). 

Ved  Afstemningen  forkastedes  Baches  Forslag  med  27  Stem¬ 


mer  mod  3  (Baclre,  Bissen,  Vermehren). 

Vermehrens  og  Bissens  Forslag  .forkastedes  med  27  Stemmei 
mod  2  (Peters,  Siegumfeldt,  Dahlerup,  Roed  og  Bache  stemte 
ikke) 

Roeds  Forslag  forkastedes  med  27  Stemmer  mod  2  (Roed 
og  Lange). 

Hertzogs  Forslag  betragtedes  som  ikke  foreliggende  til  Af¬ 
stemning. 

Hammer  frafaldt  sit  Forslag. 

Udvalgsflertallets  Forslag  vedtoges  derefter,  med  nogle  Æn¬ 
dringer,  med  21  Stemmer  mod  7  saaledes  ■). 


Ved  Skrivelse  af  6.  Marts  1882  har  Ministeriet  begjæret  Akademiets  Be¬ 
tænkning  over  en  Forestilling  om  Kunstakademiets  Organisation  og  mulige 
Midler  til  at  afhjælpe  sammes  Mangler,  som  Akademiets  Sekretær,  Hr.  Docent 
Jul.  Lange,  har  anseet  det  rigtigt  at  indgive  til  Ministeriet  den  3.  Marts  d.  A, 
omtrent  'samtidigt  med,  at  der  ved  Artikler  i  Pressen  (kfr.  Morgenbladet  for 
17  o°‘  18  Februar)  og  ved  Adresser  til  Akademiet  fra  Kunstnere  udenfor  Aka¬ 
demiet  var  fremsat  Krav  paa  en  mere  tidssvarende  Ordning  af  forskjellige 


Akademiet  vedrørende  Forhold«. 

Skjøndt  Akademiet  beklager  den  Maade,  paa  hvilken  Reformspørgsmaa  e 
denne  Gang  er  rejst  saavel  af  de  Kunstnere,  der  have  underskrevet  Adressen 
af  26  Februar  d.  A.,  som  af  Akademiets  Sekretær,  er  Akademiet  nu  som  altid 
rede  til  at  drøfte  ethvert  Forslag,  der  tilsigter  at  fremme  de  Formaal,  for  hvilke 


*)  For  en  gjennemgribende  Ændring  var  altsaa  9  Medlemmer  stemte,  foruden 
vistnok  de  fraværende,  Frølich,  Saabye  og  Godfr.  Christensen. 

det  er  indstiftet ;  og  det  kan  kun  være  Ministeriet  taknemligt,  fordi  det  liar 
faaet  Lejlighed  til  at  udtale  sig  om  Docent  Langes  Forestilling,  saa  meget  mere 
som  der  i  denne  indeholdes  Paastande,  der  ikke  bør  lades  uimodsagte,  og  Frem¬ 
stillingen  i  det  Hele  under  Bestræbelsen  for  at  vise  Fordelene  ved  en  ny  Ord¬ 
ning  ikke  kan  siges  at  være  retfærdig  mod  den  nuværende  eller  stemmende 
med  de  faktiske  Forhold. 

Akademiet  har  med  Tilfredsstillelse  seet,  at  Ministeriet  ikke  ved  de  Be¬ 
mærkninger,  hvormed  det  har  ledsaget  Docent  Langes  Forslag,  har  villet  fore¬ 
gribe  en  endelig  Afgjørelse  af  det  rejste  Spørgsmaal,  og  at  Ministeriet  ikke  tror 
at  kunne  samstemme  i  en  Ophævelse  af  Akademiet,  som  Forslaget  fra  en  Side 
seet  maa  siges  at  gaae  ud  paa.  Vi  nære  den  tillidsfulde  Forventning,  at  naar 
Sagen  belyses  fra  flere  Sider,  vil  Ministeriet  erkjende,  dels  at  de  udenfor  Aka¬ 
demiet  staaende  Kunstneres  Ønsker  med  Hensyn  til  forskjellige  Akademiet 
vedrørende  Forhold  kunne  imødekommes  uden  en  saadan  Omvæltning  i  Aka¬ 
demiets  Organisation,  som  den,  Docent  Langes  Forslag  tilsigter,  dels  at  man 
med  Rette  kan  nære  Betænkeligheder  ved  for  det  tvivlsomme  Gode  at  faae  en 
fyldigere  Kunstnerrepræsentation  end  den,  der  haves  i  Udstillingskomiteen,  at 
lægge  Ansættelsen  af  Akademiets  Professorer  og  Tilsynsmænd  middelbart  eller 
umiddelbart  i  Hænderne  paa  en  Vælgerforsamling,  af  hvilken  Mange  ere  ganske 
unge  Studerende  og  Andre  ikke  have  eller  kunne  have  nogen  Indsigt  i  de  Sager, 
med  hvilke  Akademiet  beskjæftiger  sig. 

Hr.  Docent  Lange  nyder  paa  Grund  af  sine  Evner  og  Kundskaber  en  vel¬ 
fortjent  Anseelse  som  Videnskabsmand,  hans  ypperlige  Fremstillingsevne  baade 
i  Tale  og  Skrift  er  saa  vel  kjendt,  at  vi  ikke  behøve  at  sige  Noget  til  dens 
Ros.  Den  fornægter  sig  heller  ikke  i  den  til  Ministeriet  indgivne  Forestilling. 
Enhver,  som  læser  denne  uden  at  kjende  nøjere  til  Personer  og  F'orhold  i  Aka¬ 
demiet,  maa  uvilkaarlig  faae  det  Indtryk,  at  Sekretæren  saa  at  sige  i  Forbi- 
gaaende  giver  den  almindelige  Opfattelse  af  Akademiet  sit  Udtryk,  og  i  raske 
og  korte  Træk  udtaler,  hvad  alle  fornuftige  Mennesker  ere  enige  om  bør  være 
Akademiets  Bestemmelse. 

Det  vil  dog  sikkert  ikke  være  undgaaet  Ministeriets  Opmærksomhed,  at 
naar  Docent  Lange  først  og  fremmest  vil  slaae  fast,  at  Plenarforsamlingen  er 
meget  for  stor  og  derfor  ikke  kan  arbejde  som  det  sig  hør  og  bør,  da  har  vel 
den  derhen  hørende  Skildring  af  Akademiets  Virksomhed  megen  Stemning  og 
F'lugt,  men  det  skorter  paa  Dokumentationen  af  de  Ulemper,  som  det  forøgede 
Medlemsantal  skal  have  ført  med  sig.  Dog,  paa  en  Stemning  vil  man  dog  vel 
ikke  ophæve  en  Statsinstitution,  der  har  virket  i  mere  end  hundrede  Aar?  Der 
maa  dog  vel  Grunde  til  af  en  mere  vægtig  og  solid  Natur  end  dem,  Sekretæren 
har  givet,  for  at  overbevise  om  Nødvendigheden  af  saa  radikale  Forandringer 
som  dem,  der  ere  foreslaaede.  Man  behøver  kun  at  gaae  tilbage  til  Midten  af 
Aarhundredet  for  at  finde  et  Medlemsantal  ikke  større  end,  hvad  Sekretæren 
foreslaar  for  Akademiraadet.  I  1850  var  der  kun  30  Medlemmer.  Akademiet 
kunde  altsaa  forøges  med  en  Trediedel,  inden  det  naaede  op  til  Størrelsen  af 
Akademierne  i  Paris  og  Stockholm,  der  saa  vidt  vides  ansees  for  arbejdsdygtige; 
men  man  er  gaaet  videre,  til  50,  ja  derover.  Dog,  naar  og  hvor  har  Tilbage¬ 
gangen  vist  sig  i  Akademiets  Arbejde?  Det  maa  vel  kunne  paavises.  De  eneste 

Fakta,  som  Sekretæren”  har  anført,  ere,  »at  Udstillingsmedaillen  burde  være 
uddelt  langt  hyppigere,  end  den  er  blevet,  og  at  den  store  Guldmedaille  for 
Malere  allerede  forlængst  faktisk  er  ophævet«.  Men  ere  disse  »Fakta«  nu  be¬ 
vislig  en  Følge  af  Akademiets  for  store  Medlemsantal?  Sekretæren  har  under 
Debatten  om  Forestillingen  indrømmet,  at  der  med  Hensyn  til  Udstillings- 
medaillens  Bortgivelse  ikkeøer  begaaet  Uret  mod  noget  bestemt  Arbejde;  men 
lige  saa  lidt  som  han  har  godtgjort,  at  Medaillen  vilde  være  tilkjendt  hyppigere 
af  færre  Medlemmer,  lige  saa  lidt  har  han  givet  Skygge  af  Bevis  for,  at  en  Re¬ 
duktion  og  kun  en  Reduktion  af  Medlemsantallet  kan  hjælpe  paa  denne  for¬ 
mentlige  Ulempe. 

Skulde  der  desuden  for  begge  Phænomener  ikke  kunne  findes  andre  og 
lige  saa  naturlige  Forklaringer  ?  For  Guldmedaillens  Vedkommende,  at  Historie¬ 
maleriet  hos  os  ligesom  i  andre  Lande  af  mange  forskj  ellige  Grunde,  der  ikke 
behøve  at  opregnes,  ikke  har  tiltrukket  de  unge  Kunstnere,  men  at  disse  i  en 
Række  af  Aar  ere  gaaede  fra  Modelskolen  lige  til  Genre-  eller  Landskabsmale¬ 
riet.  Kunne  Lærernes  Personligheder  her  slet  ikke  have  havt  nogen  Ind¬ 
flydelse?  Dog  herom,  siger  Sekretæren,  maa  der  ikke  tales.  Og  nu  Brydningen 
mellem  forskjellige  Tider  og  Undervisningsmaader,  som  dog  af  og  til  maa  gjøre 
sig  gjældende?  Shulde  denne  ikke  kunne  forklare  en  vis  Sparsomhed  ved 
Bortgivelsen  af  Udstillingsmedaillen,  uden  at  Plenarforsamlingen  derfor  kan 
siges  at  mangle  Evnen  til  at  fatte  positive  Beslutninger?  Naar  Sekretæren  vil 
give  det  Udseende  af,  at  med  det  tunge  Maskineri  Sagerne  ophobes,  da  er  dette 
vildledende;  thi  Møderne  ere  altid  bievne  indvarslede,  saa  snart  der  var  Såger 
nok  til  et  Møde.  Reglementet  foreskriver  kun  Møde  en  Gang  om  Kvartalet; 
men  Sekretæren  siger  selv,  at  Møderne  gennemsnitlig  holdes  med  5 — 6  Ugers 
Mellemrum.  I  Januar  Kvartal,  i  hvilket  de  fleste  Forretninger  falde,  ere  Mel¬ 
lemrummene  endnu  kortere.  Plenarmøderne  ere  altsaa  holdte  saa  hyppigt, 
som  det  var  fornødent*),  og  der  har  aldrig  fra  nogen  Side  været  Grund  til 
Klage  over  Forhaling  af  Sagerne. 

Hvad  dernæst  Sekretærens  Paastand  om  Plenarforsamlingens  skiftende 
Charakter  ang'aar,  da  vil  den  medfølgende  tabellariske  Oversigt  vise,  at  dette 
Udsagn  ligeledes  er  vildledende  og  uholdbart.  Det  vil  ses,  at  blandt  Sekre¬ 
tærens  gjennemsnitlig  31  mødende  Medlemmer  findes  saa  godt  som  stadigt  de 
samme  Navne. 

For  de  mindre  Sagers  Vedkommende,  der  afgjøres  i  samme  Møde,  i  hvil¬ 
ket  de  komme  for,  vilde  en  Skiften  jo  ingen  Betydning  have.  For  de  større 
Sagers  Vedkommende  nedsættes  der,  som  af  Sekretæren  indrømmet,  Komiteer, 
til  hvilke  de  Medlemmer  vælges,  der  have  vist  mest  Interesse  for  eller  kjende 
bedst  til  det  Spørgsmaal,  der  ligger  for. 

Disse  de  egentlige  Arbejdere,  »hvem  alt  det  gode  og  frugtbare  Arbejde, 
som  Akademiet  i  den  sidste  halve  Snes  Aar  har  præsteret«,  skyldes,  skifte  da 


*)  At  Plenarmøderne  efter  Akademiets  nuværende  Organisation  maa  være 
langt  færre  i  Antal  end  tidligere,  er  jo  en  Selvfølge,  da  meget  af  Arbejdet 
nu  gjøres  i  Komiteerne,  som  før  fordrede  Plenarforsamlingsmøder  for  at 
kunne  blive  udført. 

i  ethvert  Tilfælde  ikke  fra  Møde  til  Møde  —  hvad  Sekretæren  ej  heller  har 
paavist.  Lige  saa  lidt  har  Sekretæren  kunnet  paavise  noget  Tilfælde,  i  hvilket 
Forsamlingen  af  den  anførte  Grund  skulde  have  ■•misbrugt  sin  Ret  til  at  giøre 
Komiteernes  Arbejde  om«. 

Sekretæren  anker  endelig  over,  at  Forsamlingens  Medlemmer  ikke  før 
Møderne  gjøre  sig  bekjendte  med  de  Sager,  som  skulle  behandles;  men  han 
indrømmer,  at  der  næsten  om  alle  Sager  nedsættes  Udvalg,  og  dermed  —  fore¬ 
kommer  det  os  —  taber  denne  Anke  sin  Vægt,  da  alle  Sager  i  Plenarmøderne 
refereres  enten  af  Direktøren  eller  af  Ordføreren  for  vedkommende  Komité. 
Sekretæren  har  da  ogsaa  i  Debatten  om  hans  Forslag  erklæret,  at  det  ikke  var 
hans  Mening  at  ville  dadle  Akademiets  Arbejde,  og  i  stærke  Udtryk  har  han 
protesteret  mod,  at  der  i  Yttringer  som  dissé:  Enten  stormes  Afgj  øf  elsen  igjen- 
nem  paa  en  enkelt  Mands  Autoritet,  eller  den  løber  paa  Grund  under  Ind¬ 
flydelse  af  en  vis  Raadvildhed  —  skulde  ligge  noget  i  og  for  sig  for  Akademiet 
Nedsættende.  Han  har  kun  villet  tale  om  Plenarforsamlingen  som  Arbejdsred¬ 
skab  og  ment,  at  den  hertil  var  for  stor.  Ministeriet  vil  heraf  see,  at  de  væ¬ 
sentlige  af  Sekretærens  Anker  ere  af  theoretisk  Natur  og  skrive  sig  fra  hans 
Opfattelse  af,  hvad  Akademiet  er,  og  hvad  det  efter  hans  Opfattelse  burde 
være. 

Sekretæren  begynder  sin  Forestilling  med  et  Slags  Undersøgelse  af,  om 
Akademiet  ,med  Rette  bærer  sit  Navn,  og  kommer  her  til  den  mærkværdige 
Slutning,  at  Akademiet  snarere  maa  kaldes  et  administrativt  Raad.  Som  om 
ikke  »Akademi«  efter  dansk  Sprogbrug  vil  sige  en  højere  Undervisningsanstalt, 
og  som  om  ikke  Universitetets  akademiske  Senat  væsentlig  gav  sig  af  med  ad¬ 
ministrative  Forretninger!  Længere  hen  undersøger  Sekretæren,  hvad  Akade¬ 
miet  burde  være,  og  idet  han  betegner  dette  under  3  Formaal :  et  Kollegium 
af  Kunstforstandige,  en  Undervisningsanstalt  og  en  Repræsentation  af  Landets 
Kunstnerverden,  kommer  han  til  det  Resultat,  at  det  første  Formaal  endnu  er 
repræsenteret  af  Plenarforsamlingen,  men  at  det  andet  er  betroet  Skoleraadet, 
det  tredie  Udstillingskomiteen.  Efter  hans  Mening  burde  alle  3  Formaal  vare¬ 
tages  af  den  samme  Forsamling,  som  for  at  kunne  dette  maatte  gjøres  faa- 
tallig. 

Herved  er  nu  først  at  mærke,  at  kun  de  2  første  Formaal  findes  optagne 
i  Akademiets  Fundats,  og  at  Kunstnersamfundet  her  til  Lands  lige  saa  lidt  som 
Kirken,  de  Studerende,  Handelsstanden  eller  andre  Stænder  har  havt  en  saadan 
Repræsentation  som  af  Sekretæren  antydet;  derimod  have  Udstillerne  ved  For¬ 
ordningen  af  28.  Juli  1857  faaet  en  Repræsentation  for  deres  materielle  og  andre 
Interesser  i  Udstillingen,  i  hvilken  der  ogsaa  er  indrømmet  Akademiet  en  Del, 
og  denne  Ordning  er  tildels  suppleret  ved  Loven  af  24.  Juli  1880  om  Udstillings¬ 
bygningen.  Dernæst  har  Akademiet  slet  ikke,  som  af  Sekretæren  anført,  over¬ 
givet  sin  Rolle  som  Undervisningsanstalt  til  Skoleraadet.  Baade  tager  det  som 
hidtil  gjennem  Professorer  og  Skoleraad  en  betydelig  Del  i  Bestyrelsen  af  alle 
de  egentlige  Skoler,  hvis  Undervisningsplan  det  har  fastsat  og  med  Ministeriets 
Samtykke  kan  forandre ;  det  har  derhos  for  sig  forbeholdt  Medaillekonkurserne 
og  har  her  ikke  opgivet  det  Mindste  af  sin  Virksomhed.  Skulde  Akademiets 
Plenarforsamling  efter  Sekretærens  Forslag  atter  overtage  den  umiddelbare  Be- 

styrelse  af  alle  de  lavere  Skoler,  da  vilde  herved  gjøres  et  stort  Tilbageskridt, 
og  en  af  de  væsentligste  Frugter  af  Reformbevægelsen  i  Halvtredserne,  om  hvis 
Nytte  og  Hensigtsmæssighed  der  hidtil  kun  har  været  én  Mening,  vilde  blive 
opgivet,  ganske  i  Strid  med,  hvad  der  er  skeet  ved  Reformer  af  Kunstskoler  i 
andre  Lande,  hvor  man  som  hos  os  har  villet  give  Professorerne  forøget  Myn¬ 
dighed  og  Ansvar.  Nyder  vor  Kunstskole  —  som  man  af  mange  Yttringer  fra 
ansete  Kunstnere  i  Udlandet  er  berettiget  til  at  slutte  - —  Respekt  og  Anseelse, 
da  skyldes  dette,  næst  Lærernes  Dygtighed,  den  Omstændighed,  at  Skoleraadet 
i  rette  Tid  er  blevet  udsondret. 

Medens  der  saa  at  sige  ikke  har  hævet  sig  en  eneste  Stemme  i  eller  uden¬ 
for  Akademiet  for  Docent  Langes  Forslag,  for  saa  vidt  dette  gaar  ud  paa  at 
ophæve  Udstillingskomiteen  og  henlægge  dennes  Forretninger  til  det  eventuelle 
Akademiraad,  idet  Udstillerne  sætte  særdeles  Pris  paa  de  dem  ved  Forordningen 
af  28.  Juli  1857  indrømmede  Rettigheder,  særlig  ogsaa  den  udstrakte  Valgret, 
idet  man  indser,  at  en  hertil  sigtende  Forandring  kun  kan  gjennemføres  ved 
Lov,  idet  man  frygter  for,  at  Udstillingsfondet  ved  at  henlægges  under  Akade¬ 
miet  kan  være  udsat  for  Farer,  der  true  Statens  særlige  Fonds,  og  idet  man 
har  været  fuldstændig  tilfreds  med  den  Maade,  paa  hvilken  Udstillingskomiteen 
har  virket  i  skjønneste  Enighed,  skjøndt  valgt  af  2  Grupper;,  og  medens  der  i 
alt  Fald  i  Akademiet  kun  har  været  én  Mening  om  det  Gavnlige  i  Skoleraadets 
Udskilning  fra  Akademiet,  kan  det  samme  ikke  siges  om  Docent  Langes  Tanke, 
at  Akademiet,  foruden  at  være  Undervisningsanstalt  og  Forsamling  af  Sagkyn¬ 
dige,  tillige  skulde  være  en  Kunstnerrepræsentation;  thi  denne  Tanke  billiges 
af  Enkelte  i  Akademiet  og  af  Mange  udenfor  Akademiet,  af  hvilke  adskillige 
dog  neppe  kunne  antages  at  have  sat  sig  ind  i  denne  Tankes  Rækkevidde  og 
Konsekventser.  Tanken  er  ingenlunde  ny.  Som  Docent  Lange  rigtigt  har  be¬ 
mærket,  fik  vort  Kunstakademi  ved  dets  Oprettelse  en  Organisation,  der  sva¬ 
rede  til,  hvad  man  i  andre  Lande  ansaa  for  hensigtsmæssigt,  og  hvad  der,  saa 
vidt  vi  vide,  endnu  tindes  ved  alle  os  bekj endte  Akademier  af  ældre  Datum, 
selv  hvor  de  ere  reformerede  i  den  seneste  Tid.  Staten  ansatte  visse  af  den 
udkaarede  Kunstnere  til  Professorer  og  satte  som  Tilsynsmænd  et  vist  Antal, 
ligeledes  af  den  udkaarede  Medlemmer,  til  hvem  den  for  Fremtiden  overlod  at 
supplere  sig  selv  og  med  kongelig  Approbation  at  vælge  Professorerne.  Sup¬ 
pleringen  foregik  paa  den  Maade,  at  man  først  »agreerede«,  og  at  Vedkommende 
dernæst  som  Bevis  for  sin  Kompetence  udførte  sit  Medlemsstykke,  der  antoges 
eller  forkastedes.  Efterhaanden  som  Kunsten  slog  Rod  i  Landets  Jordbund, 
maatte  der  fremkomme  forskj  ellige  Partier  mellem  Kunstnerne,  ikke  uden 
Sammenhæng  med,  hvad  der  ellers  rørte  sig  i  det  offentlige  Liv;  og  her  som 
allevegne  maatte  dette  føre  til  Brydninger  mellem  dem,  der  hoidt  paa  det  Be- 
staaende,  og  dem,  der  vilde  indføre  noget  Nyt.  Disse  i  og  for  sig  naturlige  og 
berettigede  Kampe  førtes  ikke  altid  med  de  skyldige  Hensyn  fra  begge  Sider, 
og  dette  førte  til,  at  i  et  vist  Tidsrum  Kunstnere  af  en  bestemt  Farve  havde 
Vanskelighed  ved  at  blive  optagne  som  Medlemmer  af  Akademiet.  Intet  Under 
derfor,  at  man  kom  til  at  see  sig  om  efter  en  anden  Maade,  paa  hvilken  For¬ 
samlingen  kunde  suppleres  saaledes,  at  ikke  et  enkelt  Parti  kunde  beherske 
denne.  I  sin  Iver  for  at  forhindre  uretfærdige  Udelukkelser  gik  man  saa  vidt, 

at  man  sagde,  at  Akademiet  burde  være  en  kunstnerisk  Generalforsamling,  tit 
hvilken  enhver  myndig  og  moden  Kunstner  burde  have  Adgang. 

Bevægelsen  voxede  i  Styrke  i  Halvtredserne  og  førte  omsider  til  nye  fun¬ 
datsmæssige  Bestemmelser  for  Akademiet,  nemlig  de  kongelige  Forordninger  af 
28.  Juli  1857  og  29.  Marts  1859  samt  20.  April  1864.  Ved  disse  Forordninger 
fik  de  Akademiet  vedrørende  Forhold  en  nyOrdning:  den,  som  Sekretæren  nu 
etter  knap  25  Aars  Forløb  erklærer  for  udlevet  og  ufyldestgjørende.  Skal  man 
nu  i  korte  Træk  angive,  hvori  Forandringen  bestod,  da  maa  man  sige,  at  Ge¬ 
neralforsamlings-Tanken  blev  opgivet  og  Akademiet  væsentlig  af  Hensyn  til  dets 
Formaal  som  Undervisningsanstalt  og  Kollegium  af  Kunstforstandige  opretholdt, 
(Og  saaledes,  at  dets  Bestyrelse  af  de  underordnede  Skoler  henlagdes  til  en  af 
Professorerne  og  Docenterne  og  et  Par  Delegerede  bestaaende  Komité  med  ud¬ 
videt  Myndighed  og  Ansvar.  Dernæst  henlagdes  alle  Udstillingen  vedkommende 
Anliggender  til  Udstillingskomiteen,  til  hvilken  alle  de  Kunstnere,  som  i  Løbet 
af  de  sidste  3  Aar  før  Valget  have  havt  Arbejder  antagne  til  den  aarlige  Ud¬ 
stilling,  men  ikke  ere  Medlemmer  af  Akademiet,  vælge  3  Medlemmer  og  Aka¬ 
demiet  af  Hensyn  til  dets  Betydning  for  Kunsten,  af  Hensyn  til  de  Akademiet 
og  Udstillingsfondet  paahvilende  Forpligtelser  og  af  Hensyn  til  nødvendige  kon¬ 
servative  Interessers  Iagttagelse  ligeledes  vælger  3  Medlemmer. 

Docent  Lange  urgerer,  at  der  herved  skabtes  et  Antiakademi.  Vi  formaa 
ikke  at  see  Nødvendigheden  af  en  saadan  Opfattelse;  Faktum  er,  at  der  ikke 
mellem  de  akademiske  og  de  »antiakademiske..  Medlemmer  af  Udstillings- 
komiteen  til  Dato  har  været  mindste  Dissents.  Men  hlev  nu  end  General¬ 
forsamlings-Tanken  i  Princippet  opgivet,  saa  vedtoges  dog  under  dens  Indfly- 
drise  ved  Siden  af  den  gamle  Valgmaade  og  efter  at  Fordringen  om  Leveringen 
af  et  Medlemsarbejde  var  opgivet,  en  anden  Valgmaade,  beregnet  paa  at  lette 
og  forøge  Indtrædelserne  i  Akademiet,  den  saakaldte  Januarvalgmaade,  hvis 
Bestemmelser  jo  ville  være  Ministeriet  tilstrækkelig  bekjendte,  og  som  indeholdes 
i  det  ved  allerhøjeste  Resolution  approberede  Tillæg  til  Fundatsens  §  4  af  20 
April  1864. 

Det  maa  nu  vistnok  indrømmes,  at  den  nye  Valgmaade  efterhaanden  har 
fremkaldt  en  ikke  ubetydelig  Forøgelse  af  Akademiets  Medlemsantal.  Det  maa 
indrømmes,  at  Akademiet  ikke  han  vedblive  at  være,  hvad  det  hidtil  har  været 
e  kunstnerisk  Senat,  hvis  Forøgelsen  vedbliver  i  samme  Forhold.  Thi  hvorvel 
..  age”  °;er’  at,  det  store  Medlemsantal  skulde  indvirke  skadeligt  paa  Behand- 
lngen  af  Akademiets  Sager  er  ganske  ny,  og  ikke  trods  Sekretærens  For- 

“in’eodt  f  F0“ingen’  IigeS°m  d6t  j°  1  °g  for  sig  vanskeligt 

Fo  g  ,  a0reS’  at  en  Forsamling  paa  50  virker  meget  anderledes  end  en 
isam  ing  paa  30,  saa  maa  det  dog  indrømmes,  at  Forøgelsen  kan  blive 
terre,  end  noget  Hensyn  til  Akademiets  Forretninger  i  og  for  sig  vilde 

.STI  Forho  dVet'f0Rre  end’  hVad  del'  6r  almindeligt  ved  ^dre  Akademier,  og 
indtræ  H  ,  Kunstnersamfundet  og  Landet.  Men  hvad  Akademiet  ikke 
d trængende  nok  kan  lægge  Ministeriet  paa  Sinde,  og  hvad  der  saa  vidt  os 
e  -jendt  heUer  ikke  af  Nogen  er  modsagt,  er  dette,  at  Forøgelsen  ikke  er  skeet 
oaen  kunstnerisk  Retnings  Interesse,  at  man  har  været  liberal  ved  Optagel¬ 
serne,  og  at  der  altid  har  været  Villighed  til  at  indrømme  den  opvoxende  Ung- 


425 


dom  Adgang  til  Akademiet,  efterhaanden  som  den  udvikledes  til  modne  og 
prøvede  Kræfter,  hvad  der  jo  ogsaa  indirekte  er  indrømmet  i  de  36’s  Adresse, 
hvor  disse  udtale  som  deres  Overbevisning,  at  Akademiet  vilde  optage  til  Med¬ 
lemmer  netop  dem,  som  Oppositionen  satte  højest*).  Selv  om  Januarvalg- 
maaden  ikke  direkte  har  sat  mange  nye  Medlemmer  ind  i  Akademiet,  saa  har 
den  gjort  det  indirekte,  idet  den  har  ført  til  Forslag  om  Optagelse,  der  ere 
bievne  vedtagne. 

Naar  Optagelserne  ikke  have  været  hyppigere,  er  Grunden  den,  at  Akade¬ 
miet  med  al  sin  Liberalitet  dog  har  haft  en  Følelse  af,  at  det  ikke  uden  fuld¬ 
stændig  at  opgive  sin  Cliarakter  af  Akademi  kunde  forøge  sit  Medlemsantal  i 
det  Uendelige.  Tanken  om  at  begrændse  Medlemsantallet  er  ingen  ny  Tanke 
for  Akademiet,  men  er  jævnlig  kommet  frem,  naar  Spørgsmaalet  om  Optagelsen 
af  nye  Medlemmer  har  været  paa  Bane. 

Sekretæren  anker  imidlertid  ikke  blot  over,  at  der  ikke  er  et  fast  Med¬ 
lemsantal,  men  ogsaa  over  Akademiets  Suppleringsmaade.  Vi  kunne  her  til  en 
vis  Maade  give  ham  Ret ;  den  gamle  Optagelsesmaade  tillod  den  unge  Kunstner, 
saa  at  sige  umiddelbart  efter  at  han  havde  tilendebragt  sin  Studierejse  og  me¬ 
dens  'han  endnu  var  i  sin  fulde  Kraft,  at  banke  paa  Akademiets  Dør  for  at 
blive  indladt;  og  i  Medlemsarbejdet  laa  en  —  om  end  relativ  —  Betryggelse 
for,  at  kun  virkelige  Dygtigheder  indlodes.  Selv  om  der  nu,  efter  at  saa  godt 
som  enhver  pekuniær  Fordel  ved  at  blive  Medlem  er  bortfaldet,  kunde  være 
Anledning  til  at  opgive  Fordringen  om  det  ikke  ubetydelige  Offer,  som  Med¬ 
lemsarbejdet  maatte  være  for  den  enkelte  Kunstner  (i  Antwerpen  betaler  Aka¬ 
demiet  Medlemsarbejdet),  saa  kan  man  ikke  nægte,  at  den  Garanti,  som  Med¬ 
lemsarbejdet  kunde  give,  er  tabt,  naar  man,  som  nu,  kun  seer  hen  til  en 
Kunstners  hele  Virksomhed.  Men  Spørgsmaalet  bliver  da,  hvad  der  her  er  at 
foretrække. 

Hvis  nu  Docent  Lange  i  sit  Forslag  havde  indskrænket  sig  til  at  søge 
disse  med  det  ubestemte  Medlemsantal  og  Suppleringsmaaden  forbundne  for¬ 
mentlige  Ulemper  forebyggede,  da  vilde  han  vist  i  selve  Forsamlingen  have 
fundet  ikke  ringe  Sympathi  for  sit  Forslag  og  beredvillig  Hjælp  til  at  forme 
det  paa  bedste  Maade;  men  hans  theoretiske  Betragtninger  have  forekommet 
ham  selv  saa  indlysende  og  rigtige,  at  han,  uden  at  prøve  dem  tilstrækkeligt 
sammen  med  Akademiet,  har  hastet  med  at  meddele  Ministeriet  dem,  som  et 
Middel  til  at  dæmpe  den  mellem  de  yngre  Kunstnere  opstaaede  Utilfredshed. 

Efter  at  have  undersøgt  Sekretærens  Anker,  gaa  vi  da  over  til  Under¬ 
søgelsen  af  hans  Forslag,  som  Ministeriet  kun  med  visse  Forbehold  har  ment 
at  burde  henstille  til  Akademiets  nærmere  Overvejelse.  Det  Radikale  i  For¬ 
slaget,  Ophævelsen  af  Akademiet  eller  —  om  man  hellere  vil  —  de  to  Tredie- 
dele  af  Medlemmernes  Reduktion  til  kun  at  være  Valgbare,  har  ikke  uden 


*)  I  Skrivelsen  motiveres  d’Herrers  Holdning  bl.  A.  med  de  Ord:  -Fordi  ved 
Sondringen  de  Kræfter,  der  maatte  betragtes  som  selvskrevne  til  Repræ¬ 
sentanter  for  de  udenfor  Akademiet  staaende  Kunstnere,  udsættes  for  at 
gaa  tabt  for  disse  ved  at  optages  i  den  anden  Klasse«. 

Grund  strax  frastødt  Ministeriet.  Vi  formaa  heller  ikke  at  indsee  rettere,  end 
at  dette  vilde  være  en  for  mange  ældre  hæderlige  Kunstneres  Følelse  i  høj 
Grad  krænkende  og  hensynsløs  Forholdsregel.  Der  findes  endnu  blandt  Akade¬ 
miets  Medlemmer  adskillige,  som  med  deres  til  Akademiet  afgivne  Medlems¬ 
stykke  have  —  om  man  tør  bruge  det  Udtryk  —  betalt  den  Ret  og  Hæder  at 
sidde  i  Akademiet.  Og  nu  de  øvrige  Medlemmer,  som  ere  edfæstede,  og  af 
hvilke  mange  ligesom  de  første  uden  Vederlag,  men  dog  med  Visheden  om  det 
hæderlige  livsvarige  Sæde  i  Akademiet,  i  mange  Aar  have  anvendt  Tid  og 
Kræfter  i  Akademiets  Tjeneste?  Er  det  givet,  at  alle  disse  mangle  ethvert 
juridisk  Krav  paa  Besiddelsen  af,  hvad  de  dog  alle  ansee  for  et  Gode?  Akade¬ 
miet  og  dets  Medlemmer  have  fremdeles  en  ved  Lov  stadfæstet  Medejendoms¬ 
ret  i  Udstillingsfondet  og  dettes  Bestyrelse;  kan  denne  Ret  uden  videre  fratages 
dem?  Vi  tiltro  os  ikke  tilstrækkelig  juridisk  Indsigt  til  dette  Spørg'smaals  Be¬ 
svarelse;  men  have  Akademiets  Medlemmer  overhovedet  Rettigheder,  da  indsee 
vi  ikke,  at  disse  uden  Akademiets  Samtykke  kunne  bortfalde  uden  Erstatning, 
og  kun  ved  Lov,  naar  det  sker  i  det  Almenes  Interesse,  og  denne  ikke  paa 
anden  Maade  kan  fyldestgjøres.  Ministeriet  har  nu  ment,  at  det  Haarde  i  denne 
Reduktion  vilde  mildnes  ved,  at  man  lod  Medlemmerne  beholde  Retten  til  at 
vælge  Professorer,  ja  endog  Akademiraadets  Direktør  og  Vicedirektør;  men 
denne  Opfattelse  deles  ikke  af  Akademiet.  Thi  kun  at  være  valgbar  og  valg 
berettiget  til  en  Forsamling  er  unægtelig  temmelig  ydmygende  for  [Den,  der 
skulde  have  været  Medlem  for  Livstid. 

Hvad  Suppleringsmaaden  angaar,  skulde  Akademiet  altsaa  herefter  kun 
være  en  Valgforsamling,  og  Adgangen  til  denne  skulde  for  Fremtiden  for  en¬ 
hver  Kunstner  være  afhængig  af  Udstillingsmedaillens  Tilkjendelse.  Men  at  lade 
al  Tilgang  beroe  paa  denne  ene  Betingelse,  vil  sikkert  berøve  Forsamlingen 
Kræfter,  som  den  ikke  paa  nogen  Maade  kan  undvære.  Det  kan  ikke  være 
Ministeriet  ubekjendt,  at  Architekterne  hos  os  —  som  andetsteds  —  ikke  nær 
udstille  i  det  Omfang  som  andre  Kunstnere.  Dels  forstaar  Publikum  sig  ikke 
synderlig  paa  Bygningstegninger,  og  har  —  som  Enhver  vil  have  kunnet  over¬ 
bevise  sig  om  i  Charlottenborgs  inderste  Stue  —  ikke  megen  Interesse  for  den 
Slags  Arbejder;  dels  foregaar  Udarbejdelsen  af  Bygningstegninger  i  Regelen  ikke 
paa  den  Maade,  at  Kunstneren  uden  betydelige  Offre  af  Tid  og  Penge  kan 
levere  en  præsentabel  Udstillingstegning  af  sit  Værk.  Medens  Maleren  og  Billed¬ 
huggeren  kunne  sælge,  finder  Architekten  ikke  Kjøbere  til  egentlige  architek- 
toniske  Tegninger.  For  at  altsaa  den  nye  Ordning  ikke  skulde  lægge  uforholds¬ 
mæssige  Byrder  over  paa  en  enkelt  Klasse  Kunstnere,  maatte  man  vist,  som 
paa  Udstillingen  i  Paris,  kunne  tildele  Medailler  for  opførte  Bygninger  og  andre 
ikke-udstillede  monumentale  Værker ;  og  vore  Architekter  vilde  for  saa  vidt  kun 
være  brøstholdne,  som  det  kun  falder  i  de  færrestes  Lod  at  udføre  monumen¬ 
tale,  fuldt  kunstneriske  Bygninger,  der  kunne  kræve  en  saadan  Anerkj endelse, 
som  Udstillingsmedaillen  vilde  være. 

Rimeligvis  for  ikke  at  lade  Medlemsantallet  voxe  altfor  hurtigt  har  Sekre¬ 
tærens  Forslag  dernæst  den  Bestemmelse,  at  der  i  hvert  enkelt  Kunstfag  aarlig 
kun  skulde  kunne  uddeles  én  Medaille,  men  hvert  Aar  skulde  der  i  det  Mindste 
falde  en  Medaille.  Vilde  der  dog  ikke,  naar  man  fastholder  Udstillingsmedail- 

lens  Betydning  som  Anerkjendelse  af  fuldt  modne  Frugter  paa  Kunstens  Træ, 
ligge  en  skrigende  Uretfærdighed  i  denne  Bestemmelse?  Thi  Ingen  vil  dog 
nægte,  at  der  er  stor  Forskjel  paa  de  aarlige  Udstillingers  Frugtbarhed.  Medens 
man  altsaa  det  ene  Aar  nødtes  til  at  sætte  en  middelmaadig  Kunstner  ind  i 
Akademiet,  fordi  der  ingen  bedre  fandtes,  vilde  man  et  andet  Aar,  naar  flere 
ligeberettigede,  i  enhver  Henseende  glædelige  Arbejder  forelaa,  nødes  til  at  for¬ 
urette  Kunstnere  maaske  af  første  Rang.  Der  er  imidlertid  det  Sunde  og  Gode 
i  denne  Sekretærens  Tanke,  som  heller  ikke  er  undgaaet  Ministeriets  Opmærk¬ 
somhed,  at  den  knytter  Adgangen  til  Akademiet  til  en  haandgribelig  kunstne¬ 
risk  Produktion,  ligesom  i  gamle  Dage  til  Medlemsarbejdet.  Hvorvidt  der  i 
denne  Retning  skulde  kunne  optages  Noget  ved  en  forandret  Suppleringsmaade, 
skulle  vi  senere  komme  tilbage  til. 

Akademiet  eller  Valgforsamlingen  —  hvad  man  nu  vil  kalde  den  —  skulde 
altsaa  bestaa  af  de  nuværende  Medlemmer,  forøgede  med  de  mere  eller  mindre 
gode  Kræfter,  som  Udstillingsmedaillens  Bortgivelse  efterhaanden  vil  tilfore;  og 
af  denne  Skare  skulde  det  saa  overlades  de  3  Aars  Udstillere,  af  hvilke  mange 
med  Nød  og  neppe  ere  slupne  gjennem  Udstillingsjuryen,  Elever  af  Forberedelses¬ 
klassen,  unge  Damer,  der  nyde  den  uskyldige  Fornøjelse  at  have  produceret  et 
Par  Blomsterbilleder,  —  til  disse  skulde  det,  sige  vi,  overlades  at  udpege,  hvem 
af  disse  Akademikere  der  helst  burde  være  Tilsynsmænd  ved  Landets  højeste 
Kunstskole,  og  hvem  Regeringen  kunde  være  bedst  tjent  med  at  raadspørge  i 
vanskelige  Sager  vedrørende  Architektur,  offentlige  Monumenter,  o.  s.  v.,  o.  s.  v. 
Sekretærens  Forslag  tilsigter  end  ikke  ved  de  3-aarige  Fornyelser  at  skaffe  de 
enkelte  Kunstfag  en  forholdsmæssig  Repræsentation.  Herpaa  kunde  der  bødes; 
men  selv  om  nu  de  architektoniske  Udstillere  kunne  danne  sig  en  begrundet 
Mening  om,  hvem  der  af  Akademiets  Architekter  burde  sidde  i  det  snævreit 
Raad  —  hvad  der  i  og  for  sig  kan  være  højst  tvivlsomt  — ,  og  selv  om  de  for¬ 
enede  sig  om  at  udpege  bestemte  Kandidater,  hvorledes  vilde  de  da  eftei  Foi- 
holdstalsvalgmaaden  kunne  sætte  disse  igjennem  i  den  Forsamling,  der  kun 
møder  for  at  vælge?  De  have  i  Gjennemsnit  været  2— 11  imod  107— 150  Malere 
og  14—24  Billedhuggere,  og  der  skal  hvert  andet  Aar  kun  vælges  3  Medlemmer 
af  Akademiraadet.  Er  det  forsvarligt  at  bygge  Landets  Kunstskole,  der  dog 
sikkert  som  enhver  anden  Skole  trænger  til  faste,  ordnede  Tilstande,  til  Fred 
og  Ro,  paa  en  saadan  Basis?  End  ikke  det  republikanske  og  radikale  Frank¬ 
rig  er  gaaet  saa  vidt,  som  man  nu  foreslaar  at  vi  skulle  gjøre,  men  er  foreløbig 
blevet  staaende  ved  det  Samme  som  vi  ved  Udstillingens  Udsondring  fra  Skolen ; 
dog  har  ogsaa  Udstillingsmedaillernes  Bortgivelse  ophørt  at  være  en  Akadenu- 
sag;  at  noget  Saadant  maaske  kunde  og  burde  skee,  har  ogsaa  været  paa  Bane 
i  Akademiet  under  Forhandlingerne  om  Kunstnernes  Adresse  af  26.  Februar, 
men  denne  Sags  Behandling  er  paa  Grund  af  Reformspørgsmaalet  ikke  blevet 
ført  til  Ende. 

Docent  Lange  har  utvivlsomt  beholdt  den  meget  brede  Valgretsbasis  til 
Akademiet,  fordi  det  var  Grundtanken  i  hans  Forslag,  at  Akademiraadet  skulde 
absorbere  Udstillingskomiteen,  og  fordi  han  indsaa,  at  man  ikke  burde  berøve 
nogen  Udstiller  den  Valgret,  han  engang  havde  faaet.  Selv  om  denne  Idé  op¬ 
gives  og  man  vilde  sætte  andre  Betingelser  saavel  for  Valgret  som  for  Valgbar- 

hed,  forekommer  det  os,  at  disse  to  Ting,  Skole  og'  Repræsentation,  ere  saa 
heterogene,  at  det  vil  være  forbundet  med  stor  Vanskelighed  og  Fare  at  faae 
dem  til  at  smelte  sammen.  Vi  have  forgjæves  i  alle  de  os  af  Ministeriet  laante 
Fundatser  for  udenlandske  Akademier  søgt  noget  Lignende.  Baade  ved  den 
højere  og  lavere  Skole,  af  hvad  Art  den  maa  være,  synes  det  os  en  Regel,  at 
Ledelsen  udgaar  fra  oven,  at  de  tilstedeværende  Lærere  og  Tilsynsmænd  prøve 
og  vælge  nye,  at  Senatet  er  den  naturlige  Bestyrelsesform,  og  Selvsuppleringen 
i  Grunden  ogsaa  den  naturligste  Forplantelsesmaade  for  Bestyrelsen.  Hvorfor 
skal  vort  Akademi  da  forsøge  et  Eksperiment,  som  ikke  er  prøvet  noget  andet 
Sted,  eller  gjøre  et  Skridt,  som  engang  gjort  ikke  lader  sig  gjøre  om? 

Nu  kunde  man  sige:  Men  Akademiet  skulde  ogsaa  være  et  Kollegium  af 
Kunstforstandige,  og  som  saadant  Statens  betryggende  Raadgiver.  Heller  ikke 
her  formaa  vi  at  indsee  Fordelene  ved  en  anden  Suppleringsmaade ;  vil  Staten 
dog  ikke  altid  her  søge  de  Ældre,  de  Erfarne,  som  i  deres  Livsstilling  have 
havt  Lejlighed  til  at  sætte  sig  ind  i  mange  Kunsten  vedrørende  specielle  For¬ 
hold,  og  som  gjennem  den  lavere  og  højere  Skole  maa  forudsættes  at  kjende 
mere  til  den  opvoxende  Slægt  og  dennes.  Kapaciteter,  end  de,  der  staa  udenfor 
alle  disse  Anliggender? 

Men,  siger  Docent  Lange:  det  er  nødvendigt,  at  dette  Kollegium  af  Kunst¬ 
forstandige  staar  i  et  givet  Tillids-  og  Autoritetsforhold  til  det  hele  Kunstner¬ 
samfund  ;  er  dette  ikke  Tilfældet  —  som  man  kunde  slutte  af  de  36’s  Adresse, 
der  senere  er  tiltraadt  af  66  — ,  saa  vil  Kunstnersamfundet  i  Længden  kunne 
gjøre  Akademiet  umuligt. 

Akademiet  tror  ikke,  at  Fremtiden  vil  give  Sekretæren  Ret  i  denne  Paa¬ 
stand,  men  vi  nodes  her  til  for  Ministeriet  nærmere  at  undersøge  Aarsagerne 
til  den  Utilfredshed  med  Akademiet,  der  har  givet  sig  Udtryk  paa  en  saa  frap¬ 
pant  Maade. 

Skjøndt  vi  ganske  vist  hleve  overraskede  ved  de  36’s  Meddelelser,  kunne 
vi  ikke  sige,  at  Utilfredsheden  hos  de  udenforstaaende  Kunstnere  var  os  noget 
Nyt.  Saa  langt  Akademiets  Tradition  gaar  tilbage,  har  der  altid  været  Util¬ 
fredshed  med  Personer  og  Tilstande;  man  har  altid  haabet  paa,  at  visse  For¬ 
andringer  vilde  raade  Bod  herpaa,  men  altid  er  der  dukket  nyt  Stof  op  til 
Utilfredshed.  Da  Generalforsamlings-Tanken  kom  frem,  grebes  den  med  Be- 
gjærlighed  af  Mange,  som  mente,  at  den  Klasseforskjel,  som  Optagelsen  i  Aka¬ 
demiet  efter  deres  Formening  skaber,  skulde  bortfalde.  De  mente"  at  det  vilde 
'‘Ere  Fremskridt  i  Tidens  Aand,  hvis  alle  Kunstnere  fik  lige  Ret  til  at  del¬ 
tage  i  Kunstnerrepublikens  Styrelse.  Adskillige  af  Underskriverne  have  ogsaa 
efter  deres  Hjemkomst  fra  Paris,  hvor  de  have  lært  nye  Malemaader,  tildels 
vel  ogsaa  nye  kunstneriske  Synsmaader  at  kjende,  troet  —  om  med  mere  eller 
mindre  Ret,  skulle  vi  lade  være  usagt  — ,  at  man  herhjemme  ikke  fulgte  med 
liden.  De  Arbejder,  som  de  Hjemvendte  have  præsenteret  Publikum  og  Aka¬ 
demiet,  ere  formentlig  ikke  bievne  tilstrækkelig  paaskjønnede ;  der  er  ingen 
l  dstillingsmedailler  faldne  i  de  sidste  Aar,  og  man  har  heraf  ment  at  kunne 
slutte  sig  til  en  Stagnation  i  Akademiet,  der  gjorde  en  storartet  Udrensning 
nødvendig. 

Ganske  sikker  i  sin  Sag  har  man  dog  ikke  været;  thi  den  Frj^gt,  der  af 

Andragerne  aabent  udtales  for,  at  Akademiet  ved  at  optage  nogle  af  de  betyde¬ 
ligste  Udenforstaaende  skulde  kunne  tage  Braadden  af  den  hele  Bevægelse,  taler 
—  forekommer  det  os  —  stærkere  end  det  mest  veltalende  Forsvar  for  Akade¬ 
miets  Levedygtighed,  for  dets  Evne  og  Villie  til  at  lade  nye  Retninger  i  Kun¬ 
sten  komme  frem. 

Men  det  vilde  gaae  for  langsomt;  derfor  skal  Ministeriet  hjælpe  herpaa 
ved  en  Reform  fra  oven. 

Men  selv  om  Akademiet  ikke  kan  erkjende  den  tilstedeværende  Utilfreds- 
heds  Berettigelse,  idet  den  efter  vor  Formening  uden  Nødvendighed  kræver 
Organisationsforandringer  for  formentlige  Ulemper,  der  kunne  hæves  paa  anden 
Maade,  og  idet  den  ikke  har  kunnet  paavise  Exempler  paa,  at  den  nuværende 
Suppleringsmaade  er  misbrugt  for  at  fremme  Partiinteresser,  saa  følger  dog  ikke 
deraf,  at  Akademiet  skulde  ville  modsætte  sig  enhver  Reform,  naar  det  kan 
skjønues,  at  Akademiets  Formaal  ikke  komme  til  at  lide  derved. 

Vi  kunne  meget  godt  erkjende  det  Tiltalende  i  Tanken  om,  at  Akademiet 
skulde  være  en  Kunstnerrepræsentation,  men  vi  have  maaske  noget  mere  end 
end  de  Udenforstaaende  Øjet  aabent  for  de  Vanskeligheder,  der  ere  forbundne 
med,  at  det  kan  blive  det  paa  anden  Maade  end  den,  paa  hvilken  Universitetet 
maa  siges  at  være  de  Studerendes  naturlige  Repræsentation  i  Forholdet  til 
Staten.  Man  vilde  —  for  at  blive  ved  dette  Exempel  —  dog  vist  være  noget 
betænkelig  ved  at  ombytte  det  akademiske  Senat  med  et  Raad,  valgt  paa  en 
Generalforsamling  af  Studerende:  man  vilde  erkjende,  at  skulde  saadant  Noget 
overhovedet  kunne  tænkes,  da  maatte  Valgretten  være  knyttet  til  en  vis  Census, 
til  visse  Betingelser.  Vi  møde  ogsaa  her  strax  Hovedvanskeligheden  ved  at 
skabe  en  Repræsentation,  nemlig  den  at  finde  den  Census,  der  giver  Valgret. 
Alt,  hvad  man  her  har  forsøgt  at  opstille,  f.  Ex.  30  Aar,  en  større  Studierejse, 
et  vist  Antal  udstillede  Billeder,  Medailler  o.  s.  v.,  betyder  meget  lidt  i  Sam¬ 
menligning  med  de  aandelige  Egenskaber,  med  det  Talent,  der  gjør  Kunstneren 
myndig  i  hans  Standsfællers  og  i  Publikums  Omdømme.  Er  der  Noget,  som 
er  den  ægte  Kunstner  en  Torn  i  Øjet,  saa  er  det  Middelmaadigheden;  at  gjøre 
denne  til  Dommer  og  Vælger  i  sidste  Instants,  er  og  maa  være  hans  Natur 
imod.  Man  vil  derfor  ogsaa  finde,  at  hvor  man  paa  enkelte  Steder  i  Udlandet 
er  kommet  ind  paa  at  lade  et  snævrere  akademisk  Raad  fremgaae  ved  Valg  af 
en  større  Kunstnerforsamling,  da  hviler  Optagelsen  i  denne,  og  dermed  Valg¬ 
retten,  paa  den  gamle  Selvsupplering,  der  fra  Arilds  Tid  har  været  ejendomme¬ 
lig  ikke  blot  for  de  saa  ilde  omtalte  kongelige  Akademier,  men  ogsaa  for  de 
saa  meget  priste  borgerlige  Lav.  Nu  vel,  vil  man  kunne  sige,  saa  kan  jo  Aka¬ 
demiet  supplere  sig  selv  noget  liberalere  end  hidtil,  og  da  det  derved  bliver  for 
stort  til  at  administrere  —  hvad  det  jo  allerede  efter  Docent  Langes  Mening 
er  — .  saa  maa  det  vælge  et  snævrere  akademisk  Raad,  og  hermed  ere  vi  atter 
inde  paa  Repræsentations-Tanken. 

Det  forekommer  os,  at  denne  Betragtning  for  at  være  rigtig  maa  hvile  paa 
flere  Forudsætninger,  der  først  maa  prøves. 

Vi  ere  et  lille  Samfund,  hvad  enten  man  seer  hen  til  Landets  Størrelse 
eller  til  Kunstnernes  Tal ;  det,  Staten  kræver,  er  Sagkyndighed,  dels  med  Hensyn 

til  den  kunstneriske  Undervisning,  dels  med  Hensyn  til  offentlig,  væsentlig  altsaa 
monumental  Kunst. 

Til  Sagkyndighed  paa  disse  Omraader  hører  jo  dog  noget  Mere  end  at 
kunne  præstere  et  smukt  Billede;  dertil  hører  techniske  og  historiske  Kund¬ 
skaber  i  forskj  ellige  Retninger,  Indsigt  i  Kunstens  Theori,  et  godt  Omdømme, 
Evnen  til  at  kunne  fremsætte  sine  Tanker,  Livserfaring,  o.  s.  v.,  o.  s.  v.  Hvor 
mange  Sagkyndige,  værdige  til  at  sidde  i  Raadet,  har  nu  vort  lille  Samfund, 
og  hvor  mange  er  der  Brug  for  i  Raadet?  Herom  kan  der  ganske  vist  være 
forskjellige  Meninger;  det  beror  saa  at  sige  paa  et  Skjøn.  Skjønner  man,  at 
der  er  megen  Sagkyndighed  udenfor  Akademiet,  mindre,  end  der  burde  være, 
indenfor,  da  kunde  der  jo  være  Grund  til  at  søge  en  Forandring;  men  er  Aka¬ 
demiet  i  Hovedsagen,  hvad  det  skulde  være,  og  vilde  Valget  af  en  større  Kreds 
sætte  de  samme  Kræfter  ind  i  det  snævrere  Raad,  som  dem,  der  nu  ere  Lederne, 
da  skjønne  vi  i  Grunden  ikke,  hvad  der  vil  være  vundet  ved  Forandringen, 
eller  Nødvendigheden  af  en  saa  stor  Omvæltning.  Selvsuppleringen  blev  jo 
staaende. 

Noget  ganske  andet  maa  Tilfældet  være,  hvor  et  Akademi  er  Kunstskole 
for  en  stor  Nation.  Baade  bliver  her  de  Sagkyndiges  Kreds  langt  større  i  For¬ 
hold  til  det  snævrere  Raad  paa  noget  under  eller  over  et  halvt  Hundrede  Med¬ 
lemmer,  der  i  Regelen  udgiøre  et  Akademi,  og  der  kan  her  være  langt  større 
Anledning  til  afvexlende  at  kalde  disse  forskjellige  Sagkyndige  til  Deltagelse  i 
Arbej  det. 

Men  nu  livsvarige  Medlemmer;  er  dette  dog  ikke  en  Uting?  Gamle  Folk 
blive  affældige  og  tage  Pladsen  op  for  friske,  virkelystne  Kræfter.  Ja,  saaledes 
kan  man  see  Sagen;  men  den  kan  ogsaa  sees  fra  en  andenSide.  Vilde  det  dog 
ikke  være  ret  besynderligt,  om  vore  bedste  og  navnkundigste  Kunstnere  skulde 
falde  for  en  vilkaarlig  Aldersgrændse?  Er  det  klogt  at  berøve  sig  selv  den  Er¬ 
faring  og  Dygtighed,  som  findes  hos  de  Ældre?  Er  det  smukt  at  berøve  den 
gamle  Kunstner,  der  endnu  er  og  selv  føler  sig  aandsfrisk,  Retten  til  at  sidde 
i  Akademiet,  den  eneste  Løn,  Akademiet  kan  give  alle  sine  Medlemmer  for 
mange  Aars  Arbejde  og  Tidsspilde?  Vil  det  forøge  Interessen  for  Arbejdet  i 
Akademiets  Tjeneste,  naar  man  gaar  ind  i  samme  med  Udsigten  til  om  kortere 
eller  længere  Tid  at  blive  vraget?  — 

Vi  komme  nu  tilbage  til  den  administrative  Forsamlings  Størrelse,  som 
allerede  tidligere  af  os  er  berørt.  Kunstnerne  udenfor  Akademiet  have  hel¬ 
tiden  videre  taget  Sekretærens  Opfattelse  for  god,  men  maaske  neppe  indseet 
Spørgsmaalets  Betydning.  Saa  vidt  os  bekjendt,  er  Akademiet  i  London  det 
eneste,  som  forudsætter  stadigt  Møde  af  alle  Medlemmer.  Det  betaler  for  hvert 
Møde,  og  Udeblivelsen  er  altsaa  et  Tab,  en  Mulkt  for  Vedkommende.  Alle 
andre  Steder  forudsætter  man  som  givet,  at  en  Halvdel  eller  to -Trediedele  af 
Medlemmerne  af  forskjellige  Grunde  ikke  kunne  møde,  og  man  fastsætter  et 
bestemt  Antal  Mødende  for,  at  Akademiet  skal  være  beslutningsdygtigt.  Dette 
Hensyn  til  udefra  kommende  Hindringer  giør  allerede  et  større  Medlemsantal 
ønskeligt,  men  der  er  andre  Hensyn  af  ikke  mindre  Vigtighed.  Enhver  af  os, 
som  sidde  i  Akademiet,  véd,  hvor  vanskeligt  det  er  at  bedømme  forud  den 
Betydning,  en  Kunstner  vil  faae  for  Akademiets  Arbejde.  Medens  man  med 

temmelig  stor  Sikkerhed  kan  bedømme  et  nyt  Medlems  Kvalifikation  som  ud¬ 
øvende  Kunstner,  er  det  næsten  umuligt  forud  at  sige,  om  Vedkommende  vil 
blive  et  virksomt  Medlem  eller  ikke.  Den,  der  mellem  et  Par  Jævnaldrende 
var  meddelsom,  bliver  undertiden  tavs  i  den  store  Forsamling,  undertiden  om¬ 
vendt.  Det  ligger  desuden  i  Forholdenes  Natur,  at  adskillige  Medlemmer  først 
ved  Sædet  i  Akademiet  modnes  til  virksom  Deltagelse  i  Arbejdet.  Diskussionen 
i  Komiteer  og  i  Plenarforsamlingen  maa  virke  opdragende  og  udviklende ;  fra 
en  opmærksom  Tilhører  bliver  man  lidt  efter  lidt  en  erfaren  Deltager  i  De¬ 
batten  og  en  moden  Raadgiver.  Der  er  jo  desuden  den  Mislighed  ved  et  for 
knapt  Medlemsantal,  at  den  enkelte  Kunstart  bliver  altfor  svagt  repræsenteret. 
Kan  det  være  ønskeligt,  hvor  f.  Ex.  et  architektonisk  Arbejde  foreligger  til  Be¬ 
dømmelse,  at  dér  et  Par  Stemmer  faae  en  saa  enorm  Betydning,  som  Tilfældet 
vil  blive?  Vi  tro  det  ikke,  men  mene,  at  Erfaringen  ogsaa  fra  andre  Akade¬ 
mier  har  godtgjort,  at  i  et  Raad,  hvor  der  forekommer  saa  højst  forskjellige 
Sager  til  Behandling,  vil  et  Medlemsantal  noget  under  eller  lidt  over  et  halvt 
Hundrede  vise  sig  passende  og  brugeligt  som  Arbejdsredskab. 

Frygter  man  imidlertid  for,  at  vort  Medlemsantal  kan  blive  eller  at  det 
er  for  stort,  saa  gives  der  dog  en  Maade,  paa  hvilken  der  kan  raades  Bod  her- 
paa  uden  at  krænke  Nogens  personlige  Følelser. 

Ifølge  medfølgende  Oversigt  er  Medlemsantallet  fra  1850  til  Dato  steget 
fra  30  til  57.  Denne  Stigen  kan  forklares  paa  toMaader:  enten  som  en  hasti¬ 
gere  Oprykning  af  de  Yngre  i  de  Ældres  Rækker,  eller  som  en  mindre  stram 
Opfattelse  af  Kvalifikationen  til  at  sidde  i  Akademiet,  eller  ogsaa  som  en  Følge 
af,  at  der  i  en  Aarrække  ikke  havde  været  optaget  de  udviklede  Kræfter,  der 
fandtes.  Fastsættes  nu  Medlemsantallet  —  hvad  Akademiet  i  det  Hele  taget 
billiger  —  saaledes,  at  Suppleringerne  herefter  kun  foregaa  ved  Vakance,  da  er 
det  indlysende,  at  man,  ved  at  udelade  enkelte  Valg  efterhaanden  som  Vakancer 
indtræde,  i  forholdsvis  kort  Tid  vil  kunne  opnaae  en  saa  stor  Formindskelse 
af  Medlemsantallet,  som  man  anseer  for  passende  —  naar  man  da  ikke,  med 
Sekretæren,  vil  ned  til  21.  Man  har  herimod  indvendt,  at  det  ikke  var  givet, 
at  de  ældste  Medlemmer  døde  først,  og  at  man  paa  denne  Maade  kunde  faae 
et  højst  bedaget  Senat.  Vi  formaa  ikke  at  indsee  Rigtigheden  heraf,  thi  baade 
taler  Sandsynligheden  for,  at  de  Gamle  ville  gaae  først  bort,  og  da  der  des¬ 
uden  ved  hvert  nyt  Valg  kan  sættes  en  ung  Kunstner  ind,  saa  forekommer  det 
os,  at  det  ønskede  Resultat  med  Nødvendighed  tilsidst  maa  komme  frem.  Vi 
indrømme,  at  for  de  Kunstnere,  der  befinde  sig  paa  Akademiets  Tærskel,  kan 
denne  Tanke  være  mindre  tiltalende;  men  hvad  er  at  foretrække:  enten  at  be¬ 
røve  Besiddende  Rettigheder,  som  de  have,  eller  til  en  Tid  at  være  sparsom 
med  Uddelingen  af  Rettigheder  til  dem,  der  ingen  have?  Akademiets  Formaal 
maa  her  gaae  frem  for  Alt.  Findes  der  i  Overgangstiden  Kræfter  udenfor  Aka¬ 
demiet,  som  dette  ikke  kan  undvære,  da  kan  Formindskelsen  ikke  skee  saa 
hurtigt,  som  det  ellers  kunde  være  ønskeligt;  hvis  ikke,  maa  den  Enkeltes  In¬ 
teresser  vige  for  Samfundets. 

Ifølge  den  ovennævnte  Liste  indtræffer  i  Gjennemsnit  hvert  andet  Aar 
1  Vakance,  hvert  andet  2 ;  forudsatte  man,  at  et  Valg  herefter  kunde  udgaae 

hvert  andet  Aar,  er  det  let  at  udregne,  hvor  snart  Medlemsantallet  vil  kunne 
nedbringes  til  et  givet  Tal. 

Vi  ville  med  største  Fortrøstning  for  Overgangstidens  Vedkommende,  hvis 
Antallet  skal  indskrænkes  —  hvad  Akademiet  dog  ikke  indseer  Nødvendigheden 
af  — ,  see  Afgjørelsen  om,  naar  Valg  skal  foregaae,  lagt  i  Ministeriets  Haand 
efter  forudgaaet  Indstilling  fra  Akademiet. 

Ønsket  om  en  mere  faatallig  Plenarforsamling  kan  altsaa  med  Akademiets 
Billigelse  imødekommes,  skjøndt  paa  en  anden  Maade  end  den,  Sekretæren 
eller  de  Udenforstaaende  have  tænkt  sig. 

Men  nu  Suppleringsmaaden  ?  —  Vi  indsee  meget  godt  det  Betænkelige, 
som  Selvsuppleringen  kan  have  for  Manges  Tanke,  selv  da,  naar  der  ikke  er 
fremkommet  mindste  Bevis  for  eller  Antydning  af  Partiskhed  ved  denne  Valg- 
maade;  og  vi  skulde  med  største  Fornøjelse  overlade  de  Udenforstaaende  Glæden 
ved  og  Ansvaret  for  Valgene,  hvis  man  kunde  vise  os,  hvorledes  disse  kunne 
indrettes  paa  en  for  Kunsten  og  Kunstskolen  lige  saa  betryggende  Maade  som 
hidtil. 

Akademiet  kan  i  Henhold  til  det  Ovenanførte  ikke  tiltræde  den  fremsatte 
Henstilling  om,  at  Tilkjendelsen  af  Udstillingsmedaillen  blev  det  Bestemmende 
for  at  blive  Medlem,  og  maa  fraraade,  at  Medlemsvalget  lægges  i  Hænderne  paa 
en  Vælgermasse,  der  ikke  kan  have  den  fornødne  Indsigt  for  at  gjøre  Valg,  som 
Akademiet  som  Skole  og  Samfund  af  Kunstforstandige  kan  være  tjent  med. 
Baade  findes  der,  som  ovenfor  vist,  en  hel  Klasse  af  Kunstnere  (Architekterne), 
der  ikke  i  Regelen  vinde  deres  Sporer  paa  Udstillingerne,  og  Akademiet  maa, 
hvis  det  skal  svare  til  sin  Hensigt,  mellem  sine  Medlemmer  tælle  Specialister, 
som  Udstillingerne  neppe  altid  ville  give  tilstrækkeligt  Relief;  vi  sigte  til  Me- 
daillører,  Kobberstikkere,  Theatermalere,  Dekoratører  o  11.  1.  Ja,  selv  om  vi 
holde  os  udelukkende  til  de  rene  billedfremstillende  Kunstnere,  saa  véd  enhver 
erfaren  Mand,  at  der  ved  Siden  af  de  glimrende,  lette  Begavelser,  hvis  Navne 
ere  paa  Alles  Læber  efter  en  Udstilling,  gives  andre,  mindre  iøjnefaldende,  men 
ikke  altid  mindre  betydende  for  Kunsten  og  dens  Udvikling  —  Mænd,  som 
ogsaa  paa  Grund  af  deres  ejendommelige  Begavelse  eller  paa  Grund  af  dybe  og 
alvorlige  Studier  i  høj  Grad  nyde  deres  Kunstfællers  Agtelse  og  Tillid.  Saa- 
danne  Kræfter  bør  ikke  ved  en  forandret  Valgmaade  gaa  tabte  for  Akademiet; 
og  det  er  indlysende,  at  Akademiet  ifølge  sin  hele  Stilling  har  en  Lejlighed  som 
ingen  Anden  til  at  lære  disse  Folk  at  lejende  og  trække  dem  frem. 

Der  burde  altsaa  i  alle  Tilfælde  sørges  for,  at  der  levnes  Akademiet  en 
Udvej  til  at  kunne  supplere  sig  med  denne  Art  af  Kræfter;  men  dette  kan  kun 
skee  ved,  at  den  nu  gjældende  Selvsupplering  fastholdes  for  visse  Valg.  Skeer 
dette,  da  var  det  maaske  gjørligt,  at  man  ved  hveranden  Vakance  lod  den 
ældre,  modnere  Del  af  de  Kunstnere,  der  staa  udenfor  Akademiet,  træde 
sammen  igjennem  Valgmænd  med  et  tilsvarende  Antal  af  Akademimedlemmer 
for  at  foretage  de  forestaaende  Valg.  Ved  en  saadan  alternerende  Supplerings- 
maade  imødekom  man  Tidsaandens  Fordringer,  paa  samme  Tid  som  Akademi¬ 
institutionen  ved  Selvsupplering  sikkrede  sig  de  Kræfter,  som  den  ikke  kan 
undvære,  og  som  en  udenfor  Akademiet  staaende  Vælgerkreds  mangler  Betin¬ 
gelserne  for  at  kunne  vurdere  Betydningen  af. 

Naar  Akademiet  altsaa,  i  rolig  Bevidsthed  om  ikke  at  have  misbrugt  Selv¬ 
suppleringen,  principielt  maa  holde  paa  denne  ogsaa  for  Fremtiden,  saa  kan 
det  dog  indrømme,  at  naar  der  skal  gjøres  en  Forandring  ved  Valgmaaden, 
kan  det  skee  paa  den  ovenantydede  Maade  uden  Fare  for,  at  Akademiets  For- 
maal  derved  vilde  lide.  Men  Akademiet  maa,  som  det  vil  sees  nedenfor,  fast¬ 
sætte  en  strængere  Census  for  disse  kombinerede  Valg,  end  den,  der  foreligger 
i  de  fremsatte  Forslag. 

I  Henhold  til  Ovenstaaende  kan  altsaa  Akademiet  ikke  tiltræde  det  Grund¬ 
lag  for  en  Reform,  som  dels  er  givet  i  Docent  Langes  Forslag  og  dels  i  de 
Henstillinger,  Ministeriet  har  gjort,  men  tillader  sig  efter  moden  Overvejelse  et 
fremsætte  følgende  Forslag  til  Ministeriets  gunstige  Overvejelse: 

1.  Akademiets  Medlemsantal  fastsættes  til  et  bestemt  Antal. 

a.  Æresmedlemmer, 

b.  indenlandske  Kunstnere, 

c.  udenlandske  Medlemmer. 

2.  Medlemmerne  optages  ved  Vakance  (eventuelt  i  Overgangstiden,  efter 
nærmere  Forhandling  med  Ministeriet),  alternerende 

a.  ved  Selvsupplering, 

b.  ved  Valg  af  et  Antal  Valgmænd,  valgte  af  Akademiet  ud  af  dets  egne 
Medlemmer  sammen  med  et  lige  Antal  valgt  af  og  iblandt  de  uden¬ 
for  Akademiet  staaende  Kunstnere,  der  ere  over  30  Aar,  have  gjort 
en  Studierejse  i  Udlandet  og  udstillet  6  Gange  i  de  sidste  10  Aar, 
eller  som  1  Stedet  for  det  Sidste  have  Udstillingsmedaillen  eller  en  af 
Akademiets  Guldmedailler. 

3.  ^Udstillingsmedaillen  uddeles  af  en  Komité,  valgt  af  alle  Udstillere,  som 

nu  have  Valgret  til  Udstillingskomiteen,  efter  Forholdstal  ud  af  Akade¬ 
miets  Medlemmer. 

4.  Udstillingskomiteen  vælges  uforandret  som  nu.  Den  forstærkes  ved  aar- 
ligt  valgte  Tilforordnede  med  6  Medlemmer,  3  valgte  af  Akademiet 
og  3  valgte  udenfor  Akademiet  efter  Forholdstal,  til  i  Fællesskab 
med  den  egentlige  Udstillingskomité  at  udføre  Censurforretningen  ved 
Udstillingen. 

5.  De  Skolen  vedrørende  Forretninger  forblive  under  Skoleraadet  efter 
dens  nuværende  Organisation.  Forslag  til  eventuelle  Forandringer  ved 
Undervisningen  og  Skoleraadets  Medlemsantal  blive  at  udarbejde  af 
Akademiet  og  indsende  til  Ministeriet,  naar  den  ny  Udstillingsbygning 
er  taget  i  Brug  og  man  kan  faae  et  klart  Overblik  over,  hvorledes 
Undervisningen  bør  ordnes  i  de  Lokaler,  der  blive  til  Raadighed  i  Char- 
lottenborg. 

Saaledes  affattet  gik  da  Akademiets  Svar  ind  til  Ministeriet 
den  16.  Juni  1882,  men  at  Svaret  hverken  kunde  være  i  Over¬ 
ensstemmelse  med  Ministerens  eller  de  udenforstaaende  Kunst¬ 
neres  Ønsker,  maa  det  have  været  temmelig  let  at  forudse. 
Imidlertid  gled  Sommeren  over,  uden  at  der  skete  noget. 


Kunstakad.  Hist. 

XXVII. 


Medens  Akademiets  Skrivelse  angaaende  Reformen  var  i 
Ministeriet,  sendte  Direktøren  den  12.  September  1882  et 
Circulære  til  Medlemmerne,  hvori  det  angaaende  Reformsagen 
hedder : 

»Da  det  forekommer  mig,  at  Akademiets  Indstilling  af  9.  Juni  d.  A.  ved¬ 
rørende  Reformsagen  paa  nogle  Punkter  trænger  til  nærmere  at  diskuteres  i 
Akademiet,  for  at  d’Herrer  derved  kunne  have  et  ensartet  Blik  paa  Række¬ 
vidden  af  de  Forslag,  Akademiet  vedtog  at  tilstille  Ministeriet,  tillader  jeg  mig 
at  stille  følgende  Spørgsmaal  til  nærmere  Overvejelse: 

A.  Skal  Akademiets  Ret  til  at  vælge  nye  Medlemmer  være  helt  fri?  eller 
skal  Akademiet  være  bundet  til  at  vælge  blandt  de  Kunstnere  a)  som  have 
U dstillingsmedaillen,  b)  som  have  en  af  Akademiets  Guldmedailler,  c)  som  ved 
særlig  Motivering  lejendes  værdige  dertil  —  dog  at  alle  skulle  være  mindst 
30  Aar  og  have  foretaget  en  større  Studierejse? 

B.  Skal  Valget  af  Akademiets  Professorer  herefter  være  frit?  eller  skal 
det  være  bundet  kun  til  Medlemmernes  Kreds?  eller  til  Medlemmer  og  dem, 
der  have  Udstillingsmedaillen  eller  en  af  Akademiets  Guldmedailler? 

C.  Skal  den,  der  i  Overgangstiden  vælges  til  Professor  uden  i  Forvejen 
at  være  Medlem,  derved  ogsaa  blive  Medlem  af  Akademiet? 

D.  Skal  der  sættes  nogen  Aldersgrænse  for  Professorerne*).  Bør  denne 
være  65  Aars  Alderen,  med  Ret  for  Akademiet  til  med  a/3  Stemmers  Flertal  at 
kunne  forlænge  Fristen  med  endnu  5  Aar? 

Til  ovenstaaende  Spørgsmaal  tillader  jeg  mig  at  knytte  følgende  Bemærk- 
ninger: 


*)  Denne  Tanke  var  nemlig  bleven  udkastet  under  de  foregaaende  Forhand¬ 
linger,  men  uden  at  bearbejdes  nærmere  og  uden  at  det  var  kommet  til 
nogen  Beslutning. 

ad  A.  Det  forekommer  mig,  at  man  ved  at  binde  sig  til  de  under  a,  b,  c 
antydede  Categorier  af  Kunstnere  vilde  nærme  sig  noget  til  det,  Ministeriet 
har  ønsket. 

ad  B.  Efter  det,  Akademiet  har  vedtaget,  vilde  man  kunne  rejse  den 
Anke,  at  man  i  Overgangstiden  indtil  Medlemsantallet  er  bragt  ned  til  40  kan 
risikere,  at  fremragende  yngre  Kræfter  ved  eventuelle  Professorvalg  slet  ikke 
kunne  komme  paa  Valg,  fordi  de  ikke  ere  bievne  Medlemmer  af  Akademiet. 
Ved  at  gjøre  Valget  frit  vil  denne  Anke  kunne  hæves,  og  den  til  enhver  Tid 
tilstedeværende  dygtigere  Mand  kunde  komme  paa  Valg. 

ad  C.  Følgen  af  at  Valget  blev  frit  maatte  føre  til,  at  den  der  valgtes 
til  Professor  strax  blev  Medlem  af  Akademiet,  selv  om  det  efter  Planen  for 
Valgene  i  Overgangstiden  indtraf  under  Forhold,  hvor  Vacancen  ikke  skulde 
føre  til  Valg. 

ad  D.  Professor  Jerichau  har  fremsat  et  Forslag  om  Aldersgrænse  for 
Professorerne,  som  fra  flere  Sider  fandt  Tilslutning.  Da  en  Uklarhed  her  let 
vilde  føre  til  Misforstaaelse,  vilde  det  være  rigtigt,  at  Akademiet  nærmere  over¬ 
vejede  dette  Punkt. 


I  et  paafølgende  Plenarforsamlingsmøde  enedes  man  om,  at 
Akademiet  skulde  have  Ret  til  frit  at  vælge  sine  Medlemmer 
mellem  alle  de  Kunstnere,  som  var  fyldt  30  Aar  og  havde  fore¬ 
taget  en  større  Studierejse,  og  ligeledes  om  at  Professorvalget 
burde  være  saa  frit  som  muligt,  samt  at  Professorer  skulde 
være  fødte  Medlemmer  af  Akademiet.  Derimod  vandt  Tanken 
om  en  Aldersgrænse  for  Professorer  ikke  Bifald;  under  alle  Om¬ 
stændigheder  fandt  man,  at  de  65  Aar  var  en  altfor  tidlig  Grænse. 

Imidlertid  modtog  Akademiet  følgende  imperativiske  Skri¬ 
velse  fra  Ministeriet: 


Efter  at  have  modtaget  Akademiets  Erklæring  af  16de  Juni  d.  A.  angaa- 
ende  en  paatænkt  Forandring  i  Akademiets  Organisation  samt  derefter  at  have 
indhentet  en  Erklæring  fra  Udstillingscomiteen  angaaende  de  Spørgsmaal  og 
Forslag,  der  vedrøre  Comiteens  Stilling  og  Virksomhed,  har  Ministeriet  bestemt 
sig  for  at  indstille  det  hosfølgende  Forslag  til  Ordning  af  det  Kongelige  Aka¬ 
demi  for  de  skjønne  Kunster  og  dets  aarlige  Udstilling  til  Kongelig  Approbation. 

Forinden  man  imidlertid  nedlægger  den  fornødne  allerunderdanigste  Fore¬ 
stilling,  skulde  man  herved  give  Akademiet  Leilighed  til  at  gjøre  sig  bekjendt 
med  Udkastet  og  fremsætte  de  Bemærkninger,  som  samme  maatte  finde  An¬ 
ledning  til  at  gjøre  derimod,  idet  man  særlig  ønsker  at  modtage  en  Udtalelse 
om,  hvorvidt  det  maatte  ansees  for  rettest,  som  skeet  i  §  2  c,  at  fastholde  den 
Betingelse  for  Valgretten,  at  den  Paagjældende  skal  have  modtaget  Akademiets 
Afgangsbevis,  samt  om  det  maatte  ansees  for  fornødent  at  aabne  Architekterne 
en  særlig  Adgang  til  at  erholde  Valgretten  udenfor  den  i  bemeldte  §  2  c  nævnte. 

28* 

Da  Ministeriet  ønsker,  at  den  nye  Ordning  skal  træde  i  Kraft  med  Be¬ 
gyndelsen  af  næste  Aar,  maa  man  udbede  sig  Akademiets  Erklæring  snarest 
muligt  og  senest  inden  Juul. 

Kjøbenhavn,  d.  27.  October  1882. 

J.  F.  Scavenius.  _ _ 

,4.  Asmussen. 

Hovedtrækkene  af  det  medfølgende  Forslag*)  var  følgende: 

§  1.  Akademiets  Formaal  er,  dels  som  Kunstskole  at  virke  gjennem  Undervis¬ 
ning  for  vordende  Malere,  Billedhuggere,  Architekter,  Kobberstikkere, 
Medailleurer  og  andre  med  disse  beslægtede  Kunstfag,  dels  som  Kunstner- 
raad  at  repræsentere  den  danske  Kunst  og  virke  til  Haandhævelse  og 
Udbredelse  af  Kunstsands  og  god  Smag. 

§  2.  Medlemmer  af  Akademiet  ere: 

a,  Professorerne  i  Kunsten  og  Sekretæren. 

b,  de  nuværende  Medlemmer,  som  dog  kun  give  Møde  i  Plenarforsam¬ 
lingen,  naar  der  er  Spørgsmaal  om  Valg  af  Direktør,  af  Professorer, 
af  Medlemmer  af  Udstillingskomiteen,  af  Æresmedlemmer  og  af  uden¬ 
landske  Medlemmer,  eller  ved  Akademiets  aarlige  bøitidelige  Møde 
den  31te  Marts,  eller  ved  andre  Fester.  Udenfor  disse  Tilfælde  re¬ 
præsenteres  de  i  Plenarforsamlingen  ved  6  af  og  blandt  dem  selv  valgte 
Delegerede,  af  hvilke,  saavidt  det  er  muligt,  2  skulle  være  Malere, 
1  Billedhugger  og  1  Architekt.  De  vælges  paa  mindst  3  Aar  ad  Gangen 
i  Januar  Maaned.  De  nærmere  Regler  for  Valget  bestemmes  i  og  af 
den  sidste  Plenarforsamling,  der  afholdes  inden  den  nye  Ordning 
træder  i  Kraft;  dog  paa  Kirke-  og  Undervisningsministeriets  Appro¬ 
bation.  Naar  engang  de  nuværende  Medlemmers  Antal,  ikke  med¬ 
regnede  de  af  dem,  der  mulig  ere  Professorer  eller  Sekretær,  synker 
under  6,  vælger  Akademiet,  efterhaanden  som  Plads  bliver  ledig,  6  livs¬ 
varige  Medlemmer. 

c,  15  Medlemmer  valgte  af  alle  danske  Kunstnere,  der  ere  eller  have 
været  Medlemmer  af  Akademiet  —  eller  have  vundet  Udstillings- 
medaillen  —  eller  en  af  Akademiets  Guldmedailler  —  eller  have  op- 
naaet  et  af  de  større  Reisestipendier  —  eller  dog  ere  over  30  Aar,  have 
modtaget  Akademiets  Afgangsbevis,  og  mindst  6  Gange  have  havt  Ar- 
beider  antagne  til  Akademiets  aarlige  Udstilling,  hvoraf  1  Gang  i  de 
sidste  5  Aar  før  Valget.  De  vælges  iblandt  de  til  at  deltage  i  Valget 
berettigede  i  een  Valgforsamling,  de  12  af  dem  dog  gruppevis,  saaledes 
at  Malerne,  hvortil  henregnes  Kobberstikkere  o.  1.,  vælge  6,  Billed¬ 
huggerne,  hvortil  henregnes  Medailleurer  o.  1.,  vælge  3,  og  Architek- 
terne  3.  Ved  det  første  Valg  deles  hver  Gruppe  i  to,  nemlig  Med- 


*)  Med  Hensyn  til  det,  som  angaar  Udstillingskomitéen,  henvises  til  Kammer¬ 
herre  Meldahls  Skrift  om  Udstillingens  Historie. 

lemmerne  af  Akademiet  og  Kunstnerne  udenfor  Akademiet,  af  hvilke 
den  første  vælger  de  2/g,  den  sidste  den  P3.  De  3  andre  Medlemmer 
vælges  af  hele  Valgforsamlingen  samlet.  Valget  ledes  af  Plenarforsam¬ 
lingens  Dirigent.  De  vælges  paa  12  Aar,  saaledes  at  l/3  af  hver  Gruppe 
(Malere,  Billedhuggere,  Architekter  og  de  samlet  Valgte)  afgaaer  hvert 
4de  Aar.  Ved  Lodtrækning  mellem  de  af  Akademiets  Medlemmer 
Valgte  og  mellem  de  samlet  Valgte  udpeges  de  10,  der  skulle  afgaae 
1ste  og  3die  Gang. 

d,  Ministeriet  for  Kirke-  og  Undervisningsvæsenet  kan  indstille  til  Ud¬ 
nævnelse  af  Kongen  3  Medlemmer  paa  Livstid  eller  paa  12  Aar,  naar 
det  maatte  vise  sig  efter  de  foretagne  Valg,  at  et  Kunstfag  eller  en 
kunstnerisk  Retning,  som  dertil  synes  berettiget,  ikke  er  repræsenteret 
i  Akademiet,  eller  det  maatte  ansees  for  ønskeligt  herigjennem  at 
hædre  en  særlig  dygtig  og  almindelig  anerkjendt  Kunstner.  Disse  3 
Medlemmer  kunne  tages  mellem  de  nuværende  Medlemmer  af  Aka- 
demiet. 

e,  Æresmedlemmer.  De  nuværende  ordentlige  Medlemmer,  der  ikke  ere 
Kunstnere,  blive  Æresmedlemmer  af  Akademiet.  Foruden  Medlemmer 
af  det  kongelige  Huus  kan  Akademiet  optage  indtil  3  Mænd  udenfor 
Kunstnernes  Tal,  der  udmærke  sig  ved  fortrinlig  Interesse  for  og 
Kjendskab  til  Kunst,  som  Æresmedlemmer. 

f,  Udenlandske  Medlemmer.  Akademiet  kan  optage  udenlandske  Med¬ 
lemmer.  Disse  have  ingen  Stemme  i  Akademiet. 

§  3.  Om  Valg  af  Medlemmer  har  Akademiet  at  gjøre  Indberetning  til  Mini¬ 
steriet  for  Kirke-  og  Undervisningsvæsenet,  som  foredrager  samme  for 
Kongen.  Naar  Nogen  er  optaget  som  ordentligt  Medlem  (§  2  a-d),  aflægger 
han  den  sædvanlige  Ed,  forsaavidt  han  ikke  alt  tidligere  har  aflagt  den, 
hvorefter  der  af  Akademiet  meddeles  ham  Diplom  som  Medlem. 

§  4.  Naar  et  ordentligt  Medlem  forlader  Landet  paa  længere  Tid,  uden  at  dette 
skeer  ifølge  Overenskomst  med  Akademiet,  træder  han  over  i  de  uden¬ 
landske  Medlemmers  Række  for  Resten  af  den  Tid,  han  endnu  maatte 
have  at  fungere  i.  Herom  indberetter  Akademiet  til  Min isteriet  for  Kiike- 
og  Undervisningsvæsenet.  Har  der  om  denne  Bestemmelses  Forstaaelse 
været  delte  Meninger  i  Akademiet,  kan  Mindretallet  fordre,  at  Sagen  ind¬ 
stilles  til  Ministeriet.  Gjælder  Spørgsmaalet  et  af  Kongen  udnævnt  Med¬ 
lem,  bør  det  i  alle  Tilfælde  indstilles  til  Ministeriet,  der  da  om  Sagens 
Afgjørelse  nedlægger  Forestilling  hos  Kongen.  Er  et  i  Henhold  til  §  2  c 
valgt  Medlem  paa  denne  Maade  gaaet  over  i  de  udenlandske  Medlemmers 
Række,  eller  døer  han,  eller  af  anden  Grund  udtræder  af  Akademiet,  be¬ 
stemmer  Akademiet,  om  Suppleringsvalg  skal  foretages  eller  ei. 

Blandt  de  øvrige  Bestemmelser  i  Forslaget  er  væsentlig  kun 
den  at  mærke,  at  Dirigent  og  Vicedirektør  bliver  samme  Peison, 
samt  følgende  Slutningsbestemmelse: 

De  Valg,  der  i  Henhold  til  foranstaaende  Bestemmelser  skulle  ske,  fore¬ 
tages  i  Løbet  af  Januar  Maaned  1883  efter  Kirke-  og  Undervisningsministeriets 

nærmere  Bestemmelse.  Akademiets  nuværende  Plenarforsamling  har  ikke  læn¬ 
gere  Ret  til  at  optage  nye  Medlemmer,  ordentlige  eller  udenlandske,  men  ved¬ 
bliver  forøvrigt  sine  Funktioner,  indtil  de  nye  Valg  ere  foretagne. 

Med  Hensyn  til  Udstillingsmedaillen  siger  Forslaget,  at  den 
skal  uddeles  af  en  Comité  bestaaende  af  Udstillingskomiteens 
Formand,  de  3  Medlemmer  som  er  valgte  af  Akademiet  og  de 
4  Medlemmer,  som  ere  valgte  for  ét  Aar  af  Kunstnerne  udenfor 
Akademiet  —  men  mærkeligt  nok  med  Udelukkelse  af  de  3  Med¬ 
lemmer,  som  ere  valgte  paa  3  Aar  af  Kunstnerne.  For  Til¬ 
delingen  fordres  mindst  6  Stemmer.  Medaillen  kan  aarlig  kun 
gives  til  én  Kunstner  af  samme  Kunstfag. 

Man  kan  let  tænke  sig,  at  den  myndige  Maade,  hvorpaa 
Ministeren  tog  denne  Sag,  maatte  vække  en  Del  Misstemning  i 
Akademiet.  Som  Forholdene  nu  imidlertid  havde  udviklet  sig, 
kunde  det  ikke  nytte  at  stritte  stivt  imod,  og  Direktøren,  Meldahl, 
søgte  derfor  efter  Evne  at  mægle  Stemningen  tilrette.  I  Mødet 
den  30.  Oktober  pegede  han,  for  at  berolige  de  ivrigst  konser¬ 
vative,  paa  at  Tanken  om  Livsvarighed  var  delvis  optagen  og 
Selvsuppleringen  ikke  ganske  opgiven,  og  han  paaviste  det,  trods 
alt,  konservative  Element  i  Forslaget.  Af  Forsamlingens  30  —  33 
Medlemmer  udgjorde  Akademiets  livsvarige  Medlemmer  en  væ¬ 
sentlig  Del.  Han  haabede  at  faa  Forsamlingen  forstørret  noget, 
f.  Eks.  ved  Optagelsen  af  de  tre  Docenter,  hvorved  de  livsvarige 
Medlemmers  Overvægt  blev  endnu  større.  Tillige  maatte  man 
lægge  Mærke  til,  at  Akademiets  nuværende  Medlemmer  valgte 
de  2/3  af  de  temporære  Medlemmer  og  havde  Ret  til  at  vælge 
dem  blandt  dets  egne  Medlemmer.  Ogsaa  ønskede  han  Akade¬ 
miets  livsvarige  Medlemmer  forøgede  til  9,  foruden  Professorer, 
Docenter  og  Sekretær.  Selv  ved  Valgene,  som  de  var  ordnede  i 
Udkastet,  vilde  Akademiet  kunne  have  faaet  flere  nye  Med¬ 
lemmer  ved  den  nuværende  Ordning  end  ved  den  nye,  da  der 
var  lire  Aar  mellem  hvert  Valg.  Han  haabede,  at  man  kunde 
paavirke  Ministeren  til  at  tage  noget  mere  Hensyn  til  Akademiets 
Ønsker. 

I  det  paafølgende  Møde  viste  det  sig,  at  Ministeriets  Forslag 
heller  ikke  var  efter  Langes  Hoved.  Han  var  imod  den  fore- 
slaaede  Sammensætning  af  Udstillingskomitéen,  og  fandt  det 
urigtigt  at  kræve  Akademiets  Afgangsbevis  af  alle  Kunstnere. 

I  et  følgende  Møde  den  17.  Novbr.  foreslog  Meldahl  Sagen 
henvist  til  et  Udvalg.  Han  tilføjede,  at  for  sit  Vedkommende 

holdt  han  paa  Akademiets  Selvsupplering  som  det  bedste,  men 
Forholdene  nødte  til  Modifikation,  og  det  næstbedste  var  alle¬ 
rede  antydet,  nemlig  at  modne  Kunstnere  udenfor  Akademiet 
deltog  i  Valget.  Der  dannedes  saaledes  en  Medlemskreds,  som 
voxede  ved  Tilskud  af  Kunstnersamfundets  bedste  Kræfter,  af 
Eliten.  Som  det  næste  Trin  kunde  man  tænke  sig  et  Forret- 
ningsraad,  valgt  dels  af  Akademiet,  dels  udenfor.  Derved  op- 
naaedes  det  samme  som  ved  Ministerens  Forslag  uden  at  kuld¬ 
kaste  Akademiet.  Kunde  et  saadant  Forslag  ikke  sættes  igjen- 
nem,  var  der  dog  noget  i  Ministeriets  Ordning,  der  kunde  bruges, 
og  i  den  Retning  mente  han  selv  at  burde  arbejde.  Det  fore- 
slaaede  Medlemsantal  fandt  han  for  lille.  De  livsvarige  Med¬ 
lemmers  Antal  burde  forøges  til  9  og  de  af  de  udenforstaaende 
valgte  til  12.  Derved  vilde  et  konservativt  Element  lettere 
holde  sig. 

Man  endte  med  at  nedsætte  et  Udvalg,  hvis  Betænkning 
forelagdes  i  Mødet  den  22.  December.  Med  nogle  Ændringer 
vedtoges  det  der  med  41  Stemmer  mod  4  (Vermehren,  Lange, 
Bache  og  Godfr.  Christensen)  medens  Roed,  Balsgaard,  Herholdt 
og  Hertzog  foretrak  ikke  at  stemme. 

Akademiets  Svar  til  Ministeriet  kom  da  til  at  lyde  saaledes : 

Ved  Skrivelse  af  27deOctober  har  Ministeriet  meddelt  Akademiet  et  For¬ 
slag  til  en  ny  Ordning  af  Det  Kongelige  Akademi  for  de  skjønne  Kunster,  som 
agtes  indstillet  til  kongelig  Approbation,  for  at  give  Akademiet  Lejlighed  til  at 
gjøre  sig  hekjendt  med  Udkastet  og  fremsætte  de  Bemærkninger,  som  man 
maatte  finde  Anledning  til  at  gjøre  derimod,  idet  Ministeriet  særlig  har  ønsket 
at  modtage  en  Udtalelse  om,  hvorvidt  det  maatte  ansees  for  rettest,  som  skeet 
i  dets  §  2  c,  at  fastholde  den  Betingelse  for  Valgretten,  at  den  Paagjældende 
skal  have  modtaget  Akademiets  Afgangsbevis,  samt  om  det  maatte  ansees  for 
fornødent  at  aabne  Architekterne  en  særlig  Adgang  til  at  erholde  Valgretten 
udenfor  den  i  §  2  c  nævnte. 

Om  det,  som  er  Kjernen  i  den  hele  Sag,  om  Selvsuppleringen,  om  det 
livsvarige  Sæde  og  om  det  Betænkelige  i  at  omdanne  Akademiet  til  en  repræ¬ 
sentativ  Forsamling  har  Akademiet  udtalt  sig  saa  udførligt  i  sin  Skrivelse  af 
16de  Juni,  at  der  ingen  Tvivl  kan  være  tilbage  om  dets  Opfattelse  heraf.  Aka¬ 
demiet  har  uden  Modsigelse  kunnet  fremhæve,  at  Selvsuppleringen  og  det  livs 
varige  Sæde  ere  den  Basis,  paa  hvilken  saa  at  sige  alle  udenlandske  Akademier 
til  Dato  ere  opførte,  selv  saadanne,  der  nylig  ere  reformerede  eller,  som  Aka¬ 
demiet  i  Berlin,  skiftevis  kalde  forskjellige  Medlemmer  til  Arbejde  i  et  stort 
Forretningsudvalg,  og  at  vort  Land  derfor  ved  at  rokke  herved  vil  gjøre  et 
Experiment  i  democratisk,  for  ikke  at  sige  radical,  Retning,  som  hidtil  ikke  er 
forsøgt  noget  andet  Sted. 

Hvis  det  antages,  at  der  kan  stiftes  en  varig  Fred  indenfor  Kunstner¬ 
samfundet  ved  at  omdanne  Akademiet  til  en  Kunstnerrepræsentation,  beroer 
dette  utvivlsomt  paa  en  Fejltagelse;  det  kan  med  Sikkerhed  forudsiges,  at  denne 
Forandring  vil  blive  Signalet  til  Dannelsen  af  to  Partier,  et  eonservativt  og  et 
radicalt,  og  de  partielle  Valg,  som  skulle  foregaae,  ville  medføre  heftige  Valg¬ 
kampe,  i  hvilke  Minoriteten  vil  komme  til  at  ligge  under;  det  vil  let  føre  til, 
at  man  vil  tage  mere  Hensyn  til  Partierne  end  til  Sagerne,  og  mere  Hensyn 
til  Kunstnerne  end  til  Kunstens  Interesser.  Men  vil  dette  blive  Tilfældet, 
hvorfor  da  atter  kalde  en  lignende  Splittelse  til  Live,  som  den,  der  fandt  Sted 
for  20 — 40  Aar  siden? 

Akademiet  miskjender  nu  ikke  Ministeriets  tydelige  Hensigt,  at  beholde 
ialfald  en  Rest  af  Akademiet  som  et  eonservativt  Element  i  den  repræsentative 
Forsamling  og  ved  forskjellige  midlertidige  Bestemmelser  at  gjøre  Akademiets 
Omstøbning  mindre  følelig ;  men  det  mener  i  al  Ærbødighed  at  kunne  paavise, 
at  de  dertil  sigtende  Bestemmelser  ikke  ville  opfylde  deres  Hensigt. 

Hvad  for  det  Første  Størrelsen  af  det  conservative  Element  i  Forsam¬ 
lingen  angaaer,  da  vil  det  næppe  være  rigtigt,  som  Udkastet  synes  at  forud¬ 
sætte,  at  regne  Akademiets  Professorer  og  Secretair  med  heri.  Der  findes 
nemlig  radikale  Tendentser  hos  nogle  af  disse,  og  at  det  vil  blive  anderledes  i 
Fremtiden,  tør  man  ikke  forudsætte.  Naar  engang  Akademiet  efter  Ministeriets 
Udkast  blev  normalt,  vilde  Directeuren,  Professorerne,  Secretairen  og  de  aka¬ 
demiske  Medlemmer  af  Udstillingscomitéen  blive  valgte  af  6  livsvarige  Med¬ 
lemmer  overfor  8  eller  9  Ubestemmelige  (Professorerne  og  Secretairen)  +  15 
Kunstnere  valgte  af  de  udenfor  Akademiet  staaende  Kunstnere.  Den  conserva¬ 
tive  Side  vilde  altsaa  have  sikker  Udsigt  til  at  blive  i  Minoritet.  For  Over¬ 
gangstiden  bøde  visse  Bestemmelser  midlertidig  herpaa.  Men  ligesom  man  er 
overbevist  om,  at  hvert  partielt  nyt  Valg  vil  blive  en  Ombytning  af  ældre 
Akademikere  med  udenfor  Akademiet  hentede  Repræsentanter,  saaledes  er  der 
ikke  Tvivl  om,  at  den  nye  Forsamling  med  en  rivende  Fart  vil  faae  en  ud¬ 
præget  repræsentativ  Charakter.  Kunstnerstatens  Styrke  vilde  komme  til  at 
ligge  udenfor  Akademiet,  hos  Vælgerforsamlingen,  og  Akademiets  skiftende 
Medlemmer  vilde  være  henviste  til,  saafremt  de  ønskede  Gjenvalg,  ikke  at 
handle  efter  Overbevisning,  men  efter  Vælgernes  Ønske.  Skal  derfor  det  aka¬ 
demiske  og  conservative  Element  ikke  være  født  i  Minoritet,  maa  der  i  For¬ 
samlingen  ikke  blot  til  Valg,  men  ogsaa  til  de  kunstneriske  Bedømmelser  være 
flere  livsvarige  end  skiftende  Medlemmer. 

I  Gruppevalget,  som  Ministeriet  har  optaget  i  sit  Udkast,  ligger  maaske 
en  Betryggelse  for  den  enkelte  Kunstart,  forsaavidt  som  denne  derved  kan  være 
sikker  paa  at  blive  repræsenteret  med  et  vist  Antal  Stemmer.  Men  Gruppe- 
valget  har  paa  den  anden  Side  sine  Misligheder,  da  nogle  af  Vælgergrupperne 
blive  saa  smaa ;  ensidige  og  personlige  Indflydelser  ville  ved  det  kunne  komme 
til  at  spille  en  Rolle,  som  de  ikke  kunne,  hvor  en  større  Kreds  virker  con¬ 
trollerende  og  modererende. 

Hvad  Valgbarheden  angaaer,  mener  Akademiet,  at  der  til  Betingelserne 
for  Valgretten  bør  føjes,  at  Vedkommende  er  over  30  Aar  og  har  gjort  en  større 
Studierejse;  thi  ingen  Kunstner  bør  sættes  til  Dommer  eller  Raadgiver  i 

Kunstens  vigtigste  Anliggender  uden  at  have  opnaaet  den  Modenhed,  som  kun 
kan  vindes  ved  alvorlige  og  større  Studier  i  Udlandet. 

Idet  Akademiet  saaledes  har  fremsat  de  væsentligste  Bemærkninger,  som 
Ministeriets  Forslag  giver  Anledning  til,  beklager  det  meget,  at  Tanken  om 
Selvsuppleringen  og  det  øvrige  Forslag,  saaledes  som  det  blev  fremsat  i  Skri¬ 
velsen  af  16de  Juni  d.  A.,  ikke  har  kunnet  fastholdes;  og  Ministeriet  maa  derfor 
i  det  Forslag,  som  fremsættes  i  det  Følgende,  see  al  den  Imødekommen,  som 
Akademiet  ved  den  givne  Situation,  egentlig  meget  imod  sin  Villie,  seer  sig  i 
Stand  til  at  vise.  Fastholder  Ministeriet  derfor  vedblivende  Tanken  om  skif¬ 
tende  Medlemmer,  vil  Akademiet,  om  end  med  stor  Betænkelighed,  kunne  del¬ 
tage  i  et  Reformarbejde  paa  dette  Grundlag,  dog  kun  under  to  Forudsætninger: 

1)  at  det  conservative  akademiske  Element  fra  en  Minoritet  for¬ 
andres  til  en  Majoritet,  der  vedbliver  selv  under  fremtidige  nor¬ 
male  Tilstande,  og  2)  at  for  Overgangstiden  de  nuværende  Med¬ 
lemmer  ikke  blot  ved  Valgene,  men  ogsaa  ved  de  kunstneriske 
Bedømmelser  beholde  deres  Stemmeret.  Man  kan  umulig  hos  disse 
forudsætte  eu  saadan  smaalig  Forfængelighed,  at  det  skulde  være  dem  nok  at 
kunne  deltage  i  Akademiets  Valg  og  Fester,  naar  den  langt  betydningsfuldere 
Ret  til  at  kunne  deltage  i  de  kunstneriske  Bedømmelser  fratages  dem;  og  Intet 
vil  være  pinligere  for  Akademiet  end  selv  ved  Valg  at  skulle  udskyde  Mænd, 
for  hvilke  det  nærer  den  største  Højagtelse,  og  hvem  det  véd  i  Besiddelse  af 
alle  de  Kræfter,  der  udfordres  i  en  raadgivende  Forsamling. 

Akademiet  har  i  Skrivelsen  af  16de  Juni  d.  A.  fremhævet,  at  Docent  Lange's 
Paastand,  at  Akademiet  paa  Grund  af  sin  Talrighed  ikke  kan  arbejde,  staaer 
aldeles  ubevist.  Selv  om  man  indrømmer,  hvad  Akademiet  har  gjort,  at 
Medlemsantallet  »kan  blive  større,  end  noget  Hensyn  til  Akademiets  Forret¬ 
ninger  i  og  for  sig  vilde  kræve,  kan  blive  større  end  hvad  der  er  almindeligt 
ved  andre  Akademier,  og  stort  i  Forhold  til  Kunstnersamfundet  og  Landet«, 
saa  følger  dog  ikke  deraf,  at  Størrelsen  er  et  absolut  Onde,  eller  at  man  ikke 
i  en  Overgangstid  skulde  kunne  finde  sig  deri.  Staten  har  efter  Akademiets 
Mening  en  Forpligtelse  til,  naar  den  ved  sine  Institutioner  har  hædret  en  Mand, 
paa  samme  Tid  som  den  for  Livstid  kaldte  ham  til  et  ansvarsfuldt  Arbejde, 
ikke  uden  tvingende  Nødvendighed  al  tilsidesætte  ham,  naar  det  ikke  er  paa¬ 
vist  eller  kan  paavises,  at  han  har  været  uduelig  eller  forsømmelig.  Har  den 
ved  allerhøjeste  Resolution  af  20de  April  1864  indførte  saakaldte  Januarvalg- 
maade  i  visse  Maader  virket  uheldigt  og  navnlig  i  Tidens  Løb  indirecte  ført  til 
en  større  Forøgelse  af  Medlemsantallet  end  ønskeligt,  ligger  det  dog  nærmest 
at  ophæve  Januarvalgmaaden  og  gradvis  at  formindske  det  Medlemsantal,  som 
er  forøget  gradvis.  Der  gives  jo  ogsaa  en  Maade  at  reducere  Tallet  paa,  som 
Akademiet  ikke  har  ladet  uomtalt  i  sin  Skrivelse  af  16de  Juni,  nemlig  at  lade 
de  ældste  Medlemmer  falde  for  en  Aldersgrændse.  Skjøndt  man  i  og  for  sig 
ikke  kan  anbefale  denne  Udvej,  bør  den  dog  langt  foretrækkes  fremfor  ved  Valg 
at  udskyde  Medlemmer.  Kun  forudsætter  mau,  hvad  Ministeriet  sikkert  vil 
billige  at  det  da  bliver  ikke  blot  Medlemmerne,  men  ogsaa  Professorerne,  der 
falde  for  Aldersgrændsen.  Gik  nu  f.  Ex.  efter  5  Aars  Forløb  alle  halvfjerds!, ids- 
tyveaarige  Medlemmer  over  til  at  blive  Æresmedlemmer,  saa  at  de  kun  ved  at 

kunne  vælges  ind  som  skiftende  Medlemmer  beholdt  deres  Stemmeret,  da  vilde 
herved  Medlemsantallet  synke  fra  56  til  38.  To  af  de  38  ere  desuden  udenbyes 
Medlemmer,  der  ikke  kunne  tilsiges  og  altsaa  i  Regelen  heller  ikke  stemme; 
nogle  kunne  afgaae  ved  Døden.  Akademiet  er  altsaa  ganske  nær  ved  det  Med¬ 
lemstal,  som  Ministeriets  Udkast  finder  passende;  men  skal  der  nu  af  de  uden- 
forstaaende  Kunstnere  vælges  nye  skiftende  Medlemmer  ind  i  Akademiet,  vil 
dette  atter  medføre  en  Forøgelse,  der  ikke  bør  være  større  end  nødvendigt,  for 
at  sikkre  disse  en  relativ  Indflydelse.  Men  under  et  Tal  af  omtrent  40  Med¬ 
lemmer  bør  man  ikke  gaae.  Akademiet  maa  til  sit  saa  højst  forskjelligartede 
Arbejde  i  sin  Midte  altid  have  de  forskjellige  Fag  i  Kunsten  fyldigt  repræsen¬ 
terede,  for  at  dets  Arbejde  til  enhver  Tid  kan  have  den  Flersidighed,  som  uaf¬ 
viselig  kræves. 

Akademiet  mener  nemlig,  at  naar  man  vil  beholde  Navnet  Akademi  og 
for  Skolens  Skyld  vil  fastholde  dets  conservative  Character,  er  der  ingen  Grund 
til' —  som  det  ministerielle  Udkast  foreslaaer  —  at  lade  det  livsvarige  Element 
repræsenteres  af  en  forsvindende  lille  Minoritet  paa  6  Medlemmer,  der  oven- 
ikjøbet  til  Syvende  og  sidst  skulle  fremgaae  ved  Valg  af  den  Forsamling,  i 
hvilken  de  15  skiftende  Medlemmer  med  Tiden  ville  udgjøre  en  knusende  Ma¬ 
joritet,  men  at  dette  Element  strax  og  fremdeles  bør  være  repræsenteret  ved  et 
Antal  af  24  Medlemmer,  og  at  de  skiftende  Medlemmer  ved  at  være  8,  naar  de 
have  det  halve  Antal  af  Professorerne  og  lad  os  sige  en  Trediedel  af  de  24  med 
sig,  ville  have  ikke  blot  Sikkerhed  for  at  kunne  udøve  en  betydelig  Indflydelse, 
men  Udsigt  til  i  mange  Spørgsmaal  at  kunne  sætte  deres  Meninger  igjennem. 
Ansvaret  for  en  større  Indrømmelse  med  Hensyn  til  skiftende  Medlemmers  Tal 
overfor  de  livsvariges  tør  Akademiet  ikke  paatage  sig. 

Da  de  skiftende  Kræfter,  som  Akademiet,  hvis  Tanken  gjennemføres,  derved 
strax  vil  faae  tilført,  ere  langt  større  i  Antal  end  forudsat  i  Ministeriets  Forslag, 
og  da  vi  have  tænkt  os  disse  8  skiftende  Medlemmer  repræsenterede  forholdsvis 
i  alle  Udvalg,  saa  vil  der  strax  sikkres  dem  en  betydelig  Indflydelse  paa  hele 
Akademiets  Arbejde.  Disse  skiftende  Medlemmer  ville  ved  indtrædende  Vacance 
være  selvskrevne  til  fortrinsvis  at  komme  paa  Valg  til  livsvarige  Medlemmer. 

Hvad  den  øvrige  Del  af  Ministeriets  Forslag  angaaer,  da  savnes  deri  blandt 
Andet  de  organisatoriske  Bestemmelser  for  Skoleraadets  Sammensætning  og 
Virkemaade.  Disse  ere  af  saa  stor  Betydning,  at  de  sikkert  bør  have  deres 
Plads  i,  hvad  man  kunde  kalde  Akademiets  reformerede  Fundats,  selv  om 
Reglementet  for  selve  Undervisningen  senere  revideres.  Inden  Revisionen  heraf 
foretages,  bør  dog  nogle  af  Akademiets  Professorer  gives  Lejlighed  til  at  gjøre 
sig  bekjendte  med  Udlandets  Kunstskoler. 

Med  Hensyn  til  Tilkjendelsen  af  Udstillingsmedaillen  troer  Akademiet,  at 
denne  kun  bør  skee  ved  Dommere,  der  ikke  selv  kunne  concurrere  til  den,  og 
at  det  vilde  være  heldigst,  om  disse  valgtes  af  Udstillingscomitéen. 

Ministeriet  vil  sikkert  give  Akademiet  Ret  i,  at  det  vil  være  bedst,  om 
Refoimen  kan  gjennemføres  af  selve  Akademiet  med  Regeringens  Billigelse  og 
Medvirkning,  uden  at  Lovgivningsmagten  behøver  at  sættes  i  Virksomhed.  Man 
skal  i  den  Anledning  henlede  Opmærksomheden  paa,  at  Udstillingscomitéens 
nuværende  Sammensætning  er  bekræftet,  altsaa  fastsat,  ved  Lov.  Det  fore- 

kommer  imidlertid  Akademiet,  at  det  ministerielle  Udkasts  §  32,  naar  den  skal 
ordret  gjennemføres,  maa  stadfæstes  af  Lovgivningsmagten;  og  man  henstiller 
derfor,  om  det  ikke  vilde  være  rigtigere,  i  Overensstemmelse  med  Akademiets 
og  Udstillingscomitéens  Raad,  at  lade  Comitéen  bestaae  uforandret  og  kun  for 
visse  Forretninger,  f.  Ex.  Censur,  lade  den  supplere  sig  ved  tilkaldte  Kunstnere. 
Hvad  endelig  de  af  Ministeriet  ønskede  Udtalelser  angaaer,  om  den  Betingelse 
for  Valgretten,  at  den  Paagjældende  skal  have  modtaget  Akademiets  Afgangs¬ 
bevis,  eventuelt  bør  fastholdes,  samt  om  det  maatte  ansees  for  fornødent  at 
aabne  Architekter  en  særlig  Adgang  til  at  erholde  Valgret  udenfor  den  i  §  2  c 
nævnte,  da  skal  Akademiet  til  det  første  Punkt  bemærke,  at  det  vilde  ansee 
det  for  forsvarligt  at  frafalde  Fordringen  om  Afgangsbevis  i  de  Tilfælde,  hvor 
Vedkommende  har  opnaaet  en  Neuhausensk  Præmie,  det  Eybeschutzske  Legat, 
den  Sødringske  Opmuntringspræmie  eller  andre  Præmier,  som  kunne  stilles  lige 
med  disse,  eller  har  foretaget  en  Studierejse  i  Udlandet;  og  til  det  andet  Punkt, 
at  man  ved  at  opgive  Bestemmelsen  i  §  2  c  stiger  saa  langt  ned  i  de  ikke 
kunstnerisk  uddannede,  mere  haandværksmæssige  Technikeres  Tal,  at  dette 
ubetinget  bør  fraraades.  Men  for  at  supplere  disse  Bestemmelser  har  man 
troet  ogsaa  at  burde  foreslaae  en  tidssvarende  Ændring  i  Reglementet  for  den 
Hansenske  Medaille. 

For  saa  vidt  Lovgivningsmagtens  Medvirkning  behøves  for  at  kunne  lade 
Bestemmelsen  om  Aldersgrændsens  Gjennemførelse  træde  i  Kraft  ogsaa  for  Pro¬ 
fessorerne,  vil  Ønsket  om  en  Reduction  af  de  nuværende  akademiske  Med¬ 
lemmers  Tal  overfor  de  skiftende  Medlemmers  maaske  indirecte  kunne  fremme 
en  saadan  Medvirkning. 

Støttet  til  Ovenstaaende  kan  Akademiet  altsaa  under  visse  Forudsætninger 
tiltræde  Hovedtanken  i  Ministeriets  Forslag,  at  lade  de  udenforstaaende  Kunst¬ 
nere  ved  Valg  paa  Tid  besætte  et  bestemt  Antal  Pladser  i  Akademiet,  samtidig 
med  at  dettes  Medlemsantal  reduceres  og  fastsættes,  naar  tillige  en  fast  Stamme 
af  livsvarige  Medlemmer  bevares,  stor  nok  til  at  kunne  give  Landets  Kunst¬ 
skole  den  nødvendige  conservative  Character  og  forebygge,  at  øjeblikkelige 
Modestrømninger  udefra  kunne  faae  en  Betydning  og  Indvirkning,  der  ikke  til¬ 
kommer  dem. 

Men  hvad  Enkelthederne  angaaer,  troer  Akademiet,  at  Bestemmelserne  bør 
modificeres,  og  for  her  at  opnaae  tilstrækkelig  Tydelighed  og  for.  at  imøde¬ 
komme  Ministeriets  Ønske  om  en  snar  Afslutning  af  denne  vigtige  Sag,  har 
Akademiet  i  efterfølgende  Forslag  søgt  at  fremstille  den  Ordning  af  Det  Konge¬ 
lige  Akademi  for  de  skjønne  Kunster  og  de  aarlige  Udstillinger  ved  Samme, 
som  det  efter  Omstændighederne  kan  ønske,  at  Ministeriet  vil  indstille  til 
Kongelig  Approbation. 

Denne  Skrivelse  var  ledsaget  af  et  nærmere  formuleret  For¬ 
slag,  af  livis  Bestemmelser  særligt  maa  fremhæves,  at  Med¬ 
lemmer  og  Professorer  skulde  afgaa  ved  70-Aars  Alderen  og 
derefter  blive  Æresmedlemmer  uden  Stemme,  samt  at  der  skulde 
være  et  Forretningsudvalg  paa  10  Medlemmer  med  afgjørende 
Myndighed  i  mindre  Sager.  Dog  skulde  i  Overgangstiden  alle 

nuværende  Medlemmer  beholde  deres  Sæde  og  Stemme,  og 
Aldersgrænsen  skulde  først  træde  i  Virksomhed  om  5  Aar. 

Med  denne  Skrivelse  fulgte  til  Ministeriet  en  Mindretals¬ 
indstilling  fra  Bache,  Bissen,  Godf.  Christensen  og  Vermehren, 
hvori  de  fremsatte  de  samme  Tanker  og  Synspunkter,  som 
de  havde  gjort  gjældende  i  Akademiet,  og  udtalte  en  Tak  til 
Ministeren,  fordi  han  havde  fremsat  saa  liberalt  et  Forslag 
som  Langes. 

Akademiets  Indstilling  bragte  Ministeren  til  at  ændre  sin 
Holdning.  Den  2.  Januar  1883  lik  Akademiet  Meddelelse  om, 
at  Kongen  havde  approberet  det  nye  Keglement  under  31.  Decbr. 
1882*)  »paa  Ministeriets  derom  nedlagte  allerunderdanigste  Fore¬ 
stilling«. 

Det  siges  i  §  1,  at  Akademiet  skal  være  dels  Kunstskole, 
dels  Kunstnerraad  (tidligere  Kunstselskab),  men  der  nævnes 
ikke  noget  om  Kunstnerrepræsentation. 

Medlemmer  bliver  dels  Professorerne  og  Sekretæren,  dels 
23  Kunstnere  valgte  paa  Livstid  (af  Akademiet),  hvoraf  mindst 
4  Billedhuggere  og  4  Architektei',  dels  9  Kunstnere  (mindst 
2  Billedhuggere  og  1  Architekt)  valgte  paa  9  Aar;  hvert  3die  Aar 
afgaar  af  disse  1I3. 

Overordentlige  Medlemmer  kan  være  Medlemmer  af  Konge- 
huset  og  3  Ikke-Kunstnei'e. 

Æresmedlemmer  blive  alle  livsvarige  Medlemmer  (undtagen 
Professorer  og  Seki’etær)  naar  de  fylder  70  Aar. 

Valgret  til  de  ovennævnte  9  valgte  Medlemmer  har  alle 
danske  Kunstnere,  der  eiæ  eller  have  været  Medlemmer  af 
Akademiet,  eller  ere  agiæerede  af  Akademiet,  eller  have  dets 
Guldmedaillei-,  eller  Udstillingsmedaillen,  eller  Hansens  Medaille, 
eller  have  opnaaet  et  af  de  støri-e  Kejsestipendier,  —  eller  som 
i  altfald  ere  over  30  Aar  og  have  havt  Aibejder  optagne  paa  den 
aarlige  Udstilling  mindst  6  Gange,  hvoraf  mindst  1  Gang  i  de 
sidste  5  Aai-,  og  enten  have  foiætaget  en  eller  flere  Studierejser  i 
Udlandet,  eller  have  Akademiets  Afgangsbevis,  eller  dexx  store 
Sølvmedaille,  eller  en  neuhausensk  Præmie,  eller  den  Sødi'ingske 
Opmunti-ingspræmie,  eller  det  Eybeschutzske  Legat  eller  andre 
Præmiei',  der  maatte  blive  satte  lige  nxed  disse. 

Valgbaiæ  ere  alle  valgberettigede  Kunstnere,  der  ere  over 


:)  Se  F.  Meldahl:  Supplementbind.  Bilag  11. 

30  Aar  og  have  rejst  ialt  mindst  1  Aar  i  Udlandet,  samt  Akade¬ 
miets  Æresmedlemmer.  Valg  foretages  første  Gang  i  Januar  1883. 

Professorer,  Sekretær,  livsvarige,  overordentlige  og  uden¬ 
landske  Medlemmer  vælges  af  Akademiet. 

Til  at  afgjøre  løbende  mindre  Sager  oprettes  et  Forretnings¬ 
udvalg,  bestaaende  af  Direktøren,  Vicedirektøren,  Sekretæren  og 
10  Medlemmer. 

Udstillingsmedaillen  tilkjendes  ved  en  af  Udstillings¬ 
komitéen  aarlig  blandt  Akademiets  Medlemmer  og  dem,  der 
tidligere  have  vundet  Medaillen,  valgt  Komité  paa  12  Med¬ 
lemmer.  Der  udfordres  mindst  8  Stemmer  for  Medaillens  Til- 
kjendelse. 

Som  midlertidig  Bestemmelse  fastsættes  det,  at  alle  hidtil¬ 
værende  Medlemmer  beholde  deres  Sæde  og  Stemme  som  saa- 
danne,  indtil  de  fylder  70  Aar.  Dog  træder  denne  Aldersgrænse 
først  i  Kraft  om  3  Aar.  Saalænge  Medlemmernes  Antal  (fra- 
regnel  Professorerne)  ikke  er  sunket  under  23,  vælges  ikke  nye 
livsvarige  Medlemmer. 

Som  det  strax  vil  ses,  var  dette  i  Virkeligheden  et  Kom¬ 
promis,  og  det  havde  den  Skæbne,  som  et  Kompromis  saa  ofte 
har:  det  vakte  kun  Misfornøjelse  til  begge  Sider,  uagtet  det 
temmelig  nøje  fulgte  Akademiets  sidste  Forslag,  blot  ved  Ude¬ 
ladelse  af  Aldersgrænsen  for  Professorer  (af  Hensyn  til  Statens 
Pensionspligt?) 

Imidlertid  forelaa  der  nu  en  ny  Situation,  som  det  gjaldt 
om  at  faa  det  bedst  mulige  ud  af.  Indadtil  i  Akademiet  kunde 
Meldahl  mundtlig  paavirke  de  mest  stridbare  Medlemmer  til 
Forsonlighed;  udadtil  forsøgte  han  det  i  en  Artikel  i  Dagbladet 
for  23.  Januar  1883.  Han  gjør  deri  opmærksom  paa,  at  der  i 
Akademiet  jo  findes  »et  stort  Antal  Medlemmer,  som  ved  deres 
Blik  paa  Kunsten  i  Hovedsagen  staa  de  yngre  nær«,  men  man 
kommer  alligevel  af  forskjellige  Grunde  til  »at  formode,  da  de 
udenfor  staaende  Kunstnere  tidligere  i  Beformbevægelsens  første 
Tid  have  fremsat  Udtalelser,  der  føre  til,  at  de  nu  som  gode 
Kammerater  formene  at  burde  følge  Trop  med  hverandre.  Men 
dette  kan  dog  ikke  være  nogen  holdbar  Grund  for  alvorlige, 
modne  Mænd  til  her,  hvor  det  drejer  sig  om  Forhold  af  saa 
indgribende  Betydning  for  vor  Kunst,  at  nægte  at  optage  Dis¬ 
kussionen  og  blot  stille  sig  ligefrem  afvisende.  Det  maa  dog 
have  staaet  alle  de  yngre  klart,  dengang  de  rejste  den  hele  Be- 

vægelse,  at  Situationen  dog  maatte  ende  med,  at  alle  de  op¬ 
stillede  Fordringer  ikke  lod  sig  realisere,  og  at  man  her  som 
overalt,  hvor  et  Kompromis  er  uundgaaeligt,  dog  maatte  søge  at 
komme  til  en  Forstaaelse  med  de  ældre  Kunstnere;  thi  en  fuld¬ 
stændig  Bortvisning  eller  Afgang  af  disse  lod  sig  dog  ikke  godt 
tænke«. 

Denne  Henstilling  fik  dog  ingen  Virkning,  thi  samme  Dag, 
den  fremkom,  modtog  Akademiet  følgende  Adresse : 

»Undertegnede  Kunstnere,  som  ifølge  den  offentliggjorte  nye  Ordning  af 
Kunstakademiet  ere  valgbare  og  valgberettigede  ved  det  deri  fastsatte  Valg  af 
9  skiftende  Medlemmer  af  Plenarforsamlingen,  ansee  det  for  rettest,  før  dette 
Valg  finder  Sted,  at  meddele  Akademiet  den  Stilling,  vi  agte  at  indtage  i 
denne  Sag. 

De  Hindringer,  som  bestandig  have  været  tilstede  for  et  frugtbringende 
Samarbejde  mellem  alle  Kunstnere  i  deres  fælles  Interesser,  ere  efter  vor  Over¬ 
bevisning  ikke  fjernede  ved  den  nye  Reform.  Akademiets  indre  Organisation 
bestaar  i  alt  væsentligt  uforandret,  Plenarforsamlingens  Selvsupplering  er  bi¬ 
beholdt  og  Delingen  af  Kunstnerne  i  to  Klasser  er  paany  fastslaaet.  Under  en 
saadan  Ordning  tro  vi  det  ikke  muligt  at  give  de  Opgaver,  der  paa  indgribende 
Nr  Maade  berøre  hele  Kunstnersamfundet  (f.  Ex.  en  Omordning  af  Undervisningen) 
en  tidssvarende  Løsning. 

Vi  nære  vedblivende  det  Haab,  at  disse  Forhold  maa  komme  ind  under 
naturligere  Former,  og  vi  ville  fortsætte  vore  Bestræbelser  for  at  tilvejebringe 
en  Styrelse  af  vore  kunstneriske  Anliggender  paa  Grundlag  af  en  frit  valgt 
Repræsentation.  Derfor  kunne  vi  ikke  samtidigt  medvirke  til  Gjennemførelsen 
af  den  nu  foreliggende  Reform  ved  at  deltage  i  det  kommende  Valg. 

Det  er  vor  Hensigt  hverken  at  vælge  eller  at  modtage  Valg  til  Akademiets 
Plenarforsamling. 

Vi  beklage  dybt,  at  vi  nødes  til  at  indtage  en  saadan  Stilling  overfor 
Akademiet,  men  det  er  vor  Overbevisning,  at  vi  kun  saaledes  handle  i  Over¬ 
ensstemmelse  med  de  Fordringer,  den  danske  Kunsts  Tarv  stiller  til  os  alle. 

P.  S.  Krøyer.  Bernh.  Middelboe.  R.  Bissen.  Axel  Pacht.  Edvard  Petersen. 
Vilh.  Pacht.  H.  Brasen.  Otto  Haslund.  F.  Schwartz.  Anton  Thiele.  Axel 
Helsted.  Carsten  Henrichsen.  Carl  Locher.  August  Jerndorff.  Chr.  Blache. 
Joh.  Boesen.  Carl  Hartmann.  J.  H.  Brandt.  Hans  Smidth.  Aksel  Hansen. 
Simon  Simonsen.  Vilh.  Groth.  V.  Johansen.  Julius  Schultz.  P.  Petersen. 
W.  Tornøe.  Carl  Smith.  N.  Bredal.  I.  U.  Bredsdorff.  Pietro  Krohu.  Frants 
Henningsen.  Thorvald  Bindesbøll.  Thorvald  Niss.  Hans  Friis.  V.  Irminger. 
Anker  Lund.  A.  Thorenfeld.  Pram  Henningsen.  Harald  Foss.  Otto  Schondel. 
M.  Therkildsen.  C.  Eckardt  C.  Henneberg.  P.  Kornbeck.  Kathinka  Kondrup. 
H.  P.  Hansen.  Carl  Bille.  Chr.  Zacho.  C.  Chr.  Andersen.  Th.  Philipsen. 
Kristian  Zahrtmann.  Carl  Rasmussen.  J.  Gelert.  L.  Hasselriis.  Th.  Thiele- 
mann.  Jørgen  Larsen.  R.  Rasmussen.  Carl  Møller.  Viggo  Pedersen.  H.  C.  Koefoed. 
Carl  E.  Lund.  J.  F.  Skovgaard. 

Det  Resultat,  man  havde  tilsigtet  med  Reformen,  en  Ud¬ 
jævning  af  Stridighederne,  udeblev  altsaa.  Det  eneste,  som  var 
vundet  ved  Ministerens  Indgriben,  var  en  Situation,  der  hurtigt 
skulde  vise  sig  uholdbar. 

De  Medlemmer,  der  3  Aar  efter,  i  Januar  1886,  som  halv- 
fjerdsindstyveaarige  gik  over  i  Æresmedlemmernes  Række  var: 
Fru  Voigt,  Kiærschou,  J.  Sonne,  Monies,  Buntzen,  Balsgaard, 
Stilling,  Winstrup  og  Biskop  Monrad. 

Foreløbigt  skulde  man  imidlertid  foretage  de  i  det  nye 
Reglement  foreskrevne  Valg,  og  ugjørligt  var  det  ikke,  thi  for¬ 
uden  de  62  Underskrivere  paa  ovenanførte  Adresse,  var  der 
endnu  c.  90  Vælgere  tilbage.  En  Snes  Medlemmer  i  Akademiet 
mente,  at  man  ganske  roligt  skulde  stemme  paa  de  bedste 
Kunstnere,  selv  om  nogle  af  dem  havde  underskrevet  Adressen, 
og  saa  se  om  de  virkelig  fastholdt  deres  Vægring,  men  dette 
Standpunkt  kunde  selvfølgelig  ikke  gjennemføres.  Da  der  var 
foreskrevet  mindst  en  Architekt  og  2  Billedhuggere,  enedes  man 
om  ved  Optællingen  først  at  udtage  den  Architekt  og  dernæst 
de  to  Billedhuggere,  der  havde  flest  Stemmer,  og  dernæst  tage 
de  6  øvrige  efter  almindelig  Stemmeflerhed. 

Ved  Valget  faldt  Stemmerne  paa  Architekterne  Alb.  Jensen, 
V.  Klein,  H.  C.  Amberg,  Billedhuggerne  Ring  og  Hoffmann, 
Malerne  Fristrup,  Mackeprang,  Andersen-Lundbye  og  V.  Rosen¬ 
stand.  Men  Rosenstand,  Mackeprang,  Andersen-Lundbye  og 
Hoffmann  nægtede  at  modtage  Valget.  Paa  Akademiets  Fore¬ 
spørgsel  resolverede  Ministeriet  da  den  9.  Februar  1883,  at  der 
indtil  videre  ikke  skulde  foretages  Suppleringsvalg  istedetfor  de 
4,  der  havde  nægtet  at  indtræde.  Der  blev  altsaa  kun  5  af  de 
nye,  skiftende  Medlemmer,  og  ingen  af  disse  5  kunde  siges  at 
repræsentere  Oppositionen,  der  for  saa  vidt  vedblivende  kunde 
anse  sig  selv  som  udelukket  fra  Akademiet. 

Paa  denne  usikre  Grund  maatte  Akademiet  arbejde  videre  i 
de  nærmest  følgende  Aar. 

At  man  imidlertid  i  Akademiet  ikke  lod  sin  Optræden  paa¬ 
virke  i  det  enkelte  overfor  Oppositionens  Medlemmer,  selv  om 
mange  ikke  syntes  om  deres  Optræden,  ses  bl.  a.  af  den  Maade, 
hvorpaa  man  stillede  sig,  da  Maleren  Viggo  Pedersen  i  Foraaret 
1883  søgte  Stipendium.  Det  fremdrages  ganske  vist,  at  han  har 
været  Underskriver  af  den  skarpe  Adresse  af  23.  Januar,  men 
det  gjøres  strax  gjældende,  at  man  ikke  bør  lade  sig  paavirke 


heraf  og  heller  ikke  nævne  dette  Forhold  overfor  Ministeriet, 
og  der  tildeles  Viggo  Pedersen  et  Stipendium  paa  2000  Kr., 
som  fornyes  det  følgende  Aar.  I  1886  bærer  man  sig  ad  paa 
lignende  Maade  overfor  Jul.  Paulsen  (400  Kr),  skjønt  denne 
havde  været  med  til  at  protestere  mod  Akademiets  Evne  til  at 
bortgive  Belønninger  paa  rette  Maade,  og  samme  Aar  fik  Joakim 
Skovgaard  et  Stipendium  paa  2000  Kr. 


XXVIII. 


Indtil  1872  var  Medlemsoptagelsen  gaaet  uden  Brydninger. 

Men  i  dette  Aar  var  der  trukket  en  lille  Sky  op,  idet  P.  C. 
Skovgaard  sammen  med  flere  andre  havde  foreslaaet  Aagaards 
Optagelse.  Sagen  var  bleven  liggende,  og  den  10.  Marts  sendte 
Skovgaard  da  en  Skrivelse,  hvori  han  klagede  over  det  ringe 
Hensyn  der  var  taget  til  dette  Forslag;  nu  frafaldt  han  det  efter 
Anmodning  afAagaard.  Dette  voldte  en  Debat,  hvori  Dirigenten 
hævdede  at  Forretningsordenen  var  overholdt,  medens  dette  blev 
bestridt  af  andre,  og  der  kom  intet  ud  af  Debatten.  Føxst  to 
Aar  efter,  den  17.  Febr.  1874  blev  Aagaard  Medlem. 

Efter  Marstrands  Død  blev  Meldahl  den  7.  April  1873  valgt 
til  Direktør  med  34  Stemmer  af  39.  Denne  Post  beklædte  han 
derefter  uafbrudt  til  1890.  Til  Vicedirektør  valgtes  Constantin- 
Hansen.  Samme  Aar  søgte  Thiele  sin  Afsked  og  Jul.  Lange  blev 
hans  Efterfølger  den  23.  Marts  1874.  I  det  følgende  Aar  døde 
Anton  Melbye,  Hilker  og  P.  C.  Skovgaard. 

Kyhn  var  bleven  Medlem  den  7.  Febr.  1870.  Den  26.  April 
1881  »var  der  forefaldet  en  Ordvexel,  navnlig  mellem  Kyhn  og 
Vermehren,  hvorom  ogsaa  Direktøren  havde  udtalt  sig,  men  hvorom 
Forsamlingen  havde  erklæret  ikke  at  ville  have  noget  Referat  i 
Protokollen.«  Sagen  var,  at  Vermehren  i  det  paagjældende  Møde 
havde  foreslaaet  Krøyers  »Markarbejdere  i  Abruzzerne«  til  Ud- 
stillingsmedaille  (det  fik  kun  14  Stemmer,  hvilket  ikke  var  til¬ 
strækkeligt),  og  imod  dette  rejste  Kyhn  en  »kraftig  og  bestemt« 
Modstand.  Han  indledede,  efter  sit  eget  skriftlige  Udsagn,  sine 

Bemærkninger  med  de  Ord :  »Da  jeg  nu  engang  er  saa  uheldig 
at  være  Medlem  af  Akademiet,  saa  maa  jeg,  idet  jeg  mindes  den 
Ed,  jeg  har  underskrevet  —  jeg  kunde  ønske,  at  Eden  oplæstes 
ved  Begyndelsen  af  hvert  Møde  —  saa  maa  jeg  mod  min  Til¬ 
bøjelighed  udtale  min  Mening  osv.  .  .  .«  Denne  Henvisning  til 
Medlemseden  opfattede  Vermehren  ganske  naturligt  som  en  For¬ 
nærmelse  baade  mod  Akademiet  og  mod  sig  personlig,  hvorfor 
han  paatalte  denne  Udtalelse  som  usømmelig.  Dette  fremkaldte 
et  Brev  fra  Kyhn  af  8.  Juni  1881,  hvori  han  dels  erklærede,  at 
han  ikke  oftere  kunde  give  Møde  i  Forsamlingen,  dels  bort¬ 
forklarede  sine  Udtryk  saaledes,  at  han  ved  Ordet  »uheldig« 
havde  tænkt  paa,  at  man  havde  saa  lidt  Brug  for  hans  Deltagelse 
i  Arbejdet  (o :  som  Medlem  af  Udvalg)  og  med  Hensyn  til  Edens 
Oplæsning  kun  havde  tænkt  paa  sig  selv.  I  en  skriftlig  Udta¬ 
lelse  desangaaende  erklærede  Vermehren,  at  han  ikke  vilde  be¬ 
tvivle  Kyhn  s  Forklaring,  og  at  han  derfor  nu  højlig  beklagede 
det  stedfundne  Ordskifte  og  gjerne  vilde  tage  Udtrykket  »usømme¬ 
lig«  tilbage;  dog  tilføjede  han  »kun  skylder  jeg  mig  selv  at  til¬ 
føje,  at  jeg  ikke  kan  bære  Ansvaret  for  den  Misforstaaelse,  der 
har  været  Skyld  i,  at  jeg  saaledes  kom  til  at  anvende  det  om¬ 
talte  Ord.  Det  skulde  glæde  mig,  om  Hr.  Kyhn,  som,  hvis  jeg 
kjender  ham  ret,  vist  har  samme  Anskuelse  af  den  hele  Begiven¬ 
hed  som  jeg  (nemlig  som  altfor  ringe  til  at  drage  betydeligere 
Følger  efter  sig),  ved  at  læse  disse  Ord  maatte  kunne  betragte 
den  som  uskeet  og  som  Følge  deraf  sit  Forhold  til  Akademiet 
som  uforandret«.  Dette  meddeltes  af  Akademiet  i  en  officiel 
Skrivelse  til  Kyhn.  Denne  tog  imidlertid  ikke  mod  den  udstrakte 
Haand,  men  holdt  sig  borte  fra  Akademiets  Møder.  I  Akademiet 
lod  man  dog  Sagen  ligge  uden  at  optage  den  til  nærmere  Be¬ 
handling,  idet  man  haabede  paa,  at  Kyhn  vilde  opgive  sit  urime¬ 
lige  Standpunkt,  men  heri  tog  man  fejl.  Den  8.  Januar  1883 
fik  Akademiet  følgende  Brev  fra  ham:  »Da  jeg  nu  i  omtrent 
1 3A  Aar  ikke  har  givet  Anmeldelse  om  min  Udeblivelse  fra 
Akademiets  Møder,  tillader  jeg  mig  at  minde  derom,  idet  jeg 
henviser  til  Bestemmelsen  desangaaende  i  Akademiets  Reglement. 
Nu  da  Reformen  af  Akademiets  Reglement  er  gjennemført,  vil 
min  Udtrædelse  ikke  kunne  underlægges  fejlagtige  Bevæggrunde 
og  idet  Akademiets  Bestemmelse  for  saadanne  Tilfælde,  som  det 
foreliggende,  følges,  haaber  jeg  at  have  gjordt  det  let  for  Akade¬ 
miet  at  følge  den.  Ligesom  Akademiet  ikke  kan  have  i  sin 

Midte  Medlemmer,  som  tale  »utilbørligt  eller  usømmeligt«  saa- 
ledes  kan  jeg,  som  har  Overbevisningen  om  ikke  at  have  talt 
saaledes,  ikke  finde  Anledning  til  vedblivende  at  være  dets  Med¬ 
lem.  Idet  jeg  forlader  mit  Sæde  i  Akademiet  ønsker  jeg  det 
fremtidig  Lykke  og  Kraft  til  at  løse  sin  store  og  smukke  Op¬ 
gave.« 

At  Kyhn  kunde  gjemme  paa  en  virkelig  eller  indbildt  For¬ 
nærmelse,  fremgaar  klart  nok  af  hele  denne  Sag.  Naar  han  taler 
om,  at  hans  Udtrædelse  ikke  kan  »underlægges  fejlagtige  Bevæg¬ 
grunde«,  saa  tør  man  vel  formode,  at  den  let  blandt  de  uden- 
forstaaende  Kunstnere  eller  dog  hos  nogle  af  dem  kan  være 
bleven  opfattet  som  en  Protest  med  den  Bornerthed  og  utidige 
Konservatisme,  man  tillagde  Akademtet.  Men  naar  man  mindes 
Oprindelsen  til  den  hele  Sag,  vil  det  dog  vist  være  vanskeligt 
at  betragte  Kyhn  som  Partifælle  af  de  yngre  Kunstnere,  uagtet 
han  siden,  i  sin  Alderdom,  jævnlig  er  bleven  behandlet  som  saa- 
dan,  medens  Vermehren,  der  til  Stadighed  paa  meget  frisindet 
Maade  støttede  deres  Sag,  er  bleven  fremstillet  og  omtalt  som 
deres  værste  Fjende. 

Efter  Marstrands  Død  1873  søgtes  hans  Professorat  af  Con- 
stantin-Hansen,  Carl  Blocli  og  Vermehren,  hvilken  sidste  fra 
1865  havde  været  Assistent  ved  Skolen.  Valgt  blev  Vermehren. 
Da  dette  muligvis  af  nogle  er  blevet  opfattet  som  en  Uretfærdig¬ 
hed  overfor  Constantin-Hansen,  skal  her  blot  henvises  til  Jul. 
Langes  efterladte  Breve,  *)  hvori  han  ret  udførligt  gjør  Rede  for 
de  Grunde  der,  ogsaa  efter  hans  Mening,  maatte  føre  til  at  fore¬ 
trække  Vermehren,  idet  denne  var  i  Besiddelse  af  særlige  Evner 
som  Lærer.  Efter  Simonsens  Fratræden,  1883,  valgtes  Bloch  en¬ 
stemmigt  til  Professor. 

Christian  Hansen,  der  var  bleven  Professor  i  1857,  var  efter- 
haanden  bleven  gammel  —  han  var  født  1803.  Muligvis  har 
hans  Lærergerning  i  de  senere  Aar  trættet  ham  noget  —  man 
mindes,  at  han  standhaftigt  vægrede  sig  ved  at  holde  de  Fore¬ 
læsninger,  som  ved  Reglementet  1863  var  paalagt  ham  —  mulig¬ 
vis  har  han  været  utilfreds  med  mange  andre  Ting,  kortsagt  i 
1882  besluttede  han  sig  til  at  rejse  ned  til  Broderen  Theophilus 
i  Wien.  Han  søgte  og  fik  Rejsetilladelse  fra  10.  Juli  til  Slut- 


*)  Udgivne  af  P.  Købke,  pag.  61 — 64. 

ningen  af  Septbr.,  og  Vilh.  Petersen  blev  saa  længe  valgt  ind  i 
Skoleraadet  i  hans  Plads.  Men  da  September  var  gaaet  og  Ok¬ 
tober  med,  og  man  var  kommet  helt  ind  i  November,  sendte 
han  Ansøgning  om  Forlængelse  af  sin  Rejsetilladelse.  Denne 
gik  til  Skoleraadets  Erklæring  og  »efter  nøje  Overvejelse«  ved¬ 
tog  dette  den  28.  Novbr.  enstemmigt  at  udtale,  »at  man  fandt 
saadanne  midlertidige  Tilstande,  naar  de  udstrækkes  over  en 
længere  Tid,  ikke  at  være  til  Skolens  Gavn,  og  at  hvis  Etats- 
raad  Hansen  paa  Grund  af  sin  høje  Alder  og  Svagelighed  ikke 
selv  kunde  overtage  Skolens  Ledelse,  saa  ansaa  Raadet  det  for 
at  være  i  Skolens  Interesse,  at  Etatsraad  Hansen  nu  søgte  om 
Entledigelse  for  at  give  Plads  for  en  ny  Professor  til  at  overtage 
det  store  Arbejde,  som  foreligger«.  Samtidigt  indstillede  man  dog 
at  han,  ligesom  i  sin  Tid  J.  L.  Lund,  skulde  beholde  sin  Rolig 
og  sin  fulde  Gage  som  Pension.  Dette  førte  da  til,  at  Chr.  Han¬ 
sen  indsendte  sin  Regjæring  om  Afsked,  som  bevilgedes  fra  1ste 
April  1883.  Spørgsmaalet  om  Pensionen  fik  ingen  Retydning, 
da  han  døde  i  Wien  den  2.  Maj  s.  A. 

Det  saaledes  ledige  Professorat  søgtes  af  Architekterne  Vilh. 
Petersen,  Fenger  —  som  havde  særlige  Forudsætninger  for  at 
kunne  holde  Forelæsningerne  —  Hans  J.  Holm,  der  havde  fore- 
staaet  Opmaalingerne,  jfr.  nedenfor,  og  Martin  Nyrop.  Denne 
sidste  støttedes  ved  et  Andragende  fra  en  Kreds  af  Architekter, 
men  da  han  ikke  var  Medlem,  blev  det  vanskeligt  at  vælge  ham. 
Holm  valgtes  da  med  24  Stemmer,  og  Valget  stadfæstedes  af 
Kongen  den  17.  April  1883. 

Da  Weilbach  fra  Juni  1882  havde  besørget  Forretningerne 
som  Sekretær  og  Bibliothekar  og  i  den  Tid  forestaaet  Bibliothe- 
kets  Flytning  til  det  nye  Lokale  i  Udstillingsbygningen,  satte 
han  ved  sit  ihærdige  Forlangende  igjennem,  at  Embedet  blev 
opslaaet  vakant,  saa  han  kunde  søge  det.  Hans  Medansøger 
var  en  forhenværende  Officer.  Den  9.  Marts  1883  valgtes  han 
da  til  Akademiets  Sekretær  og  Bibliothekar  med  34  Stemmer 
mod  1.  Fire  Medlemmer  stemte  ikke. 

Alt  den  2.  Januar  1883  var  han  kommen  til  at  optræde  i 
denne  Egenskab  ved  en  særligt  højtidelig  Anledning.  Det  var 
nemlig  denne  Dag  100  Aars  Dagen  for  Eckersbergs  Fødsel.  Paa 
Meldahls  Forslag  var  det  blevet  vedtaget,  at  der  skulde  slaas  en 
Medaille  for  Eckersberg,  at  hans  Grav  skulde  bekranses,  at  der 
skulde  opsættes  en  Mindetavle  ved  hans  Bolig  i  Charlottenborg 

og  at  man  skulde  henvende  sig  til  Udstillingsfonden  for  at  op- 
naa  en  Understøttelse  for  hans  Døttre.  Dette  skete  altsammen 
og  Døttrene  fik  Understøttelsen.  Desuden  skulde  der  holdes  en 
Mindefest.  Man  anmodede  indtrængende  Lange  om  at  holde 
Festtalen  ved  denne  Lejlighed,  men  da  han  bestemt  vægrede 
sig  og  ingen  Kunstner  vilde  overtage  Hvervet,  kom  Weilbach  til 
at  oplæse  en  af  ham  forfattet  Tale. 

Selve  Medaillen  trak  det  ud  med.  Først  i  September  1888 
forelagde  Conradsen  et  Udkast  dertil,  hvorefter  Udførelsen  over¬ 
droges  ham  (jf.  Kap.  XXXI).  Den  anvendes  siden  (i  Sølv)  som 
Aarsmedaille,  der  jo  først  tilstilles  Kunstnerne,  naar  den  anden 
Gang  er  dem  tilkjendt. 

J.  Roed,  der  var  født  1808,  havde  fra  Reformen  1863  ledet 
Modelskolen.  Da  Carl  Rloch  var  bleven  Professor  1883,  henstil¬ 
lede  Meldahl  som  Skoleraadets  Formand,  at  Roed  afgav  Maler¬ 
klassen  til  ham  og  istedetfor  overtog  Modelskolen  om  Altenen, 
idet  det  kunde  formodes,  at  man  herved  vilde  imødekomme  et 
Ønske  hos  de  udenforstaaende  Kunstnere.  Men  Roed  vilde  ikke 
gaa  ind  herpaa,  uagtet  man  villigt  anerkjendte  de  h  ortjenestei, 
han  havde  af  Skolen  i  de  forløbne  Aar,  og  uagtet  det  var  Me¬ 
ningen  dengang  som  nu,  at  Modelskolens  Professorer  skulde  bytte 
Klasser  med  3  eller  flere  Aars  Mellemrum.  Blocli  overtog  da 
Aftenklassen.  Men  Alderen  svækkede  efterhaanden  Roeds  Kraft 
som  Lærer.  I  Juni  1887  kom  det  til  en  Diskussion  herom; 
man  foreslog  at  ansætte  en  extraordinær  Professorer  til  midler¬ 
tidig  Hjælp,  men  Meldahl  oplyste,  at  Roeds  aarlige  Hædersgave 
af  Staten  var  forhøjet  med  1000  Kr.  under  den  Forudsætning, 
at  han  saa  vilde  tage  sin  Afsked.  Roed  vilde  vistnok  nødig 
gjøre  dette  Skridt,  men  følte  sig  dog  forpligtet  dertil  og  fik  saa 
Afsked  [fra  1.  Oktober  1887  med  Titel  af  virkelig  Etatsraad. 
Allerede  den  8.  August  det  følgende  Aar  døde  han,  80l/a  Aar 
gammel. 

Hans  Efterfølger  blev  Otto  Bache,  som  fra  1883  havde  været 
Medlem  af  Skoleraadet. 

Jerichau,  som  lige  fra  1867  havde  trukket  sig  mere  og  mere 
tilbage  fra  sin  Gjerning  ved  Akademiet,  døde  den  24.  Juli  1883. 
Allerede  to  Aar  før  var  Th.  Stein  bleven  Professor  i  Billed¬ 
huggerkunst;  Peters  var  bleven  Professor  i  1868  efter  den  ældie 
Bissen.  Da  Peters  i  1889  tog  sin  Afsked,  efterfulgtes  han  den  1. 
April  1890  af  Vilh.  Bissen. 

Efter  Carl  Blochs  Død  1890  valgtes  Frants  Henningsen  til 
Professor  i  Malerkunsten. 

Den  9.  Marts  1883  erklærede  Dahlerup,  at  lian  vilde  udtræde 
af  Akademiet;  dog  lod  han  sig  i  Novbr.  1887  vælge  ind  i  Akademi- 
raadet  istedetfor  Bache,  da  denne  var  bleven  Professor.  I  Januar 
1887  traadte  Aagaard  og  Neumann  ud,  og  fastholdt  denne  Be¬ 
slutning  trods  alle  Overtalelser.  Da  Dahlerup  havde  Guldmedaille 
og  Neumann  Udstillingsmedaillen,  var  disse  altsaa  Medlemmer 
af  den  nye  Plenarforsamling;  med  Hensyn  til  Aagaard,  Kyhn  og 
Libert  (der  aldrig  var  bleven  mere  end  agreeret)  opnaaede  man 
Ministeriets  Samtykke  til,  at  de  betragtedes  som  Medlemmer  af 
Plenarforsamlingen.  Af  de  paagjældende  Breve,  som  findes  i 
Akademiets  Arkiv,  kan  man  se,  at  Grunden  til  disse  Udtrædelser 
var  Misfornøjelse  med  den  nye  Ordning  af  Akademiet. 


XXIX. 


Akademiets  Reform  1882  medfører  ogsaa  nogle  Ændringer  i 
.  Skolens  Ordning.  Professorernes  Antal  forbliver  som  hid¬ 
til  8,  og  der  fastsættes  ingen  Aldersgrænse  for  dem  (som  for 
Akademiets  øvrige  Medlemmer).  Kun  siges  det,  at  naar  de  gaa 
af  paa  Grund  af  Alder  eller  Svagelighed,  bliver  de  Æresmed¬ 
lemmer.  Desuden  skal  der  være  3  Docenter:  i  Kunsthistorie, 
Anatomi  og  Perspektiv.  Skoleraadet  bestaar  af  Professorer  og 
Docenter,  de  Delegerede  ved  Technisk  Selskabs  Skole,  og  de  af 
Akademiet  paa  3  Aar  valgte  Medlemmer,  hvis  Antal  forhøjes  til 
6  (2  Malere.  2  Billedhuggere  og  2  Arkitekter).  Det  paalægges 
Akademiet  at  udarbejde  Forslag  til  et  nyt  Undervisningsregle¬ 
ment  »samt  Forslag  angaaende  unge  Kunstneres  videre  Uddan¬ 
nelse  i  Ateliers  under  Professorernes  eller  andre  dygtige  Kunst¬ 
neres  Ledelse.« 

Dette  var  altsammen  ganske  i  Overensstemmelse  med  Akade¬ 
miets  egen  Indstilling  til  Ministeriet  af  22.  Decbr.  1882. 

Tanken  om  disse  Kunstneratelierer  havde  ulmet  i  en  Del 
Aar  (jfr.  Kap.  XXIV);  mange  af  de  yngre  Kunstnere  havde  jo 
netop  besøgt  saadanne  Atelierer  i  Paris  (navnlig  hos  den  da  saa 
berømte  Bonnåt).  Alt  i  Marts  1879  havde  Akademiet  anbefalet 
et  Andragende  fra  12  unge  Kunstnere  om  at  faa  Statstilskud  til 
at  oprette  en  Skole  for  Tegning  efter  nøgen  Model  (for  Kunst¬ 
nere,  der  havde  gjennemgaaet  Akademiet  eller  faaet  en  tilsva¬ 
rende  Uddannelse).  Dette  var  blevet  bevilget  og  der  havde  meldt 
sig  12  Deltagere  (Bache,  Brasen,  Irminger,  Ivoefoed,  Krohn, 
Middelboe,  Therkildsen,  Carl  Thomsen,  Zahrtmann,  Jerndorff, 

Schwartz  og  Tuxen).  For  at  imødekomme  Tanken,  havde  Mel- 
dahl  i  Akademiets  Møde  den  4.  Febr.  1882  antydet,  at  man 
kunde  spalte  Modelskolen  og  dens  Forberedelsesklasse  vertikalt 
y  i  to  j  æ  vnsid  es  løb  e  n  de  Skoler,  der  hver  stilled  es  under 
sin  Professor  saaledes,  at  Eleverne  selv  kunde  vælge  hvem 
de  vilde.  Man  vilde  derved  faktisk  nærme  sig  stærkt  til  Mester¬ 
ateliererne.  Denne  sunde  og  gode  Tanke  slog  dog  ikke  Rod, 
men  paa  Initiativ  af  Meldahl  kom  man  i  Oktober  s.  A.  tilbage 
til  Tanken  om  de  nævnte  Atelierer  (»Privatatelierer«),  rimeligvis 
fordi  man  derved  kunde  komme  de  yngre  Kunstnere  imøde  ved 
at  udvide  Lærerkredsen  ud  over  Professorerne,  og  Meldahl 
støttedes  her  varmt  af  Vermehren,  Roed  og  Aagaard.  Han  be¬ 
tonede  imidlertid,  at  Adgang  til  disse  Atelierer  kun  skulde  gives 

dem,  som  havde  gjennemgaaet  Akademiets  Skole,  da  det  ikke 
var  Meningen  at  oprette  en  Konkurrent  til  denne.  Heller  ikke 
var  det  Meningen,  at  disse  Atelierer  skulde  oprettes  i  et  fast 
bestemt  Antal ;  tvertimod,  de  skulde  oprettes,  naar  den  rette  Mand 
var  tilstede,  og  naar  der  udefra  kom  Anmodning  derom,  men 
midlertidigt  bortfalde,  naar  disse  Forhold  ophørte. 

Fjorten  Dage  efter  denne  Forhandling  sendte  Ministeriet  til 
Akademiets  Erklæring  et  Andragende  fra  V.  Bissen,  Fr.  Schwartz 
og  Tuxen  om  paany  at  faa  Statstilskud  til  en  Studieskole  for 
Kunstnere,  under  Henvisning  til  dens  Virksomhed  i  de  forløbne 
3  Aar,  idet  Ministeriet  i  Forbindelse  dermed  udbad  sig  en  Ind¬ 
stilling  om  Ordningen  af  Akademiets  egen  Undervisning.  Det 
nye  i  Andragendet  var,  at  Studieskolen  ogsaa  skulde  udvides  til 
en  Dagskole  og  Bevillingen  forhøies  fra  1000  til  4000  Kr. 
aarlig. 

Naar  Akademiet  samtidigt  skulde  udarbejde  Forslag  om 
hele  sin  egen  Undervisning,  maatte  dette  nødvendigvis  tage  nogen 
Tid,  og  dets  Betænkning  om  Kunstnernes  Andragende,  som  man 
forøvrigt  stillede  sig  yderst  velvilligt  til  —  under  Forudsætning 
af,  at^Adgangsbetingelserne  til  disse  Skoler  blev  uforandrede  — 
kunde  derforj.  heller  ikke  fremsendes  strax.  Uden  at  afvente 

den,  foreslog  Ministeren  da  Bevillingen  til  Finanslovens  3die  Be¬ 
handling  og  fik  den  vedtagen.  Der  fastsattes  ganske  vist  ikke 
paany  noget  om  Adgangen  til  denne  Skole,  men  i  Udtrykket  i 
Ministerens  Forslag  »til  Udvidelse  af  den  Virksomhed«  laa,  at 
der  heller  ingen  Forandring  skulde  ske  paa  dette  Punkt.  Studie¬ 
skolens  Ledere  synes  imidlertid  at  have  opfattet  Forholdet 

andei ledes,  ialtfald  gik  de  hurtigt  over  til  at  optage  hvem  de 
syntes,  uden  nøjere  at  spørge  efter,  om  deres  Fordannelse  ogsaa 
var  tilstrækkelig  efter  de  oprindelige  Regler.  Medens  den  frie 
Studieskole  saaledes  oprindeligt  kun  omfattede  fortsættende 
Øvelser  for  uddannede  Kunstnere,  spaltede  den  sig  nu  i  3  Grene, 
hvoraf  kun  den  ene  beholdt  sin  oprindelige  Karakter,  medens 
de  to  andre,  væsentlig  under  Ledelse  (uden  Vederlag)  af  Krøyer, 
Tuxen  og  Zahrtmann,  nærmede  sig  til  at  blive  egentlige  Elev¬ 
skoler,  om  end  næsten  udelukkende  med  Studium  af  nøgen 
levende  Model.  Disse  Skoler  trak,  navnlig  i  de  første  Aar,  ikke 
faa  Elever  til  sig. 

Da  Akademiet  den  6.  Novbr.  1883  sendte  sit  Forslag  til  Mi¬ 
nisteriet,  fastholdt  man  sin  velvillige  Stilling  til  Sagen,  paa  det 
oprindelige  Grundlag.  Forslaget,  der  siden  approberedes  sammen 
med  Akademiets  eget  Undervisningsreglement  den  13.  Decbr. 
1883,  lød  saaledes: 


V 


»Under  Forudsætning  af  de  fornødne  Pengemidlers  Tilvejebringelse  skal 
der  oprettes  et  eller  flere  Privatateliers,  som  af  Ministeriet  for  Kirke- og  Under¬ 
visningsvæsenet  skulle  kunne  overdrages  til  dygtige  Kunstnere,  for  at  deri  kunne 
bibringes  talentfulde  Elever,  der  have  Akademiets  Afgangsbevis  eller  en 
lignende  Modenhed,  videre  Uddannelse  i  deres  Fag.  Herfor  modtage  disse 
Kunstnere  et  Vederlag  af  Staten.  Overdragelsen  af  saadanne  Ateliers  sker  i 
Reglen  for  2  Aar  ad  Gangen,  men  kan  fornyes.  Den,  til  hvem  et  af  disse 
Lokaler  er  overdraget,  skal  være  forpligtet  til  at  modtage  mindst  det  Antal 
Elever,  som  Ministeriet  maatte  bestemme ;  han  skal  hvert  Foraar  lade  afholde 
en  offentlig  Udstilling  af  de  i  de  sidste  Aar  udførte  Arbej der,  og  skal 
samtidig  gjennem  Kunstakademiet  indsende  til  Ministeriet  en  Fortegnelse  over 
de  Elever,  der  have  benyttet  hans  Undervisning,  ledsaget  af  Meddelelse  om, 
hvor  længe  de  have  benyttet  den.  I  alle  andre  Maader,  saasom  med  Hensyn 
til  Undervisningsmaaden ,  Undervisningstiden  osv.  har  han  fuldstændig  frie 
Hænder«. 


De  frie  Skoler  havde  imidlertid  taget  en  saadan  Udvikling, 
at  der  ikke  blev  Rum  for  at  føre  disse  Bestemmelser  ud  i  Praxis. 
Ganske  vist  blev  det  ogsaa  nogle  Aar  senere  paalagt  de  frie 
Skoler  at  afholde  en  aarlig  Udstilling  af  Skolearbejderne,  men  først 
i  1890  blev  dette  Paabud  efterlevet. 

Inden  Indstillingen  om  Akademiets  eget  Undervisningsregle¬ 
ment  blev  endelig  vedtaget,  gjorde  Meldahl  og  Vermehren  i  Juni 
1883  en  Rejse  til  Udlandet  for  at  se,  efter  hvilket  Princip  Kunst¬ 
skolerne  var  ordnede  andre  Steder. 


Den  Indsstilling*),  som  indsendtes  til  Ministeriet  den  6.  Novbr. 
1883,  ledsagedes  da  af  følgende  Motivering: 

Den  Organisation,  som  Akademiets  Skoler  have  faaet  ved  den  allerhøjeste 
Resolution  af  7.  Septbr.  1863,  har  efter  Akademiets  Mening  i  alle  sine  Hoved¬ 
træk  vist  sig  at  være  god,  og  det  er  vel  og'saa  Bevidstheden  herom,  der  har 
ført  til,  at  dennes  Grundtanke  fastholdtes  i  den  allerhøjeste  Resolution  af  31. 
Decbr.  1882,  §§  1.  19—23. 

Akademiet  erkjender  saaledes,  at  den  bestaaende  Hoveddeling  i:  1)  en  al¬ 
mindelig  Forberedelsesklasse  fælles  for  alle  Elever,  samt  2)  højere  Klasser  for 
Malere,  Billedhuggere,  Architekter  og  Dekoratører  —  er  saa  god,  at  den  bør 
bibeholdes. 

De  Erfaringer,  der  ere  gjorte  her  ved  Skolen,  saavel  som  de,  der  ere  gjorte 
i  Udlandet,  vise  imidlertid  hen  til,  at  der  bør  foretages  nogle  Ændringer,  dels 
i  Anvendelsen  af  Reglementet,  dels  i  nogle  af  dets  Detailbestemmelser,  og  her 
skal  Akademiet  da  særlig  fremhæve: 

I)  at  den  hele  Undervisning  i  alle  Klasser  bør  gives  mere  i  Form  af  Det, 
som  Atelieret  kan  byde,  saa  at  den  ledende  Lærer  indenfor  det  ham 
underlagte  Omraade  faar  fuld  Handlefrihed  med  Hensyn  til  Maaden,  paa 
hvilken  Studierne  gjøres,  og  Tiden  og  Rækkefølgen,  i  hvilken  Eleverne 
have  at  udføre  Arbejdet,  samt  at  Elevernes  Overgang  fra  en  Afdeling  til 
en  anden  kun  bestemmes  efter  Forhandling  mellem  de  paagjældende 
Professorer  og  deres  Assistenter,  saa  at  man  til  enhver  Tid  har  Sikker¬ 
hed  for,  at  Eleven  indtager  det  Trin  af  Modenhed,  som  Akademiet  nød¬ 
vendigvis  maa  fordre; 

II)  at  der  i  den  store  fælles  Forberedelsesklasse  foruden  den  Undervisning, 
der  nu  gives,  ogsaa  —  med  den  antike  klassiske  Kunst  som  Grundlag  — 
lægges  særlig  Vægt  paa  at  give  Eleverne  en  mere  alsidig  Uddannelse, 
saa  at  de  ved  Øvelse  og  Foredrag  ledes  til  at  faa  Indblik  og  Færdig¬ 
hed  i  de  forskjellige  Grene  af  Kunsten,  saaledes  som  nærmere  udvik¬ 
let  i  D ; 

III)  at  Undervisningen  i  Maling  og  Tegning  kun  ledes  af  Malere,  og  at  Under¬ 
visning  i  plastiske  Øvelser  gives  af  Billedhuggere  i  særlige  Lokaler,  i 
Stedet  for  som  nu  sammen  med  Malerne,  samt  at  der  herefter  i  begge 
Afdelinger  gives  Eleverne  Lejlighed  til  at  udføre  egne  Kompositioner, 
hvortil  der  knyttes  Raad  og  Bedømmelse  af  den  ledende  Lærer; 

IV)  at  Undervisningstiden  bliver  udvidet  med  1  Time  om  Formiddagen,  at 
Undervisning  og  Foredrag  i  Regelen  ophøre  Kl.  8  Aften,  samt  at  Aaret 
deles  i  to  Afsnit,  nemlig: 

4  Maaneder  fra  1.  Oktober  til  1.  Februar  og  4  Maaneder  fra  1.  Februar 
til  1"  Juni  som  fast  Skoletid  med  Konkurs  for  Afgangsprøver  2  Gange 
om  Aaret,  og  Tiden  fra  1.  Juni  til  1.  Oktober  som  Ferietid  og  til  selv¬ 
stændige  Studier  af  Eleverne; 


*)  Den  var  i  de  væsentlige  Punkter  bygget  paa  en  Rundskrivelse  fra  Meldahl 
til  Akademiets  Medlemmer  af  12.  Septbr.  1882. 


V)  at  der  her,  ligesom  i  Udlandet,  træffes  Bestemmelser,  der  gjøre  det  mu¬ 
ligt  for  Skolen  at  standse  og  afvise  de  Elever,  der  ikke  have  de  fornødne 
Evner  eller  vise  tilstrækkelig  Flid; 

VI)  at  der  indføres  Opmuntringspræmier  og  Stipendier  for  begavede  Elever, 
samt  at  der  for  Billedhuggerne  skaffes  Midler  til  at  lade  deres  fortjenst¬ 
fulde  Konkursarbejder  og  Prøvearbejder  afstøbe; 

VII)  at  der  tilvejebringes  et  Lokale  som  »Fortsættelsesskole«,  hvor  de  Kunst¬ 
nere,  der  have  Akademiets  Afgangsbevis,  samt  de,  der  sættes  lige  med 
disse,  kunne  foretage  Modelstudier  m.  m.; 

VIII)  at  der  gives  fremragende  Kunstnere  Lejlighed  til  i  nogle  Aar  at  vejlede 
viderekomne  Elever,  som  maatte  ønske  at  slutte  sig  til  dem; 

IX)  at  der  snarest  muligt  skaffes  de  til  den  saaledes  ordnede  Undervisning 
fornødne  Lokaler,  Apparater,  Pengemidler  m.  v. 

Af  det  i  Indledningen  og  under  I,  II  og  III  Omhandlede  vil  fremgaa 
Følgende : 

A.  Almindelig  Forberedelsesklasse  vil,  ligesom  hidtil,  komme  til  at 
bestaa  af  en  Dag-  og  en  Aftenklasse,  i  hvilke  der  foretages  alle  de  for- 
skjelligartede  Studier,  som  udfordres,  for  at  Eleverne  kunne  gjengive 
saavel  figurlige  Detailformer  som  ornamentale  Former  paa  en  saa  dygtig 
Maade,  at  de,  uden  at  falde  Lærerne  til  Byrde  i  de  højere  Klasser,  kunne 
overgaa  til  disse  og  deltage  i  de  videregaaende  Studier.  Da  Ledelsen  af 
den  ornamentale  Del  i  Forberedelsesklassen  overtages  af  Lærerne  i  De- 
korationskfassen  med  Hjælp  af  Assistenter,  saa  har  Akademiet  ment,  at 
1  Professor  af  Modelskolen  maatte  kunne  besørge  Overledelsen  af  den 
figurlige  Del  af  Tegneundervisningen  for  Malere,  Billedhuggere  og  Archi- 
tekter  i  denne  Klasse,  naar  han  fik  2  Assistenter  til  Hjælp,  nemlig  1 
om  Dagen  og  1  om  Aftenen. 

Med  Hensyn  til  de  figurlig-plastiske  Øvelser  i  denne  Klasse  henvises 
til  F. 

B.  I  Dekorationsklassen,  hvis  første  Studier  komme  til  at  staa  side¬ 
ordnet  med  Forberedelsesklassens,  vil  der  ligesom  hidtil  foretages  Studier 
—  baade  maleriske  og  plastiske  —  efter  de  forskj ellige  Stilarters  orna¬ 
mentale  Former,  i  saadant  Omfang,  at  Eleverne  derved  blive  satte  i  Stand 
til  at  fremstille  disse,  samtidig  med  at  de  erhverve  rigt  Kjendskab  til, 
hvad  Fortiden  har  frembragt  af  dekorativ  Kunst. 

I  de  højere  Afdelinger  af  Dekorationsklassen  øves  Eleverne  lige¬ 
som  hidtil  gjennem  Opgaver  i  at  komponere  Dekorationer  i  en  vis  given 
Stilart. 

Ligesom  man  i  Dagklasserne  maa  lægge  særlig  Vægt  paa  Alt,  hvad  der 
vedrører  Maling  og  Farvegivning,  saaledes  maa  man  i  Aftenklasserne  øve 
Alt,  hvad  der  kan  gives  gjennem  Tegning  og  Modellering. 

Til  denne  Afdeling'  kunne  ogsaa  de  Elever  henvises,  som  fra  Architek- 
turklassen  ønske  med  Hensyn  til  det  Dekorative  at  gjennemføre  et  dér 
udarbejdet  Projekt. 

Denne  Klasse  ledes  af  1  Professor  og  1  eller  2  Assistenter  (1  Maler  og 

1  Billedhugger),  alt  efter  som  Tilgangen  til  Skolen  maatte  giøre  dette  for¬ 
nødent, 

C.  1  Perspektivklassen  øves  Eleverne  ligesom  hidtil  i  Perspektivens 
Anvendelse  paa  de  Omraader,  der  ligge  deres  Kunstfag  nær.  Architekter 
og  Malere  have  saaledes  foruden  Linearperspektiven  ogsaa  at  gjennemgaa 
selve  Skyggeperspektiven,  medens  Billedhuggerne  kun  have  at  gjennem¬ 
gaa  Linearperspektiven. 

Naar  Omstændighederne,  Tiden  og  Dagslyset  tillade  det,  vil  der  som 
hidtil  gives  Eleverne  Lejlighed  til  at  anvende  Perspektiven  ved  Tegning 
efter  Naturen,  dels  i  indre  Rum,  dels  —  saavidt  det  er  gjørligt  i  det 
Frie,  hvorved  Eleven  vil  faa  Øvelse  i  at  anvende  Det,  han  har  lært  i 
Skolen,  paa  en  saadan  Maade,  som  man  maa  forlange  det  af  den  ud¬ 
øvende  Kunstner.  Der  vil  ved  Bedømmelse  af  Afgangsprøve  for  Per¬ 
spektivklassen  særlig  blive  lagt  Vægt  paa,  hvad  Vedkommende  har  udført 
i  nysnævnte  Retning. 

Studierne  i  Perspektivklassen  og  de  her  nævnte  Øvelser  skulle  være 
afsluttede,  forinden  Adgang  til  Afgangsprøve  tilstedes  nogen  Elev. 

Klassen  bestyres  af  1  Docent,  som  har  Overledelsen  og  holder  Fore¬ 
drag,  og  1  å  2  Assistenter,  som  hver  have  Ledelsen  af  den  særlige  Under¬ 
visning. 

D.  Akademiet  tror  endvidere  at  burde  fremhæve,  at  det  utvivlsomt  vilde 
stifte  megen  Nytte,  om  der  i  nøje  Forbindelse  med  Undervisningen  i  den 
almindelige  Forberedelsesklasse  havdes  en  Docent,  der  kunde  foredrage 
Bygningskunst  og  den  dermed  i  Forbindelse  staaende  maleriske  og  pla¬ 
stiske  dekorative  Kunst,  under  en  saadan  Form,  at  alle  Akademiets 
Elever  herved  fik  det  Stilkjendskab,  som  enhver  bildende  Kunstner  bør 
have.  Man  vilde  derved  umærkeligt  for  Eleven  skabe  hos  denne  en 
Trang  til  senere  at  foretage  videregaaende  Studier  i  de  højere  Fagklasser, 
saaledes  som  man  nu  i  Wien  og  Paris  tilstræber  dette. 

E.  Model  skolens  Afdeling  for  Maling  og  Tegning,  der  herefter 
vil  dele  sig  i  en  Dag-  og  en  Aftenskole,  vil  komme  til  under  ét  i  hver 
Afdeling  at  omfatte  alle  Studier,  der  med  Hensyn  til  Maling  og  Tegning 
blive  at  foretage  dels  efter  Antiken,  dels  efter  den  levende  Model,  me¬ 
dens  der  samtidig  vil  gives  Eleverne  Lejlighed  til  Øvelse  i  Komposition. 

I  Aftenskolen  vil  der  saaledes  i  ét  Lokale  blive  tegnet  efter  Antiken,  i 
et  andet  Lokale  efter  den  levende  Model,  og  i  ét  Lokale  afvexlende 
større  Studier  af  Legemsdele:  Hoveder,  Halvfigurer  m.  m.  efter  levende 
Model,  samt  Anatomi-Studier.  I  særligt  Lokale  afvexlende  Studier  efter 
kvindelig  Model  og  efter  draperede  Figurer  samt  Øvelser  i  Komposition, 
Alt  ved  Tegning  og  saaledes  ordnet,  at  Eleven  efter  sin  Udvikling  føres 
til  gradvis  at  gjennemgaa  disse  Studier,  efterhaanden  som  Klassebestyre¬ 
ren  finder  det  rigtigt. 

I  Dagklassen  ville  de  samme  Øvelser  blive  foretagne,  men  her  vil  dog 
Vægten  fortrinsvis  lægges  paa  Øvelser  i  Maling. 

Undervisningen  ledes  om  Dagen  af  1  Professor  og  1  Assistent,  og  om 
Aftenen  af  1  Professor  og  1  Assistent. 

F.  I  Modelskolens  Afdeling  for  Modellering  gjøres  Dag  og  Aften 
plastiske  Studier,  dels  efter  Antiken  ved  Kopiering  af  disse  Figurer  i 
deres  Helhed  eller  enkelte  Dele,  og  dels  ved  efter  levende  Model  at  gjen- 
give  Detailler  eller  hele  Figurer  i  Relief  eller  frie  plastiske  Former. 

Da  det  har  vist  sig,  at  Undervisningen  baade  vil  blive  fyldigere  og 
bedre,  om  Eleverne  her  kunne  arbejde  i  særlige  Lokaler  samt  under 
Ledelse  af  deres  eget  Fags  Lærere,  saa  har  Akademiet  troet,  at  det  her¬ 
efter  bør  fastholdes,  at  der  gives  Eleverne  særlig  Model  i  særligt  Lokale. 

Denne  Klasse  samt  den  Afdeling  af  almindelig  Forberedelsesklasse, 
hvori  der  modelleres,  ledes  af  de  tvende  Professorer  i  Billedhuggerkun¬ 
sten;  og  da  Elevantallet  ikke  er  saa  stort,  vil  Undervisningen  her,  som 
Forholdene  ere,  godt  kunne  overkommes  af  de  tvende  Professorer  uden 
Bistand  af  Assistenter. 

De  under  B,  E  og  F  omhandlede  Elever  have,  forinden  der  tilstedes 
dem  Adgang  til  Afgangsprøve,  at  fremlægge  Beviser  for  at  have  hørt  de 
Foredrag,  der  holdes  over  Kunsthistorie  og  Anatomi. 

G.  I  Architekturskolen  foretages  ligesom  hidtil  Dag  og  Aften  Stilstudier  , 
efter  de  bedste  Forbilleder  fra  de  forskj ellige  Stilperioder  —  og^om  An¬ 
hang  hertil  giøres  Eleverne  opmærksomme  paa,  hvilke  Virkninger  disse 
have  afsat  i  Norden  — ,  samt  Øvelser  i  Komposition  efter  givne  Opgaver  > 
i  bestemte  Stilarter.  Øvelsernes'  Gje'nstand  ere  dels  Skizzer,  dels  fuldt 
gjennemførte  Projekter.  Ved  disse  sidstnævnte  Arbejder  træder  Eleven 

i  Forhold  til  Dekorationsklassen  paa  en  saadan  Maade,  at  den  maleriske 
Dekoration,  som  maatte  udkræves,  udføres  under  Ledelse  af  Dekorations¬ 
klassens  Lærer. 

Sideordnet  med  disse  Studier  maa  Eleven  gjennemgaa  et  Kursus  i 
Ornamenttegning  og  Ornamentkomposition  i  Dekorationsklassen,  samt  i 
Modelskolen  foretage  Studier  efter  Antiken  og  den  levende  Model.  Ingen 
Elev  kan  faa  Adgang  til  Afgangsprøve,  uden  at  der  fremlægges  Beviser 
for,  at  disse  Studier  ere  foretagne,  samt  at  Eleven  har  fulgt  Foredragene 
i  Kunsthistorie  og  Architektur. 

Architekturskolen  ledes  af  2  Professorer,  som  hver  have  1  Assistent 
til  Hjælp  ved  Undervisningen  Af  Professorerne  holdes  Foredrag  med 
Fremvisninger  over  Bygningskunstens  Udvikling  gjennem  de  forskjellige 
Stilperioder. 

H.  De  techniske  Discipliner.  For  at  Bygningskolens  Elever  gradvis 
andetsteds  kunne  tilegne  sig  de  techniske  Discipliner,  som  uafviselig  maa 
fordres  hos  en  Bygmester,  har  Akademiet  ment,  at  de  nu  bestaaende 
Fordringer  i  denne  Retning  bør  fastholdes,  saa  meget  mere  som  de  tech¬ 
niske  Instituter  i  Kjøbenhavn  og  Odense  have  ordnet  deres  Undervisning  X 
med  Henblik  paa  Forholdet  ved  Akademiet. 

J.  Kunsthistorie.  Sideordnet  med  Undervisningen  i  Modelskolen,  Archi¬ 
tekturskolen  og  Dekorationsklassen  holdes  Foredrag  over  Kunsthistorie 
og  Mythologi,  der  er  obligatorisk  for  alle  Elever.  — 

Af  det  Foranstaaende  vil  fremgaa,  at  Undervisningen  ved  Akademiet  her¬ 
efter,  omend  uden  ganske  at  forlade  det  ældre  Spor,  vil  blive  givet  paa  en 


væsentlig  anden  Maade  end  hidtil.  En  Elev  vil  kunne  gjennemføre  samtlige 
Studier  uafhængig  af  Kvartals-  eller  Aarsdeling.  Studierne  ville  blive  ordnede 
i  Henhold  til  Reglement,  alt  efter  som  vedkommende  Klassebestyrer  bestemmer 
dette,  og  der  kan  saaledes  til  enhver  Tid  ske  Opflytning  samt  indføres  de  Va¬ 
riationer,  som  Læreren  maatte  anse  for  tjenlige  til  at  vække  og  fastholde  Ele¬ 
vernes  Lyst  til  Arbejdet. 

Ligesom  et  grundigt  Studium  af  Antiken  og  den  levende  Model  vil  blive 
det  væsentlige  Grundlag  for  alle  Malere  og  Billedhuggere,  saaledes  vil  Studiet 
af  de  klassiske  Forbilleder,  der_bages-4-deu-autike.  middelalderlige jog_Rfinais— 
sancens  Bygningskunst,  blive  det  Ledende  for  Architekter  og  Dekoratører;  og 
vecTTFpgaver  vil  der  blive  givet  alle  Elever  Lejlighed  til  under  Professo¬ 
rernes  Vejledning  at  øve  sig  i  Komposition  af  forskjellig  Art.  Her  ville  histo¬ 
riske  Forelæsninger,  saaledes  som  de  ere  holdte  i  de  senere  Aar  ved  Akademiet, 
faa  megen  Betydning  for  Malere  og  Billedhuggere. 

For  ogsaa  hos  os  at  følge  med  Kunstudviklingen  i  Udlandet  gjennem  de 
forskj  ellige  Perioder,  vil  der  —  som  antydet  i  Afsnit  D  —  endvidere  komme 
det  væsentlig  Nye,  at  alle  Elever  ved  Foredrag  og  Forevisninger  føres  til  at  faa 
Kjendskab  til  Architekturens  Stilarter  og  den  derhen  hørende  maleriske  og 
plastiske  Dekoration.  Der  vil  herved  afhjælpes  et  virkeligt  følt  Savn,  og  utvivl¬ 
somt  vil  denne  Udvidelse  blive  af  ikke  ringe  Betydning  for  de  unge  Kunstneres 
Udvikling  overhovedet.  Til  Gjennemførelsen  af  denne  Plan  hører  nødvendig  en 
Forøgelse  af  Akademiets  Samling  af  Forbilleder  saaledes,  at  Kunstens  forskjel- 
lige  Stilarter  paa  en  fyldig  Maade  kunne  bringes  Eleverne  for  Øje  under 
Studiet. 

Hvad  angaar  den  under  Forslag  IV  omhandlede  Udvidelse  af  Undervis¬ 
ningstiden,  da  formener  Akademiet,  at  det  lader  sig  gjøre  at  udvide  Time¬ 
antallet  med  1  Time.  Naar  der  Kl.  IIV2— 12  gives  V2  Time  til  Frokost,  saa 
haves  der  en  samlet  Tid  af  2 */2  °g  derpaa  2  Timer  til  de  almindelige  Øvelser; 
og  naar  alle  Forelæsninger  og  Perspektiv-Studiet  henlægges  til  Eftermiddags¬ 
timerne  4—6,  ville  Eleverne  med  friske  Kræfter  kunne  holde  ud  at  arbejde  i 
Skolerne  fra  6—8.  Men  Kl.  8  bør  Arbejdet  i  Regelen  saavel  for  Lærere  som 
Elever  høre  op. 

Forslaget  at  samle  Undervisningstiden  fra  1.  Oktober  til  31.  Maj  under 
ét  (selvfølgelig  med  den  fornødne  Ferietid  i  Julen,  Paasken  og  Pintsen,  og  de 
sædvanlige  Fridage  for  Fastelavn,  store  Bededag,  Christi  Himmelfartsdag  o.  s.  v.) 
er  begrundet  i,  at  Eleverne  herefter  ikke  ville  faa  nogen  bestemt  Klasseopflyt- 
nings-Tid,  der  fordrer  en  Kvartalsdeling.  Man  vil  dernæst  ved  at  holde  Under¬ 
visningen  uafbrudt  i  Gang  i  8  Maaneder  langt  lettere  fastholde  Eleverne  til 
Skolen  i  Foraarsmaanederne,  og  saaledes  navnlig  kunne  sysselsætte  dem  i  de 
Maaneder,  da  de  selvstændige  Studier  ude  i  Naturen  endnu  ikke  kunne  tage 
deres  Begyndelse. 

Akademiet  har  ment,  at  Opgaver  til  Afgangsprøve  ved  Skolerne  her¬ 
efter  bør  gives  2  Gange  om  Aaret,  nemlig:  a)  for  Malere  og  Billedhuggere  først 
i  Oktober  og  sidst  i  April,  med  Bedømmelse  først  i  November  og  sidst  i  Maj ; 
b)  for  Architekter  og  Dekoratører  først  i  Oktober  og  først  i  Februar,  med  Be¬ 
dømmelse  sidst  i  Januar  og  sidst  i  Maj.  —  Ved  Prøven  har  man  tænkt  sig, 

at  der  bør  stilles  de  samme  Fordringer  som  nu,  kun  med  den  Forandring'  for 
Billedhuggernes  Vedkommende,  at  de  i  Stedet  for  en  fritstaaende  Figur  skulle 
udføre  en  Figur  i  Basrelief,  i  mindst  halv  naturlig  Størrelse.  Dette  Spørgsmaal 
er  imidlertid  ikke  optaget  i  Udkastet  til  Reglementet,  da  Skoleraadet  altid  bør 
have  Ret  til  selv  at  afgjøre  det. 

F'orslaget  V,  om  Bestemmelser,  der  kunne  sikre  Akademiet  kunstnerisk 
begavede  og  flittige  Elever,  er  fremsat  dels  for  at  forhindre,  at  Akademiets 
gode  Lærerkræfter  skulle  slides  op  ved  at  maatte  arbejde  med  Elever,  der  ikke 
have  de  Evner,  som  udfordres  til  at  blive  kunstnerisk  uddannede,  og  dels  for 
at  føre  Eleven  til  at  anspænde  alle  sine  Kræfter  for  at  drage  fuld  Nytte  af  den 
Undervisning,  Skolen  byder. 

Akademiet  har  antaget,  at  der  burde  indrømmes  Klassebestyreren  Ret  til 
ved  Fremvisning  af  Elevernes  Arbejder  for  Fagudvalget  at  gjøre  Indstilling  om 
de  Elever,  som  efter  hans  Formening  bør  afvises.  Men  paa  den  anden  Side 
har  man  troet,  at  man  bør  gaa  frem  med  stor  Varsomhed,  og  man  har  derfor 
foreslaaet,  at  en  mulig  Minoritet  i  Fagudvalget  skal  have  Ret  til  at  appellere 
Spørgsmaalet  til  det  samlede  Skoleraad. 

Da  Skoleraadet  nu  er  saa  stort,  har  Akademiet  nemlig  troet,  at  det  her¬ 
efter  ved  Udførelsen  af  den  Gjerning,  der  nu  paahviler  Klassekomiteerne,  bør 
deles  i  4  Fagudvalg: 

A.  For  Modelskolen  for  Maling  og  Tegning:  Raadets  Formand,  alle  Malerne 
samt  Docenten  i  Anatomi : 

B.  for  Modelskolen  for  Modellering:  Raadets  Formand,  alle  Billedhuggerne 
samt  Docenten  i  Anatomi; 

C.  for  Architekturskolen  og  dens  Forberedelsesklasse :  Raadets  Formand, 
alle  Architekterne  samt  Professoren  i  Dekoration; 

D.  for  Perspektivklassen  og  Dekorationsklassen:  Raadets  Formand,  Lærerne 
i  Dekoration,  samt  1  Maler,  1  Billedhugger  og  1  Architekt. 

Sager  vedrørende  den  almindelige  Forberedelsesklasse  behandles  efter  deres 
Natur  enten  i  Udvalg  A  eller  B. 

Med  Hensyn  til  Docenterne  i  Perspektiv  og  Kunsthistorie  har  Skoleraadet 
Frihed  til  at  give  disse  Plads  i  de  Udvalg,  hvortil  de  efter  deres  Udvikling 
bedst  maatte  egne  sig. 

Bedømmelsen  af  Afgangsprøve  vil  som  hidtil  blive  foretagen  af  det  sam¬ 
lede  Skoleraad,  efter  at  vedkommende  Fagudvalg  har  behandlet  Sagen  og  af¬ 
givet  sin  Indstilling;  at  udstykke  denne  Afgjørelse  til  de  enkelte  Fagudvalg 
vilde  skade  Enheden  i  Skoleraadet  og  svække  Betydningen  af  Afgangsbeviset. 

Til  Forslag  VI  bemærkes  følgende.  Akademiet  har  ment,  at  det  vilde 
være  til  Gavn,  om  der  —  saaledes  som  tidligere  her  ved  Akademiet,  og  som 
det  er  Tilfældet  i  Udlandet  —  i  de  øverste  Skoler  kunde  oprettes  nogle  Præ- 
m  i  er  og  Stipendier  for  særlig  gode  Studier,  imod  at  nogle  af  disse  Arbejder 
bleve  vedkommende  Skoles  Ejendom.  Foruden  at  Skolerne  herved  gradvis  vilde 
kunne  erhverve  sig  en  meget  instruktiv  Samling,  der  konstaterede  de  i  dem 
foretagne  Studiers  Standpunkt,  vilde  man  tillige  derved  have  et  Middel  til  at 
anspore  Eleverne  til  at  gjøre  grundige  og  dygtige  Studier,  og  saaledes  maaske 
øre  Ungdommen  noget  bort  fra  den  utidige  Higen  efter  at  male  Billeder,  længe 

før  de  have  gjennemgaaet  de  Studier,  som  udfordres  til  en  selvstændig  Kunstner¬ 
virksomhed. 

Forslaget  om  at  yde  Bidrag  til  Afstøbning  af  Billedhuggernes  gode  Ar¬ 
bejder  samt  Konkursarbejder  har  en  lignende  Foranledning;  og  det  bør  sam¬ 
tidig  ikke  lades  ude  af  Betragtning,  at  Skolen  ved  en  saadan  stadig  Bevilling 
vilde  blive  i  Stand  til  ved  den  aarlige  Fremvisning  at  udstille  de  Arbejder,  der 
ere  udførte  i  Aarets  Løb  —  Noget,  der  ikke  kan  ske,  ifald  de  færdig-model- 
lerede  Arbejder  ikke  afstøbes. 

Hvad  angaar  Forslag  VII,  vedrørende  en  »Fortsættelses-Skole«, 
da  skal  Akademiet  udtale,  at  der  sikkert  vilde  spores  gavnlige  Følger,  ifald 
Kunstnere,  der  have  afsluttet  deres  Studier  ved  Akademiet,  eller  som  paa  anden 
Maade  godtgjøre  ved  selvstændige  Arbejder,  at  de  have  naaet  den  dertil  for¬ 
nødne  Udvikling,  kunde  faa  Raadighed  over  et  større  Lokale,  Modeller,  det 
/  nødvendige  Apparat  o.  s.  v.,  for  i  Fællesskab  at  foretage  de  Studier,  som  mest 
maatte  tiltale  dem.  Her  fremstille  sig  nu  ganske  vist  Betænkeligheder  med 
Hensyn  til  Bekostningen;  men  for  at  komme  ud  over  disse  turde  man  betone 
det  Ønskelige  i,  at  disse  Kursus  kom  til  at  staa  i  lokal  Forbindelse  med  Aka¬ 
demiet;  thi  ikke  alene  vilde  man  her  komme  lettere  til  Apparat  af  enhver  Art, 
men  tillige  vilde  de  Statsmidler,  man  fik  bevilgede,  ved  en  saadan  Ordning 
finde  den  mest  økonomiske  Anvendelse. 

Forslag  VIII  vedrører  de  i  den  nyere  Tid  gjorte  Forsøg  med  Privat- 
^  ateliers,  de  i  Tydskland  saakaldte  »Meister -Ateliers«.  Akademiet  er- 
kjender,  at  det  kan  have  sin  store  Betydning,  at  den  unge  Kunstner,  naar  han 
forlader  Skolen,  bliver  sat  i  Stand  til  at  faa  fortsat  Vejledning  og  Raad,  idet 
han  med  selvstændige  Arbejder  begynder  sin  Virksomhed  som  udøvende  Kunst¬ 
ner.  Dette  kan  ske  derved,  at  man  formaar  fremragende  Kunstnere,  om  hvilke 
de  unge  Kunstnere  formenes  at  ville  slutte  sig,  til  at  holde  Ateliers,  hvor  da 
saadanne  særlig  begavede  Elever  kunne  faa  yderligere  Undervisning  og  saa- 
ledes  komme  ud  over  deres  første,  vanskelige  Udvildingsaar.  Man  opnaar 
herved  tillige  at  skaffe  dem  frit  eller  i  hvert  Fald  billigt  Atelier  i  nogle  Aar. 
Det  saaledes  tilsigtede  Formaal  vilde  yderligere  fremmes,  hvis  man  —  som 
Tilfældet  er  i  Udlandet  —  kunde  tilvejebringe  Midler,  hvorved  Læreren  fik 
Lejlighed  til  i  Løbet  af  Sommermaanederne  at  tage  de  flinkere  Elever  med  ud 
paa  Exkursioner,  for  dér  sammen  med  dem  at  gjøre  Studier  i  visse  bestemte 
Retninger.  For  Architekturskolens  Vedkommende  vilde  saadanne  Exkursioner 
være  at  betragte  som  en  Fortsættelse  af  de  af  dens  Elever  tidligere  foretagne 
Opmaalingsrejser. 

Da  imidlertid  hele  dette  Forhold  med  Privatateliers  er  et  Omraade,  paa 
hvilket  man  bør  gaa  forsøgsvis  frem,  har  Raadet  troet  at  burde  tilraade,  at 
Understøttelse  til  at  holde  saadanne  Ateliers  —  saaledes  som  i  Italien  —  kun 
^  bør'glves  for  nogle  faa  Aar.  f.  Ex — 2_ad  Gangen,  for  at  man,  ifald  det  trufne 
Valg  af  Lærer  maatte  vise  sig  mindre  tilfredsstillende,  kan  gjøre  Forandring 
eller  afvente,  indtil  der  viser  sig  en  Kunstner  med  de  fornødne  Kvalifikationer. 
Efter  Akademiets  Mening  burde  Valget  principielt  falde  paa  saadanne  Kunst¬ 
nere  (Malere,  Billedhuggere  eller  Architekter),  der  ere  anerkjendte  for  at  besidde 
Autoritet  og  Dygtighed  i  deres  Gjerning. 

Det  vil  af  det  Foranstaaende  fremgaa,  at  der  til  at  fremme  disse  Forslag 
uafviselig  fordres  flere  nye  Skolelokaler,  navnlig  for  Malerskolerne  og  for  Billed¬ 
huggerne,  og  at  der  til  Fortsættelsesskolen  og  Privatateliers  udkræves  særlige 
Lokaliteter,  ligesom  der  vil  udfordres  særlige  Bevillinger,  dels  til  at  lønne  alle 
Lærerkræfter  i  et  til  Arbejdet  svarende  Forhold,  dels  til  Apparater  og  Hjælp 
til  Studierejser,  fremdeles  til  Præmier  og  Stipendier  samt  til  Honorar  for 
Kunstnere,  der  faa  Privatateliers. 

Det  er  en  Selvfølge,  at  Alt,  hvad  der  vedrører  de  nærmere  Detailler,  med 
Lethed  kan  blive  endelig  fastsat,  naar  man  først  er  bleven  enig  om  Hoved¬ 
trækkene.  Her  skal  endnu  kun  fremhæves,  at  Akademiet  er  gaaet  ud  fra: 

1)  at  Skoleraadet  herefter  vil  være  noget  strængere  ligeoverfor  de  Prøver, 

der  fordres  for  Adgang  til  Akademiet;  \ 

2)  at  Skoleraadet  herefter  vil  stille  sig  noget  strængere  overfor  Afgangs¬ 
prøverne,  saa  at  kun  virkelig  begavede  og  dygtige  Elever  kunne  opnaa  V 
det  Stempel,  som  herved  gives;  ligesom  at  Præmier,  Stipendier  og  Fri¬ 
pladser  kun  ville  blive  tildelte  virkelig  begavede  Elever. 

Det  vil  endvidere  af  Ovenstaaende  fremgaa,  at  Assistenternes  Gjerning 
herefter  vil  blive  en  langt  betydningsfuldere  end  hidtil;  thi  Assistenten  vil  — 
ligesom  i  Sverig  —  blive  en  Art  Vice-Professor,  der  utvivlsomt  vil  faa  sin  fuld- 
gvldige  Stemme  med,  dels  ved  Bedømmelsen  af  de  fremtidige  Elevers  Stilling 
i  Klassen,  dels  ved  Ordningen  af  Klassestudierne,  dels  i  alle  Spørgsmaal  ved¬ 
rørende  Op-  eller  Nedflytning,  og  endelig  navnlig  ligeoverfor  det  vigtige  Spørgs¬ 
maal  om  at  standse  Elever  i  deres  Studier. 

Ved  de  saaledes  foreslaaede  Ændringer  i  Akademiets  Undervisningsplan 
har  dette  herved  fremsat,  hvad  der  efter  dets  Mening  er  det  Naturligste  under 
vore  smaa  Forhold.  Af  Hensyn  til  de  med  det  forholdsvis  ringe  Elevantal  for¬ 
bundne  store  Udgifter  har  man  ikke  dristet  sig  til  at  foreslaa  Undervismngs- 
apparatet  og  Lokaliteterne  saaledes  fordoblede,  at  det  blev  overladt  td  Elevernes 
frie  Valg  hvorhen  de  vilde  søge.  Derimod  tror  man  specielt  at  burde  paa¬ 
pege  at  den  Omstændighed,  at  der  frit  kan  skiftes  Klassebestyrere,  giver  Skole¬ 
raadet  Lejlighed  til,  til  enhver  Tid  at  faa  netop  de  Lærerkræfter,  der  anses 
bedst  skikkede  til  de  forskelligartede  Hverv.  I  de  foreslaaede  Privatateliers 
ville  desuden  de  videst  fremrykkede  Elever  komme  til  at  studere  under  selve 
den  enkelte  Lærer,  de  ønske  sig. 

Endelig  skal  Akademiet  ikke  lade  uomtalt,  at  de  akademiske  Rejsestipen¬ 
dier  vedblivende  ville  sætte  modne  og  begavede  yngre  Kunstnere  i  Stand  til  i 
nogle  Aar  at  fremme  deres  Udvikling  ved  Samarbejde  med  eller  under  fortrin¬ 
lige  Mestre  i  Europa. 

‘  Naar  Akademiet  i  sine  Forslag  ikke  har  fremsat  Noget  til  særlig  Fremme 
af  Undervisning  for  Kobbertikkere  og  Medaillører  (saaledes  som  der  i  §  1  af 
Bekjendtgiørelsen  af  31te  December  1882  er  lientydet  til),  da  har  dette  sin 
Grund  i  at  Akademiets  Skoler  give  det  Grundlag,  som  udfordres  for  disse 
Kunstgrene  Den  bedste  Maade  til  yderligere  Udvikling  af  Kobberstikker-  og 
Medaillørkunsten  vil  vistnok  være  den,  at  man  gjennem  aarlige  Bevillinger  paa 
Landets  Finantslov  aabner  Bestillinger  hos  de  Kunstnere,  der  vise  fremragende 
Evner  i  den  ene  eller  anden  af  disse  Kunstretninger. 


Kunstakad.  Hist. 

I  Overensstemmelse  med  Indstillingen  blev  da  det  nye  Reg- 
/'  lement  approberet  af  Ministeriet  den  13.  Decbr.  1883. 

Blandt  de  enkelte  Bestemmelser  er  kun  følgende  særligt  at 
fremhæve : 

»Under  Forudsætning  af  de  fornødne  Pengemidlers  Tilvejebringelse  holdes 
der  ved  Akademiet  Foredrag  over  Historie  samt  for  Anatomiens  Vedkommende 
over  de  Dyr,  der  have  særlig  Betydning  for  Kunsten. 

•  Under  Forudsætning  af  de  fornødne  Pengemidlers  Tilstedeværelse  kunne 
Fagudvalgene  efter  Indstilling  af  vedkommende  Klassebestyrer  tildele  Præmier 
for  særlig  gode  Arbejder,  der  ere  udførte  paa  Skolen,  og  som  da  blive  Skolens 
Ejendom.  Paa  lignende  Maade  kan  der  bevilges  Pengemidler  til  at  lade  afstøbe 
særlig  gode  modellerede  Arbejder,  og  der  kan  tildeles  Understøttelse  til  flittige 
og  begavede  Elever,  der  ikke  have  Raad  til  at  vedblive  med  deres  Studier.« 

»Under  Forudsætning  af  de  fornødne  Pengemidlers  Tilvejebringelse  skal 
der  paa  Charlottenborg  indrettes  et  rummeligt  Atelier,  der  skal  anvendes  til  en 
/  fri  Fortsættelsesskole  for  unge  Kunstnere. 

» Saafremt  der  iblandt  de  Kunstnere,  der  have  vundet  Kunstakademiets 
Afgangsbevis  eller  paa  anden  Maade  erhvervet  sig  de  dertil  svarende  Kund¬ 
skaber  og  Færdigheder,  skulde  danne  sig  en  Kreds  af  mindst  10  Deltagere,  der 
maatte  ønske  paa  egen  Haand  at  fortsætte  deres  Øvelser,  der  maatte  ønske  paa 
egen  Haand  at  fortsætte  deres  Øvelser,  skal  Ministeriet  for  Kirke-  og  Under¬ 
visningsvæsenet  efter  Haadførsel  med  Kunstakademiets  Skoleraad  paa  de  neden¬ 
for  anførte  Betingelser  kunne  overdrage  disse  det  nævnte  Lokale  til  fri  Af¬ 
benyttelse.  Saafremt  Midlerne  ere  tilstede,  skal  Ministeriet  endvidere  kunne 
udrede  Betalingen  for  Model,  Brændsel,  Belysning  og  Rengjøring,  samt  tillade, 
at  Akademiets  Samlinger  benyttes  i  dette  Lokale,  dog  kun  under  Forudsætning 
af,  at  Undervisningen  i  Akademiets  egne  Skoler  ikke  lider  derved.« 

»Fortsættelsesskolen  skal  bestyres  af  3,  af  dens  egne  Elever  valgte  Med¬ 
lemmer,  der  repræsentere  Skolen  ligeoverfor  Akademiet  og  ere  ansvarlige  for 
Ordens  Overholdelse  i  enhver  Henseende.  Overdragelsen  sker  i  Regelen  for 
1  Aar  ad  Gangen,  men  kan,  naar  særlige  Forhold  tale  derfor,  udstrækkes  til 

3  Aar,  og  den  skal  kunne  fornyes.  Bestyrerne  ere  i  Regelen  forpligtede  til  _ 

forsaavidt  Pladsen  tillader  det  —  at  give  enhver  Kunstner,  der  fyldestgjør  den 
i  §  2  angivne  Betingelse,  Adgang  til  Øvelserne ;  dog  skal  Adgang  kunne  nægtes, 
naar  */8  af  samllige  Interessenter  stemme  derfor.  Bestyrelsen  skal  hvert  Foraar 
lade  afholde  en  offentlig  Udstilling  af  de  i  det  sidste  Aar  udførte  Studier,  og 
skal  samtidig  til  Akademiets  Skoleraad  indsende  en  Fortegnelse  over  Deltagerne 
og  Meddelelse  om  den  Tid,  hvori  de  have  benyttet  Lokalet. 

I  enhver  anden  Henseende,  saasom  med  Hensyn  til  Undervisningsmaaden, 
Undervisningstiden,  Elevantallet,  det  Bidrag  til  Udgifterne,  der  mulig  maatte 
fordres  af  Deltagerne,  have  Fortsættelsesskolens  Interessenter  fuldstændig  frie 
Hænder.« 

Skoleraadet  skal  hvert  Aar  til  Kirke-  og  Undervisningsministeriet  ind¬ 
sende  et  særligt  Regnskab  over  de  med  den  ovennævnte  Institution  forbundne 
Udgifter.« 

Desuden  bestemmes  det,  at  der  skal  ansættes  en  Assistent 
ved  Bibliotheket,  som  jo  nu  var  flyttet  over  i  sit  nye  Lokale  i 
Udstillingsbygningen.  I  denne  Stilling  var  alt  den  6.  Oktober 
1883  P.  Johansen  bleven  ansat  af  Direktøren. 

I  Henhold  til  dette  Reglement  opnaaedes  der  en  Del  Ny¬ 
bevillinger,  om  end  ikke  saa  meget,  som  Akademiet  havde 
ønsket.  Blandt  det,  man  fik,  var  950  Kr.  til  Pengepræmier  og 
Afstøbning,  600  Kr.  til  Sommerstudier  for  Eleverne,  og  1500  Kr. 
til  Lønning  for  2  nye  Assistenter  (i  Dekorationsskolen  og  Per¬ 
spektivskolen).  Et  særligt  Reglement  for  Pengepræmierne  vedtog 
Akademiet  selv  den  26.  Maj  1887.  Præmiernes  Størrelse  sattes 
til  højst  100  og  mindst  50  Kr. 

Fortsættelsesskolen  oprettedes  første  Gang  i  Novbr.  1885  som 
en  Aftenskole.  Deltagernes  Antal  varierede  fra  8  til  12;  For¬ 
mand  var  Maleren  V.  Blom.  I  Januar  1887  oprettes  den  igjen 
med  12  Deltagere  og  paany  i  Decbr.  1887  og  i  Januar  1890. 
Senere  har  den  været  oprettet  i  1892 — 93,  1895 — 96,  1899 — 1900 
og  1902 — 03.  1889 — 90  opnaaedes  920  Kr.  aarlig  til  Fortsættel¬ 

sesskolen. 

Paa  Finansloven  1888 — 89  opnaaede  man  en  Bevilling  paa 
600  Kr.  til  et  Kursus  i  Akvarelmaling  for  de  Elever,  som  maatte 
ønske  at  deltage.  Det  har  siden  været  ledet  af  Maler  C.  M.  Soya- 
Jensen,  men  har  kun  havt  temmelig  faa  Deltagere. 

I  de  allersidste  Aar,  efter  at  Vermehren  har  taget  sin  Afsked, 
har  man  gjort  Forsøg  med  en  ny  Fordeling  af  Klasserne  mellem 
Professorerne  i  Malerkunst,  idet  nemlig,  for  hvert  Triennium,  en 
af  dem  alene  tager  selve  Maler-  og  Modelklassen  om  Dagen,  og 
de  to  andre  alternerende  tage  samtlige  de  øvrige  Klasser,  derunder 
almindelig  Forberedelsesklasse,  henholdsvis  om  Dagen  eller  om 
Aftenen.  Dog  er  almindelig  Forberedelsesklasses  Afdeling  for 
vordende  Architekter  og  Dekoratører  i  1903  udskilt  og  henlagt 
under  Bestyreren  af  Dekorationsskolen,  hvem  der  er  bevilget  et 
Lønningstillæg  for  denne  Forøgelse  af  hans  Arbejde. 

De  Forelæsninger  i  Historie,  som  blev  foreskrevne  i  det  nye 
Undervisningsreglement,  var  ved  Meldahls  Initiativ  alt  forinden 
komne  i  Gang.  I  Vinteren  1881—82  havde  han  faaet  Dr.  Troels 
Lund  til  at  holde  en  Række  Foredrag,  der  vakte  saadan  Inter¬ 
esse  hos  Eleverne,  at  disse  ansøgte  om  at  faa  dem  fortsatte  den 
følgende  Vinter.  Dette  skete  ogsaa,  idet  Meldahl  hos  den 

Hjelmstjerne-Rosencronske  Stiftelse  opnaaede  et  Beløb  af  600  Kr. 
til  at  honorere  Troels  Lund  med  (jfr.  Kap.  XXIV).  Da  man 
derefter  opnaaede  en  Statsbevilling  paa  1000  Kr.  aarlig  til  Fore¬ 
læsninger  i  Historie  og  Dyreanatomi,  engageredes  Troels  Lund 
igjen  for  Vinteren  1884 — 85.  I  Aarene  1886 — 87  læste  Dr.  A. 
Drachmann  over  Oldtidens  og  Middelalderens  Historie,  i  1889 — 90 
læste  Professor  Kr.  Erslev  over  Italien  i  Middelalderen  og  Re- 
naissancen,  og  i  1890 — 91  Prof.  Joh.  Steenstrup  over  Normanner¬ 
togene.  Senere  har  Dr.  Vald.  Vedel  i  en  Aarrække  læst  over 
en  Række  Emner,  navnlig  af  Middelalderens  og  Renaissancens 
Kulturhistorie,  og  i  de  sidste  Aar  1902—04  er  hertil  kommet  en 
Række  Foredrag  over  Oldtidens  og  den  første  Middelalders 
Aandsliv  af  Magister  P.  A.  Rosenberg. 

Foredragene  over  Dyrenes  Anatomi  holdtes  med  i  Reglen  3 
Aars  Mellemrum  af  Prof.  Dr.  med.  H.  Krabbe,  der  jo  alt  tid¬ 
ligere,  i  Halvfjerdserne  (jfr.  Kap.  XXIV),  havde  foredraget  dette 
Stof  ved  Akademiet.  I  Vinteren  1903—04  er  de  overtagne  af 
Professor  Paulli. 

Architekt  L.  Fenger  havde  alt  i  1871—72  holdt  en  Række 
Foredrag,  som  havde  vakt  megen  Interesse  (jfr.  Kap.  XXIV). 
Det  laa  da  nær  nu  at  overdrage  ham  de  nye  Forelæsninger  over 
Dekorationskunst,  som  faktisk  alt  var  begyndte  i  Vinteren  1882— 
83.  Han  har  siden  regelmæssigt  fortsat  dem  hver  Vinter. 

I  1898  anskaffedes  et  elektrisk  Lysbilledapparat  til  Brug  ved 
Forelæsningerne. 

Den  Undervisning  i  Fransk,  som  Prof.  Borring  i  sin  Tid 
havde  ydet,  var  igjen  gaaet  istaa  af  Mangel  paa  Pengemidler. 
Det  kan  ikke  nu  ses  med  Bestemthed,  hvorvidt  man  har  været 
tilfreds  med  den  eller  ikke.  I  Januar  1883  kom  hans  Datter, 
Frk.  Mélanie  Borring,  til  Akademiet  med  et  Tilbud  om  at  give 
4—6  unge  Kunstnere  fri  Undervisning  i  at  tale  Fransk,  og  dette 
Tilbud  blev  modtaget.  Skjøndt  denne  Undervisning’  saaledes 
tremtraadte  som  en  Gave  til  Akademiet,  varede  det  dog  kun  et 
Par  Aar,  inden  Frk.  Borring  ansøgte  Staten  om  et  aarligt  Ho¬ 
norar  af  200  Kr.  til  et  gratis  Forberedelseskursus  i  Fransk  for 
unge  Kunstnere,  og  Bevillingen  opnaaedes  paa  Finansloven  for 
1887—88.  Undervisningens  Karakter  af  Gave  faldt  derved  bort. 
I  de  følgende  Aar  fortsatte  hun  sin  Undervisning,  men  Deltagel¬ 
sen  blev  ringere  og  ringere,  saa  man  i  Akademiet  førtes  til  at 

ønske  en  anden  Lærer,  der  bedre  kunde  vække  Elevernes 
Interesse,  men  da  Bevillingen  i  sin  Tid  var  given  til  Frk.  Borring 
personlig,  kunde  dette  Ønske  ikke  ske  Fyldest.  Sagen  endte  da 
med,  at  Bevillingen  den  1.  April  1902  helt  bortfaldt  og  Under¬ 
visningen  i  Fransk  indtil  videre  ophørte. 

Undervisningen  i  Italiensk  blev  gjenoptagen  i  1894 — 95,  da 
Frk.  Vilhelmine  Johne  androg  om  at  maatte  undei'vise  i  dette 
Sprog;  man  søgte  og  opnaaede  en  Bevilling  af  200  Kr.  aarlig 
dertil.  Efter  nogle  faa  Aars  Forløb  hindredes  dog  Frk.  Johne 
ved  Sygdom  1897  i  at  fortsætte  denne  Undervisning,  som  derfor 
i  Efteraaret  1898  overdroges  Professorinde  A.  Lund,  der  har  havt 
et  godt  Greb  paa  at  faa  den  i  Gang. 

Med  Hensyn  til  rent  extraordinære  Forelæsninger  ved  Aka¬ 
demiet  er  at  bemærke,  at  Mejborg  i  Foraaret  1886  holdt  4  Foredrag 
over  Livet  i  den  danske  Hær  1560 — 1609,  hvorfor  han  honoreredes 
med  100  Kr.,  men  da  han  i  Decbr.  s.  A.  tilbød  en  Række  Fore¬ 
drag  over  »Kunstindustriens  Fremskridt«,  blev  dette  ikke  mod¬ 
taget,  fordi  Emnet  laa  vel  fjernt  og  man  frygtede  for  at  over¬ 
bebyrde  Eleverne. 

I  Foraaret  og  Efteraaret  1883  holdt  cand.  mag.  Birger 
Hansted  uden  Betaling  en  Række  Foredrag  over  grafisk  Statik. 

Efter  Jul.  Langes  Død  meldte  der  sig  to  Ansøgere  til  Posten 
som  Docent  i  Kunsthistorie*):  Fr.  Beckett  og  P.  Johansen. 
Efter  at  de  begge  i  nogle  Aar  havde  læst  jævnsides,  endte  det 
med,  at  P.  Johansen  —  der  stadigt  havde  været  søgt  af  de 
fleste  Tilhørere  —  den  17.  Maj  1901  blev  ansat  som  Docent. 

Da  Stein  i  1883  var  bleven  Professor  i  Billedhuggerkunst, 
beholdt  han  i  Begyndelsen  Undervisningen  i  Anatomitegning, 
medens  Foredragene  i  Anatomi  blev  overdragne  til  Lektor 
Chievitz.  Fra  1.  Oktober  1885  overtog  dog  Chievitz  den  hele 
Docentvirksomhed  til  sin  Død  1901.  Hans  Efterfølger  blev  den 
14.  November  1901  Lægen  O.  Hamburger.  Den  tidligere  Kamp 
for  at  »faa  Cadavere«  til  de  anatomiske  Forelæsninger  var  ved 
Chievitz’s  Tiltræden  vistnok  forlængst  indstillet;  nu  var  den 


*)  Forelæsninger  over  Mythologi  har  der  faktisk  ikke  været  holdt  ved  Aka¬ 
demiet,  siden  Fin  Magnusen  læste  over  den  oldnordiske  Gudelære,  und¬ 
tagen  i  Efteraaret  1897,  da  P.  Johansen  holdt  4  Foredrag  over  Dionysos- 
mytherne.  Det  er  dog  Meningen  at  tage  dem  op  igjen. 

helt  udelukket,  idet  han  ved  sine  Forbindelser  med  chirurgisk 
Akademi  kunde  laane  det  fornødne  derfra. 

Efterat  Chr.  V.  Nielsen,  der  1890  havde  efterfulgt  Heinr. 
Hansen  som  Docent  i  Perspektiv,  havde  taget  sin  Afsked,  blev 
Maleren  cand.  polyt  G.  V.  Blom  Docent  den  17.  Maj  1901. 


Akademiets  Omordning  medførte,  at  ogsaa  de  specielle  Regle- 
menter  blev  tagne  op  til  Revision.  Med  Hensyn  til  Guld- 
medaillekonkurserne  havde  man  alt  i  flere  Aar  før  beskjæftiget 
sig  med  Tanken  om  visse  Modifikationer,  fordi  Deltagelsen  i 
dem  blev  ringere  og  ringere.  Selv  for  Architekternes  Vedkom¬ 
mende,  hvor  Deltagelsen  dog  var  stærkest,  var  dette  føleligt. 

Fra  1755  til  1853  havde  40  Architekter  vundet  store  Guld- 
medaille,  men  fra  1853  til  1877  trods  Kunstnernes  stigende 
Antal  kun  9,  medens  i  de  samme  Tidsrum  henholdsvis  64  og 
21  havde  vundet  lille  Guldmedaille.  Fra  1866 — 74  havde  ingen 
Architekt  vundet  den  store  Guldmedaille.  Efter  1877  har  6  Ar¬ 
chitekter  vundet  den  store  Guldmedaille  (og  21  den  lille).  Af 
Billedhuggere  havde  ingen  vundet  den  fra  1855—76  (1877—80 
blev  den  tilkjendt  4  Billedhuggere)  og  siden  1838  havde  kun  en 
eneste  Maler  vundet  den  (Holger  Roed,  1870).  Den  lille  Guld¬ 
medaille  var  fra  1837 — 77  vunden  af  7  Malere.  Efter  1877  har 
ingen  Maler  og  kun  en  Billedhugger  vundet  den  store  Guld¬ 
medaille,  11  Billedhuggere  og  4  Malere  den  lille. 

At  Deltagelsen  fra  Malernes  Side  saaledes  tog  af,  har  nu 
sin  gode  Forklaring  i,  at  de  lige  fra  Fyrrerne  mere  og  mere 
vendte  sig  bort  fra  »Historiemaleriet«  til  Folkelivs-  og  Land-  \ 
skabsbilleder,  men  alligevel  maatte  den  sygnende  Tilstand,  hvori 
disse  Konkurser  befandt  sig,  ganske  naturligt  vække  Uro  i 
Akademiet.  Den  28.  Novbr.  1877  indkom  da  fra  Vermehren, 
Roed,  Peters  og  Bloch  et  Forslag  om  at  nedsætte  en  Komite  til 

at  overveje  Reformer  i  Bestemmelserne  om  Guldmedaillekon- 
kurserne,  nærmest  med  Hensyn  til  Malerne.  Forslaget  fandt 
Støtte  hos  Lange,  hvorimod  Meldahl  stillede  sig  køligere;  han 
tvivlede  om,  at  man  vilde  opnaa  noget  ved  en  Reglements¬ 
ændring,  og  Tiden  gav  ham  Ret  heri.  Forslagsstillerne  op¬ 
fordres  til  nærmere  at  formulere  de  Ændringer,  de  ønskede, 
men  man  hører  ikke  senere  noget  fra  dem.  Lange  søger  uden 
Held  at  pirre  ved  Sagen  i  1879.  Derimod  kom  Meldahl  i  April 
1881  med  et  Forslag,  som  maaske  kunde  have  bevirket  nogen 
fornyet  Deltagelse  fra  Malernes  Side,  nemlig  at  man  skulde  søge 
om  en  aarlig  Sum  af  1500  Kr.  til  at  afkøbe  Malere  og  Billed¬ 
huggere  de  med  Guldmedaillen  belønnede  Arbejder  og  derefter 
anbringe  dem  i  Kirker,  Raadhuse,  Skoler  osv.  Landet  over. 
Han  havde  alt  før  nogle  Gange  nævnt  denne  Tanke,  at  der 
burde  anbringes  Kunstværker  omkring  i  saadanne  Bygninger, 
en  Tanke  som  i  de  senere  Aar  undertiden  paany  er  bleven 
fremdragen  og  som  vi  maaske  en  Gang  oplever  at  se  virkelig¬ 
gjort.  Denne  Gang  kom  den  imidlertid  ikke  videre;  der  viste 
sig  ikke  i  Akademiet  nogen  Forstaaelse  af  dens  Rækkeevne, 
eller  man  havde  maaske  Mistillid  til  de  Arbejder,  som  paa 
saadan  Maade  vilde  fremkaldes,  og  det  endte  med,  at  Meldahl 
tog  sit  Forslag  tilbage 

Saa  gik  Tiden  hen  til  Novbr.  1883,  da  det  nye  Skoleregle¬ 
ment  stod  paa  Dagsordenen.  Der  kom  da  fra  de  forenede 
Guldmedaillekomitéer  et  bestemt  Forslag  til  et  nyt  Reglement. 
Det  gik  navnlig  ud  paa,  at  der  ogsaa  skulde  gives  Kunstner¬ 
inder  Adgang  til  Konkurserne,  at  de  belønnede  Arbejder  skulde 
blive  Akademiets  Ejendom  mod  et  Vederlag,  og  at  den  fore¬ 
løbige  Bedømmelse  m.  m.  skulde  foretages  af  3  Fagkomitéer 
hver  paa  5  Medlemmer. 

Under  Behandlingen  af  dette  Forslag  kommer  den  Tanke 
fiem  i  hvert  Fag  at  give  to  Opgaver,  som  Konkurrenterne  kan 
vælge  imellem.  Frolich  foreslaar,  at  man  istedetfor  »Historie¬ 
maleri«  skal  bruge  Udtrykket  »Kunst  der  i  Indhold  og  Form 
slutter  sig  til  Architek turen«  for  at  betone  det  monumentale 
Krav,  som  man  aldrig  burde  tabe  af  Sigte;  man  skulde  i  Op¬ 
gaverne  angive  en  bestemt  Plads  for  Billedet  og  kræve  Hensyn 
taget  til  Omgivelserne  og  Stilen  i  Architekturen.  Bloch  støtter 
ham  heri.  Mange  (bl.  a.  Monies)  ønsker  større  Frihed  i  Valget 
af  Emnerne,  men  Meningerne  er  meget  delte  og  stridende. 

Trods  Modstand  fra  Roed,  der  nødigt  vil  se  den  tegnede 
Karton  afskaffet,  vedtages  det,  at  den  lille  Guldmedaille  skal 
gives  som  Acessit;  tillige  vedtages,  at  Opgaverne  gives  af  tre 
Udvalg  (tidligere  var  der  kun  to),  som  tillige  foretager  den  fore¬ 
løbige  Bedømmelse,  medens  den  endelige  sker  i  Plenarforsam¬ 
lingen.  Paa  Meldahls  Forslag  tilføjes,  at  ingen  Konkurrent  maa 
være  over  35  Aar.  Opgaverne  bliver  et  malet  Billede,  et  Bas¬ 
relief  eller  en  omfattende  architektonisk  Komposition  med  frit 
Valg  af  Stil. 

Forslagene  om  at  give  Kunstnerinder  Adgang  til  Konkur¬ 
serne  og  om  at  de  belønnede  Arbejder  skulde  være  Akademiets 
Ejendom,  forkastes.*) 

Ministeriet  approberer  det  nye  Reglement  den  23.  Februar 
1884,  men  tilføjer  dels  en  Bestemmelse  om,  at  »naar  Akademiet 
under  ganske  særlige  Omstændigheder  maatte  finde  Føje  til  at 
indstille  en  Kunstner  uden  Afgangsbevis  til  at  stedes  til  Kon¬ 
kursen,  kan  Ministeriet  dertil  meddele  Tilladelse«,  dels  en  Be¬ 
stemmelse  om,  at  »et  indleveret  Arbejde,  der  ikke  indstilles  af 
ialtfald  nogle  af  Fagmændene  (i  Komitéen)  til  at  belønnes  med 
Guldmedaillen,  kan  denne  ikke  tildeles«.  De  3  Komitéer  bestaa 
hver  af  samtlige  Fagmænd  i  Plenarforsamlingen. 

Om  Guldmedaillekonkurser  for  Dekoratører  tales  der  ikke. 

Akademiets  Stipendier  var  i  1862  paa  Meldahls  Initiativ 
bievne  forhøjede  til  henholdsvis  1000  Rdlr.  og  800  Rdlr.  Mel- 
dahl  forsøgte  i  1876,  men  forgjæves,  at  faa  Stipendierne  til 
Udenlandsrejse  yderligere  forhøjede. 

I  Marts  1880  kommer  der  fra  Kunstnerforeningen  af  10.  Ja¬ 
nuar  en  Skrivelse,  hvori  der  paa  Grund  af  de  stærkt  forandrede 
Tidsforhold  foreslaas  en  Forhøjelse  af  Stipendierne.  Dette  An¬ 
dragende  modtages  meget  velvilligt  i  Akademiet  og  man  faar 
Ministeriets  Samtykke  til  paa  Finanslovforslaget  for  1881—82  at 
sætte  Stipendiesummen  til  12000  Kr.  istedetfor  som  før  8700  Kr. 

Dette  gav  Meldahl  Anledning  til,  idet  han  i  Tilslutning  til 
denne  Forhøjelse  foreslog  at  løfte  det  store  Stipendium  fra  2000 
til  2400  Kr.  og  det  mindre  fra  1600  til  2000  Kr.,  tillige  at  fore- 


*)  Da  der  senere  er  givet  Adgang  for  Kvinder  til  at  erhverve  Akademiets 
Afgangsbevis,  maa  de  formentlig  ogsaa  herved  have  faaet  Adgang  til  Guld- 
medaillekonkurseme,  ligesom  Dekoratørerne. 

slaa,  at  ^det  store  Stipendium  ikke  udelukkende  skal  være  for¬ 
beholdt  Kunstnere  med  store  Guldmedaille,  men  ogsaa  med 
*/s  Stemmer  kan  tilkjendes  andre,  under  Udstillingen,  hvilket 
han  siden,  da  der  viser  sig  Modstand,  modificerer  til  at  Kunst¬ 
nere  med  store  Guldmedaille  kun  fortrinsvis  skulde  have 
Adgang  til  det  store  Stipendium.  Det  lykkes  ham  desværre  ikke 
at  vinde  Majoritet  for  denne  gode  Tanke,  hvorved  det  store 
Stipendium  f.  Ex.  ogsaa  vilde  kunne  komme  andre  Malere 
end  de  faa  »Historiemalere«  til  Gode.  Da  i  Halvfemserne 
denne  Tanke  tages  op  af  andre,  lykkes  det  heller  ikke  at  gjen- 
nemføre  den. 

Forhøjelsen  af  Stipendierne  vedtages,  dog  at  det  store  Sti¬ 
pendium  efter  Vilh.  Petersens  Forslag  sættes  til  2500  Kr. 

Disse  forhøjede  Stipendier  uddeles  første  Gang  i  1881. 

I  1892  opnaas  yderligere  1000  Kr.  aarlig,  til  at  forhøje  to 
mindre  Stipendier  med  500  Kr.;  disse  kan  derved  faa  samme 
Størrelse  som  de  store  Stipendier,  men  de  kan  ikke  som  disse 
blive  2 — 3  aarige. 

I  1889  fik  Akademiet  en  særlig  Sum  af  3000  Kr.  til  Sti¬ 
pendier  for  Kunstnerinder,  medens  disse  tidligere,  naar  Anled¬ 
ning  gaves,  havde  faaet  Del  i  de  til  Mændene  bevilgede  12000  Kr. 


XXXI. 


Den  store  Kamp,  som  endte  med  Akademiets  Omordning  af 
31.  Decbr.  1882,  havde  ført  til  et  Resultat,  der  ikke  var 
tilfredsstillende  for  nogen  af  Parterne.  Mange  af  de  ældre  Med¬ 
lemmer  følte  sig  krænkede  og  de  udenforstaaende  Kunstneres 
Holdning  var,  som  anført,  ikke  bleven  en  Smule  mere  forsonlig, 
fordi  de  fandt  den  Repræsentation,  der  var  tilstaaet  dem,  altfor 
ringe  i  Forhold  til  de  livsvarige  Medlemmer. 

Denne  Tingenes  Tilstand  kunde  i  Længden  ikke  vedblive. 
Der  skulde  i  1886  foretages  nye  Valg  til  Akademiet;  men 
da  der  i  1883  kun  var  kommet  5  valgte  Medlemmer  til  istedetfor 
9,  fik  man  Ministeriets  Samtykke  til,  at  disse  5  forblev  endnu 
det  følgende  Treaar,  medens  der  valgtes  4  nye  Medlemmer.  Inden 
man  var  kommen  saa  vidt,  modtog  Akademiet  imidlertid  den 
7.  Januar  1886  følgende  Skrivelse  fra  Ministeriet.*) 


Fra  en  Kreds  af  Kunstnere,  der  ikke  ere  Medlemmer  af  Kunstakademiet, 
har  Ministeriet  modtaget  en  Henstilling  om,  at  der  maa  blive  gjort  Skridt  til 
ved  Forhandlinger  mellem  Delegerede  dels  fra  Akademiet  dels  fra  Kunstnerne 
udenfor  samme  at  søge  fjernet  den  Uoverensstemmelse  i  Anskuelserne  om 
Principperne  for  Kunstakademiets  Ordning,  i  hvilken  den  sidstnævnte  Kunstner¬ 
klasse  hidtil  har  set  en  Hindring  for  en  Tilslutning  til  Akademiet,  saaledes  at 
man  herigjennem  kunde  opnaa  Samstemning  om  et  Forslag  til  Ændringer  i  de 
for  Akademiets  Ordning  hidtilgjældende  Bestemmelser. 


*)  Minoritetens  Votum  1882  havde  jo  stillet  sig  paa  de  udenforstaaende  Kunst¬ 
neres  Side  og  derved  ydet  dem  en  betydelig  Støtte  overfor  Ministeriet. 

Samtidig  have  Andragerne  henstillet,  at  de  Valg  af  nye  Medlemmer  til 
Akademiet,  som  skulle  foretages  i  Slutningen  af  indeværende  Maaned,  maatte 
blive  udsatte  i  nogen  Tid,  saafremt  Ministeriet  maatte  anordne  Nedsættelsen  af 
den  nævnte  Kommission. 

1  Betragtning  navnlig  af  det  Uheldige  i,  at  saa  mange  fremragende  yngre 
Kunstnere  finde  Anledning  til  ikke  at  deltage  i  de  Valg  til  Akademiet,  som 
skulle  repræsentere  hele  den  danske  Kunstnerstands  Indflydelse  paa  Akademiets 
Sammensætning,  har  Ministeriet  besluttet  at  nedsætte  en  Kommission  til  Be¬ 
handling  af  de  paagjældende  Spørgsmaal.  Kommissionen  tænkes  sammensat  af 
11  Medlemmer,  af  hvilke' Akademiet  vælger  4,  Kunstnerne,  der  ikke  ere  Med¬ 
lemmer  af  Akademiet,  4  og  Ministeriet  3.  Af  Hensyn  til  disse  Forhandlinger 
er  Ministeriet  tillige  sindet  at  nedlægge  allerunderdanigst  Forestilling  om  Ud¬ 
sættelse  af  de  forestaaende  Valg  til  Akademiet  i  3  Maaneder.  *) 

Ved  at  meddele  Akademiet  Foranstaaende  til  behagelig  Efterretning,  skal 
man  tjenstligt  anmode  Samme  om  snarest  muligt  at  lade  foretage  Valg  paa 
4  Medlemmer  til  at  tiltræde  bemeldte  Kommission  og  derefter  gjøre  Indberet¬ 
ning  hertil  om  Udfaldet  af  Valget. 

J.  F.  Scavenius. 

A.  Asmussen. 

Denne  Ordre  kom  vistnok  Akademiet  mere  overraskende 
end  det  kunde  være  det  behageligt.  Der  var  da  ogsaa  Med¬ 
lemmer,  som  raadede  til  en  energisk  Protest.  Meldahl  betonede 
det  uheldige  i  nu  at  skulle  begynde  forfra  paa  Arbejdet  fra 
1882,  inden  man  ret  havde  prøvet  dets  Resultater;  det  syntes 
ham  uklart,  hvad  de  udenforstaaende  Kunstnere  egentlig  vilde, 
men  forøvrigt  vilde  det  jo  være  godt,  om  man  kunde  finde  en 
Maade  til  at  faa  de  gode  Kræfter  i  Kunstnerkredsen  dragne  ind 
i  Akademiet.  Vermehren,  Aagaard,  Bache  o.  a.  saa  mere  for¬ 
trøstningsfuldt  paa  Sagen;  de  opfattede  detteSkridt  som  Udtryk 
for  et  Ønske  om  at  komme  Akademiet  imøde;  Forholdene 
havde  forandret  sig  og  der  var  mange  Dygtigheder,  som  burde 
inddrages  i  Akademiet. 

Stemningen  i  Akademiet  er  imidlertid  saadan,  at  dets  Svar 
ikke  bliver  meget  imødekommende.  Man  beklager,  at  der  ikke 
foreligger  noget  positivt  Forslag,  hvorom  man  kunde  danne  sig 
en  Mening.  Der  foreligger  ikke  noget  »som  viser  hen  til  saa 
væsentlige  Mangler  ved  den  gjældende  Fundats,  at  det  (Akade¬ 
miet)  allerede  nu,  efter  kun  3  Aars  Forløb  og  uden  at  det  den- 


*)  Da  Kommissionens  Arbejde  trak  ud,  blev  Valgene  atter  udsatte  »indtil 
videre « . 

gang  vedtagne  er  fuldtud  prøvet,  skulde  paatage  sig  det  store 
Ansvar  atter  i  det  væsentlige  at  rokke  ved  det  bestaaende,  da 
det  dog  først  ved  Brug  og  Samvirken  af  de  forskjellige  Kræfter 
skulde  have  vist  sig,  at  Ændringer  ere  uafviselig  nødvendige. 
Det  er  nemlig  Akademiets  Overbevisning,  at  det  er  til  saare  stor 
Skade  for  dets  Virksomhed  og  derved  for  Konsten  her  i  Landet 
i  det  hele,  naar  der  uden  indtrængende  Grunde  atter  rokkes 
ved  det  bestaaende,  thi  hele  dets  Gjerning  vil  derved  komme 
til  at  savne  den  Stabilitet,  som  er  nødvendig  for  at  det  kan 
løse  sin  Opgave«.  I  ethvert  Tilfælde  beder  man  dog  om  at  faa 
Kommissionens  Betænkning  forelagt  til  Erklæring,  inden  endelig 
Beslutning  tages.  Til  sine  Delegerede  vælger  Akademiet  Meldahl, 
Exner,  Heinr.  Hansen  og  Olrik. 

Kunstnerne  udenfor  valgte  Krøyer,  Jerndorff,  Viggo  Jo¬ 
hansen  og  Carl  Thomsen.  Ministeriet  valgte  Jul.  Lange,  V.  Bissen 
og  Højesteretsassessor  Koch,  den  sidste  som  Kommissionens 
Formand.  Dens  Sekretær  blev  Assistent  i  Kultusministeriet 
A.  P.  Weis. 

I  December  1886  tilstillede  Kommissionen  Ministeriet  en 
Flertalsbetænkning,  underskreven  af  de  10  Medlemmer,  og  en 
Mindretalsbetænkning  underskreven  af  Meldahl.  Flertalsbetænk¬ 
ningens  Motivering  lød  saaledes: 

Ved  Skrivelse  af  7de  Januar  d.  A.  anmodede  Ministeriet  for  Kirke-  og 
Undervisningsvæsenet  det  Kgl.  Kunstakademi  om  at  lade  foretage  Valg  blandt 
dets  Midte  paa  4  Medlemmer  til  en  af  Ministeriet  nedsat  Kommission  til  Be¬ 
handling  af  forskjellige  Spørgsmaal  vedrørende  Kunstakademiets  Ordning. 

Under  samme  Dato  tilstillede  Ministeriet  Bestyrelsen  for  Foreningen  af 
10de  Januar  en  Anmodning  af  lignende  Indhold  med  Tilføiende,  at  man  som 
Norm  for  Valgretten  havde  fastsat  den  for  Valgene  til  Udstillingskommiteen  af 
Kunstnerne  udenfor  Akademiet  bestemte  Grændse,  saaledes  at  Kommissions¬ 
medlemmerne  vilde  være  at  vælge  af  de  danske  Kunstnere,  som  i  Løbet  af  de 
3  sidste  Aar  før  Valget  havde  havt  Arbeider  antagne  til  den  aarlige  Udstilling 
men  ikke  vare  Medlemmer  af  Kunstakademiet. 

Til  Benyttelse  for  Kommissionen  er  der  fra  Ministeriet  tilstillet  samme 
en  Del  Aktstykker  vedrørende  de  tidligere  om  Akademiets  Ordning  førte  For¬ 
handlinger,  samt  fra  Kunstakademiet  en  Samling  -  Fundatser  og  Reglementer 
for  udenlandske  Akademier. 

Om  Anledningen  til  Kommissionens  Nedsættelse  og  Omfanget  af  det  den 
overdragne  Hverv  har  Ministeriet  i  sin  Skrivelse  til  Kommissionens  Formand 
udtalt  sig  saaledes: 

»Som  det  tør  forudsættes  Hr.  Høiesteretsassessoren  bekjendt,  blev  den 
tidligere  gjældende  Fundats  for  det  Kgl.  Akademi  for  de  skjønne  Kunster  i 

Løbet  af  1882  underkastet  en  Revision,  der  fandt  sin  Afslutning  i  de  ved  aller- 
høieste  Resolution  af  31te  December  s.  A.  stadfæstede  Bestemmelser  for  Aka¬ 
demiets  indre  Ordning  m.  M.« 

•Allerede  under  Forarbeiderne  hertil  viste  der  sig  en  fremtrædende  Uover¬ 
ensstemmelse  i  Anskuelserne  om  Principperne  for  den  fremtidige  Ordning  af 
Akademiet,  dels  mellem  dets  Medlemmer  indbyrdes,  dels  navnlig  mellem  dets 
Flertal  og  Kunstnerne  udenfor  Akademiet;  og  denne  Meningsforskjel  vedblev 
efter  at  Ordningen  var  gjennemført  og  gav  sig  særlig  tilkjende  under  de  i  den 
paafølgende  Januar  Maaned  foretagne  Valg  paa  Medlemmer  til  Akademiet,  i 
hvilke  den  nævnte  Kunstnerklasses  langt  overveiende  Majoritet  ganske  afholdt 
sig  fra  at  deltage.  Ministeriet  maa  ansee  dette  Forhold,  i  hvilket  der  i  de  for¬ 
løbne  3  Aar  tilsyneladende  ikke  er  sket  nogen  Forandring,  for  saa  meget  uhel¬ 
digere,  som  der  blandt  Andet  netop  ved  den  nye  Fundats  tilsigtedes  at  lægge 
en  Deel  af  Indflydelsen  paa  Sammensætningen  af  Akademiet  udenfor  dette,  saa- 
ledes  at  det  blev  den  hele  danske  Kunstnerstand,  der  her  blev  bestemmende.  < 

»Det  maa  desuden  erkjendes,  at  der  udenfor  Akademiet  findes  adskillige 
fremragende  Kunstnere,  som  det  maatte  ansees  for  ønskeligt  at  se  optagne 
blandt  Akademiets  Medlemmer.« 

■Da  der  endelig  af  en  Kreds  af  Kunstnere,  der  ikke  ere  Medlemmer  af 
Akademiet  i  et  derom  modtaget  Andragende  er  henstillet  til  Ministeriet,  at  der 
maa  blive  gjort  Skridt  til  gjennem  Forhandlinger  mellem  Delegerede,  dels  fra 
Akademiet,  dels  fra  Kunstnerne  udenfor  samme  at  søge  opnaaet  Samstemning 
om  et  Forslag  til  Ændringer  i  de  for  Akademiets  Ordning  hidtil  gjældende  Be¬ 
stemmelser,  fandt  Ministeriet  at  burde  gjøre  de  herhenhørende  Spørgsmaal  til 
Gjenstand  for  Overvejelse  i  en  Kommission,  i  hvilken  Akademiet  og  Kunstnerne 
udenfor  samme  repræsenteredes  hver  med  4  Medlemmer,  medens  3  Medlemmer 
valgtes  af  Ministeriet.« 

Efter  at  have  antaget  Cand.juris.,  Assistent  i  Kultusministeriet  A.  P.  W eis 
til  Sekretær  ved  Kommissionen  begyndte  denne  sin  Virksomhed  Tirsdagen  den 
2den  Marts  og  har  siden  med  kortere  Afbrydelser  fortsat  sine  Forhandlinger 
dels  i  den  samlede  Kommission  dels  i  et  af  samme  nedsat  Underudvalg  be- 
staaende  af  Jerndorff,  Koch,  Lange  og  Meldahl. 

Resultatet  af  Kommissionens  Forhandlinger,  som  den  herved  har  den  Ære 
at  forelægge  Ministeriet,  sondrer  sig  i  en  Indstilling  af  et  Flertal  (Bissen,  Exner, 
Heinr.  Hansen,  Jerndorff,  Johansen,  Koch,  Krøyer,  Lange,  Olrik  og  Thomsen) 
og  en  Indstilling  af  et  Mindretal  (Meldahl). 


Flertallet  troer  med  Tilfredsstillelse  at  kunne  konstatere,  at  det  For- 
m a al,  til  hvilket  der  i  Ministeriets  Skrivelse  til  Kommissionens 
Formand  henvises;  »at  søge  opnaaet  en  Samstemning  om  et  For¬ 
slag  til  Ændringer  i  de  for  Akademiets  Ordning  hidtil  gjældende 
Bestemmelser«,  væsentlig  maa  siges  at  være  naaet  gjennem  Kom¬ 
missionens  Arbeide,  paa  en  fyldigere  Maade  maaske  end  det  ved  Kommis¬ 
sionens  Nedsættelse  var  at  vente  i  Betragtning  af  den  betydelige  Uenighed,  som 
nu  i  over  5  Aar  har  delt  Kunstnerverdenen  i  to  modsatte  Leire. 

Flertallets  Forslag  gaaer  ud  paa  en  Reform  af  Akademiets  ved  Bekjendt- 
gjørelse  af  9de  Januar  1883  givne  Forfatning,  en  Reform,  som  paa  visse  Punkter 
har  maattet  være  temmelig  indgribende,  men  som  Flertallet  under  de  for 
Haanden  værende  Forhold  maa  ansee  som  bedst  egnet  til  at  opretholde  Aka¬ 
demiet,  at  give  det  fornyet  Liv  og  Betingelser  for  en  kraftigere  Virksomhed. 
En  Ophævelse  af  Akademiet  som  Statsinstitution  er  ikke  foreslaaet  fra  nogen 
Side  i  Kommissionen,  ligesom  Forhandlinger  om  et  saadant  Brud  paa  Konti¬ 
nuiteten  ogsaa  maatte  betragtes  som  forud  udelukkede  i  Følge  Udtrykkene  i 
Ministeriets  Skrivelse  til  Kommissionens  Formand,  hvori  der  ikke  er  Tale  om 
en  saadan  Mulighed.  Hvad  der  gjør  et  Akademi  til  et  Akademi,  derom  er  der 
i  Skrift  og  Tale  fremsat  meget  forskjellige  Meninger,  idet  Nogle  lægge  hele 
Vægten  paa  Undervisningen  og  Skolen,  Andre  paa  et  selvsupplerende  Kollegium 
o.  s.  v.  Uden  at  indlade  sig  i  theoretiske  Undersøgelser  om  Betydningen  af  et 
Navn,  skal  Flertallet  holde  sig  til  den  jævne  og  ligefremme  Opfattelse,  at  Aka¬ 
demiets  Væsen  er  givet  derved,  at  det  er  en  Statsinstitution,  der  udgjør  det 
faste  og  blivende  Samlingspunkt  for  Kunstens  Udøvelse  og  Interesser  i  Landet, 
og  som  har  den  Opgave  at  fremme  den  sande  og  gode  Kunst  og  hævde  dens 
Ret  lige  over  for  den  daarlige  og  ligegyldige.  I  Følge  denne  Betragtning  maa 
Flertallet  lægge  den  største  Vægt  paa,  at  Danmarks  Konge  vedblivende  vil  vise 
Akademiet  den  Naade  at  være  dets  Protektor,  idet  det  mener,  at  den  Ordning, 
som  er  udgaaet  fra  Samstemning  og  Forsoning,  og  som  gaaer  ud  paa  fredeligt 
og  frugtbart  Samarbeide  i  Fremtiden,  vil  vise  sig  værdig  til  Kongens  Beskyt¬ 
telse.  Akademiet  vil,  i  den  af  F'lertallet  foreslaaede  Form,  være  en  fuldt  be¬ 
rettiget  Arvetager  af  alle  store  og  gode  Traditioner  i  vort  Kunstakademis  tidr 
ligere  Historie. 

Som  en  Følge  af  den  Situation  i  Kunstnerverdenen,  der  fremkaldte  Ned¬ 
sættelsen  af  Kommissionen,  og  som  ogsaa  er  paaberaabt  af  Ministeriet,  har 
Kommissionens  F'lertal  maattet  opfatte  Opnaaelsen  af  en  Samstemning  som 
Hovedformaalet  for  dets  Arbeide.  Det  er  overflødigt  at  udvikle,  at  en  saadan 
Samstemning  alene  kunde  opnaaes  derved,  at  man  fra  Kommissionens  for¬ 
skjellige  Sider  viste  megen  Resignation  med  Hensyn  til  mange  enkelte  Bestem¬ 
melser  i  det  endelige  Resultat,  og  derved  at  Trangen  til  Enighed  og  Samstem¬ 
ning  har  været  stærkere  end  Kravet  paa  Gjennemførelsen  af  enkelte,  bestemte 
Foranstaltninger.  Hvis  ethvert  enkelt  af  Fler lalsmed lemmerne  skulde  give  en 
Udvikling  af  sine  egne  Ønsker  om  Ordningen,  vilde  enhver  af  disse  Udviklinger 
nødvendig  afvige  mere  eller  mindre  fra  det  foreliggende  Mæglingsforslag.  For¬ 
slaget  maa  betragtes  som  et  Fællesresultat,  som  man  under  gj ensidig  Imøde¬ 
kommen  har  opnaaet,  og  som  under  de  afsluttende  Forhandlinger  i  Kommis¬ 
sionen  af  alle  F'lertallets  Medlemmer  er  betragtet  som  en  Helhed.  Deraf 
følger,  at  det  ikke  vil  være  muligt  paa  sædvanlig  Maade  ved  Kommissions¬ 
betænkninger  at  give  en  saadan  gjennemgaaende  Motivering  af  alle  enkelte  Be¬ 
stemmelser  i  F'orslaget,  at  den  vilde  tilfredsstille  alle  Forslagsstillernes  An¬ 
skuelser  —  idet  der  endog  kan  forekomme  Sætninger,  der  staa  i  Modstrid  med 
enkelte  Medlemmers  Meninger  — ;  men  at  Betænkningen  mere  maa  samle  sig 
om  de  ledende  Grundtanker  i  Forslaget,  om  deres  Nødvendighed  i  Følge  Situ¬ 
ationens  Krav  og  deres  Evne  til  at  bære  Fremtidens  Udvikling. 

Hovedforandringen,  som  Flertallet  tillader  sig  at  foreslaa  i  den  nugjæl- 
dende,  senest  ved  Kgl.  Resol.  af  31.  Dec.  1882  fastsatte  Ordning,  gaaer  ud  paa, 
at  Akademiets  Styrelse  overdrages  til  et  snevrere,  bestemt  begrændset  Raad 
(Akademiraadet). 

Som  det  vil  være  i  Ministeriets  Erindring,  er  Tanken  om  at  henlægge  den 
egentlige  Administration  af  Akademiets  Anliggender  til  et  Raad  med  et  mindre 
Antal  Medlemmer  end  den  nuværende  Plenarforsamling,  og  hvis  Størrelse  var 
bestemt  fastslaaet,  allerede  fremkommet  med  det  første  Forslag  til  Forandring 
af  den  Skikkelse,  som  Akademiet  ved  Bekjendtgjørelsen  af  28.  Juli  1857  lun  de 
faaet.  Denne  Tanke  er  senere  optaget  ikke  blot  i  det  Forslag,  som  i  Foraaret 
1882  indgaves  til  Ministeriet  af  en  Kreds  af  Kunstnere,  der  ikke  vare  Med¬ 
lemmer  af  Akademiet,  men  findes  ogsaa  bragt  til  Anvendelse  i  det  af  Mini¬ 
steriet  udarbeidede  og  til  Akademiets  Erklæring  under  27.  Oktober  1882  frem¬ 
sendte  Udkast.  Endelig  er  der  i  Akademiets  eget  Forslag  af  22.  Dec.  s.  A. 
ligesom  i  den  ved  Kgl.  Resol.  af  31.  Dec.  1882  stadfæstede  Fundats  for  Akade¬ 
miet  gjort  bestemte  Skridt  i  Retning  af  en  saadan  Begrændsuing,  hvorom 
navnlig  kan  henvises  til  Bestemmelserne  i  Udkastets  og  Fundatsens  §  2  om 
Medlemmernes  Antal  og  i  §  12  om  det  staaende  Forretningsudvalg.  De  Med¬ 
lemmer  af  Flertallet,  der  ere  valgte  som  Repræsentanter  for  Akademiet,  have 
ogsaa  fremhævet,  at  et  Akademiraad  vilde  have  været  en  naturlig  Konsekvens 
af  Akademiets  egen  Udvikling,  hvis  der  ikke  var  indtraadt  et  Brud  mellem 
dette  og  de  udenfor  staaende  Kunstnere. 

Naar  altsaa  et  Akademiraad  skulde  dannes,  maatte  det  vistnok  betragtes 
som  indrømmet  i  alt  Fald  af  de  allerfleste,  at  det  burde  være  betydeligt 
mindre  i  Antal,  end  Akademiets  Plenarforsamling  i  mange  Aar  har  været, 
og  navnlig  end  denne  vilde  blive,  hvis  den  Kunstnerverden,  som  hidtil  har 
staaet  udenfor  Plenarforsamlingen,  repræsenteredes  indenfor  denne  i  et  Forhold, 
som  dens  Betydning  maatte  give  den  berettiget  Krav  paa.  Det  har  netop  for 
en  Del  været  Plenarforsamlingens  vistnok  for  store  Antal,  der  har  ledet  Tanken 
hen  paa  et  Akademiraad.  —  Ved  Fastsættelsen  af  Antallets  Størrelse  gjaldt  det 
da  om  at  træffe  en  Bestemmelse,  der  paa  den  ene  Side  gav  Garanti  for,  at 
Raadet  kom  i  Besiddelse  af  flersidig  Sagkundskab  angaaende  Kunstens  for- 
skj ellige  F'orgreninger  —  medens  en  absolut  Alsidighed  aldrig  har  kunnet 
gjøres  til  Fordring  — ,  og  at  forskj ellige,  relativt  berettigede  Anskuelser  om 
dens  forskj  ellige  Opgaver  kunde  komme  til  Orde  i  Raadet,  medens  dette  paa 
den  anden  Side  ikke  maatte  være  saa  stort,  at  dets  Handlekraft  og  Beslutnings¬ 
dygtighed  svækkedes,  eller  dets  Arbeide  for  meget  udstykkedes,  da  Raadet  bør 
danne  en  Enhed  og  føle  sig  og  optræde  som  en  saadan. 

I  Overensstemmelse  med  disse  Hensyn  foreslaaer  Kommissionens  Flertal  i 
Udkastets  §  3,  at  Raadet  skal  bestaa  -■  foruden  af  Professorerne  i  Kunsten, 
der  betragtes  som  faste  Medlemmer,  —  af  24  efter  nærmere  angivne  Regler 
valgte  Medlemmer,  altsaa  efter  Besættelsen  af  den  ledige  8nde  Professorplads 
ialt  af  32  Medlemmer.  Raadets  Forhandlinger  ledes  af  Akademiets  Direktør, 
valgt  blandt  Raadets  egne  Medlemmer. 

Medens  Fastsættelsen  af  Antallet  af  Akademiraadets  Medlemmer  har  med¬ 
ført  udførlige  Forhandlinger  i  Kommissionen,  har  det  været  en  endnu  vanske 

ligere  Opgave  at  komme  til  Klarhed  angaaende  Raadets  hensigtsmæssige 
Sammensætning.  Det  gjaldt  her  om  først  og  fremmest  at  sikre  Akademiet, 
at  Magten  kom  i  Hænde  paa  Mænd,  hvis  Anskuelser  i  kunst¬ 
neriske  Spørgsmaal  havde  Krav  paa  at  respekteres.  Det  gjaldt  der¬ 
næst  om  i  den  høist  mulige  Grad  at  hævde  Traditionens  og  det  Bestaa- 
endes  Ret,  samtidig  med  at  der  droges  Omsorg  for  at  faa  nye  Kræfter 
med  i  Arbeidet  paa  en  saadan  Maade,  at  alle  berettigede  Faktorer  fik  en 
passende  Indflydelse. 

Garantien  for  at  den  førstnævnte  Fordring  tilfredsstilles,  findes  dels  i  de 
foreslaaede  Valgbarheds-  dels  i  Valgretsbetingelserne. 

Akademiraadets  Medlemmer  vælges  efter  §3  blandt  dem,  der  haveSæde 
i  Akademiets  Plenarforsamling.  —  Som  saadanne  nævner  §  2,  foruden  Akademi¬ 
raadets  Medlemmer,  Akademiets  nuværende  Medlemmer  og  dets  Sekretær,  over¬ 
ordentlige  Medlemmer  —  efter  de  nugjældende  Bestemmelser  §  2  d  —  samt 
Professorer,  der  ere  afgaaede  paa  Grund  af  Alder  eller  Svagelighed,  og  afgaaede 
Medlemmer  af  Akademiraadet.  forsaavidt  de  have  beklædt  Stillingen  som  Di¬ 
rektør  eller  Vicedirektør.  Foruden  disse  have  følgende  Sæde  i  Plenarforsam¬ 
lingen  :  de  Kunstnere,  som  efterat  have  modtaget  Akademiets  store  Guldmedaille 
have  foretaget  en  større  Studiereise,  og  de  som  have  modtaget  Udstillings- 
medaillen  og  endelig'  saadanne  Kunstnere,  som  to  Gange  i  forskjellige  Aar  have 
modtaget  Akademiets  Aarsmedaille,  om  hvilken  Medaille  §en  dernæst  bestemmer, 
at  den  »uddeles  af  Akademiraadet,  der  hvert  Aar  før  den  aarlige  Udstillings 
Slutning  betegner  et  Antal  Kunstværker  —  høist  7  mindst  1  —  som  de  eller 
det  efter  dets  Skjøn  fortrinligste  blandt  dem,  der  i  det  forløbne  Aar  have  været 
offentlig  til  Skue  og  ere  udførte  af  Kunstnere,  som  ikke  ere  Medlemmer  af 
Akademiets  Plenarforsamling.  De  Kunstværker,  der  belønnes  med  Aarsmedaillen, 
bør,  for  saavidt  deres  Natur  tillader  det,  i  Reglen  have  været  udstillede  paa 
Akademiets  aarlige  Udstilling.« 

Som  Ministeriet  vil  see,  er  der  i  disse  Bestemmelser  lagt  en  større  Vægt 
paa  snævre  Valgbarhedsgrændser,  end  Tilfældet  er  i  den  nugjældende  Fundats. 

I  denne  er  Valget  af  de  23  Medlemmer,  som  Akademiet  vælger,  aldeles  frit,  og 
de  i  §  2  c  omhandlede  Medlemmer  vælges  blandt  et  forholdsvis  stort  Antal 
Kunstnere. 

Bortseet  fra  den  Valgbarhed,  der  hviler  paa  at  have  Sæde  i  den  nuvæ¬ 
rende  Plenarforsamling,  skal  man  altsaa  efter  Forslaget  være  i  Besiddelse 
enten  af  Akademiets  store  Guldmedaille  med  tilhørende  Studiereise  eller 
have  modtaget  Udstillingsmedaillen  eller  Akademiets  Aarsmedaille  2  Gange. 
Det  vil  skjønnes,  at  der  i  disse  Valgbarhedsbetingelser  ligger  et  bestemt  Krav 
til  kunstnerisk  Dygtighed,  alvorligt  Arbeide  og  virkeligt  Talent,  der  yder  en 
stærk  Garanti  for  at  ingen  Uberettiget  slipper  ind.  Vurderingen  hviler  ikke 
paa  en  blot  Formodning  om  Betingelsernes  Tilstedeværelse  eller  støttes  til  en 
Argumentation  ud  fra  en  Række  Arbeider,  men  man  forlanger  at  kunne  pege 
paa  et  bestemt  betydeligt  Arbeide,  tilgjængeligt  for  Offentligheden  og  stemplet 
under  dens  Kontrol. 

Kommissionens  Flertal  finder  ingen  Anledning  til  nærmere  at  dvæle  ved 
den  store  Guldmedaille  og  Udstillingsmedaillen  som  givende  Adgang  til  Valg- 
Kunstakad.  Hist.  31 

barhed.  Kun  skal  om  Guldmedaillen  bemærkes,  at  det  navnlig  har  været 
et  Hensyn  til  Arkitekterne,  der  har  bestemt  Kommissionen  til  at  tage  den 
med.  Tilkjendelsen  af  Udstilli ngsmedaillen  har  man  troet  at  burde  lægge 
i  Hænderne  paa  Akademiraadet  og  ikke  lade  den  uddele  af  en  af  Udstillings¬ 
komiteen  aarligt  blandt  Akademiets  Medlemmer  valgt  Komite  —  en  Ordning, 
der  i  sin  Tid  blev  indfort  i  Følge  et  af  Kunstnerne  udenfor  Akademiet  fremsat 
Ønske.  Man  har  under  Hensyn  til  Akademiraadets  begrændsede  Medlemsantal 
og  de  Garantier  for  kunstnerisk  Dømmekraft,  som  den  formentlig  vil  sidde 
inde  med,  anset  en  særlig  Komite  for  overflødig. 

Hovedkilden,  hvorigjennem  det  valgbare  Korps  faar  sin  Forøgelse,  er  dog 
Aarsmedaillen.  Denne  Kilde  maa  imidlertid  hverken  strømme  for  rigeligt 
eller  være  udsat  for  helt  at  udtømmes,  selv  om  det  kun  var  for  nogle  Aar. 
Akademiraadet  kan  derfor  ikke  uddele  mere  end  7  Medailler  hvert  Aar,  og  det 
skal  uddele  1.  Det  skal  uddele  1  for  derigjennem  at  vedligeholde  Forbin¬ 
delsen  med  Kunstnersamfundet  udenfor,  og  det  maa  ikke  uddele  mere 
end  7,  forat  Plenarforsamlingen  ikke  skal  være  udsat  for  en  Masseforøgelse, 
der  nødvendigt  vilde  formindske  Gjennemsnitsværdien  af  dets  Medlemmers 
kunstneriske  Evne  og  aabne  en  Mulighed  for,  at  der  i  Akademiraadet  optoges 
Medlemmer,  der  savnede  de  kunstneriske  Betingelser.  —  Et  Tilbageblik  paa, 
hvad  der  er  præsteret  af  virkelig  god  Kunst  paa  vore  Udstillinger  i  en  lang 
Aarrække  vil  ogsaa  vise,  at  der  næppe  noget  Aar  vil  være  Trang  til  en  mere 
udvidet  Adgang  til  at  benytte  Aarsmedaillen,  saa  meget  mindre  som  det  jo 
maa  erindres,  at  den  ikke  kan  gives  til  dem,  der  allerede  ere  Medlemmer  af 
Akademiets  Plenarforsamling.  Med  samme  Udgangspunkt  har  man  troet  uden 
Risieo  at  kunne  gjøre  dens  Uddeling  hvert  Aar  obligatorisk. 

Aarsmedaillen  tilkj endes  —  ligesom  Udstillingsmedaillen  og  Guld¬ 
medaillen  —  i  Henhold  til  et  bestemt  Kunstværk.  Man  har  ved  denne 
Fordring  forladt  det  tidligere  Fundament  for  Optagelse  af  Medlemmer  til  Aka¬ 
demiet,  forsaavidt  som  Afgj øreisen  her  hvilede  paa  den  Paagjældendes  hele  tid¬ 
ligere  Virksomhed  og  paa  den  Dom,  hvortil  man  ved  et  Tilbageblik  paa  denne 
maatte  komme.  Kommissionens  Flertal  underkjender  vel  ikke  den  Betydning, 
som  et  saadant  bredere  Grundlag  har  for  Vurderingen,  og  kan  indrømme,  at 
der  heri  kan  findes  en  god  Maalestok  for,  hvorledes  Grændsen  bør  drages 
mellem  hvem  der  skal  tages  med  og  hvem  ikke ;  men  man  maa  paa  den  anden 
Side  fastholde,  at  et  saadant  Skjøn  over  en  Kunstners  hele  Virksomhed  let  vil 
være  af  en  noget  elastisk  Natur,  der  kan  medføre,  at  der  af  uvedkommende  — 

navnlig  et  Slags  Anciennitets - Hensyn  slaaes  af  paa  Fordringerne.  At  man 

har  en  Garanti  herimod  gjennem  Aarsmedaillens  Krav  paa  et  bestemt  fore¬ 
liggende  offentligt  udstillet  Arbeide,  og  at  den  her  valgte  Form  hviler  paa  et 
rationelt  Grundlag,  maa  saa  meget  mere  erkjendes,  som  man  tør  g'aae  ud  fra, 
at  en  Kunstners  Fortjenester  og  Betydning  dog  tilsidst  bør  kunne  føres  tilbage 
til  bestemte,  paaviselige  Arbeider. 

Som  Regel  skulle  Arbeiderne  have  været  offentlig  udstillede  paa  Akade¬ 
miets  aarlige  Udstilling.  Det  er  imidlertid  ikke  udelukket,  at  der  af  Akademi¬ 
raadet  kan  tages  Hensyn  ogsaa  til  andre  Kunstværker,  der  maatte  have  været 
offentlig  til  Skue  —  hvad  navnlig  overfor  arkitektoniske  og  andre  monumentale 
Arbeider  vil  kunne  være  af  Betydning. 

Kommissonen  skal  herefter  paavise  de  Garantier  med  Hensyn  til  Akademi- 
raadets  Sammensætning,  som  Valgretsbetingelserne  frembyde. 

Efter  Forslagets  §  2  have  Plenarforsamlingens  Medlemmer  Valgret  til  de 
12  af  Raadets  Medlemmer  og  et  nærmere  begrændset  Kunstnersamfund  til  12. 

Kunstnersamfundet  bestaaer  af:  *  Plenarforsamlingens  Medlemmer,  de,  der 
have  den  lille  Guldmedaille,  den  Hansenske  Medaille,  Akademiets  Aarsmedaille 
eller  have  opnaaet  et  af  Akademiets  større  Stipendier,  samt  de  Kunstnere, 
der  ere  over  30  Aar  og  have  havt  Arbeider  optagne  paa  den  aarlige  Foraars- 
udstilling  6  Gange,  hvoraf  mindst  3  Gange  i  de  sidste  5  Aar  . 

Det  vil  ikke  undgaa  Ministeriets  Opmærksomhed,  at  Kommissionen  ved 
disse  Bestemmelser  har  draget  Grændserne  for  det  berettigede  Kunstnersamfund 
snævrere,  end  sket  er  saavel  i  Ministeriets  tidligere  Udkast  som  i  den  under 
31.  Decbr.  1882  approberede  Fundats.  Der  er  saaledes  forlangt,  at  de  Kunstnere, 
der  ere  valgberettigede  i  Kraft  af  Deltagelse  i  den  aarlige  Foraarsud stilling, 
skulle  have  havt  Arbeider  antagne  mindst  3  Gange  i  de  sidste  5  Aar,  medens 
Fundatsen  kun  forlanger  1  Gang;  paa  den  anden  Side  er  Fordringen  om  en 
eller  flere  Studiereiser  efter  de  Konsekvenser,  som  denne  Bestemmelse  kunde 
medføre,  ikke  medtaget. 

Dernæst  har  man  ikke  troet  at  kunne  tillægge  Afgangsbeviset  eller  den 
store  Sølvmedaille  eller  nogen  af  de  i  denne  Forbindelse  iøvrigt  nævnte  Præ¬ 
mier  eller  Legater  den  fornødne  Betydning  som  Vidnesbyrd  om  Modenhed  til 
at  opnaa  Valgret. 

Den  anden  Fordring,  som  der  maatte  stilles  ved  Sammensætningen  af 
Akademiet,  var,  at  der  toges  det  skyldige  Hensyn  til  Traditionens  og 
det  Bestaaendes  Ret,  og  at  man  samtidig  drog  Omsorg  for  at  nye 
Kræfter  førtes  ind  i  Arbeidet  paa  en  saadan  Maade,  at  alle  berettigede 
Faktorer  fik  en  passende  Indflydelse. 

Blandt  de  Krav,  som  under  Oppositionen  mod  Kunstakademiets  Ordning 
med  Styrke  ere  bievne  gjorte  gjældende,  staar  Fordringen  om  et  intimere  For¬ 
hold  mellem  Administrationen  af  Landets  Kunstanliggender  og  selve  Kunstner¬ 
samfundet  i  allerførste  Række,  og  Ministeriet  viste  sin  Tilbøielighed  til  at 
imødekomme  disse  Fordringer  ved  i  sit  Udkast  af  27.  Oktbr.  1882  at  indrømme 
en  større  Kunstnerkreds  Ret  til  at  besætte  en  forholdsvis  betydelig  Andel  af 
Pladserne  i  Akademiet;  ligesom  der  ogsaa  i  den  nu  gjældende  Fundats  for- 
saavidt  er  taget  Hensyn  hertil,  som  Kunstnersamfundet  paa  forholdsvis  brede 
Valgbarheds-  og  Valgretsbetingelser  kan  vælge  9  Medlemmer  til  Akademiet. 

Naar  Kommissionens  Flertal  under  Udarbeidelsen  af  det  foreliggende 
Fundatsforslag  har  troet  ogsaa  for  sit  Vedkommende  at  burde  tage  Hensyn  til 
disse  Fordringer,  har  det  været  i  Overbevisningen  om,  at  den  tilsigtede  Ord¬ 
ning  efter  dens  hele  Karakter  og  navnlig  efter  de  Krav,  den  stiller  til  Valgbar¬ 
heden,  hviler  paa  en  saa  sikker  Basis,  at  der  ingen  virkelig  Fare  vil  være  for 
ved  Indrømmelse  paa  dette  Omraade  at  sætte  Forfatningens  Fasthed  og  den 
rolige,  fremadskridende  Udvikling  over  Styr.  —  Det  principielle  Fundament  er 
endnu  som  tidligere  Plenarforsamlingen,  suppleret  med  en  Kreds  af  Kunstnere, 
der  yde  særlige  af  Akademiraadet  selv  som  saadanne  anerkj  endte  Garantier  for 

kunstnerisk  Modenhed ;  og  Akademiraadet  staar  væsentlig  kun  som  en  Delegation 
af  denne,  valgt  delvis  af  dens  egne  Medlemmer. 

Med  Hensyn  til  Kunstnersamfundets  Indflydelse  paa  Akademiraadets  Sam¬ 
mensætning  har  Kommissionens  Flertal  troet  at  burde  drage  Grændserne  paa 
en  væsentlig  anden  Maade  end  hidtil,  dels  snævrere,  forsaavidt  som  man 
—  som  ovenfor  er  vist  - —  har  ment  at  burde  stille  strængere  Fordringer  med 
Hensyn  saavel  til  Valgret  som  til  Valgbarhed,  dels  videre  forsaavidt  som 
man  har  foreslaaet,  at  et  forholdsvis  større  Antal  Pladser  i  Akademiraadet 
besættes  af  Kunstnersamfundet,  ligesom  der  ikke  i  Forslaget  findes  Valg  paa 
Livstid. 

Efter  Bestemmelsen  i  §  3  vælger  Plenarforsamlingens  Medlemmer  12  og 
Kunstnersamfundet  —  efter  de  tidligere  omtalte  Regler  for  Valgretten  —  andre 
12  af  Akademiraadets  Medlemmer,  saa  at  af  disse  sidste  8  ere  Malere,  2  Billed¬ 
huggere  og  2  Arkitekter.  Herigjennem  er  der  formentlig  tillagt  Kunstnersam¬ 
fundet  en  saa  betydelig  Indflydelse  paa  Sammensætningen  af  Akademiraadet, 
at  der  selv  med  de  foreslaaede  Valgbarhedsbetingelser  ikke  i  Fremtiden  vil 
kunne  føres  berettiget  Klage  over,  at  nogen  Strømning  i  Kunsten  med  virkeligt 
Krav  paa  Anerkjendelse  savner  en  Talsmand  i  Ledelsen  af  Landets  Kunst¬ 
anliggender.  —  Det  bundne  Forhold  mellem  de  forskjellige  Kunstretningers 
Repræsentation  ved  Kunstnersamfundets  Valg  er  ansat  efter  et  Hensyn  til  For¬ 
holdet  mellem  Antallet  af  de  enkelte  Fags  Dyrkere.  Valgene  ske  sektionsvis 
og  efter  Akademiraadets  nærmere  Bestemmelse,  saaledes  at  der  skal  være  af¬ 
givet  Stemmer  af  mindst  Vs  af  de  Valgberettigede  i  hver  Sektion.  I  modsat 
Fald  foretager  Plenarforsamlingen  Valget.  Naar  Kommissionen  ikke  har  troet 
at  burde  foreslaa  lignende  Regler  for  Plenarforsamlingens  Valg,  er  det  begrundet 
i  et  Hensyn  til,  at  der  hos  dens  Medlemmer  kan  forudsættes  et  mere  ind- 
gaaende  Kjendskab  til  samtlige  Valgbares  Kvalifikationer,  uafhængigt  af  hvilket 
Kunstfag  den  Enkelte  tilhører,  og  et  mere  alsidigt  Blik  for  Kunsten  i  hele 
dens  Omfang,  Kunstnersamfundets  Valg  foregaa  først,  og  Plenarforsamlingen 
har  det  derefter  i  sin  Magt  ved  sine  Valg  at  tage  et  Hensyn  til  den  Styrkegrad, 
hvori  den  mener,  at  hvert  Kunstfag  bør  være  repræsenteret. 

1  nøie  Forbindelse  med  den  her  behandlede  Side  af  Forslaget  er  ogsaa 
§  ens  Bestemmelse  om,  at  saavel  Plenarforsamlingens  som  Kunstnersamfundets 
Valg  ere  tidsbegrændsede  —  paa  9  Aar  —  med  Afgang  af  Vs  af  de  Valgte  hvert 
tredie  Aar,  de  to  første  Gange  ved  Lodtrækning.  Foruden  at  denne  Bestem¬ 
melse  i  anden  Henseende  maa  ansees  for  heldig,  kan  den  ogsaa  forsaavidt  an¬ 
befales,  som  den  bringer  Spørgsmaalet  om  en  Aldersgrændse  ud  af  Verden. 
Efter  Flertallets  Skjøn  er  nemlig  slige  absolute  Tidsgrændser  lidet  anbefalelses¬ 
værdige,  hvor  Talen  er  om  en  Kunstners  Adgang  til  at  tage  Deel  i  Forvalt¬ 
ningen  af  Kunstens  Anliggender.  Det  vil  ofte  vise  sig,  at  en  Kunstner,  der  har 
passeret  en  saadan  Aldersgrændse,  endnu  i  længere  Tid  vil  kunne  gjøre  ud¬ 
mærket  Fyldest  i  det  administrative  Raad,  medens  Tidsgrændsen  for  andres 
Vedkommende  maaske  helst  skulde  have  været  sat  lavere.  Som  Forholdet  nu 
er  ordnet,  vil  man  altid  kunne  lade  være  at  gjenvælge  de  Medlemmer,  der  paa 
Grund  af  Alder  eller  Svagelighed  eller  af  andre  Grunde  ikke  kunne  antages  at 
egne  sig  til  eller  være  villige  til  fremdeles  at  deltage  i  Akademiraadets  Arbeider. 

Kommissionens  Flertal  maa  endnu  nærmere  omtale  et  Punkt,  paa  hvilket 
der  af  Akademiets  Repræsentanter  i  Flertallet  er  lagt  en  Del  Vægt,  og  som 
giver  Anledning  til  at  berøre  Mindretallets  Særstilling  til  det  foreliggende  For¬ 
slag.  Som  Ministeriet  vil  see,  beroer  den  principielle  Forskjel  mellem  Fler¬ 
tal  le  ts  Forslag  og  den  Ordning,  som  Etatsraad  Meldahl  vil  kunne  give  sin 
Stemme,  paa  Bestemmelsen  om,  at  Plenarforsamlingens  Valg  til  Akademiraadet 
efter  hans  Forslag  skulde  være  livsvarige.  —  Naar  man  i  denne  Tanke  mener 
at  finde  et  Værn  for  de  mere  konservative  Interesser,  troer  Flertallet,  at  man 
ikke  ganske  rammer  det  tilsigtede  Maal.  Naar  nemlig  alle  de  Medlemmer,  som 
Plenarforsamlingen  skal  indsætte  i  Akademiraadet,  eller  en  større  Del  af  dem 
vælges  paa  Livstid,  bortfalder  den  stadig  regulerende  Indflydelse,  som  Plenar¬ 
forsamlingen  kan  og  bør  udøve  over  de  Valg,  som  hvert  tredie  Aar  foretages 
af  Kunstnersamfundet  Desuden  mister  Plenarforsamlingen  Adgangen  til  at 
korrigere  sine  egne  Valg.  Ved  at  vælge  sine  Repræsentanter  i  Raadet  paa 
Livstid  bortgiver  Plenarforsamlingen  altsaa  en  betydelig  Del  af  sin  Valgret. 
Men  ogsaa  Betydningen  af  den  Valgbarhed,  som  alene  er  tillagt  Plenarforsam¬ 
lingens  Medlemmer,  vilde  for  en  vigtig  Del  beskæres  ved  at  et  Antal  Med¬ 
lemmer  af  Raadet  valgtes  paa  Livstid.  Indflydelsen  vilde  overveiende  lægges  i 
Hænderne  paa  de  paa  Livstid  valgte  Repræsentanter,  medens  de  øvrige  Med¬ 
lemmer  af  Plenarforsamlingen  i  samme  Grad  vilde  gaa  tabt  af  Udsigten  til 
nogensinde  at  komme  til  at  udøve  en  Indflydelse,  hvortil  deres  Evner  og  Dyg¬ 
tighed  vel  ellers  kunde  gjøre  dem  berettigede.  Med  andre  Ord :  baade  med 
Hensyn  til  Valgret  og  til  Valgbarhed  vilde  denne  Tanke  gjøre  den  Mangfoldighed 
af  Kræfter  Uret,  som  kan  antages  til  enhver  Tid  at  forefindes  i  Plenarforsam¬ 
lingen,  og  saaledes  i  sin  Helhed  svække  Betydningen  af  dette  Korps,  der  netop 
skulde  repræsentere  den  største  Modenhed  og  Indsigt. 

Efter  den  ovenfor  givne  Fremstilling  af  Akademiraadets  Medlemsantal  og 
Sammensætning  kan  Flertallet  indskrænke  sine  Bemærkninger  om  Raadets 
Virksomhedsomraade  til  enkelte  Udtalelser  nærmest  vedrørende  dets  Stil¬ 
ling  til  Skoleraadet  og  til  den  under  den  nugjældende  Ordning  hyppige  Be¬ 
nyttelse  af  Komiteer. 

Akademiraadets  Myndighed  vil  efter  det  foreliggende  Forslag  i  Alminde¬ 
lighed  omfatte  Akademiets  hele  Administration  overalt,  hvor  denne  tidligere 
har  været  tillagt  Plenarforsamlingen,  og  i  Overensstemmelse  hermed  ere  ogsaa 
alle  herhenhørende  Bestemmelser  i  den  nugjældende  Fundats  bievne  ændrede, 
ligesom  der  —  i  §  2  in  fine  —  er  fastsat  Grændser  for  den  nye  Plenarforsam¬ 
lings  Virksomhed. 

Med  Hensyn  til  Akademiraadets  Forhold  til  Skoleraadet,  der  ved  Be- 
kjendtgjørelse  af  28.  Juli  1857  udsondredes  fra  Akademiet  som  en  særlig  Komite 
med  udvidet  Myndighed  og  Ansvar,  da  maa  Kommissionen  finde  det  naturligt, 
at  Spørgsmaalet  om  Skolernes  Bestyrelse  behandles  i  Forbindelse  med  de 
reglementariske  Bestemmelser  om  Undervisningens  Ordning  i  det  hele,  saaledes 
at  det  overlades  til  det  nye  Akademiraad,  hvis  det  dertil  maatte  finde  Anled¬ 
ning,  at  gjøre  Forslag  om  en  Forandring  i  dette  Forhold. 

Naar  det  af  den  i  1851  nedsatte  Kommission  om  Kunstakademiets  Ordning 

bestemt  udtaltes,  at  der  i  Betragtning  af,  at  fremtidig  et  langt  større  Antal 
Mænd  end  hidtil  bleve  delagtige  i  Sagernes  Behandling,  skulde  af  Akademiet 
nedsættes  Komiteer  til  foreløbig  Overveielse  og  Indstilling  i  alle  Sager  af  be¬ 
tydeligt  Omfang  eller  som  forudsætte  særdeles  Sagkundskab,  saa  linder  Kom¬ 
missionens  Flertal  med  den  foreslaaede  Ordning  og  navnlig  med  Akademi- 
raadets  begrændsede  Medlemsantal  for  Øie,  ingen  Anledning  til  en  saadan  Ud¬ 
talelse,  idet  man  tvertimod  er  gaaet  ud  fra,  at  der  for  Fremtiden  ikke  vil 
blive  gjort  en  saa  omfattende  Brug  af  Komiteer  som  hidtil.  Maa  det  nemlig 
ganske  vist  indrømmes,  at  der  kan  og  visselig  ogsaa  er  præsteret  udmærket 
Arbeide  i  Akademiets  Komiteer,  kan  det  paa  den  anden  Side  ikke  benægtes, 
at  en  omfattende  Benyttelse  af  dette  Hjælpemiddel  kan  lede  til  en  stadig  For¬ 
skydning  af  de  Synspunkter,  hvorunder  beslægtede  Sager  sees,  og  derigjennem 
til  en  Uensartethed  i  Afgjørelsen,  som  undgaas,  hvor  det  i  alle  Tilfælde  ere  de 
samme  Mænd,  der  tage  Beslutning. 

Til  Afslutning  af  de  motiverende  Udtalelser,  hvortil  det  foreliggende  For¬ 
slag  har  givet  Flertallet  Anledning,  skal  man  endnu  blot  føie  nogle  Bemærk¬ 
ninger  om  enkelte  Ændringer  i  andre  af  den  nugjæidende  F'undats’  Bestem¬ 
melser,  idet  man  dog  i  Betragtning  af,  at  disse  Ændringer  ere  i  nøie  Over¬ 
ensstemmelse  med  de  hidtil  udviklede  Principper,  har  troet  at  kunne  ind¬ 
skrænke  sig  til  en  kort  Angivelse  og  Begrundelse  af  de  paagjældeude  Bestem¬ 
melser. 

ad  §  7.  Akademiets  Direktør,  der  tillige  er  Formand  i  Akademiraadet, 
foreslaaes  valgt  paa  1  Aar  blandt  Akademiraadets  Medlemmer  istedetfor  paa 
3  Aar.  Gjenvalg  kan  undtagelsesvis  finde  Sted. 

Kommissionens  Flertal  er  ved  denne  Bestemmelse  gaaet  ud  fra  den  Be¬ 
tragtning,  at  Direktørposten  ved  Akademiet  er  en  Hæderspost,  der  med  en  vis 
Afvexling  bør  beklædes  af  Akademiraadets  betydeligste  Medlemmer. 

ad  §  12.  Bestemmelsen  om  det  staaende  Forretningsudvalg  er  bortfaldet 
som  overflødig  efter  den  foreslaaede  Ordning  af  Akademiets  Administration 
gjennem  Akademiraadet. 

ad  §  19.  Her  er  optaget  en  Bestemmelse  om  Adgang  til  de  i  Regi.  af 
9.  Juni  1884  omhandlede  Friboliger  og  Husleieunderstøttelser. 

ad  §  32.  Ved  Bestemmelserne  i  den  nugjæidende  F'undats  om  Udstillings¬ 
komiteens  Sammensætning  er  der  tillagt  de  danske  Kunstnere,  som  i  Løbet  af 
de  sidste  3  Aar  før  Valget  have  havt  Arbeider  antagne  til  den  aarlige  Udstilling, 
men  ikke  ere  Medlemmer  af  Akademiet,  Ret  til  at  vælge  3  Medlemmer  til 
Komiteen.  Kommissionen  har  troet  at  burde  foreslaa  denne  Valgret  begrændset 
i  Overensstemmelse  med  de  i  §  2  givne  Bestemmelser  om  Valgret  til  de  Med¬ 
lemmer  af  Raadet,  som  vælges  af  Kunstnersamfundet,  idet  man  heri  seer  en 
mere  betryggende  Ordning  af  Komiteens  Sammensætning. 


Idet  Kommissionens  Flertal  med  disse  Bemærkninger  forelægger  Ministeriet 
nedenstaaende  Forslag  til  Bestemmelser  om  den  indre  Ordning  af  det  Kgl. 
Akademi  for  de  skjønne  Kunster  og  de  aarlige  Udstillinger  ved  samme,  har 

man  i  Forventning  om,  at  Ministeriet  maatte  finde  Anledning  til  at  indstille 
Forslaget  til  allerhøieste  Approbation,  saaledes  som  det  findes  vedtaget  af 
Kommissionens  10  Medlemmer,  ikke  villet  undlade  at  henlede  Ministeriets  Op 
mærksomhed  paa,  at  det  af  Hensyn  til  de  forestaaende  Valg  og  Fremlæggelser 
af  Valglisterne  i  Januar  Maaned  maatte  ansees  for  særdeles  ønskeligt,  at  For¬ 
slaget  søges  gjennemført  saa  snart  som  muligt. 


Meldahls  Mindretalsbetænkning  lød  saaledes; 

Det  Reformforslag,  hvortil  Flertallet  har  sluttet  sig,  kan  jeg  ikke  tiltræde, 
fordi  jeg  endnu  fastholder  den  Overbevisning,  at  den  tilbørlige  Varetagelse  af 
de  Interesser,  der  falde  indenfor  vort  Kunstakademies  Virkekreds,  særlig  den  i 
Længden  heldbringende  Ledelse  af  Landets  eneste  Kunstskole,  næsten  med 
absolut  Nødvendighed  fordrer  Tilstedeværelsen  af  et  konservativt  Ele¬ 
ment  i  Akademibestyrelsen,  stærkt  nok  til,  uden  at  hæmme  den  naturlige 
Udvikling,  at  give  denne  den  moderate  Charakter,  uden  hvilken  sunde  Resul¬ 
tater  ikke  kunne  ventes. 

Denne  Fordring  tilfredsstilles  ikke  ved  den  af  Flertallet  an¬ 
befalede  Organisationsplan,  og  jeg  maa  derfor  fastholde,  at  idetmindste 
Halvdelen  af  de  Mænd,  der  foruden  Professorerne  vælges  ind  i  Akademiraadet, 
bør  have  fast  Sæde  i  dette  i  en  saa  lang  Aarrække,  at  Akademiet  kan  drage 
den  fulde  Nytte  af  deres  Evner.  Jeg  tvivler  ikke  om,  at  der,  hver  Gang 
Suppleringsvalg  skal  foregaae,  vil  findes  fremragende  Kunstnere,  til  hvem  man 
med  Tryghed  kan  betro  en  saadan  Livsgjerning  indtil  deres  70nde  Aar. 

I  Henhold  hertil  fastholder  jeg  mit  Forslag  om  at  §§  2  og  3  affattes 
saaledes : 

§  2. 

Medlemmer  af  Akademiet  ere: 

a,  Akademiraadets  Medlemmer. 

b,  Akademiets  nuværende  Medlemmer  og  dets  Secretair  samt  afgaaede  Pro¬ 
fessorer,  Directeurer  og  Vice-Directeurer. 

c,  Akademiets  overordentlige  Medlemmer.  Foruden  Medlemmer  af  det  Konge¬ 
lige  Hus  kan  Akademiet  optage  indtil  3  Mænd  udenfor  Kunstnernes  Tal, 
der  udmærke  sig  ved  særlig  Interesse  for  og  Kjendskab  til  Kunst,  som 
Medlemmer. 

d,  Æresmedlemmer.  Akademiraadets  livsvarige  Medlemmer,  der  have  naaet 
det  7 Onde  Aar,  blive  Æresmedlemmer,  men  beholde  de  dem  som  Med¬ 
lemmer  i  Henhold  til  Reglementet  af  9de  Juni  1884  tilstaaede  Rettigheder. 

Foruden  Akademiets  Medlemmer  have  Følgende  Sæde  i  Akademiets 
Plenarforsamling : 

e,  De  Kunstnere,  som  efter  at  have  modtaget  Akademiets  Guldmedaille,  have 
foretaget  en  større  Studierejse,  og  de,  som  have  modtaget  Udstillings- 
medaillen  (:  den  Thorvaldsenske  Medaille  :),  der  for  Fremtiden  uddeles  af 
Akademiraadet. 

f,  De  Kunstnere,  der  to  Gange  i  forskj  ellige  Aar  have  modtaget  Akademiets 
Aarsmedaille.  Denne  Medaille  uddeles  af  Akademiraadet,  der  hvert  Aar 

føl-  den  aarlige  Udstillings  Slutning  betegner  et  Antal  Kunstværker  — 
højst  7,  mindst  1  —  som  de  eller  det  efter  dets  Skjøn  fortrinligste  blandt 
dem,  der  i  det  forløbne  Aar  have  været  offentlig  til  Skue,  og  ere  udførte 
af  Kunstnere,  som  ikke  ere  Medlemmer  af  Akademiets  Plenarforsamling. 
De  Kunstværker,  der  belønnes  med  Aarsmedaillen,  bør,  for  saavidt  deres 
Natur  tillader  det,  i  Reglen  have  været  udstillede  paa  Akademiets  aarlige 
Udstilling.  Udførte  Bygninger  og  monumentale  Arbejder  kunne  kun 
komme  i  Betragtning,  for  saavidt  der  er  givet  Akademiraadet  tilstrækkelig 
Lejlighed  til  at  dømme  om  dem 

Akademiets  Plenarforsamling  (a — f)  træder  kun  sammen,  naar  der 
foretages  Valg  af  Medlemmer  af  Akademiraadet,  af  overordentlige  Med¬ 
lemmer  og  af  udenlandske  Medlemmer,  samt  ved  Akademiets  aarlige 
højtidelige  Møde  den  31te  Marts  eller  ved  andre  Fester. 

g,  udenlandske  Medlemmer.  Akademiet  kan  optage  udenlandske  Medlemmer, 
der  dog  ikke  have  Stemme  i  Akademiet. 

§  3. 

Akademiets  Anliggender  styres  af  et  Akademiraad,  der  bestaaer  af: 

1,  Professorerne  i  Kunsten. 

2,  12  Kunstnere  valgte  paa  Livstid  (Aldersgrændsen  70  Aar  see  d)  hvoraf 
mindst  2  Billedhuggere  og  3  Architekter. 

3,  12  Kunstnere  valgte  paa  9  Aar,  hvoraf  8  Malere  (derunder  grafiske  Kunst¬ 
nere)  2  Billedhuggere  og  2  Architekter. 

Valgbare  til  disse  Afdelinger  ere  de  Kunstnere,  der  have  Sæde  i  Akade¬ 
miets  Plenarforsamling.  De  under  2  nævnte  vælges  af  Plenarforsamlingen,  og 
de  under  3  af  Kunstnersamfundet. 

Valgret  til  de  12  livsvarige  Medlemmer  af  Raadet,  der  vælges  af  Plenar¬ 
forsamlingen,  har  dennes  Medlemmer  (§  2  a— f). 

Valgret  til  de  12  Medlemmer  af  Raadet,  der  vælges  af  Kunstnersam¬ 
fundet,  har: 

Plenarforsamlingens  Medlemmer  (§  2  a— f),  de  der  have  den  lille  Guld- 
medaille,  den  Hansenske  Medaille,  Akademiets  Aarsmedaille,  eller  have  opnaaet 
et  af  Akademiets  store  Rejsestipendier,  samt  de  Kunstnere,  der  ere  over  30  Aar 
og  have  havt  Arbejder  optagne  paa  den  aarlige  Forårsudstilling  6  Gange,  hvoraf 
mindst  3  Gange  i  de  sidste  5  Aar. 

Af  den  under  3  nævnte  Gruppe  afgaaer  hvert  3die  Aar  4,  de  to  første 
Gange  efter  Lodtrækning. 

Første  Gang  Valg  finder  Sted  vælges  2  Malere,  1  Billedhugger  og  1  Arclii- 
tekt,  anden  Gang  3  Malere  og  1  Billedhugger,  tredie  Gang  3  Malere  og  1  Archi- 
tekt  og  fremdeles  paa  samme  Maade. 

Gjenvalg  kan  finde  Sted. 

A  algene  foiegaa  sektionsvis  og  efter  Akademiraadets  nærmere  Bestemmelse. 
Hvis  der  ikke  afgives  Stemmer  af  mindst  */3  Del  af  de  Valgberettigede  i  en 
Sektion,  foretager  Akademiets  Plenarforsamling  Valget. 

Valget  foretages  hvert  3die  Aar  inden  Marts  Maaneds  Udgang. 

Listerne  over  de  Valgberettigede  udarbejdes  af  Akademiraadet  og  ligge  til 

Eftersyn  i  Januar  Maaned.  Indsigelser  mod  Optagelsen  eller  Udelukkelsen  af 
Nogen  paa  disse  Lister  skal  indleveres  inden  Januar  Maaneds  Udgang.  De 
paakjendes  af  Akademiraadet. 

Efter  dette  Forslag  vil  Plenarforsamlingen  have  Ret  til  at  vælge  de  første 
12  livsvarige  Medlemmer  og  fremdeles  at  supplere  disse  naar  Vacancer  ind¬ 
træde  ved  Professorvalg,  Dødsfald  eller  paa  Grund  af  Aldersgrændsen*). 

Dernæst  ville  Plenarforsamlingens  Medlemmer,  som  tillige  ere  Medlemmer 
af  Kunstnersamfundet,  have  Ret  til  at  deltage  i  Valget  af  de  tolv  Medlemmer, 
som  vælges  af  Kunstnersamfundet,  ligesom  de  baade  efter  mit  og  efter  Fler- 
tallets  Forslag  ene  ville  være  valgbare  til  Akademiraadets  tvende  Afdelinger. 
Den  Mangfoldighed  af  Kræfter«,  som  kan  ventes  at  være  tilstede  i  Plenar¬ 
forsamlingen,  vil  derfor  have  al  ønskelig  Lejlighed  til  at  indvirke  paa  Supple¬ 
ringen  af  Raadet  og  Udsigt  til  at  g'jøre  sine  Anskuelser  og  Evner  gjældende. 
Paa  samme  Tid  vil  der  dog  efter  mit  Forslag  gives  Bestyrelsen  en  Støtte  i  et 
Antal  livsvarige  Medlemmer,  som  kunne  udføre  deres  Gjerning  uden  Hensyn 
til  de  fluctuérende  Modeanskuelser,  der  uundgaaelig  ville  gjøre  sig  gjældende  i 
en  større  Vælgerforsamling. 

Som  en  særlig  Grund,  hvorfor  jeg  anseer  et  saadant  Element  i  Akademiet 
for  saa  vigtigt,  maa  jeg  fremhæve  den  Indflydelse  paa  Plenarforsamlingens 
Sammensætning,  som  Indførelsen  af  Aarsmedailler  vil  bevirke.  Idet  der  ikke 
til  deres  Tilkjendelse  udfordres  */g  af  de  afgivne  Stemmer,  saaledes  som  ved 
Guldmedaillen  og  Udstillingsmedaillen,  vil  nemlig  Aarsmedaillerne  blive  til- 
kjendt  i  større  Mængde;  og  det  er  kun  ved  Optagelsen  af  et  livsvarigt 
Element  i  Akademiraadet,  at  jeg  har  troet  at  kunne  gaae  saa 
langt  med  Flertallet;  falder  dette  bort,  maa  jeg  bestemt  fra- 
raade  og  for  min  Part  frafalde  denne  Bestemmelse  om  Anven¬ 
delse  af  Aarsmedaillen  som  Kvalifikation  for  at  kunne  indtræde  i  Akade¬ 
miets  Plenarforsamling. 

Ved  Uddelingen  af  det  store  Antal  Aarsmedailler,  der  jo  endog  efter  Fler- 
tallets  Forslag  skulle  kunne  tilkj  endes  Kunstværker,  selv  om  disse  ikke  altid 
ubetinget  fortjene  det,  vil  nemlig  Plenarforsamlingen  efterhaanden  blive  saa 
talrig**)  og  paa  samme  Tid  fjerne  sig  saameget  fra  at  repræsentere  Kunstens 
bedste  Kræfter  alene,  at  man  ikke  vil  kunne  undgaae  Ulemper,  som  paa 
andre  Omraader  altid  have  vist  sig  under  lignende  Forhold  i  Retning  af  hen¬ 
synsløs  Partiagitation,  og  som  kunne  have  til  Følge,  at  dybt  indgribende  Princip- 
forskjelligheder  med  uheldbringende  Hurtighed  ville  afvexle  i  Akademiets  og 
Skolens  Bestyrelse. 


*)  I  Løbet  af  27  Aar  har  der  ved  Akademiet  været  7  Professorat -Vacancer, 
og  man  kan  regne,  at  der  i  en  lignende  Aarrække  som  Følge  af  Alders¬ 
grændsen  og  Dødsfald  vil  blive  c.  14  Vacancer  iblandt  de  af  Plenar¬ 
forsamlingen  valgte  Medlemmer.  (Note  til  Betænkningen). 

**)  1  Efteraaret  1903  indeholder  Plenarforsamlingen  dog  —  foruden  de  22  ældre 
livsvarige  Medlemmer  af  Akademiet  —  kun  32  Malere,  8  Architekter  og 
5  Billedhuggere,  hvilket  nærmere  maa  kaldes  en  snever  Kreds  af  valg¬ 
bare  Kunstnere. 

Følger  man  derimod  mit  Forslag,  at  bibeholde  et  vist  Antal  faste  Med¬ 
lemmer,  vil  Valget  af  disse  faae  saamegen  Betydning,  at  man  hver  Gang  nøje 
vil  overveje  hvem  der  bør  vælges,  og  ved  en  Aldersg'rændse  af  70  Aar,  som 
bruges  ved  andre  Akademier  med  Hensyn  til  Professorerne,  vil  man,  hvor 
Vedkommendes  Evne  er  svækket,  have  en  Udvej  til  paa  en  tidssvarende,  ikke 
saarende  Maade  at  lade  ham  trække  tilbage,  medens  dog  de  Enkelte,  som 
særlig  udmærke  sig,  ifølge  §  3,  ligesom  efter  det  nu  gjældende  Reglement, 
kunne  gj  en  vælges  af  Kunstnersamfundet. 

Som  det  af  Ovenstaaende  vil  sees  har  jeg,  hvad  Valgmaaden  angaaer, 
troet  ikke  yderligere  at  burde  modsætte  mig  Opgivelsen  af  Selvsuppleringen, 
men  det  er  kun  med  megen  Betænkelighed  og  alvorlig  Tvivl  om  Hensigts¬ 
mæssigheden  af  dette  og  af  flere  Punkter  i  det  foreliggende  Forslag,  at  jeg  saa- 
ledes  bøjer  mig  for  Flertallets  Ønske,  som  gaaer  ud  paa  i  Danmark  at  indføre 
en  Ordning,  der  endnu  ikke  er  forsøgt  noget  andet  Sted.  Skjøndt  nemlig  flere 
af  de  udenlandske  Akademiers  bestaaende  Organisationsplaner  kun  ere  for¬ 
holdsvis  faa  Aar  gamle,  har  dog,  saavidt  mig  bekjendt,  ingen  af  disse  Institu¬ 
tioner  opgivet  enten  Livsvarigheden  eller  Selvsuppleringen,  og  jeg  frygter  meget 
for,  at  man,  hvis  det  foreliggende  Forslag  gjennemføres,  vil  vinde  altfor  dyre- 
kjøbte  Erfaringer  om,  at  det  repræsentative  System  ikke  egner  sig  til  Anven¬ 
delse  paa  Kunstinstitutioners  Omraade. 

Jeg  ønsker  iøvrigt  ikke  at  komme  ind  paa  de  enkelte  §§  i  Reglementet, 
men  troer  dog  at  burde  bemærke  med  Hensyn  til  §  12,  at  Fastsættelsen  af 
Forretningsordenen  vistnok,  som  hidtil,  bør  være  Ministeriets  Approbation 
undergiven.  Denne  §  indeholder  nemlig  vigtige  organisatoriske  Bestemmelser, 
for  Exempel  med  Hensyn  til  Bogføring,  Afstemning  ved  Tilkjendelse  af  Guld- 
medaillen  (der  jo  nu  faaer  større  Vigtighed  ved  at  give  Adgang  til  Plenar¬ 
forsamlingen),  Fremgangsmaaden  ved  Besættelsen  af  Embeder  og  Bestillinger, 
Comitevirksomhed,  m.  m.,  hvoraf  følger,  at  man  bør  søge  enhver  mulig  Garanti 
for  at  den  affattes  paa  en  Maade,  der  tilfredsstiller  Fordringerne  til  en  praktisk 
Forretningsgang,  og  stemmer  med  Organisationsplanens  Grundprinciper,  samt 
for  at  den  nøje  overholdes,  saameget  mere  som  den  nye  Organisationsplan  jo 
vil  medføre  hyppig  Skiften  af  Direkteur. 

Denne  Opfattelse  fører  mig  til  at  fremsætte  følgende  Ændringsforslag  til 
Flertallets  Forslag  til  §12;  første  Passus  ændres  til:  »Under  Iagttagelse  af  de  i 
nærværende  Ordning  indeholdte  Bestemmelser,  fastsætter  Akademiraadet  sin 
Forretningsorden,  saavelsom  den  Fremgangsmaade,  der  bliver  at  følge  ved 
Akademiets  Forsamlinger  og  Plenarmøderne,  dog  under  Forbehold  af  Mini¬ 
steriets  Stadfæstelse.  Og  da  der  i  Flertallets  §  13  er  udeladt  den  Bestemmelse, 
der  findes  i  det  nu  bestaaende  Reglement  om  at  der  udfordres  2 / 3  af  de  afgivne 
Stemmer,  for  at  Guldmedaillen  kan  tilkj endes,  saa  bør  dette  gjenoptages,  da 
Tilkjendelsen  af  den  store  Guldmedaille  nu  skal  have  en  saa  særlig  Betydning, 
med  Hensyn  til  Optagelsen  i  Plenarforsamlingen.  Ligeledes  bør  der  utvivlsomt 
til  §  35  tilføjes:  De  i  §  2  f  omhandlede  Aarsmedailler  kunne  kun  tildeles  den 
eller  dem,  som  dertil  er  udseet  med  over  Halvdelen  af  de  afgivne  Stemmer. 

Tages  der  ikke  i  det  allerhøjst  approberede  Reglement  en  saadan  Be¬ 
stemmelse,  saa  vil  man  senere  i  Akademiraadet  paa  egen  Haand  kunne  vedtage, 

at  disse  Medailler  kunne  tilkjendes  med  relativ  Majoritet,  altsaa,  hvor  der 
komme  Flere  paa  Valg,  med  et  saare  ringe  Antal  Stemmer. 

Idet  jeg  paaviser  disse  Mangler  ved  Flertallets  Forslag  og  stiller  Forslag 
om  at  de  ændres  paa  den  angivne  Maade,  kan  jeg  ikke  andet  end  udtale,  at 
det  er  min  Overbevisning,  at  den  for  kun  fire  Aar  siden  af  Akademiet 
og  Ministeriet  godkjendte  og  Allerhøjst  approberede,  reformerede 
Organisationsplan  af  31te  Decbr.  1882  i  sine  Hovedtræk  afgiver  et  saa 
sundt  og  frugtbart  Grundlag  for  Kunstforholdenes  Udvikling  i  Danmark,  at 
man  ved  loyal  Samvirken  imellem  alle  Kræfter  under  de  derved  givne  Former 
vil  kunne  vinde  Resultater,  som  i  fuldt  Maal  tilfredsstille  alle  berettigede 
Ønsker.  Ingen  Organisation  vil  dog  for  bestandig  kunne  g'jøre  Ende  paa  al 
Meningsforskjel  eller  Utilfredshed.  Naar  jeg  derfor  her  afgiver  et  Minoritets¬ 
votum,  skjøndt  Flertallet  har  anseet  en  fuld  Samstemning  som  Hovedformaalet 
for  dets  Arbejde,  saa  er  det  grundet  i,  at  jeg  anseer  det  for  langt  vigtigere  at 
bevare  og  fuldtud  benytte  det  Gode  ved  det  Bestaaende,  end  at  gaa  ind  paa 
nye.  uprøvede  Theorier  for  at  opnaae  en  dog  efter  al  Sandsynlighed  kun  kort¬ 
varig  Enighed  imellem  de  forskjellige  Partier. 

Kjøbenhavn,  den  6te  December  1886. 

F.  Meldahl. 

Paa  Henstilling  af  Ministeriet  gik  Flertallet  ind  paa  føl¬ 
gende  mindre  Forandringer  i  dets  Forslag: 

at  der  af  den,  som  har  store  Guldmedaille  og  har  foretaget 
en  Studierejse,  tillige  fordres  een  Aarsmedaille,  inden  han  op¬ 
tages  i  Plenarforsamlingen, 

og  at  Direktøren,  som  vælges  paa  3  Aar,  vel  ikke  kan  gjen- 
vælges  umiddelbart  efter  disse  3  Aars  Forløb  men  nok  senere. 

Derimod  fraraadede  Flertallet  Ministeriets  Forslag  om,  at 
Direktøren  tillige  skulde  være  Formand  i  Skoleraadet  og  Ud¬ 
stillingskomitéen,  og  om  at  Udstillingskomitéen  skulde  absor¬ 
beres  af  Akademiet. 

Akademiet  fik  —  paafaldende  nok  —  ikke  sit  Ønske  opfyldt 
om  at  faa  Kommissionsforslaget  forelagt  til  Betænkning.  Den 
19.  Januar  fik  det  en  Meddelelse  fra  Ministeriet  om,  at  det  nye 
Reglement  (der  med  de  nævnte  Ændringer  ganske  var  som 
Kommissionsflertallets  Forslag)  var  allerhøjst  approberet  den 
18.  Januar  1887*).  Samtidigt  beordredes  Akademiet  til  at  udar¬ 
bejde  og  fremlægge  Lister  over  valgbare  og  valgberettigede 
Kunstnere,  samt  til  at  faa  Valgene**)  afholdte  saa  betids,  at 

*)  Aftrykt  i  F.  Meldahl :  Supplement,  Bilag  XII. 

**)  Det  laa  nær  at  vente,  at  de  Kunstnere  som  med  saa  stor  Iver  havde 

arbejdet  paa  at  opnaa  Valgretten,  ogsaa  fremtidig  i  saa  stort  Omfang  som 

Akademiraadet  kunde  konstituere  sig  inden  31.  Marts  s.  A.  Den 
første  Valgperiode  sattes  til  2  Aar,  1888—90. 

Da  Meldahl  som  Direktør  forelagde  denne  ministerielle 
Skrivelse  i  Plenarforsamlingen  den  21.  Januar,  tog  han  Lejlighed 
til  at  gjøre  Rede  for  det  Standpunkt,  han  havde  indtaget  med 
sin  Mindretalsbetænkning.  Han  fremhævede,  at  man  nu  savnede 
det  konservative  Tyngdepunkt,  som  et  —  omend  mindre  —  livs¬ 
varigt  Element  vilde  have  givet,  idet  det  ved  Uddelingen  af 
Stipendier  vilde  staa  mere  uafhængigt  af  Vælgerne,  og  det 
ubillige  i  at  kræve  en  Aarsmedaille  af  Architekter,  der  havde 
baade  store  Guldmedaille  og  en  Stipendierejse. 

Ved  det  nye  Reglements  Bestemmelser  var  det  givet,  at  der 
senest  om  to  Aar  maatte  ske  et  Personskifte  paa  Direktør¬ 
pladsen,  som  Meldahl  nu  havde  beklædt  uafbrudt  siden  1873  — 
altid  gjenvalgt  med  en  stor  Majoritet,  om  end  ikke  altid  uden 
horsøg  paa  Modstand  fra  Minoritetens  Side.  I  Mødet  den  9.  Marts, 
som  jo  blev  den  sidste  Plenarforsamling  efter  den  ældre  Ord- 
ning,  udtalte  Meldahl  derfor  følgende :  Lige  fra  den  ældste  Tid 
havde  det  været  hele  Akademiet,  som  havde  den  afgjørende 
Stemme,  navnlig  ved  alle  kunstneriske  Bedømmelser.  Han  troede, 
at  Forsamlingen  vilde  være  enig  med  ham  i,  at  Akademiet  med 
Tilfi  edshed  kunde  se  tilbage  paa  det  Arbejde,  der  i  Tidernes 
Løb  var  udrettet  til  Kunstens  Fremme  i  Danmark,  og  naar  han 
udtalte  de  bedste  Ønsker  for  Akademiet  i  den  nye  Form,  hvor¬ 
under  det  nu  skulde  arbejde,  troede  han  at  kunne  gjøre  det 
med  fuld  Tillid  til  den  snævrere  Forsamling,  i  hvis  Hænder  det 
hele  kunstneriske  Hverv  nu  blev  lagt.  Han  selv  havde  i  henved 
25  Aai  havt  stedse  flere  Tillidshverv  for  Akademiet  eller  i  Aka¬ 
demiets  og  Kunstnersamfundets  Tjeneste,  og  han  havde  havt 
Indtiykket  af,  at  han  i  den  Tid  havde  bevaret  Forsamlingens 
\elvillie;  ialtfald  havde  han  af  alle  sine  Evners  Kraft  bestræbt 

muligt  vilde  benytte  den  til  at  søge  deres  Ideer  repræsenterede  i  Akademi- 
i  aadet  og  til  at  sætte  et  ret  livligt  Personskifte  istedetfor  den  tidligere 
Livsvarighed.  Det  skulde  dog  vise  sig,  at  denne  Forventning  ikke  slog 
til.  Der  har  kun  været  en  ret  begrændset  Vexlen  af  Medlemmer  i  de 
siden  da  forløbne  Aar,  og  Kunstnersamfundets  Deltagelse  i  Valgene  har 
været  saa  slap,  at  ved  de  hidtil  stedfundne  6  Valg  endog  de  sidste 
3  Gange  Plenarforsamlingen  har  maattet  foretage  Valget  for  Kunstner¬ 
samfundet,  fordi  dettes  Medlemmer  mødte  altfor  faatalligt. 

sig  for  ikke  at  svigte  de  Hverv,  der  havde  været  ham  over¬ 
dragne,  og  han  maatte  til  Slutning  udtale  sin  Tak  til  Forsam¬ 
lingen  for  den  Støtte,  han  altid  havde  havt  i  dens  Tillid  og 
Velvillie. 

Som  Svar  herpaa  udtalte  Vermehren  Forsamlingens  Tak  for 
den  Maade,  hvorpaa  Meldahl  i  en  lang  Aarrække  havde  ledet 
saavel  Plenarforsamlingen  som  en  Mængde  Udvalg,  idet  den 
smukke  Tone,  der  nu  herskede  i  Akademiet,  skyldtes  Direk- 
tørens  humane  og  rolige  Holdning.  Det  var  ogsaa  Vermehrens 
Mening,  at  Akademiet  baade  udadtil  og  overfor  Skolen  fuldtud 
havde  gjort  sin  Pligt,  og  heri  havde  Direktøren  sin  vigtige  Del 
ved  den  Orden,  der  var  bragt  ind  i  Forretningsgangen,  ved  det 
Initiativ  og  den  Interesse,  hvormed  han  havde  omfattet  alle 
Sager.  Direktøren  havde  vel  givet  Medlemmerne  mere  at  be¬ 
stille,  men  han  havde  heller  aldrig  selv  holdt  sig  tilbage.  Ver¬ 
mehren  udtalte  Forsamlingens  Tak  til  Direktøren,  hvorvel  dennes 
Virksomhed  i  Akademiet  ikke  var  afsluttet,  men  forhaabentlig 
vilde  fortsættes  ikke  alene  næste  Aar,  men  ogsaa  senere. 

Denne  Udtalelse  tiltraadte  Forsamlingen  enstemmigt  ved  at 
rejse  sig. 

Den  2.  Marts  næste  Aar  gjenvalgtes  Meldahl  til  Direktør  for 
1888 — 90  med  33  Stemmer  af  47.  (Bloch  fik  10  Stemmer). 

Til  det  nye  Akademiraad  valgtes  af  Kunstnersamfundet  den 
2.  Marts  1887:  Architekterne  Herholdt  og  Nyrop,  Billedhuggerne 
Bissen  og  Saabye,  Malerne  Axel  Helsted,  Krøyer,  Jerndorff,  Viggo 
Johansen,  Fr.  Henningsen,  Zacho,  Niss  og  V.  Rosenstand.  Af 
Plenarforsamlingen  valgtes  derefter  Architekterne  Fenger,  Vilh. 
Petersen,  Storck,  Billedhuggerne  Conradsen  og  Hertzog,  Malerne 
Bache,  Godfr.  Christensen,  A.  Dorph,  Exner,  Heinr.  Hansen, 
Olrik  og  Ottesen. 

Da  Bache  i  Efteraaret  1887  blev  Professor,  valgtes  V. 
Dahlerup  i  hans  Sted. 

Akademiets  Professorer  var:  Roed,  Meldahl,  Peters,  Ver¬ 
mehren,  H.  J.  Holm,  Stein  og  Carl  Bloch. 

Ved  Akademiraadets  første  Møde  den  14.  Marts  begyndte 
Meldahl  som  Direktør  med  at  byde  dets  Medlemmer  velkomne, 
idet  han  derhos  udtalte:  at  den  Forfatning,  hvorunder  de  nu 
skulde  arbejde,  var  fremkommen  ved  en  Overenskomst,  og  lige¬ 
som  den  var  Udtrykket  for  Enighed  og  Samstemning,  hvor  der 
før  var  Spaltning,  saaledes  var  der  ogsaa  godt  Haab  om,  at  de 

nu  forsamlede  Medlemmer,  om  hvis  varme  Interesse  for  Kunsten 
ingen  kunde  tvivle,  vilde  offre  deres  Kræfter  til  i  Enighed  at 
naa  et  saa  godt  Resultat  som  muligt.  Det  var  ofte  modstræbende 
Meninger,  som  her  vilde  komme  til  Orde,  men  Erfaringen  havde 
vist,  at  de  i  Almindelighed  lod  sig  samle  til  et  brugbart  Resultat, 
paa  samme  Tid  som  en  velbegrundet  Mening,  selv  om  den  i 
første  Øjeblik  var  i  Minoritet,  som  oftest  kunde  vinde  Stemmer 
for  sig  i  Tidens  Løb,  idet  alle  oprigtigt  kun  havde  Sagens 
Fremme  paa  bedste  Maade  for  Øje. 

Naturligvis  var  der  mellem  en  Del  af  de  ældre  Medlemmer 
en  forklarlig  Bitterhed  over  nu  at  være  udelukkede  fra  Akade¬ 
miets  Forsamling,  til  hvilken  de  oprindeligt  var  valgte  paa  Livs¬ 
tid.  Men  med  Tiden  mildnedes  denne  Stemning.  Ogsaa  hos  en 
—  vistnok  mindre  —  Kreds  af  ældre  Kunstnere  udenfor  Akade¬ 
miet  var  der  nogen  Misstemning  over  den  nye  Ordning,  som 
dog  ret  hurtigt  fortog  sig.  En  enkelt  frabad  sig  at  blive  tagen  i 
Betragtning  ved  Uddelingen  af  de  nye  Aarsmedailler.  Aaret 
efter  protesterede  en  anden  (H.  Foss),  da  den  blev  ham  tilkjendt, 
men  Akademiet  tildelte  ham  den  desuagtet  senere  for  anden 
Gang  og  opførte  ham  som  Medlem  af  Plenarforsamlingen. 

Den  første  Gang  det  nye  Akademiraad  uddelte  Medailler 
var  den  9.  Maj  1887.  Udstillingsmedaillen  tilkjendtes  Ther- 
kildsen  og  Haslund,  Aarsmedaillerne  Erik  Henningsen,  Blache, 
Carl  Thomsen,  Jul.  Paulsen  og  Michael  Ancher. 

Paa  Vermehrens  Forslag  vedtoges  det  at  anvende  Eckers- 
hergs  100-Aars-Medaille  som  Aarsmedaille,  og  der  søgtes  2000  Kr. 
til  at  lade  den  præge.  Den  tildeles  i  Sølv,  naar  den  anden  Gang 
er  tilkjendt,  medens  Kunstnerne  første  Gang  blot  faar  en  Med¬ 
delelse  om  Tilkjendelsen. 


XXXII. 


A lademiets  Fundats  af  18.  Januar  1887  gjentog  i  §  22  Be¬ 
stemmelsen  fra  1882  om,  at  der  skulde  udarbejdes  Forslag 
til  et  nyt  Undervisningsreglement  »samt  Forslag  angaaende  unge 
Kunstneres  videre  Uddannelse  i  Ateliers  under  Professorernes 
eller  andre  dygtige  Kunstneres  Ledelse«.  Da  denne  Bestemmelse 
er  ordret  den  samme  som  i  Fundatsen  af  1883,  kunde  det  se 
ud,  som  den  halvt  ved  en  Forglemmelse  var  bleven  staaende. 
Men  da  den  nu  var  der,  maatte  Undervisningsreglementet  jo 
igjen  tages  op  til  Revision;  maaske  har  man  ogsaa  tænkt  sig, 
at  de  nye  Medlemmer  kunde  bringe  nye  og  frugtbare  Ideer,  men 
dette  blev  dog  kun  i  ringe  Grad  Tilfældet.  Ganske  vist  kom 
der  et  Forslag  fra  Krøyer,  Jerndorff  og  Fr.  Henningsen,  hvori 
de  optog  samme  Tanke,  som  Meldahl  havde  havt  i  1882,  nemlig 
at  spalte  Gibsskolen  og  Modelskolen  vertikalt  i  to  Afdelinger, ,  V 
hver  under  sin  Professor.  Men  de  fungerende  Professorer  var 
imod  Tanken,  som  de  formodede  vilde  forøge  deres  Arbejde  og 
let  medføre  Skinsyge  imellem  dem,  og  det  lykkedes  lige  saa  lidt 
disse  Forslagsstillere  som  tidligere  Meldahl  at  føre  den  igjennem. 
Den  har  senere  et  Par  Gange  været  bragt  paa  Bane  i  Skole- 
raadet,  men  stadig  uden  Virkning. 

Resultatet  blev,  at  det  egentlige  Undervisningsreglement  ind¬ 
stilles  uforandret,  kun  med  nogle  smaa  redaktionelle  Ændringer, 
samt  en  Bestemmelse  om,  at  Direktøren  skulde  være  født  Medlem 
af  Skoleraadet  (og  de  nedenanførte  Tilføjelser),  og  saaledes  appro¬ 
beres  det  af  Ministeriet  den  20.  April  1888.  I  Bestemmelserne 


om  Privatateliers  indføres  blot  paa  Meldalils  Forslag  den  Æn¬ 
dring,  at  det  ikke  maa  stilles  som  Adgangsbetingelse,  at  Eleverne 
har  »Akademiets  Afgangsbevis  eller  lignende  Modenhed«.  Med 
denne  Ændring  approberes  disse  Bestemmelser  tillige  med  Reg¬ 
lementet  for  Fortsættelsesskolen  uforandrede  den  4.  Maj  1888. 

Til  Støtte  for  Dekorationsskolen  faar  Direktøren  i  Septbr. 
1888  Bemyndigelse  til  at  ansøge  om  et  aarligt  Beløb  som  et 
Studielegat  for  to  af  dens  flinkeste  og  bedst  begavede  Elever. 
Der  opnaaes  den  1.  April  1889  en  Bevilling  paa  800  Kr.  aarlig. 

Dekoratører  faar  nu  ogsaa  Adgang  til  Guldmedaillekonkur- 
serne  ved  det  reviderede  Reglement,  som  approberes  den  20.  Novbr. 
1888.  Den  lille  Guldmedaille  tildeles  første  Gang  i  1892  en  De¬ 
korationsmaler.  Bemyndigelsen  til  at  give  Kunstnere,  der  ikke 
har  Afgangsbevis,  Adgang  til  disse  Konkurser,  gaaer  nu  over  fra 
Ministeriet  til  Akademiraadet;  Aldersgrænsen  er  vedblivende  35 
Aar,  men  ingen  Konkurrent  maa  være  eller  have  været  Medlem 
af  Akademiet.  Langt  større  Betydning  skulde  man  paa  For- 
haand  have  tillagt  den  Ændring,  at  man  delvis  forlader  de 
bundne  Opgaver  for  Malere,  Billedhuggere  og  Dekoratører  og 
aabner  Mulighed  for  at  lade  hver  Konkurrent  for  sig  frit  vælge 
sit  Emne,  blot  at  Kompositionen  skal  indeholde  en  eller  flere  i 
Hovedsagen  nøgne  Figurer*).  Den  tidligere  Bestemmelse  om,  at 
Konkursarbejderne  skulde  udføres  i  Kjøbenhavn,  udvides  til,  at 
de  skal  udføres  her  i  Landet.  Man  aabnede  strax  den  første 
Konkurs,  uden  at  der  gaves  Opgaver  for  Malere  og  Billedhuggere. 
Men  har  nogen  næret  Forventning  om,  at  der  nu  skulde  ske 
store  Forandringer,  saa  blev  de  skuffede.  Der  er  ganske  [vist 
uddelt  to  mindre  Guldmedailler  til  Malere  i  1890 — 91,  og  fire  til 
Billedhuggere,  1890 — 93  og  1900,  men  der  er  ingen  stor  Guld¬ 
medaille  uddelt,  og  Maleres  og  Billedhuggeres  Deltagelse  i  disse 
Konkurser  er  helt  sygnet  hen.  Med  Architekterne  staar  det 
bedre,  der  er  siden  1888  uddelt  10  mindre  Guldmedailler  og  to 
store  (den  sidste  1896).  Af  Dekoratører  have  3  Malere  vundet 
den  mindre,  og  en  Billedhugger  den  store  Guldmedaille. 

I  1892  vedtoges  det,  at  Elever  af  Dekorationsskolen  skulde 


*)  Vermehren  havde  forgjæves  tilraadet,  at  man  skulde  kunne  konkurrere 
med  et  Portræt  eller  et  Genrebillede  med  temmelig  store  Figurer.  De 
ældre  Kunstnere  var  gjennem  Livsbilleder,  som  de  kunde  magte,  gaaede 
til  større  Opgaver. 

have  gjennemgaaet  Modelskolen,  inden  de  kunde  faa  Afgangs¬ 
bevis,  men  da  dette  i  Aarenes  Løb  viste  sig  at  forlænge  deres 
Studietid  i  altfor  høj  Grad,  læmpedes  det  i  1903  til,  at  de  blot 
i  Modelskolen  skal  have  gjort  Studier,  som  fremlægges  ved  Be¬ 
dømmelsen  af  deres  Afgangsarbejder  i  Dekorationsskolen. 

Igjennem  en  Aarrække  havde  Meldahl  som  Formand  i  Skole- 
raadet  lejlighedsvis  fremhævet,  at  man  i  Skolerne  burde  lægge 
hele  Vægten  paa  at  faa  de  begavede  Elever  frem  og  nu,  da 
Haandværkerundervisningen  jo  var  bortfalden  siden  1857,  stedse 
erindre,  atSkolen  udelukkende  var  en  Skole  for  Kunstnere, 
hvor  det  kom  an  paa  Elevernes  Kvalitet,  men  ikke  paa  deres 
Kvantitet.  Først  i  Marts  1890  fik  han  dog  gjennemført  en  posi¬ 
tiv  Bestemmelse  i  den  Retning,  som  tillige  var  motiveret  ved 
Hensynet  til  Skoleindtægten,  idet  der  fastsattes  et  Minimum 
for  Fripladserne  i  hver  Klasse.  I  Januar  1891  henstillede  han 
paany,  om  man  dog  ikke  skulde  søge  Forholdsregler  mod  at 
faa  Skolen  overfyldt  med  Elever  uden  virkelig  kunstnerisk  Be¬ 
gavelse,  og  man  enedes  da  i  Skolei'aadet  —  skjønt  ikke  alle  Med¬ 
lemmer  ganske  delte  Formandens  Anskuelser  —  om  at  skjærpe 
Prøven  for  Optagelse  i  Almindelig  Forberedelsesklasse  ved  at 
kræve  en  Tegning  udført  paa  egen  Haand  i  Akademiet  under 
Kontrol.  Da  denne  Bestemmelse  efter  grundige  Forhandlin¬ 
ger  indstilledes  til  Ministeriet  og  approberedes  den  14.  Maj  1892, 
faldt  dermed  den  Dimissionsret  bort,  som  de  tekniske  Skoler  og 
Kleins  Tegneskole  for  Kvinder  hidtil  havde  havt.  Der  var  imid¬ 
lertid  hos  nogle  den  Opfattelse,  at  den  altfor  stærke  Tilgang  af 
Elever  havde  sin  Aarsag  i,  at  det  var  for  let  at  slippe  ind  i 
Akademiets  Skoler  og  at  dette  igjen  beroede  paa,  at  Undervis¬ 
ningen  begyndte  paa  et  for  lavt  Trin.  Ligesom  man  tidligere 
havde  udskilt  Elementarskolerne,  kom  nu  glimtvis  den  Tanke 
frem,  at  man  burde  ophæve  Almindelig  Forberedelsesklasse,  da 
der  i  de  tekniske  Skoler  og  andetsteds  var  tilstrækkelig  Lejlig¬ 
hed  til  at  erhverve  den  samme  forberedende  Uddannelse.  Dette 
førte  til,  at  Akademiet  i  samme  Foraar,  1891,  modtog  en  Skri¬ 
velse  fra  Ministeriet,  hvori  dette  ligefrem  spurgte,  om  det  ikke 
vilde  være  rettest  at  ophæve  Almindelig  Forberedelsesklasse,  idet 
der  henvistes  til,  at  mange  mindre  begavede  unge  Mennesker, 
der  vilde  kunne  afgive  gode  Emner  til  Haandværkerstanden  og 
Kunstindustrien,  ved  Samlivet  med  de  virkelig  begavede  lokkedes 


Kunstakad.  Hist. 

ind  paa  Kunstnerbanen  til  Skade  for  dem  selv  og  til  Tab  for  de 
Fag,  som  de  saaledes  kom  til  at  svigte.  Dette  Forslag  stødte 
imidlertid  paa  en  heftig  Modstand  hos  flere  Medlemmer,  bl.  a. 
den  daværende  Leder  af  Almindelig  Forberedelsesklasse,  Pro¬ 
fessor  Vermehren,  som  navnlig  henviste  til  det  vigtige  i,  at  den 
forberedende  Undervisning  foregik  under  Akademiets  egen  Kon¬ 
trol  og  under  Vejledning  af  de  bedste  og  kunstneriske  Lærer¬ 
kræfter.  Resultatet  blev  da,  at  Skoleraadet  fraraadede  Ophævel¬ 
sen,  og  der  kom  ikke  noget  ud  af  Sagen.  Senere  har  Tanken 
igjen  et  Par  Gange  været  berørt  i  Skoleraadet,  men  uden  at 
vinde  fuld  Tilslutning;  endnu  i  1901  forhandledes  den  meget 
udførligt,  men  bragte  som  Resultat  kun  en  ny  Skærpelse  af  Op¬ 
tagelsesprøven  til  Almindelig  Forberedelsesklasse  (af  Malere  og 
Rilledhuggere  kræves  nu  en  udført  Tegning  af  et  antikt  Hoved,  me¬ 
dens  Tegningerne  af  Klodser  og  Vase  falder  bort).  Derimod  fik 
Meldahl  i  1895  gjennemført  den  Bestemmelse,  at  en  Elev  kun 
kan  besøge  en  Klasse  i  et  bestemt  Tidsrum;  opnaar  han  ikke 
inden  den  Tid  Avancement,  kan  han  kun  med  særlig  Tilladelse 
forblive  i  Skolen.  Derved  var  altid  noget  vundet.  Og  endelig 
fik  Meldahl  i  1902  vedtaget  en  Tanke,  som  flere  Gange  havde 
været  fremsat  i  Skoleraadet,  nemlig,  at  de  Elever,  som  søge  Op¬ 
tagelse  i  Akademiet,  skulle  fremlægge  de  Studier,  Skizzer  o.  a., 
som  de  har  udført  paa  egen  Haand,  idet  man  derved,  naar 
Bedømmelsen  foretages  med  fornøden  Strenghed,  saa  nogenlunde 
kan  gjøre  Skjel  mellem  dem,  der  virkelig  have  Drift  og  Evne 
til  at  forsøge  sig  paa  Kunstnervejen,  og  dem,  der  ikke  har  dette. 
Siden  er  det  samme  Krav  fakultativt  stillet  ved  Opflytninger  og 
ved  Adgang  til  Afgangsprøven. 

1  1900  vedtages  det  paa  Meldahls  Forslag  at  lade  Under¬ 
visningen  ophøre  den  1.  Maj  istedetfor  den  1.  Juni,  idet  de  fleste 
Elever  alligevel  ikke  besøgte  Skolen  i  Maj  Maaned. 

I  Tilslutning  til  den  øvrige  Ordning  af  Skolen  fastsattes  i 
1889  et  nærmere  Regulativ  for  den  Undervisning  i  de  praktiske 
og  videnskabelige  Discipliner  (Statik  og  borgerlig  Bygningskunst) 
for  Architekter,  der  gives  i  de  tekniske  Skoler.  I  1903  er  Mini¬ 
mumskarakteren  for  at  bestaa  Prøven  i  disse  Fas  hævet  til 
»Godt«. 

Paa  Foranledning  af  Akademisk  Architektforening  indførtes 
i  Decbr.  1900,  at  Architekter  for  at  faa  Akademiets  Afgangsbevis 

skal  have  bestaaet  Almindelig  Forberedelsesexamen,  4.  Klasses 
Hovedexamen  eller  en  særlig  dertil  indrettet  Prøve  i  to  Sprog, 
Historie  og  dansk  Litteratur.  Denne  Bestemmelse  traadte  i  Kraft 
den  1.  Oktober  1903. 

I  Efteraaret  1895  opnaaedes  for  Eleverne  af  de  højere  Klas¬ 
ser  to  ugentlige  Fripladser  i  det  Kongelige  Theater  (naar  der 
ikke  var  udsolgt):  men  i  Sommeren  1902  blev  Theatret  nødsaget 
til  atter  at  inddrage  dem. 

Direktionen  for  Zoologisk  Have  har  i  en  Aarrække  givet 
Akademiets  Elever  fri  Adgang  til  Haven,  for  at  de  kan  gjøre 
Studier  efter  Dyrene. 

Akademiet  har  altid  anerkjendt  Kunstnerindernes  Berettigelse. 

Det  har  talt  nogle  af  dem  blandt  sine  Medlemmer,  saa- 
ledes  Fru  Bærens  1780 — 1808,  Cathrine  Muller  1780 — 1811,  Fru 
Voigt  (Æresmedlem)  1843—92,  Fru  Jerichau-Baumann  1861—81. 
Bertha  Wegmann  fik  Udstillingsmedaillen  1883  og  er  derved 
Medlem  af  Akademiets  Plenarforsamling  I  Aarhundredets  første 
Halvdel  er  Kunstnerinder  flere  Gange  blandt  dem,  som  Akade¬ 
miet  anbefaler  til  at  faa  Adgang  til  den  kgl.  Malerisamling  paa 
Christiansborg.  Men  Adgang  til  Akademiets  Undervisning  faldt 
det  ikke  nogen  ind  at  give  dem;  den  var  alene  for  mandlige 
Elever. 

Første  Gang  Tanken  om  en  akademisk  Undervisning  for 
Kvinder  dukker  op,  er  i  Decbr.  1873,  da  Meldahl  i  Skoleraadet 
henstiller,  om  der  kunde  gives  Kvinder  Adgang  til  en  Under¬ 
visning  i  Tegning,  ligesom  dette  fandt  Sted  ved  Akademiet  i 
Stockholm.  Jericliau  og  Peters  erklærede  sig  villige  til  at  over¬ 
tage  en  saadan  Undervisning,  men  Sagen  strandede  paa  Mangel 
af  Lokale.  Meldahl  tænkte  paa  et  Værelse  ved  Hovedtrappen, 
men  Vermehren  erklærede  bestemt,  at  det  ikke  kunde  afgives 
fra  Almindelig  Forberedelsesklasse.  Man  lod  da  Sagen  bero 
foreløbig,  med  Henvisning  til  den  Adgang,  Kvinder  kunde  faa 
til  at  studere  i  Akademiets  Afstøbningssamling. 

Et  halvt  Aar  efter  kom  der  et  Andragende  fra  Dansk  Kvinde¬ 
samfund  om,  at  der  maatte  gives  Kvinder  Adgang  til  Akademiets 
Skole,  men  man  kunde,  som  Forholdene  nu  var,  kun  med  Be- 

klagelse  svare,  at  man  havde  ingen  disponibel  Plads  dertil,  men 
at  man  »fremdeles  skulde  have  sin  Opmærksomhed  henvendt 
paa  dette  Anliggende«.  Der  var  nogle  Stemmer  for  at  gaa  ind 
paa  en  fælles  Undervisning  for  Mænd  og  Kvinder  (navnlig  Roed, 
Vermehren,  Peters  og  Jerichau),  medens  andre  (Meldahl,  Jul. 
Lange,  Heinr.  Hansen)  var  imod  dette,  og  til  disse  sluttede  Skole- 
raadets  Flertal  sig. 

I  Januar  1876  rører  Ministeriet  paany  ved  Sagen,  under 
Paavirkning  fra  Rigsdagen,  men  da  Forholdene  var  uforandrede, 
kunde  Akademiet  kun  svare,  at  man  hverken  havde  Lokale, 
Lærerkræfter  eller  Apparat  til  en  Skole  for  Kvinder.  Men  Aka¬ 
demiet  søger  Oplysning  om,  hvorledes  sligt  er  ordnet  i  Ud¬ 
landet  (hvor  Fællesundervisning  for  Mænd  og  Kvinder  kun  fore¬ 
kommer  som  ren  Undtagelse,  og  i  Almindelighed  fraraades),  og 
antyder  foreløbigt,  at  der  kunde  bevilges  Stipendier  for  begavede 
Kvinder  til  at  studere  i  LTdlandet.  Indtil  videre  anbefaler  man 
i  1878  Kyhns  Tegneskole  for  Kvinder  til  Statsunderstøttelse, 
og  ved  Udarbejdelsen  af  Planerne  for  den  nye  Udstillingsbygning 
tages  der  Hensyn  til,  at  der  i  denne  kunde  indrettes  Lokaler  til 
en  Kvindeskole. 

Da  Guldmedaillereglementet  ændres  i  1883,  er  Tanken  fremme 
om  at  give  Kunstnerinder  Adgang  til  disse  Konkurser,  men  uden 
at  dette  Forslag  dog  gaar  igjennem  (jfr.  Kap.  XXX) 

Imidlertid  oprettede  Architekt  V.  Klein  sin  Tegneskole  for 
Kvinder,  i  hvis  Bestyrelse  et  Par  Medlemmer  af  Akademiets 
Skoleraad  fik  Sæde,  og  man  mente  hermed  foreløbig  Trangen 
til  kunstnerisk  Undervisning  for  Kvinder  tilfredsstillet.  I  Over¬ 
ensstemmelse  dermed  svarede  man  Billedhuggeren  Saabye,  da 
han  i  1883  spurgte  Akademiet,  hvorfor  denneSag  ikke  var  med¬ 
tagen  ved  Akademiets  Skolereform.  Blandt  Kunstnerinderne 
var  der  imidlertid  voxet  nogen  Opposition  frem  mod  Kleins 
Skole,  og  i  Decbr.  1886  sendte  14  Kvinder,  der  uddannede  sig 
til  Kunstnere,  Akademiet  et  Andragende  om  at  faa  overladt 
Lokale  til  en  Aftenmodelskole  i  Lighed  med  Fortsættelsesskolen, 
altsaa  med  fri  Varme,  Lys,  Model  og  Betjening.  Det  strandede 
imidlertid  paa  det  gamle  Skær,  Mangel  paa  disponibelt  Lokale 
—  thi  over  Udstillingsbygningens  Lokale  kunde  Akademiet  ikke 
faa  Raadighed,  saalænge  Malerisamlingen  var  der  —  skjønt  alle  i 
Skoleraadet  søgte  at  stille  sig  saa  velvilligt  som  muligt  til  Sagen. 
En  fælles  Undervisning  turde  man  ikke  indlade  sig  paa  »efter 

de  Erfaringer,  hvorpaa  Klein,  Fristrup  o.  fl.  leverede  slaaende 
Exempler«,  og  man  var  derfor  nødt  til  at  afvise  Andragendet. 
Dog  kunde  man  gjøre  dette  i  Tillid  til  en  Erklæring  fra  Klein, 
at  han  ved  sin  Skole  havde  tilbudt  Kunstnerinderne  Adgang  til 
Modelstudier  og  vilde  bestræbe  sig  for  at  skaffe  Plads  til  dem 
paa  lignende  Maade  som  ved  Akademiets  Fortsættelsesskole. 

Da  Kvinderne  i  Februar  1888  kom  igjen  med  Andragende 
om  Adgang  til  Akademiets  Skole,  havde  Situationen  ikke  for¬ 
andret  sig;  man  kunde  kun  foreslaa  at  gjøre  Kleins  Skole  til 
Statsinstitution  og  sætte  den  i  et  vist  Forhold  til  Akademiet, 
men  dette  var  Kunstnerinderne  aldeles  ikke  tilfredse  med.  Imid¬ 
lertid  kom  man  kort  efter  til  Kundskab  om,  at  Kunstforeningens 
tidligere  Lokale  i  Amaliegade  (forrige  Classenske  Bibliotheks 
Ejendom)  kunde  faaes  til  Leje  og  vistnok  indrettes  til  et  nogen¬ 
lunde  brugbart  Skolelokale.  Det  vedtoges  da  i  Akademiraadet 
med  23  Stemmer  mod  1  (Hertzog)  paa  Meldahls  Forslag  at  an¬ 
befale,  at  der  skaffedes  Midler  til  at  leje  disse  Lokaler,  og  i  dem 
indrette  en  Kunstskole  for  Kvinder  —  dog  kun  Modelskole 
og  dens  Forberedelsesklasse,  idet  den  almindelige  Forberedelse 
kunde  henvises  til  Kleins  Skole  —  og  at  der  ansattes  to  Pro¬ 
fessorer.  I  Skolens  specielle  Bestyrelse  burde  tre  af  Akade¬ 
miets  Professorer  indtræde  som  Tilforordnede.  (Meldalil  benyttede 
Lejligheden  til  at  minde  Ministeriet  om  Oprettelsen  af  Privat¬ 
ateliers,  hvor  ogsaa  Kvinder  kunde  finde  videregaaende  Uddan¬ 
nelse,  ligesom  de  havde  Adgang  til  Akademiets  Forelæsninger, 
Kunstsamlinger  og  Bibliothek.)  Dette  Forslag  blev  antaget  af 
Ministeriet,  blot  saaledes,  at  der  skulde  ansættes  to  Lærere 
(ikke  Professoiær)  i  Maler-  og  Billedhuggerkunst,  og  de  nødven¬ 
dige  Midler  blev  strax  bevilgede.  Til  Lærere  valgtes  Maleren 
Viggo  Johansen  og  Billedhuggeren  Saabye. 

Fra  1.  Febr.  1895  oprettes  en  Assistentpost  ved  Skolen. 

Lokalerne  i  Amaliegade  var  brugelige,  men  heller  ikke  mere, 
og  Ønsket  om  at  faa  Skolen  hen  i  de  Lokaler,  som  efter  Mel¬ 
dahls  Plan  oprindeligt  var  bestemte  for  den  i  Udstillingsbygnin¬ 
gens  Nordfløj,  vaagnede  derfor  med  fornyet  Styrke,  da  den  kgl. 
Malerisamling  tog  det  nye  Museum  i  Sølvgade  i  Brug  og  fra¬ 
flyttede  sine  midlertidige  Lokaler  i  Udstillingsbygningen.  Fore¬ 
løbigt  fik  man  i  Januar  og  Maj  1896  Midler  til  at  leje  Lokaler 
i  Udstillingsbygningen,  hvor  Afgangsarbejderne  kunde  udføres, 
og  i  April  1897  fik  man  Ministeriets  Tilladelse  til  at  leje  Lokaler 

til  hele  Skolen  i  Udstillingsbygningen  for  en  Sum  af  2000  Kr. 
aarlig  (omtrent  det  samme,  som  man  havde  givet  i  Amaliegade). 

Dermed  fulgte,  at  Undervisningstiden  maatte  lægges  fra 
1.  Septbr.  til  1.  Marts,  idet  Udstillingen  fra  sidstnævnte  Dato  selv 
bruger  Lokalerne. 

Kvindernes  Perspektivundervisning  (Eftermiddagstimerne  Kl. 
2 — 4)  var  oprindeligt  lagt  i  Hænderne  paa  en  særlig  Lærer,  Ad. 
Heinr.  Hansen,  men  fra  Efteraaret  1896  henlægges  den  under 
Akademiets  Docent  i  Perspektiv. 

Undervisningen  i  Kunstskolen  for  Kvinder  er  stedse  dreven 
efter  ganske  samme  Principper  som  i  Skolen  for  Mænd,  og  ved 
alle  Bedømmelser  er  der  lagt  Vægt  paa  at  holde  samme  Maale- 
stok  for  Kvinder  som  for  Mænd. 

Den  Dimissionsret,  som  Kleins  Tegneskole  havde  i  de  første 
Aar,  ophævedes  1892. 


XXXIV. 


At  gaa  ind  paa  alle  de  mangfoldige  Omraader,  paa  hvilke 
-  Akademiet  i  Aarhundredets  Løb  er  optraadt  udadtil, 
navnlig  som  givende  Raad  eller  Svar  paa  Forespørgsler  i  An¬ 
liggender,  der  nærmere  eller  fjernere  angik  kunstnerisk  Smag  og 
Indsigt,  vilde  her  føre  meget  for  vidt.  Det  direkte  Indhold  af 
disse  Anliggender  angaar  jo  i  Reglen  helt  andre  Forhold,  som 
kun  til  en  vis  Grad  krævede  eller  kunde  ønske  kunstnerisk 
Hjælp.  Et  af  disse  Omraader  var  det  offentlige  Rygningsvæsen, 
Restaurering  af  Kirker  o.  a ,  Bevaring  af  Minder  fra  ældre  Tider’ 
hvor  Akademiet  regelmæssigt  raadspurgtes  af  Ministeriet,  indtil 
der  paa  disse  Felter  indstiftedes  særlige  Autoriteter,  hvori  kunst¬ 
neriske  og  videnskabelige  Kræfter  fik  Sæde.  Et  særligt  Om- 
raade  var  Kirkernes  Forsyning  med  Altertavler;  allerede  tidligt 
blev  ved  saadanne  Lejligheder  Akademiets  Skjøn  indhentet,  og 
fra  1895  er  det,  paa  Steins  Initiativ,  fastsat  af  Ministeriet  som 
Regel,  at  naar  Altertavlebestillingerne  ikke  er  overdragne  almin¬ 
deligt  anerkjendte  Kunstnere,  bliver  en  Skizze  først  gjennem 
Ministeriet  forelagt  Akademiet  til  Betænkning,  inden  der  gives 
Tilladelse  til  Udførelsen.  Grunden  til,  at  den  gamle  Regel  saa- 
ledes  er  bleven  fremdragen  paany,  er  dels  at  flere  Kirker  efter- 
haanden  var  bievne  Gjenstand  for  Dilettanters  Velgjerninger, 
dels  at  der  undertiden  lægges  større  Vægt  paa  Billigheden  end 
paa  Godheden,  thi  Sandheden  byder  at  tilstaa,  at  de  Priser  som 
bydes  for  en  malet  Altertavle,  ofte  er  rent  forbausende  lave. 
Fra  Maj  1895  har  Akademiet  havt  et  staaende  Udvalg  til  at  be¬ 
dømme  Altertavleskizzer. 

Den  eneste  sorte  Plet,  der  findes  i  dette  Afsnit  af  Akademiets 
Historie,  knytter  sig  til  de  gamle  Byporte.  Da  der  i  1857  var 
Tale  om  at  nedrive  Vesterport,  fik  Akademiet  fra  Ingeniørkorpset 
Forespørgsel,  om  dens  ydre  Facade  havde  saadan  kunstnerisk 
eller  kunsthistorisk  Interesse,  at  der  kunde  være  Anledning  til 
at  bevare  den  andetsteds,  —  og  hertil  svarede  Akademiet,  at  der 
i  kunstnerisk  Henseende  ikke  fandtes  Anledning  til  nogen  peku¬ 
niær  Opoffrelse.  Det  var  Hetsch’s  Aand,  der  her  gjorde  sig 
gjældende,  den  gamle  Skole,  som  kun  tillagde  den  »rene«  o:  den 
antike  Stil  og  delvis  Renaissance- Stilen  virkeligt  kunstnerisk 
Værd. 

Siden,  da  Ministeriet  i  1860  opfordrede  Akademiet  til  at 
vælge  to  Medlemmer  til  »at  deltage  i  de  Diskussioner,  som 
kunne  antages  at  berøre  det  kunstneriske  ved  Udarbejdelsen  af 
en  Plan  til  Kjøbenhavns  Udvidelse  ved  Fæstningsværkernes 
Sløjfning«,  valgte  man  H.  V.  Bissen  og  Chr.  Hansen.  Muligvis 
har  man  i  det  hele  ikke  havt  tilstrækkeligt  aabent  Blik  for  Værdien 
af  at  bevare  de  gamle  Fæstningsporte,  der  nu  vilde  have  været 
en  Pryd  for  Byen;  ialtfald  blev  de  ubarmhjertigt  offrede,  da 
Voldene  omsider  faldt*).  Et  Held  for  Akademiet  var  det  til 
Gjengjæld,  at  Gammelholms  Udparcellering  blev  lagt  i  Hæn¬ 
derne  paa  Meldahl.  Det  skyldes  nemlig  ham,  at  Akademiet  fik 
Ejendomsret  over  den  Del  af  Reberbanen,  hvor  nu  de  udmær¬ 
kede,  store  Billedhuggeratelierer  og  Professorboligen  mod  Hej- 
bergsgade  er  opførte,  samt  at  Hejbergsgade  førtes  saaledes,  at 
den  Grund  reserveredes,  hvorpaa  nu  Udstillingsbygningen  ligger. 
Havde  Meldahl  ikke  den  Gang  været  saa  fremsynet,  kunde  det 
være  blevet  umuligt  at  finde  en  saa  god  og  centralt  beliggende 
Plads  til  en  Udstillingsbygning,  og  Akademiet  vilde  da  ikke  have 
opnaaet  de  Lokaler  til  sine  Samlinger,  til  sit  Bibliothek,  sin 
Forelæsningssal  (og  eventuelt  de  projekterede  Friluftsstudier),  som 
det  nu  har. 

Da  Ki'igsministeriet  i  1865  lod  udarbejde  en  Plan  til  Fæst- 
ningsterrainets  Bebyggelse,  henledede  Roed  i  April  samme  Aar 
Akademiets  Opmærksomhed  paa,  at  her  var  en  Sag,  hvor  det  burde 
yde  sin  Medvirkning.  Sagen  blev  virkelig  senere  sendt  til  Be¬ 
tænkning  i  Akademiet,  hvor  den  overgaves  til  et  Udvalg  bestaaende 


*)  Meldahl  gjorde  dengang  forgjæves  et  privat  Forsøg  paa  at  redde  det  ydre 
af  Vesterport  og  faa  det  nedtagne  opstillet  i  Tøjhuset. 

af  Bissen,  Heinr.  Hansen,  Marstrand,  Meldahl,  Roed,  Stilling  og 
Th.  Sørensen.  I  dette  Udvalg  udviklede  Meldahl  de  Tanker  om 
den  fremtidige  Bebyggelse,  som  han  kort  efter  fremsatte  for 
Offentligheden  i  Illustreret  Tidende,  og  med  Tilslutning  af  Ud¬ 
valget  udarbejdede  han  en  Betænkning*),  som  et  Par  Dage  efter 
blev  vedtagen  i  Akademiet  med  19  Stemmer  mod  2,  og  derefter 
under  9.  Novbr.  1865  indsendt  til  Ministeriet  som  Akademiets 
Udtalelse  i  Sagen.  Den  begynder  med  en  energisk  Protest  mod 
Krigsbestyrelsens  Plan,  der  gik  ud  paa  at  udlægge  omtrent  hele 
Arealet  til  Byggegrunde.  Derimod  fremhæves  stærkt  Nødven¬ 
digheden  af,  at  der  lagdes  et  bredt  Bælte  af  Parkanlæg  rundt 
om  den  gamle  By  (derunder  indbefattet  Anlæget  af  botanisk 
Have),  at  der  langs  Søerne  lagdes  en  bred  Allé  med  3  Rækker 
Træer,  foruden  Ridebane  og  bred  Gade,  at  Tivoli  bevaredes,  at 
der  reserveredes  fornøden  Plads  til  Torve,  og  at  Huskarréerne 
ikke  gjordes  dybere,  end  at  Mellem-  og  Bagbygninger  kunde 
undgaaes. 

I  den  Plan,  som  Meldahl  i  Henhold  til  dette  nærmere  ud¬ 
arbejdede,  fremsattes  bl.  a.  tillige  Tanken  om  at  anlægge  Alleerne 
og  de  brede  Gader  paa  den  gamle  Voldlinie,  istedetfor  langs 
Søerne  —  hvor  Fordringerne  mindskedes  noget  —  og  at  gjen- 
nemføre  den  brede  nuværende  Frederiksborggade  i  lige  Linie 
fra  Kultorvet  istedetfor  at  lade  den  følge  den  gamle  Allé,  der 
snoede  sig  om,  hvor  nu  Vendersgade  ligger,  og  føre  Østerbro¬ 
gades  Allé  fra  Søen  lige  ind  til  Enden  af  Bredgade.  Under 


*)  Aftrykt  i  F.  Meldahls  Supplement,  Bilag  XV.  Af  Meldahls  Plan  (. Illustr . 
Tid.  14.  Jan.  1866,  dat.  8.  Novbr.)  kan  anføres  følgende  Vidnesbyrd  om  en 
mærkelig  Fremsynethed:  Voldterrainet  med  Stadsgraven,  Bastionerne  og  de 
gamle  Møller  skulde  bibeholdes  som  Parkanlæg  uden  anden  Afbrydelse  end 
de  overskærende  Gader  lige  fra  Kastellet  til  det  Sted,  hvor  nu  Glyptotheket 
ligger.  Paa  Gardekasernens  Exercerplads  lagdes  et  Museum,  medens  den 
forøvrigt  inddroges  i  Haveanlægget,  og  Kasernen  tænktes  flyttet,  saa  dette 
Stykke  Boulevard  kom  til  at  gaa  som  midt  igiennem  en  stor  Park.  Alle 
de  store  Forbindelsesaarer,  Østerbro,  Sølvgade  og  Gothersgades  Forlæn¬ 
gelse,  Vendersgade,  nuværende  Dronning  Louises  Bro,  Vestergades  For¬ 
længelse  osv.  tænktes  som  brede  Gader  med  dobbelt  Træplantning  paa 
begge  Sider.  Stockholmsgade  og  Farimagsgade  planlagdes  paa  tilsvarende 
Maade.  Halmtorvet  ved  Vestervold  projekteredes,  og  ligeoverfor,  omtrent 
helt  hen  til  Studiestræde,  eu  mægtig  Torvehal  —  kortsagt  denne  Plan  gav 
Udsigt  til  meget  mere  Plads  til  Fremtidens  Behov  (offentlige  Bygninger 
o.  a.)  end  der  nu  vil  være  Mulighed  for  at  faa. 

Sagens  videre  Forløb  blev  Akademiet  mærkeligt  nok  ikke  re¬ 
præsenteret,  men  da  Meldahl  var  Medlem  af  Borgerrepræsenta¬ 
tionen,  fik  han  der  Lejlighed  til  at  kæmpe  for  Sagen,  navnlig 
for  sin  Tanke  om  Parkerne  og  de  brede  Boulevarder,  som  det 
ogsaa,  trods  Modstand,  lykkedes  ham  at  føre  igjennem.  Da  man 
kom  til  Spørgsmaalet  om  at  forlænge  Boulevarden  østpaa  langs 
botanisk  Have,  fik  han  værdifuld  offerberedt  Støtte  af  Havens 
Anlægger,  Brygger  J.  C.  Jacobsen  sen. 

Har  Akademiet  en  Anpart  i  en  Brøde  paa  sin  Samvittighed 
med  Hensyn  til  Byportenes  Nedrivning,  saa  har  det  til  Gjengjæld 
hjulpet  til,  at  der  frededes  om  meget  andet.  Saaledes  frelste 
dets  Modstand  i  1852  Marmorkirkens  Ruin  fra  Sløjfning.  At 
Akademiet  havde  sin  Del  i  Thorvaldsens  Museums  Tilbliven, 
siger  vel  sig  selv,  ligesom  det  til  dette  Museum  afgav  sin  Sam¬ 
ling  af  Thorvaldsens  Arbejder  foruden  et  større  Pengebidrag. 

Med  Hensyn  til  de  forskjellige  Forordninger  og  Love  om 
Beskyttelse  for  kunstnerisk  Ejendomsret  har  Akademiet  hver 
Gang  ydet  et  ikke  ringe  Arbejde.  Ogsaa  i  den  nyeste  Lov  paa 
dette  Omraade  har  Akademiet  sin  Andel,  idet  det  paa  Initiativ 
af  Jul.  Schultz  ved  Henvendelse  til  Ministeren  fik  indført  en 
Række  Forbedringer,  som  gjorde  Kunstnernes  Beskyttelse  mere 
fuldstændig  og  hensigtsmæssig. 

Særligt  maa  nævnes  Akademiets  Forhold  til  den  kgl.  Maleri- 
og  Skulptursamling.  Endnu  længe  før  denne  blev  offentlig  til¬ 
gængelig,  hørte  Akademiets  Medlemmer  og  ældre  Elever  —  samt 
paa  Akademiets  Anbefaling  andre  Kunstnere  —  til  dem,  som  fik 
Adgang  til  at  studere  der.  En  Tidlang  i  Aarhundredets  første 
Halvdel  var  der  endog  indrettet  en  »Malerstue«,  hvor  Kunst¬ 
nerne  kunde  øve  sig  i  at  kopiere.  Senere,  da  Samlingen  var 
bleven  sat  under  Bestyrelse  af  en  særlig  Komité,  var  Meldahl  en 
lang  Aarrække  Medlem  af  denne,  indtil  Akademiet  i  1887,  ved 
Komiteens  Omordning,  valgte  Carl  Bloch  til  Medlem  deraf.  Mel¬ 
dahl  holdt  dengang  paa,  at  der  altid  skulde  være  ikke  blot  en 
Maler,  men  ogsaa  en  Billedhugger  i  Komiteen,  men  dette  er  endnu 
ikke  blevet  til  fast  Regel.  Efter  Carl  Blochs  Død  1890  valgtes 
Vermehren  til  Medlem  af  Komiteen;  ved  hans  Tilbagetræden 
efter  eget  Ønske  1896  valgtes  Otto  Bache  og  efter  dennes  Til¬ 
bagetræden  1899  Axel  Helsted.  Ved  Reglementet  1887  var  det 
fastsat,  at  foruden  den  kunstforstandige  Mand,  Akademiet  valgte 

til  Medlem  af  Komiteen,  skulde  Docenten  i  Kunsthistorie  være 
født  Medlem  deraf.  Paa  Tuxens  Initiativ  erhvervede  Akademiet 
under  31.  Maj  1901  en  kongelig  Resolution  for,  at  denne  Be¬ 
stemmelse  forandredes  derhen,  at  Docenten  ophørte  at  være  født 
Medlem  og  at  Akademiet  istedetfor  fik  Ret  til  frit  at  vælge  to 
Medlemmer  af  Komiteen.  V.  Bissen,  som  efter  Jul.  Langes  Død 
af  Ministeriet  midlertidigt  var  tilforordnet  Komiteen,  traadte  da 
frivilligt  tilbage  og  Akademiet  valgte  i  hans  Sted  Frants  Hen- 
ningsen. 

I  December  1873  indsendte  Jul.  Lange  til  Akademiet  et  For¬ 
slag  om,  at  der  skulde  søges  bevilget  en  aarlig  Sum  til  Indkjøb 
af  Billedhuggerarbejder  til  den  kgl.  Malerisamling.  Akademiet 
vedtog  at  søge  om  3000  Kr.  og  overlod  til  Direktøren,  Meldahl, 
at  afvente  et  belejligt  Tidspunkt  for  Henvendelse  til  Ministeriet 
derom.  Forskjellige  Omstændigheder  gjorde  det  tilraadeligt  at 
skyde  dette  Tidspunkt  noget  ud,  og  først  i  Juni  1878  kunde 
Meldahl  meddele,  at  han  havde  faaet  Tilsagn  om,  at  Bevillingen 
vilde  blive  optagen  paa  Finanslovforslaget.  Bevillingen  blev 
ogsaa  given  under  Forudsætning  af,  at  Billedhuggerarbejderne 
forenedes  med  den  kgl.  Malerisamling,  til  hvilken  altsaa  de  danske 
Skulpturer,  som  man  alt  havde,  blev  at  afgive. 

I  1876  fik  Akademiet  gjennem  Udenrigsministeriet  Med¬ 
delelse  om,  at  en  Del  af  den  aarlige  Bevilling  til  Sveriges  National¬ 
museum  var  bestemt  til  Indkjøb  af  danske  og  norske  Kunst¬ 
værker.  I  Danmark  blev  der  ikke  bevilget  noget  til  tilsvarende 
Indkjøb  af  svenske  og  norske  Kunstværker.  Derfor  rejste  Meldahl 
i  1879  i  Akademiet  det  Spørgsmaal,  om  der  ikke  burde  vises 
Gjensidighed,  og  denne  Henstilling  fandt  stærk  Gjenlyd  i  Aka¬ 
demiet,  som  udtalte,  at  man  paa  alle  Maader  burde  virke  hen 
til  et  nærmere  kunstnerisk  Samkvem  mellem  de  3  nordiske  Na¬ 
tioner.  I  Henhold  dertil  arbejdede  man  da  videre  med  Sagen, 
og  i  April  1880  kunde  det  meddeles,  at  der  nu  var  bevilget 
3000  Kr.  til  en  Bestilling  hos  en  fremragende  norsk  eller  svensk 
Kunstner. 

I  1884  foreslaar  Meldahl,  at  Akademiet  skal  opfordre  Rege¬ 
ringen  til  at  søge  større  Bevillinger  til  Kunstindkjøb  til  Statens 
Samlinger  og  til  offentlige  Pladser,  nemlig  20000  Kr.  til  Malerier 
og  lige  saa  meget  til  Skulptur.  Det  næste  Aar  føjer  han  dertil 
Forslag  om  en  Henstilling  til  Ministeriet  og  Kommunen  om  til 
deres  Bygningsforetagender  kun  at  anvende  akademisk  uddannede 

Architekter.  Det  hele  trækker  dog  hen  til  1886,  da  man  først 
paa  Grund  af  de  vanskelige  Tider  vedtager  at  henlægge  Forslaget 
om  større  Indkjøbssummer  for  Statens  Samlinger,  men  nogle 
Maaneder  efter  alligevel  beslutter  at  indsende  det  til  Ministeriet. 
For  at  støtte  Sagen  havde  Meldahl  alt  i  1884  gjennem  Udenrigs¬ 
ministeriet  indsamlet  en  lang  Række  Oplysninger  om,  hvad 
Staten  i  andre  Lande  anvendte  paa  Kunstindkjøb.  Da  der  dog 
ikke  opnaaedes  noget  Resultat,  fik  Meldahl  i  1887  paany  Akade¬ 
miet  til  at  indsende  et  Forslag  om  25000  Kr.  til  Indkjøb  af  Ma¬ 
lerier  og  20000  Kr.  til  Indkjøb  af  Skulpturer.  Det  lykkedes  da 
omsider  1889  at  sætte  igjennem,  at  Indkjøbssummen  forhøjedes  fra 
6000  til  20000  Kr.  til  Malerier,  fra  3000  til  15000  Kr.  til  Skulp¬ 
turer  og  fra  3000  til  5000  Kr.  til  norske  og  svenske  Kunstværker. 

I  1876  bevilgede  den  Raben-Levetzauske  Fond  500  Kr.  til 
en  Præmie  for  den  bedste  Samling  Tegninger  til  Fædrelandets 
Historie,  og  Redømmelsen  lagdes  i  Akademiets  Hænder.  Den 
første  Gang,  1877,  tilkjendtes  Præmie  Lorens  Frølich,  Constantin- 
Hansen  og  Hans  Nicolaj  Hansen;  næste  Aar  indsendtes  der  4 
Tegninger,  men  ingen  af  dem  fandtes  værdig  til  Præmie,  og  der¬ 
med  døde  Sagen  hen. 

Derimod  opnaaede  man  af  den  Raben-Levetzauske  Fond  en 
meget  værdifuld  Støtte  til  et  andet  Foretagende,  som  viste  sig 
at  have  saa  god  Livskraft,  at  det  endnu  er  i  fuld  Gang.  Alt  i 
1874  havde  man  fra  Billedhugger  Maltlie  modtaget  et  Forslag 
om  at  lade  Voergaard  opmaale  og  Fru  Ingeborg  Skeels  Grav¬ 
mæle  afstøbe.  Hans  J.  Holm  interesserede  sig  meget  for  Op¬ 
gaven,  som  han  troede  passende  kunde  overdrages  H.  Amberg; 
han  mente,  at  Akademiet  burde  prøve  paa  at  faa  Ejere  til  at 
afgive  gamle  Gravmæler  o.  lign.,  naar  de  ikke  selv  brød  sig  om 
dem,  istedetfor  at  lade  dem  forfalde.  Akademiet  anbefalede  paa 
det  varmeste  Sagen  til  Ministeriet,  men  med  Tilføjelse,  at  den 
rettest  maatte  henlægges  under  Direktøren  for  de  antikvariske 
Mindesmærkers  Bevaring.  Paa  den  anden  Side  fandt  Akademiet 
ogsaa  en  Opgave  for  sig  i  at  søge  Midler  til  at  opmaale  og  af¬ 
tegne  ældre  Bygninger,  navnlig  fra  Renaissancetiden  »inden  det 
blev  forsiide«.  Meldahl  bragte  som  Direktør  dette  Spørgsmaal 
for  Bygningskomiteen,  og  Resultatet  blev,  at  man  først  af  Staten 
opnaaede  en  Bevilling  paa  800  Kr.  til  at  lade  disse  Opmaalinger 
foretage,  og  dernæst  af  den  Raben-Levetzauske  Fond  i  Aarene 


1876—86  fik  et  Tilskud  af  ialt  5500  Kr.  til  Udgivelsen  af  disse 
Opmaalinger.  De  800  Kr.,  som  Staten  bevilgede  til  selve  Op- 
maalingerne,  er  senere  forhøjede  til  1300  Kr.  aarlig.  Til  Leder 
af  disse  Opmaalinger  valgtes  Hans  J.  Holm,  som  i  Aarenes  Løb, 
med  Bistand  af  en  stor  Kreds  af  yngre  Architekter,  har  udført 
et  meget  stort  Arbejde,  omfattende  Slottene  Kronborg,  Rosenborg, 
Frederiksborg  Porttaarn,  Herregaardene  Rygaard,  Borreby,  jBrei- 
ninggaard,  Ørbækslunde,  Egeskov,  Hesselagergaard,  Rosenholm, 
Skafføgaard,  Nakkebølle  og  Krabbesholm.  En  stor  Del  af  disse 
Tegninger  er  alt  reproducerede,  og  der  arbejdes  med  Forbere¬ 
delser  til  Udgivelsen.  Paa  Verdensudstillingen  i  Paris  1889 
hædredes  disse  Opmaalingstegninger  med  en  Guldmedaille. 

Ved  Skolereglementet  af  1866  var  det  fastsat,  at  Eleverne  i 
Architekturskolen  skulde  øve  sig  ved  at  opmaale  »en  eller  anden 
af  vore  fortrinligere  offentlige  eller  private  Bygninger«.  Hertil 
opnaaede  man  af  Udstillingskomiteen  en  Hjælp  af  100  Rdlr. 
aarlig;  i  Halvfjerdserne  overdrages  Ledelsen  ogsaa  af  disse  Op¬ 
maalinger  til  Hans  J.  Holm,  og  der  opnaas  yderligere  Hjælp  af 
Udstillingsfonden  til  Udgivelse  af  de  to  første  Hefter  af  disse 
Opmaalingstegninger. 

Fra  1887  faar  Akademiet  selv  en  Bevilling  paa  600  Kr.  til 
Studierejser  for  sine  Elever,  hvoraf  en  væsentlig  Del  i  Aarenes 
Løb  anvendes  til  disse  Opmaalingsrejser,  dels  i  Danmark,  dels 
i  Nordtyskland  og  Sverige.  Fra  1896  tik  man  tillige  200  Kr. 
til  Udgivelsesomkostninger.  Der  er  ialt  udgivet  3  Hæfter,  og  et 
4de  er  under  Forberedelse. 


XXXV. 


Akademiet  havde  alt  i  det  18.  Aarhundrede  enkelte  Afstøb- 
ninger  efter  antike  Skulpturer,  som  i  1789  forøgedes  med 
en  hel  Samling,  der  ved  Abildgaards  Initiativ  var  forskreven  fra 
Italien,  nemlig  den  vaticanske  Apollo,  den  døende  Galler  fra 
Capitolium,  »Germanicus«,  Venus  Kallipygos,  den  rondaninske 
Faun,  en  Diskoskaster,  »Castor  ogPollux«,  »den  ene  afLaokoons 
Sønner,  som  hidtil  manglede  i  Gruppen«,  den  belvederiske  Torso, 
forskj ellige  andre  Torsoei',  Zeushoved  (fra  Otricoli?),  Hoved  af 
den  den  farnesiske  Herakles,  Hoveder  af  Homer,  Antinous  m.  m., 
en  Række  Relieffer,  dekorative  Ting,  Hænder,  Fødder  og  andre 
Detailler  (de  sidste  til  Rrug  i  Skolen). 

I  1809  trykkes  en  Fortegnelse  over  hele  Akademiets  Kunst¬ 
samling,  hvorefter  denne  da  indeholdt  ialt  234  Numre.  Heraf 
var  der  4  »virkelige  Antiker  i  Marmor:  en  Ruste  (Faustina  eller 
Rerenice)  og  Hoveder  af  Sokrates,  Homer  og  Septimius  Severus. 
Desuden  var  der  25  Gibsafstøbninger  af  Statuer,  8  af  Torsoer  og 
Detailler,  57  af  Buster  og  Hoveder,  8  af  Relieffer  og  3  af  Dyr. 
Man  havde  19  originale  moderne  Skulpturer  og  følgende  Recep¬ 
tionsstykker:  24  Portrætter  og  12  andre  Malerier,  1  Landskab, 
2  Blomsterstykker,  18  Skulpturer,  7  architektoniske  Tegninger, 
3  Tavler  med  graverede  Stene  og  7  med  Medailler,  25  Kobber¬ 
stik,  3  Broderier  og  6  Miniaturer.  Endelig  ejede  Akademiet  en 
Kopi  efter  Rafaels  Skole  i  Athen,  et  Bacchanal  af  Rubens  og  en 
Hercules  af  Caracci  (de  to  sidste  Kobberstik?). 

I  det  19.  Aarhundrede  anvendes  der  flere  Gange  forskjellige 

Summer  til  yderligere  Indkjøb;  —  1807  skal  Høyer  under  sit 
Ophold  i  Rom  kjøbe  for  50  Rdlr.  —  men  først  efter  at  Prins 
Christian  er  bleven  Præses,  kommer  der  større  Fart  i  Tingene. 
I  1810  kjøber  man  af  Medlem  Jfr.  C.  M.  Møller  to  Afstøbninger 
af  de  store  Hoveder  fra  Hadrians  Villa  i  Tivoli  for  100  Rdlr.  og 
1816  anskaffer  Præses  selv  en  Samling  af  »de  skiønneste  antike 
Ornamenter«  til  Rrug  for  Undervisningen.  »De  skulle  —  for  at 
citere  Radens  Udtryk  —  med  flere  Antiker,  som  Akademiet  i 
Forvejen  besad,  lære  Kunstneren  at  opdage  Skiønheden  i  Na¬ 
turen,  som  han  i  Geni  alene  forhen  troede  at  finde,  og  han  uden 
Antikerne  ikke  vilde  have  søgt  i  Naturen«.  I  1817  kjøber  man 
paa  Dajons  Anbefaling  af  Overkrigscom missair  Jessen  en  Sam¬ 
ling  Afstøbninger  for  200  Rdlr.,  nemlig  en  Gladiator,  4  større  og 
4  mindre  Figurer,  12  Hænder  og  et  Elefanthoved.  1819  køber 
Præses  paa  sin  Rejse  i  London  nogle  Afstøbninger  over  de  be¬ 
rømte  »Elginske  Marmore«  fra  Parthenon,  deriblandt  ogsaa  et 
af  Metopereliefferne.  Fra  samme  Aar  kommer  man  i  Forbindelse 
med  Archæologen  Rrøndsted,  der  som  Diplomat  opholdt  sig  i 
Rom,  og  heraf  skulde  man  høste  megen  Gavn.  Strax  det  føl¬ 
gende  Aar  skaffer  han  fra  Rom  Afstøbninger  over  Gavlgrupperne 
fra  Ægina.  1825  skjænker  Præses  to  Afstøbninger,  som  han  har 
faaet  toiæiede  i  Venezia,  et  »Junohoved  fra  Parthenons  vestlige 
Gavl«  og  et  Relief  fra  Museo  Giustiniani  i  Venezia.  Samme  Aar 
bytter  man  med  Kunstmuseet  og  faar  for  en  »antik  Marmor¬ 
buste  af  Agrippina«  (den  Samme  som  Faustina?)  Afstøbninger 
af  den  capitolinske  Venus  og  flere  Kejserbuster.  Siden  afgiver 
man  ogsaa  Marmorbusten  af  Septimius  Severus.  I  1827  anskaffer 
man  paa  Rumohrs  Anbefaling  Venus  anadyomene  og  Minerva 
Giustiniani  fia  Rerlin  og  det  følgende  Aar  ved  Rrøndsted  og 
Freund  forskjellige  Ting  fra  Paris,  deriblandt  navnlig  Venus  fra 
Milo,  Silen  med  Racchusbarnet,  den  borghesiske  Achilles,  den 
siddende  Mercur  fra  Museo  Rorbonico,  Gryderne  fra  Florenz 
o.  a.  1830  skjænker  Prinsesse  Caroline  Amalie  Polluxhovedet 
fra  Monte  Cavallo  i  Rom;  1832  skjænker  Rrøndsted  den  8  Metope 
fra  Parthenon  og  næste  Aar  kjøber  han  44  græske  Ornamenter 
fra  British  Museum  for  100  Rdlr.  Sølv.  I  Aarene  1834—36  kjøber 
Ai  chitekten  Clir.  Hansen  i  Athen  for  50  Specier  Afstøbninger, 
dei imellem  to  Stykker  af  Parthenonsfrisen,  i  1851  skaffede  han 
Vestsiden  deraf  for  200  Rdlr.;  i  1839  besørger  Medaillør  Krohn 
et  Indkjøb.  I  1840  hjemsender  Constantin  Hansen  sin  Kopi  efter 

det  Herculanske  Maleri  »Chiron  og  Achilleus«,  1844  sender  Chr. 
Hansen  fra  Athen  4  Kister  med  Afstøbninger  over  »nyligt  fundne 
græske  Skulptur-  og  Architekturfragmenter« ;  1847  skjænker  Chri¬ 
stian  VIII  42  Relieffer  efter  Terrakotter  i  Campanis  Samling,  en 
Statue  af  Sophokles  og  3  Buster,  og  1846  kjøber  man  paa  Høyens 
Forslag  ca.  400  Gibsaftryk  af  tyske  og  italienske  Medailler  fra 
»Middelalderen«,  hvorved  man  jo  dengang  tillige  forstod  Re- 
naissancen. 

Man  vil  af  disse  Antydninger  faa  et  Indtryk  af,  at  der  i 
Christian  VIII’s  Tid  som  Præses  og  Konge  foregik  en  forholds¬ 
vis  betydelig  Udvikling  af  Akademiets  Samling  af  Afstøbninger, 
saa  Tliiele  alt  i  1840  med  Rette  kunde  sige:  »Ogsaa  Akademiets 
Kunstsamling  er  nu  af  en  ganske  anden  Beskaffenhed  end  den 
var  i  hin  Tid  (1808),  da  denne  festlige  Sal  —  dengang  mørk  og 
uhyggelig  —  indbefattede  et  Antal  overmalede  og  mutilerede 
Gibsafstøbninger,  og  da  de  Malerier,  som  nu  ordnede  og  restau¬ 
rerede  udgjøre  en  interessant  Samling  af  de  akademiske  Guld- 
præmiearbejder,  hang  ringeagtede  paa  Slottets  Trappegange.« 
Guldmedaillearbejderne  tillægge  vi  dog  nutildags  knap  saa  start 
et  Værd,  som  Tliiele  gjorde. 

I  1850  kjøbtes  yderligere  ved  Bissen  flere  Afstøbninger,  der¬ 
iblandt  Relieffet  af  Orfeus  og  Eurydike  fra  Villa  Albana  og  Diana 
fra  Versailles,  og  i  1853  opstilledes  og  ordnedes  hele  Samlingen 
paany  i  Antiksalen  og  de  bagved  denne  liggende  Lokaler,  som 
var  indvundne  til  Raadighed  ved  Elementarskolens  Udskillelse 
(jfr.  Kap.  XVI).  Men  i  de  følgende  Aar  formindskedes  Sam¬ 
lingen  igjen  noget,  dels  ved  Afgivelse  til  det  nye  Antikkabinet 
af  nogle  »antike  Marmorfragmenter«,  dels  ved  at  man  indtil 
videre  udlaaner  en  Del  Afstøbninger  —  rigtignok  mod  Marstrands 
Protest  —  efter  middelalderlig  og  Renaissance-Skulptur  til  Museet 
i  Prinsens  Palais,  deriblandt  Michelangelos  Pietå,  Apostlene  fra 
Sebaldusgraven,  della  Robbias  syngende  Engle,  alle  Medaille- 
afstøbningerne  m.  m.,  og  vistnok  ogsaa  Ghibertis  Bronzedøre. 

I  1862  fik  man  ved  Bissens  Hjælp  fra  Rom  Afstøbninger 
over  flere  Relieffer  fra  Trajanssøjlen,  og  1865  fra  Athen  Demeter¬ 
relieffet  fra  Eleusis  og  Aristions  Gravstele,  »hvilken  tillige  er  bleven 
koloreret  smukt  og  saaledes  i  højeste  Grad  er  kommen  til  at 
ligne  Originalen.«  Denne  Bemaling  er  dog  senere  næsten  ganske 
forsvunden. 

I  1866  udkom  et  af  Jul.  Lange  udarbejdet  Katalog,  til  hvilket 

P.  Johansen  i  1879  udarbejdede  et  haandskrevet  Tillæg,  som 
siden  gik  op  i  det  nye  Katalog,  Lange  udgav  efter  Flytningen 
1883. 

Det  man  i  1858  havde  afgivet  til  Prinsens  Palais  blev  imid¬ 
lertid  der  efterhaanden  til  Besvær,  og  i  1867  kom  der  Fore¬ 
spørgsel  fra  Ministeriet,  om  Akademiet  nu  ikke  igjen  kunde 
overtage  det.  Men  nu  var  det  Akademiet,  som  maatte  erklære, 
at  det  ikke  havde  Plads,  »saa  længe  man  endnu  maa  imødesee 
Opførelsen  af  den  omhandlede  Udstillingsbygning«.  Foreløbigt 
blev  da  disse  Afstøbninger  i  1870  anbragte  i  Mezzaninetagen  paa 
Christiansborg  Slot,  og  i  1875  slaas  det  formelt  fast,  at  de  er 
Akademiets  Ejendom. 

To  Aar  efter  blev  denne  Samling  meget  betydeligt  forøget, 
idet  Maleren  Pietro  Krohn,  som  dengang  var  i  Italien,  fik  at 
vide,  at  de  preussiske  Museer  var  ved  at  tage  Form  over  en  Del 
Skulpturer  fra  Siena.  Han  greb  resolut  til,  skrev  til  Akademiet 
derom  og  skaffede  derved  Lejlighed  til  at  erhverve  udmærkede 
Exemplarer  af  disse  Afstøbninger  for  et  Beløb  af  ialt  10000  Kr. 
Meldahl  fik  ved  personlig  Henvendelse  Brygger  J.  C.  Jacobsen 
sen.  til  at  give  et  Bidrag  paa  2000  Kr.  og  Brygger  C.  Jacobsen 
jun.  til  at  give  et  Bidrag  paa  3000  Kr.  Derefter  opnaaede  han, 
at  de  resterende  5000  Kr.  bevilgedes  af  Staten,  og  Sagen  var 
saaledes  sikkret.  Med  Korvetten  Dagmar  kom  Afstøbningerne 
heitil  i  1878*)  og  anbragtes  foreløbigt  paa  Christiansborg  Slot, 
indtil  den  nye  Udstillingsbygning  kunde  modtage  dem.  Men  da 
man  var  kommen  saa  vidt,  at  Lokalerne  i  denne  Bygning  stod 
færdige  til  at  tages  i  Brug,  efter  at  Samlingen  af  Afstøbninger 
over  Antiker  alt  var  flyttet  derover,  trak  der  uventet  en  truende 
Sky  op.  Brygger  C.  Jacobsen  jun.  havde  nemlig  faaet  den  Tanke, 
at  der  burde  oprettes  et  stort  nyt  Museum  for  Skulptur,  og  som 
Grundstamme  dertil  ønskede  han  at  erhverve  hele  den  Samling, 
der  henstod  i  Mezzaninen  paa  Christiansborg  —  altsaa  ogsaa 
Afstøbningerne  fra  Siena  —  og  vistnok  ogsaa  hele  Akademiets 
Samling.  Ministeriet  stillede  sig  ret  velvilligt  til  dette  hans 
Ønske  og  foreslog  Akademiet  at  gaa  ind  derpaa  mod,  efter 


cd  Aarsfesten  d.  A.  tog  Meldahl  heraf  Lejlighed  til  at  holde  en  Tale 
hvori  han  fremhævede  Kunstens  Forhold  til  Kunstindustrien  og  den  Be¬ 
tydning,  som  disse  Afstøbninger  i  saa  Henseende  kunde  faa  Jfr  Natio¬ 
naltidende  1  April  1878 

Jacobsens  Tilbud,  for  dennes  Regning  at  faa  nye  (men  altsaa 
ringere)  Afstøbninger  af  alle  de  Dele  af  Samlingen,  som  det 
ansaa  for  nødvendige  til  sit  Brug.  Ministeriet  kunde  dog  ikke 
nægte,  at  Samlingen  tilhørte  Akademiet,  da  Meldahl  som  Direktør 
energisk  fremdrog,  hvad  der  tidligere  var  foregaaet  med  Hensyn 
til  den,  og  hvilke  Dele  af  den,  der  skyldtes  Gaver,  og  foranle¬ 
digede  et  Brev  fra  Brygger  Jacobsen  sen.,  hvori  det  konstateredes, 
at  ogsaa  Afstøbningerne  fra  Siena  var  Akademiets  Ejendom. 
Paa  Basis  af  denne  ubestridelige  Ejendomsret  lod  Meldahl  da 
hele  Samlingen  flytte  fra  Christiansborg  til  Udstillingsbygningen, 
under  Ledelse  af  Professor  Peters,  der  ogsaa  havde  forestaaet 
Opstillingen  af  de  antike  Afstøbninger*).  Dette  førte  imidlertid 
til,  at  Jacobsen  jun.  tog  den  Gave  tilbage,  han  i  1877  havde 
givet  som  Bidrag  til  at  erhverve  Afstøbningerne  fra  Siena,  og 
Akademiet  blev  da  nødt  til  i  Efteraaret  1884  attei  at  biinge  en 
af  de  betydeligste  Afstøbninger  —  Prædikestolen  i  Sienas  Dom¬ 
kirke  —  op  paa  Christiansborg,  hvor  den  kort  efter  gik  til 
Grunde  ved  Slotsbranden.  Kun  et  Stykke  af  Opgangen  til 
Prædikestolen  var  endnu  forbleven  ved  Akademiet  og  blev 
saaledes  bevaret.  Forøvrigt  brændte  kun  enkelte  mindre  Gjen- 
stande,  som  endnu  ikke  var  flyttede,  og  som  Akademiet  del¬ 
vis  havde  stillet  til  Ministeriets  Raadighed,  deriblandt  dog  Af¬ 
støbninger  af  Yeit  Stoss’  Rosenkransrelieffer. 

Samlingen,  som  oprindeligt  stod  under  Tilsyn  af  Sekretæren, 
siden  af  en  Billedhugger  (først  H.  E.  Freund),  var  ved  Reformen 
i  1857  henlagt  under  Bestyrelse  af  en  særlig  Komité,  der  fra 
1863  valgtes  af  Skoleraadet  og  bestod  af  en  Professor  i  hvert 
af  Kunstfagene  og  Professoren  (siden  Docenten)  i  Kunsthistorie. 
Denne  Komités  første  Formand  blev  fra  1872  C.  Peters,  efter 
ham  Th.  Stein  og  ved  dennes  Død  V.  Bissen.  Til  flytningen 
til  Udstillingsbygningen  blev  der  af  Staten  bevilget  5000  Ki.  og 
man  fik  desuden  extra  5000  Kr.  til  Ny- Anskaffelser.  Blandt  disse 
kan  nævnes  et  Par  hidtil  manglende  Figurer  fra  Parthenons- 
gavlene  —  Iris  og  Nike,  Helios  og  hans  Heste,  Hoved  af  Nat- 


*)  Han  havde  herved,  da  han  ikke  vilde  modtage  Jul  Langes  Tilbud  om 
Bistand,  i  noget  for  høj  Grad  forsømt  at  tage  Hensyn  til  Kataloget  og 
Afstøbningernes  indbyrdes  Forhold  P.  Johansen,  som  1883  var  ansat  ved 
Akademiets  Bibliothek,  fik  nogle  Aar  senere,  efter  Peters  Afgang,  et  be¬ 
tydeligt  Arbejde  med  at  raade  Bod  paa  Forvirringen. 

tens  Hest  —  Zeuskampen  af  Pergamonfrisen,  Praxiteles’  Hermes, 
en  Metope  m.  m.  fra  Olympia  og  forskjellige  Afstøbninger  fra 
Venezia,  deriblandt  Fodstykket  til  den  ene  Flagstang  paa  Markus- 
pladsen  (ved  Hjælp  af  Maler  J.  Th.  Hansen);  desuden  skjænkede 
den  italienske  Regjering  Bacchus  fra  Hadrians  Villa.  Da  det 
viste  sig,  at  Opstillingen  kostede  langt  mere  end  beregnet,  be¬ 
vilgedes  siden  endnu  lidt  over  7000  Kr. 

Da  Opstillingen  var  færdig,  vedtoges  det  paa  Meldahls  For¬ 
slag,  at  den  skulde  opvarmes  3  Dage  om  Ugen  og  gjøres  til¬ 
gængelig  for  Publikum.  Desværre  blev  Besøget  aldrig  videre 
stort,  fordi  Akademiet  ikke  havde  Midler  til  at  lønne  Opsyn  om 
Søndagen. 

Senere,  da  der  opnaaedes  en  fast  Bevilling  af  1000  Kr.  aarlig 
til  Samlingens  Vedligeholdelse  og  Forøgelse,  er  der  jævnlig  an¬ 
skaffet  en  og  anden  ny  Afstøbning,  ikke  blot  af  antik,  men  ogsaa 
af  middelalderlig  og  Renaissance-Skulptm'.  Særligt  er  at  frem¬ 
hæve,  at  Kong  Georg  I,  der  alt  i  1874  havde  vist  Akademiet  sin 
Velvillie  ved  Erhvervelsen  af  10  Kasser  Afstøbninger,  der  hjem¬ 
sendtes  med  Fregatten  Sjælland,  i  1889  skjænkede  Akademiet 
9  Afstøbninger,  som  dette  ved  Hjælp  af  Maleren  Zahrtmann,  der 
netop  opholdt  sig  i  Athen,  selv  fik  Lov  at  udvælge.  Samlingen 
forøgedes  derved  navnlig  med  6  herlige  attiske  Gravmæler.  I 
1890  afgaves  en  Række  Afstøbninger  efter  Statuetter  fra  Antik¬ 
samlingen,  hvor  de  var  magasinerede. 

Det  var  nu  en  virkelig  meget  smuk  Samling,  som  Akade¬ 
miet  havde  faaet  anbragt  i  Udstillingsbygningen  En  Del  af 
Afstøbningerne,  saaledes  over  Parthenonskulpturerne  og  Skulp¬ 
turerne  fra  Siena,  var  endda  af  saa  udmærket  Kvalitet  som  de 
nu  kun  meget  vanskeligt  —  om  overhovedet  —  kan  faas.  Men 
paa  den  anden  Side  fyldtes  Lokalet  næsten  ganske,  og  der  vilde 
altsaa  kun  i  meget  begrænset  Grad  blive  Tale  om  Udvidelser 
Da  der  skulde  opføres  et  nyt  Museum  for  den  kgl.  Malerisam¬ 
ling,  var  det  derfor  ganske  naturligt  at  den  Tanke  kom  frem, 
der  at  anlægge  endnu  en  Samling  af  Afstøbninger,  hvori  man 
kunde  laa  en  systematisk  Repræsentation  for  mange  Hoved¬ 
punkter  i  Skulpturens  Udvikling,  som  der  ikke  var  eller  kunde 
være  Prøver  paa  i  Akademiets  Samling,  ved  hvis  Tilbliven  Hen 
synet  til  Forbilleder  for  Kunstnernes  Uddannelse  og  ikke  et 
kunst-historisk  Synspunkt  havde  været  det  ledende.  Jul.  Lange, 
som  var  en  meget  varm  Talsmand  for  det  nye  Afstøbnings- 


517 


museum,  havde  derfor  ogsaa  tæukt  sig,  at  Akademiets  Samling 
vedblivende  skulde  bestaa  selvstændigt  ved  Siden  af  det  nye 
Museum.  Men  da  Tanken  om  dette  sidste  begyndte  at  blive  til 
Virkelighed,  og  Lokalet  dertil  skulde  indrettes,  stod  Staten  over¬ 
for  den  Vanskelighed,  at  man  næsten  intel  havde  at  fylde  i  disse 
Lokaler.  Istedetfor  at  man  skulde  se  Tiden  an  og  gaa  gradvis 
frem,  fik  Akademiet  derfor  i  1893  fra  Ministeriet  et  Forslag  om 
at  afgive  hele  sin  Samling  til  det  nye  Museum.  Derved  vilde 
man  rigtignok  opnaa  at  faa  dette  saa  stærkt  fyldt,  at  Muligheden 
for  virkelige  Nyanskaffelser  blev  ikke  saa  lidt  begrænset,  sam¬ 
tidigt  med  at  Lokalerne  i  Udstillingsbygningen  kom  til  at  staa 
tomme  Der  blev  imidlertid  fra  visse  Sider  presset  stærkt  paa, 
for  at  man  snarest  muligt  kunde  præsentere  et  nyt,  velfyldt 
Museum,  og  Ministeriet  gav  efter  for  dette  Pres,  idet  det  fore¬ 
lagde  Sagen  for  Akademiet.  Dettes  Skoleraad  svarede  med  føl¬ 
gende  Betænkning: 

Akademiet  følger  med  den  største  Sympathi  og  Paaskjønnelse  Ministeriets 
Bestræbelser  for  i  det  nye  Museums  nederste  Etage  at  danne  en  Afstøbnings¬ 
samling,  der  kan  vise  Skulpturens  historiske  Udvikling  fra  Begyndelsen  indtil 
Thorvaldsen  og  hans  Samtidige  —  en  Art  af  Samlinger,  som  ogsaa  i  Udlandet 
findes  i  høj  Grad  tidssvarende  som  Dannelsesmiddel.  Man  indser  tillige  meget 
vel,  at  der  i  og  for  sig  —  og  især  for  dem,  som  ere  mindre  inde  i  de  sær¬ 
egne  Forhold  —  kan  være  noget  Paafaldende  i,  at  der  i  Hovedstaden  skal  findes 
to  offentlige  Afstøbningssamlinger:  en  i  det  nye  Museum  og  en  i  Udstillings¬ 
bygningen,  selv  om  den  ene  af  disse  Samlinger  ikke  kommer  til  at  indeholde 
Dubletter  af  den  anden. 

Ikke  desto  mindre  maa  der  her  fra  Akademiet  strax  rejses  store  Betænke¬ 
ligheder  ved  at  tiltræde  den  af  Ministeriet  forsøgsvis  fremsatte  Tanke  om  en 
fuldstændig  Overflytning  af  dets  Samling  til  det  nye  Museum  —  Betænkelig¬ 
heder,  af  hvilke  man  her  skal  tillade  sig  at  fremsætte  de  vigtigste  enkeltvis. 

1.  Akademiets  Afstøbningssamling  er  bleven  til  omtrent  samtidig  med 
Akademiet  selv  og  er,  i  Løbet  af  henved  140  Aar,  udviklet  jævnsides  med  det 
gennem  Akademiets  Omsorg  og  Arbejde.  Ved  Stiftelsen  af  Kunstakademierne 
i  forrige  Aarhundrede  regnedes  en  Afstøbningssamling  allevegne  for  et  nødven¬ 
digt  Tilbehør  for  et  Akademi,  og  den  Dag  idag  tilstræbes  de  overalt.  Og  vor 
Samling  har  netop  ved  Akademiet  havt  sin  betydningsfulde  og  vidtrækkende 
Mission:  det  var  gennem  den,  at  A.  J.  Carstens  og  Thorvaldsen  m.  Fl.  som 
unge  Elever  af  Kunstskolen  modtog  deres  første  Indtryk  af  antik  Kunst.  Der 
foreligger  her  uden  Tvivl  en  Tradition,  som  kræver  Hensyn.  Det  er  vel  sandt, 
at  den  moderne  realistiske  og  naturalistiske  Retning  i  Kunsten  har  ledet  den 
yngre  Kunstnerslægts  Interesse  noget  bort  fra  Fortidens  og  Oldtidens  Kunst, 
saa  at  Samlingen  nu  ikke  studeres  med  samme  Iver  og  Hengivenhed  som  tid¬ 
ligere.  Men  dette  beror  paa  et  Bølgeslag  i  Tidens  Smag,  mod  hvilket  Kunst- 

skolen  Ikke  bør  stille  sig  altfor  indrømmende.  Hvis  Akademiet  giver  Slip  paa 
sin  Afstøbningssamling,  kunde  det  altfor  let  af  den  yngre  Kunstnerslægt  op¬ 
fattes  som  om  det  selv  ikke  vurderede  denne  sin  gamle  Ejendom  højt,  uagtet 
Akademiet  i  Virkeligheden  sætter  den  højeste  Pris  paa  den. 

2.  En  Del  af  Afstøbningssamlingen,  navnlig  Alt  hvad  der  henhører  under 
Arkitektur  og  Dekoration,  samt  nogle  af  Billedhuggerkunstens  klassiske  Mester¬ 
værker,  har  den  allerstørste  Betydning  som  Læremiddel  vsd  Akademiets  Skoler 
og  bør  paa  ingen  Maade  fjernes  fra  dem.  Ved  Forelæsninger  henvises  der 
ogsaa  hyppig  til  Samlingens  øvrige  Indhold. 

3.  Samlingen  indeholder  i  begge  sine  Afdelinger  Gaver,  som  udtrykke! ig 
ere  skænkede  Akademiet  (blandt  Afstøbninger  over  Antiken  især  fra  Akade¬ 
miets  Æresmedlem,  H.  M.  Hellenernes  Konge;  i  Renaissance- Afdelingen  fra  afd. 
Kapt.  J.  C.  Jacobsen). 

4.  Naar  en  Overflytning  af  Akademiets  Afstøbningssamling  til  det  nye 
Museum  skal  forstaas  saaledes,  at  for  Fremtiden  kun  det  nye  Museums  nederste 
Etage  skal  benyttes  til  Afstøbninger,  derimod  ikke  Udstillingsbygningens  ne¬ 
derste  Etage,  vil  der  blive  altfor  knapt  tilmaalt  Plads  til  fremtidige  Erhvervelser 
af  Afstøbninger.  Og  dog  gives  der  mange  højst  værdifulde  Hovedværker  af 
Skulpturen,  af  hvilke  vore  Samlinger  overhovedet  ikke  have  Afstøbninger,  for 
ej  at  tale  om,  at  der  —  som  Erfaringen  lærer  —  ved  Udgravninger  paa  klas¬ 
sisk  Jord  kan  dukke  antike  Værker  op,  som  et  Land,  der  vil  følge  med  Kul¬ 
turen,  nødvendigvis  maa  have  en  Afstøbning  af.  Henflyttet  til  det  n3re  Museum 
vil  Akademiets  nuværende  Samling  optage  over  tre  Fjerdedele  af  den  til  Af¬ 
støbninger  bestemte  Plads  i  Museets  nederste  Etage.  Men  en  Forøgelse  med 
en  Fjerdedel  vil  være  ganske  utilstrækkelig  til  at  forvandle  Akademiets  Studie¬ 
samling  for  Kunstnere  til  en  historisk  Skulptursamling. 

Idet  disse  Betænkeligheder  maa  have  en  saa  afgørende  Betydning  for  Aka¬ 
demiet,  at  dette  fra  sin  Side  aldrig  vilde  kunne  give  sit  Samtykke  til,  at  det 
skulde  undvære  en  Afstøbningssamling  der,  som  ovenfor  under  2  antydet,  dels 
omfattede  ligefremme  Midler  for  Undervisningen,  dels  Kunstværker,  der  kunde 
paavirke  Ungdommen  som  ypperlige  Exempler,  skal  man  tage  sig  den  Frihed 
for  det  høje  Ministerium  at  antyde  en  Fremgangsmaade,  hvorved  denne  van¬ 
skelige  og  vigtige  Sag  vil  kunne  komme  videre  uden  store  nye  Udgifter  for 
Staten. 

Akademiet  skal  først  tillade  sig  at  henlede  Opmærksomheden  paa,  at  der 
paa  dets  aarlige  Budget  findes  en  Konto  (1000  Kr.)  til  Forøgelse  af  dets  Af¬ 
støbningssamling.  Vedblive  de  nuværende  F'orhold  uforandrede,  vil  denne 
Konto  i  den  nærmeste  Fremtid  af  sig  selv  blive  uanvendelig,  eftersom  det  til 
Afstøbningssamlingen  indrømmede  Lokale  i  Udstillingsbygningen  allerede  er  saa 
godt  som  helt  optaget  og  ikke  tilsteder  nye  Erhvervelser.  Istedet  for  at  ind 
drage  denne  Konto  og  hos  Bevillingsmyndigheden  søge  en  ny,  kunde  man  for¬ 
mentlig  bedre  lade  Kontoen  vedblivende  staa  paa  Budgettet,  idet  man  da  hen¬ 
lagde  Udstillingsrummene  i  det  nye  Museums  nederste  Etage  under  Akade¬ 
miet  til  videre  Udvikling  af  dets  Afstøbningssamling.  Akademiet  vilde  derved 
selvfølgelig  overtage  den  Pligt,  i  Museets  nederste  Etage  efterhaanden  ved  Køb 
og  Overflytning  at  danne  en  virkelig  historisk  Afstøbningssamling,  medens  det 

i  Udstillingsbygningen  bibeholdt  og  forøgede,  hvad  der  havde  særlig  Betydning 
for  Undervisningen  og  Kunststudiet  ved  Akademiet  Udskiftningen  af  det  hele 
Stof  mellem  to  forskellige  Samlinger  vil  allerbedst  kunne  henlægges  under  en 
og  samme  Myndighed  (Akademiet),  hvorimod  forskellige  Myndigheder  ville  have 
vanskeligt  ved  at  finde  sig  tilrette  under  Forhandling  om  en  Vrimmel  af  De- 
tailspørgsmaal,  eftersom  man  dog  paa  ethvert  Punkt  maa  tage  Hensyn  til  og 
hyppigt  kræve  Indrømmelser  af  hinanden.  Det  meget  omtalte  Spørgsmaal  om 
Dubletter  klares  allerbedst  ved  en  fælles  Bestyrelse. 

Idet  der  paa  denne  Maade  vil  være  en  Mulighed  for  endog  uden  nogen 
ny*  Bevilling  at  bringe  Sagen  noget  fremad,  maa  Akademiet  dog  fremhæve,  at 
det  hele  vil  gaa  altfor  langsomt  uden  en  noget  forøget  Bevilling,  og  at  desuden 
Retfærdighed  kræver,  at  de  Embedsmænd  ved  Akademiet,  som  faa  det  Hverv 
at  gøre  Museumsbestyreres  Gerning,  faa  Vederlag  for  dette  store  forøgede  Ar¬ 
bejde  og  Assistance  dertil.  Man  antager,  at  Maalet  vil  kunne  naas  derved,  at 
den  aarlige  Bevilling  til  Afstøbningssamlingen  forøges  med  4000  Kr.  (altsaa  til 
5000  Kr.),  idet  man  tillige  haaber,  at  Staten  desuden  vil  give  et  Tilskud  en 
Gang  for  alle  for  at  Sagen  energisk  kan  sættes  i  Værk. 

Det  var  Jul.  Lange,  som  paa  Skoleraadets  Anmodning  con- 
ciperede  denne  Indstilling,  efter  hvilken  Formanden  for  Akade¬ 
miets  Samtings- Komité,  Th.  Stein,  altsaa  vilde  blive  begge  Sam¬ 
lingers  Direktør,  uagtet  der  havde  været  tænkt  paa  at  give 
Lange  denne  Post,  og  han  havde  affattet  den  systematiske  Plan 
for  den  nye  Samling. 

Ministeriet  gik  imidlertid  imod  Akademiets  Indstilling  og 
Sagen  endte  med,  at  Akademiet  kun  beholdt  sin  Samlings  Hoved¬ 
masse  mod  at  afgive  et  temmelig  betydeligt  Antal  Afstøbninger 
til  det  nye  Museum.  At  forene  de  to  Samlinger  under  Akade¬ 
miets  Bestyrelse  vilde  Ministeriet  slet  ikke  høre  Tale  om.  Det 
udnævnte  Jul.  Lange  til  Direktør  tor  Statens  Afstøbningssamling, 
og  efter  hans  Død  i  1896  Brygger  C.  Jacobsen  jun.,  under  hvis 
Ledelse  Samlingen  er  bleven  stærkt  og  hurtigt  forøget  efter  en 
Plan,  som  afviger  meget  væsentlig  fra  den.  Lange  havde  lagt. 

Akademiets  øvrige  Kunstsamling  er  ikke  meget  omfattende. 
Foruden  en  Kække  Medlemsarbejder*)  indeholder  den  nogle 


*)  Samlingen  af  Medlemsarbejder  er  ikke  mere  fuldstændig.  J.  P.  Møller, 
som  under  sin  Studierejse  (1810—13)  i  Paris  havde  lagt  sig  efter  Restau¬ 
rering  af  Malerier,  tilbød  1846  i  Anledning  af  Kongen  af  Sveriges  Besøg, 
Akademiet  at  efterse  og  restaurere  Medlems-  og  Medaillearbejderne.  Men 
en  Del  af  disse  havde  hængt  omkring  i  Skolerne,  hvor  de  havde  været 
Gjenstand  for  megen  Vanrøgt  og  Mishandling.  Eleverne  havde  skudt  til 

Kunstværker,  som  ved  given  Lejlighed  ere  skjænkede  af  Med¬ 
lemmer  eller  andre,  og  nogle  Portræter,  der  for  en  Del  ogsaa 
ere  erhvervede  ved  Gave.  I  1804  skjænkede  den  italienske  Bil¬ 
ledhugger  Canova  en  Afstøbning  af  sin  »Perseus«.  Den  bragtes 
hertil  med  Fregatten  Najaden  og  forevistes  første  Gang  for  Aka¬ 
demiet  den  5.  Novbr.  i  Antiksalen  ved  Fakkelbelysning.  Akade¬ 
miet  udnævnte  til  Tak  Canova  til  Medlem,  og  man  ventede, 
at  andre  udenlandske  Medlemmer  vilde  vise  sig  lige  saa  højsin¬ 
dede,  men  heri  blev  man  skuffet.  I  1833  kom  Calis  Psyche 
hertil,  i  1839  fik  man  igjen  en  lignende  Gave,  idet  den  tyske 
Billedhugger  Rauch,  der  flere  Aar  før  var  bleven  Medlem,  skjæn¬ 
kede  en  Afstøbning  af  sin  »Victoria«,  og  i  1862  forærede  Kong 
Carl  XV  af  Sverige  Akademiet  et  stort  Maleri,  han  selv  havde 
udført.  To  Aar  efter  skjænkede  Architekturmaler  Chr.  Hetsch 
Akademiet  Hovedtegningen  til  Faderens  Medlemsarbejde,  tillige¬ 
med  flere  Haandtegninger.  I  1870  vilde  Svenskeren  Molin 
skjænke  en  Afstøbning  af  sine  Bæltespændere,  som  var  i  Italien ; 
det  blev  imidlertid  aldrig  til  noget,  bl.  a.  kom  Bekostningsspørgs- 
maalet  i  Vejen.  Samme  Aar  tilbød  V.  Bissen  Akademiet  en 
Samling  af  Faderens  Buster  for  1000  Rdlr.,  hvilket  var  et  meget 
billigt  Tilbud;  men  da  Akademiet  ingen  Midler  havde  dispo¬ 
nible,  maatte  man  nøjes  med  at  indstille  til  Ministeriet,  at  der 
skaffedes  et  Lokale  til  midlertidigt  at  opbevare  dem  —  helst  saa 
de  kunde  være  offentligt  tilgjængelige.  Dette  blev  de  dog  først, 
da  de  optoges  i  det  nye  Kunstmuseum  i  Sølvgade.  Kort  før 
havde  Victor  Freund  tilbudt  Akademiet  H.  E.  Freunds  Skizze 
til  Ragnerokfrisen  for  400  Rdlr.  og  hans  Statue  af  Merkur  gratis. 
De  bleve  ligesom  H.  V.  Bissens  Buster  anbragte  paa  Christians¬ 
borg.  Ved  Victor  Freunds  Død  testamenteredes  der  yderligere 
Akademiet  nogle  Afstøbninger  over  Relieffer  af  H.  E.  Freund, 
som  foreløbigt  maatte  magasineres.  I  1902  afgav  Akademiet 
dem  paa  Anmodning  til  Ny  Carlsbergs  Glyptothek,  hvor  de  fandt 
en  naturlig  Plads  mellem  andre  samtidige  danske  Billedhuggeres 
Arbejder. 

I  1875  tilbød  J.  A.  Jerichau  at  ovei'lade  Akademiet  sine 
Modeller  for  12000  Kr. ;  det  voldte  imidlertid  Vanskeligheder,  dels  af 


Maals  efter  dem  med  Pusterør,  de  var  gjennemhullede  og  tilsølede,  saa 
Møller  erklærede  sig  ude  af  Stand  til  at  bringe  dem  i  en  blot  nogenlunde 
ordentlig  Forfatning,  og  man  valgte  da  den  radikale  Udvej  at  brænde  dem. 


Bevillingshensyn,  dels  fordi  de  paagjældende  Modeller  var  i  Italien. 
Sagen  trak  derfor  hen,  optoges  paany  i  1877  og  sattes  da  i  For¬ 
bindelse  med  Jul.  Langes  Forslag  om  Statstilskud  til  en  ny  Af¬ 
støbningssamling.  Det  endte  med,  at  Ministeriet  i  1887  med¬ 
delte,  at  det  havde  ladet  Sagen  falde.  Tre  Aar  efter  tilbød 
J erichau  at  skjænke  sine  Modeller,  naar  Staten  vilde  bekoste  Hjem¬ 
sendelsen  ;  men  Akademiet  kom  ikke  til  at  blive  Ejer  af  dem. 
Derimod  fik  det  i  1883  fra  den  kgl.  Malerisamling  en  Afstøbning 
af  Jei’ichaus  Pantherjæger. 

Enkelte  Arbejder  af  denne  Art  er  senere  som  Laan  afgivne 
til  Ny  Carlsberg  Glyptothek,  bl.  a.  saaledes  H.  E.  Freunds  Mar¬ 
morbuste  af  Ingemann,  to  Buster  af  Schiller  og  Thorvaldsen  og 
Rauchs  Victoria.  Til  Gjengjæld  har  Glyptotheket  overladt  Aka¬ 
demiet  som  modsvarende  Laan  nogle  Gibsafstøbninger,  af  hvilke 
dog  den  betydeligste,  Gallergruppen  fra  Villa  Ludovisi,  er  af¬ 
given  til  det  nye  Museum. 

Med  Hensyn  til  Portrætsamlingen  skal  blot  nævnes  enkelte 
Momenter.  I  1798  vedtoges  det  at  ophænge  Eigtveds  Portræt 
blandt  de  øvrige  Medlemmers.  Det  er  desværre  senere  forsvundet 
sporløst;  det  samme  gjælder  om  to  Buster  af  Sergel  og  af  Hårs 
dorff,  om  hvilke  Forvalteren  Ringsted  1824  erklærer  at  de  »kan 
ei  mindes  i  min  Tid  at  have  været  her«.  1815  skjænker  Justits- 
raad  Smith  en  Bronzebuste  af  Frederik  V.  Et  Portræt  af  Abild- 
gaard,  malt  af  Juel,  tilbydes  først  i  1874  forgiæves  Akademiet 
til  Kjøbs;  siden  faar  man  Løfte  om  det  som  Gave,  men  inden 
det  var  overleveret,  gik  det  tilgrunde  ved  Christiansborgs  Brand. 
H.  V.  Bissens  Buste  af  Thorvaldsen  skjænkedes  i  1832  Akade¬ 
miet  af  en  Kreds  af  Mænd,  i  hvis  Spidse  stod  Ministrene  Møsting 
og  Moltke.  1883  forærede  Thorvaldsens  Museum  en  Marmor¬ 
buste  af  Eckersberg,  1859  Prokurator  Kraft  et  Portræt  af  Clemens 
og  1883  Frk.  Eckersberg  Jens  Juels  Selvportræt.  1882  overlod 
den  kgl.  Maleri  samling  som  Gave  H.  E.  Freunds  Portræt,  malt 
af  Købke.  1887  testamenterede  Oberst  Westengaard  Bissens 
Marmorbuste  af  Høyen. 

Alt  1829  havde  Jacobson  jun.  paa  Akademiets  Bestilling  ud¬ 
ført  to  Portrætmedailloner  af  Legatstifterne  Meyer  ogNeuhausen. 
En  lignende  Tanke  blev  langt  senere  —  1874  —  paa  Initiativ 
af  Monies  tagen  op  igjen,  men  det  blev  nu  Udstillingskomiteen, 
som  lod  disse  Medailloner  eller  malede  Fortrætter  af  »Akade- 

miets  Velgjørere«  udføre  paa  sin  Regning.  Den  var  alt  tidligere 
kommen  ind  paa  at  lade  udføre  Kunstnerportrætter,  oprindeligt 
tilskyndet  dertil  af  Monies  og  Meldahl,  som  i  1864  foreslog  den 
at  lade  male  et  Portræt  af  Hetsch,  og  siden  medens  Meldahl 
var  Formand  for  Udstillingskomiteen  og  senere,  blev  der  jævnt 
fortsat  med  saadanne  Bestillinger.  Det  voxede  gradvis  til  en 
hel  stor  Samling,  som  i  mange  Aar  fik  Plads  i  Akademiets 
Festsal.  Først  1897,  da  den  kgl.  Malerisamling  var  flyttet  ud 
af  Udstillingsbygningen,  blev  disse  Portrætter  bragte  over  i  denne, 
hvor  de  nu  har  deres  Plads  i  Trappehallen. 

Sluttelig  skal  blot  nævnes,  at  det  det  i  1802  omtales,  at  paa 
Chai lottenborgs  Loft  findes  en  stor  Model  af  Christiansborg 
Slot,  siden  flyttes  den  til  »Palæet  i  Kalleboderne«,  og  det  siges 
i  1819,  at  Akademiet  maa  hente  den,  og  at  den  er  »meget  brøst- 
fældig  og  næsten  færdig  at  falde  fra  hinanden«.  Senere  synes 
Tidens  Tand  fuldstændig  at  have  fortæret  den. 

En  ret  stor  Træmodel  af  Harsdorff  til  en  Ombygning  af 
Marmorkirken  stod  i  mange  Aar  i  et  af  Værelserne  bag  Antik¬ 
salen;  nu  findes  den  i  et  lille  Magasinrum  ved  Bibliotheket; 
den  er  en  Del  medtagen,  men  dog  ikke  mere,  end  at  den  godt 
kunde  sættes  istand,  om  der  fandtes  Midler  dertil  og  et  Sted, 
hvor  den  kunde  bevares  paa  værdig  Maade. 

Ved  en  Ombygning  i  den  tidligere  af  Eckersberg  beboede 
Lejlighed  fandt  man  bag  Panelet  et  lille  oliemalet  Portræt  (af 
Pilo??).  Det  hænger  f.  T.  i  Direktørens  Værelse. 


XXXVI. 


Idet  18.  Aarhundrede  havde  Akademiet  havt  en  Bogsamling, 
som  dog  neppe  kunde  kaldes  noget  egentligt  Bibliothek. 
Som  Thiele  sagde  i  sin  Mindetale  over  Christian  VIII:  Savnet 
deraf  føltes  neppe.  »Abildgaard,  denne  lærde  Kunstner,  var 
maaske  den  eneste,  som  hidtil  havde  havt  Brug  for  Bøger  og 
Værker,  og  til  hans  Velvillie  havde  Akademiet  taget  sin  Tilflugt, 
naar  nogen  saadan  Oplysning  skulde  bringes  tilveie.  Han  var 
nu  i  Aaret  1809  afgaaet  ved  Døden,  og  det  var  kun  altfor  rime¬ 
ligt,  at  hans  sieldne  og  kostbare  Bogsamling  med  Kobberstik  og 
Haandtegninger  vilde  blive  adspredt,  til  stort  Tab  for  en  sig 
udviklende  Fremtid.  Akademiet  synes  ikke  selv  at  have  følt 
denne  overhængende  Fare,  men  den  undgik  ikke  høje  Præses. 
Uden  nogen  forudgaaende  Forhandling  desangaaende  i  Acade- 
miet  henvendte  han  sig  til  sin  kongelige  Frænde  og  bevirkede 
ved  en  kraftig  Forestilling,  at  høisalig  Kong  Frederik  VI  kiøbte 
disse  Abildgaards  Samlinger  til  Gavn  og  Brug  for  Akademiet, 
og  ved  dette  Budskab  overraskede  den  høie  Præses  Forsam¬ 
lingen  den  4.  Juni  1810«.  At  disse  Samlinger  ikke  var  ubetyde¬ 
lige,  fremgaar  af,  at  der  for  dem  betaltes  Enken  15000  Rdli.  d.  C. 
i  4  proCents  kgl.  Obligationer. 

Dermed  var  altsaa  Bibliotheket  grundlagt.  I  Januar  1812 
gives  der  Ordre  til,  at  det  hurtigst  muligt  skal  ordnes  og  et  Aar 
efter  kan  Baden  forelægge  et  haandskrevet  Katalog,  som  for¬ 
synes  med  Akademiets  Segl  »under  liøieste  sammes  (o:  Præses) 
Autorisation«.  De  første  Boggaver  faar  man  samme  Aar  af 

Kongen  og  Præses,  og  Grev  Moltke  skænker  200  Rdlr.  til  Indkøb, 
hvilket  som  ovenfor  i  Kap.  VIII  meddelt  voxede  til  et  fast 
Legat;  ogsaa  fra  Thorvaldsens  Ven  Baron  Schubart  fik  Biblio- 
theket  i  1815  et  Par  Boggaver.  Benyttelse  af  Bibliotheket  var 
nu  kun  tilladt  for  Akademiets  Medlemmer*),  og  da  Høyer  1815 
andrager  om,  at  Medlemmer  maa  faa  Bøger  til  Udlaan  paa 
14  Dage  mod  Kaution,  resolverer  Præses,  at  Akademiets  Sam¬ 
tykke  skal  indhentes  i  hvert  enkelt  Tilfælde.  Bibliothekstiden 
er  Onsdag  Kl.  2—4,  men  1818  forandres  dette  til,  at  Bibliotheket 
skal  »staae  aaben  til  offentlig  Brug«  (o:  kun  for  Medlemmer) 
Onsdag  Kl.  11—1,  da  de  hidtil  fastsatte  Timer  »indfalde  i 
Middagstiden«.  Samme  Aar  erhverves  de  to  bindstærke,  meget 
kostbare  og  for  den  Tid  meget  værdifulde  Kobber- Værker  over 
Museo  Pio-Clementino  og  Museo  Chiaramonti  i  Vatikanet;  1823 
skænker  Theatermaler  Wallich  det  store  Foliobind  med  Hogarths 
Kobberstik  og  i  1828  begyndte  man  at  erhverve  det  omfattende, 
uhyre  kostbare  og  endnu  højst  værdifulde  Værk,  »Description 
de  1  Égypte«,  som  blev  udgivet  under  Napoleons  Auspicier  af 
de  Videnskabsmænd  og  Kunstnere,  der  havde  ledsaget  ham  paa 
Felttoget  i  Ægypten.  Det  var  Cancelliraad  Frisch,  der  havde 
begyndt  at  subskribere  derpaa,  men  nu  tilbød  at  overlade  Aka¬ 
demiet  det  hidtil  udkomne,  14  Texthæfter  og  146  Kobbertavler, 
mod  at  Akademiet  skulde  lade  Eckersberg  male  et  »lille  historisk 
Maleri«  til  ham.  Gjennem  Gyldendalske  Boghandel  indtraadte 
man  saa  i  hans  Subscription. 

Ved  Aaihundredets  Begyndelse  fungerede  Miniaturmaler 
Muller  som  Bibliothekar,  men  1811  overtages  Tilsynet  med 
Bibliotheket  af  Baden,  som  affattede  den  ovennævnte  »Forteg¬ 
nelse  paa  Bøgerne  saavelsom  paa  de  i  Bibliotheket  indlemmede 
Haan dtegninger  og  Kobbere«.  Paa  Grund  heraf  traadte  Muller 
i  1815  tdbage  og  Baden  udnævntes  til  Academiets  Bibliothekar 
med  den  reglementerede  Løn.  Han  har  dog  neppe  næret  stor 
Interesse  for  Bibliotheket,  men  hans  Efterfølger  Thiele  var  saa 
meget  varmere  for  det.  I  1828  fik  han  Lov  at  give  det  en 
kritisk  Revision  (med  Udskyden  af  unødvendige  Bøger)  samt  at 


)  Tidligere  havde  dog  ogsaa  Elever  kunnet  faa  Boger  til  Udlaan,  imod  en 
Professors  eller  et  Medlems  »Haandskrift«  o.  Kantion.  I  1801  erklæres 
»Kaution  fra  en  vederhæftig  Mand«  for  tilstrækkelig.  Men  med  Bibli- 
othekets  Udvidelse  synes  denne  Adgang  at  være  falden  bort  igjen. 

paabegynde  Udarbejdelsen  af  et  nyt  Katalog.  Under  ham  kom 
der  i  det  Hele  anderledes  Gang  i  Tingene.  Bibliotheket  holdtes 
nu  aabent  to  Gange  om  Ugen  og  Anskaffelserne  bliver  baade 
hensigtsmæssigere  og  langt  flere;  allerede  i  Aaret  1827—28  an¬ 
skaffes  ikke  mindre  end  80  nye  Bøger,  mindre  og  større.  Pudsigt 
er  det  at  se,  at  mellem  det,  der  anskaffes,  er  i  1829  efter  Akade¬ 
miets  særlige  Beslutning  »adskilligt  af  den  bedste  danske  Roman- 
lecture,  deriblandt  gode  Oversættelser  af  Walter  Scott  og  Inge- 
manns  Romaner  Valdemar  Sejer  og  Erik  Men  ved«.  Da  de 
ældste  Elever  efter  Thieles  Revision  fik  Adgang  til  Bibliotheket, 
blev  disse  Bøger  noget  af  det  hyppigst  læste;  enkelte  opslidte, 
defekte  Bind  deraf  findes  endnu  i  Bibliothekets  Magasin.  Først 
benimod  Aarhundredets  Slutning  blev  det  under  P.  Johansens 
Medvirkning  et  bevidst  Fonnaal  at  gjøre  Bibliotheket  til  et 
systematisk,  videnskabeligt-kunsthistorisk  Studiemateriale. 

I  1830  begynder  man  paa  Ursins  Initiativ  at  oplyse  Biblio¬ 
theket  om  Aftenen  og  der  anbringes  en  Kakkelovn.  Det  føl¬ 
gende  Aar  fremlægger  Thiele  det  første  trykte  Katalog,  som  alt 
omfatter  2029  Værker  (hvoraf  dog  kun  henimod  1000  angik 
Kunst  og  hvad  dertil  hører)  og  1835  bevilges  der  ham  15  Rdlr. 
aarlig  til  »privat«  at  antage  en  Bibliotheksopvarter.  Dog  havde 
ogsaa  Baden  alt  fra  1821  liavt  en  Hjælper  i  Eleven  Walther, 
som  lønnedes  med  en  lille  Understøttelse  fra  Kongen.  1836 
vedtages  det  ifølge  et  Andragende  fra  Modelskolens  og  Medaille- 
skolens  Elever,  at  mindre  Bøger  kan  udlaanes  til  dem  mod 
Kaution  fra  en  i  Kjøbenhavn  bosiddende,  vederhæftig  Mand,  og 
mod  Kvittering  paa  trykte  Blanketter,  samt  at  Bibliotheket,  for¬ 
uden  to  Gange  ugentlig  (Tirsdag  og  Fredag  Kl.  9 — 11)  i  Tiden 
fra  Oktober  til  Juli,  tillige  skal  være  aabent  én  Gang  ugentlig 
fra  Juli  til  Oktober 

Bibliotheket  stod  altsaa  nu  aabent  til  visse  Tider,  men 
Hjælp  til  at  finde  sig  tilrette  deri  var  der  kun  i  meget  ringe 
Grad  Tale  om,  hvis  man  kan  tro  Kjøbenhavnsposten  for  12.  Ok¬ 
tober  1841 :  »Efter  Fundatsen  paaligger  det  Secretairen,  hvis  han, 
som  nu  er  Tilfældet,  tillige  er  Bibliothekar,  at  have  Opsyn  med 
Udlaanet,  deels  vel  ogsaa  at  hjælpe  Eleverne  tilrette  med  de 
Bøger,  de  ønske  at  gjennemse.  Det  hører  imidlertid  til  Sjelden- 
liederne  at  træffe  denne  der  de  to  Gange  om  Ugen  Bibliotheket 

staar  aabent .  Med  Bøgernes  Udlaan  er  ogsaa  forbundet 

Vanskeligheder  og  mangehaande  Betingelser.  Kobberværker  ud- 

laanes  aldeles  ikke.  Eleverne  maae  derimod  udfinde  hvad  de 
ønske  i  Bibliotheket,  som  i  dets  nuværende  Forfatning  er  sær¬ 
deles  uordentligt,  mangelfuldt  og  ubetydeligt  i  Forhold  til  de 
Midlei,  Stiftelsen  har  at  disponere  over.  Det  vilde  være  let  at 
angive  flere  manglende  Forfattere,  som  vilde  være  til  stor  Gavn 
for  den  unge  Konstner.  Tildeels  som  Følge  heraf,  ogsaa  paa 
Grund  af  den  meget  simple  Behandling,  besøges  Bogsamlingen 
ikke  synderligt,  hvilket  muligt  ogsaa  kan  udledes  af  den  Mangel 
paa  Lyst  til  intellectuel  Dannelse,  der  finder  Sted  hos  mange  af 
Eleverne«.  Grunden  til  disse  Klager  var  sagtens  den,  at  Thiele 
nok  interesserede  sig  for  Bogsamlingen,  men  ikke  for  de  Be¬ 
søgende.  Th.  Stein  fortæller  i  sin  Biografi  over  Thiele,  at  denne 
gjerne  nøjedes  med  en  enkelt  Gang  at  stikke  Hovedet  ind  ad 
Døren  (Bibliotheket  laa  ved  Siden  af  hans  Bolig)  og  spørge 
»hvordan  gaar  det?«  Derhos  maa  det  erindres,  dels  at  Thieles 
kunsthistoriske  Viden  vistnok  var  meget  mangelfuld  og  hans 
Dom  over,  hvad  det  var  mest  nødvendigt  at  anskaffe,  ikke 
sikker,  dels  at  Boghandlerforholdene,  som  endnu  ikke  er  ideale, 
dengang  var  saaledes,  at  man  maatte  nøjes  med,  hvad  man 
tilfældigt  kunde  faa 

Et  virkelig  regelmæssigt  Tilsyn  med  Bibliotheket  opnaaes 
først  fra  1883,  da  der  ansattes  en  fast  Assistent. 

Da  Lærlinge  af  Bygningsskolernes  1ste  Klasse  i  1842  søger 
om  at  faa  Adgang  til  Bibliotheket,  nægtes  dette  dem,  fordi  det 
strider  mod  Beglementet  og  der  desuden  ikke  er  Plads  nok  i 
Lokalet.  I  1860  indgiver  en  Del  Elever  Ansøgning  om  at  Bibli¬ 
otheket  ogsaa  maa  blive  tilgængeligt  om  Aftenen,  men  Thiele 
finder  ikke  Aftentimerne  heldige  og  man  nøjes  med  at  vedtage, 
at  det  skal  være  aabent  4  Dage  Kl.  12—2  istedetfor  9—11.  Først 
1870  aabnes  Bibliotheket  i  nogle  Aftentimer  to  Gange  om  Ugen. 

I  1860  er  Bogsamlingen  voxet  saa  meget,  at  det  findes  nød- 
\endigt  at  lade  Thiele  udarbejde  et  nyt  Katalog,  som  var  færdigt 
og  blev  trykt  samme  Aar*).  I  1889  udarbejdes  paany  et  fuld¬ 
stændigt  Katalog  samtidigt  med,  at  Bibliotheket  helt  omordnes. 

I  1865,  da  der  paa  Skolepengene  havdes  et  Overskud  paa 
500  Rdlr.,  fik  Meldahl  sat  igjennem,  at  man  deraf  fik  Lov  til  at 


*)  Revisionen  var  dog  ikke  mere  omhyggelig,  end  at  man  under  Rubrikken 
praktisk  Architektur  kunde  finde  en  Roman  med  den  vildledende  Titel 
»Der  Steinmetz«. 

anvende  200  Rdlr.  til  at  kjøbe  nogle  Værker  til  Brug  i  Archi- 
tekturskolen,  da  »Bibliothekets  Værker  ved  stadigt  Udlaan  vilde 
gaa  tilgrunde«.  Dermed  var  Begyndelsen  gjort  til  den  efter- 
haanden  ikke  saa  ringe  Bogsamling  som  tilhører  Architektur- 
skolen,  og  som  omfatter  de  for  Stilstudiet  mest  nødvendige 
Værker  samt  en  Del  Fotografier.  Senere  fik  ogsaa  Dekorations¬ 
skolen  sin  egen  lille  Samling  af  Bøger,  Tegninger  og  Fotografier. 

I  1867  skænkede  Kongen  Akademiet  en  stor  Samling  Bøger 
fra  sit  Haandbibliothek.  Deriblandt  var  navnlig  mange  værdi¬ 
fulde  Værker  fra  det  18.  Aarhundrede  og  tidligere. 

I  1871  fik  Meldahl  Lov  til  af  den  8nde  Professorgage  at 
anvende  400  Rdlr.  til  at  købe  en  Del  af  Høyens  Bibliothek. 
1891  fik  man  ved  Testamente  en  stor  Del  af  Hertzogs  Bibliothek. 

Akademiets  Sekretær  havde  lige  fra  1815  tillige  været 
Bibliothekar.  Efter  Thieles  Død  tilfaldt  altsaa  denne  Post  Jul. 
Lange  og  efter  hans  Fratræden  Weilbach.  Oprindelig  forelagdes 
alle  Indkøb  for  Plenarforsamlingen,  men  i  1857  stilledes  ved 
Bibliothekarens  Side  en  særlig  Komité,  bestaaende  af  ham  som 
Formand  samt  en  Professor  af  hvert  af  Kunstfagene  og  Docenten 
i  Kunsthistorie.  Da  Bibliotheket  1883  var  overflyttet  til  sit  nye 
Lokale  i  Udstillingsbygningen,  ansattes  for  første  Gang  en  fast 
Assistent,  P.  Johansen,  som  altid  skulde  være  tilstede,  medens 
Bibliothekaren  hidtil  kun  havde  tilset  Bibliotheket,  naar  han 
fandt  det  fornødent.  I  de  følgende  20  Aar  er  Bibliotheket  voxet 
til  det  dobbelte  af  den  Størrelse  det  havde  i  1883  og  de  be¬ 
søgendes  Antal  er  steget  fra  nogle  faa  Hundrede  til  henved  5000 
aarlig.  Fra  Nytaar  1897  forandredes  Bibliothekstiden  paa  For¬ 
slag  af  P.  Johansen  til  at  være  daglig  Kl.  3—6  fra  1.  Oktober 
til  1.  Juni  og  i  Sommermaanederne  hver  Mandag  Kl.  3 — 6. 
Denne  Tid  valgtes  bl.  a  af  Hensyn  til,  at  den  ikke  faldt  sammen 
med  Tiden  for  Akademiets  Skoleundervisning.  1901  blev  P.  Jo¬ 
hansen  Bibliothekar  og  A.  Røder  ansattes  som  Assistent.  Meldahl 
som  lige  fra  Begyndelsen  har  været  Medlem  af  Bibliotheks- 
komitéen,  har  væsentlig  Del  i  Æren  for  Bibliothekets  Trivsel, 
idet  han  ikke  blot  har  været  levende  interesseret  i  alle  An¬ 
skaffelser,  men  ogsaa  som  Direktør  stadig  har  været  meget 
virksom  for  at  skaffe  de  fornødne  Midler  dertil.  Exempelvis 
skal  blot  anføres,  at  han  i  1888  opnaaede  en  Extrabevilling  paa 
1100  Kr.  til  at  kjøbe  det  store  Pragtværk  over  Marcuskirken  i 
Venezia,  ligesom  han  flere  Gange  fik  Indkøbssummen  forhøjet, 
hvilket  haardt  tiltrængtes. 

Til  Bibliotheket  hører  en  anseelig  Fotografisamling  Den 
grundlagdes  vistnok  i  1854,  da  Marstrand  under  sit  Ophold  i 
Venezia  fik  det  Hverv  at  købe  for  100  Rdlr.  Fotografier  efter 
Architektur,  1862  besørgede  Roed  et  større  Indkøb  og  i  1871 
overdrog  den  kgl.  Malerisamling  Akademiet  502  Blade  Foto¬ 
grafier,  Kobberstik  og  Lithografier,  mest  dog  det  første.  Ogsaa 
Meldalil  har  paa  Rejser  gjort  forskjellige  Indkøb.  I  de  første 
Aartier  skete  Forøgelsen  mest  lejlighedsvis,  naar  Medlemmer 
eller  andre  var  paa  Rejse,  og  Samlingen  fik  derved  et  noget 
tilfældigt  Præg.  Ved  Køb  af  større  Samlinger,  efter  Architekt 
Zwingmann  og  Jul.  Lange  er  der  sket  betydelig  Forøgelse.  Siden 
den  Tid,  efter  at  Kunsthandelen  her  i  Kjøbenliavn  havde  naaet 
en  bedre  Udvikling,  er  Fotografisamlingen  forøget  mere  syste¬ 
matisk  og  i  stigende  Omfang.  Den  tæller  nu  over  10,000  Blade. 

Til  Bibliotheket  knytter  sig  ogsaa  en  Samling  Haand- 
tegninger. 

Ved  Neuhausens  Testamente  havde  Akademiet  faaet  en  stor 
Samling  af  Wiedewelts  Tegninger  og  ældre  Tegninger,  der  havde 
tilhørt  ham.  Alt  tidligere  havde  man  jo,  som  anført,  faaet 
Abildgaards  Samling.  I  1846  erhvervede  Bibliotheket  ved  Kongens 
Gavmildhed  464  Tegninger  af  C.  F.  Hansens  »akademiske  Kom¬ 
positioner  og  Studier  efter  Oldtidsmonumenter  samt  Reentegninger 
af  de  af  ham  opførte  Bygninger«.  Senere  erhvervedes  ogsaa 
nogle  af  Hetsch’s  egne  Tegninger.  Fra  1861  fik  man  i  4  Aar 
500  Rdlr.  aarlig  til  at  erhverve  Bindesbølls  efterladte  Tegninger, 
918  Blade,  og  i  1889  fik  man  desuden  en  stor  Samling  andre 
Tegninger  af  ham,  deriblandt  samtlige  Tegninger  til  Thorvaldsens 
Museum.  I  1875  fik  man  alle  Hilkers  efterladte  Tegninger  (682 
Blade)  og  desuden  afgav  Universitetet  hans  Tegninger  til  Ud¬ 
smykningen  af  dets  Vestibule.  I  1878  erhvervedes  ved  Bidrag 
fra  Meldahl,  Brygger  Jacobsen  sen.  og  den  Raben-Levetzau  ske 
Fond  en  fortræffelig  lille  Samling  Kopier  efter  italienske  Mini¬ 
aturer,  som  efter  Meldahls  Opfordring  var  udførte  af  Pietro 
Krohn*).  I  1887  skænkede  Architekt  Drewsens  Enke,  paa  For- 

*)  Meldahl  var  nemlig  i  Udlandet  bleven  opmærksom  paa,  hvor  langt  man 
herhjemme  stod  tilbage  ved  Udførelsen  af  kaligrafiske  Arbejder,  og  ønskede 
derfor  at  skaffe  et  Materiale,  som  kunde  hjælpe  til  en  kunstnerisk  Ud¬ 
vikling  i  denne  Retning.  Senere  fik  han  ogsaa  i  Fundatsen  for  Krafts 
Legat  indsat  en  Bestemmelse  om  Præmier  for  kaligrafiske  o.  lign.  Arbejder 
(jfr.  Kap.  XXIII). 

anledning  af  Meldahl,  70  af  hans  Rejsestudier  til  Akademiet. 
Theophilus  Hansens  Tegninger  til  Universitetet  i  Athen  havde 
man  tidligere  faaet. 

Samlingen  var  nu  bleven  saa  stor,  at  den  kunde  have  al¬ 
vorlig  Betydning,  og  der  kunde  være  Grund  til  at  søge  den  mere 
regelmæssigt  forøget.  I  1888  foi-eslog  derfor  Meldahl,  at  man 
skulde  ansøge  om  en  aarlig  Bevilling  —  som  opnaaedes  —  for 
at  man  »hos  de  med  de  større  og  mindre  Stipendier  udrejsende 
Architekter  kunde  gjøre  Bestilling  paa  Opmaalinger  og  Studie¬ 
tegninger,  som  ved  deres  Hjemkomst  kunde  komme  Skolen  eller 
Bibliotheket  til  Gode«  (jfr.  Kap.  XXIII).  Det  blev  vel  ikke  til 
noget  med  at  gjøre  Bestillinger,  men  der  er  dog  siden  jævnlig 
købt  større  Samlinger  af  saadanne  Studier,  af  Amberg,  Stilling, 
Clemmensen,  Alb.  Jensen,  Mørk-Hansen,  Wenck,  Kampmann, 
Thorvald  Jørgensen  o.  a.,  samt  nogle  dekorative  Studier  af 
Mads  Henriksen. 

I  1880  skænkede  Boghandler  Carl  Reitzel  Bibliotheket  det 
fuldstændige  Manuskript  til  sit  Katalog  over  de  danske  Ud¬ 
stillinger.  Det  er  senere  stadig  fortsat  af  ham  og  er  nu  ved  te¬ 
stamentarisk  Bestemmelse  overdraget  til  Udstillingskomitéen,  der 
vil  lade  det  fortsætte  i  Fremtiden.  I  1895  skænkede  Konservator 
Petersen  en  Portrætsamling. 

Siden  1889  er  der  hvert  Aar  trykt  Tillæg  til  Bibliotheks- 
kataloget. 

Da  det  viste  sig,  at  Gassen  virkede  i  høj  Grad  skadeligt 
paa  Læderet  i  Bogbindene,  er  der  i  1902  indlagt  elektrisk  Lys. 


Kunstakad.  Hist. 

XXXVII. 


Først  ved  Fundatsen  af  1814  §  107 — 111  fastsættes  udtryk¬ 
kelige  Regler  for  Benyttelsen  af  Lokalerne  i  Charlotten- 
borg  Slot: 

»Vort  Slot  Charlottenborg,  hvilket  vore  Forfædre,  høilovlig  Ihukommelse, 
have  bestemt  for  Academiet,  skal  fremdeles  være  det  indrømmet,  saaledes,  at 
alle  deri  værende  Ledigheder  og  Værelser,  de  undtagne,  som  have  været  over¬ 
ladte  til  den  botaniske  Have,  ere  og  blive  det  forbeholdte  til  dets  Forsamlinger, 
Skoler,  Atteliers,  Boliger  for  dets  Professorer  og  Betjente,  o,  dsl. 

Slottets  Hovedetage  skal  især  være  for  dets  Skoler  og  Kunstsamlinger;  de 
øvrige  Værelser  og  Leiligheder  til  Boliger  og  andre  Fornødenheder. 

Fortrinlig  Adgang  til  Boligerne,  saavidt  disse  tilstrække,  skulle  de  Pro¬ 
fessorer  have,  som  holde  Atteliers,  og  de,  hvis  Nærværelse  og  Opsigt  ved  Aca¬ 
demiet  mest  behøves,  forsaavidt  dem  ikke  andetsteds  frie  Værelser  ere  til- 
staaede.  løvrigt  kan  ogsaa  [en  eller  anden  Betjent  der  gives  Værelser,  naar 
dertil  er  Ledighed. 

Præses  fordeler  ledig  blivende  Værelser  efter  Overlæg  med  Academiets 
Forsamling. 

Alt  hvad  som  udfordres  til  Slottets  udvortes  Vedligeholdelse  i  Tag  og  Fag, 
ligesom  ogsaa  alle  Skatter  og  Afgifter  af  Bygning  og  Grund,  ville  vi  af  vor 
Kasse  lade  afholde.  Alle  indvortes  Vedligeholdelser  og  Forbedringer  derimod 
blive  for  Academiets  eller  Beboernes  Regning.  " 

Den  Del,  som  1778  var  overladt  Botanisk  Have,  var  kun  en  en¬ 
kelt  Sal,  den  midterste  Del  af  Østfløjens  Stueetage;  den  blev 
senere  Skolelokale  og  omdannedes  1883  til  en  Port  til  Gjennem- 
gang  til  Udstillingsbygningen.  Dengang  fik  ogsaa  nogle  af  Aka¬ 
demiets  Afstøbninger  Plads  her,  bl.  a.  Jerichaus  Adam  og  Eva 
og  to  Medailloner  af  Sergel. 

Der  fandtes  paa  Charlottenborg  følgende  Boliger*): 

I  Stueetagen : 

1.  I  Nordfløjens  Vestende,  ud  mod  Kongens  Nytorv  og 
Nyhavn,  en  Lejlighed,  der  vistnok  har  været  Bolig  for  Biehl  som 
Akademiets  første  Sekretær,  1754—77;  ialtfald  vides  det  med 
Vished,  at  hans  Efterfølger  Cornelius  Høyer  bor  her  før  1785  og 
lige  til  sin  Død  1804.  Derefter  tilfalder  Boligen  1804—28  C.  A. 
Lorentzen,  der  en  Tidlang  (til  1818)  frivilligt  overlod  »Hjørne¬ 
stuen  med  Atelier  og  Cabinet«  til  Afbenyttelse  for  Tallotteriets 
Trækninger.  I  det  foregaaende  Aarhundrede  havde  Høyer  af- 
staaet  et  Værelse  til  lignende  Øjemed  mod  et  Gratiale  af  12  Rdlr. 
hvert  Aar;  ved  Lotteriets  Flytning  1791  faar  han  en  Erstatning 
for  dette  Beløb  af  Akademiet.  Værelset  nærmest  Hovedporten 
mod  Kongens  Nytorv  maatte  ogsaa  en  Tid  afgives  til  anden  Be¬ 
nyttelse.  Under  Bombardementet  var  det  Hovedvagt  for  Brand¬ 
korpset,  og  kort  efter  blev  det  Lokale  for  forskjellige  interimi¬ 
stiske  Kommissioner;  siden  benyttes  det  regelmæssigt  i  en  Aar- 
række,  dels  af  Kommissionen,  der  havde  det  Hverv  at  gjennem- 
læse  alle  Breve  til  Udlandet,  dels  af  Kommissionen  for  fjendtlig 
Ejendom,  dels  vistnok  af  Lotteriet.  Ved  al  denne  Brug,  som 
medførte  at  mange  Mennesker  færdedes  her,  blev  Værelset  saa 
ramponeret,  at  det  i  1816  maatte  sættes  i  Stand  for  Statens  Reg- 
ning,  og  efter  endt  Reparation  nægtede  Lorentzen  yderligere  at 
give  Afkald  paa  Værelset.  Da  Thiele  efter  Lorentzens  Død  til- 
traadte  Boligen,  maatte  han  dog  atter  afgive  dette  Værelse,  men 
til  Akademiets  Brug,  idet  Medailleskolen  for  Architekter  og  senere 
Bibliotheket  henlagdes  hertil;  et  andet  Værelse,  til  Gaarden,  ved 
Siden  af  Porten  mod  Nyhavn  maatte  han  ligeledes  afgive  til 
Skolens  Brug  —  det  blev  senere  Forelæsningssal  —  men  1855 
lægges  det  dog  igjen  til  Boligen.  Efter  Thieles  Død  tilfaldt  Bo¬ 
ligen  Meldahl  som  Professor.  Bibliotheksværelset  var  blevet 
Foredragssal  (i  Udstillingstiden  Garderobe),  og  da  man  1883 
havde  faaet  en  ny  Foredragssal  i  Udstillingsbygningen,  blev 
dette  Værelse  endelig  igjen  lagt  til  Boligen  som  Professoratelier. 

2.  I  Nordfløjens  Østende,  ud  mod  Nyhavn  og  Haven,  en 
Lejlighed,  som  beboedes  af  Preisler,  vistnok  lige  fra  1754  til  hans 


*)  Med  Hensyn  til  Fordelingen  af  dem  i  det  18de  Aarhundrede  maa  man 
for  Tiden  før  1785  ofte  tage  sin  Tilflugt  til  Formodninger. 

Død  1795.  Den  tildeltes  derefter  Meyn,  men  da  denne  næste 
Aar  skulde  tiltræde  den,  maatte  han  vige  for  Politiretten,  der 
var  bleven  husvild  ved  Raadhusets  Brand  og  som  blev  her  lige 
til  1815.  Meyn  fik  istedetfor  Lov  at  beholde  sin  Bolig  paa 
Prinsens  Palais  Det  kan  ikke  ses  med  Sikkerhed,  om  Magens 
indtil  1799  benyttede  noget  af  Boligen  (i  Østenden)  samtidigt 
med,  at  han  havde  nogle  Værelser  paa  anden  Sal  i  Sydfløjen 
(jfr.  nedenfor).  Efter  Politirettens  Flytning  tildeles  Boligen  de¬ 
mens  1816 — 31,  og  derpaa  Hetsch  1832  —  64  *)  Den  sidste  afgiver 
dog  strax,  vistnok  med  sin  frie  Villie,  Atelieret  i  Østfløjen  ved 
Siden  af  botanisk  Haves  Læsesal  til  Brug  for  Elementarskolen, 
og  nøjes  selv  med  Adgang  til  at  benytte  det  om  Dagen  som 
Øvelsesstue  for  unge  Architekter.  Først  1846  lægges  det  igjen 
til  Boligen  som  Atelier.  Efter  Hetsch’ s  Død  tilfaldt  Bolig  og 
Atelier  Chr.  Hansen.  I  1883  ombygges  Boligen  til  to  Ateliers 
for  Modelskolen  for  Malere,  medens  det  hidtilværende  Professor¬ 
atelier  indrettes  til  Brug  for  Billedhuggerskolen. 

3.  I  Sydfløjens  Vestende  ud  mod  Kongens  Nytorv  en  Lej¬ 
lighed,  som  temmelig  sikkert  oprindelig  beboedes  af  Pilo;  hans 
Atelier  laa  paa  første  Sal  i  Nordfløjens  Hjørne  mod  Kongens 
Nytorv,  ved  Siden  af  de  nuværende  Kontorer.  Siden  boede 
Mandelberg  her,  formodentlig  fra  Pilos  Forvisning  1772,  og  ved 
Mandelbergs  Død  1786  overdroges  Boligen  til  Abildgaard  (1786 — 
1809),  som  ved  Harsdorffs  Død  tik  dennes  »Kontor«  paa  første 
Sal  i  samme  Fløj  til  Atelier.  Pilos  Atelier  blev  sagtens  Skole¬ 
lokale  1772.  Abildgaards  Atelier  synes  ved  hans  Død  1809  at 
være  stillet  til  Akademiets  Disposition ;  1815  overlades  det  Ge- 
bauer,  og  1816  skilles  det  definitivt  fra  Boligen  i  Stueetagen, 
men  Gebauer  faar  dog  Lov  at  beholde  det  lige  til  1828.  1810 — 15 
faar  Magens  Abildgaards  Bolig,  1816—18  tilfalder  den  Haas, 
1818—53  Eckersberg,  der  har  Atelier  i  Hjørnestuen  ud  mod 
Kongens  Nytorv,  1853—73  Marstrand,  for  hvem  Atelierets  Gulv 
sænkes  1855;  1873 — 87  Boed,  1887 — 1901  Vermehren,  som  helst 
malede  i  Værelset  nærmest  Hovedporten,  og  fra  Foraaret  1902 
Fr.  Henningsen.  Da  denne  klagede  over  at  Atelieret  var  uhen¬ 
sigtsmæssigt,  blev  der  af  Regjering  og  Rigsdag  bevilget  Midler 


*)  At  der  tilsyneladende  kan  gaa  et  Aar  hen,  inden  en  ny  Bruger  overtager 
sin  Bolig,  har  sin  Grund  i,  at  Enken  soin  Regel  fik  Lov  at  blive  boende 
til  næste  eller  næstnæste  Flyttedag. 

til  igjen  at  hæve  Gulvet  og  gjøre  det  til  et  Værelse,  medens  der 
samtidigt  bevilgedes  500  Kr.  aarligt  i  Ateliergodtgjørelse. 

4.  I  Sydfløjens  Østende  ud  mod  Haven  en  Bolig,  som  1754—72 
var  tildelt  Saly,  for  hvem  der  desuden  opførtes  et  Atelier  i  Haven. 
Det  siges  i  Reverdils  Memoirer,  at  Saly  1772  blev  jaget  ud  til 
Fordel  for  Sturz,  skjønt  denne  ikke  var  Akademiker,  men  dtt 
synes  dog  tvivlsomt,  om  denne  nogensinde  har  boet  her.  Mu¬ 
ligvis  er  Saly  alligevel  bleven  boende  til  sin  Bortrejse  1774. 
Vistnok  i  dette  Aar  flyttede  Weidenhaupt  ind;  han  boede  her 
til  sin  Død  1805.  Der  har,  uvist  fra  hvilket  Tidspunkt,  hørt  et 
eller  to  Værelser  paa  1ste  Sal,  formodentlig  i  den  sydlige  Tilbyg¬ 
ning,  til  Boligen;  de  inddrages  1813  til  Akademiets  Brug.  Da 
Thorvaldsen  1805  vælges  til  Weidenhaupts  Efterfølger  som  Pro¬ 
fessor,  reserveres  Boligen,  hvortil  der  ogsaa  hørte  to  Ateliers  i 
Østfløjen,  for  ham ;  men  da  han  jo  er  i  Italien,  overlades  Be¬ 
nyttelsen  af  Boligen  ad  interim  til  Bang  indtil  1808.  Derefter 
deles  den  mellem  Stanley  og  Haas  paa  Betingelse  af,  at  de  strax 
skal  Hytte,  hvis  Thorvaldsen  kommer  hjem,  og  i  ethvert  Fald 
skal  kunne  opsiges  med  */4  Aars  Varsel.  Stanley  faar  »de  to 
Værelser  i  Stueetagen ,  hvortil  Indgangen  er  giennem  Døren 
midt  for  Trappen  (i  den  sydlige  Tilbygning)  og  gives  Plads  til 
en  Pige  eller  Tiener  i  Kielderen«,  hvor  han  tillige  faar  Brænd¬ 
selsrum.  Haas  faar  »de  to  Værelser  i  Stueetagen,  hvortil  Ind¬ 
gangen  er  giennem  Døren  paa  venstre  Haand,  salig  Prof. 
Weidenhaupts  lidet  Atelier  til  sin  Pi’esse,  et  Kammer  med  For¬ 
stue  i  2den  Etage  (første  Sal)  og  det  øvrige  Kielderrum  med 
Kiøkken,  hvilket  sidste  han  dog  forpligtes  at  indrømme  Prof. 
Stanley  til  Brug,  saa  meget  som  denne  behøver  og  de  nærmere 
kan  forenes  om«.  Det  viste  sig  forøvrigt,  at  det  kunde  være 
være  svært  at  forliges  med  Stanley,  der  paa  sine  gamle  Dage 
førte  et  udskejende  Liv;  idetmindste  klager  Haas  allerede  i  April 
1809  til  Akademiet  over  »de  farlige  Følger,  det  kan  have  for 
Slottet,  at  Prof  Stanley  tager  Personer  af  det  laveste  Slags  ind 
til  sig«.  De  to  Billedhuggerateliers,  der  hørte  til  Boligen,  synes 
ikke  at  have  været  overladte  Haas,  men  at  staa  hen  foreløbigt. 
Ved  sin  Afsked  faar  Stanley  Lov  til  at  blive  boende  til  sin  Død 
1813;  Haas  faar  1815  en  anden  Bolig.  Det  ser  næsten  ud,  som 
om  Stanley  ogsaa  har  havt  et  Værelse  paa  1ste  Sal,  uagtet 
dette  ikke  omtales  i  Overdragelsesbrevet,  thi  efter  hans  Død 

1813  inddrages  hans  Rum  paa  1ste  Sal  til  Læseslue  for  Biblio- 
theket  og  til  Brug  for  de  anatomiske  Forelæsninger. 

Da  Lejligheden  i  1815  stod  ledig  og  Thorvaldsen  stadig 
blev  i  Rom,  fik  Forvalter  Ringsted,  paa  samme  Flyttebetingelser 
som  Stanley  og  Haas,  Lov  til  at  bruge  en  Del  af  Boligen,  nemlig 
»Hjørneværelserne,  hvortil  er  særskilt  Indgang,  samt  Pigekammer 
i  Gangen  og  fornødent  Kiøkken  og  Kiælderrum«.  Det  ene  Ate¬ 
lier  mod  botanisk  Have  (det  andet  var  blevet  botanisk  Fore¬ 
læsningssal)  maa  Akademiet  —  ifølge  et  Tryk  fra  oven  og  tilmed 
paa  sin  egen  Bekostning  —  i  1816  indrette  til  Brug  for  J.  P.  Møller 
i  hans  Egenskab  af  Konservator  ved  den  kgl.  Malerisamling. 
Møller  havde  hidtil  havt  Atelier  paa  Prinsens  Palais,  men  maatte 
rykke  ud  derfra,  fordi  Kammerherreinde  v.  d.  Maase  skulde 
have  Bolig  der. 

1819 —  20  var  Thorvaldsen  hjemme  og  beboede  da  selv 
Lejligheden.  Møller  afstod  ham  i  denne  Tid  Atelieret,  men  fik 
det  igjen  ved  hans  Bortrejse. 

1820 —  40  faar  J.  L.  Lund  Boligen.  Der  indrettes  et  andet 
Atelier  til  ham,  maaske  ud  imod  Gaarden.  Da  Thorvaldsens 
Arbejder  kommer  hertil  sidst  i  Trediverne,  maa  de  anbringes  i 
Elementarskolens  to  Lokaler  i  Østfløjen  (tidligere  Clemens  Ate¬ 
lier  og  botanisk  Læsesal),  og  der  bliver  de  lige  til  efter  hans 
Død.  Saalænge  Thorvaldsen  selv  er  hjemme,  1840 — 44,  benytter 
han  desuden  Boligen  og  J.  P.  Møllers  Atelier,  som  denne  igjen 
maa  afstaa.  J.  L.  Lund  maa  leje  sig  en  Bolig  i  Bredgade,  men 
faar  Huslejegodtgjørelse;  først  1845  faar  Lund  igjen  Boligen  og 
Møller  Atelieret,  men  efter  dennes  Død  1854  reserverer  Akademiet 
Atelieret  som  sit  og  lægger  det  til  Lunds  Bolig.  Efter  Lunds 
Død  boer  Jerichau  her  et  Aars  Tid,  1867--68,  og  efter  ham  N.  Si¬ 
monsen  1868—83.  I  Januar  1883  faar  Hans  J.  Holm  Boligen 
og  Atelieret,  og  ved  Reglementet  1884  faar  han  tillige  den  hidtil¬ 
værende  Billedhuggerskole  (ved  Porten  i  Sydfløjen)  til  Atelier. 
Men  ved  den  kgl.  Malerisamlings  Magasinering  i  Udstillings¬ 
bygningen  mister  Akademiet  sin  nye  Forelæsningssal  der,  og 
Holm  maa  da  afstaa  Atelieret  i  Sydfløjen  til  Forelæsningssal. 
Først  1897  faar  han  Brugen  deraf. 

Første  Sal: 

5.  Her  fandtes  kun  en  Bolig,  nemlig  i  Sydfløjen  ovenover 
Pilos.  Det  maa  være  her,  at  Nic.  H.  Jardin  har  boet. 

Ialtfald  tildeles  denne  Bolig  Harsdorff ,  maaske  ]  strax  ved 
hans  Tiltræden  som  Professor  efter  Jardin  1771?.  Efter  Hars- 
dorffs  Død  flytter  Jens  Juel  ind  1800 — 02,  dog  maa  han  som 
nævnt  afgive  »Kontoret«  til  Abildgaard.  Fra  1803 — 10  har  Magens 
Brugen  af  Boligen,  og  1811  inddrages  den  til  Skolens  Brug. 

Anden  Sal: 

6.  I  Sydfløjens  Vestende  ud  mod  Kongens  Nytorv  en  Lej¬ 
lighed,  hvis  føi'ste  Beboer  ikke  nu  kan  angives.  Man  kan  gætte 
paa,  at  det  er  her,  Dekorationsmaler  Fabris  boede  1754 — 61,  og 
at  det  »Hjørne«  Prof.  Ascanius  havde  endnu  i  1774,  var  det 
store  Værelse  i  Fremspringet  mod  Kongens  Nytorv.  De  to  smaa 
Værelser,  Hr.  Gazotti  havde,  laa  muligvis  ogsaa  her,  enten  mod 
Gaarden  eller  mod  Syd,  hvor  nu  Perspektivskolens  lange  Væ¬ 
relse  er*).  løvrigt  kan  det  formodes,  at  Als  (Professor  1766 — 76) 
har  boet  i  den  øvrige  Del  af  Lejligheden  **).  Senere  beboede  In¬ 
formator  Almer  et  Par  Værelser  her  (Gazottis?),  fra  1779,  til 
sin  Død  1792  Den  øvrige,  formodentlig  største  Del  af  Boligen 
(Ais’  Del  og  Ascanius’  Hjørne)  fik  Informator  Cleo  (1776?)  og 
efter  ham  1786  Jens  Juel.  Da  denne  1790  søgte  om  et  Atelier 
istedetfor  det,  han  hidtil  havde  havt  paa  Christiansborg,  synes 
dette  at  have  været  forgæves.  Ved  Almers  Død  lægges  hans  Værelser 
til  Juels  Lejlighed,  »da  de  ere  smaae  og  støde  op  til  hans  nu  ha¬ 
vende«  ***).  Da  Juel  efter  Harsdorffs  Død  flytter  ned  paa  1ste  Sal, 
faar  Magens  Boligen  til  1803.  Fra  Foraar  til  Efteraar  1804  boer 
Lorentzen  her,  og  derefter  faar  Baden  den  som  Sekretær  og 
Slotsforvalter.  Præses  tildeler  ham  den  med  den  Motivering,  at 
»det  kan  synes  rimeligt,  at  Sekretairen  ogsaa  tillige  boer  der 
(paa  Charlottenborg),  naar  Samling  i  Akademiet  skal  være  eller 
og  ved  Ledigheder,  at  noget  Brev  til  samme  indløber«.  Efter 
sin  Afgang  som  Sekretær  beholder  Baden  Boligen  som  Slots¬ 
forvalter,  og  efter  hans  Død  tilfalder  den  Ursin  i  samme  Egen¬ 
skab  1849.  Da  han  dør  samme  Aar,  er  man  dog  utilbøjelig  til 
at  lade  hans  Efterfølger  Truelsen  faa  Boligen,  og  det  vedtages 


*)  Det  nævnes  i  Septbr.  1757,  at  Kobberstikker  Lodes  Enke  søger  om  at 
blive  boende  Vinteren  over,  og  det  tilføjes,  at  Lode  var  en  >  Eléve«.  Muligvis 
er  det  et  Par  Kjælderværelser  der  er  Tale  om.(?) 

**)  Idetmindste  til  1774  havde  Als  Atelier  i  Antiksalen. 

***)  I  1789  er  der  Tale  om  Værelser  til  Rude,  som  han  dog  ikke  synes  at 
have  faaet.  Ifølge  Weilbach  havde  Rtide  i  1792  Bolig  paa  Hirschholm. 

først,  at  han  skal  nøjes  med  »en  mindre  Bolig,  naar  en  saadan 
bliver  ledig«,  men  i  1851  faar  han  dog  Lov  at  flytte  ind  i  en 
Del  deraf,  idet  man  fraskiller  de  sydlige  Rum,  som  herefter 
benyttes  til  Bibliothek  og  fra  1883  til  Perspektivskole.  Efter 
Truelsens  Død  1889  tilfaldt  Boligen  Slots-  og  Akademiforvalter 
Bruhn. 

7.  I  Sydfløjens  Østende  en  Lejlighed,  som  1754—96  beboes 
af  Informator  Løffler.  Efter  hans  Død  gives  den  til  Genrens, 
muligvis  dog  ikke  den  hele,  idet  det  ser  ud,  som  om  Magens 
de  første  3  Aar  har  faaet  to  eller  tre  Værelser  deraf,  maaske  med 
Køkken  (foruden  dem,  han  synes  at  have  havt  i  Nordfløjens 
Stueetage,  jfr.  foran)  Ialtfald  hedder  det  1799,  da  Magens  skal 
flytte  over  i  Juels  hidtidige  Bolig  lige  overfor  i  samme  Etage, 
at  Genrens  maa  faa  hans  Værelser,  som  ligger  ved  Siden  af 
Clemens  Kobbertrykkeatelier,  til  sit  Arbejde  og  til  at  have  Brændet 
i,  og  det  Værelse,  som  da  endnu  bliver  tilovers,  maa  indrettes 
til  Kontor  for  Forvalter  Sonin,  hvis  Kontor  før  laa  ved  Abild- 
gaards  Bolig.  Clemens  brød  sig  imidlertid  ikke  om  Magens 
Værelser,  hvorfor  Lorentzen  søger  dem  og  formodentlig  faar 
dem,  til  han  1804  efterfølger  Magens  i  Juels  forrige  Lejlighed  i 
samme  Etage.  Efter  den  Tid  synes  det,  at  Politirettens  »3die 
Assessor«  har  havt  dem  til  1815.  Da  Clemens  saa  flytter  ned 
i  Stuen  i  Nordfløjen,  faar  Portrætmaler  Hans  Hansen  hele  Bo¬ 
ligen  1816—28.  J.  P.  Møller  hor  her  1828—55,  N.  Simonsen 
1855—68,  Roed  1868—73.  I  dette  Aar  tilfalder  Boligen  Meldahl, 
men  da  han  strax  efter  faar  en  anden  Bolig,  tildeles  den  Peters. 
Efter  ham  boer  Stein  her  1884—  90.  Som  Professorbolig  til¬ 
kommer  den  1890—1902  V.  Bissen,  som  dog  faar  Lov  at  leje 
den  ud,  først  til  Weilbach  og  siden  til  Frants  Henningsen.  1902 
tilfalder  den  Aarsleff. 

8.  I  Nordfløjens  Vestende  en  Lejlighed,  hvis  første  Bruger 
ikke  kan  angives  med  Sikkerhed;  muligvis  har  Prof.  Mallet 
og  det  Langebekske  Historieselskab  havt  deres  Lokale  (ialt  3 
\  æreiser)  her.  Efter  Historieselskabets  Flytning  1781  har  da 
formodentlig  Medaillør  Adzer  faaet  Lejligheden,  ialtfald  boer  han 
her  før  1785  og  til  sin  Død  1808.  Fra  dette  Aar  til  1814  bor 
Informator  Mørck  her.  Efter  hans  Død  tildeles  Boligen  Infor¬ 
mator  Cabott,  som  imidlertid  dør,  inden  han  kan  tage  den  i 
Brug.  Hans  Enke  søger  da  om  at  maatte  bo  her  til  Maj  1816; 
Akademiet  siger  nej,  men  ved  Statsminister  Rosenkrantz’  Mellem- 

komst  giver  Kongen  hende  alligevel  Lov  dertil.  Derefter  faar 
Hornbech  Boligen  1816 — 55,  men  han  maa  afgive  to  Værelser, 
det  3die  og  4de  Fag  mod  Nyhavn,  til  C.  F.  Høyer,  der  har 
faaet  dem  Aaret  iforvejen  og  ovenikjøbet  skal  dele  Brugen  af 
Køkkenet  med  ham.  Dog  lægges  disse  to  Værelser  i  1832  igjen 
til  Hornbechs  Bolig.  Denne  tilfalder  1855  J.  L.  Jensen  og  efter 
ham  1856  F.  F.  Friis,  der  først  lejer  den  ud  til  Troels  Lund, 
men  siden  1860 — 65  selv  benytter  den.  Troels  Lund  faar  efter 
ham  Boligen  1865 — 67,  Kloss  1867 — 76,  Kiærschou  1876 — 91,  Aug, 
Schiøtt  1892—95  og  fra  1895  Exner. 

9.  De  to  Værelser,  som  1815  var  udskilte  fra  Hornbechs 
forannævnte  Bolig  (8)  havde  Høyer  til  sin  Udelukkelse  af  Aka¬ 
demiet  1826.  Derefter  fik  Thiele  dem  som  Sekretær  1826 — 28, 
og  efter  ham  Gebauer  til  1832. 

10  I  Nordfløjens  Østende  en  Lejlighed,  som  til  1816  be¬ 
boes  af  Miniaturmaler  V.  A  Muller.  Denne  boede  her  alt  1785. 
Hvem  der  har  boet  her  tidligere,  kan  ikke  ses  —  maaske  har 
det  været  den  Mr.  Chenebras,  som  Saly  synes  at  have  inter¬ 
esseret  sig  for,  og  Kunstkam merforvalter  Morel.  I  saa  Fald  kan 
Muller  ikke  have  faaet  Boligen  før  Efteraaret  1774.  Efter  Muller 
faar  Miniaturmaler  Hornemann  Boligen  1816 — 44,  men  maa  af¬ 
give  en  Del  deraf,  det  7. — 11.  Fag  mod  Nyhavn,  som  tillægges 
Blomstermaler  Fritzsch.  Der  indrettes  da  Atelier  og  Køkken  i 
Hornemanns  Lejlighed,  men  Omkostningerne  derved  paalægges 
det  ham  selv  at  udrede  i  aarlige  Afdrag.  Hans  knappe  økono¬ 
miske  Kaar  voldte  dog  idelige  Vanskeligheder  med  Afdragene, 
og  i  1840  eftergiver  Akademiet  ham  Restbeløbet.  1844 — 46  over¬ 
drages  Boligen  til  Theatermaler  Wallich  og  1846 — 70  Portræt¬ 
maler  C.  A.  Jensen.  Camradt  var  rigtignok  som  ældst  Medlem 
nærmere  dertil,  men  han  havde  300  Rdlr.  om  Aaret  af  Under¬ 
støttelseskassen,  og  dem  vilde  han  ikke  opgive,  da  han  boede 
»for  ringe  Leie«  paa  Frederiksberg.  1870 — 83  fik  Theatermaler 
Christensen  Boligen  og  efter  ham  Sonne,  1884 — 90.  Faa  Aar 
efter,  at  Sonne  var  flyttet  ind,  blev  det  bestemt,  at  Boligen  ved 
Vacance  skulde  inddrages  og  ombygges  til  Skolebrug,  men  da 
Midlerne  hertil  ikke  havdes,  fik  Akademisekretær  Weilbach  efter 
gjentagne  Ansøgninger  1893  Lov  at  flytte  ind,  med  Forpligtelse  til 
at  flytte  paa  Forlangende.  I  1890  var  der  Tale  om  at  ombygge 
baade  denne  Bolig  og  den  nærmest  vedliggende  (11)  til  4  Ateliers, 
men  da  dette  kalkuleredes  til  34000  Kr.  og  der  desuden  rejste  sig 

vægtige  Stemmer  for  hellere  at  stille  strengere  Fordringer  i  kunst¬ 
nerisk  Henseende  og  derved  indskrænke  Tilgangen  af  Elever 
uden  Talent,  saa  stilledes  Sagen  i  Bero.  Desuden  advarede 
H.  J.  Holm  af  kunstneriske  Grunde  mod  at  forandre  Slottets 
Ydre  Efter  Weilbachs  Død  1900  toges  dog  efter  Meldahls  For¬ 
slag  Spørgsmaalet  op  igjen,  og  i  1903  ombyggedes  Lejligheden 
til  2  Ateliers  for  Modelskolen. 

11.  Den  Del,  som  var  udskilt  fra  Hornemanns  foran  om¬ 
talte  Bolig,  fik  Blomstermaler  Fritzsch,  1817 — 41.  Der  indrettedes 
siden  Atelier  dertil  paa  Loftet  ovenover.  1841 — 44  bor  Forvalter 
Freuchen  her,  1844 — 55  Blomstermaler  J.  L.  Jensen,  1855 — 67 
Kloss,  1867 — 76  Kiærschou,  1876 — 82  Schleisner,  April — Oktober 
1883  Stein,  1884—92  Aug.  Schiøtt.  1892  tildeles  Boligen  først 
Hertzog,  derefter  Walther,  men  de  dør  begge,  inden  de  kan 
flytte  ind.  1893 — 1900  har  Chr.  Freund  Boligen  og  1900  til 
April  1903  R.  Eilersen.  I  Sommeren  1903  inddrages  Boligen  til 
delvis  Ombygning  til  Skolens  Brug,  hvorved  Atelieret  gik  tabt. 

Efter  Grundlovens  Indførelse  opkom  der  Tvivl  om,  hvorvidt 
Boligernes  Værdi  (Evaluationsbeløb)  skulde  medtages  i  Beregnin¬ 
gen  af  Professorernes  og  Seki'etærens  Pensionsret.  Det  fastsattes 
derfor  ved  en  ministeriel  Skrivelse  af  22.  Juni  1857,  at  den 
skulde  medregnes. 

Ved  Bekjendtgjørelsen  af  28.  Juli  1857  skete  der  ingen  Æn¬ 
dring  i  de  for  Boligerne  gjældende  Regler. 

Foruden  Boliger  og  Ateliers  paa  Charlottenborg  havde  Aka¬ 
demiet  ogsaa  Benyttelsen  af  en  Del  af  Civiletatens  Materialgaard 
ved  Frederiksholms  Kanal.  Der  var  nemlig  (efter  Nedriveisen 
af  Salys  Atelier  i  Haven)  intet  Atelier  paa  Charlottenborg,  som 
kunde  bruges  til  Udførelsen  af  større  Billedhuggerarbejder,  og 
allerede  Wiedewelt  havde  derfor  1759  ved  en  kongelig  Naades- 
akt  faaet  anvist  Bolig  og  Atelier  paa  Materialgaarden.  Ved 
Wiedewelts  Død  i  Decbr.  1802  var  hans  Atelier  fuldt  af  hans  Mo¬ 
deller  til  Kongekapellet  i  Roskilde  Domkirke,  og  Eftermanden 
som  ældst  Professor,  Weidenhaupt,  tog  derfor  mod  en  Bolig  paa 
Charlottenborg,  saa  meget  mere  som  han  kun  havde  lidt  at  gjøre 
og  derfor  ikke  Brug  for  et  stort  Atelier.  Men  ved  lians  Død, 
1805,  fik  Dajon  det  Hverv  at  fuldføre  Wiedewelts  Arbejder,  og  i 
den  Anledning  tillagdes  ham  ogsaa  dennes  tidligere  Bolig  og 

Atelier  paa  Materialgaarden.  Efter  hans  Død  1824  satte  en 
Slægtning  af  ham  sig  ganske  rolig  i  Besiddelse  af  Bolig  og  Ate¬ 
lier.  Det  var  en  Stenhugger  Jochumsen,  der  i  de  senere  Aar 
havde  gaaet  Dajon  tilhaande.  Han  drev  nu  sin  Stenhuggervirk¬ 
somhed  her  i  5  Aar  og  veg  først,  da  H.  E.  Freund  kom  hjem  i 
1829  og  af  Akademiet  fik  overdraget  denne  Bolig  og  Atelier.  De 
var  en  Del  forfaldne,  og  Freund  bekostede  for  en  væsentlig  Del 
selv  Istandsættelsen  —  den  kunstneriske  Maade,  hvorpaa  han 
gjorde  det,  er  oftere  omtalt  af  forskjellige  Forfattere.  Efter  Freunds 
Død  1841  flyttede  H.  V.  Bissen  ind  i  Henhold  til  en  af  Akade¬ 
miet  opnaaet  kgl.  Resolution  af  18.  Marts  s.  A. 

Aaret  iforvejen  havde  Bissen  ved  sin  Udnævnelse  til  Pro¬ 
fessor  ved  Christian  VIIIs  Velvillie  faaet  Lov  at  benytte  et  andet 
Atelier  i  Materialgaarden.  Dette  Atelier  tænkte  man  nu  først 
paa  at  reservere  til  Brug  for  Udførelsen  af  Thorvaldsens  Arbejder 
i  Marmor  (under  Bissens  Ledelse),  men  ved  den  nævnte  kgl. 
Resolution  fastsattes  det,  at  det  skulde  forbeholdes  en  Kunstner. 
Det  tildeltes  herefter  Medaillør  Christensen,  men  da  denne  døde 
i  1845  blev  det  ved  en  kgl.  Resolution  af  7.  Januar  1846  fastsat, 
at  det  i  Fremtiden  skulde  benyttes  til  et  Atelier  for  en  Billedhugger, 
hvortil  det  var  indrettet,  men  at  det  fremdeles  indtil  videre  skulde 
benyttes  til  Udførelsen  af  de  for  Thorvaldsens  Museum  bestemte 
Arbejder.  Da  Jerichau  var  bleven  Professor  1849,  blev  dette 
Atelier  tildelt  ham,  og  da  han  naturligvis  gjerne  vilde  have  en 
Bolig  i  Forbindelse  dermed,  fik  han  i  Novbr.  1854  Akademiet 
til  at  rejse  det  Spørgsmaal,  om  det  paa  sin  Bekostning  maatte 
lade  en  saadan  Bolig  indrette  i  Materialgaarden,  men  Indenrigs¬ 
ministeriet  gjoi'de  dette  afhængigt  af,  at  Akademiet  erkjendte,  at 
det  ikke  havde  eller  derved  vilde  faa  nogen  Ret,  som  kunde 
være  tilhinder  for,  at  Regjeringen  eventuelt  tog  »anden  Bestem¬ 
melse  med  Bygningens  Anvendelse«.  Akademiet  erklærer  da  under 
6.  Febr.  1855,  at  det  »ikke  ved  den  ansøgte  Tilladelse  tilsigter  at 
erhverve  større  Rettighed  til  Afbenyttelse  af  det  omhandlede 
Atelier  end  den,  der  foi’tiden  haves«.  Bissens  Bolig  og  Atelier 
gik  man  stiltiende  ud  fra,  at  Akademiet  havde  en  hævdvunden 
Ret  til.  Under  23.  Marts  faar  da  Jerichau,  med  det  givne  For¬ 
behold,  Tilladelse  til  at  indrette  sig  den  ønskede  Bolig.  I  Efter- 
aaret  1856  dør  imidlertid  Materialforvalteren,  og  da  dennes  Bolig 
paa  Grund  af  andre  Forhold  ikke  vilde  blive  given  til  hans 
Efterfølger,  søger  Akademiet  Ministeriet  om,  at  Jerichau  maa 

faa  denne  Bolig  istedetfor  den,  han  har.  Sagen  trak  hen,  idet 
Jerichau  selv  førte  de  mundtlige  Forhandlinger  med  Ministeriet, 
men  omsider  kom  den  14.  April  1857  en  Skrivelse  fra  Ministe¬ 
riet,  hvori  det  erklærer,  at  Materialgaarden  skal  sælges,  hvorfor 
baade  Bissen  og  Jerichau  vil  komme  til  at  flytte.  Akademiet 
hævder  herimod,  at  Bissens  Bolig  og  Atelier  ved  hans  Tiltrædelse 
som  Professor  netop  er  overtaget  som  et  »Embedsemolument«, 
thi  saaledes  har  det  været  betragtet  i  de  henved  100  Aar,  Aka¬ 
demiet  har  havt  Brugen  deraf,  og  dette  støttes  ved  Ministeriets 
egen  Resolution  af  22.  Juni  s.  A  ,  hvori  fastsættes,  at  Bolig  og 
Atelier  skal  tages  i  Betragtning  ved  Pensionsberegninger.  Des¬ 
uden  paakalder  Akademiet  Ministeriets  Interesse  for  Billedhugger¬ 
kunsten  »i  Thorvaldsens  Fødeland«  og  gjør  det  moralsk  ansvar¬ 
ligt  for  at  bryde  forstyrrende  ind  i  »to  Kunstneres  Virksomhed 
baade  i  det  privates  og  det  offentliges  Tjeneste«. 

Efter  dette  synes  Sagen  at  være  døet  hen,  og  baade  Bissen 
og  Jerichau  blev  foreløbigt  boende,  Bissen  til  sin  Død  1868. 
Hans  Atelier  benyttes  endnu  af  hans  Søn,  Vilh.  Bissen. 

Det  viste  sig  imidlertid,  at  Spørgsmaalet  kun  var  udsat,  ikke 
afgjort.  I  Efteraaret  1864  tænker  Finansministeriet  igjen  paa  at 
sælge  Materialgaarden  og  forlanger,  at  de  to  Billedhuggere  skal 
flytte,  men  det  antydes,  at  man  mulig  kunde  faa  et  Lokale 
paa  Christiansborg  istedet.  Dette  finder  Akademiet  dog  ikke 
brugeligt,  men  gjør  paa  Foranledning  af  Meldahl,  der  ledede 
Gammelholms  Udparcellering,  opmærksom  paa,  at  der  maaske 
kunde  faas  et  passende  Lokale  paa  Gammelholm,  i  den  nordre 
Ende  af  Reberbanen,  Spilhuset  og  den  østlige  Ende  af  Garn¬ 
magasinet.  Dette  gaar  da  Finansministeriet  ind  paa  at  afstaa 
til  Akademiet,  og  der  opnaas  en  Bevilling  paa  12000  Rdlr.  til  de 
fornødne  Bygninger,  nemlig  Opførelsen  af  2  Billedhuggerateliers  og 
en  Professorbolig.  Det  var  Meldahl,  som  underhaanden  havde 
faaet  Ministeriet  til  at  vise  denne  Imødekommenhed,  og  det  var 
da  kun  naturligt,  at  han  blev  Formand  for  det  Udvalg,  Akade¬ 
miet  nedsatte  til  at  lede  denne  Sag.  Strax  efter  Ministeriets 
Meddelelse  om,  at  de  12000  Rdlr.  er  bevilgede,  faar  han  da  dette 
Udvalg  til  at  foreslaa,  at  man  søger  Tilladelse  til  at  rejse  et 
Laan  (f.  Ex.  af  Udstillingsfonden)  for  at  man  kan  bygge  to  Pro¬ 
fessorboliger  istedetfor  en,  idet  det  vil  være  langt  billigere  at 
gjøre  dette  nu,  da  der  alligevel  skal  bygges.  Laanet  skulde  da 
afdrages  ved,  at  den  yngste  Billedhuggerprofessor  betalte  en 

moderat  Leje,  saalænge  til  Laanet  var  betalt.  Men  Ministeriet 
svarer  bestemt  Nej  herpaa. 

Man  opfører  saa  de  to  Ateliers  og  den  ene  Bolig  efter  Chr. 
Hansens  Tegning.  Boligen  dannede  et  helt  lille  Hus  for  sig  og 
lagdes  ved  den  nye  Hejbergsgade  (Nr.  9)  i  umiddelbar  Forbin¬ 
delse  med  det  ene  Atelier.  1867  er  Ateliererne  færdige.  Boligen 
tilkom  nu  Bissen  som  ældst  Professor,  men  det  blev  ikke  til 
noget  med  hans  Indflytning,  og  1868  døde  han.  Nu  tilfaldt 
Boligen  Jerichau,  der  1867  var  flyttet,  ind  i  J.  L.  Lunds  Lejlig¬ 
hed.  Han  havde  ganske  vist  ikke  megen  Lyst  til  nu  igjen  at 
flytte,  men  blev  dog  nødt  dertil.  Efter  hans  Død  tilfaldt  den 
Peters,  som  overtog  den  i  Januar  1883;  han  efterfulgtes  i  Januar 
1890  af  Stein  og  denne  igjen  i  August  1902  afVilh.  Bissen,  som 
foreløbigt  har  lejet  Boligen  (ikke  Atelieret)  ud  til  A.  Jerndorff, 
der  som  yngst  Professor  ikke  har  nogen  Bolig  ved  Akademiet. 

De  to  Ateliers  tilkommer  de  to  Professorer  i  Billedhugger¬ 
kunst.  I  de  senere  Aar  er  de  ved  Bevillinger  af  Rigsdagen  be¬ 
tydeligt  forbedrede  indvendigt,  det  oprindelige  Jordgulv  er  afløst 
af  cementeret  Gulv  osv. 

Da  man  byggede  fornævnte  Bolig  og  Ateliers  i  »Reberbanen« 
var,  som  anført,  den  Tanke  fremme  at  bygge  to  nye  Boliger 
dertil  istedetfor  en.  I  1867  rejser  Meldahl  igjen  dette  Spørgs- 
maal,  idet  han  i  en  Skrivelse  af  24.  Oktober  foresi  aar,  at  den 
resterende  Del  af  »Garnmagasinet«  ombygges  til  en  Bolig  med 
Atelier  for  den  yngste  Professor  i  Malerkunsten,  hvorved  der 
tillige  kunde  opbevares  et  Rum  til  Opbevaring  af  Gibsforme  og 
Pakkasser,  Gibserværksted  og  opnaas  en  Gjennemgang  til  de 
nye  Ateliers.  Omkostningerne  anslaar  han  til  5000  Rdlr.,  som 
tilvejebringes  ved  et  Laan;  til  at  forrente  og  afdrage  dette  lægges 
der  paa  Boligen  en  Lejeafgift  af  300  Rdlr.  aarlig,  indtil  Laanet 
er  helt  afdraget.  I  den  Anledning  faar  den  Professor,  hvem 
Boligen  tildeles,  Ret  til  at  leje  den  ud. 

Sagen  overdrages  et  Udvalg,  bestaaende  af  Marstrand,  Roed 
og  N.  S.  Nebelong,  som  paa  Udvalgets  Vegne  udarbejder  Teg¬ 
ninger  og  Overslag.  Man  søger  derefter  Ministeriet  om  Tilladelse 
til  at  optage  et  Laan  dertil  paa  5600  Rdlr.,  som  afdrages  paa 
den  foran  angivne  Maade  med  360  Rdlr.  aarlig  i  28  Aar,  og  den 
28.  Jan.  1868  bevilger  Ministeriet  dette  Laan  af  Sorø  Akademis 
Midler. 


Boligen  indrettes  derpaa  efter  Planen,  tilligemed  to  Ateliers, 
i  »Garnmagasinet«,  stødende  op  til  Charlottenborgs  Sydside. 
Det  var  altsaa  nu  Bolig  for  den  yngste  Professor,  som  ikke 
havde  anden  Bolig,  men  han  faar  Ret  til  Fremleje. 

Da  Boligen  samme  Aar  er  færdig  til  at  tages  i  Brug,  over¬ 
drages  den  først  til  Meldahl,  der  benytter  sin  Ret  til  at  leje  den 
ud  til  Peters.  Da  Meldahl  1873  faar  en  anden  Bolig,  tilfalder 
den  Peters  som  Professorbolig  og  kun  et  halvt  Aar  efter,  i 
Decbr.  1873,  Vermehren.  Da  den  ved  Reformen  i  1887  gik  over 
til  at  blive  Medlemsbolig,  blev  den  given  til  Exner.  Ved  dennes 
Overtagelse  af  en  anden  Bolig  1895  tilfaldt  den  A.  Dorph. 

De  to  Atelierer  udlejes  i  1873  til  Exner  og  Rump  og  efter 
den  sidstes  Død  til  Siegumfeldt.  Da  Byggelaanet  i  1892  er  helt 
afdraget,  vedtages  det  den  3.  Febr.  1893,  at  de  skal  gaa  over  til 
Friatelierer  for  Medlemmer,  og  de  overdrages  derefter  til  de  hid¬ 
tidige  Lejere. 

Fundatsens  Bestemmelser  om  Adgangen  til  Boliger  var  meget 
almindeligt  holdte  og  Numsen  havde  derfor  alt  i  1785  erholdt 
kongelig  Approbation  paa  en  nærmere  Ordning  i  saa  Henseende. 
Det  hedder  i  den  approberede  Indstilling*),  at  »een  Konstner  af 
hver  Konst  i  det  ringeste  først  maatte  have  Boelig  ved  Acade- 
miet,  forinden  fleere  kunde  tage  Deel  udi  en  i  disse  Tider  for¬ 
nemmelig  saa  betydelig  Fordeel.  For  nærværende  Tiid  er  Slot¬ 
tet,  foruden  de  academiske  Skoelers  og  Sahlers  Indretning,  inddeelt 
i  9  Boeliger  og  til  den  10de  kunde  Forføyning  giøres,  om,  naar 
Fornødenhed  det  udfordrer,  nogle  af  de  Værelser,  som  Migniatur 
Maler  Muller  nu  beboer  og  som  han  har  til  Overflod,  bleve  sær¬ 
skilt  indrettede.« 

Wiedewelt  har  Bolig  og  Atelier  paa  Materialgaarden.  »Af 
de  Konstnere,  som  .  .  .  maatte  have  frie  Boelig  .  .  .  bleve  altsaa 
tilbage  .  .  .  een  Architecte,  een  Portrait  Maler,  een  Historie  Maler, 
een  Landskabs  Maler,  een  Theatermaler,  een  Migniaturmaler, 
een  Kaaberstikker  og  een  Medailleur.  Hertil  kommer  endnu : 
den  ældste  Informator  i  Tegningen  og  Slotsforvalteren,  om  samme 
i  sin  Tiid  ikke  bliver  en  af  de  der  boende  academiske  Med¬ 
lemmer,  hvilket  Academiet  helst  ønskede  .  .  ,  paa  det  at  ingen 
Fremmed  mellem  dem  maatte  være.« 


*)  De  denne  vedlagte  Planer  af  Slottet  synes  at  være  forsvundne. 


543 


>Maatte  det  nu  behage  Deres  Kongel.  May.  for  Fremtiden 
aller-naadigst  at  bestemme,  at  efter  ovenstaaende  Liste,  de  Tiid 
efter  anden  ledig  blivende  Boeliger,  eengang  for  alle  skal  be¬ 
stemmes;  saa  maatte  med  den  dermed  forbundne  Uddeeling, 
Værelsernes  Beliggenhed,  Lysning  og  Høyde  tages  i  Betragtning, 
i  Forhold  til  de  Konster,  som  derudi  skal  dyrkes;  og  da  vil  det 
blive  nødvendigt,  at  Portrait-  Historie-  Landskabs-  og  Theater 
Malerne  gives  de  høyeste  Værelser.  Efter  denne  Regel  kunde 
altsaa  for  Portrait  Maleren  anviises  i  underste  Etage  de  Værelser, 
som  nu  beboes  af  Justice  Raad  Preisler,  for  Theater  Maleren 
Professor  Weidenhaupts  Væi'elser  i  samme  Etage,  da  denne  er 
forbunden  2  store  Atteliers;  for  Landskabs  Maleren  Professor 
Høyers  Værelser  i  samme  Etage  og  den  fierde  Bolig  i  samme 
Etage,  som  nu  beboes  af  Professor  Mandelberg,  kunde  til  Archi- 
tecten  bestemmes,  saasom  det  dertil  indrettede  Contoir  dertil 
støder.  I  mellemste  Etage  befindes  de  academiske  Skoeler  og 
til  Boelig  er  alleneste  for  een  Familie  indrettet,  som  kunde  for¬ 
medelst  Værelsernes  Høyde  bestemmes  til  Historie  Maleren.  I 
øverste  Etage  kunde  Migniatur  Maleren  blive  der  hvor  Muller 
nu  er;  Medailleuren  ligeledes  hvor  Adzer  er,  og  Informatoren 
beholde  det,  som  Løffler  hai’,  og  for  Slotsforvalteren  indrettes 
nogle  Værelser,  som  fratages  Muller  af  dem,  som  han  har  over¬ 
flødig.« 

I  Henhold  til  disse  Regler  skulde  altsaa  Præses  gaa  frem, 
naar  han  efter  Akademiets  Indstilling  uddelte  de  ledige  Boliger. 
Men  da  Prins  Christian  er  bleven  Præses,  erklærer  han  i  No¬ 
vember  1815,  at  »Directeuren,  de  maanedhavende  Professorer  og 
Sekretæren  ere  de  Academiets  Embedsmænd,  som  fortrinligen 
bør  benaades  med  Værelser«.  Det  var  et  ligefremt  Brud  paa 
Reglerne  fra  1785.  Samtidigt  vedtoges,  at  Fremleje  af  Friboliger 
(og  Ateliers)  kun  maa  ske  med  Akademiets  Samtykke  og  ikke 
til  andre  end  Kunstnere.  Præses  overholdt  dog  ikke  det  af  ham 
selv  opstillede  Princip  anderledes,  end  at  Boligerne  paa  anden 
Sal  tildeltes  Medlemmer,  som  ikke  var  Professorer  (undtagen 
den,  Slotsforvalteren  havde).  Nogle  Aar  efter  at  Prins  Christian 
var  bleven  Konge  vedtager  Akademiet  i  Oktober  1844  at  andrage 
paa,  at  Fundatsens  §§  107  og  109  om  Adgangen  til  Friboliger 
udvides  til  ogsaa  at  omfatte  akademiske  Medlemmer,  »til  hvem 
der  baade  under  Hans  Majestæts  tidligere  Præsidium  og  af 
Academiets  nuværende  Præses  ved  Fordelingen  af  Boliger  var 

taget  særdeles  Hensyn«.  Man  vilde  altsaa  sikre  Medlemmerne 
en  Ret  til  at  faa  Andel  i  Friboligerne,  medens  dette  hidtil  havde 
været  en  Naade.  Dette  fører  til,  at  Kocli  som  Direktør  et  Aar 
senere  foreslaar,  at  man  i  det  hele  skal  søge  en  bestemtere  Ord¬ 
ning  med  Hensyn  til  Friboligerne  og  samtidig  søge  at  faa  de  to 
Boliger  og  Ateliers  i  Materialgaarden  formelig  tillagte  Akademiet 
(jfr.  herom  ovenfor).  Der  nedsættes  en  Komité,  bestaaende  af 
Koch,  Hetsch,  Troels  Lund,  Theatermaler  Christensen  og  Thiele, 
som  udarbejder  Forslag  til  et  Reglement.  Dette  vedtages  uden 
Ændringer*)  af  Akademiet  den  6.  Juli  1846,  og  den  5.  Oktober 
samme  Aar  kan  Præses  meddele,  at  han  har  givet  det  sin  Stad¬ 
fæstelse. 

Dette  »provisoriske  Reglement«  angaar  ikke  de  for  Profes¬ 
sorerne  og  Slotsforvalteren  forbeholdte  Boliger,  men  kun  dem, 
som  der  fra  nu  gives  Medlemmerne  Ret  til  efter  Anciennitet, 
dem  man  kaldte  de  »mindre  Boliger«. 

Det  var  da  kun  de  tre  Boliger  paa  2den  Sal  (beboet 
af  Hornbech,  J.  L.  Jensen  og  Wallich,  hvilken  sidste  nu 
efterfulgtes  af  C.  A.  Jensen)  som  bestemtes  for  »herværende« 
Medlemmer.  Ved  denne  Ordning  afskar  man  sig  rigtignok  fra 
fremtidigt  at  give  Sekretæren  Bolig  paa  Slottet  (udenfor  hans 
Anciennitet  som  Medlem),  men  da  Thiele  jo  var  i  Besiddelse  af 
en  udmærket  Bolig,  har  sagtens  ingen  tænkt  derpaa,  uagtet  Se¬ 
kretæren  dog  var  en  af  dem,  hvis  Nærværelse  maatte  anses  for 
»meest  fornøden«.  Foruden  Boligerne  fastsattes  to  Huslejeunder¬ 
støttelser  a  200  Rdlr.  for  Medlemmer  efter  Anciennitet.  Det  var 
de  400  Rdlr.,  J.  L.  Lund  havde  havt  i  Huslejegodtgjørelse  under 
Thorvaldsens  sidste  Ophold,  som  man  i  Novbr.  1845  paa  Kochs 
Forslag  havde  søgt  og  faaet  Tilladelse  til  at  beholde  i  dette  Øje¬ 
med.  Undtagne  fra  Adgangen  til  Fribolig  eller  Huslejeunder¬ 
støttelse  var  de  Medlemmer,  som  alt  andetsteds  havde  en  Bolig 
»af  det  Offentlige«  eller  som  oppebar  Pension  af  Akademiets 
Understøttelseskasse,  medmindre  de  vilde  give  Afkald  herpaa. 
Ved  Vakance  er  der  Oprykningsret.  Den  som  er  fraværende 
ved  Vakance  og  »ikke  inden  1  Aars  Forløb  kan  indfinde  sig, 
maae  forbigaaes,  og  hans  Adkomst  forbeholdes  ham  for  Frem- 


*)  Hetseh  havde  paa  et  tidligere  Standpunkt,  i  Februar,  forgæves  søgt  at 
hævde,  at  der  ved  alle  Boliger  først  bør  tages  Hensyn  til  de  Personer,  hvis 
Nærværelse  i  Akademiet  maatte  ansees  for  meest  fornøden- . 

tiden«.  Boligerne  skal  overdrages  ved  et  skriftligt  Dokument, 
»som  indeholder  de  Forpligtelser,  der  maatte  hvile  paa  Boligerne, 
hvilke  den,  der  tiltræder  samme,  har  at  varetage,  ligesom  ogsaa 
Inventarium  over  de  nagelfaste  Dele,  hvilke  Beboerne  have,  i 
Forening  med  Boligen  i  det  Hele,  at  vedligeholdes  i  forsvarlig 
Stand«.  Denne  Vedligeholdelsespligt  var  altsaa  nu  udtrykkeligt 
fastslaaet  for  Medlemmernes  Vedkommende,  medens  man  for 
Professorerne  og  Slotsforvalteren  kun  havde  den  ganske  alminde¬ 
lige  Regel,  at  Vedligeholdelsen  skulde  være  »for  Akademiets 
eller  Beboernes  Regning«. 

Fremlaan  eller  Fremleje  maa  kun  finde  Sted  med  Akade¬ 
miets  Sanktion. 

Huslejeunderstøttelserne  uddeles  første  Gang  ved  Oktober 
Flyttedag  1846.  De  har  siden  været  tildelte  saaledes: 

1846  -56.  F.  Fr.  Friis.  1846 — 49.  FabritiusdeTengnagel. 

1856 — 70.  Theaterm. Christensen.  1849 — 65.  Troels  Lund. 

1871 — 94.  Monies.  1865 — 67.  Kiærschou. 

1894—1901.  Herholdt.  1867-84.  Sonne. 

1885—  91.  Buntzen. 

April  1902 — .  Villi.  Petersen.  1892 —  .  Conradsen. 

Da  det  var  afgjort,  at  man  skulde  have  de  to  nye  Atelierer 
i  Reberbanen  og  Professorboligen  mod  Hejbergsgade,  følte  man 
Trang  til  at  fastslaa  nye  og  udførlige  Regler,  hvorunder  ogsaa 
de  nye  Lokaler  kunde  inddrages.  Der  udarbejdedes  derfor  et 
Forslag  til  et  Reglement  for  Adkomsten  til  Boliger  og  Ateliers, 
som  approberedes  af  Ministeriet  den  19.  Septbr.  1866. 

Der  skelnes  heri  bestemt  mellem  Embedsboliger  og  -Ateliers 
og  Medlemsboliger. 

Som  Embedsboliger  nævnes: 

6  Professorboliger  med  Ateliers,  dels  i  Stuen,  dels  i  2den  og 
3die  Sals*)  Etage,  og  dels  i  den  ældre  Reberbane. 

1  Billedhuggeratelier  uden  Bolig  i  den  ældre  Reberbane. 

1  Forvalterbolig  i  søndre  Fløjs  3die  Etage  ved  Bibliotheket. 

1  Portnerbolig  i  Kjælderen  ved  Porten. 

1  Vægterbolig  i  Baggaarden. 

3  Betjent-  eller  Opvarterboliger  i  Kjælderen  mod  Nordvest. 


*)  Dette  maa  gælde  de  til  Boligerne  hørende  Kamre  og  andre  Rum  paa 
Loftet. 

Kunstakad.  Hist.  35 

Medlemsboliger  er: 

3  Familieboliger  i  Hovedbygningens  nordre  Fløjs  3die  Etage. 

Desuden  er  de  to  Huslejeunderstøttelser  i  eet  og  alt  at  anse, 
som  om  de  var  Boliger. 

Professorboligerne  fordeles  saaledes: 

Den  ældste  Professor  i  Malerkunsten  faar  den  i  den  syd¬ 
vestre  Stueetage  værende  Bolig  med  tilliggende  Atelier. 

Den  ældste  Professor  i  Billedhuggerkunsten  faar  Boligen 
mod  Hejbergsgade  med  tilliggende  Atelier. 

Den  ældste  Professor  i  Architekturen  faar  den  i  den  nord¬ 
østre  Stueetage  beliggende  Bolig  med  tilliggende  Atelier. 

Det  ene  Billedhuggeratelier,  hvortil  ikke  haves  Bolig,  tilfalder 
den  yngste  Professor  i  Billedhuggerkunsten. 

De  Boliger,  som  f.  T.  benyttes  af  Thiele,  Lund  og  Simonsen, 
blive  ved  Vacance  at  tildele  de  øvrige  5  Professorer  efter  An- 
ciennetet  (med  Omflytningsret). 

Medlemsboligerne  og  Huslejeunderstøttelserne  tildeles  Med¬ 
lemmer,  der  ere  optagne  som  Kunstnere  og  ikke  ere  Professorer 
ved  Akademiet,  efter  deres  Medlemsanciennetet.  Medlemmer,  der 
ikke  har  stadigt  Ophold  i  Kjøbenhavn  eller  Omegn  eller  som 
ikke  kan  komme  tilstede  inden  et  Aars  Forløb  efter  Vacancens 
Indtræden,  forbigaas,  men  beholde  deres  Bet  for  Fremtiden. 
Kejser  nogen  bort  for  længere  Tid  end  2  Aar,  mister  han  sin 
Bolig  eller  Adgangen  dertil,  men  beholder  sin  Ret  for  Frem¬ 
tiden.  Den  som  har  Fribolig  af  det  Offentlige  andetsteds  og 
ikke  vil  opgive  denne,  forbigaas.  Fremlaan  og  Fremleje  er  for¬ 
budt.  Boligen  overdrages  ved  et  skriftligt  Dokument  ligesom 
tidligere. 

Enker  og  Børn  har  Ret  at  blive  i  Boligerne  til  første  Flytte¬ 
dag,  hvis  Dødsfaldet  indtræffer  inden  den  sædvanlige  Opsigelses¬ 
frist,  ellers  til  den  følgende  Flyttedag.  Boligens  Vedligeholdelse 
og  Skattebyrder  paahviler  Brugeren. 

Da  Garnmagasinets  foran  omtalte  Ombygning  var  fuldført, 
kom  altsaa  hertil  endnu  en  Professorbolig  med  Atelier  og  et 
Medlemsatelier,  men  da  der  foreløbigt  hviler  en  Lejeafgift  her- 
paa  i  28  Aar  (til  1896),  vedtages  det,  at  de  saalænge  skal  holdes 
udenfor  de  for  de  øvrige  Boliger  gjældende  Regler. 

I  April  1879  faar  Ministeriet  Betænkelighed  ved,  at  der  var 
lagt  Lejeafgift  paa  Professorboligen  i  Garnmagasinet,  og  foreslaar 

derfor,  at  Akademiet  skulde  overtage  en  Del  af  Lejesummen  og 
til  Gjengjæld  faa  Ret  til  at  disponere  over  de  to  Ateliers,  enten 
ved  at  give  dem  til  Medlemmer  eller  ved  at  udleje  dem.  Da 
Akademiet  imidlertid  ikke  havde  Midler  til  at  overtage  nogen 
Del  af  Lejen  og  nogen  Bevilling  dertil  af  Rigsdagen  neppe  kunde 
ventes,  foreslog  Direktøren  (Meldahl)  at  ordne  Sagen  saaledes, 
at  Professorboligen  (uden  Atelier)  blev  lejefri,  medens  Akademiet 
indvandt  Tabet  ved  at  udleje  de  to  Ateliers  til  Medlemmer  eller 
andre  Kunstnere,  dog  med  Fortrinsret  for  Professorerne.  Dette 
fandt  Ministeriets  Billigelse.  Vermehren  kom  derefter  til  at  bo 
lejefrit,  og  da  han  ikke  ønskede  at  overtage  noget  af  Ateliererne, 
udlejedes  de  til  Exner  og  Rump.  Efter  Rumps  Død  1880  lejedes 
hans  Atelier  af  Siegumfeldt.  Fra  1896  har  Exner  og  Siegum- 
feldt  dem  som  Friateliers. 

Da  saaledes  denne  nyeste  Professorbolig  var  bleven  fri  for 
Lejeafgift,  var  dermed  Grunden  til  at  holde  den  udenfor  Regle¬ 
mentets  Bestemmelser  bortfalden.  Dog  skete  der  ikke  strax 
nogen  udtrykkelig  Forandring  paa  dette  Punkt.  Først  da  Re¬ 
formen  1882  var  gjennemført  og  flere  af  de  forskjellige  Special¬ 
reglementer  toges  op  til  Revision,  kom  ogsaa  Spørgsmaalet  om 
Boligerne  paany  under  Behandling. 

I  Mødet  den  8.  Marts  1884  forelagdes  et  Udkast  til  et  nyt  Regle¬ 
ment  for  Boligerne,  som  blev  vedtaget  med  den  Ændring,  at  der 
ikke  fastsattes  nogen  bestemt  Bolig  for  en  Professor  i  Architek- 
turen,  fordi  Roed  gjorde  Indvendinger  mod  den,  som  i  Udkastet 
var  foreslaaet  dertil,  og  Meldahl  derfor  anbefalede  hellere  at  op¬ 
give  dette  Punkt.  Akademiets  Reglementsforslag  blev  approberet 
den  9.  Juni  s.  A. 

Efter  dette  Reglement  er  der  6  Professorboliger,  4  paa  Char- 
lottenborg  og  en  ved  Hejbergsgade  med  tilhørende  Atelier  samt 
en  i  Garnmagasinet,  hvis  Atelier  indtil  1896  tilbydes  vedkom¬ 
mende  Professor  til  Leje. 

Boligerne  for  de  ældste  Professorer  i  Maler-  og  Billedhugger¬ 
kunsten  blive  de  samme  som  før,  men  den  yngste  Billedhugger¬ 
professor,  som  hidtil  kun  har  havt  Atelier,  faar  nu  derhos  Bo¬ 
ligen  paa  2den  Sal  i  Sydfløjens  Østende.  De  tre  andre  Boliger 
(i  Stuen  mod  Nordvest,  i  Stuen  mod  Sydøst  og  i  Garnmagasinet) 
fordeles  blandt  de  øvrige  5  Professorer  efter  Anciennetet  (med 
Omflytningsret).  Med  Hensyn  til  Boligerne  i  Stuen  mod  Nord¬ 
vest  (Thieles)  og  i  Stuen  mod  Sydøst  (Holms)  er  at  bemærke,  at 

der  tillægges  dem  Ateliers,  den  første  ved  Porten  mod  Kongens 
Nytorv,  den  anden  ved  Porten  i  Sydfløjen,  idet  disse  to  Lokaler 
var  bievne  frie  ved  Udstillingsbygningens  Opførelse.  Da  imid¬ 
lertid  Christiansborg  brændte  i  Oktober  s.  A.  og  den  kgl.  Maleri¬ 
samling  magasineredes  i  Udstillingsbygningen,  maatte  Akademiet 
som  anført  foreløbigt  renoncere  paa  den  deri  indrømmede  Fore- 
læsningssal,  og  istedetfor  den  hidtidige,  der  var  lagt  til  Boligen 
i  Stuen  mod  Nordvest  (Meldahls),  som  intet  Atelier  havde  før, 
henlægge  Forelæsningerne  til  Atelieret  i  Porten  ved  Sydfløjen 
(som  før  havde  været  Billedhuggerskole),  idet  der  jo  alt  hørte  et 
Atelier  til  Boligen  i  Stuen  mod  Sydøst  (Holm)  og  Overleveringen 
af  det  andet  Atelier  derfor  bedre  kunde  vente.  Først  i  1897,  da 
det  nye  Kunstmuseum  var  taget  i  Brug  og  en  Forelæsningssal 
paany  indrettet  i  Udstillingsbygningen  (ovenover  Bibliotheket) 
fik  Professor  Holm  det  Atelier,  som  var  tillagt  ham  i  1884. 

De  Professorer,  som  ikke  faar  Bolig  og  Atelier,  tilsikres  der 
en  Godtgjørelse  i  Penge.  For  1883—84  bevilges  der  da  1500  Kr. 
til  Holm,  og  ved  dennes  Indflytning  i  sin  Embedsbolig  tilfalder 
Godtgjørelsen  Carl  Bloch.  Samtidigt  bevilges  der  1000  Kr.  til 
Godtgjørelse  for  en  inddragen  Medlemsbolig,  men  Beløbet  kom¬ 
mer  dog  ikke  til  Udbetaling;  først  da  man  igjen  havde  faaet 
bestemt  3  Medlemsboliger  og  der  var  bleven  en  Professorbolig 
mindre,  forhøjes  Beløbet  fra  1886—87  til  endnu  en  Professor- 
godtgjørelse  paa  1500  Kr.,  som  dog  først  fra  1888—89  udbetales 
til  Professor  Bache. 

Det  slaas  i  Reglementet  udtrykkeligt  fast,  at  Medlemsboligerne 
hverken  maa  tildeles  fungerende  eller  forhenværende  Professorer, 
idet  disse  sidste  jo  faa  Pension  af  deres  tidligere  Embedsbolig. 
Rejser  nogen  bort  for  længere  Tid  end  to  Aar,  fortabes  Boligen 
eller  Huslejeunderstøttelsen  ikke  ubetinget,  men  Akademiet  skal 
afgjøre,  om  de  kan  beholdes.  Bortleje  maa  ikke  finde  Sted;  til 
Fremlaan  af  Atelier  kræves  Akademiets  Samtykke. 

Endelig  gjøres  kgl.  Anordning  af  3.  Septbr.  1879  om  Syn, 
Overtagelse  og  Aflevering  af  Embedsboliger  anvendelig  paa  Aka¬ 
demiets  Boliger  og  Ateliers. 

Reformen  i  1887  medførte,  at  Reglementet  om  Boligerne 
ligesom  andre  Specialreglementer  blev  taget  op  til  Revision,  som 
desuden  nødvendiggjordes  ved  de  forskjellige  Forandringer  paa 
Charlottenborg  Chr.  Hansens  Bolig  i  Nordfløjens  østlige  Stue¬ 
etage  var  ombygget  til  Skole  1884,  og  man  ønskede  yderligere 

til  samme  Brug  at  inddrage  den  tilsvarende  Bolig  paa  2den  Sal. 
Dette  blev  alt  i  Decbr.  1887  bifaldet  af  Ministeriet* **)).  Der  ud¬ 
arbejdedes  da  et  Forslag  til  et  nyt  Beglement,  som  blev  vedtaget 
i  Akademiet  i  Februar  1888  og  approberet  af  Ministeriet  den 
29.  s.  M. 

Der  er  efter  dette  Beglement  kun  5  Professorboliger,  de  4 
paa  Charlottenborg  og  den  5te  i  Hejbergsgade,  ligesom  før;  de 
to  Godtgjørelser  for  Professorboliger  sættes  til  1500  Kr.*)  Med¬ 
lemsboligerne  er  kun  to  i  nordre  Fløj,  den  mod  Vest  og  den  i 
Midten,  samt  den  tidligere  Professorbolig  i  Garnmagasinet. 

Adgangen  til  Medlemsboligerne  og  Huslejeunderstøttelserne 
er  den  samme  som  hidtil,  men  af  Hensyn  til  Akademiets  nye 
Ordning  gjøres  dog  følgende  Tilføjelse:  »Naar  ikke  flere  af  de 
nuværende  akademiske  Medlemmer  have  Adkomst  til  Bolig  eller 
Huslejeunderstøttelser,  gaa  disse  Adkomster  over  til  Kunstnere, 
der  ere  eller  have  været  Medlemmer  af  Akademiraadet,  men  ikke 
have  eller  have  havt  Embede  som  Professorer  i  Kunsten  ved 
Akademiet,  og  tildeles  disse  Kunstnere  efter  Anciennetet«. 

Forøvrigt  er  Ordningen  den  samme  som  før. 

1  disse  Kegler  er  der  siden  sket  nogle  mindre  Ændringer. 

Da  Ateliererne  i  Garnmagasinet  snart  vilde  blive  lejefri,  er¬ 
hvervede  Akademiet  under  3.  Febr.  1893  Ministeriets  Samtykke 
til  at  give  Keglementet  følgende  Tilføjelse:  »De  to  Ateliers  i 
det  saakaldte  Garnmagasin  tildeler  Akademiraadet  efter  Ansøg¬ 
ning  til  to  Kunstnere.  Disse  Ateliers  maa  ikke  benyttes  som 
Beboelseslejligheder.« 

Da  Planen  om  at  ombygge  Boligen  paa  2den  Sal  i  Nord¬ 
fløjens  Østende  i  1903  blev  virkeliggjort,  nødvendiggjorde  dette 
en  Indgriben  i  Boligen  midt  i  samme  Fløj,  saa  at  denne  ogsaa 
maatte  inddrages  og  stilles  til  Akademiets  Disposition.  Til  Er¬ 
statning  for  denne  eventuelle  Inddragelse  var  der  alt  1891 — 92 
blevet  bevilget  1000  Kr.  aarlig,  som  hidtil  ikke  var  komne  til 
Anvendelse;  de  tilfaldt  nu,  fra  April  1903,  Indehaveren  af  den 
inddragne  Bolig,  Landskabsmaler  K.  Eilersen. 

Vægterboligen  i  Baggaarden  havde  længe  været  usund  og 


*)  Vermehrens  Bolig  i  Garnmagasinet  gik  samtidigt  over  til  at  være  Med¬ 
lemsbolig  og  tildeltes  Exner. 

**)  Deraf  betragtes  de  1000  Kr.  som  Godtgjørelse  for  selve  Boligen  og  de  500 
for  Atelieret. 

uheldig,  og  Betjentboligerne  i  Kjælderen  i  Fløjen  mod  Kongens 
Nytorv  var  heller  ikke  tilfredsstillende.  I  1892  opnaaedes  derfor 
de  fornødne  Midler  til  at  lade  Vægterboligen  nedrive,  omdanne 
de  tre  Boliger  i  Vestfløjen  til  to,  for  Vægteren  og  Kontorbetjenten, 
og  forbedre  Portnerens  Bolig.  Tillige  bevilgedes  der  Husleje- 
godtgjørelser  for  Vægteren  og  en  Betjent,  med  350  Kr.  til  hver. 
Senere  ere  disse  Huslejegodtgjørelser  efterhaanden  forbedrede. 
Først  fik  endnu  3  Betjente  fra  April  1890  hver  en  Huslejehjælp 
paa  250  Kr.  aarlig,  og  den  1.  April  1903  forhøjedes  den  til  350  Kr. 
Den  1.  April  1901  blev  der  tillagt  den  yngste  Betjent  en  Husleje¬ 
hjælp  af  250  Kr.  I  1902  er  der  af  Sundhedshensyn  indlagt  elek¬ 
trisk  Lys  i  Stedet  for  Gas  i  Vægterens  og  Kontorbetjentens 
Boliger  Nord  for  Hovedporten. 


XXXVIII. 


1  1754  havde  Skolen,  ifølge  Beretningen  i  Post-Tidenden  Nr. 

27  og  28,  Lokaler  paa  1ste  Sal  i  Charlottenborgs  Nordfløj. 
Ved  Siden  af  Pilos  Atelier,  som  bestod  af  to  Værelser,  laa  Gibs- 
skolen  (hvor  nu  Sekretærens  og  Direktørens  Værelser  er),  i  det 
følgende  Væi'else  var  Modelskole  for  Malere  og  Billedhuggere,  i 
de  to  næste  Architektur-  og  Perspektivklasserne  og  endelig,  i  det 
østlige  Værelse  af  denne  Fløj  og  det  tilstødende  i  Østfløjen  (ved 
Siden  af  Kuppelsalen,  hvor  Akademiets  Møder  holdes)  de  to 
Ornamentklasser.  Selv  i  Akademiets  første  Aar  kan  her  ikke 
have  været  mere  end  nogenlunde  god  Plads,  men  da  Haand- 
værkerundervisningen  kom  til,  maatte  Pladsen  blive  overordentlig 
kneben.  Foreløbigt  maatte  man  dog  se  at  hjælpe  sig,  da  intet 
yderligere  Lokale  var  at  faa.  Af  Værelserne  paa  den  anden 
Side  af  Kuppelsalen  var  det  nærmeste  Lokale  for  Bibliotheket, 
Hovedparten  af  selve  Sydfløjen  ved  Siden  af  var  overladt  Lotte¬ 
riet  og  Værelserne  i  Tilbygningen  mod  Syd  hørte  til  den  Bolig, 
Saly  og  efter  ham  Weidenhaupt  havde;  først  ved  Stanleys  Død 
1813  faar  Skolen  det  ene  af  dem,  medens  det  andet  lige  til  1827 
er  Læsestue  for  Bibliotheket.  Endelig,  da  Lotteriet  flytter,  faar 
Skolen  1791  dets  Rum  til  Raadighed  for  sine  Ornamentskoler. 
Da  Magens  Bolig  paa  lsle  Sal  i  Sydfløjens  Vestende  i  1811  ind¬ 
drages,  faar  Architekturskolen  Plads  der  (i  det  ene  Rum,  ved 
Siden  af  Antiksalen,  var  der  Oplag  af  Modeller  for  Ornament¬ 
skolen  og  af  forskjellige  Tegninger).  Architekturskolens  tidligere 
Lokale  i  Nordfløjen  bruges  til  at  udvide  Frihaandsskolerne.  Ved 

denne  Lejlighed  synes  der  ellers  ikke  at  ske  nogen  yderligere 
Omflytning,  det  hedder  blot,  at  de  øvrige  Skoler  skal  males  og 
hvidtes  (jfr.  nærmere  Kap.  III).  Skolerne  kan  paa  Grund  af 
disse  Forandringer  først  aabnes  den  25.  Novbr.  1811.  Pilos  to 
Atelierværelser  har  formodentlig  alt  længe  før  maattet  inddrages 
til  Skolens  Brug,  muligvis  har  Architekturskolerne  havt  Plads  i 
dem,  og  det  maa  da  være  her,  at  der  i  Vinteren  1811 — 12  op¬ 
rettes  en  Malerstue  for  Elever  —  ialtfald  vides  det,  at  J.  L.  Lunds 
Malerstue  for  Elever  senere  laa  i  det  Værelse,  hvor  nu  Forvalter¬ 
kontoret  er.  Samtidigt  indrettes  der  et  Anatomikammer  og  en 
Foredi'agssal,  men  hvor  de  har  ligget,  kan  ikke  paavises.  Den 
sidste  var  vistnok  i  Sydfløjen  (Stanleys  forrige  Værelse?). 

Der  tales  nu  og  da  om,  at  der  opstilles  eller  nedtages  for- 
skjellige  Bi'æddeskillerum  for  at  faa  bedi-e  Plads,  men  dette  kan 
ikke  følges  i  det  enkelte.  Der  maa  ogsaa  være  flyttet  noget  om 
paa  Klassei'ne,  thi  det  siges  ved  Indretningen  af  Lunds  Maler¬ 
stue  for  Elever  1824,  at  den  ligger  ved  Ornamentskolen.  Reglen 
har  dog  vistnok  væi'et,  at  Malei--  og  Billedhuggerklasseime  laa  i 
Nordfløjen,  Bygnings-  og  Haandvæi’kerklasseime  i  Sydfløjen. 
Mærkeligt  nok  siges  det  ikke,  hvor  Eckersberg  havde  den  pri¬ 
vate  Vejledning  af  sine  Elever;  sandsynligvis  har  den  været  i 
hans  egen  Bolig  i  Stueetagen,  i  Værelset  nærmest  Porten.  Hans 
Sommerøvelser  for  Eleverne  fandt  i  hans  senere  Aar  Sted  paa 
1ste  Sal  i  Sydfløjen,  i  den  gamle  Lotterisal. 

Hetschs  Ornamentskole  og  1ste  Bygningsskole  maa  have 
ligget  paa  1ste  Sal  i  Sydfløjens  Østende*).  Det  siges  1826,  at  der 
er  Gjennemgang  gjennem  den  til  Foredragssalen.  Hvor  meget 
det  kneb  med  Pladsen  faar  man  en  Forestilling  om,  da  C.  F. 
Hansen  1826  faar  2den  Bygningsskole  henlagt  til  Kl.  2 — 5,  for 
at  den  kan  benytte  det  samme  Lokale,  som  Hetschs  Klasse  har 
om  Aftenen. 

Disse  Pladsvanskeligheder  er  alt  andet  end  forbausende, 
naar  man  tænker  paa  det  store  Elevantal.  Dette  har  aabenbai-t 
ogsaa  voldet  stadige  Kvalei'.  I  1828  faar  man  Lov  at  benytte 
den  botaniske  Haves  Læsesal**),  men  kun  for  nogle  Maaneder. 

*)  Disse  Klasser  laa  nærmest  Trappen.  Der  løb  en  Korridor  langs  med 
Nordvæggen  ind  til  Bygningsskolen;  det  er  Skillerummet  ud  mod  den, 
der  nedtages  1826  (jfr.  Kap.  IX). 

**)  1  den  nuværende  Gjennemgangsport  i  Østfløjen;  den  var  afgivet  til  bota¬ 
nisk  Have  1778. 

I  Akademiets  store  Nød  er  Clemens  uegennyttig  nok  til  at  over¬ 
lade  sit  Atelier  til  Skolens  Brug,  og  da  Lorentzen  samme  Aar 
dør  og  Thiele  skal  have  hans  Bolig,  inddrager  man  to  Værelser 
af  den  til  Skolen.  I  det  ene,  ved  Porten  mod  Nyhavn,  anbrin¬ 
ges  architektonisk  Forberedelsesskole,  i  den  anden,  ved  Porten 
mod  Kongens  Nytorv,  lægges  den  architektoniske  Medailleskole. 
Lftei  Clemens  Død  den  5.  Novbr.  1831  inddrager  man  formelig 
hans  Atelier,  og  Elementarskolerne  faar  Plads  dels  der,  dels  i 
den  botaniske  Haves  Læsesal,  som  er  afstaaet  til  Akademiet  for 
en  Sum  af  2500  Rdlr.  Den  tages  i  Brug  den  1.  Septbr  1832. 
Den  Mængde  Elever,  man  saaledes  fik  her  ned,  gav  Luft  paa 
1ste  Sal,  hvor  der  nu  sker  en  Række  Omflytninger.  Bygnings- 
og  Ornamentskolen  faar  hele  Sydfløjens  1ste  Sal  for  sig,  baade 
architektonisk  Forberedelsesklasse  og  Medailleskolen  flyttes  igjen 
derop,  den  sidste  rigtignok  kun  paa  den  Maade,  at  den  ikke 
laar  sit  eget  Lokale,  men  maa  nøjes  med  om  Dagen  at  benytte 
det,  Bygningsskolen  har  om  Aftenen.  Ornamentskolen  ligger 
næimest  Antiksalen.  Glæden  over  denne  Ordning  varer  imid- 
le*  tid  ikke  længe,  thi  alt  det  følgende  Aar  maa  Elementarskolen 
rømme  sine  nye  Lokaler  for  Thorvaldsens  hjemsendte  Arbejder 
°g  igjen  søge  op  paa  1ste  Sal.  Man  ordner  sig  saa  godt  man 
kan  ved  at  trænge  Bygningsskolerne  noget  sammen  og  lægge 
Elementarskolen  om  Aftenen  i  det  Lokale,  Medailleskolen  havde. 
Men  man  har  vistnok  været  nødt  til  at  indskrænke  Antallet  af 
Elevpladser  noget.  Først  to  Aar  efter  kommer  man  af  med 
Thorvaldsens  Arbejder  og  kan  atter  tænke  paa  at  lade  Elemen- 
tarklasserne  faa  sine  Lokaler;  men  Glæden  bliver  kun  kort,  thi 
da  Thorvaldsen  selv  skal  komme  hjem,  maa  Skolen  igjen  vige 
for  ham.  Omkring  1840  er  Ordningen  saaledes,  at  den  nu¬ 
værende  store  Sal  i  Sydfløjens  Østende  var  delt  i  to  Rum.  Det 
forreste  af  disse  havde  Elementarskolen,  det  andet,  ud  mod 
botanisk  Have,  architektonisk  Forberedelsesklasse.  De  to  Væ¬ 
relser  ved  Siden  af  denne,  i  Sidebygningen  og  op  mod  Forsam¬ 
lingssalen,  var  Bygnings-  og  Medailleskole.  Den  nuværende 
store  Sal  Vest  for  Sydfløjens  Trapperum  var  delt  i  tre  Klasser: 
langs  Væggen  ud  mod  Gaarden  laa  den  saakaldte  Modellergang, 
og  til  Sydsiden  to  Klasseværelser,  der  benyttedes  af  Ornament¬ 
skolerne.  Endelig  1850  bliver  Akademiet  befriet  for  Elementar¬ 
skolerne,  da  disse  overføres  til  technisk  Institut.  Som  det  vil 

erindres,  havde  der  forinden  gjentagne  Gange  været  Tale  om  at 
flylte  dem  til  en  eller  anden  Bygning  udenfor  Charlottenborg. 

Det  følgende  Aar  vinder  man  yderligere  Plads  ved  at  ind¬ 
drage  en  Del  af  Slotsforvalterboligen  paa  2den  Sal.  Hvilke 
Klasser,  der  lagdes  først  herop,  kan  ikke  nu  ses,  men  siden  har 
her  været  Perspektivskole;  1864  kommer  Bibliotheket  herop,  og 
1883  igjen  Perspektivskolen.  Det  Bum,  man  vandt  paa  1ste  Sal, 
benyttes  idetmindste  delvis  til  at  skaffe  Samlingen  bedre  Plads 
ved  at  give  den  Værelset  ved  Antiksalen.  I  1853  er  dens  Op¬ 
stilling  fuldført.  Samlingen  vedblev  imidlertid  i  de  følgende  Aar 
at  voxe,  og  i  Slutningen  af  Halvfjerdserne  var  samtlige  Lokaler 
mellem  Antiksalen  og  Trappen  midt  i  Sydfløjen  fyldte  med  Gibs- 
afstøbninger. 

I  Novbr.  1854  fremlægger  Hetsch  et  Forslag*)  til  en  Ord¬ 
ning  af  Lokaliteterne  paa  Charlottenborg,  men  kun  Spørgsmaalet 
om  Bibliotheket  kommer  under  Forhandling. 

I  1857  bliver  der  indlagt  Vand-  og  Gasledning  i  Slottet. 
Med  Hensyn  til  Gassens  Anvendelse  prøver  man  sig  dog  forsigtigt 
frem,  inden  man  anvender  den  helt,  da  man  ikke  er  vis  paa, 
at  den  er  »anvendelig«  ved  Tegneundervisningen. 

Da  den  nye  Skoleordning  er  indført  i  1863  og  Meldahl  er 
bleven  Formand  for  Skoleraadet,  er  man  saa  heldig  Aaret  efter, 
ved  Hetschs  Død,  at  kunne  inddrage  hans  Atelier  i  Østfløjen  og 
henlægge  Architekturskolen,  som  hidtil  havde  maattet  dele  Lokale 
med  architektonisk  Forberedelsesklasse,  dertil;  derved  kommer 
den  til  at  ligge  ved  Siden  af  Professorens  Atelier.  I  »Havesalen« 
ved  Siden  af  faar  det  følgende  Aar  architektonisk  Forberedel¬ 
sesklasse  Plads.  Bibliotheket  flyttes,  og  Malerskolen  kommer 
over  i  Sydfløjens  Hjørneværelse  mod  Kongens  Nytorv.  Omkost¬ 
ningerne  ved  at  indrette  disse  Lokaler  kan  Akademiet,  med 
Ministeriets  Samtykke,  selv  afholde  med  300  Rdlr.  af  Skole¬ 
indtægtens  Overskud.  Da  Dekorationsskolen  er  oprettet,  faar  den 
Lokale  paa  1ste  Sal  i  Sydfløjens  Østende;  1867  lægges  den  lige 
ved  Siden  af  Almindelig  Forberedelsesklasse  ud  mod  botanisk 
Have.  I  Nordfløjen  laa  da  Billedhuggerskolen  der,  hvor  nu  For¬ 
valterkontoret  er,  derefter  kom  Modelskolen  og  Gibsskolen,  og 
længst  mod  Øst  Malerskolen. 

Efterhaanden  som  Undervisningen  forbedredes  og  Apparatet 


’)  Selve  Forslaget  findes  ikke  mere  i  Akademiets  Arkiv. 

blev  større,  krævedes  der  mere  Plads  for  at  alt  kunde  gaa  paa 
en  Maade,  der  svarede  til  Tidens  Krav;  man  havde  jo  nu  ogsaa 
faaet  legelmæssig  Undervisning  baade  om  Dagen  og  om  Aftenen. 
Meldahl  gjorde  som  Skoleraadets  Formand  alt  for  at  komme 
Pladskravet  i  Møde.  Man  indsaa  ogsaa,  at  man  ikke  mere,  som 
i  gamle  Dage,  kunde  stuve  Eleverne  sammen  i  tarveligt  oplyste 
Lokaler  med  daarlig  Luft. 

I  1872  udtaler  Skoleraadet  et  Ønske  om  at  faa  Raadighed 
over  de  saakaldte  »Magasinrum«  Syd  for  Antiksalen,  hvori  der 
bl.  a.  var  anbragt  en  stor  Mængde  Afstøbninger,  men  Ønsket 
kan  ikke  opfyldes,  da  man  ikke  havde  noget  Sted  at  bringe 
Afstøbningerne  hen.  Man  tænkte  paa  Muligheden  af  at  faa  en 
særlig  Udstillingsbygning,  hvori  ogsaa  Samlingen  og  Bibliotheket 
kunde  faa  Plads.  Desuden  led  Undervisningen  ved  hvert  Aar 
at  skulle  afbrydes  for  Udstillingens  Skyld.  I  1877  gjentager 
Skoleraadet  endnu  stærkere  sit  Ønske,  men  man  maatte  dog 
vente  nogle  Aar  endnu,  til  Udstillingsbygningen  kunde  tages  i 
Brug  1883. 

Med  Modelskolens  Lokaler  herskede  der  en  lignende  Util¬ 
fredshed;  man  ønskede  dem  højere  og  med  bedre  Lys.  Allerede 
i  1881  havde  Skoleraadet  vedtaget,  at  man  skulde  søge  at  opnaa 
en  Forbedring,  naar  Udstillingsbygningen  var  færdig,  og  da  Chr. 
Hansen  var  død  1883,  vedtog  man  paa  Meldahls  gjentagne  For¬ 
slag  at  søge  hans  Bolig  inddragen  og  derefter  indrettet  tidssvarende 
Lokaler  i  den  ved  at  sænke  Gulvet.  Man  ønskede  at  inddrage 
endnu  en  Bolig  til  Brug  for  Skolen,  men  dette  maatte  foreløbigt 
opgives.  I  Chr.  Hansens  Bolig  vilde  man  indrette  3  moderne 
Ateliers,  men  da  de  fornødne  Midler  dertil  ikke  kunde  opnaas, 
nøjedes  man  med  2  Ateliers,  som  kunde  indrettes  for  4500  Kr. 
Dette  Beløb  gav  saa  Ministeriet  paa  forventet  Tillægsbevilling 
og  Arbejdet  blev  derefter  af  Meldahl  som  Bygmester  fremmet 
med  saa  megen  Kraft,  at  de  nye  Lokaler  kunde  tages  i  Brug 
kort  efter  den  1.  Oktober  1884.  Chr.  Hansens  Atelier  i  Østfløjen 
vilde  man  have  indrettet  dels  til  Brug  for  Billedhuggerskolen  (som 
en  kort  Tid  s.  A.  havde  havt  Lokale  i  Stueetagen  i  Sydfløjen,  Øst 
for  Porten  —  nu  Prof.  Holms  Atelier),  dels  til  Forelæsninger*). 
Det  vilde  koste  1600  Kr.,  som  først  nægtedes  af  Ministeriet,  men 
bagefter  alligevel  bevilgedes  paa  den  Betingelse,  at  dette  Lokale 


*)  De  blev  dog  aldrig  holdte  der. 

indtil  videi'e  skulde  overlades  til  Konservatoren  ved  den  kgl. 
Malerisamling,  og  dette  maatte  man  da  bøje  sig  for.  Disse  tre 
Atelierlokaler  var  da  af  Meldahl  indi'ettede  for  6100  Kr.,  medens 
Bygn  ingsin  spek  tø  ren ,  Herholdt,  liavde  bei'egnet  8700  Kr.*). 
Desuden  fik  man  Bevillinger  til  at  give  de  øviåge  Skolelokaler 
eix  tidssvarende  Istandsættelse  og  til  at  anskaffe  det  fornødne 
nye  Inventar.  Samtidigt  havde  Meldahl  presset  paa,  for  at  faa 
de  gamle  Skorstene  omoi’dnede,  og  en  foi'bedret  Ventilation  ind¬ 
ført  i  Skolelokalerne. 

I  de  nye  Lokaler  anbragtes  Modelskolen  for  Malere,  og  da 
Konservatoren  1888  var  flyttet  over  i  Udstillingsbygningen,  tillige 
Billedhuggerskolen. 

Allerede  i  1884,  medens  man  foi’handlede  om  Beglementet 
for  Boligei-ne,  var  der  fi'a  foi'skjellige  Sider  (Bache,  Vermehren, 
Peters)  udtalt  Ønske  om,  ogsaa  at  faa  indrettet  nye  Ovenlys¬ 
ateliers  paa  2den  Sal.  I  1887  tages  dette  Spørgsmaal  op  igjen, 
og  Meldahl  fremlægger  Udkast  til  Ombygning  af  Sonnes  Bolig 
i  Nordfløjens  Østende;  Sagen  støttes  ved  det  nye  Reglements 
Bestemmelse  om,  at  der  skulde  oprettes  Privatateliers.  Ombyg¬ 
ningsplanen  maa  dog  udsættes,  saalænge  Sonne  lever,  og  da  der 
efter  den  Tid  foreløbigt  ikke  var  Udsigt  til  at  opnaa  de  for¬ 
nødne  Midler,  tik  som  anført  Weilbach  Tilladelse  til  midlertidigt 
at  benytte  Boligen.  Efter  hans  Død  1900  opnaaedes  der  om¬ 
sider  en  Bevilling  til  Ombygningen,  som  fuldføi'tes  i  Løbet  af 
Sommeren  1903  under  Ledelse  af  Alb.  Jensen  som  Bygnings¬ 
inspektør.  Ved  samme  Lejlighed  blev  Boligen  i  Noi'dfløjens 
Midte  inddi’agen  for  eventuelt  at  stilles  til  Akademiets  Raadighed. 

Skolernes  Anbiångelse  i  de  forskjellige  Lokaler  er  for  Tiden 
følgende.  I  Stueetagen,  i  Nordfløjens  Østende,  har  Modelskolens 
Foi’bei’edelsesklasse  for  Maleiæ  Atelieret  nærmest  Poi'ten  mod 
Nyhavn.  I  Atelieiæt  ved  Siden  deraf  og  det  dertil  stødende  Ate¬ 
lier  i  Østfløjen  er  Billedhuggerskolen.  Paa  1ste  Sal  er  i  Syd¬ 
fløjens  østlige  Halvdel  og  de  tilstødende  Væi-elser  mod  Øst 
Lokaler  for  Architekturskolen  og  dens  Foi-beredelsesklasse.  1 
Sydfløjens  Vestende  hen  til  Festsalen  er  Dekorationsskolen  og 
en  Afdeling  af  almindelig  Forbex-edelsesklasse  (for  voi’dende  Ar- 


*)  Herholdt  havde  i  det  Hele  været  Modstander  af  Ombygningsplanen.  Det 
var  ham  imod,  at  man  inddrog  en  Medlemsbolig,  og  han  mente  ikke,  at 
Ateliererne  vilde  blive  gode. 

chitekter  og  Dekoratører)  anbragt.  I  Nordfløjen  er  paa  1ste  Sal 
og  i  de  nye  Ateliers  paa  2den  Sal  almindelig  Forberedelsesklasse, 
Modelskolens  Forberedelsesklasse  og  Modelskolen  anbragt. 

Bibliotheket,  som  grundlagdes  1758,  laa  oprindeligt  i  Øst¬ 
fløjen,  i  det  Værelse,  som  stødte  op  til  Sydsiden  af  Kuppelsalen. 
1 1811,  ved  Inddragelsen  af  Magens  Bolig,  hedder  det,  at  »Biblio¬ 
theket  skal  bli've,  hvor  det  er,  det  Skillerum  som  afdeler  det  fra 
det  lille  Værelse  skal  væk,  saa  Bibliotheket  bliver  større.  Derved 
falder  den  projecterede  Læsestue  bort,  men  der  vindes,  at  Bi¬ 
bliotheket  kan  aflukkes  og  ikke  behøver  at  tiene  til  Gjennem- 
gang  ved  Festligheder  eller  andre  Ledigheder.*  Hvad  det  er  for 
et  Skillerum,  der  er  Tale  om,  kan  ikke  ses.  Læsestuen  fik  man 
to  Aar  efter  alligevel,  i  et  af  de  Værelser,  som  Stanley  havde 
havt,  men  den  kom  da  ikke  til  at  staa  i  umiddelbar  Forbin¬ 
delse  med  selve  Bogsalen.  I  Foraaret  1827  flyttes  Bibliotheket, 
for  at  vinde  mere  Plads,  over  i  »tvende  smaae  Værelser,  som 
findes  paa  den  anden  Side  Ornamentskolen« ;  hvor  disse  Værelser 
laa,  vides  ikke,  men  de  har  ogsaa  været  adskilte.  Dette  varer 
imidlertid  ikke  længere  end  til  Efteraaret  1832,  da  Bibliotheket 
flyttes  ned  i  Medailleskolens  hidtidige  Lokale  i  Stueetagen*), 
nord  for  Hovedporten  mod  Kongens  Nytorv,  stødende  lige  op 
til  Thieles  Bolig.  Pladsen  blev  dog  ogsaa  med  Tiden  for  kneben 
her;  der  klages  i  1854  over,  at  der  ikke  er  Bum  til  Bøgerne,  at  der 
kun  findes  et  Bord,  hvorved  der  i  det  højeste  er  Plads  til  sex 
Personer,  og  at  der  intet  Forværelse  findes  til  Overtøjet.  Thiele 
tænker  paa  at  faa  Hornbechs  Bolig  til  Bibliotheket,  men  det 
bliver  der  dog  ikke  noget  af;  derimod  følger  man  næste  Aar, 
1855,  Hetsch’s  Tanke,  at  flytte  Bibliotheket  op  i  »Hjørnestuen« 
og  »Malerstuen«  paa  1ste  Sal  i  Sydfløjen,  o:  det  store  Værelse  i 
Fremspringet  ud  mod  Kongens  Nytorv  og  det  lille  Værelse  bag¬ 
ved.  Her  bliver  man  saa  til  1864,  da  Omordningen  i  Skole¬ 
lokalerne  efter  det  nye  Reglement  medførei-,  at  Bibliotheket  maa 
rykke  op  paa  2den  Sal,  lige  over  det  hidtidige  Lokale.  Der 
havde  som  anført  indtil  da  været  Perspektivskole. 

Da  Udstillingsbygningen  bliver  til  Virkelighed,  indrettes  der 
i  Stueetagen  af  dens  sydlige  Tværfløj  et  nyt  Lokale  for  Biblio- 


*)  Der  staar  ganske  vist  et  Sted  i  Dagbogen,  at  Lokalet  ligger  ved  Siden  af 
Forsamlingssalen,  men  dette  maa  bero  paa  en  Skrivefejl. 

theket,  som  flyttes  derover  1883,  saa  det  kan  aabnes  der  den 
1ste  Oktober.  Perspektivskolen  kom  saa  igjen  op  i  sit  tidligere 
Lokale. 

Det  nye  Bibliothekslokale  var  dengang  rigeligt,  Bogsamlingen 
fyldte  det  kun  halvt.  Men  i  de  følgende  20  Aar  er  den  voxet 
saa  stærkt,  at  Pladsmangelen  atter  er  bleven  yderst  følelig. 

I  Aarhundredets  Begyndelse  synes  Forelæsningerne  at  være 
bievne  holdte  rundt  om  i  Skolelokalerne  som  man  kunde  bedst. 
Da  Oehlenschlåger  ønsker  at  læse  over  den  nordiske  Oldtid, 
anviser  man  ham  Bygningsskolen  til  Auditorium,  hvormed  han 
ikke  var  fornøjet.  Først  i  Vinteren  1811 — 12  indrettes  der  en 
fast  Foredragssal  og  et  Anatomikammer,  men  muligvis  har  kun 
de  anatomiske  Forelæsninger  været  holdte  der,  —  eller  er  det  denne 
Foredragssal,  man  1813  indretter  i  det  ene  af  de  Værelser  (ud 
mod  Haven),  Stanley  havde  havt  paa  1ste  Sal  i  Sydfløjen?  det 
siges,  at  det  ligger  ved  Siden  af  Forsamlingsværelset  (Kuppel¬ 
salen),  men  Udtrykket  kan  neppe  være  ganske  nøjagtigt.  I  1826 
tages  der  et  Værelse  fra  den  Lejlighed,  Thiele  faar,  ved  Porten 
mod  Nyhavn,  og  der  lægges  1832  Forelæsningerne  ned*).  Først 
1855  faar  Thiele  dette  Værelse  lagt  til  sin  Bolig  og  Forelæsnin¬ 
gerne  flyttes  over  i  Værelset  ved  Siden  af  Hovedporten,  hvor 
Bibliotheket  hidtil  havde  været  (nu  Meldahls  Atelier). 

I  1884  tages  den  nye  Forelæsningssal  i  Udstillingsbygningen 
i  Brug,  men  allerede  den  følgende  Vinter  maa  den  vige  for  den 
kgl.  Malerisamling,  og  lige  til  Vinteren  1895—96  holdtes  Fore¬ 
læsningerne  i  den  tidligere  Billedhuggerskole,  i  Stueetagen  Øst 
for  Porten  i  Sydfløjen.  Først  i  Efteraaret  1896  begynder  Fore¬ 
læsningerne  igjen  i  Udstillingsbygningen,  i  den  nordøstlige  Hjørne¬ 
sal,  og  den  følgende  Vinter  i  den  nuværende  Foredragssal  oven¬ 
over  Bibliotheket. 

Forvalterkontoret  har  Biehl  formodentlig  havt  ved  sin  Bolig. 
Siden  havde  det  Plads  ved  Abildgaards  Bolig,  men  1799  flyttes  det 
over  paa  1ste  Sal  i  Tilbygningen  til  Sydfløjen.  I  1811  faar  Haas 
Lyst  at  faa  Kontoret  lagt  til  sin  Bolig  og  Forvalteren  maa  da 
andet  Steds  hen.  Akademiet  siger  i  sin  Indstilling  derom  til 
Præses,  at  det  »vilde  være  passende,  om  Anatomikammeret  blev 


*)  Det  vil  erindres,  at  Høyens  Forelæsninger  senere  henlægges  til  Antiksalen. 

anviist  Forvalteren  til  Contoir,  da  det  ligger  i  Midten  af  Sko¬ 
lerne  og  der  ved  denne  Forandring  vilde  vindes  det,  at  Forval¬ 
teren  altid  var  ved  Haanden  i  Skoletimerne,  hvorimod  han  nu 
ligesom  er  afskaaren  fra  Skolerne  og  altfor  langt  fra  Haanden 
for  dem,  som  behøve  hans  Tieneste.  Forandring  heri  er  saa 
meget  ønskeligere,  som  Uleiligheden  af,  at  Forvalteren  har  sit 
Contoir  i  Sidebygningen  vilde  blive  dobbelt  følelig,  naar  den 
nye  Indretning  og  Inddeling  af  Academiets  Lokaler  kommer  i 
Stand,  da  ingen  Giennemgang  bør  finde  Sted  i  de  Værelser,  som 
ere  bestemte  til  Bibliotheket«.  Dette  Anatomikammer  var  vist¬ 
nok  det  lille  Værelse  til  Gaarden,  over  Nyhavnsporten  i  Nord¬ 
fløjen ;  ialtfald  var  dette  senere  Forvalterkontor  lige  til  1884,  da 
Meldahl  benytter  Ledigheden  til  at  bringe  Akademiets  Kontor¬ 
forhold  i  tidssvarende  Stand.  Det  gamle  Kontor  bliver  da  Lærer¬ 
værelse,  og  istedet  indrettes,  ved  Herholdt  som  Bygningsinspek¬ 
tør,  i  Nordfløjen,  Øst  for  Hjørneværelset  og  lige  for  Hovedtrappen 
tre  Kontorværelser,  et  for  Forvalteren  og  hans  Assistent,  et  for 
Sekretæren  og  et  for  Direktøren. 

Som  foran  omtalt  havde  Politiretten  Lokaler  paa  Charlotten- 
borg  1795—1815.  Der  var  da  indrettet  Arrester  i  Kjælderen. 
Da  den  flytter,  forsøger  Sundhedskollegiet  og  det  militære  gym¬ 
nastiske  Institut  forgæves  at  faa  dens  Lokaler  overladte. 

Klasselotteriets  Lokaleforhold  er  foran  omtalte.  I  dets  Sal 
holdtes  ogsaa  Akademiets  »Salon«*). 

Tallotteriet  havde  ogsaa  fra  1795,  efter  Baadhusets  Brand, 
foretaget  sine  Trækninger  paa  Charlottenborg  og  under  Musik 
bekjendtgjort  dens  Udfald  fra  Altanen  mod  Kongens  Nytorv. 
Trækningen  foregik  hver  3die  Tirsdag  Kl.  2 — 4  paa  en  »bevæge¬ 
lig  Forhøjning«  foran  Porten  (siden  kun  2  Gange  aarligt).  Der 
kommer  Vanskeligheder  allerede  i  1804,  da  Akademiet  forbyder 
at  føre  den  store  Taltavle  igjennem  Antiksalen,  fordi  det  hænder, 
at  Afstøbningerne  beskadiges  derved,  og  Tavlen  maa  da  fra 
Torvet  hejses  op  paa  Altanen;  Lorentzen  var  da  som  anført 
elskværdig  nok  til  at  overlade  Lotteriets  Bestyrelse  Lokale  til 

*)  Der  blev  ogsaa  Finanskollegiets  Annuiteter  og  det  østersøiske  Kompagnis 
Obligationer  trukne.  1788  søger  Akademiet  om  at  faa  Lokalet  til  Raa- 
dighed,  men  forgæves,  da  det  paa  Grund  af  Magistratens  Modstand  ikke 
lykkes  Rentekammeret  at  opnaa  et  andet  Lokale  i  de  32  Mænds  Sal  paa 
Raadhuset. 

Trækningen  i  sin  Bolig,  nemlig  Værelset  nærmest  Porten.  I 
1817  er  der  Tale  om  at  flytte  Lotteriet  til  Raadhuset,  men  det 
bliver  ikke  til  noget,  bl.  a.  fordi  G.  F.  Hansen  sætter  sig  der¬ 
imod.  Han  havde  maaske  Ret  heri,  thi  det  havde  vist  sig,  at  Lotte¬ 
riet  og  de  forskjellige  Statskommissioner  havde  beskadiget  det 
Værelse,  Lorentzen  havde  overladt  dem,  saa  Rentekammeret 
maatte  lade  det  istandsætte,  og  Lorentzen  vilde  derefter  ikke 
mere  afstaa  dette  Værelse,  men  tilbød  i  Stedet  for  Lotteriet 
»Hjørnestuen  og  et  lidet  Cabinet«.  Lotterikommissionen  maa 
finde  sig  heri,  skjøndt  den  er  meget  krænket  og  siger,  at  den  er 
vist  hen  »i  en  Krog«.  Akademiet  paa  sin  Side  klager  over,  at 
det  er  »ikke  til  at  beskrive,  hvad  Academiets  kostbare  Samling 
af  Gibsafstøbninger  lider  ved  den  frie  Passage  gjennem  Salen«. 
Man  forsøger  at  lade  Trækningen  foregaa  i  en  af  Buegangene 
ved  Christiansborg,  men  da  det  er  for  koldt  i  Vintertiden,  og 
Akademiet  andrager  om  at  blive  fri,  henlægges  Trækningerne 
ved  kgl.  Resol.  30.  Decbr.  1818  til  Giethuset,  idet  Charlottenborgs 
Facade  skal  repareres. 

Med  Hensyn  til  Charlottenborg  skal  endnu  blot  bemærkes, 
at  Rentekammeret  i  Septbr.  1817  meddeler,  at  det  »efter  Foran¬ 
staltning  af  den  forrige  kgl.  Direction  for  den  botaniske  Hauge 
anbragte  Portal  ud  mod  bemeldte  Hauge  maatte  ganske  ned¬ 
tages,  da  dets  Reparation  vilde  nu  og  i  Fremtiden  medføre 
meget  betydelige  Udgifter«.  Istedetfor  anbringes  »en  mindre 
Balcon  med  Jerngelænder«  i  Forsamlingssalens  Dør  ud  mod 
Haven.  Dette  Parti  tog  i  Tidens  Løb  Skade,  men  i  Halvfem¬ 
serne  gjenopfører  Meldahl  Portalet  og  Balkongitteret. 

I  1827 — 28  istandsættes  Hovedporten  og  Antiksalen  af  C.  F. 
Hansen.  Det  gamle  Galleri  forsvinder  og  den  Pryd,  man  faar 
istedetfor  Rococoformerne,  bliver  4  runde  Relieffer  af  Thorvald- 
sen  og  »at  Vinduerne  skulle  have  4  Ruder  i  Stedet  for  8«. 
Kongens  Kasse  bidrager  til  Omkostningerne  med  2562  Rdlr.  7 1  li 
Sedler  og  Tegn. 

I  1903  bygges  en  ny  Trappe  ved  Porten  i  Nordfløjen,  istedet¬ 
for  den  gamle  brandfarlige  Vindeltrappe. 


SLUTNING 


VED 


F.  MELDAHL 


Man  vil  i  de  foregaaende  to  Afsnit  have  fundet  en  saa 
udførlig  Fremstilling  af  Kunstakademiets  Historie,  som 
det  ved  Hjælp  af  de  foreliggende  Akter  har  været  muligt  at 
udarbeide;  men  da  man  ved  Læsningen  ikke  faaer  et  samlet 
Billede  af  Akademiets  vigtigste  Gjerning,  Styrelsen  og  Under¬ 
visningen,  gives  der  her  til  Slutning  en  Oversigt,  samtidig 
med,  at  nogle  Enkeltheder  fremdrages  og  fyldigere  forklares. 

Som  man  vil  have  seet,  er  den  Tanke,  at  samle  Kunstner¬ 
kræfter  til  i  Fællesskab  at  fremme  og  værne  om  kunstneriske 
Interesser  og  særlig  Undervisning,  udgaaet  i  Begyndelsen  af  det 
18de  Aarhundrede  fra  en  privat  Kunstnerkreds,  der  vistnok  stod 
under  Ledelse  af  Maleren  Krock,  og  dette  har  derefter  under 
Christian  VI,  ved  Eigtved,  som  støttedes  af  Schulin,  ført  til  Op¬ 
rettelsen  af  en  Statsskole,  som  først  fik  Lokaler  i  den  nuværende 
Ministeriebygning  bag  Børsen;  derfra  flyttedes  en  Del  deraf  1744 
til  Gammelstrand,  indtil  det  Hele  1748  flyttedes  til  Christians- 
borgs  Staldbygning  og  derfra  i  1753  til  Charlottenborg,  hvor  Skolen 
under  Frederik  V  omdannedes  til  et  kongeligt  Akademi  med  en 
Præses,  som  øverste  Leder,  en  Direktør,  Professorer,  der  fore¬ 
stod  Undervisningen,  og  en  Kunstnerkreds,  der  i  Aarenes  Løb 
supplerede  sig  selv  og  som  i  Forening  med  Professorerne  vare¬ 
tog  de  Forretninger,  der  overdroges  Akademiet  i  dets  Egen¬ 
skab  af  Statens  Raadgiver  i  Kunstanliggender. 

I  Aaret  1771  udvidedes  ved  Struensees  Reskript  Akademiets 
Virksomhed  til  ogsaa  at  omfatte  Undervisning  i  elementær  Teg¬ 
ning  for  Haandværkere  og  til  at  være  Raadgiver  for  dem,  hvilket 
senere  ordnedes  ved  Regulativ  af  1814.  Dette  Forhold  vedvarede 

indtil  Aar  1857,  da  Haandværksklasserne  helt  gik  over  til  det 
tekniske  Selskabs  Skole. 

Alt  eftersom  Antallet  af  Kunstnermedlemmer  voxede,  blev 
der  Stemning  for  at  afskaffe  Akademiets  Selvsupplering,  og  ved 
Reformerne  af  1882  og  1887  indførtes  den  Bestemmelse,  at  Til¬ 
gangen  til  Medlemskredsen  blev  afhængig  af  en  Række  forskjel- 
lige  af  Kunstnerne  censurerede  Kvalifikationer,  og  at  der  ved  og 
ud  af  den  store  Medlemskreds  valgtes  et  Akademiraad,  som 
under  Ledelse  af  Direktøren  varetog  alle  Akademiets  og  Kunst¬ 
nerstandens  Interesser,  væsentlig  ved  Hjælp  af  særlige  Udvalg, 
og  et  Skoleraad,  som  ordnede  Alt  vedrørende  Undervisningen 
ved  Indstillinger  til  Ministeriet,  der  gik  igjennem  Akademiet.  I 
1904  er  indført  en  Reglementsordning,  der  dog  atter  tilsteder 
Akademiet  under  visse  Betingelser  selv  at  supplere  sin  Plenar¬ 
forsamling  og  undtagelsesvis  at  fortolke  §  2  f  i  Reglementet  af 
18.  Jan.  1887  paa  en  mere  fri  Maade.  (Se  Bilag  XVI.) 

Af  Supplementbilaget  XVII  fremgaaer,  at  Akademiet  har  havt 
22  ulønnede  Direktører.  Af  disse  har  Meldahl  beklædt  Stillingen 
i  20  Aar,  Saly  i  17,  Wiedewelt  og  C.  F.  Hansen  i  16,  Marstrand 
i  14,  Thorvaldsen  i  11,  Ahildgaard  i  10  og  Koch  i  6  Aar.  Tlior- 
valdsen  var  dog  de  6  Aar  i  Italien  og  tog  sig  i  de  4  Aar,  han 
opholdt  sig  i  Danmark,  kun  meget  lidt  af  Direktørforretningerne  *); 
det  var  væsentlig  Koch  og  Thiele,  der  stod  i  nært  Forhold  til 
Præses,  den  senere  Protektor,  Kong  Christian  VIII,  som  i  denne 
Periode  ledede  Forretningsgangen. 

Det  er  under  ovennævnte  Direktion,  at  de  største  organi¬ 
satoriske  Arbejder  i  Akademiet  ere  bievne  udførte,  efter  at  Eigtved 
Aar  1754  havde  skabt  den  oprindelige  Fundats.  Saly  gjennem- 
førte  dens  Fornyelse  af  Aar  1758,  Wiedewelt  tildels  den  af  1771, 
C.  F.  Hansen  den  af  1814,  Koch  den  af  1842—46,  Jerichau  og 
Marstrand  den  af  1857  og  Meldahl  dem  af  1863  og  1882—1887. 

Oprindelig  valgtes  Direktøren  for  to  Aar,  men  denne  Be¬ 
stemmelse  og  den  Regel,  at  Gjenvalg  ikke  strax  turde  finde  Sted, 
blev  ikke  overholdt.  Den  blev  ved  Reformen  1814  strax  —  og 


*)  Af  Wilckens'  Optegnelser  seer  man,  hvorlidt  han,  endog  naar  han  fun¬ 
gerede,  havde  Begreb  om  en  Direktørs  Pligter,  idet  han  troede  at  kunne 
undlade  at  underskrive  Mødeprotokollen,  naar  han  var  bleven  overstemt 
i  en  Sag. 

senere  igjen  —  brudt  af  Præses  selv  (for  C.  F.  Hansens  Skyld 
og  i  Trediverne  for  Thorvaldsens  Skyld),  og  siden  brugte  man 
lige  indtil  1888  at  gjenvælge  Direktørerne,  naar  de  havde  viist 
sig  at  være  dygtige  Mænd  i  Stillingen.  Ved  Reformen  af  1887 
blev  det  atter  slaaet  fast,  at  direkte  Gjenvalg  ikke  turde  finde 
Sted.  Tanken  om  at  lade  Valget  foregaae  efter  Tur  imellem 
Professorerne  har  gjentagne  Gange  været  fremsat,  men  er  bleven 
henlagt  upaaagtet. 

Af  Listen  over  de  ligeledes  ulønnede  Vicedirektører 
(Bilag  XVII)  vil  man  see,  at  otte  have  beklædt  denne  Stilling, 
siden  den  blev  oprettet  i  1857.  Da  Kunstnerne  ofte  maa  fore¬ 
tage  Reiser  og  derfor  ikke  altid  kunne  varetage  Direktørforret¬ 
ningerne,  har  det  viist  sig  at  være  nyttigt  at  have  en  Vicedirektør 
som  Stedfortræder. 

Af  Listen  over  Dirigenterne  (Bilag  XVII)  sees,  at  denne 
Stilling,  der  blev  oprettet  i  1857,  har  været  beklædt  af  fire 
Medlemmer. 

Af  Listen  over  Sekretærerne  (samme  Bilag)  fremgaaer,  at 
Akademiet  har  havt  syv  i  denne  Stilling,  der  i  de  Tider,  hvor  der 
arbejdedes  paa  Reformer  og  disses  Gjennemførelse,  har  været 
meget  byrdefuld.  Uden  at  underkjende  de  Andres  Virksomhed 
tør  man  nok  sige,  at  J.  M.  Thiele  er  den,  der  har  gjort  det 
største  Arbeide  i  denne  Stilling,  ligesom  han  ogsaa  i  en  lang 
Aarrække  har  udført  en  væsentlig  Del  af  Direktørarbeidet. 

Bilag  XVII  viser,  at  Akademiet  har  liavt  47  Professorer 
(Kunstnere)  paa  Model-  og  Arkitekturskolen.  Af  disse  har  Lund 
virket  i  49  Aar,  Wiedewelt  i  41,  Preisler  og  Meldahl  i  40*), 
Thorvaldsen  i  39,  af  hvilke  han  dog  tilbragte  de  32  i  Italien, 
Eckersberg  og  Hetscli  i  35,  Jerichau  i  34,  C.  F.  Stanley  i  32, 
Abildgaard  i  31,  H.  V.  Bissen  og  F.  Vermehren  i  28,  C.  F.  Hansen 
i  27,  C.  Hansen  i  26,  Lorenzen,  Marstrand  og  Roed  i  25,  Man- 
delberg  i  23,  J.  F.  Koch,  Holm  og  Peters  i  21,  Dajon  i  20, 
Pilo  i  19,  Stein  i  18,  Saly,  Le  Clerc  og  Baclre  i  17,  Juel  i  16, 
Vilh.  Bissen  i  15,  F.  Henningsen  i  14,  Petzold  i  4,  Jerndorff 
og  Aarsleff  i  3,  og  Bindesbøll  og  Christensen  i  1  Aar.  Sidst¬ 
nævnte  var  dog  ogsaa  i  to  Aar  konstitueret  for  H.  V.  Bissen. 

Ved  Valget  til  Professorer  opstod  der  i  Tidernes  Løb  ofte 
Uenighed.  Fra  først  af  pleiede  man  at  vælge  de  mest  ansete 


*)  Meldahl  samtidig  i  40  Aar  Formand  i  Skoleraadet. 

Kunstnere;  senere  tog  man  ogsaa  Hensyn  til,  hvem  der  havde 
havt  særlig  Interesse  for  Undervisningen.  Men  da  man  1810 
vilde  lade  Valget  blive  afhængigt  af  en  Konkurrence  i  Tegning 
efter  Model,  afgjorde  Præses  Sagen  ved  at  bestemme,  at  Ved¬ 
kommendes  hele  Virksomhed  skulde  være  det  Afgjørende,  og  da 
Gertner,  dengang  han  1861  attraaede  Stillingen  som  Professor, 
foreslog,  at  man  skulde  lade  ham  konkurrere  med  de  andre  An¬ 
søgere,  afvistes  Forslaget  af  Akademiet.  Det  har  uden  Tvivl 
været  Bestemmelsen  af  1758,  at  Professorerne  paa  Modelskolen, 
hver  Gang  de  havde  Maaned,  skulde  yde  en  af  dem  selv  paa 
Skolen  udført  Tegning,  der  har  foranlediget  Gertner  til  at  stille 
sit  Forslag. 

Ved  de  i  Aarenes  Løb  saaledes  valgte  Professorer  er  Akade¬ 
miets  Undervisning  i  de  svundne  Aarhundreder  selvfølgelig 
bleven  ledet  i  forskjellige  Retninger. 

Paa  Maler  s  k  olen  blev  den  lettere,  rige,  dekorative,  effekt- 
gjørende  Maneer,  uden  særligt  Studium  af  Formen,  som  indtil 
1800  var  den  herskende  hos  Samtidens  Kunstnere  i  Italien, 
Tydskland,  Frankrig  og  Holland,  indført  ved  Krock,  Tuscher,  Pilo, 
Peder  Als  (Elev  af  Raphael  Mengs),  Juel  og  Lorenzen,  hvorimod 
Abildgaard,  der  var  Beundrer  af  Michelangelo,  søgte  at  fremme 
Carracciernes  kraftigere  Formgivning,  medens  Lund  bestræbte 
sig  for  at  klare  Synet  for  den  forrafaelske  Skoles  Følelsesretning. 

Eckersberg,  der  sluttede  sig  til  den  nye,  franske,  Davidske 
Retning,  lagde  ved  indgaaende  Naturstudium  Grunden  til  den  eien- 
dommelige  danske  Skole,  der  fortsattes  i  sine  Hovedtræk  under 
Rørbye,  Marstrand,  Roed,  Vermehren,  Bloch,  Bache,  Fr.  Hen- 
ningsen  og  Jerndorff,  dog  saaledes,  at  der  for  de  sidstnævntes 
Vedkommende  i  Tidernes  Løb  spores  Paavirkning  af  den  nyere 
franske  Malerskole,  hvor  der  indtraadte  en  mere  frigjort  Be¬ 
handling  af  Form  og  Farve.  Simonsen  holdt  som  Lærer  ogsaa 
paa  den  gode  Formgivning,  medens  han  i  sin  Malemaade  var 
paavirket  af  Munchener  Skolen. 

I  Billedhuggerkunsten  indførte  Saly  den  nyere,  franske, 
klassiske  Retning  i  Formgivningen,  og  dette  fortsattes  paa  kon¬ 
ventionel  Maade  af  Wiedewelt,  Stanley,  Weidenhaupt  og  Dajon. 
Ved  Thorvaldsens  Kunst-  og  Lærergjerning  —  forsaavidt  som 
han  overhovedet  deltog  i  Undervisningen  —  udvikledes  Studiet 
af  Antiken,  og  den  ældre  Bissen  sluttede  sig  nærmest  til  ham. 
Jerichau,  Peters,  Stein,  V.  Bissen  og  Aarsletf,  der  gaae  i  samme 

Retning,  ere  dog  ikke  upaavirkede  af  en  nyere  Realisme.  Thor- 
valdsen  og  Jerichau  offrede  sig  ikke  særlig  for  Skoleundervis¬ 
ningen,  og  den  ældre  Bissen  øvede  sin  Virksomhed  som  Lærer 
særlig  i  sit  eget  Atelier,  medens  de  øvrige  Professorer  mere  gik 
op  i  Akademiets  Skolegjerning. 

I  Bygningskunsten  indførte  Eigtved  de  tydsk-franske 
Barokformer  og  Jardin  den  nyere  fransk-klassiske  Formgivning. 
Harsdorff  støttede  sig  til  de  antike  græsk-romerske  Former,  og 
C.  F.  Hansen  og  Meyn  optog  den  tunge  romerske  Renaissance, 
idet  de  sluttede  sig  til  Palladio  og  Vignola.  Hetsch  og  Koch 
indførte  den  moderne  tydske  (Schinkelske)  Retning,  medens  Chr. 
Hansen  særlig  saae  hen  til  de  klassiske  græske  Former. 

Bindesbøll,  Meldahl  og  Holm  have  optaget  Studiet  af  Mid¬ 
delalderens  og  Renaissancens  Former  ved  Siden  af  Antikens 
med  deres  frie  Anvendelse  efter  Nutidens  Behov.  De  to  Sidst¬ 
nævnte  skærpe  samtidig  Fordringerne  til  teknisk  Viden,  Tegne¬ 
færdighed  og  almindelig  Dannelse  —  alt  idet  de  søge  at  vække 
Elevernes  Interesse  for  de  i  Norden  udviklede  Bygningsformer. 


Allerede  i  de  første  Fundatser  var  der  tænkt  paa  Undervis¬ 
ning  ved  Akademiet  for  alle  dem,  der  til  deres  Profession  havde 
Tegning  behov.  Men  først  med  Struensees  Reform  fæstnes  Aka¬ 
demiets  Stilling  som  egentlig  Haandværkerskole,  og  1772  an¬ 
sattes  Almer  som  den  første  Lærer  ved  Ornamentklassen.  I  Aaret 
1821  deltes  denne  i  to  Afdelinger,  en  for  Tegnere  og  en  for  Mo¬ 
dellerere,  og  1842  udvidedes  Undervisningen  til  at  blive  en  De¬ 
korationsskole,  som  lededes  af  Professor  Hetsch,  men  som  dog 
væsentlig  kun  blev  en  Haandværksklasse.  1850  og  1858  tilraadedes 
fra  flere  Sider  Undervisning  i  Dekoration. 

Men  først  efter  Reformen  i  1863,  ved  hvilken  de  syv  Pro¬ 
fessorer  høihjertet  offrede  en  Ottendedel  af  den  dem  tiltænkte 
ringe  Gage,  blev  der  Mulighed  for  at  oprette  en  Plads  for  en 
Professor  i  Dekoration.  I  Aarenes  Løb  fik  man  derefter 
samlet  det  til  Dekorationsklassen  fornødne  Apparat  af  plastiske 
og  maleriske  Forbilleder  og  kostbare  Værker  og  Fotografier  af 
de  forskjellige  Stilarter,  og  under  Lærerne  Hilker  1874,  Schondel 
1875—81,  og  derefter  Fristrup,  er  der  arbeidet  saaledes,  at  denne 
Skole,  ligesom  de  andre  Hovedafdelinger,  nu  dimitterer  Maler- 
og  Billedhuggerelever  til  Guldmedaillekonkursen,  ligesom  Klassen 

ogsaa  har  kunnet  aabne  sig  for  Fællesstudier  af  Malere,  Billed¬ 
huggere  og  Arkitekter,  og  fra  1ste  Januar  1904  har  Skolen  ende¬ 
lig  faaet  de  fornødne  Lokaler-,  saa  at  Undervisningen  af  alle 
Arter  af  Elever  kan  gaa  for  sig  paa  tidssvarende  Maade. 

I  Aaret  1888  fik  Akademiet  Midler  til  at  oprette  et  Kursus 
i  Akvarelmaling  for  de  mandlige  Elever,  ledet  af  Soya  Jensen. 
Naar  der  opnaaes  de  fornødne  Lokaler,  vil  Undervisningen  blive 
udvidet  til  ogsaa  at  optage  Kvinder. 


De  ovenfor  nævnte  Professorer  have  paa  de  forskjellige 
Klasser  i  Tidernes  Løb  havt  en  værdifuld  Støtte  i  den  store 
Række  Informatorer,  Lærere  og  Assistenter,  som  ere  anførte  i 
Bilag  XVII.  Mange  af  disse  dygtige  Mænd  have  for  et  saare 
ringe  Vederlag  gjennem  lange  Tider  ofiret  deres  bedste  Kræfter 
paa  en  Lærergjerning,  hvor  den  eneste  egentlige  Løn  var  Be¬ 
vidstheden  om,  at  de  havde  været  med  til  at  lægge  Grunden  til 
den  Dygtighed,  som  deres  bedst  begavede  Elever  senere  have 
udfoldet  som  selvstændig  virkende  Kunstnere. 


I  det  Følgende  gives  der  efter  ældre  Kunstneres  Optegnelse 
en  samlet  Oversigt  over  Akademiets  forskjellige  Klasser  og  Un¬ 
dervisningen  i  disse,  saaledes  som  den  fandt  Sted  før  Refor¬ 
men  af  1863. 

il 

Om  Undervisningens  Ordning  i  Midten  af  det  18.  Aarhundrede  vides  meget 
lidt.  Der  fandtes  en  Klasse  for  Tegning  efter  Gibsafstøbninger,  hvor  der  ar- 
beidedes  hver  Aften  5—7,  Lørdag  undtagen,  og  en  Klasse  for  Modelstudier  5— 7 
Aften  hver  Mandag,  Onsdag  og  Fredag,  to  Klasser  for  Arkitekters  Undervisning 
i  Geometri,  Arkitektur  og  Perspektiv  Kl.  5 — 7  hver  Aften,  Lørdag  undtagen,  og 
to  Forberedelsesklasser,  hvor  der  Kl.  5 — 7  om  Aftenen  tegnedes  efter  Forbille¬ 
der  i  Kobberstik  m.  m.,  Lørdag  undtagen.  Opflytning  fra  Klasse  til  Klasse 
skete  under  Konkurrence,  og  Eleverne  konkurrerede  ogsaa  om  at  faae  de 
bedste  Pladser  i  Modelklasserne.  Der  gaves  Præmier  og  Rejseunderstøttelser 
til  Malere,  Billedhuggere,  Arkitekter  og  Kobberstikkere.  I  Struensees  Tid  aab- 
nedes  der,  som  anført,  i  stort  Omfang  Klasser,  som  særlig  vare  bestemte  for 
Haandværkselever. 


I  første  Halvdel  af  det  19de  Aarhundrede  havde  Akademiet  følgende 
Klasser: 

£n  Elementærklasse,  i  hvis  n  ederste  Afdeling  der  udførtes  geometrisk 


Tegning  efter  Hetschs’s  og  Ursins  Tavler,  Frihaandstegning  i  Konturer  og  Skyg¬ 
ning  med  Kridt  efter  Tegninger. 

Øverste  Elem  en  tær  klasse  havde  to  Afdelinger;  i  den  første  lærtes 
stei  eometrisk  Tegning  og  Perspektiv  ;  i  anden  Afdeling  lærtes  Frihaandsperspektiv 
efter  Klodser  i  Skygning  med  Tuschering. 

Fra  disse  Klasser  gik  Eleverne  over  til  Ornament-  og  Arkitekturklassen 
samt  Modelskolens  Frihaandsklasser.  Professor  Hetsch  var  den,  der  i  sin  Tid 
bedømte  Elevernes  Prøvearbeider,  naar  de  ønskede  at  gaae  over  til  Ornament- 
og  Arkitekturklasserne. 

I  1ste  Or  na  ment  klasse  tegnedes  med  Sortkridt  efter  flade  og  mindre 
Gibsafstøbninger  og  antike  Vaser. 

1  2den  Ornamentklasse  afbildedes  store,  fritstaaende  Gibsafstøbninger, 
Dyrehoveder,  Kapitæler  og  dekorative  Gjenstande,  dels  i  Tegning,  dels  i  Lim¬ 
farve.  Henimod  Midten  af  det  19de  Aarhundrede  fik  Eleverne  Opgaver  i  Kom¬ 
position,  dog  uden  Veiledning.  Opgavernes  Art  var  f.  Ex.:  Et  Skilt  for  en 
Vildt-  og  Frugthandler.  Eleven  maatte  først  udføre  en  Skitse,  og  naar 
denne  var  antaget,  udførte  han  om  Dagen  under  Tilsyn  paa  Skolen  Opgaven  i 
Limfarve;  desuden  udførtes  en  større  Sortkridtstegning  efter  Rauehs  Ørn, 

Sideordnet  med  denne  Dekorations-Undervisning  for  Malere  fandtes  en 
Klasse  for  dekorativ  Modellering;  her  kopieredes  Ornamenter  og  deko¬ 
rative  Gjenstande  efter  Tegninger  og  Gibsafstøbninger,  og  der  stilledes  Opgaver, 
som  skaffede  Adgang  til  Pengepræmier. 

Blev  Elevens  Arbejde  antaget,  rykkede  han  op  til  at  blive  Elev  af  Deko¬ 
rationsklassen  med  Ret  til  at  konkurrere  til  Sølvmedaillen,  til  hvilken  der  den¬ 
gang  gaves  Opgaver  af  følgende  Art:  »Et  Rullegardin  i  gothisk  Stil«. 
Desuden  gaves  der  Opgaver  med  Pengepræmier  for  Billedhuggere,  som  f.  Ex. : 
»En  Vase  som  Hædersgave  for  en  Statsmand«. 

Fra  Elementærklassen  gik  Arkitekterne  over  i  Arkitektonisk  For¬ 
beredelsesklasse,  som  lededes  af  en  Informator.  I  denne  Klasse  ko¬ 
pieredes  Mur-  og  Tømmerkonstruktioner  efter  tydske  Værker.  Derefter  rykkede 
man  op  i  1ste  Arkitekturklasse,  hvor  der  tegnedes  arkitektoniske  Enkeltheder, 
skyggede  med  Tusch.  Apparatet  og  Forbillederne  vare  tildels  saare  tarvelige. 
Herfra  rykkede  man  op  til  øverste  Arkitektur  klasse.  Her  komponeredes 
»en  Havepavillon«,  »Indgang  til  en  Kirkegaard«  o.  1.,  og  samtidig 
tegnede  og  tuscherede  man  mindre  Ornamenter  efter  Gibs,  belyste  i  smaa 
Baase.  Hjælpeapparatet  bestod  i  tegnede  Forbilleder,  men  der  fandtes  ingen 
Værker.  Den  indbyrdes  Paavirkning  fra  Elev  til  Elev  var  Hovedsagen.  Naar 
Læreren  og  Professoren  ansaae  Eleven  for  at  være  moden,  fik  han  Adgang  til 
Sølvmedaillekonkursen.  Skitse-Opgaverne  til  denne  udførtes  i  Løbet  af  een 
Dag  i  Akademiets  Loger,  og  Eleven  var  strængt  bunden  til  Skitsen,  som  samme 
Dag  afgaves  til  Forvalteren.  Dagen  efter  modtog  han  Bedømmelsen  hos  Pro¬ 
fessoren  og  derefter  udførtes  Konkurrencearbejdet  i  Hjemmet.  Opgaverne 
vare  »en  Landsbysmedie«,  »et  Asyl«  o.  1.  At  Renaissancetiden  endnu 
ikke  var  anerkjendt  fremgaaer  deraf,  at  det  i  sin  Tid  blev  betydet  en  Kon¬ 
kurrent,  at  Akademiet  ikke  vilde  opmuntre  til  Studiet  af  denne  Stilart,  og  det 
var  først  senere  (1833),  at  man  trods  nogen  Modstand  indlod  sig  paa  at  aner- 

kjende,  at  den  og  de  middelalderlige  Stilarter  kunde  anvendes.  Ogsaa  ved  disse 
Konkurser  var  den  indbyrdes  Belæring  Hovedsagen. 

Det  var  særlig  Hetsch,  som  paa  dette  Trin  kom  i  Berøring  med  Eleverne, 
idet  de  i  hans  Atelier  modtog  Opmuntring  eller  hørte  Alvorsord  alt  efter  For¬ 
tjeneste.  Vi,  der  ere  fra  hans  Tid,  skylde  denne  Hædersmand  al  Tak  for  hvad 
han  har  været  for  os  i  de  vanskelige  Studieaar,  hvor  hans  lille  gode  Privat- 
bibliothek  stod  frit  aabent  for  os.  Han  modtog  altid  Eleven  med  største 
Hjertelighed,  lod  ham  sidde  ned  ved  Siden  af  sig  i  sin  lille  Sofa  og  fortalte  op¬ 
muntrende  Træk  af  sit  eget  Liv,  alt  imedens  han  udtalte  sin  Beundring  for  sin 
Lærer  Percier  og  Arkitekten  Schinkel  og  opstillede  dem  som  retledende  For¬ 
billeder  for  de  Unge.  Hvor  høiagtet  Hetsch  var  af  Studievennerne  i  Udlandet, 
fik  man  at  see,  naar  man,  forsynet  med  hans  Anbefaling,  besøgte  de  store  Ar¬ 
kitekter  i  Paris  og  London;  det  var  ligefrem  rørende  at  høre  de  gamle  Mænd 
tale  om  ham  som  deres  kjære,  dygtige  Kammerat  fra  Paris  og  Rom.  —  Koch 
var  ved  sin  venlige  Hjælp  en  Støtte  for  Eleverne  efter  deres  Studiaar  paa 
Akademiet. 

Fra  Elementærklassen  gik  Malerne  og  Billedhuggerne  over  til  Fr  ih  aand  s- 
skolen,  der  dengang  talte  henved  100  Elever.  Her  kopieredes  Tegninger 
efter  Legemsdele,  og  Opflytningsprøven  bestod  i  et  skygget  Hoved  efter  For¬ 
tegning  og  en  Tegning  efter  Gibs  af  en  Legemsdel. 

Fra  1ste  Frihaandsklasse  kom  Malerne  og  Billedhuggerne  til  2den 
Fri  haand  s  kl  as  se.  Her  aftegnedes  hele  Figurer  efter  Fortegninger  af  Abild- 
gaard  og  Andre  paa  Tone-Papir  med  sort  og  hvidt  Kridt,  Eckersbergs  og  Lunds 
derimod  paa  hvidt  Papir.  For  at  kunne  rykke  op  maatte  Eleverne  udføre  en 
Kopi  efter  en  af  disse  Tegninger  og  en  skygget  Tegning  efter  en  større  Gibs- 
afstøbning. 

Fra  denne  Skole  rykkede  Maler-  og  Billedhuggereleverne  op  til  Gibs- 
skolen,  hvor  der  tegnedes  og  modelleredes  efter  hele  Gibsfigurer.  Først  i 
1830  begyndte  man  at  arbeide  efter  Gibsafstøbninger,  og  henad  Midten  af  det 
19de  Aarhundrede  afskaffedes  al  Kopiering  efter  Fortegninger,  og  der  arbeidedes 
udelukkende  efter  Gibsafstøbninger.  Undervisningen  i  denne  Klasse,  s  aa  vel¬ 
som  i  den  øverste  Klasse  af  Modelskolen,  hvor  der  arbeidedes  efter 
den  levende,  mandlige  Model,  blev  ledet  af  Professorerne,  der  hver  havde 
sin  Maaned  til  Undervisning. 

Naar  Eleverne  efter  Professorernes  Skjøn  vare  modne  nok,  fik  de  Lov  til 
at  konkurrere  til  Sølvmedaillen.  Prøven  bestod  i  en  Tegning  eller  et  Relief 
efter  levende,  mandlig  Model,  der  stilledes  i  et  vist  Antal  Dage  —  fra  14  Dage 
til  3  Uger.  Elever,  der  vandt  Sølvmedaille,  kaldtes  Artister,  og  de,  der  bestode 
Prøven,  fik  Adgang  til  Akademiets  Guldmedaillekonkurs. 

Allerede  1799 — 1800  fremkom  en  Elev  med  en  Kritik  af  Abildgaard 
og  Juel,  fordi  de  tegnede  med  altfor  spidst  Kridt  i  Krydsstregemaneer ;  der 
klagedes  over,  at  Fortegningerne  paa  Skolen  vare  under  Glas,  og  der  ud¬ 
taltes,  at  man  ikke  burde  begynde  med  af  tegne  efter  Antiken,  men  efter 
levende  Model.  Der  klagedes  ogsaa  over,  at  Juel  ikke  sagde  Noget  til  Eleverne, 
og  at  der  ydedes  for  ringe  Opmuntring  til  Studiet  af  Perspektiv  og  Anatomi. 

Som  det  sees,  er  der  ikke  endnu  anført  Noget  om  en  Malerskole,  uagtet 

det  alt  i  Aaret  1789  omtales,  at  der  stilles  Fordring  om  at  male  en  nøgen 
Figur.  Men  først  1812  fik  Akademiet  en  Malerstue  indrettet  for  Lærlinge,  forat 
de  kunde  faae  Øvelse  i  at  haandtere  Penslen.  Man  havde  tidligere  kun  kunnet 
faae  dette  at  lære  i  Professorernes  private  Atelier.  Eleverne,  der  vilde  øve  sig 
i  Maling,  kopierede  Malerier  paa  Galleriet. 

1823  stillede  Eckersberg  og  Lund  Forslag  om  Oprettelse  af  en  Malerskole 
om  Dagen  paa  Akademiet,  og  1824  gjorde  Lund  og  Eckersberg  Prøve  med  at 
lade  9  Elever  male  i  deres  Atelier  i  4  Timer.  Høyer  opsiges  til  Flytning  1825, 
forat  Akademiet  kan  faae  en  Malerskole,  og  denne  synes  endnu  at  have  be- 
staaet  1829.  I  Aaret  1840  indførte  Eckersberg  første  Gang  Studier  efter  nøgen 
kvindelig  Model,  men  dette  opgaves  snart;  det  indførtes  atter  1872  af 
Simonsen  og  gjentoges  som  Undtagelser  indtil  Firserne,  efter  hvilken  Tid  det 
blev  en  fastslaaet  Del  af  Undervisningen  baade  paa  Tegne-  og  Maleskolerne  for 
Mænd  og  Kvinder. 

Om  Professorernes  Færden  og  Virken  paa  Skolerne  hører  man  Intet  før 
1830.  De  mere  modne  Elever  opsøgte  Professorerne  i  deres  Atelier  for  der  at 
faae  Raad  og  Opmuntring,  og  søgte  forøvrigt  ved  Samliv  med  og  Paavirkning 
af  begavede  Kammerater  at  opnaa  større  Modenhed.  De  ubegavede  Elever  for¬ 
lod  Skolen  og  opgav,  hvad  heldigt  var.  Kunstnervirksomheden. 

Af  ældre  Kunstneres  Optegnelser  erfarer  man  Følgende  om  Professorernes 
Virken  paa  Skolen: 

Freund  sagde  kun  enkelte  Ord :  »Gjennemfør,  gennemfør«  —  »klem  dygtig 
paa«,  eller  i  det  Høieste:  »Mere  slank«  —  eller  »mere  Bevægelse«,  eller:  »det 
er  ganske  bra«,  og  sagdes  dette,  blev  Eleven  glad,  thi  det  var  en  sjelden  Op¬ 
muntring. 

Andre  Professorer  kom  væsentlig  kun  for  at  stille  Modellen,  modtage 
og  bedømme  Prøverne. 

Professor  Lund  og  særlig  Eckersberg  kom  ofte  og  følte  mere  Trang  til  al 
rette  paa  Elevernes  Arbeide. 

Marstrand  kunde  ved  sin  Gjennemgang  i  Klassen  tage  Elevens  Pensel 
og  Palet  og  selv  give  sig  til  at  male  med  saamegen  Iver,  at  han  næsten  glemte, 
at  det  ikke  var  hans  eget  Arbejde,  han  var  ifærd  med.  Af  og  til  tegnede  han 
ogsaa  med  efter  Modellen. 

Da  der  i  de  foregaaende  Hovedafsnit  har  været  anført  Noget  om  Forholdet 
imellem  Lærerne  og  Eleverne  samt  disses  Dannelsestrin,  hidsættes  her  en 
Skildring  af,  hvorledes  Tonen  var  i  Aarene  1830 — 46: 

Eleverne  i  de  nederste  Klasser  kaldtes  Lærlinge  og  tiltaltes  med  »Du«. 
Da  Professor  Koch  engang  paa  sin  hyggelige  Maade  kom  hen  med  Læreren  til 
en  Elev,  der  var  »zunftig«  Tømmersvend,  og  sagde  Du  til  ham,  vendte  Denne 
sig  om  og  sagde  liøist  fornærmet:  »Hvad,  Du?«,  hvorpaa  Koch  svarede  gemyt¬ 
ligt:  »Naa,  naa,  Du  kan  jo  sige  Du  til  mig  igjen.«  Ved  dette  Svar  blev  Fyren 
flov.  Professor  Ursin,  der  var  Forvalter,  maatte  ofte  formane  til  Ro  og  Orden, 
og  den  gamle,  originale  Betjent  »Jens«  gik  stadig  omkring  som  en  knurrende 
Buldogge. 

Den  gammeldags  Belysning  med  Olielamper  hidførte  mange  Griserier, 
Eleverne  oversmurte  hverandres  Tegninger  med  Olie  og  pustede  Hexemel  ind  i 
Lamperne.  En  yndet  Adspredelse  havde  de  ogsaa  af  at  hælde  Vand  ned  ad 
Ryggen  paa  hverandre,  medens  de  stod  og  tegnede,  eller  de  strøede  Ærter  paa 
Trapperne,  saa  at  baade  Lærere  og  Elever  faldt  ned  ad  dem,  o.  s.  v.  Man 
hørte  derfor  tidt  et  vældigt  Klask  —  et  Ørefigen,  uddelt  af  Rosenberg,  hvor¬ 
efter  Døren  blev  lukket  op,  og  en  Elev  blev  ved  Hjælp  af  Betjent  Jens  sat  ud 
med  samt  sit  Tegnebrædt.  Vilde  man  have  den  gamle  Lærer  til  Bedste,  fæstede 
man  hans  lange  Parykhaar  med  Naale  i  Lænestolens  Rygpude,  naar  han  et 
Øjeblik  havde  sat  sig  til  Hvile  der  og  var  falden  i  Søvn.  Saa  gjorde  man  vold¬ 
som  Støi  ved  at  klappre  med  Brædderne,  Læreren  foer  op  —  Parykken  blev 
reven  af  ham  og  hang  fast  ved  Stolen  • —  Altsammen  til  umaadellg  Morskab 
for  hele  Klassen. 

Paa  Frihaandsskolen,  hvor  den  strenge  Wørmer  var  Lærer,  uddeltes  stadig 
Ørefigener  med  tung  Haand.  Naar  den  for  de  Danske  saa  eiendommelige 
slemme  Smaa-Passiar  begyndte,  kunde  man  see  Wørmers  høie  Skikkelse  reise 
sig  op  over  alle  Elever  og  høre  hans  Raab :  » Hold  op  med  den  Sludder ! « 
hvorpaa  der  blev  lydløs  Taushed  i  Klassen.  Særlig  var  man  bange  for  hans 
tykstregede  Rettelser,  thi  det  var  ikke  let  at  faae  dem  ud  igjen.  Naar  Wørmer 
nøs,  og  en  dristig  Elev  vovede  at  sige:  »Gud  velsigne  Dem,  Hr.  Wørmer,«  var 
Svaret  i  Regelen:  »Aa  Sludder!« 

Eleverne  vare  ofte  fattige,  og  derfor  søgte  enkelte  af  dem  at  skaffe  sig 
Fortjeneste  ved  at  sauge  Sortkridt  paalangs  i  fine  Stykker  og  drive  Detailhandel 
dermed,  ligesom  andre  vindskibelige  Elever  holdt  en  Række  fattige  Kammerater 
til  at  tygge  Trykviskelæder  til  sig,  imedens  de  tegnede,  hvilket  de  derefter 
solgte  til  de  mere  velstaaende. 

Naar  Eleverne  stedtes  til  Guldmedaillekonkurrence  og  skulde  tilbringe  en 
hel  Nat  i  Akademiet,  faldt  de  paa  at  svøbe  sig  ind  i  deres  Lagener  og  drage 
som  Spøgelser  igjennem  Skolebygningen,  eller  at  lave  Torden  ved  at  trille  det 
store  Modelbord  rundt  i  Lokalerne,  eller  at  overøse  hverandre  med  Vand,  naar 
de  sad  i  Logerne.  Professorerne,  som  boede  i  Akademiet,  fandt  sig  taalmodig 
i  disse  Streger. 

I  Koleratiden,  Aar  1853,  ophørte  Indespærringen  i  Logerne. 

At  Elever,  der  teede  sig  saaledes  inde  i  Bygningen,  ei  heller  undlod  at 
finde  paa  slemme  Optøier,  naar  de  i  store  Flokke  om  Aftenen  gik  til  eller  fra 
Akademiet,  er  en  Selvfølge.  Politiet  maatte  derfor  ofte  stille  udenfor  Char- 
lottenborg,  især  naar  der  var  nyfalden  Sne,  thi  da  overdængedes  Vogne,  Vej¬ 
farende  og  Kaner  med  Sneboldte,  navnlig  de,  der  kjørte  en  Tur  rundt  om 
»Hesten«  paa  Kongens  Nytorv.  Torvet  havde  dengang,  omtrent  1840,  kun  Bro¬ 
lægning  langs  Husene  i  en  Gades  Bredde ;  Resten  laa  hen  i  et  forfærdeligt  Ælte, 
som  det  ikke  var  muligt  at  komme  igjennem  i  Regnveir.  I  Frostveir  derimod 
var  det  en  yndet  Sport  at  trille  en  uhyre  Sneklump  fra  Akademiet  rundt  om 
hele  Torvet  og  sluttelig  lade  den  rulle  ned  i  en  Kjælderbutiksdør,  saa  at  Ingen 
kunde  komme  ud  eller  ind. 

Skjænderi  imellem  Elever  endte  tidt  med  Slagsmaal,  som  udkjæmpedes 
midt  paa  Torvet,  hvor  de  skamslog  hverandre  i  den  Grad,  at  der  maatte  sendes 
ældre  Ledsagere  ud  for  at  hente  de  Unge  hjem  og  beskytte  dem.  Det  kunde 

ogsaa  ske,  at  de  Ældre  førte  de  Yngre  til  Spækhøkerbutiken  i  Lille  Kongens¬ 
gade  og  forledte  dem  der  til  at  drikke  Mjød  med  Brændevin  i,  saa  at  de  kom 
lialvdrukne  hjem. 

En  særlig  Fornøielse  var  det  at  slæbe  Droskekudskenes  Foderposer  langt 
ned  ad  Gaderne,  eller,  skjult  i  en  Port,  med  et  Pusterør  at  blæse  Ærter  eller 
Lerkugler  ind  i  en  overskaaren  Smørfjerding,  der  var  udstillet  til  Salg  ligeover- 
for  hos  Spækhøkeren. 


FORELÆSNINGERNE  VED  AKADEMIET. 

Der  fandtes  allerede  i  sidste  Halvdel  af  18.  Aarhundrede 
Lærere,  som  holdt  Foredrag  og  Øvelser  i  forskjellige  Fag, 
nemlig: 

1)  i  Anatomi,  i  Forbindelse  med  selve  Tegneøvelserne  paa 
Modelskolen, 

2)  i  Perspektiv  for  samtlige  Elever  paa  Akademiet. 

3)  i  Arithmetik,  Geometri  og  Konstruktionslære  for 
Arkitekter,  og 

4)  i  Mythologi,  Historie  og  Kunsthistorie  for  samt¬ 
lige  Elever. 

Bilag  XVII  viser,  hvilke  Professorer,  Docenter  og  Lektorer 
der  have  holdt  disse  Foredrag  og  have  været  ansatte  ved  Aka¬ 
demiet  i  de  forskjellige  Perioder. 

Hvilket  Omfang  disse  Forelæsninger  havde  i  ældre  Tid,  vides 
ikke;  at  der  førtes  Klage  over  Mangel  paa  Interesse  for  dem,  er 
anført  i  det  Foregaaende. 

De  anatomiske  Foredrag  indførtes  allerede  1758  og 
holdtes  til  1771  af  Berger,  derefter  til  1805  af  Weidenhaupt  og 
til  1808  af  Bang,  som  afløstes  af  Klingberg,  der  læste  indtil 
1835,  da  Foredragene  overtoges  af  den  fremragende  Anatom 
S.  A.  W.  Stein.  Denne  afløstes  1867  af  Sønnen,  Billedhugger  Th. 
Stein.  Efter  ham  kom  1883  Chievitz,  og  efter  Dennes  Død  1901 
Hamburger.  Alle  disse  Docenter  have  lidt  efter  lidt  udvidet 
Undervisningen  dertil,  at  de  ved  Hjælp  af  Assistenterne  paa 
Skolen  deltage  i  Ledelsen  af  selve  de  anatomiske  Tegneøvelser 
efter  Muskulatur,  Skelet  og  levende  Model. 

Forelæsninger  over  Dyreanatomi  indførtes  1871 — 1874. 
De  holdtes  1884 — 1899  hvert  3die  Aar  af  Professor  Krabbe  ved 
Landbohøiskolen  og  fortsattes  efter  Prof.  O.  Baches  Forslag  i 
1903  af  Prof.  Pauli.  Alt  Professor  Krabbe  udvidede  dem  til  at 
omfatte  Paavisninger  paa  levende  Dyr  ude  paa  Landbohøiskolen. 

Undervisningen  i  Perspektiv  indførtes  1755 — 59  af  L.  H. 
Jardin  og  fortsattes  af  N.  H.  Jardin  indtil  1766,  da  Hars- 
dorff  overtog  dem  indtil  1789.  Meyn  fortsatte  dem  indtil  1799, 
Magens  til  1814  og  Hans  Hansen  til  1822,  da  Hetsch  over¬ 
tog  Docentstillingen.  Sideordnet  med  ham  havde  Eckersberg  en 
Perspektivskole  med  Marinemaler  Dahl  som  Lærer  med  en 
Gage  af  12  Rbd.  om  Maaneden.  Dahl  fratraadte  dog  allerede 
1848.  Hetsch  og  Eckersberg  udgav  Lærebøger  i  Perspektiv,  som 
vise  forskjellig  Opfattelse  af  Formen  for  Undei’visningen.  Den¬ 
gang  Hetsch  i  Midten  af  Aarhundredet  førte  Overtilsynet  med 
Skolen,  var  Marinemaler  Larsen  og  senere  From  og  Heinrich 
Hansen  Lærere  paa  Klassen,  medens  Hetsch  kun  holdt  Forelæs¬ 
ninger,  ved  hvilke  han  med  vanlig  Iver  opmuntrede  Eleverne 
til  Hjemmearbeide. 

I  Perspektivklassen  overtog  Heinrich  Hansen  1864  den 
øverste  Ledelse  og  holdt  nogle  Forelæsninger.  Chr.  V.  Nielsen, 
der  allerede  1873  havde  holdt  Foredrag  over  Perspektiv,  blev 
derpaa  ansat  som  hans  Assistent  med  Forpligtelse  til  stadig  at 
være  tilstede  som  Lærer  i  Undervisningstiden;  han  skatfede 
Klassen  Forbilleder  og  skjænkede  Skolen  Præmiehefter  til  Ud¬ 
deling  iblandt  de  flinkeste  Elever.  Han  overtog  Docentstillingen 
1890  og  holdt  Foredrag  indtil  1901,  da  han  afløstes  af  Docent 
Blom.  Foredragene  holdes  en  Gang  ugentlig  Kl.  5—6.  Under¬ 
visningstiden  er  hver  Dag  Kl.  2—4  for  Kvinder  og  Kl.  4—6  for 
Mænd.  Da  Kunstnerne  i  deres  forskjellige  Fag  altid  have  af¬ 
vigende  Meninger  om,  hvad  der  skal  læres  og,  hvorledes  Perspektiv 
skal  doceres,  saa  har  man  lige  indtil  nu  seet  kritisk  paa  denne 
Undervisning,  og  herved  forklares  de  forskjellige  Former,  under 
hvilken  den  er  bleven  givet. 

Forelæsningerne  over  Geometri  og  Statik  indførtes  alle¬ 
rede  1759—67  af  Reverdil,  efterat  Anthon  havde  forberedt  Ind¬ 
førelsen  af  denne  Disciplin;  1767—83  læste  Schlegel  i  12V2  Aar, 
og  han  og  Reverdil  i  21/2  Aar.  1783—1800  læste  Ingen;  1800— 
1817  læste  Rawert  gratis,  og  derefter  indtil  1822  Rawert  og  Hans 
Hansen,  der  som  Lector  endvidere  læste  1822—26.  1826—49  læste 
Ursin  og  derfor  indtil  1863  H.  Kayser,  men  1864,  uagtet  der  tidligere, 
1859,  ligefrem  var  reist  Tvivl  om  Ordningen,  gik  samtlige  tek¬ 
niske  Discipliner  over  til  den  polytekniske  Læreanstalt  og  det 
tekniske  Institut;  i  1868  androg  vel  Eleverne  om,  at  den  tek¬ 
niske  Undervisning  atter  skulde  underlægges  Akademiet.  Men 

den  blev  dog  senere  helt  overført  til  de  større  tekniske  Skoler 
rundt  om  i  Landet,  alt  eftersom  man  fik  Sikkerhed  for,  at  der 
havdes  de  fornødne  Lærerkræfter  og  Censorer  paa  Stedet.  1902 
reiste  Architektforeningen  atter  dette  vigtige  Spørgsmaal,  som 
endnu  henligger  uafgjort  i  Ministeriet,  og  Akademiet  har  i  1904 
atter  andraget  paa  at  faae  en  tidssvarende  Ordning  af  disse  Forhold. 

Særlige  Forelæsninger  over  Bygningskunst  bleve  forsøgs¬ 
vis  indførte  af  Hetsch,  som  i  den  Anledning  oversatte  Vitruv; 
men  efter  at  han  i  Aarene  1836  og  1837  havde  holdt  nogle  Fore¬ 
drag,  dels  efter  Durand,  dels  ved  at  oplæse  Værker,  foretrak 
han  at  samle  de  unge  Arkitekter  i  sit  Atelier,  hvor  han  holdt 
nogle  Foredrag  over  Schinkels  Arbeider  og  den  gothiske  Stil, 
navnlig  Domkirken  i  Koln. 

Friis,  der  1834  og  35  havde  læst  lidt  over  Bygnings¬ 
kunst,  læste  1836 — 37  over  Varmelære  og  Bygningskon¬ 
struktion;  men  derefter  blev  der  ikke  holdt  Foredrag  for  Ar¬ 
kitekter  ud  over  de  spredte  Bemærkninger,  som  Prof.  Hetsch 
1860—61  fremsatte  over  Principerne  for  arkitektonisk  Kunst, 
før  Meldahl  efter  Reformplanen  optog  dem  i  1869,  hvorefter  de 
fortsattes  af  ham  og  senere  ogsaa  af  Prof.  Holm. 

For  at  vække  Interesse  for  dekorativ  Kunsts  Forhold 
til  Arkitekturen  ansøgte  Akademiet  om  og  modtog  1871  Midler 
til  Lønning  for  en  Docent,  som  fik  det  Hverv  at  paavise,  hvilke 
særlige  dekorative  Former  der  høre  til  Bygningskunstens  for- 
skjellige  Stilarter.  Professor  Fenger  har  derefter  siden  Halv¬ 
fjerdserne  hvert  Aar  holdt  Foredrag,  der  gik  i  denne  Retning. 

Da  man  allerede  i  Slutningen  af  det  18de  Aarhundrede  var 
kommen  til  at  indsee,  at  man  maatte  søge  at  løfte  Elevernes 
Dannelsestrin  ved  at  skaffe  dem  Kjendskab  til  Mythologi  og 
Kunsthistorie,  fik  Kali  det  Hverv  at  holde  saadanne  Fore¬ 
drag  1781 — 1807,  og  Fin  Magnusen  læste  1819  over  nordisk 
Mythologi.  Schow  fulgte  efter  Kali  1815 — 29  og  afløstes  af 
Høyen,  som  paa  sjelden,  vækkende  Maade  fortsatte  disse  Fore¬ 
læsninger  til  sin  Død.  Fra  at  have  været  Aftenforedrag  for  Ele¬ 
verne  udvidede  han  dem,  efter  at  han  tillige  var  bleven  Professor 
ved  Universitetet,  til  at  blive  offentlige  Eftermiddagsforedrag,  der 
holdtes  i  Antiksalen.  Men  da  Høyen  ikke  begrændsede  sine 
Forelæsninger  indenfor  en  bestemt  Ramme  i  en  Turnus  af  6— 7 
Aar,  den  Tid,  som  Eleverne  brugte  til  at  gjennemgaae  Akade¬ 
miet  og  i  hvilken  de  burde  kunne  faae  et  Overblik  over  hele 


576 


Kunsthistorien,  reistes  der  alt  i  hans  sidste  Leveaar  en  Fordring 
om  at  bøde  paa  dette  Savn  ved  at  ansætte  en  Hjælpedocent,  og 
Høyen  var  selv  saa  venlig  at  støtte  dette  Forslag. 

Docent  Jul.  Lange  overtog  nu  1868  denne  Gjerning  med 
Forpligtelse  til  i  Løbet  af  5—6  Aar  at  gjennemgaae  de  væsent¬ 
ligste  Dele  af  Kunsthistorien.  Men  elterat  han  1870  havde  over¬ 
taget  Docentstillingen,  kom  han  lidt  efter  lidt,  ligesom  Høyen, 
ind  paa  langt  fyldigere  Foredrag,  saa  at  den  Turnus,  som  Aka¬ 
demiet  havde  ønsket,  ikke  blev  fastholdt.  Efter  hans  Død  1896 
have  F.  Beckett  og  P.  Johansen  holdt  Foredrag  over  forskjel- 
lige  Perioder  af  Kunsthistorien,  indtil  Johansen  i  Aaret  1901  som 
Docent  har  paabegyndt  Foredrag  i  Overensstemmelse  med  den 
vedtagne  Plan.  Han  vil  nu  søge  at  løse  Opgaven,  idet  han  af 
og  til  vil  supplere  sine  Foredrag  med  nogle  sideordnede,  noget 
udførligere  Fremstillinger,  i  hvilke  han  da  vil  behandle  særlige 
Perioder,  samt  desuden  læse  over  Mythologi  og  Ikonologi. 

I  Aaret  1804  var  Oehlenschlæger  fremkommen  med  det  For¬ 
slag  at  holde  Foredrag  over  nordisk  Mythologi  og  Poesi,  hvilket 
han  dog  atter  frafaldt.  Paa  Foranledning  af  Præses  holdt  Pa¬ 
trick  Peale  fem  Foredrag  over  Mimik  i  Præses’  Palads,  ved 
hvilke  der  efter  Indbydelse  til  Akademiet  mødte  nitten  Elever; 
for  disse  maatte  Akademiet  ganske  uventet  betale  230  Rbd. 

Da  man  her,  ligesom  i  Udlandet,  havde  lagt  Mærke  til,  at 
Kunstnerne  langt  bedre  igjennem  Foredrag  end  ved  egen  Læs¬ 
ning  ere  istand  til  at  lære  verdenshistoriske  Begivenheder  og 
Kulturtilstande  at  kjende,  søgte  og  opnaaede  man  i  Aaret  1880 
Midler  til  kulturhistoriske  Foredrag  ved  Akademiet,  dog 
ikke  med  nogen  fast  ansat  Docent,  men  ved  Hjælp  af  de 
Historikere,  som  eftei'haanden  vare  disponible,  og  hvis  Studier 
og  Viden  laa  indenfor  den  Ramme,  der  maatte  trækkes,  naar 
der  kun  skulde  doceres  for  Eleverne  i  ugentlige  Aftentimer.  Fra 
Aar  1880  til  nærværende  Tid  have  Professorerne  Troels  Lund, 
Erslev  og  Steenstrup  og  Docenterne  Drachmann,  Vedel  og  for 
Øieblikket  Rosenberg  holdt  stærkt  besøgte  Foredrag  over  alle 
Tiders  Kulturforhold. 

Allerede  ved  Reformen  1814  havde  man  søgt  at  indføre  Un¬ 
dervisning  i  Fransk  og  Tydsk,  og  1827  i  Italiensk,  en  Time  om 
Dagen,  skiftende  hver  Dag,  men  disse  Øvelser  holdt  op  1834. 
I  Aaret  1840  søgte  Eleverne  om  atter  at  faae  indført  Sprog¬ 
undervisning,  og  Gruner,  Weilbach  og  Borring  holdt  1858  og 

1874  private  Kursus,  men  Interessen  for  disse  slappedes  snart, 
og  Undervisningen  ophørte  —  indtil  man  i  1880  saae,  at  Ele¬ 
verne  manglede  Kjendskab  til  de  Sprog,  som  de  maatte  kunne 
for  at  være  istand  til  at  drage  tilbørlig  Nytte  af  deres  Studiereiser 
i  Udlandet  og  af  Værkerne  i  Bibliotheket.  Akademiet  søgte  og 
opnaaede  derfor  Midler  til  at  holde  Lærere  i  Italiensk  og  Fransk, 
og  Kl.  4 — 6  om  Eftermiddagen  er  der  først  ved  Frk.  Johne  og 
senest  ved  Professorinde  Axelline  Lund  bleven  ydet  Veiledning 
i  Italiensk  til  stor  Gavn  for  Eleverne.  For  den  Understøttelse, 
som  Staten  ydede  Frøken  Melanie  Borring,  blev  der  i  en  Række 
Aar  holdt  Øvelser  om  Eftermiddagen  i  Fransk,  men  disse  op¬ 
hørte  af  Mangel  paa  Tilslutning  fra  Elevernes  Side. 


At  der  efterhaanden  maatte  opstaae  Fordring  om  et  godt 
Bibliothek  er  en  Selvfølge,  og  den  lille  Bogsamling,  der  skrev 
sig  fra  1758,  er  derfor  ogsaa  efterhaanden  bleven  forøget,  saa  at 
den  nu  er  istand  til  at  tilfredsstille  Kunststudiets  Krav.  Sam¬ 
tidig  har  Bibliotheket  faaet  et  godt,  nyt  Lokale  i  Udstillings¬ 
bygningen,  som  man  dog  om  kort  Tid  vil  være  nødt  til  at  ud¬ 
vide  ved  at  inddrage  det  mod  Sydost  liggende  Lokale  i  Afstøb¬ 
ningssamlingen. 

Denne  Samling,  der  i  Aaret  1754  kun  indeholdt  nogle  faa 
antike  Figurer  og  Hoveder,  er  ogsaa  stadig  bleven  forøget,  navnlig 
i  1883,  med  ypperlige  Renaissanceafstøbninger,  tildels  skjænkede 
af  den  høihjertede  ældre  Jacobsen.  Fremtiden  vil  vise,  hvor¬ 
ledes  denne  Samling  og  dens  Lokaler  bedst  kunne  bruges  til 
Undervisningen.  Foreløbig  prøver  man  sig  frem  ved  at  lade 
mandlige  og  kvindelige  Elever  skiftevis  benytte  de  to  Afdelinger 
Kl.  9—2  om  Formiddagen. 


SKOLERNES  ADMINISTRATION. 

Da  det  er  Reformen  af  1863,  der  har  hidført  de  væsentligste 
Forandringer  i  alle  ovenfor  skildrede  Undervisningsforhold,  samt 
i  hele  Skolens  Stilling  ligeoverfor  Akademiets  Medlemmer,  saa 
maa  Følgende  her  særlig  fremhæves: 

Indtil  1863  havde  Direktøren  ved  Hjælp  af  Sekretæren  og 
Forvalteren  havt  hele  Ledelsen  af  Skolerne  i  sin  Haand,  men 
ved  Reformen  gik  denne  over  til  et  Skoleraad  paa  18  Med- 

lemmer,  bestaaende  af  de  otte  Professorer  (heri  indbefattet  den 
ottende  Professor  i  Dekoration,  naar  han  blev  udnævnt,  eller 
den  midlertidige  Bestyrer  i  Dekorationsskolen),  de  fast  ansatte 
Docenter  i  Anatomi,  Kunsthistorie  og  Perspektiv  og  sex  Med¬ 
lemmer  af  Akademiets  Forsamling,  nemlig  to  Malere,  to  Billed¬ 
huggere  og  to  Arkitekter  samt  det  Medlem,  der  var  valgt  til  at 
være  med  i  Bestyrelsen  af  Teknisk  Institut. 

Dette  Skoleraad,  som  vælger  sin  Formand  ud  af  sin  egen 
Midte  og  hvis  Formand  selv  indstiller  sin  Sekretær  til  Valg  i 
Raadet,  leder  fra  Aar  1864  hele  Undervisningen  og  foretager  alle 
Bedømmelser  af  Afgangsprøver,  samt  sender  alle  Indstillinger 
vedrørende  Undervisningsforholdene  igjennem  Akademiet  til  Mi¬ 
nisteriet.  Raadet  har  Ret  til  at  vælge  Docenter,  Lærere,  Assi¬ 
stenter  og  Betjente  og  til  at  tildele  Eleverne  Afgangsbeviset,  som 
giver  dem  Adgang  til  at  deltage  i  Akademiets  Guldmedaillekon- 
kurser,  samt  fastsætte  alle  Enkeltheder  i  Undervisningen,  i  Hen¬ 
hold  til  de  af  Akademiet  og  Ministeriet  approberede  Hoved¬ 
bestemmelser.  Akademiets  Forvalter  assisterer  ved  Alt,  hvad 
der  vedrører  Elevernes  Indmelding  og  Afgang,  samt  den  daglige 
Orden  og  Tilsynet  med  Klasserne,  Apparatet,  Eleverne,  Kassen 
og  Regnskabet.  En  Assistent,  fem  faste  Betjente,  en  Vægter  og 
to  Portnere  yde  ham  den  fornødne  Hjælp. 

Ledelsen  af  Undervisningen  i  de  enkelte  Klasser  fordeles 
efter  Skoleraadets  Bestemmelse  i  Regelen  for  tre  Aar  ad  Gangen 
blandt  de  forskjellige  Professorer  og  Lærere  med  de  Klasserne 
tildelte  Assistenter,  der  efter  Forslag  af  Klassebestyrerne  ansættes 
paa  tre  Aar. 

Arbeidet  paa  den  almindelige  Forberedelsesklasse  har  været 
overtaget  af  en  Professor  i  Malerkunst  med  to  Assistenter,  en 
ved  Dags-  og  en  ved  Aftenundervisningen,  støttet  af  en  Professor 
i  Billedhuggerkunst.  I  Aaret  1903  ere  de  Elever,  der  ville  være 
Arkitekter  eller  Dekoratører,  flyttede  over  til  og  underlagte 
Læreren  paa  Dekorationsskolen,  og  Denne  har  dertil,  samt  til 
sin  egen  Undervisning  paa  Dekorationsklassen  to  Assistenter  Dag 
og  Aften. 

Tegningen  paa  Gibs-  og  Modelskolen  ledes  af  en  Professor 
om  Dagen  og  en  om  Aftenen,  hver  med  sin  Assistent. 

Malerskolen  ledes  af  en  Professor  uden  Assistent.  De  to 
Professorer  i  Billedhuggerkunst  lede  Undervisningen  i  deres  to 
Klasser,  den  ene  om  Dagen,  den  anden  om  Aftenen,  uden  Assistenter. 

Forberedelsesklassen  paa  Arkitekturskolen  ledes  af  en  Pro¬ 
fessor  med  en  Assistent  Dag  og  Aften,  og  Arkitekturklassen  af 
den  anden  Professor,  ogsaa  med  sin  Assistent  Dag  og  Aften. 
Disse  to  Professorer  holde  Foredrag  over  den  Bygningskunst, 
som  studeres  og  øves  i  de  dem  underlagte  Klasser. 

Ved  Studier  efter  Antiker  og  den  levende  Model  søger  man 
at  skaffe  Malere  og  Billedhuggere  Evnen  til  at  see  og  gjengive 
det  Skjønne  i  Naturen,  og  ved  Studiet  af  Fortidens  Mesterværker 
giver  man  Arkitekterne  og  Dekoratørerne  Ledighed  til  at  lære 
disse  at  kjende,  saa  at  de  ved  egne  Kompositioner  kunne  øve 
sig  i  at  skabe  Noget  efter  de  Regler  og  i  den  Aand,  som  har 
været  Grundlaget  for  de  svundne  Tiders  klassiske  Kunst,  alt¬ 
sammen  med  Henblik  paa  de  forskjellige  Stilformer,  der  i  Tidernes 
Løb  ere  fremkomne,  og  de  Fordringer,  Nutiden  stiller. 

Om  det  vil  være  rigtigt  at  lade  Docenten,  som  læser  over 
den  Dekoration,  der  staaer  i  Forbindelse  med  Arkitektur,  ogsaa 
medtage  hele  Bygningskunstens  Udvikling  igjennem  alle  Stil¬ 
arter,  vil  Fremtiden  vise.  Muligvis  vil  man  herefter  foretrække 
at  lønne  Professorerne  i  Arkitektur  saa  godt,  at  de  udelukkende 
kunne  offre  sig  for  deres  Professorgjerning  og  de  mange  Studier, 
denne  uafviselig  fordrer. 


Undervisningen  paa  Kvindeskolen  ledes  af  en  Bestyrelse, 
bestaaende  af  Skoleraadets  Formand  som  Formand,  de  to  Lærere 
paa  Skolen:  en  Maler  og  en  Billedhugger,  to  Medlemmer  af 
Skoleraadet:  en  Maler  og  en  Billedhugger,  som  vælges  af  dette, 
og  Docenterne,  som  lede  Undervisningen  i  Perspektiv  og  Ana¬ 
tomi.  Skolen  har  sin  Inspektrice  og  kvindelige  Betjent  samt 
en  Assistent  ved  Tegneundervisningen. 


PRÆMIER  OG  FORTSÆTTELSESSTUDIER  m.  m. 

For  at  opmuntre  Eleverne  havde  man  allerede  1754  indført 
Pengepræmier  for  dem,  der  havde  vundet  Guldmedaille  som  Figur¬ 
maler,  Billedhugger,  Arkitekt  eller  Kobberstikker,  men  fra  1821 
udvidedes  dette  til  at  gjælde  for  alle  Grene  af  Kunsten,  og  efter 
Reformen  af  1864  til  alle  Klasser;  Skolen  erhverver  de  bedst 

udførte  Elevarbeider  til  Ophængning  i  Klasserne,  og  der  ydes 
Elever  Hjælp  til  fri  Studier  i  Sommermaanederne. 

For  at  opmuntre  Eleverne  til  fortsatte  Modelstudier  foran¬ 
staltes  nu  i  Sommermaanederne  i  særlige  Lokaler  Konkurrence  efter 
nøgen  Model  for  Mænd  og  Kvinder  med  Præmier  indtil  et  Beløb 
af  200  Kroner.  De  mandlige  Elever,  der  have  erhvervet  Aka¬ 
demiets  Afgangsbevis,  kunne  desuden  faae  Lokale,  fri  Varme. 
Lys  og  Model  til  Aftenstudier. 

Eleverne  paa  Arkitekturskolen  faae  Hjælp  til  i  Sommer¬ 
maanederne  under  Professorernes  Vejledning  at  foretage  Reiser 
i  Danmark  og  Nabolandene  for  at  opmaale  og  tegne  Bygninger 
af  kunstnerisk  Værdi.  Eleverne  paa  Dekorationsklassen  faae 
ogsaa  Hjælp  til  Fagstudier  i  Sommermaanederne  under  Lærernes 
Tilsyn 

De  Elever,  som  have  faaet  Lov  til  at  deltage  i  Afgangs¬ 
prøverne,  have  fri  Adgang  til  alle  Akademiets  høiere  Skoler  for 
efter  Skoletiden  at  erhverve  yderligere  Modenhed  som  Kunstnere. 
Elever  fra  Arkitektur-  og  Dekorationsskolen  besøge  Modelklasserne, 
og  omvendt  besøge  Elever  fra  disse  Dekorationsskolen,  men  det 
er  kun  undtagelsesvis,  at  Malere  og  Billedhuggere  have  besøgt 
Arkitekturskolen. 

For  at  anspore  til  fortsat  Flid  og  for  at  Klasserne  ikke  skulle 
blive  overfyldte  med  altfor  gamle  Elever  har  man  sat  en  efter 
Erfaringen  rigelig  tilmaalt  Maximumsgrændse  for  Elevernes  Stu¬ 
dier  paa  de  enkelte  Klasser. 

For  Adgangen  til  Akademiets  Undervisning,  som  indtil  1814 
havde  været  gratis,  betaltes  efter  den  Tid  12  Rbd.  Sølv  aarlig  og 
efter  1864  20  Kr.  for  hvert  Kvartal;  nu  betales  der  i  Mands¬ 
skoler  18  Kr.  i  Semestret  og  i  Kvindeskolen  16  Kr.  hvert  Kvartal. 

For  Adgangen  til  Afgangsprøven  betales  20  Kr.  og  til  Per- 
spekti\ klassen  10  Kr.  Særlig  begavede  ubemidlede  Elever  faae 
Friplads. 

Alle  yderligere  Oplysninger  om  Formen  for  og  Enkelt¬ 
hederne  ved  Undervisningen  i  Klasserne,  samt  hvilke  Fordringer 
der  nu  stilles  for  at  faae  Adgang  til  og  Opflytning  i  Klasserne  gives  i 
Bilag  XIII.  Man  vil  heraf  see,  at  der  nu  er  Mulighed  for  at 
opnaae  Adgang  og  Opflytning  til  enhver  Tid,  naar  Eleven  er 
moden  dertil,  samt  at  Bestemmelsen  om  Opflytning  tages  af  den 
Professor,  der  nøie  kjender  Elevens  Dygtighed  og  af  den,  der 
fremtidig  skal  lede  ham  videre. 

Da  Reformen  har  hidført  det  Gode,  at  en  Pi-ofessor  nu  i 
Regelen  beholder  sine  Klasser  i  tre  Aar,  undgaaer  man  den  ovenfor 
omtalte  uheldige  maanedlige  Skiften  af  Lærer.  For  helt  at  kunne 
undlade  at  skifte  Professor  har  man  oftere  fremsat  den  Tanke  at  lade 
de  Elever,  der  kom  ind  paa  Modelskolerne,  gaae  over  til  een  Profes¬ 
sor,  som  saa  kunde  beholde  dem,  indtil  de  havde  opnaaet  at  faae  Ad¬ 
gang  til  Afgangsprøven;  men  da  Gjennemførelsen  afen  saadan  Plan 
uafviselig  kræver  flere  Klasseværelser  med  tilhørende  Apparat, 
Modeller,  Forbilleder  m.  m.,  har  man  opgivet  denne  Tanke.  Af 
og  til,  alt  fra  1849  og  1850,  er  den  Idee  bleven  udtalt  udenfor 
Akademiet,  at  man  burde  ophæve  de  høieste  Klasser  i  Model¬ 
skolen  og  lade  fremragende  Kunstnere  i  deres  Atelierer  over¬ 
tage  denne  Undervisning;  men  Vanskeligheden  for  Kunstnere  ved 
at  faae  de  dem  tjenlige,  fornødne  Lokaler  og  paa  forskjellige 
Steder  at  skaffe  det  ofte  meget  bekostelige  Apparat,  Forbilleder 
m.  m.  tilveie,  har  stadig  ført  til,  at  man  har  undladt  at  virke- 
liggjøre  denne  Tanke.  Et  Forslag  i  modsat  Retning,  at  opgive 
den  almindelige  Forberedelsesklasse,  er  ogsaa  1863  fremsat 
af  Prof.  Roed  og  senere  oftere  af  Andre,  men  efter  indgaaende 
Overveielse  er  man  kommet  til  den  Overbevisning,  at  man  ikke 
bør  undvære  de  Øvelser,  som  foretages  paa  Forberedelsesklassen. 
Muligt  er  det,  at  man  i  Fremtiden,  naar  den  private  Tegneunder¬ 
visning  er  bleven  udvidet,  atter  kan  optage  Tanken  og  derefter 
opgive  Akademiets  Forberedelsesklasse. 

At  Akademiet  nu,  i  Modsætning  til  tidligere,  lægger  særlig 
Vægt  paa  Elevernes  Selvvirksomhed,  seer  man  deraf,  at  der  ved 
al  Adgang,  Tildeling  af  Fripladser  og  Opflytning  fra  Klasse  til 
Klasse  og  til  Adgang  til  Afgangsprøven  nu  stilles  den  Fordring, 
at  Eleverne  ved  Siden  af  deres  Klassearbeider  paa  alle  Udvik¬ 
lingstrin  skulle  fremlægge  de  Studier,  som  de  samtidig  udføre 
selvstændig  udenfor  Skolen. 


UNDERVISNINGSTIDERNE  m.  m 

Undervisningen  i  Haandværkerklasserne  fandt  i  1826  Sted 
skiftevis  i  de  samme  Lokaler  Kl.  2 — 5  og  6 — 8  om  Aftenen;  efter 
1864  udvidedes  Undervisningstiden  til  Kl.  9 — 2  Middag  og  6 — 8 
Aften  med  Forelæsninger  Kl.  5 — 6  og  8 — 9  om  Aftenen  i  de  tre 
Kvartaler  af  Aaret;  og  nu  er  hertil  kommet  Perspektivundervis- 

ning  for  Kvinder  Kl.  2 — 4  og  for  Mænd  Kl.  4 — 6  om  Eftermid¬ 
dagen.  Aar  1898  ændredes  Undervisningstiden,  saa  at  den  kom 
til  at  omfatte  2  Semestre  om  Aaret,  for  Mænd  fra  1.  Oktober 

til  15.  Januar  og  fra  16.  Januar  til  30.  April,  og  for  Kvinder 

fra  1  Sept.  til  30.  Nov.  og  fra  1.  Dec.  til  28.  Februar. 

Bibliotheket,  som  i  ældre  Tid  næsten  ikke  blev  besøgt  og 
kun  stod  aabent  een  Time  om  Ugen,  er  nu  aabent  tre  Timer 
hver  Dag,  Kl.  3—6  om  Eftermiddagen. 

I  Akademiets  Klasser  er  der  nu  Plads  til  følgende  Antal 
Elever : 

I  de  almindelige  Forberedelsesklasser  for  Malere  og  Billedhug¬ 
gere  :  20  om  Dagen,  30  om  Aftenen. 

I  Model-  og  Gibsskolen  for  Malere:  40  om  Dagen,  46  om  Aftenen. 

I  —  -  —  -  Billedhuggere:  14  om  Dagen,  14  om 

Aftenen. 

I  Arkitekturklassens  to  Skoler :  50  om  Dagen,  50  om  Aftenen. 

I  Dekorationsskolens  to  Afdelinger  :  14  om  Dagen,  16  om  Aftenen. 
I  Perspektivskolens  tre  Værelser :  54. 

I  Forelæsningssalen  er  der  Plads  til  120. 

(Arkitekturskolens  to  øverste  Klasser  havde  1864  13  Elever, 
men  i  1904  50  Elever). 

Da  Akademiet  allerede  1877  havde  henvendt  sin  Opmærk¬ 
somhed  paa  Tegneundervisningen  som  et  Middel  til  at  fremme 
Landets  Kunstindustri  (jfr.  den  Pag.  514  Note  af  Meldalil  holdte 
Tale),  sendtes  etter  Meldahls  Forslag  han  og  Vermehren  1883  til 
de  større  Akademier  i  Europa.  Efter  Hjemkomsten  indgav  de 
under  22.  Juni  s.  A.  følgende  Beretning: 

Undertegnede,  der  fra  Ministeriet  for  Kirke-  og  Undervisningsvæsnet  havde 
faaet  det  Hverv  at  foretage  en  Rejse  for  at  indhente  Oplysning  om  Undervis¬ 
ningens  Tilstand  ved  de  mest  bekjendte  Kunstakademier  i  Europa,  samt  om 
de  med  disse  forbundne  Mesteratelierer,  have  nu  tilendebragt  samme  Rejse,  paa 
j  hvilken  vi  have  besøgt  Akademierne  i  Berlin,  Dresden,  Wien,  Miinchen,  Paris, 
'  Briissel,  Antwerpen  og  Diisseldorf,  og  skulle  herved  ærbodigst  tillade  os  at 
meddele  det  høje  Ministerium  Hovedresultaterne  af  de  Erfaringer,  vi  saaledes 
have  indvundet. 

For  saa  godt  som  muligt  at  naae  det  Maal,  der  var  stillet  os,  var  det  os 
magt paaliggende  ikke  alene  at  gjøre  os  bekjendt  med  Undervisningsplanerne 
ved  de  fo rskj ellige  Akademier  og  hos  Autoriteterne  at  søge  Oplvsninger  om, 
hvorvidt  man  paa-  enkelte  Steder  havde  til  Hensigt  at  indføre  Forandringer 
heri,  men  ogsaa  at  see  Skolerne  i  deres  Virksomhed  for  at  komme  til  Klarhed 

om  deres  Standpunkt  overfor  vor  egen  Skole  og  mulig  med  Hensyn  paa  Under- 
visningsmethoden  at  modtage  Belæring.  Ved  den  store  Imødekommenhed,  vi 
allevegne  mødte,  blev  det  os  muligt  i  begge  Henseender  paa  en  tilfredsstillende 
Maade  at  faa  vort  Ønske  opfyldt.  Vi  fandt  da,  at  vor  Undervisningsplan  i 
Hovedsagen  ligner  Planen  for  de  andre  europæiske  Akademier  derved,  at  disse 
ligesom  vor  forud  for  de  højere  Skoler  have  en  Forberedelsesskole,  hvor  Ele-  y, , .  :;i 
verne  gradvis  uddannes  til  at  kunne  deltage  i  den  højere  Undervisning. 

Undtagelser  dannede  Munchen  og  Paris,  hvor  der  kun  findes  Modelskoler ;  ,,,_ 

men  paa  det  første  Sted  erklærede  Direktøren,  Professor  Piloty,  at  hele  Akade¬ 
miet  var  enigt  om,  at  de  burde  have  en  Forberedelsesskole,  og  at  han,  da  hele 
hans  Stræben  gik  ud  herpaa,  ansaae  det  for  sikkert,  at  de  vilde  faae  den  meget 
snart  —  og  i  Paris  er  det  allerede  vedtaget,  at  der  skal  oprettes  Forberedelses¬ 
klasser,  hvor  Eleverne  i  de  forskj  ellige  Retninger  af  Kunsten  ikke  alene  kunne 
forberedes  i  deres  eget  Fag,  men  hvor  de  gjensidig  skulle  lære  saa  meget  af 
hinandens  Fag  indbyrdes,  at  derved  en  alsidigere  Kunstnerdannelse  kan  op- 
naaes.  I  Antwerpen,  hvor  man  altid  har  havt  en  Forberedelsesskole,  paatænkte 
man  endogsaa  at  udvide  den  saameget,  at  man  ønskede  at  modtage  Eleven  i 
det  12te  Aar,  for  fra  den  første  Begyndelse  at  kunne  forberede  og  kontrollere 
hans  Udvikling.  Akademiet  vilde,  naar  den  nye  Ordning  vedtoges,  have  henved 
60  Lærere. 

Man  var  overalt  i  Udlandet  enig  om,  at  de  3  Hovedretninger  i  Kunsten, 

Maleri,  Billedhuggerkunst  og  Arkitektur,  burde  arbejde  Haånd  i  Haand  og  gjen¬ 
sidig  paavirke  og  befrugte  hverandre.  Det  gjennemføres  ogsaa  allevegne  ligesom 
her,  undtagen  i  Berlin,  Munchen  og  Dusseldorf,  hvor  Arkitekturen  er  henvist  y  . 
til  de  tekniske  Skoler;  men  paa  disse  Steder  faldt  der  Yttringer,  der  tydede' 
paa,  at  man  erkj endte  Ulemperne  derved. 

Hvad  angaaer  de  Erfaringer,  vi  gjorde  med  Hensyn  paa  selve  Undervis¬ 
ningen,  som  vi  allevegne  gjorde  os  bekjendt  med  ved  at  see  Skolerne  i  deres  Virk¬ 
somhed,  da  troe  vi  at  turde  sige,  at  med  Undtagelse  af  Paris  og  tildels  Ant¬ 
werpen  arbejdes  der  ligesaa  godt  herhjemme  som  i  Udlandet.  Om  der  end  i 
en  enkelt  Retning  kunde  findes  Arbejder,  der  overgik,  hvad  her  præsteres,  og 
om  der  end  de  fleste  Steder  arbejdes  med  slørre  Udholdenhed  og  Flid  fra  Ele¬ 
vernes  Side,  saa  troe  vi  paa  den  anden  Side  bestemt  at  turde  sige,  at  der  i 
andre  Retninger  arbejdes  bedre  ved  vort  Akademi.  Saaledes  forekom  det  os, 
at  vi  i  Tydskland  saae  meget  faa  færdige  Skolearbejder,  og  at  disse  ofte  led 
under  en  stærk  conventionel  Behandling. 

Eiter  at  have  seet  Udlandets  Skoler,  ere  vi  end  ydermere  bievne  bestyr¬ 
kede  i  den  Overbevisning,  at  Undervisningen  ved  vort  Kunstakademi  er  sund 
og  rationel.  Den  Skole,  der  i  hele  sin  Naturopfattelse  og  Fremgangsmaade 
ligner  vor  mest,  er  Ecole  des  Beaux  Arts  i  Paris.  Det  var  ogsaa  her,  hvor 
der  arbejdedes  dygtigst;  men  man  maa  vel  betænke,  at  denne  Skoles  Elever 
ikke  alene  ere  Eliten  af  det  store  Land  Frankrigs  Kunstnerungdom,  men  tillige 
har  en  stor  Tilgang  af  begavede  Elever  fra  hele  det  øvrige  Europa. 

Uden  her  at  indlade  os  paa  de  Erfaringer,  vi  troe  at  have  gjort  i  Under¬ 
visningens  Enkeltheder,  og  som  vi  haabe  ved  de  senere  Forhandlinger  i  Skole- 
raadet  om  Undervisningens  Reform  skulle  blive  frugtbringende  for  denne, 

skulle  vi  blot  som  Hovedtræk  ved  en  Del  af  Undervisningen  i  Udlandet,  der 
fortjener  Opmærksomhed,  blandt  andet  fremhæve,  at  Frihaandstegningen  be¬ 
gynder  med  at  tegne  efter  Afstøbninger  over  Naturen,  og  at  man  derfra  gaaer 
over  til  at  tegne  efter  ^utiken ;  at  Tegningen  efter  Enkeltheder  af  den  levende 
Natur  begynder  tidligere  end  her,  at  der  i  Skolernes  øverste  Klasser  stadig 
skiftes  mellem  Tegning  efter  Naturen  og  efter  Antiken.  Ligeledes  begyndes  der 
ogsaa  tidligere  med  at  male  Enkeltheder  efter'TSTaturen  og  under  en  mere  va¬ 
rieret  Form  end  herhjemme.  En  Skik,  der  fandtes  ved  flere  Akademier,  og 
som  ogsaa  var  paaagtelsesværdig,  var,  at  Malere  og  Billedhuggere  udførte  deres 
Studier  i  naturlig  Størrelse.  Vi  skulle  her  kun  tilføje,  at  Akademierne  i  Berlin 
og  Munchen  gave  Eleverne  Rejsehjælp  til  at  besøge  fremmede  Gallerier  med 
den  Opgave  dér  at  kopiere  et  eller  andet  Arbejde  af  de  gamle  Mestre,  og  lige 
ledes  understøttede  Eleverne  af  Arkitekturskolen  til  at  foretage  Opmaalings- 
rejser  under  Professorernes  Ledelse. 

Vi  tør  vist  i  det  Hele  paastaae,  at  vor  Undervisning  med  Hensyn  til  de 
Kundskaber,  der  direkte  bibringes  Eleven,  indtager  en  hæderlig  Plads  blandt 
Europas  Kunstskoler.  Anderledes  stiller  det  sig  imidlertid,  naar  Taleu  er  om 
at  vejlede  Eleven,  naar  han  er  kommen  til  det  Standpunkt,  at  han  skal  gjøre 
sine  Kundskaber  gjældende  og  begynde  sin  frie  Virksomhed;  thi  medens  vi 
herhjemme  for  Malerens  og  Billedhuggerens  Vedkommende  ganske  overlader 
ham  til  sig  selv,  har  man  i  Tydskland  og  Belgien  oprettet  de  saakaldte  Mester¬ 
atelierer,  hvor  der  gives  de  virkelig  begavede  Elever,  der  begynde  paa  selv¬ 
stændig  Frembringelse,  Vejledning  i  selve  Kunstværkets  planmæssige  Udførelse. 

Staten  lønner  da  i  det  Øjemed  et  Antal  Lærere  i  Billedhuggerkunst  og  i 
Maleriets  forskj  ellige  Hovedretninger,  der  have  den  Forpligtelse  at  undervise  et 
mindre  Antal  af  de  unge  Kunstnere,  der  have  gjennemgaaet  Skolen,  og  som 
maatte  ønske  deres  Vejledning.  Eleverne  faae  fri  Undervisning  og  enten  frit 
Atelier  eller  betale  en  moderat  Leje  derfor.  De  kunne  med  Vedkommendes 
Samtykke  vælge,  hvilken  Lærer  de  ville,  som  da  følger  dem  i  de  faa  Aar,  de 
forblive  paa  Mesteratelieret.  Her  er  ikke  Tale  om  fortrinsvis  at  fremelske  en 
bestemt  akademisk  Kunstart.  Enhver  komponerer  efter  Lyst  og  Evne  hvad 
han  vil,  og  Læreren  giver  ham  sine  Raad  og  Vejledning.  Om  vi  end  ikke 
overalt  i  høj  Grad  vare  tiltalte  af  de  Arbejder,  vi  saae  i  Mesterateliererne,  saa 
fik  vi  dog  det  Indtryk,  at  der  var  et  smukt  og  hjerteligt  Forhold  imellem  Læ¬ 
rere  og  Elever,  og  vi  hørte  begge  Parter  i  høj  Grad  rose  den  hele  Institution 
og  at  betragte  den  som  noget  Uundværligt.  Professor  Gebhardt  i  Dusseldorf 
yttrede,  at  uden  Mesteratelierer  var  et  Akademi  kun  en  Forberedelsesskole,  og 
vi  erkjende,  at  der,  naar  Forholdet  opfattes  rigtigt,  herved  ogsaa  kan  ydes  Noget, 
der  kan  være  den  unge  Kunstner  til  stor  Nytte  i  de  første  Udviklingsaar. 

Med  Undtagelse  af  Berlin  ere  Mesterateliererne  alle  nøje  knyttede  til 
Kunstakademierne,  men  ogsaa  paa  dette  Sted  hørte  vi  det  udtalt  som  et  almin¬ 
deligt  Ønske,  at  de  maatte  blive  Akademierne  underlagte. 

I  Frankrig  kj  ender  man  ikke  disse  Skoler  som  Statsinstitution,  men  man 
har  dog  forsaavidt  Øjet  oppe  for  Nødvendigheden  af  at  vejlede  Eleven  i  Over¬ 
gangen  til  den  frie  Virksomhed,  som  man  i  Skolen  foretager  hyppige  Kom- 
/  positionsøvelser. 

Hvad  der  foroven  er  sagt  om  Malere  og  Billedhuggere,  gjælder  ogsaa  for 
Arkitekternes  Vedkommende.  Vel  existerer  der  for  disse  ingen  Mesteratelierer, 
—  i  Berlin  oprettes  der  nu  to  saadanne  —  men  selve  Skolen  bliver,  hvad  den 
øverste  Klasse  ang'aaer,  ligesom  hos  os,  paa  en  Maade  til  et  Mesteratelier,  der¬ 
ved,  at  man  gaaer  ud  paa  foruden  at  bibringe  Eleven  de  nødvendige  Kund 
skaber  tillige  efter  en  større  Maalestok  end  herhjemme  at  lære  ham  paa  en  fri 
Maade  at  benytte  det  Lærte,  eller  rettere  at  virke  frit  i  skabende  Retning. 
Herhjemme  øves  vel  Kompositionen,  men  mere  paa  Grundlag  af  den  givne 
Stilart.  Medens  vi  nok  tør  paastaae,  at  der  vist  ikke  ved  noget  Akademi  gives 
en  bedre  og  fjddigere  Undervisning  i  selve  Stilarterne  end  her,  saa  maa  vi  er- 
kjende,  at  der  i  Udlandet  var  en  større  Tegneevne.  Dette  var  vistnok  be¬ 
grundet  dels  i  at  Eleverne  maatte  tegne  megen  Frihaandstegning  efter  Orna¬ 
menter,  Antiken  og  Modellen,  dels  i  at  man,  navnlig  i  Tydskland,  lagde  saa 
megen  Vægt  paa  Udførelsen  af  store  Enkeltheder  og  Kompositioner  i  dekorativ 
Retning. 

Det  følger  af  sig  selv,  at  Indretningen  af  Mesteratelierer  medfører  betyde¬ 
lige  Udgifter,  men  det  er  jo  ogsaa  store  Summer,  der  i  Udlandet  anvendes  paa 
Kunstundervisningen,  ligefra  de  enorme  Bygninger,  som  i  det  Øjemed  indrettes, 
til  de  dertil  hørende  Apparater  og  Samlinger,  Lærerlønninger  o.  s.  v. 

Med  al  Anerkjendelse  af  en  god  Læreplans  og  de  ydre  Hjælpemidlers 
store  Betydning,  var  det  os  ved  Alt,  hvad  vi  saae,  dog  klart,  at  det  Vigtigste 
ved  Undervisningen  beroede  paa,  at  Skolen  var  istand  til  at  faae  de  bedste 
Lærerkræfter.  Man  søgte  derfor  dels  at  byde  disse  et  passende  Vederlag  for 
det  store  Arbejde,  der  skulde  ydes,  paa  samme  Tid,  som  man  gav  de  øverste 
ledende  Kræfter  en  saadan  Stilling,  at  de  kunde  faae  Tid  og  Kraft  til  at  virke 
som  udøvende  Kunstnere.  Ansættelserne  vare  i  Regelen  for  Livstid,  eller  som 
i  Wien,  indenfor  en  Alder  af  70  Aar  og  da  med  fuld  Gage  som  Pension,  men 
Forholdene  vare  dog  saaledes  (Berlin  og  Miinchen),  at  den  Lærer,  der  ikke 
mere  var  i  Stand  til  paa  fyldestgjørende  Maade  at  røgte  sit  Hverv,  hvor  ung 
han  end  var,  enten  blev  anmodet  om  at  træde  tilbage,  eller  selv  forlangte 
dette.  Overalt  stræbte  man  nemlig  i  Professorstillingen  at  have  Mænd,  der  paa 
en  vækkende  Maade  kunde  lede  Undervisningen. 

Endelig  skulle  vi  kun  omtale  et  Punkt,  der  ved  de  fremmede  Akademier, 
ligesom  her  hjemme,  stadig  kommer  paa  Bane,  og  det  er  Spørgsmaalet  om, 
hvorledes  man  paa  bedste  Maade  kan  frigjøre  sig  for  den  store  Mængde  af 
middelmaadige  Kræfter,  der  søge  Akademierne.  Det  er  en  Sag  af  stor  Vigtig¬ 
hed,  baade  fordi  Bevarelsen  af  den  gode  Aand  i  Skolen  staaer  i  saa  nær  For¬ 
bindelse  dermed,  som  ogsaa  paa  Grund  af  den  unyttige  Ødslen  med  Lærer¬ 
kraften  og  endelig  ikke  mindst  af  Hensyn  til  Individerne  selv,  der  jo  hyppig 
staa  Fare  for  at  gaae  til  Grunde  ved  at  føres  saa  langt  ind  i  en  Virksomhed, 
hvortil  de  savne  tilstrækkelig  Evne,  og  hvorfra  Tilbagetoget  er  saa  vanskeligt. 
Paa  nogle  Steder,  som  i  Wien  og  Paris,  har  man  grebet  til  strenge  Forholds¬ 
regler,  idet  man  uden  videre  standsede  en  Elev,  naar  han  ikke  efter  et  vist 
Antal  Concurser  har  kunnet  opnaa  Opflyttelse  til  en  højere  Afdeling.  Andre 
Steder  fandt  man,  at  det  var  altfor  strengt,  fordi  det  har  vist  sig,  at  Evnen 
kan  vaagne  paa  et  senere  Stadium  af  Udviklingen,  og  man  gav  derfor  Eleven 

et  vist  Antal  Semestre,  indenfor  hvilke  han  i  det  Hele  havde  at  afslutte  sine 
Studier  ved  Skolen.  Vi  skulle  kun  her  konstatere,  at  dette  er  en  vigtig  Sag, 
som  vi  haabe  vil  kunne  ordnes  ved  at  slaae  ind  paa  en  passende  Middelvej. 

Sluttelig  skulle  vi  kun  gjentage,  at  vi  nære  den  faste  Overbevisning,  at 
Grundlaget  i  vor  Kunstskoles  Organisation  er  godt,  og  at  nogle  mindre  For¬ 
andringer  i  det,  vi  allerede  have,  navnlig  en  fyldig  og  god  Udvikling  af  For¬ 
beredelsesklassen  og  en  friere,  noget  mere  varieret  Form  paa  Undervisningen  i 
de  højere  Skoler,  samt  et  Tillæg  i  Retning  af  de  saakaldte  Mesteratelierer  i 
Forbindelse  med  Lokalernes  Udvidelse,  et  forøget  Skoleapparat  og  Ansættelse 
af  et  Par  Assistenter  ved  Undervisningen  i  Tegning  og  Maleri,  ville,  hvad  Or¬ 
ganisationen  angaaer,  stille  vort  Kunstakademi  paa  lige  Fod  med  de  bedste 
Akademier  i  Europa, 

De  Forbedringer,  der  her  bleve  anbefalede,  har  Akademiet 
efterhaanden  søgt  at  indføre,  og  nu,  da  man  omsidel  (1904) 
efter  tolv  Aars  Bestræbelser  har  opnaaet  at  faae  flere  og  bedre 
Skolelokaler,  vil  man  ogsaa  blive  sat  istand  til  at  indføre  den 
ønskede  Afvexling  i  de  høiere  Klassers  Undervisning.  Kravet 
om  tidssvarende  Lønninger  er  ofte  bleven  fremsat,  men 
indtil  nu  ikke  forelagt  Bevillingsmyndighederne.  Kun  for  Assi¬ 
stenterne  og  Betjentene  er  der  opnaaet  nogen  Forbedring. 

Tanken  om  at  lade  ældre,  fremragende  Kunstnere  overtage 
Ledelsen  af  de  mere  begavede  Elever,  naar  disse  forlade  Skolen, 
er,  som  anført,  ogsaa  bleven  realiseret  i  Udlandet  ved  Oprettelse 
af  de  saakaldte  Mesteratelierer,  samt  ved  arrangerede  Interiører 
og  Kostumestudier;  men  om  der  ved  sidstnævnte  opnaaes  nogen 
stor  Vinding  er  saare  tvivlsomt.  Medens  man  godt  kan  ind¬ 
rømme,  at  det  er  et  Gode,  at  fremragende,  ældre  Kunstnere 
støttes  ved  aarlig  Lønning  og  frit  Atelier,  samt  at  yngre  Kunst¬ 
nere  i  et  Par  Aar  faae  frit  Atelier  og  Ledighed  til  at  gjøre  yder¬ 
ligere  Modelstudier,  saa  maa  dog  Alt,  hvad  der  gaaer  ud 
over  Dette,  siges  at  ligge  udenfor  den  Opgave,  en  Kunstskole 
bør  sætte  sig,  thi  dennes  egentlige  Gjerning  bestaaer,  som  anført, 
i  at  lære  Eleverne  at  see  og  paa  dygtig  Maade  gjengive,  hvad  der 
er  skjønt,  samt  igjennem  kunst-  og  kulturhistoriske  Foredrag  at 
paa  vise,  hvilken  Kunst  Fortiden  har  skabt  og  under  hvilke  Be¬ 
tingelser  den  er  bleven  til,  samtidig  med  at  dens  Værd  torklares 
og  analyseres.  At  ville  hjælpe  Eleverne  paa  Vei  i  deres  selv¬ 
stændige  Kunstnervirksomhed  ved  at  lade  dem  kopiere  lavede 
Idyller,  Interiører  og  Kostumegrupper  i  Fortidens  aflagte  Klæder 
er  vistnok  kun  en  Misforstaaelse  af  et  Akademis  Opgave.  Kun¬ 
stens  rette  Maal  naaes  kun,  naar  Kunstnerne  leve  med  i  Sam- 

tidens  Livsglæder  og  Sorger  og  derved  fyldes  af  de  Sjælsstem¬ 
ninger,  som  ene  ere  istand  til  at  give  deres  Kunst  et  stort,  for¬ 
ædlende,  mindebærende  Indhold. 

Spørgsmaalet  om,  hvor  og  i  hvad  Omfang  Arkitekterne 
skulle  modtage  deres  tekniske  Undervisning,  er  endnu  uafgjort 
Meget  tyder  hen  til,  at  den  Tvivl,  der  reistes  1859  om  hvorvidt 
det  var  rigtigt  at  henlægge  den  til  Institutioner  udenfor  Akademiet, 
har  været  berettiget.  Det  synes  nemlig  at  fremgaae  af  de  nu 
gjorte  Erfaringer,  at  særlig  ansatte  Lærere  ved  Akademiet  bedre 
ville  være  istand  til  at  afpasse  Omfanget  af  de  tekniske  Discipliner, 
saa  at  disse  ikke  blive  en  Hæmsko  for  Elevernes  kunstneriske 
Studier. 

Naar  Akademiet,  som  man  af  det  Foregaaende  vil  have 
seet,  ved  Reformen  af  1863  har  overdraget  Ledelsen  af  Alt,  hvad 
der  vedrører  Undervisningen,  til  et  Skoleraad,  som  siden 
da  har  været  ledet  af  den,  hvert  tredie  Aar  al  det  selv  valgte 
Formand,  saa  har  det  dog  samtidig  selv  forbeholdt  sig  at  prøve 
og  bedømme  de  Kunstnere,  som  have  opnaaet  Skolens  Afgangs¬ 
bevis,  og  stiller  i  den  Anledning  hvert  Aar  Opgaver  til  Guld- 
medaillekonkurserne,  som,  naar  de  vindes,  give  Fortrinsret  til 
Opnaaelsen  af  Akademiets  store  Reisestipendier.  I  fordums  Tid 
gaves  disse  for  indtil  sex  Aar,  nu  derimod  kun  for  to  Aar  med 
et  Tillæg  til  Hjemreisen  i  det  tredie  Aar. 

Hansens  Medaille  for  Arkitekter,  der  tidligere  kun  kunde 
vindes  efter  indsendte  Projekter,  kan  nu  ogsaa  opnaaes  for  selv¬ 
stændig  udførte  Bygningsarbeider. 


Guldmedaillekonkursen,  som  i  fordums  Tid  medførte 
en  særlig  Konkurrence  for  Eleverne,  forinden  de  fik  Lov  til  at 
deltage  i  den,  var  alt  bleven  indstiftet  ved  Reglementet  af  1754, 
som  fastslaaer,  at  der  foruden  de  for  Skoletegningerne  be¬ 
stemte  Sølvmedailler  aarlig  kunde  udsættes  tre  Guldmedailler 
for  de  ældre  Elever,  der  seirede  i  Konkurrencen  indenfor  hvert 
af  de  tre  Kunstfag:  a)  Skilderi-Tegning  (Malere  og  Kobberstik¬ 
kere),  b)  Arkitektur-  og  Perspectiv-Tegning  og  c)  Poussering 
(Bossering,  o :  Modellering)  En  saadan  Modenhedsbelønning  gav 
Adkomst  til  et  Reisestipendium  paa  400  Rbd.  (Courant)  aarlig  i 
6  Aar;  thi  Opholdet  ved  de  »berømmeligste  Academier  Uden¬ 
lands  var  det  tilforladeligste  Middel  til  at  forsyne  Landet  med 

beqvemme  og  erfarene  Kunstnere.«  Der  nævnes  især  Paris  og 
Rom  (det  franske  Akademi)  og  den  7de  Aug.  1762  omtales,  at 
Pensionairerne  skulde  opholde  sig  tre  Aar  ved  hvert  af  disse 
Akademier*). 

Som  rimeligt  var,  trængte  disse  og  mange  Bestemmelser  i 
Fundatsen  til  en  nøiere  Udvikling,  som  de  da  ogsaa  fik  Aaret 
efter,  da  Akademiet  den  3die  Febr.  1755  vedtog  det  af  Direktør 
Prof.  Saly  udarbeidede  Regulativ  for  Guldmedaille-Konkurserne. 
Indholdet  af  dettes  tolv  Artikler  gik  senere  for  en  væsentlig  Del 
over  i  Paragraf  XI  af  den  fornyede  og  videre  udførte  Fundats 
af  31te  Marts  1758.  Denne  Paragrafs  Enkeltheder  vare  følgende: 
Naar  Deltagerne  samledes,  skulde  de  udi  Academiet  indsluttes, 
og  naar  de  da  paa  egen  Haand  havde  komponeret  og  derefter 
som  Skildrere**)  malet,  som  Billedhuggere  modelleret,  eller 
som  Kobberstikkere  og  (paa  anden  Maade)  Arkitekter  tegnet 
et  Udkast  i  Henhold  til  det  opgivne  Emne,  der  for  de  3  først¬ 
nævnte  Partiers  Vedkommende  hentedes  fra  Bibelen  og  tillige 
var  fælles  for  Malerne  og  Billedhuggerne  (medens  Arkitekternes 
selvfølgelig  vare  af  en  vidt  forskjellig  Art),  —  saa  skulde  Akade¬ 
miet  faa  Dage  efter  bedømme  disse  Skitser,  og  de  af  Deltagerne, 
som  da  kjendtes  dygtige  nok,  skulde  give  sig  i  Kast  med  »i  stort 
deres  Stykker  at  fuldføre«,  uden  at  afvige  fra  Skitserne;  med 
andre  Ord:  de  skulde  »udi  hver  for  sig  afdeelte  og  til  saadant 
Brug  i  Academiet  bygte  Loger«  udføre  de  egentlige  Konkurs- 
arbeider.  Der  forlangtes  af  Skildrerne  et  Maleri  i  Olie***),  af 
Billedhuggerne  et  Relief,  af  Kobberstikkerne  en  Plade,  og 
af  Arkitekterne  tegnede  Grundrids,  Opstalt  og  Gjennemsnit. 

Til  Guldmedaillerne  ****),  som  i  den  nye  Fundats  forøgedes  til 

*)  Mærkelig  nok  kunde  Holstenerne  ikke  opnaae  Reisestipendium.  Den¬ 
gang  Arkitekten  G.  E.  Rosenberg  Aar  1761  havde  vundet  den  store  Guld- 
medaille,  udtales  der,  at  da  han  er  en  Kieler,  er  han  ey  født  Kgl.  Under- 
saat  og  kan  altsaa  ingen  Paaanke  hafve  til  de  Pensioner,  som  Academiets 
Statuter  tilstaaer«.  —  (Jvf.  Akademiets  Dagbøger  Forsaml.  14.  Marts  1765). 

**)  Datidens  Betegnelse  for  Kunstmalere. 

***)  Oliemalerier  ere  til  alle  Tider  leverede  af  Konkurrenterne,  omendskjønt 
der  i  det  føromtalte  Regulativ  af  1755  kun  betinges  et  historisk  Stykke 
med  fine  Couleurer«.  —  De  efterfølgende  Fordringer  stemme  med  Re- 
gulativets,  som  desuden  bestemmer  »ohngefehr  ll/2  Fods  Højde«  for  Skil¬ 
drernes  og  Billedhuggernes  Skitser,  og  »3  til  4  Fods  Størrelse*  for 
deres  gjennemførte  Konkursarbeider. 

****)  Akademiets  »Medaillister«  findes  opførte  i  Bilag  XIX. 

to  om  Aaret — en  stor  og  en  lille  —  for  hvert  af  Kunstfagene  (Kobber¬ 
stikkernes  nu  regnet  for  et  fjerde)  —  skulde  der  for  Fremtiden 
kunne  konkurreres  saavel  af  Kongens  Undersaatter,  Elever,  der 
havde  hjemme  i  Danmark,  Norge,  Island  o.  s.  v.  som  af  Ud¬ 
lændinge,  Den  lille  Guldmedaille  betragtedes  som  en  Opmuntring 
for  dem,  der  ikke  kunde  opnaae  den  store.  Konkurrencen  fandt 
tidligere  Sted  i  Sommermaanederne,  i  den  ældre  Tid  hvert  Aar, 
efter  1771  hvert  andet  Aar,  men  efter  1883  igjen  hvert  Aar. 

Den  Dag,  Opgaverne  skulde  gives,  mødte  (før  Reformen 
1863)  Eleverne  Kl.  8  i  Akademiet,  hvor  hver  Deltager  fik  sit  med 
Brædder  afskildrede  Rum.  Opgaverne  gaves  Kl.  9  af  en  af  Pro¬ 
fessorerne,  og  i  Løbet  af  2  Dage  og  en  Nat  skulde  Konkurrenten 
under  Tilsyn  af  Betjenten  selv  udføre  en  Skitse,  der  den  anden 
Dag  blev  afleveret  til  Forvalteren  og  Dagen  efter  blev  bedømt 
af  Akademiets  Professorer.  Indtil  Aar  1852  gjaldt  den  Bestem¬ 
melse,  at  Eleven  havde  at  udføre  selve  Arbeidet  i  Akademiet. 
Afvigelser  fra  Skitsen  tilstededes  ikke.  Bedømmelsen  af  Skitsen 
var  i  Regelen  mild. 

Naar  Malerne  havde  faaet  tilkjendt  den  store  Guldmedaille, 
skulde  de  bestaae  en  mindre  Prøve  i  Anatomi,  men  Examina- 
torerne  have  i  den  ældre  Tid  været  ret  overbærende.  Da  saa- 
ledes  Ibsen,  som  fungerede  for  Professor  Stein,  spurgte  en  Elev 
om  Navnet  paa  en  Muskel  paa  Benet,  svarede  Eleven  rask: 
»Biceps«.  »Rigtig,«  sagde  Ibsen,  »den  ligger  paa  Overarmen.« 

Arkitekterne  bleve  examinerede  i  elementær  Geometri,  men 
ogsaa  paa  overbærende  Maade.  Dog  ikke  altid.  Professor  Freund 
har  saaledes  fortalt,  at  han  paa  Hjemreisen  fra  Italien  traf  en 
Arkitekt  ved  Navn  Ole  Amager,  som  ikke  havde  bestaaet  den 
omhandlede  Prøve.  »Ursin,«  sagde  han  grædende,  »lod  mig 
falde  paa  Mekanikken«.  I  Kunsthistorie  slog  Professor  Høyen 
sig  tiltaals,  naar  man  blot  havde  et  overfladisk  Kjendskab  til 
Quatremére  de  Quincys  Bog  om  fremragende  Arkitekter. 

Disse  Examiner  faldt  bort  ved  Reformen  af  1863,  og  for  at 
opmuntre  Arkitekterne  til  at  konkurrere  bleve  de  bindende 
Skitseprøver  afskaffede,  og  det  blev  herefter  tilladt  at  ud¬ 
føre  Arbeiderne  med  al  Frihed  udenfor  Akademiet  i  Løbet  af 
et  Aar. 


At  Akademibestyrelsen  stadig  har  havt  store  Vanskeligheder 
ved  at  finde  sig  tilrette  med  sine  Skoler  i  Charlotten  borgs  Be- 

boelsesrum,  som  slet  ikke  egne  sig  til  Atelierer  for  Malere  og 
Billedhuggere,  er  en  Selvfølge,  og  man  bar  derfor  siden  Reformen 
af  1863  stadig  maattet  stille  Fordringer  om  Forbedringer  og  Om¬ 
bygninger,  særlig  ved  Inddragelse  af  Boliger,  m.  m. 

For  at  forstaa  Nødvendigheden  heraf  skal  anføres,  at  Ma¬ 
lerne  og  Billedhuggerne  før  Reformen  1863  kun  havde  fem 
Lokaler  paa  1ste  Sal  i  Nordfløien  med  mangelfuldt,  lavt  Dagslys, 
og  et  Forvalterkontor,  der  tillige  var  Lærer-  og  Direktørværelse. 
Arkitektur-  og  Ornamentskolerne  havde  nogle  tarvelige  Rum  paa 
1ste  Sal  i  Syd-  og  Østlløien.  I  Stueetagen  i  Østfløien  fandtes  et 
Værelse  for  Forberedelsesklassen,  og  i  Stueetagen  i  Nordfløien 
en  tarvelig  lille  Foredragssal,  der  ikke  kunde  rumme  flere  end 
36  Tilhørere.  Bibliotheket,  som  befandt  sig  i  et  Værelse  i  Vest- 
tløiens  Stueetage  og  siden  paa  1ste  Sal,  blev  senere  flyttet  op  i 
tre  lave  Værelser  i  Sydfløiens  Mezzanin.  De  øvrige  Rum  paa 
1ste  Sal  optoges  af  Gibsafstøbningssamlingen,  der  ogsaa  strakte 
sig  ind  i  Festsalen. 

Akademiets  Forsamlingssal  og  Udvalgsværelse  befandt  sig, 
ligesom  nu,  paa  1ste  Sal  i  Østfløien.  Den  øvrige  Del  af  Slottet 
optoges  af  fire  Professorers,  tre  Medlemmers,  Forvalterens  og 
Sekretærens  Boliger. 

Ved  efterhaanden  at  inddrage  og  ombygge  Hetsch’s  Pro¬ 
fessorbolig  i  Stuen  imod  Nord  og  Øst  og  to  Medlemsboliger 
i  den  øverste  Mezzanin  i  Nordfløien,  samt  flytte  Bibliotheket, 
Afstøbningssamlingen  og  Forelæsningssalen  til  den  nye  Udstil¬ 
lingsbygning  har  man  nu  faaet  følgende  Klasselokaler :  Tre  gode 
Dags-  og  Aftenklasser  for  Malere  og  en  for  Billedhuggere  i  Nord- 
fløiens  Stue  og  Mezzanin,  et  godt  Atelier  for  Billedhuggere  i  Øst- 
fløiens  Stueetage,  og  i  Nordfløien  fire  gode  Tegnesale  for  Malernes 
Aftenklasser  paa  1ste  Sal,  med  vedliggende  Rum  til  Henstilling 
af  Forbilleder  til  Brug  ved  Undervisningen.  —  Om  Dagen  er  dog 
Lyset  for  lavt  i  disse  Tegneklasser.  —  Arkitekturskolen  har  tre 
gode  Klasser  paa  1ste  Sal  i  Syd-  og  Østfløien,  Dekorationsskolen 
har  tre  gode  Klasser  med  et  Birum  paa  1ste  Sal  i  Sydfløien, 
hvor  dens  og  Arkitekturskolens  Elever  i  den  almindelige  For¬ 
beredelsesklasse  ogsaa  undervises,  og  Perspektivklassen  har  tre 
Værelser  i  samme  Fføis  Mezzanin. 

Paa  1ste  Sal  i  Nordfløien  er  der  indrettet  et  Lærerværelse, 
et  Forvalterkontor  og  et  Direktørværelse  med  vedliggende  Værelse 

for  Akademiets  Sekretær.  I  Kjælderen  er  der  en  Portnerbolig 
og  to  Betjentboliger. 

I  Stueetagen  er  der  nu,  1904,  tre  Professorboliger  for  to  Arki¬ 
tekter  med  Atelier  og  en  for  en  Maler  uden  Atelier. 

I  Sydfløiens  Mezzanin  findes  en  Billedhugger-Professorbolig 
og  en  Forvalterbolig.  I  Nordvesthjørnet  i  Mezzaninetagen  er 
der  en  Medlemsbolig  for  den  nuværende  Kasserer  og  i  samme 
Etage  to  Værelser  til  Akvarelskolen  og  to  Rum  til  Rekvisiter  og 
Arbeidsrum  for  Betjentene. 

Tilbygningen  ud  imod  Heibergsgade  indeholder  Bolig  fol¬ 
en  Professor  i  Billedhuggerkunst  med  vedliggende  Atelier,  frem¬ 
deles  to  Atelierer  for  en  Billedhugger-Professor  og  en  Medlems¬ 
bolig,  samt  tre  Atelierer  i  Loftsetagen  og  et  Materiel-  og  Arbeids¬ 
rum  i  Stuen  for  Akademiet. 

Kvindeskolen  har  sex  Klasselokaler,  en  Forstue,  et  Værelse 
for  Inspektricen  og  et  Rum  for  Gibsafstøbninger,  altsammen  paa 
1ste  Sal  i  den  nye  Udstillingsbygning,  i  hvilken  der  tillige  findes 
en  Forelæsningssal  med  Garderobe,  et  stort  Bibliothekslokale  og 
to  Afstøbningssamlinger,  der,  som  anført,  herefter  ville  blive  be¬ 
nyttede  som  Studiesale  for  Mænd  og  Kvinder.  Ved  Porten  mod 
Nyhavn  er  der  en  Portnerbolig. 

Men  Opvarmningen,  Ventilationen  og  især  Belysningen  have 
altid  været  saare  primitive.  Før  1830  brugte  man  Tællelys,  der¬ 
efter  Olielamper,  saa  Gas,  senere  Gas  med  Auerske  Brændere  og 
endelig  i  1903  har  man  begyndt  at  anvende  elektriske  Gløde¬ 
lamper,  hvilke  sidste,  naar  de  i  det  kommende  Aar  indføres  paa 
alle  Klasser,  ville  være  besparende,  idet  man  da  vil  kunne  und- 
gaae  de  store  aarlige  Opmalinger  og  Hvidtninger,  som  ere  for¬ 
nødne,  hvor  der  benyttes  Gas  i  stor  Mængde. 

Hvis  der  i  de  kommende  Aar  i  Nordfløiens  øverste  Etage 
ved  en  mindre  Ombygning  kunde  tilveiebringes  endnu  to  Ate¬ 
lierer  og  hvis  der  til  Fremme  for  Akademiets  Administration 
kunde  skaffes  en  Sekretærbolig  ved  at  inddrage  en  af  de  to  re¬ 
sterende  Medlemsboliger,  vilde  der  for  en  længere  Aarrække  være 
bødet  paa  de  væsentligste  Mangler,  navnlig,  naar  det  samtidig 
blev  vedtaget,  at  den  anden  Medlemsbolig  altid  skulde  benyttes 
af  det  Medlem,  der  valgtes  til  Akademiets  Kasserer.  Denne  bør 
nemlig,  ligesom  Sekretæren,  ogsaa  boe  paa  Akademiet,  da  han  i 
Aarets  Løb  administrerer  Legatkapitaler,  der  samlet  udgjøre 

400000  Kroner,  og  udbetaler  henimod  150000  Kroner  til  Stipen¬ 
dier,  Lønninger,  o.  s.  v. 

Skulde  det,  som  anført  i  det  Foregaaende,  i  Fremtiden  vise 
sig,  at  det  bliver  rigtigt  atter  at  optage  Arkitekternes  tekniske 
Discipliner  ved  selve  Akademiet,  samt  at  der,  dels  for  de  ledende 
Professorer  i  Malerkunsten  og  dels  til  Fremme  for  Undervisningen 
bør  skaffes  flere  Atelierer  ved  Akademiet,  saa  ville  de  dertil 
fornødne  Lokaler  billigst  og  nemmest  kunne  faaes  i  Udstillings¬ 
bygningens  første  Salsetage,  naar  Staten  derfor  yder  Udstillings¬ 
komiteen  den  fornødne  Erstatning. 

Da  Ministeriet  paa  saa  god  Maade  siden  1848  har  støttet 
Akademiet  og  skaffet  de  Bevillinger,  der  tiltrængtes  for  at  gjen- 
nemføre  de  Reformer  og  Forbedringer,  som  Tiderne  krævede,  og 
da  Bevillingsmyndighederne  ogsaa  have  viist  Imødekommenhed 
overfor  Akademiets  Ønsker,  varsler  dette  om,  at  de  berettigede 
Krav  om  nogle  flere  tidssvarende  Atelierer  m.  m.  og  passende 
Lønninger,  som  endnu  maa  fremsættes*),  ogsaa  i  de  kommende 
Aar  ville  finde  et  villigt  Øre  hos  Ministeriet  og  Rigsdagen. 

Vil  man  nu  endelig  gjøre  sig  Rede  for,  hvilken  Indflydelse 
Akademiet  har  udøvet  i  de  150  Aar,  det  har  virket  her  i  Landet, 


*)  Man  faaer  det  bedste  Begreb  om,  hvor  tarvelige  Forholdene  og  Lønnin¬ 
gerne  ere  ved  vort  Akademi,  naar  man  seer  følgende  Sammenstilling  af 

Akademidirektørernes  Gager  i  Europa: 

I  St  Petersborg  har  Direktøren  aarlig.  .  .  .  7600  Kr. 


I  Miinchen 
I  Amsterdam 
I  Berlin 
I  Briissel 
I  Stockholm 


I  Florens 

I  Dresden 
I  Wien 

I  Kjøbenhavn 


6900  — 
6000  — 
4500  — 
3600  — 
3000  - 


2600  — 

1800  — 
800  — 

0  — 


Atelier. 


+ 


(heri  Godtgjørelse  for 
Bolig).  Er  Direktøren 
Professor,  faaer  han 
endvidere  3500  a 
4800  Kr. 

stigende  med  300  Kr. 
hvert  6te  Aar. 

-f-  Atelier. 

(foruden  Professor- 
gagen,  6 — 7000  Kr.) 
i  alle  de  150  Aar, 
Akademiet  har  be- 
staaet. 

seer  man  først  og  fremmest,  hvorledes  Kunstnerstanden,  der 
oprindelig  kun  bestod  af  nogle  faa,  tildels  fremmede  og  for¬ 
holdsvis  lidet  udviklede  Mænd,  som  blot  efterlignede  Udlandets 
Kunst,  gradvis  er  naaet  til  at  blive  en  stor  Kreds,  der  har  skabt 
ypperlige  Værker  af  eiendommelig  Art,  som  paa  alle  Maader  ere 
i  Høide  med  Udlandets  bedste  Frembringelser.  Og  imedens  der 
i  Begyndelsen  af  det  18de  Aarhundrede  ikke  fandtes  kunstnerisk 
modne,  danske  Lærerkræfter  i  og  udenfor  Kjøbenhavn,  er  man 
nu  i  1904  ved  Akademiets  Arbeide  naaet  saavidt,  at  man  baade 
i  Hovedstaden  og  i  Provindsbyerne  raader  over  saa  højt  ud¬ 
dannede  Arkitekter,  Tegnere  og  Lærere,  at  den  kunstneriske  Del 
af  Tegneundervisningen  hele  Landet  over  bliver  ledet  ligesaa 
godt  soin  paa  noget  andet  Sted  i  Verden,  hvilket  utvivlsomt 
ogsaa  bar  bidraget  og  fremdeles  vil  bidrage  til  at  modne  Dan¬ 
marks  Haandværk  og  Kunstindustri. 

Som  der  foran' ved  Aar  1800  er  samlet  en  Oversigt  over,  af 
hvilke  Medlemmer  Akademiet  bestod,  saaledes  vil  vi  ogsaa  til 
Slut  optegne  dem,  der  ved  dets  150aarige  Jubilæum  tager  Del  i 
og  helliger  deres  Virksomhed  til  det.  Man  vil  se,  at  her  samles 
baade  gammel  Erfaring  og  ungt  Initiativ,  og  det  tør  haabes  at 


I  Wien 


.  6000 — 7200  Kr.  +  Atelier,  samt  750  Kr.  aarligt 


Tillæg  for  Den,  der  er  Formand  i 
Skoleraadet.  Efter  20  Aars  Tjeneste 
kan  Professoren  g'aae  af  med  fuld 
Gage  som  Pension. 


1  St.  Petersborg 
1  Stockholm  .  .  . 
I  Munchen 


3500—4800  — 

4300  —  -)-  Atelier. 


4600  —  samt  fri  Bolig  og  Atelier. 


I  Amsterdam .  3750 — 4500 


+ 


1  Dresden 


3400  —  4500  —  og  1350  Kr.  aarligt  Tillæg  for  Den, 


der  er  ledende  Formand  i  Skole¬ 
raadet,  -f-  frit  Atelier  for  alle  Pro¬ 
fessorer. 


I  Madrid 


3200  —  +  350  Kr.  hvert  5te  Aar  som 
Tillæg. 

2700 — 4500  —  Atelier. 

1600  —  -j-  fri  Bolig  og  Atelier  og  458  Kr. 


1  Berlin 


I  Kjøbenhavn 


som  Tillæg  for  Den,  der  er  ledende 
Formand  i  Skoleraadet. 

man  i  samdrægtig  Enighed  og  med  fælles  Kraft  vil  kunne  vær¬ 
digt  fortsætte  Akademiets  halvandethundredaarige  smukke  og 
heldbringende  Traditioner. 

I  1904  er  Akademiets  høje  Protektor 

HANS  MAJESTÆT  KONG  CHRISTIAN  IX. 

Dets  Direktør  er  V.  Bissen.  Vicedirektør :  F.  Meldahl.  Dirigent: 
Chr.  V.  Blache.  Sekretær:  P.  Johansen  og  Kasserer:  J.  J.  Exner. 

Professorerne  ere:  F.  Meldahl  og  Hans  J.  Holm  i  Arkitektur. 
Otto  Bache,  Frants  Henningsen  og  A.  Jerndorff  i  Malerkunst. 
Vilh.  Bissen  og  Carl  Aarsleff  i  Billedhuggerkunst.  I  Dekorations¬ 
kunst  er  Professoratet  ubesat. 

Akademiets  Medlemmer  ere:  Overordentlige  Medlemmer :  Hs. 
Kgl.  Højhed  Kronprinsen,  Hellenernes  Konge,  Hs.  Majestæt  Georg  I, 
Hds.  Kgl.  Højhed  Kronprinsesse  Louise,  Hds.  Kgl.  Højhed  Prin¬ 
sesse  Marie  og  Dr.  phil.  Carl  Jacobsen  (C.2  DM.).  Dets  inden¬ 
landske  Medlemmer  i  deres  Optagelsesorden  ere :  Medaillør  H. 
Conradsen  (C.2  DM.),  Kammerherre  F.  Meldahl  (C.1  DM.),  Professor 
J.  J.  Exner  (C.1  DM.),  Professor  F.  Vermehren  (C.2  DM.),  Etatsraad 
Vilh.  Petersen  (R.*DM.),  Maler  E.  R.  Eilersen  (R.*),  Professor 
Vilh.  Bissen,  Professor  A.  Dorph  (R. *),  Professor  A.  W.  Saabye 
(R.*DM.),  Professor,  Stadsarkitekt  L.  Fenger  (R.*DM.),  Professor 
C.  Dalsgaard  (R. *),  Professor  J.  la  Cour  (R.*),  Professor  Otto 
Bache  (C.2DM.),  Professor  Hans  J.  Holm  (R.*DM.),  Etatsraad  L. 
Frølich  (C.2  DM.),  Maler  H.  C.  Siegumfeldt,  Professor  H.  B.  Storck 
(R.*  DM  ),  Professor  Godfr.  Christensen  (R.*),  Professor  Alb.  Jensen 
(R.*DM  ),  Professor  Vilh.  Klein  (R.*  DM.),  Dekorationsmaler  N. 
Fristrup  (R.*),  Professor  H.  C.  Amberg,  Professor  Frants  Henning¬ 
sen  (R.*),  Arkitekt  M.  Nyrop  (C.2  DM.),  Maler  P.  S.  Krøyer  (C.2 DM.), 
Maler  Viggo  Johansen  (R.*),  Professor  Chr.  Zacho,  Professor 
Vilh.  J.  Rosenstand,  (R.*),  Maler  Carl  F.  Sundt  Hansen,  Professor 
Carl  Thomsen  (R.*),  Professor  Chr.  V.  Blache  (R.*),  Professor 
Otto  Haslund,  Professor  Edv.  Petersen,  Maler  H.  O.  Brasen, 
Professor  L.  R.  Tuxen  (R.*DM.),  Billedhugger  J.  V.  Schultz, 
Akademisekretær,  Docent  P.  Johansen,  Professor  A.  Jerndorff  (R.*), 
Professor  C.  Aarsleff,  Maler  V.  Irminger,  Maler  Julius  Paulsen. 


595 

Foruden  Akademiets  Medlemmer  have  følgende  Kunstnere 
Sæde  i  Akademiets  Plenarforsamling:  Arkitekt  F.  T.  E.  Blich- 
feldt  (R.;),  Billedhugger  Jørgen  Larsen,  Etatsraad  V.  Dahlerup 
(R.'SDM.),  Maler  Thorvald  Niss  (R.*),  Professor  Axel  Helsted  (R.*), 
Malerinde,  Frk.  Bei'tha  Wegmann  (F.  M.),  Arkitekt  H.  Kampmann 
(R.*  FM.),  Maler  G.  E.  Libert  (R.*),  Maler  M.  Therkildsen,  Maler 
Michael  Ancher  (R.*),  Professor  H.  Foss,  Maler  G.  N.  Achen, 
Maler  Erik  Henningsen  (R.*),  Maler  R.  Bissen,  Maler  H.  A. 
Brendekilde,  Maler  N.  Petersen-Mols,  Billedhugger  L.  Brandstrup 
(R.*),  Maler  Knud  Larsen,  Maler  Paul  Bloch,  Maler  Peter  Ilsted, 
Billedhugger  C.  J.  Bonnesen,  Maler  L.  A.  Ring,  Arkitekt  Martin 
Borch  (R.*),  Arkitekt  H.  Wenck  (R.*),  Ai’kitekt  Thorvald  Jørgensen, 
Maler  Henrik  Jespersen,  Maler  Joakim  Skovgaard,  Maler  Kr. 
Zahrtmann,  Maler  Viggo  Pedersen  og  Maler  Th.  Philipsen. 

Udenlandske  Medlemmer  ere  f.  T. :  Svensk  Maler  F.  J  Fagerlin, 
svensk  Malei-,  Kammerherre,  Greve  J.  G.  O.  v.  Rosen  (C.2),  norsk 
Maler,  Professor  H.  F.  Gude,  Maler,  Professor  i  Florens  S.  Ussi, 
fransk  Billedhugger  og  Maler  P.  Dubois-Pigalle  (C.1),  fhv.  italiensk 
Undervisningsminister  G.  Baccelli,  svensk  Billedhugger  J.  Borjes- 
son,  Professor,  Overintendant  H.  N.  Zetterwall  (R.*),  norsk  Maler 
Eilif  Peterssen,  norsk  Arkitekt  E.  C.  B.  Christie  (R.*),  finsk  Maler 
A.  Edelfeldt,  finsk  Billedhugger,  Professor  W.  M.  Runeberg,  fi-ansk 
Maler  L.  J.  F.  Bonnat  (C.1),  tysk  Malei-,  Pi-ofessor,  Direktør  for 
Kunstskolen  ved  Kunstakademiet  i  Bei-lin  A.  A.  v.  Wei-ner  (C.1), 
russisk  Gehejmei-aad,  Arkitekt,  Pi-ofessor  D.  J.  Grimm  (S.  K.*), 
svensk  Malei-,  Hei'tug  af  Nerike,  Hs.  kgl.  Højhed  Prins  Eugen 
(R.  E.),  svensk  Maler  S.  R.  Bei-gh,  svensk  Maler  G.  O.  Bjøi-k, 
svensk  Maler,  Pi-ofessor,  Fx-iherre  G.  O.  Cedersti-øm  (C.2),  svensk 
Maler  A.  L.  Zorn,  svensk  Medailløi-,  Professor  J.  A.  Lindberg, 
svensk  Ai’kitekt  J.  G.  Clason,  norsk  Maler  F.  Thaulow  og  norsk 
Maler  E.  Werenskiold. 

Bestyrer  af  Dekorationsskolen  er  Dekoi-ationsmaler  N.  Fri- 
sti-up,  og  Akademiets  Docenter  ere  i  Kunsthistorie  og  Mythologi 
P.  Johansen,  i  Perspektiv  Cand.  polyt.,  Maler  G.  V.  Blom,  i 
Anatomi  Cand.  med.  &  chir.  O.  Hamburger. 

Akademiets  Kontor  ledes  af  Akademi-  og  Slots-Forvalter, 
Kaptajn  Dan.  Bruhn  med  F.  J.  C.  Hartmann  som  Assistent. 

Akademiraadet  bestaar  foruden  af  Akademiets  Professorer 
af  følgende  Medlemmer:  Arkitekt  M.  Nyrop,  Maler  P.  S.  Krøyer 
Maler  Chr.  Zacho,  Maler  H.  O.  Brasen,  Maler  Chr.  V.  Blache, 
Arkitekt  L.  Fenger,  Maler  Edv.  Petersen,  Medaillør  H.  Con- 
radsen,  Arkitekt  H  B  Storck,  Billedhugger  Jul.  Schultz,  Maler 
C.  Thomsen,  Maler  L.  Tuxen,  Maler  J.  Exner,  Maler  O.  Haslund, 
Maler  A.  Dorph,  Dekorationsmaler  N.  Fristrup,  Billedhugger 
A.  W.  Saabye,  Maler  V.  Rosenstand,  Maler  Viggo  Johansen, 
Maler  V.  Irminger,  Maler  Godfr.  Christensen,  Arkitekt  Alb. 
Jensen,  Arkitekt  Vilh.  Petersen  og  Maler  Julius  Paulsen. 

Skoleraadet  bestaar  f.  T.  af  følgende  faste  Medlemmer:  Pro¬ 
fessorerne  F.  Meldahl,  Bestyrer  af  Arkitekturskolen,  Formand, 
Hans  J.  Holm,  Bestyrer  af  Arkitekturskolens  Forberedelses¬ 
klasse,  Otto  Bache,  Bestyrer  af  Modelskolen  og  dens  Forberedelses¬ 
klasse  samt  Almindelig  Forberedelsesklasse  for  Malere,  Vilh. 
Bissen,  Bestyrer  af  Modelskolen  og  dens  Forberedelsesklasse  samt 
Almindelig  Forberedelsesklasse  for  Billedhuggere,  A.  Jerndorff, 
Bestyrer  af  Modelskolen  for  Malere,  Frants  Henningsen,  Bestyrer 
af  Modelskolen  og  dens  Forberedelsesklasse  samt  Almindelig 
Forberedelsesklasse  for  Malere,  C.  Aarsleff,  Bestyrer  af  Model¬ 
skolen  og  dens  Forberedelsesklasse  samt  Almindelig  Forberedelses¬ 
klasse  for  Billedhuggere,  N.  Fristrup,  Bestyrer  af  Dekorations¬ 
skolen  samt  Almindelig  Forberedelsesklasse  for  Arkitekter  og 
Dekoratører,  P.  Johansen,  Docent  i  Kunsthistorie  og  Mythologi, 
O.  Hamburger,  Docent  i  Anatomi,  V.  Blom,  Docent  i  Perspektiv  og 
Bestyrer  af  Perspektivklassen,  og  Vilh.  Dahlerup,  Delegeret  i  det 
tekniske  Selskabs  Skole,  og  endvidere  af  følgende  Medlemmer, 
valgte  af  Akademiraadet:  Malerne  J.  J.  Exner  og  Viggo  Johan¬ 
sen,  Billedhuggerne  A.  W.  Saabye  og  H.  Conradsen,  Arkitekterne 
L.  Fenger  og  Vilh.  Petersen  Skoleraadets  Sekretær  er  Akademi¬ 
sekretær  P.  Johansen. 

Assistenter  ved  Undervisningen  er  f.  T.  Malerne  C.  N.  Over- 
gaard  og  Gotfred  Rode  i  den  almindelige  Forberedelsesklasse, 
Malerne  G.  V.  Blom  og  P.  Ilsted  i  Modelskolen  og  dens  For¬ 
beredelsesklasser  for  Tegning,  Arkitekt  V.  J.  Mørk  Hansen  i 
Arkitekturskolen,  Arkitekt  Thorvald  Jørgensen  i  Arkitektur¬ 
skolens  Forberedelsesklasse,  Arkitekt  Rolf  Schrøder  og  Helio- 
g ravør  Jul.  Aagaard  i  Perspektivklassen,  Billedhugger  H.  C.  Pe- 

teisen  i  Dekorationsskolen  (den  anden  Assistentplads  er  efter 
Arkitekt  L.  Clausens  Død  (Febr.  1904)  endnu  ubesat).  Lærer 
i  Akvarelmaling  er  Maler  C.  M.  Soya  Jensen. 

Bestyrelsen  for  den  med  Kunstakademiet  forbundne  Kunst¬ 
skole  for  Kvinder  er:  F.  Meldahl  Formand,  A.  W.  Saabye  Lærer 
i  Billedhuggerkunst  og  Viggo  Johansen  Lærer  i  Malerkunst,  A. 
Jerndorff  og  Vilh.  Bissen  valgte  af  Skoleraadet.  O.  Hamburger 
er  Lærer  i  Anatomi  og  V.  Blom  Lærer  i  Perspektiv.  J.  C. 
Schlichtkrull  Assistent  ved  Modelskolen,  Jul  Aagaard  Assistent 
i  Perspektivklassen;  Skoleraadets  Sekretær  og  Akademiets  For¬ 
valter  fungerer  her  ligesom  ved  Akademiets  Skoler.  Malerinde 
Frk.  Johanne  Krebs  er  Inspektrice. 

Af  de  øvrige  staaende  Udvalg  er  for  Bibliotheksud valget  Bi- 
bliothekar  P.  Johansen  Formand  og  F.  Meldahl,  O.  Bache  og 
C.  Aarsleff  Medlemmer.  Bibliotlieksassistent  er  A.  Røder.  Og 
Udvalget  for  Akademiets  Kunstsamlinger  er  f.  T.  saaledes  sam¬ 
mensat:  V.  Bissen,  Formand,  O.  Bache,  H.  J.  Holm  og  Docent 
P.  Johansen. 


Mindes  man  nu  til  Slutning  det  store  Arbeide,  som  er  ydet 
og  ydes  i  Akademiet  i  dets  Udvalg,  dets  Skoleraad  og  den  dag¬ 
lige  Lærergjerning  ved  Undervisningen,  særlig  siden  Reformen 
1863,  saa  har  Akademiet  Ret  til  med  Stolthed  at  see  tilbage  paa 
den  halvandethundredeaarige  Gjerning,  som  det  har  udført  til 
Gavn  og  Ære  for  vort  Fædreland;  et  Hædershverv,  for  hvilket 
det  paa  hestdagen  paa  Kunstens  Vegne  særlig  maa  takke  Akade¬ 
miets  høie  Stifter: 


KONG  FREDERIK  V! 


Litteraturangivelse  til  Kunstakademiets  Historie. 

Første  Periode.  1700 — 1800. 

Utrykte  Kilder:  Akademiets  »Dagbøger®,  Kopibøger,  Regnskabsbilag  og 
Brevsamlinger  —  Oplysninger  fra  Rigsarkivet  —  Brevsamlinger  paa  det  store 
kgl.  Bibliothek  (J.  H.  E.  Bernstorffs  Breve  m.  m.  i  Wasserschlebes  Papirer)  — 
»Wiedeweltiana«  (Folio  Nr.  192)  paa  Universitetsbibliotheket. 

Aviser:  »Nye  Tidender,  som  den  danske  Mercurius  frembar«.  1701  — 
»Den  danske  Postrytter«  og  »Kgl.  danske  Posttidende«  med  »Extraord.  Rela¬ 
tioner«  for  Aarene  1738 — 1754. 

Trykte  Værker:  Thiele:  Kunstakademiet  og  Heststatuen.  F.  J.  Meiers 
Bøger  om  Wiedewelt,  Fredensborg  og  Frederiksberg  Slot.  Weilbach:  Nyt 
dansk  Kunstnerleks.  Disse  Bøger  ere  de  hidtige  Hovedværker  med  Oplysninger 
om  Akademiet.  —  Endvidere  er  benyttet  følgende  Værker  om  Akademier  i 
Udlandet:  Fiorillo:  Gesch.  d.  zeichn.  Kiinste  (1798 — 1820).  —  Molmenti: 
La  vie  privée  å  Venise  (1882).  —  Vitet:  L’aeadémie  Royale...  Paris  1861.  — 
Moritz:  Annalen  der  Akademie  der  Kiinste  zu  Berlin  (1791).  —  H.  Muller: 
Die  Kgl.  Akademie  der  Kiinste  zu  Berlin  I.  1896.  —  Loostrom:  Den  svenska 
Konstakademien.  1887  (Jvfr.  Svensk  Konversationslex.  I.  1845).  —  Om  Datidens 
Kjøbenhavn  er  Oplysninger  fra;  Thura:  Hafnia  hodierna  (1748)  og  Den  danske 
Vitruvius  (1746 — 49).  —  Pontoppidan:  Origines  Hafnienses  (1760). — Jonge: 
Kjøbenhavns  Beskrivelse  (1783).  —  F.  Meldahl:  Frederikskirken  (1896 — 97). 
F.  R.  Friis:  Tidsskrift  f.  Kunstindustri  (1886)  og  A.  D.  Jørgensen:  Central¬ 
administrationens  Bygningshistorie  (1882).  —  Endvidere  er  benyttet:  Riegels: 
Udkast  til  Fierde  FViederichs  Historie  (I.  1795).  —  Historisk  Dag-Register 

over  K.  Friederich  d.  Fierdes  Levnets  og  Regierings  Begivenheder  og  Tilfælde 
(1770).  —  J.  Møller:  Mnemosyne  III — IV  (Chr.  VI. s  Breve).  —  O.  H.  Moller: 
Historische  Nachricht  von  dem  Geschlecht  derer  von  Ahlefeldt  (1771)  [Jvfr. 
Adami  Olearii:  Holstein.  Chronica.  1703].  —  W.  Langfeldt:  Schulins 
Levnet  (i  Suhms:  Nye  Samlinger  I.  1792).  —  P.  Vedel:  Grev  R.  F.  Lynar 
[i  Hist.  Tidsskrift.  4  Række  IV]  (1873 — 74).  —  Lynar:  Hinterlassene  Staats- 
schriften  I  (1793).  —  Charl.  Dor.  Biehl:  »Historiske  Breve«  (Hist.  Tidsskr. 
3.  R.,  4.  Bd.)  —  Reverdil:  Lettres  sur  le  Danemarc  [1764].  —  Biisching: 

Nachrichten  .  .  .  (1754 — 58).  —  Hennings:  Essai  sur  les  arts  en  Danemarc 
(1778).  —  P  Sturz:  Schriften  (1779).  —  Angaaende  de  biografiske  Oplysninger 
om  Kunstnerne  henvises  til  de  fyldige  Litteraturangivelser  i  Weilbachs  Leks, 
idet  der  dog  tilføjes,  at  Oplysninger  om  svenske  Kunstnere  (Tessin)  er  hentede 
bl.  a.  i  Hofberg:  Svensk  biografisk  Lex,  og  Litt.  over  Pi  lo  maa  suppleres 
med  O.  Siren:  En  svensk  målares  utvisning  från  Danmark  (1901)  og  C.  G. 
Pi  lo  (1902). 


Rettelser  og  Tilføjelser. 


Pag.  115.  I  første  Afsnit  foroven  er  det,  der  anføres  i  femte  Linie  en  Misfor- 
staaelse.  Ved  at  læse  Societetets  Skrivelse  i  Bilag  VI  vil  det  sees,  at 
Akademiet  har  misforstaaet  Societetets  Skrivelse.  Jvfr.  Schovelin: 
Fra  den  danske  Handels  Empire«. 

-  200.  Den  her  Linie  2  f.  n.  nævnte  Sproglærer  hed  Hillerup,  ikke  som 
anført  Willerup. 

275.  7.  Linie  forneden  tilføjes:  *se  Reformen  1857  i  Bilag  IX«. 

—  338.  I  Linie  16  f.  n.  sættes  »?■  efter  Meldahl. 


DET  KONGELIGE 
AKADEMI  FOR  DE 
SKJØNNE  KUNSTER 

1700—1904 

SUPPLEMENT 

VED 


F.  MELDAHL 


Bilag  I.  Fundatsen  af  31.  Marts  1754. 

[Se  Teksten.  S.  46  ff.] 


FUNDAT ION 
FOR 

DET  KONGELIG  DANSKE 

SKILDRE-  BILDHUGGER-  OG  BYGNINGS-ACADEMIE 
I  KIOBENHAVN. 

Vii  FRIDERICH  DEN  FEMTE,  af  Guds  Naade,  Konge  til  Danmark  og 
Norge  etc  ,  Giore  alle  vitterligt :  at,  ligesom  Vi,  til  Vore  Rigers  og  Landes  (Beste. 
foruden  Sprog  og  Lærde  Videnskaber,  have  været  betænkt  paa,  at  bringe  nyttige 
og  smukke  Kunster  udi  en  storre  Floer  og  Opkomst,  og  til  den  Ende,  især  i 
Henseende  til  Skildre-  Bild-Hugger-  og  Bygnings-Kunster,  visse  Værelser  paa 
Vores  Slot  Charlottenborg  ladet  indromme;  samt  beskikket  erfarne  Mænd, 
hvilke  under  Præsiclio  af  Os  Elskelig  Vores  Geheime-Raad  og  Oher-Hoi-Marechal 
Hr.  ADAM  GOTTLOB  Græve  af  MOLTKE  derudi  med  god  Fremgang  hidtil 
haver  underviist;  Saahave  Vi  og,  til  ydermeere  at  befordre  en  Os  saa  behagelig 
Begyndelse  Allernaadigst  for  godt  funden  herved,  at  tage  dette  saaledes  alle¬ 
reede  subsisierende  Academie,  hvorved  alle  og  enhver  paa  Vores  Allerhoyest 
egen  Bekostning  haver  at  nyde  den  forlangende  Lære  og  Underviisning  med  alt 
hvis  dertil  fornodiges,  under  Vores  Kongelig  Protection,  samt,  til  dets  bestan¬ 
dige  Vedligeholdelse,  folg'ende  at  anordne  og  befale: 

1.  Skal  dette  Skildre-  Bildhugger-  og  Bygnings -Academie  bestaae  af  en 
Præside,  en  Directeur,  et  Antal  Professorer,  som  ey  ere  under  Sex  og  ikke  over- 
gaae  det  Antal  af  Tolv,  en  Secretaire,  et  u-indskrænket  Tal  af  Membris  Acade- 
micis,  item  Fem  eller  Sex  beqvemme  Personer,  hvoraf  tvende  skal  underviise 
Ungdommen  i  Fri-Tegning,  tvende  i  Geometrie,  Perspectiv  og  Bygnings-Kunsten, 
og  een  eller  toe  i  Artatomie,  for  saavidt  Tegning  vedkommer,  samt  Mythologie, 
Antiqvitet  og  derhen  hørende  Viidenskaber. 

2.  Af  Professorerne  skal  enhver  have  sin  Maaned  paa  de  dertil  anviiste 
Dage  at  stille  Modellen  og  at  uddele  Gibs -Figurerne  til  Eftertegning,  men  de 
forbenævnte  Informatores  skulle  daglig  fortsette  deres  Lære  og  Underviisning. 

3.  Tillade  Vi  Allernaadigst,  at  Directeuren  og  Professorerne,  med  Præsidis 
Godtbefindende  til  Academiets  desto  meere  Anseende,  selv  maae  udvælge  og 
indbyde  adskillige  Membra  honoraria,  som  tage  deres  Sæde  paa  den  venstre 
Side  af  Præside,  ligesom  Directeuren  og  Professorerne  og  deriblandt  forst  den, 
som  haver  Maaneden,  tage  deres  ved  hans  hoyre  Siide. 

4.  Bevilges  at  Modellerne,  hvortil  de  beqvemmeste  Skabninger  bor  antages, 
udi  den  Tiid,  de  saaleedes  tiene  Academiet,  maae  bære  Vores  ringeste  Livrée. 

5  Ved  Academiet  bor  holdes  de  fornodne  af  Præside  authoriserede  og  for¬ 
seglede  Protocoller  og  Dag'e-Boger,  hvorudi  bor  indfores,  baade  hvad  i  Forsam¬ 
lingerne  foretages,  saa  og  alle  Academiet  vedkommende  Ordres,  dets  Breve, 
Erklæringer,  Attester  med  viidere,  item  samtlige  Academiske  saavel  Honoraire 

som  ordentlige  Lemmers  Diplomata;  Saa  bor  og  alle  de,  som  sig  af  denne 
Vores  Indretning  ville  betiene.  sig  forhen  ved  Academiet  lade  indskrive. 

6.  Approbere  Vi  Allernaadigst  de  her  neden  anførte  Tegninger  til  tvende 
Academiets  Segl: 

Det  store,  som  med  rodt  Vox  maae  bruges,  til  Diplomatum,  Attesters  og 
andre  Academiske  Beviisers  Udstædelse,  og  det  mindre,  hvoraf  man  sig  til 
Academiets  Corresportdence  kand  betiene,  saasom  Vi  samme  frie  Brev-Porto 
hermed  Allernaadigst  ville  have  bevilget,  dog  at  den,  som  Seglet  er  betroet, 
ingenlunde  bruger  eller  lader  det  bruge  til  andet,  end  det,  som  til  Academiets 
Forretninger  virkeligen  henhorer. 

7.  Professorerne  ved  dette  Academie  have  Vi  Allernaadigst  bevilget,  at  maa 
nyde  Hang  med  Vores  virkelige  Cancellie-Raader,  saaleedes,  at  de  under  sig 
selv,  fra  den  Tiid.  de  udi  Academiet  ere  antagne,  tage  deres  Gang  og  Sæde. 
dog  at  den,  hvis  Maaned  det  er  at  stille  Modellen,  haver  Forsædet. 

8.  Naar  nogen  forlanger,  som  Membrum  Academicum,  udi  Academiet  at 
vorde  optaget,  skal  han  sig  hos  samtlige  Professorerne  anmælde,  da  ham  af 
dennem  et  Prøve-Stykke  udi  den  Kunst,  han  paastaaer  at  viise  sig  udi,  til 
Forfærdigelse,  skal  forelegges,  hvorefter,  om  hans  Beqvemhed  og  Antagelse, 
ydeligere  skal  skionnes  og  paakiendes;  Men,  de,  der,  som  Begjmdere  i  en 
eller  anden  Kunst,  det  være  sig,  hvilken  det  er,  agte  at  f reqventere  Academiet, 
skal  sig  forst  hos  Directeuren  anmælde,  og  af  ham  til  det  særdeeles  Sted,  hvor 
han  forlanger  at  nyde  I  .ære.  henviises. 

9.  For  desto  meere  at  opmuntre  enhver  til  Fliid  og  Vindskibelighed, 
ville  Vi  Allernaadigst  aarlig  tilleg'ge  dette  Academie  4re  Præmier  eller  Beløn¬ 
ninger,  nemlig:  en  Guld-,  tvende  større  og  en  mindre  Sol v-Medailler,  som 
dertil  i  Særdeleshed  skulle  forfærdiges,  hvoraf  de  9de  sidste  uddeeles  hver  4 
Gange  om  Aaret,  saasom  den  mindre  Sol v-Medaille,  som  er  beskikket  for  den 
tegnende  Ungdom,  tildeeles  den  blant  samme,  som  af  samtlige  Professorerne , 
ved  hver  tredie  Maaneds  Udgang  beflndes,  den  heste  Tegning  i  saadan  Tiid  at 
have  forfærdiget;  For  den  eene  af  de  andre  tvende  Søl  v-Medailler,  stilles  hver 
Maaned  ved  det  levende  Modelle  en  Action,  hvorefter  skal  tegnes,  hvilke  Teg¬ 
ninger  hver  Fierding  Aar  af  samtlige  Professorer  bor  eftersees,  og  til  den,  som 
den  heste  har  forfærdiget,  Præmien  derfor  uddeeles;  For  den  anden  større 
Solv-Medaille,  have  de,  som  legge  Vind  paa  Architectaren  og  Perspecliven,  lige- 
leedes  et  maanedlig  Prøve-Stykke  at  forfærdige,  deraf  det  heste,  hver  Fierding 
Aar  udsøges,  og  med  Præmien,  efter  Professorernes  heste  Skiønsomhed,  belønnes; 
Men  til  Gu\d- Medaillen  derimod  at  erhverve,  skal  udi  den  Professors  Overværelse, 
som  haver  Maaneden,  et  Prøve-Stykke,  enten  af  Skilderie-Tegning,  hvorunder 
Architektnr  og  Perspektiv  og  henhører,  eller  Poussering,  paa  Stedet,  som  dertil 
anviises,  forfærdiges,  hvorefter  det  heele  Collegium,  paa  Vores  Allerhoyeste 
Fødsels-Dag,  skal  tilsammen  komme,  for  at  eftersee  disse  og  forhen  i  denne 
Articul  ommældte  Prøve-Stykker,  for  de  3de  sidste  Maaneder.  og  da,  efter  heste 
Skiønnende  tildømme  dem  Belonningei*ne,  som  hver  i  sine  Ting,  samme  med 
Rette  fortiener  og  tilkommer. 

10.  For  at  sette  dette  Academie  paa  en  desto  bestandigere  Foed,  og  som 
det  tilforladeligste  Middel,  til  at  forsyne  Landet  med  beqvemme  og  erfarne 

Kunstnere,  ville  Vi  Allernaadigst  fastsette  et  Fond  af  2400  Rdlr.  Aarligen,  hvor- 
fore  stedse  Sex  af  de  sig  ved  Academiet  befindende  flittigste  og  beqvemmeste 
Personer,  som  bør  være  af  Vores  indfødte  Danske,  Norske  og  andre  Undersaat- 
ter,  og  tillige  saadanne,  som  allereede  havde  erholdet  det  største  Præmium, 
ved  de  berømmeligste  dertil  henhorende  Academier  Udenlands,  efter  den  en¬ 
hver  medgivende  Instruction,  til  deres  Kunst  at  fuldfore,  sig  fulde  Sex  Aar 
skulle  opholde,  saaleedes  at  hver  tvende  Aar,  tvende  saadanne  Membra  udrey- 
ser  og  tvende  andre  hiemkommer,  hvorved  i  Henseende  til  et  Udreysende, 
skal  iagttages,  at  Skildre-,  Bildhugger-,  Kaaberstikker-  og  Bygnings-Kunsten 
stedse,  naar  af  alle  dygtige  Personer  haves,  med  hinanden  omvexler;  Ligesom 
Vi  og  ville,  at  de,  til  saadan  Udreyse  beqvem  eragtede  Personer,  alleene  af 
Academiet  bringes  udi  Forslag,  saasom  Vi  Os  Vallet  Selv  Allernaadigst  for¬ 
beholder. 

11.  Paa  Skildre-  og  Kaaberstikker-Kunsteu ;  maae  sig  ingen  her  i  Kioben- 
liavn  uedsette,  uden  tilforne,  med  Academiets  Beviis,  om  sin  besiddende  Duelig¬ 
hed,  at  være  forsynet,  og  skulle  alle  saadanne,  som  ey  fortiene  slig  Attest,  ald 
Praxis  hermed  for  Fremtiden  aldeeles  være  forbuden,  med  mindre  de  for  denne 
Fimdations  Udstædelse  allereede  udi  nogen  af  disse  Kunster  havde  practicéret. 

12.  Ville  Vi  end  videre  efterdags  være  betænkt  pan  alt  hvis,  der  kaud 
tiene  og  geraade  til  dette  Academies  bestandige  Fremgang  og  Vedligeholdelse, 
og  til  saadan  Ende,  paa  derom  giorende  allerunderdanigste  Forestilling,  forøge, 
forbædre,  ja,  efter  Befindende  og  Tidernes  Omstændigheder,  forandre,  hvis  til 
denne  Fimdations  ydermeere  Fuldkommenhed  maatte  kunde  tienligt  eragtes; 
Hvorefter  Vi  Allernaadigst  ville,  at  alle  og  enhver  skal  viide  sig  allerunder¬ 
danigst  at  rette  og  forholde;  Forbydende  derhos,  Under  Vor  Kongelig  Hyldest 
og  Naade,  nogen  imod  dette,  som  forskrevet  staaer,  at  handle,  eller  i  nogen 
Maade  Hinder  og  Forfang  at  giøre;  Givet  paa  Vort  Slot  Christiansborg  udi 
Vores  Kongelig  Residentz-Stad  Kiobenhavn  den  31te  Martii  Anno  1734. 

Under  Vor  Kongelig  Haand  og  Signet. 


FRIDERICH  R. 


Bilag  II.  Fornyet  Fundats  af  31.  Marts  1758. 

[Se  Teksten.  S.  60  ff.] 


FORBEDRING 

OG 

TILL  Æ  G, 

UDI  DEN,  FOR  DET  KONGELIGE  DANSKE 
SKILDRE-BILDHUGGER-  OG  BYGNINGS- ACADEMIE 
UDI  KIOBENHAVN, 

ALLERNAADIGST  UDGIVNE  FUNDATION 
AF  31.  MARTII  1754. 

Vi  FR1DERICH  DEN  FEMTE,  af  Guds  Naade,  Konge  til  Danmark  og' 
Norge  etc.,  Giore  alle  vitterligt,  at,  da  Vi  Allernaadigst  havde  fundet  for  godt, 
i  Aaret  1754,  at  give  Vores  Kongel.  Danske  Skildre-,  Bildhugger-  og  Bygnings- 
Academie  en  Fundation  af  Indhold:  At  eftersom  Vi  til  Vore  Riigers  Gavn  og' 
Beste,  havde  foresadt  Os,  ey  alleene  at  sette  de  smukke  Videnskabers  og  Vittig¬ 
hedens  Dyrkelse  i  en  blomstrende  Tilstand,  mens  endogsaa  tillige  at  befordre 
de  ziirlige  Kunsters  Fremgang,  saa  havde  Vi  Allernaadigst  besluttet,  at  tage 
dette  Academie  under  Vor  Hoy-Kongel.  Beskyttelse,  anviise  det  nogle  Værelser 
udi  Vort  Slot  Charlottenborg ,  og  at  antage  til  bestandig  Tieneste  de  duelige 
Personer,  som  allereede  med  Nytte  havde  arbeydet  paa  at  fuldbyrde  Vores 
Allernaadigste  Hensigt,  under  Præsidio  af  Os  Elskelige  Hr.  ADAM  GOTTLOB 
MOLTKE,  Græve  til  Bregentved,  Ridder,  Vores  Geheime-Raad  og  Ober-Hof 
Marechal,  og  ville  Allernaadigst,  at  alle  og  enhver  udi  samme  Academie  skulle 
paa  Vores  egen  Hoy-Kongel.  Bekostning,  nyde  Underviisning  og  Lærdom,  samt 
alt  hvis  fornodent  giores,  til  at  kunde  have  retskaffen  Nytte  af  saadau  Stiftelse 
og  Indretning.  Saa  ville  Vi  hermed  atter  Allernaadigst,  for  at  give  dette  Academie 
et  nyt  Beviis  paa  Vor  Hoy-Kongel.  Yndest,  Velvillighed  og  Beskyttelse,  ey  alleene 
confirmere  det,  de  samme  Naader  og  Bevillinger,  som  i  ovenmeldte  Fundation 
af  1754  er  dette  Academie  tillagde,  men  og  ydermere  extendere  samme  med  de 
Tillæg,  som  Vi  Allernaadigst  have  fundet  fornodne  til  storre  Nytte  og  hastigere 
Opkomst  for  Kunsterne;  Saa  at  Vi,  for  at  giore  denne  Stiftelse  desto  meere 
grundig  og  bestandig,  ville  Allernaadigst,  at  den  i  Fremtiden  skal  vedblive  paa 
den  i  folgende  Pander  foreskrevne  Maade. 

I.  A  r  t  i  c  u  1. 

Confirmerer  Vi  Allernaadigst  dette  Academie  i  den  Stand,  det  nu  befinder 
sig,  men  ville  derhos  Allernaadigst,  at  det  for  fremtiden  skal  formeeres,  og  i 
Steden  for  een  Præses,  een  Directeur,  S  ex  Professorer,  een  Secretaire,  og  et  uind¬ 
skrænket  Tal  af  Membris  Academicis,  skal  bestaae  af  een  Præside,  som  Vi  Aller¬ 
naadigst  forbeholde  Os  Selv  at  udnævne,  af  een  Directeur,  een  Recleur,  Sex 
Professorer  for  ilfotfeZ-Skoelen,  af  een  Professor  i  Bygnings-Kunsten,  een  Professor 
i  Perspective,  af  2de  Academie-Raader,  af  een  Professor  i  Anatomien,  af  een  Pro - 


fessor  i  Geometrien,  af  een  Secretaire,  og  af  et  uindskrænket  Tal  af  tilforeenede 
inden-  og  udenlandske  Academiske  Med-Lemmer,  samt  ligesom  Omstændig¬ 
hederne  det  tillade,  indtil  det  Tal  af  Fem  og  Tyfve  at  foroge  dets  Officialer , 
nemlig':  een  Directeur,  tvende  Recteurer:  Tolv  Professorer  for  JlibdeZ-Skoelen, 
loe  i  Bygnings-Kunsten,  og  een  i  Perspectiven,  Fiire  Academie-  Raader,  een 
Professor  i  Anatomien ,  een  i  Geometrien,  og  een  Secretaire. 

Hvilke  alle  Officiales  i  Forsamlingerne  skal  have  Raadforelses-Stemmer. 

Og  for  at  giore  Fordeelerne  ved  Bygnings-Kunsten  saavidt  mueligt  er,  lige— 
saa  store,  som  ved  de  andre  Kunster,  skulle  Professorerne  i  Perspektiven  ud¬ 
vælges  iblandt  de  Academiske  Med-Lemmer  af  Bygnings-Kunsten. 

Fremdeeles  confrmere  Vi  de  3de  Informatores ,  som  nyde  Lon,  for  at  lære 
Ungdommen  de  forste  Begyndelser,  nemlig:  Toe  for  de  Skoeler,  hvor  de  forste 
Begyndelser  til  Teigninger,  og  een  for  den  Skoele,  hvor  Bygnings  Kunsten  læres.. 

II.  A  r  t. 

Directeuren  skal  herefter  ved  de  fleeste  Stemmer  udvælges,  og  omskiftes 
hvert  3de  Aar,  med  mindre  Academiet  agter  det  tienligt,  at  han  fremdeeles  ved¬ 
bliver,  han  skal  tages  af  Rectorernes,  eller  ligesom  Omstændighederne  det  ud¬ 
kræver  af  Professorernes  Antal,  Professorerne  af  Anatomien  og  Geometrien 
undtagen. 

Han  skal  selv  imodtage  Præsidis  Befalninger  aiigaaende,  alle  Academiets 
Sager,  og  samme  Forsamlingerne  og  alle  vedkommende  meddeele;  1  Præsidis 
Fraværelse  skal  han  i  Forsamlingerne  have  overste  Sæde,  og  da,  ligesom  Præ¬ 
ses,  have  et  overvigtig  Votum  eller  Stemme,  hvilken  Post  par  honneur  og  uden 
Indkomst  beklædes,  og  naar  der  vælges  en  anden,  skal  han  bære  Tital  af  Olde- 
Directeur,  og  nyde  samme  Ære  og  Fortrin;  Efter  en  vis  forloben  Tiid,  maae 
han,  om  Academiet  finder  det  fornodent,  paa  nye  igien  ved  de  fleeste  Stemmer 
til  Directeur  udvælges. 

Rectores  skulle  ligeleedes  ved  fleeste  Stemmer  udvælges,  og  tages  af  de 
samme  heroven  meldte  Professorer-  Classe.  I  Præsidis  eller  Directeurens  Fra¬ 
værelse,  skal  den  virkelig  Tienstgiorende  Rector  have  det  overste  Sæde,  hvilken 
Post  ligeleedes  par  honneur  og  uden  Indkomst  beklædes. 

Kunst -Professorerne  og  Academiets- Raader,  skulle  ligeleedes  ved  fleeste 
Stemmer  udvælges,  og  maae  ikke  være  andre,  end  de,  som  have  været  Acade¬ 
miske  Med-Lemmer,  hvoraf  det  forste  Slags,  som  virkelig  underviiser  Ungdom- 
men,  nyder  Lon.  De  andre  Professorer  angaaeude,  da  udvælger  Academiet  med 
Præsidis  Samtykke,  samme  af  de  dueligste  Chirurgis  og  Land-Maalere,  som  de 
agte  for  at  være  de  beqvemmeste  til  at  underviise  Ungdommen  i  Anatomi  og 
Geometrien. 

Samme  skulle,  ligesom  de  andre  Med-Lemmer,  efter  de  fleeste  Stemmer 
antages,  og  nyde  Lon. 


III.  Art. 

Ville  Vi  Allernaadigst,  at  alle  ovenmældte  Tienstgiorende  med  yderste  FJiid 
skulle  forrette  det  udi  Academiet  havende  Embede  og  Forretning,  saa  at  derudi 
saavel  kand  holdes  en  god  Orden,  som  og  at  Ungdommen  rigeligen  kand  nyde, 


X 


ald  den  Underviisning  som  Vi  Alleniaadigst  ere  betænkte  paa,  ved  denne  Stif¬ 
telse,  at^tilveyebringe  dem. 

Directeuren,  Old e-Directeuren,  Rectorer  og  Olde-Rectorer ,  skulle  hver  skiftes 
til  i  Tre  Maaneder  ugentlig  hver  Loverdag,  at  være  tilstede  udi  Skoelerne,  for 
tillige  med  de  Professorer  der  have  Maanedeu,  at  rette  Lærlingerne. 

De  Professorer ,  som  ved  Modellet  skulle  give  Lectioner ,  maae  offentligen, 
hver  sin  Maaued  efter  Touren,  underviise,  og  hver  Dag  Klokken  5  om  Aftenen 
være  der  tilstede,  for  at  begynde  Uuderviisningen,  og  Toe  gange  om  Ugen  at 
stille  Modellet,  og  at  afteigne  eller  modelere  det,  for  derved  med  et  godt  Exem- 
pel  at  foregaae  Lærlingerne,  samt,  i  de  tvende  Underviisnings-Timer,  for  at  rette 
og  holde  dem  i  Arbeyde.  De  skulle  og  ved  deres  Maaneds  Udgang,  udi  Skoelen 
efterlade,  et  afteignet  eller  modelleret  Academie,  for  derved,  at  give  Ungdommen 
Leylighed  desmeere  at  lære. 

Professorerne  i  Bygnings-Kunsten,  skulle  ligeleedes  skiftes  til  maanedlig 
offentligen  at  lære,  samt  paa  den  Time  Modellet  stilles,  ugentlig  om  Mandagen 
udi  Architecture- Skoelen  være  til  Stede,  for  sammesteds  at  give  Lectioner  og 
rette  Ungdommen. 

Den  i  Perspectiven  værende  Professor,  skal  ogsaa  hver  Loverdag  een  Time, 
forend  Modellet  stilles,  udi  een  af  Architecture-Skoelerne  være  tilstede, _  for  der 
offentligen  at  lære,  samt  aarlig  at  igiennemgaae  den  lieele  Cursum  af  Perspec¬ 
tiven,  alt  til  Underviisning,  for  dennem  der  underviises  og  soge  Lærdom  i  fleere 
Skoeler. 

De  andre  Professorer  angaaende,  da  skal  Professor  Anatomiæ,  hver  Sommer 
være  pligtig  til,  at  igiennemgaae  heele  Osteologien ,  og  hver  Vinter  lieele  Mijolo- 
ejien,  han  skal  om  Sommeren  give  sine  Lectioner  een  Time.  forend  Modellet 
stilles,  og  om  Vinteren  paa  de  dertil  beqvemmeste  Tider  og  Timer,  til  hvilke 
Leclioner  Vi  Alleniaadigst  ville,  at  de  fornødne  Sujets  hannem  skulle  an¬ 
skaffes. 

Professoren  i  Geometrien  skal  ogsaa  een  Time,  forend  Modellet  stilles,  hver 
Onsdag,  i  een  af  Arkitectur-Skoelerne  være  til  Stede,  for  der  aarligen  at  igien¬ 
nemgaae  heele  Geometrien,  og  endeel  af  Mathematiqven  som  er  nodvændig  for 
Kunstnerne,  Perspectiven  undtagen. 

Rectorer  og  Professorerne  kunde  enten  efter  Ti  Aars  forrettede  Tieneste, 
eller  en  lige  lang  Tids  Fraværelse,  saavelsom  og  for  Svagheds  og  derved  foraar- 
sagende  Ubeqvemheds  skyld,  fra  Academiel  tillades  at  afgaae,  og  maae  i  saa 
Maade  nyde  samme  Værdighed  og  Fortrin,  som  tilforn,  samt  bære  Tital  af 
Olde-Rectorer  og  Professorer. 

Men,  saafremt  nogen  forinden  denne  foreskrevne  Tiid,  ophorer  at  forrette 
sit  Embede,  skal  han  have  tabt  de  Rettigheder  og  Fortrine,  som  han  nod. 

Professorerne ,  som  forfremmes  til  Old e-Pro fessorer,  nyde  ikke  meere  nogen 
Lon,  men  de  maae,  naar  Academiet  finder  det  fornoden,  efter  fleeste  Stemmer, 
ligesom  Olde-Rectorer,  opstige  til  hoyere  Grad. 

Iuformatorerne  skulle  være  forpligtede,  dagligen,  paa  den  Time,  naar  Mo¬ 
dellet  stilles,  udi  de  smaae  Skoeler  sig  at  indfinde,  for  samme  Steds  udi  de 
forste  Elementer  at  underviise  Ungdommen.  De  skulle  staae  under  de  Tienst- 
giorende  Professorer,  hvilke  udi  Forsamlingen  skulle  giore  Regnskab,  baade  for 

Informatorernes  Opforsel,  saa  og  for  hvad  ellers  usædvanligt  kunde  forefalde  i 
Skoeierne,  saa  længe  som  deres  Maaned  varer.  Samme  Informatores  nyde 
Lon. 

Fremdeeles  ville  Vi  Allernaadigst,  at  Academiet  herefter  skal  være  forsynet 
med  de  nodvendigste  og  heste  Boger,  til  hver  Kunstes  Studeringer,  nogle  til 
Skildrer-  og  Bildhuggerie,  til  Bygnings-Kunsten,  til  Perspectiven,  til  Anatomien 
og  Geometrien ,  og  nogle  til  den  Bibelske  og  Verdslige  Historie.  Af  disse  Boger 
skulle  Professorerne  og  de  andre  Underviisende  betiene  sig  til  deres  givende 
Lectioner ,  og  naar  nogen  af  Academiets  Lærlinger  maatte  befmdes  at  behove 
nogen  af  bemeldte  Boger,  skal  det  staae  dem  frit  for,  at  betiene  sig  af  dem  til 
deres  private  Oplysning,  men  ingenlunde  at  bringe  dem  udaf  Academiet. 

IV.  Art. 

For  at  give  dette  Academie  destomeere  Anseelse,  igientage  Vi  hermed  Aller¬ 
naadigst  den  Tilladelse  Vi  forben  have  givet  samme,  som  er,  med  Præsidis 
Samtykke,  Selv  at  udvælge  sig  adskillige  Membra  honoraria  eller  Æres  Med- 
Lemmer,  og  det  indtil  8te  udi  Tallet,  hvilke  udi  Forsamlingen  skulle  have 
Stemme. 


V.  A  r  t. 

Academiet  skal  fremdeeles  vedblive  at  samles,  hver  forste  og  sidste  Mandag 
i  Maaneden,  for  at  raadslaae  over  dets  Affaires,  og  overlegge  hvis  der  angaaer 
Kunsterne,  samt  at  meddeele  hverandre  deres  Tanker  og  Indsigt,  alle  andre 
Materier  skulle  ikke  have  Sted. 

I  de  Generale  Forsamlinger,  som  skulle  holdes  hver  Fierding-Aar,  skal 
Secretairen  oplæse  alle  Overlegg'elser,  som  i  bemeldte  Tiid  kunde  være  skeede. 

I  den  -føi'ste  General-Forsamling  om  Aaret,  skal  han  oplæse  Academiets 
Fundation  og  Reglements. 

Saadanue  Forsamlinger  skulle  tilsiges  ved  Sammenkaldelses-Sedler,  hvilke 
den  Professor  som  samme  Maaneds  Tieneste  tilhorer,  hor  underskrive,  og  saa- 
fremt  det  er  en  usædvanlig  Forsamling,  da  skal  det  som  man  vil  raadslaae  om 
anfores  paa  bemeldte  Sedler. 

I  Forsamlingerne  skal  Academiet  tage  Sæde  paa  folgende  Maade. 

Directeuren  skal  sidde  ved  hoyre  Side  af  Præside  og  nest  ham  den  Maaned- 
havende  Rector  og  Professor,  dernæst  Old e-Directeuren,  Olde-Rectores  og  Reclores, 
Old e-Professorer  og  Kunst -Professorerne,  efter  deres  Alders  Rang  i  Academiet. 
Næst  dem  sidde  Academiets  Raader,  ligeleedes  efter  deres  Rang,  og  endelig 
Professorerne  i  Anatomi  og  Geometrie. 

Membra  honoraria,  eller  Æres  Med-Lemmerne,  skulle  tage  Sæde  paa  venstre 
Side  af  Præside,  alt  efter  deres  Tital  og  Caractere ,  og  naar  der  til  Beslutninger 
i  Raadforelse  skal  samles  fleeste  Stemmer,  da  skal  det  skee  i  samme  Orden 
hvilken  man  og  ligeleedes  skal  folge  i  at  underskrive  Beslutningerne  i  Prolo- 
collen. 

Med-Lemmerne  af  Academiet  skulle  sidde  efter  deres  Antagelses-Rang,  bag 
ved  Officiales  og  Æres  Med-Lemmerne,  de  skulle  have  Friehed,  til  at  indfinde 
-sig  ved  alle  Forsamlinger,  men  de  indbydes  ikke,  uden  til  GeneraZ-Forsamlin- 

gerne,  for  der  at  hore  det  afvigte  Qvartals  Beslutninger  oplæses,  de  skulle  og 
underskrive  General-Forsamlingernes  Beslutninger,  men  de  skulle  ingen  Stemmer 
have,  undtagen  i  at  tilkiende  nogen  stor  Præmie. 


VI.  Art. 

Academiet  skal  fremdeeles  og  bestandig  holde  tvende  af  Præside  authori- 
seerte  og  forseiglte  Protocoller.  I  den  eene  af  dem  skal  indfores  alle  Academiets 
Lemmers  Diplomata  og  Bestalninger,  saavel  deres,  der  ere  Kunstnere,  som 
deres,  der  ere  Æres  Med-Lemmer;  i  Kunstnernes  Bestallinger  skal  være  anfort, 
hvad  Stykke  Ar  beyde.  de,  til  deres  Antagelse,  have  foreviist,  for  derved  at  lade 
see,  paa  hvad  Grund,  de  i  Academiet  ere  antagne,  og  for,  at  de  kunde  nyde  de 
Fortrin,  deres  Duelighed  tilkommer. 

I  den  anden  Protocol  skal  indfores  Academiets  Beslutninger,  hvad  Ordres 
Vi  dennem  Allernaadigst  maatte  tilstille,  eller  de  af  Præside  kunde  bekomme, 
alle  Academiets  Lemmers,  saavel  Officialium  som  honorariorum,  saa  og  alle 
Academiske  Med-Lemmers  Udvælgelse  og  Antagelse,  Præmiernes  og  andre  Ar- 
beyders  Paakiendelser,  Breve,  Erklæringer,  Attestationer  &c.,  og  skal  alt,  hvad 
som  indfores  i  bemelte  Protocol ,  underskrives  af  de  Officialibus  og  Membris 
honorariis,  som  ved  Beslutningerne  have  været  tilstede.  I  Henseende  til  de 
Arbeyder,  hvorover  Academiet  skal  sporges  til  Raads,  da  skal  den  særdeeles 
Kiendelse,  som  det  derover  afsiger,  strax  underskrives  af  Directeuren  og  de 
Maaned-havende  Officialibus,  paa  det  den,  saasom  en  Academiets  Afsigt,  kand 
have  Gyldighed,  og  naar  Præses  haver  seet  saadan  Afsigt,  skal  den  indfores  i 
Deliberations-Protocollen,  og  skal  de  Udtoge,  som  Secretairen  deraf  udgiver, 
ikkuns  af  ham  aleene  underskrives,  og  kaldes:  Udtog  af  Academiets  Protocol. 


VII.  Art. 

Vi  igientager  herved  Allernaadigst,  Vores  til  Academiets  Tvende  Seigl,  givne 
Approbation,  Det  store  at  trykkes  med  rodt  Vox,  og  bruges  til  Diplomata , 
aabne  Breve,  Skudsmaale  og  Academiske  Beviiser,  og  det  mindre,  som  skal 
bruges  til  Academiets  Correspondence,  saasom  Vi  samme  frie  Brev-Porto  hermed 
Allernaadigst  ville  have  forundt,  dog  at  det  ingenlunde  bruger  eller  lader  det 
bruge  til  andet,  end  det,  som  til  Academiets  Forretninger  virkelig  henhorer. 


VIII.  Art. 

Vi  ville  fremdeeles  Allernaadigst  have  forundt  alle  Officialibus  ved  dette 
Academie,  nemlig  Directeurer,  Rectores,  Kunst  -Professorerne,  Academie-Raaderne, 
Professorerne  i  Anatomien  og  Geometrien,  samt  Secretairen,  den  samme  Rang, 
som  Vore  virkelige  Cancellie-Raader  nyde.  Imellem  sig  selv  indbyrdes  tage  de 
Rang.  alt  eftersom  de  have  Sæde  i  Academiet. 

Hvad  sig  de  Academiske  Med-Lemmer  angaar,  da  tillade  Vi  dem  at  fore 
Tital  af  Kongel.  Skildere,  Bildhuggere,  Bygmestere,  eller  Kaaberstikkere.  Og 
forbyde  Vi  herefter  alle  og  enhver,  at  bruge  saadan  Tital,  med  mindre  de  have 
været  antagne  til  Medlemmer  af  dette  Academie. 

IX.  A  r  t. 

Ville  Vi  Allernaadigst  at  Acaclemiet  i  Fremtiden  til  Academister  ikke  alleene 
antager  Historie-Skildere  og  Bildhuggere,  men  endog  Skildere  i  alle  Slags,  som 
for  Exempel ,  Portraits,  Feld-Slags,  Dyrs,  Landskabs,  Soe,  Blomsters,  Frugt, 
Bygnings,  Miniature  og  Emcnlle-Skildere,  ligesom  og  de  der  stikke  ud  i  Kaaber, 
til  Medailler  og  i  fiine  Steene. 

Aeademiet  skal  ogsaa  efter  Haanden  og  efter  de  fleeste  Stemmer,  udvælge 
Professorer  til  Model- Skoelen,  af  de  dueligste  Historie-Skildere  og  Bildhuggere: 
det  skal  og  staae  Academiei  frit  for,  naar  Omstændighederne  det  udkræver,  at 
tage  dem  af  Portraits-  og  Bataille- Skildrernes  Classe,  samt  af  Kaaberstikkerne 
cntaille  douce  efter  den  historiske  Maade,  naar  der  et  stort  Pund  hos  dennem 
maatte  findes  nedlagt. 

Hvad  sig  andre  Academiske  Med-Lemmer  angaaer,  som  formedelst  deres 
Kunsters  Beskaffenhed,  ikke  kunde  lære  offentligen,  eller  opnaae  Professoratet 
udi  Aeademiet,  ville  Vi  Allernaadigst,  for  at  see  de  fortreffelige  Gaver,  som 
iblant  dem  kunde  findes,  vel  aflagte,  at  de  efter  fleeste  Stemmer,  maae  giores 
til  Academ/e-Raader,  og  skulle  de  nyde  samme  Ære  og  Fortrin,  som  Professo¬ 
rerne,  undtagen  at  de  ikke  kunde  komme  udi  Gage 

X.  A  r  t. 

Aeademiet  skal  fremdeeles  ikke  antage  til  Academiets  Med-Lemmer,  uden 
de  Personer,  som  ere  b'ekiendtc  for  en  særdeeles  Dygtighed,  i  Skildre-,  Bild- 
hugger-,  Bygnings-  og  Kaaberstikker-Kunsten,  og  paa  det,  at  de  om  saadan  en 
Dygtighed  kunde  være  forvisset,  ville  Vi  Allernaadigst,  at  de  for  Eftertiden 
iagttage  følgende  Puncter. 

Enhver,  som  vil  antages  til  Med-Lem  i  Aeademiet,  skal  søge  Adgang  til 
een  af  de  Officialibus,  som  over  samme  Kunst.  Denne  Officialis  skal,  naar  han 
haver  efterseet  den  sugendes  Arbeyde,  forestille  ham  for  Aeademiet,  i  dets  For¬ 
samling,  og  efter  den  der  giorende  Forestilling,  bestemme,  hvad  enten  den  he- 
meldtes  Arbeyde  maae  dem  strax  foreviises,  eller  om  det  længere  skal  opsettes. 

I  Fald  Aeademiet  beslutter,  at  det  skal  foreviises,  skal  den  Stigende  frem- 
viise  det  for  Aeademiet  i  Forsamlingen,  som  voterer  per  Scrutinium,  og  saafremt 
de  fleeste  Stemmer  ere  for  den  Søgende,  da  skal  han  biefaldes,  hvis  ikke  skal 
han  advares,  at  giøre  nye  Prøve-Stykke,  og  at  beflitte  sig  paa  Forbedring,  for 
at  blive  saadan  Ære  værdig; 

Saasnart  han  da  er  biefaldet,  da  skal  Aeademiet  i  Forsamlingen  give  ham 
et  Sujet  at  udarbeyde  til  Antagelses-Stykke,  herefter  skal  han  da  giøre  en  Ud¬ 
kastning  og  foreviise  Aeademiet,  som  efter  fleeste  Stemmer,  enten  skal  antage 
det,  eller  og  i  Fald  det  findes  nødig,  henviise  ham  til  at  giøre  et  nyt. 

Den  biefaldte  Person  skal  da  giore  det  i  stort  og  fuldfærdige  sit  Antagelses- 
Stykke,  i  den  Tiid  ham  af  Aeademiet  settes,  der  og  skal  udnævne  nogle  Officiales, 
som  af  og  til  skulle  gaae  hen  og  see  ham  arbeyde,  og  hvis  det  kand  bringes  i 
Erfaring,  at  han,  til  at  udarbeyde  sit  Antagelses-Stykke,  har  betient  sig  af  nogen 
fremmed  Hielp  eller  i  Fald  Arbeydet  ikke  i  den  af  Aeademiet  foreskrevne  Tiid 
bliver  færdigt,  (lovlig  forfalds  Tilfælde  altid  undtagen)  skal  det  ham  forhen 
givne  Biefald  ikke  komme  ham  til  Nytte. 

Naar  Antagelses-Stykket  er  forfærdiget,  skal  Academiet  per  Scrutinium  paa- 
kiende  det,  og  hvis  det  da  faaer  de  fleeste  Stemmer,  da  skal  den  biefaldte  paa 
den  sædvanlige  Maade,  antages  til  Academisk  Med-Lem,  derpaa  tager  han  sit 
Sæde,  og  hans  Antagelses-Stykke  bliver  i  Academiet. 

XI.  A  r  t. 

For  at  opmuntre  Lærlingerne,  der  søge  Academiet,  til  desto  meere  Emula- 
tion  eller  Efterstræbelse,  og  for  at  giøre  Belønningerne  liige,  iblant  dem,  der 
legge  sig  efter  Kunsterne,  ville  Vi  Allernaadigst  formeere  Præmiernes  Tal,  og  i 
Steden  for  een  Gu\d-Medaille  for  Skildere,  een  for  Bildhugger,  og  een  for  Byg- 
/  nings-Kunsten,  som  efter  Vores  Allernaadigste  Fundation  af  1754  haver  været 
given,  tillade  tvende  GulA-Medailler  om  Aaret  for  hver  af  bemeldte  Kunster, 
som  expres  dertil  skulde  forfærdiges.  Nemlig:  Een  stor,  kaldet  forste  Præmie, 
og  een  af  mindre  Værdie,  kaldet  anden  Præmie. 

For  at  erholde  disse  Præmier,  til  hvilke  Udenlandske  ogsaa  maae  concou- 
rere ,  skulle  Lærlingerne  være  pligtige  til,  hver  forste  Februarii  at  comparere, 
og  udi  det  øvede  Talent  at  componere,  skildre,  modelere,  eller  t.eigne  een  Ud¬ 
kast,  efter  det  Sujet ,  som  Academiet  forsamlet  dennem  foregiver. 

Concoursen  skal  8  Dage  forud,  ved  opslagne  Placater  i  AfodeZ-Skoelen  be- 
kiendtgiores. 

Og  som  Vi  ligeleedes  Allernaadigst  have  foresat  Os,  i  Naade  at  ansee 
Kaaberstikker-Kunsten,  og  derved  at  befordre  dens  Opkomst;  Saa  ville  Vi  Aller¬ 
naadigst,  at  de  der  have  lært  denne  Kunst,  ogsaa  maae  concourere  til  de  store 
Præmier.  Til  den  Ende  ville  Vi  Allernaadigst  forunde  dem,  ligesom  Lærlin¬ 
gerne  i  Skildre-Bildhugger-  og  Bygnings-Kunsten  2de  Gn\A-Medailler  om  Aaret, 

Materien,  hvilken  de,  ligesaavel  som  Skildre  og  Bildhnggerne,  skulle  trac- 
tere ,  skal  tages  af  Bibelen. 

Directeuren  skal  angive  tvende  Materier  for  Skildrer  og  Bildhuggerie,  tvende 
for  Bygnings,  og  tvende  for  Kaaberstikker-Kunsten,  hvoraf  Academiet  efter  fleeste 
Stemmer  et  skal  udvælge. 

Og  for  at  forebj^gg'e,  at  Lærlingerne,  ikke  af  nogen  fremmed  Hielp  sig 
skulle  betiene,  skulle  de  udi  Academiet  indsluttes,  indtil  at  deres  Udkast  er 
giordt  og  af  den  Maaued  havende  Professor  paateigned. 

Efter  at  Academiet  da  samles,  og  haver  paakiendt  saadan  Udkast,  skulle 
de  af  Lærlingerne,  der  maatte  være  i  Stand  til  at  concourere  for  de  store  Præ¬ 
mier,  udi  hver  for  sig  afdeelte  og  til  saadant  Brug  i  Academiet  bygte  Loger,  i 
stort  fuldføre  deres  Stykke,  og  aldeeles  ald  Underviisning  og  Hielp  være  be¬ 
røvet. 

Skildrerne,  Bildhuggerne  og  Bygmesterne  skulle  være  forpligtede  til  d.  30 
Martii  fuldkommen  at  forfærdige  deres  Stykker,  paa  hvilken  Dag  Academiet 
skal  forsamles,  for  at  paaskionne,  hvilke  deraf,  Dagen  næst  efter  d.  31  som  er 
Vores  Høve  Fødsels  Dag,  paa  Academiels  store  Sahl,  til  offentlig  Beskuelse 
kunde  udsettes,  hvorpaa  Academiet,  udi  næste  Forsamling  per  Scrutinium  skal 
tildømme  dem  Præmierne,  som  samme  have  fortient,  og  paa  samme  Dag,  naar 
de  paakiendes  af  Præside,  til  dennem  vorde  uddeelt.  De  Stykker  som  vinder 
Præmien,  skulde  forblive  i  Academiet. 

Hvad  sig  Lærlingerne  i  Kaaberstikker- Kunsten  angaaer,  da  som  det  ikke 
kand  være  dem  mueligt,  i  en  Tiid  af  toe  Maaneder  at  fuldfore  een  fuldkommen 
Teigning,  og  efter  det  foregivne  Sujet  at  udstikke  een  Plade,  saa  skal  dem  Sex 
Maaneder  forundes,  som  er  at  reigue  fra  1  Februarii,  som  er  den  Dag,  der 
skal  begyndes  at  concourere  til  de  store  Præmier ,  indtil  d.  1  Augusti,  da  de 
skulle  være  pligtige  til,  udi  den  Professors  Nærværelse,  der  haver  Maaneden, 
til  Sccretairen  at  indlevere  deres  Teigninger  og  udstukne  Plader,  som  skal  be¬ 
vare  dem  i  et  dertil  indrettet  Skab,  hvilket  indtil  Dagen  for  Vores  Hoye  Fod¬ 
sels-Dag  udi  næstfolgende  Aar,  skal  være  under  Forseigling,  da  Academiet  skal 
forsamles  at  paaskionne,  om  de  Concourerendes  Arbeyde  for  de  store  Præmier. 
ere  i  Stand  til,  offentligen  at  kunde  udsættes. 

De  skulle  være  forpligtede  til,  ligesom  de  i  Skildrer-,  Bildhugger-  og  Byg¬ 
nings-Kunsten  Lærende,  udi  Academiet  i  afdeelte,  tillukte  og  dertil  indrettede 
Loger,  at  giore  deres  Teigninger,  og  stikke  deres  Plader. 

Dersom  nogen  af  de  Concourerende,  imod  Academiets  Reglement,  enten  ind¬ 
forer  nogen  anden  i  sin  Loge,  eller  bringer  did  ind  noget  Stykke,  enten  af 
Bildhuggerie,  Skilderier,  Teigninger,  Kaaber-Stik,  eller  og  andet  Hielpe-Middel, 
i  hvad  Navn  det  og  nævnes  kand,  da  skal  han  fra  at  concourere  aldeeles  være 
udelukt. 

Solv-Medaillerne,  eller  de  smaa  Præmier  betreffende,  hvoraf  Vi  udi  Funda- 
tionen  af  1754  Allernaadigst  have  forundt  Academiet  hvert  Fierding  Aar  3de 
at  lade  uddeele,  da  ville  Vi  Allernaadigst,  at  deres  Tal  skal  foroges,  og  paa 
det  Vort  Allernaadigste  Oyemerke  kand  opnaaes,  nemlig  Kunsternes  Fremgang 
med  lige  Fordeel,  saa  ville  Vi,  at  Medaillerne  herefter  p'aa  folgende  Maade  skulle 
uddeeles. 

Een  stor  Medaille  kaldet  den  forste  Medaille  og  een  af  mindre  Værdie  kal¬ 
det  den  anden  Medaille,  skal  gives  dennem,  der  efter  det  Levende  Model,  have 
teignet  de  heste  Academier.  ligeleedes  een  forste  og  anden  Medaille  til  dem,  der 
efter  det  levende  Model,  have  modeleret  de  beste  Academier,  og  endelig  een  forste 
og  anden  Medaille  til  dem,  der  have  giort  best  i  Architectur- Skoelerne.  Samme 
Medailler  skulle  i  General- Forsamlingerne,  hvert  Fierding  Aar  tilkiendes,  og  ud¬ 
deeles  hvert  Aar,  paa  den  Dag,  naar  de  store  Præmier  uddeeles.  For  at  con- 
conrere  til  disse  Præmier ,  skulle  de  Maaned-havende  Professorer,  hver  Maaned 
stille  een  Figur,  hvilken  de  ikke  maae  rette,  og  Lærlingerne  ey  heller  bringe 
ud  af  Academiet ,  og  til  en  desto  storre  Sikkerhed,  skal  hver  Teigning  eller 
modeleret  Stykke,  den  forste  Dag  af  den  Maaned-havende  Professor  paateignes, 
og  hver  Aften  leveres  een  dertil  beskikket  Person  i  Hænder. 

Den  i  Bygnings-Kunsten  Maaned-havende  Professor,  skal  ligeleedes  til  den 
Ende  hver  Maaned  opgive  een  Materie,  og  skal  i  saadan  Hensigt  bruges  samme 
Præcautioner,  som  i  ,¥otfeZ- Skoelen. 

End  viklere  ville  Vi  Allernaadigst,  at  de  Lærlinger  udi  „VocZeZ- Skoelen,  som 
ingen  Præmier  sig  haver  erhvervet,  aarlig  for  de  overste  Steder  skal  concourere', 
Til  hvilken  Ende  den  Maaned-havende  Professor  derfor  alleene,  udi  Januarii 
Maaneds  Forlob,  skal  stille  een  Figur,  og  skal  i  det  Henseende,  samme  For¬ 
sigtigheder,  som  ved  Concoursen  for  Medaillerne  iagttages,  de  for  denne  Con- 
cours  teignede  eller  modelered'e  Academier,  skal  til  Enden  af  samme  Maaned 

-paakiendes,  og  den  som  haver  giort  det  heste,  skal  være  berettiget,  hver  Da  . 
at  Modellet  bliver  sadt  i  en  nye  Stilling,  nest  efter  dem,  der  have  oppebaaret 
de  store  og  smaa  Præmier,  først  at  gaae  ind  udi  Skoelen,  og  sammesteds  ud¬ 
sone  sig  det  heste  Sted,  paa  hvilken  den  nest  heste  giorte  igien  folger,  og  saa- 
leedes  de  ovrige,  indtil  den,  som  haver  giort  det  sletteste,  tilsidst  indgaaer. 

Hvad  sig  de  smaa  Skoeler  angaaer,  for  hvilke  Vi  ogsaa  ville  hære  Vores 
Hoy-Kongl.  Omhue,  da  ville  Vi  Allernaadigst,  at  Emulation  og  Stræbsomhed, 
der,  formedelst  en  Concours ,  som  hvert  Fierding  Aar  udi  hver  Skoele  skal  gaae 
for  sig,  skal  ved  at  opstige  fra  een  Skoele  til  den  anden,  holdes  vedlige,  det  er 
fra  forste  Begyndelses  Skoelen,  til  den,  hvori  man  teigner  efter  Teigninger,  fra 
den  Skoele  igien  til  den,  hvori  man  teigner  efter  ophoyet  Arbeyde,  eller  Gibs- 
Billeder,  og  fra  denne  sidste  Skoele  til  Model- Skoelen.  Samme  Orden  skal 
holdes  i  Architectur- Skoelerne,  hvor  Lærlingerne  ligeleedes  hvert  Fierding  Aar 
skulle  concourere,  og  skal  de,  som  have  giort  hest  i  den  liden  Skoele,  derfra 
opstige  i  den  forste. 

Ingen  maae  i  Fremtiden  gaae  til  Lære  udi  dette  Academie,  med  mindre  at 
han  med  en  Pr otectio ns- Billet  af  een  af  Academiets  Lemmer  er  forsynet,  hvil¬ 
ken  Secretairen  udstæder  og  Disciplen  overleverer  den  Maaned-havende  Professor , 
der  skal  anviise  ham  Underviisnings-Stædet. 


XII.  A  r  t. 


hor  at  vedligeholde  og  formeere  Kunsternes  Opkomst  i  vore  Riger  og  Lande, 
og  for  at  see  Academiet  efterliaanden  med  duelige  Kunstnere  fornyet,  ville  Vi 
Allernaadigst,  at  4re  af  dem,  der  have  lært  Skildrer,  Billedhugger,  Bygnings  og 
Kaaberstikker-Kunsten,  og  ere  af  Vores  indfødde  Danske,  Norske,  og  andre 
Undersaatter,  og  som  have  erholdet  de  første  Præmier,  skulle  fremdeeles  nyde 
den  Herlighed  paa  Vor  Bekostning  med  Titul  af  Kongelige  Pensionairer  at  re3rse 
Udenlands,  for  i  fulde  Sex  Aar,  at  frekventere  de  berømmeligste  udenlandske 
Academier ,  til  deres  Kunst  at  fuldfore,  samt  ved  deres  Hiemkomst  at  foreviise 
Academiet  noget  af  deres  Arbeyde,  og  der  at  udstaae  den  Examen ,  hvorefter 
de,  i  hald  de  dertil  dygtige  maatte  eragtes,  til  Academiets  Med-Lemmer  kunde 
vorde  antagne. 

Naar  saadanne  Personer  udreyser,  skal  dem  paalegges,  paa  det  kraftigste 
sig  at  forbinde,  naar  deres  Tiid  er  forloben,  i  Vore  Riger  og  Lande  at  komme 
tilbage,  og  ikke  uden  Vores  Allernaadigste  Tilladelse,  at  træde  i  nogen  anden 
Herres  Tieneste. 

Ydermeere  skal  Præses  meddeele  dem  et  Brevet,  hvori  de  skulle  anbefales, 
hvert  Aar  til  Academiet,  af  deres  Arbeyde,  noget  at  indsende,  hvoraf  den  Frern- 
gang,  som  de  giore,  kand  skionnes.  Vi  ville  ogsaa,  at  de  til  saadan  Udreyse 
beqvem  eragtede  Personer,  alleene  ed  Academiet  bringes  udi  Forslag,  saasom  Vi 
Os  Vallet  Selv  Allernaadigst  forbeholder. 

Det  skal  tillige,  saavidt  mueligt  er,  iagttages,  at  deriblant  dem.  som  ud¬ 
reyse,  vexelviis  findes  Personer  af  Skildrer-  Bildhugger-  Bygnings-  og  Kaaber- 
stikker-Kunsten,  og  ligesom  nogen  af  bemeldte  Pensionairer  efterliaanden  hiem- 


kommer,  skal  deres  Sted  med  andre,  hvilke  ligeleedes  dertil  ere  fundne  vær¬ 
dige,  og  af  Os  Allernaadigst  udvaldte,  igien  besettes. 

Ville  Vi  Allernaadigst,  at  ingen  efterdags,  som  Skildrer,  Bildhugger,  Byg¬ 
mester  eller  Kaaberstikker  i  Vores  Residentz-Stad  Kiobenhavn  maae  nedsette 
sig,  med  mindre  han  til  Med-Lem  i  Academiet  har  været  antagen,  eller  udi 
Byens  oprettede  Lauge,  med  mindre  de  for  denne  Fundations  Udstædelse,  alle¬ 
reede  udi  nogen  af  disse  Kunster,  havde  practiseret. 

Iligemaade  ville  Vi  Allernaadigst,  at  de  af  Vores  Undersaatter,  som  have 
gaaet  paa  Academiet,  og  erholdt  een  af  de  store  Præmier,  maae  overalt  i  Vore 
Lande  sig  som  privilegerede  Frie-Mestere  nedsette,  og  det  uden  ald  anden  Tynge 
eller  Afgift,  end  alleene  at  tage  sit  Borgerskab,  og  uden  at  dennem  af  de  væ- 
rende~Mestere,  paa  de  Steder,  hvor  de  sig  vil  nedsette,  ringeste  Hinder  maae 
tilfoyes. 

End  ydermere  tillegge  Vi  hermed  Allernaadigst  Academiet  den  Friehed, 
naar  det  til  Kunsternes  Opkomst  og  Ungdommens  Forbedring  finder  det  for- 
nodent,  at  tage  dem  i  deres  Beskyttelse,  som  her  i  Byen  ville  sælge  saadant 
Arbeyde,  hvilket  dependerer  af,  eller  henhorer  til  Kunster,  saasom  Skilderier, 
Antiqve- Statuer  eller  andre  Modeler- Teigninger,  Kaaber-Stykker,  saavelsom  og 
omreysende  Formere,  dog  altiid  med  Vilkaar,  at  de  findes  at  have  saadanne 
Former,  som  i  Smukhed  og  Kunst  overgaaer  dem,  som  findes  hos  de  i  bemeldte 
Kiobenhavn  værende  Formmagere,  hvorfore  Vi  og  Allernaadigst  ville,  at  ingen 
maae  giore  dem  nogen  Hinder,  som  med  de  af  Academiet  dertil  udgivende  Be- 
viiser  ere  forsynede. 


XIV.  Art. 

Ville  Vi  fremdeeles  Allernaadigst,  at  det  Overskud  af  de  2400  Rdlr.,  som 
Vi  efter  Fandationen  af  1754  have  assigneret  til  Elevernes  eller  Lærlingernes 
Udenlands-Reyser,  skal  tiene  til  Lon  for  de  Officiales,  der  bruges  til  Ungdom¬ 
mens  Underviisning,  og  til  den  Ende  Allernaadigst  fundet  for  godt,  at  de  Pro¬ 
fessorer  i  Model- Skoelen,  skulle,  foruden  den  allereede  havende,  eller  herefter 
bekommende,  Lon,  til  en  slags  Belonning  for  hver  gang  de  have  Maaneden, 
oppebære  25  Rdlr.  Og  da  den  Professor  i  Bygnings-Kunsten,  og  den  i  Per- 
spectiven  ere  forbundne  at  anvende  dobbelt  Tiid  imod  de  andre,  skulle  de  til 
Belonning  aarligen  hver  nyde  50  Rdlr.  Men  naar  der  ere  tvende  Professorer  i 
Bygnings-Kunsten,  da,  som  de  begge  maae  tage  Deel  i  det  til  Tienesten  hen¬ 
horende  Arbeyde,  skulle  de  og  deele  Indkomsten. 

Hvad  sig  dem  anbetreffer,  som  offentligen  skulle  lære  Anatomien  og  Geome¬ 
trien,  da,  siden  de  i  deres  Talents  Naturs  Beskaffenhed,  egentlig  ikke  udgior 
det  Corps  af  Kunster,  som  Academiet  bestaaer  af,  og  hvilke  ey,  som  de  andre 
Professorer,  opstige  i  Graderne,  skulle  de  nyde  hver  200  Rdlr.  om  Aaret. 

Dersom  nogen  Professor  i  Model- Skoelen,  af  hvad  Aarsag  det  maatte  være, 

2 


Kunstakad.  Hist. 


XVIII 


ikke  skulle  kunde  forrette  sin  Tieneste  i  sin  Maaned,  skal  han  i  Forsamlingen 
melde  det  for  Academiet,  som  da  bor  udnævne  en  anden  Professor  at  gaae  i 
hans  Sted,  og  den,  som  forretter  hans  Maaned  i  hans  Sted,  skal  og  nyde  Ind¬ 
komsten. 

Professorerne  i  Bygnings-Kunsten  og  Perspectiven,  skulle  og,  naar  fornoden 
giores,  paa  samme  Vilkaar,  træde  i  hinandens  Sted. 

Ligeleedes,  i  Fald  Professorerne  i  Anatomien  og  Geometrien,  formedelst  lov¬ 
lig  Forfald,  nodes  til  at  udeblive,  skulle  de  bestille  nogen  anden  i  deres  Sted 
hvorved  det  af  sig  selv  forstaaes,  at  de,  som  de  bestiller-,  af  Academiet  skulle 
approberes. 

Desuden  ville  Vi  fremdeeles  Allernaadigst  udreede  all e  Academiets  Omkost¬ 
ninger,  saasom :  Medailler  til  Præmierne,  Secretairens  Lon,  Informatorernes  eller 
Ridse-Mesterens  Salaria,  hans  Lon,  som  haver  Academiets  Statuer,  Skilderier, 
Teigninger,  Bøger  og  andre  Effecter  udi  Forvaring,  Modellernes,  og  andre  til  de 
adskillige  Skoelers  Tieneste  anvendte  Personers  Gage,  med  Brænde,  Lys  og  alt 
ovrigt. 

Vi  ville  og  Allernaadigst  tillade,  at  alle  Udenlandske  af  særdeeles  Merite  og 
Dygtighed,  og  hvad  Landsmænd  de  end  maatte  være,  og  som  kunde  opholde 
sig  i  Vore  Stater,  maae  vorde  antagne  til  Med-Lemmer  af  dette  Academie,  og 
derudi  nyde  saavel  Embeder,  som  de  til  Embederne  horende  Fortrinne. 

I  Henseende  til  dem,  som  maatte  tragte  efter  at  blive  Med-Lemmer  af 
dette  Academie,  endskiont  fraværende,  da  tillade  Vi  Allernaadigst,  at  de  efter 
det  Arbeyde,  som  de  vitterligen  have  giort,  og  indsende  til  Academiet,  maae 
blive  antagne,  som:  tilforeenede  Udenlandske  Med-Lemmer. 

Og  paa  det  at  dette  Reglement  for  saadanne  Udenlandske  desto  bedre  kand 
blive  bekiendt,  skal  det  i  de  meest  brugelige  Sprog  vorde  oversat. 


XVI.  Art. 

Vi  tillade  ligeleedes  Allernaadigst,  at  de,  som  ere  Modeller  i  Academiet  og 
hvortil  man  skal  udvælge  de  heste  dannede  Personer,  maae,  imedens  de  i 
Academiets  Tieneste  forbliver,  bære  Vores  ringeste  Livrée. 


A  V  11. 


All« 


Fremdeeles  ville  Vi  og  i  Særdeleshed  bære  ald  Hoy-Kongelig  Omhue,  for 
alt  hvad  der  kand  tiene  til  dette  Academies  bestandige  Vedligeholdelse  og  Op¬ 
komst,  og  til  saadan  Ende,  paa  derom  gidrende  allerunderdanigste  Forestilling 
foroge,  forbedre,  ja  efter  Befindende  og  Tidernes  Omstændigheder,  forandre 
hvis  til  dette  Academiets  Forbedring  og  ydermeere  Fuldkommenhed  maatte  kunde 
tienligt  eragtes. 

Hvorefter  Vi  Allernaadigst  ville,  at  alle  og  enhver  skal  viide  sig  aller¬ 
underdanigst  at  rette  og  forholde  ;  Forbydende  derhos,  under  Vor  Kongelig  Hyl¬ 
dest  og  Naade,  noget  imod  dette,  som  forskrevet  staaer,  at  handle,  eller  i  nogen 
Maade  Forfang  at  giore;  Givet  paa  Vort  Slot  Christiansborg  udi  Vores  Konge¬ 
lig  Residentz-Stad  Kiobenhavn  den  31  Martii  Anno  1758. 

Under  Vor  Kongelig  Haand  og  Signet. 

FRIDERICH  R. 


Bilag  III.  Confirmation  paa  Fundatsen  af  25.  Sep¬ 
tember  1767. 

[Se  Teksten.  S.  74  ff.] 


CONFIRMATION, 

PAA  DE, 

DET  KONGELIGE  DANSKE 
SKILD RE-BILDHUGGER-  OG  BYGNINGS-A CADEMIE 
I  KIOBENHAVN, 

FORHEN  ALLERNAADIGST  FORUNDTE 
BEVILLINGER  OG  FRIHEDER  MED  VIIDERE. 

Vi;  CHRISTIAN  DEN  SYVENDE,  af  Guds  Naade,  Konge  til  Danmark  og 
Norge  etc.,  Giore  alle  vitterligt:  At  eftersom  Vi,  iblandt  de  ypperlige  Stiftelser, 
af  Vores  Elskelig  Kiære  Herr  Fader,  Salig  og  HOylovlig  Ihukommelse,  KONG 
FRIDERICH  DEN  FEMTE,  haver  fundet,  at  det  oprettede  Kongelig  Skildre-Bild- 
hugger-  og  Bygnings-Academte  er  af  en  særdeeles  Nytte  for  Vore  Riger  og  Lande, 
ved  den  Virkning,  som  Kunsternes  Fremgang  haver  havt  paa  Undersaatternes  Fliid 
og  Vindskibelighed :  Saa  have  Vi  Allernaadigst  besluttet,  at  tage  dette  Academie 
under  Vores  besynderlige  Kongelig  Protektion  og  Forsorg.  Vi  confirmere  derfore, 
ikke  aleene  de  samme  Bevilgninger  og  Friheder,  som  i  Fundatzen  af  1754  og 
Reglementet  af  1758  ere  dette  Academie  tillagde;  Men  Vi  ville  end  ydermeere, 
til  nye  Prove  paa  Vores  Hoy-Kongelige  Yndest  og  Beskyttelse,  giore  denne  Stif¬ 
telse  endnu  anseeligere  og  bestandigere,  paa  den  udi  folgende  Pander  fore¬ 
skrevne  Maade:  . 

1.  Vi  ville  Allernaadigst,  at  Academiet ,  i  Steden  for,  som  hidtil,  at  be¬ 
komme  paa  en  uvis  og  ubestemt  Maade  de  Summer,  som  udfordredes  til  dets 
Vedligeholdelse,  skal  i  Fremtiden  have  en  bestemt  og  bestandig  Fond.  Til  den 

Ende  henlegge  Vi  fra  næstkommende  1ste  Octobris  at  regne,  aarlig  2600  Rdlr. 
til  de  i  Aaret  1754  allernaadigst  fastsatte  2400  Rdlr.,  som  da  tilsammen  udgior 
en  aarlig  Fond  af  5000  Rdlr.  hvilke  udi  Vores  Particulair-Kammer  bliver  at 
oppebære;  Denne  Fond  af  Fem  Tusinde  Rixdaler  skal  anvendes  til  Academiets 
Vedligeholdelse,  og  maae  Academiet  derover  kunde  disponere  paa  den,  for  det 
samme  nyttigste  Maade. 

2.  Ligeledes  oprette  Vi  for  bestandig  en  anden  aarlig  Fond  af  6000  Rdlr. 
til  Femten  vedvarende  Pensioner  for  Skildere,  Bildhuggere,  Architecter  og  Kaa- 
berstikkere,  for  derved  desmeere  at  befordre  disse  Kunsters  Floer  og  Opkomst; 
Af  disse  15  Pensioner  skal  der  være  6  paa  600  Rdlr.;  6  paa  300  Rdlr.,  og  3 
paa  200  Rdlr.  Denne  Fond  af  6000  Rdlr.  skal  oppebæres  af  Vores  Particulair- 
Casse,  i  Folge  af  den  derom  til  samme  allereede  afgivne  Resolution.  De  6 
Pensioner  af  600  Rdlr.  bestemmes  for  Academiets  Officiales ,  som  ere  Kunstnere, 
og  som  meest  have  viist  sig  meriterede;  Embedet  af  Professor  giver  ingen  Ret 
til  samme,  eftersom  den  Tieneste  Professorerne  gior  ved  Academiet,  betales  efter 
Reglementet  af  1758.  Disse  Pensioner  gives  til  at  underholde  Emulation  iblandt 
Academiets  Officiales  selv,  til  at  være  en  Ære  for  de,  som  samme  bekommer, 
og  til  at  belonne  sande  Fortjenester.  De  6  Pensioner  af  300  Rdlr.  ere  bestemte 
for  de  af  Vore  Pensionister,  hvilke  Academiet,  ved  deres  Tilbagekomst  fra  deres 
Reyser,  haver  holdt  for  duelige,  til  at  blive  antaget  iblandt  sine  Medlemmer, 
og  som  meest  have  distingveret  sig  ved  deres  Talens.  Andre  skal  ingen  Ret 
dertil  have.  De  af  Academiets  Medlemmer,  som  blive  udvalgt  til  at  være  Offi¬ 
ciales,  og  som  allerede  nyde  en  Pension  af  300  Rdlr.,  skal  beholde  den  samme 
til  der  bliver  en  ledig  af  de  Pensioner  paa  600  Rdlr.,  og  de  samme  have  for- 
tient.  De  3  Pensioner  af  200  Rdlr.  bestemmes  fornemmelig  til  Enker  af  de 
Academiets  Officiales,  som  haver  erhvervet  meest  Berommelse.  Disse  Pensioner 
gives  til  Understo ttelse  for  Enkerne,  og  til  Erindring  af  deres  Mænds  For- 
tienester. 

3.  Naar  een  af  disse  15ten  Pensioner  bliver  ledig,  skal  Academiet  forsamle 
sig,  og  domme  per  scrutinium,  hvem  der  eragtes  meest  duelig  og  værdig  til 
Vores  Naade.  De  Kunstnere,  eller  Kunstneres  Enker,  som  Academiet  da  væl¬ 
ger,  skal  bekomme  den  ledige  Pension,  hvilken  Vi  de  samme  vil  tilsige  væd  et 
Brevet,  hvorudi  udtrjdvkelig  skal  settes,  at  eftersom  Academiet  havde  holdt  dem 
for  at  være  de  habileste,  og  de  som  meest  fortiente  den  ledige  Pension ;  Saa 
havde  Vi  tilkiendt  dem  samme,  for  at  destingvere  dem,  og  for  at  belonne  deres 
Fortienester. 

4.  Academiet  skal  for  Fremtiden  have  en  Tresorier,  som  skal  beklæde  dette 
Embede  par  Honneur  og  uden  Indkomst.  Academiet  skal  vælge  ham  iblandt 
sine  Officiales  ved  de  fleeste  Stemmer,  og  han  omskiftes  hvert  3die  Aar,  med 
mindre  Academiet  agter  det  tienligt,  at  han  fremdeeles  vedbliver.  Hvert  Fier- 
ding  Aar  skal  han  aflegge  sit  Reignskab  udi  de  almindelige  Forsamlinger,  paa 
det  enhver  kand  erfare  hvorledes  Academiets  Penge  bliver  forestaaet;  Og  om- 
endskiont  han  holder  en  Protocol  over  Indtægt  og  Udgift,  saa  skal  ikke  desto 
mindre  indfores  i  Academiets  Protocol  hver  Gang  han  aflegger  Reignskab,  hvor 
hoyt  Udgifterne  i  det  Qvartal  ere  steegne,  og  hvor  meget  Academiet  beholder  i 
Cassa. 

5.  Academiets  Tresorier  skal  bekomme  hvert  Fierding  Aar  udaf  Vores 
Particulair-Casse  den  Summa  1250  Rdlr.,  som  fierde  Deel  af  den  til  Academiets 
Vedligeholdelse  bestemte  Fond  af  5000  Rdlr.  Ligeledes  skal  han  i  den  Orden, 
som  er  fastsat  i  Vores  forhen  berorte  og  Particulair-Cassen  meddeelte  Resolu¬ 
tion  af  15  Septembris,  af  samme  Casse  annamme  de,  til  de  15  nye  Pensioner 
Allernaadigst  bevilgede  6000  Rdlr.,  og  skal  han  udbetale  Pensionerne  til  dem, 
som  samme  ere  bievne  tillagde.  Ved  Academiet  skal  være  en  Casse,  hvorudi 
dets  Penge  nedlegges,  og  skal  samme  lukkes  med  2de  Laase,  hvortil  Directeuren 
skal  have  den  ene  Nogle,  og  Academiets  Tresorier  den  anden; 

6.  Vi  ville  Allernaadigst  at  Præses  for  Academiet,  ved  hvert  Aars  Indtræ¬ 
delse,  til  Os  Selv  directe  skal  afstatte  Rapport  om  alt  hvad,  som  er  Academiet 
betreffende,  og  hvorledes  disse  Academiet  assignerede  Fonds  ere  bievne  anvendte. 
Dette  nærværende  Reglement  skal  foyes  til  de,  som  under  forrige  Regiering  ere 
bievne  udgivne,  og  skal  i  alle  Maader  have  lige  fuldkommen  Gyldighed. 

Hvorefter  alle  og  enhver  skal  viide  sig  allerunderdanigst  at  rette  og  for¬ 
holde;  Forbydendes  derhos,  under  Vores  Kongelig  Hyldest  og  Naade,  noget 
imod  dette,  som  forskrevet  staaer,  at  handle,  eller  i  nogen  Maade  Forfang  at 
giore.  Givet  paa  Vort  Slot  Friderichsberg  den  25  Septembris  1767. 

Under  Vor  Kongelige  Haand  og  Signet. 


Bilag  IV.  Reglementet  af  21.  Junii  1771. 

[Se  Teksten.  S.  80  ff.] 


REGLEMENT 

FOR 

MALER-,  BILLEDHUGGER-  OG  BYGNINGS- ACADEMIET  PAA 
CHARLOTTENBORG  SLOT  I  KIØBENHAVN. 

(Hvilket  for  Fremtiden  skal  tiene  samme  til  Grundlov). 

1.  Afd. 

OM  DE  TIL  DETTE  ACADEMIE  HENHØRENDE  PERSONER, 
DERES  RETTIGHEDER  OG  PLIGTER. 

1.  Academiet  skal  bestaae  af  7  Professores  i  Konsterne,  af  hvilke  en,  som 
Directeur,  skal  føre  Over-Opsigt,  1  Professor  i  Anatomien,  1  i  Geometrien,  og  1 
Secretair ;  af  8  Æres-Medlemmer,  hvorunder  dog  Udlændiske,  og  de,  som  ikke 
boe  i  Kiøbenhavn,  hvis  Antal  bliver  ubestemt,  ei  skal  være  indbegrebne;  et 

uindskrænket  Antal  af  Medlemmer  i  alle  Konster,  Portrait-  og  Landskabs-Malere 
o.  s.  v.,  3  Informatores  i  Tegning,  1  Informator  i  Grund-Reglerne  af  Architec- 
turen  og  1  Forvalter ;  Alle  disse  Personer  blive  ved  de  fleste  Stemmers  Bifald 
udvalgte. 

2.  Director  vælges  blant  en  af  de  7  Professores  i  Konsterne.  Men  efter 
2  Aars  Forløb  vælges  en  anden  i  hans  Sted,  dog  kan  han,  naar  2  Aar  ere  for¬ 
løbne  efter  hans  Betienings  Tid,  igien  komme  paa  Valg.  Ham  paaligger  det  at 
have  Over-Opsigt  over  Academiet,  efter  dette  nye  Reglements  Forskrift.  Han 
skal  vaage  over  Tegne-Mesternes,  Skolarernes  og  Betienternes  Opførsel,  og  be¬ 
søger  i  det  mindste  alle  Løverdage,  eller  oftere,  Skolerne.  Alle  de,  som  have 
noget  at  søge  eller  forebringe  ved  Academiet,  skal  vende  sig  til  ham;  Saa  ofte 
han  er  fraværende,  har  den  Maanedhavende  Professor  det  øverste  Sæde.  Saa 
længe  hans  Direction  varer,  er  han  ikke  fritagen  fra  hans  Pligter  og  Forret¬ 
ninger  ved  Academiet,  som  Professor,  og,  naar  hans  Directions  Tid  er  forbi, 
træder  han  igien  i  sin  forrige  Plads. 

3.  De  7  Professores  vælger  Academiet  af  sine  Medlemmer,  og  skal  de  fore- 
slaae  Kongen  samme  til  Stadfæstelse.  Fem.  af  dem  skal  være  Historie-Malere 
og  Bildhuggere;  ellers  kan  og  deriblant  være  Portrait-Malere  og  Kobber- Stik¬ 
kere,  naar  de  ere  duelige  til  at  forestaae  Model-Skolen.  De  2de  andre  Pro¬ 
fessores  ere  Architecter.  De  5  førstbenævnte  ere  Professores  for  Model-Skolen. 
og,  som  saadanne,  vexle  de  om  maanedlig.  I  deres  Maaned  skal  de  indfinde 
sig  daglig  der,  om  Literm .  Kl.  5,  stille  Modellet  2  Gange  om  Ugen,  og  tegne 
eller  modellere  det  selv,  for,  ved  deres  Exempel,  at  opmuntre  Ungdommen,  saa 
og  lade  det  af  dem  i  saa  Maade  forfærdigede  Stykke,  ved  Maanedens  Udgang, 
blive  ved  Academiet.  De  føre  tillige  Opsigt  over  Gibs-  og  de  mindre  Skoler. 
Professoren  i  Bygnings-Konsten  skal  hver  Mandag  Kl  5  være  tilstede  i  sin 
Skole,  for  at  undervise  i  Architecturen.  Den  anden  Professor  i  Bygnings- 
Konsten  forklarer  hver  Løverdag  Efterm.,  fra  4  til  5,  Grundsætninger  i  Per- 
spectiv,  for  saavidt  samme  er  nødig  for  Konstneren  og  fuldender  sit  Cursum  i 
et  Aar.  Professor  Anatomiæ  skal  om  Vinteren  paa  en  beleilig  Time,  engang 
om  Ugen  igiennemgaae  Osteologien  for  Lærlingerne,  og  vise  paa  Gibs-Figurer, 
og  paa  den  levende  Model,  Musklernes  Mechanismus.  Professor  Geometrier  skal 
alle  Onsdage,  førend  Modellet  bliver  stillet,  ikke  alene  læse  2  Timer  over 
Geometrien,  men  endog  tilholde  Skolarerne,  i  hans  Overværelse,  at  øve  sig  selv 

i  at  bruge  Cirkelen.  Dersom  en  af  Professorerne,  formedelst  lovlig  Forhindring, 
ikke  kan  udholde  Maaneden,  eller  iagttage  sine  Timer,  skal  han  sætte  en  anden 


i  sit  Sted,  som  da  nyder  de  dermed  forbundne  Fordele. 

4.  Til  Informatores  skal  fornemmelig  Medlemmer  og  unge  Konstnere  væl¬ 
ges,  som  Academiet  har  opdraget,  prøvet  og  befundet  dygtige.  Disse  skal  samt- 
ligen  alle  Dage,  Kl.  5  om  Efterm.,  begynde  deres  Undervisninger  med  deres 
Skolarer,  og  fortsætte  samme  til  Kl.  7.  3de  underviise  i  frie  Tegning,  og  den 
4de  i  de  første  Grunde  af  Architecturen. 

5.  Secretairen  kan  være  en  Konstner,  eller  skal  i  det  mindste  være  en 
Kiendere  af  Konster,  og  udvælges  af  Academiets  Lemmer.  Han  udfærdiger  alle 
Academiets  Expeditioner  og  Diplomata,  fører  Protocollerne,  og  besørger  den 
ganske  Correspondance. 

6.  Ved  de  8  her  værende  Æres- Medlemmers  Valg  skal  ligeledes  fornemme¬ 
lig  sees  paa  Liebhabere  og  Kiendere  i  Konster.  De  skal  tilsiges  med  til  alle 
Forsamlinger.  Af  Udiændere  og  Fraværende  kan  Academiet  antage  til  deres 
Æres-Medlemmer,  saa  mange  det  findes  for  got. 

7.  Enhver  Konstner,  som  ønsker  at  blive  Medlem,  melder  sig  hos  Director, 
og  ved  ham  foreviser  Academiet  Prøver  af  sit  Arbeide,  herpaa  bliver  det  ved 
Ballotering  afgiort,  om  ham  skal  tillades  at  forfærdige  et  Prøve-Stykke.  Er 
Udfaldet  gunstigt  for  ham,  saa  forelægger  Academiet  ham  et  Sujet  og  bestem¬ 
mer  Tiden  for  ham,  naar  saadant  skal  være  udført  og  færdigt.  Saalænge  hans 
Arbeide  varer,  blive  Commissarier  udnævnte  til  at  besøge  ham  og  eftersee,  om 
han  betiener  sig  af  fremmed  Hielp.  Efter  at  dette  hans  Stykke  er  bleven 
undersøgt,  bliver  igien  ved  et  nyt  Scrutiniam  besluttet,  om  Forfærdigeren  skal 
antages  som  Medlem,  eller  afvises,  indtil  han  er  i  Stand  at  forevise  et  bedre 
Prøve-Stykke.  Hans  Receptions-Stykke  forbliver  ved  Academiet. 

8.  Forvalteren  skal  sørge  for,  at  alting  i  Skolerne  gaaer  anstændig  og 
ordentlig  til,  og,  naar  nogen  Uorden  forefalder,  give  saadant  tilkiende  for  den 
Professor,  hvis  Maaned  det  er,  hvilken  han  desuden  skal  gaae  til  Haande,  og 
adlyde  hans  Befalinger.  Han  seer  og  paa,  at  Brændet,  Bom-Olie  og  Lys  rigtig 
blive  uddeelt,  og  har  under  sin  Opsigt  Academiets  Effecter  og  Redskaber. 

9.  Professorerne  i  Model-Skolen  skal  udsøge  2de  Modeller,  hvilke,  saalænge 
de  staae  i  Academiets  Tieneste,  bære  det  lidet  Hof-Livree. 


II.  Afd. 

OM  ACADEMIETS  FORSAMLINGER. 

1.  Academiet  forsamler  sig  ordentligvis  den  første  og  sidste  Mandag  i  hver 
Maaned,  uden  naar  Director  lader  tilsige  en  overordentlig  Forsamling;  og  ved 
den  første  Forsamling  om  Aaret  skal  dette  Reglement  af  Secretairen  oplæses. 
Director  har  det  øverste  Sæde ;  paa  den  høire  Side  af  ham  sidder  den  Profes¬ 
sor,  hvis  Maaned  det  er,  og  efter  ham  de  andre  Professores,  og  paa  den  venstre 
Side  Æres-Medlemmerne.  Secretairen  sidder  lige  over  for  Director,  Medlem¬ 
merne  af  Academiet  sidde  bag  ved  Professorerne,  og  Æres-Medlemmerne  efter 
den  Orden,  de  ere  optagne. 

2.  Alle  Forretninger,  som  betrelfe  Academiet,  blive  her  overlagte  og  for¬ 
handlede,  og  efter  dette  Reglements  Indhold  afgiorte.  Men  i  betydelige  Til¬ 
fælde  som  efter  samme  ikke  kan  afgiøres,  og  naar  der  skal  udnævnes  til  ledige 
Embeder,  som  Academiet  tilkommer  at  besætte,  forfattes  derom  en  Forestil¬ 
ling,  som  til  Kgl.  Beslutning  og  Afgiørelse  skal  indsendes.  Endskiønt  det  egent¬ 
lig  tilkommer  Director  i  Forsamlingen  at  foredrage  alle  Ting,  saa  skal  dog  Pro¬ 
fessorerne,  Secretairen  og  Ære  s- Medlemmerne  have  Ret,  ligeledes  at  tilkiendegive, 
hvad  de  have  at  erindre  eller  foreslaae  til  Nytte  for  Academiet  Alle  Reslutnin 
ger  skee  efter  de  fleste  Stemmer.  De  til  Voteringen  berettigede  ere  følgende 
Director,  og  i  Fald  Stemmerne  ere  lige,  giør  hans  Votum  Udfaldet.  Professo¬ 
rerne  i  Konsterne,  saavelsom  og  Professorerne  i  Geometrien  og  Anatomien,  samt 
Æres-Medlemmerne  og  Secretairen ;  dog  maae  Antallet  af  de  voterende  Æres- 

Medlemmer  ikke  overstige  de  tilstedeværende  Professorer  i  Konsterne,  deres 
Antal;  Men  dersom  af  de  første  ere  flere  tilstede,  saa  skal  alene  de  Ældste  af 
dem,  efter  deres  Optagelses  Orden,  votere.  Medlemmerne  kan  bivaane  alle 
Forsamlinger,  men  de  votere  alene  med  over  de  store  Præmiers  Uddeling. 

3.  Academiet  skal  have  2de  af  Director  forseglede  og  underskrevne  Proto- 
coller.  Den  1ste  er  en  ordentlig  Dagbog,  hvori  alt  det,  som  i  Forsamlingerne 
bliver  foredraget,  overlagt  og  besluttet,  samt  Kgl.  Resolutioner  og  Befalinger, 
skal  indføres,  og  saadant  bliver  derpaa  af  de  tilstedeværende  Medlemmer,  som 
have  Stemme,  underskrevet.  Den  2den  indeholder  Afskrifter  af  alle  Acade- 
miets  Expeditioner  og  Breve.  Secretairen  maae  ikke  meddele  Afskrift  eller  Ud¬ 
tog  af  Protocollerne,  til  hvem  det  og  er,  uden  Academiets  Forevidende  og  Til¬ 
ladelse. 

4.  I  Forsamlings-Stuen  skal  alle  Academiets  Documenter,  Protocoller  og 
Brevskaber  forvares  og  indelukkes. 

5.  Kongen  approberer,  til  bestandig  Brug,  de  Academiet  forundte  2de  Segl, 
hvoraf  det  større  skål  bruges  til  Diplomata,  Attester  og  academiske  Beviser. 

6.  Academiet  skal  ved  hvert  Aars  Begyndelse,  indsende  til  Rente- Kammeret 
en  Hoved-Beretning  om  dets  oeconomiske  Forvaltning  og  Kassens  Tilstand. 


III.  Afd. 

OM  ACADEMIETS  SKOLE'R,  DEN  DERI  ANSTILLENDE 
CONCURRENCE,  OG  OM  PRISERNES  UDDELING.! 

1.  Alle  Kgl.  Undersaatter  ere  berettigede,  uden  Betaling,  at  lade  sig  under¬ 
vise  paa  Academiet,  og,  saa  længe  Rummet  i  Skolerne  det  tillader,  maae  ikke 
nogen,  af  hvad  Stand  han  og  er,  afvises.  Paa  det  og  den  gode  Smag  og  de 
rigtige  Grundsætninger  i  Tegning,  ikke  alene  iblant  Konstnere,  men  endog 
iblant  Haandværkere,  som  udkræve  Kundskab  i  Tegning,  kunde  udbredes,  skal 
alle  i  Kiøbenhavn  værende  Professionister  og  Haandværkere,  som  ikke  kan  und¬ 
være  Tegning,  tilholde  deres  Lærlinge,  flittig  at  besøge  Academiet. 

2.  Enhver,  som  vil  besøge  Academiet,  maae  forsyne  sig  med  en  Indladelses- 
Billet  fra  en  af  Professorerne  i  Konsterne  eller  Medlem  af  Academiet.  Hvorpaa 
han  melder  sig  hos  Secretairen,  som  i  en  særdeles  dertil  indrettet  Bog,  ind¬ 
skriver  hans  Navn,  samt  hans  Indtrædelses-Dag,  og  tegner  tillige  paa  Billetten, 
at  saadant  er  skeet.  Hvorefter  Skolaren  foreviser  den  Professor,  hvis  Maaned 
det  er,  Billetten,  som  derpaa  anviser  ham  sin  Plads.  Disse  Billetter  gieide  be¬ 
standig,  saalænge  Lærlingen  besøger  Academiet,  og  ved  sin  Opførelse  ikke  giver 
Aarsag  til,  at  blive  forviist  derfra. 

3.  Hvert  V4  Aar  skal  i  Under- Skolerne  anstilles  et  Fortrins  Strid,  og  skal 
derefter  de  Lærlinge,  som  ere  befundne  mest  beqvemme,  den  ene  efter  den 
anden,  videre  til  Gibs-Skolen,  og  endelig  til  Model-Skolen  befordres. 

4.  I  Model-Skolen  skal  aarlig  tegnes  og  modelleres  efter  den  heste  Plads. 
Den  Professor,  som  i  Maaneden  har  Opsigt,  stiller  til  den  Ende,  ved  hvert  Aars 
Begyndelse,  en  Figur,  og  ved  Enden  af  Maaneden  skal  de  derefter  giorte  Teg¬ 
ninger  og  Modeller,  efter  deres  Fortieneste,  ansættes.  Fortærdigeren  af  det 


XXV 


beste  har  det  ganske  Aar  igiennem  Ret,  saa  ofte  Modellen  bliver  stillet,  at  ud¬ 
søge  sig  den  beste  Plads  næst,  efter  dem,  som  have  vundet  de  store  Præmier 
eller  Medallier,  og  de  andre  følge  i  den  Orden,  som  Academiet  efter  deres  Teg¬ 
ninger  fastsætter. 

5.  Hvert  1h  Aar  skal  2de  Sølv-Medallier,  nemlig  en  stor  og  en  liden,  i 
Academiets  Forsamling,  tildømmes  de  Lærlinge,  som  efter  det  levende  Model 
have  forfærdiget  den  beste  Tegning,  2de  ligesaadanne  Medallier  til  dem,  som 
derefter  have  giort  den  beste  Poussering,  og  2de  ligesaadanne  Medallier  til 
dem,  som  have  forfærdiget  den  beste  architectoniske  Tegning.  Til  den  Ende 
stiller  enhver  Professor  i  sin  Maaned  en  Figur,  og  Professor  i  Architecturen 
opgiver  hver  Maaned  en  Priis-Materie.  Begge  underskrive  disse  Tegninger,  Mo¬ 
deller  og  Ridse,  som,  førend  de  ere  bedømte,  maae  ikke  komme  ud  af  Acade¬ 
miet.  Den  31.  Marts  skal  de  vundne  Medallier  af  Director  i  Forsamlingen 
uddeles. 

6.  Hvert  2det  Aar  skal  anstilles  en  stor  Concurrence  om  Guld-Medallier, 
af  hvilke  en  for  Malere,  en  for  Bildhuggere,  en  for  Architecter,  og  en  for  Kobber¬ 
stikkere  skal  bestemmes  og  præges.  Concurrencen  tager  sin  Begyndelse  den 
1.  Juni  og  bliver  8  Dage  forud  bekiendtgiort  ved  Placater  paa  Academiet.  Di¬ 
rector  foreslaar  2  Sujets  af  den  ældre  Historie  for  Lærlinge  i  Malerie-,  Bild- 
hugger-  og  Kobberstikker-Konsten,  saavelsom  og  2  Sujets  for  Architecterne ;  og 
Academiet  beslutter,  hvilket  der  skal  udfores.  De,  som  vil  arbeide  om  den 
store  Priis,  blive  hver  for  sig  adskilt  paa  Academiet,  for  at  forfærdige  et  Ud- 
kast  til  dette  Sujet,  og  Professoren,  som  den  Maaned  har  Opsigt,  undertegner 
samme.  Naar  Academiet  har  bedømt  disse  Udkast,  saa  skal  de,  som  man  har 
befundet  beqvemme  til  at  concurrere,  i  særdeles  dertil  byggede  Loger,  uden 
fremmed  Raad  eller  Medhielp,  under  Straf  at  tabe  deres  Ret  til  Concurrence, 
udføre  Udkastet  i  det  Store,  og  maae  Malerne,  Billedhuggerne  og  Architecterne 
forundes  2  Maaneder,  men  Kobberstikkerne  6  Maaneder,  til  Udarbeidning.  De 
Prøve-Stykker,  som  Academiet  kiender  værdige  dertil,  skal  derefter  offentlig 
udsættes.  I  den  næste  Forsamling  derpaa  skal  af  Academiet  Prisen  tilkiendes 
de  beste,  og  samme  da  af  Director  den  31.  Marts  det  følgende  Aar  uddeles  i 
Forsamlingen.  Priis-Stykket  forbliver  i  Academiet. 

7.  Ingen  maae  tillades  at  arbeide  paa  den  store  Præmie,  som  ikke  tilforn 
i  Model-  og  Architect-Skolen  har  vundet  en  stor  Sølv-Medallie.  Fremmede  kan 
til  denne  Concurrence  ogsaa  antages. 

8.  Af  dem,  som  i  forbemeldte  Konster  have  vundet  den  store  Priis,  væl¬ 
ger  Academiet  nogle  af  Landets  Indfødte,  som  med  udmærkede  Talenter  ere 
begavede,  hvilke  paa  Kgl.  Bekostning  skal  besøge  udenlandske  Academier  og 
Konstværker,  foreslaaer  saadanne,  og  indhenter  derover  Kgl.  Stadfæstelse ;  Dog 
maae  ikke  mere  end  2de  Konstnere  paa  engang  være  fraværende,  og  maae  sees 
derhen,  at  iblant  Konsterne  skeer  bestandig  Omvexling.  Er  det  Billedhuggere, 
Historie-Malere  eller  Architecter,  saa  skal  de  reise  i  6  Aar.  Portrait-Malere 
derimod,  om  Academiet  finder  for  got  nogle  Elever,  som  saadanne,  at  lade  reise, 
og  Kobberstikkere  eller  andre  Konstnere,  skal  ikkun  reise  i  3  Aar.  Academiet 
meddeler  de  Reisende  en,  efter  deres  Duelighed  indrettet  Plan  for  deres  Stude¬ 
ringer,  og  disse  skal  aarligen  indsende  et  Stykke  af  deres  Arbeide,  eller  i  vid- 

rig  Fald,  have  deres  Pension  forbrudt.  Efter  deres  Hiemkomst  melde  de  sig 
hos  Director,  og  kan  da  søge  at  blive  optagne  som  Medlemmer.  Men  skulde 
nogen,  efter  at  have  fuldendt  sine  Reise-Aar,  finde  Leilighed  at  nedsætte  sig 
andre  Steder,  saa  maae  de  anholde  om  Academiets  Tilladelse  dertil,  som  dem 
da,  efter  foregaaende  Forespørgsel  hos  Kongen,  og  efter  Omstændighederne,  kan 
blive  meddeelt.  Alle  de,  som  have  vundet  den  store  Priis,  skal,  dersom  de  ikke 
vil  tabe  det  Haab,  at  reise.  maanedlig,  i  F’ald  de  ere  nærværende,  tegne  eller 
modellere  en  Figur  efter  Modellen  og  aarlig  lade  Academiet  see  et  Stykke  af 
deres  Arbeide,  samt  fremdeles  holde  sig  til  Professorerne  af  den  Konst,  som 
de  øve,  og  føre  sig  deres  Underviisning  til  Nytte. 

9.  Billed- Galleriet  paa  Christiansborg  skal  for  alle  unge  Konstnere,  som 
enten  have  vundet  den  store  Priis,  eller  en  stor  Sølvmedallie  i  Model-Skolen, 
fra  1.  Mai  til  sidste  Sept.,  hvert  Aar  alle  Dage  i  Ugen,  Søndag  og  Helligedage 
undtagen,  staae  aaben  fra  om  Morgenen  Kl.  8  til  1,  og  være  dem  tilladt,  efter 
de  deri  befindtlige  Malerier,  at  øve  sig.  Til  den  Ende  have  de  at  forsyne  sig 
med  en  Billet  fra  Directeuren,  og  dermed  melde  sig  hos  Konstkammer-For- 
valteren. 

10.  Af  Academiets  Fond  skal  aarligen  den  deri  begyndte  Samling  af  nyt¬ 
tige  Bøger,  Gibs-Figurer  og  Tegninger  fortsættes.  Øvede  Skolarer  kan  betiene 
sip  af  samme  med  Directors  Tilladelse,  dog  maae  det  ej  være  tilladt,  at  bringe 
noget  deraf  ud  af  Academiet. 


IV.  Afd. 

OM  ACADEMIETS  FRIHEDER  OG  RETTIGHEDER. 

1.  Alle  Konstnere,  som  i  Kgl.  Tieneste  blive  emploierede,  og  alle  de,  som 
søge  Betieninger,  hvortil  udfordres  Kundskab  og  Indseende  i  Konsterne,  skal  fore¬ 
vise  en  Attest  fra  Academiet  eller  og  det  Departement,  som  derom  giør  Fore¬ 
stilling,  indhente  Academiets  Forslag  og  Mening,  om  at  besætte  en  saadan  Plads. 

2.  Alle  Konstnere  som  ere  forsynede  med  Beviis  fra  Academiet  om  deres 
Beqvemhed,  skal  være  berettigede,  uden  deri  at  maae  hindres  i  nogen  Maade, 
at  drive  deres  Konst  i  de  Kgl.  Riger  og  Lande. 

3.  Til  saa  meget  desmere  at  befordre  den  gode  Smag,  skal  alle,  som  paa 
Professioner  og  Haandværker  hvortil  behøves  Tegning,  sig  i  Kiøbenhavn.  som 
Mestere  ville  nedsætte,  forelægge  Academiet  Ridset  af  deres  Mester-Stykke,  og 
endelig  Mester-Stykket  selv  til  Approbation,  som  skriftlig  og  uden  Betaling  af 
Academiet  skal  meddeles  dem,  og  derhen  sees,  at  nyttige  og  ingen  kostbare 
Stykker  blive  forfærdigede.  Magistraten  maae  ikke  tillade  nogen  saadanne  Pro¬ 
fessionister,  som  ikke  kan  forevise  forskrevne  Beviis,  at  indskrives  som  Mestere. 
Hvorimod  de  forbenævnte  Haandværkere,  som  have  vundet  den  store  Priis  i 
Academiet,  skal,  efter  at  have  taget  Borgerskab,  være  berettigede  til,  uden  at 
forfærdige  Mester- Stykke,  udi  de  Kgl.  Riger  og  Lande  at  drive  deres  lærte  Pro¬ 
fessioner  lige  med  andre  Mestere. 

4.  Academiet  skal  fremdeles  indrømmes  de  fornødne  Værelser  paa  Char- 
lottenborg  til  deres  Forsamlinger  og  Skoler. 


V.  Afd. 

OM  ACADEMIETS  FOND  OG  SAMMES  FORVALTNING. 


1.  Kassereren  imodtager  af  Kongens  Kasse  den  til  Acaddemiets  Underhold¬ 
ning  bestemte  Fond.  Han  vælges  iblant  Professorernes,  Medlemmernes  eller  de 
overordentlige  Æres-Medlemmers  Tal,  og  omvexles  hvert  andet  Aar.  Til  Acade- 
miet  leverer  han  hver  '/4  Aar  en  Extract  over  Udgifterne  og  Beholdningen,  og 
overleverer  hvert  Aar  sin  Hoved-Regning,  som  af  2de  Stemmehavende  og  egent¬ 
lig  dertil  udvalgte  Medlemmer  skal  revideres,  og  af  Academiet  eftersees,  under¬ 
skrives  og  approberes.  Da  dette  Reglement  indeholder  alle  de  Forskrifter,  som 
for  Eftertiden  skal  tiene  Academiet  til  Rettesnor  ved  sammes  Forvaltning ;  Saa 
bliver  alle  forhen  værende  Anordninger,  dette  Academie  betreffende,  hermed 
samtlig  ophævede. 


Bilag  V.  Reskriptet  af  14.  Febr.  1781. 

[Se  Teksten.  S.  90  ff.] 


CHRISTIAN  DEN  SYVENDE,  af  Guds  Naade,  Konge  til  Danmark  og  Norge 
etc.  Vor  Bevaagenhed  tilforn !  Da  Vi  allernaadigst  have  fundet  for  got  at  lade 
undersøge,  hvoraf  det  reyser  sig,  at  Vores  Maler,  Billedhugger  og  Bygnings 
Academie  er  i  Gieid,  og  hvorudi  den  bestaaer,  samt  hvorledes  det  for  Fremtiden 
kunde  sættes  i  den  Stand,  at  det  kunde  bestaae;  Og  Vi  nu  have  ladet  os  fore¬ 
drage  den  derpaa  indkomne  Forestilling  og  de  derudi  giorte  Forslag  til  bemelte 
Academies  fornødne  Ophielpelse,  hvilke  i  et  og  alt  have  fundet  Vores  allernaa- 
digste  Biefald ;  Saa  ville  Vi  allernaadigst  have  bevilget  og  fastsadt: 

1)  At  Academiet  til  strax  at  afdrage  dets  nærværende  Gieid  indtil  Aarets 
Udgang  1780,  maa  udbetales  at  Vores  Cassa  1900  Rdk,  som  Vi  samme  eengang 
for  alle  allernaadigst  ville  skienke. 

2)  At  Academiet  fra  1ste  Januarii  indeværende  Aar  maa  u  vde  og  udi  Vores 
civile  Reglemente  anføres  for  det  samme  aarlige  Fond  som  det  tilforn  i  Følge 
Vores  Confirmerede  Fundation  af  25nde  September  1767  indtil  Aaret  1771  ha¬ 
ver  været  forundt,  nemlig  5000  Rdk,  som  quartalviis  af  Vores  Zahl  Cassa  bli¬ 
ver  at  udbetale.  Af  dette  Fond  haver  Academiet  da  i  Fremtiiden  at  bestride 
alle  dets  aarlige  Udgifter  og  Fornødenheder,  uden  noget  viidere  Tilskud  saale- 
des  som  samme  udi  vedfølgende  i  Forslag  bragte  og  hermed  af  Os  allernaadigst 
approberede  nye  Reglemente  findes  anførte  og  til  deels  herefter  nærmere  nævnte. 
—  Charlottenborg  Slots  Bygninger  ville  Vi  vel  fremdeles  have  Os  Selv  forbe- 

holdne, §og  i  den  Henseende  tillade,  at  sammes  aarlige  Vedligeholdelse  paa  Tag  og 
Fag,  nemlig  alt  hvad  som  vedkommer  det  udvendige,  saasom  Mure,  Tag,  Vin¬ 
duer,  Skorsteen  med  viedere,  item  Istandhold  else  af  den  Deel  af  det  indven¬ 
dige,  som  henhører  til  Bygningens  og  den  nærværende  nagelfaste  Pertinentiers 
Conservation  maae  for  Vores  Casses  Regning,  uden  for  Accidemiets  Fond  frem¬ 
deles  bestrides :  saa  og  at  paa  samme  Maade  af  Vores  Cassa  maae  udreedes 
Renovations,  Broelægnings,  og  andre  Grund  Skatter  af  Slottet,  Vandverkernes 
og  Sprøyternes  Istandholdelse,  Skorsteenene,  Renovation  og  endelig  Slots  For¬ 
valterens  reglementerede  Løn  100  Rdl.,  der  altsammen  fremdeles  bliver  Aca- 
demiets  Fond  uvedkommende.  Men  derimod  bør  herefter  a)  alle  indvendige, 
smaae  Reparationer,  Forbedringer  og  Indretninger  udi  Charlottenborg  Slots 
Værelser,  som  for  disses  bestemte  Brug  og  Hensigts  Skyld,  eller  forsaavidt  Væ¬ 
relserne  af  Academiets  Medlemmer  og  Betiente  beboes,  til  saadanne  Beboeres 
Nytte  og  Bequemmelighed,  meere  end  til  Bygningens  egentlige  og  nødvendige 
Conservation  kunde  forefalde,  samtlige  bekostes  deels  af  Værelsernes  private 
Beboere,  hvilke  stedse  bør  paa  egen  Bekostning  vedligeholde  enhver  sine  Væ¬ 
relser  og  i  sin  Tid  aflevere  samme  til  deres  Efterkommere  i  forsvarlig  Stand, 
deels  af  Academiets  Fond  for  saavidt  dets  Skole  Stuer  og  andre  til  dets  al¬ 
mindelige  Brug  bestemte  Værelser  paa  Slottet  vedkommer,  alt  uden  nogen 
Byrde  eller  Udgift  for  Vores  Cassa.  b)  Portnerens,  Vægterens  og  Arbeyds  Kar¬ 
lenes  hidtil  reglementerede  Lønninger  og  Tillæg  til  Brænde  og  Lys,  tilsammen 
aarlig  204  Rdl.  92  ji  skal  iligemaade  fra  dette  Aars  Begyndelse  af  Academiets 
Fond  afholdes,  ligesom  fremdeles  c)  Udgifterne  til  Olie  og  Tran  samt  Lampe 
Væger  til  Slottets  Lygter  og  Lamper  saa  og  til  Slottets  Reenholdelse,  fra  nu  af 
bliver  Vores  Cassa  aldeles  uvedkommende  men  derimod  paa  den  Maade  at 
bestride:  at  Academiet  i  Fremtiiden  af  sit  Fond  lader  forsyne  de  Lygter  og 
Lamper,  som  oplyser  Porten  og  Tilgangene  til  dets  Skoler  og  andre  alminde¬ 
lige  Værelser,  ligesom  enhver  blandt  dem  der  boe  paa  Slottet,  bør  være  tilhol- 
den,  paa  egen  Bekostning  at  lade  vedligeholde  og  forsyne  de  Lygter  som  findes 
i  Opgangen  til  hans  Værelser  sammesteds,  saaog  at  besørge  disses  Reenhol¬ 
delse  tilligemed  Opgangene  dertil,  ligesom  Academiet  bestrider  slig  Reenholdelse 
udi  dets  almindelige  Værelser  og  Skoler  samt  Opgangene  til  samme  og  bliver 
endelig  d)  Med  Kakkelovnenes  og  Skorsteensdørenes  Afpudsning  i  Værelserne 
saavelsom  med  Natte  Renovationens  Bekostning  paa  selvsamme  Maade  at  for¬ 
holde. 

3)  At  Academiet  med  dets  Forslage  til  Reyse  Stipendiers  Uddeeling  i  Frem¬ 
tiiden  nøye  bør  have  følgende  almindelige  Regler  for  Øyne,  a)  at  Staten  stedse 
kand  være  forsynet  med  det  Antal  faste  og  fuldkommen  duelige  Kunstnere  i 
et  hvert  Fag,  som  dets  virkelige  Fornødenhed  udkræver,  nemlig  2  Billedhuggere, 
en  Historiemaler,  2  Bygmestere  i  Hoved  Staden,  2  Portrait  Malere,  en  Migna- 
tur  Maler,  en  Medailleur,  2  Kobberstikkere  og  en  til  at  stikke  Karter,  saaledes, 
at  naar  en  saadan  Konstners  Plads  i  et  eller  andet  Fag  bliver  ledig,  man  da 
altiid  kand  have  et  værdigt  Subject  i  Beredskab  til  at  besætte  Pladsen,  b)  at 
derimod  de  unge  Kunstneres  Tal  ved  overflødige  Reyse  Stipendier  ingensinde 
alt  for  meget  forøges,  saaledes  at  det  overstiger  den  sande  Fornødenhed,  enten 
i  Almindelighed  i  alle  Classer  eller  i  Særdeleshed  i  een  eller  anden  enkelt 

Classe  og  c)  at  følgelig  Reyse  Stipendiernes  Uddeeling  ikke  just  bør  være  bunden 
enten  til  nogen  vis  Tiid,  saaledes  at  den  nødvendig  skulle  skee  hvert  Aar,  hver 
andet,  tredie  eller  fierde  Aar.  ey  heller  til  nogen  bestemt  Afvexlings  Orden 
imellem  Classerne  indbyrdes,  men  at  tvertlmod  aldeles  intet  Reyse  Stipendium 
nogensinde  af  Academiets  Fond  tilstaaes,  forend  paa  den  Tiid,  naar  een  af  Clas¬ 
serne  virkelig  behøver  en  Reserve,  og  da  til  den  dueligste  Fleve  i  samme  Classe. 
Dog  forstaaer  det  sig  selv,  at  saadanne  Subjecta,  om  hvis  Duelighed  man  efter 
deres  Hiemkomst  seer  sig  nødsaget  at  tabe  det  Haab,  man  forud  haver  giort 
sig,  bør  ansees  som  udgaaet  af  de  duelige  Reservers  Antal  i  deres  Classe  og 
følgelig  andre  i  deres  Sted,  ligesom  naar  Dødsfald  er  indtruffen,  ved  Leylighed 
forundes  Stipendium; 

Og  paa  det  denne  nødvendige  Orden  i  Fremtiiden  nøye  og  uforanderligen 
kand  vorde  overholdt,  saa  haver  Academiet  i  enhver  allerunderdanigst  Forestil¬ 
ling  og  Forslag  om  deslige  Stipendier  udførligen  at  fremstille  de  Aarsager  og 
Omstændigheder  som  bevæge  det  til  at  foreslaae  samme  Stipendium  for  en  vis 
Classe  frem  for  de  øvrige,  og  i  Særdeleshed  for  en  vis  navngiven  Eleve:  at  nem¬ 
lig  denne  Classe  formedelst  Dødsfald,  anden  Befordring  eller  hiemkomne  Elevers 
vitterlige  Mangel  paa  Duelighed,  fattes  en  Reserve  udi  det  fastsadte  Antal,  da 
derimod  de  øvrige  Classer  ere  eller  blive  forsynede  med  deres  bestemte  Antal, 
enhver  for  sig,  eller  og  endnu  mangle  duelige  Subjecta  til  at  reyse  paa  samme : 
at  den  Eleve  som  i  Særdeleshed  til  Stipendiet  bringes  i  Forslag,  besidder  de 
Egenskaber  og  den  Duelighed  som  dertil  udkræves  og  at  Udgiften  kand  bestri¬ 
des  af  Academiets  Fond,  uden  Byrde  for  Vores  Cassa  med  viidere.  Uden  hvilke 
foranførte  Aarsagers  og  Omstændigheders  Rigtighed  intet  Stipendium  herefter  af 
Academiet  maae  foreslaaes  eller  ventes  bevilget.  Endelig  hvad  angaaer  de  2de 
mindre  nødvendige  Konster,  nemlig  Landskabs  og  Cabinets  Maling  samt  Emaille 
Maling,  da  tillade  Vi  vel  allernaadigst,  at  en  og  anden  duelig  Eleve,  saafremt 
nogen  saadan  herefter  skulle  melde  sig,  maae  derpaa  forundes  Reyse  Stipen¬ 
dium,  naar  dette  af  Academiets  Fond  uden  Savn  for  de  øvrige  Classer  af  meere 
nødvendige  Konstnere  kand  bestrides,  men  Vi  ville  derhos  have  paaseet  at  saa" 
danne  Konstneres  Antal  ikke  maae  forøges  til  meere  end  en  ældre  og  een  til 
2de  yngre  Konstnere  i  enhver  af  bemeldte  tvende  Classer;  Derefter  Academiet 
sig  allerunderdanigst  haver  at  rette  og  Vedkommende  sligt  til  Efterretning  at 
tilkiendegive ; 

Skrevet  paa  Vort  Slot  Christiansborg  udi  Vores  Kongelige  Residentz  Stad 
Kiøbenhavn  den  14de  Februarii  1781. 

Under  Vor  Kongelige  Haand  og  Signet. 


CHRISTIAN  REX. 

Bilag  VI.  Brevveksling  mellem  Grosserersocietetet 
og  Kunstakademiet. 

[Se  Teksten.  S.  115], 


TIL  DET  KONGELIGE 

MALER-,  BILLEDHUGGER-  OG  BYGNINGS- ACADEMIE. 

Det  kan  ikke  have  undgaaet  nogen  Beobagters  Opmærksomhed,  at  de  dan¬ 
ske  Stater  i  en  Række  af  nogle  Aar,  men  især  i  de  senere  Tider  har  fundet 
sig  i  en  critisk  Stilling  i  Henseende  til  de  mod  hinanden  i  Krig  forviklede 
Magter.  At  samme  ikke,  lig  saa  mange  andre  Stater,  ere  bievne  inddragne  i 
disse  Uroeligheder,  har  man  alene  at  tilskrive  en  viis  og  for  Undersaatternes 
beste  omsorgsfuld  Regiering  og  et  klogeligt  valgt  Ministerium,  der  med  saa 
megen  Held  bar  vidst  at  udføre  Regieringens  velgiørende  Villie  og  Hensigter. 
Af  den  saa  lykkelig  vedligeholdte  Roelighed  har  enhver  Undersaat  høstet  Frug¬ 
ter,  og  den  har  i  sær  været  særdeles  velgiørende  for  Handels  Standen.  Som 
Medlem  af  det  Kongelige  Stats-Raad,  og  som  Minister  for  Departementet  af  de 
udenlandske  Sager,  kan  vel  ingen  tvivle  om,  at  Hans  Excellence  Hr.  Geheime 
Raad  Grev  Bernstorff  maa  ansees,  som  et  vigtigt  Redskab  til  den  Lykke,  Lan¬ 
det  har  draget  af  sin  Neutralitet.  Selskabet  af  Grosserer  her  i  Kiøbe’nhavn 
ønskede  ved  et  passende  og  vel  valgt  allegorisk  Kaaber,  at  kunde  bevidne  Re- 
gieringen  sin  underdanigste  Taknemlighed  og  derhos  tillige  at  kunde  stifte  hiin 
værdige  Minister  et  Æresminde  for  det  priselige  Forhold,  formedelst  hvilket 
Roelighed  er  vedligeholdt  i  Landet,  og  hvorved  Handel  og  Skibsfart  har  fundet 
Beskyttelse  og  Fremme. 

For  at  opnaae  det  meest  fuldkomne  og  paa  Sagen  meest  passende  Kaaber, 
giver  man  sig  den  ærbødige  Frihed,  at  anmode  de  Herrer  Professorer  og  Med¬ 
lemmer  af  det  Kongelige  Maler-,  Billedhugger-  og  Bygnings-Academie  under  sig 
indbyrdes,  og  hos  andre  Kunstnere  underhaanden.  at  ville  invitere  til  forfat- 
tdse  af  en  Escjuisse  til  slig  Malerie.  Den  som  af  Academiet  erkiendes  for  den 
Beste,  og  til  Øyemedets  Bestemmelse  meest  passende,  udloves  herved  en  Præmie 
af  Et  Hundrede  Rixdaler;  og  fordi  ikke  alle  øvrige  skulle  anvende  Tid  og  Ar- 
beyde  forgieves,  vil  man  bestemme  en  Præmie  af  Halvtredsindstyve  Rixdaler 
for  den  Esquisse,  som  efter  Academiets  Bedømmelse  maatte  være  den  næst 
Beste.  Naar  De  Herrer  Professorer  og  Medlemmer  af  Academiet  behage  at  til¬ 
stille  os  den  for  hest  erkiendte  Esquisse  til  slig  Tegning  og  Malerie,  vil  man 
med  samme  gode  Tilladelse  nærmere  raadføre  sig  i  Henseende  til  Forfatningen 
af  Maleriet  selv  og  Stikningen  deraf  i  Kaaber.  Vi  haabe  saameget  mere  at  de 
Høystærede  Herrer  velvilligen  ville  fremme  vort  Ønske  og  Hensigt,  som  denne 
synes  os  en  god  Leilighed  for  Konstnerne  til  at  vise  sine  Talenter  og  Kund- 
skaber. 

Kiøbenhavn,  den  27.  Januarii  1794. 

Formand  og  Ældste  for  Grosserer  Societetet. 

Z  i  n  n.  Lauritzen,  Saabye, 

SVARSKRIVELSE  TIL  GROSSERERSOCIETETET  FRA  KUNSTAKADEMIET 

AF  23.  FEBR.  1794. 

Til  behagelig  Giensvar  paa  den  Skrivelse,  de  Herrer  Formand  og  Ældste 
for  Grosserer  Societetet  have  ladet  os  tilstille  sidst  afvigte  27.  Januar,  maae  vi 
have  den  Ære  at  meddele.  At,  da  vi  som  danske  Mænd  eenstemmig  tror  at 
skylde  Stats  Ministeren  Grev  Bernstorph  en  særdeeles  udmærket  Høyagtelse,  og 
da  vi  troe,  at  et  Arbeyde  der  sigter  til  at  bevare  Mindet  af  denne  fortiente 
Patriot  ikke  bør  forfærdiges  uden  af  en  af  Landets  første  Konstnere,  saa  have 
vi  ikke  kundet  overtale  os  til  at  giøre  Academiets  Elever  de  Herrer  Grosserers 
Forslag  bekiendt.  Desuden  ansee  vi  os  ikke  som  beføyede  til,  at  foreslaae 
nogen  anden  Concurs  eller  fremsette  andre  Præmier  i  Academiet,  end  de  Hans 
Kongelige  Mayestet  udi  Reglementet  allernaadigst  har  behaget  at  bestemme. 
Skulde  ellers  mod  Formodende  de  100  eller  50  Rdlr.  være  Academiets  Professorer 
og  Medlemmer  tiltænkt,  som  nogle  af  os  vil  paastaae  at  spore  af  ovenmeldte 
Skrivelse,  da  beklage  vi  høyligen  at  Maaden  paa  hvilken  dette  Forslag  giøres, 
saa  gandske  udelukker  os  fra  at  arbeyde,  som  enhver  af  os  vilde  see  sig  uendelig 
beæret  med,  under  andre  Vilkaar ;  thi  da  vi  have  den  Lykke  at  tiene  en  Monark, 
der  ikke  lader  os  lide  Mangel,  og  vi  formedelst  de  Prøver  vi  have  maattet  aflegge 
ved  Indtrædelsen  i  Academiet  ere  fritagne  for  al  viidere  Concurs;  saa  indsee 
de  Herrer  Formand  og  Ældste  for  Grosserer  Societetet,  at  Deres  Indbydelse  og 
fremsatte  Præmie,  paa  vores  Stilling  ikke  er  passende;  endnu  maae  vi  tilføye, 
at  vi  af  Hans  Kongelige  Mayestet  allernaadigst  var  ansatte  til  at  bedømme  Konst- 
arbeyde  og  følgelig  hverken  kunde  bedømme  os  selv  eller  lade  vort  Arbeyde 
bedømme  af  andre  end  af  Publicum,  hvis  Tillid  vi  smigre  os  med  at  besidde. 


De  Meninger,  som  enhver  af  Professorerne  har  yttret  og  antegnet  paa  Con- 
cepten,  hvoraf  Copie  findes  i  Copie  Bogen,  har  Forsamlingen  i  Dag  besluttet  at 
Secretairen  skulle  indrykke  i  Protocollen  og  ere  af  følgende  Indhold: 

Vendingen  af  Oveustaaende  har  jeg  noget  imod. 

Wiedewelt. 

Mig  synes,  at  den  Misforstaaelse,  ikke  at  kunde  overtale  sig  til  at  giøre  de 
Hrr.  Grossereres  Forslag  bekiendt  for  Academiets  Elever :  og  det  følgende  kunde 
forandres  eller  udelades  sige  dem  som  Sandheden  er,  at  der  ingen  har  meldt 
sig  til  at  indgaa  i  deres  proponerede  Concours.  Juel. 

Ich  bin  mit  dem  ganzen  Aufsatz  vollenkommen  zufrieden  und  ich  glaube 
auch  nicht,  dasz  sich  jemand  nach  der  Einladung  der  Herrn  Grossirer  unter 
den  Umstånden  zum  Concours  angebenwird,  mithin  ist  ihr  Vorschlag  ohnehin 
vergebens.  Preisler. 

Skal  der  svares  (som  jeg  troer  ikke  at  giøre  ville  være  det  heste)  saa  kan 
det,  synes  mig,  ikke  siges  synderlig  bedre.  Harsdorff. 

Jeg  er  af  samme  Mening  som  Hr.  Justitsraad  Harsdorff. 

Weidenhaupt. 

U agtet  Pluraliteten  almindelig  har  bestemt,  hvad  Beslutning  der  skal  tages 
inden  Cirkulairet  kommer  til  mig,  saa  kan  jeg  dog  ikke  undlade  at  erindre 
1)  at  det  er  Academiets  og  ethvert  Collegiums  Pligt  at  svare  paa  alle  Breve, 
der  blive  dem  tilskrevne  og  saa  meget  mere,  da  Academiets  Secretaire  ikke 
tiener  gratis,  2)  at  om  enkelt  Mand  vil  skrive  ironisk,  da  lader  det  sig  vel 
giøre  ved  Tilfælde,  men  at  et  heelt  Collegium  under-  eller  rettere  skriver  i  saa- 
dan  Tone  er  infra  dignitatem.  Hvad  man  med  rette  kunde  sige  i  dette  Til¬ 
fælde  var,  at  om  Academiets  Professorer  entrerede  i  Grosserernes  Forlangende, 
indsaa  man  ikke  hvem  der  kunde  dømme  dem  imellem,  forudsat  at  Academiets 
Lemmer  besad  Duelighed,  for  hvilken  de  nyde  Løn  af  Staten. 

Hvad  om  vi  bleve  samlede  i  denne  Anledning. 

Abildgaard. 

Jeg  er  af  den  Mening,  ligesom  de  Herrer  Professorer  Harsdorif  ogWeiden- 
haupt,  at  det  var  meest  passende  paa  Academiets  Værdighed  ikke  at  svare, 
men  skal  de  have  Svar,  da  synes  mig  dette  er  som  det  bør  være. 

Stanley. 

Den  hele  Sag  angaar  de  Herr.  Artister,  og  hvad  dem  synes  passende  at 
svare  bifalder  jeg  gierne.  Kuns  opkommer  hos  mig  den  Betænkelighed,  om 
Svar  kan  gives  i  selve  Academiets  Navn,  inden  Sagen  har  været  foredraget  i 
Academiets  Forsamling. 

Kali. 

Min  Mening  er,  at  der  ganske  ligefrem  som  Sandheden  er,  tilmeldes  d’Hrr. 
Grosserere,  at  ingen  har  meldt  sig  til  deres  proponerede  Concours,  dog  maa  jeg 
erindre,  at  denne  Sag  borde  været  tilsendt  Academiets  øvrige  Lemmer. 

Meyn. 

Da  Modellerne  eengang  for  alle  ere  befalede  at  bringe  Portefeuillen  efter 
Anciennitets  Ordenen,  saa  er  det  meget  muligt,  at  Pluraliteten  allerede  har 
været  Hr.  Professor  Abildgaard  imod,  naar  Touren  er  kommet  til  ham,  og  ifald 
Gud  lader  vore  ældre  Professorer  leve,  kan  denne  Omstændighed  endnu  ofte 
træffe  ind.  Jeg  har  adskillige  Gange  tilforn  hørt  Hr.  Professor  Abildgaard 
paastaa,  at  det  er  Academiets  og  ethvert  Collegiums  Pligt  at  svare  paa  alle  de 

Breve,  der  bliver  dem  tilskrevne.  Herr  Professoren  maa  tillade  mig  at  være 

af  en  anden  Mening.  Det  er  ethvert  Collegiums  Pligt  at  læse  alle  indløbne 
Breve,  hvor  urimelige  de  end  maatte  være,  men  Academiet  har  længe  før  Herr 
Professor  Abildgaard  blev  Medlem  af  Directionen  brugt  den  Maxime,  der  er 
antagen,  endog  i  de  betydeligste  Collegier,  nemlig  at  lægge  ad  acta  Promemorier 
og  Skrivelser  som  man  troer  ikke  at  fortiene  Svar ;  og  af  dette  Slax  er  unægte¬ 
lig  Grosserernes  Brev  til  Academiet.  Da  nu  Pluraliteten  tilstaar  dem  Svar  og 

approberer  min  Concept,  som  ingenlunde  indbefatter  Ironie,  og  følgelig  ikke  er 

infra  dignitatem,  saa  vil  Grosserer  Societetet  saameget  mindre  have  Aarsag  til 
at  være  misfornøyet. 

Hvad  den  Anmærkning  angaar,  at  Secretairen  ikke  tiener  gratis,  da  har 
han  det  tilfælles  med  de  øvrige  Officianter  i  Academiet,  og  jeg  troer  ikke  heller 
at  det  nogensinde  har  været  Hans  Kgl.  Mayestæts  Villie  at  han  skulde  være 

den  eneste  der  blot  tiener  par  honneur.  I  Modelskolen  har  hver  Professor  25 
Rdr,  for  den  Maaned  han  giør  Tjeneste,  og  da  Secretairen  imod  en  Løn  af  300 
Rdr.  giør  Tjeneste  i  12  Maaneder,  da  begriber  vel  Hr.  Professor  Abildgaard  at 
det  ikke  heller  beløber  sig  til  mere  end  25  Rdr.  maanedlig. 

I  Henseende  til  den  Tvivl  han  yttrer  om  Medlemmernes  Duelighed,  og 
hvad  han  forstaar  med  at  nyde  Løn  af  Staten,  dette  vil  han  dog  vel  ved  Leylig- 
lied  have  den  Godhed  at  explicere.  Høyer. 

Naar  vedfølgende  særskildte  Betænkninger  bliver  indførte  i  Academiets 
Protocol,  da  skal  jeg  for  dem  bevidne  at  om  Svaret  til  Grossererne,  hvoraf  jeg 
skulde  have  ønsket  Concepten  var  fulgt,  ikke  indeholder  Ironie,  saa  indeholder 
det  Usandheder.  Abildgaard. 

At  Concepten  ikke  er  forandret,  beviser  de  paa  samme  forefindende  sær¬ 
skildte  Betænkninger,  med  mindre  man  og  vil  beskylde  mig  for  at  skrive  falske 
Hænder.  Høyer. 


PRO  MEMORIA. 

Af  den  Skrivelse,  som  de  Herrer  Directeur  og  Professorer  for  Kunstakade¬ 
miet  have  ladet  os  tilstille  under  23.  Febr.  sidstleden,  erfare  vi  ugierne,  at  De 
have  misforstaaet  Meningen  at  vores  Anmodning  betræffende  den  proponerede 
Esquisse 

Vi  finde  ikke  et  eneste  Ord  i  det  Brev  vi  skrev  i  den  Anledning,  som 
kunde  give  mindste  Formodning  om,  at  vores  Hensigt  skulde  være,  at  lade 
Academiets  Professorer  og  Medlemmer  concurere  med  deres  Elever,  og  endnu 
mindre  kunde  det  tænkes,  at  vi  i  mindste  Maade  skulde  ville  have  givet  An¬ 
ledning  til  Fornærmelse;  meget  mere  troede  vi,  ved  at  anmode  Academiet  at 
paatage  sig  Bestyrelsen  af  det  foreslagne  Kunststykkes  Forfærdigelse,  at  give 
samme  et  Beviis  paa  den  Tillid  og  Agtelse,  Købmandsstanden  saavelsom  hele 
Nationen  med  saa  megen  Grund  bær  for  Kunst-Academiet.  Efter  at  have  be¬ 
tragtet  vores  Anmodning  fra  denne  Synspunkt,  torde  man  have  smigret  sig 
med,  at  hvis  vores  Ukyndighed  i  Academiets  Indretning  og  Directeurens  samt 
Professorernes  Prærogativer  kunde,  skiønt  uden  Forsæt,  have  stødt  an  imod 
samme,  man  dog  ikke  for  Formalitets  Fejls  Skyld  vilde  undslaaet  sig  for,  at 
fremme  en  god  Sag,  der  i  øvrigt  synes  at  finde  de  gode  Herrers  Bifald.  Da 
imidlertid  alt  Haab  synes  at  være  os  betaget,  med  Academiets  Hielp  at  faa 
vores  Hensigt  fremmet,  og  vi  besidde  for  megen  Fædrelands  Kierlighed,  i  dette 
Øyemed  at  henvende  os  til  Fremmede;  have  vi  aldeles  opgivet  den  fattede 
Idee  om  et  Kaaberstykkes  Forfærdigelse,  og  vilde  søge  at  udfinde  en  anden 
Maade,  hvorved  vore  Øyemed  kunde  opnaaes.  Vi  troede  imidlertid,  at  burde 
frembringe  vores  Undskyldning  for  den  Ulejlighed  vi  i  denne  Sag  forgieves  have 
foraarsaget  Academiet. 

Kiøbenhavn,  den  16.  April  1794. 

Formand  og  Ældste  for  Grosserer  Societetet. 

Z  i  n  n.  Lauritzen.  S  a  a  b  y  e. 


Kunstakad.  Hist. 

Bilag  VII.  Fornyet  Fundats  af  28.  Julli  1814. 

[Se  Teksten.  S.  146  ff.  &  S.  181.] 

FOKNYET  FUNDATS 
FOR 

DET  KONGELIGE  ACADEMIE 
FOR  DE  SKIØNNE  KUNSTER 
I  KIOBENHAVN. 

VI  FREDERIK  DEN  SIETTE,  af  Guds  Naade,  Konge  til  Danmark  etc., 
Giore  vitterligt:  Da  Vort  Maler-,  Billedhugger-  og  Bygningsacademie,  ved  Vor 
Regierings  Tiltrædelse,  hos  Os  allerunderdanigst  har  andraget  om  Stadfæstelse 
paa  de  Academiet  forhen  givne  Friheder  og  Benaadninger ;  saa  have  Vi  med 
den  Omhu,  Vi  bære  for  en  Stiftelse,  som  Vore  Forfædre,  høilovlig  Ihukom¬ 
melse,  have  heldigen  grundet  og  fremelsket,  og  med  det  Ønske  Vi  føle  for  at 
see  Kunsterne  ved  Siden  af  Videnskaberne  blomstre  i  Vore  Lande,  taget  de 
hidtil  værende  Anordninger  for  bemeldte  Academie  under  Overveielse,  og  ladet 
dem  tilføie  saadanne  nærmere  Bestemmelser,  Forandringer  og  Forbedringer 
som  Vi,  efter  Tider  og  Omstændigheder,  ansee  fornødne  og  gavnlige  til  end 
ydermere  at  fremme  dets  Hæder  og  Tarv. 

Vi  give  altsaa  Academiet  herved  en  nye  og  forbedret  Fundats,  og  byde 
som  følger: 


I.  Om  Academiet  og  dets  Medlemmer  i  Almindelighed. 

§  1.  Academiet  skal  herefter  fore  Navn  af:  Det  Kongelige  Academie  for 
de  skjonne  Kunster. 

§  2.  Dets  første  Øjemeed  skal  være,  at  danne  Kunstnere  i  Tegning  Ma- 
lerie,  Billedhuggerne,  Architectur,  Kobberstikning,  Medailleur-Kunsten  og  andre 
dertil  nærmest  grændsende  Kunstgrene. 

§  3.  Endvidere  skal  det  vaage  over  den  gode  Smag  i  forbemeldte  Kunster, 
at  den,  rodfæstet  ved  AcademietTTKTr-aErira_vIderr'udT)rede  sig,  især  til  de 
Værksteder,  hvis  Arbejder  kunne,  ved  Tegning  og  Kunstsmag,  vinde  fremad  til 
meer  Fuldkommenhed. 

§  4.  Med  Hensyn  til  begge  Øjemeed  i  Forbindelse  med  hinanden,  er  Aca¬ 
demiet  at  ansee,  deels  som  Kunstskole  til  at  danne  Kunstnere,  deels  som  Kunst- 
selskab  til  at  udbrede  Kunstsmag. 

§  5.  Academiet,  som  Kunstselskab,  har  tvende  Classer  af  Medlemmer: 
ordentlige  og  overordentlige. 

§  6.  De  ordentlige  Medlemmer  skulle  alle  være  Artister,  som  selv  arbeide 
i  Kunsterne,  eller  og  Videnskabsmænd,  der  give  Unde^iisning  ved  Academiet 
i  de  Videnskaber,  som,  med  Hensyn  til  Kunsterne,  der  læres. 

§  7.  Til  overarden  tlige  eller  Æres-Medlemmer  kunne  ogsaa  optages  Elskere 
og  Kjendere  af  de  skjønne  Kunster,  og  andTe  værdige  Mænd,  som  paa  en  eller 
anden  Maade  mærkeligen  bidrage  til  disse  Kunsters  Fremme. 

§  8.  Til  ordentlige  Medlemmer  maae  antages  saamange  som  Academiet 
anseer  duelige  og  værdige.  De  kunne  være  indenlandske  eller  udenlandske 
De  have  at  bevise  deres  Duelighed  paa  den  i  denne  Fundatses  VIte  Afdeling 
ommeldte  Maade. 

§  9.  Ligeledes  kunne  Æresmedlemmerne  være  indenlandske  eller  uden- 
lan  dske,  og  deres  Antal  ubestemt. 

§  10.  Blandt  de  ordentlige  Medlemmer,  som  ere  Artister,  vælges  de  Pro- 
fessorer,  som  forestaae  Academiets  Kunstskoler. 

§  11.  I  Kunsterne  skulle  være  7  Professorer,  af  hvilke  5  Historiemalere 
eller  Billedhuggere,  eller  andre  Kunstnere  som  have  Kundskaber  og  Færdig¬ 
heder  i  at  stille  og  at  tegne  efter  den  levende  Model,  og  2  Arehitecter. 

§  12.  Fremdeles  skal  Academiet  have  3  Professorer  i  Videnskaber,  nem¬ 
lig  :  1  i  Mathematiken,  1  i  Anatomien,  1  i  Historie  og  Mythologie.  De  vælges 
enten  iblandt  Academiets  Medlemmer,  eller  iblandt  andre  Videnskabsmænd 
udenfor  Academiet.  Vælges  nogen  udenfor  de  ordentlige  Medlemmers  Tal,  træ¬ 
der  han  ind  iblandt  disse,  i  det  han  ansættes  som  Professor. 


II  Academiets  Bestyrelse,  dets  Embedsmænd  og  Betjente. 

§  13.  Academiet  skal  have  en  Præses,  hvem  Vi  Selv  allernaadigst  ville 

udnævne.  .  „  _  . 

§  14.  Præses  lader  sig  Academiets  Hæder  og  Tarv  i  alle  Dele  være  magt- 

paaliggende,  bestræber  sig  for  dertil  at  virke  med  den  Indsigt  og  med  den  Iver, 
Vi  tiltroe  ham,  og  vaager  over,  at  det  haandhæves  i  dets  Rettigheder,  samt  at 
det  efterkommer  dets  Forpligtelser,  og  at  det,  efter  dets  Fundats,  Reglementer, 
og  andre  Love  og  lovlige  Vedtægter,  virker  stadigen  og  værdigen  frem  til  sit 

^  S  15.  Umiddelbart  til  Os  foredrager  Præses  Academiets  allerunderdanigste 
Forestillinger  med  sin  Betænkning,  og  modtager  fra  Os  Vore  Befalinger,  hvilke 
han  meddeler  Academiet. 

§  16  Næstefter  Præses  skal  Academiet  have  en  Directeur ;  han  vælges  for 
3  Aar  iblandt  de  7  Professorer  i  Kunsterne.  Naar  hans  3  Aar  udløbe  vælges 
iGTancff  samme  Professorer  en  nye.  Den  fratrædende  maae  ikke  komme  paa 
Valg  igjen,  førend  de  nærmeste  3  Aar  fra  den  Tid,  da  han  fratraadte,  lobe  til 

17.  Det  er”  Directeurens  Pligt,  at  føre  den  umiddelbare  og  daglige  Be¬ 
styrelse  over  Academiet,  at  vaage  over,  at  dets  Møder,  dets  Skoler,  dets  Secre- 
tariat  og  andre  dets  indvortes  Indretninger,  holdes  i  behørig  Orden  og  Gang, 
at  allé  dets  Embedsmænd  og  Betjente  iagttage  deres  Pligter  hver  for  sig  og  i 
enig  Samvirken  med  hinanden.  Alt  med  den  Værdighed  og  Nøjagtighed,  som 
Anordningerne  for  Academiet  foreskrive  og  dets  Gavn  og  Bedste  fordre. 

§  18.  Naar  Præses  er  saaledes  fraværende,  at  han  ikke  kan  varetage  det 
ham  paaliggende,  eller  denne  Post  staaer  ledig,  træder  Directeuren  ind  i  hans 

Pligter  og  Forretninger.  ^  , 

§  19.  Naar  Directeuren  har  Forfald,  vicarierer  den  Professor,  som  har 

Maaned  i  Modelskolen,  i  hans  Sted. 

§  20.  Academiets  Secretair  kan  være  en  Kunstner,  men  han  skal  idet- 
mindste  være  Kjender  og  Elsker  af  Kunsterne.  Han  vælges  iblandt  Academiets 
Medlemmer  eller  udenfor.  Vælges  han  udenfor,  bliver  han  ordentligt  Medlem 
i  det  han  indtræder  som  Secretair. 

§  21.  Til  at  modtage  Academiets  Indtægter,  og  udtælle  dets  Udgifter  som 
Casserer,  samt  at  føre  Regnskab  derover,  haver  Academiet  at  vælge  et  af  dets 
Medlemmer.  Han  vælges  for  3  Aar,  og  kan,  efter  disses  Forløb,  vælges 
paa  nye. 

§  22.  Paa  samme  Maade  vælges  et  andet  Medlem  til  at  have  Overtilsyn 
med  Bibliotheket  og  Kunstsamlingen,  naar  saadant  ikke  overdrages  Secre- 
tairen. 

§  23.  Directeuren,  samtlige  Professorer,  Secretairen,  Kassereren  og  Biblio- 
thekaren,  ansees  ikke  allene  som  Academiets  Medlemmer,  men  ogsaa  som  dets 
Embedsmænd.  Valget  af  disse  Embedsmænd  indstilles  til  Os  til  Bedømmelse 
og  Stadfæstelse.  Ligeledes  foredrages  Os  ethvert  Valg  af  nye  Medlemmer  og 
Æresmedlemmer,  paa  det  at  Vi  til  alle  Tider  kunne  være  underrettet  om,  af 
hvilke  Medlemmer  Academiet  bestaaer. 

§  24.  De,  som  ellers  antages  til  Forelæsninger  ved  Academiet,  saavelsom 
Informatorer  i  Skolerne,  Academieforvalter,  og  andre  flere,  ere,  som  saadanne, 
Academiets  Betjente.  De  vælges  af  Academiet,  og  Valget  bedømmes  og  stad¬ 
fæstes  af  Præses. 

§  25.  Alle  Academiets  Anliggender,  og  dertil  hørende  Forretninger  og  For¬ 
anstaltninger,  skulle  overlægges  og  forhandles,  samt  derom  besluttes  i  Møder, 
hvortil  samtlige  dets  her  i  Staden  værende  Medlemmer  indlades. 

§  26.  Møderne  ere  ordentlige  eller  overordentlige. 

§  27.  De  ordentlige  Møder  holdes  paa  en  bestemt  Dag  i  hveranden  Uge. 
De  overordentlige,  naar  Sagerne  fordre  det,  og  Directeuren  dem  tilsiger. 

§  28.  Aarligen  den  31te  Marts,  Stifterens  Fødselsdag,  skal  Academiet  holde 
et  høitideligt  offentligt  Møde,  i  hvilket  Præmie-Medaillerne  af  Præses  uddeles 
og  en  Forklaring  oplæses  om  det  vigtigste,  som  ved  Academiet  er  foregaaet  og 
virket  i  det  forbigangne  Aar.  Denne  Forklaring  bliver  Os  allerunderdanigst  at 
foredrage  tilligemed  en  Beretning  om  Academiets  oeconomiske  Tilstand. 

§  29.  Alle  Beslutninger  i  Moderne  tages  efter  fleste  Stemmer,  undtaget  ved 
Valget  af  ordentlige  Medlemmer,  da  der  fordres  %  Stemmer  for  at  antages  som 
saadan.  & 

§  30.  Professorerne,  Æresmedlemmerne  og  Secretairen  have  Stemme  i  alle 
Sager.  De  ordentlige  Medlemmer,  som  ikke  ere  Professorer,  allene  i  de  Sager 
som  angaae  Kunstarbeiders  Bedømmelse. 

§  31.  Antallet  af  stemmegivende  Æresmedlemmer  maae  ingensinde  være 
høiere,  end  Antallet  af  de  tilstedeværende  Professorer  i  Kunsterne.  Ere  flere 
Æresmedlemmer  nærværende,  kunne  kun  saamange,  som  der  ere  Professorer  i 
Kunsterne  tilstede,  give  Stemme,  og  disse  blive  da  de  ældste  efter  den  Orden 
i  hvilken  de  ere  optagne.  ’ 

§  32.  I  Tilfælde  af  lige  Stemmer  imod  hinanden,  bliver  den  Mening  gæl¬ 
dende,  for  hvilken  Præses  eller  i  hans  Fraværelse  Directeuren  erklærer  sig 

§  33.  id  at  tage  Beslutninger  skal  ingen  Forsamling  ansees  fuldstændig, 

med  mindre  7  stemmeberettigede  Medlemmer,  hvoraf  i  det  mindste  3  Profes¬ 
sorer  i  Kunsterne,  ere  tilstede. 

§  34.  Almindeligen  bør  de  Medlemmer,  som  give  Stemme,  være  nær¬ 
værende  i  Møderne  naar  de  Sager  forhandles,  om  hvilke  der  stemmes;  dog, 
dersom  en  Sag  med  de  fornødne  Oplysninger  har  circuleret  til  Gjennemlæsning, 
kunne  ogsaa  skriftlige  Stemmer  i  saadan  Sag  antages. 

§  35.  Udebliver  nogen  af  de  i  Staden  værende  Medlemmer  et  heeltAar  fra 
Forsamlingerne,  uden  anmeldt  lovligt  Forfald,  giver  han  tilkjende,  atAcademiet 
er  ham  ligegyldigt,  og  da  udelukker  han  sig  selv,  saafremt  han  er  ordentligt 
Medlem  ;  er  han  Æresmedlem  tilsiges  han  ikke  mere  til  Forsamlingerne.  Aca- 
demiets  Professorer  bar  melde  deres  Forfald  ved  hver  Forsamling,  fra  hvilken 
de  udeblive ;  de  ordentlige  Medlemmer  melde  deres,  naar  de  ikke  kunne  møde 
i  Qvartals  eller  anden  Forsamling,  hvor  Artisters  eller  Elevers  Kunstarbeider 
bedømmes. 

§  36.  Det  er  at  formode,  at  Mænd,  som  dyrke  Kunsterne,  og  have  Fø 
lelse  af  ædel  Kunstsmag,  ville  vide  i  deres  Forsamlinger  at  vise  Sagerne,  som 
forhandles,  Stedet  hvor  de  forhandles,  og  sig  selv  indbyrdes  den  tilbørlige  Ag¬ 
telse.  Skulde,  imod  Formodning,  nogen  heri  feile,  og  de  Advarsler,  som  Præ¬ 
ses  eller  Directeuren  i  denne  Anledning  giver,  ikke  agtes,  bør  den  forsætlig 
Feilende  udelukkes,  paa  det  at  Academiet  og  dets  Forhandlinger  ikke  skulle 
udsættes  for  Ringeagt.  Om  Udelukkelse  afgjøres  ved  z/g  Dele  Stemmer. 

§  37.  Ved  Befaling  af  Dags  Dato  have  Vi  stadfæstet  et  særskilt  Reglement 
for  den  indvortes  Orden  ved  Academiet.  Hvilke  Vedtægter  og  Instruxer  end 
videre  i  denne  Henseende  maatte  eragtes  fornødne,  bemyndige  Vi  Academiet 
til  at  omhandle  og  bestemme  i  Overeensstemmelse  med  de  Grundsætninger, 
som  bemeldte  Reglement,  i  Forbindelse  med  denne  Fundats,  indeholder. 


III.  Academiets  Kunstskoler. 

§  38.  Academiets  Kunstskoler  dele  sig  i  de  lavere  og  de  højere. 

§  39.  De  lavere  Skoler  ere: 

Trende  Frihaandstegningsskoler, 

Tvende  Ornamentskoler, 

Een  Architecturskole,  som  kaldes  den  første. 

De  højere  Skoler  ere: 

Modelskolen  og 
Anden  Architecturskole. 

§  40.  I  de  højere  Skoler  og  i  den  tredie  eller  øverste  Frihaandstegnings- 
skole,  gives  Veiledning  af  Professorerne;  i  de  øvrige  af  Informatorer,  under 
Professorernes  Opsyn  og  Bestyrelse.  Enhver  af  sidstmeldte  Skoler  skal  have 
sin  Informator,  som  i  fornødent  Fald  kan,  med  Academiets  Samtykke,  vælge 
sig  en  Assistent  af  de  dueligste  og  sædeligste  Lærlinge  i  samme  Skole. 

§  41.  Modelskolen  skal  forestaaes  af  de  5  Professorer  i  Kunsterne,  som 
ikke  ere  Architecter.  De  afvexle  maanedsviis  saaledes,  at  enhver  i  sin  Maaned 
der  daglig  indfinder  sig,  stiller  Modellen  eengang  om  Ugen,  og  tegner  eller 

modellerer  selv  eet  Stykke  om  Maaneden,  hvilket  forbliver  ved  Academiet 
Tillige  fører  den  maanedhavende  Professor  Opsigt  over  Frihaandstegningsskolerne 
og  første  Ornamentsskole. 

§  42.  Af  Professorerne  i  Architecturen  forestaaer  den  ene  Architectur- 
skolerne  og  anden  Ornamentskole;  den  anden  forklarer  Grundsætningerne  i 
Perspectiven,  og  anviser  til  practiske  Oveiseij'A  samme. 

S  43.  For  dem,  som  ere  overgangne  fra  de  lavere  til  de  højere  Kunst¬ 
skoler  skal  holdes  Forelæsninger  over  de  Videnskaber,  som  for  Kunstnerne  ere 
nødvendige  eller  gavnlige,  saasom  over  Perspectiv  ifølge  foranstaaende  42de  §, 
og  endvidere  over  Geometrie,  Mecanik,  Anatomie,  Historie,  Mythologie  og 
deslige. 

§  44.  Professoren  i  Mathematiken  forelæser  Grundlæren  af  Geometrie  og 
Mecanik.  Professoren  i  Anatomien  læser  over  denne  Videnskab  med  særdeles 
Hensyn  til  Kunsterne.  Professoren  i  Historie  foredrager  det  mærkeligste,  ikke 
allene  af  den  almindelige  Historie,  men  ogsaa  af  Kunsthistorien,  og  af  den 
græske,  romerske  og  nordiske  Mythologie. 

§  45.  Underviisningen  gives  og  Forelæsningerne  holdes  efter  bestemte 
Lærebøger,  som  afpasses  efter  det  Omfang  af  Kundskaber,  som  Academiet  eragter 
fornødent. 

§  46.  De  almindelige  Kundskaber  i  Skrivning,  Regning  og  Modersmaalet, 
hvilke  for  Enhver,  der  indtræder  i  Borgersamfundet,  ere  nødvendige,  og  hvilke 
derfor  læres  i  alle  gode  Borger-  og  Almueskoler,  skal  det  være  Pligt  for  En¬ 
hver,  som  søger  Academiet,  at  erhverve  sig  udenfor  Academiet.  Det  samme 
gjelder  om  de  første  Grunde  i  Geometrie  og  Historie,  forsaavidt  disse  fordres, 
for  at  være  forberedt  til  i  de  højere  Skoler  at  børe  Professorernes  Forelæsnin¬ 
ger  ;  dog  dersom  det  finder  Vanskelighed  for  Lærlinger,  at  erhverve  ogsaa  disse 
Kundskaber  udenfor  Academiet,  bør  dette  drage  Omsorg  for,  at  dertil  gives 
Lejlighed  ved  Timelærere  eller  paa  anden  Maade. 

§  47.  Om  de  Prøver,  som  i  bemeldte  og  andre  Kundskaber  ved  Acade¬ 
miet  blive  at  aflægge,  og  om  de  Tider,  naar  disse  Prøver  aflægges,  skal  Regle¬ 
mentet  indeholde  de  nærmere  Bestemmelser. 


IV.  Præmier  og  Concurs. 

§  48.  For  at  opmuntre  til  Flid  og  Kappelyst,  skal  ved  Øvelserne  i 
Academiet  udsættes  Præmier,  som  tilkjendes  dem,  der  frembringe  de  bedste 
Arbeider. 

§  49.  Disse  Præmier  ere  for  først  Medailler,  som  hidtil,  men  naar  og  efter- 
haanden  som  Academiets  Fonds  og  Indtægter  det  tillade,  maae  ogsaa  udsættes 
Pengepræmier. 

§  50.  Medailler  ere  mindre  eller  større  Sølvmedailler,  og  mindre  eller 
større  Guldmedailler.  Pengepræmierne,  naar  og  efterhaanden  som  disse  kunne 
indføres,  skulle  ligeledes  være  større  eller  mindre  i  saadanne  Summer,  som  i 
sin  Tid  nærmere  bekjendtgjøres. 

§  51.  De  mindre  Pengepræmier  udsættes  i  sin  Tid  for  Malere,  Billed- 

huggere  og  Architecter.  Ingen  maae  dertil  concurrere,  uden  at  have  vundet 
Sølvmedaillen . 

§  52.  De  større  Pengepræmier  udsættes  for  Malere,  Billedhuggere,  Archi¬ 
tecter,  samt  for  Kobberstikkere  og  Medailleurer,  naar  i  de  2  sidstnævnte  Fag 
findes  Nogen,  som  kan  komme  i  Betragtning.  Ingen  maae  til  disse  Præmier 
concurrere,  uden  at  have  i  Forveien  vundet  Guldmedaillen. 

§  53,  Sølvmedaillerne  udsættes  2  Gauge  hvert  Aar;  Guldmedaillerne  een 
Gang  hver  andet  Aar,  og  til  disse  kan  ikkun  concurreres  af  dem,  der  forhen 
have  erholdt  den  store  Sølvmedaille.  Pengepræmierne,  naar  og  forsaavidt  de 
kunne  finde  Sted,  udsættes,  de  mindre  for  dem,  der  have  vundet  Sølvmedaille, 
een  Gang  hvert  Aar,  de  større  for  dem  der  have  vundet  Guldmedaille  een 
Gang  hvert  andet  Aar. 

§  54.  Hvormange  Medailler  hver  Gang  kan  uddeles,  beroer  paa  de  Arbej¬ 
der,  som  Academiet  anseer  dertil  fortjente.  For  Pengepræmier  fastsættes  hver 
Gang  et  vist  Antal,  som  ikke  maae  overskrides. 

§  55.  Til  Pengepræmier  maae  allene  Indfødte,  til  Medailler  ogsaa  Frem¬ 
mede,  concurrere,  naar  disse  have  gaaet  Academiets  Skoler  igjennem,  og  der 
dannet  sig  i  den  foreskrevne  Orden. 

§  56.  Pengepræmierne  udbetales  strax,  saasnart  de  ere  tilkj endte,  Me- 
daillerne  uddeles  derimod  hvert  Aars  31te  Marts. 


V.  Reisestipendier  og  Reiser. 

§  57.  Af  de  indfødte  Artister,  som  ved  Flid  og  Talent  have  udmærket 
sig  og  vundet  de  store  Guldmedailler,  haver  Academiet  at  vælge  de  Fortrin¬ 
ligste  til  at  gives  Reisestipendium. 

§  58.  I  at  bestemme  de  Kunstfag,  for  hvilke  Nogen  eller  Nogle  til  hver 
Tid  bør  reise,  skal  tages  Hensyn  til,  hvorvidt  der  enten  er  eller  nærmest  kunde 
formodes  Mangel  paa  udmærkede  Kunstnere  i  saadant  Fag. 

§  59.  Ikkun  til  Historiemalere,  Billedhuggere,  Architecter,  Kobberstikkere 
og  MedailleurerT  som  allene  ere  de,  der  kunne  concurrere  til  den  store  Guld¬ 
medaille,  gives  egentlige  Reisestipendier. 

§  60.  Til  andre  Artister,  saasom:  Theatermalere,  Portraitmalere,  Miniatur- 
malere.  Landskabs-,  Dyr-  og  Blomstermalere  gives,  som  saadanne,  ingen  Reise-  V 
stipendier;  men  dersom  nogen  i  saadant  Fag  besynderligen  udmærker  sig,  kan 
han,  efter  Omstændighederne  og  naar  Academiet  dertil  har  Evne,  til  Reise 
understøttes. 

§  61.  De  Artister,  som  ville  gjøre  sig  Haab  om  at  erholde  Reisestipen¬ 
dium,  skulle,  naar  de  ere  her  i  Staden  tilstede,  flittigen  soge  de  høiere  Fore¬ 
læsninger,  som  holdes  ved  Academiet,  og  endvidere  saaledes  lægge  sig  efter  det 
franske  og  italienske  Sprog,  at  de,  førend  de  reise,  kunne  godtgjøre,  at  de  i  det 
mindste  forstaae  en  let  Bog,  skrevet  i  ethvert  af  disse  Sprog. 

§  62.  Endvidere  skulle  saadanne  Artister,  Architecterne  undtagne,  i  det 
mindste  een  Gang  i  hvert  Qvartal,  naar  den  levende  Model  ved  Academiet 
stilles,  tegne  eller  modellere  efter  denne  Model  en  Figur,  som  forevises  i  Acade- 

miet,  og  i  øvrigt  flittigen  besøge  vedkommende  Professorers  Atteliers  og  de 
Malergallerier  her  i  Staden,  til  hvilke  de  kunne  faae  Adgang,  for  at  gjøre  sig 
bekjendt  med  de  gode  Mesteres  Arbeider,  og  at  copiere  dem. 

§  63.  Derimod  skulle  Architecterne  aarligen  forevise  for  Academiet  en 
fuldstændig  Bygnings-Tegning  af  deres  Arbeide,  samt  vedblive  at  besee  offent¬ 
lige  eller  store  jirivate  Bygninger,  som  staae  under  Arbeide,  eller  at  føre  Op- 
syn  over  samme  som  Conducteurer. 

§  64.  Dersom  Nogen,  efter  at  have  vundet  den  store  Guldmedaille,  for¬ 
lader  Staden,  eller  indtræder  i  saadanne  Forretninger  i  Staden,  at  han  ikke 
kan  iagttage  det  i  foranstaaende  61de,  62de  og  63de  §§  foreskrevne,  alt  eller 
noget  deraf,  og  han  dog  ønsker  at  beholde  Adgang  til  at  reise,  haver  han  til 
Academiet  at  anmelde  Aarsagerne,  som  hindre  ham.  Dersom  Academiet  finder 
dem  gyldige,  anviser  det  ham,  hvorledes  han  ved  egne  Studier  og  Øvelser, 
saameget  mueligt,  kan  erstatte  sig,  hvad  han  taber  ved,  ikke  at  søge  Acade¬ 
miet.  Godtgiør  han  derefter,  at  han  nytter  saadan  Anviisniug,  taber  han  ikke 
sin  Adgang  til  Reisestipendium. 

§  65.  Naar  det  er  afgjort,  at  en  Artist  skal  reise  for  et  vist  Kunstfag,  og 
der  ere  flere  af  lige  udmærket  Talent  og  Flid  at  vælge  imellem,  anstilles  Con- 
curs  af  samme  Slags  og  paa  samme  Maade,  som  de  for  de  store  Guldmedailler. 
Den,  hvis  Arbeide  finder  Fortrin,  bliver  at  vælge. 

§  66.  Valget,  hvad  enten  det  skeer  uden  eller  efter  Concurs,  henstilles 
med  Forklaring  om  Grundene  for  samme,  til  Vor  Bedømmelse  og  Stad- 
fæstelse 

S  67.  Ethvert  Reisestipendium  skal  være  bestemt  til  800  Rbdlr.  i  Sølv 
aarlig.  Andre  Penge-Understøtninger,  saavidt  disse  tilstaaes,  til  ikke  over  640 
Rbdlr  i  Sølv  aarlig. 

§  68  Naar  saadanne  Rejsestipendier  og  saadan  aarlig  Understøtning  kan 
udledes  for  rcsendeArhster,  beroer  paa  Academiet,  indtil  videre,  at  bestemme 
i  Forhold  til  dets  Fonds  og  Indtægter.  Men,  saasnart  Udveie  dertil  kan  findes 
Ville  V.  paa  Academiets  nærmere  allerunderdanigste  Forslag,  fastsætte  visse 
Summei  til  dette  Øjemeed  aarlig. 

§  69  De  aarlige  Summer,  som  Vi  saaledes  til  sin  Tid  ville  bestemme  for 
reisende  Artister,  maae  ikke  blandes  med  Academiets  øvrige  Indtægter  og  Ud- 

tyemecd'e"  ^  henhørende  t!1  et  særskilt  Fond  i  forbemeldte 

S  70.  Academiet  skal  nøie  vaage  over,  at  Rejsestipendierne  allene  tilstaaes 
dem,  der  ere  det  bekjendte  af  fortrinlig  Talent,  Duelighed  og  Øvelse 
.  §  71,  f uWe  '^ilsinde  i  et  eller  andet  Fag,  for  hvilket  Nogen  burde 
re.se,  mange  Artister  af  foranførte  Egenskaber,  maae  Stipendiet  opspares- 

™°d  “  -  ——  Egenskaber  vis,  ,lgl  „L  ,„d 

det  eller  s  bestemte  Antal,  kan  udsees  til  at  reise  paa  een  Tid 

kun  !r23  AIarhV"'t  0§  enhver  anden  Reisennderstøttelse  tilstaaes 

““  f0rr)HlSt°rlemalere-  Billedhuggere  og  Arehitecter  maae  det 
kunne  foi længes  for  endnu  eet  eller  to  Aar,  naar  den  Reisendes  Flid.  Frem¬ 
gang  og  øvrige  Forhold  fortjener  saadan  Opmuntring  eller  Belønning 

fe  73.  Saavel  ved  Reisens  Tiltrædelse  som  paa  Reisen  selv,  skal  den  Rei- 

sende  fra  Academiet  modtage  Anviisninger  til  den  Plan,  han  i  sine  Studier  har 
at  følge,  Stederne  hvor  han  har  at  opholde  sig,  o.  s.  v. 

§  74.  Under  Stipendiets  Fortabelse  er  den  Reisende  pligtig  til  at  følge  de 
ham  givne  Anviisninger;  ligesom  og  i  ethvert  Qvartal  at  indberette  til  Acade¬ 
miet,  hvor  han  er,  og  hvad  han  foretager  sig  i  sin  Kunst,  samt  i  Midten  af  det 
andet  Aar  efter  Udreisen  at  indsende  til  Academiet  en  Prøve  af  hans  eget  Ar- 
beide. 

§  75.  Søger  Historiemaleren,  Billedhuggeren  eller  Architecten  Forlængelse 
af  sit  Stipendium  over  de  bestemte  3  Aar,  haver  han  i  Midten  af  det  tredie 
Aar  at  indsende  endnu  een  Prøve,  efter  hvilken,  sammenholdt  med  de  øvrige 
Underretninger,  som  Academiet  har  fra  ham  og  om  ham,  bedømmes,  hvorvidt 
Reisetiden  for  ham  kan  forlænges. 

§  76.  Ved  Hjemkomsten  skal  enhver  Artist,  som  har  reist  paa  Stipendium, 
eller  anden  Peng'eunderstøtning,  for  Academiet  forevise  den  Samling  han  med¬ 
bringer  af  Aftegninger  eller  egne  Udarbeidninger. 

§  77.  Dersom  Nogen,  der  reiser  eller  har  reist  paa  Stipendium,  maatte 
finde  Leilighed  eller  Lyst  til  at  nedsætte  sig  andetsteds,  haver  han  dertil  at 
søge  Tilladelse  ved  Academiet,  paa  hvis  Forestilling  Vi,  efter  Omstændighederne, 
ville  bestemme,  om  Tilladelse  kan  ham  gives  eller  ikke. 


VI.  Kunstneres  Optagelse  i  Academiet. 

§  78.  Til  at  blive  ordentlige  Medlemmer  af  Academiet,  skulle  de  Artister, 
som  i  dets  Skoler  have  vundet  de  store  Guldmedailler,  og  derefter  have  fuld¬ 
endt  de  Reiser,  til  hvilke  de  fra  Academiet  bleve  understøttede,  have  fortrinlig 
Adgang. 

§  79.  Naar  nogen  saadan  Stipendiat  eller  anden  Artist,  som  til  Reise  har 
havt  Pengeunderstøtning  fra  Academiet,  efter  sin  Hjemkomst  ønsker  at  ind¬ 
træde  som  ordentligt  Medlem,  bliver  det  først  ved  fleste  Stemmer  at  afgjøre, 
om  han,  efter  de  Prøver  af  hans  Arbeide,  som  han  ved  Hjemkomsten  har  fore- 
viist,  eller  videre  foreviser,  kan  gives  Adgang  til  at  udarbeide  Receptions¬ 
stykke. 

§  80.  Bliver  denne  Adgang  ham  tilstaaet,  erholder  han  fra  Academiet 
Opgave  til  Receptionsstykket,  og  tillige  forelægges  ham  en  vis  Tid,  som  han 
selv  vælger,  dog  ikke  længere  end  2  Aar,  i  hvilke  han,  uden  fremmed  Hjelp, 
har  at  fuldfærdige  Stykket,  under  Tilsyn  af  Commissarier,  som  Academiet  ud¬ 
nævner,  og  som  af  og  til  forsikkre  sig  om  Arbeidets  Fremgang  under  hans  egne 
Hænder. 

§  81.  Naar  Receptionsstykket  er  fuldfærdiget,  fremstilles  det  for  Acade¬ 
miet,  som  ved  */ g  Stemmer  afgiør,  om  han  kan  antages  iblandt  dets  ordentlige 
Medlemmer  eller  ikke. 

§  82.  Antages  han,  bliver  ham  Diplom  fra  Academiet  at  meddele,  hvor¬ 
efter  han  indlades  og  aflægger  den  sædvanlige  Eed. 

§  83.  Antages  han  ikke,  maae  det  være  ham  tilladt,  efter  2  Aars  Forløb, 
at  melde  sig  til  nyt  Receptionsstykke,  hvorved,  ligesom  og  med  Bedømmelsen 

om  Antagelse,  forholdes  paa  samme  Maade,  som  ved  første  Receptions¬ 
stykke. 

§  84.  Dersom  ellers  nogen  indenlandsk  Artist,  som  enten  ikke  har  havt 
Leilighed  til  at  søge  Academiets  Skoler,  nogle  eller  alle,  eller  som  har  reist, 
uden  af  Academiet  at  være  understøttet,  begjerer  at  indtræde  '  som  ordentligt 
Medlem,  bør  han  have  gjort  sig  offentligen  bekjendt  ved  udmærkede  Kunst- 
arbeider  i  sit  Fag,  og  forevise  Academiet  saadanne  Prøver,  efter  hvilke  han 
ved  fleste  Stemmer  kan  erkjendes  værdig  til  at  gives  Adgang  til  at  arbeide  for 
Reception.  I  Henseende  til  hans  Receptionsstykke,  og  hans  Antagelse  eller 
Ikke-Antagelse,  forholdes  saaledes,  som  i  80de,  81de,  82de  og  83de  §§  er  fore¬ 
skrevet. 

§  85.  For  at  udenlandske  Kunstnere  kunne  gives  Adgang  til  at  optages 
som  ordentlige  Medlemmer,  maae  de  have  gjort  sig  saaledes  berømte  ved  deres 
Arbeider,  at  Academiet  kan  ansee  sig  hædret  ved  deres  Optagelse.  For  at 
komme  paa  Valg,  indsende  de  af  deres  Arbeider  til  Reception.  De  vælges,  som 
indenlandske,  ved  2/3  Dele  Stemmer. 

§  86.  Alle  Receptionsstykker  forblive  ved  Academiet,  som  dets  Eiendom. 


VII.  Academiets  Medvirkning  til  Haandværkeres  Dannelse. 


§  87.  Alle  Haandværkere  i  de  Professioner,  til  hvis  Arbeider  Kundskab  og 
Øvelse  i  Tegning  er  fornøden,  skulle  være  phgtige  til  at  tilholde  deres  Lær- 
/  JiPfie,  flittigen  at  søge  Academiets  Skoler,  hvilke  altid,  saavidt  der  er  Plads'/ 
skulle  staae  dem  aabne  i  den  bestemte  Orden  og  under  de  fastsatte  Forplig- 
teiser. 

C- 

§  88  Førend  nogen  Lærling  i  bemeldte  Professioner  eller  Laug  kan  an- 
//f  tages  som  Svend,  eller  nogen  Svend  deri  blive  Mester,  skal  han  for  Academiet 
forevise  en  af  ham  udkastet  Tegning,  Lærlingen  til  det  Svendestykke  og  Sven¬ 
den  til  det  Mesterstykke,  som  han  agter  at  forfærdige;  og,  naar  Tegningen  er 
bifaldt,  da  Svende-  eller  Mesterstykket  selv. 

§  89.  Academiet,  som  bedømmer,  om  Tegningen  og  Prøvestykket  er  at 
antage  eller  ikke,  og  paa  hvis  Dom  det  altsaa  beroer,  om  Lærlingen  kan  an¬ 
sees  duelig  tii  at  blive  Svend,  eller  Svenden  til  at  blive  Mester,  haver  at  see 
hen  til,  at  baade  Svende-  og  Mesterstykke  ere  af  det  Slags,  hvoraf  Kundskab 
og  Duelighed  i  de  nyttigste  Arbeider  kan  skjønnes,  og  under  dets  Bedømmelse 
at  gjøre  Vedkommende  opmærksomme  paa  den  godeSmag,  og  den  Nøjagtighed , 
som  giver  Arbeidet  Værd  og  Afsætning. 

§  90.  Naar  nogen  udenfor  Laugene  maatte  søge  Bevilling  paa  Laugsret, 
som  Svend  eller  Mester,  skal  han  paa  lige  Maade  for  Academiet  bevise  sin 
Kundskab  og  Duelighed,  førend  Bevillingen  ham  tilstaaes. 

§  91.  Forsaavidt  det  maatte  falde  Academiet  for  besværligt  og  vidtløftigt, 
i  fuld  Forsamling  at  bedømme  alle  disse  Prøvearbeider,  skal  det  til  samme 
være  overladt  at  udnævne  af  dets  Middel,  hvilke  og  saamange,  som  det  anseer 
fornødne  til  i  særskilte  Møder  at  afgjøre,  om  Tegningerne,  som  forevises,  og 
Prøvearbeiderne  selv,  som  forestilles,  ere  antagelige  eller  ikke. 

§  92.  Dersom  Academiet  eller  dets  Udnævnte  i  et  eller  andet  Tilfælde 
maatte  behøve  Underretninger  fra  practiske  Haandværkere,  om  noget  ved  det 
Arbeide,  som  bedømmes,  skulle  vedkommende  Laugs  Oldermænd,  eller  hvem 
Academiet  ellers  anmoder,  være  pligtige,  i  den  Henseende,  at  møde,  naar  de 
kaldes. 

§  93.  Saavel  Bedømmelsen,  sora  Attesten  om  Academiets  Bifald,  gives  i 
alle  Tilfælde  uden  Betaling. 


VIII.  Udstillinger  ved  Academiet. 


§  94.  Hvert  fjerde  Aar  skal  Academiet  aabne  en  Sallon,  hvor  dets  Med¬ 
lemmers,  defs  Artisters  og  Elevers  Arbeider  udstilles  til  Beskuelse  i  en  Tid  af 
TT let  mindste  4  Uger. 

§  95.  Indretningen  og  de  Stykker,  som  ansees  værdige  til  at  udstilles,  be¬ 
stemmer  Academiet.  Directeuren  paaseer.  at  alt  i  den  Henseende  behørigen 
ordnes. 

§  96.  Og'saa  udsøgte  Arbeider  forfærdigede  i  de  Haandværker,  i  hvilke 
Tegning  udfordres,  kunne  da,  efter  Academiets  Valg,  tillades  Udstilling  ved  Sal- 
Ionen  i  særskilt  Værelse. 

§  97.  I  de  tre  Mellemaar  imellem  Sallon-Aarene  udstilles  aarligen  i  de 
nærmeste  8  Dage  efter  31te  Marts  de  Arbeider  af  Academiets  Artister  og  Ele¬ 
ver,  som  siden  31te  Marts  f.  A.  have  vundet  Præmier. 


IX.  Academiets  Indtægter. 

§  98.  Til  Academiets  faste  Udgifter,  saasom  dets  Embedsmænds  og  Be¬ 
tjentes  Lønninger,  de  aarlige  Præmier,  Stipendier  og  Understøtninger  til  Reiser, 
ville  Vi  til  de  Summer,  som  dertil  for  nærværende  Tid  ere  henlagte,  end  videre 
tilføie  passende  Tillæg,  og  skal  derover  i  sin  Tid  forfattes  et  særskilt  nyt  Kasse¬ 
reglement. 

§  99.  Til  de  Udgifter,  som  ikke  kunne  fast  reglementeres,  saasom :  Lys¬ 
ning,  Varme,  Bøger  og  Kunstsager,  med  mere,  tillade  Vi,  at  ligesom  nu  finder 
Sted  i  de  offentlige  videnskabelige  Skoler,  saaledes  skulle  ogsaa  alle,  som  have 
Evne  dertil,  erlægge  en  billig  og  taalelig  Betaling  for  Adgangen  til  Academiets 
Kunstskoler. 

§  100.  Denne  Betaling  bestemmes  i  det  høieste  til  12  Rbdlr.  Sølvværdie 
aarlig  for  hver  Lærling,  som  søger  Frihaandstegningsskolerne,  Ornamentskolerne 
og  første  Architecturskole.  Betalingen  erlægges  i  3  Qvartaler,  nemlig:  i  Be¬ 
gyndelsen  af  Januar,  April  og  October  Qvartaler,  hver  Gang  med  4 
Rbdlr.  S.  V. 

§  101.  Det  skal  imidlertid  til  Academiet  være  overladt,  efter  Omstændig¬ 
hederne  at  nedsætte  Betalingen  for  enkelte  mindre  formuende  Lærlinge,  naar 
nogen  ikkun  maatte  være  i  Stand  til  at  erlægge  en  Deel  af  samme. 

§  102.  Fra  Betaling  skulle  aldeles  være  fritagne: 

Alle  Læredrenge  ved  Haand  værkerne,  som  efter  indgangne  Lærecon- 
tracter  med  Mesterne  tjene  dem  for  Kost  og  Klæder  uden  Løn, 
imod  at  lære  Haandværket  i  visse  Aar. 

Endvidere  de  Lærlinge  i  Academiets  Skoler,  som  med  paalidelige  Atte¬ 
ster  godtgjøre  deres  eller  deres  Forældres  eller  Værgers  Mangel  af 
Evne  til  at  betale.  Og  endeligen  alle  Lærlinge  fra  Holmens  Con- 
structionsskole. 

§  103.  Saasnart  Nogen,  i  hvo  det  er,  gaaer  over  til  Modelskolen,  eller 
v  anden  Architecturskole,  ophører  Betaling,  og  fra  den  Tid  af  gives  al  Underviis- 
ning  og  Ledighed  til  Øvelse  frit. 

§  104.  Fremdeles  maae  det  være  Academiet  tilladt  ved  dets  Salioner  og 
andre  Udstillinger  at  lade  sig  for  Indladelsen  og  for  en  Fortegnelse  over  de 
udsatte  Ivunstarbeider,  betale  af  enhver  Person  som  indlades,  noget  vist  efter 
nærmere  Bestemmelse,  som  beregnes  dets  Kasse  til  Indtægt,  og  hvorom  til  sin 
Tid  det  fornødne  bekjendtgjøres. 

§  105.  Endelig  have  Vi,  ved  Vor  Placat  af  12te  Marts  1809,  tillagt  Acade¬ 
miet  en  Indtægt,  som  erlægges  ved  visse  Bygningstegningers  Approbation,  og 
skulde  der  blive  Ledighed  til,  at  andre  Indtægter  af  lignende  Beskaffenhed 
kunne  gjøres  muelige,  ville  Vi  ogsaa  da  tage  Hensyn  til  Academiet. 

§  106.  Dersom  Nogen  af  ædel  Opmærksomhed  for  Kunsterne  og  disses 
Udbredelse  viser  sig  som  Academiets  Vel gj ører,  enten  ved  Gaver  i  levende  Live, 
eller  ved  Legat  efter  sin  Død,  da  skal  det  være  Academiets  Pligt  at  hædre  saa- 
danne  Velgjøreres  Minde  ved  Buster  eller  Medailloner  eller  Malerier,  efter  Vig¬ 
tigheden  af  den  Understøtning,  som  Academiet  ved  saadan  Goddædighed  har 
erholdt,  hvilke  Mindesmærker  skulle  forfærdiges  paa  Academiets  Bekostning  af 
dets  hedste  Kunstnere,  og  i  Academiets  Forsamlingssal  opstilles. 


X.  Adskillige  andre  særdeles  Friheder,  Benaadninger  og 
Rettigheder  for  Academiet. 

§  107.  Vort  Slot  Charlottenborg ,  hvilket  Vore  Forfædre,  høilovlig'  Ihukommelse, 
have  bestemt  for  Academiet,  skal  fremdeles  være  det  indrømmet,  saaledes,  at 
alle  deri  værende  Ledigheder  og  Værelser,  de  undtagne,  som  have  været  over¬ 
ladte  til  den  botaniske  Have,  ere  og  blive  det  forbeholdte  til  dets  Forsamlin¬ 
ger,  Skoler,  Atteliers,  Boliger  for  dets  Professorer  og  Betjente,  o.  dsl. 

§  108.  Slottets  Hoved-Etage  skal  især  være  for  dets  Skoler  og  Kunst¬ 
samlinger;  de  øvrige  Værelser  og  Ledigheder  til  Boliger  og  andre  Fornøden¬ 
heder. 

§  109.  Fortrinlig  Adgang  til  Boligerne,  saavidt  disse  tilstrække,  skulle  de 
Professorer  have,  som  holde  Atteliers,  og  de,  hvis  Nærværelse  og  Opsigt  ved 
Academiet  meest  behøves,  forsaavidt  dem  ikke  andetsteds  frie  Værelser  ere  til- 
staaede.  I  øvrigt  kan  ogsaa  en  eller  anden  Betjent  der  gives  Værelser,  naar 
dertil  er  Ledighed. 

§  110.  Præses  fordeler  ledig  blivende  Værelser  efter  Overlæg  med  Acade- 
miets  Forsamling. 

§  111.  Alt  hvad  som  udfordres  til  Slottets  udvortes  Vedligeholdelse  i  Tag 
og  Fag,  ligesom  og  alle  Skatter  og  Afgifter  af  Bygning  og  Grund,  ville  Vi  af 
Vor  Kasse  lade  afholde.  Alle  indvortes  Vedligeholdelser  og  Forbedringer  der¬ 
imod  blive  for  Academiets  eller  Beboernes  Regning. 

§  112.  Academiet  maae  som  hidtil,  have  dets  egne  Segl:  rit  større  med 
Stifterens,  et  mindre  med  den  regjerende  Konges  Chiffre.  Det  store,  som  bru¬ 
ges  til  Diplomer  og  deslige  Expeditioner,  aftrykkes  i  rødt  Vox. 

§  113.  Vore  Maler-  og  Billed-Gallexier  skulle  for  alle  Academiets  Elever  X 
og  Artister,  som  have  vundet-  de  store  Præmier,  og  anbefales  ved  Attest  fra 
Directeuren,  være  aabne,  idetmindste  fra  1ste  Mai  til  sidste  September  hvert 
Aar,  alle  Søgnedags  Formiddage  fra  Klokken  8  til  Klokken  1,  paa  det  de  kunne 
gjøre  sig  bekjendte  med  de  der  værende  Malerier,  og  øve  sig  efter  samme. 

§  114.  I  de  Kunster,  som  læres  og  øves  ved  Academiet,  maae  ingen  offent¬ 
lig  Skole  udenfor  Academiet  anlægges  eller  fortsættes,  med  mindre  Planen  for 
— sairnHe"  til  Academiet  er  indsendt,  og  af  det  bifaldt. 

§  115.  Ei  heller  maa  Nogen  i  offentlig  Skole  eller  Institut  give  Underviis- 
ning'  i  nogen  af  forbemeldte  Kunster  uden  af  Academiet  at  være  erkjendt  due¬ 
lig  dertil,  og  derom  at  have  erholdt  dets  Vidnesbyrd. 

§  116.  Academiets  Professorer  og  andre  Embedsmænd  skulle  have  den 
Rang,  som  dem  i  Vor  Anordning  om  Rangen  tillagt  er  eller  vorder. 

§  117.  Samtlige  bemeldte  Embedsmænd  ville  Vi  ved  Bestallinger  udnævne 
og  med  saadanne  Bestallinger  erholde  de  for  dem,  og  deres  Enker  efter  dem, 
lige  Rettigheder  med  andre  Vore  Embedsmænd. 

§  118.  Ingen  skal  gives  Navn  af  Kongelig  Maler,  Billedhugger,  Bygmester, 
o.  dsl.,  uden  han  er  ordentlig  Medlem  af  Academiet. 

§  119.  Til  alle  de  Embeder  og  Betjeninger,  hvortil  fordres  Kundskaber  og 
Færdigheder  i  de  Kunster,  som  læres  og  øves  ved  Academiet,  skulle  de  Arti¬ 
ster  og  Elever,  som  ere  oplærte  ved  Academiet  eller  der  ere  bievne  indlemmede, 
have  fortrinlig  Adgang. 

§  120.  Ingen  maae  forestilles  Os  til  saadant  Embede  eller  saadan  Betje¬ 
ning,  uden  ved  hans  Ansøgning  fremlægges  Beviis  fra  Academiet  om  hans 
Kundskab  og  Duelighed. 

§  121.  Academiets  Professorer  og  andre  dets  ordentlige  Medlemmer  skal  , 
det  staae  frit  for,  uden  at  tage  Borgerskab  eller  indgaae  i  noget  Laug,  selv  og  / 
ved  Laugssvende,  eller  andre  Arbeidere  under  deres  Bestyrelse,  at  udføre  og 
forfærdige  alt  det  Haandværksax-beide,  hvortil  deres  Kunst  giver  dem  Iixdsigt 
og  Duelighed. 

§  122.  De  ved  Academiet  oplærte  Artister,  som  have  vundet  den  store 
Guldmedaille,  maae,  uden  at  gjøre  Mesterstykke,  have  Laugsrettigheder  som  y 
Mestere,  naar  de  have  taget  Borgerskab. 

§  123.  De  Academiets  Elever,  som  have  vundet  den  store  Sølvmedaille, 
maae,  om  de  end  ikke  have  lært  hos  en  Laugsmester,  ansees  som  Laugssvende, 
og  have  lige  Ret  med  dem  til  at  gjøre  Mesterstykke  for  at  nedsætte  sig  som 
Mestere;  men  har  nogen  Laugsdreng  vundet  denne  eller  anden  Medaille,  skal 

den  Contract,  som  med  hans  Mester  er  oprettet  om  visse  Læi'eaar,  dog  staae 
ved  Magt,  med  mindre  Mesteren  selv  vil  forkorte  ham  Tiden. 

§  124.  Alle  Academiets  Artister  og  Elever  skulle,  saalænge  de  der  danne 
sig,  være  frie  for  Militair-Tj eneste. 

§  125.  Det  samme  gjelder  om  Academiets  Betjente,  hvoriblandt  dets  Mo¬ 
deller,  naar  de  staae  i  dets  faste  Tjeneste. 

§  126.  De  faste  Modeller,  ligesom  og  de  Opvartere,  der  gjøre  Tjeneste  i 
Skolerne,  maae  herefter,  som  Modellerne  hidtil,  bære  Vort  lidet  Hof-Livree. 

Givet  paa  Vort  Slot  Frederiksberg,  den  28de  Julii  1814. 

Under  Vor  Kongelige  Haand  og  Segl. 

FREDERIK  R. 


Bilag  VIII.  Confirmation  paa  Fundatsen  og  Fornyet 
Reglement  for  den  indre  Orden  af  1.  Marts  1842. 

[Se  Teksten.  S.  240  ff.] 

CONFIRMATION 

PAA  DEN  DET  KONGELIGE  ACADEMIE  FOR  DE  SKIØNNE  KUNSTER, 

UNDER  28de  JULI  1814,  ALLERNAADIGST  GIVNE  FUNDATS,  SAMT 
APPROBATION  PAA  NOGLE  DERI  GIORTE  FORANDRINGER. 

Vi  CHRISTIAN  DEN  OTTENDE,  af  Guds  Naade  Konge  til  Danmark  etc. 
Giøre  vitterligt:  at  Vi,  efter  derom  indgivet  allerunderdanigst  Andragende  fra 
Vort  Academie  for  de  skiønne  Kunster,  ville,  næst  iøvrigt  at  confirmere  og 
stadfæste  den  af  Os  Elskelige  kiære  Hr.  Fætter,  høisalig  Kong  Frederik  den 
Siette,  liøilovlig  Ihukommelse,  under  28de  Juli  1814  allernaadigst  givne  Fundats 
for  bemeldte  Academie,  allernaadigst  have  approberet  efterfølgende  Forandrin¬ 
ger  i  samme: 

1)  at  §§  49—51  komme  til  at  lyde  saaledes: 

§  49.  Disse  Præmier  ere  deels  Medaillel-,  deels  Pengepræmier. 

§  50.  Medaillerne  ere  mindre  og  større  Sølvmedailler  eller  og  mindre  og 
større  Guldmedailler.  Pengepræmierne  ere  enten  mindre,  som  udredes  af 
Academiets  egne  Midler,  eller  de  Neuhausenske,  i  Overeensstemmelse  med  det 
særegne  Reglement  for  disse. 

§  51.  De  mindre  Pengepræmier  udsættes  for  Figurmalere,  Billedhuggere, 
Ai  chitecter,  Decorateurer,  hvilke  forud  maae  have  vundet  Sølvmedaille :  end¬ 
videre  udsættes  de  i  Landskabs-  og  Prospectmaleriet  for  Kunstnere  i  Alminde¬ 
lighed,  som  freqventere  Academiets  Skoler. 

2)  at  §  52  aldeles  bortfalder. 

3)  at  §§  53  og  54  samt  §§  94 — 96  komme  til  at  lyde  som  følger : 

§  53.  Sølvmedaillerne  udsættes  2  Gange  hvert  Aar;  Guldmedaillerne  een 
Gang  hvert  andet  Aar,  og  til  disse  kan  ikkun  coneurreres  af  dem,  der  forhen 
have  erholdt  den  store  Sølvmedaille  og  endvidere  have  aflagt  Prøve  paa  Indsigt 
i  de  for  deres  Fag  nødvendige  Kundskaber,  paa  practisk  Duelighed  og  Øvelse 
i  Composition.  De  mindre  Pengepræmier  udsættes  een  Gang  hvert  Aar,  de 
Neuhausenske  Præmier  een  Gang  hvert  andet  Aar. 

41  54.  Hvormange  Medailler  hver  Gang  kan  uddeles,  beroer  paa  de  Ar- 
beider,  som  Academiet  anseer  dertil  fortiente.  For  Pengepræmier  fastsættes 
hver  Gang  et  vist  Antal,  som  ikke  maa  overskrides.  Accessit  gives  ikke. 

§  94.  Ved  Academiets  Stiftelsesdag,  den  31te  Marts,  aabnes  aarligen  en 
Udstilling  af  Kunstgienstande  og  deriblandt  de  Arbeider,  hvorfor  der  i  Aarets 
Løb  er  tilkiendt  Præmier.  Denne  Udstilling  staaer  aaben  i  en  Tid  af  6  Ugere 

§  95.  Academiet  lader  ved  en  Commitee  bestemme,  hvorvidt  de  ind¬ 
sendte  Arbeider,  som  ikke  ere  udførte  af  dets  egne  Medlemmer,  kunne  antages 
til  Udstilling,  og  samme  Committee  ordner  Udstillingen. 

§  96.  De  fra  Haandværkslaugene  i  Aarets  Løb  indsendte  Mesterstykker, 
som  ere  bievne  antagne  med  Udmærkelse,  og  saadanne  Haandværksarbeider, 
der  udmærke  sig  ved  smagfuld  Udførelse,  kunne  ligeledes  antages  til  Ud¬ 
stilling. 

4)  at  §  97  udgaaer  og  i  dens  Sted  indføres  som 

§  97.  I  Overeensstemmelse  med  allernaadigst  Approbation  af  22de  August 
1837  kan  der  ved  hver  afholdt  Udstilling  tilkiendes  een  eller  flere  Medailler 
for  Talent  og  heldig  Bestræbelse. 

Givet  i  Vor  Kongelige  Residentsstad  Kiøbenhavn,  den  1ste  Marts  1842. 

Under  Vor  Kongelige  Haand  og  Segl. 

CHRISTIAN  R. 

(L.  S.) 


FORNYET  REGLEMENT 

FOR  DEN  INDRE  ORDEN  VED  DET  KONGELIGE  ACADEMIE  FOR  DE 
SKIØNNE  KUNSTER  1  KIØBENHAVN, 

ALLERNAADIGST  APPROBERET  UNDER  1ste  MARTS  1842. 

I.  Academiets  Møder, 

§  1.  I  Academiets  Møder  har  Præses  Forsædet,  efter  ham  Directeuren,  og 
dernæst,  paa  høire  Side,  først  den  Professor,  som  har  Maaned  i  Modelskolen, 
siden  de  andre  Professorer  i  Kunsterne;  derefter  Professorerne  i  Videnskaberne, 


XLVIII 


og  efter  dem  de  øvrige  ordentlige  Medlemmer,  enhver  efter  sin  Anciennetet  i 
den  af  de  forbemeldte  Classer,  til  hvilken  han  henhører;  paa  venstre  Side 
Æresmedlemmerne,  som  tage  Sæde  efter  deres  Rang. 

§  2.  Til  alle  Møder  tilsiger  Directeuren  ved  skrevne  eller  trykte  Sedler, 
hvori  nævnes  de  Sager,  som  skulle  foretages,  forsaavidt  disse  ere  af  Vigtighed. 

§  3.  De  indkommende  Sager  afgives  til  Directeuren,  og  fra  ham  til  Secre- 
tairen,  som,  før  det  Møde  begynder,  i  hvilket  de  skulle  foretages,  lader  dem 
circulere  hos  Professorerne  og  indfører  dem  udtogsviis  i  Dagbogen,  efter  hvil¬ 
ken  de  foretages. 

§  4.  Det  staaer  ethvert  Medlem  frit,  at  foreslaae,  hvad  han  anseer  nyttigt 
for  Academiet  i  det  Hele  eller  i  enkelte  dets  Dele.  Men  alle  saadanne  Forslag 
bør  da  skriftligen  forfattes  og  til  Directeuren  indsendes  fire  Dage  førend  Mødet, 
i  hvilket  de  skulle  foretages. 

§  5.  Directeuren  leder  Forhandlingernes  Gang  og  foredrager  Sagerne,  eller 
lader  dem  ved  Secretairen  foredrage,  efter  den  Orden,  i  hvilken  de  ere  ind¬ 
komne  og  Protocollen  tilførte.  Meningsytringer  afgives  nedenfra;  dog  i  Sager 
vedkommende  bestemte  Kunstfag,  paa  Directeurens  Opfordring,  først  af  det 
yngste  Medlem  i  Faget. 

§  6.  Under  Forhandlingerne  taler  Een  ad  Gangen,  og,  naar  flere  paa  en¬ 
gang  ville  tage  Ordet,  i  den  Orden,  som  Directeuren  tilsiger.  Enhver  henven¬ 
der  sin  Tale  til  Præses,  naar  han  er  nærværende,  eller  til  Directeuren. 

§  7.  Førend  Stemmer  samles,  fremsætter  Directeuren  lydeligen  Det,  hvorom 
der  stemmes.  Stemmegivningen  gaaer  fra  neden  af  opad,  først  paa  høire,  der¬ 
næst  paa  venstre  Side.  Directeuren  og  Præses  stemme  sidst.  Det  staaer  en¬ 
hver  Stemmeberettiget  frit  for,  at  give  sin  Stemme  aabeulyst  eller  i  lukt  Stemme- 
Kasse. 

§  8.  Alle  Sager  algiøres  ved  simpel  Pluralitet,  undtagen  ved  Optagelsen  af 
nye  Medlemmer  og  ved  Bedømmelse  af  Concoursarbeider,  da  Afgiørelsen  skeer 
ved  2/3  Stemmer. 

§  9.  Om  Forhandlinger  af  Vigtighed,  som  foregaae,  naar  Præses  er  fra¬ 
værende,  bliver  til  ham  at  indberette,  for,  saavidt  Sagen  taaler  Udsættelse,  at 
erfare  hans  Mening,  førend  noget  udfærdiges  eller  iværksættes. 

§  10.  Diplomer  for  Medlemmer  og  Brevetter  for  Academiets  reisende  Ar¬ 
tister  underskrives  af  Præses.  Forestillinger  til  Hans  Majestæt  Kongen,  samt 
Betænkninger  og  Forslag  til  Præses,  ligesom  og  Breve  til  de  Kongelige  Collegier, 
til  andre  offentlige  Autoriteter,  til  udenlandske  Academier  og  til  valgte  Med¬ 
lemmer,  af  de  Professorer  og  Æresmedlemmer,  som  have  været  tilstede  og  givet 
Stemme  ved  Beslutningen,  saaledes  at  Directeuren  skriver  i  første,  Professorerne 
i  anden,  Æresmedlemmerne  i  tredie  Linie.  Alle  øvrige  Expeditioner  skrives  af 
Directeuren.  Secretairen,  som  parapherer,  besørger  alt,  hvad  saaledes  udfærdi¬ 
ges,  indført  ved  Dag  og  Datum  i  Copiebogen. 

§  11.  Academiets  Protocoller  autoriseres  af  Præses.  Secretairen  sørger 
for  at  disse,  ligesom  og  alle  Archiv-Documenter,  holdes  i  behørig  Orden. 

II.  Skolerne. 


1.  Anmeldelser  og  Antagelser. 


§  12.  Enhver,  der  søger  Adgang  til  Academiets  Skoler,  har  at  indgive  Be- 
giæring  paa  en  dertil  indrettet  Blanquet,  hvilken  han  personligen  afleverer  paa 
Forvalterens  Contoir. 

§  13.  Disse  Begiæringer  indføres  af  Forvalteren  i  en  Journal  og  forelægges 
en  Comitee  for  Pladsernes  Uddeling,  bestaaende  af  Professorerne  i  Kunsterne 
og  Secretairen,  som  i  dertil  bestemte  Møder  besætter  de  i  Skolerne  ledig- 
værende  Pladser,  og  foranstalter  bekiendtgiort,  hvilke  Ansøgende  der  ere 
antagne. 

§  14.  For  Adgang  til  Skolerne  betales  af  alle,  der  ikke  ere  Haandværkere, 
4  Rbd.  Sølv  quartaliter.  Af  Haandværkere  betales  det  Halve.  Fritagelse  for 
denne  Betaling  tilstedes  kun  de  Haandværkslærlinge,  som  tiene  for  Kost  og 
Klæder,  Elever  af  Constructionskammeret  og  Saadanne,  hos  hvem  særdeles  An¬ 
læg  findes  forbundet  med  Trang,  men  da  kun  for  et  enkelt  Aar  ad  Gangen. 

§  15.  Enhver,  som  indtræder,  begynder  i  Elementarskolen,  med  mindre 
han  kan  godtgiøre,  at  han  alt  er  i  Besiddelse  af  rigtige  Begyndelsesgrunde  i 
Tegnekunsten,  da  han  i  saadant  Tilfælde  kan  indsættes  i  den  af  de  lavere  das¬ 
ser,  hvortil  han  qualificerer  sig. 

§  16.  Vil  nogen  derefter  gaae  over  fra  en  i  en  anden  af  de  laveste  Glas- 
ser,  kan  det  ikke  alene  tilstedes,  men  han  bør  endog  have  Fortrin  til  Plads 
der,  fremfor  nye,  som  have  meldt  sig. 


2.  Om  U  nder  vii  sni  ngen  i  de  lavere  Classer. 


§  17.  I  Elementarskolen  gives  Underviisning  i  de  første  Grunde  af  Tegne¬ 
kunsten  i  Almindelighed,  saavel  efter  Planfigurer  som  efter  simple  Legemer,  og 
Tegneøvelserne  foretages  saavel  paa  fri  Haand,  som  efter  geometriske  Regler; 
desuden  læres  der  Elementer  af  Perspectiv-Tegning. 

§  18.  I  Perspectiv-Classen  gives  Underviisning  i  Læren  om  Lys  og  Skygge, 
i  almindelig  Perspectivtegning,  samt  Veiledning  til  disse  Discipliners  Anvendelse 
i  de  af  Vedkommende  valgte  Kunstfag. 

§  19.  I  Figurtegnings  Skolernes  første  Classe  tegnes  efter  Forbilleder,  samt 
efter  Gibsafstøbninger  af  enkelte  Dele  af  det  menneskelige  Legeme.  I  den  anden 
Classe  tegnes  efter  Tegninger  af  hele  Figurer,  ligesom  der  ogsaa  tegnes  eller 
modelleres  efter  Gipsafstøbninger  af  større  og  vanskeligere  Legemsdele ;  endvidere 
tegnes  her  Omrids  efter  hele  Gipsfigurer.  I  den  tredie  Classe  tegnes  eller  mo¬ 


delleres  fuldstændigt  giennemførte  Efterligninger  af  hele  Gipsfigurer. 


§  20.  I  Ornamentskolernes  første  Classe  tegnes  efter  Fortegninger  af  Plan¬ 
ter,  Dyr,  Vaser,  Forziringer  og  Gienstande,  som  høre  til  forskiellige  Haand- 
værker;  tillige  udføres  Tegninger  efter  lignende  Gienstande  i  Relief.  Om  Da¬ 
gen  gives  Leilighed  til  at  tegne  efter  colorerede  Forbilleder  i  dette  Fag.  I  den 
anden  Classe  tegnes  efter  ovennævnte  Gienstande  selv,  eller  efter  Afstøbninger 
af  saadanne,  med  nøiagtig  Giennemførelse  af  Lys  og  Skygge;  desuden  gives  i 

Modelleer-Classen  Underviisning  i  at  modellere  slige  Gienstande  saavel  efter 
Natur  som  efter  Afstøbninger  og  Tegninger. 

§  21.  I  Architectur  Skolens  første  Classe  fortsættes  Underviisningen  i  geo¬ 
metrisk  Tegnelære,  samt  gives  Veiledning  til  dens  Anvendelse  paa  forskiellige 
Constructioner.  I  anden  Classe  undervises  i  den  geometriske  Skyggelære,  samt 
gives  Leilighed  til  at  kiende  de  classiske  Mønstre  af  Bygningskunsten,  saavel 
af  hele  Bygninger  som  af  deres  enkelte  Dele.  I  den  tredie  Classe  gives  Veiled¬ 
ning  i,  efter  Opgaver,  at  udarbeide  simple  Bygningstegninger  med  fuldstændig 
Angivelse  af  deres  Constructioner. 


3.  Om  Opflytning  fra  en  til  anden  af  de  lavere  Classer. 

§  22.  Ingen  Tid  bestemmes,  hvorlænge  Lærlingerne  skulle  forblive  i  Ele- 
mentarskolen,  eller  i  en  af  de  lavere  Classer,  førend  de  kunne  opflyttes  til  en 
anden,  eller  for  at  gaae  over  fra  de  lavere  til  de  høiere  Classer ;  men  dette  be¬ 
roer  paa  den  Øvelse  og  Færdighed,  enhver  erhverver  sig  og  ved  Prøver  lægger 
for  Dagen. 


§  23.  Hvert  Fierdingaar  foretages  derfor,  saavel  i  Elementarskolen  som  i 
enhver  af  de  lavere  Classer,  hvorfra  Opflytning  kan  skee,.  en  Bedømmelse  af 
Lærlingenes  Prøvearbeider,  hvorefter  de,  hvis  Arbeider  kunne  ansees  som  de 
fortrinligste,  opflyttes  fra  en  til  anden  af  de  lavere  Classer,  eller  fra  de  lavere 
til  de  høiere  Classer. 

§  24  Fra  Elementarskolen  opflyttes  Lærlingen,  naar  han  ved  Prøvetegnin¬ 
ger  har  viist  sig  duelig  til  den  laveste  Classe  af  en  af  de  nævnte  Skoler. 

§  25.  Opflytningen  fra  Elementarskolen  skeer  efter  Prøvetegninger,  om 
hvis  Antagelighed  de  to  Professorer,  som  forestaae  Skolen,  samt  en  Professor 
af  hvert  af  de  forskiellige  Hovedfag  have  at  dømme.  Disse  Prøvearbeider  be- 
staae  i :  a)  En  Tegning  efter  simple,  geometriske  Legemer  med  Angivelse  af 
Lys  og  Skygge;  b)  Løsning  af  en  simpel,  perspectivisk  Opgave  i  Lineartegning; 
c)  En  Tegning  efter  et  eller  andet  Element  af  Ornamentfaget. 

§  26.  I  Figurtegnings-Skolerne  skeer  Opflytningen  fra  1ste  til  2den  og  fra 
2den  til  3die  Classe,  efter  en  Bedømmelse  af  Prøvearbeider,  som  foretages  af 
samtlige  Professorer  i  Maler-  og  Billedhuggerkunsten.  Prøven  i  iste  Classe  be- 
staar  i:  a)  En  Copi  efter  Fortegning  af  et  Hoved;  b)  En  skygget  Tegning  efter 
en  enkelt  Deel  af  det  menneskelige  Legeme,  saasom  et  Hoved,  en  Haand  eller 
fod  af  Gips.  I  2den  Classe :  a)  En  Copi  efter  Fortegning  af  en  heel  Figur;  b) 
En  skygget  Tegning  efter  en  større  Deel  af  det  menneskelige  Legeme  af  Gips ; 
c)  Et  Omrids  efter  Gips  af  en  heel  Figur  eller  ogsaa  af  en  Torso,  et  Dyr  og 
deslige. 


§  27.  I  den  architectomske  Skoles  lavere  Classer  skeer  Opflytningen  efter 
Prøvearbeidernes  Bedømmelse  af  samtlige  Professorer  i  Architecturen  i  For¬ 
ening.  I  iste  Classe  bestaaer  Prøven  i:  a)  En  Løsning  af  en  eller  anden  Op¬ 
gave  af  den  almindelige,  geometriske  Tegnelære;  b)  En  Constructionstegning 
efter  Opgave.  I  2den  Classe  bestaaer  Prøven  i:  a)  En  Anvendelse  af  Skygge^ 
læren  paa  arehitectoniske  Gienstande;  b)  Et  klassiskt  Monument,  tegnet  fuld¬ 
stændigt,  med  Angivelse  af  dets  Enkeltheder. 


§  28,  I  Ornamentskolerne  skeer  Opflytning  efter  Prøvearbeidernes  Be¬ 
dømmelse  af  een  Professor  i  Architecturen,  i  Forening  med  een  i  Billedhugger¬ 
kunsten  og  een  i  Malerkunsten.  Prøven  bestaaer  i:  a)  Et  skygget  Ornament 
eller  deslige  efter  Fortegning;  b)  En  skygget  Tegning  af  en  lignende  Gienstand 
i  Relief. 

Fra  Perspectiv-Classen  finder  intet  Avancement  Sted. 

§  29.  Til  de  i  foranførte  §§  nævnte  Bedømmelser  af  Prøvearbeider,  ud- 
fordres  et  Antal  af  tre.  I  Tilfælde  af  at  nogen  af  Professorerne  have  Forfald, 
udnævner  Academiet  af  dets  sagkyndige  Medlemmer. 


4.  Overgang  til  de  høiere  Classer. 

§  30.  For  at  gaae  over  fra  de  lavere  til  de  høiere  Classer,  til  Model- 
Classen  nemlig,  den  høiere  Architecturclasse  og  Decorationsclassen,  have  Lær- 
lingerne  at  aflægge  Prøve,  som  bedømmes  ved  Slutningen  af  hvert  Quartal  af 
hele  Academiet  i  dets  Forsamling. 

§  31.  Prøven  i  Tegning  eller  Modellering  aflægges  ved  at  udarbeide : 

i  tredie  Figurtegningsclasse  :  a)  En  Tegning  eller  Modellering  i  Basrelief, 
efter  fritstaaende  Figur;  b)  En  perspeetivisk  Tegning  efter  Opgave  med 
Angivelse  af  Lys  og  Skygge,  som  udføres  i  Perspectiv-Classen. 

i  iste  Architecturclasse:  a)  Besvarelse  af  en  architectonisk  Opgave  af  mindre 
Omfang,  bestaaende  af  Plan,  Giennemsnit  og  Opstalt,  med  fuldstændig 
Angivelse  af  Constructionen  og  Profilen  i  naturlig  Størrelse;  b)  Et  Orna¬ 
ment,  tegnet  efter  Gips  eller  modelleret. 

i  Ornamentskolens  2den  Classe  aflægges  Prøven  i  Tegne-Classen:  a)  En 
Tegning  efter  en  fritstaaende  Gienstand  af  dette  Fag;  b)  En  perspeetivisk 
Tegning  efter  Opgave. 

i  Modelleer-Classen:  a)  En  lignende,  flad  Gienstand,  modelleret  efter  Teg¬ 
ning  eller  Relief;  b)  En  fritstaaende  Gienstand,  modelleret  efter  Tegning 
eller  Afstøbning. 

§  32.  Fra  den  Tid  af,  Lærlingerne  ere  gaaede  over  i  de  højere  Classer,  og 
imedens  de  frequentere  disse,  ansees  de  som  Academiets  Elever  og  nyde  de 
dermed  forbundne  Rettigheder. 

§  33.  Enhver  Tegning,  der  i  de  forskiellige  lavere  Classer  udføres  i  Quar- 
taiets  Løb,  afleveres  til  vedkommende  Lærer  og  forelægges  Academiet  ved  Quar- 
talsforsamlingen.  Efter  disse  Tegninger  vil  Academiet  bedømme,  hvorledes  hver 
især  har  benyttet  Underviisningen,  og  ved  Spørgsmaal  om  Opflytning  tages 
Hensyn  hertil,  ligesom  Academiet  ogsaa  heraf  vil  uddrage  Resultater  med  Hen¬ 
syn  til  Reglementes  §  95. 

5.  Hvad  der  læres  og  øves  i  de  høiere  Classer. 

§  34.  I  Modelclassen  tegnes,  majtes  og  modelleres  efter  den  levende  Model, 
deels  1  Øvelse,  deels  under  Concours  til  Præmie. 

§  35.  I  den  høiere  Architectur-Classe  gives  Opgaver  til  egne  Udarbeidelser 
af  architectoniske  Projecter. 

§  36.  I  Decorations-Classen  giøres  Bekiendtskab  med  de  bedste  Forbille¬ 
der  af  Ornament-  og  Menbel-Faget,  samt  gives  Opgaver  til  Concours  i  Gompo¬ 
sition  og  Anvendelse  af  tegnede,  malede  og  modellerede  Forziringer,  samt  andre 
Gienstande,  henhørende  til  dette  Fag. 

§  37.  De  høiere  Classer  forestaaes  umiddelbart  af  Professorerne. 

§  38.  I  Modelclassen  bestemmes  Pladserne  efter  de  til  Concours  i  fore- 
gaaende  Quartal  udførte  Arbeider,  til  hvilken  Række  de  senest  Opflyttede  slutte 
sig,  dog  med  Forbehold  af  Billedhuggerne,  som  vælge  først.  De  af  Eleverne, 
som  have  vundet  den  lille  Sølvmedaille,  kunne  indtage  de  tiloversblevne  Plad¬ 
ser:  Billedhuggere  efter  Billedhuggere  og  Tegnere  efter  Tegnere. 

§  39.  For  de  høiere  Classers  Elever  holdes  Forelæsninger  over  Geometrie, 
Mechanik,  Perspectiv,  Kunsthistorie,  Mytliologie  og  Anatomie. 

6.  Concours  til  Sølvmedailler. 

§  40.  I  tvende  Quartaler  af  hvert  Aar  udsættes  mindre  og  større  Sølv¬ 
medailler. 

Den  mindre  Sølvmedaille  tilkiendes  i  Modelclassen  for  de  bedste  Tegninger 
eller  Modelleringer  efter  Model. 

I  Architecturclassen  tilkiendes  samme  Medaille  for  den  bedste  architecto- 
niske  Composition  efter  Opgave,  bestaaende  i  en  borgerlig  eller  oeconomisk 
Bygning. 

I  Decorationsclassen  tilkiendes  denne  Medaille  for  en  Composition  af  eu 
simplere  Gienstand  af  dette  Fag,  tegnet  eller  modelleret. 

§  41.  I  Model-Classen  stiller  den  maanedhavende  Professor  engang  maan  ed¬ 
lig  Modellen  til  Concours  for  den  lille  Sølvmedaille. 

§  42.  I  Architectur-Classen  fremsætter  vedkommende  Professor  inden  Ud¬ 
gangen  af  Quartalets  første  Maaned  Opgave  til  en  borgerlig  eller  oekonomisk 
Bygning  af  mindre  Omfang,  hvorefter  Eleverne  fra  om  Morgenen  til  om  Afte¬ 
nen  i  selve  Skolen  udkaste  en  Skizze,  bestaaende  af  en  detailleret  Plan,  Gienn em¬ 
snit  og  Opstalt.  Projectet  selv,  eller  de  udførte  Tegninger,  ved  hvilke  især  det 
Praktiske  og  Techniske  (constructive)  maa  komme  i  Betragtning,  udarbeides 
derimod  hiemme  i  Overeensstemmelse  med  de  i  Academiet  giemte  Skizzer,  og 
indleveres  til  bestemt  Tid  til  Academiets  Bedømmelse  i  Quartalsforsamlingen. 
Afvigelser  fra  Skizzen  udelukker  fra  Concours. 

§  43.  I  Decorations-Classen  giver  vedkommende  Professor  ligeledes  inden 
Udgangen  af  Quartalets  første  Maaned  Opgave  til  Composition  af  simplere,  til 
dette  Fag  henhørende  Gienstande,  hvortil  Eleverne  i  en  fastsat  Tid  have  at  ud¬ 
kaste  en  Skizze,  efter  hvilken  de  hiemme  udføre  deres  enten  tegnede  eller 
modellerede  Arbeide,  hvilket  indleveres  til  Bedømmelse  i  Quartalsforsamlingen. 
Afvigelser  fra  Skizzen  udelukker  fra  Concours. 

§  44.  Til  den  store  Sølvmedaille  kunne  kun  de  concurrere,  der  have  er¬ 
holdt  den  mindre. 

§  45.  I  Concoursen  for  Malere  til  den  store  Sølvmedaille  stiller  vedkom¬ 
mende  Professor  Modellen  om  Dagen  i  Model-Classens  Malerstue,  hvorefter  Con- 
currenten  udfører  en  malet  Figur,  idetmindste  i  Modellens  halve  Størrelse 

§  46.  Ved  Concoursen  for  Billedhuggere  til  den  store  Sølvmedaille  stiller 
vedkommende  Professor  Modellen,  hvorefter  Concourrenten  udfører  et  Basrelief, 
idetmindste  i  Modellens  halve  Størrelse. 

§  47.  Medailleurer  og  Kobberstikkere  i  Modelclassen  concurrere  til  store 
Sølvmedaille,  de  førstnævnte  ligesom  Billedhuggerne,  de  sidstnævnte  ved  Teg¬ 
ninger,  udførte  i  Taillemaneer,  saaledes  som  de  vilde  være  at  udfore,  for  at 
stikkes  i  Kobber. 

§  48.  I  Architectur-Classen  gives  i  den  første  Uge  af  hvert  Quartal  en 
Opgave  til  en  offentlig,  eller  større  privat  Bygning,  og  forholdes  iøvrigt  paa 
samme  Maade  som  ved  Concoursen  for  den  mindre. 

§  49.  I  Decorationsclassen  opgives  i  den  første  Uge  af  Quartalet  en  mere 
omfattende  Opgave  til  Composition  i  dette  Fag,  og  Concurrenterne  udføre  der¬ 
efter  tegnede  og  colorerede,  malede  i  Olie  eller  Liimfarve,  modellerede  eller  i 
andet  Materiale  plastisk  behandlede  Arbeider,  hiemme  efter  de  i  Skolen  udka¬ 
stede  Skizzer,  og  indlevere  dem  til  Academiets  Bedømmelse  i  Quartalsforsam- 
lingen. 


7.  Concours  til  de  academiske  Pengepræmier. 

§  50.  Pengepræmier  udsættes  aarligt 

i  Modelclassen,  for  Maling  eller  Modellering  efter  Model  i  Handling  med 
passende  Omgivelse. 

i  A rchitecturclassen ,  for  et  til  practisk  Udførelse  behandlet,  for  de  nordiske 
Lande  passende,  Project  med  Detailler  og  Profiler,  samt  Overslag; 

i  Decorationsclassen,  for  en  tegnet,  malet  eller  modelleret  Composition  til 
practisk  Anvendelse. 

§  51.  Endvidere  udsættes  aarligt  en  Pengepræmie  for  Studier  efter  Natu¬ 
ren  i  Landskabs-  og  Prospectmaleriet.  Til  denne  Præmie  kan  Enhver,  som 
frequenterer  Academiets  Skoler,  under  Iagttagelse  af  Fundatsens  §  55,  con- 
courere. 

§  52.  Disse  Concourser,  som  tilendebringes  i  Løbet  af  eet  Quartal,  aabnes 
i  den  for  hvert  enkelt  Fag  meest  passende  Aarstid. 

§  53.  Pengepræmien  kan  vindes  flere  Gange  af  samme  Person,  og  saavel 
udenfor  Concours  som  under  Concours.  Men  har  nogen  een  Gang  vundet  uden¬ 
for  Concours,  kan  han  ikke  vinde  paa  ny,  uden  under  Concours.  Saa  kan  og 
ikke  nogen,  som  har  erholdt  den  mindre  Sølvmedaille  og  derefter  vundet 
Pengepræmie,  tilstedes  at  arbeide  paa  ny  for  Pengepræmie,  førend  han  har  er¬ 
holdt  den  større  Sølvmedaille;  ligesom  ei  heller  Den,  der  eengang  har  erholdt 
Pengepræmie,  efter  at  have  vundet  den  store  Sølvmedaille,  kan  gives  Adgang 
til  nye  Pengepræmie,  førend  han  har  concoureret  til  Guldmedaille.  Disse  sidst¬ 
anførte  Bestemmelser  gieide,  ifølge  §  51  ikke  Landskabsmalerne. 

8.  Prøve  for  at  erholde  Adgang  til  at  concourere  til 
Guldmed  aill  e  n. 

§  54.  Ingen  stedes  til  Concours  for  Guldpræmie  uden  De,  som  have  vun¬ 
det  store  Sølvmedaille,  og  tillige  forud  have  aflagt  Prøve  paa  Indsigt  i  de  for 

Deres  Fag  nødvendige  Kundskaber,  paa  praktisk  Duelighed  og  Øvelse  i  Com- 
position. 

§  55.  Alle  Elever,  som  ville  concourere  til  Guldmedaillen,  have  ifølge  heraf 
at  aflægge  Prøver  paa  Kundskab  i  Geometrie,  Perspectiv,  Historie  og  Mythologie; 
Malere,  Billedhuggere,  Kobberstikkere  og  Medailleurer  tillige  iAnatomie;  Archi- 
tecter  tillige  i  Mechanik,  alt  efter  Omfanget  af  de  autoriserede  Lærebøger. 

§  56.  Denne  Prøve  i  Kundskaber  afholdes  engang  hvert  Aar  i  Midten  af 
Mai  Maaned  for  de  Elever,  som  have  vundet  store  Sølvmedaille. 

§  57.  Prøven  aflægges  for  Professorerne  i  Videnskaberne,  af  hvilke  hver 
examinerer  i  sit  Fag,  og  for  tre  Professorer  i  Kunsterne,  af  hvilke  Directeuren 
er  den  ene,  og  de  to  andre  dertil  beskikkes  af  Academiet  tilligemed  Secre- 
tairen. 

§  58.  Fyldestgiør  Nogen  det,  som  fordres  af  ham  i  nogle  af  Videnskaberne, 

men  ikke  i  alle,  da  maa  han  forinden  Prøven  kan  ansees  aflagt,  underkaste 

sig  en  ny  Prøve  i  det,  hvori  han  ikke  har  viist  behørig  Kundskab. 

§  59.  Naar  denne  Prøve  afholdes,  bekiendtg'iøres  det  forinden  i  Academiets 

Skoler,  til  Underretning  saavel  for  dem,  der  ville  underkaste  sig  samme,  som 
for  dem  af  Academiets  Elever,  der  ville  være  tilstede  som  Tilhørere. 

§  60.  Dernæst  have  alle  at  forelægge  Academiet  Prøver  paa  practisk  Dyg¬ 
tighed,  eller  fyldestgiørende  Attester  fra  de  Ateliers  eller  Byggepladse,  hvor  de 
have  øvet  sig. 

§  61.  Endvidere  have  Malere,  Billedhuggere  og  Medailleurer  førend  Con- 
courseu  at  forelægge  Academiet  Prøver  paa  Øvelse  i  at  componere. 

§  62.  Samtlige  Elever,  som  attraae  at  concourere  til  Guldmedaille,  have 
til  en  bestemt  Dag,  som  Academiet  opgiver,  idetmindste  4  Uger  førend  Con- 
coursen  aabnes,  at  forelægge  Academiet  ovennævnte  Prøver  og  Beviser. 

9.  Concours  til  Guldmedailler. 

§  63,  Hvert  andet  Aar  afholdes  Concours  for  Guldmedaillerne. 

§  64.  Fire  Uger  før  det  Quartal  begynder,  i  hvilket  Concoursen  fluder 
Sted,  bekiendtgiøres  derom  i  Academiet. 

§  65.  Academiet  forsamles  den  første  Dag  i  det  Quartal,  i  hvilket  Con¬ 
coursen  skal  afholdes.  Vedkommende  Professorer  foreslaae  Opgaver ;  for  hvert 
Fag  tre.  Imellem  disse  Opgaver  og  dem,  som  indkomme  fra  andre  Academiets 
Medlemmer,  vælger  Academiet  den,  der  i  hvert  Kunstfag  skal  udføres. 

§  66.  De,  som  ere  antagne  til  at  concourere,  anvises  nu  hver  sit  særskilt 
afdeelte  Rum  (Loge),  for  der  alene,  uden  fremmed  Hielp  eller  Raad,  at  forfær¬ 
dige  sit  Udkast  til  den  ham  forelagte  Opgaves  Udførelse. 

§  67.  Til  Udkastets  Forfærdigelse  tilstedes  to  Gange  24  Timer,  nemlig  fra 
den  ene  Dags  Morgen  Kl.  8  til  samme  Tid  paa  den  tredie  Dag  derefter,  i  hvil¬ 
ken  Tid  Concourenten  ikke  maa  forlade  sin  Loge,  før  han  har  afleveret  sit 
Arbeide. 

§  68.  Academiet  anordner  Maaden,  paa  hvilken  det  behørige  Tilsyn  skal 
føres,  og  Directeuren  foranstalter  ved  paalidelige  Personer,  der  staae  til  Ansvar, 
de  saaledes  fastsatte  Regler  nøie  overholdte. 

§  69.  Efterhaanden  som  Udkastene  blive  færdige,  afgives  de  til  Diree- 
teuren  eller  til  en  dertil  af  Academiet  beskikket  Professor,  som  indfinder  sig  i 
Academiets  Locale  og  paategner  dem,  hvorefter  de  af  ham  tages  under  Be¬ 
varing. 

§  70.  Den  tredie  Dags  Morgen  Kl.  8  forsamles  Academiet  for  at  tage 
Skizzerne  i  Øiesyn  og  derefter  at  erklære,  hvorvidt  disse  antages  at  have  løst 
Opgaven,  for  at  vedkommende  Kunstnere  kunne  bestemme  sig  til  at  fortsætte 
Concoursen  eller  at  afstaae  fra  samme. 

§  71.  Concourenterne  anvises  paany  hver  sit  særskilt  afdeelte  Rum,  for 
der,  uden  andres  Raad  eller  Hielp,  at  udføre  Arbeidet. 

§  72.  Til  Udførelsen  gives  Malerne,  Billedhuggerne  og  Architecterne  10 
Uger;  Kobberstikkerne  og  Medailleurerne  samme  Tid  til  at  forfatte  Tegning 
eller  Model,  og  derefter,  naar  disse  af  Academiet  ere  fundne  antagelige,  indtil 
eet  Aar  til  Udførelsen  udenfor  Academiet,  under  Tilsyn,  som  nærmere  be¬ 
stemmes. 

§  73.  Naar  Concourstiden  er  til  Ende,  udstilles  Arbeiderne  i  8  Dage, 
hvorefter  Academiet  i  tilsagt  Møde  tager  dem  under  Bedømmelse,  saaledes  at 
Professorer  og  Medlemmer  i  Faget  først  udtale  sig  angaaende  Arbejdernes  For¬ 
trin  og  Mangler,  hvorefter  de  Tilstedeværende,  nedenfra  opad,  afgive  hver  sin 
Stemme  til  Protocollen. 

§  74.  Dersom  nogen,  enten  da,  naar  han  udarbeider  sit  Udkast,  eller 
medens  han  udfører  det  i  det  Store,  befindes  at  bruge,  eller  at  have  brugt 
andres  Raad  eller  Hielp,  taber  han  Adgang  til  at  arbeide  for  Præmien,  eller 
til  at  erholde  den. 

§  75.  Naar  nogen  har  vundet  Guldmedaille,  ansees  han  ikke  længer  som 
Academiets  Eleve,  men  som  dets  Artist. 


10.  Ext  r  aord  in  aire  Forelæsninger  for  Artister  og  Kunstelskere. 

§  76.  For  Artister  og  Elever  holdes  Forelæsninger  i  de  Fag,  som  ansees 
vigtige  for  deres  høiere  Uddannelse.  Til  saadanne  Forelæsninger  antager  Aca- 
demict  enten  dets  Professorer  eller  andre  duelige  Mænd  udenfor  Academiet. 

§  77.  Endskiøndt  disse  Forelæsninger  nærmest  ere  bestemte  for  Acade¬ 
miets  Artister  og  Elever,  som  dertil  have  fri  Adgang,  saa  kunne  dog  ogsaa  andre 
Kunstelskere  erholde  Adgang  til  samme, 

§  78.  Til  disse  Forelæsninger  bestemmer  Academiet  Timerne,  naar  de 
holdes,  til  en  anden  for  Tilhørerne  beqvem  Tid,  end  den,  som  i  §§  80  og  81 
er  fastsat  til  Forelæsninger  i  Almindelighed  og  besørger  derom  offentlig  Be- 
kiendtgiørelse. 


11.  Tiden  for  Underv  iisning  og  Øvelse. 

§  79.  Fra  1ste  October  til  30te  Junii  gives  Underviisning  i  Akademiets 
Skoler  alle  Søgnedage,  men  fra  1ste  Julii  til  30te  September  finder  ingen  Under¬ 
viisning  Sted,  og  i  den  Tid  ere  Ferier  for  alle  Dem,  som  ikke  concourere. 

§  80.  Saavel  til  den  praktiske  som  til  den  videnskabelige  Underviisning 
anvendes  Aftentimerne  fra  Kl.  5  til  9;  dog  kunne  ogsaa  passende  Dagtimer  an¬ 
vendes  dertil. 

§  81.  De  Timer,  i  hvilke  den  videnskabelige  Underviisning  gives,  fordeler 
Akademiet  hvert  Aars  1ste  October  imellem  de  Videnskabsgienstande,  hvori  der 
holdes  Forelæsninger.  Timefordelingen  og  Tiden,  naar  Forelæsningerne  holdes, 
bekiendtgiøres  ved  Opslag, 

§  82.  Enhver  Professor  er  pligtig  til  punktligen  at  varetage  de  Forelæs¬ 
ningstimer,  ham  ere  tildelte.  Hindres  han  nogensinde,  bør  han  melde  det  Af¬ 
tenen  forud  til  Bekiendtgiorelse  i  Skolerne,  paa  det  at  De,  som  høre  ham,  ikke 
skulle  gaae  forgiæves.  De  Timer,  han  er  udebleven,  bør  han  indhente  i  andre 
passende  Timer.  Forelæsningerne  holdes  i  Vinterhalvaaret  fra  1ste  October  til 
31te  Marts. 

§  83.  Den  Professor,  som  har  Maaned  i  Modelclassen,  har  tillige  Tilsynet 
med  Figurtegnings  Skolerne.  De  lavere  Architecturclasser,  Ornamentskolen  og 
Elementarskolen  staae  under  Tilsyn  af  Professorerne  i  Architecturen,  hvilke 
afvexle  hver  Maaned. 

§  84.  Den  Professor,  som  har  Maaned  i  Modelclassen,  og  som  i  den  Tid 
tillige  har  Opsyn  i  Figurtegningsskolerne,  indfinder  sig  jevnligen,  idetmindste 
een  Gang  om  Ugen,  i  enhver  af  disse  Glasser  til  ubestemte  Tider,  for  at  tilsee 
med  Orden  og  Arbeide  sammesteds,  samt  for  at  veilede  Informatorerne,  hvor 
disse  ere,  og  for  at  eftersee  Elevers  og  Lærlingers  Arbeide  og  at  meddele  sine 
Bemærkninger  over  samme.  Ligeledes  og  i  samme  Øiemed  indfinder  den 
maanedhavende  Professor  i  Architecturen  sig  i  Bygningsskolen,  Ornamentskolen 
og  i  Elementarskolen.  Modelleerclassen  under  Ornamentskolen  staaer  under 
Tilsyn  af  Professoren  i  Billedhuggerkunsten. 

§  85.  Saalænge  Directeurens  Directionstid  varer,  og  naar  han  vicarierer 
som  Præses,  er  han  dog  ikke  fritagen  for  at  have  Opsyn  og  øvrige  Forretninger 
og  Embedspligter  som  Professor. 


12.  Orden  og  Disciplin  i  Giasserne  og  i  det  øvrige  Locale. 

§  86.  Forvalteren  har  at  paasee,  og  ved  de  ham  underordnede  Betiente 
at  lade  besørge,  at  Akademiets  Localer  til  alle  Tider  ere  reenlige,  ryddelige  og 
udluftede,  og,  i  den  Tid  det  behøves,  behørigen  oplyste  og  opvarmede,  at  de 
til  de  bestemte  Tider  ere  aabnede  og  lukkede,  og  at  med  Ild  og  Lys  forsig- 
tigen  omgaas. 

§  87.  Han  har  endvidere  selv  og  ved  bemeldte  Betiente  at  vaage  over 
Orden  i  Classerne,  medens  de  søges,  og  det  paaligger  ham,  ved  Hielp  af  Læ¬ 
rerne  at  iagttage  og  antegne  de  Forsømmelser,  som  finde  Sted. 

§  88.  Alle,  som  søge  Kunstskolerne  og  Forelæsningerne,  skulle  der  ind¬ 
finde  sig  til  de  bestemte  Tider,  og  medens  de  sig  der  opholde,  samt  naar  de 
komme  eller  gaae,  opføre  sig  ordentligen  og  sædeligen,  stadigen  holde  sig  paa 
den  Plads  enhver  er  anviist,  ingen  af  deres  Medarbeidere  eller  Medtilhørere 
forurolige  eller  fornærme,  være  opmærksomme  paa  deres  Arbeider,  og  vise  Pro- 

fessorerne  og  andre  Skolernes  Foresatte  den  Agtelse  og  Opmærksomhed,  de 
skylde  dem. 

§  89.  Enhver,  som  er  opflyttet  til  de  høiere  Classer,  og  som  ønsker  at 
benytte  Underviisningen  der,  har  ved  det  akademiske  Aars  Begyndelse  (1ste 
October)  at  henvende  sig  til  Forvalterens  Contoir,  for  at  lade  sig  antegne  og 
at  modtage  Adgangskort.  Udebliver  nogen  af  dem,  som  saaledes  have  mod¬ 
taget  Adgangskort,  een  Maaned,  uden  at  have  meldt  det,  betragtes  det,  som  om 
han  atter  havde  udmeldt  sig. 

§  90.  Dersom  nogen  i  de  lavere  Classer,  efterat  have  faaet  sig  Plads  an- 
viist,  forsømmer  3  paa  hinanden  følgende  Aftener,  uden  at  have  til  Forvalteren 
meldt  lovligt  Forfald,  gives  Pladsen  til  en  anden.  Ved  jevnlige  Forsømmelser  er 
det  samme  Tilfældet. 

§  91.  Et  Quarteer  efter  den  Tid  da  Classerne  aabnes,  lukkes  de  igien  og 
ingen  tilstedes  derefter  Indgang  den  Aften. 

§  92.  For  alle  andre  Forseelser  imod  ovenstaaende  §  88  afvises  den  Skyl¬ 
dige  fra  Academiet  paa  kortere  eller  længere  Tid  efter  Omstændighederne. 

§  93.  I  de  lavere  Classer  kan  Informatoren  eller  Forvalteren  bortvise  for 
en  Aften.  Længere  Udelukkelses-Tid  indtil  3  Uger  bestemmes  af  den  Professor, 
som  forestaaer  Skolen,  og  det  tilmeldes  da  vedkommendes  Foresatte.  Er  For¬ 
seelsen  af  den  Beskaffenhed,  at  endnu  længere  Tid  bør  bestemmes,  afgiøres  det 
i  Academie-Forsamling. 

§  94.  For  grovere  Forseelser,  eller  for  mindre,  som  saa  ofte  gientages,  at 
Forbedring  ei  kan  ventes,  udelukkes  den  Skyldige,  efter  Akademie-Forsamlin- 
gens  Kiendelse,  for  bestandigt,  og  hans  Udelukkelse,  samt  Aarsagen  hvorfor, 
tilmeldes  hans  Foresatte. 

§  95,  Befindes  nogen  at  vise  vedvarende  kiendelig  Ulyst  eller  Uduelighed, 
advares  han  selv  eller  hans  Foresatte,  og  er  saadan  Advarsel  uden  Virkning, 
afvises  han.  Elever  af  de  høiere  Classer,  der  i  Løbet  af  3  Aar  enten  ikke  have 
vundet  Medaille  eller  paa  anden  Maade  aflagt  tilfredsstillende  Prøver,  og  Lær¬ 
linge  af  de  lavere,  som  i  samme  Tidsløb  ikke  ere  opflyttede,  udelukkes.  Dog 
kunne  enkelte,  under  særegne  Omstændigheder,  erholde  Prolongation,  Eleverne 
paa  indgiven  Ansøgning  derom  til  Akademiet,  Lærlingerne  ved  at  henvende  sig 
til  Committeen  for  Pladsernes  Fordeling. 


111.  Om  Academiets  Bibliothek,  Kunstsamling  og  andre  Eiendele, 
samt  om  dets  Ateliers. 

1.  Bibiotheket. 

§  96.  Til  Academiets  Bibliothek  har  ikke  alene  dets  Medlemmer,  men  og- 
saa  dets  Artister  og  Elever  Adgang. 

§  97.  Cataloget  over  Bibliotheket  skal  Tid  efter  anden  fortsættes  ved  Til¬ 
læg,  som  uddeles  til  dem,  som  have  Adgang  til  Bibliotheket. 

§  98.  Academiets  Medlemmer,  Artister  og  Elever  kunne  derfra  faae  Bøger 
udlaante  mod  deres  Beviis,  ingen  dog  længere  end  4  Uger,  efter  hvilken  Tid 

de  leveres  tilbage;  dog  have  sidstnævnte  iforveien  engang  for  alle  at  indsende 
Sikkerhedsbevis  fra  en  vederhæftig  Mand  her  i  Byen,  Dersom  nogen  Bog 
tager  Skade  eller  forkommer,  er  Laanhaveren  pligtig  at  aflevere  et  andet  an¬ 
tageligt  Exemplar  i  dens  Sted,  eller  og  at  betale  saa  meget,  som  det  anskaffes 
for.  Større  og  kostbarere  Værker  udlaanes  ikkun  til  Academiets  Medlemmer. 

§  99.  Bibliotheket  skal  i  Vintermaanederne  være  aabent  til  Udlaan  og 
Eftersyn  2  Gange  ugentlig,  to  Timer  ad  Gangen,  og  i  Sommermaanederne  een 
Gang  ugentlig,  ligeledes  to  Timer  ad  Gangen. 

§  100.  Bibliothekaren  staaer  til  Ansvar  for  Bibliotheket.  Naar  han  af¬ 
træder,  modtager  hans  Eftermand  det  efter  Cataloget. 


2.  Kunstsamlingen. 

§  101.  Kunstsamlingen  staaer  under  Tilsyn  af  een  eller  flere,  af  Acade- 
miet  dertil  beskikkede,  Professorer.  Over  denne  Samling  skal  der  til  alle  Tider 
være  en  nøiagtig  Fortegnelse. 

§  102.  Af  denne  Samling  udlaanes  kun  til  Professorers  og  Medlemmers 
Ateliers,  imod  Beviis.  løvrigt  staaer  Samlingen  aaben  4  Timer  ugentlig  for  de 
samme,  som  have  Adgang  til  Bibliotheket,  eller  Andre,  som  dertil  have  erhver¬ 
vet  Tilladelse. 

Til  at  tegne  eller  modellere  efter  Gipsafstøbningerne  maa  ogsaa  til  andre 
Tider  om  Sommeren,  under  en  Opvarters  Tilstedeværelse,  gives  Adgang  af  ved¬ 
kommende  Professor,  naar  nogen  dertil  har  Lyst  og  Duelighed. 

§  103.  Academiet  sørger  for,  at  Kunstsamlingen  efterhaanden  forøges  med 
Afstøbninger  af  udmærkede  Antiker  og  af  andre  fortrinlige  Arbeider. 

§  104.  Enhver,  som  indlades,  maa  være  ansvarlig,  om  noget  ved  hans  For¬ 
seelse  beskadiges. 


3.  Inventariet. 

§  105.  Over  Inventariet  skal  der  haves  en  nøiagtig  Fortegnelse,  hvori  For¬ 
valteren  har  at  indføre  Tilgang  og  Afgang.  Enhver  Opvarter  modtager  af  For¬ 
valteren  en  Liste  paa  de  Gienstande,  som  ere  betroede  til  hans  Opsyn,  og  er 
derfor  ansvarlig. 


4.  Ateliers. 

§  106.  For  at  unge  Kunstnere,  udenfor  den  sædvanlige  Undervisningstid, 
kunne  have  Ledighed  til  videre  Uddannelse  i  deres  Fag,  skulle  de  Professorer, 
som  have  fri  Bolig  i  Charlottenborg,  eller  andetsteds,  være  forpligtede  til  at 
veilede  dem  i  særskilte  Ateliers. 

§  107.  Til  bemeldte  Ateliers,  hvortil  der  leveres  det  fornødne  Brændsel, 
skulle  Academiets  Artister  og  Elever  have  fri  Adgang,  for,  under  vedkommende 
Professorers  Raad  og  Vejledning,  at  øve  sig  i  det  Practiske  af  Kunsten,  hvortil 
Academiets  Skoler  ikke  aabne  Leilighed. 


LIX 


IV.  Academiets  Kasse-  og  Regnskabsvæsen. 

§  108.  Cassereren  oppebærer  samtlige  Academiets  Indtægter  og  udreder 
alle  dets  Udgifter  efter  de  Indtægts-  og  Udgifts-Ordrer,  som  efter  Academie- 
Forsamlingens  Beslutning  af  Directeuren  gives,  og  holder  herover  Kassebog, 
som  er  å  jour.  Den  beskikkede  Regnskabsfører  holder  Hovedbogen  over  Ind¬ 
tægter  og  Udgifter,  indleverer  hvert  Quartal  til  Academie-Forsamlingen  Extract 
og  aflægger  ved  hvert  Aars  Udgang  nøiagtigt  Regnskab  i  Forbindelse  med 
Cassereren. 

§  109.  Regnskabet,  som  skal  være  indsendt  i  det  seneste  8  Uger  efter 
Aarets  Slutning,  revideres  af  tvende  dertil  udnævnte  Medlemmer,  og  decideres, 
samt  quitteres  af  Academiet. 


Bilag  IX.  Bekjendtgjørelse  af  28.  Juli  1857. 

[Se  Teksten  S.  276  ff.] 


BEKJENDTGJØRELSE 

ANGAAENDE 

DEN  INDRE  ORDNING  AF  DET  KONGELIGE  ACADEMIE  FOR  DE 
SKJØNNE  KUNSTER. 

Paa  Ministeriets  derom  nedlagte  allerunderdanigste  Forestilling  har  det 
behaget  Hs.  Majestæt  Kongen  ved  allerhøieste  Resolution  af  17de  dennes  aller- 
naadigst  at  approbere  Udstedelsen  af  nedenstaaende  Bekjendtgjørelse  angaaende 
den  indre  Ordning  af  det  kongelige  Academie  for  de  skjønne  Kunster: 

I.  Om  Academiet  og  dets  Medlemmer  i  Almindelighed. 

§  1.  Academiets  Formaal  er  deels  som  Kunstskole  at  virke  gjennem  Under¬ 
visning  for  vordende  Malere,  Billedhuggere,  Architecter,  Kobberstikkere,  Medail- 
leurer  og  andre  med  disses  beslægtede  Kunstfag,  deels  som  Kunstselskab  at 
virke  til  Haandhævelse  og  Udbredelse  af  Kunstsands  og  god  Smag. 

§  2.  Academiet  har  tvende  Klasser  af  Medlemmer,  nemlig  ordentlige  eller 
indenlandske  Medlemmer,  der  alle  i  Academiet  ere  i  lige  Grad  berettigede  og 
forpligtede,  og  udenlandske  Medlemmer,  som  ingen  Stemmeret  have. 

Om  Valg  af  Medlemmer  af  begge  Classer  har  Academiet  at  gjøre  Indberet¬ 
ning  til  Ministeriet  for  Kirke-  og  Underviisningsvæsenet,  som  foredrager  samme 
for  Kongen. 

§  3.  De  ordentlige  Medlemmer  skulle  i  Reglen  være  Kunstnere  og  have 
naaet  en  Alder  af  30  Aar;  dog  kan  der  ogsaa  udenfor  Kunstnernes  Tal  optages 
til  Medlemmer  Mænd,  som  udmærke  sig  ved  fortrinlig  Interesse  for  og  Kjend- 

skab  til  Kunst,  dog  at  Antallet  af  de  Medlemmer,  der  ikke  ere  Kunstnere, 
ingensinde  maa  stige  høiere  end  til  1  4  af  Antallet  af  de  Medlemmer,  der  ere 
Kunstnere. 

Naar  et  ordentligt  Medlem  forlader  Landet  paa  længere  Tid,  uden  at  dette 
skeer  ifølge  Overeenskomst  med  Academiet,  træder  han  derved  over  i  de  uden¬ 
landske  Medlemmers  Række.  Vender  han  senere  tilbage,  kan  han  atter  indtræde 
som  ordentligt  Medlem,  men  indtager  da  Sæde  og  Adkomster  efter  det  sidst¬ 
valgte  Medlem. 

§  4.  Kunstneres  Optagelse  søm  ordentlige  Medlemmer  skeer  enten  efter 
Forslag  af  eet  eller  flere  Medlemmer,  eller  efter  vedkommende  Kunstners  eget 
Andragende.  Disse  Forslag  eller  Andragender  bør  bekjendtgjøres  for  samtlige 
herværende  Medlemmer  idetmindste  4  Uger  før  Afholdelsen  af  den  Forsamling, 
i  hvilken  Afgjørelsen  finder  Sted. 

Naar  Nogen  er  antagen  som  ordentligt  Medlem,  aflægger  han  den  sædvan¬ 
lige  Eed,  hvorefter  der  af  Academiet  meddeles  ham  Diplom  som  Medlem. 

Ikke- Kunstneres  Optagelse  som  ordentlige  Medlemmer,  saavelsom  Valg  af 
udenlandske  Medlemmer,  skeer  alene  efter  Forslag  af  Aeademiets  Medlemmer 
paa  samme  Maade  som  ovenanført, 

Aeademiets  nuværende  Æresmedlemmer  overgaae,  forsaavidt  de  ikke  ere 
udenlandske,  uden  videre  Omvalg  i  de  overordentlige  Medlemmers  Classe. 

§  5.  Antallet  af  ordentlige  Medlemmer,  saavelsom  af  udenlandske  Med¬ 
lemmer,  er  ubestemt. 

II.  Om  Aeademiets  Bestyrelse,  dets  Embedsmænd  og  Betjente. 

§  6.  Academiet  er  underlagt  Ministeriet  for  Kirke-  og  Underviisnings- 
væsenet,  til  hvis  Afgjørelse  eller  videre  Foranstaltning  alle  Sager  blive  at  ind¬ 
stille,  i  hvilke  Academiet  ikke  er  bemyndiget  til  at  tage  Bestemmelse. 

§  7.  Academiet  skal  have  en  Directeur,  hvis  Pligt  det  er  at  føre  den 
umiddelbare  og  daglige  Bestyrelse  af  Academiet,  og  som  underskriver  i  Acade- 
miets  Navn  de  Expeditioner,  som  udfærdiges  fra  dette. 

Han  har  at  vaage  over,  at  Aeademiets  Møder,  dets  Skoler,  dets  Secretariat 
og  andre  dets  indvortes  Indretninger  holdes  i  behørig  Orden  og  Gang,  og  i 
det  Hele  at  paasee  det  Fornødne  i  Overeensstemmelse  med  de  gjældeiide  Be¬ 
stemmelser. 

Directeuren  vælges  for  3  Aar  blandt  Aeademiets  ordentlige  Medlemmer. 

§  8.  Foruden  Directeuren  udnævnes  en  Vice-Directeur,  der  fungerer  som 
Directeur,  naar  Directeuren  har  Forfald  eller  Directeurposten  er  ledig.  Han 
vælges  ligesom  Directeuren  for  3  Aar  blandt  Aeademiets  ordentlige  Medlemmer. 

§  9.  Academiet  skal  have  7  Professorer  i  Kunsten,  nemlig  5  Figurmalere, 
^  Billedhuggere,  eller  andre  Kunstnere,  som  kunne  stille  og  tegne  efter  den  levende 
Model,  og  2  Architecter.  De  vælges  blandt  dem  af  Aeademiets  ordentlige  Med¬ 
lemmer,  som  ere  Kunstnere. 

Fremdeles  skal  Academiet  have  2  Professorer  i  Videnskaberne,  nemlig  1  i 
Anatomien  eller  de  øvrige  Grene  af  Lægevidenskaben,  som  ere  nødvendige  eller 
nyttige  for  Kunstnerne  og  1  i  Historie  og  Mythologie. 

De  nuværende  Professorer  i  Videnskaberne  vedblive  for  deres  Embedstid 
at  være  Medlemmer  af  Academiet. 

§  10.  Academiet  skal  have  en  Secretair.  Den,  der  udnævnes  til  Secretair, 
bliver  derved  Medlem  af  Academiet. 

§  11.  Academiet  skal  have  en  Kasserer.  Han  vælges  paa  3  Aar  blandt 
Medlemmerne. 

§  12.  Det  i  Academiet  stedfundne  Valg  af  Directeur,  Vicedirecteur,  Secre¬ 
tair,  Kasserer  og  Professorer  i  Kunsten  indstilles  af  Academiet  til  Kirke-  og 
Undervisningsministeriet  for  af  dette  at  foredrages  Hans  Majestæt  Kongen  til 
endelig  Afgjørelse.  Professorerne  i  Videnskaberne  samt  Academiets  Secretair 
udnævnes  af  Kongen  paa  Indstilling  af  Kirke-  og  Undervisningsministeriet, 
efterat  Academiets  Betænkning  derover  er  indhentet. 

En  Forvalter  vælges  af  Academiet  og  Valget  indstilles  til  Kirke-  og  Under¬ 
visningsministeriets  Approbation. 

De  øvrige  ved  Academiet  ansatte  Bestillingsmænd,  saasom  Bibliothekaren, 
Assistenter  ved  Undervisningen  m.  Fl.  antages  af  Academiet  paa  Opsigelse. 

§  13.  Academiets  Anliggender  udenfor  de  løbende  Sager  forhandles  i  Plenar¬ 
forsamlinger,  der  sammenkaldes  af  Directeuren,  saavidt  de  ikke  efter  deres 
Beskaffenhed  strax  eller  forinden  Plenarmødet  blive  at  afgjøre  af  Udvalg,  der 
ere  nedsatte  i  Plenarmøderne  enten  som  staaende  Udvalg  efter  de  Regulativer, 
der  nærmere  ville  være  at  udarbeide  og  indstille  til  høiere  Approbation,  eller 
til  Undersøgelse  eller  foreløbig  Behandling  af  enkelte  forekommende  Sager. 
Plenarforsamlingen  skal  i  det  Mindste  sammenkaldes  eengang  i  hvert  Qvartal 
og  forøvrigt  naar  10  Medlemmer  andrage  derpaa.  I  det  første  Plenarmøde, 
som  afholdes  efter  den  31te  Marts  vælges  blandt  Medlemmerne  en  Dirigent  til 
at  lede  Forhandlingerne  i  Plenarmøderne;  Valget  er  gjældende  for  1  Aar. 

§  14.  Til  at  tage  Beslutning  skal  en  Plenarforsamling  ikke  ansees  fuld¬ 
stændig,  naar  ikke  i  det  Mindste  Halvdelen  af  de  ordentlige  Medlemmer  enten 
ere  personlig  tilstede,  eller  have,  efter  det  nedenfor  Anførte,  indsendt  skriftlige 
Stemmesedler,  dog  at  de,  der  med  Academiets  Samtykke  ere  fraværende  og  de, 
der  i  Henhold  til  Slutningen  af  denne  Paragraph  ikke  tilsiges,  ikke  medtages 
ved  Beregningen  af  formeldte  Halvdeel,  undtagen  i  det  Tilfælde,  at  de  maatte 
have  indsendt  skriftlige  Vota. 

Beslutningen  i  Mødet  tages  efter  de  fleste  Stemmer,  saaledes  at  i  Tilfælde 
af  Stemmelighed  Directeureus  Stemme  er  den  afgjørende.  Naar  der  handles 
om  at  optage  et  Medlem  eller  tilkjende  Præmie  for  Concoursarbejder,  udkræves 
der,  at  den  Paagjældende  skal  have  to  Trediedele  af  de  afgivne  Stemmer  for 
sig.  Er  der  flere,  som  ved  den  foreløbige  Afstemning  der  muligen  bliver  at 
foretage  over  hver  enkelt,  have  erholdt  det  fornødne  Antal  af  to  Trediedele 
Stemmer  for  sig,  skeer  Valget  mellem  dem  ved  en  eller  flere  yderligere  Af¬ 
stemninger  ved  simpel  Stemmefleerhed. 

Dersom  en  Sag  med  de  fornødne  Oplysninger  har  circuleret  til  Gjennem- 
læsning,  kunne  skriftlige  Stemmer  antages;  i  andet  Fald  maae  Medlemmerne 
personlig  give  Møde  og  være  tilstede  ved  Forhandlingen  af  den  paagjældende 
Sag,  for  at  deres  Stemme  kan  være  gyldig. 

Skulde  det  indtræffe,  at  et  eller  flere  tilvarslede  Møder  ikke  ere  fuldtallige 

til  at  tage  Beslutning,  og  en  Sags  Behandling  ikke  maatte  kunne  taale  yder¬ 
ligere  Udsættelse,  kan  Directeuren  med  sit  Forslag  indstille  den  til  Kirke-  og 
Underviisningsministeriets  Afgjørelse. 

Naar  Medlemmerne  af  en  eller  anden  Grund  ikke  kunne  møde  i  Acade- 
miets  Forsamlinger,  bør  de,  om  muligt,  forud  anmelde  saadant  deres  Forfald. 
Naar  denne  Anmeldelse  forsømmes  et  Aar  igjennem,  tilsiges  den  Paagjældende 
ikke  oftere,  og  det  bliver  da  at  tage  under  Forhandling,  hvorvidt  hans  Rettig¬ 
heder  dermed  bør  bortfalde,  hvilket  i  fornødent  Fald  afgjøres  ved  Kongens 
Resolution. 

§  15.  Academiet  har  betimeligen  til  Kirke-  og  Underviisningsministeriet 
at  indgive  Forslag  til  Budgetter  for  Academiet  og  de  samme  underlagte  Fonds, 
for  at  det  Fornødne  kan  blive  optaget  paa  Forslaget  til  Finantsloven. 

§  16.  Samtlige  Academiets  Indtægter  oppebæres  og  dets  Udgifter  afholdes 
efter  de  Indtægts-  og  Udgiftsordrer,  som,  i  fornødent  Fald  med  høiere  Autori¬ 
sation,  efter  Academiets  Beslutning  meddeles  af  Directeuren. 

§  17,  De  aarlige  Regnskaber  revideres  af  tvende  af  Academiet  dertil  ud¬ 
nævnte  Medlemmer  og  decideres  samt  qvitteres  af  Academiet  inden  den  al¬ 
mindelige  for  de  offentlige  Regnskabers  Revision  og  Decision  fastsatte  Tid,  saa 
at  Resultatet  kan  blive  optaget  i  det  almindelige  Slatsregnskab. 

§  18.  Paa  Academiets  Stifters  Fødselsdag  den  31te  Marts  skal  Academiet 
hvert  Aar  holde  et  høitideligt  Møde. 


III.  Om  Academiets  Skoler. 

§  19.  Samtlige  Academiets  Skoler,  nemlig  Tegneskolen,  Modelskolen  og 
Bygningsskolen  bestyres,  hvad  den  specielle  Underviisning  angaaer,  af  foran¬ 
nævnte  Professorer,  som  fagviis  indbyrdes  have  at  ordne  Undervisningens  Detail 
i  de  respective  Skoler,  efter  at  der  derom  er  taget  de  foreløbige  almindelige 
Bestemmelser,  hvortil  Plenarforsamlingen  maatte  finde  Anledning. 

Der  bliver  nærmere  at  udarbeide  og  til  Kirke-  og  Underviisningsministe¬ 
riets  Approbation  at  indsende  et  almindeligt  Reglement  for  Undervisningen  og 
dens  Bestyrelse. 

§  20.  Academiets  Plenarforsamling  er  til  alle  Tider  berettiget  til  at  tilfor¬ 
ordne  Medlemmer  til  de  forskj ellige  Skolebestyrelser. 

§  21.  I  Tegneskolen  og  Modelskolen  arbeides  efter  den  levende  Model,  efter 
Antiken  og  andre  skjønne  Forbilleder. 

§  22.  I  Bygningsskolen  læres,  hvad  der  i  kunstnerisk  og  nærmest  dertil 
/  sig  sluttende  technisk  Henseende  hører  til  en  Architects  Dannelse. 

§  23.  Til  disse  Skoler  slutte  sig  Forelæsninger  i  Perspectiv,  Kunsthistorie, 
Mythologie,  Anatomie  og  Constructionslære  m.  V. 

§  24.  For  de  bedste  Arbeider  i  disse  fornævnte  Skoler  kan  der  tilkj endes 
Præmie. 

§  25.  For  Adgang  til  Underviisning  i  Academiet  erlægges  en  passende  Be¬ 
taling,  der  efter  Forslag  af  Academiet  nærmere  vil  være  at  fastsætte  af  Kirke- 
og  Underviisningsministeriet. 

Fri  Underviisning  kan  af  Academiet  undtagelsesvis  tilstedes  dem,  lios 
hvem  særdeles  Anlæg  findes  forbunden  med  beviislig  Trang,  Beretning  om  An¬ 
tallet  af  de  tilstaaede  og  benyttede  Fripladser  bliver  aarlig  at  indgive  til  Kirke- 
og  Undervisningsministeriet. 


IV.  Om  Præmier  og  Concours, 

§  26.  Foruden  de  i  §  24  ommeldte,  til  Øvelserne  i  Skolerne  knyttede, 
Præmier,  bliver  der  aarlig  at  aabne  Concourser  til  Præmier,  der  deels  ere  Penge- 
præmier,  deels  Medailler  i  Guld  og  Sølv. 

§  27.  Pengepræmierne  bestaae  i  de  Neuhausenske  Præmier.  De  udsættes 
overeensstemmende  med  det  særlige  Reglement  for  disse  Præmier. 

§  28.  I  Henseende  til  Concours  til  Præmiemedailler  bliver  der  at  forholde 
overeensstemmende  med  de  specielle  Reglementer  for  de  enkelte  Medailler. 

§  29.  Ikkun  indfødte  Kunstnere  kunne  concurrere  til  Præmierne.  Con- 
coursarbeiderne  blive  offentlig  at  udstille,  hvorefter  Concoursens  Bedømmelse 
finder  Sted. 

§  30.  Den  ifølge  speciel  allerhøieste  Resolution  af  22de  August  1837  ind¬ 
førte  Udstillingsmedaille  eller  Thorvaldsenske  Medaille  kan  fremdeles,  overeens¬ 
stemmende  med  Reglementet,  tilkjendes  for  Arbeider,  der  have  været  offentligt 
udstillede,  og  hvori  Kunstneren  har  viist  fortrinlig  Talent  og  heldig  Be¬ 
stræbelse. 


V.  Om  Stipendier. 

§  31.  Til  Stipendier  have  indfødte  Kunstnere,  der  ikke  ere  academiske 
Medlemmer,  og  som  med  Talent  forene  en  alvorlig  Stræben,  Adgang  uden  Ude¬ 
lukkelse  af  noget  enkelt  Fag. 

§  32.  Stipendier  kunne  tilstaaes  i  større  og  mindre  Beløb  for  een  Gang 
eller  for  flere  Aar,  dog  ikke  for  et  længere  Tidsrum  end  3  Aar.  Ved  Be¬ 
stemmelsen  af  deres  Størrelse  og  Varighed  bliver  at  tage  Hensyn  til  de  af 
Kunstneren  opgivne  Formaal  for  Stipendiets  Benyttelse. 

§  33.  Academiet  har  aarlig  ved  Bekjendtgjørelser  at  fastsætte  en  vis  Frist, 
inden  hvilken  Ansøgninger  om  Stipendier  bør  indgives,  ligesom  Academiet 
blandt  sine  Medlemmer  aarlig  udnævner  en  Comittee,  der  har  at  indhente  hos 
Ansøgerne,  eller  paa  anden  Maade,  alle  de  Oplysninger,  som  den  skjønner  for¬ 
nødne,  og  derefter  gjøre  Indstilling  til  Plenarforsamlingen  om,  hvorledes  den 
finder,  at  Stipendierne  rettest  bør  fordeles.  Academiets  Forslag  desangaaende, 
med  Forklaring  om  Grundene  for  samme,  bliver  at  indstille  til  Kirke-  og  Under¬ 
visningsministeriet,  som  foredrager  Sagen  for  Hans  Majestæt  Kongen  til  Be¬ 
dømmelse  og  allerhøieste  Afgjørelse. 

§  34.  Det  bliver  af  Academiet  at  bestemme,  hvorvidt  der  efter  de  for- 
haandenværende  Omstændigheder  findes  Føie  til  at  give  den  vedkommende 
Stipendiarius  nogen  særlig  Instrux  for  Stipendiets  Afbenyttelse,  hvilken  da  af 
ham  bør  følges.  Det  er  Pligt  for  Enhver,  der  har  nydt  Stipendium  som  Reise- 

hjælp,  efter  tilendebragt  Reise  at  afgive  Beretning  til  Academiet  om,  hvorlænge 
han  har  opholdt  sig  paa  de  forskjellige  Steder,  samt  hvorledes  han  formener 
at  have  fremmet  Reisens  Formaal,  eller,  ved  at  fremlægge  Arbeider  for  Academiet, 
for  dette  godtgjøre,  hvorvidt  han  ved  Reisen  har  fremmet  sin  kunstneriske  Ud¬ 
vikling. 


VI.  Om  Academiets  Udstilling. 

§  35.  Ved  Academiet  bliver  aarlig  at  afholde  en  almindelig  Udstilling. 
Til  at  bestemme,  hvorvidt  de  dertil  indsendte  Arbeider,  som  ikke  ere  udførte 
af  Academiets  egne  Medlemmer,  eller  ere  Concursarbeider,  som  skulle  under¬ 
kastes  Bedømmelse  efter  §  37,  kunne  antages  til  denne  Udstilling,  anordnes  en 
Committee,  bestaaende  af  et  af  Kirke-  og  Underviisningsministeriet  valgt  Med¬ 
lem,  der  er  Committeen s  Formand  og  leder  dens  Virksomhed,  tre  af  Academiets 
Plenarforsamling  valgte  Medlemmer  og  tre  Medlemmer,  valgte  af  de  Kunstnere, 
som  i  Løbet  af  de  3  sidste  Aar  før  Valget  have  havt  Arbeider  antague  til  den 
aarlige  Udstilling,  men  ikke  ere  Medlemmer  af  Academiet.  Nye  Valg  til  denne 
Committee  foretages  hvert  tredie  Aar  i  Januar  Maaned. 

§  36.  For  Adgangen  til  Udstillingen  erlægges  en,  af  Committeen  med  Kirke- 
og  Underviisningsministeriets  Approbation  bestemt,  Betaling.  Netto-Provenuet 
af  denne  Indtægt  tilflyder  Udstillingsfonden,  der  bestyres  af  den  ovennævnte 
Commitee,  overeensstemmende  med  det  specielle  Regulativ  for  denne  Fond, 
der  bliver  at  udfærdige  af  Cultusministeriet. 

§  37.  Efterat  Stiftelsesdagen  er  høitideligholdt  den  31te  Marts  samles 
Academiet  den  1ste  og  2den  April  i  Udstillingslocalet,  for  af  de  der  udstillede 
Arbeider  at  tage  Bestemmelse  saavel  med  Hensyn  til  Udstillingsmedaillens  og 
de  neuhausenske  Præmiers  Tilkjendelse,  som  ogsaa  for  i  Forbindelse  med  ved¬ 
kommende  Committees  Beretning  at  tage  de  indkomne  Ansøgninger  om  Reise- 
stipendier  under  Forhandling. 


VII.  Om  Academiets  Bibliothek  og  Kunstsamling. 

§  38.  Bestyrelsen  af  og  Overtilsynet  med  Bibliotheket  overdrages  til  en 
Committee,  bestaaende  af  en  af  Professorerne  i  hver  af  Kunstfagene,  en  af  Pro¬ 
fessorerne  i  Videnskaberne  og  en  af  Academiet  særlig  antagen  Bibliothekar. 
Denne  Committee  har  under  Academiets  Control  at  besørge  Indkjøb  af  Bøger 
m.  m.  for  de  til  Bibliotheket  aarlig  bestemte  Summer,  medens  Bibliothekaren 
fører  det  daglige  Tilsyn  med  Bibliotheket,  forestaar  Udlaan  og  deslige. 

§  39.  En  Committee,  bestaaende  af  en  af  Professorerne  i  hver  af  Kunst¬ 
fagene,  i  Forbindelse  med  Professoren  i  Kunsthistorie,  bestyrer  og  fører  Over¬ 
tilsynet  med  Kunstsamlingen,  ligesom  den  under  Academiets  Control  raader 
over  Anvendelsen  af  de  til  Samlingen  aarlig  bestemte  Summer. 

§  40.  De  nærmere  Forskrifter  for  Benyttelsen  af  Bibliotheket  og  Kunst¬ 
samlingen  blive  at  meddele  i  et  af  Academiet  forfattet  og  i  disses  Localer  op¬ 
hængt  Reglement. 

§  41,  De  specielle  Reglementer,  som  ville  behøves  for  nærmere  at  ordne 
de  forskj ellige  Grene  af  Academiets  Virksomhed,  blive  af  dette  at  udarbeide  og 
indstille  til  Ministeriet  til  nærmere  Foranstaltning. 

§  42.  Foranførte  Bestemmelser  træde  istedetfor  Forskrifterne  i  Fundatsen 
28de  Juli  1814  Afd.  I— VI  og  VIII. 


Ministeriet  for  Kirke-  og  Underviisningsvæsenet,  den  28de  Juli  1857. 

C.  HALL. 


Bilag  X.  Reglement  for  Underviisningen  i  det 
Kongelige  Academi  for  de  skjønne  Kunster. 
Approberet  7.  September  1863. 

[Se  Teksten.  S.  348  ff.] 


Kunstacademiets  Skoler  ere  Modelskolen  og  Architecturskolen  med  deres 
Forberedelsesclasser. 

§  1.  Modelskolen  og  dens  Forberedelsesklasser. 

I  Modelskolen  tegnes,  males  og  modelleres  efter  den  levende  Model  i  hvi¬ 
lende  Stilling  og  i  Bevægelse,  samt  efter  beklædte  Figurer.  I  F’orberedelses- 
classerne  tegnes  og  modelleres  efter  Afstøbninger  af  plastiske  Arbeider  og  efter  N 
architectoniske  Fragmenter  og  skjønt  formede  Kar,  for  videre  at  udvikle  det, 
som  Eleven  tidligere  har  lært,  forinden  han  kom  i  Academiets  Skoler.  For 
Eleverne  holdes  Foredrag  over  Anatomien. 

§  2.  Architecturskolen  og  dens  Forberedelsesklasser. 

I  t/httr£u~ 

I  Architecturskolen  gjennemgaaes  de  forskjellige  Stiilarter  og  holdes  Øvel-  X. 
ser  i  Composition  af  Bygninger  i  forskj  ellig  Stiil  og  til  forskjellige  Øiemed,  samt 
af  architectoniske  Decorationer,  hvorved  især  bliver  at  tage  Hensyn  til  en  For¬ 
bindelse  af  Hensigtsmæssighed  og  Reenhed  i  Stilen.  Den  Elev,  der  indtræder 
i  Architecturskolen,  maa  have  gjennemgaaet  Academiets  almindelige  Forbere- 
delsesclasse,  hvor  der  tegnes  efter  architectoniske  Fragmenter,  Ornamenter,  og  y 
skjønt  formede  Kar,  for  herved  at  udvikle,  hvad  han  i  denne  Retning  har  lært, 
inden  han  kom  til  Academiets  Skoler.  For  Eleverne  holdes  Foredrag  over  Ar- 
chitecturens  Principer  og  Stiilarternes  Udvikling, 

§  3.  For  Elever  af  Modelskolen  og  Architecturskolen  holdes  Øvelser  i  An- 


Kunstakad.  Hist. 


5 


LXVI 


vendeisen  af  Persgsnfiven  samt  Foredrag  og  Veiledning  i  Benyttelsen  af  vore 
Kunstsamlinger  og  Bibliotheker  og  for  dem,  som  særlig  ville  udvikle  sig  i  De- 
coration,  Øvelser  og  Studier  i  dette  Fag. 

§  4.  Underviisningsbestyrelsen  og  Lærerne. 

Den  hele  Underviisning  ved  Kunstacademiet  bestyres  af  et  Skoleraad,  be- 
staaende  af  samtlige  Professorer  og  Docenter  samt  to  Medlemmer,  som  vælges 
saa  betimeligt  af  Academiet,  at  disse  kunne  deeltage  i  Skoleraadets  Valg  paa 
en  Formand.  Skoleraadet  vælger  sin  Formand  af  sin  Midte,  han  har  at  lede 
det  Heles  Gang,  saavel  i  Henseende  til  Underviisning  som  Oeconomie,  samt  at 
udfærdige  alle  Skrivelser,  disse  Sager  vedkommende.  Formanden  antager  selv 
Secretairen  i  Skoleraadet. 

Enhver  Indstilling  til  Ministeriet,  enhver  almindelig  Forholdsregel  til  Under- 
viisningens  Ordning  eller  den  dermed  forbundne  Tjeneste,  herunder  indbefattet 
Anskaffelser  af  Underviisningsapparater  og  Reqvisiter,  Ansættelse  af  Assistenter 
og  Betjente,  samt  Bedømmelse  af  Afgangsprøver,  foretages  af  Skoleraadet. 
Dette  er  skikket  til  at  tage  Beslutning,  ved  Bedømmelse  af  Afgangsprøver,  naar 
to  Trediedele,  og  ved  alle  andre  Sager,  naar  Halvdelen  af  dets  Medlemmer  er 
tilstede  i  et  Møde;  i  Tilfælde  af  lige  Stemmer  gjør  altid  Formandens  Stemme 
Udslaget. 

Den  særlige  og  daglige  Ordning  af  Underviisningen  i  hver  af  Academiets 
Skoleclasser  ledes  af  en  af  Academiets  Professorer,  som  dertil  vælges  af  Skole¬ 
raadet;  i  Perspectivklassen  af  Docenten.  Han  skal  holde  stadigt  Tilsyn  med 
Underviisningen  i  den  ham  betroede  Glasse.  Til  Medhjælp  har  han  den  eller 
de  Assistenter,  der  i  §§  5 — 9  nærmere  ere  nævnte,  om  hvis  Ansættelse,  naar 
en  Plads  er  ledig,  han  gjør  Forslag  til  Skoleraadet. 

Skoleraadet  deler  sig  iøvrigt  ved  Valg  i  Gomiteer  efter  Fagene;  enhver 
Comite  skal  bestaae  af  Skoleraadets  Formand  og  vedkommende  Classes  eller 
Classers  styrende  Professor,  samt  et  Medlem,  valgt  blandt  Skoleraadets  øvrige 
Medlemmer.  Comiteerne  have  at  overveie  og  indstille  til  Skoleraadet  om  For¬ 
andringer  i  Underviisningen,  om  Anskaffelse  af  Underviisningsapparater,  om 
Fripladser  for  værdige  trængende  Elever,  samt  at  afgjøre,  om  en  Elev  kan  op- 
flyttes  fra  en  lavere  Classe  til  en  høiere. 

Alle  Skoleraadets  Valg  —  til  Formand,  til  Medlemmer  af  en  Underviis- 
uingscomite  og  til  styrende  Professor  for  en  Classe,  —  skee  for  tre  Aar  ad 
Gangen,  dog  saaledes,  at  Gjenvalg  kan  finde  Sted.  Hvergang  Valg  er  skeet, 
indsendes  Beretning  derom  til  Ministeriet  for  Kirke-  og  Underviisningsvæsenet. 
Enhver  er  pligtig  at  modtage  de  paa  ham  trufne  Valg. 

Bibliotlieket.  Bibliothekaren,  som  er  Academiets  Secretair,  assisteres  i  Hen¬ 
seende  til  Anskaffelser,  af  Docenten  i  Kunsthistorie  samt  af  en  Maler,  en  Billed¬ 
hugger  og  en  Architect. 

Samlingen  af  Afstøbninger  og  andre  Kunstsager  bestyres  af  en  Comite, 
bestaaende  af  en  Maler,  en  Billedhugger  og  en  Architect  samt  Docenten  i  Kunst¬ 
historie.  Samlingen  er  stadig  aaben  for  Kunstnere  og  Academiets  Elever. 


LXVII 


§  5.  A.  Modelskolen  og  dens  Forbered  e  lsesclas ser. 

Academiets  almindelige  Forberedelsesclasse:  Tegning  og  Modellering  efter  Af¬ 
støbninger  i  Gips  af  enkelte  Dele  af  Figurer,  Dyr,  samt  skjønt  formede  Kar  og 
architectoniske  Fragmenter  og  Ornamenter  til  videre  Udvikling  af  det,  Eleven 
har  lært,  før  han  kom  til  Academiet. 

Dagligt  Kl.  6 — 8  Aften;  kan  tillige  benyttes  om  Formiddagen  Kl.  9 — 1. 

Bestyrer:  en  Professor  af  Modelskolen  og  2  Assistenter. 

§  6.  Modelskolens  Forberedelsesclasse:  Tegning  og  Modellering  efter  Gips¬ 
afstøbninger  af  hele  menneskelige  Figurer. 

Dagligt  Kl.  6 — 8  Aften;  kan  tillige  benyttes  om  Formiddagen  Kl.  9 — 1. 

Bestyrere:  en  Professor  i  Malerkunst,  en  Professor  i  Billedhuggerkunst  og 
2  Assistenter. 

Modelskolen. 

a)  Tegning  og  Modellering  efter  den  levende  Model. 

Dagligt  Kl.  9 — 1  Formiddag  og  Kl.  6 — 8  Aften. 

Bestyrere  og  Assistenter,  de  samme  som  i  forrige  Classe. 

b)  Maling  og  Modellering  efter  den  levende  Model,  i  hvilende  Stilling  eller 
i  Bevægelse,  med  eller  uden  Beklædning. 

Dagligt  Kl.  9 — 1. 

Bestyrere:  en  Professor  i  Malerkunst,  en  Professor  i  Billedhuggerkunst. 

c)  om  Sommeren  holdes  Øvelser  i  fri  Luft,  i  Tegning  og  Maling  af  Menne¬ 
sker  og  Dyr  i  hvilende  Stilling  og  i  Bevægelse. 

For  Eleverne  af  Modelskolen  og  dens  Forberedelsesclasse  holdes  følgende 
Foredrag : 

1)  Over  Anatomi  1  å  2  Timer  ugentlig. 

2)  Over  Benyttelsen  af  vore  Kunstsamlinger  og  Bihliotheker  i  kunsthistorisk 
Henseende  2  Timer  ugentlig. 

§  7.  B.  Architekturskolen  og  dens  Forberedelsesclasser. 

a)  Tegning  og  Modellering  efter  skjønt  formede  Kar,  architectoniske  Frag¬ 
menter  og  Ornamenter  fælles  med  Academiets  almindelige  Forberedelses¬ 
classe. 

b)  Architectonisk  Forberedelsesclasse.  Tegning  efter  og  Studium  af  fortrin¬ 
lige  Bygningsværker  i  rene  Stiilarter,  samt  Opmaaling  af  en  eller  anden  af 
vore  fortrinlige  offentlige  eller  private  Bygninger  eller  et  Parti  af  samme  efter 
Opgave. 

Dagligt  Kl.  9 — 1  og  6 — 8. 

Bestyrer:  en  Professor  i  Architecturen,  en  Assistent. 

c)  A rchitecturclassen .  Øvelse  og  Veiledning  i  Composition  af  Bygninger 
efter  given  Opgave  af  deres  Øiemed  og  med  Gjennemførelse  af  en  opgiven,  til 
Formaalet  svarende  Stiilart. 

Dagligt  Kl.  9 — 1  og  6 — 8. 

Bestyrer:  en  Professor  i  Architecturen,  en  Assistent. 

1  Forbindelse  med  Underviisningen  i  Architecturskolen  staae  følgende 
Foredrag : 

1)  Den  under  Modelskolen  omtalte  Veiledning  i  Benyttelsen  af  vore  Kunst¬ 
samlinger  og  Bibliotheker  i  kunsthistorisk  Henseende. 

2)  Et  Foredrag  over  Architecturens  Principer  og  de  forskjellige  Stiilarter 
holdes  1  å  2  Timer  ugentlig  af  en  Professor  i  Architecturen. 

§  8.  Perspectivclassen. 

For  Eleverne  i  de  under  §§  5,  6  og  7  omtalte  Hovedretninger  af  Kunst- 
academiets  Underviisning  holdes  dagligt  fra  Kl.  6 — 8  Øvelser  i  Perspectiv  og 
Skyggelære  samt  fra  Kl.  3 — 5  Øvelse  i  Perspectivens  Anvendelse  i  kunstnerisk 
Øiemed  og  i  perspectiviske  Gompositioner. 

Bestyrer:  en  Docent,  en  Assistent. 

§  9.  D  ecorations  classen. 

For  de  videre  fremrykkede  Elever  af  Model-  og  Architecturskolen,  der 
særlig  ville  udvikle  sig  i  Decoration,  gives  Ledighed  til  Øvelser  i  de  forskjellige 
Retninger  i  dette  Fag. 

Bestyrer:  en  Professor,  en  Assistent. 

§  10.  Undervisningstiden  er  fra  1ste  October  til  30te  Juni.  Afvigelser 
med  Hensyn  til  Tiden  for  enkelte  Underviisniugsgrene  bestemmes  af  Skole- 
raadet.  Bibliotheket  holdes  aabent  to  Dage  om  Ugen,  hver  af  disse  Dage  to 
Timer  om  Formiddagen  og  to  Timer  om  Eftermiddagen. 


§  11.  Betingelsen  for  Optagelse  som  Elev  af  Academiets  Skoler, 

A.  Academiets  almindelige  Forberedelsesclasse. 

For  at  blive  optaget  som  Elev  i  Academiets  almindelige  Forberedelsesclasse 
udfordres,  at  Aspiranten  enten  skal  dimitteres  fra  det  techniske  Institut  til  denne 
Classe  eller  og  fremlægge  de  samme  Prøver,  som  ved  dette  Institut  udfordres 
for  at  blive  dimitteret,  nemlig: 

i  Ornamenttegning  efter  Gipsafstøbning,  i  perspectivisk  Construction  af 
Contour  og  Skygge,  samt  i  Frihaandstegning  efter  fritstaaende  belyste  Legemer, 
saasom  geometriske  Legemer,  skjønt  formede  Kar  eller  deslige  med  Skygning; 
endelig  Beviis  for  bestaaet  Prøve  i  elementair  Geometri  og  Arithmetik,  samt 
Regning. 


B.  Modelskolen  og  dens  Forberedelsesclasse. 

En  Aspirant  kan  strax  optages  i  en  høiere  Classe,  naar  han  tillige  frem¬ 
lægger  Prøver  og  Beviis  for  samme  Dygtighed,  som  den,  der  kunde  opnaaes 
ved  at  gjennemgaae  de  Classer,  han  ønsker  at  springe  over. 


C.  Architecturskolen  og  dens  Forberedelsesclasser. 

For  her  at  blive  optaget  som  Elev  udfordres: 

De  samme  Prøver  og  Bevisligheder,  der  ovenfor  ere  anførte  som  Betin¬ 
gelse  for  at  blive  Elev  af  Academiets  almindelige  Forberedelsesclasse,  dog 
med  Tilføielse  af  Logarithmeregning  og  Plantrigonometri  samt  geometrisk  Projec- 
tions-  og  Skyggelære,  og  endvidere 

1)  en  Prøve  i  mechanisk  Physik,  saaledes  at  Aspiranten  viser,  at  han 
kjender  dens  Hovedsætninger,  der  ere  anvendelige  i  den  borgerlige  Bygnings¬ 
kunst,  og  forstaaer  at  løse  simple  statiske  og  mechaniske  Opgaver. 

2)  Prøve  i  Detail-Bygningsconstructioner,  nemlig : 

en  Tømmerconstruction ; 

en  Hvælvingsconstruction  eller  anden  vanskelig  Muurconstructiou ; 

en  Jernconstruction,  samt 

en  Construction  af  blandet  Bygningsmateriale. 

3)  Project  til  en  mindre  borgerlig  Bygning  efter  given  Opgave,  men  dog 
uden  Fordring  paa  Stiil  i  Henseende  til  Formen. 

4)  Beviis  for  at  have  bestaaet  Prøve  i  descriptiv  Geometri,  o :  den  alminde¬ 
lige  Deel,  Skyggelæren,  Perspectiv  og  Steensnit;  i  Landmaaling  og  Nivellement ; 
i  Fundering  og  Jordarbeide,  saavidt  vedkommer  Anlægget  af  en  borgerlig 
Bygning. 

Prøverne  C  1  og  2  kunne  aflægges  ved  det  techniske  Institut;  alle  Prøverne 
1—4  eller  de  tvende  sidste  ved  den  polytechniske  Læreanstalt,  Prøverne  2  skulle 
være  ledsagede  af  en  Styrkeberegning  og  Prøverne  2  og  3  af  udførlige  Overslag 
samt  Beviis  for  Kjendskab  til  Bygningsregnskab. 

En  Aspirant  kan  optages  i  Architecturclassen,  naar  han  tillige  fremlægger 
Prøver  og  Beviis  for  samme  Dygtighed ,  som  den,  der  kunde  opnaaes  ved  at 
gjennemgaae  de  Classer,  han  kunde  ønske  at  springe  over. 

§  12.  Elevernes  Opflytning  fra  en  Classe  til  en  anden  kan  finde  Sted  til 
enhver  Tid,  naar  Eleven  er  moden  dertil. 

§  13.  Adgangsprøve  for  Elever  af  Kunstacademiet. 

Den,  der,  efterat  have  gjennemgaaet  enten  Modelskolen  eller  Architectur- 
skolen,  indstiller  sig  til  Afgangsprøve,  maa,  for  at  antages  til  denne,  indlevere 
til  Skoleraadets  Formand  sine  Arbeider  i  Academiets  Skoler  for  det  sidste  Aar, 
han  der  har  nyd  I  Underviisning,  samt,  om  han  ellers  har  udført  Arbeider,  da 
tillige  disse.  Comiteen  for  hans  Classe  har  da  at  bedømme,  om  de  indleverede 
Arbeider  ere  tilstrækkelige  ;  forkastes  de  her,  blive  de,  om  Eleven  begjærer  det, 
at  bedømme  af  Skoleraadet  som  høieste  Instants.  Naar  Arbeiderne  ere  kjendte 
tilstrækkelige  i  Omfang  og  Størrelse,  modtager  han  af  Classecomiteen  en  Op¬ 
gave  i  hans  Fag.  Den  løste  Opgave  bedømmes  af  Skoleraadet,  saaledes  at  den 
antages  eller  forkastes.  Den  Elev,  hvis  Afgangsprøve  er  antaget,  erholder  et 
Afgangsbeviis,  enten  som  Maler,  Modellerer  eller  Architect.  Dog  have  Elever 
fra  Architecturskolen  forinden  at  præstere  Beviis  for  bestaaet  Prøve  ved  den 
polytechniske  Læreanstalt  i  chemisk  Physik,  almindelig  Chemi  og  qvalitativ 
uorganisk  Analyse  af  de  for  Bygmestere  vigtigste  Stoffer. 

Det  bliver  af  Skoleraadet  nærmere  at  bestemme,  hvori  Opgaverne  skulle 
bestaae. 

Den  Tid  paa  Aaret,  da  Eleverne  kunne  indstille  sig  til  Afgangsprøve,  be¬ 
stemmes  af  Skoleraadet. 

§  14.  Betalingen  for  Adgang  til  Underviisningen  og  til  Prøver. 

For  Adgang  til  Aftenclasserne  med  2  Timers  Underviisning  hver  Aften  er 
Betalingen  4  Rdl.  Qvartalet. 

Samme  Betaling  erlægges  for  Adgang  til  Øvelser  i  Perspectivclassen. 

For  Adgang  til  en  Dagclasse  med  4  Timers  Underviisning  daglig  erlægges 
8  Rdl.  Qvartalet. 

Enhver,  der  indstiller  sig  til  Afgangsprøve,  erlægger  10  Rdl.  Naar  han  be- 
staaer,  erholder  han  Afgangsbeviset  udfærdiget  gratis. 

Hvad  der  saaledes  indkommer,  tilfalder  Academiets  Kasse.  Skoleraadet 
kan  undtagelsesviis  tilstaae  trængende  og  flittige  Elever  med  særdeles  gode  An¬ 
læg  fri  Adgang  til  Underviisningen  for  eet  Aar  ad  Gangen. 

§  15.  Aarlig  Udstilling  af  Skolearbejder. 

Paa  en  Tid  af  Aaret,  som  nærmere  bestemmes  af  Ministeriet  for  Kirke-  og 
Underviisningsvæsenet  efter  Forslag  af  Skoleraadet,  udstilles  Skolearbeiderne 
for  det  forløbne  Aar  i  14  Dage  for  Publicum. 


Saaledes  approberet  ved  Allerhøjeste  Resolution  af  7de  September  1863, 
dog  at  den  ved  Reglementet  forudsatte  Benyttelse  af  det  ved  Lov  af  29de 
August  1862  bevilgede  Tilskud  til  Kunstacademiet  betinges  af  Rigsdagens  Bil¬ 
ligelse  deraf  ved  næste  Finantslov. 

D.  G.  MONRAD. 


Bilag  XI.  Fundatsen  af  31.  Decbr.  1882. 

[Se  Teksten.  S.  4  44  ff.] 


BESTEMMELSER 

OM 

DEN  INDRE  ORDNING  AF  DET  KONGELIGE  AKADEMI  FOR  DE  SKJØNNE 
KUNSTER  OG  DE  AARLIGE  UDSTILLINGER  VED  SAMME. 
(Stadfæstet  ved  kgl.  Resolution  af  31te  Decbr.  1882  og  meddelte  ved 
Min.  Bekjendtgjørelse  af  9de  Januar  1883). 

I.  Om  Akademiet  og  dets  Medlemmer. 

§  1.  Akademiets  Formaal  er  dels  som  Kunstskole  at  virke  gjennem  Under¬ 
visning  for  vordende  Malere,  Billedhuggere,  Architekter,  Kobberstikkere,  Medail- 
leurer  og  andre  med  disse  beslægtede  Kunstfag,  dels  som  Kunstnerraad  at  virke 
til  Haandhævelse  og  Udbredelse  af  Kunstsands  og  god  Smag. 


LXXI 


§  2.  Medlemmer  af  Akademiet  ere: 

a)  Professorerne  i  Kunsten  og  Secretairen; 

b)  23  Kunstnere,  valgte  paa  Livstid,  af  hvilke  mindst  4  skulle  være 
Billedhuggere  og  4  Architekter; 

c)  9  Kunstnere,  valgte  paa  9  Aar,  saaledes  at  Tredjedelen  udtræder 
hvert  tredje  Aar;  af  disse  Medlemmer  skulle  mindst  2  være  Billed¬ 
huggere  og  1  Architekt; 

d)  Overordentlige  Medlemmer.  Foruden  Medlemmer  af  det  konge¬ 
lige  Hus  kan  Akademiet  optage  indtil  3  Mænd  udenfor  Kunst 
nernes  Tal,  dejr  udmærke  sig  ved  fortrinlig  Interesse  for  og 
Kjendskab  til  Kunst,  som  overordentlige  Medlemmer; 

e )  Æresmedlemmer.  Alle  livsvarige  Medlemmer,  der  have  naaet  det 
70de  Aar,  dog  ikke  de  under  a.  opforte,  blive  Æresmedlemmer. 
Disse  deltage  ikke  i  Afstemningerne,  men  beholde  de  dem  som 
Medlemmer  i  Henhold  til  Reglement  af  19.  Septbr.  1866  tilstaaede 
Rettigheder ; 

f)  Udenlandske  Medlemmer.  Akademiet  kan  optage  udenlandske 
Medlemmer.  Disse  have  ingen  Stemme  i  Akademiet. 

De  under  a,  b,  d  og  f  nævnte  Medlemmer  vælges  af  Akademiet. 

De  under  c  nævnte  vælges  paa  Akademiets  Foranstaltning  af  alle  danske 
Kunstnere,  der  ere  eller  have  været  Medlemmer  af  Akademiet  eller  ere  agrée- 
rede  af  Akademiet  eller  have  dets  Guldmedailler  eller  Udstillingsmedaillen  eller 
den  Hansenske  Medaille  eller  have  opnaaet  et  af  de  større  Rejsestipendier  eller 
ialfald  ere  over  30  Aar  og  have  haft  Arbejder  optagne  paa  den  aarlige  For- 
aarsudstilling'  6  Gange,  hvoraf  mindst  1  Gang  i  de  sidste  5  Aar,  og  enten  have 
foretaget  en  eller  flere  Studierejser  i  Udlandet  eller  have  Akademiets  Afgangs¬ 
bevis  eller  den  store  Sølvmedaille  eller  en  Neuhausensk  Præmie  eller  den  Sød- 
ringske  Opmuntringspræmie  eller  det  Eibeschutzske  Legat  eller  andre  Præmier, 
der  maatte  blive  satte  lige  med  disse. 

Valgbare  til  de  under  C  nævnte  Medlemmer  ere  alle  valgberettigede  Kunst¬ 
nere,  der  ere  over  30  Aar  og  have  foretaget  en  eller  flere  Studierejser  i  Ud¬ 
landet  (tilsammen  mindst  1  Aar),  samt  Akademiets  Æresmedlemmer.  Spørgs- 
maal  om  Valgret  og  Valgbarhed  afgjøres  af  Akademiet,  dog  med  Recurs  til 
Ministeriet.  Valg  foretages  i  Slutningen  af  Januar  Maaned,  første  Gang  i 
Januar  1883. 

§  3.  OmValg  af  Medlemmer  har  Akademiet  at  gj øre  Indberetning  til  Mini¬ 
steriet  for  Kirke-  og  Undervisningsvæsenet,  som  foredrager  samme  for  Kongen. 
Naar  Nogen  er  optaget  som  Medlem  (§  2  a-d).  aflægger  han  den  sædvanlige  Ed, 
forsaavidt  han  ikke  alt  tidligere  har  aflagt  den,  hvorefter  der  af  Akademiet 
meddeles  ham  Diplom  som  Medlem. 

§  4.  Naar  et  Medlem  (§  2  a-b)  forlader  Landet  paa  længere  Tid,  uden  at 
dette  sker  efter  Overenskomst  med  Akademiet,  træder  han  derved  over  i  de 
udenlandske  Medlemmers  Række.  Herom  indberetter  Akademiet  til  Ministe¬ 
riet  for  Kirke-  og  Undervisningsvæsenet.  Har  der  om  denne  Bestemmelses 
Forstaaelse  været  delte  Meninger  i  Akademiet,  kan  Mindretallet  fordre,  at  Sagen 
indstilles  til  Ministeriet.  Vender  et  i  Henhold  til  §  2  b  valgt  Medlem  tilbage, 

kan  han  ved  Vacance  atter  indtræde,  men  indtager  da  Sæde  og  har  Adkomster 
efter  det  sidst  valgte  Medlem.  Har  et  i  Henhold  til  §  2  c  valgt  Medlem  for¬ 
ladt  Landet  uden  Overenskomst  med  Akademiet,  foretages  Suppleringsvalg. 

Udenbys  Medlemmer,  der  ikke  kunne  tilsiges  til  Plenarmøderne,  regnes  ikke 
til  de  41  faste  Medlemmer. 

II.  Om  Akademiets  Bestyrelse,  dets  Embedsmænd  og  Betjente. 

§  5.  Akademiet  er  underlagt  Ministeriet  for  Kirke-  og  Undervisnings¬ 
væsenet,  til  hvis  Afgjørelse  eller  videre  Foranstaltning  alle  Sager  blive  at  ind¬ 
stille,  i  hvilke  Akademiet  ikke  er  bemyndiget  til  at  tage  Bestemmelse. 

§  6.  Akademiet  skal  have  en  Directeur,  som  skal  varetage  den  umiddel¬ 
bare  og  daglige  Bestyrelse  af  Akademiet,  og  som  underskriver  i  Akademiets 
Navn  de  Expeditioner,  der  udfærdiges  fra  dette.  Han  har  at  vaage  over,  at 
Akademiets  Møder,  dets  Secretariat  og  andre  dets  indvortes  Indretninger  hol¬ 
des  i  behørig  Orden  og  Gang;  og  i  det  Hele  at  paase  det  Fornødne  i  Over¬ 
ensstemmelse  med  de  gjældende  Bestemmelser.  Directeuren  vælges  for  3  Aar 
blandt  Akademiets  Medlemmer  (§  2  a-c). 

§  7.  Foruden  Directeuren  skal  udnævnes  en  Vice-Directeur,  der  fungerer 
som  Directeur  under  dennes  Forfald,  eller  naar  Directeurposten  er  ledig.  Han 
vælges  ligesom  Directeuren  for  3  Aar  blandt  Akademiets  Medlemmer  (§  2  a-c). 

§  8.  Akademiet  skal  have  8  Professorer  i  Kunsten,  nemlig  5  Figurmalere, 
Billedhuggere  eller  andre  Kunstnere,  der  kunne  stille  og  tegne  efter  den  levende 
Model,  2  Architekter  og  en  Bestyrer  af  Decorationsklassen  (denne  ledes  indtil 
videre  af  en  Lærer).  De  vælges  af  Akademiets  samtlige  Medlemmer  blandt  de 
Kunstnere,  der  ere  eller  have  været  Medlemmer  (§  2  b- c)  af  Akademiet.  Naar 
de  afgaa  paa  Grund  af  Alder  eller  Svagelighed,  gaa  de  over  til  at  blive  Æres¬ 
medlemmer. 

Fremdeles  skal  Akademiet  have  1  Docent  i  Anatomi,  1  i  Kunsthistorie  og 
Mythologi  og  1  i  Perspectiv. 

§  9.  Akademiet  skal  have  en  Secretair,  der  som  saadan  bliver  Medlem  af 
Akademiet,  saa  længe  han  fungerer,  dog  uden  at  tage  Del  i  Afstemningerne 
angaaende  Bedømmelsen  af  Concursarbejder  og  Tildelingen  af  Stipendier. 

§  10.  Akademiet  skal  have  en  Kasserer.  Han  vælges  for  3  Aar  blandt  de 
livsvarige  Medlemmer. 

§  11.  Det  i  Akademiet  stedfundne  Valg  af  Directeur,  Vice-Directeur  og 
Kasserer  indstilles  af  Akademiet  til  Kirke-  og  Undervisningsministeriet,  for  af 
dette  at  forelægges  Hans  Majestæt  Kongen  til  endelig  Afgjørelse.  Professorerne 
og  Secretairen  vælges  af  Akademiet  og  udnævnes  af  Kongen  paa  Indstilling  af 
Kirke-  og  Undervisningsministeriet.  De  3  Docenter  udnævnes  af  Kirke-  og 
Undervisningsministeriet  paa  Skoleraadets  Indstilling. 

En  Forvalter  vælges  af  Akademiet,  og  Valget  indstilles  til  Kirke-  og  Under¬ 
visningsministeriets  Approbation. 

De  øvrige  ved  Akademiet  ansatte  Bestillingsmænd  antages  af  dette  paa  Op¬ 
sigelse. 

§  12.  Akademiets  Anliggender  udenfor  de  løbende  Sager  forhandles  i 


LXXIII 


Plenarforsamlinger,  der  sammenkaldes  af  Directeuren,  forsaavidt  de  ikke  efter 
deres  Beskaffenhed  strax  eller  forinden  Plenarmødet  blive  at  afgjøre  af  Udvalg, 
der  ere  nedsatte  i  Plenarmoderne,  enten  som  staaende  Udvalg  efter  de  gjæl- 
dende  Regulativer,  eller  til  Undersøgelse  eller  foreløbig  Behandling  af  enkelte 
forekommende  Sager. 

Alle  Sager  undtagen  Valg  af  Akademiets  Embedsmænd  og  Medlemmer, 
Bedømmelsen  af  Guldmedailleconcurserne,  Neuhausenske  og  Eibeschutzske  Con- 
curser  og  den  Hansenske  Medaille,  Tildelingen  af  Stipendier,  og  saadanne  større 
Sager,  som  utvivlsomt  høre  under  Plenarmøderne,  samt  alle  Gomitévalg  —  be¬ 
handles  og  af gj øres  saavidt  mulig  af  et  staaende  Forretningsudvalg  paa  10  Med¬ 
lemmer,  hvoriblandt  Directeuren,  Vice-Directeuren  og  Secretairen,  samt  mindst 
2  af  de  skiftende  Medlemmer.  I  Udvalget  bør  mindst  være  2  Architekter  og 
2  Billedhuggere.  I  givne  Tilfælde,  hvor  Udvalget  maatte  finde  det  nødvendigt, 
kan  det  yderligere  tilkalde  andre  af  Akademiets  Medlemmer.  Ligesom  i  dette 
Udvalg  skulle  de  skiftende  Medlemmer  repræsenteres  i  alle  øvrige  Udvalg  i 
Akademiet  med  mindst  '/5  af  Udvalgets  Medlemsantal. 

Plenarforsamlingen  sammenkaldes  én  Gang  i  hvert  Kvartal,  og  for  øvrigt 
naar  10  Medlemmer  andrage  derpaa.  I  det  første  Plenarmøde,  som  afholdes 
efter  den  31te  Marts,  vælges  blandt  Medlemmerne  en  Dirigent  til  at  lede  For¬ 
handlingerne  i  Plenarmøderne;  Valget  er  gjældende  for  1  Aar.  I  samme  Møde 
vælges  Forretningsudvalget  ligeledes  for  1  Aar. 

§  13.  Til  at  tage  Beslutning  skal  en  Plenarforsamling  ikke  anses  fuldstæn¬ 
dig,  naar  ikke  i  det  Mindste  20  Medlemmer  ere  tilstede.  Beslutningen  i  Mødet 
tages  efter  de  fleste  Stemmer,  saaledes  at,  i  Tilfælde  af  Stemmelighed,  Direc- 
teurens  Stemme  er  den  afgjørende.  Naar  der  handles  om  at  optage  et  Medlem 
eller  tilkjende  Præmie  for  Concursarbejder,  udkræves  der,  at  den  Paagjældende 
skal  have  2/s  af  de  afgivne  Stemmer  for  sig.  Skulde  det  træffe,  at  et  eller  flere 
tilvarslede  Møder  ikke  ere  fuldtallige  til  at  tage  Beslutning,  og  en  Sags  Behand¬ 
ling  ikke  maatte  kunne  taale  yderligere  Udsættelse,  kan  Directeuren  med  sit 
Forslag  indstille  den  til  Kirke-  og  Undervisningsministeriets  Afgjørelse. 

§  14.  Naar  Medlemmerne  af  en  eller  anden  Grund  ikke  kunne  give  Møde 
i  Akademiets  Forsamlinger,  bør  de,  om  muligt  forud,  anmelde  saadant  deres 
Forfald.  Naar  et  Medlem  i  Løbet  af  et  Aar  ikke  giver  Møde  og  ikke  melder 
lovligt  Forfald,  tilsiges  han  ikke  mere,  og  det  bliver  da  at  tage  under  Forhand¬ 
ling,  hvorvidt  hans  Rettigheder  dermed  bør  bortfalde,  hvilket  i  fornødent  Fald 
afgjøres  ved  kongelig  Resolution. 

§  15.  Skolens  Budget  udarbejdes  af  Skoleraadet  og  optages  i  de  Forslag 
til  Budgetter  for  Akademiet  og  de  Samme  underlagte  Fonds,  som  Akademiet 
har  at  udarbejde  og  indsende  betimelig  til  Ministeriet  for  Kirke-  og  Undervis¬ 
ningsvæsenet,  for  at  det  Fornødne  kan  blive  optaget  paa  Forslaget  til  Finants- 
loven. 

§  16.  Samtlige  Akademiets  Indtægter  oppebæres  og  dets  Udgifter  afholdes 
efter  de  Indtægts-  og  Udgiftsordrer,  som,  i  fornødent  Fald  med  højere  Autori¬ 
sation,  efter  Akademiets  Beslutning  meddeles  af  Directeuren.  Til  de  Skolen 
vedrørende  Indtægter  og  Udgifter  giver  Skoleraadets  Formand  Indtægts-  og  Ud¬ 
giftsordrer. 

§  17.  De  aarlige  Regnskaber  revideres  af  tvende  af  Akademiet  dertil  ud¬ 
nævnte  Medlemmer  og  decideres  samt  kvitteres  af  Akademiet  inden  den  al¬ 
mindelige  for  de  offentlige  Regnskabers  Revision  og  Decision  fastsatte  Tid,  saa 
at  Resultatet,  kan  blive  optaget  i  det  almindelige  Statsregnskab. 

§  18.  Paa  Akademiets  Stifters  Fødselsdag,  den  31te  Marts,  skal  Akade¬ 
miet  hvert  Aar  holde  et  højtideligt  Møde,  i  hvilket  Præmiemedaillerne  uddeles, 
og  en  Beretning  om  det  Vigtigste,  som  i  det  forløbne  Aar  er  foregaaet  og  vir¬ 
ket  ved  Akademiet,  oplæses. 


III.  Om  Akademiets  Skoler. 

§  19.  Akademiets  Skoler  ere:  Den  almindelige  Forberedelsesklasse,  Model¬ 
skolen  og  Bygningsskolen  med  deres  Forberedelsesklasser,  en  Perspectivklasse  og 
en  Decorationsklasse. 

§  20.  Den  hele  Undervisning  ved  Kunstakademiet  bestvres  af  et  Skole- 
raad,  bestaaende  af  samtlige  Professorer,  Docenterne  og  den  Delegerede  i  det 
techniske  Selskabs  Skole  samt  6  Medlemmer  (2  Malere,  2- Billedhuggere,  2  Archi- 
tekter)  valgte  paa  3  Aar,  hvoraf  2  af  de  skiftende  Medlemmer.  Disse  vælges 
saa  betimelig  af  Akademiet,  at  de  kunne  deltage  i  Skoleraadets  Valg  af  en  For¬ 
mand  af  sin  Midte.  Formanden  har  at  lede  det  H  eles  Gang,  saa  vel  hvad  Under¬ 
visningen  som  hvad  Økonomien  angaar,  samt  at  udfærdige  alle  Skrivelser,  disse 
Sager  vedkommende.  Formanden  antager  selv  en  Secretair  til  Skoleraadet. 

§21.  Akademiet  vil  have  at  udarbejde  og  til  Kirke-  og  Undervisnings¬ 
ministeriets  Approbation  at  indsende  Forslag  til  et  Reglement  for  Undervis¬ 
ningen  i  Skolerne,  samt  Forslag  angaaende  unge  Kunstneres  videre  Uddannelse 
i  Ateliers  under  Professorernes  eller  andre  dygtige  Kunstneres  Ledelse. 

§  22.  Til  Skolerne  slutte  sig  Forelæsninger  i  Perspectiv,  Kunsthistorie, 
Mythologi  og  Anatomi. 

§  23.  For  Adgang  til  Undervisning  i  Akademiet  erlægges  en  passende  Be- 
taling,  der  efter  Forslag  af  Akademiet  er  fastsat  af  Kirke-  og  Undervisnings¬ 
ministeriet  ved  Undervisnings-Reglementet  af  7.  Septbr.  1863,  §  14.  Fri  Under¬ 
visning  kan  af  Skoleraadet  undtagelsesvis  tilstaas  dem,  hos  hvem  særdeles  An 
læg  findes  forbundne  med  bevislig  Trang. 

§  24.  For  de  bedste  Arbejder  i  disse  fornævnte  Skoler  kan  der  tilkjendes 
Præmier. 


IV.  Om  Præmier  og  Concurs. 

§  25.  Med  Hensyn  til  Concurser  for  Akademiets  Guldmedailler,  den  Han- 
senske  Medaille,  de  Neuhausenske  Pengepræmier  og  det  Eibeschutzske  Legat 
samt  den  Sødringske  Opmuntringspræmie,  forholdes  overensstemmende  med  de 
gjældende  Reglementer  for  disse. 

§  26.  Ikkun  indfødte  Kunstnere  kunne  concurrere  til  Medailler  eller  Præ¬ 
mier.  Concursarbej derne  blive  offentlig  at  udstille,  hvorefter  Concursens  Be¬ 
dømmelse  finder  Sted. 

V.  Om  Stipendier. 

§  27.  Til  Stipendier  have  indfødte  Kunstnere,  der  ikke  ere  akademiske 
Medlemmer,  og  som  med  Talent  forene  en  alvorlig  Stræben,  Adgang  uden  Ude¬ 
lukkelse  af  noget  enkelt  Fag  (se  Reglement  for  Stipendier  og  Rejseunder¬ 
støttelser). 

§  28.  Stipendier  kunne  tilstaaes  i  større  og  mindre  Beløb  for  én  Gang 
eller  for  flere  Aar,  dog  ikke  for  et  længere  Tidsrum  end  3  Aar.  Ved  Bestem¬ 
melsen  af  deres  Størrelse  og  Varighed  bliver  at  tage  Hensyn  til  de  af  Kunst¬ 
neren  opgivne  Formaal  for  Stipendiets  Benyttelse. 

§  29.  Akademiet  har  aarlig  ved  Bekjendtgjørelse  at  fastsætte  en  vis  Frist, 
inden  hvilken  Ansøgninger  om  Stipendier  bør  indgives,  ligesom  Akademiet 
blandt  sine  Medlemmer  aarlig  udnævner  en  Comité,  der  har  at  indhente  hos 
Ansøgerne,  eller  paa  anden  Maade,  alle  de  Oplysninger,  som  den  skjønner  for¬ 
nødne,  og  derefter  gjøre  Indstilling  til  Plenarforsamlingen  om,  hvorledes  den 
finder,  at  Stipendierne  rettest  bør  fordeles.  Akademiets  F'orslag  desangaaende, 
med  Forklaring  om  Grundene  for  samme,  bliver  at  indstille  til  Kirke-  og  Under¬ 
visningsministeriet,  som  foredrager  Sagen  for  Hans  Majestæt  Kongen  til  Be¬ 
dømmelse  og  allerhøjeste  Afgjørelse. 

§  30.  Det  bliver  af  Akademiet  at  bestemme,  hvorvidt  der  efter  de  for- 
haandenværende  Omstændigheder  findes  Føje  til  at  give  den  vedkommende 
Stipendiarius  nogen  særlig  Instrux  for  Stipendiets  Afbenyttelse,  hvilken  da  af 
ham  bør  følges.  Det  er  Pligt  for  Enhver,  der  har  nydt  Stipendium  som  Rejse¬ 
hjælp,  efter  tilendebragt  Rejse  at  afgive  Beretning  til  Akademiet  om,  hvor  længe 
han  har  opholdt  sig  paa  de  forskjellige  Steder,  samt  hvorledes  han  formener 
at  have  fremmet  Rejsens  Formaal,  eller,  ved  at  fremlægge  Arbejder  for  Akade¬ 
miet,  for  dette  godtgjøre,  hvorvidt  han  ved  Rejsen  har  fremmet  sin  kunstne¬ 
riske  Udvikling. 

VI.  Om  de  aarlige  Udstillinger  ved  Akademiet. 

§  31.  Ved  Akademiet  bliver  aarlig  at  afholde  en  almindelig  Udstilling.  Til 
at  bestemme,  hvorvidt  de  dertil  indsendte  Arbejder,  som  ikke  ere  udførte  af 
Akademiets  egne  Medlemmer  eller  ere  belønnede  Concursarbejder,  kunne  an¬ 
tages  til  denne  Udstilling,  anordnes  en  Comité,  bestaaende  af  7  paa  3  Aar 
valgte  Medlemmer,  nemlig  1  af  Ministeriet  for  Kirke-  og  Undervisningsvæsenet 
valgt  Medlem,  der  er  Comitéens  Formand  og  leder  dens  Virksomhed,  3  af 
Akademiets  Planarforsamling  efter  Forholdstal  valgte  Medlemmer,  og  3  Med¬ 
lemmer,  valgte  ligeledes  efter  Forholdstal  af  de  danske  Kunstnere,  som  i  Løbet 
af  de  sidste  3  Aar  før  Valget  have  haft  Arbejder  antague  til  den  aarlige  Ud¬ 
stilling,  men  ikke  ere  Medlemmer  af  Akademiet,  samt  4  hvert  Aar  paany,  lige¬ 
ledes  efter  Forholdstal,  valgte  Medlemmer  af  de  Kunstnere,  der  ijølge  §  2  c 
have  Valgret  til  Akademiet  og  blandt  dem,  der  ifølge  samme  §  ere  valgbare. 
De  nye  Valg  til  denne  Comité  foretages  i  Slutningen  af  Januar  Maaned,  første 
Gang  i  Januar  1883. 

§  32.  For  Adgangen  til  Udstillingen  erlægges  en,  af  Comitéen  med  Kirke- 

og  Undervisningsministeriets  Approbation  bestemt,  Betaling.  Netto-Provenuet 
af  denne  Indtægt  tilflyder  Udstillingsfonden,  der  bestyres  af  den  ovennævnte 
Comité,  overensstemmende  med  det  specielle  Regulativ  for  denne  Fond,  som 
Ministeriet  for  Kirke-  og  Undervisningsvæsenet  fastsætter.  De  4,  hvert  Aar 
paany  valgte,  Medlemmer  deltage  ikke  i  de,  ifølge  denne  §,  Comitéen  paahvi¬ 
lende  Forretninger. 

§  33.  Efter  at  Stiftelsesdagen  er  højtideligholdt  den  31te  Marts,  samles 
Akademiet  den  4de  Tirsdag  og  Onsdag  i  April  i  Udstillingslocalet,  for  af  de  Ar¬ 
bejder,  som  dér  have  været  udstillede,  at  tage  Bestemmelse  om  de  forskjellige 
Præmiers  Tilkjendelse,  som  ogsaa  for,  i  Forbindelse  med  vedkommende  Comités 
Betænkning,  at  tage  de  indkomne  Ansøgninger  om  Rejsestipendier  under  For¬ 
handling. 

§  34.  Ved  de  aarlige  Udstillinger  kan,  i  Henhold  til  Reglement  for  den 
Thorvaldsenske  Udstillingsmedaille  af  20de  April  1866,  denne  Medaille  tilkjen- 
des.  Tilkjendelsen  sker  ved  en  af  Udstillingscomitéen  aarlig  blandt  Akademiets 
Medlemmer  og  dem,  der  tidligere  have  vundet  Medaillen,  valgt  Comité  paa  12 
Medlemmer.  Der  udfordres  mindst  8  Stemmer  for  Medaillens  Tilkjendelse. 

Bedømmelsen  sker  først  i  Maj. 

VII.  Om  Akademiets  Bibliothek  og  Kunstsamlinger. 

§  35.  Bestyrelsen  af  og  Overtilsynet  med  Bibliotheket  paahviler  en  i  Hen¬ 
hold  til  Skole-Reglementet  af  7de  Septbr.  1863  §  4  valgt  Comité,  som  under 
Akademiets  Directeurs  Control  besørger  Indkjøb  af  Bøger  m.  m.  for  de  til  Bi¬ 
bliotheket  aarlig  bestemte  Summer,  medens  Bibliothekaren  fører  det  daglige 
Tilsyn  med  Bibliotheket,  forestaar  Udlaan  og  deslige. 

§  36.  En  Comitée,  valgt  i  Overensstemmelse  med  Skole-Reglementets  §  4, 
bestyrer  og  fører  Overtilsynet  med  Kunstsamlingerne,  ligesom  den  under  Akade¬ 
miets  Directeurs  Control  raader  over  Anvendelsen  af  de  til  Samlingerne  aarlig 
bestemte  Summer. 

§  37.  De  nærmere  Forskrifter  for  Benyttelsen  af  Bibliotheket  og  af  Kunst¬ 
samlingerne  meddeles  i  et  af  Akademiet  forfattet  og  i  disse  Lokaler  ophængt 
Reglement. 

§  38.  De  specielle  Reglementer,  som  ville  behøves  for  nærmere  at  ordne 
de  forskjellige  Grene  af  Akademiets  Virksomhed,  blive  af  dette  at  udarbejde 
og  indstille  til  Ministeriet  til  nærmere  Foranstaltning. 

§  39.  Foranførte  Bestemmelser  træde  i  Stedet  for  Bekj en dtgj øreisen  af 
28de  Juli  1857  og  Forskrifterne  i  den  fornyede  Fundats  af  28de  Juli  1814  Afd. 
I-VI  og  VIII. 


VIII.  Midlertidige  Bestemmelser. 

§  40.  Alle  Akademiets  nuværende  Medlemmer  have  som  hidtil,  Sæde  og 
Stemme  i  Akademiet,  indtil  de  i  Henhold  til  §  2  e  gaa  over  til  at  blive  Æres¬ 
medlemmer. 

Den  Aldersgrændse,  som  i  §  2  e  fastsættes,  indtræder  dog  først  3  Aar  efter 

denne  Ordnings  Kundgjørelse.  Saalænge  de  nuværende  Medlemmers  Antal, 
ikke  medregnet  Professorerne,  ikke  er  gaaet  ned  under  23,  vælges  ikke  nye 
livsvarige  Medlemmer. 

§  41.  Det  afgjøres  ved  Lodtrækning,  hvilke  af  de  ifølge  §  2  c  valgte 
Kunstnere  der  afgaa  første  og  anden  Gang. 


Bilag  XII.  Akademiets  nugældende  fundatsmæssige 
Bestemmelser  og  Reglementer. 

[Se  Teksten.  S.  491.] 

BESTEMMELSER  OM  DEN  INDRE  ORDNING  AF  DET  KONGELIGE 
AKADEMI  FOR  DE  SKJØNNE  KUNSTER  OG  DE  AARLIGE 
UDSTILLINGER  VED  SAMME. 

(Stadfæstet  ved  Kgl.  Resolution  af  18de  Januar  1887  og  meddelte  ved  Min. 

Bekj endtgj ørelse  af  24de  Januar  s.  A.) 

I.  Om  Akademiet  og  dets  Medlemmer. 

§  1.  Akademiets  Formaal  er  dels  som  Kunstskole  at  virke  gjennem 
Undervisning  for  vordende  Malere,  Billedhuggere,  Arkitekter,  Kobberstikkere, 
Medaillører  og  andre  med  disse  beslægtede  Kunstfag,  dels  som  Kunstnerraad 
at  virke  til  Haandhævelse  og  Udbredelse  af  Kunstsands  og  god  Smag. 

§  2.  Medlemmer  af  Akademiet  ere:  a.  Akademiraadets  Medlemmer. 

b.  Akademiets  nuværende  Medlemmer  —  saavel  de  livsvarige  som  de 
paa  Tid  valgte,  de  overordentlige  Medlemmer  og  Akademiets  Æresmedlemmer 
—  paa  Livstid  og  dets  Sekretær. 

c.  Akademiets  overordentlige  Medlemmer.  Foruden  Medlemmer  af  det 
kongelige  Hus  kan  i  Akademiet  optages  indtil  3  Mænd  udenfor  Kunstnernes 
Tal,  der  udmærke  sig  ved  særlig  Interesse  for  og  Kjendskab  til  Kunst,  som 
Medlemmer. 

d.  Professorer,  der  ere  afgaaede  paa  Grund  af  Alder  eller  Svagelighed. 
Afgaaede  Medlemmer  af  Akademiraadet,  forsaavidt  de  have  beklædt  Stillingen 
som  Direktør  eller  Vicedirektør. 

Foruden  Akademiets  Medlemmer  have  Følgende  Sæde  i  Akademiets  Ple¬ 
narforsamling. 

e.  De  Kunstnere,  som  have  modtaget  Udstillingsmedaillen  (den  Thorvald- 
senske  Medaille),  der  for  Fremtiden  uddeles  af  Akademiraadet,  samt  de  Kunst- 

nere,  som  inden  den  31te  Decbr.  1886,  efterat  have  modtaget  Akademiets  store 
Guldmedaille,  have  foretaget  en  større  Studierejse 

f.  1)  De  Kunstnere,  der  to  Gange  i  forskj ellige  Aar  have  modtaget  Aka¬ 
demiets  Aarsmedaille  *)  eller  2)  de  Kunstnere,  som,  efter  at  have  modtaget 
Akademiets  store  Guldmedaille,  have  foretaget  en  større  Studierejse,  og  tillige 
have  opnaaet  den  Hansenske  Medaille  eller  een  Aarsmedaille  ( Kgl .  Resol. 
9.  Marts  1894).  Aarsmedaillen  uddeles  af  Akademiraadet,  der  hvert  Aar,  før 
den  aarlige  Udstillings  Slutning,  paa  et  i  den  Anledning  sammenkaldt  Møde 
betegner  et  Antal  Kunstværker  —  høist  7  mindst  1  —  som  de  eller  det  efter 
dets  Skjøn  fortrinligste  blandt  dem,  der  i  det  siden  forrige  Tilkjendelse  for¬ 
løbne  Aar  have  været  olfentlig  til  Skue  og  ere  udførte  af  Kunstnere,  som  ikke 
ere  Medlemmer  af  Akademiets  Plenarforsamling.  Aarsmedaillen  kan  kun  til¬ 
deles  med  over  Halvdelen  af  de  afgivne  Stemmer  og  gjennem  een  Afstemning, 
dog  saaledes,  at  om  intet  Kunstværk  opnaaer  at  blive  betegnet  paa  denne 
Maade,  da  tildeles  een  Aarsmedaille  ved  bundet  Valg  mellem  de  to  Arbeider, 
der  have  opnaaet  flest  Stemmer.  De  Kunstværker,  der  belønnes  med  Aars¬ 
medaillen,  bøl-,  forsaavidt  deres  Natur  tillader  det,  i  Reglen**)  have  været  udstil¬ 
lede  paa  Akademiets  aarlige  Udstilling.  Udførte  Bygninger  og  monumentale 
Arbeider  udenfor  Kjøbenhavn  kunne  kun  komme  i  Betragtning,  forsaavidt  der 
er  givet  Akademiraadet  tilstrækkelig  Lejlighed  til  at  dømme  om  dem. 

g.  Kunstnere,  som  efter  skriftligt  Forslag  af  6  Medlemmer  af  Akademiraadet, 
af  dette  med  2/g  af  de  afgivne  Stemmer  vælges  til  at  være  Medlemmer  af  Plenar¬ 
forsamlingen.  Forslaget  maa  tilstilles  Akademiet  mindst  14  Dage  før  det  Møde, 
i  hvilket  Sagen  foretages.  (Kgl  Resol.  12.  Febr.  1904). 

Akademiets  Plenarforsamling  (a. —  g.)  træder  kun  sammen,  naar  der  fore¬ 
tages  Valg  af  Medlemmer  af  Akademiraadet,  af  overordentlige  Medlemmer  og 
af  udenlandske  Medlemmer  samt  ved  Akademiets  aarlige  højtidelige  Møde  den 
31te  Marts  eller  ved  andre  Fester. 

I  Akademiet  kunne  optages  udenlandske  Medlemmer,  der  dog  ikke  have 
Stemme  i  Akademiet. 

§  3.  Akademiets  Anliggender  styres  af  et  Akademiraad,  der  bestaar  af: 
Professorerne  i  Kunsten  og  24  paa  9  Aar  blandt  dem,  der  have  Sæde  i  Akade¬ 
miets  Plenarforsamling,  valgte  Medlemmer,  af  hvilke  12  vælges  af  Plenarfor¬ 
samlingen  og  12  af  Kunstnersamfundet. 

Valgret  til  de  12  Medlemmer  af  Raadet,  der  vælges  af  Plenarforsamlingen, 
have  dennes  Medlemmer  (§  2  a — g). 

Valgret  til  de  12  Medlemmer  af  Raadet,  der  vælges  af  Kunstnersamfundet 
have:  Plenarforsamlingens  Medlemmer  (§  2  a — g),  de,  der  have  den  store 
eller  den  lille  Guldmedaille,  den  Hansenske  Medaille,  Akademiets  Aarsmedaille, 


*)  Første  Gang  gives  kun  Meddelelse  om,  at  Aarsmedaillen  er  tilkjendt.  An¬ 
den  Gang  gives  Eckersbergs  100  Aars  Medaille  i  Sølv. 

**)  Ifølge  Minist.  Skr.  af  19.  Febr.  1904  forstaas  dette  saaledes,  at  Medaillen 
undtagelsesvis,  naar  Omstændighederne  maatte  gøre  det  ønskeligt,  kan  til¬ 
deles  for  Kunstværker,  der  ikke  ere  udstillede  ved  Akademiet. 


LXXIX 


eller  have  opnaaet  et  af  Akademiets  større  Reisestipendier,  samt  de  Kunstnere* 
der  ere  over  30  Aar  og  have  havt  Arbeider  optagne  paa  den  aarlige  Foraars- 
udstilling  6  Gange,  hvoraf  mindst  3  Gange  i  de  sidste  5  Aar. 

Af  de  12  Medlemmer,  der  vælges  af  Kunstnersamfundet,  skal  de  8  være 
Malere  (der  under  grafiske  Kunstnere),  2  Billedhuggere  og  2  Arkitekter. 

Af  hver  af  de  2  Grupper  afgaaer  hvert  3die  Aar  4.  Genvalg  kan  finde 
Sted. 

Valget  til  begge  Grupper  foretages  hvert  3die  Aar  i  sidste  Halvdel  af  Fe¬ 
bruar  Maaned  saa  betids,  at  de  nyvalgte  kunne  deltage  i  Direktør-,  Skoleraads- 
og  Udstillingskomitévalg. 

Listerne  over  de  Valgberettigede  udarbeides  af  Akademiraadet  og  ligge  til 
Eftersyn  indtil  Midten  af  Januar  Maaned.  Indsigelser  mod  Optagelsen  eller 
Udelukkelsen  af  Nogen  paa  disse  Lister  skulle  indleveres  inden  Midten  af 
Januar  Maaned.  De  paakjendes  af  Akademiraadet,  dog  med  Rekurs  til  Mini¬ 
steriet. 

Først  vælges  de  Medlemmer,  der  skulle  vælges  af  Kunstnersamfundet. 
Valgene  foregaa  sektionsvis  og  efter  Akademiraadets  nærmere  Bestemmelse. 
Hvis  der  ikke  afgives  Stemmer  af  mindst  Vs  af  de  Valgberettigede  i  en  Sektion, 
foretager  Akademiets  Plenarforsamling  Valget.  Derefter  foretager  Plenarforsam¬ 
lingen  Valget  af  de  Medlemmer,  den  vælger. 

§  4.  Om  Valg  af  Medlemmer  af  Akademiet  har  Akademiraadet  at  gjøre 
Indberetning  til  Ministeriet  for  Kirke-  og  Undervisningsvæsenet,  som  foredrager 
samme  for  Kongen.  Naar  Nogen  er  optaget  som  Medlem  (§  2  a  -  d), '  aflægger 
han  den  sædvanlige  Ed,  forsaavidt  han  ikke  alt  tidligere  har  aflagt  den,  hvor¬ 
efter  der  af  Akademiet  meddeles  ham  Diplom  som  Medlem. 

§  5.  Naar  en  Vakance  enten  paa  Grund  af  et  Medlems  Død  eller  Bort- 
reise  paa  længere  Tid  eller  af  anden  Grund  (jfr.  §  14)  indtræder  mellem  de 
af  Plenarforsamlingen  til  Akademiraadet.  valgte  Medlemmer,  foretages  et  Ud¬ 
fyldningsvalg  gjældende  for  den  Tid,  for  hvilken  det  afgaaede  eller  afdøde 
Medlem  var  valgt.  Indtræder  Vakancen  mellem  de  af  Kunstnersamfundet 
valgte  Medlemmer,  foretager  Akademiraadet,  forsaavidt  Udfyldningsvalget  ikke 
skjønnes  at  kunne  udsættes  til  næste  almindelige  Valg,  et  Udfyldningsvalg,  der 
dog  kun  gjælder  til  næste  almindelige  Valg  finder  Sted,  ved  hvilket  der  da, 
foruden  de  ordinære  Valg  af  4  Kunstnere,  foretages  det  fornødne  Udfyldnings¬ 
valg  gjældende  for  den  Tid,  for  hvilken  det  afdøde  eller  afgaaede  Medlem 
var  valgt. 


II.  Om  Akademiets  Bestyrelse,  dets  Embedsmænd  og  Betjente. 

§  6.  Akademiet  er  underlagt  Ministeriet  for  Kirke-  og  Undervisningsvæ¬ 
senet,  til  hvis  Afgjørelse  eller  videre  Foranstaltning  alle  Sager  blive  at  ind¬ 
stille,  i  hvilke  Akademiet  ikke  er  bemyndiget  til  at  tage  Bestemmelse. 

§  7 ’  Akademiet  skal  have  en  Direktør,  som  skal  varetage  den  umiddel¬ 
bare  og  daglige  Bestyrelse  af  Akademiet,  og  som  underskriver  i  Akademiets 
Navn  de  Expeditioner,  der  udfærdiges  fra  dette.  Han  har  at  vaage  over,  at 


Akademiets  Møder,  dets  Sekretariat  og  dets  andre  indvortes  Indretninger  hol¬ 
des  i  behørig  Orden  og  Gang,  og  i  det  Hele  at  paase  det  Fornødne  i  Overens¬ 
stemmelse  med  de  gjældende  Bestemmelser.  Direktøren,  der  tillige  er  For¬ 
mand  i  Akademiraadet,  vælges  paa  3  Aar  blandt  Akademiraadets  Medlemmer. 
Valget  foretages  strax  efter  at  Valgene  til  Akademiraadet  have  fundet  Sted  af 
Akademiets  Medlemmer  (§  2  a— d).  Umiddelbart  Gjenvalg  kan  ikke  linde 
Sted. 

§  8.  Foruden  Direktøren  skal  udnævnes  en  Vice-Direktør,  der  fungerer 
som  Direktør  under  dennes  Forfald,  eller  naar  Direktørposten  er  ledig.  Han 
vælges  i  Begyndelsen  af  Marts  Maaned  paa  3  Aar  (kgl.  Resol.  8.  Marts  1898) 
blandt  Akademiraadets  Medlemmer  af  Akademiets  Medlemmer. 

9.  Akademiet  skal  have  8  Professorer  i  Kunsten,  nemlig  5  Figurmalere, 
Billedhuggere  eller  andre  Kunstnere,  der  kunne  stille  og  tegne  efter  den 
levende  Model,  2  Arkitekter  og  en  Bestyrer  af  Dekorationsklassen,  der  dog 
indtil  videre  kan  ledes  af  en  Lærer.  De  vælges  frit  af  Akademiraadet.  Frem¬ 
deles  skal  Akademiet  have  1  Docent  i  Anatomi,  1  i  Kunsthistorie  og  Mytho- 
logi  og  1  i  Perspektiv. 

10.  Akademiet  skal  have  en  Sekretær,  der  som  saadan  bliver  Medlem 
af  Akademiet,  saalænge  han  fungerer,  og  en  Kasserer,  der  vælges  for  3  Aar  af 
Akademiraadet. 

§  11.  Det  stedfundne  Valg  af  Direktør,  Vicedirektør  og  Kasserer  ind¬ 
stilles  til  Kirke-  og  Undervisningsministeriet,  for  af  dette  at  forelægges  Hans 
Majestæt  Kongen  til  endelig  Afgjørelse.  Professorerne  og  Sekretæren  vælges 
af  Akademiraadet  og  udnævnes  af  Kongen  paa  Indstilling  af  Kirke-  og  Under¬ 
visningsministeriet.  De  3  Docenter  udnævnes  af  Kirke-  og  Undervisningsmini¬ 
steriet  paa  Skoleraadets  Indstilling. 

En  Forvalter  vælges  af  Akademiraadet,  og  Valget  indstilles  til  Kirke-  og 
Undervisningsministeriets  Approbation.  De  øvrige  ved  Akademiet  ansatte  Be- 
stillingsmænd  antages  af  Akademiraadet  paa  Opsigelse. 

§  12.  Akademiraadet  bestemmer  selv  sin  Forretningsorden,  saavelsom 
den  Fremgangsmaade,  der  bliver  at  følge  ved  Akademiets  Forsamlinger  og 
Plenarmøderne. 

Akademiraadet  kan  til  Behandling  og  Afgjørelse  af  enkelte  eller  en  vis 
Art  af  Sager  tilkalde  andre  Medlemmer  af  Plenarforsamlingen,  hvilke  i  saa 
Fald  for  den  eller  de  paagjældende  Sagers  Vedkommende  have  Sæde  og  Stem¬ 
mer  i  Akademiraadet. 

§  13.  Akademiraadet  er  ikke  beslutningsdygtigt  medmindre  Halvdelen  af 
dets  Medlemmer  ere  tilstede.  Beslutningen  i  Mødet  tages  efter  de  fleste  Stem¬ 
mer,  saaledes  at,  i  Tilfælde  af  Stemmelighed,  Direktørens  Stemme  er  den  af- 
gjørende.  Skulde  det  træffe,  at  et  eller  flere  tilvarslede  Møder  ikke  ere  fuld¬ 
tallige  til  at  tage  Beslutning,  og  en  Sags  Behandling  ikke  maatte  kunne  taale 
yderligere  Udsættelse,  kan  Direktøren  med  sit  Forslag  indstille  den  til  Kirke- 
og  Undervisningsministeriets  Afgjørelse. 

I  de  Tilfælde,  i  hvilke  foruden  Akademiraadets  Medlemmer  de  øvrige  Med¬ 
lemmer  af  Akademiet  (§  2  b  — d)  eller  af  Plenarforsamlingen  (§  2  b — g)  ere 
berettigede  til  at  deltage  i  et  Valg,  eller  i  hvilke  et  eller  flere  Medlemmer  af 

Plenarforsamlingen  ere  tilkaldte,  kan  Valg  gyldig  finde  Sted  eller  Beslutning 
tages,  naar  Halvdelen  af  Akademiraadets  Medlemmer  ere  tilstede.  Valg  af- 
gjøres  ved  simpelt  Flertal,  dog  at  der  ved  Valg  af  overordentlige  Medlemmer 
og  udenlandske  Medlemmer  udkræves,  at  den  Paagjældende  skal  have  2/3  af 
de  afgivne  Stemmer  for  sig. 

§  14.  Naar  Medlemmerne  af  en  eller  anden  Grund  ikke  kunne  give  Møde 
i  Akademiraadet,  skulle  de  forud  anmelde  saadant  deres  Forfald.  Naar  et 
Medlem  udebliver  fra  flere  Møder  uden  at  melde  lovligt  Forfald,  bliver  det  at 
tage  under  Forhandling,  hvorvidt  han  bør  have  fortabt  sit  Sæde  i  Raadet, 
hvilket  i  fornødent  Fald  afgjøres  ved  kongelig  Resolution. 

§  15.  Skolens  Budget  udarbeides  af  Skoleraadet  og  optages  i  de  Forslag 
til  Budgetter  for  Akademiet  og  de  Samme  underlagte  Fonds,  som  Akademi¬ 
raadet  har  at  udarbeide  og  indsende  betimelig  til  Ministeriet  for  Kirke-  og 
Undervisningsvæsenet,  for  at  det  Fornødne  kan  blive  optaget  paa  Forslaget 
til  Finantsloven. 

§  16.  Samtlige  Akademiets  Indtægter  oppebæres  og  dets  Udgifter  afhol¬ 
des  efter  de  Indtægts-  og  Udgiftsordrer,  som,  i  fornødent  Fald  med  høiere 
Autorisation,  efter  Akademiraadets  Beslutning  meddeles  af  Direktøren.  Til  de 
Skolen  vedrørende  Indtægter  og  Udgifter  giver  Skoleraadets  Formand  Indtægts- 
og  Udgiftsordrer. 

§  17.  De  aarlige  Regnskaber  revideres  af  tvende  af  Akademiraadet  dertil 
udnævnte  Medlemmer  og  decideres  samt  kvitteres  af  Akademiraadet  iuden  den 
almindelige  for  de  offentlige  Regnskabers  Revision  og  Decision  fastsatte  Tid, 
saa  at  Resultatet  kan  blive  optaget  i  det  almindelige  Statsregnskab. 

§  18.  Paa  Akademiets  Stifters  Fødselsdag,  den  31te  Marts,  skal  Akade¬ 
miet  hvert  Aar  holde  et  høitideligt  Møde,  i  hvilket  Præmiemedaillerne  ud¬ 
deles,  og  en  Beretning  om  det  Vigtigste,  som  i  det  forløbne  Aar  er  foregaaet 
og  virket  ved  Akademiet,  meddeles. 

§  19.  De  i  Reglement  af  9de  Juni  1884  omhandlede  Friboliger  og  Hus- 
leieunderstøttelser  tilkomme  fortrinsvis  de  nuværende  Medlemmer  af  Akade¬ 
miet  og  derefter  de  Kunstnere,  der  ere  eller  have  været  Medlemmer  af  Aka¬ 
demiraadet,  alt  efter  et  paa  Forslag  af  Akademiraadet  af  Ministeriet  for  Kirke- 
og  Undervisningsvæsenet  udfærdiget  Reglement. 

III.  Om  Akademiets  Skoler. 

§  20.  Akademiets  Skoler  ere:  Den  almindelige  Forberedelsesklasse,  Model¬ 
skolen  og  Bygningsskolen  med  deres  Forberedelsesklasser,  en  Perspektivklasse 
og  en  Dekorationsklasse. 

§  21.  Den  hele  Undervisning  ved  Kunstakademiet  bestyres  af  et  Skole- 
raad,  bestaaende  af  Direktøren,  samtlige  Professorer,  Docenterne  og  den  Dele¬ 
gerede  i  det  tekniske  Selskabs  Skole  samt  6  Medlemmer  (2  Malere,  2  Billed¬ 
huggere,  2  Arkitekter)  valgte  paa  3  Aar.  Disse  vælges  i  de  første  Dage  af 
Marts  Maaned  saa  betimelig  af  Akademiraadet,  at  de  kunne  deltage  i  Skole¬ 
raadets  Valg  af  en  Formand  af  sin  Midte.  Formanden  har  at  lede  det  Heles 
Gang,  saavel  hvad  Undervisningen  som  hvad  Økonomien  angaar,  samt  at  ud- 

færdige  alle  Skrivelser,  disse  Sager  vedkommende.  Formanden  antager  selv 
en  Sekretær  til  Skoleraadet. 

§  22.  Akademiraadet  har  med  Kirke-  og  Undervisningsministeriets  Ap¬ 
probation  at  udarbeide  Reglement  for  Undervisningen  i  Skolerne,  samt  For¬ 
slag  angaaende  unge  Kunstneres  videre  Uddannelse  i  Ateliers  under  Profes¬ 
sorernes  eller  andre  dygtige  Kunstneres  Ledelse. 

§  23.  Til  Skolerne  slutte  sig  Forelæsninger  i  Perspektiv,  Kunsthistorie, 
Mythologi  og  Anatomi. 

§  24.  F'or  Adgang  til  Undervisning  i  Akademiet  erlægges  en  passende 
Betaling,  der  efter  Forslag  af  Akademiraadet  fastsættes  af  Kirke-  og  Undervis¬ 
ningsministeriet.  Fri  Undervisning  kan  af  Skoleraadet  undtagelsesvis  tilstaas 
dem,  hos  hvem  særdeles  Anlæg  findes  forbundne  med  bevislig  Trang. 

§  25.  For  de  bedste  Arbeider  i  disse  fornævnte  Skoler  kan  der  tilkjendes 
Præmier. 

IV.  Om  Præmier  og  Konkurs. 

§  26.  Med  Hensyn  til  Konkurser  for  Akademiets  Guldmedailler,  den 
Hansenske  Medaille,  de  Neubausenske  Pengepræmier  og  det  Eibeschiitzske 
Legat  samt  den  Sødringske  Opmuntringspræmie,  forholdes  overensstemmende 
med  de  gjældende  Reglementer  for  disse,  dog  at  de  Funktioner,  der  i  Regle¬ 
menterne  ere  tillagte  Plenarforsamlingen  eller  Akademiet  for  Fremtiden  gaa 
over  paa  Akademiraadet. 

§  27.  Ikkun  indfødte  Kunstnere  kunne  konkurrere  til  Medailler  eller 
Præmier.  Konkursarbeiderne  blive  offentlig  at  udstille,  hvorefter  Konkur¬ 
sens  Bedømmelse  finder  Sted. 


V.  Om  Stipendier 

§  28.  Til  Stipendier  have  indfødte  Kunstnere,  der  ikke  ere  akademiske 
Medlemmer  (§  2  a,  b  og  d),  og  som  med  Talent  forene  en  alvorlig  Stræben, 
Adgang  uden  Udelukkelse  af  noget  enkelt  Fag  (se  Reglement  for  Stipendier  og 
Reiseunderstøttelser). 

§  29.  Stipendier  kunne  tilstaas  i  større  og  mindre  Beløb  for  en  Gang 
eller  for  flere  Aar,  dog  ikke  for  et  længere  Tidsrum  end  3  Aar.  Ved  Bestem¬ 
melsen  at  deres  Størrelse  og  Varighed  bliver  at  tage  Hensyn  til  de  af  Kunst¬ 
neren  opgivne  Formaal  for  Stipendiets  Benyttelse. 

§  30.  Akademiraadet  har  aarlig  ved  Bekjendtgjørelse  at  fastsætte  en  vis 
Frist,  inden  hvilken  Ansøgninger  om  Stipendier  bør  indgives,  ligesom  Akade¬ 
miraadet  blandt  sine  Medlemmer  aarlig  udnævner  en  Komite,  der  har  at  ind¬ 
hente  hos  Ansøgerne,  eller  paa  anden  Maade,  alle  de  Oplysninger,  som  den 
skjønner  fornødne,  og  derefter  gjøre  Indstilling  til  Raadet,  om,  hvorledes  den 
finder,  at  Stipendierne  rettest  bør  fordeles.  Akademiraadets  Forslag  desan- 
gaaende,  med  Forklaring  om  Grundene  for  samme,  bliver  at  indstille  til 
Kirke-  og  Undervisningsministeriet,  som  foredrager  Sagen  for  Hans  Majestæt 
Kongen  til  Bedømmelse  og  allerhøieste  Afgjørelse. 

§  31  Det  bliver  af  Akademiraadet  at  bestemme  hvorvidt  der  efter  de 
forhaandenværende  Omstændigheder  findes  Føie  til  at  give  den  vedkommende 
Stipendiarius  nogen  særlig  Instrux  for  Stipendiets  Afbenyttelse,  hvilken  da  af 
ham  bør  følges.  Det  er  Pligt  for  Enhver,  der  har  nydt  Stipendium  som 
Reisehjælp,  efter  tilendebragt  Reise  at  afgive  Beretning  til  Akademiet  om, 
hvor  længe  han  har  opholdt  sig  paa  de  forskjellige  Steder,  samt  hvorledes  han 
formener  at  have  fremmet  Reisens  Formaal,  eller,  ved  at  fremlægge  Arbeider 
for  Akademiraadet,  for  dette  godtgjøre,  hvorvidt,  han  ved  Reisen  har  fremmet 
sin  kunstneriske  Udvikling. 

VI.  Om  de  aarlige  Udstillinger  ved  Akademiet. 

§  32.  Ved  Akademiet  bliver  aarlig  at  afholde  en  almindelig  Udstilling. 

Til  at  bestemme,  hvorvidt  de  dertil  indsendte  Arbeider,  som  ikke  ere  udførte 
af  Akademiets  Medlemmer  eller  ere  belønnede  Konkursarbeider,  kunne  antages  ^ 
til  denne  Udstilling,  anordnes  en  Komite,  bestaaende  af  7  paa  3  Aar  valgte 
Medlemmer,  nemlig  1  af  Ministeriet  for  Kirke-  og  Undervisningsvæsenet  ud¬ 
nævnt  Medlem,  der  er  Komiteens  Formand  og  leder  dens  Virksomhed,  3  af 
Akademiraadet  efter  Forholdstal  valgte  Medlemmer,  og  3  Medlemmer,  valgte 
ligeledes  efter  Forholdstal  af  de  Kunstnere,  der  efter  §  3  have  Valgret  til  de 
Medlemmer  af  Akademiraadet,  der  vælges  af  Kunstnersamfundet,  samt  4  af 
det  samme  Vælgerkorps  hvert  Aar  paany  ligeledes  efter  Forholdstal  valgte 
Medlemmer  blandt  dem,  der  have  Sæde  i  Plenarforsamlingen.  —  Komiteen 
vælges  strax  efter  at  Valgene  til  Akademiraadet  have  fundet  Sted.  [Jvfr. 
Regulativet  af  10.  og  13.  Febr.  1900], 

§  33.  For  Adgangen  til  Udstillingen  erlægges  en,  af  Komiteen  med 
Kirke-  og  Undervisningsministeriets  Approbation  bestemt,  Betaling.  Netto- 
Provenuet  af  denne  Indtægt  tilflyder  Udstillingsfondet,  der  bestyres  af  den 
ovennævnte  Komite,  overensstemmende  med  det  specielle  Regulativ  for  dette 
Fond,  som  Ministeriet  for  Kirke-  og  Undervisn ingsvæsenet  fastsætter.  De  4 
hvert  Aar  paany  valgte  Medlemmer  deltage  ikke  i  de  ifølge  denne  Paragraf 
Komiteen  paahvilende  Forretninger. 

§  34.  Efterat  Stiftelsesdagen  er  høitideligholdt  den  31te  Marts,  samles 
Akademiraadet  den  4de  Tirsdag  og  Onsdag  i  April  i  Udstillingslokalet  for  af 
de  Arbeider,  som  der  have  været  udstillede,  at  tage  Bestemmelse  om  de  for¬ 
skjellige  Præmiers  Tilkjendelse,  som  ogsaa  for  i  Forbindelse  med  vedkom¬ 
mende  Komites  Betænkning  at  tage  de  indkomne  Ansøgninger  om  Reisestipen- 
dier  under  Forhandling. 

§  35.  Ved  de  aarlige  Udstillinger  kan  i  Henhold  til  Reglement  for  den 
Thorvaldsenske  Udstillingsmedaille  af  20de  April  1866  denne  Medaille  til- 
kjendes  af  Akademiraadet,  dog  at  der  dertil  udfordres  2/3  af  de  afgivne 
Stemmer. 


VII.  Om  Akademiets  Bibliothek  og  Kunstsamlinger. 

§  36.  Bestyrelsen  af  og  Overtilsynet  med  Bibliotheket  paahviler  en  i 
Henhold  til  Reglementet  for  Undervisning  af  13de  Decbr.  1883  §  2  valgt 

Komite,  som  under  Akademiets  Direktørs  Kontrol  besørger  Indkjøb  af  Bøger  m. 
m.  for  de  til  Bibliotheket  aarlig  bestemte  Summer,  medens  Bibliothekaren 
fører  det  daglige  Tilsyn  med  Bibliotheket,  forestaar  Udlaan  og  deslige. 

§  37.  En  Komite,  valgt  i  Overensstemmelse  med  Undervisningsreglemen¬ 
tets  §  2,  bestyrer  og  fører  Overtilsynet  med  Kunstsamlingerne,  ligesom  den 
under  Akademiets  Direktørs  Kontrol  raader  over  Anvendelsen  af  de  til  Sam¬ 
lingerne  aarlig  bestemte  Summer. 

§  38.  De  nærmere  Forskrifter  for  Benyttelsen  af  Bibliotheket  og  af 
Kunstsamlingerne  meddeles  i  et  af  Akademiraadet  forfattet  og  i  vedkommende 
Lokaler  ophængt  Keglement. 

VIII. 

§  39.  Til  at  være  Medlem  af  den  til  Indkjøb  af  Kunstværker  til  den 
kongelige  Maleri-  og  Skulptursamling  under  Galleriets  Direktørs  Forsæde  an¬ 
ordnede  Komite  for  et  Tidsrum  af  6  Aar  indstiller  Akademiraadet  to  kunst¬ 
forstandige  Mænd  til  Ministeriet.  [Kgl.  Resol.  31te  Maj  1901]. 


§  40.  De  specielle  Reglementer,  som  ville  behøves  for  nærmere  at  ordne 
de  forskjellige  Grene  af  Akademiets  Virksomhed,  blive  af  Akademiraadet  at 
udarbejde  og  indstille  til  Ministeriet  til  nærmere  Foranstaltning. 

§41.  Hermed  bortfalde  de  ved  allerh.  Resol.  af  31te  Dec.  1882  appro¬ 
berede  Bestemmelser. 


FORNYET  FUNDATS  FOR  DET  KONGELIGE  AKADEMI  FOR 
DE  SKJØNNE  KUNSTER, 
den  28de  Juli  1814. 

dens  Afsnit  VII,  IX  og  X,  som  ikke  ere  ophævede  ved  Best.  f.  Akad.  indre 
Ordn.  o.  s.  v.  af  18.  Jan.  1887. 

[Aftrykt  foran  i  Bilag  VII.  Hertil  bemærkes  dog,  at  af  de  der  an¬ 
førte  Paragrafer  er  §  87,  88  og  90  forandret  ved  Lov  om  Haandværk  og  Fa 
briksdrift  af  29.  Decbr.  1857;  §  89  og  91  ved  Regulativ  af  3.  Okt.  1884  om 
Svendeprøver.  Slutningsbestemmelsen  i  §  102  er  forandret  ved  kgl.  Resolution 
af  26.  Okt.  1865  og  Bestemmelsen  i  §  114  ikke  overholdt  i  en  Række  af  Aar. 
§  124  om  Militærfrihed  er  bortfaldet  ved  Loven  om  Alm.  Værnepligt.  Største¬ 
parten  af  de  øvrige  Paragrafer  er  væsentlig  indskrænkede  ved  Akademiets 
senere  Fundatser  og  Reglementer]. 

REGULATIV  FOR  UDSTILLINGS-KOMITEEN  VED  CHARLOTTENBORG. 

Approberet  den  10.  og  13.  Februar  1900. 

§  1.  Ved  Akademiet  bliver  aarlig  at  afholde  en  Foraarsudstilling.  I  den 
Anledning  vælges  en  Udstillingskomité,  hvis  Virksomhed  bestaar  i:  1)  at  foran¬ 
stalte  Foraarsudstillingen,  2)  at  bestyre  Udstillingsfonden  med  tilhørende  Bifonds. 

Udstillingskomitéen  bestaar  af  7  paa  3  Aar  valgte  Kunstnere,  nemlig  et  af 
Kirke-  og  Undervisnings-Ministeriet  udnævnt  Medlem,  der  er  Komitéens  For¬ 
mand  og  leder  deus  Virksomhed,  3  Medlemmer,  valgte  efter  Forholdstal  af  de 
Kunstnere,  der  ifølge  Best.  for  Akad.  indre  Ordn.  af  18.  Jan.  1887  høre  til 
Kunstnersamfundet,  og  3  af  Akademiraadet  efter  Forholdstal  valgte  Medlemmer. 
Valgene  foregaa  strax  efter,  at  Valgene  til  Akademiraadet  have  fundet  Sted. 

Komitéens  Beslutninger  er  kun  gyldige,  naar  mindst  5  Medlemmer  ere 
tilstede. 

§  2.  Den  aarlige  Foraarsudstilling  begynder  den  1ste  April  og  varer  mindst 
2  Maaneder.  Den  afholdes  i  det  i  Henhold  til  Lov  af  24de  Juli  1880  tilveje¬ 
bragte  Lokale. 

Til  at  bestemme,  hvorvidt  de  indsendte  Arbejder  kunne  antages,  auordnes 
en  Censurkomité.  Denne  bestaar  af  hele  Udstillingskomitéen  samt  6  hvert 
Aar  paany  ved  skriftlig  Afstemning,  sektionsvis,  med  de  fleste  af  de  afgivne 
Stemmer  valgte  Kunstnere,  nemlig  2  Malere,  2  Billedhuggere  og  2  Architekter 
eller  Dekoratører  samt  de  fornødne  Suppleanter.  Valgret  til  disse  6  Med¬ 
lemmer  har  —  med  Undtagelse  af  Akademiraadets  Medlemmer  —  enhver 
Kunstner,  der  een  Gang  i  de  sidste  3  Aar  har  udstillet  paa  Foraarsudstillingen 
og  tillige  de  Architekter,  som  ved  sidste  Valg  af  Akademiraadet  vare  Med¬ 
lemmer  af  Kunstnersamfundet.  Valgbar  er  enhver  Kunstner,  der  har  udstillet 
paa  en  af  de  aarlige  Foraarsudstillinger. 

Udstillingskomitéens  Formand  er  tillige  Censurkomitéens  Formand.  Cen¬ 
suren  foretages  sektionsvis  med  simpel  Majoritet  og  med  endelig  Afgørelse  af 
den  samlede  Komité;  staa  Stemmerne  lige,  gør  Formandens  Stemme  Udslaget. 
Censurkomitéens  Beslutninger  ere  kun  gyldige,  naar  mindst  9  Medlemmer  ere 
tilstede. 

§  3.  Paa  Udstillingen  optages  uden  Censur  4  Arbejder  af  Kunstnere,  som 
den  1ste  Juni  1899  vare  komne  udenfor  Censur  efter  de  dagældende  Regler, 
og  3  Arbejder  af:  a)  Kunstnere,  som  have  vundet  Udstillingsmedaillen  eller  to 
Aarsmedailler,  b)  Kunstnere,  som  have  haft  originale  Arbejder  optagne  paa  10 
af  de  aarlige  Foraarsudstillinger  eller  have  vundet  een  Aarsmedaille  eller  Aka¬ 
demiets  store  Guldmedaille,  og  som  derefter  paa  5  af  de  aarlige  Foraarsud¬ 
stillinger  først  have  faaet  samtlige  deres  indsendte  originale  Arbejder  an- 
tagne*)  og  dernæst  ved  en  fornyet  Afstemning  i  hvert  af  disse  5  Aar  have 
faaet  1  Arbejde  betegnet  af  Censurkomitéen  som  kvalificerende  til  Censurfri¬ 
hed,  i  Malernes  Sektion  med  5  Stemmer,  i  Billedhuggernes  og  Architekternes 
Sektioner  med  3  Stemmer.  I  disse  sidste  to  Sektioner  kunne  2  Medlemmer 


*)  Disse  sidste  5  Udstillinger,  hvor  alt  skal  være  antaget,  regnes  fra  og  med 
Aaret  1896. 

indanke  Afgiorelseu  for  den  samlede  Komité;  i  denne  kræves  da  en  Majoritet 
af  2/3-  Ligeledes  optages  uden  Censur  de  med  Akademiets  store  eller  lille 
Guldmedaille  belønnede  Arbejder. 

Censurfriheden  erhverves  for  bestemte  Kunstfag  —  altsaa  henholdsvis 
Maleri,  Billedhuggerkunst,  Architektur,  dekorativ  Kunst  og  grafisk  Kunst  — 
og  gælder  kun  indenfor  det  Kunstfag,  for  hvilket  den  er  erhvervet.  Denne 
Bestemmelse  gælder  ogsaa  de  Kunstnere,  som  før  1ste  Juni  1899  havde  er¬ 
hvervet  Censurfrihed  efter  de  dagældende  Regler.  Ved  'Censuren  over  Arbejder 
af  Censurkomitéens  Medlemmer  kan  vedkommende  Medlem  ikke  være  til  Stede. 

§  4.  For  Adgangen  til  Udstillingen  erlægges  en  af  Udstillings-Komitéen, 
med  Kirke-  og  Undervisningsministeriets  Approbation,  bestemt  Betaling.  Netto¬ 
indtægten  tilflyder  Udstillingsfonden. 

§  5.  Til  at  besørge  de  med  Opstillingen  af  Kunstværkerne  forbundne 
Forretninger  vælger  Udstillings- Komitéen  af  sin  egen  Midte  mindst  2  Med¬ 
lemmer.  Er  det  nødvendigt,  kan  Valget  ogsaa  ske  blandt  Censurkomitéens 
Medlemmer. 

§  6.  De  skriftlige  Forretninger  varetages  af  Sekretæren,  som  ansættes  af 
Udstillingskomitéen. 

Alle  Indtægter  og  Udgifter  modtages  og  udbetales  af  en  af  Udstillings¬ 
komitéen  valgt  Kasserer, 

§  7.  Ingen  Kunstner  kan  fordre  sit  Arbejde  udstillet,  naar  det  ikke  er 
indsendt  til  den  berammede  Tid.  Udstillingsfonden  staar  Kunstnerne  til  An¬ 
svar  for  den  Brandskade,  der  under  Udstillingen  maatte  tilføjes  de  af  dem 
indsendte  Arbejder.  Spørgsmaal  om  Godtgørelse  for  anden  Skade  afgøres  efter 
Komitéens  nærmere  Bestemmelse  uden  Hensyn  til  Assurancesummen  og  Salgs¬ 
prisen. 

§  8.  Formaalet  for  Udstillingsfondens  Virksomhed  er:  1)  at  fyldestgøre  de 
Forpligtelser,  der  paahvile  den  ligeoverfor  Akademiet;  2)  at  bære  de  Udgifter, 
som  ere  forbundne  med  det  i  §  2  ommeldte  Udstillingslokale  og  dettes  yder¬ 
ligere  Forbedring;  3)  i  Almindelighed  at  understøtte  Kunstnerne  og  deres 
Efterladte  og  fremme  Kunsten. 

§  9.  Udstillingsfondens  Regnskabsaar  gaar  fra  1.  April  til  den  31.  Marts. 
For  Udstillingsfondens  Virksomhed  udarbejdes  hvert  Aar  af  Udstillings-Komi¬ 
teen  en  Plan,  hvori  alle  kalkulerede  Indtægter  og  Udgifter  optages.  Denne 
Plan  approberes  af  Ministeriet  for  Kirke-  og  Undervisningsvæsenet,  og  fra  dens 
Bestemmelser  kan  ikke  afviges  uden  samme  Ministeriums  Samtykke.  Det 
aarlige  Regnskab,  der  er  at  aflægge,  revideres  og  decideres  i  Ministeriet  for 
Kirke-  og  Undervisningsvæsenet. 

§  10.  Udstillingsfondens  Overskud  anbringes  efter  Reglerne  for  Umyndiges 
Midler  eller  med  Ministeriets  Samtykke  i  solide  Kurseffekter. 

§  11.  De  Kapitaler,  hvoraf  Udstillingsfonden  er  eller  fremtidig  maatte 
komme  i  Besiddelse,  kunne  ikke  afhændes  eller  pantsættes  uden  Samtykke 
af  Ministeriet  for  Kirke-  og  Undervisningsvæsenet.  Af  Udstillingsfondens  For¬ 
mue  ere  200,000  Kr.  fastbundne  til  de  under  §  8,  1  og  3  i  dette  Regulativ 
nævnte  Formaal.  De  til  Udstillingsfonden  hørende  Bifonds  ere  Decemberud- 
stillingsfonden  og  de  til  enhver  Tid  existerende  Legater  (f.  T.  Godsejer  B.  Wolffs 

Legat,  Heinr.  Hirschsprungs  Kunstnerlegat  og  Naalemager  P.  C.  Hjorths  Legat). 
Regnskaberne  for  disse  Fonds  blive  at  optage  som  særlige  Afdelinger  i  Ud¬ 
stillingsfondens  aarlige  Regnskab. 

§  12.  I  Henhold  til  Lov  af  24.  Juli  1880  forrenter  og  afdrager  Udstillings¬ 
fonden  med  i  alt  5  pCt.  aarlig  det  af  Statskassen  modtagne  Forskud  af  200,000 
Kr.  til  Udstillingsbygningens  Opførelse  samt  deltager  med  Halvdelen  i  Ud¬ 
gifterne  til  Bygningens  Vedligeholdelse,  Skatter  m.  m. 

§  13.  Efter  hvert  Trienniums  Forløb  skal  den  fratrædende  Udstillings- 
Komité  udgive  en  trykt  Oversigt  over  Fondens  Status  og  Redegjørelse  for 
Komitéens  Virksomhed  paa  dens  forskjellige  Omraader  i  det  forløbne  Trienuium. 


BESTEMMELSER  FOR  AKADEMIETS  ADMINISTRATION  OG  DE 
UNDER  AKADEMIET  HØRENDE  UDVALG. 

Approberede  den  29.  Februar  1888. 

Direktør  og  Sekretær. 

§  1.  Alle  til  Akademiet  fra  Autoriteter  eller  Private  indkomne  Sager  mod¬ 
tages  og  aabnes  af  Direktøren  eller  Sekretæren,  og  indføres  af  sidstnævnte 
efter  Datum  og  under  Løbenummer  i  en  dertil  indrettet  Brevbog,  hvorfra  han 
overfører  dem  til  en  efter  Sager  ordnet  Journal  med  alfabetisk  Register  til 
fremtidig  Oplysning  og  Vejledning. 

§  2.  Af  de  indkomne  og  akterede  Sager  bestemmer  Direktøren,  hvilke 
der  bliver  at  forelægge  Akademiraadet,  hvilke  at  afgive  til  vedkommende 
staaende  Udvalgs  Behandling.  Løbende  Sager  kan  Direktøren  strax  lade 
expedere  ved  Sekretæren ;  dog  blive  disse  at  referere  i  det  følgende  Akademi- 
raadsmøde. 

§  3.  Alle  Skrivelser,  hvortil  Beslutning  er  tagen  enten  af  Akademiraadet 
eller  af  Direktøren,  udfærdiges  fra  Akademiet  ved  Sekretæren  med  Direktørens 
Underskrift  og  paraferede  af  Sekretæren. 

Sekretæren  har  ved  Hjælp  af  Kontoret  at  udføre  alle  skriftlige  Arbejder, 
som  forefalde  i  Akademiet.  Som  Arehivar  holder  han  Archivet  i  rette  Orden 
og  fører  Tilsyn  med,  at  Fortegnelserne  over  Akademiets  Samlinger  holdes 
&  jour,  samt  at  der  aarlig'  foretages  Eftersyn  af  Akademiets  Inventarium. 

Udvalg. 

§  4.  Udvalgene  ere  enten  staaende,  som  til  bestemte  Hverv  ere  nedsatte 
i  Henhold  til  Bestemmelser  for  Akademiets  indre  Ordning  eller  ifølge  særskilte 
Fundatsers  Bydende,  eller  forbigaaende,  som  af  Akademiraadet  eller  Direktøren 
nedsættes  til  en  enkelt  Sags  Behandling. 

§  5.  For  saa  vidt  ikke  er  nærmere  bestemt  angaaende  Medlemsvalg  til 
de  staaende  Udvalg,  foretages  de  af  Akademiraadet  i  Begyndelsen  af  Marts 
Maaned.  Ved  Valg  af  Udvalgsmedlemmer  fører  Sekretæren  til  Protokollen 

Navnene  paa  de  Valgte,  ordnede  efter  Stemmetal,  samt  paa  2  eller  flere  af  de 
Medlemmer,  som  derefter  have  de  fleste  Stemmer,  hvilke  ere  Suppleanter.  En 
trykt  Liste  over  Medlemmerne  af  de  for  Aaret  gjældende  Udvalg  bliver  derpaa 
at  omsende  til  samtlige  Medlemmer  af  Akademiet. 

§  6.  I  ethvert  af  disse  Udvalg  er  det  Medlem,  som  er  valgt  med  de  fleste 
Stemmer,  Udvalgets  Formand  —  i  Tilfælde  af  Stemmelighed  den  ældste  — 
indtil  det  sammentraadte  Udvalg  mulig  beslutter  selv  at  vælge  sin  Formand 
og  Ordfører.  Herfra  undtages  Skoleraadet  og  Udstillings-Komitéen,  som  ere 
stillede  i  et  andet  Forhold  overfor  Akademiet  og  have  deres  særlige  Regle¬ 
menter. 

§  7.  I  de  forskjellige  Udvalg  bestemmer  Formanden  Tid  og  Sted  for 
Møderne,  leder  Forhandlingerne  og  udfærdiger  Meddelelse  om  disses  Udfald 
til  Akademiet,  samt  andre  det  paahvilende  Skrivelser.  Paa  Forlangende  af 
vedkommende  Udvalgs  Formand  er  Akademiets  Sekretær  pligtig  at  give  Møde 
for  at  udføre  de  i  Udvalget  forefaldende  skriftlige  Arbejder.  De  faste  Udvalgs- 
Sager  have  hver  sin  særlige  og  vedvarende  Protokol,  de  forbigaaende  Ud¬ 
valg  have  en  fælles  Protokol.  De  afholdte  Møder  refereres  og  de  Mødendes 
Navne  optegnes  i  disse  Protokoller. 

§  8.  Til  Beslutningers  Gyldighed  i  hvilketsomhelst  Udvalg  udfordres  Nær¬ 
værelsen  af  over  Halvdelen  af  Udvalgets  Medlemmer.  Naar  et  Udvalgs  Medlem 
ikke  giver  Møde  i  to  paa  hinanden  følgende  Møder,  og  Udeblivelsen  ikke  er 
skriftlig  anmeldt  paa  Grund  af  Sygdom  eller  andet  lovligt  Forfald,  betragtes 
han  som  udtraadt  af  Udvalget  og  et  andet  Medlem  kan  da  af  Udvalget  til¬ 
kaldes  i  hans  Sted,  hvilket  bliver  at  indberette  til  Akademiet,  naar  den  be¬ 
handlede  Sag  fremsendes.  Et  Udvalgs-Medlem,  som  ikke  har  overværet  For¬ 
handlingen  og  Afgjørelsen  af  en  Sag  i  Udvalget,  kan  ikke  senere  giøre  Fordring 
paa  at  afgive  sin  Stemme  i  samme  Sag  som  Medlem  af  Udvalget. 

§  9.  Det  er  de  staaende  Udvalgs  Pligt  at  tage  Initiativet  i  alle  de  hvert 
især  underlagte  Sager  og  i  de  Forhold,  der  vedrøre  disse. 

§  10.  Til  de  af  Akademiraadet  eller  Direktøren  nedsatte  forbigaaende 
Udvalg  kunne  senere  indkomne,  men  med  de  foreliggende  beslægtede  Sager 
henvises.  Saadanne  Udvalg  ere  opløste  eller  hævede,  naar  de  Sager,  til  hvis 
Behandling  Udvalget  var  nedsat,  ere  expederede  fra  Akademiet. 

§  11.  De  staaende  Udvalg  ere:  1)  Skoleraadet  (se  Best.  §  21  og  Underv.- 
Regl.),  som  atter  vælger:  a)  Bibliotheks-Udvalget,  b)  Kunstsamlings-Udvalget. 
2)  Udvalgene  for  Konkurs  om  Akademiets  Guldmedailler  i  Henhold  til  Regle¬ 
mentet.  3)  Udvalget  for  de  Neuhausenske  Konkurser  i  Henhold  til  Reglementet. 
4)  Stipendie-  og  Legat-Udvalget,  som  bestaar  af  1 0  Medlemmer,  nemlig  6  Malere 
—  saa  vidt  muligt  af  forskjellige  Fag,  —  2  Billedhuggere  og  2  Architekter. 
Heraf  afgaar  aarlig  Halvdelen,  3  Malere,  1  Billedhugger  og  1  Architekt  (første 
Gang  ved  Lodtrækning),  og  de  afgaaede  Medlemmer  kunne  ikke  genvælges  før 
det  næstfølgende  Aar.  Dette  Udvalg  har  at  afgive  til  Akademiraadet,  hvert  Aar: 
a)  Indstilling  om  det  Forslag  til  Stipendiernes  Fordeling,  som  skal  forelægges 
til  kgl.  Resolution  i  Henhold  til  Reglementet,  b)  Indstilling  om  det  Forslag  til 
Tildeling  af  Understøttelser  af  den  Hjelmstjerne-Rosencrone’ske  Stiftelse,  som 
skal  indsendes  til  Stiftelsens  Bestyrelse;  hvert  andet  Aar:  c)  Forslag  til  Til- 

deling  af  det  Levinske  Legat  i  Henhold  til  Reglementet.  5)  Udvalget  for  Til¬ 
deling  af  det  Stoltenbergske  Legat  i  Henhold  til  Reglementet.  6)  Præmie-  og 
Medaille-Udvalget,  som  bestaar  af  12  Medlemmer,  nemlig  6  Malere,  —  saa  vidt 
muligt  af  forskj ellige  Fag  —  3  Billedhuggere  og  3  Architekter,  der  alle  afgaa 
hvert  Aar,  har  at  afgive  til  Akademiraadet;  hvert  Aar:  a)  Forslag  til  Tildeling 
af  den  Thorvaldsenske  Udstillings-Medaille  i  Henhold  til  Reglementet,  b)  For¬ 
slag  til  Tilkj endelse  af  Aarsmedailler;  hvert  tredie  Aar:  c)  Forslag  til  Tildeling 
af  den  Eibeschutz’ske  Præmie  i  Henhold  til  Reglementet.  7)  Udvalget  for 
Tildeling  af  den  Hansenske  Medaille  i  Henhold  til  Reglementet.  8)  Udvalget 
for  det  Sødringske  Legat  i  Henhold  til  Reglementet.  9)  Udvalget  for  det 
Treschow'ske  Legat  i  Henhold  til  Reglementet.  10)  Udvalget  til  at  føre  Tilsyn 
med  Gravstederne,  11)  LTdvalget  for  Krafts  Legat  i  Henhold  til  Reglementet. 
12)  Udvalget  for  Krafts  Legat  for  Kaligrafi.  13)  Udvalget  til  Bedømmelse  af 
Altertavleskizzer  (fra  1895).  14)  To  Revisorer,  hvoraf  hvert  Aar  den  ene 

afgaar. 

Desuden  vælger  Akademiraadet  hvert  tredje  Aar  tre  Medlemmer  til  Ud¬ 
stillings-Komitéen  i  Henhold  til  Bestemm.  §  32  og  Regul.  for  Udst.  Kom. 


FORRETNINGSORDEN  FOR  AKADEMIRAADETS,  AKADEMIETS  OG 
PLENARFORSAMLINGENS  MØDER. 

Vedtaget  i  Akademiet  den  15  November  1887. 

A.  Akademiraadets  Møder. 

1.  Mødernes  Sammenkaldelse. 

§  1.  Akademiraadet,  hvortil  Sekretæren  tilkaldes,  sammenkaldes  af  Direk¬ 
tøren,  4  Dage  førend  Mødet  skal  afholdes,  ved  Tilsigelsessedler,  som  ledsages 
af  en  Dagsorden,  hvorpaa  anføres  de  vigtigste  Sager,  der  skulle  foretages. 
Medlemmer,  som  forlade  Hovedstaden  for  et  længere  Tidsrum  end  8  Dage, 
skulle,  af  Hensyn  til  mulige  Tilsigelser,  anmelde  deres  Bortrejse  og  Hiemkomst 
til  Akademiet. 

§  2.  I  Akademiraadets  første  Møde  i  det  nye  Akademiaar  vælger  dette 
sin  Dirigent  for  3  Aar  ad  Gangen  ( Akad .  Beslutn.  19.  Maj  1899 )  til  at  lede 
Forhandlingerne  saavel  i  Akademiets  F’orsamlinger  som  i  Raadets  Møder. 

§  3.  Foreligger  til  Behandling  Sager  af  særegen  Betydning,  som  kræve 
forudgaaende  Kendskab,  lader  Direktøren  saadanne  trykke  og  omdele,  førend 
de  overgives  til  Behandling  i  Akademiraadet.  De  til  Behandling  paa  et  Møde 
ansatte  Sager  fremlægges  for  øvrigt  de  to  nærmeste  Søgnedage  forud  for  Mødet 
i  3  F'ormiddagstimer  og  den  mellemliggende  Aften  Kl.  6 — 8  til  Eftersyn  for 
Akademiraadets  Medlemmer. 

§  4.  Et  Medlem  kan  ikke  overvære  Forhandlinger  eller  give  sin  Stemme 
i  en  Sag,  som  angaar  hans  personlige  Interesser,  Valg  til  en  lønnet  Stilling 

efter  Ansøgning,  og  kan  han  i  det  følgende  Møde  først  komme  tilstede,  efter 
at  Protokollen  er  oplæst  og  underskrevet. 

§  5.  Sekretæren  optegner  de  tilstedeværende  Medlemmers  Navne  i  For¬ 
handlingsprotokollen  og  melder  Antallet  til  Direktøren,  som  derefter  udtaler, 
hvorvidt  Mødet  har  den  anordnede  Kompetence,  eller  ikke. 

§  6.  Er  Mødet  ikke  fuldstændigt,  kan  Direktøren,  hvis  de  foreliggende 
Sager  udkræve  det,  lade  Forsamlingen  gaa  i  Udvalg.  Men  for  de  Sager,  som 
afgjøres  saaledes,  har  han,  for  saa  vidt  han  ikke,  i  Henhold  til  Bestemmel¬ 
sernes  §  13,  maatte  anse  det  rettest  at  indhente  Ministeriets  Afgiørelse,  da  i 
det  næstfølgende  Møde  at  indhente  Raadets  Godkjendelse. 

§  7.  Senest  15  Minutter  efter  det  til  Mødet  ansatte  Klokkeslet  tilkjende- 
gives  det  ved  Ringning  med  Klokken,  at  Forsamlingen  indtager  Sæde. 

2.  Sagernes  Behandling. 

§  8.  Naar  Direktøren  har  erklæret  Mødet  for  beslutningsdygtigt,  oplæser 
Sekretæren  af  Forhandlingsprotokollen  Beretningen  om  det  sidst  afholdte  Møde, 
og  Medlemmerne  opfordres  til  at  fremkomme  med  muligt  fornødne  Rettelser. 
Direktøren  underskriver  derpaa  Protokollen. 

§  9.  Direktøren  lader  Sekretæren  oplæse  de  efter  Dagsordenen  foreliggende 
Sager  og  tager  derefter  Ordet  for  at  indlede  den  foreliggende  Sag.  Vil  Direk¬ 
tøren  senere  under  en  Sags  Forhandling  tage  Del  i  Diskussionen,  har  han, 
ligesom  andre,  at  begjære  Ordet  hos  Dirigenten. 

§  10.  De  med  Tilsigelsessedlerne  anmeldte  Sager  blive  i  Reglen  først  at 
foretage  til  Behandling.  Dirigenten  leder  alle  Sagers  Behandling  i  Møderne 
og  paaser  den  fornødne  Orden  ved  Afstemningen. 

§  11.  De  Sager,  som  maatte  være  bievne  forhandlede,  inden  Forsamlingen 
var  beslutningsdygtig,  blive  senere,  ved  Slutningen  af  Mødet  at  meddele  de 
senere  tilkomne  Medlemmer,  og  i  Tilfælde  af  Uoverensstemmelse  med  disse 
forelægges  saadanne  Sager  i  næste  Møde  til  Godkjendelse. 

§  12.  •  Forespørgsler,  som  et  Medlem,  uden  for  Dagsordenen,  maatte  onske 
at  gjøre,  kunne  af  Dirigenten  henvises  til  et  følgende  Møde,  naar  de  true  med 
at  bringe  den  foreliggende  Sags  Behandling  ud  af  Sporet. 

§  13.  Har  den  foreliggende  Sag  været  overdraget  til  et  Udvalgs  Behand¬ 
ling,  tilkommer  Ordet  først  samme  Udvalgs  Ordfører,  og  naar  denne  har  haft 
tilstrækkelig  Lejlighed  til  at  udtale  sig,  overgiver  Dirigenten  Sagen  til  For¬ 
handling. 

§  14.  Dirigenten  giver  dem,  der  ønske  at  udtale  sig,  Ordet  i  den  Orden, 
hvori  Begjæri ngerne  derom  ere  indkomne.  Finder  Dirigenten  særlig  Anledning 
dertil,  kan  denne  Regel  dog  fraviges.  Vedkommende  Udvalgs  Ordfører,  eller, 
hvis  Sagen  ikke  har  været  behandlet  i  Udvalg,  Direktøren,  skal  have  Ordet, 
naar  han  begjærer  det. 

§  15.  Det  staar  ethvert  Medlem  af  Akademiet  frit  for  at  indgive  skriftlige 
Forslag  og  Forespørgsler.  Men  Forslag,  der  vedrøre  de  ved  Dagsordenen  fast¬ 
satte  Sager,  skulle  være  indsendte  til  Direktøren  senest  24  Timer  før  den  til 
Forsamlingen  ansatte  Tid.  Mundtlige  Forslag  kunne  fordres  skriftligt  fremlagte. 

I"'  “f  F°rSlag  ™aa  eudeliS  af8iøres  ved  Stemmegivning  i  samme 

at  det  6r  f°l  ebragt'  uden  at  <let  ferst  ved  Afstemning  er  vedtaget, 

at  det  kan  afgjøres  x  samme  Møde. 

M:tn’  Paa  hVUkei1  SPDrgsmaal  t!1  Afgjørelse  skulle  fremsættes, 
'  LS  a  ingen  ten.  Dog  kan,  i  forekommende  Tilfælde,  et  Antal  af  6 

Medlemmer  herimod  gjøre  Indsigelse,  og  Afgjørelsesmaaden  bestemmes  efter 
nærmere  Stemmegivning  over  Forslag,  som  da  maatte  fremkomme. 

.  Forslag  til  Forandringer  i  Ændringsforslag  (Underændringsforslag) 
kunne  fremsættes  ved  Behandlingen  af  Sagen  i  selve  Mødet. 

§  19.  Naar  et  Forslag,  Ændringsforslag  eller  Underændringsforslag  tages 
tilbage,  kan  det  umiddelbart  optages  af  en  anden. 

c  m  “,,2°’  Eftei  °Verlæg  ™ed  Direktøren  .  eller  Paa  Opfordring  af  et  Antal  af 
i-  t  ^mmel  ^an  Dirigenten  udtale,  at  Sagen  maa  anses  for  at  være  tilstrække- 
ig  debatteret  til,  at  det  kan  sættes  under  Afstemning,  hvorvidt  Afslutning 
kan  finde  Sted.  b 


3.  Afstemning  over  Sagerne. 

saaledes  behandlede  Sag  stilles  derpaa 


§  21.  Den  saaledes  behandlede  Sag  stilles  derpaa  af  Dirigenten  til  Af¬ 
gjørelse  ved  Stemmegivning  i  Overensstemmelse  med  Reglerne  i  Bestemmel¬ 
sernes  §§  2,  13,  26,  35  og  i  de  særskilte  Reglementer.  Under  enhver  Afstem¬ 
ning  maa  Medlemmerne  indtage  deres  Pladser,  indtil  Sekretæren  har  anmeldt 
Afstemningens  Udfald. 

§  22.  De  Medlemmer,  som  ikke  ønske  at  stemme  i  en  Sag,  kunne  til 
Protokollen  lade  tilføre  »Stemmer  ikke«.  Afgives  ved  skriftlig  Afstemning 
blanke  Stemmesedler,  tælles  disse  ikke  med  blandt  de  afgivne  Stemmer. 

§  23.  Fraværende  Medlemmer  kunne  ikke  deltage  i  Stemmegivning  und¬ 
tagen  ved  Valg  efter  Forholdstal  paa  3  Medlemmer  af  Udstillings-Komitéen, 
ved  hvilket  Valg  de  Stemmesedler,  som  udleveres  i  Sekretariatet,  kunne  ind¬ 
sendes  med  Navns  Underskrift. 

§  24.  Afstemningen  kan  enten  ske  ved  Rejsning  med  Kontraprøve,  eller 
ved  Votering,  skriftligt  eller  med  Kugler;  Bestemmelsen  i  denne  Henseende 
hviler  hos  Dirigenten,  med  mindre  et  Flertal  af  Forsamlingen  gjor  Fordring 
paa  en  bestemt  Afstemningsmaade. 

§  25.  Spørgsmaal,  hvorover  der  skal  afstemmes,  udtales  af  Dirigenten  til 
Protokollen,  og  Sekretæren  oplæser  det  højt  og  tydeligt  før  Afstemningen. 

§  26.  Gaar  Stemmegivningen  ud  paa  Valg  til  et  Embede  eller  paa  en  Ad¬ 
komst,  og  de  afgivne  Stemmer  findes  saaledes  spredte,  at  ingen  har  over  Halv¬ 
delen  af  de  afgivne  Stemmer,  foretages  bunden  Afstemning  mellem  de  To,  der 
have  haft  flest  Stemmer.  F'aar  To  lige  mange  Stemmer,  gjør  Direktørens 
Stemme  Udslaget. 

udtales  af  Dirigenten  til  Protokollen,  førend  den  næste  Sag  kan  foretages. 

4.  Forskjellige  Bestemmelser. 

tagne,  enten  til  anden  Behandling,  eller  til  Expedition 

tøren  finder  Anledning  til  at  afbryde  Forhandlingernes  Gang,  giver  han  dette 
tilkjende  ved  at  ringe  med  Klokken,  og  blive  da  de  ikke  afgjorte  Sager  først 
og  fremmest  at  foretage  i  det  næstfølgende  Møde,  hvilket  i  saadanne  Tilfælde 
bliver  at  ansætte  i  Løbet  af  14  Dage. 

§  29.  Ethvert  Medlem  er  pligtigt  at  underkaste  sig  Dirigentens  Kjendelse 
angaaende  Overholdelsen  af  den  fornødne  Orden.  Naar  et  Medlem  i  det  samme 
Møde  2  Gange  er  kaldet  til  Orden,  kan  Dirigenten  aldeles  nægte  ham  Ordet  i 
dette  Møde. 

§  30.  Da  det  med  Hensyn  til  Stemmegivningen  kan  være  af  indgribende 
Betydning,  at  Antallet  af  de  tilstedeværende  Medlemmer,  hvilket  ved  Mødets 
Aabning  er  tilført  Protokollen,  til  enhver  Tid  af  Mødet  findes  nøjagtig  optegnet, 
har  ethvert  Medlem,  som  forlader  Forsamlingen,  at  anmelde  sin  Bortgang  ved 
Protokollen. 


B.  Akademiets  Møder. 

(Best.  f.  Akad  indre  Ordn.  §§  2,  7,  8  og  13). 

§  31.  Akademiets  indenbys  Medlemmer  (Best.  §  2  a— d.)  sammenkaldes 
af  den  fungerende  Direktør  hvert  3die  Aar  i  Begyndelsen  af  Marts  for  at  fore¬ 
tage  Valg  af  Direktør  for  de  næste  3  Aar  og  derpaa  Valget  af  Vicedirektør  for 
samme  3  Aar.  Direktør  og  Vicedirektør  tiltræde  den  nærmest  paafølgende  1ste 
April.  Dette  Møde  holdes  i  Akademiets  Forsamlingssal  under  Direktørens 
Forsæde.  Akademiraadets  Dirigent  dirigerer. 


C.  Plenarforsamlingens  Møder. 

(Best.  f.  Akad.  indre  Ordn.  §§  2,  3  og  13)) 

§  32.  Plenarforsamlingens  indenbys  Medlemmer  (Best.  §  2  a— g)  sammen¬ 
kaldes  af  Akademiets  Direktør  a)  ved  Akademiets  aarlige  højtidelige  Møde  den 
31te  Marts,  b)  ved  andre  indtrædende  Festligheder,  c)  hvert  tredje  Aar  i  sidste 
Halvdel  af  Februar  Maaned  for  at  vælge  4  nye  Medlemmer  til  Akademiraadet 
d)  samt  naar  der  skal  foretages  Valg  af  overordentlige  eller  udenlandske  Med 
lemmer,  hvorom  Forslag  meddeles  Forsamlingens  Medlemmer  senest  14  Dage 
forinden  Mødet. 

§  33.  Plenarforsamlingens  Møder  holdes  i  Festsalen.  Ved  Festligheder 
tage  Medlemmerne  Sæde  i  følgende  Orden:  Tilhøjre  for  Kongen  Direktøren, 
Dirigenten,  de  overordentlige  Medlemmer,  som  ikke  ere  kongelige  Personer, 
Akademiets  Professorer,  derefter  Salen  rundt  Plenarforsamlingens  øvrige  Med¬ 
lemmer  efter  Aldersorden  o :  først  Akademiets  livsvarige  Medlemmer,  derefter 
de  i  Henhold  til  Best.  af  1882  valgte  Medlemmer,  saa  de  senere  indtraadte 
Medlemmer  efter  Aaret  for  Erhvervelsen  af  deres  Adkomst  til  at  have  Sæde  i 
Plenarforsamlingen,  dog  at  Sekretæren  indtager  den  4de  Plads  fra  oven,  til 
venstre  for  Kongen.  Paa  samme  Side  faa  de  Medlemmer  af  Udstillings-Komi¬ 
téen,  som  ikke  ere  Medlemmer  af  Akademiraadet,  Plads,  samt  mulig  tilstede¬ 
værende  udenlandske  Medlemmer. 

§  34.  Ved  Valg  af  Medlemmer  til  Akademiraadet  udleveres  autoriserede 
Stemmesedler  til  Plenarforsamlingens  Medlemmer  i  selve  Mødet  samtidig  med, 
at  Sekretæren  noterer  vedkommende  Medlems  Nærværelse  ved  Mødet  i  den 
dertil  indrettede  Protokol.  De  paategnede  Stemmesedler  afgives  ved  Navneop- 
raab  til  Direktøren,  medens  Sekretæren  samtidig  noterer  Afgivelsen  ved  Ved¬ 
kommendes  Navn  i  Protokollen.  Direktøren  foretager  derpaa  Optællingen  i 
Forsamlingens  Overværelse,  idet  Dirigenten  og  Sekretæren  optegner  de  afgivne 
Stemmer. 


FORRETNINGSORDEN  FOR  KUNSTNERSAMFUNDETS  MØDER. 

(Best.  for  Akad.  indre  Ordn.  §§  3  og  5). 

§  1,  Det  valgberettigede  Kunstnersamfund  sammenkaldes  hvert  tredje 
Aar  i  sidste  Halvdel  af  Februar  for  at  foretage  Valg  af  4  Medlemmer  af  Aka¬ 
demiraadet  i  Stedet  for  de  efter  Tour  fratrædende  (Best.  §  3),  efter  at  Vælger¬ 
listerne  have  været  fremlagte  i  den  lovbestemte  Tid. 

§  2.  Kunstnersamfundet  sammenkaldes  kun  sektionsvis,  Architekternes, 
Billedhuggernes  (Medailleurernes)  og  Malernes  (Kobberstikkeres,  Lithografers 
og  Dekorationsmaleres)  Sektion,  og  kun  de  Sektioner,  der  i  det  paagældende 
Aar  have  at  foretage  Valg. 

§  3.  Hver  Sektion  sammenkaldes  for  sig  af  Akademiets  Direktør,  og 
samles  i  Akademiets  Festsal,  for  at  Sektionens  Medlemmer  personlig  kunne 
afgive  deres  Stemmer  paa  det  fastsatte  Antal  blandt  de  i  Sektionen  valgbare 
Medlemmer.  Stemmesedlerne  modtages  i  Valgmødet  samt  afgives  og  optælles 
paa  samme  Maade  som  i  Forretn.  Ord.  f.  Plenarforsamlingen  §  34  er  fastsat 
for  dennes  Vedkommende.  Fraværende  Vælgere  deltage  ikke  i  Stemmegivningen. 
Akademiets  Direktør,  Dirigent  og  Sekretær  fungere  som  Valgbestyrelse. 


ALMINDELIGE  BESTEMMELSER. 

§  1.  Til  Akademiraadet  kunne  kun  indvælges  de  Medlemmer  af  Plenar¬ 
forsamlingen,  der  bo  i  Hovedstaden  eller  denne  saa  nær,  at  de  uden  Vanske¬ 
lighed  kunne  overvære  Møderne  med  reglementeret  Varsel. 

§  2.  Fortegnelser  over  de  i  hver  Sektion  valgbare  Medlemmer  omdeles 
trykte  til  Sektionens  Vælgere,  samtidig  med  Tilsigelsen  til  Valgene.  Fortegnelse 
over  Plenarforsamlingens  Medlemmer  optages  alfabetisk  ordnede  i  en  Protokol. 
Fortegnelse  over  Akademiraadets  Medlemmer  trykkes  hvert  tredje  Aar,  efter 
at  Akademiraadsvalgene  ere  foretagne,  og  omdeles  til  dettes  Medlemmer. 

REGLEMENT  FOR  UNDERVISNINGEN  VED  KUNSTAKADEMIET. 

Approberet  den  20de  April  1888. 

§  1.  Kunstakademiets  Skoler  ere:  den  almindelige  Forberedelsesklasse, 
Modelskolen  og  Bygningsskolen  med  deres  Forberedelsesklasser,  en  Perspektiv¬ 
klasse  og  en  Dekorationsklasse.  Til  Skolerne  slutte  sig  Forelæsninger  i  Per¬ 
spektiv,  Kunsthistorie,  Mytholog'i  og  Anatomi.*) 

§  2.  Bestyrelsen. 

Den  hele  Undervisning  ved  Akademiet  bestyres  af  et  Skoleraad,  bestaaende 
af  Direktøren,  samtlige  Professorer,  Docenterne  og  den  Delegerede  i  det  tek¬ 
niske  Selskabs  Skole  samt  6  Medlemmer  (2  Malere,  2  Billedhuggere,  2  Archi- 
tekter)  valgte  paa  3  Aar.  Disse  vælges  i  de  første  Dage  af  Marts  Maaned  saa 
betimelig  af  Akademiraadet,  at  de  kunne  deltage  i  Skoleraadets  Valg  af  en 
Formand  af  sin  Midte.  Formanden  har  at  lede  det  Heles  Gang,  saavel  hvad 
Undervisningen  som  hvad  Økonomien  angaar,  samt  at  udfærdige  alle  Skrivelser, 
disse  Sager  vedkommende.  Formanden  antager  selv  en  Sekretær  til  Skoleraadet 
(Bestemm.  §  21). 

Enhver  Indstilling  til  Ministeriet,  enhver  almindelig  Forholdsregel  til  Under¬ 
visningens  Ordning  eller  den  dermed  forbundne  Tjeneste,  Fordeling  af  Under¬ 
visningsfagene  blandt  Professorerne,  Ansættelse  af  Docenter,  Assistenter,  Lærere 
og  Betjente,  Anskaffelse  af  Rekvisiter,  samt  Bedømmelse  af  Afgangs¬ 
prøver,  foretages  af  Skoleraadet.  Dette  er  ved  Bedømmelse  af  Afgangsprøver 
skikket  til  at  tage  Beslutning,  naar  to  Trediedele,  og  ved  alle  andre  Sager,  naar 
Halvdelen  af  dets  Medlemmer  ere  tilstede  i  et  Møde;  i  Tilfælde  af  lige  Stemmer 
gjør  altid  Formandens  Stemme  Udslaget. 

,,  Skoleraadet  deler  sig  iøvrigt  i  følgende  Udvalg  efter  Fagene: 

A.  For  Modelskolen  for  Maling  og  Tegning:  Raadets  Formand,  alle  Malerne 
samt  Docenten  i  Anatomi; 

B.  for  Modelskolen  for  Modellering :  Raadets  Formand,  alle  Billedhuggerne 
samt  Docenten  i  Anatomi; 

C.  for  Architekturskolen  og  dens  Forberedelsesklasse:  Raadets  Formand, 
alle  Architekterne  samt  Bestyreren  af  Dekorationsklassen; 

D.  for  Perspektivklassen  og  Dekorationsklassen:  Raadets  Formand,  Bestyre¬ 
ren  af  Dekorationsklassen  samt  en  Maler,  en  Billedhugger  og  en  Ar- 
ehitekt. 

Sager  vedrørende  den  almindelige  Forberedelsesklasse  behandles  efter  deres 
Natur  enten  i  Udvalg  A  eller  B. 

fil  disse  Udvalg  kan  Skoleraadet  endvidere  beskikke  Docenterne  i  Perspek¬ 
tiv  og  Kunsthistorie. 

Disse  Udvalg  afgjøre,  hvert  for  sin  Klasses  Vedkommende,  Spørgsmaalet  om 
Elevers  Optagelse  og  Tildeling  af  Fripladser,  samt  gjøre  Indstilling  om  For- 


’)  Se  de  ved  kgl.  Resol.  af  18.  Jan.  1887,  medd.  ved  Min.  Bekjendtg.  af  24. 
Jan.  næstefter,  approberede  Best.  ang.  den  indre  Ordn.  af  det  kgl.  Akad. 

andringer  i  Undervisningsplanen.  Med  Hensyn  til  Spørgsmaalet  om  at  afvise 
Elever  samt  om  Tildeling  af  Afgangsbevis  forholdes  efter  §§  12  og  13. 

Kunstskolen  for  Kvinder  bestyres  af  et  særligt  Udvalg,  bestaaende  afSkole- 
raadets  Formand  (som  Formand),  2  af  Skoleraadet  for  3  Aar  ad  Gangen  valgte 
Medlemmer  og  de  to  Lærere  ved  Knnstskolen  for  Kvinder.  {Min.  Resol.  10. 
Jan.  1902). 

Ordningen  og  Ledelsen  af  Undervisningen  i  hver  af  Akademiets  Skoleklasser 
varetages  af  en  af  Akademiets  Professorer,  *)  som  dertil  vælges  af  Skoleraadet ; 
i  Perspektivklassen  af  Docenten.  Til  Medhjælp  har  hver  især  den  eller  de 
Assistenter,  der  i  §§  3—7  nærmere  ere  nævnte,  om  hvis  Ansættelse,  naar  en 
Plads  er  ledig,  han  gjør  Forslag  til  Skoleraadet. 

Bibliotheket.  Bibliothekaren,  som  er  Akademiets  Sekretær,  skal  med  Hen¬ 
syn  til  Anskaffelser  have  Assistance  af  et  Udvalg,  bestaaende  af  Docenten  i 
Kunsthistorie  samt  af  en  Maler,  en  Billedhugger  og  en  Architekt,  hvilke  vælges 
af  og  blandt  Skoleraadets  Medlemmer;  til  Medhjælp  har  han  en  Assistent 

Samlingen  af  Afstøbninger  og  andre  Kunstsager  bestyres  af  et  af  og  blandt 
Skoleraadets  Medlemmer  nedsat  Udvalg,  bestaaende  af  en  Maler,  en  Billedhugger 
og  en  Architekt  samt  Docenten  i  Kunsthistorie. 

Alle  Skoleraadets  Valg  —  til  Formand,  til  Medlemmer  af  Udvalgene  samt 
til  styrende  Professor  for  en  Klasse  —  ske  i  Regelen  for  3  Aar  ad  Gangen, 
dog  saaledes,  at  Gjenvalg  kan  finde  Sted.  Hver  Gang  Valg  er  sket,  indsendes 
Beretning  derom  til  Ministeriet  for  Kirke-  og  Undervisningsvæsenet  Enhver 
er  forpligtet  til  at  modtage  det  eller  de  paa  ham  faldne  Valg. 

§  3.  Den  almindelige  Forberedelsesklasse. 

Undervisningen  omfatter:  Tegning  og  Modellering  efter  Afstøbninger  i  Gibs 
af  enkelte  Dele  af  den  menneskelige  Figur,  Dyr,  architektoniske  Fragmenter  og 
Ornamenter,  væsentlig  af  den  klassiske  antike  Kunst.  Daglig  Kl.  9—2  og 
Kl.  6—8. 

For  Eleverne  holder  en  Docent  Foredrag  over  Bygningskunst  og  den  der¬ 
med  i  Forbindelse  staaende  maleriske  og  plastiske  dekorative  Kunst. 

Tegneafdelingen  bestyres  af  en  Professor  af  Modelskolen  og  to  Assistenter. 
Modelleringens  figurlige  Del  udføres  under  Vejledning  af  de  under  §  4  B  nævnte 
Professorer.  Bestyreren  af  Dekorationsklassen  leder  Undervisningen  for  de 
Elever,  som  ville  blive  Architekter  eller  Dekoratører.  {Min.  Resol.  13.  Maj  1903.) 

Almindelig  Forberedelsesklasse  har  ingen  Afdeling  for  kvindelige  Elever. 

§  4.  Modelskolen  og  dens  Forberedelsesklasser. 

Undervisningen  omfatter: 

A.  Tegning  og  Maling  efter  Gibsafstøbninger  af  antike  og  andre  klassiske 
Figurer  og  efter  den  levende  Model,  samt  anatomisk  Tegning.  Daglig  Kl.  9 — 2: 
og  Kl.  6 — 8.  Bestyres  af  to  Professorer  i  Malerkunst  og  to  Assistenter. 


*)  I  Kunstskolen  for  Kvinder  af  Lærerne. 

B.  Modellering  efter  Gibsafstøbninger  af  Antiken  og  andre  klassiske  Figu¬ 
rer  og  efter  den  levende  Model.  Daglig  Kl.  9 — 2  og  Kl.  6 — 8.  Bestyres  af  to 
Professorer  i  Billedhuggerkunst. 

For  Eleverne  holdes  følgende  Foredrag:  1)  Over  Anatomi  1  å  2  Timer 
ugentlig.  2)  Over  Kunsthistorie  og  Mythologi  1  Time  ugentlig.  Fire  Gange 
om  Aaret  gives  Modelskolens  Elever  historiske  Opgaver  at  løse,  enten  ved  Teg¬ 
ninger,  ved  Modellering  eller  ved  malede  Skitser,  hvortil  knyttes  Bedømmelse 
og  Raad. 

[I  Kunstskolen  for  Kvinder  ledes  disse  Klasser  af  Lærerne  i  Maler-  og 
Billedhuggerkunst  med  Bistand  af  en  Assistent  ] 

§  5.  Architekturskolen  og  dens  Forberedelsesklasse. 

Undervisningen  omfatter: 

a)  I  architektonisk  Forberedelsesklasse :  Tegning  efter  og  Studium  af  udmær 
kede  Bygningsværker  saavel  i  antike  som  i  andre  klassiske  Stilarter, 
samt  Opmaaling  af  en  eller  anden  af  vore  fortrinligere  —  offentlige  eller 
private  —  Bygninger  eller  et  Parti  af  samme  efter  Opgave.  Daglig  Kl. 
9 — 2  og  Kl.  6 — 8.  Bestyres  af  en  Professor  i  Architektur  og  en  Assi¬ 
stent. 

b)  I  Architekturklassen.  Øvelse  og  Vejledning  i  Komposition  af  Bygninger, 
efter  given  Opgave  af  deres  Øjemed  og  med  Gjennemførelse  af  en  op- 
given,  til  Formaalet  svarende  Stilart.  Daglig  Kl.  9 — 2  og  Kl.  6 — 8.  Be¬ 
styres  af  en  Professor  i  Architektur  og  en  Assistent. 

I  Forbindelse  med  Undervisningen  ståar:  1)  De  under  Modelskolen  omtalte 
Foredrag  over  Kunsthistorie  og  Mythologi;  2)  Foredrag  over  Architekturens 
Principer  og  de  forskjellige  Stilarters  Udvikling;  holdes  1  å  2  Timer  ugentlig; 
3)  Studierejser  og  Forevisninger,  der  skulle  tjene  til  at  give  Eleverne  Kundskab 
om  Bygningsværker  i  Danmark  og  tilgrænsende  Lande. 

§  6.  Perspektivklassen. 

For  Eleverne  i  de  under  §§  3,  4  og  5  omtalte  Hovedretninger  af  Kunst¬ 
akademiets  Undervisning  holdes  1  Gang  om  Ugen  Foredrag  og  daglig  Kl.  4 — 6 
Øvelse  i  Perspektivens  og  Skyggelærens  Anvendelse  ved  maleriske  Fremstillin¬ 
ger,  samt  i  perspektiviske  Kompositioner.  Bestyres  af  en  Docent  og  to  Assi¬ 
stenter. 

§  7.  Dekorationsklassen. 

Heri  indøves  Kjendskab  til  de  forskjellige  Stilarters  Dekoration,  dels  ved 
Kopiering  af  existerende  Monumenter  og  Dele  deraf,  dels  ved  Formernes  Til- 
læmpning  og  Anvendelse  paa  givne  Opgaver.  For  Eleverne  holdes  de  i  §§  3, 

4  og  5  omtalte  Foredrag.  Bestyres  af  en  Professor  og  to  Assistenter. 

[Dekorationsklassen  har  f.  T.  ingen  Afdeling  for  kvindelige  Elever.] 

§  8.  Extraordinære  Foredrag. 

Ved  Akademiet  holdes  Foredrag  over  Historie  samt  for  Anatomiens  Ved¬ 
kommende  over  de  Dyr,  der  have  særlig  Betydning  for  Kunsten. 

§  9.  Undervisningstiden. 

Undervisningstiden  for  Akademiets  samtlige  Skoler  er,  fra  1ste  Oktober  til 
ultimo  April.  (I  Kunstskolen  for  Kvinder  1.  Sept.  til  1.  Marts),  daglig  Kl.  9 — 2 
og  Kl.  4 — 8.  Afvigelser  med  Hensyn  til  Tiden  for  enkelte  Undervisningsgrene 
bestemmes  af  Skoleraadet.  Bibliotheket  holdes  aabent  fra  1ste  Oktober  til  31. 
Maj  hver  Dag  3  Timer  om  Eftermiddagen;  fra  1ste  Juni  til  30.  September  1 
Dag  om  Ugen  i  3  Eftermiddagstimer;  Afstøbningssamlingen  holdes  aaben  mindst 
3  Gange  om  Ugen  i  3  Timer  hver  Gang.  Dagene  og  Tiderne  fastsættes  nær¬ 
mere  af  Udvalgene  efter  Overlæg  med  Skoleraadet. 


§  10.  Betingelser  for  Adgang. 

(Min.  Resol.  14.  Maj  1892  og  7.  Febr.  1902) 

A.  Til  almindelig  Forberedelsesklasse. 

Tegninger,  som  vise  Kendskab  til  geometrisk  Projektion  af  simple  Legemer 
som  Prismer  og  Cylindre.  Tegninger,  som  vise  Kendskab  til  Linearperspektiv, 
konstruerede  med  hel  Distance,  hvori  tillige  udføres  en  Prøve  efter  Opgave  fra 
Akademiets  Skole.  En  skygget  Tegning  efter  en  større  Gibsafstøbning.  Frem¬ 
læggelse  af  de  øvrige  paa  den  forberedende  Skole  udførte  Arbejder.  Fremlæg¬ 
gelse  af  selvstændige  Forsøg,  Skizzer  eller  lign.,  tegnede,  malede  eller  modele- 
rede.  Tegninger  efter  en  Maske,  en  mindre  Legemsdel  eller  en  hvilkensomhelst 
anden  Genstand  efter  vedkommende  Professors  Valg,  udført  uden  Vejledning  i 
Akademiet.  For  Elever,  der  ønske  at  gaa  over  i  Arkitekturskolens  Forbere¬ 
delsesklasse,  tillige  Gengivelse  af  den  geometriske  Skyggelære  i  tuscherede  Teg¬ 
ninger.  Alle  Tegninger  underkastes  Akademiets  Bedømmelse. 

B.  Til  Modelskolen  og  dens  Forberedelsesklasser  og  Dekorationsskolen. 

Som  Elev  i  denne  Skole  kan  den  optages,  der  foruden  det  under  A  Anførte 
tillige  fremlægger  Bevis  for  at  være  i  Besiddelse  af  den  Dygtighed,  som  kan 
opnaas  ved  at  have  gjennemgaaet  Akademiets  almindelige  Forberedelsesklasse, 
samt  Bevis  for  at  have  gjennemgaaet  Linearperspektiven. 

C.  Til  Architekturskolen  og  dens  Forberedelsesklasse. 

1.  Forberedelsesklassen. 

F'oruden  det  under  A  og  B  Anførte,  forsaavidt  det  vedkommer  Architektur- 
elever,  fordres  Bevis  for  at  have  gennemgaaet  det  mellem  Akademiet  og  de 
tekniske  Skoler  i  Kjøbenhavn,  Aarhus  eller  Odense  (eventuelt  flere  tekniske 
Skoler)  aftalte  tekniske  Kursus  for  Arcliitekter  og  Bygningshaandværkere. 
(Minist.  Resol.  Juli  1899.) 


2.  Architekturklassen. 

Foruden  det  under  A,  B  og  C  1  Ovenanførte  fordres  tillige :  Bevis  for  at 
være  i  Besiddelse  af  den  Dygtighed,  som  kan  opnaas  ved  at  have  gjennemgaaet 
Architekturskolens  Forberedelsesklasse. 


Kunstakad.  Hist. 

g  11.  Elevernes  Opflytning 

fra  en  Klasse  til  en  anden  kan  finde  Sted  til  enhver  Tid,  naar  de  ere  modne 
dertil.  Spørgsmaalet  afgjøres  af  den  Professor,  der  afgiver,  og  den,  der  mod¬ 
tager  en  Elev,  efter  Raadførsel  med  den  eller  de  ham  tilforordnede  Assistenter. 

§  12.  Hvis  en  Elev  efter  Klassebestyrerens  Skjøn  ikke  er  tilstrækkelig 
forberedt  til  at  følge  Undervisningen,  eller  hvis  han  ikke  gjør  den  fornødne 
Fremgang,  skal  Klassebestyreren  gjøre  Meddelelse  derom  til  Fagudvalget,  der 
da  er  berettiget  til  at  afvise  ham.  Findes  der  ikke  Enighed  i  Udvalget,  kan 
Minoriteten  indanke  Spørgsmaalet  for  Skoleraadet,  hvis  Kjendelse  da  bliver  af- 
gj  ørende. 


§  13.  Afgangsprøve. 

Elever,  der  have  gjennemgaaet  Model-,  Architektur-  eller  Dekorationsskolen, 
kunne  aflægge  en  Prøve  og  derefter  modtage  -  et  Afgangsbevis. 

Den,  der  indstiller  sig  til  Afgangsprøve,  maa,  for  at  antages  til  denne,  ind¬ 
levere  sine  Arbejder  til  Klassebestyreren,  —  Malere,  Billedhuggere  og  Archi- 
tekter  tillige  Studier,  udførte  i  Dekorationsklassen  —  ledsagede  af  Bevis  for,  at 
han  har  hørt  de  foreskrevne  Foredrag,  samt,  forsaavidt  han  er  Maler  eller  Ar- 
chitekt,  tillige  Bevis  for  at  have  gjennemgaaet  hele  Perspektivstudiet. 

Den,  der  indstiller  sig  til  Afgangsprøve  i  Dekorationsskolen  maa  —  alt 
efter  sit  Fag  —  have  faaet  Adgang  til  Modelskolens  Tegne-,  Male-  eller  Billed¬ 
huggerafdeling  og  der  have  foretaget  Studier,  som  fremlægges  ved  Bedømmel¬ 
sen.  ( Minist .  Resol.  13.  Maj  1903.) 

Fagudvalget  for  hver  af  de  paagjældende  Klasser  har  at  bedømme,  om  de 
indleverede  Arbejder  ere  fyldestgjørende;  er  der  ikke  Enighed  i  Udvalget,  kan 
Minoriteten  indanke  Sagen  for  det  samlede  Skoleraad,  hvis  Kjendelse  bliver  af- 
gjørende.  Naar  Arbejderne  og  de  andre  Bevisligheder  ere  kjendte  tilstrække¬ 
lige,  modtager  Eleven  af  Klasseudvalget  en  Opgave  i  sit  Kunstfag.  Opgavens 
Løsning  underkastes  en  foreløbig  Bedømmelse  af  vedkommende  Fagudvalg,  som 
derpaa  gjør  sin  Indstilling  til  det  samlede  Skoleraad,  der  foretager  den  endelige 
Afgjørelse.  Den  Elev,  hvis  Afgangsprøve  er  antaget,  erholder  et  Bevis  for  at 
have  bestaaet  Afgangsprøve  i  Maler-,  Billedhugger-,  Architektur-  eller  Dekora¬ 
tionsskolen. 

Det  bliver  af  Skoleraadet  nærmere  at  bestemme,  hvori  Opgaverne  skulle 
bestaa.  Den  Tid  paa  Aaret,  da  Eleverne  kunne  indstille  sig  til  Afgangsprøve, 
bestemmes  af  Skoleraadet.  Elever  af  Modelskolen  kunne  kun  4  Gange  deltage 
i  Afgangsprøve,  og  Elever  af  Architektur-  eller  Dekorationsskolen  kun  6  Gange. 


§  14.  Præmier  og  Stipendier. 

Under  Forudsætning  af  de  fornødne  Pengemidlers  Tilstedeværelse  kunne 
Fagudvalgene  efter  Indstilling  af  vedkommende  Klassebestyrer  tildele  Præmier 
for  særlig  gode  Arbejder,  der  ere  udførte  paa  Skolen,  og  som  da  blive  Skolens 
Ejendom.  Paa  lignende  Maade  kan  der  bevilges  Pengemidler  til  at  lade  af¬ 
støbe  særlig  gode  modellerede  Arbejder,  og  der  kan  tildeles  Understøttelse  til 

flittige  og  begavede  Elever,  der  ikke  have  Raad  til  at  vedblive  med  deres 
Studier. 


§  15.  Betalingen  for  Adgang  til  Undervisningen  og  til  Prøver. 

For  Adgang  til  en  Dagklasse  med  5  Timers  Undervisning  daglig  erlægges 
18  Kr.  for  3l/a  Maaned.  I  Kvindeskolen  16  Kr.  for  3  Maaneder.  For  Adgang 
til  Aftenklasserne  med  2  Timers  Undervisning  hver  Aften  er  Betalingen  9  Kr. 
for  3</2  Maaned.  I  Kvindeskolen  8  Kr.  for  3  Maaneder.  For  Adgang  til  Øvel¬ 
ser  i  Perspektivklassen  erlægges  10  Kr.  for  3l/2  Maaned. 

Enhver,  der  indstiller  sig  til  Afgangsprøve,  erlægger  20  Kr.  Naar  han  be- 
staar  Prøven,  erholder  han  Afgangsbeviset  udfærdiget  gratis. 

Hvad  der  saaledes  indkommer,  tilfalder  Akademiets  Kasse.  Fagudvalget 
kan  undtagelsesvis  tilstaa  trængende  og  flittige  Elever  med  særdeles  gode  An¬ 
læg  fri  Adgang  til  Undervisningen  for  ét  Aar  ad  Gangen,  og  fri  Adgang  til  Af¬ 
gangsprøve. 

§  16.  Aarlig  Udstilling  af  Skolearbejder. 

Paa  en  Tid  af  Aaret,  som  nærmere  bestemmes  af  Ministeriet  for  Kirke-  og 
Undervisningsvæsenet,  efter  Forslag  af  Skoleraadet,  udstilles  Skolearbejderne 
for  det  forløbne  Aar  i  14  Dage  for  Publikum. 


BESTEMMELSER  OM  EN  FRI  FORTSÆTTELSESSKOLE  FOR  UNGE 

KUNSTNERE. 

Approberede  den  4de  Maj  1888. 

§  1.  Under  Forudsætning  af  de  fornødne  Pengemidlers  Tilvejebringelse 
skal  der  paa  Charlottenborg  indrettes  et  rummeligt  Atelier,  der  skal  anvendes 
til  en  fri  Fortsættelsesskole  for  unge  Kunstnere. 

§  2.  Saafremt  der  iblandt  de  Kunstnere,  der  have  vundet  Kunstakademiets 
Afgangsbevis  eller  paa  anden  Maade  erhvervet  sig  de  dertil  svarende  Kund¬ 
skaber  og  Færdigheder,  skulde  danne  sig  en  Kreds  af  mindst  10  Deltagere,  der 
maatte  ønske  paa  egen  Haand  at  fortsætte  deres  Øvelser,  skal  Ministeriet  for 
Kirke-  og  Undervisningsvæsenet  efter  Raadførsel  med  Kunstakademiets  Skole- 
raad  paa  de  nedenfor  anførte  Betingelser  kunne  overdrage  disse  det  nævnte 
Lokale  til  fri  Afbenyttelse.  Saafremt  Midlerne  ere  tilstede,  skal  Ministeriet  end¬ 
videre  kunne  udrede  Betalingen  for  Model,  Brændsel,  Belysning  og  Rengjøring, 
samt  tillade  at  Akademiets  Samlinger  benyttes  i  dette  Lokale,  dog  kun  under 
Forudsætning  af  at  Undervisningen  i  Akademiets  egne  Skoler  ikke  lider 
derved . 

§  3.  F’ortsættelsesskolen  skal  bestyres  af  3,  af  dens  egne  Interessenter 

valgte  Medlemmer,  der  repræsentere  Skolen  ligeoverfor  Ministeriet  og  Akade¬ 
miet  og  ere  ansvarlige  for  Ordens  Overholdelse  i  enhver  Henseende.  Over¬ 
dragelsen  sker  i  Regelen  for  1  Aar  ad  Gangen,  men  kan,  naar  særlige  Forhold 
tale  derfor,  udstrækkes  til  3  Aar,  og  den  skal  kunne  fornyes.  Bestyrerne  ere 
i  Regelen  forpligtede  til  —  forsaavidt  Pladsen  tillader  det  —  at  give  enhver 
Kunstner,  der  fyldestgjør  den  i  §  2  angivne  Betingelse,  Adgang  til  Øvelserne; 
dog  skal  Adgang  kunne  nægtes,  naar  2/ 3  af  samtlige  Interessenter  stemme  der¬ 
for.  Bestyrelsen  skal  hvert  Foraar  igjennem  Akademiet  indsende  til  Ministeriet 
en  Fortegnelse  over  Deltagerne  og  Meddelelse  om  den  Tid,  hvori  de  have  be¬ 
nyttet  Lokalet. 

I  enhver  anden  Henseende,  saasom  med  Hensyn  til  Undervisningsmaaden, 
Undervisningstiden,  Elevantallet,  det  Bidrag  til  Udgifterne,  der  mulig  maatte 
fordres  af  Deltagerne,  have  Fortsættelsesskolens  Interessenter  fuldstændig  frie 
Hænder. 

§  4.  Fortsættelsesskolens  Bestyrelse  skal  hvert  Aar  igjennem  Akademiet 
indsende  til  Kirke-  og  Undervisningsministeriet  Regnskab  over  de  med  den 
ovennævnte  Institution  forbundne  Udgifter. 


BESTEMMELSER  OM  PRIVATATELIERS  FOR  KUNSTNERE. 
Approberede  den  4de  Maj  1888. 


§  1.  Under  Forudsætning  af  de  fornødne  Pengemidlers  Tilvejebringelse 
skal  der  oprettes  ét  eller  flere  Privatateliers,  som  af  Ministeriet  for  Kirke-  og 
Undervisningsvæsenet  skulle  kunne  overdrages  til  dygtige  Kunstnere,  forat  de 
deri  kunne  bibringe  talentfulde  Elever  videre  Uddannelse  i  deres  Fag.  Herfor 
modtage  disse  Kunstnere  et  Vederlag  af  Staten. 

§  2.  Overdragelsen  af  saadanne  Ateliers  sker  i  Regelen  for  2  Aar  ad 
Gangen,  men  kan  fornyes.  Den,  til  hvem  et  saadant  Hverv  er  overdraget,  skal 
være  forpligtet  til  at  modtage  mindst  det  Antal  Elever,  som  Kirke-  og  Under¬ 
visningsministeriet  maatte  bestemme;  han  skal  hvert  Foraar  lade  afholde  en 
offentlig  Udstilling  af  de  i  det  sidste  Aar  udførte  Arbejder,  og  skal  samtidig 
gjennem  Kunstakademiet  indsende  til  Ministeriet  en  Fortegnelse  over  de  Elever, 
der  have  benyttet  hans  Undervisning,  ledsaget  af  Meddelelse  om,  hvor  længe 
de  have  benyttet  den.  I  alle  andre  Henseender,  saasom  med  Hensyn  til  Under¬ 
visningsmaaden,  Undervisningstiden,  o.  s.  v.,  har  han  fuldstændig  frie  Hænder. 

REGLEMENT  FOR  PENGEPRÆMIE-KONKURSER  VED  DET  KGL.  AKADEMI 
FOR  DE  SKJØNNE  KUNSTER  I  SOMMERTIDEN. 

Vedtaget  i  Akademiet  den  12.  Marts  1888. 

(I  Forventning  om  den  dertil  fornødne  Bevilling.) 


§  1.  I  Sommertiden  overlader  Akademiet  2  Lokaler  til  Pengepræmie- 
Konkurs. 

§  2.  Heri  kunne  Malere  og  Billedhuggere  deltage,  der  have  opnaaet  Akade¬ 
miets  Afgangsbevis  og  ikke  have  Guldmedaille  ’)  eller  ere  Medlemmer  af  Plenar¬ 
forsamlingen. 

Der  fordres  for  Malere  en  malet  Modelfigur  i  naturlig  Størrelse ;  for  Billed¬ 
huggere  eu  fritstaaende  Figur  efter  Model,  ikke  under  2  Alen.  Tiden  for  Ud¬ 
førelsen  er  for  begge  Fag  40  Dage,  4  Timer  daglig  Model. 

§  3.  Akademiraadet  kan  efter  Skoleraadets  Indstilling  aarlig  uddele  800 
Kroner  til  disse  Præmier,  saaledes  at  der  for  hvert  Fag  kan  falde  én  Præmie 
paa  300  Kroner  og  én  paa  150  Kroner.  Bedømmelsen  sker  fagvis. 

Akademiet  afholder  Udgifterne  ved  Modellen  og  Lokalet. 

§  4.  Der  maa  melde  sig  mindst  2  Konkurrenter  af  samme  Fag  for  at  en 
Konkurs  kan  finde  Sted. 

Skulde  der  i  et  Fag  kun  melde  sig  én  Konkurrent,  kan  denne  for  egen 
Regning  holde  sin  Model  i  den  for  Konkurs  gjældende  Tidsfrist,  i  det  Lokale, 
som  anvises  ham  i  Akademiet,  og  derefter  faa  sit  Arbejde  bedømt  som  Kon¬ 
kursarbejde, 


REGLEMENT  FOR  AKADEMIETS  BIBLIOTHEK  OG  KUNSTSAMLINGER. 
Approberet  den  29.  Februar  1888. 


1.  Bibliotheket. 

(Best.  f.  Akad.  indre  Ordn.  §  36). 

§  1.  Bestyrelsen  af  og  Overtilsynet  med  Bibliotheket  paahviler  et  i  Hen¬ 
hold  til  det  gjældende  Undervisnings-Reglement  nedsat  Udvalg,  bestaaende  af  en 
Maler,  en  Billedhugger  og  en  Arehitekt,  valgte  af  og  blandt  Skoleraadets  Med¬ 
lemmer  for  3  Aar,  Docenten  i  Kunsthistorie  og  Mythologi  samt  Akademiets 
Sekretær,  som  er  Bibliothekar  og  Formand  i  Udvalget. 

§  2.  Udvalget,  som  nedsættes  samtidig  med  de  øvrige  treaarige  Valg  I 


*)  Herved  forstaas  i  Praxis  store  Guldmedaille,  idet  den  lille  kun  er 
» Accessit « , 

Skoleraadet,  besørger  under  Direktørens  Kontrol  Indkjøb  af  Bøger  m.  nr.  fol¬ 
de  til  Bibliotheket  aariig  bestemte  Summer  og  paaser,  at  Bibliotheket  forøges 
i  de  forskj  ellige  Kunstfag. 

§  3.  Bibliothekaren  fører  det  daglige  Tilsyn  med  Bogsamlingen,  Udlaan 
og  desl.  Til  Hjælp  herved  har  han  en  Assistent,  som  skal  være  tilstede  til 
Udlaanstiderne.  Bibliothekaren  selv  træffes  i  Bibliotheket  til  bestemte  ved 
Opslag  i  Lokalet  bekjendtgjorte  Tider  efter  Overlæg  med  Direktøren. 

§  4.  Bibliothekets  Forhold  til  Skoleraadet  i  Henseende  til  Afbenyttelse 
af  Værker  ved  Undervisningen  i  Skolerne  m,  m.  bestemmes  ved  Overenskomst 
med  Udvalget. 

§  5.  Foruden  Akademiets  Professorer,  Medlemmer  og  Docenter  have  og- 
saa  de  Elever,  som  have  modtaget  Akademiets  Afgangsbevis,  og  de,  der  endnu 
besøge  de  højere  Skoler  (Modelskolen,  Dekorationsklassen  og  Bygningsskolen), 
Adgang  til  Udlaanet  af  almindelige  Værker,  medens  Brugen  af  kostbarere 
Værker  kun  tilstedes  i  Bogsalen.  Dog  kunne  ogsaa  saadanne,  med  Udvalgets 
Tilladelse,  undtagelsesvis  udlaanes. 

§  6.  Elever  af  Skolerne,  ligesom  ogsaa  de  Kunstnere,  som  have  forladt 
dem  med  Afgangsbevis,  have,  for  den  Tid  de  benjTte  Adgangen,  at  deponere 
et  Sikkerhedsbevis  fra  en  vederhæftig  Mand  her  i  Staden.  Skulde  en  Bog 
eller  et  større  Værk  tage  Skade  eller  forkommes  under  Udlaanet,  er  Laaneren 
eller  den,  der  har  stillet  Sikkerhed,  forpligtet  til  at  at  give  passende  Godt- 
gjørelse  efter  Udvalgets  Skjøn. 

§  7.  Foruden  dem,  som  ifølge  ovenstaaende  §§  have  Adgang  til  Udlaan 
eller  Afbenyttelse,  kan  Udvalget,  paa  derom  indgivet  Andragende,  imødekomme 
andre  Kunstnere  og  Videnskabsmænd  med  Tilladelse. 

§  8.  For  enhver  Bog  eller  ethvert  Værk,  som  udlaanes,  i  det  Højeste 
for  en  Tid  af  4  Uger,  har  Laaneren  at  afgive  skriftligt  Bevis,  som  tilbagegives 
ham  ved  Afleveringen.  Udlaanet  maa  ikke  udstrækkes  videre  end  til  Kjøben- 
havn  og  Omegn,  med  mindre  dette  særligt  tillades  af  Udvalget. 

§  9.  Udvalget  vaager  over,  ved  Bibliothekarens  og  Assistentens  jævnlige 
Revision,  at  Bøger  og  Værker  ere  i  Overensstemmelse  med  Bogfortegnelsen, 
som  Tid  efter  anden  fortsættes  med  Tillæg. 

§  10.  Udvalget  bestemmer,  efter  Overlæg  med  Skoleraadet,  hvor  ofte  og 
i  hvilke  Timer  paa  Dagen,  Bibliotheket  skal  holdes  aabent  for  Besøg  og  Ud¬ 
laan.  Dette  bekj en dtgjøres  ved  Opslag  i  Akademiet. 

II.  Kunstsamlingerne. 

(Best.  f.  Akad.  indre  Ordn.  §  37). 

§  11.  Akademiets  Kunstsamlinger  omfatte  Afstøbningssamlingen  (Antiker, 
Skulptur  fra  Middelalderen  og  Renaissancen),  Samlingen  af  ældre  og  nyere 
Medlems-  og  Konkurs-Arbejder,  Portrætsamlingen,  Medailloner  af  Legat¬ 
stiftere  m.  m. 

§  12.  Bestyrelsen  af  og  Overtilsynet  med  disse  Kunstsamlinger  paahviler 
et  i  Henhold  til  det  gjældende  Undervisnings- Reglement  nedsat  Udvalg,  be- 

staaende  af  en  Maler,  en  Billedhugger  og  en  Architekt  valgte  af  og  blandt 
Skoleraadets  Medlemmer  paa  3  Aar,  samt  Docenten  i  Kunsthistorie  og  Mytho- 
logi.  Den  valgte  Billedhugger  har  det  nærmere  Tilsyn  og  er  Udvalgets 
Formand. 

§  13.  Udvalget,  som  nedsættes  samtidigt  med  de  øvrige  treaarige  Valg  i 
Skoleraadet,  raader  under  Akademiets  Direktørs  Kontrol  over  Anvendelsen  af 
de  til  Samlingerne  aarlig  bestemte  Summer  og  skal  paa  Formandens  Initiativ 
dels  vaage  over,  at  Afgang  og  Tilgang  tilføres  Inventarie-Protokollerne,  dels 
foretage  regelmæssig  Revison. 

§  14.  Udlaan  af  Afstøbningssamlingen  indrømmes  til  Skolens  Brug  efter 
nærmere  Overenskomst  mellem  Udvalget  og  Skoleraadet. 

§  15.  Til  Professorernes  og  Medlemmers  Brug  i  deres  egne  Ateliers  kan 
kun  undtagelsesvis  af  denne  Samling  udlaanes  efter  Henvendelse  til  Udvalget. 

§  16.  Udvalget  bestemmer,  efter  Overlæg  med  Skoleraadet,  hvor  ofte  og 
i  hvilke  Timer  paa  Dagen  Samlingen  holdes  aaben,  under  Tilsyn  af  Biblio- 
theks-Assistenten,  som,  ved  Hjælp  af  de  dertil  ansatte  Betjente,  vaager  over 
god  Orden.  Dette  bekjendtgjøres  ved  Opslag  i  Akademiet. 

§  17.  Adgang  til  at  bese  Akademiets  Samlinger  erholdes  ved  Henven¬ 
delse  til  Forvalteren. 


II.  Reglement  for  Hansens  Medaille 

(stiftet  i  Anledning  af  Overbygningsdirektør  C.  F.  Hansens  Embedsjubilæum) 
Approberet  den  29.  Februar  1888. 

(Jfr.  Best.  f.  Akad.  indre  Ordn.  §§  26  og  27). 

§  1.  Med  Hansens  Medaille  kan  belønnes  ethvert  monumentalt  Projekt, 
som  ikke  er  udført  til  nogen  anden  Konkurs,  og  hvori  Architekturen  er  an¬ 
vendt  i  en  heldig  Forbindelse  med  Maler-  eller  Billedhuggerkunst  eller  med 
begge  i  Forening. 

§  2.  Et  saadant  Projekt  maa  bestaa  af  de  nødvendige  geometriske  og 
perspektiviske,  kolorerede  Tegninger  eller  af  en  gjennemført  Model,  som  giver 
en  tydelig  Forestilling  om  Kompositionen  i  dens  Helhed,  og  maa  være  ind¬ 
sendt  til  den  aarlige  Kunstudstilling  fra  dennes  Begyndelse  af. 

§  3.  Akademiraadet  kan,  efter  Forslag  af  3  Architekter  blandt  Raadets 
Medlemmer,  ogsaa  tilkjende  Medaillen  for  et  alt  udført  Bygningsarbejde,  der 
maatte  vise  en  særlig  kunstnerisk  Gjennemførelse,  naar  et  saadant  er  tilende¬ 
bragt  i  Løbet  af  de  sidste  to  Aar,  og  naar  det  inden  Udgangen  af  Januar 
Maaued  af  Forslagsstillerne  er  anmeldt  til  Akademiet  som  Konkursarbejde  til 
denne  Medaille. 

§  4.  Bedømmelsen  finder  Sted  ved  det  Akademiraadsmøde,  som  i  Hen¬ 
hold  til  Bestemm,  §  34,  skal  afholdes  den  4de  Tirsdag  og  Onsdag  i  April, 
efter  skriftlig  Indstilling  fra  et  Udvalg,  dannet  af  Raadets  samtlige  Architekter. 

§  5.  Hansens  Medaille  kan  tilkjendes  enhver  herværende,  ældre  eller 
yngre,  indfødt  Kunstner,  og  der  fordres  a/ 3  af  de  afgivne  Stemmer  for  at 
kunne  hædres  med  samme.  Naar  Medaillen  er  tilkjendt,  bekjendtgjøres  det 
offentligt,  og  et  Exemplar  i  Sølv,  forsynet  med  den  Vindendes  Navn  og  Aars- 
tallet,  tilstilles  ham  fra  Akademiet.  *) 


REGLEMENT  FOR  KONKURSER  I  MALERKUNST,  BILLEDHUGGERKUNST, 
BYGNINGSKUNST  OG  DEKORATION  OM  AKADEMIETS 
GULDMEDAILLER. 

Approberet  den  20.  November  1888. 

(Best.  f.  Akad.  indre  Ordning  §§  26  og  27). 


§  1.  I  Konkurserne  om  Guldmedaillen  kunne  kun  indfødte  Kunstnere 
under  35  Aar  deltage,  naar  de  have  modtaget  Akademiets  Afgangsbevis;  dog 
kunne  ogsaa  Kunstnere  uden  dette  Bevis  deltage  i  Konkursen,  naar  de,  inden 
1.  Maj,  efter  Ansøgning  og  ved  Henvisning  til  bestemte  Arbejder  opnaa  Aka- 
demiraadets  Godkjendelse  af,  at  de  have  en  tilsvarende  Dygtighed. 

§  2.  De  Kunstnere,  som  ønske  at  deltage  i  en  Konkurs,  have  at  gjøre 
skriftlig  Anmeldelse  herom  til  Akademiet  inden  Udgangen  at  Januar  Maaned  i 
det  Aar,  hvori  Bedømmelsen  finder  Sted.  Ingen  Konkurrent  maa  være  eller 
have  været  Medlem  af  Akademiet. 

§  3.  Til  Konkurserne  om  Guldmedaillen  udkræves  efter  Akademiraadets 
Bestemmelse : 

a)  af  Malere:  Udførelsen  af  et  Maleri,  enten  efter  en  af  Udvalget  given  Op¬ 
gave,  hvortil  Æmnet  tages  af  Bibelen,  Historien,  Mythologien  eller  Oldtidens 
Poesi,  eller  over  et  af  Kunstneren  selv  valgt  Æmne,  taget  fra  det  samme  Om- 
raade,  eller  et  frit  valgt  Æmne  omfattende  en  Komposition  med  en  eller  flere 
Figurer.  Hovedfigurerne  maa  ikke  være  under  halv  naturlig  Størrelse.  Er 
der  kun  en  enkelt  Figur,  skal  denne  være  i  fuld  naturlig  Størrelse. 

b)  af  Billedhuggere:  Udførelsen  af  et  Basrelief,  enten  efter  en  af  Udvalget 
given  Opgave,  hvortil  Æmnet  tages  af  Bibelen,  Historien,  Mythologien  eller 
Oldtidens  Poesi,  eller  over  et  af  Kunstneren  selv  valgt  Æmne,  taget  fra  det 
samme  Omraade,  eller  en  Komposition  med  en  eller  flere  i  Hovedsagen  nøgne 
Figurer  over  et  frit  valgt  Æmne.  Figurernes  Størrelse  ikke  under  l1/*  Alen. 

c)  af  Architekter:  Udførelsen  af  en  af  Udvalget  given  Opgave,  bestaaende  i 


*)  Vedtaget  i  Akademiet  d.  15.  Febr.  1892,  at  naar  der  er  opsparet  en  Ka¬ 
pital  af  5600  Kr.,  skal  Renten  af  de  600  Kr.  anvendes  til  Medailler,  og 
Renten  af  de  5000  Kr.  til  en  Opmuntringspræmie  for  Architekter  i  Lighed 
med  Sodringske  Legat. 

en  omfattende  Komposition  med  frit  Valg  af  Stil.  Hovedtegningen  udarbejdes 
i  en  Maalestok  af  ikke  mindre  end  3  Linier  pr.  Alen.  Kompositionens  Ydre 
maa  tillige  vises  i  en  større  perspektivisk  Fremstilling. 

d)  af  Dekoratører  (Malere  og  Modelerere)  et  malet  eller  modeleret  Dekora¬ 
tionsarbejde,  enten  efter  en  af  Udvalget,  dog  med  frit  Valg  af  Stil,  given  Op¬ 
gave  —  for  hvert  Fag  bestaaende  i  en  omfattende  Komposition,  —  hvortil 
Materiale  og  Maalestok  er  angivet  i  Opgaven,  eller  efter  en  af  Kunstneren 
valgt  Opgave  med  frit  Valg  af  Stil,  men  om  hvis  Udførelsesmaade  og  Maale¬ 
stok  Konkurrenten  forud  maa  forhandle  med  Udvalget. 

Opgaverne  til  Konkurserne  gives  for  a,  b  og  c  af  tre  forskjellige,  hvert  af 
5  Medlemmer  bestaaende  Udvalg,  for  d  af  et  af  7  Medlemmer  (2  Malere,  2 
Billedhuggere  og  3  Architekter)  dannet  Udvalg.  Opgaverne  meddeles  hvert 
Aar  ved  Aarsfesten  den  31.  Marts. 

§  4.  Konkursarbejderne  skulle  udføres  her  i  Landet  og  skulle  i  alle 
Kunstfag  afleveres  inden  Udgangen  af  Februar;  de  indsendte  Arbejder  udstilles 
derpaa  offentlig  i  8  Dage,  hvorom  Meddelelse  tilsendes  samtlige  Akademiets 
Medlemmer. 

§  5.  Bedømmelsen  foretages  af  Akademiraadet  paa  et  i  Lokalet  for  de 
udstillede  Arbejder  afholdt  Møde,  efter  at  samtlige  Raadets  Fagmænd  i  de 
forskjellige  Fag  (Malere  og  grafiske  Kunstnere,  Billedhuggere  og  Medailleurer, 
Architekter  og,  for  Dekoratørers  Vedkommende,  det  under  §  3  nævnte  Udvalg 
paa  7  Medlemmer)  ved  et  Møde  Dagen  i  Forvejen  ere  traadte  sammen  og 
have  afgivet  en  skriftlig  Indstilling  til  Akademiraadet.  Et  Arbejde,  som  ikke 
er  indstillet  at  mindst  to  af  Bedømmelsesudvalgets  Medlemmer  kan  ikke 
belønnes. 

§  6.  For  en  Opgaves  tilfredsstillende  Løsning  tilkjendes  den  store  Guld- 
medaille;  som  Accessit  kan  gives  en  mindre  Guldmedaille;  begge  Medailler 
dog  kun  med  2/3  af  de  afgivne  Stemmer.  Medaillerne  kunne  tildeles  flere 
Konkurrenter.  Den  store  Guldmedaille  giver  fortrinlig  Adkomst  til  det  større 
Rejsestipendium. 


REGLEMENT  FOR  DEN  THORVALDSENSKE  UDSTILLINGS-MEDAILLE, 
som  det  allernaadigst  blev  approberet  den  20de  April  1866. 

(Jvfr.  Best.  f.  Akad.  indre  Ordn.  §§  27  og  35.  Approb.  27.  Febr.  1888). 


§  1.  Uafhængigt  af  de  sædvanlige  Konkurser,  sætter  Akademiet  Præmier 
for  saadanne  Arbejder,  som  iblandt  de  Kunstværker,  der  findes  paa  den  aar- 
lige  Udstilling,  fortrinligen  røbe  Talent  og  heldig  Bestræbelse. 

§  2.  Med  Undtagelse  af  Akademiets  Medlemmer,  kunne  disse  Præmier 
tildeles  enhver  dansk  Kunstner,  som  opholder  sig  her  eller  i  Udlandet. 

§  3.  I  Begyndelsen  af  Maj  forsamles  Akademiraadet  i  Udstillingslokalet 
og  tager  efter  skriftlig  Indstilling  fra  Præmie-  og  Medailleudvalget,  Bestem¬ 
melse,  om  der  kan  tilkjendes  Præmie  og  til  hvem. 

§  4.  For  at  et  Kunstværk  skal  kunne  hædres  med  denne  Præmie,  ud- 
fordres,  at  den  tilkjendes  med  %  af  de  afgivne  Stemmer. 

§  5.  Præmien  bestaar  i  et  Exemplar  i  Sølv  af  den  Medaille,  som  Akade¬ 
miet  har  ladet  præge  i  Anledning  af  Hidsendelsen  af  Thorvaldsens  Arbejder, 
hvilken  Medaille  bliver  at  forsyne  med  den  Vindendes  Navn  og  Aarstallet,  og 
tilstilles  denne  gjennem  Akademiet. 


REGLEMENT  FOR  DE  AKADEMISKE  STIPENDIER  .OG 
REJSEUNDERSTØTTELSER. 

Approberet  den  29.  Februar  1888  og  17.  Juni  1896. 

(Best.  f.  Akad.  indre  Ordn.  §§  28  —  31). 


§  1.  Til  Akademiets  Stipendier  og  Rejseunderstøttelser  have  indfødte 
Kunstnere,  som  ikke  ere  Medlemmer  af  Akademiet  (Best.  §  2  a,  b  og  d)  og  som 
med  Talent  forene  en  alvorlig  Stræben,  Adgang  uden  Udelukkelse  af  noget 
enkelt  Fag. 

§  2.  Stipendier  til  Rejser  i  Udlandet  ere:  de  større,  til  Beløb  af  2500 
Kr.  aarlig,  og  de  mindre,  til  Beløb  af  2000  Kr.  aarlig.  To  af  disse  kunne  for¬ 
højes  med  500  Kr.  hver.  —  Som  Regel  ville  disse  Stipendier  ikke  kunne 
tilstaas  de  Medlemmer  af  Akademiets  Plenarforsamling,  der  have  haft  Sæde  i 
Akademiraadet, 

§  3.  De  større  Stipendier,  som  ere  forbeholdte  Kunstnere,  der  have  vun¬ 
det  Akademiets  store  Guldmedaille,  tillægges  Stipendiaten  for  to  Aar.  Dog, 
hvor  der  bliver  vist  særlig  Flid  og  Dygtighed,  skal  undtagelsesvis  kunne  til¬ 
staas  Stipendium  for  det  3die  Aar. 

§  4.  De  mindre  Stipendier,  som  kunne  tillægges  Kunstnere  af  alle  Kunst¬ 
fag,  gives  i  Reglen  kun  for  et  Aar,  men  kunne,  under  særegne  Omstændigheder 
forlænges  for  det  paafølgende  Aar. 

§  5.  Foruden  disse  Stipendier  kan  der  tildeles  Rejseunderstøttelser  fra 
300  til  1000  Kroner,  til  Studierejser  i  Indlandet  eller  Udlandet.  Disse  Rejse¬ 
understøttelser  kunne  dog  ikke  tilstaas  Plenarforsamlingens  Medlemmer. 

§  6.  Stipendierne  udbetales  kvartalsvis,  saaledes  at  det  første  Kvartal 
(April — Juni)  udbetales  ved  Rejsens  Tiltrædelse,  som  skal  finde  Sted  inden 
Kvartalets  Udgang*),  og  de  øvrige  Rater  med  et  Fjerdingaars  Mellemrum, 
regnet  fra  den  første  Anvisnings  Dato.  Rejseunderstøttelser  paa  1000  Kroner 
udbetales  paa  samme  Maade  i  to  paa  hinanden  følgende  Kvartaler.  Udbetalin¬ 
gen  finder  iøvrigt  kun  Sted  for  de  Kvartaler,  som  Stipendiaten  tilbringer  paa 


*)  Udsættelse  af  Rejsen  kan  bevilges  af  Direktøren.  (Vedtaget  i  Mødet  den 
7.  Sept.  1888). 

Rejsen.  Mindre  Understøttelser  udbetales  paa  én  Gang,  ved  Rejsens  Tiltræ¬ 
delse,  der  skal  finde  Sted  inden  Udgangen  af  det  Kvartal,  hvori  Rejseunder¬ 
støttelsen  er  tildelt. 

§  7.  De  Stipendiater,  som  opholde  sig  i  Udlandet  i  mere  end  ét  Aar, 
have  hvert  Aar  til  Akademiet  at  indsende  Beretning  om  deres  Rejser,  Arbej¬ 
der  og  øvrige  deres  Kunst  vedrørende  Forhold. 

§  8.  Samtlige  med  Akademiets  Stipendier  og  Understøttelser  rejsende 
Kunstnere  ere  forpligtede  til,  efter  Tilbagekomsten,  at  forelægge  Akademiet  de 
vigtigste  Studier  fra  deres  Rejse. 

§  9.  Ansøgninger  om  Stipendier  og  Rejseunderstøttelser  maa,  ledsagede 
af  en  Plan  for  Rejsen,  være  indsendte  til  Akademiet  inden  den  15de  Marts*). 
Stipendie-  og  Legat-Udvalgets  Formand  modtager  fra  Akademiet  de  indkomne 
Ansøgninger,  for  at  Udvalget  derefter,  i  Overensstemmelse  med  Aarets  dispo¬ 
nible  Sum,  kan  udarbejde  et  motiveret  Forslag  til  Indstillingen. 

§  10.  Dette  Udvalgs  Forslag  henlægges  i  Midten  af  April  i  Forvalterens 
Kontor  til  Gjenuemsyn  i  8  Dage  for  Akademiraadets  Medlemmer,  efter  at 
disse  herom  ere  underrettede  ved  Cirkulære. 

§  11.  Paa  det  anordnede  Møde  i  Udstillingslokalet,  den  4de  Tirsdag  og 
Onsdag  i  April  (Bestemm.  §  34),  forelægger  Udvalgets  Formand  den  motive¬ 
rede  Indstilling,  som  underkastes  Akademiraadets  Kjendelse,  og  det  af  Raadet 
vedtagne  Forslag  til  Fordelingen  indsendes  derefter  til  Ministeriet  for  Kirke- 
og  Undervisningsvæsenet,  for  af  dette  at  indstilles  til  Hans  Majestæt  Kongens 
allerhøjeste  Stadfæstelse. 


REGLEMENT  FOR  ADKOMST  TIL  DE  I  DET  KONGELIGE  KUNSTAKA¬ 
DEMI  PAA  CHARLOTTENBORG  OG  TILBYGNINGER  VÆRENDE  BOLIGER 
OG  ATELIERS,  SAMT  DE  AKADEMIETS  MEDLEMMER  TILSTAAEDE  HUS¬ 
LEJE-UNDERSTØTTELSER. 

Approberet  den  29.  Februar  1888,  Tilføjelser  approberede  3.  Februar  1893. 
(Best.  f.  Akad.  indre  Ordn.  §  19). 


§  1.  A.  De  i  Akademiet  og  dets  Tilbygninger  værende  Embedsboliger  og 
Ateliers  ere : 

1)  Fem  Professorboliger  hver  med  sit  Atelier,  dels  i  Hovedbygningen  i  Stuen, 
dels  i  3dje  Etage  og  Kvistetagen,  dels  i  den  tidligere  Reberbane.  De  Profes¬ 
sorer,  hvem  en  Bolig  ikke  tilkommer  eller  tildeles,  nyde  en  Huslejegodt- 
gjørelse  af  1 500  Kr. 

2)  En  Forvalterbolig. 

3)  To  Betjent-  eller  Opvarterboliger  i  Kjælderen  mod  Nordvest. 


:)  Vedtaget  den  23.  April  1895  (forhen  den  31.  Marts). 

4)  En  Portnerbolig  i  Kjælderen  ved  Porten  og  en  anden  i  Udstillings-  og 
Museumsbygningens  nordre  Fløj  i  Stuen  ved  Porten. 

B.  Friboliger  for  akademiske  Medlemmer  ere : 

En  Familiebolig  i  Hovedbygningens  nordre  Fløjs  3dje  Etage,  og  en  Familie¬ 
bolig  i  det  saakaldte  Garnmagasin. 

C.  Medlems-Husleje-Understøttelsen  bestaar  ifolge  allerhøjeste  Resolution 
af  10de  December  1845  i  to  Understøttelser  paa  400  Kr.  og  fra  1903  i  én  paa 
1000  Kr.,  som  i  Et  og  Alt  blive  at  anse,  som  om  de  vare  Boliger. 

D.  To  Ateliers  i  øverste  Etage  af  det  saakaldte  Garnmagasin. 

§  2.  Samtlige  Boliger  og  Ateliers  tilkj endes  vedkommende  Brugere  efter 
de  i  kgl.  Anordning  om  Reglerne  for  Vedligeholdelsen,  Brugen  og  Afleveringen 
af  de  Staten  tihørende  Embedsboliger  af  3dje  Septbr.  1879  fastsatte  Bestem¬ 
melser  *).  Naar  Brugere  af  Lejligheder  vexle,  gjør  Akademiet  derom  Indberet¬ 
ning  til  Ministeriet  for  Kirke-  og  Undervisningsvæsenet. 

§  3.  Professorboligerne  tildeles  de  ved  Akademiet  fungerende  Professorer 
efter  følgende  Regler: 

a)  Til  den  ældste  Professor  i  Malerkunsten  den  i  den  sydvestre  Stue-Etage 
værende  Bolig  med  vedliggende  Atelier. 

b)  Til  den  ældste  Professor  i  Billedhuggerkunsten  den  imod  Syd  ved  Hei- 
bergsgade  opførte  Bolig  med  vedliggende  Atelier. 

c)  Til  den  yngste  Professor  i  Billedhuggerkunsten  den  i  den  sydøstre  Fløjs 
3dje  Etage  værende  Familiebolig  og  de  denne  Professor  tillagte  Ateliers  i  den 
tidligere  Reberbane 

d)  De  to  andre  Boliger  med  Ateliers,  nemlig  en  Bolig  i  Stuen  mod  Nordvest 
med  vedliggende  Atelier  ved  Porten  til  Kongens  Nytorv  og  en  Bolig  i  Stuen 
mod  Syd-Øst  med  vedliggende  Atelier  ved  Porten  i  den  søndre  Fløj,  eller 
Huslej egodtgjørelserne  blive  at  tildele  de  øvrige  Professorer,  saaledes,  at  det, 
hver  Gang  der  indtræder  Vakance,  tilstaas  dem  efter  Anciennetet  frit  Valg  af 
den  Bolig  eller  Huslejegodtgjørelse,  som  bliver  ledig. 

e)  De  to  Ateliers  i  det  saakaldte  Garnmagasin  tildeler  Akademiraadet  efter 
Ansøgning  til  to  Kunstnere.  Disse  Ateliers  maa  ikke  benyttes  som  Beboelses¬ 
lejligheder. 

§  4.  Forvalter-,  Betjent-,  Vægter-  og  Portnerboligerne  tildeles  vedkom¬ 
mende  efter  Akademiets  nærmere  Bestemmelse  ved  de  vedkommende  Em¬ 
beders  Besættelse. 

§  5.  Medlemsboligerne  eller  en  eventuelt  i  deres  Sted  trædende  Husleje- 
§°dtgjørelse  og  de  to  ovennævnte  Husleje-Understøttelser  tildeles  udelukkende 
herværende,  ordentlige  Medlemmer  af  Akademiet,  der  ere  optagne  som  Kunst¬ 
nere.  men  ikke  have  eller  have  haft  Embede  som  Professorer  i  Kunsten  ved 
Akademiet.  De  nævnte  Medlemmer  af  Akademiet  have  Adkomst  til  Bolig 
eller  til  Husleje-Understøttelse  saaledes,  at  der,  hver  Gang  en  saadan  bliver 
ledig,  atter  skal  tilstaas  dem  frit  Valg  efter  Anciennetet.  Naar  ikke  flere  af 
de  nuværende  akademiske  Medlemmer  have  Adkomst  til  Bolig  eller  Husleje- 
Understøttelser,  gaa  disse  Adkomster  over  til  Kunstnere,  der  ere  eller  have 


* ;  Om  Syn,  Vedligeholdelse,  Aflevering  etc. 

været  Medlemmer  af  Akademiraadet,  men  ikke  have  eller  liave  haft  Embede 
som  Professorei  i  Kunsten  ved  Akademiet,  og  tildeles  disse  Kunstnere  efter 
Anciennetet. 

Ved  herværende  Medlemmer  forstaas  Saadanne,  som  have  stadig  Ophold  i 
Kjøbenhavn  og  nærmeste  Omegn,  og  dernæst  Saadanne,  som,  endskjønt  de  for 
Tiden  ere  paa  Rejse,  kunne  antages  at  ville  være  her  tilstede  Aarsdagen  efter, 
at  en  Vakance  ér  bleven  dem  tilmeldt. 

Skulde  nogen  af  dem,  der  have  Medlemsbolig  eller  Huslejegodtgjørelse, 
ønske  at  foretage  en  Rejse  paa  over  to  Aar,  vil  det  i  hvert  enkelt  Tilfælde  af 
Akademiraadet  være  at  afgjøre,  hvorvidt  den  Paagjældende  under  sin  Fra¬ 
værelse  kan  beholde  Boligen  eller  Understøttelsen. 

Et  Medlem,  som  af  det  Offentlige  eller  paa  anden  Maade  allerede  har  en 
Fribolig  eller  tilsvarende  Huslejegodtgjørelse,  paa  hvilken  han  ikke  vil  give 
Afkald,  naar  hans  Tid  til  at  erholde  Bolig  eller  Husleje-Understøttelse  er  for- 
haanden,  bliver  at  forbigaa. 

Men  i  alle  Tilfælde  beholder  Vedkommende  sin  Adkomst,  saaledes  at  han, 
naar  han  opfylder  de  ovenfor  nævnte  Fordringer,  atter  kan  gjøre  den  gjæl- 
dende  ved  indtrædende  Vakance.  —  Et  Medlem,  som  allerede  har  Bolig  eller 
Huslejeunderstøttelse  eller  Huslejegodtgjørelse,  kan  ved  en  senere  Vakance 
vælge  en  anden  Bolig  eller  Understøttelse  (Godtgjørelse)  istedenfor  Bolig  eller 
omvendt. 

§  6.  Bortleje  maa  ikke  finde  Sted  af  den  en  Bruger  tillagte  Bolig  og 
Atelier.  Til  Fremlaan  af  Atelier  udkræves  i  hvert  enkelt  Tilfælde  Akademi- 
raadets  Samtykke. 

§  7.  Alle  de  i  det  Foregaaende  nævnte  Boliger  overdrages  Vedkommende 
med  de  Rettigheder  og  Forpligtelser,  som  ere  fastsatte  ved  den  ovennævnte 
kgl.  Anordning  af  3dje  Septbr.  1879.  For  hver  Embedsbolig,  for  hvilken  nys¬ 
nævnte  Anordning  er  traadt  i  Kraft,  anskaffes  for  Akademiets  Regning  den  i 
Anordningens  §  7  ommeldte  Sjmsprotokol.  Det  sammesteds  §  5  nævnte  Syn 
afholdes  hvert  andet  Aar  (Minist.  Skr.  2den  Old.  1891)  i  Forsommeren  af  Byg¬ 
ningsinspektøren  og  overværes  af  Akademiets  Forvalter.  Bestemmelserne  i 
Anordn.  §§  16  og  17  om  Aflevering  af  Embedsboliger  og  om  en  afdød  Brugers 
Efterladtes  Ret  til  at  forblive  i  Boligen  komme  helt  til  Anvendelse  paa  Aka¬ 
demiets  nærværende  Friboliger. 

§  8.  Foruden  den  ovennævnte  Vedligeholdelse  af  samtlige  Boliger,  paa¬ 
hviler  det  endvidere  Brugerne  at  udrede  de  Skatter  og  Afgifter,  som  efter 
Lovgivningen  paahviler  Brugeren  af  en  Fribolig. 


Bilag  XIII.  Nugældende  Bestemmelser  om  Opta¬ 
gelse  og  Studier  i  Kunstakademiets  Skoler  (1904). 


I.  OM  OPTAGELSE  I  SKOLEN,  UNDERVISNINGSTIDEN,  OG  DEN 
BETALING,  DER  ERLÆGGES. 

(Regi.  af  20.  April  1888  §  9,  Minist.  Resol.  Juni  1897  og  8.  Juni  1900). 

Bekendtgørelse  om  Skoleforholdene  sker  i  Reglen  midt  i  September  og  i 
Begyndelsen  af  Januar;  Bekendtgørelse  vedrørende  Kunstskolen  for  Kvinder 
sker  midt  i  August  og  midt  i  November.  Skemaer  til  Ansøgning  om  Plads 
paa  Skolen  (som  blive  at  udfylde  af  Ansøgerne  selv)  udleveres  fra  Akademiets 
Forvalterkontor.  Dette  er  fra  den  25.  August  til  Skolens  Slutning  den  30.  April 
aabent  hver  Søgnedag  Kl.  11 — 2  og  6 — 8.  I  Sommermaanederne  holdes  det 
aabent  til  nærmere  bekendtgjorte  Tider.  Ansøgninger  med  Tegninger  og  andre 
Bilag,  for  saa  vidt  saadanne  udkræves,  afgives  til  Forvalteren,  i  Reglen  inden 
den  20.  Septbr.,  8.  Januar  eller  20.  April;  for  Kunstskolen  for  Kvinders  Ved¬ 
kommende  inden  25.  August,  25.  Novbr.  eller  20.  Februar. 

Ved  Om-  eller  Opflytning  maa  Eleverne  selv  udfylde  Blanketter,  som  ud¬ 
leveres  dem  af  Forvalteren  og  atter  afgives  til  denne,  naar  de  have  erholdt  de 
vedkommende  Klassebestyreres  og  Sekretærens  Underskrifter.  Ansøgere  og 
Elever  maa  selv  forhøre  paa  Forvalterkontoret  om  de  Bestemmelser,  der  træffes 
af  Skoleraadet  eller  Klassebestyrerne, 

Undervisningstiden  er:  for  Akademiets  Skoler  for  Mænd  fra  1.  Oktober  til 
15.  Januar  og  fra  16.  Januar  til  ultimo  April,  daglig  Kl.  9 — 2  og  4 — 8;  for 
Kunstskolen  for  Kvinder  fra  1.  Septbr.  til  ultimo  Novbr.  og  fra  1.  Decbr.  til 
1.  Marts  daglig  Kl.  9 — 2  og  6 — 8.  (Kvindernes  Undervisning  i  Perspektiv  er 
ira  1.  Oktober  til  15.  Januar  og  fra  16  Januar  til  ultimo  April  daglig  Kl.  2 — 4). 
Afvigelser  med  Hensyn  til  Tiden  for  enkelte  Undervisningsgrene  bestemmes  af 
Skoleraadet.  For  Adgangskort  til  en  Dagklasse  for  Mænd  betales  pr  Semester 
18  Kr.,  til  en  Aftenklasse  9  Kr.;  i  Kunstskolen  for  Kvinder  resp.  16  Kr.  og 
8  Kr.  For  Adgangskort  til  Perspektivskolen  betales  10  Kr.  og  til  Afgangsprøven, 
for  alle  Fag,  20  Kr.  Afgangsbeviser  udfærdiges  gratis 


II.  BETINGELSER  FOR  ADGANG. 

A.  Til  almindelig  Forberedelsesklasse. 

(Regi.  20.  April  1888  §  10  A  jfr.  Minist.  Resol.  14.  Maj  1892  og  7.  Febr  1902). 

1.  Tegninger,  som  vise  Kendskab  til  geometrisk  Projektion  af  simple 
Legemer  som  Prismer  og  Cylindre.  2.  Tegninger,  som  vise  Kendskab  til 
Linearperspektiv,  konstruerede  med  hel  Distance,  hvori  tillige  udføres  en  Prøve 
efter  Opgave  fra  Akademiets  Skole.  (Herved  forstaas :  Tegninger  der  vise 
Kendskab  til  Elementerne  af  Linearperspektiven,  saavel  i  Front,  inkl.  Cirkler, 
som  ved  skraatstaaende  Genstande,  konstruerede  med  hel  Distance.  (Skole- 

raadets  Resol.  25.  Febr.  1901).  3.  En  skygget  Tegning  efter  en  større  Gibsaf- 

støbning.  (Herved  forstaas  et  antikt  Hoved  eller,  for  Arkitekter,  en  større 
ornamental  Genstand.  ( Skoleraadets  Resol.  6.  Jan.  1902).  4.  Fremlæggelse  af 

de  øvrige  paa  den  forberedende  Skole  udførte  Arbejder.  5.  Fremlæggelse  af 
selvstændige  Forsøg,  Skizzer  eller  lign.,  tegnede,  malede  eller  modelerede.  6. 
Tegning  eller  (efter  Elevens  eget  Valg)  Modelering  efter  en  Maske,  en  mindre 
Legemsdel  eller  en  hvilkensomhelst  anden  Genstand  efter  vedkommende  Pro¬ 
fessors  Valg,  og  med  Henblik  paa  Elevens  Fag,  udført  uden  Vejledning  i  Aka¬ 
demiet  (»Modenhedsprøven*)-  7.  For  Elever,  der  ønske  at  gaa  over  i  Arkitek¬ 
turskolens  Forberedelsesklasse,  tillige  Gengivelse  af  den  geometriske  Skyggelære 
i  tuscherede  Tegninger.  Alle  Prøverne  underkastes  Udvalgets  Bedømmelse. 
Alle  Prøvearbejderne  (Nr.  1 — 7)  indleveres  paa  Forvalterkontoret.  Naar  Be¬ 
dømmelsen  er  sket,  meddeles  Resultatet  til  Forvalteren,  paa  hvis  Kontor  Besked 
gives  om  alt  Optagelsen  vedrørende. 

B.  Til  Modelskolen  og  dens  Forberedelsesklasse  samt  til  Dekorationsskolen. 

(Regi.  20.  April  1888  §  10  jfr.  Minist.  Resol.  7.  Febr.  1902). 

I.  Modelskolens  Forberedelsesklasse 
og  Dekorationsskolen. 

Som  Elev  i  disse  Skoler  kan  den  optages,  der  har  gennemgaaet  almindelig 
Forberedelsesklasse  eller  som  fremlægger-  Bevis  for  at  være  i  Besiddelse  af  den 
Dygtighed,  der  fordres  for  Opflytning  fra  Akademiets  almindelige  Forberedelses¬ 
klasse,  samt  Bevis  for  at  have  gennemgaaet  Perspektivskolens  1.  Afdeling. 

For  Optagelse  i  Kunstskolen  for  Kvinder  fordres  (foruden  det  under  A 
Nr.  1  og  2  angivne:  1.  En  gennemført  skygget  Tegning  af  et  Hoved  eller  et 
modeleret  Hoved.  2.  En  gennemført  skygget  Tegning  af  en  Del  af  det  men¬ 
neskelige  Legeme.  3.  En  Kontur  af  en  hel  Figur,  omtrent  1  Alen  (disse  Prøver 
1 — 3  udføres  udenfor  Akademiet).  4.  Samt  en  Kontur  af  en  hel  Figur,  om¬ 
trent  1  Alen  (udført  uden  Vejledning  i  Akademiet).  5.  Fremlæggelse  af  de 
øvrige  paa  den  forberedende  Skole  udførte  Arbejder.  6.  Fremlæggelse  af  selv¬ 
stændige  Forsøg,  Skizzer  og  lign.,  tegnede,  malede  eller  modelerede. 

2.  Modelskolen. 

Som  Elev  i  denne  kan  den  optages,  der  har  gennemgaaet  Modelskolens 
Forberedelsesklasse  eller  fremlægger  Bevis  for  at  være  i  Besiddelse  af  tilsvarende 
Dygtighed  (jfr.  IV,  2  A— B). 

C.  Til  Arkitekturskolen  og  dens  Forberedelsesklasse. 

(Regi.  20.  April  1888  §  10  C.  —  Minist.  Resol.  Juli  1899). 

1.  Forberedelsesklassen. 

I  denne  Klasse  kan  den  optages,  som  foruden  det  ovenfor  under  B.  1.  an¬ 
førte  fremlægger  Bevis  for  at  have  gennemgaaet  det  mellem  Akademiet  og  de 

tekniske  Skoler  i  Kjøbenhavn,  Aarhus,  Randers  eller  Odense  (eventuelt  flere 
tekniske  Skoler)  aftalte  tekniske  Kursus  for  Arkitekter  og  Bygningshaandvær- 
kere  og  fremlægger  selvstændige  Studier  udførte  udenfor  Skolen. 

2.  Arkitekturskolen. 

1  denne  Klasse  kan  optages  den,  som  foruden  det  under  C.  1.  anførte 
fremlægger  Bevis  for  at  være  i  Besiddelse  af  den  Dygtighed,  som  fordres  for 
Opflytning  fra  Arkitekturskolens  Forberedelsesklasse  samt  Bevis  for  at  have 
gennemgaaet  Perspektivskolens  2den  Afdeling  og  fremlægger  selvstændige  Studier. 

Paa  alle  udenfor  Akademiet  udførte  Arbejder  kræves  Lærerens  Attest  for, 
at  Eleven  selv  har  udført  dem.  ( Skoleraadets  Resol.  6.  Jan.  1902). 


III.  OM  FRITAGELSE  FOR  VISSE  PRØVER. 

Alle,  der  tilfredsstillende  have  aflagt  Prøver  andet  Steds  i  de  matematiske 
og  tekniske  Discipliner,  som  fordres  gennemgaaede  af  Bygningsexaminander, 
ere  fritagne  for  paany  at  aflægge  Prøver  i  disse  Fag,  mod  at  fornødent  Vidnes¬ 
byrd  i  saa  Henseende  afgives. 


IV.  OM  STUDIERNE  VED  KUNSTAKADEMIETS  SKOLE. 

(Jfr.  Regi.  20.  April  1888  §§  3 — 12,  Skoleraadets  Resol.  6.  Jan.  1902 
og  Ministeriets  Resol.  13.  Maj  1903). 

1,  Almindelig  Forberedelsesklasse. 

I  dennes  Dag-  og  Aftenklasse  øves  Tegning  og  Modelering  efter  Gibsaf- 
støbninger  af  Dele  af  det  menneskelige  Legeme  og  hele  Figurer,  Dyr  samt  arki¬ 
tektoniske  Fragmenter  og  Ornamenter.  —  Undervisningen  ledes:  for  de  Elever, 
der  ville  blive  Malere  eller  Billedhuggere,  i  Tegning  af  to  Professorer  i  Maler¬ 
kunst  og  i  Modelering  af  Professorerne  i  Billedhuggerkunst;  for  de  Elever,  som 
ville  blive  Arkitekter  eller  Dekoratører,  af  Bestyreren  af  Dekorationsskolen. 
Ingen  Elev  kan  opflyttes,  uden  han  har  gennemgaaet  Perspektivskolen  1ste 
Afdeling  eller  ved  en  Prøve  viser  sig  i  Besiddelse  af  tilsvarende  Kundskaber. 

Kuustskolen  for  Kvinder  har  ingen  almindelig  Forberedelsesklasse. 

2.  Modelskolen  og  dens  Forberedelsesklasse  for  Malere 
og  Billedhuggere. 

[ Dag -  og  Aftenklasser). 

A.  I  Modelskolens  Forberedelsesklasse  (Gibsskolen)  øves :  Tegning  og  Mo¬ 
delering  efter  Gibsafstøbning  af  antike  og  andre  klassiske  Figurer,  Tegning  af 


CXIII 


Hoveder  efter  levende  Model  samt  anatomisk  Tegning  af  et  Skelet  og  af  Muskel¬ 
systemet. 

B.  I  Modelskolen  øves:  Tegning,  Maling  og  Modelering  efter  levende 
Model  og  anatomisk  Tegning  af  Muskelsystemet  udført  efter  levende 
Model.  Undervisningen  ledes  i  begge  Klasser  af  Professorerne  i  Maler-  og 
Billedhuggerkunst,  i  Kunstskolen  for  Kvinder  af  Lærerne  i  Maler-  og  Billed¬ 
huggerkunst.  Anatomitegningen  øves  i  begge  Klasser  under  Ledelse  af  Do¬ 
centen  i  Anatomi,  med  Bistand  af  Assistenten  paa  Skolen.  Fire  Gange  om 
Aaret  gives  der  Eleverne  Opgaver  i  Komposition  at  løse  ved  tegnede,  malede 
eller  modelerede  Skizzer;  dertil  knyttes  Bedømmelse  og  Raad. 

For  at  faa  Tilladelse  til  at  indstille  sig  til  Afgangsprøve  for  Malere  eller 
Billedhuggere  kræves:  1.  Fremlæggelse  af  de  i  Klassen  udførte  Arbejder. 
2.  Godkj endelse  af  de  anatomiske  Tegninger.  3.  Bevis  for  at  have  gennemgaaet 
hele  Perspektivstudiet  (Billedhuggere  ere  fritagne  for  dettes  2den  Afdeling). 
4.  Bevis  for  at  have  gjort  Studier  i  Dekorationsskolen  (Elever  af  Kunstskolen  for 
Kvinder  ere  indtil  videre  fritagne  herfor).  5.  Fremlæggelse  af  selvstændige  Stu- 
dier  udenfor  Skolen. 

Dis.se  Regler  gælde  ogsaa  for  Kunstskolen  for  Kvinder. 


3.  Arkitekturskolen  og  dens  Forberedelsesklasse. 

a  I  Arkitekturskolens  Forberedelsesklasse  øves:  Tegning  efter  og  Komposi¬ 
tion  i  antike  Bygningsformer.  Opmaaling  af  en  af  vore  fortrinligere  Bygninger. 
Desuden  holdes  Foredrag  over  antik  Bygningskunst.  For  at  kunne  opflyttes 
til  Arkitekturklassen  fordres  Bevis  for  at  have  gennemgaaet  hele  Perspektiv¬ 
studiet  og  Fremlæggelse  af  de  paa  Skolen  saavel  som  de  udenfor  denne  selv¬ 
stændig  udførte  Arbejder. 

b.  I  Arkitekturklassen  øves  Komposition  og  Studier  af  Bygninger  i  Middel¬ 
alderens  og  Renaissancens  Stilarter,  samt  foretages  Studierejser  og  Forevisnin¬ 
ger,  der  skulle  tjene  til  at  give  Eleverne  Kundskab  om  Bygningsværker  i 
Danmark  og  tilgrænsende  Lande.  Desuden  holdes  Foredrag  over  Bygningskunst 
efter  Oldtiden. 

For  at  faa  Tilladelse  til  at  indstille  sig  til  Afgangsprøven  fordres  fremlagt: 
1  De  i  Klassen  udførte  Arbejder.  2.  Bevis  for  at  have  gjort  Studier  i  Dekora¬ 
tionsskolen.  3.  Selvstændig  udførte  Studier  udenfor  Skolen. 


4.  Perspektivskolen. 

I  Perspektivskolen  øves  Perspektivens  og  Skyggelærens  Anvendelse  ved 
maleriske  Fremstillinger  samt  i  perspektiviske  Kompositioner.  Derhos  holdes 
Forelæsninger  over  Perspektiv-  og  Skyggelæren.  1  1ste  Afdeling  maa  Eleverne 
erhverve  sig  fuldkomment  Kendskab  til  Linearperspektiven,  baade  ved  Frem¬ 
stillinger  i  Front  og  af  skraatstaaende  Genstande,  konstruerede  med  delt  Di¬ 
stance0;  særlig  fordres  et  Interiør,  konstrueret  efter  Opmaaling,  samt  en  Per¬ 
spektiv  uden  Konstruktion  (Frihaandstegning),  efter  geometrisk  Grundplan  og 

O 

Kunstakad.  Hist. 

Opstalt,  udført  i  Blyant.  ( Skoleraadets  Resol.  25.  Febr.  1901).  — -  Som  Afslut¬ 
ning  udføres  uden  Lærerens  Vejledning  en  Prøvetegning,  der  viser,  at  Eleven 
er  i  Stand  til,  i  Linearperspektiv  og  konstrueret  med  delt  Distance  at  frem¬ 
stille  en  skraatstaaende  Bygning  med  alle  Enkeltheder.  Antagelse  af  denne 
Prøvetegning  er  en  Betingelse  for,  at  Eleven  kan  faa  Adgang  til :  Perspektiv¬ 
skolens  2den  Afdeling,  Arkitekturskolens  Forberedelsesklasse,  Modelskolens 
Forberedelsesklasse.  Dekorationsskolen  og  til  Afgangsprøve  for  Billedhuggere  og 
Dekorationsbilledhuggere. 

Perspektivskolens  2den  Afdeling.  Adgang  til  denne  have  Elever,  som  have 
gennemgaaet  Perspektivskolens  1ste  Afdeling  eller  ved  en  Prøve  vist  sig  i  Be¬ 
siddelse  af  tilsvarende  Dygtighed.  I  denne  Afdeling  gennemgaas  den  perspek¬ 
tiviske  Skyggelære,  og  Eleven  maa  ved  Tegninger  godtgøre  at  være  fortrolig 
med  Perspektivens  Anvendelse  i  dens  fulde  Udstrækning  paa  maleriske  Frem¬ 
stillinger.  Som  Afslutning  udføres  en  Prøvetegning  uden  Lærerens  Vejledning. 
Antagelse  af  denne  Prøvetegning  er  en  Betingelse  for,  at  Eleven  kan  faa  Ad¬ 
gang  til :  Arkitekturklassen,  Afgangsprøven  for  Malere  og  Dekorationsmalere. 

Billedhuggere  ere  fritagne  for  at  gennemgaa  Perspektivskolens  2den  Af¬ 
deling.  —  Begge  Perspektivskolens  Afdelinger  have  særlige  Klasser  for  kvinde¬ 
lige  Elever. 


5.  Dekorationsskolen  (Dag-  og  Aftenklassen) 

I  Dekorationsskolen  øves: 

Tegning,  Maling  og  Modelering  efter  Forbilleder  i  de  forskellige  Stilarter 
samt  Kompositionsøvelser.  Hvert  Semester  vil  der  i  Klassen  efter  Opgave  blive 
at  udføre  Skizzer  uden  Lærerens  Vejledning.  Desuden  holdes  Foredrag  over 
dekorativ  Kunst.  For  at  kunne  faa  Tilladelse  til  at  indstille  sig  til  Afgangs¬ 
prøven  fordres:  Fremlæggelse  af  de  i  og  udenfor  Klassen  udførte  Arbejder,  og 
for  Malernes  Vedkommende  Bevis  for  at  have  gennemgaaet  hele  Perspektiv¬ 
studiet.  (Billedhuggerne  ere  fritagne  for  at  gennemgaa  Perspektivskolens  2den 
Afdeling ) 

Den,  der  indstiller  sig  til  Afgangsprøve  i  Dekorationsskolen,  maa  —  alt 
efter  sit  Fag  —  have  faaet  Adgang  til  Modelskoleus  Tegne-,  Male-  eller  Billed- 
huggerafdeling  og  der  have  foretaget  Studier,  som  fremlægges  ved  Bedømmelsen. 
(Min.  Resol.  af  13.  Maj  1903).  Dekorationsskolen  har  ingen  Afdeling  forkvinde¬ 
lige  Elever. 


6.  Akvarelskolen. 

Alle  Elever,  som  ere  opflyttede  fra  almindelig  Forberedelsesklasse,  kunne, 
tor  saa  vidt  Plads  haves,  foretage  Studier  i  Akvarelmaling.  Adgang  til  denne 
Klasse  er  gratis. 

V.  Om  Afgangsprøver. 

(Regi.  20.  April  1888  §  13,  Minist.  Resol.  8.  Juni  1900  og  13.  Maj  1903.) 

Afgangsprøver  afholdes  2  Gauge  aarlig,  nemlig  i  Oktbr.— Novbr.  og  i  Marts 
—April;  i  Kunstskolen  for  Kvinder  i  Oktbr— Novbr.  og  Jan.— Febr.  Elever 
der  ønske  at  deltage  i  Afgangsprøverne,  have  at  lade  sig  indtegne  og  løse  det 
til  Afgangsprøven  fornødne  Kort  til  de  i  Bekendtgørelserne  nærmere  angivne 
Tider.  For  Arkitekter  og  Dekoratører  gives  Opgaverne  til  de  i  Bekendtgørel¬ 
serne  nærmere  angivne  Tider  i  Begyndelsen  af  hvert  Semester. 

I  1ste  Semester  stilles  Modellen  til  Afgangsprøve  for  Malere  og  Malerinder 
først  i  Oktober,  og  Arbejderne  bedømmes  sidst  i  November.  For  Billedhuggere 
og  Billedhuggerinder  stilles  Modellen  først  i  November,  og  Bedømmelse  finder 
Sted  sidst  i  November. 

I  2det  Semester  stilles  Modellen  til  Afgangsprøve  for  Malerinder  sidst  i 
Januar,  og  for  Billedhuggerinder  først  i  Februar.  Bedømmelsen  finder  Sted  i 
Begyndelsen  af  Marts.  For  Malere  og  Billedhuggere  stilles  Modellen  i  Marts, 
Bedømmelsen  finder  Sted  sidst  i  April. 

Det  bekendtgøres  nærmere  ved  Opslag  i  Porten  og  Avertissementer,  hvilke 
Dage  Modellerne  stilles.  I  Bedømmelsen  af  Afgangsarbejder  fra  Kunstskolen 
for  Kvinder  deltage  dennes  Lærere  i  Maler-  og  Billedhuggerkunst. 

Elever  af  Modelskolerne  kunne  4  Gange  deltage  i  Afgangsprøven.  Elever 
af  Arkitektur-  og  Dekorationsskolerne  kun  6  Gange. 

Ved  Afgangsprøverne,  som  foretages  i  Akademiet,  fordres: 

a)  af  Malere:  1.  En  malet  nøgen  Modelfigur  med  Omgivelse,  ikke  under  '/2 
naturlig  Størrelse,  udført  paa  Modelskolens  Maler-Afdeling  om  Dagen  i  5  Uger. 
2.  En  perspektivisk  Fremstilling  udført  efter  Naturen  i  Tegning  eller  Maleri, 
med  2  U  Figurer  paa  forskellige  Steder  i  Rummet;  Billedfladen  mindst  12 
Tommer  i  Kvadrat. 

b)  af  Billedhuggere:  En  modeleret  nøgen  Modelfigur  i  Relief,  ikke  under 
'/a  naturlig  Størrelse,  udført  paa  Modelskolens  Billedhugger-Afdeling  om  Dagen 
i  3  Uger. 

c)  af  Arkitekter:  1.  To  Skizzeprøver,  a)  en  praktisk  og  b)  en  kunstnerisk 
efter  detaillerede  Opgaver,  ikke  under  en  Linie  pr.  Alen,  udført  hver  1  Dag  i 
Loge  under  Tilsyn  i  Akademiet.  2.  Et  Bygningsanlæg,  efter  Opgave,  i  en  be¬ 
stemt  Stilart,  ikke  under  3  Linier  pr.  Alen,  udarbejdet  under  frie  Forhold  i  et 
Tidsrum  af  11  a  12  Uger.  3.  En  arkitektonisk,  perspektivisk  Tegning,  udført 
efter  Naturen,  under  frie  Forhold;  Billedfladens  mindste  Udstrækning  12 
Tommer.  For  at  faa  udfærdiget  Akademiets  Afgangsbevis  for  Arkitekter  maa 
desuden  (Minist.  Resol.  6.  Decbr.  1900  og  9.  Oktober  1901)  fra  1ste  Oktober 
1903  fremlægges  enten  Bevis  for  at  have  bestaaet  4.  Klasses  Hovedexamen, 
eller  Bevis  for  at  have  bestaaet  Almindelig  Forberedelsesexamen,  eller  tilfreds¬ 
stillende  Bevis  for  at  have  forskaffet  sig  de  fornødne  Kundskaber  i  to  af  de 
fremmede  Hovedsprog  og  i  Historie  og  dansk  Litteratur. 

De,  som  ville  skaffe  sig  Bevis  af  sidstnævnte  Art,  kunne  underkaste  sig 
Prøve  i  de  paagældende  Fag  hos  Lærerne  ved  Statens  Lærerkursus,  efter  Hen¬ 
vendelse  til  dettes  Forstander,  og'  hos  Lærere  ved  Statens  lærde  Skoler  samt 

ved  dimissionsberettigede  private  Latin-  og  Realskoler  eller  dimissionsbel  ettigedc 
Realskoler,  imod  en  vedtagen  Kendelse,  som  udredes  af  Examinanden  og  ei- 
lægges  forud,  og  som  er  fastsat  til  2  Kr.  for  hvert  Fag  ved  Statens  Lærerkur¬ 
sus  og  Statsskolerne.  Den  Kundskabsmængde,  som  maa  kræves  ved  slige  Pro 
ver,  fastsættes  saaledes: 

1.  Examinanden  kan  frit  vælge  to  af  de  fremmede  Hovedsprog,  Tysk,  En¬ 
gelsk,  Fransk.  Vedkommende  maa  opgive  100  Sider  af  en  Læsebog  for  Mellem¬ 
klasserne  eller  af  Litteraturværker  som  læste,  og  maa  endvidere  uden  Forbe¬ 
redelse  kunne  oversætte  en  let  Text  paa  Dansk,  samt  have  tilegnet  sig  Gram- 
matikens  Hovedpunkter,  for  det  tyske  Sprogs  Vedkommende  i  et  Omfang  som 
Kapers  lille  tyske  Sproglære,  for  de  andre  Sprogs  Vedkommende  i  et  dertil  sva¬ 
rende  Forhold  —  dog  saaledes,  at  Hovedvægten  lægges  paa  Forstaaelsen  af  det 
fremmede  Sprog;  endelig  maa  Examinanden  kunne  gengive  almindelige  danske 
Vendinger  paa  de  fremmede  Sprog,  i  hvilke  han  underkaster  sig  Prøve.  2.  Der 
kræves  en  kort  Oversigt  over  Fædrelandshistorien  og  Verdenshistorien,  svarende 
til  500  Oktavsider.  3.  Examinanden  skal  kunne  gøre  Rede  for  nogle  Hoved¬ 
værker  af  vore  betydeligste  Forfattere,  og  han  skal  kunne  give  et  kort  Over¬ 
blik  over  det  vigtigste  af  den  danske  Litteraturs  Historie. 

Ved  Undervisningen  i  Sprog  skal  Hovedvægten  lægges  paa  Forstaaelsen  af 
Sprogene,  og  det  maa  som  det  principale  fordres,  at  Eleven  er  saa  fortrolig 
med  Sprogenes  almindelige  Ord  og  Vendinger,  at  han  kan  læse  en  lettere  Bog 
og  hjælpe  sig  igennem  under  eventuelle  Studieophold  i  Udlandet,  altsaa  har  et 
saadant  praktisk  Kendskab  til  Sprogene,  at  det  senere  kan  komme  ham  til 
Nytte  ved  hans  Studier,  medens  Grammatikkundskab  som  det  sekundære  kun 
bør  fordres  i  et  saadant  Omfang,  som  er  absolut  nødvendigt  for  ovennævnte 
praktiske  Færdighed,  og  under  inden  Omstændigheder  udover  det  foran  angivne 
Omfang. 

Undervisningen  i  Historie  bør  anlægges  med  det  Formaal  at  fremhæve  Hi¬ 
storiens  kulturelle  Side,  for  at  Eleven  kan  faa  det  størst  mulige  Aandsudbytte 
af  denne  Undervisning,  medens  han  ikke  bør  tynges  mere  end  for  dette  For¬ 
maal  strengt  nødvendigt  af  de  schematiske  Positiviteter,  som  Aarstal  o.  lign., 
idet  denne  Undervisning  er  indført,  ikke  for  at  give  de  vordende  Arkitekter 
en  tør  historisk  Viden,  men  for  at  give  dem  et  løftende  og  udviklende  Dan¬ 
nelseselement.  —  Skoleraadet  kan,  med  Ministeriets  Approbation,  i  særlige  Til¬ 
fælde  bevilge  Lempelser  og  Undtagelser  i  ovennævnte  Fordringer. 

d)  af  Dekorationsmalere:  1.  En  i  Farve  udført  Skizzeprøve,  udarbejdet  i 
2  Gange  24  Timer  i  Loge  under  Tilsyn  i  Akademiet.  2.  En  i  Farve  udført  De¬ 
koration  i  bestemt  Stil  til  et  opgivet  Rum,  udarbejdet  i  en  nærmere  angiven 
Maalestok,  med  gennemførte  malede  Enkeltheder  i  fuld  Størrelse.  (Udarbejdes 
i  et  Tidsrum  af  11  k  12  Uger).  3.  Malede  Figur-,  Dyre-,  Plante-  og  Ornament¬ 
studier  samt  Kompositioner,  udførte  under  frie  Forhold.  4.  Fremlæggelse  af 
de  i  Modelskolen  udførte  Studier.  (Min.  Resol.  13.  Maj  1903 j. 

e)  af  Dekorationsbilledhuggere:  1.  To  Skizzeprøver  efter  Opgave,  hver  ud¬ 
førte  i  en  Dag  i  Loge  under  Tilsyn  i  Akademiet.  2.  En  større  plastisk-dekora- 
tiv  Genstand  i  en  bestemt  Stil  efter  Opgave  i  en  nærmere  angiven  Maalestok 
om  fornødent  med  Detailler  i  fuld  Størrelse.  (Udarbejdes  i  et  Tidsrum  af  11 

å  12  Uger).  3.  Figur-,  Dyre-,  Plante-  og  Ornamentstudier,  samt  Kompositioner, 
udførte  under  frie  Forhold.  4.  Fremlæggelse  af  de  i  Modelskolen  udførte  Stu¬ 
dier.  (Min.  Resol.  13.  Maj  1903). 

VI.  Om  Fripladser. 

(Regi.  20.  April  1888  §  15.) 

Flittige  og  trængende  Elever  med  særdeles  gode  Anlæg  kunne  efter  An¬ 
søgning  til  Skoleraadet  erholde  Friplads  og  fri  Adgang  til  Afgangsprøve.  En¬ 
hver  Ansøgning  om  Friplads  eller  fri  Adgang  til  Afgangsprøve  skal  være  led¬ 
saget,  foruden  af  Tegningerne  eller  Arbejderne  fra  det  sidste  Semester,  hvori 
Eleven  har  besøgt  Skolen,  tillige  af  Flidsattest  fra  vedkommende  Lærer  eller 
Lærere  og  en  af  to  Mænd  udstedt  Trangsattest.  Elever,  som  have  erholdt  Fri¬ 
plads  til  en  Dag-  eller  Aftenklasse,  kunne  tillige  faa  fri  Adgang  til  Perspektiv¬ 
skolen.  Elever,  der  have  erholdt  Adgang  til  Afgangsprøven,  kunne,  saalænge 
Plads  haves,  ved  Henvendelse  til  vedkommende  Klassebestyrer  erholde  fri  Ad¬ 
gang  til  Akademiets  Klasser,  og  denne  kan  fornyes,  naar  det  viser  sig,  at  de 
paa  rette  Maade  benytte  den. 

VII.  Forelæsninger. 

Ved  Akademiet  holdes  der  aarlige  Forelæsninger  over  Kunsthistorie  og 
Mythologi,  Bygningskunst,  Anatomi,  Perspektiv,  dekorativ  Kunst,  Kulturhistorie, 
samt  i  Reglen  hvert  tredie  Aar  over  Dyrenes  Anatomi  Forsaavidt  de  fornødne 
Midler  ere  til  Raadighed,  holdes  tillige  Kursus  i  Italiensk. 

For  at  faa  Adgang  til  Afgangsprøven  for  Malere  og  Billedhuggere  kræves 
Bevis  for  at  have  fulgt  Forelæsningerne  over  Kunsthistorie  og  Mythologi,  Ana¬ 
tomi  og  dekorativ  Kunst.  For  at  faa  Adgang  til  Afgangsprøven  for  Dekora¬ 
tionsmalere  og  Dekorationsbilledhuggere  kræves  desuden  Bevis  for  at  have  fulgt 
Forelæsningerne  over  Bygningskunst.  For  at  faa  Adgang  til  Afgangsprøven  for 
Arkitekter  kræves  Bevis  for  at  have  fulgt  Forelæsningerne  over  Bygningskunst, 
dekorativ  Kunst,  Kunsthistorie  og  Mythologi. 

VIII.  Elevernes  Omflytning 

(Regi.  20.  April  1888  §  11  og  Skoleraadets  Resol.  6.  Jan.  1902) 
fra  en  Klasse  til  en  anden  kan  finde  Sted  til  enhver  Tid,  naar  de  ere  modne 
dertil.  Spørgsmaalet  afgøres  af  den  Professor,  der  afgiver,  og  den,  der  mod¬ 
tager  en  Elev,  efter  Raadførsel  med  den  eller  de  dem  tilforordnede  Assistenter. 
Klassebestyrerne  ere  berettigede  til,  naar  de  finde  det  rigtigt,  at  fordre  Frem¬ 
læggelse  af  Arbejder,  udførte  af  Eleven  paa  egen  Haand. 

IX.  Om  Begrænsning  af  Studietiden. 

(Skoleraadets  Resol.  26.  April  1895,  18.  Marts  1901  og  6.  Jan.  1902,  jfr.  Regi. 

20.  April  1888  §  12.) 

Uden  Skoleraadets  særlige  Tilladelse  kan  en  Elev  ikke  erholde  Adgang  til 
Skolens  forskellige  Klasser  i  længere  Tid  end  som  følger: 

i  Almindelig  Forberedelsesklasse .  2  Aar 

i  Modelskolens  Forberedelsesklasse  .  2  — 

i  Modelskolen .  2  — 

i  Arkitekturskolens  Forberedelsesklasse.  .  .  2  — 

i  Arkitekturklassen  .  2l4  — 

i  Dekorationsskolen  .  3V2  — 


I  disse  Frister  medregnes  ikke  Studietiden  i  andre  Klasser. 

Hvis  en  Elev  efter  Klassebestyrerens  Skøn  ikke  er  tilstrækkelig  forberedt 
til  at  følge  Undervisningen,  eller  hvis  han  ikke  gør  den  fornødne  Fremgang, 
skal  Klassebestyreren  gøre  Meddelelse  herom  til  Fagudvalget,  der  da  er  beretti¬ 
get  til  at  afvise  ham.  Findes  der  ikke  Enighed  i  Udvalget,  kan  Minoriteten 
indanke  Spørgsmaalet  for  Skoleraadet,  hvis  Kendelse  da  bliver  afgørende. 


X.  Reglement  for  Benyttelsen  af  de  til  Præmier  og  til  Afstøbning  af 
modelerede  Arbejder  bestemte  Beløb. 

(Regi.  20  April  1888  §  14.) 

a.  Præmierne. 

§  1.  Pengepræmierne  ere:  Større  paa  ikke  over  100  Kr.,  og  mindre  paa 
ikke  under  50  Kr.,  alt  efter  Skoleraadets  nærmere  Bestemmelse. 

§  2.  Tilkendelsen  sker  efter  Indstilling  af  vedkommende  Fagudvalg.  Ind¬ 
stillingen  sendes  til  Skoleraadets  Formand.  Er  der  indstillet  flere  Præmier  end 
der  haves  til  Disposition,  eller  er  der  Spørgsmaal  om  at  tildele  flere  Præmier 
i  een  Klasse  og  ingen  i  andre,  sammenkaldes  Raadet  til  den  endelige  Af- 
gørelse. 

§  3  Alle  Klasseafdelinger  ere  delagtige  i  Præmierne  De  store  tildeles 
1)  Modelskolens  Afdelinger  for  Maling,  Modellering  og  Tegning  samt  2)  Arkitek¬ 
turklassen  og  3)  Dekorationsskolen  De  mindre  tildeles  1)  Almindelig  Forbe¬ 
redelsesklasse,  2)  Modelskolens  Forberedelsesklasse,  3)  Arkitekturskolens  Forbe¬ 
redelsesklasse,  4)  Perspektivklassen  og  5)  Dekorationsklassen, 

§  4.  Det  mest  fortjenstfulde  Arbejde  søges  erhvervet  for  den  paagældende 
Klasseafdeling.  For  de  Klasseafdelingers  Vedkommende,  hvorfra  intet  Arbejde 
kan  erhverves,  soges  forskaffet  Kopier  eller  Fotografier  af  de  paagældende  præ¬ 
mierede  Arbejder,  og  Omkostningerne  herved  afdrages  i  Præmiebeløbet. 

§  5.  Spørgsmaalet  om  Præmietildelingen  optages  ved  Skoleaarets  Slut¬ 
ning. 

§  6.  Ikkun  indfødte  Kunstnere  kan  der  tildeles  Pengepræmie, 
b.  Afstøbninger. 

De  200  Kr  til  Afstøbninger  anvendes  efter  Forslag  af  Klassebestvrerne  til 
vedkommende  Klasseudvalg,  der  gør  Indstilling  til  Formanden  i  Skoleraadet. 
Denne  har  at  vaage  over,  at  Midlerne  ligelig  fordeles  til  de  forskellige  Afdeiin- 
ger  i  Skolen,  hvor  der  modeleres 

I  Kunstskolen  for  Kvinder  er  der  ved  Finansloven  bevilget  100  å  200  Kr 
til  Skolepræmier.  De  fordeles  af  Skoleraadet. 

Om  Bedømmelser  ved  Kunstakademiets  Skoler. 

Vejledning  for  Skolens  Lærere. 

Bedømmelse  af  Prøver  for  Optagelse  i  Skolen  finder  som  Regel  Sted  i  Slut¬ 
ningen  af  September,  i  Midten  af  Januar  og  i  Slutningen  af  April  samt  naar 
Formanden  ellers  finder  det  fornødent. 

De  indsendte  Prøver  for  Optagelse  (geometrisk  Projektion  og  Linearper¬ 
spektiv)  bedømmes  af  Docenten  i  Perspektiv  i  Forbindelse  med  Professoren  i 
Arkitekturskolens  Forberedelsesklasse  efter  Tilsigelse  af  førstnævnte. 

Modenhedsprøven  i  Perspektiv  bedømmes  af  Docenten  i  Perspektiv  sammen 
med  en  Professor  i  Malerkunst,  en  Professor  i  Billedhuggerkunst,  en  Professor 
i  Arkitekturen  og  Bestyreren  af  Dekorationsskolen,  alt  efter  Elevens  Fag. 

Tegninger  efter  Gibsafstøbning,  Arbejderne  fra  den  forberedende  Skole  og 
egne  Forsøg  bedømmes  af  samtlige  Professorer  og  Bestyreren  af  Dekorations¬ 
skolen  . 

Modenhedsprøven  i  Frihaandstegning  ordnes  efter  Klassebestyrernes  Be¬ 
stemmelse. 

Prøverne  for  Opflytning  fra  en  Klasse  til  en  anden  bedømmes,  naar  Eleven 
viser  den  fornødne  Modenhed,  af  den  Klassebestyrer,  der  afgiver,  og  den,  der 
modtager  Eleven,  efter  Raadførsel  med  den  eller  de  dem  tilforordnede  Assisten¬ 
ter.  Den  Klassebestyrer,  der  afgiver  Elever,  foranlediger  Bedømmelsen  afholdt. 

Prøverne  for  at  faa  Tilladelse  til  at  indstille  sig  til  Afgangsprøve  bedømmes 
af  det  paagældende  Fagudvalg  ved  Slutningen  af  hvert  Semester. 

Afgangsprøverne  bedømmes  af  det  samlede  Skoleraad  efter  Indstilling  fra 
det  paagældende  Fagudvalg 

Fripladser  tildeles  af  det  paagældende  Fagudvalg  efter  Klassebestyrernes 
Indstilling. 

Skolepræmier  tildeles  af  Skoleraadet  efter  Indstilling  af  Klassebestyrerne. 

Pengepræmier  ved  Sommerkonkurserne  tildeles  af  Akademiraadet  efter  Ind¬ 
stilling  af  Skoleraadet,  efter  at  Fagudvalget  har  foretaget  en  foreløbig  Bedøm¬ 
melse. 

Tilladelse  til  at  fortsætte  Studierne  udover  den  ved  Reglementet  fastsatte 
Tid  gives  eller  nægtes  af  Fagudvalget,  som  ligeledes  efter  Klassebestyrerens  Ind¬ 
stilling  kan  afvise  Elever,  der  ikke  er  tilstrækkeligt  forberedte  til  at  følge  Under¬ 
visningen  eller  ikke  gøre  den  fornødne  Fremgang.  Udvalgets  Afgørelse  kan 
dog  af  Minoriteten  indankes  for  det  samlede  Skoleraad. 

Skoleraadets  Sekretær  er  tilstede  ved  Bedømmelsen,  fører  Listerne  og 
stempler  de  fremlagte  Arbejder. 

Det  er  forbudt  fra  Klasserne  at  bortføre  Elevernes  Arbejder  og  de  antagne 
Afgangsprøver,  før  Skoleaarets  Udstilling  er  sluttet.  Assistenterne  have  ved 
Hjælp  af  Betjentene  at  vaage  over,  at  denne  Bestemmelse  strengt  overholdes. 

Bilag  XIV.  F.  Meldahl:  Mindretals  votum  i  Anled¬ 
ning  af  Undervisningsreglementet.  1859. 

I  Anledning  af,  at  Academiets  Plenarforsamling  ikke  gik  ind  paa  det  af 
mig  fremførte  Forslag,  at  indsætte  Ordet  » foreløbig »  i  den  Udkastet  indledende 
Overskrift:  (Overskriften  var  da  efter  mit  Forslag  kommet  til  at  lyde.  » Kunst - 
academiets- Skoler  bestaaer  af  Model-  og  Architectm -Skoler  og  foreløbig  af  de  sig 
dertil  sluttende  forberedende  Skoler maa  jeg,  idet  jeg  tildeels  tiltræder  det  af 
Academiet  vedtagne  Udkast  til  et  Reglement  for  Underviisningen  i  Kunstacade- 
miet,  med  Hensyn  til  de  sig  til  Architecturskolen  sluttende  forberedende 
Skoler  og  Foredrag,  omtalte  i  Udkastets  §§  4,  6  og  15,  tillade  mig  at  vedføie, 
at  jeg  er  fuldt  overtydet  om,  at  hele  denne  deri  omtalte  for  den  vordende 
Bygmester  saa  høilig  fornødne  forberedende  Underviisning  aldrig  vil  kunne 
trives  eller  med  Dygtighed  i  Længden  gjennemføres,  naar  dette  skal  skee  i 
Skoler,  der  ere  Kunstacademiet  underordnet,  eller  indlemmet  i  dette. 

Enhver  overordnet  Skolebestyrelse  maa  nemlig  være  i  Besiddelse  af  saa- 
megen  Udvikling  og  saa  mange  Kundskaber  i  den  Retning,  hvor  den  under¬ 
ordnede  Skole  skal  virke,  at  den  kan  virke  vækkende  og  grundig  controlle¬ 
rende  paa  det  den  underordnede  Lærerpersonale.  Har  Overbestyrelsen  ikke 
de  dertil  fornødne  Elementer  i  sig,  saa  kan  den  kun  komme  i  en  falsk  Stil¬ 
ling  til  sine  underordnede  Docenter,  og  den  hele  Underviisning  vil  mangle  den 
Eenhed,  Klarhed  og  Bestemthed,  som  er  fornøden  for  at  føre  det  Hele,  til 
det  ved  Underviisningen  tilsigtede  Maal. 

En  saadan  falsk  Stilling  vil  Kunstacademiets  Forsamling  blive  tvungen  til 
at  indtage,  ifald  den  tvinges  til  at  føre  Overtilsynet  og  Overledelsen  af  de  i 
ovennævnte  §  6  anførte  mathematiske  og  techniske  Foredrag  og  de  sig  dertil 
sluttende  Øvelser;  thi  skulle  alle  disse  F'orelæsninger  og  Øvelser  føre  til  noget 
Gavnligt  for  Eleverne,  saa  maa  der  til  de  fornødne  Docenter  antages 
dygtige  Kræfter,  der  ere  saa  videnskabelig  dannede,  at  Kunstacademiets 
Medlemmer  hverken  nu  eller  i  Fremtiden  ville  have  det  i  deres  Magt,  at 
hævde  deres  Myndighed  eller  kunne  gjøre  nogen  egentlig  Indflydelse  gjæl- 
dende  ligeover  for  dem,  hvilket  da,  ifald  dette  blev  opnaaet,  kun  kunde 
virke  trykkende  paa  den  Deel  af  Underviisningen.  —  Architecterne  i  Kunst¬ 
academiets  Forsamling  ville  nemlig  altid  ved  deres  hele  Virksomhed  blive  ført 
til,  efterat  have  forladt  Skolerne,  hvor  de  have  modtaget  en  videnskabelig  Dan¬ 
nelse,  at  offre  alle  deres  Evner  paa  deres  egen  Udvikling  som  Kunstner. 
Denne  Udvikling  vil  fordre  al  deres  Tid  og  alle  deres  Kræfter,  og  de  ville 
Dag  for  Dag  blive  mindre  og  mindre  skikkede  til  at  sidde  i  en  Overbestyrelse, 
der  skal  fungere  controllerende  ligeoverfor  dygtige,  i  ovennævnte  videnskabelig 
Retning  udviklede  Mænd.  Dette  vil  og  maa  blive  en  falsk  Stilling,  der  kun 
kan  føre  Ulemper  for  Underviisningen  med  sig. 

Jeg  troer  derfor,  at  denne  i  de  nævnte  §§  omtalte  forberende  Underviis¬ 
ning  paa  langt  bedre  og  dygtigere  Maade  vil  kunne  ledes,  naar  den  indordnes 
under  et  Institut,  der  ordnes  som  forberedende  Skole  for  Ingenieurer  og  Archi- 
tecter  og  som  en  Slags  technisk  Høiskole  for  Haandværkere. 

Skal  denne  forberedende  Underviisning  nu  endelig  underordnes  og  ind¬ 
rettes  ved  Kunstacademiet,  saa  kan  jeg  kun  tiltræde  disse  i  Udkastet  nævnte 
Paragrapher,  naar : 

1,  de  i  §  6  omtalte  mathematiske  og  techniske  Foredrag  o.  s.  v.  komme 
til  at  staae  i  umiddelbar  Forbindelse  med  Øvelserne  i  Tegning  og  Be¬ 
regning  af  Constructioner,  saa  at  der  for  Ex  :  holdes  1  Time  Foredrag, 
og  derpaa  i  de  2  følgende  Timer  Øvelser  i  Anvendelsen  af  det,  der  er 
foredraget, 

2,  at  der  ved  de  technologiske  Foredrag  findes  den  dertil  henhørende 
eller  sig  sluttende  Deel  af  Chemien  og  Physiken, 

3,  at  Academiet  andrager  paa,  at  faae  saa  godt  gagerede  Docenter  til  alle 
ovennævnte  Foredrag,  at  der  kan  opnaaes  dygtige  Kræfter  til  Ledelsen 
af  denne  for  den  vordende  Bygmester  saa  høilig  fornødne  og  hidindtil 
saa  meget  savnede  Undervisning, 

4,  at  Kunstacademiet  ikke  kommer  til  at  offre  Noget  af  de  Midler,  Staten 
tildeler  det  som  Kunstskole,  til  Gagering  af  de  i  det  foregaaende  nævnte 
Docenter,  og  at 

5,  hele  denne  forberedende  Underviisning  i  de  lavere  Skoler  ordnes 
saaledes,  at  Eleverne  i  deres  1,  2  og  3die  Studie- Aar  faa  Sommer-Maa- 
nederne  fri,  for  udenfor  Academiet  practisk  at  kunde  lære  et  eller  andet 
Haand  værk. 

Endvidere  maa  jeg  tillade  mig  at  bemærke,  at  det  efter  det  i  §  4  d,  i 
§  8,  3,  i  §  9,  3,  i  §  10  og  det  i  Slutningen  af  §  13  Anførte  vistnok  maa 
blive  en  Nødvendighed  at  omredigere  ovenomtalte  Udkastet  indledende  Over¬ 
skrift,  saa  at  dennes  Begyndelse  kommer  til  at  lyde : 

•  Kunstacademiets  Skoler  bestaaer  af  Model-,  Architectur-  og  Decorations- 
skole «  o.  s.  v.  som  i  det  foregaaende  er  anført. 

Thi  gives  der  i  Henhold  til  §§  8,  3,  §  9,  3,  og  §  10,  lille  Sølvmedaille, 
store  Sølvmedaille  og  en  Præmie  at  vinde  for  dem,  der  studere  Decorations- 
faget,  og  gives  der  i  Henhold  til  §  10  en  Professor  der  leder  Undervisningen 
i  Deeorationsskolen  og  giver  Opgaverne  til  Medaillerne,  saa  maa  der  som 
Følge  heraf  ogsaa  existere  en  Afdeling  af  Academiets  høiere  Skoler,  der 
hedder  Deeorationsskolen,  da  det  kun  er  i  de  høiere  Skoler,  at  der  gives  Op¬ 
gaver  til  Sølvmedaillerne;  men  af  dette  følger  igjen,  at  der  efter  §  2  maa 
indskydes  en  §  3,  som  omtrent  maa  lyde: 

1  Deeorationsskolen  erholdes  Leilighed  til  at  gjøre  sig  bekjendt  med  de 
■  bedste  Decorationer  fra  Fortid  og  Nutid  ved  Hjælp  af  Kobberværker,  Teg¬ 
ninger,  Afstøbninger  og  malede  Copier  —  ligeledes  gives  Veiledning  til  at 
»anvende  eller  overføre  Former  fra  Dyr-  og  Planteriget  i  Decorationer  ved 
»Hjælp  af  de  dertil  fornødne  Studier  efter  Naturen .« 

Endvidere  vil  det  da  være  fornødent,  for  at  have  det  hele  Udkast  ordnet 
paa  en  gjennemført  rigtig  Maade,  at  der  i  §  5  anden  Linie  bliver  indsat 
Ordene  » Deeorationsskolen *  efter  Ordet  »Modelskolen,«  saa  at  Linierne  kom 
til  at  lyde  —  »/or  at  kunne  optages  i  Modelskolen  og  Deeorationsskolen  for¬ 
dres  o  s.  v.« 

Om  det  efter  dette  Ovenanførte  nu  ikke  vil  blive  en  Selvfølge,  at  Acade- 

miet  faaer  udnævnt  en  Professor  til  at  lede  al  Underviisning  i  Decorations- 
faget,  om  det  derfor  ikke  bliver  fornødent,  at  Academiet  anmoder  det  høie 
Ministerium  om  at  faae  et  saadant  Professorat  oprettet,  og  om  det  igjen  ikke 
vilde  blive  en  Selvfølge,  at  Ministeriet  eller  Academiet  opfordrer  en  udenfor 
Academiet  staaende  udmærket  Kunstner  i  det  Fag  til  at  indtræde  i  Acade¬ 
miet  og  der  paatage  sig  dette  Hverv,  som  der  i  Øieblikket  iblandt  Academiets 
Medlemmer  jo  ikke  findes  Nogen,  der  kan  paatage  sig,  det  tør  jeg  kun  her 
løselig  berøre. 

Uagtet  jeg  føler,  at  et  Separatvotum  eller  et  Minoritetsvotum  i  Regelen 
ikke  vil  fremme  en  Sag,  som  man  forøvrigt  kan  ønske  at  fremme,  saa  har  jeg 
dog  troet  ikke  at  burde  afholde  mig  fra  at  fremkomme  med  disse  mine  Be¬ 
tragtninger,  især  da  Forhandlingerne  i  Academiet  syntes  at  antyde,  at  den  for 
den  vordende  Bygmester  saa  høiligen  fornødne  og  hidindtil  her  i  Landet  saa 
meget  savnede  videnskabelig  Underviisning  fremdeles  skal  behandles  paa 
en  saare  overfladisk  Maade,  og  at  dette  maaske  fremkom  derved,  at  en  stor 
Deel  af  Academiets  Medlemmer  ikke  ret  har  havt  Ledighed  til  at  sætte  sig 
ind  i  den  Sag,  og  derved  faaet  Evne  til  at  bedømme  det  forelagte  Spørgsmaal, 
da  det  blev  stillet  til  Afstemning. 

Jeg  nærer  den  Overbeviisning,  at  det  høie  Ministerium  ret  vil  tage  den 
Sag  under  Overveielse,  især  da  det  for  Landets  Autoriteter  maa  være  af 
stor  Vigtighed,  at  de  ere  sikkre  paa,  at  de  Architecter,  som  fortrinsviis  an¬ 
sættes  i  overordnede  Embeder  i  Bygningsfaget,  ogsaa  ere  i  Besiddelse  af  alle 
de  dertil  fornødne  Kundskaber.  —  Ja!  Jeg  vover  at  tilføie,  at  Academiet  vist¬ 
nok  selv  maae  ønske  at  hjælpe  Regjeringen  i  denne  Stræben;  thi  det  er  vist¬ 
nok  den  nærmeste  Vei  til  Ophjælpning  af  Bygningskunsten  og  Opnaaelsen  af 
den  rette  Stilling  for  Architecten  ligeover  for  offentlige  Autoriteter  og  den 
øvrige  Befolkning  her  i  Landet.  —  Man  maa  see  at  bringe  det  dertil,  at  man 
overalt  faaer  den  Vished,  at  man,  idet  man  henvender  sig  til  en  Architect, 
opnaaer  den  største  Deel  af  det,  der  ved  Bygningsforetagender  kan  opnaaes 
ved  at  henvende  sig  til  en  Ingenieur,  Polytechniker  m.  m.  —  og  saa  Noget 
til,  som  ikke  findes  andre  Steder,  nemlig  det  man  kalder  »en  udviklet  Kunst¬ 
ner.  •  —  Dette  troer  jeg  saa  meget  mere  at  burde  lægge  Vægt  paa,  som  det 
forekommer  mig,  at  man  i  de  sidste  Aar  paa  flere  Steder  har  sporet  en 
underlig  Lyst  til  ikke  at  ville  indlade  sig  paa  at  have  med  Architecter  at 
gjøre,  saa  snart  der  var  Tale  om  større  Bygningsforetagender,  hvor  særegne 
nye  Constructioner  skulde  anvendes,  og  at  man  selvfølgelig  derved  snart  kan 
komme  til  reent  at  glemme,  at  man  ogsaa  i  slige  Sager  har  en  Fordring 
at  stille  til  Skjøuheden  i  de  valgte  Former. 

At  der  ved  Opførelsen  af  det  nye  Ridehuus,  væd  de  øvrige  forskjel- 
lige  militaire  Byggeforetagender  ved  den  forestaaende  Ombygning  af 
Knippelsbro,  ved  Planen  til  Udvidelsen  af  Kjøbenhavn  og  lignende  Fore¬ 
tagender  ikke  i  første  Øjeblik  er  tænkt  paa  Nødvendigheden  af  at  have  en 
Architect  i  den  Commission,  der  skulde  ordne  slige  Sager,  udviser  tydelig,  at 
Architecterne  her  i  Landet  ikke  have  vidst  at  hævde  deres  Plads.  —  Ja,  jeg, 
troer,  det  er,  fordi  de  hidindtil  ikke  have  havt  den  dertil  fornødne  viden¬ 
skabelige  Udvikling. 

At  jeg,  hvad  den  anden  Deel  af  min  Skrivelse  antyder,  holder  saa 
meget  paa  at  faae  Underviisningen  i  Decorationsfaget  løftet  til  det  betydnings¬ 
fulde  Standpunkt,  som  jeg  antyder,  har  ogsaa  sin  Grund  i,  at  jeg  har  seet, 
at  Kunstacademiet  ikke  syntes  at  ville  offre  den  Sag  den  store  Interesse,  som 
den  fortjener  —  især.  naar  man  betænker,  at  det  netop  er  ved  denne  Green  af 
den  bildende  Kunst,  at  man  kan  faae  Kunsten  over  i  og  ud  iblandt  den  større 
Masse  af  Befolkningen  her  i  Landet.  —  Det  er  Landets  Bygmestere,  der  faae 
Ledighed  td  at  foreslaae  Anvendelsen  af  Decorationer,  og  det  er  som  Byg¬ 
mester,  at  jeg  har  havt  Ledighed  til  at  erfare,  hvor  saare  vanskeligt  det  er 
at  faae  Decorateurer,  der  have  deres  Kunst  liggende  parat  i  en  for  det  prae- 
tiske  Liv  let  anvendelig  Form,  Noget,  der  jo  kun  kan  skee  ved,  at  Kunstneren 
ret  er  hjemme  i  sit  Fag.  Jeg  er  endvidere  overtydet  om,  at  man  kun  kan 
skade  den  Sag,  man  tjener,  naar  man  som  Bygmester  paatager  sig  Udseende 
af  at  kunne  overkomme  Detail-Udførelsen  af  den  decorative  Deel  ved  Bygge¬ 
foretagender,  og  naar  man,  hvad  der  er  foreslaaet  i  Forsamlingen,  som 
Architect  vil  paatage  sig  at  lede  Underviisningen  i  Decorationsfaget  i  Acade- 
miet.  De  bedste  Decorationer,  Fortiden  har  leveret  os,  ere  ikke  udførte  ved 
^  eller  af  Architecter,  og  idet  jeg  gjør  Herr  Professor  Hetschs  Ord  til  mine  og 
siger.  »En  Architect  kan  ikke  lede  Underviisningen  i  Decorationsfaget,  og  til- 
føier,  thi  det  vil,  naar  det  skal  skee  paa  dygtig  Maade,  fordre  alle  de  Ev¬ 
ner  og  al  den  Tid,  et  Menneske  raader  over«,  —  troer  jeg  ogsaa  at  have  udtalt 
en  hos  flere  af  det  ærede  Academies  Medlemmer  tilstedeværende  Tanke. 

Disse  her  fremførte  Bemærkninger  beder  jeg  i  Henhold  til  den  af  Acade- 
miets  ærede  Dirigent  af  17de  Januar  gjorte  Udtalelse,  »at  Separatvotum  kunde 
modtages  og  vedlægges  Sagens  —  tilføiet  Udkastet,  som  et  af  mig  afgivet 
Separatvotum. 

Kjøbenhavn,  den  28.  Februar  1859. 

Ærbødigst 

F.  MELDAHL. 

Til 

Det  kongl  Academie  for  de  skjønne  Kunster. 


Bilag  XV.  Udvalgsforslag  angaaende  Kjøbenhavns 
Udvidelse  1865. 

Efterat  have  gennemgaaet  den  fra  Krigsbestyrelsen  fremsendte  Plan,  samt 
Forslag  til  en  eventuel  Udvidelse  af  Kjøbenhavn,  undlader  Comitéen,  i  Anled¬ 
ning  af  den  senest  fra  Ministeriet  fremkomne  Paamindelse,  ikke  at  udtale 
følgende : 

Som  det  vil  være  Akademiet  bekjendt,  har  der  i  en  større  Aar- 
række  offentlig  været  udtalt  højst  forskjellige  Meninger  om  Maaden,  paa 

hvilken  Fæstnings- Terrainet  burde  benyttes,  naar  den  ældre  Befæstning  skulde 
opgives. 

Nogle  mente,  at  Fæstningslinien,  altsaa  Volde,  Stadsgrave  og  de  nærmest 
liggende  Glacidele,  burde  benyttes  saaledes  som  i  Hamborg,  Lybek,  Leipzig  og 
Utrecht  o.  s.  fr.,  nemlig  til  couperet  beplantet  Anlæg ,  der  snoede  sig  Byen 
rundt;  andre  mente,  at  Terrainet  for  Størstedelen  burde  udparcelleres  til  Bygge¬ 
grunde.  Den  foreliggende  Plan  støtter  sig  hertil.  Det  ser  nemlig  ud,  som  om 
man  ved  Udarbejdelsen  af  samme  har  havt  til  Hensigt  at  kunne  paavise  en 
tæt  Udparcellering  af  næsten  hele  Fæstningens  Terrain.  Men  derved  har  Det, 
som  af  sanitaire  og  Skjønheds-Hensyn  burde  medoptages  i  Planen,  ikke  paa 
fyldestgj  ørende  Maade  fundet  sin  Løsning,  foruden  at  man,  ved  at  mangle  det 
naturlige  Program  for  Fremtidens  Fordringer,  ved  denne  Udparcellering  af  det 
hele  Areal  nu  er  kommet  til  at  foregribe  og  stærkt  indvirke  paa  Afgjørelsen 
af  højst  vigtige  Fremtid  s- Spørgsmaal,  som  det  vist  vilde  være  rigtigere  nu  ikke 
at  røre  ved,  men  overlade  vore  Efterkommere  at  afgjøre,  især  naar  der  nu 
ikke  foreligger  noget,  som  særlig  fordrer  det.  Her  tænkes  navnligen  paa  Ud¬ 
parcellering  af  Vold-  og  Stadsgravs-Terrainet  med  nærmest  omliggende  Glacier. 
Thi,  naar  der  undtages  nogle  enkelte  Gennemskjæringer  og  Sløjfninger  i  Linierne 
ved  Tømmerpladsvejen,  Vesterport,  Set.  Pederstræde,  Teglgaardstræde,  Nørre¬ 
port,  Sølvgade  og  Østerport,  saa  er  der,  som  Forholdene  nu  ere,  og  som  de 
efter  al  Sandsynlighed  ville  blive  i  de  første  50  5  100  Aar,*)  ikke  nu  over¬ 
vejende  gode  Grunde  til  at  fremme  Planer,  der  vise  hen  til  en  Sløjfning  af 
Voldene,  især  naar  man  i  vor  Tid  saa  godt  som  daglig  —  baade  her  i  Landet 
og  i  Udlandet  —  med  ofte  store  Udgifter  maa  søge  at  redressere  den  Fejl, 

som  Fortiden  har  begaaet  netop  i  Retning  af  en  for  tæt  Sammenbygning. 

Det  havde  været  Comitéens  Hensigt  ved  en  Plan,  paa  letanskuelig  Maade  at 
vise,  hvorledes  man,  ved  at  tage  Hensyn  til  det  som  nu  fordres,  nemlig:  rige¬ 
lig  Byggeplads  for  alle  Klasser  af  Samfundet  og  nye  Forbindelseslinier  paa  de 

ovenfor  antydede  Pladser,  ind  til  den  ældre  By,  paa  oeconomisk  Maade  kunde 
forene  dette  med  et  smukt,  og  i  sanitair  Henseende  hensigtsmæssigt  anlagt, 
couperet  Park- Anlæg  paa  Vold-  og  Stadsgravsarealerne,  hvorved  man  altsaa, 
foruden  at  løse  den  Opgave,  der  nu  foreligger,  tillige  kom  til  at  overgive  vore 
Efterkommere  det  Hverv  og  det  Ansvar  at  tage  Bestemmelse  om  Anvendelsen 
af  det  frie  grønne  Bælte,  som  nu  haves  i  Voldlinierne.  Men  den  fra  Ministe¬ 
riet  fremkomne  Paamindelse  har  viist,  at  der  nu  ikke  haves  den  dertil  fornødne 
Tid.  Dette  har  da  ført  til,  at  Comitéen  nu  troer  det  rigtigt,  foruden  oven- 
staaende  Udtalelse  om  selve  Planen  i  sin  Heelhed,  endyderligere  at  fremsætte 
følgende : 

De  Opmaalinger,  der  ligge  til  Grund  for  den  fremsendte  Plan,  kunne  be¬ 
tragtes  som  et  værdifuldt  Forarbejde,  der  meget  vil  lette  den  videre  Behandling 
af  Spørgsmaalet  om  Udparcellering  af  de  Kjøbenhavn  omgivende  Arealer,  som 
formentligen  nu  forestaaer,  og  som  forhaabentlig  vil  føre  til,  at  der  opnaaes 
en  Plan,  som  baade  vi  og  vore  Efterkommere  kunne  være  tjente  med. 

*)  Naar  der  samtidig  tænkes  en  yderligere  Bebyggelse  paa  de  Arealer  ved 

Vesterbro,  Nørrebro  og  Østerbro,  som  ligger  udenfor  Søerne. 

Den  med  stor  Flid  udarbejdede  Udparcelleringsplan,  som  Comitéen,  efter 
hvad  der  i  det  Foregaaende  er  anført,  ikke  kan  ansee  for  et  naturligt  og  godt 
Grundlag  for  en  endelig  Plan,  indeholder  desforuden  flere  mindre  heldige  De¬ 
tailler,  som  ogsaa  Mangel  paa  enkelte  Anlæg,  der  ikke  burde  fattes  i  en 
saadan  Plan. 

Hvad  angaaer  de  mindre  heldige  Detailler,  da  ere  disse: 

1)  en  Række  af  Boulevarder,  som  efter  de  dyrekjøbte  Erfaringer,  der  ere 
erhvervede  i  Udlandet  —  navnlig  Paris  —  maa  ansees  for  noget  heelt  for¬ 
tvivlet  og  forkastéligt,  naar  Hensigten  med  samme  skal  være  at  erstatte 
det  grønne  Promenade-  og  Luft-Bælte,  som  haves  i  Voldlinien;  thi  Plant¬ 
ninger  i  saa  smalle  Boulevarder  som  Planens,  hvor  der  bliver  stærk 
Færdsel,  altsaa  Støv,  hvor  der  bliver  Gasbelysning  og  et  for  Luften  saa 
uigennemtrængeligt,  enten  brolagt  eller  makadamiseret,  Gade-  og  Fortougs- 
Anlæg,  trives  ikke,  selv  om  man,  som  i  Paris,  med  faa  Aars  Mellemrum 
planter  nye  og  store  Træer  og  derfor  offrer  circa  80  Rd.  pr.  St.  og  jævnlig 
oversprøjter  dem  for  at  holde  Bladene  fri  for  Støv  —  ikke  at  tale  om,  at 
den  Art  af  bladløse,  hensygnende  Trærækker  ikke  afgiver  eller  kunne  af¬ 
give  den  Lege-  eller  Promenadeplads  samt  Beplantninger,  som  Befolkningen 
i  den  tæt  bebyggede,  ældre  Deel  af  Byen  saa  meget  trænger  til.  Her  bør 
det  navnligen  erindres,  at  den  Art  af  beplantede  Gader  i  Reglen  kun  an¬ 
vendes,  hvor  det  i  ældre  tætbebyggede  Byer  gjælder  dog  at  skaffe  lidt  Luft 
og  fri  Plads,  og  hvor  det  altsaa  mere  maa  tages,  som  et  Middel  til  at 
afhjælpe  de  Onder,  som  ere  opstaaede  ved  Fortidens  Mangel  paa  Frem¬ 
synethed,  end  som  Noget,  hvormed  man  paa  god  og  fyldig  Maade  kan  er¬ 
statte  Park-Anlæg  eller  Sqvares,  hvor  disse  alt  ere  tilstede. 

2)  En  Række  af  uskjønne  Gadeanlæg,  der  ligge  imellem  Ladegaardsvejen  og 
Nørrebro  og  de  uskjønt  formede  Torveanlæg  ved  Sølvgadens  Oaserne  samt 
for  Enden  af  Bredgade,  og  dette  sidstes  uskjønne  Forbindelse  med  Told¬ 
boden. 

3)  Huusquarréerne  have  gennemsnitlig  for  store  Dj'bder.  Til  Arbejderboliger 
og  Boliger  for  den  mindre  bemidlede  Deel  af  Befolkningen  ere  nemlig 
Quarréer  paa  c.  50 — 60  Alen,  til  Boliger  for  Middelklassen  c.  60— 70  Alen, 
og  for  større  Gaarde  fra  80 — 100  Alen  særlig  tjenlige. 

4)  Gader  og  Promenade-Anlæg,  der  ere  for  smalle,  saasom  alle  Boulevarder, 
og  navnlig  den  langs  Søerne,  og  den,  der  fra  Æresstøtten  fører  syd  paa 
imod  Kallebodstrand,  o.  s.  v. 

Hvad  angaaer  det,  der  efter  Nutidens  Fordringer  formentligen  mangler  i 
Planen,  maa  her  anføres: 

1)  Mangel  paa  en  ny,  større  Torveplads  i  det  vestre  Qvarteer  og  en  i  Nørre- 
Qvarteer,  begge  umiddelbart  op  til  den  gamle  By,  den  ene  umiddelbart 
ved  Halmtorvet,  den  anden  imellem  Nørregade  og  Gothersgade,  eller  sam¬ 
mes  Nærhed.  Disse  Fordringer  ere  alt  tilstede,  og  det,  at  lægge  disse  paa  den 
antydede  Maade  vil  føre  til,  at  den  ældre  By  fritages  for  den  store 
Færdsel,  som  nu  fører  ind  til  de  store  Torve. 

2)  Mangel  paa  et  vel  formet  Anlæg  for  en  fremtidig  ny  Kirke  i  Vester-  og 
en  i  Nørre-Qvarteer. 

Ved  en  Udvidelse  af  indtil  70,000  Indbyggere  maa  vel  3  Kirker  være 
det  mindste,  der  tør  forudsættes  som  fornødent.  Planen  viser  kun  een  i 
Østre  Qvarteer. 

3)  Mangel  paa  de  fornødne  Gadeanlæg  og  Forbindelse  til  det  nye  Havneanlæg 
i  Kalleboderne  fra  Gaderne,  der  ere  projecterede  syd  for  Vesterbro  o.  s.  v. 

Da  Comitéen  saaledes  anseer  Grundlaget  for  den  fremsendte  Plan  for 
uheldigt  og  selve  Planen  i  væsentlige  Punkter  mangelfuld,  tilraader  den: 

1)  at  Akademiet  udtaler  sig  imod,  at  den  fremsendte  Plan  lægges  til  Grund 
for  en  fremtidig  Bebyggelse  af  de  paa  og  om  Kjøbenhavns  Fæstningsterrain 
værende  Arealer, 

2)  at  Akademiet  tilraader,  at  der  paa  et  forandret  Grundlag  søges  udarbejdet 
en  ny  Plan;  og 

3)  at  der  som  Grundlag  for  et  saadant  nyt  Arbejde  blandt  andet  fastsættes: 

a)  at  de  nuværende  Vold-  og  Stadsgrave,  samt  nærmestliggende  Glaeis- 
Arealer  ikke  udparcelleres  til  Bebyggelse,  men  omdannes  til  et  couperet, 
beplantet  Terrain,  der  fra  Tivolis  søndre  Grændse  indtil  Toldbodanlæget 
danner  et  grønt,  stort  Park- Anlæg  Byen  rundt,  kun  afbrudt  med  de  Over¬ 
skæringer,  som  bør  anlægges  fra  Tømmerpladsarealet,  Vesterbro,  Lade- 
gaardsvejen,  Nørrebro,  Glaciet  ud  for  Sølvgade  og  Østerbro  ind  i  Byen 
til  Byens  Hovedfærdselslinier  og  de  Torveanlæg,  som  bør  findes  ved 
Vester-  og  Nørreport; 

b)  at  Terrainet  imellem  de  nye  Farimagslinier  og  Søerne  udparcelleres  i 
passende  Husquarréer,  tjenlige  for  de  forskjellige  Klasser  af  Byens  Be- 
folkning; 

c)  at  Qvarteret  syd  for  Vesterbro  udparcelleres  i  passende  Husquarréer, 
tjenlige  til  Fabriksanlæg,  for  Handlende  o.  s.  v.,  i  god  Forbindelse  med 
den  nu  antagne  Havneplan. 

d)  at  Vejen  langs  Søerne,  der  i  Tiden  vil  blive  Hovedpromenade  for  den 
ydre  Kreds  af  Byens  Befolkning,  medens  Voldlinien  bliver  det  fol¬ 
den  indre,  gjøres  saa  bred,  at  den  faaer  en  bred  Allée  med  3  Rækker 
Træer,  derpaa  en  passende  bred  Ridebane  og  da  en  bred  Gade  og  et 
passende  Fortoug. 

e)  at  Arealet,  der  ligger  imellem  Gothersgadens  og  Sølvgadens  For¬ 
længelser  indtil  Communehospitalet,  reserveres  til  den  nye  botaniske 
Have. 

f)  at  Udparcelleringen  af  de  nordre  Dele  paa  smuk  Maade  sammenarbejdes 
med  de  af  Finantsministeriet  og  Havnevæsenet  vedtagne  Planer  for  Ud¬ 
parcellering  af  Nyboder  og  det  nye  Toldbodanlæg. 

g)  at  Tivoli-  og  Vandværks- Anlægene  conserveres. 

h)  at  at  der  i  de  nye  Vester-,  Nørre-  og  Øster- Qvarterer  antydes  de  frem¬ 
tidig  fornødne  Pladser,  deels  til  nye  Kirker  og  deels  større  Markeds¬ 
pladser,  disse  sidste  umiddelbart  op  til  den  ældre  By. 

i)  at  Huusquarréerne  faae  en  for  de  forskjellige  Klasser  af  Befolkningen 
svarende  Dybde,  navnlig  saaledes,  at  Mellem-  og  Bagbygninger  kunne 
undgaaes,  og  at  der  navnlig  i  hvert  Qvarteer  paa  passende  Steder  ud¬ 
lægges  Husquarréer  og- Partier,  der  ere  tjenlige  til  Arbejderboliger  og 

Boliger  for  den  mindre  bemidlede  Deel  af  Befolkningen,  alt  forsaavidt 
dette  kan  lade  sig  forene  med  de  Ejendomsforhold,  som  nu  ere  tilstede, 
og  endelig 

at  Akademiet  varmt  anbefaler,  at  selve  Udparcelleringen  ikke  paabe¬ 
gyndes,  før  en  moden,  god  Plan  er  vedtagen. 

Comitéen  er  overtydet  om,  at  der  paa  et  saadant  Grundlag,  som  det  an¬ 
tydede,  og  ved  en  saadan  Behandling  vil  kunne  opnaas  en  til  vor  Tid  og  vore 
Forhold  passende  Udvidelse  af  Hovedstaden,  paa  samme  Tid,  som  der  tages 
de  fornødne  Hensyn,  for  at  vore  Efterkommere  uhindret  kunne  faa  Plads  og 
Lejlighed  til  at  varetage  deres  Interesser,  og  at  samme  senere  med  uhyre  Offre 
ikke  skulle  tvinges  til  at  redressere  det,  som  Nutiden  paa  urigtig  Maade  har 
foregrebet  og  muligen  ødelagt. 

Comitéen  undlader  ikke  at  tilføje,  at  den  agter  at  fuldføre  den  Plan,  som 
den  i  Overensstemmelse  med  det  i  Ovenstaaende  Udtalte  er  ifærd  med  at  ud¬ 
arbejde,  og  at  den  i  Løbet  af  Vinteren  venter  at  kunne  fremsende  samme  til 
Akademiet  og  videre  offenlig  Brug. 

Kjøbenhavn,  den  2den  November  1865. 

Bissen.  Heinr.  Hansen.  Marstrand.  Meldahl. 

J.  Roed.  H.  Stilling.  Th.  Sørensen. 


Til 

Det  kongelige  Akademi  for  de  skjønne  Kunster. 


Bilag  XVI.  Reglementsændring  af  12.  Februar  1904. 

Det  den  25.  Januar  190A  i  Akademiraadet  fra  Udvalget:  Bache,  Bissen, 
Blache,  F.  Henningsen,  Meldahl  og  Tuxen  fremsendte  Forslag  til  »Tillæg  til 
Bestemmelser  om  den  indre  Ordning  af  det  kongelige  Akademi  for  de  skønne 
Kunster  af  18.  Januar  1887  blev  indstillet  til  Approbation  ved  følgende 
Skrivelse : 

•  Det  Kongelige  Akademi  for  de  skønne  Kunster. 

Kjøbenhavn,  den  28.  Januar  1904. 

Dengang  Akademiets  Forfatning  blev  ændret  i  1887  var  Forholdet  det,  at 
der  kun  var  een  Udstilling  —  den  ved  Akademiet  —  og  til  denne  indsendtes 
alle  Kunstværker.  Idet  man  da  indførte  Tildelingen  af  Aarsmedailler  ved  denne 
Udstilling,  var  der  derved  fundet  en  rimelig  Udsigt  til,  at  man  ved  Hjælp  af 
disse  nye  Medailler  (i  F'orbindelse  med  de  alt  existerende  Medailler)  vilde 
kunne  faa  alle  modne  og  dygtige  Kunstnerkræfter  ind  i  Akademiets  Plenarfor¬ 
samling,  hvorfra  Akademiraadet  rekruteres. 

Men  kun  nogle  faa  Aar  efter  forandrede  Forholdene  sig,  idet  der  oprette- 

des  en  »fri«  Udstilling,  hvis  Medlemmer  holdt  sig  borte  fra  Akademiets  Ud¬ 
stilling  og  derved  ikke  kom  ind  under  Medailleuddelingen,  medens  andre  helt 
ophørte  at  udstille.  Følgen  heraf  er  bleven  den,  at  der  har  udviklet  sig  flere 
modne  og  betydelige  Kunstnerkræfter,  som  Akademiet  paa  Grund  af  disse  For¬ 
hold  har  været  afskaaret  fra  at  faa  til  Medlemmer  af  sin  Plenarforsamling  og 
derved  fra  Muligheden  for  at  lade  deres  Evner  komme  Kunstens  Fællesanliggen¬ 
der  til  Gode.  Det  erkendes  nu  fra  alle  Sider,  at  disse  Kunstneres  Begavelse  og 
Dygtighed  gør  det  ønskeligt,  at  de  ikke  udelukkes  fra  at  deltage  i  det  betyd¬ 
ningsfulde  Arbejde  for  Kunsten,  som  udføres  i  Akademiet,  ligesom  Akademiet 
selv  maa  anse  det  for  at  være  af  allerstørste  Vigtighed,  at  det  faar  Lejlighed 
til  at  drage  Nytte  af  alle  gode  Kræfter,  saavelsom  at  alle  Kunstnere  samles  til 
at  arbejde  med  i  den  af  Staten  støttede  kunstneriske  Autoritet,  som  Akademiet 
er  og  i  150  Aar  har  været.  At  saaledes  de  forskellige  Anskuelser  kunne  ar¬ 
bejde  sig  sammen  indenfor  denne  Institution,  der  maa  være  Kunstnerstandens 
Talerør  overfor  Staten,  vil  utvivlsomt  være  af  stor  Vigtighed  baade  for  Kunsten, 
Kunstnerstanden,  Staten  og  Akademiet. 

I  Erkendelse  af  den  bydende  Nødvendighed  for  at  finde  en  Vej,  ad  hvilken 
man  kan  naa  det  angivne  Maal,  har  Akademiraadet  da,  med  16  Stemmer  mod 
6,  vedtaget  at  søge  Approbation  paa,  at  der  til  Reglementet  for  Akademiets 
indre  Ordning  af  18.  Januar  1887  §  2  (hvori  angives,  hvilke  Plenarforsamlin¬ 
gens  Medlemmer  ere)  maa  ske  følgende  Tilføjelse: 

» g ')  Kunstnere,  som  efter  skriftligt  Forslag  af  6  Medlemmer  af  Akademi¬ 
raadet,  af  dette  med  %  af  de  afgivne  Stemmer  vælges  til  at  være  Medlemmer  af 
Plenarforsamlingen. « 

» Forslaget  maa  tilstilles  Akademiet,  mindst  li  Dage  før  det  Møde,  i  hvilket 
Sagen  foretages. 

Ved  denne  Tilføjelse  til  Reglementet  vil  det  opnaas,  at  Akademiet  faar  Ad¬ 
gang  til  at  optage  enhver  Kunstner  af  tilstrækkelig  Modenhed  og  Dygtighed  i 
Plenarforsamlingen,  under  Hensj-nstagen  til  hele  hans  Udvikling  og  Betydning, 
og  man  vil  derved  paa  en  heldig  Maade  kunne  supplere  Optagelsen  ved  Aars- 
medailler.  Naar  man  har  foreslaaet  det  fornødne  Stemmetal  sat  til  2/3,  er  dette 
sket  under  Hensyn  til,  at  samme  kvalificerede  Majoritet  kræves  ved  Tilken¬ 
delse  af  Udstillingsmedaillen,  der  ogsaa  medfører  direkte  Optagelse  i  Plenar¬ 
forsamlingen. 

I  Henhold  til  det  foranførte  skal  Akademiet  derfor  herved  andrage  det 
høje  Ministerium  om  at  ville  indgaa  til  Hans  Majestæt  Kongen  med  allerunder¬ 
danigst  Indstilling  om,  at  der  til  Reglementet  for  Akademiets  indre  Ordning  af 
18.  Januar  1887  §  2  maa  gøres  den  foranførte  Tilføjelse. 

I  samme  Reglements  §2  f.  næstsidste  Punktum,  staar  at  »de  Kunstvær¬ 
ker,  der  belønnes  med  Aarsmedaillen,  bør,  saavidt  deres  Natur  tillader  det, 
•i  Reglen  have  været  udstillede  paa  Akademiets  aarlige  Udstilling.« 

Dengang  denne  Bestemmelse  blev  given,  existerede  der  kun  een  Udstilling 
nemlig  Akademiets,  og  man  kunde  da  selvfølgelig  ikke  ved  Ordene  »i  Reglen 
have  tænkt  paa,  at  ogsaa  andre  Udstillinger  kunde  tages  i  Betragtning  —  hvor¬ 
for  Akademiet  i  de  forløbne  16  Aar  er  gaaet  ud  fra,  at  Aarsmedailler  for  Ar¬ 
bejder,  der  egne  sig  til  Udstilling,  kun  kan  gives  paa  Akademiets  Udstilling. 

Da  der  imidlertid  i  den  seneste  Tid  nu  og  da  har  hævet  sig  Stemmer  for, 
at  der  i  Ordene  »i  Reglen"  skal  ses  en  Hjemmel  for,  at  Aarsmedailler  ogsaa 
kunne  uddeles  paa  andre  Udstillinger,  har  Akademiet  anset  det  for  rettest  at 
anmode  det  høje  Ministerium  om  en  autentisk  Fortolkning  af  det  paagældende 
Udtryk. 

T.  Bissen. 


P.  Johansen. 

Til  Ministeriet  for  Kirke-  og  Undervisningsvæsenet.« 


Ifølge  Ministeriets  Skrivelse  af  19.  Februar  1904  har  det  under  12.  s.  M. 
allernaadigst  behaget  Hans  Majestæt  Kongen  at  bifalde,  at  der  til  Bestemmel¬ 
serne  for  Akademiets  indre  Ordning  føjes  ovennævnte  Bestemmelse. 

Med  Hensyn  til  det  i  Akademiets  foran  citerede  Skrivelse  nævnte  Fortolk- 
ningsspørgsmaal  har  Akademiet  modtaget  følgende  Skrivelse : 


»Ministeriet  for  Kirke-  og  Undervisningsvæsenet. 

Kjøbenhavn,  d.  19.  Februar  1904. 

I  Anledning  af  Akademiets  Forespørgsel  i  Skrivelse  af  28.  f.  M.  om  hvor¬ 
vidt  Udtrykkene  i  Reglementets  §2  f  næstsidste  Punktum  »de  Kunstværker, 
der  belønnes  med  Aarsmedaillen  bør,  saavidt  deres  Natur  tillader  det,  i  Reg¬ 
len  have  været  udstillede  paa  Akademiets  aarlige  Udstilling«,  danne  en  Hindring 
for,  at  Aarsmedailler  ogsaa  kunne  uddeles  for  Kunstværker  udstillede  paa  andre 
Udstillinger,  skal  Ministeriet  herved  meddele  til  behagelig  Efterretning,  at  de 
omhandlede  Udtryk  maa  forstaas  saaledes,  at  der  ikke  er  noget  til  Hinder  for, 
naar  Omstændighederne  maatte  gøre  det  ønskeligt,  undtagelsesvis  at  belønne 
Kunstværker  der  ikke  have  været  udstillede  paa  Akademiets  aarlige  Udstillin¬ 
ger  med  Aarsmedailler. 

J.  C.  Christensen. 

Stemann. 


Til  det  kongelige  Akademi  for  de  skønne  Kunster 


Kunstakad.  Hist. 

Bilag  XVII.  Akademiets  Præses,  Embedsmænd,  Be- 
stillingsmænd,  Lærere  m.  v.  1754—1904. 

Protektor  for  Akademiet  var  den  til  enhver  Tid  regerende  Konge. 

Præses. 

1754 — 1770.  Grev  Adam  Gottlob  Moltke. 

1772 — 1804.  Arveprins  Frederik. 

1808 — 1839.  Prins  Christian  Frederik  (Chr.  VIII.) 

1839 — 1848.  .  Kronprins  Frederik  (VII). 

Herefter  ingen  Præses  mere. 


Direktører. 


Vicedirektører. 


1754.  N.  Eigtved  (A.)  *) 

1754—1771. 

J.  Saly  (B.) 

1771—1772. 

C.  G.  Pilo  (M.) 

1772—1778. 

J.  Wiedewelt  (B.) 

1778—1780. 

C.  F.  Harsdorff  (A.) 

1780—1789. 

J.  Wiedewelt. 

1789—1791. 

N.  A.  Abildgaard  (M.) 

1791—1793. 

A.  Weidenhaupt  (B.) 

1793—1795. 

J.  Wiedewelt 

1795—1797. 

J.  Juel  (M.) 

1797—1799. 

P.  Meyn  (A.) 

1799—1801. 

J.  Juel. 

1801—1809. 

N.  A.  Abildgaard. 

1809—1811. 

C.  A.  Lorentzen  (M.) 

1811  —  1818. 

C.  F.  Hansen  (A.) 

1818—1821. 

N.  Dajon  (B.) 

1821—1827. 

C.  F.  Hansen. 

1827  —  1830. 

C.  W.  Eckersberg'  (M ) 

1830—1833. 

C.  F.  Hansen. 

1833—1844. 

A.  Thorvaldsen  (B.) 

1844—1850. 

J.  H.  Koch  (A.) 

1850-1853. 

H.  V.  Bissen  (B.) 

1853-1857. 

W.  Marstrand  (M.) 

1857—1863. 

J.  A.  Jerichau  (B.) 

1863—1873. 

W.  Marstrand. 

1873—1890. 

F.  Meldahl  (A.) 

1890—1893. 

O.  Bache  (M.) 

1893  —  1896. 

Th.  Stein  (B ) 

1896—1899. 

O.  Bache. 

1899  —  1902. 

F.  Meldahl. 

1902- 

V.  Bissen  (B.) 

1857—1860.  F.  F.  Friis  (A.) 
1860—1873.  Chr.  Hansen  (A.) 

1873.  F.  Meldahl  (A  ) 

(1873  fra  til  7/4,  da  M.  vælges 
til  Direktør  efter  Marstrand,  f  26/3.) 


1873—1879. 

1879—1888. 

1888—1890. 

1890—1893. 

1893—1896. 

1896—1899. 

1899—1902. 

1902— 


Const.  Hansen  (M.) 
Heinr.  Hansen  (M.) 
C.  Bloch  (M.) 

F.  Meldahl. 

O.  Bache  (M.) 

Th.  Stein  (B.) 

O.  Bache. 

F.  Meldahl. 


Professorer  i  Kunsten. 

1754,  N.  Eigtved  (A). 

1754—1771.  L.  A.  le  Clerc  (B). 
1754—1772.  C.  G.  Pilo  (MA 

1754 — 1794.  J.  M.  Preisler  (K.) 

1754—1758.  J.  C.  Petzold  (B.) 

1754 — 1761.  S.  C.  Stanley  (B.) 

1754— 1771.  J.  Saly  (B.) 

1755 —  1771.  N.  H.  Jardin  (A.) 

1761 — 1802.  ,1.  Wiedewelt  (B.) 

1763 — 1786.  J.  E.  Mandelberg  (M.) 
1766—1776.  P.  Als  (M.) 

1771 — 1799.  C.  F.  Harsdorif  (A). 
1774 — 1805.  A.  Weidenhaupt  (B.) 
1778 — 1809.  N.  A.  Abildgaard  (M.) 
1778  1810.  C.  Fr.  Stanley  (B.) 

1783-1808.  P.  Meyn  (A.) 


*)  Forkortelserne  her  og  senere  ere  følgende:  A.  for  Arkitekt.  B.  for  Billed- 
hogger,  M.  loi  Maler,  Med.  for  Medailleur,  K.  for  Kobberstikker. 

1786—1802. 

J.  Juel  (M.) 

1766—1789. 

C.  F.  Harsdorff  (A.) 

1803—1823. 

N.  Dajon  (B.) 

1789—1799. 

P.  Meyn  (A). 

1803—1828. 

C  A.  Lorentzen  (M.) 

1799—1814. 

J.  B.  Magens  (A.) 

1805—1844, 

A.  Thorvaldsen  (B.) 

1814—1822. 

Hans  Hansen  (M.)  (Lektor.) 

1808—1835. 

C.  F.  Hansen  (A.) 

1822—1864. 

G.  F.  Hetseh  (A.) 

1808—1817. 

G.  Haas  (K.) 

1864—1890. 

Heinr.  Hansen  (M.) 

1818—1853. 

C.  W.  Eckersberg  (M.) 

1890—1901. 

C.  V.  Nielsen  (A.) 

1818—1867. 

J.  L  Lund  (M.) 

1901— 

G.  V.  Blom  (M.) 

1818—1831. 

J.  F.  Clemens  (K.) 

Anatomi. 

1829—1840. 

H.  E.  Freund  (B.) 

1758—1771. 

C.  J.  Berger. 

1829—1864. 

G.  F.  Hetsch  (A.) 

1771—1805. 

A.  Weidenhaupt  (B.) 

1835—1856. 

J.  H.  Koch  (A.) 

1805—1808. 

Jens  Bang. 

1840—1868. 

H.  V.  Bissen  (B.) 

1808—1835. 

W.  Klingberg. 

1844—1845. 

G  Christensen  (Med.) 

1835—1867. 

S.  A.  W.  Stein. 

1844—1848. 

M.  Rørbye  (M.) 

1867—1883. 

Th.  Stein  (B.) 

1848—1873. 

W.  Marstrand  (M.) 

1883—1901. 

J.  H.  Chievitz. 

1849—1883. 

1901— 

O.  Hamburger. 

1854—1883. 

N.  Simonsen  (M.) 

Kunsthistorie  oq  Mqtholoqi. 

1856—1857. 

M.  G.  Bindesbøll  (A.) 

1781—1807. 

Abrah.  Kali. 

1857—1883. 

Chr.  Hansen  (A.) 

1807—1815. 

Ingen. 

1862—1887. 

J.  Roed  (M) 

1815—1829. 

N.  J.  Schow. 

1864— 

F.  Meldahl  (A.) 

*829 — 1870. 

N.  L.  Høyen. 

1868—1889. 

C.  Peters  (B.) 

1870—1896. 

Jul.  Lange  (midlertidig 

1873—1901. 

F.  Vermeliren  (M.) 

ansat  fra  1868). 

1883— 

Hans  J.  Holm  (A.) 

1896—1901. 

)  P.  Johansen. 

1883—1901. 

Th.  Stein  (B.) 

}  F.  Beckett. 

1883—1890. 

1887— 

C.  Blocli  (M.) 

O.  Bache  CM.) 

1901  - 

P.  Johansen. 

1889— 

V.  Bissen  (B.) 

Mathematik. 

1759—1767. 

E.  S.  F.  Reverdil. 

1890— 

1901  — 

Fr.  Henningsen  (M.) 

A.  Jerndorff  (M.) 

1767—1780. 

J.  H.  Sclilegel. 

1901  — 

C.  Aarsleff  (B.) 

1780—1800. 

1800—1817. 

Ingen. 

.1.  H.  Rawert. 

Sekretærer. 

1817—1822. 

RawertogHansHansen  (M.) 

1754—1777. 

C.  Æ.  Biehl. 

1822—1826. 

Hans  Hansen  (Lektor.). 

1777—1804. 

Corn.  Høyer. 

1826—1849. 

G.  F.  Ursin. 

1804—1825. 

T.  Baden. 

1849—1863. 

H.  Kayser  (Privatdocent.) 

1825—1874. 

J.  M.  Thiele. 

Bestyrere 

af  Dekorationsskolen. 

1874—1882.  Jul.  Lange. 

1883—1900.  Ph.  Weilbach. 

1901 —  .  P.  Johansen. 

Professorer  og  (efter  1863) 

1864—1875. 

1875—1881. 

1881  — 

G.  C.  Hilker  (M.) 

O.  Schondel  (M.) 

N.  Fristrup  (M.) 

Docenter  i  Videnskaberne. 

Dirigenter. 

Perspektiv. 

1857—1867. 

S.  A.  W.  Stein  (Prof. 

1755—1759. 

L.  H.  Jardin  (A.) 

Anatom.) 

1759—1766. 

N.  H.  Jardin  (A.) 

1867  —  1870. 

Heinr.  Hansen  (M.) 

9* 

1870—1873.  F.  Meldahl  (A.) 
1873 — 1890.  Heinr.  Hansen. 
1890—1892.  Vilh.  Petersen  (A  ) 
1892—  .  C.  Biache  (M.) 


1767 — 
1 773 — 
1 777 — 
1789— 
1791  - 
1793- 
1795- 
1797- 
1799- 
1801  — 
1803- 
1805- 

1807. 

1808. 
1809- 
1811— 
1813. 
1814- 
1818— 
1821  — 
1833- 
1854- 
1866- 
1876  — 


-1772 

-1776. 

-1788. 

-1790. 

1792. 

-1794. 

-1796. 

-1798. 

1800. 

■1802. 

1804. 

-1806. 


1810. 

-1812. 

-1817. 

1820. 

1832. 

1854. 

1866 

1876. 

1883. 


1883— 1884. 

1884— 


Kasserere. 

J.  Wiedewelt  (B.) 

C.  F.  Harsdorff  (A  ) 

A.  Weidenhaupt  (B.) 

P.  Meyn  (A.) 

J.  B.  Magens  (A.) 

J.  Juel  (M.) 

J.  B.  Magens. 

J.  F.  Giemens  (K.) 

P.  Briinnich  (M.) 

N.  Dajon  (B.) 

P.  L.  Gianelli  (Med.) 

C.  A.  Lorentzen  (M.) 
Jens  Bang  (Prof.  Anatom.) 
J.  B.  Magens. 

N.  Dajon. 

G.  Haas  (K.) 

J.  B.  Magens. 

J.  F.  Clemens. 

Chr.  Hornemann  (M.) 

J.  L.  Lund  (M  ) 

J.  P.  Møller  (M.) 

J.  L  Lund. 

F.  T  Kloss  (M.) 

C.  F.  Christensen 
(Theater-M.) 

Th.  Stein  (B.) 

J  Exner  (M.) 


Bibliothekarer. 

1776—1815.  W.  A.  Muller  (M.) 

1815  blev  T.  Baden  udnævnt  til  »virke¬ 
lig  Bibliothekar«  og  siden  da  har 
Sekretær-  og  Bibliothekarposten 
været  torbunden. 


Assistenter  i  Bibliotheket. 

1874(?)— 1883.  P.  Truelsen. 

1883  —  1901.  P  Johansen. 

1901—  .  A.  Røder. 

Slotsforvaltere  ved  Charlottenborg 
og  Akademiforvaltere. 

Slotsforvattere. 

1754—1777.  C.  Æ.  Biehl. 

1777  1804.  Corn.  Høyer. 

1804—1849.  T.  Baden. 

1849.  G.  F.  Ursin. 

Akademi  forvaltere. 

1754 — 1781,  Thomas  Norup. 

1781  —  1793.  Joseph  Brenner. 
1793—1795.  H.  C.  Holst. 

1795-1804.  H.  C  Sonnin. 

1804 — 1830.  Ringsted. 

1830-1844.  Freuchen. 

1844—1849.  G.  F.  Ursin.  (Økonomi¬ 
inspektør). 

Fra  1850  har  begge  Forvalterembederne 
været  slaaet  sammen. 
1850—1889.  P.  Truelsen  (Assistent  paa 
Inspektionskontoret  1844 — 
1849.) 

1889 —  .  Dan.  Bruhu. 

Assistenter  paa  Kontoret. 
1876(?)— 1879.  Heiberg. 

1879  —  1892.  ,1.  Leemejer. 

1892 —  .  F.  J.  C.  Hartmann. 

Private  Docenter  og  Lærere 
ved  Akademiet. 

Forelæsninger  over  Architektur *)  og 
Dekoration. 

1882 — 1904.  L.  Fenger. 

Dyreanatomi. 

1836.  Gustav  Michelsen. 


” )  De  sPredte  Forelæsninger  som  t.  Eks.  af  Friis  1834  og  1836.  Hetsch  1836, 
Fenger  1871  forbigaas  her.  I  denne  Sammenhæng  erindres  om,  at  Pro¬ 
fessorerne  i  Architektur  efter  Reformen  1863  er  pligtige  at  holde  Fore¬ 
læsninger  over  Architekturens  Historie  og  Udvikling.  F.  Meldahl  har  holdt 
disse  hvert  Aar  fra  1869.  Hans  J.  Holm  fra  1885. 

1871—1874.  1 
1881-1900.  C1'  Krabbe' 
1903—  .  S.  Paulli. 


Nordisk  Mythologi. 
1819—1828.  Finn  Magnusen. 


Historie  og  Kulturhistorie. 


1881—1885. 

1886. 

1889. 

1890. 

1891—1901. 

1902—1903. 


Troels  Lund. 

A.  B.  Drachmann. 
Kr.  Erslev. 

Johs  Steenstrup. 
Vald,  Vedel. 

P.  A.  Rosenberg. 


Sprog. 

1828 — 1840(?).  Hillerup  (Tysk,  Fransk, 

I  tal.) 

1858.  .  J.  F.  Grimer  (Fransk) 

privat. 

1863.  .  Ph.Weilbach(Ital.)  privat. 

1861,  1872 — 73.  L.  S.  Borring  (Fransk, 
I  tal.) 

1883 — 1902.  Frk,  Mélanie  Borring 
(Fransk ) 

1894 — 1897.  Frk.  Vilhelmine  Johne 
(Ital.) 

1898 — 1904.  Fru  Axelline  Lund. 


Informatorer,  Lærere  og  Assi¬ 
stenter  ved  Undervisningen. 


1754—1760. 

1754—1785. 

1754—1796. 

1760—1765. 

[1763—1765. 


1765—1783. 

1772—1792. 

1783—1792. 


1785—1797. 

1792—1799. 

1792—1813. 


G.  D.  Anthon  (Areh.) 
Hans  Clio  (F.tg.) 

E.  H.  Løffler  (do.) 

Joh.  Dan.  Hansen  (Areh.) 
G.  E.  Rosenberg,  Vikar 
under  Hansens  Uden¬ 
landsrejse]. 

Hans  Næss  (Areh.) 

Chr.  Almer  (Orn.) 
Joseph  Chr.  Lillie  (do.) 
[havde  vikarieret  1781 
—83.] 

Jørgen  Dinesen  (F.tg.) 
Peder  Friis  (Areh.) 
Claudius  Mørk  (Orn,) 


1796— 1818.  C.  D.  Propsthayu  (F.tg.i 

1797— 1814.  J.  H.  Cabott  (F.tg.) 

1799— 1805.  Lorens  Kreiser  (Areh.) 

1800— 1806.  Fr.  Chr.  Tønder  (Orn) 
1805—1812.  Henr.  Thyberg  (Areh.) 
1810—1816.  Casp.  P.  Kongslev  (Orn.) 

[konstitueret  efter  Tøn¬ 
der  fra  1806]. 

1812 — 1844.  H.  P.  Truelsen  (Areh.) 

1814— 1857,  Joach.  G.  Schow  (Orn.  fra 

1818:  F.tg.) 

1815— 1855.  P.  G.  Wørmer  (F.tg.) 
1815—1829.  G.  F.  Hetsch  (Orn.) 

1818 — 1827*).  Jørg.  Lassen  (Orn.) 

1818 — 1824.  Ole  Jørg.  Schmidt  (Areh.) 
[1818 — 1827.  Romanelli  (Orn.)  Ansat 

og  lønnet  af  Slotsbygn. 
Kommissionen.] 

1825 —  1831.  Chr.  Hansen  (Areh.) 

1826 —  1838.  Hans  Jensen  (Areh.) 

1827 —  1859.  Andr.  Rosenberg  (Orn.) 
1827 — 1859.  A.  C.  Olsen  (»Snedker¬ 
mester«)  (Orn.) 

1827— 1864.  J.  B.  Dalhoff  (Orn.) 

1828— 1829.  C.  F.  Thorin  (Orn.) 

1829 —  1849.  J.  D.  Petersen  (Orn.) 

1831 — 1838.  N.  S.  Nebelong  (Areh.) 
1836—1841.  C.  A.  Møller  (Element.sk.) 
1836—1865.  Z.  Petersen  (Orn.  Ele- 

ment.sk.  Persp.) 

1838— 1851.  C.  G.  F.Thielemann(Arch.) 

1839— 1842.  L.  A.  Winstx-up  (Areh.) 
1842—1847.  H. C. Stilling  (Element.sk.) 
1842—1844.  N.  S.  Nebelong  (Areh.) 
1844-  1846.  L.  A.  Wiustrup  (Areh.) 

1846—1851.  C.  A.  Møller  (Areh.) 

1846— 1853.  Carl  J.  A.  Løfler  (Orn.) 
1846.  F.  F.  Helsted  (Gips.sk.) 

1847 —  1854.  N.  S.  Nebelong  (Areh.) 

1848 —  1849.  Tb.  Wegener  (Gibs.sk.) 

1849 —  1854.  Heinr.  Hansen  (Orn. 

Persp.sk.) 

1851—1853.  H.  C.  H.  Wolff  (Areh.) 
1853 — 1870.  G. C. Hilker  (Orn.&Dek.sk. 


f)  Weilbach  siger  fejlagtig  i  sit  Leks.  at  han  blev  afskediget  1825. 

1853—1855. 

J.  H.  Nebelong  (Arch.) 

1879—1899. 

1854—1856. 

H.  C.  Stilling  (Arch.) 

1882— 

1855—1857. 

H.  C.  Stilling  (Arch.) 

1855—1893. 

Ad.  Kittendorff  (F.tg. 
Alm.  Forb.) 

1882— 

1856—1858. 

Th.  Sørensen  (Arch.) 

1883—1893. 

1857—1864. 

J.  Magnus  Petersen  (F.tg.) 

1884— 

1857—1859 

og  1861.  V.  T.  Walther 

(Arch.) 

1887—1896. 

1858—1861 

og  1863.  Ove  Petersen 

(Arch.) 

1888  — 

1860—1861. 

J.  Reinau  (Vikar  for 

Hilker) 

1888—1904. 

1860—1861. 

Vilh.  Petersen  (Arch.) 

1893  — 

1861—1863. 

Jul.  Tholle  (Arch.) 

1893—1899. 

1862—1864. 

C.  E.  Wessel  (Arch.) 

1893—1902. 

1864—1869. 

V.  Klein  (Arch.) 

1864—1866. 

L.  Fenger  (Arch.  Forb.) 

1896— 

1864—1867. 

C.  Peters  (Alm.  Forb.  og 
Model.sk.  Ilek.  Sk.) 

1899— 

1864—1890. 

Chr.  V.  Nielsen  (Persp.) 

1899— 

1864—1884. 

H.  Conradsen  (Modelsk. 

og  Forb.) 

1901— 

1864—1882. 

F.  G.  Hertzog  (Alm.  Forb. 
og  Dek.sk.) 

1902— 

1865—1873. 

F.  Vermehren  (Modelsk. 
og  Forb.) 

1866—1879. 

Hans  J.  Holm  (Arch. 
Forb.) 

Lærere  i  K 

1867—1870. 

0.  Evens.  (Alm.  Forb.) 

1888— 

1869—1876. 

L.  Fenger  (Arch.  Forb.) 

1888—1904. 

1870—1877. 

Th.  Wegener  (Dek.sk.  og 
Alm.  Forb.) 

1888— 

1873—1893. 

J.  Exner  (Modelsk.  og 
Forb.) 

1888—1896. 

1874—1882. 

C.  F.  Andersen  (Persp.sk.) 

1895—1899. 

1876—1883. 

H.  C.  Amberg  (Arch.  Forb.) 

1896- 

1877—1883. 

J.  F.  Busch  (Alm.  Forb. 

1899- 

og  Dek.sk.) 

1904  (l/6) 

Alb.  Jensen  (Arch.sk.) 

H.  C.  Petersen  (Alm.  Forb. 
og  Dek.sk.) 

C.  N.  Overg'aard  (Persp.sk. 
Alm.  Forb.) 

Martin  Nyrop  (Arch.sk.) 

G.  V.  Blom  (Modelsk.  Forb. ; 
Persp.sk.) 

Ad.  Heinr.  Hansen 
(Persp.sk.) 

C.  M.  Soya-Jensen 
(Akvarel.m.) 

L.  Clausen  (Dek.sk.) 

P.  Ilsted  fModel.sk.  Forb.) 
Martin  Borch  (Arch.sk.) 

H.  C.  Grønvold  (Alm. 
Forb.) 

Jul.  Aagaard  (Persp.sk.) 

V.  J.  Mørk  Hansen 
(Arch.sk.  og  Forb.) 

Thorv.  Jørgensen(Arch.sk. 
og  Forb.) 

Rolf  Schrøder  (Persp  sk.) 
Gotfr.  Rode  (Modelsk.  og 
Forb.)*) 


V.  Johansen  (M.) 

A.  W.  Saabye  (B.) 

Frk.  Johanne  Krebs 
(Inspektrice.) 

Ad.  Heinr.  Hansen 
(Persp.sk.) 

Frk.  Elisabeth  Bøgh  (M.) 
Jul.  Aagaard  (Persp.sk.) 
J.  C.  Schlichtkrull  (M.) 
Jul.  Schultz  (B.) 


)  De  benyttede  Forkortelser  er:  F.tg.  fra  Frihaandstegneklassen,  Om.  for 
Ornamentskolerne.  De  øvrige  Forkortelser  for  Alm.  Forberedelsesklasse, 
Dekorationskolen,  Arehitekturskolerne  o.  s.  v.  er  let  gennemskuelige. 

Bilag  XVIII.  Æresmedlemmer  og  Medlemmer  m.  m. 


Æresmedlemmer  og  overordentlige  Medlemmer. 

1765 — 1782.  Hds.  højfyrstl.  Durchl.  Markgrevinde  Caroline  Louise 


1769— 1805. 

1770— 1791. 
1770—1805. 
1778—1792. 


1780-1829. 


af  Baden 

Hs.  K.  H.  William  Henry,  Hertug  af  Gloucester. 

Hs.  K.  M.  Gustav  III,  Konge  af  Sverrig. 

Hs.  K.  H.  Arveprins  Frederik  Adolf  af  Sverrig. 

Hs.  højfyrstl.  Durchl  Hertug  Ferdinand  afBrunswig- 
Liineburg. 

Hs.  højfyrstl.  Durchl.  Peter  Friedrich  Ludwig,  Prins 


1784— 1793. 

1785— 1836. 
1802—1834 
1802-1808. 

1828- 1839. 

1829- 1863. 
1838—1881. 

1845— 1861. 

1846— 1859. 
1853—1863. 


af  Holsteen  Gottorp. 

Hs.  højfyrstl.  Durchl  Carl  Eugen,  Hertug  af  Wur- 
temberg. 

Hs.  højfyrstl.  Durchl.  Landgreve  Carl  af  Hessen. 

Hs.  K.  H.  Wilhelm  Frederik,  Prins  af  Gloucester. 

Hs.  K.  K.  Christian  Frederik,  Prins  af  Danmark. 

Hs.  K.  H.  Frederik  Carl  Christian,  Prins  af  Danmark. 
Hs.  K.  H.  Arveprins  Frederik  Ferdinand. 

Hs.  K.  H.  Cesarowisch  Alexander  Nicolajewish,  Stor- 
fyrst  af  Rusland. 

Hs.  K.  M.  Kong  Friederich  Wilhelm  IV  af  Preussen. 
H.  K.  M.  Kong  Oscar  I,  af  Sverige  og  Norge. 

Hs.  K.  H.  Prins  Christian  af  Danmark.  Fra  1863 


1858— 1873. 

1859— 1872. 
1865— 
1867—1898. 
1893— 
1893- 


Akademiets  Protektor. 

Hs.  K.  M.  Kejser  Napoleon  III.  af  Frankrig. 
Hs.  K.  M.  Kong  Carl  XV  af  Sverig-Norge. 
Hs.  K.  H.  Kronprins  Frederik. 

Hds.  K.  M.  Dronning  Louise. 

Hds.  K.  H.  Kronprinsesse  Louise. 

Hds.  K.  H.  Prinsesse  Marie. 


1754—1780. 

1754—1783. 

1754—1762. 

1754—1786. 

1754—1778. 

1757— 1785. 

1758— 1771. 
1770—1781. 
1770—1785. 
1770-1790. 
1770—1778. 
1772-1785. 
1772—1790. 


Geh.  Konf  Fred.  Carl  v.  Gram. 
Kammerh  Fred.  Chr  v.  Piessen. 
Kammerh.  Chr.  v.  Stochen. 

Justitsr.  Joachim  Wasserschlebe. 
Professor  Bernh.  Møllmann. 

Grev  Waldemar  v.  Schmettau. 

Grev  Chr.  F.  v.  Moltke. 

Grev  Joh.  Fred.  Bachhoff  v.  Echt. 
Rigsraad,  Grev  Carl  Fred.  v.  Scheffer. 
Hof-Intendant  Wilh.  Theod.  v.  Wegener. 
Justitsraad  H.  P.  Sturz. 

Kammerh.  Georg,  Greve  af  Sclieel. 
Konferentsr.  Andr.  Schumacher 

1773—1808. 

1777—1818. 

1777—1788. 

1777— 1780. 

1778— 1793. 
1778—1784. 
1781—1811. 
1781  —  1811. 
1781  —  1798. 
1781—1816. 
1781—1793. 
1784—1828. 
1784—1824. 
1786  —  1802. 
1788—1805. 
1790—1830. 
1790-1809. 
1790—1821. 
1793—1804. 
1793—1830. 
1796. 

1796—1805. 

1796—1849. 

1798- 1821. 

1799- 1805. 

1800- 1831. 
1800—1827. 
1802-1838. 

1807— 1810. 

1808- 1831. 
1808—1827. 
1813—1859. 
1815-1843. 
1815—1832. 
1815—1829. 

1822- 1864. 
1823. 

1823. 

1823— 1834. 
1823—1825. 
1823. 

1826—1855. 

1826—1843. 

1826—1842. 

1829—1845. 

1831—1853. 


Etatsr.  Ove  Høeg  Guldberg. 

Geh.  Konf.,  Grev  Joach.  Gottsche  v.  Moltke. 

Geh.  Konf.  Bolle  Willum  Luxdorff. 

Geh.  Konf.  Henrich  v.  Hielmstierne. 

Naturforskeren  Charles  Bonnet. 

Kammerh.  Carl  v.  Råben. 

Kammerh.  Engel  Carl  Ernst  v.  Schaek. 

Geh.  Konf.  Chr.  Fred.  Numsen. 

Kammerh  Peter  Fred.  v.  Suhm. 

Kammerh.  Adam  Gottlob  v.  Lowzow, 

Konferensr.  Theod.  Holmskiold. 

Kammerh.  Johan  v.  Biilow. 

Ivonferentsr.  Carsten  Anker. 

Kammerh.  Gregers  Chr.  v.  Haxthausen. 

Dr.  med.  Jens  Bang. 

Dr.  theol.,  Prof.  Friedrich  Munter. 

Agent  Georg  Zoéga. 

Appellationsraad  Fr.  Willi.  B.  v.  Ramdohr. 

Kardinal  Stefano  Borgia. 

Professor  N.  I.  Schow. 

Kammerh.  Eng'elke  Henrik  v.  Biilow. 

Kammerh.  Fred.  v.  Blucher. 

Professor  Torkild  Baden. 

Kammerh.  Edmund  v.  Bourke. 

Kammerh.  Berendt  Ancker. 

Grev  Ernst  Heinr.  af  Schimmelmann. 

Grev  Ditlew  Chr.  Fred.  af  Reventlow. 

Kammerh.,  Overhofmarskal  Adam  Willi  v.  Hauch. 
Geh.  Konf.  Christopher  Wilh.  v.  Dreyer. 

Fru  v.  Helvig  f.  Imhoff. 

Geh.  Konf.  Fred.  Julius  v.  Kaas. 

Grev  Clemens  Wenzel  v.  Metternich. 

Geh.  Konf.  Joh.  Sigism.  v.  Mosting. 

Geh.  Konf.,  Baron  v.  Schubart. 

Geh.  Konf.  Ove  Malling. 

Kammerh.  Adam  Wilhelm,  Greve  af  Moltke. 

Cavallr.  Michel  Arditti. 

Kammerh  Giovanni  degli  Alessandri. 

Grev  Leopoldo  Cicognara,  ital.  Kunsthistoriker. 

Grev  Luigi  Sommariva. 

Grev  Luigi  Castiglione. 

Geh.  Konf.  Poul  Clirist.  v.  Steemann. 

Friherre  C.  F.  v.  Rumohr. 

Prof.  P.  O.  Brøndsted. 

Geh.  Konf.  Conrad  Peter,  Greve  af  Rantzau  Breitenburg. 
Geh.  Ober-Regierungsrath  P.  K.  W.  v.  Beuth. 

1833. 

1839 — 1868. 
1841—1853. 
1841—1845. 
1841—1842. 
1841—1861. 
1841  —  1852 

1843— 1892. 
1843. 

1844— 1850. 

1845— 1859. 
1858—1887. 
1897— 


Directeur,  Cav.  Montalvi. 

G.  F.  Waagen,  tysk  Kunsthistoriker. 

Geh.  Konf.  Otto  Joachim,  Greve  af  Moltke. 

Geh.  Konf.  Krabbe  Carisius. 

Kammerh,  Overhofmarskal,  Grev  Haxthausen. 

Geh.  Konf.  Jonas  Collin 
Geh.  Etatsraad  Gunder  Adler. 

Fru  Adelgunde  Emilie  Voigt  f.  Herbst. 

Geheimeraad,  Cav.  Pietro  Campana. 

Adam  Oehlenschlaeger. 

Kammerh  ,  Overhofmarskal  Joach.  Godske  v.  Levetzau. 
Biskop,  Dr.  phil  D.  G.  Monrad. 

Direktør,  Dr.  phil.  Carl  Jacobsen. 


Udenlandske  Medlemmer  (Kunstnere  m.  m.) 


1759— 1772. 

1760- 1766. 
1772—1792. 
1772. 

1771—1811. 

1778—1792. 

1784—1822. 

1784—1792. 

1788-1820. 

1791—1850. 

1794-1813. 

1798-1812, 

1806—1822. 

1815-1844. 

1823—1844. 

1823—1844. 

1823—1837. 

1823—1855. 

1823—1830. 

1823—1833. 

1823—1831. 

1823— 1838. 

1824- 1853. 
1824—1826. 
1824—1841. 
1824—1857. 
1824—1825. 
1824—1841. 


Louis  Tocqué,  fransk  M. 

Jean  Marc  Nattier,  fransk  M 
C.  G.  Pilo  (M.) 

Gasparo  Gagliardi,  Direktør  for  de  kgl.  Væverier  i  Neapel. 
Jacob  Sehmutzer,  østrigsk  K. 

Nicolas  Delaunay,  fransk  K. 

Chr.  Clément  Bervic,  fransk  K. 

Johann  Franz  Genelli,  tysk  Brodeur.« 

Ignaz  S.  Klauber,  tysk  K. 

Gottfr.  Schadow,  tysk  B. 

J.  T.  Sergeil,  svensk  B. 

Nath.  Marchant,  engelsk  Gravør 
Antonio  Canova,  ital.  B 
J.  A.  Darnstedt,  tysk  K. 

Vine,  Camuccini,  ital.  M. 

Pietro  Benvenuti,  ital.  M. 

Baron  de  Gérard,  fransk  M. 

Jean  Bapt  Jsabey.  fransk  M. 

Sir  Thomas  Lawrence,  engelsk  M. 

Raphael  Morgheu,  ital  K. 

Giuseppe  Longhi,  ital.  K. 

Charles  Percier,  fransk  A. 

P.  F.  L.  Fontaine,  fransk  A. 

G.  A.  Santarelli,  ital.  Med. 

Carl  Fried.  Schinckel,  tysk  A. 

Christian  Rauch,  tysk  B. 

H.  C.  Jussow,  tysk  A. 

Heinr.  v.  Dannecker,  tysk  K. 

1824  -1830. 
1828—1867. 
1828—1864. 

1828— 1847. 

1828  1845. 

1828—1868. 

1829— 1861. 
1831—1854. 

1831— 1854. 

1832— 1853. 

1832— 1868. 

1833- 1863. 
1839—1862. 
1839—1856. 
1839—1869. 
1839—1874. 
1839—1852. 
1839—1871. 
1843—1856. 
1852—1876. 
1852—1858. 
1858—1879. 
1858—1885. 
1858—1865. 
1858—1867. 
1858—1865. 

1858— 1874. 

1859— 1889. 
1858—1861. 
1858—1867. 
1858-1864. 
1858-1880. 
1858-  1872. 
1858—1886. 
1858—1863. 
1858—1873. 
1860  —  1897. 

1860— 1861. 

1860-  1885. 

1861— 1892. 
1861. 

1861. 

1868-1895. 
1871  -1891. 
1872—1880. 


Johan  Gottliart  v.  Muller,  tysk  K. 

P.  v  Cornelius,  tysk  M. 

Leo  v.  Klenze,  tysk  A. 

Fried  v.  Gaertner,  tysk  A. 

Fried.  Matthæi,  tysk  M. 

Carl  Vogel  v.  Vogelstein,  tj'sk  M. 

K.  J.  Fahlcrants,  svensk  M. 

Pietro  Nobile,  ital.  A. 

Paoli  Toschi,  ital  K. 

Bened.  Pistrucci,  ital.  Med 

Pierre  Luc.  Charles  Cicéri,  ital,  Theater  M. 

Horace  Vernet,  fransk  M. 

Wilh.  v.  Schadow,  tysk  M. 

Peter  Krafft,  østrigsk  M. 

Pietro  Tenerani,  ital.  B. 

Karl  F.  Voigt,  tysk  M. 

Georg  Moller,  tysk  A. 

Peter  Hess,  tysk  M. 

Cav.  Luigi  Canina,  ital.  A.  og  arehæolog.  Forf. 
Adolph  Tidemand,  norsk  M. 

Carl  Wahlbom,  svensk  M. 

Theude  Groenland,  tysk  M. 

Th.  L.  Donaldson,  engelsk  A  og  kunsthist.  Forf. 
Sir  Charles  Eastlake,  engelsk  M.  og  Forf. 

J.  J.  Hittorff,  fransk  A.  og  arehæolog.  Forf. 

Fr.  Aug.  Stiller,  tjrsk  A. 

Wilhelm  von  Kaulbach,  tysk  M. 

Ed.  J.  F.  Bendemann,  tysk  M 
Ernst  Rietschel,  tysk  B. 

Karl  Gust.  Quarnstrom,  svensk  B. 

Georg  Ludv.  Fr.  Laves,  tysk  A. 

Karl  Friedrich  Lessing,  tysk  M. 

Jul.  Schnorr  von  Karolsfeld,  tysk  M. 

Ed.  Jacob  von  Steinle,  tysk  M. 

Ch.  Rob.  Cockerell,  engelsk  A.  og  Arehæolog. 

Sir  Edwin  H.  Landseer,  engelsk  M. 

L.  Gurlitt,  M. 

Ernst  Mejær,  M. 

Jobs.  L.  H.  Møller,  Min.  M. 

Grev  A.  E.  de  Nieuwerkerke,  fransk  B. 

Alexander  Barjy  engelsk  A. 

Aug.  Caristie,  Directeur  general  des  båtimens  civils 
(Paris). 

Eug.  Plon,  fransk  Kunstforf,  imprimeur-éditeur. 
Pietro  Andrea  Rosa,  Senator  i  Rom. 

Joh.  Edv.  Bergh,  svensk  M. 

1872— 

Ferd.  J.  Fagerlin,  svensk  M. 

1872  — 

Grev  G.  von  Rosen,  svensk  M. 

1872- 

Hans  Gude,  norsk  M. 

1872  —  1896. 

Ludvig  Munthe,  norsk  M. 

1872—1891. 

Frk.  Amalie  Lindegren,  svensk  M. 

1872—1881. 

Fr.  Scholander,  svensk  A. 

1872—1873. 

J.  P.  Molin,  svensk  B. 

1872—1898. 

Brynjulf  Bergslien,  norsk  B. 

1876—1891. 

Ubaldino  Peruzzi,  Syndicus  i  Florens. 

1876—1883. 

Emilio  de  Fabris,  ital.  A, 

1876—1882. 

Giovanni  Dupré,  ital.  B. 

1876— 

Stefano  Ussi,  ital.  M. 

1878. 

Lysandros  Kaytanzoglu,  græsk  A. 

1879  — 

Paul  Dubois-Pigalle,  fransk  B.  &  M. 

1883- 

Guido  Baccelli,  fhv.  ital.  Kultusminister 

1884—1894. 

Hugo  Salmson,  svensk  M. 

1884— 

John  Borjesson,  svensk  B. 

1884— 

H.  N.  Zetterwall,  svensk  A. 

1884—1889. 

C.  F.  Sundt  Hanssen,  norsk  M. 

1884— 

Eilif  Peterssen,  norsk  M. 

1884— 

E.  C.  B.  Christie,  norsk  A. 

1884— 

Alb.  Edelfelt,  finsk  M. 

1884- 

Walter  Runeberg,  finsk  B. 

1884- 

Léon  Bonnat,  fransk  M. 

1884—1904. 

J.  L.  Gérome,  fransk  M.  &  B. 

1884—1886. 

Karl  Theod.  Pilotv,  tysk  M. 

1884— 

A.  A.  v.  Werner,  tysk  M. 

1884— 

D.  J.  Grimm,  russisk  A. 

1887— 

A.  W.  Blomfield,  engelsk  A. 

1897— 

H.  K.  H.  Pi'ins  Eugen,  svensk  M. 

1897— 

Richard  Bergh,  svensk  M. 

1897— 

G.  O.  Bjorck,  svensk  M. 

1897— 

G.  O.  Cederstrom,  svensk  M. 

1897- 

A.  L.  Zorn,  svensk  M. 

1897  — 

J.  A.  Lindberg,  svensk  Med. 

1897— 

J.  G.  Clason,  svensk  A. 

1897— 

Frits  Thaulow,  norsk  M. 

1897— 

E,  Werensltiold,  norsk  M. 

Medlemmer  af  Akademiet  1754—1904. 


1754.  N.  Eigtved  (A.) 

1754—1771.  L.  A.  le  Clerc  (B.) 
1754—1794.  J.  M.  Preisler  (K.) 
1754— 1765(?)  J.  C.  Petzold  (B.) 
1754—1772.  C.  G.  Pilo  (M.) 
1754—1761.  S.  C.  Stanley  (B.) 
1754—1771,  J.  Saly  (B.) 

1754— 1777.  C.  Æ.  Biehl  (Sekretær). 

1755— 1771.  N.  H.  Jardin  (A.) 

1755 — 1759.  L.  H.  Jardin  (A.) 

1757— 1760.  M.  G.  Arbien  (Med.) 

1758 —  1771.  J.  C.  Berger  (Prof.  Ana¬ 

tom.) 

1759 —  1783  E.  S.  F.  Reverdil  (Prof. 

Matli.) 


1759—1802. 

1759—1786. 

1764— 1776. 

1765— 1799. 

1766— 1788. 

1767— 1780. 

1769— 1793. 

1770— 1805. 
1770—1804. 
1773—1816. 

1776— 1814. 

1777— 1813. 

1778— 1809. 

1778— 1782. 

1779— 1815. 

1780— 1808. 


Johs.  Wiedewelt  (B.) 

J.  E.  Mandelberg  (M.) 

P.  Als  (M.) 

C.  F.  Harsdorff  (A.) 

J.  H.  Wolff  (Med.) 

J.  H.  Schlegel  (Prof. 
-Math.) 

J.  P.  Lund  (M.) 

A.  Weidenhaupt  (B.) 
Corn.  Høyer  (M.) 

W.  A.  Muller  (M.) 

P.  Brunnich  (M.) 

C.  Fr.  Stanley  (B.) 

N.  A.  Abildgaard  (M.) 

P.  Cramer  (M.) 

A.  C.  Riide  (M.) 

Fru  Magd.  Marg.  Bårens 
(M.) 


1781— 1807.  Abrah.  Kali  (Prof.) 

1782— 1802.  Jens  Juel  (M.) 

1783— 1808.  P.  Meyn.  (A.) 
1783—1814.  J.  B.  Magens  (A.) 
1783 — 1817.  J.  Georg  Haas  (K.) 

1783— 1823.  N.  Dajon  (B.) 

1784 —  1828.  C.  A.  Lorentzen  (M.) 

1784 —  1790.  Erik  Pauelsen  (M.) 

1785 —  1845.  C.  F.  Hansen  (A.) 


1786—1831. 

1786— 1829. 

1787— 1831. 

1789— 1828. 

1790— 1811. 

1796—1830. 

1798—1807. 

1800—1823. 


1800. 

1801—1809. 

1805—1844. 

1804— 1825. 

1805— 1844. 

1805— 1808. 

1806— 1841. 
1808—1835. 


1809—1855. 

1809—1828. 

1812—1826. 

1813— 1847. 

1814— 1867. 

1814— 1816. 

1815— 1854. 
1815—1831. 
1815—1845. 
1817—1836. 

1817— 1853. 

1818— 1865. 
1820—1864. 

1823— 1849. 

1824— 1870. 

1825— 1874. 

1825— 1856. 

1826— 1849. 

1827— 1857. 

1828— 1849. 


J.  F.  Clemens  (It.) 

F.  L.  Bradt  (K.) 

J.  G.  Preisler  (K.) 

J.  J.  Holm  (Med.) 

Cathr.  Marie  Møller 
(»Brodeur«.) 

Sal.  Aron  Jacobson  (Med. 
og  Gravør.) 

P.  L.  Gianelli  (Med.) 

J.  H.  Rawert  (A.  Prof. 
Math.).  (1822—23  Æres¬ 
medlem). 

Thomas  Bruun  (Theater- 
M.) 

Elias  Meyer  (M.) 

Chr.  Hornemann  (M.) 
Torkild  Baden  (Sekretær.) 
A.  Thorvaldsen  (B.) 

Jens  Bang  (Prof.  Anat.) 
C.  D.  Fritzsch  (M.) 

W.  Klingberg  (Prof.  Ana¬ 
tom.) 

C.  Hornbech  (A.) 

Hans  Hansen  (M.) 

C.  F.  Høyer  (M.) 

Chr.  Bøhndel  (M.) 

.1.  L.  Lund  (M.) 
Kratzenstein-Stub  (M.) 

J.  P.  Moller  (M.) 

C.  D.  Gebauer  (M.) 

A.  Wallich  (Theater-M.) 
Alb.  Jacobson  (Gravør.) 
C.  W.  Eckersberg  (M.) 

P.  Malling  (A.) 

G.  F.  Hetsch  (A.) 

J.  L.  Camradt  (M.) 

C.  A.  Jensen  (M.) 

.1.  M.  Thiele  (Sekretær.) 
J.  L.  Jensen  (M.) 

G.  F.  Ursin  (Prof.  Math.) 

J.  C.  Dahl  (M.) 

Fabritius  de  Tengnagel. 

1829—1870. 

N.  L.  Høyen  (Prof.) 

1861—1901. 

Th.  Stein  (B.) 

1829—1840. 

II.  E.  Freund  (B.) 

1863—1892. 

V.  T.  Walther  (A.) 

1830—1873. 

Hans  Harder  (M.) 

1864—1880. 

Const.  Hansen  (M.) 

1831—1856. 

J.  H.  Koch  (A.) 

1864—1875. 

P.  C.  Skovgaard  (M.) 

1833—1865. 

F.  F.  Friis  (A.) 

1864— 

J.  Exner  (M.) 

1835—1868. 

H.  V.  Bissen  (B.) 

1864— 

F.  Vermehren  (M.) 

1835—1868. 

S.  A.  W.  Stein  (Prof. 

1866— 

Vilh.  Petersen  (A.) 

Anatom.). 

1866—1892. 

G.  F.  Hertzog  (B.) 

1835—1867. 

Troels  Lund  (Theater-M.) 

1866—1880. 

G.  Rump  (M.) 

1838—1845. 

Chr.  Christensen  (Med.) 

1866—1892. 

O.  D.  Ottesen  (M.) 

1838—1848. 

M.  Rørbye  (M.) 

1866—1899. 

C.  Peters  (B.) 

1840—1860. 

L.  Gurlitt(M.)(1860 — 1897.)  1867 — 1875. 

G.  C.  Hilker  (llek.  M.) 

udenl.  Medlem.) 

1868—1878. 

C.  E.  Sonne  (K.) 

1840—1876. 

F.  T.  Kloss  (M.) 

1869—1887. 

J.  C.  Neumann  (M.) 

1841—1883. 

C.  F.  Christensen 

1869—1900. 

G.  Chr.  Freund  (B.) 

(Theater-M.) 

1870—1881. 

V.  Kyhn  (M.) 

1843—1873. 

W.  Marstrand  (M.) 

1871  —  1890. 

H.  Olrik  (M.  &  B.) 

1843—1860. 

Ernst  Mej'er  (M.) 

1871  — 

E.  R.  Eilersen  (M.) 

1844—1888. 

J.  Roed  (M.) 

1871  — 

Vilh.  Bissen  (B.) 

1844—1860. 

Johs.  L.  H.  Møller  (Min.  M.)  1871—1889. 

Will.  Hammer  (M.) 

1845—1891. 

F.  C.  Kiærskou  (M.) 

1871  — 

A.  Dorph  (M.) 

1846—1890. 

J.  Sonne  (M.) 

1871  — 

A.  W.  Saabye  (B.) 

1847—1857. 

M.  G.  Bindesbøll  (A.) 

1871—1882. 

Vilh.  Melbye  (M.) 

1848—1885. 

N.  Simonsen  (M.) 

1871—1895. 

0.  Evens  (B.) 

1848—1894. 

D.  Monies  (M.). 

1871—1872. 

C.  A.  Rolle  (M.) 

1849—1883. 

J.  A.  Jerichau  (B.) 

1871—1892. 

Ove  Petersen  ( A  ) 

1850—1892. 

H.  Buntzen  (M.) 

1871—1883. 

V.  Dahlerup  (A.) 

1850—1871. 

W.  Gertner  (M.) 

1871  — 

L.  Fenger  (A.) 

1851  — 

H.  Conradsen  (Med.) 

1871 — 1896. 

Jul.  Lange  (Sekretær). 

1852—1882. 

Chr.  A.  Sehleisner  (M.) 

1872— 

Chr.  Dalsgaard  (M.) 

1854—1895. 

Aug.  Schiøtt  (M.) 

1872  — 

J.  la  Cour  (M.) 

1855—1871. 

J.  H.  Nebelong  (A.) 

1873— 

Hans  J.  Holm  (A.) 

1855—1871. 

N.  S.  Nebelong  (A.) 

1874—1887. 

C.  F.  Aagaard  (M.) 

1856—1879. 

C.  F.  Sørensen  (M.) 

1875—1882. 

H.  J.  Hammer  (M.) 

1857—1883. 

Chr.  Hansen  (A.) 

1875—1883. 

Th.  Brendstrup  (M.) 

1858—1893. 

C.  Balsgaard  (M.) 

1877—1885. 

J„  Ballin  (K.) 

1858—1891. 

Theoph.  Hansen  (A.) 

1877  — 

L.  Frølich  (M.) 

1858—1889. 

L.  A.  Winstrup  (A.) 

1877  —  1886. 

A.  Kuchler  (M.) 

1858—1891. 

H.  Stilling  (A.) 

1877—1901. 

F.  C.  Lund  (M.) 

1858— 

F.  Meldahl  (A.) 

1880—1902. 

Ad.  Kittendoi'ff  (Llth.) 

1858—1890. 

Heinr.  Hansen  (M.) 

1880—1903. 

H.  Chr.  Jensen  (M.) 

1858—1875. 

Ant.  Melbye  (M.) 

1880— 

H.  Siegumfeldt  (M.) 

1861—1902. 

J.  D.  Herholdt  (A.) 

1880— 

H.  B.  Storck  (A.) 

1861—1881. 

Fru  Jerichau-  Baumann 

1881  — 

Godfr.  Christensen  (M.) 

(M.) 

1883—1886. 

F.  E.  Ring  (B.) 

1861—1867. 

Th.  Sørensen  (A.) 

1883— 

Alb.  Jensen  (A.) 

CXLII 


1883 — 

.  Vilh.  Klein  (A.) 

1887—1889 

Erling  Eckersberg  (K.) 

1883 — 

.  N.  Fristrup  (Dek.  M.) 

1887—1891 

C  Neumann  (M.) 

1883 — 

.  H.  C.  Amberg  (A.) 

1887—1903 

Vilh  Kyhn  (M  ) 

1883 — 

1900.  Ph.  Weilbach  (Sekretær). 

1887  —  1895. 

C  F  Aagaard  (M  ) 

1887  — 

.  Fr.  Henningsen  (M.) 

1887  — 

F  T.  E.  Blichfeldt  (A.) 

1887 — 

.  M.  Nyrop  (M.) 

1887— 

Jørg.  Larsen  (B.) 

1887— 

.  P.  S.  Krøyer  (M.) 

1887— 

Frk.  Bertha  Wegmann  (M.) 

1887 — 

.  V.  Johansen  (M. i 

1887—1904. 

M.  L.  Ph.  Clausen  (A.) 

1887 — 

.  Chr.  Zacho  (M.) 

1887  — 

H  Kampmann  (A.) 

1887 — 

.  V.  Rosenstand  (M.) 

1887— 

G  E  Liebert  (M.) 

1889— 

.  C.  E.  Sundt-Hansen  (M.)  1887 — 

M.  Therkildsen  (M.) 

1890— 

.  Carl  Thomsen  (M.)  (1888)*)  1889 — 

M.  Ancher  (M.) 

1890— 

.  Chr.  Blache  (M.)  (1888) 

1889— 

H.  Foss  (M.) 

1892— 

.  O.  Haslund  (M.)  (1887) 

1890  — 

G.  Achen  (M.) 

1892— 

.  Edv.  Petersen  (M.)  (1891) 

1890— 

E.  Henningsen  (M. 

1896— 

.  H.  O.  Brasen  (M.)  (1894)  1892  — 

Rud.  Bissen  (M.) 

1897— 

.  L.  Tuxen  (M.)  (1894) 

1893— 

H.  A  Brendekilde  (M.) 

1899  - 

.  J.  V.  Schultz  (B.)  (1887) 

1894— 

N.  Petersen-Mols  (M.) 

1901  — 

.  P.  Johansen  (Sekretær.) 

1896  - 

L.  Brandstrup  (B.) 

1901  — 

.  A.  Jerndorff  (M.)  (1887) 

1898— 

Knud  Larsen  (M.) 

1901  — 

.  C.  Aarsleff  (B.)  (1887) 

1899— 

Paul  Bloch  (M.) 

1902 — 

.  V.  Irminger  (M.)  (1889) 

1899— 

P.  llsted  (M.) 

1902 — 

.  J.  Paulsen  (M.)  (1893) 

1900— 

C.  Bonnesen  (B.) 

1901— 

L.  A.  Ring  (M.) 

Medlemmer  af  Plenarforsamlingen. 

1901  — 

Martin  Borch  (A.) 

(Foruden  Akademiets  livsvarige  eller  paa 

1901— 

H.  Wenck  (A.) 

Tid  valgte  Medlemmer;  disse  sidste  alle 

1901  — 

Thorv.  Jørgensen  (A.) 

nævnte 

ovenfor  som  Medlemmer  af 

1904 — 

Joakim  Skovgaard  (M.) 

Akademiet  tilkomne  fra  og  med  1887). 

1904 — 

Kr.  Zahrtmann  (M.) 

1887— 

A.  Helsted  (M  ) 

1904— 

Viggo  Pedersen  (M.) 

1887— 

.  V.  Dahlerup  (A.) 

1904— 

Th.  Philipsen  (M.) 

*)  Dette  i  Parantes  anførte  Aarstal  angiver  Aaret  for  Optagelse  i  Plenar¬ 
forsamling,  hvor  dette  ikke  falder  sammen  med  Aaret  for  Optagelsen  i 
Akademiet. 


CXLIII 


Bilag  XIX.  Udstillingsmedaillen,  Hansens  Medaille 
og  Guldmedailler. 


Udstillingsmedaillen. 


1838. 

M.  Rørbye. 

1871. 

J.  la  Cour. 

1839. 

Kuchler. 

1872. 

Otto  Baehe. 

1841. 

M  arstrand. 

P.  S.  Krøyer. 

1843. 

(Adam  Muller. 

1882. 

.Axel  Helsted. 

tGertner. 

/vilh.  Rosenstand. 

1845. 

P.  C.  Skovgaard. 

iThorvald  Niss. 

1846. 

Anton  Melbye. 

1883. 

i'prants  Henningsen. 

1847. 

,1.  A.  Jerichau. 

(Bertha  Wegmann. 

1849. 

G.  Ru  nip. 

1884. 

Chr.  Zacho. 

1852. 

Constantin  Hansen. 

1886. 

Viggo  Johansen. 

1853. 

Exner. 

1887. 

M.  Therkildsen. 

1858. 

Fru  Jerichau-Baumann. 

1888. 

Carl  Thomsen. 

j  F.  Vermehren. 

1890. 

G.  Achen. 

1860. 

.  William  Hammer. 

1893. 

Julius  Paulsen. 

1  Th.  Stein. 

1896. 

Michael  Ancher. 

1861. 

Chr.  Dalsgaard. 

1899. 

(Paul  Bloch. 

1864. 

Carl  Bloch. 

Ih.  Brandstrup. 

1867. 

C.  Neumann. 

1902. 

Knud  Larsen. 

Hansens 

Medaille. 

1832. 

M.  G.  Bindesbøll. 

1850. 

F.  Meldahl. 

1833. 

F.  Thielemann. 

1851. 

Th.  Sørensen. 

1834. 

J.  Deuntzer. 

1855. 

Vilh.  Petersen. 

1835. 

N.  S.  Nebelong. 

1856. 

Chr.  V.  Nielsen. 

1838. 

L.  A.  Winstrup. 

1859. 

Vilh.  Dahlerup. 

1841. 

H.  C.  Stilling. 

1875. 

P.  C.  Bonecke. 

1845. 

P.  L.  Michelsen. 

1893. 

Axel  Berg. 

Udstillingsmedaillen  er  saaledes  i  66  Aar  (fra  1838  til  1903  incl.)  tildelt 
33  Malere  og  3  Billedhuggerej 
og  i  de  sidste  25  Aar  (fra  1879  til  1903  incl.) 

15  Malere  og  1  Billedhugger. 

Hansens  Medaille  er  i  72  Aar  (fra  1832  til  1903  incl.)  tildelt: 

14  Architekter 
og  i  de  sidste  25  Aar  (fra  1879) 

1  Architekt. 


CXLIV 


Guldmedaille,  lille. 


Maler.  Billedhuggere.  Architekter. 


1755 

1756 

1757 

1758 

J.  G.  W.  Thielo  .  . 

J.  Dan.  Hansen  .  .  . 

1759 

J.  G.  W.  Thielo  .  . 

.  A.  Weidenhaupt  .  .  . 

1760 

{ . 

G.  E.  Rosenberg . 

1 

Hans  Næss . 

1761 

L.  Øhrenbech  .  .  .  . 

.  .  Chr.  J.  Zuber . 

1762 

Thomas  Bruun  .  .  . 

)  Hans  Næss  . 

1763 

P.  Briinnich . 

Dom.  Rachette  .... 

1764 

J.  Chr.  Almer  .  .  .  . 

H.  Becken  . 

.  .  Jens  Bang  . 

1765 

N.  Abildgaard  .  .  .  . 

F'  Chr  Willerup  .  . 

1766 

fN.  Abildgaard  .  .  . . 

L.  Gouchy . 

Ichr.  Rude . 

F  Chr.  Willerup  .  . 

G.  E.  Rosenberg . 

1767 

(Jens  Juel . 

A.  Trippel . 

.  .  J.  B.  Magens . 

^  S.  Malcho . 

1768 

P.  E.  Sacco  . 

1769 

1771 

1773 

J.  Dinesen . 

Jesper  J.  Holm  .  .  . 

.  .  J.  D.  Moser . 

1775 

Erik  Pauelsen  .  . 

1777 

M.  Chr.  Wohlert  .  . 

)  . 

F.  Chr.  Nielsen  .  .  . 

1779 

|  . . 

Chr.  Løftler . 

1 

H.  Chr.  Lind . 

( Nic.  Wolff  . 

J.  J.  Busch . 

| J.  M.  Quist . 

i  J.  H.  Cabott  .... 

<J.  A.  Ahrends . 

li.  Ch.  Muller . 

1783 

1785 

Niels  G.  Lund  ... 

.  .  Peder  Friis . 

J  . . 

i 

1789 

Cl.  Mørch  . 

1791 

.  N  Dam 

)  . 

1795 

1  Levin  Hamm  .... 

/Chr.  B.  Hornbech  .  .  . 

IJ.  G.  Karleby e . 

1797 

{  . 

IJ.  Chr.  Mahler  .  .  .  . 

(  . 

1  Gottl.  Mohrhauer  . 

1799 

( Chr.  F.  Høyer  .  . 

.  .  |  Chr.  Colas . 

U.  P.  Bloch . 

.  H.  Chr.  Rathje  .  .  . 

.  .  il).  Kalleberg . 

Forts.  S.  CXLVI. 


CXLV 


Guldmedaille,  stor. 


Maler. 

Billedhuggere. 

Architekter. 

1755 

P.  Als . 

.  J.  L.  W.  Rentz  .  .  . 

1756 

J.  P.  Lund  .  .  .  . 

1757 

1758 

.  C.  F.  Stanley  .  .  .  . 

1759 

1760 

.  A.  Weidenhaupt  .  .  . 

1761 

1762 

1763 

1764 

P.  Briinnich  .  .  .  . 

.  Dom.  Rachette  .  .  .  . 

.  .  J.  G.  Bradt. 

1765 

Thomas  Bruun  .  . 

.  H.  Becken  . 

1766 

J.  Chr.  Almer  .  . 

.  N.  Dajon . 

.  .  .  J.  G.  Bradt. 

1767 

N.  Abildgaard  .  .  . 

.  F.  Chr.  Willerup  .  . 

•  • 

1768 

Chr.  Rude  .  .  .  . 

.  Alex  Trippel . 

1769 

1771 

Jens  Juel . 

1773 

1775 

.  Jesper  J.  Holm  .  .  . 

.  .  Engelbr.  Mørk. 

1777 

Erik  Pauelsen  .  .  . 

(M.  Chr.  Wohlert  .  . 

.  .  |.l.  Chr.  Lillie. 

1779 

•  1 . 

1781 

.  Lud.  Grossi . 

1783 

1785 

Nic.  Wolff . 

.  .  .  A.  C.  Wilcken. 

Kunstakad.  Hist. 


CXLVI 


Guldmedaille,  lille. 

Maler. 

Billedhugger. 

Architekt. 

1801 

(j.  G.  Wahl . 

j  P.  Malling. 

1803 

1 

j . 

'  J.  D.  Steg  emester, 
f  Ghr.  Meyn . 

1 

i  H.  Thyberg . 

1805 

C.  W.  Eckersberg  .  . 

Geert  Loser. 

1807 

J.  G.  Schow . 

. .  G.  N.  Sibbern. 

1809 

jNic.  Hagelberg . 

(  H.  P.  Truelsen  . . 

*  J.  E.  Polzien . 

1811 

J  H.  Koch. 

1813 

.  H. 

E.  Freund  . 

1816 

1  F.  Flachner . 

t  S.  Chr.  Pontoppidan  . .  . 

1 

*  G.  V.  Timmermann  .  .  .  . 

1817 

| . 

1819 

1821 

( .  H. 

V.  Bissen  ...  . 

1  F.  F.  Friis. 

1823 

1 

'G.  N.  Hollgreen. 

.  O.  J.  Schmidt . 

^C.  A.  A.  Goos. 


1825  Alb.  Kuchler 
■D.  Blunck. 


1827  i . 

rChr.  Hansen. 

1 

IC.  F.  Thorin. 

1828 

1829  Rørbye . 

. .  N.  Simonsen . 

(  Hans  Jensen  . 

'M.G.  Bindesbøll. 

1833  H.  Eddelien  . 

1835  Adam  Muller  .  .  . 

1837  {f.  Westphal . 

G.  Borup  .  .  . 

1839  . 

. .  A.  J.  Kolberg . 

1841  . 

T  A  TXT'  ,  ,t  , 

1843  . 

1845  Th.  Wegener 

Chr.  Freund .  . 

1847 

1849  . . 

( 

fTh.  Stein. 

1851  < 

}St.  Ussing. 

1 F.  G.  Hertzog 

\ 

'  O.  Evens. 

1853 

1855  { . 

)  V.  Th.  Walther.. 

*  Ove  Petersen  . 

Forts.  S.  CXLVIII 


CXLVII 


Guldmedaille,  stor. 

Maler.  Billedhugger.  Architekt. 

1803  \ Chr- F-  Høyer- 

<J.  G.  Wahl. 

1809  C.  W.  Eckersberg. 

1816  .  H.  J.  Koch. 

1817  { .  H.  E.  Freund . |H-  P-  Truelsen. 

^  *  G.  V.  Timmermann. 

4849  .  S.  Chr.  Pontoppidan. 

1823  .  H.  V.  Bissen. 

1825  . |F.  F.  Friis. 

i  G.  N.  Hollgreen. 

1827  D.  Blunck. 

48^8  .  O.  J.  Schmidt. 

1829  A.  Kiichler .  Chr.  Hansen. 

4833  .  M.  G.  Bindesboll. 

100„  |  Adam  Muller . 

I  M.  H.  E.  Eddelien  .  .  N'  S'  Nebelong- 

1839  .  C.  A.  Møller. 

1843  .  A.  J.  Kolberg. 

1845  .  H.  Conradsen .  L.  A.  Winstrup. 

1847  .  H.  C.  Stilling. 

4833  .  F.  Meldahl. 

1855  .  F.  G.  Hertzog. 

Forts.  S.  CXLIX. 

CXLVIII 


Guldmedaille,  lille. 

Maler. 


Billedhugger. 


1857 

1858 

1860 

1861 


P.  Chr.  Schierbech 


1863  -(C.  L.  Jessen 


1864 

1866 

1867 

1868 

1869 

1870 

1871 

1872 

1873 

1874 

1875 

1876 

1877 

1878 

1879 

1880 

1881 

1882 


Joh.  Hoffmann. 


Holger  Roed  .  . 
Vilh.  Pacht  .  .  . 


L.  Hasselriis. 
Axel  Pacht. 


Aug.  Jerndorff. 


P.  S.  Krøyer  .  .  . 

K  r.  Zahrtmanu  .  . 
LFr.  Schwartz  .  .  . 


)  C.  Rohl-Smith. 

I  Jul.  Schultz. 

Nic.  O.  Schmidt . 

J.  Becker  Smith. 


Jørgen  Larsen 


f  C.  Aarsleff . 

'  Rasm.  Rasmussen  . 


•{ 

■{ 


1883 


1884  Oscar  Matthiesen  . 

1885  jp.  Ilsted . 

1886 

1887  . 

1888  . 

1889  . 

1890  Paul  Bloch . 


Rasm.  Andersen . 

N.  Nielsen-Alling  .  .  .  . 
Jeremias  Christensen  .  . 

Nielsine  Petersen  .  .  .  . 

Søren  Madsen . 

H.  Pedersen  Dan  .... 
Aug.  Hassel . 


Architekt. 
Vilh.  Petersen. 

Vilh.  Dahlerup. 
C.  E.  Wessel  .  . 
J.  Tholle  .... 
Ferd.  Jensen  .  . 
L.  Fenger. 

H.  B.  Storck  .  . 
Hans  J.  Holm. 

L.  Knudsen. 


JCh.  Abrahams . 

IH.  Amberg . 

[Jørgen  Ernst  Jørgensen. 
lA.  W.  Drewsen. 

Ch.  L.  Thuren . 

Alb.  Jensen . 

L.  A.  Clemmensen .  .  .  . 
F.  T.  E.  Blichfeldt  .  .  . 

M.  Nyrop  .... 

Martin  Borch  .  . 

D.  Lauh  . 

M.  L.  Clausen  . 

J.  Vilh.  Petersen 
Th.  Bindesbøll. 

P.  Knud  Larsen. 

U.  Sprechler. 

H.  Kampmann. 

O.  V.  Koch  .  .  . 


O.  P.  Momme. 


Fritz  Koch. 


Forts.  S.  CL. 


CXLIX 


Guldmedaille,  stor. 


Maler.  Billedhugger. 

Architekt. 

1857  . 

V.  Th.  Walther. 

1860  . ] 

[  Ove  Petersen. 

1  Vilh.  Petersen. 

1862  . 

V.  Dahlerup. 

1863  . 

G.  E.  Wessel. 

1866  . 

L.  Fenger. 

1870  Holger  Roed. 

1874  . 

,  .  H.  Amberg. 

1876  . 

Alb.  Jensen. 

1877  .  Jul.  Schultz. 

1878  . . 

F.  T.  E.  Blichfeldt. 

1879  .  Jørgen  Larsen. 


1  Rasm.  Rasmussen..  . 
1880  .  <  C.  Aarsleff . 

■  '  Martin  Nyrop. 

1883  . 

. .  M.  L.  Clausen. 

1884  . 

H.  Kampmann. 

1 886  .  .  .  .  J.  Becker  Smith. 

Forts.  S.  GLI 


CL 


Guldmedaille,  lille. 

Maler.  Billedhugger.  Architekt. 

1891  Vald.  Kornerup....  Gyde  Petersen  . (Emil  Jørgensen. 

(  V.  J.  Mørk-Hansen. 

1893  Axel  Hou .  Søren  Lemehe . 

1894  A.  Rosen. 

1895  K.  N.  Varming. 

1896  . . 

Iggg  I  (Rasmus  Jensen. 

t  '  V i  1  li.  Fischer. 

1900  .  Ed.  Eggeling. 

1901  A.  K.  Fussing. 

1902  N.  C.  Christensen. 

1903  Holger  Rasmussen. 

1904  H.  C.  Andersen. 

Kobberstikker.  Medailleur.  Guldsmed. 

11^9  .  J.  E.  B.  Bauert. 

i786  H.  Falck. 

1189  .  p.  L.  Gianelli. 

1792  L.  Lcidø. 

"  lA.  Flint. 

1810  F.  V.  Heuer. 

1825  .  Chr.  Christensen. 


Dekorations- 

Maler.  Billedhugger. 

1891  .  H.  Chr.  Petersen. 

1892  /^skar  Willerup. 
t-H.  Schiibeler. 

1898  Rasmus  Larsen. 


CLI 


Guldmedaille,  stor. 

Maler.  Billedhugger.  Architekt. 

1893  .  Thorvald  Jørgensen. 

1896  .  Søren  Lemche. 


Kobberstikker.  Medailleur. 

1759  G.  V.  Baurenfeind. 

1765  J.  S.  Lymann. 

1766  F.  L.  Bradt. 

1776  Georg  Haas. 

1780  J.  D.  Preisler. 

1794  A.  Flint. 

1814  F.  V.  Heuer. 

1827  .  Chr.  Christensen. 

1833  Erling  Eckersberg. 

1835  .  F.  Chr.  Krohn. 

Dekorations- 

Maler.  Billedhugger. 

1895  .  H.  Lamberg-Petersen. 


I  150  Aar  fra  1755-1904. 


er  lille  Guldmedaille  tildelt: 

43  Malere. 

50  Billedhuggere. 

104  Architekter. 

3  Kobberstikkere. 

3  Medaillører. 

3  Dekorationsmalere. 

1  Dekorationsbilledhugger. 

1  Guldsmed. 

I  de  sidste  50  Aar 

12  Malere. 

20  Billedhuggere. 

42  Architekter. 

3  Dekorationsmalere. 

1  Dekorationsbilledhugger 

I  de  sidste  25  Aar 

4  Malere. 

9  Billedhuggere 
20  Architekter. 

3  Dekorationsmalere. 

1  Dekorationsbilledhugger. 


og  store  Giildmedaille: 

20  Malere. 

23  Billedhuggere. 

53  Architekter. 

8  Kobberstikkere. 

2  Medaillører. 

1  Dekorationsbilledhugger. 


(fra  og  med  1855;: 

1  Maler. 

6  Billedhuggere. 

14  Architekter. 

1  Dekorationsbilledhugger. 

(fra  og  med  1880): 

3  Billedhuggere. 

5  Architekter. 

1  Dekorationsbilledhugger. 


FUNDATS 

FOR  DET  KONGELIGE 
AKADEMI 
FOR  DE  SKØNNE 
KUNSTER 


STADFÆSTET  AF  KONGEN  DEN  31.  MARTS  1927 


KØBENHAVN 


H.  H.  THIELES  BOGTRYKKERI 


I.  AKADEMIETS  FORMAAL  OG  VIRKSOMHED 

§  1.  Det  Kongelige  Akademi  for  de  skønne  Kunster 
skal  virke  til  Kunstens  Fremme  i  Danmark,  dels  som 
Statens  højere  Læreanstalt  til  Uddannelse  i  Billed-  og 
Rygningskunst,  dels  som  Kunstnerraad.  Akademiet  er 
Statens  Raadgiver  i  kunstneriske  Spørgsmaal. 

II.  AKADEMIETS  MEDLEMMER 

§  2.  Akademiet  bestaar  af  ordentlige  og  overordent¬ 
lige  Medlemmer.  Ordentlige  Medlemmer  af  Akademiet 
er  Kunstnere,  der  har  eller  har  haft  Sæde  i  Akademi- 
raadet.  Overordentlige  Medlemmer — dels  indenlandske, 
dels  udenlandske,  —  vælges  af  Akademiets  ordentlige 
Medlemmer  paa  skriftligt  Forslag  af  mindst  12  Med¬ 
lemmer  og  med  2/3  af  de  afgivne  Stemmer. 

Valget  af  overordentlige  Medlemmer  er  ikke  bundet 
til  Kunstnerstanden.  Foruden  Medlemmer  af  Konge¬ 
huset  kan  der  optages  indtil  4  overordentlige  inden¬ 
landske  Medlemmer. 

Valgene  indberettes  til  Ministeriet,  som  forelægger 
dem  for  Kongen. 

III.  AKADEMIETS  STYRELSE 

§  3.  Akademiet,  som  er  underlagt  Undervisnings¬ 
ministeriet,  styres  af  et  Akademiraad,  der  bestaar  dels 
af  Professorerne  ved  Akademiets  Skoler  samt  saa  mange 
af  Akademiraadet  valgte  Kunstnere,  at  de  i  Forbindelse 
med  Professorerne  udgør  18  Medlemmer,  dels  af  18  af 
Kunstersamfundet  valgte  Medlemmer.  Der  vælges  saa 

mange  Malere  (eller  grafiske  Kunstnere),  Billedhuggere 
og  Arkitekter,  at  hver  Kunstart  indenfor  hver  Gruppe 
er  repræsenteret  ved  6  Medlemmer,  saaledes  at  hver 
Kunstart  ialt  er  repræsenteret  ved  12  Medlemmer.  Ved 
Oprettelsen  af  nye  Professorater  udtræder  det  Medlem 
indenfor  den  paagældende  Kunstart,  der  ved  Akademi- 
raadets  sidst  foretagne  Valg  af  Medlemmer  til  Raadet 
har  opnaaet  det  laveste  Stemmetal.  Valgene  gælder  for 
6  Aar.  Hvert  tredie  Aar  fratræder  efter  Tur  Halvdelen 
af  de  indenfor  hver  Gruppe  valgte  Medlemmer. 

§4.  Akademiet  ledes  af  en  Direktion,  der  bestaar 
af  Akademiets  Direktør  og  af  dets  Administrator.  Di¬ 
rektøren  er  Akademiraadets  Formand  og  repræsen¬ 
terer  Akademiet  i  alle  kunstneriske  Forhold  og  Sager 
vedrørende  Skoleundervisningen.  Administratoren  har 
den  administrative  Ledelse  af  Akademiets  Anliggender 
udenfor  de  rent  kunstneriske  Omraader.  Han  udnævnes 
af  Ministeren  efter  Forhandling  med  Akademiraadet. 
Udnævnelsen  gælder  for  3  Aar,  efter  hvis  Udløb  Gen¬ 
ansættelse  kan  finde  Sted. 

Direktøren  vælges  for  3  Aår  og  med  regelmæssigt 
Skifte  inden  for  de  tre  Kunstarter. 

UnderDirektørens  Forfald,  ellernaar  Direktørhvervet 
inden  for  den  enkelte  Valgperiode  ved  Dødsfald  eller 
paa  anden  Maade  er  ledigt,  træder  en  Vicedirektør  (jfr. 
§  16)  i  hans  Sted,  indtil  Akademiraadet  for  den  resterende 
Del  af  Valgperioden  har  valgt  en  ny  Direktør  af  samme 
Kunstart  som  den  afgaaede.  Dette  Udfyldningsvalg  kan 
undlades,  naarVacancen  i  Direktørhvervet  ikke  vil  over¬ 
stige  6  Maaneder. 

Vicedirektøren  vælges  for  3  Aar  indenfor  den  Kunst¬ 
art,  som  den  i  det  foregaaende  Treaar  valgte  Direktør 
har  tilhørt. 

Under  Vicedirektørens  Forfald  fungerer  den  efter 
Tjenestealder  ældste  Professor  som  Direktør. 

IV.  VALGENE  TIL  AKADEMIRAADET 

§  5.  Kunstnersamfundet,  der  ved  Foretagelse  af  Valg 
deler  sig  i  tre  Sektioner,  Malere  (og  grafiske  Kunstnere), 
Billedhuggere  og  Arkitekter,  bestaar  af: 

a)  Kunstnere,  der  er  ordentlige  Medlemmer  af  Akade¬ 
miet; 

b)  Kunstnere,  der  har  vundet  en  af  Akademiets  Guld- 
medailler  eller  Thorvaldsens  eller  C.  F.  Hansens  eller 
Eckersbergs  Medaille; 

c)  Kunstnere,  der  har  gennemgaaet  den  højere  Skole 
og  erhvervet  Afgangsbevis  fra  denne,  og  hvis  kunst¬ 
neriske  Virksomhed  har  opnaaet  Juryens  Anerken¬ 
delse; 

d)  Malere  og  Billedhuggere,  der  har  erhvervet  Afgangs¬ 
bevis  fra  Akademiets  Normalskole  og  i  4  Aar  haft 
Arbejder  optaget  paa  en  anerkendt  Udstilling,  og 
hvis  kunstneriske  Virksomhed  har  opnaaet  Juryens 
Anerkendelse; 

e)  Malere  og  Billedhuggere,  der  ikke  har  erhvervet  Af¬ 
gangsbevis  fra  Akademiets  Normalskole,  men  i  5  Aar 
haft  Arbejder  optaget  paa  en  anerkendt  Udstilling, 
og  hvis  kunstneriske  Virksomhed  har  opnaaet  Ju¬ 
ryens  Anerkendelse; 

f)  Malere  ogBilledhuggere,  der  uden  at  opfylde  de  oven¬ 
for  nævnte  Betingelser  paa  Grundlag  af  mindst  til¬ 
svarende  Kvalifikationer  har  opnaaet  Juryens  An¬ 
erkendelse,  og  dernæst  er  valgte  af  Kunstnersam¬ 
fundets  Sektion  i  det  Fag,  hvortil  de  hører,  med  2/3 
af  de  afgivne  Stemmer  ved  en  skriftlig  Afstemning, 

i  hvilken  mindst  V3  af  Sektionens  Medlemmer  skal 
have  deltaget; 

g)  Arkitekter,  der  har  erhvervet  Afgangsbevis  fra  Aka¬ 
demiets  Normalskole  og  har  udført  et  af  Juryen  an¬ 
erkendt  selvstændigt  Arbejde; 

h)  Arkitekter,  der  ikke  har  erhvervet  Afgangsbevis  fra 
Akademiets  Normalskole,  men  som  har  udført 
mindst  to  af  Juryen  anerkendte  selvstændige  Ar¬ 
bejder; 

i)  Arkitekter,  der  uden  at  opfylde  de  ovenfor  nævnte 
Betingelser  har  udført  et  af  Juryen  anerkendt  selv¬ 
stændigt  Arbejde  og  dernæst  er  valgte  af  Kunstner¬ 
samfundets  Arkitektsektion  med  2/3  af  de  afgivne 
Stemmer  ved  en  skriftlig  Afstemning,  i  hvilken  mindst 
V3  af  Sektionens  Medlemmer  skal  have  deltaget. 

Til  at  være  Medlem  af  Kunstnersamfundet  kræves 
dansk  indfødsret.  Medlemsretten  bortfalder  i  det  i  Grund¬ 
lovens  §30a  nævnte  Tilfælde. 

§  6.  Anerkendelsen  af  Udstillinger  i  Henhold  til 
§  5  d)  og  e)  og  af  enkelte  Kunstnere  i  Henhold  til 
§  5  c) — h)  foretages  af  en  dertil  nedsat  Jury  paa  18  Med¬ 
lemmer,  af  hvilke  Kunstnersamfundet  og  Akademiraadet 
af  deres  Midte  vælger  hver  Halvdelen,  3  af  hver  Kunstart; 
for  alle  Medlemmer  vælges  Suppleanter.  Valgene,  der 
gælder  for  3  Aar,  sker  sektionsvis  og  efter  Forholdstal, 
i  Overensstemmelse  med  et  særligt  Reglement.  Kunst¬ 
nersamfundets  Valg  foretages  først  og  samtidig  med 
dettes  ordinære  Valg  til  Akademiraadet.  Tidligst  8  Dage 
etter,  at  Opgørelsen  af  Kunstnersamfundets  Valg  er  af¬ 
sluttet,  foretager  Akademiraadets  Sektioner  deres  Valg 
til  Juryen. 

Umiddelbart  efter  Afslutningen  af  Valgene  til  Juryen 
afholder  denne  et  konstituerende  Møde,  der  holdes  un¬ 
der  Forsæde  af  Juryens  ældste  tilstedeværende  Medlem 

som  Aldersformand.  I  dette  Møde  vælges  dels  Formand, 
Næstformand  og  Sekretær,  dels  de  Medlemmer,  hvor¬ 
med  Juryens  3  Fagudvalg  i  Henhold  til  §  7  skal  sup¬ 
pleres.  Snarest  efter  dette  Møde  sammenkalder  For¬ 
manden  hvert  af  de  tre  Fagudvalg  til  Valg  af  Formand 
og  Sekretær. 

§  7.  Den  i  §  6  omhandlede  Anerkendelse  af  Udstil¬ 
linger  finder  Sted  ved  simpel  Afstemning  i  den  samlede 
Jury.  Anerkendelsen  gælder  normalt  for  3  Aar;  dog  er 
Juryen  berettiget  til  —  naar  Forholdene  giver  Anled¬ 
ning  dertil  —  at  meddele  Anerkendelsen  for  et  kortere 
Aaremaal. 

Til  at  afgive  Indstilling  om  de  Kunstnere,  der  skal 
modtage  Anerkendelse,  nedsætter  Juryen  for  hver  Kunst¬ 
arts  Vedkommende  et  Udvalg,  bestaaende  af  Repræsen¬ 
tanterne  for  den  paagældende  Kunstart  (Fagudvalget), 
samt  en  af  Juryen  valgt  Repræsentant  for  hver  af  de  to 
andre  Kunstarter,  af  hvilke  den  ene  skal  være  udtaget 
blandt  de  af  Akademiraadet  valgte  Kunstnere,  den  anden 
blandt  de  af  Kunstnersamfundet  valgte.  Er  der  Enstem¬ 
mighed  i  Indstillingsudvalget,  er  Juryen  bundet  ved  Ind¬ 
stillingen.  I  modsat  Fald  foretages  almindelig  Afstem¬ 
ning  i  Juryen. 

Fremkommer  under  Rehandlingen  i  Juryen  Forslag, 
som  ikke  har  været  behandlet  i  Indstillingsudvalget,  skal 
saadanne  Forslag  forelægges  dette,  forinden  der  kan  af¬ 
stemmes  om  Forslaget  i  Juryen. 

Juryen  er  beslutningsdygtig,  naar  mindst  14  af  dens 
Medlemmer  er  til  Stede  og  deltager  i  Afstemningen. 
Ved  Afstemningen  om  en  Kunstner  kræves  desuden,  at 
mindst  4  Repræsentanter  for  den  paagældende  Kunstart 
er  til  Stede  og  deltager  i  Afstemningen.  Til  Anerkendelse 
saavel  af  en  Udstilling  som  af  en  Kunstner  kræves  mindst 
1  Stemme  over  Halvdelen  af  de  afgivne  Stemmer. 

§  8.  Kunstnersamfundets  Sektioner  afholder,  i  For¬ 
bindelse  med  de  treaarige  Valg  til  Juryen  og  Akademi- 
raadet,  Valg  af  Formand  og  Næstformand.  Disse  Valg 
sker  ved  simpelt  Flertal  af  de  afgivne  Stemmer. 

Ved  særligt  Reglement  fastsættes  nærmere  Regler  for 
Udarbejdelsen  af  Lister  over  Medlemmerne  af  Kunstner¬ 
samfundets  Sektioner  og  for  dettes  Virksomhed  iøvrigt. 

§  9.  Ved  Akademiraadets  Valg  af  Medlemmer  til 
Raadet  gælder  ingen  Valgbarhedsbestemmelser.  Kunst¬ 
nersamfundets  Valg  skal  ske  blandt  dets  egne  Med¬ 
lemmer. 

§  10.  Genvalg  til  Akademiraadet  kan  finde  Sted. 

§11.  De  ordinære  treaarige  Valg  af  Medlemmer  til 
Akademiraadet  afholdes  under  Akademiets  Ledelse  i  Lø¬ 
bet  af  Februar  Maaned.  Kunstnersamfundets  Valg,  der 
foretages  først,  foretages  sektionsvis  efter  Forholdstal. 
Akademiraadets  Valg  af  Medlemmer  til  Raadet  foretages 
tidligst  8  Dage  efter  Opgørelsen  af  Kunstnersamfundets 
Valg  og  saaledes,  at  det  samlede  Raad  i  tre  Afstemninger — 
en  for  hver  Kunstart  —  efter  Forholdstal  stemmer  over 
de  af  den  paagældende  Fagsektions  Medlemmer  stillede 
Forslag  til  Valg.  Saavel  ved  Kunstnersamfundets  som 
ved  Akademiraadets  Valg  vælges  Suppleanter  i  Henhold 
til  et  særligt  Reglement  for  disse  Valg. 

§  12.  Lister  over  de  valgberettigede  fremlægges  til 
Eftersyn  paa  Akademiets  Kontor  hele  den  forudgaaende 
December  Maaned.  Mulige  Indsigelser  tilstilles  Akade¬ 
miet  skriftligt  inden  Nytaar  og  paakendes  af  Direk¬ 
tionen;  dennes  Kendelse  kan  indankes  for  Ministeriet. 

§  13.  Afgaar  et  af  Akademiraadets  valgte  Medlemmer 
inden  Valgperiodens  Udløb,  indtræder  den  i  Henhold 

til  det  i  Medfør  af  i  §  11  fastsatte  Reglement  valgte  Sup¬ 
pleant  for  Resten  af  det  udtraadte  Medlems  Funktionstid. 

§  14.  Valg  af  Medlemmer  til  Akademiraadet  ind¬ 
berettes  til  Ministeriet. 

V.  AKADEMIRAADETS  KONSTITUERENDE  MØDE 

§  15.  De  ved  et  ordinært  Valg  nyvalgte  Akademi- 
raadsmedlemmer  træder  i  Funktion  den  paafølgende 
1ste  April. 

§  16.  Umiddelbart  efter  hvert  ordinært  Akademi- 
raadsvalg  afholder  Medlemmerne  af  Akademiraadet 
for  det  kommende  Treaar  et  konstituerende  Møde,  der 
holdes  under  Forsæde  af  Raadets  ældste  tilstedeværende 
Medlem  som  Aldersformand. 

I  dette  Møde  vælges  Akademiets  Direktør  og  Vice¬ 
direktør  blandt  Raadets  Medlemmer  og  en  Dirigent  for 
Akademiraadet. 

Dirigenten  vælges  for  eet  Aar,  hvorefter  Genvalg  kan 
finde  Sted. 

§  17.  De  i  §  16  nævnte  Valg  indberettes  til  Mini¬ 
steriet,  der  forelægger  Valget  af  Direktør  og  Vicedirek¬ 
tør  for  Kongen  til  Stadfæstelse. 

VI.  AKADEMIRAADETS  VIRKSOMHED 

§  18.  Akademiraadet  holder  Møde  en  Gang  maanedlig 
i  Tiden  fra  1ste  Oktober  til  30te  April.  løvrigt  indkaldes 
Raadet  til  Møde,  saa  ofte  Ministeriet  eller  Direktionen 
finder  det  nødvendigt,  eller  naar  mindst  7  af  Raadets 
Medlemmer  skriftligt  forlanger  det. 

§  19.  Akademiraadets  Forhandlinger  ledes  af  Diri¬ 
genten  i  Overensstemmelse  med  de  nærmere  Regler  i 

en  Forretningsorden,  som  Raadet  selv  fastsætter.  Over 
Raadets  Forhandlinger  føres  en  Protokol. 

§  20.  Akademiraadet  er  beslutningsdygtigt,  naar 
mindst  een  over  Halvdelen  af  dets  Medlemmer  er  til 
Stede  og  deltager  i  Afstemningen. 

Hvor  ikke  anden  Afstemningsmaade  er  foreskrevet, 
lages  Reslutning  efter  de  fleste  Stemmer;  i  Tilfælde  af 
Stemmelighed  er  Direktørens  Stemme  afgørende. 

§  21.  Dersom  Raadet  i  et  Møde  ikke  er  beslutnings- 
dygtigt,  eller  det  ikke  kan  sammenkaldes,  og  en  Sag 
ikke  taaler  Opsættelse,  samt  i  Sager  af  mindre  Betyd- 
ning,  kan  Direktionen  tage  Reslutning  paa  Raadets 
Vegne,  efter  Sagens  Reskaffenhed  i  Samraad  med  For¬ 
manden  for  det  paagældende  Fagudvalg  (jfr.  §  22)  eller 
med  Skoleraadets  Formand  (jfr.  §  36).  Om  de  tagne  Be- 
slutninger  giver  Direktionen  Raadet  Meddelelse  i  det 
førstkommende  Møde. 

§  22.  Akademiraadet  nedsætter  for  hvert  Treaar 
3  Fagudvalg:  for  Malerkunst,  for  Billedhuggerkunst  og 
for  Bygningskunst,  bestaaende  af  alle  Raadets  Med¬ 
lemmer  i  det  paagældende  Fag. 

Disse  Udvalg,  der  hvert  især  ledes  af  en  af  og  blandt 
Udvalgets  Medlemmer  valgt  Formand,  beskæftiger  sig 
med  særlig  faglige  Spørgsmaal.  Saafremt  ved  Akademi- 
raadets  Behandling  af  en  Sag  af  særlig  faglig  Art  mindst 
Halvdelen  af  det  paagældende  Fagudvalgs  Medlemmer 
stiller  Krav  om,  at  den  foreliggende  Sag,  forinden  Be¬ 
slutning  tages,  skal  behandles  i  Fagudvalget,  bliver  den 
at  henvise  dertil. 

Med  Hensyn  til  saadanne  Skolen  vedrørende  Sager 
(herunder  Besættelse  af  Lærerposter),  der  udelukkende 
vedrører  den  ene  af  Skolens  tre  Hovedafdelinger,  er 
Akademiraadet  bundet  ved  Fagudvalgets  Indstilling, 

naar  denne  er  enstemmig.  I  modsat  Fald  foretages 
almindelig  Afstemning  i  Akademiraadet.  Fremkommer 
under  Behandlingen  i  Raadet  Forslag,  som  ikke  har 
været  behandlet  i  Fagudvalget,  skal  saadanne  Forslag 
forelægges  dette,  forinden  der  kan  afstemmes  om  Sagen 
i  Raadet. 

§  23.  Til  Grund  for  Akademiets  nærmere  Virksom¬ 
hed  bliver  iøvrigt  at  udarbejde  særlige  Reglementer, 
der  indstilles  af  Akademiraadet  til  Ministerens  Stad¬ 
fæstelse. 

Foruden  de  ved  disse  Reglementer  fastsatte  Udvalg 
kan  Akademiraadet  nedsætte  saavel  staaende  Udvalg 
som  Udvalg  til  Behandling  af  enkelte  Sager.  Disse  sidst¬ 
nævnte  Udvalg  kan  ogsaa  nedsættes  af  Direktionen. 

§  24.  Det  aarlige  Budgetforslag  til  Finansloven  over 
Statskassens  Tilskud  til  Akademiet  udarbejdes  i  Over¬ 
ensstemmelse  med  Akademiraadets  Beslutninger  og  ind¬ 
sendes  til  Ministeriet.  Ved  Udarbejdelsen  af  Budgettet 
medvirker  3  af  Skoleraadets  valgte  Medlemmer  (§  34), 
1  af  hver  Sektion,  dertil  udpegede  af  Akademiraadet. 

Akademiets  Regnskab  revideres  og  decideres  af  ved¬ 
kommende  Hovedrevisorat.  En  Regnskabsoversigt  ind¬ 
sendes  til  Ministeriet. 

§  25.  Akademiraadet  bestyrer  de  under  Akademiet 
henlagte  særlige  Fonds  og  Legater.  Regnskaberne  her¬ 
over  revideres  og  decideres  af  vedkommende  Hoved¬ 
revisorat. 

§26.  Til  Komiteen  for  Forårsudstillingen  vedChar- 
lottenborg  vælger  Akademiraadet  tre  Medlemmer.  Val¬ 
gene  foretages  efter  de  for  Komiteen  gældende  Regler. 

§  27.  Til  Indkøbskomiteen  for  den  kgl.  Maleri-  og 
Skulptursamling  vælger  Akademiraadet  Medlemmer. 

§  28.  Til  det  særlige  Bygningssyn  vælger  Akademi- 
raadet  i  Henhold  til  Lov  af  12.  Marts  1918  §  3  af  sin 
Midte  1  Medlem  (1  Arkitekt). 

§  29.  Til  Bestyrelsen  for  den  Hirschsprungske  Sam¬ 
ling  vælger  Akademiraadet  i  Henhold  til  de  for  Samlingen 
gældende  Bestemmelser  af  sin  Midte  1  Medlem. 

§  30.  Til  Bestyrelsen  for  Thorvaldsens  Museum  væl¬ 
ger  Akademiraadet  efter  de  ved  Museets  Fundats  fast¬ 
satte  Regler  af  sin  Midte  3  Medlemmer. 

§  31.  Akademiraadet  gør  Indstilling  til  Ministeriet 
om  Ansættelse  af  de  af  Akademiets  Tjenestemænd,  der 
udnævnes  af  Kongen  eller  Ministeriet.  De  øvrige  Tje¬ 
nestemænd  ansættes  af  Direktionen,  for  Skolebetjentenes 
Vedkommende  efter  Samraad  med  Skoleraadet. 

Forinden  Akademiraadet  gør  Indstilling  om  Pro¬ 
fessorposters  og  andre  faste  Lærerposters  Besættelse, 
vil  Sagen  være  at  behandle  i  det  paagældende  Fag¬ 
udvalg,  hvis  Indstilling  skal  ledsage  Akademiraadets 
Indstilling  til  Ministeriet. 

Ved  Indstilling  om  Besættelse  af  Lærerposter,  hvis 
Virksomhed  omfatter  flere  Kunstarter,  nedsætter  Aka¬ 
demiraadet  et  Indstillingsudvalg  af  mindst  2  Medlemmer 
af  hver  af  de  paagældende  Kunstarter. 

VII.  AKADEMIETS  SKOLER 

§  32.  I  Akademiets  Skoler  undervises  i  Malerkunst, 
i  Billedhuggerkunst  og  i  Bygningskunst. 

De  nærmere  Bestemmelser  for  Undervisningen  fast¬ 
sættes  i  et  Reglement,  der  efter  Indstilling  af  Akademi¬ 
raadet  udstedes  af  Ministeren. 

§  33.  Undervisningen  ledes  dels  af  Professorer,  dels 
af  Docenter.  Antallet  saavel  af  Professorer  som  af  Do- 

center  fastsættes  for  hvert  enkelt  Fags  Vedkommende 
paa  de  til  enhver  Tid  gældende  Lønningslove.  Til  Under¬ 
visningen  kan  desuden  benyttes  honorarlønnede  Lærere. 
Antagelsen  af  saadanne  maa  i  hvert  enkelt  Tilfælde  fore¬ 
lægges  Ministeriet. 

§  34.  Akademiets  Skoler  bestyres  af  et  Skoleraad, 
der  bestaar  af  Akademiets  Direktør,  Professorerne,  Do¬ 
centerne  og  Lektorerne  samt  6  Medlemmer  —  2  Malere, 
2  Billedhuggere  og  2  Arkitekter  —  valgte  sektionsvis  efter 
Forholdstal  af  de  valgte  Medlemmer  af  Akademiraadet  af 
disses  egen  Midte,  hvilke  Valg  gælder  for  3  Aar,  saaledes 
at  Genvalg  kan  finde  Sted.  Ved  Behandlingen  af  Spørgs- 
maal  af  økonomisk  og  administrativ  Betydning  tiltrædes 
Raadet  af  Administrator. 

Skoleraadet  nedsætter  tre  staaende  Udvalg,  et  for 
hver  af  de  tre  Kunstarter,  bestaaende  af  Professorerne  i 
det  paagældende  Fag  og  de  af  Akademiraadet  valgte 
Medlemmer  af  Skoleraadet  i  samme  Fag.  Disse  Udvalg 
kan  af  Skoleraadet  faa  overdraget  Afgørelsen  af  saadanne 
Sager  af  mindre  Betydning,  som  udelukkende  vedrører 
den  paagældende  Kunstart.  Sager,  der  vedrører  nogen 
af  de  Lærere  i  Raadet,  der  ikke  tilhører  noget  af  disse 
Udvalg,  skal  i  alle  Tilfælde  forelægges  det  samlede 
Skoleraad. 

§  35.  Før  hvert  Skoleaar  indsender  Skoleraadet  efter 
de  i  Undervisningsreglementet  nærmere  angivne  Regler 
en  Plan  for  Undervisningen  i  Skoleaaret  til  Akademi- 
raadets  Godkendelse.  En  Genpart  af  den  godkendte  Plan 
indsendes  til  Ministeriet. 

Ved  Skoleaarets  Slutning  indsendes  en  Beretning  til 
Akademiraadet  om  det  forløbne  Skoleaar,  indeholdende 
bl.  a.  Oplysning  om,  bvornaar  hver  enkelt  Lærer  i  de  2 
Semestre  har  paabegyndt  og  afsluttet  sin  Undervisning. 

Alle  Forslag  fra  Skoleraadet  om  Ændringer  i  det 

approberede  Undervisningsreglement  forelægges  Aka- 
demiraadet,  der  om  dem  gør  Indstilling  til  Ministeriet. 

§  36.  Skoleraadet  vælger  sin  Formand  blandt  Pro¬ 
fessorerne  for  3  Aar  ad  Gangen  og  sin  Sekretær.  I  For¬ 
mandens  Forfald  træder  den  efter  Tjenestealder  ældste 
Professor  i  Stedet. 

§  37.  Skoleraadet  har  Tilsyn  med  Skolernes  Under¬ 
visningsapparat  og  Materiel. 

§38. 1  Undervisningsreglementet  fastsættes  det,  hvilke 
Prøver  der  skal  kontrolleres  ved  Censorer.  Disse  be¬ 
skikkes  af  Akademiraadets  valgte  Medlemmer;  i  Byg¬ 
ningsskolens  Specialfag  beskikkes  Censorerne  af  Mini¬ 
steriet  efter  Akademiraadets  Indstilling. 

§  39.  For  saa  vidt  Akademiets  Elever  maatte  ønske 
det,  vælges  hvert  Aar  af  og  blandt  Akademiets  Elever  et 
Elevraad  til  at  forhandle  med  Skoleraadet  om  Sager,  der 
vedrører  Elevernes  Interesser.  De  nærmere  Regler  om 
Elevraadets  Sammensætning  og  dets  Forhold  til  Skole¬ 
raadet  fastsættes  af  Ministeriet  efter  Indstilling  af  Aka- 
demiraadet  og  Skoleraadet,  efter  at  sidstnævnte  desan- 
gaaende  har  forhandlet  med  Elevrepræsentanterne. 

VIII.  AKADEMIETS  KONTOR 

§  40.  Akademiets  daglige  Ekspedition  og  Kasserer¬ 
forretninger  forestaas  af  en  Akademiinspektør. 

IX.  AKADEMIETS  BIBLIOTEK 

§  41.  Akademiets  Bibliotek  styres  i  Overensstem¬ 
melse  med  et  særligt  Reglement  af  en  Bibliotekar. 

§  42.  I  il  Biblioteket  indkøbes  Bøger,  som  vedrører 
Studiet  af  Kunst,  og  Gengivelser  af  Kunstværker  under 
Hensyn  til  Bibliotekets  dobbelte  Opgave:  at  være  et 

kunsthistorisk-videnskabeligt  Fagbibliotek  og  en  Studie¬ 
samling  til  Støtte  for  Undervisningen  ved  Akademiets 
Skoler. 

Til  at  varetage  Skolernes  Interesse  ved  Indkøbet  ned¬ 
sættes  et  Udvalg,  bestaaende  af  3  Medlemmer,  valgte  for 
3  Aar  af  Skoleraadet  blandt  Akademiets  Professorer. 

X.  AKADEMIETS  STIPENDIER  OG  MEDAILLER 

§  43.  Om  Fordelingen  af  det  aarlig  bevilgede  Sti- 
pendiebeløb  til  Kunstnere,  som  har  dansk  Indfødsret, 
og  for  hvis  Udvikling  og  Virksomhed  en  Studierejse 
skønnes  at  ville  være  frugtbringende,  gør  Akademiraa- 
det  Indstilling  til  Ministeriet. 

Stipendier  kan  ikke  tildeles  Medlemmer  af  Akademi- 
raadet.  løvrigt  forholdes  efter  et  særligt  Reglement. 

§  44.  Akademiets  Medailler— ThorvaldsensMedaille 
(Udstillingsmedaillen),  C.  F.  Hansens  Medaille,  Eckers- 
bergs  Medaille  og  Akademiets  store  og  mindre  Guld- 
medaille  —  kan  kun  tildeles  Kunstnere  med  dansk  Ind¬ 
fødsret. 

Med  Hensyn  til  disse  Medailler  forholdes  iøvrigt 
efter  de  særlige  Reglementer. 

XI.  AKADEMIETS  STIFTELSESFEST  OG  RYGNING 

§  45.  Paa  Akademiets  Stifters,  Kong  Frederik  V.s 
Fødselsdag  den  31.  Marts,  paa  hvilken  Dag  Akademiet 
i  1754  modtog  sin  første  Fundation,  holdes  aarlig  et 
festligt  Møde  af  Akademiets  Medlemmer. 

§  46.  Charlottenborg,  hvor  Akademiet  fra  dets  Stif¬ 
telse  har  haft  Sæde  og  som  ved  fornyet  Fundats  af  28. 
Juli  1814  §107  udelukkende  blev  bestemt  til  Akademiets 
Rrug,  skal  fremdeles  være  indrømmet  det  til  dets  For¬ 
samlinger,  Skoler,  Ateliers,  Roliger  m.m.  Akademiraadet 

træffer  efter  Indstilling  af  Skoleraadet  Bestemmelse  om 
Lokalernes  Fordeling  mellem  de  forskellige  Lærere. 
Slottet  er  iøvrigt  underlagt  Direktionen. 

Akademiinspektøren  er  Slotsforvalter  og  har  i  Hen¬ 
hold  til  en  for  ham  udfærdiget  Instruks,  der  stadfæstes 
af  Ministeren,  Tilsyn  med  Bygningen,  Gaardspladsen  og 
Haveanlæg. 

De  Dele  af  Bygningen,  der  efter  Ministeriets  Bestem¬ 
melse  skal  benyttes  til  Tjenesteboliger  og  Ateliers,  er 
forbeholdt  Professorer,  Akademiinspektør  og  Betjente. 
Godtgørelse  for  inddragne  Medlemsboliger  og  -Ateliers 
samt  Huslejeunderstøttelser  tildeles  Akademiets  ordent¬ 
lige  Medlemmer  efter  Aldersorden,  alt  i  Overensstem¬ 
melse  med  et  særligt  Reglement. 

OVERGANGSBESTEMMELSER 

§  47.  De  ved  nærværende  Fundats’  Ikrafttræden  væ¬ 
rende  Medlemmer  af  Kunstnersamfundet  bevarer  denne 
Medlemsret  for  Livstid,  jfr.  dog  §  5  in  fine. 

§  48.  Kunstnere,  der  har  modtaget  Afgangsbevis  fra 
Akademiet  i  Henhold  til  de  Bestemmelser,  der  gjaldt  før 
Undervisningsreglementet  af  12.  Juli  1924,  faar  Sæde  i 
Kunstnersamfundet  i  Overensstemmelse  med  de  i  §  5, 
d  og  g,  henholdsvis  for  Malere  og  Billedhuggere  og  for 
Arkitekter  angivne  Regler. 

§  49.  Juryen  træffer  ved  denne  Fundats’  Ikrafttræden 
Bestemmelse  om,  hvorvidt  de  paa  dette  Tidspunkt  an¬ 
erkendte  Udstillinger  skal  bevare  Anerkendelsen  indtil 
1.  April  1928. 

§  50.  De  i  Februar — Marts  1925  valgte  Medlemmer 
af  Juryen  fungerer  indtil  31.  Marts  1928;  de  Medlemmer 
af  Akademiraadet,  hvis  Mandater  efter  Fundatsen  af  19. 

Oktober  1921  udløber  henholdsvis  31.  Marts  1928  og  31. 
Marts  1931,  forbliver  i  Funktion  indtil  disse  Tidspunk¬ 
ter.  For  de  inden  denne  Fundats’  Ikrafttræden  valgte 
Medlemmer  foretages  et  Valg  af  Suppleanter  efter  Reg¬ 
ler,  der  efter  Indstilling  fra  Akademiraadet  vil  være  at 
fastsætte  af  Ministeriet. 

§  51.  De  ved  nærværende  Fundats’  Ikrafttræden 
i  Henhold  til  §  32  i  Fundatsen  af  19.  Oktober  1921 
valgte  6  Medlemmer  af  Skoleraadet  fungerer  alle,  uan¬ 
set  den  sammesteds  foreskrevne  Funktionstid,  indtil 
den  31.  Marts  1928. 

§  52.  De  i  Henhold  til  §  15,  §  34,  1.  Stk.,  og  §  40, 
2.  Stk.,  i  Fundatsen  af  19.  Oktober  1921  foretagne  Valg 
bevarer  deres  Gyldighed  for  Resten  af  den  i  de  nævnte 
§§  foreskrevne  Funktionstid. 

§  53.  bestemmelserne  i  nærværende  Fundats  træder 
i  Kraft  den  31.  Marts  1927. 


